宗鏡錄

) 麗44-1499

1-상

宗鑑錄序

左朝請郎尙書體部員外郎護軍楊傑撰

諸佛眞語以心爲宗衆生信道以宗爲鑑衆

生界卽諸佛界因迷而爲衆生諸佛心是衆

生心因悟而成諸佛心如明鑑萬象歷然佛

與衆生共猶影像涅槃生死俱是强名鑒體

寂而常照鑒光照而常寂心佛衆生三無差別

國初吳越永明智覺壽禪師證最上乘了第

一義洞究敎典深達禪宗稟奉律儀廣行利

益因讀楞伽經云佛語心爲宗乃製宗鑑錄

於無疑中起疑非問處設問爲不請友眞大

導師擲龍宮之寶均施群生徹祖門之關普

容來者擧目而視有欲皆充信手而拈有疾

皆愈蕩滌邪見指歸妙源所謂擧一心爲宗

照萬法爲鑑矣若人以佛爲鑑則知戒定慧

爲諸善之宗人天聲聞緣覺菩薩如來由此

而出一切善類莫不信受若以衆生爲鑑則

知貪瞋癡爲諸惡之宗脩羅旁生地獄鬼趣

由此而出一切惡類莫不畏憚善惡雖異其

宗則同返鑑其心則知靈明湛寂廣大融通

無爲無住無修無證無塵可染無垢可磨爲

一切諸法之宗矣初吳越忠懿王序之秘于

敎藏至元□中

皇弟魏端獻王鏤板分施名藍四方學者罕

遇其本元祐六年夏游東都法雲道場始見

錢唐新本尤爲精詳乃吳人徐思恭請法涌

禪師同永樂法眞二三耆宿遍取諸錄用三

乘典籍聖賢敎語校讀成就以廣流布其益

甚博法涌知予喜閱是錄因請爲序云

1-중

宗鏡錄序

天下大元帥吳越國王淑製

詳夫域中之敎者三正君臣親父子厚人倫

儒吾之師也寂兮寥兮視聽無得自微妙升

虛無以止乎乘風馭景君得之則善建不拔

人得之則延□無窮道儒之師也四諦十二

因緣三明八解脫時習不忘日修以得一登

果地永達眞常釋道之宗也惟此三敎□自

心修心鏡錄者智覺禪師所撰也總乎百卷

包盡微言

我佛金口所宣盈于海藏蓋亦提誘後學師

之智慧辯才演暢萬法明了一心禪際河遊

慧同雲布數而稱之莫能盡紀聊爲小序以

頌宣行云爾宗鏡錄序

大宋吳越國慧日永明寺主智覺禪師延壽集

伏以眞源湛寂覺海澄淸絶名相之端無能

所之跡最初不覺忽起動心成業誠之由爲

覺明之咎因明起照見分俄興隨照立塵相

分安布如鏡現像頓起根身次則隨想而世

界成差後卽因智而憎愛不等從此遺眞失

性執相徇名積滯著之情塵結相續之識浪

鎖眞覺於夢夜沈迷三界之中□智眼於昏

衢匍匐九居之內遂乃□業繫之苦喪解脫

之門於無身中受身向無趣中立趣約依處

則分二十五有論正報則具十二類生皆從

情想根由遂致依正差別向不遷境上虛受

輪□於無脫法中自生繫縛如春蠶作繭似

秋蛾赴燈以二見妄想之絲纏苦聚之業質

用無明貪愛之翼撲生死之火輪用谷響言

1-하

音論四生姸醜以妄想心鏡現三有形儀然

後違順想風動搖覺海貪癡愛水資潤苦芽

一向徇塵罔知反本發狂亂之知見□於自

心立幻化之色聲認爲他法從此一微涉境

漸成□漢之高峯滴水興波終起呑舟之巨

浪邇後將欲反初復本約根利鈍不同於一

眞如界中開三乘五性或見空而證果或了

緣而入眞或三祇熏鍊漸具行門或一念圓

修頓成佛道斯則剋證有異一性非殊因成

凡聖之名似分眞俗之相若欲窮微洞本究

旨通宗則根本性離畢竟寂滅絶昇沈之異

無縛脫之殊旣無在世之人亦無滅度之者

二際平等一道淸虛識智俱空名體成寂逈

無所有唯一眞心達之名見道之人昧之號

生死之始復有邪根外種小智權機不了生

死之病原罔知人我之見本唯欲厭喧斥動

破相析塵雖云味靜冥空不知埋眞拒覺如

不辯眼中之赤□但滅燈上之重光罔窮識

內之幻身空避日中之虛影斯則勞形役思

喪力捐功不異足水助□投薪益火豈知重

光在□虛影隨身除病眼而重光自消息幻

質而虛影當滅若能□光就已反境觀心佛

眼明而業影空法身現而塵跡絶以自覺之

智刃剖開纏內之心珠用一念之慧鋒斬斷

塵中之見網此窮心之旨達識之詮言約義

□文質理詣揭疑關於正智之戶□妄草於

眞覺之原愈入髓之沈□截盤根之固執則

物我遇智火之焰融唯心之爐名相臨慧日

之光釋一眞之海斯乃內證之法豈在文詮

知解莫窮見聞不及今爲未見者演無見之

2-상

妙見未聞者入不聞之圓聞未知者說無知

之眞知未解者成無解之大解所冀因指見

月得兎忘제抱一冥宗捨詮檢理了萬物由

我明妙覺在身可謂搜抉玄根磨□理窟剔

禪宗之骨髓標敎網之紀綱餘惑微瑕應手

圓淨玄宗妙旨擧意全彰能□七慢之山永

塞六衰之路塵勞外道盡赴指呼生死魔軍

全消影響現自在力闡大威光示眞寶珠利

用無盡傾秘密藏周濟何窮可謂香中□其

牛頭寶中探其驪□華中採其靈瑞照中燿

其神光食中□其乳□水中飮其甘露藥中

服其九轉主中遇其聖王故得法性山高頓

落群峯之峻醍□海闊橫呑衆派之波似夕

魄之騰輝奪小乘之星宿如朝陽之孕彩破

外道之昏蒙猶貧法財之人値大寶聚若渴

甘露之者遇淸□池爲衆生所敬之天作菩

薩眞慈之父抱膏□之疾逢善見之藥王迷

險難之途偶明達之良導久居闇室忽臨寶

炬之光明常處裸形頓受天衣之妙服不求

而自得無功而頓成故知無量國中難聞名

字塵沙劫內罕遇傳持以如上之因緣目爲

心鏡現一道而淸虛可鑒□群邪而豪髮不

容妙體無私圓光匪外無邊義海咸歸顧眄

之中萬像形容盡入照臨之內斯乃曹谿一

味之旨諸祖同傳鵠林不二之宗群經共述

可謂萬善之淵府衆哲之玄源一字之寶王

群靈之元祖遂使離心之境文理俱虛卽識

之塵詮量有據一心之海印□定圓宗八識

之智燈照開邪闇實謂含生靈府萬法義宗

轉變無方卷舒自在應緣現跡任物成名諸

2-중

佛體之號三菩提菩薩修之稱六度行海慧

變之爲水龍女獻之爲珠天女散之爲無著

華善友求之爲如意寶緣覺悟之爲十二緣

起聲聞證之爲四諦人空外道取之爲邪見

河異生執之作生死海論體則妙符至理約

事則深契正緣然雖標法界之總門須辯一

乘之別旨種種性相之義在大覺以圓通重

重卽入之門唯種智而妙達但以根羸靡鑒

學寡難周不知性相二門是自心之體用若

具用而失□常之體如無水有波若得體而

闕妙用之門似無波有水且未有無波之水

曾無不濕之波以波徹水源水窮波末如性

窮相表相達性原須知體用相成性相互顯

今則細明總別廣辯異同姸一法之根元搜

諸緣之本末

則可稱宗鏡以鑒幽微無一法以逃形則千差而普曾

遂則編羅廣義撮略要文鋪舒於百卷之中

卷攝在一心之內能使難思敎海

指掌而念念圓明無盡眞宗目睹而心心契合

若神珠在手永息馳求猶覺樹垂陰全消影跡

獲眞寶於春池之內拾礫渾非得本頭於古鏡之前

狂心頓歇可以深挑見刺永截疑根

不運一毫之功全開寶藏匪用刹那之力頓獲玄珠

名爲一乘大寂滅場眞阿蘭若正修行處

此是如來自到境界諸佛本住法門

是以普勸後賢細垂玄覽遂得智窮性海學洞眞源

此識此心唯尊唯勝此識者十方諸佛之所證

此心者一代時敎之所詮唯尊者

敎理行果之所歸唯勝者信解證入之所趣諸賢依之

而解釋論起千章衆聖體之

以弘宣談成四辯所以□奇提異硏精洞微獨擧宏綱

大張正網撈□五乘機地昇騰第一義天

廣證此宗利益無盡遂得正法久住□外道之邪林

能令廣濟含生塞小乘之亂轍

則無邪不正有僞皆空由自利故發智德之原由利他故

立恩德之事成智德故則慈起無緣之化

成恩德故則悲含同體之心以同體故

則心起無心以無緣故則化成大化心起無心故

則何樂而不與化成大化故

則何苦而不收何樂而不與則利鈍齊觀何苦而不收

則怨親普救遂使三草二木咸歸一地之榮

邪種焦芽同霑一雨之潤斯乃盡善盡美

無比無□可謂括盡因門搜窮果海

故得創發菩提之士初求般若之人了知成佛之端由

頓圓無滯明識歸家之道路直進何疑

或離此別修隨他妄解如□角取乳緣木求魚

徒歷三祇終無一得若依此旨信受弘持

如快□隨流無諸阻滯又遇便風之勢

更加櫓棹之功則疾屆寶城忽登覺岸可謂資糧易辦

道果先成被迦葉上行之衣坐釋迦法空之座

登彌勒毘盧之閣入普賢法界之身

能令客作賤人全領長者之家業忽使沈空小果

頓受如來之記名未有一門匪通斯道

必無一法不契此宗過去覺王因玆成佛未來大士

仗此證眞則何一法門而不開

何一義理而不現無一色非三摩&C-;地

無一聲非陀羅尼門嘗一味而盡變醍□聞一香而皆入法界

風柯月渚□可傳心煙島雲林咸提妙旨

步步蹈金色之界念念嗅□蔔之香

□滄海而已得百川到須彌而皆同一色

煥兮開觀象之目盡復自宗寂爾導求珠之心

俱還本法遂使邪山落□苦海收波智&C-;以之安流

妙&C-;以之高出今詳祖佛大意經論正宗

削去繫文唯搜要旨假申問答廣引證明

擧一心爲宗照萬法如鏡編聯古製之深義

撮略寶藏之圓詮同此顯揚稱之曰錄分爲百卷

大約三章先立正宗以爲歸趣次申問答

用去疑情後引眞詮成其圓信以玆妙善

普施含靈同報

佛恩其傳斯旨耳

宗鏡錄卷第一

標宗章第一

詳夫祖標禪理傳默契之正宗佛演敎門

立詮下之大旨則前賢所稟後學有歸

是以先列標宗章爲有疑故問以決疑故答

因問而疑情得啓因答而妙解潛生

謂此圓宗難信難解是第一之說備最上之機

若不假立言詮無以蕩其情執因指得月

不無方便之門獲&C-;忘&C-AB;自合天眞之道次立問答章

但以時當末代罕遇大機觀淺心浮根微智劣

雖知宗旨的有所歸問答決疑漸消惑障

欲堅信力須假證明廣引祖佛之誠言

密契圓常之大道遍採經論之要旨

圓成決定之眞心後陳引證章

以此三章通爲一觀搜羅該括備盡於玆矣問先德云

若敎我立宗定旨如龜上覓毛&C-;邊求角楞伽經偈云

一切法不生不應立是宗何故標此章名答

斯言遣滯若無宗之宗則宗說兼暢

古佛皆垂方便門禪宗亦開一線道

切不可執方便而迷大旨又不可廢方便而絶後陳然機前無敎

敎後無實設有一解一悟皆是落後之事

屬第二頭所以大智度論云

以佛眼觀一切十方國土中一切物尙不見無何況有法

畢竟空法能破顚倒令菩薩成佛是事尙不可得

何況凡夫顚倒有法今依祖佛言敎之中

約今學人隨見心性發明之處立心爲宗

是故西天釋迦文佛云佛語心爲宗無門爲法門

此土初祖達磨大師云以心傳心不立文字

則佛佛手授授斯旨祖祖相傳傳此心

已上約祖佛所立宗旨又諸賢聖所立宗體者

杜順和尙依華嚴經立自性淸淨圓明體

此卽是如來藏中法性之體從本已來性自滿足

處染不垢修治不淨故云自性淸淨

性體遍照無幽不□故曰圓明又隨流加染而不垢

返流除染而不淨亦可在聖體而不增

處凡身而不減雖有隱顯之殊而無差別之異

煩惱覆之則隱智慧了之則顯非生因之所生

唯了因之所了斯卽一切衆生自心之體

靈知不昧寂照無遺非但華嚴之宗

亦是一切敎體佛地論立一淸淨法界體論云

淸淨法界者一切如來眞實自體無始時來自性淸淨

具足種種過十方界極微塵數性相功德

無生無滅猶如虛空遍一切有情平等共有

與一切法不一不異非有非無離一切相

一切分別一切名言皆不能得

唯是淸淨聖智所證二空無我所顯眞如爲其自性

諸聖分證諸佛圓證此淸淨法界卽眞如妙心

爲諸佛果海之源作群生實際之地

此皆是立宗之異名非別有體或言宗者尊也以心爲宗

故云天上天下唯我獨尊或言體者性也

以心爲體故云知一切法卽心自性或言智者

以心爲智卽是本性寂照之用所以云

自覺聖智普光明智等若約義用而分

則體宗用別者會歸平等則一道無差

所以華嚴記問云等妙二位全同如來普光明智者

結成入普所以此會說等妙二覺

二覺全同普光明智卽是會歸之義問等覺同妙覺於理可然

妙覺之外何有如來普光明智爲所同耶答

說等覺說妙覺卽是約位

普光明智不屬因果該通因果其由自覺聖智超絶因果

故楞伽經妙覺位外更立自覺聖智之位

亦猶佛性有因有果有因因有果果以因取之

是因佛性以果取之是果佛性

然則佛性非因非果普光明智亦復如是體絶因果爲因果依

果方究竟故云如來普光明智或稱爲本者

以心爲本故涅槃疏云涅槃宗本者

諸行皆以大涅槃心爲本本立道生

如無綱目不立無皮毛靡附心爲本故其宗得立

問若欲明宗只合純提祖意

何用兼引諸佛菩薩言敎以爲指南故宗門中云

借蝦爲眼無自己分只成文字聖人不入祖位

答從上非是一向不許看敎

恐慮不詳佛語隨文生解失於佛意以負初心

或若因詮得旨不作心境對治直了佛心又有何過

只如藥山和尙一生看大涅槃經手不釋卷

時有學人問和尙尋常不許學人看經

和尙爲什□自看師云只爲遮眼問學人還看得不

師云汝若看牛皮也須穿

且如西天第一祖師是本師釋迦牟尼佛首傳摩訶迦葉爲初祖次第相傳□至

此土六祖皆是佛弟子

今引本師之語訓示弟子

令因言薦道見法知宗不外馳求親明佛意得旨卽入祖位

誰論頓漸之門見性現證圓通豈標前後之位

若如是者何有相違

且如西天上代二十八祖此土六祖乃至洪州馬祖大師

及南陽忠國師鵝湖大義禪師思空山本淨禪師等

□搏通經論圓悟自心所有示徒皆引誠證

終不出自胸臆妄有指陳

是以綿歷歲華眞風不墜以聖言爲定量邪僞難移用至敎爲指南

依憑有據故圭&C-;和尙云

謂諸宗始祖卽是釋迦經是佛語禪是佛意諸佛心口必不相違

諸祖相承根本是佛親付菩薩造論始末

唯弘佛經況迦葉乃至&C-E;多弘傳皆兼三藏

及馬鳴龍樹悉是祖師造論釋經數十萬偈

觀風化物無定事儀

所以凡稱知識法爾須明佛語印可自心

若不與了義一乘圓敎相應設證聖果亦非究竟

今且錄一二以證斯文洪州馬祖大師云

達磨大師從南天竺國來唯傳大乘一心之法以楞伽經印衆生心

恐不信此一心之法楞伽經云佛語心爲宗

無門爲法門何故佛語心爲宗

佛語心者卽心卽佛今語卽是心語故云

佛語心爲宗無門爲法門者達本性空更無一法性自是門

性無有相亦無有門故云無門爲法門

亦名空門亦名色門何以故

空是法性空色是法性色無形相故謂之空知見無盡故謂之色

故云如來色無盡智慧亦復然

隨生諸法處復有無量三昧門遠離內外知見情執

亦名總持門亦名施門謂不念內外善惡諸法

乃至皆是諸波羅蜜門色身佛是實相佛家用

經云三十二相八十種好皆從心想生

亦名法性家焰亦法性功勳

菩薩行般若時火燒三界內外諸物盡於中不損一草葉

爲諸法如相故故經云不壞於身而隨一相

今知自性是佛於一切時中行住坐臥更無一法可得

乃至眞如不屬一切名亦無無名故經云

智不得有無內外無求任其本性

亦無任性之心經云種種意生身我說爲心量

卽無心之心無量之量無名爲眞名無求是眞求經云

夫求法者應無所求心外無別佛

佛外無別心不取善不作惡淨穢兩邊俱不依法

無自性三界唯心經云森羅及萬像

一法之所印凡所見色皆是見心心不自心因色故心

色不自色因心故色故經云見色卽是見心

南陽忠國師云禪宗法者

應依佛語一乘了義契取本原心地轉相傳授與佛道同

不得依於妄情及不了義敎橫作見解

疑誤後學俱無利益縱依師匠領受宗旨

若與了義敎相應卽可依行若不了義敎互不相許

譬如師子身中蟲自食師子身中肉

非天魔外道而能破滅佛法矣時有禪客問曰阿那箇是佛心

師曰牆壁瓦礫無情之物□是佛心禪客曰

與經大相違也經云

離牆壁瓦礫無情之物名爲佛性今云一切無情之物皆是佛心

未審心之與性爲別不別師曰

迷人卽別悟人不別禪客曰與經又相違也經云善男子

心非佛性佛性是常心是無常今云不別

未審此意如何師曰汝自依語不依義

譬如寒月結水爲□及至暖時釋□成水

衆生迷時結性成心悟時釋心成性

汝定執無情之物非心者經不應言三界唯心故華嚴經云

應觀法界性一切唯心造

今且問汝無情之物爲在三界內爲在三界外爲復是心不是心

若非心者經不應言三界唯心若是心者

又不應言無性汝自違經我不違也鵝湖大義禪師

因詔入內遂問京城諸大師大德汝等以何爲道

或有對云知見爲道師云維摩經云

法離見聞覺知云何以知見爲道又有對云

無分別爲道師云經云善能分別諸法相

於第一義而不動云何以無分別爲道又皇帝問

如何是佛性答不離陛下所問是以或直指明心

或破執入道以無方之辯祛必定之執

運無得之智屈有量之心

思空山本淨禪師語京城諸大德云汝莫執心此心皆因前塵而有

如鏡中像無體可得若執實有者則失本原

常無自性圓覺經云妄認四大爲自身相

六塵緣影爲自心相楞伽經云

不了心及緣則生二妄想了心及境界妄想則不生

維摩經云法非見聞覺知且引三經證斯眞實

五祖下莊嚴大師一生示徒

唯擧維摩經寶積長者讚佛頌末四句云不著世問如蓮華

常善入於空寂行達諸法相無□□

稽首如空無所依學人問云此是佛語欲得和尙自語

師云佛語卽我語我語卽佛語是故初祖西來

創行禪道欲傳心印須假佛經

以楞伽爲證明知敎門之所自遂得外人息謗內學稟承

祖胤大興玄風廣被是以初心始學之者

未自省發已前若非聖敎正宗

憑何修行進道設不自生妄見亦乃盡値邪師故云

我眼本正因師故邪西天九十六種執見之徒

皆是斯類故知木匪繩而靡直理非敎而不圓

如上略引二三皆是大善知識物外宗師

禪苑麟龍祖門龜鏡示一敎而風行電卷

垂一語而山崩海枯帝王親師朝野歸命

叢林取則後學稟承終不率自胸襟違於佛語

凡有釋疑去僞顯性明宗

無不一一廣引經文備彰佛意所以永傳後嗣不墜家風若不然者

又焉得至今紹繼昌盛法力如是證驗非虛

又若欲硏究佛乘披尋寶藏一一須消歸自己

言言使冥合眞心但莫執義上之文隨語生見

直須探詮下之旨契會本宗

則無師之智現前天眞之道不昧如華嚴經云

知一切法卽心自性

成就慧身不由他悟故知敎有助道之力初心安可暫忘細詳法利無邊

是乃搜揚纂集且凡論宗旨唯逗頓機

如日出照高山□馬見鞭影

所以丹霞和尙云相逢不擎出擧意便知有如今宗鏡尙不待擧意

便自知有故首楞嚴經云

圓明了知不因心念揚眉動目早是周遮如先德頌云

便是猶倍句動目卽差違若問曹谿旨

不更待揚眉今爲樂佛乘人實未薦者假以宗鏡

助顯眞心雖□文言妙旨斯在俯收中下盡被群機

但任當人各資己利百川雖潤

何妨大海廣含五嶽自高不□太陽普照

根機莫等樂欲匪同於四門入處雖殊在一眞見時無別

如獲鳥者羅之一目不可以一目爲羅

理國者功在一人不可以一人爲國如內德論云

夫一水無以和羹一木無以構室

一衣不稱衆體一藥不療殊疾一彩無以爲文繡

一聲無以諧琴瑟一言無以勸衆善

一戒無以防多失何得怪漸頓之異令法門之專一故云

如爲一人衆多亦然如爲衆多一人亦然

豈同劣解凡情而生局見我此無□廣大法門

如虛空非相不拒諸相發揮

似法性無身匪□諸身頓現須以六相義該攝斷常之見方消

用十玄門融通去取之情始絶

又若實得一聞千悟獲大總持卽胡假言詮無勞解釋

船筏爲渡迷津之者導師因引失路之人

凡關一切言詮於圓宗所示

皆爲未了文字性離卽是解脫

迷一切諸法眞實之性向心外取法而起文字見者今還將文字對治示其眞實

若悟諸法本源卽不見有文字及絲毫發現

方知一切諸法卽心自性

則境智融通色空俱泯當此親證圓明之際

入斯一法平等之時又有何法是敎而可離何法是祖而可重

何法是頓而可取何法是漸而可非

則知皆是識心橫生分別所以祖佛善巧密布權門

廣備敎乘方便逗會□得見性當下無心

乃藥病俱消敎觀咸息如楞伽經偈云

諸天及梵乘聲聞緣覺乘諸佛如來乘我說此諸乘

乃至有心轉諸乘非究竟

若彼心滅盡無乘及乘者無有乘建立我說爲一乘

引導衆生故分別說諸乘故先德云

一&C-B;在目千華亂空一妄在心□沙生滅&C-AB;除華盡妄滅證眞

病差藥除□融水在神丹九轉點鐵成金

至理一言轉凡成聖狂心不歇歇卽菩提

鏡淨心明本來是佛

問如上所標已知大意

何用向下更廣開釋答上根利智宿習生知

□看題目宗之一宇已全入佛智海中永斷纖疑頓明大旨

則一言無不略盡攝之無有遺餘

若直覽至一百卷終乃至□沙義趣龍宮寶藏鷲嶺金文

則殊說更無異途舒之遍周法界

以前略後廣唯是一心本卷末舒皆同一際

終無異旨有隔前宗都謂迷情妄興取捨

唯見紙墨文字嫌卷軸多但執寂默無言欣爲省要

皆是迷心徇境背覺合塵不窮動靜之本原

靡達一多之起處偏生局見唯懼多聞

如小乘之怖法空似波旬之難衆善

以不達諸法眞實性故隨諸相轉墮落有無如大涅槃經云

若人聞說大涅槃一字一句不作字相

不作句相不作聞相不作佛相不作說相

如是義者名無相相釋曰

若云卽文字無相是常見若云離文字無相是斷見

又若執有相相亦是常見若執無相相亦是斷見

但亡卽離斷常四句百非一切諸見其旨自現

當親現入宗鏡之時何文言識智之能詮述乎

所以先德云若覓經了性眞如無可聽

若覓法□足山問問迦葉大士持衣在此山

無情不用求專甲斯則豈可運見聞覺知之心

作文字句義之解若明宗達性之者雖廣披尋

尙不見一字之相終不作言詮之解

以迷心作物者生斯紙墨之見耳故信心銘云六塵不惡

還同正覺智者無爲愚人自縛如斯達者

則六塵皆是眞宗萬法無非妙理

何局於管見而迷於大旨耶

豈知諸佛廣大境界菩薩作用之門所以大海龍王置十千之問

釋迦文佛開八萬勞生之門普慧菩薩申二百之疑

普賢大士答二千樂說之辯

如華嚴經普眼法門假使有人以大海量墨須彌聚筆

寫於此普眼法門一品中一門一門中一法一法中一義一義中一句不得少分何況能盡

又如大涅槃經中佛言我所覺了一切諸法

如因大地生草木等爲諸衆生所宣說者如手中葉

只如已所說法敎溢龍宮

龍樹菩薩暫看有一百洛又出在人間於西天尙百分未及一

□來東土故不足言豈況未所說法耶

斯乃無盡妙旨非淺智所知

性起法門何劣解能覽燕雀焉測鴻鵠之志井蛙寧識滄海之淵

如師子大哮吼狸不能爲

如香象所負擔驢不能勝如毘沙門寶貧不能等

如金翅鳥飛烏不能及唯依情而起見但逐物而意移

或說有而不涉空或言空而不該有

或談略爲多外之一或立廣爲一外之多

或離默而執言或離言而求默或據事外之理

或著理外之事殊不能悟此自在圓宗演廣非多

此是一中之多標略非一此是多中之一

談空不斷斯乃卽有之空論有不常斯乃卽空之有

或有說亦得此卽默中說或無說亦得

此卽說中默或理事相卽亦得此理是成事之理

此事是顯理之事或理理相卽亦得

以一如無二如眞性常融會或事事相卽亦得

此全理之事一一無□或理事不卽亦得

以全事之理非事所依非能依不隱眞諦故

以全理之事非理能依非所依不壞俗諦故

斯則存泯一際隱顯同時如闡普眼之法門

皆是理中之義似舒大千之經卷非標心外之文

故經云一法能生無量義非聲聞緣覺之所知

不同但空孤調之詮偏枯決定之見

今此無盡妙旨標一法而眷屬隨生

圓滿性宗擧一門而諸門普會非純非雜不一不多

如五味和其羹雜綵成其繡衆寶咸其藏

百藥成其丸邊表融通義味周足搜微抉妙盡宗鏡中

依正混融因果無□人法無二初後同時

凡擧一門皆能圓攝無盡法界

非內非外不一不多舒之則涉入重重卷之則眞門寂寂

如華嚴經中師子座中莊嚴具內

各出一佛世界塵數菩薩身雲此是依正人法無□

又如佛眉間出勝音等佛世界塵數菩薩

此是因果初後無□乃至刹土微塵

各各具無邊智德毛孔身分一一攝廣大法門

何故如是奇異難思乃一心融卽故爾以要言之

但一切無邊差別佛事皆不離無相眞心而有

如華嚴經頌云佛住甚深眞法性

寂滅無相同虛空而於第一實義中示現種種所行事

所作利益衆生事皆依法性而得有

相與無相無差別入於究竟皆無相又攝大乘論頌云

卽諸三摩地大師說爲心由心彩□故

如所作事業故知凡聖所作眞俗緣生

此一念之心刹那起時卽具三性三無性六義

謂一念之心是緣起法是依他起

情計有實卽是遍計所執體本空寂卽是圓或

卽依三性說三無性故六義具矣若一念心起具斯六義

卽具一切法矣

以一切眞俗萬法不出三性三無性故法性論云凡在起滅皆非性也

起無起性故雖起而不常滅無滅性雖滅而不斷

如其有性則陷於四見之網又云

尋相以推性見諸法之無性尋性以求相

見諸法之無相是以性相互推悉皆無性

是以若執有性墮四見之邪林若了性空歸一心之正道

故華嚴經云自深入無自性眞實法

亦令他入無自性眞實法心得安隱以玆妙達

方入此宗則物物冥眞言言契旨

若未親省不發圓機言之則乖宗默之又致失

豈可以四句而取六情所知歟但祖敎□施定慧雙照

自利利他則無過矣設有堅執己解不信

佛言起自障心絶他學路今有十問以定紀綱

還得了了見性如晝觀色似文殊等不

還逢緣對境見色聞聲擧足下足開眼合眼悉得明宗與道相應不

還覽一代時敎及從上祖師言句聞深不怖皆得諦了無疑不

還因差別問難種種徵詰能具四辯盡決他疑不

還於一切時一切處智照無滯念念圓通不見一法能爲障□未曾一刹那中暫令間斷不

還於一切逆順好惡境界現前之時不爲間隔盡識得破不還於百法明門心境之內

一一得見微細體性根原起處不爲生死根塵之所惑亂不

還向四威儀中行住坐臥欽承祗對著衣喫飯執作施爲之時一一辯得眞實不

還聞說有佛無佛有衆生無衆生或讚或毁或是或非

得一心不動不還聞差別之智皆能明達性相俱通理事無滯無有一法不鑒其原乃至千聖出世得不疑不若實未得如是功

不可起過頭欺□之心生自許知足之意

直須廣披至敎博問先知徹祖佛自性之原

到絶學無疑之地此時方可歇學灰息遊心

或自辦則禪觀相應或爲他則方便開示

設不能遍參法界廣究群經但細看宗鏡之中自然得入

此是諸法之要趣道之門

如守母以識子得本而知末提綱而孔孔皆正牽衣而縷縷俱來

又如以師子筋爲琴絃音聲一奏

一切餘絃悉皆斷壞此宗鏡力亦復如是

擧之而萬類沈光顯之而諸門泯跡以此一則則破千途

何須苦涉關津別生岐路所以志公歌云

六賊和光同塵無力大難推托

內發解空無相大乘力能□□唯在玄覽得旨之時

可驗斯文究竟眞實

宗鏡錄卷第一

丙午歲分司大藏都監開板

宗鏡錄卷第二

慧日永明寺主智覺禪師延壽集

夫諸佛境寂衆生界空有何因緣而興敎跡

答一實諦中雖無起盡方便門內有大因緣

故法華經偈云諸法常無性佛種從緣起

以萬法常無性無不性空時法爾能隨緣

隨緣不失性且夫起敎所由因緣無量

古德略標有其十種一由法爾故二願力故三機感故

四爲本故五顯德故六現位故七開發故

八見聞故九成行故十得果故

今諸大菩薩所集唯識論等大意有其二種

一爲達萬法之正宗破二空之邪執

二爲斷煩惱所知之障證解脫菩提之門斯則自證法原本覺眞地

不在文字句義敷揚

今爲後學慕道之人方便纂集又自有二意用表本懷

一爲好略之人撮其樞要精通的旨免覽繁文

二爲執總之人不明別理微細開演性相圓通載二

種生死之根□一味菩提之道仰群經之大旨

直了自心遵諸聖之微言頓開覺藏

去彼依通之見破其邪執之情深信正宗

令知月不在指□光返照使見性不徇文唯證相應

斯爲本意不可橫生知解沒溺見河

於無得觀中懷趣向之意就眞空理上興取捨之心

率自胸襟疑悟後學須親見性方曉斯宗

問旣慮執指徇文又何煩集敎

答爲背己合塵齊文作解者恐封敎滯情

故有此說若隨詮了旨卽敎明心者

則有何取捨所以藏法師云自有衆生

尋敎得眞會理敎無□常觀理而不□持敎

□誦習而不□觀空則理敎俱融合成一觀

方爲究竟傳通耳斯乃敎觀一如詮旨何原矣

問諸大經論自成片段科節倫序句義分明

何假撮錄廣文成其要略

答但以敎海弘深窮之罔知其際

義天高廣仰之不得其邊今則以管窺天將螺酌海

如□滄溟之涓滴似撮太華之一塵

本爲義廣難周情存厭怠亦爲不依一乘敎之正理

唯徇不了義之因緣罕窮橫□之門

莫知起盡之處所以刪繁簡異採妙探玄

雖文不足而大義全緣不備而正理顯

搜盡一乘之旨抉開萬法之原

爲般若之玄樞作菩提之要路則資糧易辦速至大乘

證入無疑免迂小徑所以馬鳴菩薩造起信論云

或有自無智力因他廣論而得解義

亦有自無智力怖於廣說樂聞略論攝廣大義而正修行

我今爲彼最後人故

略攝如來最勝甚深無邊之義而造此論瑜伽論云有二緣故說此論

一爲如來無上法敎久住世故

二爲平等利益安樂諸有情故又爲如來甘露聖敎已隱沒者

憶念採集重開顯故未隱沒者

問答決擇倍興盛故又爲攝益樂略言論勤修行者

採集衆經廣要法義略分別故今斯錄者

雖無廣大製造之功微有一期述成之事

亦知□錄前後文勢不全所冀直取要詮且明宗旨

如從石辯玉似披沙揀金

於群藥中但取阿陀之妙向衆寶內唯探如意之珠

擧一蔽諸以本攝末則一言無不略盡

殊說更無異途亦望後賢未垂嗤□所希斷疑生信

但以見道爲懷非徇虛名以邀世譽願盡未來之際

遍窮法界之中歷劫逾生常弘斯道

凡有心者皆入此宗去執除疑見聞獲益

承三寶力如被護持誓報佛恩廣濟含識

虛空可盡玆願匪移法界可窮斯文不墜

問了義大乘廣略周備解一義具圓通之見

聞一偈有成佛之功何假述成仍煩解釋

答上上根人一聞千悟

性相雙辯理事俱圓若中下之徒須假開演

莊嚴之道讚飾之門格量其功不可爲喩所以法華經偈云

譬如優曇華一切皆愛樂天人所希有

時時乃一出聞法歡喜讚乃至發一言

則爲已供養一切三世佛是人甚希有過於優曇華

般若頌云般若無壞相過一切言語適無所依止

誰能讚其德般若雖回讚我今能得讚

雖未脫死地則爲已得出又古聖云

若菩薩造論者名莊嚴經

如蓮華未開見雖生喜不如已剖香氣芬馥

如金未用見雖生喜不如用之爲莊嚴具故知弘敎一念之善

能報十方諸佛之恩論希有則如華擅優曇之名

說光揚則似金作莊嚴之具

是以菩薩釋大乘密旨聞於未聞能斷深疑成於圓信法利何盡

功德無邊如大般若經云復次□尸迦

置贍部洲諸有情類若四大洲諸有情類

若小千界諸有情類若中千界諸有情類

若大千界諸有情類

若復十方各如□伽沙等世界諸有情類皆於無上正等菩提得不退轉

同作是言我今欣樂速證無上正等菩提

濟拔有情生死衆苦令得殊勝畢竟安樂

有善男子善女人等爲成彼事書深般若波羅蜜多

衆寶莊嚴供養恭敬尊重讚歎

普施與彼受持讀誦令善通利如理思惟於意云何

是善男子善女人等由此因緣得福多不天帝釋言

甚多世尊甚多善逝爾時佛告天帝釋言

若善男子善女人等書深般若波羅蜜多

衆寶莊嚴供養恭敬尊重讚歎

於彼衆中隨施與一受持讀誦令善通利如理思惟

以無量門巧妙文義廣爲解釋分別義趣令其解了

敎授敎誡令勤修學是善男子善女人等

所獲福聚甚多於前無量無邊不可稱數

大涅槃經云佛言善男子除一闡提其餘衆生

聞是經已悉皆能作菩提因緣

法聲光明入毛孔者必定當得阿□多羅三□三菩提何以故

若有人能供養恭敬無量諸佛

方乃得聞大涅槃經薄福之人則不得聞

故知得聞宗鏡所錄一心實相常住法門皆是□結深因

曾親佛會甚爲大事非屬小緣若未聞熏

曷由値遇又大涅槃經云佛告迦葉菩薩

諸善男子善女人常當繫心修此二字佛是常住

迦葉若有善男子善女人修此二字當知是人

隨我所行至我至處

是以信此法人卽凡卽聖修持契會住佛所住之中進止威儀

行佛所行之跡釋摩訶衍論云

第一顯離疑信入功德門者謂有衆生

聞此摩訶衍之甚深極妙廣大法門已

卽其心中亦不疑畏亦不怯弱亦不輕賤亦不誹謗

發決定心發堅固心發尊重心發愛信心當知是人眞實佛子

不斷法種不斷僧種不斷佛種

常□相續轉轉增長盡於未來亦爲諸佛親所授記

亦爲一切無量菩薩之所護念故如論云

若人聞是法已不生怯弱當知是人定紹佛種

必爲諸佛之所授記第二比類對治示勝門者

謂若有人

能善攝化三千大千世界中遍滿衆生皆悉無餘令行十善或有衆生於一食頃

於此甚深法觀察思量若校量此二人功德

彼第一人所得功德甚極微少

譬如芥子碎作百分之量此第二人所得功德甚極廣大

譬如碎十方世界微塵數量故如論云

假使有人能化三千大千世界滿中衆生令行十善

不如有人於一食頃正思此法

過前功德不可爲喩第三擧受持功讚揚門者

謂若有人受持此論觀察義理若一日若一夜中間

所得功德無量無邊不可言說不可思量

若假使十方三世一切諸佛

十方三世一切諸菩薩以十方世界微塵數舌

各各皆悉於十方世界微塵數之量不可說劫

讚揚其人所有功德亦不能盡所以者何法身眞如之功德

等虛空界無邊際故何況凡夫二乘之人

能稱歎之一日一夜不多中間受持人

尙所得功德不可思議

何況若二日若三日若四日乃至百日中

受持讀誦思惟觀察不可思議不可說中不可說故如論云

復次若人受持此論觀察修行若一日一夜

所有功德無量無邊不可得說假令十方諸佛

各於無量無邊阿僧祇劫歎其功德亦不能盡何以故

謂法性功德無有盡故此人功德亦復如是

無有邊際故知信此心宗成摩訶衍

同三世諸佛之所證義理何窮等十方菩薩之所乘

功德無盡偶斯玄化慶幸逾深

順佛旨而報佛恩無先弘法闡佛日而開佛眼只在明心

此宗鏡中若得一句入神歷劫爲種

況正言深奧總一群經此一乃無量中一

若染此法卽是圓頓之種可謂甘露入頂醍□灌心

燿不二之慧燈破情根之闇惑注一味之智水

洗意地之妄塵能令厚障深遮

若暴風之卷危葉繁疑積滯猶赫日之□輕□

猶如於諸王中爲金輪之王於諸照中爲晨旭之照

於諸寶中爲摩尼之寶於諸華中爲靑蓮之華

於諸諦中爲眞空之門

於諸法中爲涅槃之宅故金鋼三昧經偈云一味之法印

一乘之所成能於一切衆生中爲首爲師爲明爲導

如勝天王般若經云一切法中心爲上首

大智度論云三世諸佛皆以諸法實相爲師

祖師云一切明中心明爲上法華經偈云

第一之導師得是無上法

又若未入宗鏡非唯不得見道實乃理絶修行卽本立而道生

歸根方究竟如觀本質知□像而非眞

若了藏性見塵境而爲妄故經偈云

非不證眞如而能了諸行猶如幻事等似有而非眞

是以若得本卽得末

故華嚴經中海會菩薩用法界微塵以爲三昧又出現品云

此法門名爲如來秘密之處

乃至名演說如來根本實性不思議究竟法故先德云剖微塵之經卷

則念念果成盡衆生之願門則塵塵行滿

未悟宗鏡焉信斯文若暫信之功力悉等

不易所習盡具法門卽塞卽通卽邪卽正所以昔人云

遇斯敎者應須自慶其猶溺巨海而遇芳舟

墜長空而乘靈鶴矣問凡申弘敎開示化人應須自行功圓歷位親證

方酬本願開方便門則所利非虛不違正敎

今之所錄有何證明答此但唯集祖佛菩薩言敎

故稱曰錄設有問答解釋皆依古德大意

傍讚勸修述成至敎豈敢輒稱開示妄有指陳

且夫祖佛正宗則眞唯識性□有信處皆可爲人

若論修證之門諸方皆云功未齊於諸聖

且敎中所許初心菩薩皆可比知

亦許約敎而會先以聞解信入後以無思契同

若入信門便登祖位今集此宗鏡證驗無邊

應念皆通寓目咸是今且現約世間之事於衆生界中

第一比知第二現知第三約敎而知第一比知者

且如卽今有漏之身夜皆有夢

夢中所見好惡境界憂喜宛然覺來床上安眠何曾是實

□是夢中意識思想所爲則可比知

覺時所見之事皆如夢中無實

夫過去未來現在三世境界元是第八阿賴耶識親相分

唯本識所變若現在之境是明了意識分別

若過去未來之境是獨散暗意識思惟

夢覺之境雖殊俱不出於意識則唯心之旨比況昭然

第二現知者卽是對事分明不待立

況且如現見靑白物時物本自虛不言我靑我白

皆是眼識見分自性任運分別與同時明了意識計度分別爲靑爲白以意辯爲色

以言說爲靑皆是意言自妄安置且如六塵鈍故

體不自立名不自呼一色旣然萬法咸爾

皆無自性悉是意言故云萬法本閑而人自鬧

是以若有心起時萬境皆有

若空心起處萬境皆空則空不自空因心故空

有不自有因心故有旣非空非有則唯識唯心

若無於心萬法安寄又如過去之境何曾是有

隨念起處忽然現前若想不生境終不現

此皆是衆生日用可以現知不待功成豈假修得凡有心者

□可證知故先德云如大根人知唯識者

□觀自心意言爲境此初觀時雖未成聖

分知意言則是菩薩第三約敎而知者經云

三界唯心萬法唯識此是所證本理能詮正宗

廣在下文誠證非一如成實論云

佛說內外中間之言遂卽入定時有五百羅漢各釋此言

佛出定後同問世尊誰當佛意佛言

□非我意又白佛言旣不當佛意將無得罪佛言

雖非我意各順正理堪爲聖敎有福無罪

且如說小乘自證法門尙順正理

何況純引一乘唯談佛旨乎六行法云

諸大智人欲學道者莫問大小皆依理敎若見權敎雖是佛說

知非實語卽不依從若見凡人說有理者

雖非佛語亦卽依行以有智人學佛法者

善解如來敎有權實依佛實敎宣說道理

則過凡愚謬執權者是以智人若有所說

人雖是凡法則同佛如甁傳水寫置餘甁

甁雖有異所寫水一是故凡夫結雖未盡

不妨有解能說實義但使解理心數思量

此初觀理則異餘凡謂思人空則是二乘

若觀法空則是菩薩故攝論云初修觀則是凡夫菩薩

以此文證初學觀者雖未斷結卽是菩薩

以能解理同大聖故說則合理一一可依寶□經云

猶如迦陵頻伽鳥王卵中鳥子其嘴未現便出迦陵頻伽妙聲佛法卵中諸菩薩等未壞我見

未出三界然能演出佛法妙音

謂空無相無作行音迦陵頻伽至孔雀群終不鳴呼

還至迦陵頻伽鳥中乃須鳴呼

菩薩若至一切聲聞緣覺衆中終不演說不可思議諸佛之法

至菩薩衆爾乃演說以此文證

凡夫地中過雖未盡不妨深解說有理者皆可信受

但諸凡夫說有理者皆是宿習非今始學

若非宿習今學至老唯謂他語自仍迷理以迷理故

雖得多言未解權實說則乖理

若解理者不揀尊幼但求道不求事依法不依人

如阿濕婆恃因舍利弗見之求法卽偈答言

我年旣幼稚學日又初淺豈能宣至眞廣說如來義

舍利弗言可略說其要便說偈言諸法因緣生

是法說因緣是法因緣盡大師如是說

舍利弗一聞卽獲初果轉敎目連再說得道

以此證知智人求法唯重他德不恥下就

不同凡愚我慢自高雖知他勝恥不肯學

凡夫無始不能入道多皆由此不能求法

故諸愚人迷實敎者未能自悟唯應訪德以迷理者

雖有世智若無勝友常迷道故

如勝天王般若經云如生盲人不能見色

如是煩惱盲諸衆生不能見法如人有眼無外光明不能見色

行人如是雖有智慧無善知識不能見法

以此證知人雖有智未能自悟要須良友

故付法藏經云善知識者卽見得道全分因緣

佛自勸人逐善知融不合守愚一生虛過

是故諸佛有遺旨

但令依法不依人依義不依語菩薩尙變身作畜生爲人說法顯此奇異

令聞者信受皆令悟道入平等法

豈令心生高下耶故華嚴演義難云

此旨微密極位方知何以凡情輒窺大敎釋云

依憑敎理聖敎許故涅槃經云

具縛凡夫能知如來秘密之藏毘盧遮那品頌云

如因日光照還見於日輪以佛智慧光見佛所行道

卽因佛敎能了敎也今宗鏡中始終引佛智慧之敎光

顯佛所行之道跡若深信者則是以衆生之心光

見衆生之行跡若難云凡夫不合知者

斯乃邪見不信人耳故大集經云若有人言

我異佛異當知是人卽魔弟子又云了了見者

知一切法無二相也又云觀諸法等名之爲佛

所以學人間忠關師云如來說般若卽非般若

是名般若旣盡是非云何是般若答

能見非名者是般若問佛亦如是說答古今不異

得則千佛等心萬聖同轍

問諸佛方便敎門皆依衆生根起

根性不等法乃塵沙三十七品助道之門

五十二位修行之路云何唯立一心以爲宗鏡

答此一心法理事圓備

是大悲父般若母法寶藏萬行原

以一切法界十方諸佛諸大菩薩緣覺聲聞一切衆生皆同此心諸佛已覺

衆生不知今爲未知者方便直指

以本具故不虛以應得故非謬故華嚴經頌云

譬如世間人聞有寶藏處以其可得故心生大歡喜

寶藏處者卽衆生心□入信門自然顯現

方悟從來具足豈假功成始知本性無差

非因行得可謂最靈之物至道之原絶妙之門

精實之義爲凡聖根本作迷悟元由

如萬物得地而發生萬行證理而成就

諸門競入衆德攸歸作千聖趣道之基爲諸佛出世之眼

是以若了自心頓成佛慧

可謂會百川爲一濕搏衆塵爲一丸融□釧爲一金

變□酪爲一味如華嚴經頌云不能了自心

焉能知佛慧阿差末經云但正自心不尙餘學

經要經云內照開解卽大乘門見自心性謂之曰照

衆聖所遊謂之曰門入楞伽經偈云

心具於法藏離無我見垢世尊說諸行內心所知法

月燈三昧經偈云若有受持是一法

能順菩薩正修行因此一法功德故

速得成於無上道勝□經云世尊我見攝受正法有斯大力

如來以此爲眼爲法根本爲引導法爲通達法

釋曰所言正法者卽第一義心也

心外妄計理外別求皆墮邊邪迷於正見

所以得爲如來正眼攝盡十方之際照窮法界之邊

總歸一心是名攝受正法起信論云

復次眞如自體相者

一切凡夫聲聞緣覺菩薩諸佛無有增減非前際生非後際滅常□究竟

從無始來本性具足一切功德謂大智慧光明義

遍照法界義如實了知義本性淸淨心義

常樂我淨義寂靜不變自在義

如是等過□沙數非同非異不思議佛法無有斷絶

依此義故名如來藏亦名法身問

上說眞如離一切相云何今說具足一切功德相答

雖實具有一切功德然無差別相

彼一切法皆同一味一眞離分別相無二性故

以依業識等生滅相而立彼一切差別之相此云何立

以一切法本來唯心實無分別以不覺故

分別心起見有境界名爲無明心性本淨無明不起

卽於眞如立大智慧光明義

若心生見境則有不見之相心性無見則無不見

卽於眞如立遍照法界義若心有動則非眞了知

非本性淸淨非常樂我淨非寂靜是變異不自在

由是具起過於□沙虛妄雜染以心性無動故

卽立眞實了知義

乃至過於□沙淸淨功德相義若心有起見有餘境可分別求

則於內法有所不足以無邊功德卽一心自性

不見有餘法而可更求

是故滿足過於□沙非一非異不可思議諸佛之法無有斷絶

故說眞如名如來藏亦復名爲如來法身

然此一心非同凡夫妄認緣慮能推之心

決定執在色身之內今遍十方世界皆是妙明眞心

如入法界品云華藏世界海中

無問若山若河大地虛空草木叢林塵毛等處

無不咸稱眞法界具無邊德故先德云元亨利貞乾之德也

始於一氣常樂我淨佛之德也本乎一心

專一氣而致柔修一心而成道心也者

沖虛粹妙炳煥靈明無去無來冥通三際

非中非外朗徹十方不滅不生豈四山之可害

離性離相奚五色之能盲處生死流

驪珠獨燿於滄海踞涅槃岸桂輪孤朗於碧天大矣哉

萬法資始也萬法虛僞緣會而生生法本無

一切唯識識如幻夢但是一心

心寂而知目之圓覺彌滿淸淨中不容他

故德用無邊皆同一性性起爲相境智歷然

相得性融身心廊爾方之海印越彼太虛恢恢焉晃晃焉

逈出思議之表也又先德云如來藏者

卽一心之異名何謂一心

謂眞妄染淨一切諸法無二之性故名爲一此無二處諸法中實

不同虛空性自神解故名爲心

是以若於外別求從他妄學者猶如鑽□覓火壓沙出油

以□砂非油火之正因欲求濟用徒勞功力

又若但修漸行空住權乘則似□無膠如□未鍛

以□□非堅牢之器欲求究竟無有是處

若能諦了自心不妄外求者

如從木出火從麻出油不壞正因速得成辦

又如□得膠如□經火堪成器用事不唐捐

凡有施爲悉皆究竟若未信入取捨萬端

隨境生迷爲法所害不觀空以遣累但取空而廢善

不達有以興慈但著有而起罪皆爲不了空有一心

致玆得失若入宗鏡□發心時

非唯行成理卽頓具便同古佛一際無差如大涅槃經云

拘尸那城有□陀羅名曰歡喜佛記是人

由一發心當於此界千佛數中速成無上正眞之道法華玄義云心法者前所明法豈得異心

但衆生法太廣佛法太高於初學爲難

然心佛及衆生是三無別者但自觀己心則爲易

涅槃經云一切衆生具足三定上定者

謂佛性也能觀心性名爲上定上能兼下

卽攝得衆生法也華嚴經云

遊心法界如虛空則知諸佛之境界法界卽中也虛空卽空也

心佛卽假也三種卽佛境界也是爲觀心仍具佛法

又遊心法界者

觀根塵相對一念心起於十界中必屬一界若屬一界卽具百界千法

於一念中悉皆備足此心幻師

於一日夜常造種種衆生種種五陰種種國土

所謂地獄界假實國土乃至佛界假實國土

行人當自選擇何道可從又如虛空者觀心自生心

不須藉緣有心心無生力心無生力緣亦無生

心緣名無合云何有合尙回得離則不生

尙無一生況有百界千法耶以心空故

從心所生一切皆空此空亦空若空非空

點空設假假亦非假無假無空畢竟淸淨

豈止三觀萬行乃至十方虛空尙從心變

豈況空中所生物像如首楞嚴經頌云空生大覺中

如海一□發所以華嚴疏云

空有二法俱稱眞之理則有與空皆性空也□釋云

空有稱眞之理者此空是外空若以理空對外空

外空離法是斷滅空理空卽名爲眞空

若以外空亦心現亦由對色滅色方顯則此斷空

從緣無性卽性空也故十八空中明大者

謂十方空卽十方虛空亦是性空矣

所以千聖付囑難遇機緣若對上根豁然可驗

如寒山子詩云自古多少聖語路苦□□人根性不等

高下有利鈍眞佛不肯信置功&C-A;受困

不如心淨明便是心王印先德云

欲知法要心是十二部經之根本入道要門此心門者

三世之佛祖唯此一事實餘二卽非眞

唯有一乘法無二亦無三一乘法者一心是

但守一心卽心眞如門一切諸法無有缺少

一切法行不出自心唯心自知更無別心心無形色

無根無住無生無滅亦無覺觀可行

若有可觀行者卽是受想行識

非是本心皆是有爲功用諸祖只是以心傳心達者印可

更無別法如華嚴經中文殊童子化五百童子

發菩提心唯一人善財童子達本心原

遊一百一十城問菩提萬行所學三昧門

皆如幻化而無實體故知從心所生皆同幻化

但直了眞心自然眞實如唯識樞要云

依境敎理行果五唯識中此論有義但明境唯識

捨離心外取境一切境不離心故有義但說敎唯識

成論本敎釋彼說故有義但取理唯識

成立本敎所說之理分別唯識性相故

有義但取行唯識明五位修唯識行故有義但取果唯識

求大果故安樂解脫身大牟尼名法故

乃至今釋彼說唯取敎理說依敎理成彼性相

性相卽攝一切盡故一切皆取於理爲勝

是知唯識之理成佛正宗但以理該羅無法不是

故云萬法唯識述宗鏡之正意

窮祖佛之本懷唯以一法逗一機更無別旨故法華經云

十方佛土中唯有一乘法大涅槃經云

師子吼者是決定說一切衆生悉有佛性又云

衆生亦爾悉皆有心凡有心者

悉皆當得阿□多羅三□三菩提問

三界唯心萬法唯識者此該萬法應別立眞如爲宗答

眞如是識性識旣該萬法

卽是有爲無爲諸法平等之性故經云未曾有一法而用於法性

司馬彪云性者人之本也蔡邕云性者心之本也

故古師云唯識論是十支中高建法幢支

何法而不收何宗而不立唯以簡爲義

識以了爲義離識之外無別唯體卽識

有遮心外之用故名爲唯唯之名獨性相俱收

眞如是識性依他相分色等是識相心所以識爲主

皆不離識故總名唯識又問三界是有漏法

由屬三界愛結所繫故名三界

其無爲無漏法不爲三界愛結所繫卽不名三界法

經何故但言三界唯心卽不攝無爲無漏等法

此豈非唯識而但言三界耶答

三界所治迷亂之法尙名唯識

無爲無漏法性是能治體非迷亂不說自成故但言三界唯心也

又諸部總句有爲無爲染淨諸法皆心爲本

薩婆多等云無爲由心故顯有爲由心故起

由心起染淨法勢用緣强故

說心爲本問立心爲宗具幾功德之門能起見聞之信答

眞心自體非言所詮湛如無際之虛空

瑩若圓明之淨鏡毁讚不及義理難通

以功德過患二門絶對待故今依先德約相分別心略有五義

一遠離所取差別之相

二解脫能取分別之執三遍三際無所不等

四等虛空界無所不遍五不墮有無一異等邊

超心行處過言語道又此無住之心雙泯二諦

故無出俗入眞之異旣無出入不在空有

故經言心處無在無在之處唯是一心一心之體本來寂滅

不可以有無處所窮其幽跡

不可以識智詮量談其妙體唯有入者只在心知

如□萬種而爲香丸

□一塵而具足衆氣似入大海水中浴□微滴而已用百川執礫而盡成眞金

攬草而無非妙藥空器悉盈甘露之味

滿室唯聞□蔔之香衆義同歸

若太虛包含於萬像千途競入

猶多影靡□於澄潭若論一心性起功德無盡無邊

豈以有量之心讚無爲之德任盡神力未述一毫

以信入之人悉皆現證卽凡卽聖感應非虛堅信不移

法空之虛聲自息明誠可驗靈潤之野焰俄停

豈假神通心魔頓絶匪憑他術識火自消

除不肖人焉明斯旨如昔人云依智不依識者

謂識現行隨塵分別眼色耳聲耽迷不覺

大聖示敎境是自心下愚□執塵爲識外

今人口誦其空心未亡有騰空不起入火逾難

俱是心相封迷故爾後得通達隨心轉用

豈不同鳥之遊空自常如是布之火浣不足怪也

但群生識性不同致令大聖隨情別說

然據至道但是自心故經云三界上下法義唯心

此就世界依報以明心又云

如如與眞際涅槃及法界種種意生身我說爲心量

此據出世法體以明心終窮至實畢到斯原

隨流感果還宗了義問一心爲宗可稱綱要者敎中何故

廣談諸道各立經宗答種種諸法雖多

但是一心所作於一聖道立無量名

如一火因然得草火木火種種之號

猶一水就用得或羹或酒多多之名此一心門亦復如是

對小機而稱小法逗大量而號大乘

大小雖分眞性無隔若決定執佛說有多法

卽謗法輪成兩舌之過故經云心不離道道不離心

如大涅槃經云爾時世尊讚迦葉菩薩

善哉善哉善男子

汝今欲知菩薩大乘微妙經典所有秘密故作是問善男子

如是諸經悉入道諦善男子如我先說若有信道如是信道

是信根本是能佐助菩提之道

是故我說無有錯謬善男子如來善知無量方便

欲化衆生故作如是種種說法善男子

譬如良醫識諸衆生種種病原隨其所患而爲合藥

幷藥所禁唯水一種不在禁例或服薑水或甘草水

或細辛水或黑石蜜水或阿摩勒水

或尼婆羅水或&C-;晝羅水或服冷水或服熱水

或蒲萄水或安石榴水善男子

如是良醫善知衆生所患種種藥雖多禁水不在例如來亦爾

善知方便於一法相隨諸衆生

分別廣說種種名相彼諸衆生隨所說受

受已修習除斷煩惱如彼病人隨良醫敎所患得除

復次善男子如有一人善解衆語在大衆中

是諸大衆熱渴所逼咸發聲言我欲飮水我欲飮水

是人卽時以淸冷水隨其種類說言是水

或言波尼或言鬱持或言娑利藍或言婆利

或言波耶或言甘露或言牛乳

以如是等無量水名爲大衆說善男子如來亦爾

以一聖道爲諸聲聞種種演說從信根等至八聖道

復次善男子

譬如金師以一種金隨意造作種種瓔珞所謂鉗鎖□釧釵□天冠臂印

雖有如是差別不同然不離金善男子如來亦爾

以一佛道隨諸衆生種種分別而爲說之

或說一種所謂諸佛一道無二復說二種

所謂定慧復說三種謂見慧智復說四種

所謂見道修道無學道佛道乃至復說二十道

所謂十力四無所畏大慈大悲念佛三昧三正念處善男子是道一體

如來昔日爲衆生故種種分別復次善男子譬如一火

因所然故得種種名所謂木火草火糠火&C-FB;火牛馬糞火

善男子佛道亦爾一而無二

爲衆生故種種分別復次善男子譬如一識分別說六

若至於眼則名眼識乃至意識亦復如是

善男子道亦如是一而無二

如來爲化諸衆生故種種分別復次善男子

譬如一色眼所見者則名爲色耳所聞者則名爲聲

鼻所嗅者則名爲香舌所嘗者則名爲味

身所覺者則名爲觸善男子道亦如是一而無二

如來爲欲化衆生故種種分別善男子以是義故

以八聖道分名道聖諦善男子是四聖諦

諸佛世尊次第說之以是因緣

無量衆生得度生死又云

若言十善十惡可作不可作善道惡道白法黑法凡夫謂二智者了達其性無二

無二之性卽是實性陀羅尼經

云無有一切諸法是名一字法門又經云佛言

三世諸佛所說之法吾今四十九年不加一字

故知此一心門能成至道若上根直入者

終不立餘門爲中下未入者則權分諸道

是以祖佛同指賢聖冥歸雖名異而體同乃緣分而性合

般若唯言無二法華但說一乘

淨名無非道場涅槃咸歸秘藏天台專勤三觀

江西擧體全眞馬祖卽佛是心荷澤直指知見

又敎有二種說一顯了說二秘密說顯了說者

如楞伽密嚴等經起信唯識等論秘密說者

各據經宗立其異號如維摩經以不思議爲宗

金剛經以無住爲宗華嚴經以法界爲宗

涅槃經以佛性爲宗任立千途

皆是一心之別義何者以眞心妙體不在有無智不能知

言不可及非情識思量之境界故號不思議

體虛相寂絶待靈通現法界而無生

超三世而絶跡故號之無住□徹三際橫&C-;十方

無有界量邊表不可得故稱法界爲萬物之根

由作群生之元始在凡不減處聖非增

靈覺昭然常如其體故曰佛性

乃至或名進臺妙性寶藏神珠悉是一心隨緣別稱經云

三阿僧祇百千名號皆是如來之異名

只爲不知諸佛方便迷名著相隨解成差

但了斯宗豁然空寂有何名相可得披陳如龍王一味之雨

隨人天善惡之業所雨不同各見差別

華嚴經云譬如娑竭羅龍王欲現龍王

大自在力饒益衆生咸令歡喜

從四天下乃至他化自在天處及於地上於一切處所雨不同

所謂於大海中雨淸冷水名爲無斷絶

於他化自在天雨簫笛等種種樂音名爲美妙

於化樂天雨大摩尼寶名爲放大光明

於兜率天雨大莊嚴具名爲垂□於夜摩天雨大妙華

名爲種種莊嚴具於三十三天雨衆妙香

名爲悅意於四天王天雨天寶衣名爲覆蓋

於龍王宮雨赤眞珠名爲踊出光明

於阿脩羅宮雨諸兵仗名爲降伏怨敵

於北鬱單越雨種種華名曰開敷餘三天下悉亦如是

然各隨其處所雨不同雖彼龍王其心平等無有彼此

但以衆生善根異故雨有差別

是以龍王一味之雨隨諸天感處不同

猶如諸佛一心法門逐衆生見時有別

宗鏡錄卷第二

丙午歲分司大藏都監開板

宗鏡錄卷第三

慧日永明寺主智覺禪師延壽集

夫敎明一切萬法至理虛玄

非有無之詮絶自他之性若無一法自體云何立宗

答若不立宗學何歸趣若論自他有無

皆是衆生識心分別是對治門從相待有

法身自體中實理心豈同幻有不隨幻無楞伽經云

佛言大慧譬如非牛馬性牛馬性

其實非有非無彼非無自相古釋云

馬體上不得說牛性是有是無然非無馬自體

以譬法身上不得說陰界入性是有是無然非無法身自相

此法空之理超過有無卽法身之性

然有趣有向智背天眞無得無歸情生斷滅

但有之不用求眞規宛爾無之自然足妙旨煥然

則寂爾有歸恬然無間頓超能所不在有無

可謂眞歸能通至道矣問以心爲宗

如何是宗通之相答內證自心第一義理

住自覺地入聖智門以此相應名宗通相

此是行時非是解時因解成行行成解絶

則言說道斷心行處滅如楞伽經云佛告大慧宗通者

謂緣自得勝進相遠離言說文字妄想

趣無漏界自覺地自相遠離一切虛妄覺想

降伏一切外道衆魔緣自覺趣光明輝發是名宗通相

所以悟心成祖先聖相傳故達磨大師云

明佛心宗寸無差悟行解相應名之曰祖

又偈云亦不睹惡而生慊亦不觀善而勤措

亦不捨愚而近賢亦不抛迷而就悟

達大道兮過量通佛心兮出度不與凡聖同□超然

名之曰祖問悟道明宗如人飮水冷暖自知

云何說其行相答前已云

諸佛方便不斷今時密布深慈不令孤棄已明達者終不發言

只爲因疑故問因問故答

此是本師於楞伽會上爲十方諸大菩薩來求法者

親說此二通一宗通二說通宗通爲菩薩說通爲童蒙

祖佛俯爲初機童蒙少垂開示此約說通

只爲從他覓法隨語生解

恐執方便爲眞實迷於宗通是以分開二通之義宗通者

謂緣自得勝進相遠離言說文字妄想

乃至緣自覺趣光明輝發若親到自覺地光明發時

得云如人飮水冷暖自知如群盲眼開分明照境

驗象眞體終不摸其尾牙見乳正色

豈在談其鵠雪當此具眼人前

若更說示則不得稱知時名爲大法師實見月人終不觀指

親到家者自息問程唯證相應不俟言說

終不執指爲月亦不離指見月如大涅槃經云

譬如有王告一大臣汝牽一象以示盲者

爾時大臣受王&C-B;已多集衆盲以象示之

時彼衆盲各以手觸大臣卽還而白王言臣已示竟

爾時大王卽喚衆盲各各問言汝見象耶

衆盲各言我已得見王言象爲何類其觸牙者

卽言象形如蘆□根其觸耳者

言象如箕其觸頭者言象如石其觸鼻者言象如杵

其觸脚者言象如木臼其觸脊者言象如床

其觸腹者百言如瓮其觸尾者言象如繩善男子

如彼衆盲不說象體亦非不說

若是衆相悉非象者離是之外更無別象善男子

王喩如來應正遍知臣喩方等大涅槃經象喩佛性

盲喩一切無明衆生是諸衆生聞佛說已

或作是言色是佛性何以故

是色雖滅次第相續

是故獲得無上如來三十二相如來常色如來色者常不斷故是說色名爲佛性

譬如眞金質雖遷變色常不異或時作釧作盤

然其黃色初無改易衆生佛性亦復如是

質雖無常而色是常以是故說色爲佛性

乃至說受想行識等爲佛性又有說言離陰有我

我是佛性如彼盲人各各說象

雖不得實非不說象說佛性者亦復如是

非卽六法不離六法善男子

是故我說衆生佛性非色不離色乃至非我不離我善男子

有諸外道雖說有我而實無我衆生我者卽是五陰

離陰之外更無別我善男子

譬如莖葉鬚臺合爲蓮華離是之外更無別華又佛言善男子

是諸外道癡如小兒無慧方便不能了達常與無常

苦與樂淨不淨我無我壽命非壽命衆生非衆生實非實有非有於佛法中取少許分

虛妄計有常樂我淨而實不知常樂我淨

如生盲人不識乳色便問他言乳色何似他人答言

色白如貝盲人復問是乳色者如貝&C-F;耶

答言不也復問貝色爲何似耶答言猶稻米□

盲人復問乳色柔軟如稻米□耶稻米□者

復何所似答言猶如雨雪盲人復言

彼稻米□冷如雪耶雪復何似答言猶如白鵠

是生盲人雖聞如是四種譬喩

終不能得識乳眞色是諸外道亦復如是終不能識常樂我淨

善男子以是義故

我佛法中有眞實諦非於外道夫眞實諦者宗鏡所歸

未聞悟時不信解者所有說法及自修行

皆成生滅折伏之門不入無生究竟之道如菴提遮女經云

爾時文殊師利又問曰

頗有明知生而不生相爲生所留者不答曰有雖自明見其力未充

而爲生所留者是也又問曰

頗有無知不識生性而畢竟不爲生所留者不答曰無

所以者何若不見生性雖因調伏少得安處

其不安之相常爲對治若能見生性者

雖在不安之處而安相常現前若不如是知者

雖有種種勝辯談說甚深典籍

而卽是生滅心說彼實相密要之言如盲辯色因他語故

說得靑黃赤白黑而不能自見色之正相

今不能見諸法者亦復如是

但今爲生所生爲死所死者而有所說者乃於其人

卽無生死之義耶若爲常無常所繫者亦復如是

當知大得空者亦不自得空故說有空義耶

故知能了萬法無生之性是爲得道大般若經云佛言

善現以一切法空無所有皆不自在虛□不堅

故一切法無生無起無知無見復次善現

一切法性無所依止無所繫屬由此因緣

無生無起無知無見華嚴經云

如實法印印諸業門得法無生住佛所住

觀無生性印諸境界諸佛護念發心□向與諸法性相應□向

入無作法成就所作方便是以不了唯心之旨

未入宗鏡之人向無生中起貪癡之垢

於眞空內著境界之緣以爲對治成其輪轉

若能返照心境俱寂如諸法無行經云

若菩薩見貪欲際卽是眞際見瞋□際卽是眞際

見愚癡際卽是眞際則能畢滅業障之罪

乃至凡夫愚人不知諸法畢竟滅相故自見其身

亦見他人以是見故便起身口意業

乃至不見佛不見法不見僧是則不見一切法

若不見一切法於諸法中則不生疑

不生疑故則不受一切法不受一切法故則自寂滅

不思議佛境界經云爾時世尊

復語文殊師利菩薩言童子汝能了知如來所住平等法不

文殊師利菩薩言世尊我已了知佛言童子

何者是如來所住平等法文殊師利菩薩言

世尊一切凡夫起貪瞋癡處

是如來所住平等法佛言童子云何一切凡夫起貪瞋癡處

是如來所住平等法文殊師利菩薩言世尊

一切凡夫於空無相無願法中起貪瞋癡

是故一切凡夫起貪瞋癡處

卽是如來所住平等法佛言童子空豈是有法

而言於中有貪瞋癡文殊師利菩薩言世尊空是有

是故貪瞋癡亦是有佛言童子空云何有

貪瞋癡復云何有文殊師利菩薩言世尊空以言說故有

貪瞋癡亦以言說故有如佛說

比丘有無生無起無作無爲非諸行法

此無生無起無作無爲非諸行法非不有若不有者

則於生起作爲諸行之法應無出離

以有故言出離耳此亦如是若無有空則於貪瞋癡無有出離

以有故說離貪等諸煩惱耳中觀論偈云

從法不生法亦不生非法從非法不生法

及於非法直釋偈意法卽是有如色心等

非法是無如&C-;角等若從法生法如母生子

法生非法如人生石女兒從非法生法如&C-;角生人

從非法生非法者如龜毛生&C-;角

故般若假名論云復有念言若如來但證無所得者

佛法卽一非是無邊是故經言

如來說一切法皆是佛法佛法謂何卽無所得

未曾一法有可得性是故一切無非佛法

云何一切皆無所得經云一切法者卽非一切法

云何非耶無生性故若無生卽無性云何名一切法

於無性中假言說故一切法無有性者

卽是衆生如來藏性龐居士偈云

劫火燃天天不熱嵐風吹動不聞聲百川競注海不溢

五嶽名山不見形澄淸靜慮無□跡

千途盡總入無生故知諸法從意成形千途因心有像

一念澄寂萬境曠然元同不二之門

盡入無生之旨所以傅大士行路難云君不見

諸法但假空施設寂靜無門爲法門

一切法中心爲主余今不復得心原究□心原旣不得

當知諸法倂無根又無生有二如通心論云

一法性無生妙理言法至虛言性本來自爾

名曰無生二緣起無生夫境由心現故不從他生

心籍境起故不自生心境各異故不共生

相因而有故不無因生亦云一理無生

圓成實性本不生故二事無生緣生之相卽無生故

止觀云若釋金剛經

卽轉無生意度入不住門中種種不住不住色布施

不住聲香等布施雖諸法不住以無住法住般若中

卽是入空以無住法住世諦卽是入假

以無住法住實相卽是入中此無住慧卽是金剛三昧

能破盤石沙礫徹至本際

又如釋迦牟尼入大寂定金剛三昧天親無著論開善廣解

□出無生無住之意若得此意千經萬論

豁矣無疑此是學觀之初章思議之根本

釋異之妙慧入道之指歸綱骨曠大事理具足

一解千從法門自在

故知一切諸法皆從無生性空而有有而非有不離俗而常眞

非有而有不離眞而□俗則幻有立而無生顯

空有歷然兩相泯而雙事存眞俗宛爾

斯則無生而無不生不住二邊矣如古德頌云

無生終不住萬像徒流布若作無生解

還被無生固問以心爲宗理須究竟

約有情界眞妄似分不可雷同有濫圓覺

如金&C-;共□眞僞俄分砂米同炊生熟有異未審以何心爲宗答

誠如所問須細識心此妙難知唯佛能辯

只爲三乘慕道見有差殊錯指妄心以爲眞實

認妄賊而爲眞子劫盡家珍

收魚目以作驪珠空迷智眼遂使愚癡之子陷有獄之重關

邪倒之人溺見河之駭浪戱熾焰於朽宅

忘苦忘疲臥大夢於長宵迷心迷性

皆爲執斯緣慮作自己身遺此眞心認他聲色

斯則出俗外道在家凡夫之所失也

乃至三乘慕道法學禪宗亦迷此心執佛方便

致使敎開八網乘對四機越一念而遠驟三祇

功虛大劫離寶所而久淹化壘跡困長衢

斯卽權機小果乃至禪宗不得意者之所失也

所以首楞嚴經云佛告阿難一切衆生從無始來

種種顚倒業種自然如惡又聚諸修行人

不能得成無上菩提乃至別成聲聞緣覺

及成外道諸天魔王及魔眷屬

皆由不知二種根本錯亂修習猶如煮砂欲成嘉饌

縱經塵劫終不能得云何二種阿難一者無始生死根本

則汝今者與諸衆生用攀緣心爲自性者

二者無始菩提涅槃元淸淨體則汝今者

識精元明能生諸緣緣所遺者由諸衆生遺此本明

雖終日行而不自覺枉入諸趣釋曰

此二種根本卽眞妄二心一者無始生死根本者

卽根本無明此是妄心

最初迷一法界不覺忽起而有其念忽起卽是無始

如晴勞華現睡熟夢生本無元起之由非有定生之處

皆自妄念非他外緣從此成微細業識

則起轉識轉作能心後起現識現外境界

一切衆生同用此業轉現等三識起內外攀緣爲心自性

因此生死相續以爲根本

二者無始菩提涅槃元淸淨體者此卽眞心亦云自性淸淨心

亦云淸淨本覺以無起無生自體不動

不爲生死所染不爲涅槃所淨目爲淸淨

此淸淨體是八識之精元本自圓明

以隨染不覺不守性故如虛谷任響隨緣發聲此亦如然

能生諸法則立見相二分心境互生

但隨染淨之緣遺此圓常之性如水隨風作諸波浪

由此衆生失本逐末一向沈淪都不覺知

枉受妄苦雖受妄苦眞樂□存

任涉昇沈本覺不動如水作波不失濕性唯知變心作境

以悟爲迷從迷積迷空歷塵沙之劫因夢生夢

永昏長夜之中故經云

當知一切衆生從無始來生死相續

皆由不知常住眞心性淨明體用諸妄想此想不眞故有輪轉

以不了不動眞心而隨輪□妄識此識無體不離眞心

元於無相眞原轉作有情妄想

如風起澄潭之浪浪雖動而常居不動之源

似&C-AB;生空界之華華雖現而匪離虛空之性&C-AB;消空淨

浪息潭淸唯一眞心周遍法界

又此心不從前際生不居中際住不向後際滅

昇降不動性相一如則從上稟受以此眞心爲宗

離此修行盡□魔&C-C;別有所得悉陷邪林

是以能動深慈倍生憐愍故二祖求此妄心不得

初祖於是傳衣阿難執此妄心如來所以呵斥

如經云佛告阿難

汝今欲知奢摩他路願出生死今復問汝

卽時如來擧金色臂屆五輪指語阿難言汝今見不阿難言見佛言

汝何所見阿難言

我見如來擧臂屈指爲光明拳耀我心目佛言汝將誰見阿難言

我與大衆同將眼見佛告阿難汝今答我

如來屈指爲光明拳耀汝心目汝目可見以何爲心

當我拳耀阿難言如來現今徵心所在

而我以心推窮尋逐卽能推者我將爲心佛言□阿難

此非汝心阿難□然避座合掌起立白佛

此非我心當名何等佛告阿難

此是前塵虛妄想相惑汝眞性

由汝無始至于今生認賊爲子失汝元常故受輪轉阿難白佛言世尊

我佛寵弟心愛佛故令我出家

我心何獨供養如來

乃至遍歷□沙國土承事諸佛及善知識發大勇疑行諸一切難行法事

皆用此心縱令謗法永退善根亦因此心

若此發明不是心者我乃無心同諸土木

離此覺知更無所有云何如來說此非心我實驚怖

兼此大衆無不疑惑唯垂大悲開示未悟

爾時世尊開示阿難及諸大衆欲令心入無生法忍

於師子座摩阿難頂而告之言

如來常說諸法所生唯心所現一切因果世界微塵

因心成體阿難

若諸世界一切所有其中乃至草葉縷結詰其根元咸有體性

縱令虛空亦有名貌

何況淸淨妙淨明心性一切心而自無體若汝執吝分別覺觀所了知性必爲心者

此心卽應離諸一切色香味觸諸塵事業別有全性如汝今者承聽我法

此則因聲而有分別縱滅一切見聞覺知內守幽閑

猶爲法塵分別影事我非&C-B;汝執爲非心

但汝於心微細□摩若離前塵有分別性

卽眞汝心若分別性離塵無體斯則前塵分別影事塵非常住

若變滅時此心則同龜毛&C-;角

則汝法身同於斷滅其誰修證無生法忍古釋云能推者

卽是妄心皆有緣慮之用亦得名心

然不是眞心妄心是眞心上之影像故云

汝身汝心皆是妙明眞精妙心中所現物若執此影像爲眞影像滅時此心卽斷

故云若執緣塵卽同斷滅以妄心攬塵成體

如鏡中之像水上之泡迷水執波波寧心滅迷鏡執像

像滅心亡心若滅時卽成斷見

若知濕性不壞鏡體常明則波浪本空影像元寂

故知諸佛境智遍界遍空凡夫身心如影如像

若執末爲本以妄爲眞生死現時方驗不實故古聖云

見&C-;不識金入爐始知錯問眞妄二心

各以何義名心以何爲體以何爲相答

眞心以靈知寂照爲心不空無住爲體實相爲相

妄心以六塵緣影爲心無性爲體

攀緣思慮爲相此緣慮覺了能知之妄心而無自體

但是前塵隨境有無境來卽生境去卽滅

因境而起全境是心又因心照境全心是境

各無自性唯是因緣故法句經云

焰光無水但陽氣耳陰中無色但緣氣耳

以熱時炎氣因日光□遠看似水但從想生唯陽氣耳

此虛妄色心亦復如是以自業爲因父母外塵爲緣

和合似現色心唯緣氣耳故圓覺經云

妄認六塵緣影爲自心性故知此能推之心

若無因緣卽不生起但從緣生

緣生之法皆是無常如鏡&C-E;之形無體而全因外境

似水中之月不實而虛現空輪認此爲眞愚之甚矣

所以慶喜執而無據七處茫然

二祖了而不生一言契道

則二祖求此緣慮不安之心不得卽知眞心遍一切處悟此爲宗

遂乃最初紹於祖位阿難因如來推破妄心

乃至於五陰六入十二處十八界七大性

一一微細窮詰徹底唯空皆無自性

旣非因緣自他和合而有

又非自然無因而生悉是意言識想分別因玆豁悟妙明眞心廣大含容遍一切處

卽與大衆俱達此心同聲讚佛故經云

爾時阿難及諸大衆蒙佛如來微妙開示

身心蕩然得無□□是諸大衆各各自知心遍十方

見十方空如觀手中所持葉物

一切世間諸所有物皆卽菩提妙明元心

心精遍圓含&C-E;十方反觀父母所生之身

猶彼十方虛空之中吹一微塵若存若亡

如湛巨海流一浮□起滅無從了然自知獲本妙心常住不滅

禮佛合掌得未曾有於如來前說偈讚佛

妙湛總持不動尊首楞嚴王世希有

消我億劫顚倒想不歷僧祇獲法身

卽同初祖直指人心見性成佛問眞心行相有何證文答

持世經云菩薩觀心心中無心相

是心從本以來不生不起性常淸淨

客塵煩惱染故有分別心不知心亦不見心何以故是心空

性自空故根本無所有是心無有一定法

定法不可得故是心無法若合若散

是心前後際不可得是心無形無能見者心不自見

不知自性乃至是人爾時不分別是心是非心

但善知心無生相通達是心無生性何以故

心無決定性亦無決定相乃至不得心垢相

不得心淨相但知是心常淸淨相

大般若經云於一切法雖無所取

而能成辦一切事業釋曰若了自心無事不辦

或妄取前境界□成內自不足所以金剛三昧經云

菩薩觀本性相謂自滿足千思萬慮不益道理

徒爲動亂失本心王論釋云無量功德卽是一心

一心爲主故名心王生滅動亂違此心王

不得還歸故言失也又心者

統攝諸法一切最勝無一法而不攝王者統御四海八表朝宗

無一民而不臣故如幻三昧經云

不求諸法是名己身進趣大乘方便經云眞如實觀者

思惟心性無生無滅不住見聞覺知

永離一切分別之想問心能作佛心作衆生

以了眞心故成佛以執妄心故成衆生

若成佛皆具圓通五眼無漏五陰故經云

滅無常色獲得常色又云妙色湛然常安住又云

善能分別諸法相云何說眞心

不住見聞覺知永離一切分別之想答

若是妄心見聞須假因緣能所生起如云眼具九緣生等

若無色空和合之緣見性無由得發五根亦然

皆仗緣起斯則緣會而生緣散而滅

無自主宰畢竟性空如楞伽經偈云心爲工技兒意如和技者

五識爲伴侶妄想觀技衆如歌舞立技之人

隨他拍轉拍緩則步緩拍急則步急

五根亦如是但隨意轉如云身非念輪隨念而轉

何者意地若生身輪動作意地若息根境寂然

眞心則不爾常照常現鐵圍不能匿其輝

遍界遍空穹蒼不能覆其體非純非雜

萬法不能隱其眞無住無依塵勞不能易其性

豈假前塵發耀對境生知

自然寂照靈知湛然無際故首楞嚴經云佛告阿難

如是六根由彼覺明有明明覺失彼精了□妄發光

是以汝今離暗離明無有見體

離動離靜元無聽質無通無塞嗅性不生非變非恬嘗無所出

不離不合覺觸本無無滅無生了知安寄

汝但不循動靜合離恬變通塞生滅暗明

如是十二諸有爲相隨拔一根脫□內伏

伏歸元眞發本明耀耀性發明諸餘五□應拔圓脫

不由前塵所起知見明不循根寄根明發

由是六根互相爲用阿難汝豈不知

今此會中阿那律陀無目而見跋難陀龍無耳而聽

□伽神女非鼻聞香驕梵&C-;提異舌知味

舜若多神無身有觸如來光中映令暫現

旣爲風質其體元無諸滅盡定得寂聲聞

如此會中摩訶迦葉久滅意根圓明了知不因心念阿難

今汝諸根若圓拔已內瑩發光

如是浮塵及器世間諸變化相如湯消□

應念化成無上知覺阿難如彼世人聚見於眼

若令急合暗相現前六根□然頭足相類

彼人以手循體外繞彼雖不見頭足一辯知覺是同

緣見因明暗成無見不明自發則諸暗相永不能昏

根塵旣消云何覺明不成圓妙釋曰

如彼世人聚見於眼者此先明世見非眼莫觀

若令急合則無所見與耳等五根相似

彼人以手循體外繞雖不假眼而亦自知

此況眞見不藉外境緣見因明暗成無見者

此牒世間眼見須仗明暗因緣根塵和合方成於見

無見不明自發者此正明眞見之時見性非眼

旣不屬眼又何假明暗根塵所發則不明之明

無見之見自然寂照靈知何曾間斷

且世間明暗虛幻出沒之相又焉能覆蓋乎

是以明不能明暗不能暗也

故云則諸暗相永不能昏眞性天然豈非圓妙所以學人問先德云

如何是大悲千手眼答云

如人夜&C-E;摸得枕子問妄心行相有何證文答

勝天王般若波羅蜜經云佛言

菩薩行般若波羅蜜念心作是思惟此心無常而謂常住於苦謂樂

無我謂我不淨謂淨數動不住速疾轉易

結使根本諸惡趣門煩惱因緣壞滅善道

是不可信貪瞋癡主一切法中心爲上首

若善知心悉解衆法種種世間皆由心造心不自見

若善若惡悉由心起心性□轉如旋火輪

易轉如馬能燒如火暴起如水作如是觀

於念不動不隨心行令心隨已

若能伏心則伏衆法大涅槃經云佛言善男子心若常者

亦復不能分別諸色所謂靑黃赤白紫色

善男子心若常者諸憶念法不應忘失善男子

心若常者凡所讀誦不應增長復次善男子

心若常者不應說言已作今作當作

若有已作今作當作當知是心必定無常善男子

心若常者則無怨親非怨非親心若常者

則不應言我物他物若死若生心若常者

雖有所作不應增長善男子以是義故

當知心性各各別異故當知無常又云云何現喩如經中說

衆生心性猶如□□□□之性捨一取一

衆生心性亦復如是

取著色聲香味觸法無暫住時是名現喩可驗卽今衆生之心

如猿□之處高樹上下不停

猶彌泥之泛迅流出入無□似幻士之遊衆會名相皆虛

若技兒之出戱場本末非實所以正法念處經云

又彼比丘次復觀察心之猿□如見猿□

如彼猿□躁擾不停種種樹枝華果林等

山谷巖窟□曲之處行不障□心之猿□亦復如是

五道差別如種種林地獄畜生餓鬼諸道

猶如彼樹衆生無量如種種枝愛如華葉

分別愛聲諸香味等以爲衆果行三界山

身則如窟行不障□是心猿□此心猿□

常行地獄餓鬼畜生生死之地

又彼比丘依禪觀察心之技兒如見技兒如彼技兒取諸樂器

於戱場地作種種戱心之技兒亦復如是

種種業化以爲衣服戱場地者謂五道地種種裝飾

種種因緣種種樂器謂自境界技兒戱者

生死戱也心爲技兒種種戱者

無始無終長生死也又彼比丘依禪觀察心彌泥魚

如見彌泥如彌泥魚在於河中

若諸河水急速亂波深而流疾難可得行能漂無量種種樹木

勢力暴疾不可遮障山澗河水峻速急惡

彼彌泥魚能入能出能行能住

心之彌泥亦復如是於欲界河急疾波亂能出能入能行能住

大智度論云如佛說凡夫人或時知身無常

而不能知心無常若凡夫人言身有常猶差

以心爲常是大惑何以故

身住或十歲二十歲是心日日過去生滅各異念念不停

欲生異生欲滅異滅如幻事實相不可得

如是無量因緣故知心無常是名心念處行者思惟

是心屬誰誰使是心觀已不見有主

一切法因緣和合故不自在不自在故無自性

無自性故無我若無我誰當使是心止觀云

起一念慮知之心隨善惡而生十道

一若其心念念專貪瞋癡攝之不還拔之不出日增月甚

起上品十惡如五扇提羅者

此發地獄之心行火塗道二若其心念念欲多眷屬

如海呑流如火焚薪起中品十惡如調達誘衆者

此發畜生心行血塗道

三若其心念念欲得名聞四遠八方稱揚欽詠內無實德虛比賢聖

起下品十惡如摩□提者

此發鬼心行刀塗道四若其心念念常欲勝彼不耐下人

輕他珍已如□高飛下視而外揚仁義禮智信

起下品善心行阿脩羅道

五若其心念念欣世間樂安其嗅身悅其癡心

此起中品善心行於人道

六若其心念念知三惡苦多人間苦樂相間天上純樂爲天上樂折伏&C-;惡

此上品善心行於天道

七若其心念念欲大威勢身口意□有所作一切□從

此發欲界主心行魔羅道

八若其心念念欲得利智辯聰高才勇哲鑒達六合十方□□

此發世智心行尼乾道九若其心念念五塵六欲外樂蓋微

三禪之樂猶如石泉其樂內重

此發梵心行色無色道十若其心念念知善惡輪環

凡夫耽□賢聖所訶破惡由淨慧淨慧由淨禪

淨禪由淨戒尙此三法如飢如渴

此發無漏心行二乘道此上十心或先起非心

或先起是心或是非□起譬象魚風□濁池水

象譬諸非自外而起魚譬內觀□弱爲二邊所動

風譬內外合雜穢濁混和前九種心是生死

如蠶自縛後一種心是涅槃如&C-FA;獨跳

雖得自脫未具佛法俱非故雙簡明知三界無別理

但是妄心生爲八倒之根株作四流之源穴

疾如□電猛若狂風辦起塵勞

速甚瀑川之水玆生五欲急過旋火之輪

是以結構四魔驅馳十使沈二死之河底投八苦之焰中

醉迷衣&C-E;之珠徒經艱險&C-D;沒額中之寶

空自悲嗟皆因妄心迷此眞覺終無別失

有出斯文如上依敎所說眞妄二心約義似分

歸宗匪別何者眞心約理體妄心據相用

今以理□是心不得心相心□是理不動心相

如水卽波不得波相波卽是水不壞波相

是以動靜無際性相一原當凡心而是佛心

觀世諦而成眞諦所以華嚴經云

菩薩摩訶薩觀一切法皆以心爲自性如是而住

若攝境爲心是世俗勝義心之自性卽是眞如

是勝義勝義如是而住以無所得而爲方便

雙照眞俗無住住故

宗鏡錄卷第三

丙午歲分司大藏都監開板

宗鏡錄卷第四

慧日永明寺主智覺禪師延壽集

夫所言心法者云何是心云何是心法答

了塵通相說名心王

由其本一心是諸法之總原也取塵別相名爲數法

良因其根本無明迷平等性故也辯中邊論云

若了塵通相名心

取塵別相名爲心法問此一心法幾義而成答心法總有四義

一是事隨境分別見聞覺知二是法論體唯是生滅法數

此二義論俗故有約眞故無

三是理窮之空寂四是實論其本性唯是眞實如來藏法問心四義之中前二義是緣慮妄心

後二義是常住眞心約眞心則本性幽玄窮理空寂

旣無數量不更指陳只如妄心旣涉見聞

又言生滅此緣慮心有其幾種行相答

有五種心一率爾心謂聞法創初遇境便起

二尋求心於境未達方有尋求三決定心

審知法體而起決定四染淨心法詮欣厭而起染淨

五等流心念念緣境前後等故法苑義林云

辯五心相者且如眼識

初墮於境名率爾墮心同時意識先未緣此今初同起亦名率爾

故瑜伽論云

意識任運散亂緣不串習境時無欲等生爾時意識名率爾墮心

有欲生時尋求等攝故又解深密經及決擇論說

五識同時必定有一分別意識俱時而轉

故眼俱意名率爾心初卒墮境故此旣初緣

未知何境爲善爲惡爲了知故次起尋求與欲俱轉

希望境故旣尋求已識知先境

次起決定卽解境故決定已識界差別取正因等相

於怨住惡於親住善於中住捨染淨心生

由此染淨意識爲先引生眼識同性善染

順前而起名等流心如眼識生耳等識亦爾

先德問五心於八識中各有幾心答

前五識有四心除尋求心無分別故第六具五心

第七無率爾尋求二心有決定染淨等流三心

謂第七常緣現在境故無率爾也問

第七現有計度分別何無尋求心答夫尋求心皆依率爾

後尋求方生第七旣無率爾尋求亦無問

前五旣有率爾何無尋求答尋求有二緣方有

一卽率爾心引二卽計度分別心

前五種雖有率爾而無計度分別第八有三心

率爾決定等流無染淨尋求問第八同第七

常緣現在境何得有率爾答第七緣境卽無間斷

第八緣境境有間斷第八初受生時

創緣三界三種境故問初受生時第七亦創緣三界

第八識何無率爾心答

第七隨所繫常緣當界第八識也

今助一解第七常內緣一境卽無率爾第八外緣多境而有率爾

無分別故卽無尋求問五心之中何心熏種

何心不熏種答率爾心有二說一云不熏種

任運緣境不强盛故二云若緣生境卽不熏種

若緣曾聞熟境卽熏種由串習力故餘心總熏種

今解且如率爾聞聲境時不簡生熟聲境

皆熏實聲種子

更有九心成輪廣略不同眞理是一其心如輪隨境而轉故經云

身非念輪隨念而轉其義如何上座部師立九心輪者

一有分二能引發三見四尋求五貫徹

六安立七勢用八返緣九有分體且如初受生時

未能分別心但任運緣於境轉名有分

若有境至心欲緣時便生警覺名能引發

其心旣於此境上轉見照□彼旣見彼已便成尋求

察其善惡旣察彼已

遂貫徹識其善惡而安立心起語分別說其善惡

隨其善惡便有動作勢用動作旣興欲休廢道

故返緣前所作事旣返緣已還歸有分任運緣境名爲九心

可成輪義其中見心通於六識餘唯意識

有分心通生死返緣心唯得死

若離欲者死唯有分心旣無我愛無所返緣不生顧戀

未離欲者以返緣心而死有戀愛故

若有境至卽心可生若無異境□住有分任運相續

然見與尋求前後不定問若隨分別立眞妄心

約此二心總有幾種答大智度論云

有二種道一畢竟空道二分別好惡道

若畢竟空道尙不得一何況說多若分別好惡道

理從義別事乃□沙且約一心古釋有四

一□利陀耶此云肉團心身中五藏心也

如黃延經所明二緣慮心此是八識

俱能緣慮自分境故色是眼識境根身種子器世界

是阿賴耶識之境各緣一分故云自分三質多耶

此云集起心唯第八識積集種子生起現行

四乾栗陀耶此云堅實心亦云貞實心

此是眞心也然第八識無別自體但是眞心以不覺故

與諸妄想有和合不和合義和合義者

能含染淨目爲藏識不和合者體常不變

目爲眞如都是如來藏故楞伽經云

寂滅者名爲一心一心者卽如來藏

如來藏亦是在纏法身經云隱爲如來藏顯爲法身

故知四種心本同一體但從迷悟分多經偈云

佛說如來藏以爲阿賴耶惡慧不能知藏卽賴耶識

佛說如來藏者卽法身在纏之名以爲阿賴耶

卽是藏識惡慧不能知藏卽賴耶識

有執眞如與賴耶體別者是惡慧也然雖四心同體

眞妄義別本末亦殊前三是相後一是性

性相無□都是一心卽第四眞心以爲宗旨

又古德廣釋一心者望一如來藏心含於二義

一約體絶相義卽眞如門

謂非染非淨非生非滅不動不轉平等一味性無差別

衆生卽涅槃不待滅也凡夫彌勒同一際也

二隨緣起滅義卽生滅門謂隨熏轉動成於染淨

染淨雖成性□不動只由不動能成染淨

是故不動亦在動門楞伽經云

如來藏名阿賴耶識而與無明七識共俱如大海波常不斷絶

又云如來藏者爲無始虛僞惡習所熏

名爲識藏若此一心推末歸本者

謂證第一義則得解脫第一義是緣之性

若見緣性則脫緣縛華嚴經云皆一心作論云但是一心者

一切三界唯心轉故諸敎同引證成唯心

云何一心而作三界有三一二乘

謂有前境不了唯心縱聞一心但謂眞諦之一

或謂由心轉變非皆是心二異熟賴耶名爲一心

簡無外境故說一心三如來藏性淸淨一心

理無二體故說一心是知凡聖二法染淨二門

無非一心矣又此一心約性相體用本末卽入等義

更有十門一假說一心則二乘人

謂實有外法但由心變動故說一心

下之九門實唯一心二相見俱存故說一心

此通八識及諸心所幷所變相分本影具足

由有支等熏習力故變現三界依正等報

三攝相歸見故說一心亦通王數但所變相分無別種生

能見識生帶彼影起四攝數歸王故說一心

唯通八識以彼心所依王無體亦心變故釋云

攝相歸見者唯識偈云唯識無境界

以無塵妄見如人目有&C-AB;見毛月等事

凡作論有三義一者立義卽初句二者引證卽第二句

三者譬喩卽下二句所緣緣論云內識如外現

爲識所緣緣許披相在識及能生識故意云

內識似外境現爲所緣緣

許眼等識帶彼相起及從彼生識故結云

諸識唯內境相爲所緣緣理極成也則非全無相相全屬識

故云歸見攝數歸王者如莊嚴論偈云

自界及二光癡共諸惑起如是諸分別二實應遠離

釋曰自界謂自阿賴耶識種子

二光謂能取光所取光

此等分別由共無明及諸餘惑故得生起如是諸分別二實應遠離

二實謂所取實及能取實如是二實染汚應求遠離

所以論偈云能取及所取此二唯心光

貪光及信光二光無二法釋曰

求唯識人應知能取所取此之二種唯是心光五以末歸本說一心

謂七轉識皆是本識差別功能無別體故

經偈云譬如巨海浪無有若干相

諸識心如是異亦不可得六攝相歸性說一心

謂此八識皆無自體唯如來藏平等顯現餘相皆盡

一切衆生卽涅槃相經云不壞相有八

無相亦無相七性相俱融說一心謂如來藏

擧體隨緣成辦諸事而其自性本不生滅

卽此理事混融無□是故一心二諦皆無障□

八融事相入說一心謂由心性圓融無□

以性成事事亦鎔融不相障□一入一切

一一塵內各見法界天人脩羅不離一塵

九全事相卽說一心謂依性之事事無別事

心性旣無彼此之異事亦一切卽一一卽是多多卽一等

十帝網無□說一心謂一中有一切

彼一切中復有一切重重無盡皆以心識如來藏性

圓融無盡以眞如性畢竟無盡故

觀一切法卽眞如故一切時處皆帝網故如&C-;&C-E;頌云

若人欲識眞空理身內眞如還遍外

情與非情共一體處處皆同眞法界不離幻色卽見空

此卽眞如含一切一念照入於多劫

一一念劫收一切於一境內一切智

於一智中諸境界只用一念觀諸境一切諸境同時會

時處帝網現重重一切智通無□□&C-;&C-E;者

水之&C-;流祛&C-E;之處一甚深故二□轉故

三難渡故法海&C-;&C-E;亦然一唯佛能究故

二眞妄相循難窮初後三聞空謂空聞有謂有

則沈於&C-;&C-E;若不了斯宗難超有海隨善惡之浪

漂苦樂之洲不遇慈航焉登覺岸如偈云

眞如淨法界一泯未嘗存隨於染淨緣

遂成十法界隨染緣成六凡法界

隨淨緣成四聖法界六凡法界者一天法界二人法界

三脩羅法界四地獄法界五餓鬼法界

六畜生法界四聖法界者一聲聞法界二緣覺法界

三菩薩法界四佛法界衆生於眞性上

以情想自異則六趣昇沈諸聖於無爲法中

以智行爲差則四聖高下

然凡聖跡雖昇降縛脫似殊於一眞法界之中初無移動又依華嚴宗

一心隨理事立四種法界一理法界者

界是性義無盡事法同一性故二事法界者

界是分義一一義別有分劑故

三理事無□法界者具性分義圓融無□四事事無□法界者

一切分劑事法一一如性融通重重無盡故

以此十法界因理事四法界性相

卽入眞俗融通□出無窮成重重無盡法界

然是全一心之法界全法界之一心

隨有力無力而立一立多因相資相攝而或隱或顯

如一空遍森羅之物像似一水收萬疊之波瀾

入宗鏡中坦然顯現又有所入能入二種法界

如淸□疏云先明所入總唯一眞無□法界

語其性相不出事理隨其義別略有五門

一有爲法界二無爲法界三俱是四俱非

五無障□然五各二門初有爲二者

一本識能持諸法種子名爲法界如論云

無始時來界等此約因義而其界體不約法身

二三世之法差別邊際名爲法界不思議品云

一切諸佛知過去一切法界悉無有餘等此卽分劑之義

二無爲法界二者一性淨門

在凡位中性□淨故眞空一味法無差別故二離垢門

謂由對治方顯淨故隨行淺深分十種故

三亦有爲亦無爲法界二者一隨相門

謂受想行蘊及五種色幷八無爲此十六法唯意所知

十八界中名爲法界二無□門

謂一心法界具含二門一心眞如門二心生滅門

雖此二門皆各總攝一切諸法然其二位□不相雜

其猶攝水之波非靜攝波之水非動

故□向品云於有爲界示無爲法

而不滅壞有爲之相於無爲界示有爲法而不分別無爲之性

此明事理無□

四非有爲非無爲法界二門者一形奪門謂緣無不理之緣故非有爲

理無不緣之理故非無爲法體平等形奪雙泯

大品經云須菩提白佛言是法平等

爲是有爲爲是無爲佛言非有爲法非無爲法

何以故離有爲法無爲法不可得

離無爲法有爲法不可得須菩提是有爲性無爲性

是二法不合不散此之謂也二無寄門

謂此法界離相離性故非此二又非二諦故

又非二名言所能至故是故俱離解深密經云一切法者

略有二種所謂有爲無爲

是中有爲非有爲非無爲無爲非無爲非有爲等

五無障□法界二門者一普攝門

謂於上四門隨一卽攝餘一切故

是故善財或睹山海或見堂宇皆名入法界二圓融門謂以理融事故

令事無分劑微塵非小能容十刹刹海非大

潛入一塵也以事顯理故令理非無分

謂一多無□或云一法界或云諸法界

然由一非一故卽諸諸非諸故卽一乃至重重無盡

是以善財暫時執手遂經多劫□入樓閣普見無邊

皆此類也上來五門十義總明所入法界

應以六相融之二明能入亦有五門一淨信

二正解三修行四證得五圓滿

此五於前所入法界有其二門一隨一能入通五所入

隨一所入遍五能入

二此五能入如其次第各入一門此上心境二義十門六相圓融

總爲一聚無障□法界百門義海云入法界者

卽塵緣起是法法隨智顯用有差別是界

此法以無性故則無分劑融無二相同於眞際

與虛空等遍通一切隨處顯現無不明了

然此一塵與一切法各不相見亦不相知何以故

由各各全是圓滿法界普攝一切

更無別法可知見也經云卽法界無法界

法界不知法界若如是更無別法可知見者云何言入

以悟了之處名爲入故又雖入而無所入

若有所入則失諸法性空義以無性理同故

則處處入法界

前約情智凡小所見隨染淨緣成十法界者卽成其過

今依華嚴性起法門悉爲眞法界若成若壞若垢若淨全成法界

如經云分別諸色無量壞相是名上智者古釋云

六道之色壞善壞定二乘之色壞因壞果

菩薩之色壞有壞無

佛色者壞上諸壞壞爲法界非壞非不壞悉是法界

問心分四名義開十種

識之名義約有幾何答若約同門自相不可分別

若約異門共相隨義似分名約性相有九義包內外具五

名有九者一眼識二耳識三鼻識四舌識

五身識六意識七末那識八阿賴耶識

九淨識義具五者一識自相謂識自證分

二識所變故一切境界從心現起

三識相應故同時受想等心法四識分位故識上四相等

五識實相故謂二空眞如是識實性

自上諸法皆不離識總名唯識故知若相若性

若境若心乃至差別分位皆是唯識

卷舒匪離總別同時猶雲霧之依空若波瀾之涌海

又古德廣釋唯識義有十門明此唯識二字先離解

次合解先且離解初唯後識

初唯字者有三義一者揀持之義揀之謂揀去我法所執

持謂持取持取依圓二性唯識論云

唯言爲遣離識我法非無不離識心所無爲等

二者決定義決無離心之境定有內識之心

謂小乘離心有境淸辯破無內心三者顯勝義

謂心王勝心所等劣今但顯勝不彰於劣

瞿波論師二十唯識云此說唯識但擧王勝

理兼心所如言王來非無臣佐次解識字者

卽了別義謂八種心王是識自性等

五位百法理之與事皆不離識不爾眞如應非唯識

攝餘歸識總立識名經云三界唯心次合釋唯識者

唯謂揀去遮無外境境無非有識能了別

詮有內心心有非無合名唯識唯謂遮無是用

識表詮有是體攝用歸體唯卽識持業釋

夫六釋之文簡法爲妙今欲性相俱辯

且略引持業依主二釋可稱今文

第一持業釋者有二一持業二同依且持業者持謂任持

業謂業用若法體能持用用能顯體名爲持業

如言藏識識是體藏是用識體能持藏用

卽名持業又如妙法卽蓮華等二同依釋者

卽多用同依一體如言分段生死卽身

變易生死卽身等是

所以一切萬法以心爲體萬法是用法不離心用不離體心體能持萬法

法卽是心用卽是體名持業釋

若一切法不得自心之任持無一法可立又若無法則無業用

無用不能顯體故知一切法是心

心是一切法體用相成非一非二第二依主釋者有二

一依主釋二依士釋依主者

有法以勝釋劣將劣就勝以彰名如言眼識眼是所依卽勝

識是能依卽劣以勝眼釋劣識故將劣就勝

以彰其名眼之識故依主釋也或以別簡通

依主卽別名勝通名劣二依士釋者

謂劣法是勝法之士用故今將劣法解於勝法

勝法從劣法以彰名如言擇滅無爲

擇滅是有爲卽劣無爲卽勝將勝就劣以彰名依士釋

是知心王爲勝一切法盡是心法

又心是所依卽勝法是能依卽劣以劣顯勝心之法故

卽依主釋無有一法不屬心者

若以一切法顯心以劣彰勝法之心故卽依士釋

所以宗鏡內於持業有財依主依士憐近帶數六釋之中

不出持業依主等二釋下文不更一一廣明

以一例諸自然無惑問此言唯遮外境不有

爲遮離心之境爲遮不離心之境答

設爾何失難二俱有過若遮離心之境是無餘

有不離心相分在何以但言唯識不言唯境識

若遮不離心境是無

應但有能變三分闕所變相分過如何通釋答所言唯識者

遮心外境無不遮內境不離識相分是無問

內境與識旣□非無如何但言唯識不言唯境識耶

答以護法菩薩云境名通於內外

謂有離心境不離心境恐濫外境但言唯識

所以唯識論云謂諸愚夫迷執外境起煩惱業

生死輪□不解觀心非謂內境相分如外都無問

唯識性與唯識有何同異答各有二義

且唯識性二義者一者虛妄唯識性

卽遍計性所遣淸淨二者眞實唯識性

卽圓成實性所證淸淨若言唯識者有二義一者世俗唯識

卽依他起所斷淸淨二者勝義唯識

卽圓成實所得淸淨又言唯識性相不同相是依他

唯是有爲通漏無漏性卽圓成唯是眞如

無爲無漏又云唯言識者是了別義意云

五位一百法理之與事不離識今攝歸識總言識名

以萬法由心起故然卽非唯一人之識

亦非唯一識更無餘識等出唯識體者

一所觀出體者卽取五位一百法爲體

以通觀有爲無爲法故

卽以識相識性合爲唯識體皆不離識故二能觀出體者卽唯取心心所爲體

心所與識常相應故卽唯能非所若約唯識觀

卽取於境中慧爲體於所觀境觀察勝故

又明唯識差別總攝諸緣及理有其十種

一遣虛存實義者遣爲除遣

虛爲虛妄觀遍計所執唯虛妄起都無體用應正除遣

爲情有理無故存者留義實間實有

卽觀依圓法體是實有是本後二智境應正存留爲理有情無故

良由一切異生小乘無始時來妄執我法爲有

淸辯菩薩等妄撥理事爲空

今於唯識觀中遣虛者空觀對遣有執存實者有觀

對遣空執非有非空法無分別離言詮故

二者捨濫留純義捨爲捨離濫卽相濫留謂存留

純爲無雜雖觀事理有境有心

爲心不孤起仗境方生境不自生識變方起由境有濫

捨之不稱唯心體旣純留說唯識故唯識論云

我唯內有境亦通外恐濫外境但言唯識

非爲內境如外都無華嚴經云三界唯心故

三攝末歸本義攝謂□攝末卽見相二分歸卽向本

謂識自證分是所依體故今攝末見相分

歸本自證分體故言唯識故解深密輕云

諸識所緣唯識所現四隱劣顯勝義

謂王所俱能示現心所卽劣依他起故隱劣不取

心王卽勝所依體故故言唯識卽名顯勝故

莊嚴論云許心似二現如是似貪等五遣相證性義

識言所表具有事理

事謂相用遺而不取理爲體性應求作證故攝論偈云

依繩起蛇解見繩知是無證見彼分明方知明性亂

六境義境謂所觀境識卽能觀心

此所觀境由識變現境不離識立境唯識義

阿毘達磨經云鬼人天等所見各異七敎義卽能詮敎

說有唯識義故楞伽經偈云由自心執著

心似外境轉彼所見非有是故說唯心八理義

道理唯識唯識頌云是諸識轉變分別所分別

由此彼皆無故一切唯識九行義行謂觀行

卽菩薩在定位作四尋伺觀等

卽觀行及定俱不離識故瑜伽論偈云菩薩於定位

觀境唯是心等十果義謂佛果四智菩薩所有功德

皆不離識故莊嚴除云

眞如無境識是淨無漏界等如上十義性相境智敎理行果等

皆唯是識

無有一法而非所標故稱群經了義中王諸聖所依之父若有遇者頓息希望

無一法而可求無一事而不足

全獲如來無上之珍寶寧同荊岫璞中

已探敎海秘密之靈珠豈比驪龍□下

遂得盡衆生之苦際斷煩惱之病原一念功全千途自正

是以法華經云如淸□池能滿一切諸渴之者

如寒者得火如裸者得衣如商人得主如子得母

如渡得船如病得醫如闇得燈如貧得寶

如民得王如賈客得海如炬除闇

此法華經亦復如是能令衆生離一切苦一切病痛

能解一切生死之縛故知唯此眞實萬法皆空

以此標宗更無等等如觀法經云彼有菩薩

名曰上首作一乞士入城乞食時有比丘名曰□伽

謂乞士言汝從何來答我從眞實中來

又問何謂眞實答曰寂滅故名爲眞實又問

寂滅相中有所求無所求耶答曰無所求

又問無所求者何用求耶答言

無所求中吾故求之又問無所求中何用求耶

答有所求者一切皆空得者亦空著者亦空

實者亦空來者亦空語者亦空問者亦空

寂滅涅槃一切虛空分界亦復皆空

吾爲如是次第空法而求眞實故知若能於法法上求空

則於門門中解脫若人法問答言語往來

如宗鏡中像若般若智照寂滅涅槃如宗鏡中明

所以若像若明一切皆空唯有鏡體□常披露

遍一切處未嘗出沒故云吾爲如是次第空法

而求眞實卽知一切法皆眞實故

無所求中吾故求之矣亦是夫求法者

於一切法應無所求故融大師云若有一法可得

卽是非時求也所以淨名經云空當於何求答曰

當於六十二見中求又問六十二見當於何求

答曰當於諸佛解脫中求又問

諸佛解脫當於何求答曰當於一切衆生心行中求古釋云

空智因於見生則空智無性無性故智空

故名空智邪見因諸佛解脫而有

邪因正生邪見亦空矣諸佛解脫因悟衆生

心行則解脫空矣卽約其空體無二所以互求理無不遍

釋曰邪正旣體本同空理又未曾暫隱

若於此平等性中卽不須求爲未知者說求耳

如無生義云如經云願求諸佛慧亦不著願求

求佛慧尙不令貪著何況其餘善法

又菩薩以離願求但衆生不知求佛道菩薩故發願

只云我願求佛道

衆生因此方知發心而求佛道得意自知無所求也如上所解

則念念與實相相應更無餘念也所以楞伽經云

一一相相應遠離諸見過

是知若於諸相常與實相相應自然遠離諸過會第一義

淸淨眞心朗然明徹而無念著卽事卽如唯心直進

卽佛之所許自覺之境矣故論偈云

自知不隨他寂滅無戱論無異無分別

是則名實相問此唯識大約有幾種答略有二種

一具分二不具分且具分唯識者以無性理故

成眞如隨緣義

則不生滅與生滅和合非一非異名阿賴耶識卽是具分

若不全依眞心事不依理故唯約生滅便非具分有云

影外有質爲半頭唯識質影俱影爲具分者

此乃唯識宗中之具分耳又若決定信入

此唯識正理速至菩提如登車而立至遐方

猶乘舟而坐昇彼岸如成唯識寶生論云

謂依大乘成立三界但唯是識釋云

如經所說言大乘者謂是菩提薩□所行之路及佛勝果

爲得此故修唯識觀是無過失方便正路

爲此類故顯彼方便於諸經中種種行相而廣宣說

如地水火風幷所持物品類難悉

方處無邊由此審知自心相現遂於諸處捨其外相

遠離欣戚復觀有海喧靜無差

棄彼小途絶大乘望及於諸有耽著之類觀若險崖

深生怖畏正趣中道若知但是自心所作

無邊資糧易爲積集不待多時如少用功能成太事

善遊行處猶若掌中由斯理故

所有願求當能圓滿隨意而轉

宗鏡錄卷第四

丙午歲分司大藏都監開板

宗鏡錄卷第五

慧日永明寺主智覺禪師延壽集

夫眞心靡易妙性無生凡聖同倫

云何說妄答本心湛寂絶相離言性雖自爾

以不守性故隨緣染淨且如一水若珠入則淸

塵雜則濁又如一空若雲遮則昏月現則淨

故大智度論云譬如淸淨池水

狂象入中令其渾濁若淸水珠入水卽淸淨不得言水外無象無珠

心亦如是煩惱入故能令心濁

諸慈悲等善法入心令心淸淨

然垢淨不定眞妄從緣若昧之則念念輪□遺失眞性

若照之則心心寂滅圓證涅槃

故知眞妄無因空有言說約眞無說約說無眞皆是狂迷情想建立

千途競起空迷演若之頭一法□生

唯現□婆之影以含生不窮實際但徇狂情

則諸聖俯順機宜悉同其事以楔出楔

說妄而從妄旋眞將&C-;接&C-;擧相而因相通性

若不執妄尙不說眞幻影□消智光息焰首楞嚴經云

佛告阿難精眞妙明本覺圓淨

非留生死及諸塵垢乃至虛空皆因妄想之所生起

斯元本覺妙明眞精妄以發生諸器世間

如演若多迷頭認影妄元無因於妄想中立因緣性

迷因緣者稱爲自然彼虛空性猶實幻生

因緣自然皆是衆生妄心計度阿難

知妄所起說妄因緣若妄元無說妄因緣元無所有

何況不知推自然者

肇法師窮起妄之由立本際品云夫本際者

卽一切衆生無□涅槃之性何爲忽有如是妄心及種種顚倒者

但爲一念迷心此一念者從一而起又此一者

從不思議起不思議者卽無所起故經云

道始生一一者謂無爲一生二二謂妄心

乃至三生萬法也旣緣無爲而有心

復緣有心而有色故經云種種心色是以心生萬慮

色起萬端和合業緣遂成三界種子

所以有三界者爲執本迷眞一故卽有濁辱生其妄氣者

澄淸微爲無色界所謂心也澄濁辱爲色界

所謂身也散滓穢爲欲界所謂塵境也

故經云三界虛妄唯一妄心變化夫內有一生

卽外有無爲內有二生卽外有有爲內有三生

卽外有三界旣內外相應

遂生種種諸法及□沙煩惱也

故知三界內無有一法不從自心生因心想念分別造作

如幻術力變化萬物於外似有發現現無現性唯自心生

迷倒之人執爲外境隨境了別姸醜自分

□生□厭之情便起塵勞之跡故遠法師云

本端竟何從起滅有無際一微涉動境

成此頹山勢但內一不生則無諸有欲塞煩惱之窟穴

截生死之根株但能內觀一念無生

則空華三界如風卷煙幻影六塵猶湯沃雪

廓然無際唯一眞心矣進趣大乘方便經云佛言

一實境界者謂衆生心體從本已來不生不滅

乃至一切衆生心一切二乘心一切菩薩心

一切諸佛心皆同不生不滅眞如相故

乃至盡於十方虛空一切世界求心形狀

無一區分而可得者但以衆生無明癡闇熏習因緣

現妄境界令生念著所謂此心不能自知

妄自謂有起覺知想計我我所

而實無有覺知之相以此妄心畢竟無體不可見故

若無覺知能分別者

則無十方三世一切境界差別之相以一切法皆不能自有

□依妄心分別故有所謂一切境界各各不自念爲有

知此爲自知彼爲他是故一切法不能自有

則無別異唯依妄心不了不知內自無故

謂有前外所知境界妄生種種法想謂有謂無

謂好謂惡謂是謂非謂得謂失

乃至生於無量無邊法想當如是知一切諸法皆從妄想生

依妄心爲本然此妄心無自相故亦依境界而有

所謂緣念覺知前境界故說名爲心

又此妄心與前境界雖俱相依起無前後

而此妄心能爲一切境界原主所以者何

謂依妄心不了法界一相故說心有無明

依無明力因故現妄境界亦依無明滅故一切境界滅

非依一切境界自不了故說境界有無明

亦非依境界故生於無明

以一切諸佛於一切境界不生無明故又復不依境界滅故無明心滅

以一切境界從本已來體性自滅未曾有故

因如此義是故但說一切諸法依心爲本

當知一切諸法悉名爲心

以義體不異爲心所攝故又一切諸法從心所起

與心作相和合而有共生共滅同無有住

以一切境界但隨心所緣念念相續故而得住持暫時而有

如上廣引佛言委曲周細

只爲成後學之信明我自心寶藏論云古鏡照精其精自形

古敎照心其心自明當知一心遍一切心

無塵可異一切性含一性有法皆同

無形而廓徹虛空誰分彼此搜跡而任窮法界莫得纖毫

何故衆生界中卽今顯現

斯則皆因妄念積集熏成如鏡上之塵似遮光影

若空中之霧暫混淸虛但有一法現前皆是自心分別

設當一念□起盡因幻境牽生

起滅同時更無前後若知能所無體頓悟人空法空

忽了物我無依始信境寂心寂又乃心生非是因彼

境未曾生心滅亦不因他境未曾滅

當知境因心起還逐心亡但心生非境生心滅非境滅

似魚母念魚子如蜂王攝衆蜂

若魚母不念則魚子亡蜂王不攝而衆蜂散

是以有心緣想萬境縱然無念憶持纖塵不現

終無心外法能與心爲緣但是自心生還與心爲相

是以楞伽經云不覺自心所現分劑

不覺內識轉變外現爲色但是自心所現

不通達如此分劑名惡見論

以不知心現起差別見故云分劑是知若不於宗鏡正義之中

所有知解皆是邪道宗黨設形言說悉墮惡見論議

此宗鏡法義可以憑准正理無差可以依行

現前得力萬邪莫□其致千聖不改其儀

遂能洗惑塵消滯慮湛幽抱豁神襟

獨妙絶倫故無等等問若言有眞有妄是法相宗

若言無眞無妄是破相宗今論法性宗

云何立眞立妄又說非眞非妄答

今宗鏡所論非是法相立有亦非破相歸空

但約性宗圓敎以明正理卽以眞如不變不□隨緣是其圓義

若法相宗一向說有眞有妄

若破相宗一向說非眞非妄此二門各著一邊

俱可思議今此圓宗前空有二門俱存又不違□

此乃不可思議若定說有無二門皆可思議

今以不染而染則不變隨緣染而不染

則隨緣不變實不可以有無思亦不可爲眞妄惑

斯乃不思議之宗趣非情識之所知

今假設文義對治只爲破其邪執若情虛則智絶

病差則藥消能窮始末之由方洞圓常之旨

故復禮法師問天下學士眞妄偈云眞法性本淨

妄念何由起從眞有妄生此妄安可止

無初卽無末有終應有始無始而無終長懷擎玆理

願爲開玄妙析之出生死澄觀和尙答云

迷眞妄念生悟眞妄則止

能迷非所迷安得全相似從來未曾悟故說妄無始知妄本自眞

方是□常理分別心未亡何由出生死

宗密禪師釋云大乘經敎統唯三宗一法相宗

二破相宗三法性宗

今此問是法性宗中齧鏃關節不問二宗若法相宗所說一切

有漏妄法無漏淨法無始時來各有種子

在阿賴耶識中遇緣熏習卽各從自性起

都不關眞如誰言從眞生妄也

彼說眞如一向無爲寂滅無起無止不可難他從眞有妄生也

若破相宗一向說凡聖染淨一切皆空本無所有設見一法過涅槃者亦如幻夢

彼且本不立眞何況於妄故不難云從眞有妄也

唯疑法性宗以此宗經論言依眞起妄者

如云法身流轉五道如來藏受苦樂等言悟妄卽眞者

如云初發心時卽成阿□菩提

知妄本自眞見佛卽淸淨等又言凡聖混融者

如云一切衆生本來成正覺般涅槃毘盧遮那身中具足六道衆生等

眞妄相卽雖說煩惱菩提無有始終又說煩惱終盡方名妙覺

華嚴起信等經論首末之文義宗有□自語相違

擬欲揀之不可取一捨一欲合之又難會

俱用之又相違試問天下學士有達者卽知眞入道

若諸師所答悉迷問意皆約泯相歸理而說

都不識他所問從眞起妄之由修妄證眞之理然迷眞起妄蓋有因由

息妄歸眞非無所以復禮法師豈不知眞妄俱寂理事皆如

如寂之中何有問答然有二門義理易辯

卽無違妨一者一向說有妄可斷有眞可證

二者一向說非眞非妄無凡無聖

此二門皆可思議故勝□經云

衆生自性淸淨心無煩惱所染不染而染染而不染皆云難可了知

復禮正問此義

諸師所答但說無垢染耳唯觀和尙所答約眞如不變不□隨緣方爲契當

今宗密試答曰本淨本不覺由斯妄念起

知眞妄卽空知空妄卽止止處名有終

迷時號無始因緣如幻夢何終復何始此是衆生原

窮之出生死又人多謂眞能生妄

故疑妄不窮盡爲決此理重答前偈不是眞生妄

妄迷眞而起知妄本自眞知眞妄卽止

妄止似終末悟來似初始迷悟性皆空性空無終始

生死由此迷達此出生死又約始終有四句分別

一有始無終卽是始覺二有終無始卽是無明

三無終無始謂實際四有始有終

是一期生死又釋云無始而有終長懷擎斯理者

卽法相事而例難之今云

有妄卽眞則同無終始若分別說應有四句眞理則無終無始

妄念則無始有終眞智則無終有始

辦起妄念有終有始若約圓融同無終始旣無終始

亦復無有無終無始唯亡言絶想可會斯玄

詳上答意深合圓宗於隨緣門初卽迷眞起妄

後乃悟妄卽眞於迷悟中似分終始

約不變門妄自本空誰論前後眞俗無性凡聖但名

譬如迷繩作蛇疑□爲鬼眞諦非有世諦非無

二諦相成不墮邪見是以俗諦不得不有

有常自空眞諦不得不空空□徹有

今時學者多迷空有二門盡成偏見

唯尙一切不立拂跡歸空於相違差別義中全無智眼

旣不辯惑何以釋疑故云涅槃心易曉

差別智難明若能空有門中雙遮雙照

眞俗諦內不卽不離方可弘法爲人紹隆覺位

問法相法性二宗如何辯別

答法相多說事相法性唯談理性如法相宗

離第八識無眼等諸識若法性宗

離如來藏無有八識若眞如不守自性變識之時

此八識卽是眞性上隨緣之義

或分宗辯相事則兩分若性相相成理歸一義

以不變隨緣隨緣不變故如全波之水全水之波

動靜似分濕性無異淸□記引密嚴經偈云

如來淸淨藏世間阿賴耶如金與指□展轉無差別

卽賴耶體是如來藏與妄染合名阿賴耶

更無別體又金色如指□金體卽金

然此上異總有四句一以本成末本隱末存

此卽存隱不異故云以妄無體攬眞而起

則眞無不隱唯妄現也二攝末歸本末盡本顯

此卽顯滅明不異故故云以眞體實妄無不盡唯眞現也

三攝本從末末存攝末歸本本顯

此則兩法俱存但眞妄有異卽有眞有妄

明不異故故云是卽無體之妄不異體實之眞

故云無有異也四攝本從末本隱是不無義

攝末歸本末盡是不有義此則不有不無明不異

亦是末後二句又非異故非邊不一故非中

非中非邊是無寄法界妙智所證

湛然常住無所寄也又非一卽非異故□居邊而卽中等

又非一卽生死非異卽涅槃非一卽非異故

□住生死卽處涅槃等

亦可衆生迷故成阿賴耶如來悟故成如來藏

如金隨工匠緣成時展作指□

如指□隨爐火緣壞時□復爲金成壞展轉但是一金更無差別

如來藏心亦復如是但隨染緣之時迷作阿賴耶

隨淨緣之時悟成如來藏本末展轉唯是一心

畢竟無別如無生義云衆生身中有涅槃

卽是末中含有本衆生是涅槃家用

卽是本中含有末貪欲卽是道卽是末中含有本

貪欲卽是道家用卽是本中含有末故經言

一切凡夫常在於定問言常在何定答言

以不壞法性三昧故此是末中含有本

法性中含有衆生卽是本中含有末大品經言

不可離有爲說無爲不離無爲說有爲

又末卽是本本卽是末義如波卽是水水卽是波如經言

生死是涅槃無滅無生故又楞伽經云

眞識現識如泥團微塵等乃至大慧若泥團微塵異者

非彼所成而實彼成是故不異若不異者

泥團微塵應無差別如是轉識藏識眞相

若異者藏識非因若不異者轉識滅藏識亦應滅

而自眞相實不滅是故非自眞相滅

但業相滅耳此中眞相是如來藏轉識是七轉識

藏識是賴耶又云諸識有三種相

謂轉相業相眞相此三種相通於八識謂起心名轉

八俱起故皆有生滅故名轉相動則是業

如三細中初業相故八識皆動盡名業相

八之眞性盡名眞相故經云略說有三種識

廣說有八種相何等爲三謂眞識現識分別事識

約不與妄合如來藏心以爲眞識現卽第八

經云譬如明鏡持衆色像

現識處現亦復如是餘七皆名分別事識經云

若異者藏識非因者謂三

若異藏識則應不用眞相及轉識爲因旣以轉識熏故眞識隨緣而成藏識

則知不異非以藏識爲二識因故經云

非自眞相滅但業相滅斯則三事備矣經喩中有三

一塵二水三泥以水和塵泥團方成

以業熏眞相業識便生經云若自眞相滅者

藏識則滅者反顯藏識以眞妄和合而成

但其妄滅而眞體不無又自眞相者曉法師釋云

本覺之心不藉妄緣性自神解名自眞相

約不一義說又隨無明風作生滅時

神解之性與本不異亦名自眞相是依不異義說又經云

如來藏爲無始惡習所熏名爲藏識又云大慧

如來藏是善不善因能遍興一切趣生

譬如技兒變現諸趣是以諸敎皆如來藏爲識體

故知心性卽如來藏此外無法唯識論偈云

又諸法勝義亦卽是眞如常如其性故

卽唯識實性明知天親亦用如來藏而成識體

但後釋論之人唯立不變則過歸後人

以要言之總上諸義皆是眞妄和合非一非異

能成一心二諦之門不墮斷常處中妙旨

事理交徹性相融通無法不收盡歸宗鏡問

眞妄二心行相各異

如何融會得人法性之圓宗答但了妄念無生卽是眞心不動

此不動之外更無毫□法可得如經云預流

一來果不還阿羅漢如是諸聖人皆依心妄有

大般若經云復次善現甚深般若波羅蜜多

分析諸法過極微量竟不見有少實可得

故名般若波羅蜜多又眞妄無體俱有名字

名字無體皆依言說言說性空俱無起處

則一切言語悉皆平等一切諸法悉皆眞實

所以勝思惟梵天所問經云梵天謂文殊言

仁者所說皆是眞實文殊曰善男子

一切言說皆是眞實問曰虛妄言說亦眞實耶答曰如是

何以故善男子

是諸言說皆爲虛妄無處無方若法虛妄無處無方卽是眞實以是義故

一切言說皆是眞實善男子

提婆達多所有言說與如來語無異無別何以故

諸有言說皆是如來言說不出如故

諸有言語所說之事一切皆以無所說故得有所說

又輔行記釋一念心以成觀境此有二義

一者以禪爲境不同世心二者卽此境心復須離著

向辯禪心旣言一念一多相卽

爲是何等一心能具故簡示云不得同於妄計一念

能了妄念無一異相達此無相具一切心

三千具足方能照於一多相卽此據初心習觀之人

恐濫於妄情境觀是故應須簡示入門若據理論

無非法界亦何隔於取著妄情

以念本自空妄不可得故爲執有者令觀空耳又先德云

未念之時念則未生未生則是不有

不有之法亦無自相現在之念從緣而生

念若自有不應待緣待緣生故卽無自體

故知心無自性緣起卽空如欲斷其流但塞其源

欲免其生但斷其根不用多功最爲省要

故通心論云夫縛從心縛解從心解縛解從心

不關餘處出要之術唯有觀心觀心得悟一切俱了

是故智者先當觀心觀心得淨返觀自心

欺□不實如幻如化躁擾不住

又如猿□騰躍奔擲猶如野馬

無始無明歷劫流浪不知何由得出若能如是觀心過患又推諸境

境無自性由見而有不見卽無又推見處

見無自性由心有動不動卽無又推動心

動無自性獨由不覺覺則不動又推不覺無有根本

直是無始虛習念念自迷

無念眞心一無所有論云如人迷故謂東爲西方實不轉

衆生亦爾無明迷故謂心爲動心實不動

若能觀心知心無起卽得隨順入眞如門

當知所有皆是虛妄心念而生心有卽有心無卽無

有無從心彌須自覺勿不自覺爲心自欺

旣知心□更勿留心好惡是非一時都放

則心無住處心無住處則無有心

旣無有心亦無無心有無總無身心俱盡

身心盡故泯齊萬境萬境無相合本一冥冥然玄照照無不寂

以寂爲體體無不虛虛寂無窮通同法界

法界緣起無不自然來無所從去無所至

又法無定相眞妄由心起盡同原更無別旨

所以古師廣釋眞妄交徹之義云夫眞妄者

若約三性關成是眞遍計爲妄依他起性通眞通妄

淨分同眞染分爲妄

約遍計爲妄者情有卽是理無妄徹眞也理無卽是情有眞徹妄也

若染分依他爲妄者緣生無性妄徹眞也

無性緣成眞徹妄也若約隨俗說眞妄者

眞妄本虛則居然交徹眞妄皆眞則本來一味

故知眞妄常交徹亦不壞眞妄之相則該妄之眞

眞非眞而湛寂徹眞之妄妄非妄而雲興

如水該波而非水濕性

凝停波徹水而非波洪濤洶涌則不存不泯性相歷然

一一融通重重交徹無障無□體相用收

入宗鏡中自然法爾故先德云然其眞妄所以交徹者

不離一心故禪原集云

謂一切凡聖根本悉是一法界心性覺寶光各各圓滿

本不名諸佛亦不名衆生

□以此心靈妙自在不守自性隨迷悟之緣成凡聖之事

又雖隨緣而不失自性常非虛妄常無變異不可破壞

唯是一心遂名眞如故此一心常具二門

未曾暫闕□隨緣門中凡聖無定

謂本來未曾覺悟故說煩惱無始

若修證卽煩惱斷盡故說有終然實無別始覺亦無不覺畢竟平等

故此一心常具眞如生滅二門

又眞妄各有二義一眞有不變隨緣二義

二妄有體空成事二義謂由眞不變故妄體空爲眞如門

由眞隨緣故妄識成事爲生滅門

以生滅卽眞如故諸經說無佛無衆生本來涅槃常寂滅相

又以眞如卽生滅故經云法身流轉五道

號曰衆生旣知迷悟凡聖在生滅門

今於此門具彰凡聖二相卽眞妄和合非一非異

名阿賴耶識此識在凡本來常有覺與不覺二義

覺是三乘賢聖之本不覺是六道凡夫之本

今推此不覺之心無體則眞覺之性現前

寶積經云佛言菩薩如是求心何者是心

若貪欲耶若瞋□耶若愚癡耶若過去未來現在耶

若心過去卽是滅盡若心未來未來未至

若心現在則無有住

是心非內非外亦非中間是心無色無形無對無識無知無住無處

如是心者十方三世一切諸佛

不已見不今見不當見若一切佛過去來今而所不見

云何當有但以顚倒想故心生諸法種種差別

是心如幻以憶想分別故

起種種業受種種身乃至如是迦葉求是心相而不可得

若不可得則非過去未來現在

若非過去未來現在則出三世若出三世非有非無

若非有非無卽是不起若不起者卽是無性

若無性者卽是無生若無生者卽是無滅

若無滅者則無所離若無所離者則無來無去無退無生

若無來無去無退無生則無行業

若無行業則是無爲若無爲者則是一切諸聖根本

持世經云菩薩爾時作是念世間甚爲狂癡

所謂從憶想分別識起於世間與心意識合

三界唯皆是識是心意識亦無形無方

不在法內不在法外凡夫爲虛妄相應所縛故

於識陰中貪著於我若我所金剛三昧經云

知諸名色唯是癡心分別

癡心分別諸法更無異事出於名色知法如是不隨文語

心心於義不分別我論釋云此明方便觀於中有二

一明唯識尋思更無異事出於名色者

名謂四蘊色是色蘊諸不相應皆假建立

離此名色更無別體故諸有爲之事皆爲名色所攝

如是諸法唯心所作離心無境離境無心

如是名爲唯識尋思二顯如實智

知法如是不隨文語者是名尋思所引如實智故

心心於義不分別我者是義尋思所引如實智故

人法二我皆無有義所以於中不分別故

此眞妄二心情分二種智了唯一

一二俱亡方入宗鏡所以維摩經云妙臂菩薩曰

菩薩心聲聞心爲二觀心相空如幻化者無菩薩心

無聲聞心是爲入不二法門

故知旣以無心現心則無法現法何者以一切境界隨念而生

念旣本空法復何有如大法炬陀羅尼經云

佛言□尸迦

若人來問今此大衆食調衆具須功幾何彼問如是汝云何答天帝釋言

世尊我無所報何以故世尊

今我此處三十三天凡是所須衣食衆具隨念現前非造作故

佛言□尸迦一切諸法亦復如是

皆住心中隨所念時卽得成就□尸迦

猶如卵生諸衆生等但以心念卽便受生

一切諸法亦復如是皆由心念法卽現前□尸迦

又如一切濕生之類所謂魚&C-F;&C-D;□邕彌宜羅

此等皆是卵生所攝此等或唯行一由旬或二由旬

或至三四或復過七達彼地已安處己卵

不令疲乏故能成熟□尸迦此三藏敎亦復如是

隨憶念時彼業現前次第不亂相續不斷

與彼句義和合相應又佛地論云

三十三天有一雜林諸天和合福力所感

令諸天衆不在此林宮殿等事共樂等受勝劣有異

有我我所差別受用若在此林若事若受都無勝劣

皆同上妙無我我所和合受用

能令平等和合受用故名雜林

此由諸天各修平等和合福業增上力故

令彼諸天阿賴耶識變現此林同處同時同一相狀由此雜林增上力故

令彼轉識亦同變現雖各受用而謂無別

是以若達諸法皆心想生卽從世俗門

人聖行處如無盡意菩薩經云

爾時舍利弗問無盡意唯善男子從何處來佛號何等

世界何名去此近遠無盡意言唯舍利弗

有來想耶舍利弗言唯善男子我知想已

無盡意言若知想者應無二相何緣問言

從何處來唯舍利弗有來去者爲和合義

如和合相是無合不合無合不合卽不去來

不去來者是聖行處佛藏經云佛言舍利弗

隨所念起一切諸想皆是邪見舍利弗

隨無所有無覺無觀無生無滅通達是者名爲念佛

海龍王經云佛言大王一切諸法皆從念興

隨其所作各各悉成諸法無住亦無有處

大智度論云菩薩云何觀心念處菩薩觀內外心

是內心有三相生住滅作是念

是心無所從來滅亦無所至但從內外因緣和合生

是心無有定實相亦無實生住滅

亦不過去未來現在世中是心不在內不在外不在中間

是心亦無性無相亦無生者無使生者

外有種種種雜六塵因緣內有顚倒心想生滅相續

故强名爲心如是心中實心相不可得

是心性不生不滅常是淨相客煩惱相著故

名爲不淨心心不自知何以故是心心相空故

是心本末無有實法是心與諸法無合無散

亦無前際後際中際無色無形無對但顚倒虛□生

是心空無我無我所無常無實

是名隨順心觀知心相無生入無生法中何以故

是心無生無性無相智者能知

智者雖觀是心生滅相亦不得實生滅法不分別垢淨

而得心淸淨以是心淸淨故不爲客塵煩惱所染

如是等觀內心觀外心觀內外心亦如是

故知法本不有因心故生離憶想而無法可成

除分別而無塵可現又反觀憶想分別畢竟無生

從三際求求之不見向十方覓覓之無□

旣無能起之心亦無所滅之跡起滅俱離

所離亦空心境豁然名爲見道

於見道中相待之眞妄自融對治之能所皆絶

能所盡處自然成佛如華嚴論云此經云

以少方便疾得菩提不同權敎菩薩同有爲故立能證所證也

一念之間無有能所能所盡處名爲正覺

亦不同小乘滅能所也了能所本無動故

此乃任法性故動寂皆平爲本智非動寂故

妄謂爲動愚夫不了棄動而求寂爲大苦也

故維摩經云五受陰洞達空爲苦義

爲小乘有□厭故卽苦生問

此說眞妄二心爲是法相宗爲是法性宗答准華嚴演義云論云

三界虛妄但是一心者

若取三界虛妄卽是所作便屬世諦今取能作爲第一義

論釋唯是能作今經云三界唯心轉者則通能所

然能所有二

若法性宗中以第一義隨緣成有卽爲能作所有心境皆通所作

以不思議熏不思議變是現識因故

若法相宗第一義心但是所迷非是能作有三能變謂第八等

唯識論云又復有義大乘經中說三界唯心

唯是心者但有內心無色香等外諸境界

此云何知如十地經說三界虛妄但是一心作

故心意與識及了別等如是四法義一名異

此依相應心說非不相應心說心有二種

一相應心

所謂一切煩惱結使受想行等皆心相應

以是故言心意興識及了別義一名異故二不相應心所謂第一義諦

常住不變自性淸淨心故言三界虛妄但一心作

是相應心今依法性故云第一義心以爲能作

言轉者起作義亦轉變義問

如上所說眞妄二心但是文理會歸何方便門得親見性答

妄息心空眞知自現若作計校轉益妄心

但妙悟之時諸緣自絶如古佛悟道頌云

因星見悟悟罷非星不逐於物不是無情

又寶藏論云非有非空萬物之宗

非空非有萬物之母出之無方入之無所

包含萬有而不爲士應化萬端而不爲主道性如是豈可度量

見性之時自然披露所以古偈云

妄息寂則生寂生知則現知生寂已捨了了唯眞見

又信心銘云前際如空知處悉宗分明照境

隨照冥蒙一心有滯萬法不通去來自爾

不用推窮如學人問黃蘗和尙

□如目前虛空可不是境豈無指境見心答

甚□心向境上見設爾得見元來□是照境心

如人以鏡照面縱得眉目分明元來□是影像何關汝事

問若不因照如何得見答若涉因常須假物

有甚□了時汝不見道撒手似君無一物

徒勞□說數千般問他若識了照時亦無物答

若是無物更何處得照汝莫開眼&C-FB;語師云

百種多知不如無求最第一道人

宗鏡錄卷第五

丙午歲分司大藏都監開板

宗鏡錄卷第六

慧日永明寺主智覺禪師延壽集

夫宗鏡本懷但論其道

設備陳文義爲廣被群機同此指南終無別旨

竊不可依文失其宗趣若悟其道則可以承紹可以傳衣

如有人問南泉和尙云黃梅門下有五百人

爲甚□盧行者獨得衣&C-;師云

只爲四百九十九人皆解佛法只有慮行者一人不解佛法

只會其道所以得衣&C-;問

只如道如何會答如本師云如來道場所得法者

是法非法亦非非法我於此法智不能行目不能見

無有行處慧所不通明不能了問無有答

又古人云此事似空不空似有不有隱隱常見

只是求其處所不可得

是以若定空則歸斷見若實有則落常情若有處所則成其境

故知此事非心所測非智所知

如香嚴和尙頌云擬議前後安置中邊不得一法沒溺深泉

都不如是我我現前十方學者如何參禪

若道如是豈可會耶所以古人云

直須妙會始得斯乃不會之會妙契其中矣

故先聖悟道頌云有無去來心永息內外中間都總無

欲見如來眞佛處但看石羊生得駒

如此妙達之後道尙不存豈可更論知解

會不會之妄想乎如古德偈云勸君學道莫貪求

萬事無心道合頭無心始體無心道體得無心道也休

先洞山和尙偈云者箇猶不是況復張三李

眞空與非空將來不相似了了如目前

不容毫髮擬只如云者箇猶不是

豈況諸餘狂機謬解所以經云心不繫道亦不結業

道尙不繫降玆可知入宗鏡中自然冥合問

覺體不遷假名有異凡聖旣等衆生何不覺知

若言不迷敎中云何說有迷悟答

只爲因本覺眞心而起不覺因不覺故成始覺

如因地而倒因方故迷又因地而起因方故悟

則覺時雖悟悟處常空不覺似迷迷時本寂

是以迷悟一際情想自分爲有虛妄之心

還施虛妄之藥經云佛言我說三乘十二分敎

如空拳□小兒是事不知號曰無明

祖師偈云如來一切法除我一切心我無一切心

何須一切法故知己眼若開眞明自發

所治之迷悟見病旣亡能治之權實法藥自廢

夫悟此法者非假他智與異術也或直見者

如開藏取寶剖蚌得珠光發襟懷影含法界

如經頌云如人獲寶藏永離貧窮苦菩薩得佛法

離垢心淸淨或不悟者自生障□

故通心論云眞常不易封生滅者自移至理圓通

執方規而致隔此悉迷自性但逐依通

應須己眼圓明不隨他轉如融大師頌云

□狗吠茅叢盲人唱賊虎循聲故致迷良由目無睹

若得心開照理之時諸見皆絶不見佛法是

不見世法非以自性中言思道斷故

如云無所是是菩提不應安佛菩提於有所是邊

如今但不用安置體自虛玄

如&C-;璃寶器隨所在處不失其性若識得此事亦復如是

任是一切凡聖勝劣之色影現其中其性不動

不知此事之人卽隨前色變分別好醜而生□□

所以祖師云隨流認得性無喜復無憂

起信論云心生滅門者謂依如來藏有生滅心轉

不生滅與生滅和合非一非異名阿賴耶識

有二種義謂能攝一切法能生一切法

復有二種義一者覺義二者不覺義言覺義者

謂心第一義性離一切妄念相離一切妄念相故

等虛空界無所不遍

法界一相卽是一切如來平等法身依此法身說一切如來爲本覺

以待始覺立爲本覺然始覺時卽是本覺

無別覺起立始覺者謂依本覺有不覺

依不覺故說有始覺又以覺心原故名究竟覺

不覺心原故非究竟覺

乃至爲有妄想心故能知名義爲說眞覺

若無不覺之心則無眞覺自相可說疏釋云若隨染隨流成於不覺

則攝世間法若不變之本覺及返流之始覺

則攝出世間法□解云於本始二覺中論攝法者

若本覺所攝卽是大智慧光明義

遍照法界義眞實識知義等若始覺所攝

卽是三明八解脫五眼六神通十力四無畏十八不共法等然此據實卽同義言且異故疏云

於生滅門中隨流不覺返流始覺

於義用則攝法不同若眞如門中則鎔融含攝染淨不殊

謂以一眞如理融之使染卽非染淨卽非淨

卽染卽淨深爲一味故不殊也如論云

一切諸法從本已來離言說相離名字相離心緣相

畢竟平等無有變異不可破壞唯是一心

故名眞如是知隨覺不覺之緣似生染淨

緣生無性染淨俱虛又云離言說相豈可以言談

離心緣相豈可以心度實謂心言路絶

唯證相應耳且夫凡言說者從覺觀生

是共相和合而起分別者因意識生是計度比量而起

以要言之皆因不覺敎觀隨生

若無不覺之心一切諸法悉無自相可說

除方便門而爲開示究竟指歸無言之道故論云

若離不覺之心則無眞覺自相可說

以覺對不覺說共相而轉若無不覺覺無自相如獨掌不鳴

思之可見乃至染淨諸法悉亦如是皆相待有

畢無自體可說如離長何有短離高何有低

若入宗鏡中自然絶待又□中問

生滅眞如各攝諸法未審攝義爲異爲同答曰異也

何者生滅門中名爲該攝

眞如門中名爲融攝該攝故染淨俱有融攝故染淨俱亡

俱亡故一味不分俱有故歷然差別摩訶衍論云

此二覺有二門一者略說本覺安立門

二者略說始覺安立門本覺門中則有二門

一者淸淨本覺門二者染淨本覺門

始覺門中又有二門一者淸淨始覺門二者染淨始覺門

云何名爲淸淨本覺本有法身從無始來

具足圓滿過□沙德常明淨故

云何名染淨本覺自性淸淨心受無明熏

流轉生死無斷絶故云何名爲淸淨始覺

無漏性智出離一切無量無明不受一切無明熏故

云何名爲染淨始覺般若受無明熏不能離故

如是諸覺皆智眷屬當證何理以爲體分

謂性眞如及虛空理如是二理各有二種

云何名爲二種眞如一者淸淨眞如二者染淨眞如

虛空之理亦復如是云何名爲淸淨眞如

二種淨覺所證眞如離熏習故云何名爲染淨眞如

二染淨覺所證眞如不離熏故

虛空之理亦復如是

以何義故强名本覺字事差別其相云何頌曰本覺各有十

體雖同字事各各差別故謂根明等義論曰本覺各有十

云何爲十本一者根字事本本有法身

能善住持一切功德

譬如樹根能善住持一切枝葉及華果等不不失故二者本字事本本有法身

從無始來自然性有不從始起故

三者遠字事本本有法身其有德時重重久遠無分界故

四者自字事本本有法身我自成我

非他成我故五者體字事本本有法身

爲諸枝德作依止故六者性字事本本有法身

不轉之義常建立故七者住字事本本有法身

住於無住無去來故八者常字事本本有法身

決定實際無流轉故九者堅字事本本有法身

遠離風相堅固不動若金剛故

十者總字事本本有法身廣大圓滿無所不遍爲通體故

是名爲十云何十覺一者鏡字事覺

薩般若慧淸淨明白無塵累故二者開字事覺

薩般若慧通達現了無障□故

三者一字事覺薩般若慧獨尊獨一無比量故四者離字事覺

薩般若慧自性解脫出離一切種種縛故

五者滿字事覺薩般若慧自具足無量種種功德無所少故六者照字事覺

薩般若慧放大光明遍照一切無量境故七者察字事覺

薩般若慧常□分明無迷亂故八者顯字事覺

薩般若慧淸淨體中淨品眷屬悉現前故

九者知字事覺薩般若慧於一切法無不窮故

十者覺字事覺

薩般若慧所有功德唯有覺照無一一法而非覺故是名爲十

如是十種本覺字義唯依一種本性法身隨義釋異

據其自體無別而已此中所說二本覺中當何本覺

謂淸淨本覺非染淨本覺

染淨本覺字義差別其相云何頌曰染淨本覺中

或各有十義前說十事中各有離性故論曰

此本覺中或各有十所以者何

前十義中各有不守自性義故字事配屬依向應知

如是二覺同耶異耶非同同故非異異故以此義故

或同或異或非是同或非是異

是故皆是皆非而已以何義故强名始覺字事差別其相云何

頌曰從無始已來無有惑亂時今日始初覺

故名爲始覺論曰從無始來

始覺般若無惑亂時而無惑時今日始初覺故名始覺

如是始覺前惑後覺則非始覺而無惑時理常現

今常初故爲始覺如是始覺

二始覺中當何始覺耶謂淸淨覺非染淨覺

染淨始覺字事差別其相云何頌曰淸淨始覺智

不守自性故而能受染熏故名染淨覺

雖無惑時而不守自性故能受染熏隨緣流轉以此義故

是故名爲染淨始覺以何義故强名眞如

字事差別其相云何頌曰性眞如理體

平等平等一無有多相故故名爲眞如論曰

性眞如理平等平等雖同一相亦無一相亦無多相

無一相故遠離同緣無多相故遠離異緣

以此義故名爲眞如

如是眞如二種淨智親所內證復次眞如各有十義一者根字事眞

乃至第十總字事眞

如是十眞十種本義相應俱有不相捨離是故同名表示而已

云何十如一者鏡字事如乃至第十覺字事如

如是十覺義相應俱有不相捨離故

是故同名表示而已所以者何

十種眞理本有法身有德方便十眞如理薩般若慧有覺方便

以此義故更重言詞作如是示此中所說二眞如中

當何眞如謂淸淨眞如非染淨眞如

染淨眞如字事差別其相云何頌曰淸淨眞如理

不守自性故而能受染熏名染淨眞如論曰

淸淨眞如從無始來平等平等自性淸淨

不生不滅亦無去來亦無住所

而眞如理性不守自性故隨緣動轉是故名爲染淨眞如

如是眞如二染淨智親所內證

相應俱有不相捨離如是等義觀前所說比類應知

以何義故强名虛空字事差別其相云何虛空有十義

其體雖同義事各各差別故謂無□等事

論曰性虛空理有十種義一者無障□義

諸色法中無障□故二者周遍義無所不至故

三者平等義無揀擇故四者廣大義無分際故

五者無相義絶色相故六者淸淨義

無塵累故七者不動義無成壞故八者有空義

滅有量故九者空空義離空著故十者無得義

不能執故是名爲十如是十事義用差別

若據其體無別而已

此虛空理二種淨智親所內證相應俱有不相捨離二虛空中當何虛空

謂其相云何頌曰淸淨虛空理不守自性故

而能受熏習名染淨虛空論曰

淸淨虛空具足十德亦無染相亦無淨相

而虛空性不守自性故能受染淨熏隨緣流轉

是故名爲染淨虛空又起信論疏云本覺者

以對始故說之爲本言離念者離於妄念顯無不覺也

等虛空等者非唯無不覺之闇

乃有大智慧光明義等故也虛空有二義以況於本覺

一周遍義謂橫遍三際□通凡聖故云無所不遍也

二無差別義謂在纏出障性□無二

故法界一相也欲明覺義出纏相顯

故云卽是如來平等法身旣法身之覺理非新成

故云依此法身說名本覺無性攝論云

無垢無□□智名爲法身金光明經名大圓鏡智爲法身等

皆此義也何以故者責其立名有二責意

一云上開章中直云覺義何故今結乃名本覺

二云此中旣稱本覺何故論中直云覺耶

進退責也釋云以對始故說之爲本

答初意也以始卽同本

以至心原時始覺卽同本覺無二相故是故論中但云其覺答後意也

良以本覺隨染生於始覺

還待此始覺方名本覺故云本覺者對始覺說也

然此始覺是本覺所成還契心原融同一體方名始覺

故云以始覺卽同本也問

若始覺異本卽不成始也若始同本卽無始覺之異

如何說言對始名本答今在生滅門中約隨染義

形本不覺說於始覺而實始覺至心原時

染緣旣盡始本不殊平等絶言卽眞如門攝也

是故本覺之名在生滅門中非眞如門也

第二始覺者牒名依本覺有不覺者明起始覺之所由

謂卽此心體隨無明緣動作妄念

而以本覺內熏習力故

漸有微覺厭求乃至究竟還同本覺故云依本覺是以依本覺有不覺

依不覺有始覺也論云本覺隨染生智淨相者

卽此始覺也此中大意明本覺成不覺

不覺成始覺始覺同本覺同本覺故卽無不覺

無不覺故卽無本覺無本覺故平等平等離言絶慮

是故佛果圓融簫然無寄尙無始本之殊

何有三身之異但隨物心現故說報化之用耳

又今約眞如則是本覺無明則是不覺

眞如有二義一不變二隨緣無明亦二

一無體卽空二有用成事

此隨緣眞如及成事無明各有二義一違自順他二違他順自

無明中初違自順他有二一能返對詮示性功德

二能知名義而成淨用違他順自亦二一覆眞理

二成妄心眞如中違他順自有二

一□對妄染顯自德二內熏無明起淨用

違自順他亦二一隱自眞體二顯現妄法

由無明中返對詮示義及眞如中□妄顯德義

從此二義得有本覺又由無明中能知名義

及眞如中內熏義從此二義得有始覺

又由無明中覆眞義眞如中隱體義得有根本不覺

又由無明中成妄義及眞如中現妄義得有枝末不覺

覺與不覺若鎔融總攝唯在生滅一門也

眞如門約體絶相說本覺門約性德說

大智慧光明義等名覺本者性義覺者是智慧心

□釋云眞中不變妄中體空成眞如門

眞中隨緣妄中成事成生滅門

乃至一切淨緣分劑法相屬於二覺

一切染緣分劑法相屬二不覺又於中淨法之體屬於本覺

淨法之用屬於始覺又染法之體屬根本不覺

染法之相屬枝末不覺又始覺是末不離本覺之本

論云始覺者卽同本覺又云

而實無有始覺之異乃至平等同一覺故

枝末不覺不離根本不覺論云當知無明能生一切染法

以一切染法皆是不覺相故

然斯二覺但是體用之異本末二不覺但是&C-;細之異

豈可離體有用離細有&C-;者哉又衆生根本迷有二

一迷法謂無明住地迷覆法體所言法者

謂衆生心名爲蔽意故此無明迷眞之初妄惑之本

二迷義通四住惑由前癡故

迷覆因緣無我之義妄立諸法所迷諸法有內有外

謂□慢邪見此依迷內妄立我法自高陵物

愛念邪見此依迷外妄謂我所及外境界而生貪愛

如渴鹿馳焰癡猿捉月無而橫計枉入苦輪

總自迷心更非他咎杜正倫云

心是如來之言高推聖地身卽菩提之說自隔凡倫

不悟夫功德無量唯在方寸之中

相好宛然不出陰界之外又碑詞云法性平等實慧虛通

我同於異人異於同不壞於有無取於空

道非心外佛卽心中問不覺妄心元無自體

今已覺悟妄心起時無有初相則全成眞覺

此眞覺相爲復隨妄俱遣爲當始終建立答

因妄說眞眞無自相從眞起妄妄體本虛

妄旣歸空眞亦不立起信論云不覺義者

謂從無始來不如實知眞如法一故

不覺心起而有妄念自無實相不離本覺

猶如迷人依方故迷迷無自相不離於方衆生亦爾

依於覺故而有不覺妄念迷生

然彼不覺自無實相不離本覺復待不覺以說眞覺

不覺旣無眞覺亦遣此則明眞覺之名待於妄想

若離不覺卽無眞覺自相可說

是明所說眞覺必待不覺若不相待卽無自他待他而有亦無自相

自相旣無何有他相是顯諸法無所得義

論云當知一切染法淨法皆悉相待

無有自相可說大智度論云

若世諦如毫□許有實者第一義諦亦應有實此之謂也又偈云

佛坐道場時不得一法實空拳□小兒

誘度於一切又凡立眞妄

皆是隨他意語化門中收若頓見性人誰論斯事

如今不直悟一心者皆爲邪曲設外求佛果者皆不爲正

如寒山子詩云男兒大丈夫作事莫&C-F;鹵

徑挺鐵石心直取菩提路邪道不用行行之轉辛苦

不用求佛果識取心王主

是知若見有法可求有道可行皆失心王自宗之義

若直入宗鏡萬事休息凡聖情盡安樂妙常

離此起心皆成疲苦所以傅大士頌云東山水上浮

西山行不住北斗下閻浮是眞解脫處行路易

路易人不識半夜日頭明不悟眞疲極

又洞山和尙悟道偈云向前物物上求通

只爲從前不識宗如今見了渾無事

方知萬法本來空問眞諦不謬本覺非虛

云何同妄一時俱遣答因迷立覺說妄標眞皆徇機宜

各無自體約世俗有依實諦無但除相待之名

非滅一靈之性性唯絶待事有對治

遣蕩爲破執情建立爲除斷見苦行伏諸外道

神通化彼愚癡三昧降衆天魔空觀□其相縛

見苦斷集爲對增上慢人證滅修眞

皆成戱論之者盡是權智引入斯宗

則無一法可興無一法可遣四魔不能減大覺不能增

旋心而義理全消會旨而名言自絶問

旣云眞心絶跡理出有無云何敎中廣說無生無相之旨

答一心之門微妙難究

功德周備理事圓通知解罕窮分別不及目爲無相

實無有法可稱無相之名龐作無生

亦無有法以顯無生之理發菩提心論云

菩薩觀一切善不善我無我實不實空不空世諦眞諦

正定邪定有爲無爲有漏無漏

黑法白法生死涅槃如法界性一相無相

此中無法可名無相亦無有法以爲無相

是則名爲一切法印不可壞印於是印中亦無印相

是名眞實智慧釋曰一切法印者以此心印印一切法

楷定眞實不可壞印者

一切有無內外等法不能破壞故於此印中亦無印相者

萬法皆空亦無所印所印之法旣無能印之智非有

如是通達名爲眞實智慧古德云

顧此法衆生之本原諸佛之所證超一切理離一切相

不可以言語智識有無隱顯推求而得

但心心相印印印相契使自證知光明受用而已問

立心爲宗以何爲趣答以信行得果爲趣

是以先立大宗後爲歸趣

故云語之所尙曰宗宗之所歸曰趣

遂得斷深疑起圓信生正解成眞修圓滿菩提究竟常果

又唯識性具攝敎理行果四法心能詮者敎也

心所詮者理也心能成者行也心所成者果也

法藏法師依華嚴經立因果緣起理實法界以爲宗趣釋云法界因果雙融俱離

性相渾然無□自在有十義門一由離相故因果不異法界

卽因果非因果也此卽相爲宗離相爲趣

或離相爲宗亡因果爲趣下九准思

二由離性故法界不異因果卽法界非法界也

三由離性不泯性故法界卽因果時法界宛然

則以非法界爲法界也四由離相不壞相故

因果卽法界時因果歷然

則以非因果爲因果也五離相不異離性故

因果法界雙泯俱融逈超言慮

六由不壞不異不泯故因果法界俱存現前煥然可見

七由五六存泯復不異故超視聽之妙法無不□通見聞

絶思議之深義

未嘗□於言念八由法界性融不可分故卽法界之因果各同時全攝法界無不皆盡九因果各全攝法界時因果隨法界各互於因果中現是故佛中有菩薩普賢中有佛也

十因果二位各隨差別之法無不該攝法界

故一一法一一行一一位一一德

皆各總攝無盡無盡帝網重重諸法門海

是謂華嚴無盡宗趣以華嚴之實敎總攝群經

標無盡之圓宗能該萬法可謂周遍無□自在融通

方顯我心能成宗鏡問以心爲宗禪門正脈

且心是名以何爲體答

近代已來今時學者多執文背旨昧體認名認名忘體之人

豈窮實地徇文迷旨之者何契道原則心是名

以知爲體此是靈知性自神解

不同妄識仗緣託境作意而知

又不同太虛空廓斷滅無知故肇論云般若無知者無有取相之知也

常人皆謂般若是智智則有知也

若有知則有取著若有取著則不契無生

今明般若眞智無相無緣雖鑒眞諦而不取相故云無知也

故經云聖心無知無所不知矣又經云

眞般若者淸淨如虛空無知無見無作無緣

斯則知自無知矣豈待返照然後無知者哉

只此知性自無知矣不待忘也

以此眞知不落有無之境是以諸佛有秘密

秘密之敎祖師有默傳密付之宗唯親省而相應

非言詮之表示若明宗之者了然不昧寂爾常知

昭昭而溢目騰輝何假神通之顯現

晃晃而無塵不透豈勞妙辯之敷揚爲不達者垂方便門

令依此知無幽不盡問

諸法所生唯心所現者爲復從心而變爲復卽心自性答

是心本性非但心變華嚴經云

知一切法卽心自性成就慧身不由他悟法華經偈云

三千世界中一切諸群萌天人阿脩羅

地獄鬼畜生如是諸色像皆於身中現

卽知心性遍一切處所以四生九類皆於自性身中現

以自眞心爲一切萬有之性故

隨爲色空周遍法界循業發現果報不同

處異生則業海浮沈生死相續在諸聖則法身圓滿妙用無窮

隱顯雖殊一性不動問若一切法卽心自性

云何又說性亦非性答

卽心自性此是表詮由一切法無性故卽我心之實性

性亦非性者此是遮詮若能超遮表之文詮

泯卽離之情執方爲見性己眼圓明

如今若要頓悟自心開佛知見

但了自性遍一切處凡有見聞皆從心現心外無有一毫□法而有體性

各各不相知各各不相到何者以是一法故

無法可相知相到若有二法卽相往來

以知若凡若聖若境若智皆同一性所謂無性

此無性之旨是得道之宗作平等之端由

爲說空之所以了便成佛不落功夫

如華嚴經頌云法性本空寂無取亦無見性空卽是佛

不可得思量若不直下信此起念馳求

如癡人避空似失頭狂走融大師云

分別凡聖煩惱轉盛計校乖常求眞背正寶藏論云

察察精勤徒興夢慮惶惶外覓轉失玄路

是以十方諸佛正念於此入實性原

故能開平等大慧之門作衆生不請之友所以問明品云

爾時文殊師利菩薩問覺首菩薩言佛子

心性是一云何見有種種差別所謂往善趣惡趣

諸根滿缺受生同異端正醜陋苦樂不同

業不知心心不知業受不知報報不知受

心不知受受不知心因不知緣緣不知因

智不知境境不知智時覺首菩薩以偈答曰

仁今問是義爲曉悟群蒙我如其性答

唯仁應諦聽諸法無作用亦無有體性是故彼一切

各各不相知譬如河中水湍流競奔逝

各各不相知諸法亦如是亦如大火聚猛焰同時發

各各不相知諸法亦如是又如長風起

遇物咸鼓扇各各不相知諸法亦如是

又如衆地界展轉因依住各各不相知諸法亦如是

眼耳鼻舌身心意諸情根以此常流轉

而無能轉者法性本無生示現而有生是中無能現

亦無所現物眼耳鼻舌身心意諸情根

一切空無性妄心分別有如理而觀察

一切皆無性法眼不思議此見非顚倒若實若不實

若妄若非妄世間出世間但有假言說疏釋云

問意謂明心性是一云何見有報類種種

若性隨事異則失眞諦若事隨性一則壞俗諦

設彼救言報類差別自由業等

熏識變現不關心性故無相違者

爲遮此救故重難云業不知心等謂心業互依各無自性自性尙無

何能相知而生諸法旣離眞性各無自立

明此皆依心性而起心性旣一事應不多

事法旣多性應非一此是本末相違難

准此問意離如來藏不許八識能所熏等別有自體能生諸法唯如來藏是所依生

文殊欲顯實敎之理故以心性而爲難本

欲令覺首以法性示生決定而答海會同證心性是一者

謂心之性故是如來藏也

又心卽性故是自性淸淨心也又妄心之性無性之性空如來藏也

眞心之性實性之性故不空如來藏也

皆平等無二故云一也

又妄心之性成心之性妄心是相以性相不同故眞心之性眞心卽性故

又云前二心之性別明二藏

前之二性皆具二藏但爲妄覆名如來藏

直語藏體卽自性心故此自性淸淨眞心不與妄合

爲名空藏具□沙德名不空藏前明卽離此明空有

故重出也言皆平等無二者上二卽離不同

由心之性故不卽由心卽性故不離

不卽不離爲心之性後二卽空之實爲不空

卽實之空爲空藏空有不二爲心之性

然空有無二之性卽是不卽不離之性故但云一也

又非但本性是一我細推現事各不相知

旣有種種何緣不相知旣不相知誰敎種種

一一觀察未知種種之所由也旣不相知爲是一性

爲是種種又難有二意一約本識

謂業是能依心是所依離所無能故業不知心

離能無所故心不知業以各無體用不能相成

旣各不相知誰生種種二約第六識業是所造

心是能造□皆速滅起時不言我起

滅時不言我滅何能有體而得相生成種種耶

又約境智相對相見虛無難謂境是心變境不知心

心託境生心不知境

以無境外心能取心外境是故心境虛妄不相知也

業不知心心不知業者有二一約本識者

業是心所故依於心心是第八爲根本依卽離所無能何者

無所依心王無能依業今依心有業

業從緣生故無自性不能知心若離能無所者

離能依業則心非所依今由業成所

所依無性故不能知業謂各從緣成性空無體

相依無力故云無用所以經云無體用故故不相知

二約第六識業是所造心是能造者

卽以第六識名心從於積集通相說故

謂第六識人執無明迷眞實義異熟理故

以善不善相應思造罪等以罪福不動等三行熏阿賴耶識

能感五趣愛非愛等種種報相互不相知義

通相而言皆約無體用故別相而言

用門不同此用略有二門一無常門經云□皆速滅

淨名弟子品云一切法如幻如電諸法不相待

乃至一念不住諸法皆妄見故則心業皆空

華嚴經頌云衆報隨業生如夢不眞實

念念常滅壞如前後亦爾故由無常不能相知

二無我門卽起時不言我起滅時不言我滅

約法無我明不相知受不知報報不知受者

受是能受之因報是所受之報

卽名言種如唯識論云復次生死相續由諸習氣

然諸習氣總有三種一名言習氣二我執習氣

三有支習氣名言習氣者謂有爲法各別親種

名言有二一表義名言卽能詮義音聲差別

二顯境名言卽能了境心心所法

隨二名言所熏成種作有爲法各別因緣釋曰

言各別親種者三性種異故能詮義聲者簡無詮聲

彼非名故名是聲上屈曲唯無記性

不能熏成色心等種然因名起種立名言種

顯境名言卽七識見分等心非相分心相分心者

不能顯境故此見分等實非名言

如言說名顯所詮義此心心所能顯所了境

如似彼名能詮義故隨二名言皆熏成種論云三有支習氣

謂招三界異熟業種有支有二一有漏善

卽能招可愛果業二諸不善卽能招非愛果業

隨二有支所熏成種令異熟果善惡趣別

故論頌云由諸業習氣二取習氣俱

前異熟旣滅更生餘異熟此能引業卽諸業習氣

此名言種卽二取習氣言爲業所引者卽彼俱義

親辦果體卽由名言若無業種不招苦樂

如種無田終不生芽故此名言由業引起

方受當來異熟之果苦樂之報故華嚴經云

業爲田識爲種也已上種種問難不相知義竟

今答以緣起相由門釋者

初句因緣相假互皆無力次句果法含虛故無體性

是以虛妄緣起略有三義一由互相依各無體用故不相知

二由依此無知無性方有緣起

三由此妄法各無所有故令無性眞理□常顯現

又果從因生果無體性因由果立因無體性

因無體性何有感果之用果無體性豈有酬因之能

又互相待故無力也以他爲自故無體也

是故體用俱無所以一切法各各不相知也

今初以四大爲喩一依水有流注

二依火焰起滅三依風有動作四依池有任持

法中四者一依眞妄相續二依眞妄起滅

三妄用依眞起四妄爲眞所持

然此法喩一一各有三義一唯就能依二依所依三唯所依

今初喩中唯就能依者流也然此流注有十義

不相知而成流注一前流不自流由後流排故流

則前流無自性故不知後二後流雖排前流

而不到於前流亦不相知

三後流不自流由前流引故流

則後流無自性故不能知前四前流雖引後而不至後故亦不相知

五能排與所引無二故不相知

六能引與所排無二故不相知七能排與所排亦無二故不相知

八能引與所引亦無二故不相知

九能排與能引不得俱故不相知

十所排與所引亦不得俱故不相知

是則前後互不相至各無自性只由如此無知無性方有流注

則不流而流也肇公云江河競注而不流卽其義也

二依所依者謂前流後流各皆依水

悉無自體不能相知然不壞流相故說水流

三唯所依者流旣總無但唯是水

前水後水無二性故無可相知是則本無有流而說流也

二法中三義者一流喩能依妄法二妄依眞立

三妄盡唯眞初中妄緣起法似互相籍

各不能相到悉無自性故無性無知是則有而非有也

二依所依者謂此妄法各各自虛含眞方立

何有體用能相知相成

卽由此無知無成含眞故有是則非有而爲有也三唯所依者

謂能依妄法逈無體用唯有眞心挺然顯現

旣無彼此何有相知

正由此義妄法有卽非有爲有復說眞性隱以非隱爲隱又前後有二

一生滅前後二此彼前後生滅前後者

謂前滅後生互相引排此卽□說如壯與老

謂此流水刹那生滅前刹那滅後刹那生

此彼前後者此卽橫說

猶如二人同行狹徑後人排前前人引後分分之水皆有前後

乃至豪滴有前毫滴後毫滴故聚多成流注剖無性矣

小乘亦說當處生滅無容從此轉至餘方

而不知無性緣起之義耳

宗鏡錄卷第六

丁未歲分司大藏都監開板

宗鏡錄卷第七

慧日永明寺主智覺禪師延壽集

夫水喩眞心者以水有十義同眞性故

一水體澄淸喩自性淸淨心二得泥成濁

喩淨心不染而染三雖濁不失淨性

喩淨心染而不染四若泥澄淨現喩眞心惑盡性現

五遇冷成□而有硬用

喩如來藏與無明合成本識用六雖成硬用而不失濡性喩卽事□眞

七煖融成濡喩本識還淨

八隨風波動不改靜性

喩如來藏隨無明風波浪起滅而不變自不生滅性九隨池高下排引流注

而不動自性喩眞心隨緣流注而性常湛然

十隨器方圓而不失自性喩眞性普遍諸有爲法

而不失自性又書云上德若水方圓任器

曲直隨形故如小乘俱舍論亦說諸有爲法

有刹那盡何以知有後有盡故旣後有盡

知前有滅故論云若此處生卽此處滅

無容從此轉至餘方若此生此滅不至餘方同不遷義

而有法體是生是滅故非大乘大乘之法

緣生無性生卽不生滅卽不滅故遷卽不遷

則其理懸隔又中論疏云常無常門者

常卽人天位定故無往來無常卽六趣各盡一形

亦無往來又常卽凝然不動無常念念變異

令誰往來則常無常法俱不相到皆無往來

肇論云夫人之所謂動者以昔物不至今

故曰動而非靜我之所謂靜者亦以昔物不至今

故曰靜而非動動而非靜以其不來靜而非動

以其不去然則所造未嘗異所見未嘗同

逆之所謂塞順之所謂通苟得其道復何滯哉

傷夫人情之惑久矣

目對眞而莫覺旣知往物之不來而謂今物而可往往物旣不來

今物何可往何則求向物於向於向未嘗無

責向物於今於今未嘗有於今未嘗有

以明物不來於向未嘗無故知物不去覆而求今

今亦不往是謂昔物自在昔不從今以至昔

今物自在今不從昔以至今故仲尼曰

回也見新交臂非故如此則物不相往來明矣

旣無往返之微朕又何物而可動乎釋曰

回也見新交臂非故者孔子謂顔回曰吾與汝

終身交一臂已謝豈待白首然後變乎

意明物物常自新念念不相到交臂之頃尙不相待

已失前人豈容至老而後變耶又前念已故

後念□新終日相見□是新人故云見新

如此新人見之只如交臂之頃早是後念新人

非前念時也故云非故耳若前念已古

後念已新新不至古古不待新前後不相至

故不遷也又雖兩人初相見

只如擧手交臂之頃早已往矣此取速疾也故云

昔物自在昔今物自在今如紅顔自在童子之身

白首自處老年之體所以云人則謂少壯同體

百齡一質徒知年往不覺形隨是以梵志出家

白首而歸&C-FA;人見之曰昔人尙存乎梵志曰

吾猶昔人非昔人也&C-FA;人皆愕然非其言

所謂有力者負之而趨昧者不覺其斯之謂歟

吾猶昔人者猶者似也吾雖此身似於昔人

然童顔自在於昔今衰老之相自在於今

則非昔人也故云徒知年往不覺形隨

世人雖知歲月在於往古豈覺當時之貌

亦隨年在於昔時則童子不至老年老年不至童子

刹那不相知念念不相待豈得少壯同體

百齡一質耶又年往形亦往此是遷義

卽此遷中有不遷也往年在往時往形在往日

是謂不遷而人乃謂往日之人遷至今日是謂惑矣

又昔自在昔何須遷至今今自在今

何須遷至昔故論云是以言往不必往古今常存

以其不動稱去不必去謂不從今至古

以其不來經中言遷未必卽遷以古在古

以今在今故也所以言無常者防人之常執言常住者

防人之斷執言雖乖而理不異

語雖反而眞不遷不可隨方便有無之言

迷一心不遷之性又解云如梵志白首而歸

憐人謂少壯同體故云昔人尙存乎所謂有力者

則三藏等事無常冥運力負夜趨交臂□新

念念捨故而常見昧之謂是固矣&C-FA;人不覺

此之謂歟又有力者卽無常之大力也

世間未有一法不被無常呑故云

然則莊生之所以藏山仲尼之所以臨川斯皆感往者之難留

豈曰排今而可往莊子本意

說不住之法念念□新物物各住各住相因而不相到

卽不遷也於惑者則爲無常不住新新生滅而謂之遷

若智者則了性空無知念念無生

謂之不遷莊子有三藏謂藏山於澤藏舟於壑

藏天下於天下謂之固者不然也

然無常夜半負之而趨昧者不覺也三藏者藏人於屋

藏物於器此小藏也藏舟於壑藏山於澤

此大藏也藏天下於天下此無所藏然大小雖異

藏皆得宜猶念念遷流新新移改

是知變化之道無處可逃也夫藏天下於天下者

豈藏之哉蓋無所藏也孔子在川上曰

逝者如斯夫不捨晝夜逝者往也浩浩迅流未曾暫住

晝夜常然亦歎世人之不覺

故云斯皆感往者之難留豈曰排今而可往

此莊孔俱歎逝往難留皆說無常去也

豈可推今日物到昔日乎若今日不到昔卽今日自在今

昔日自在昔則今昔顯然俱不遷也故云何者

人則求古於今謂其不住吾則求今於古

知其不去今若至古古應有今古若至今

今應有古今而無古以知不來古而無今

以知不去若古不至今今不至古事各性住

有何物而可去來大涅槃經云人命不停

過於山水夫無常有二一者敗壞無常

二者念念無常人只知壞滅無常而不覺念念無常論云

若動而靜似去而留經說無常速疾猶似流動

據理雖則無常前後不相往來故如靜也

雖則念念謝往古今各性而住當處自寂

故如留也又雖說古今各性而住當處自寂

而宛然念念不住前後相續也則非常非斷

非動非靜見物性之原也古德問云各性而住

似如小乘執諸法各有自性

又何異納衣梵志言一切衆生其性各異答爲破去來

明無去來所以據體言之故云各性而住非決定義

則以無性而爲性不同外道二乘

執有決定自性從此向彼若不執有定性去來

亦不說各性而住故論云言往不必往閑人之常想

稱住不必住釋人之所住耳又劉湛注云

莊子藏山仲尼臨川者

莊子意明前山非後山夫子意明前水非後水

半夜有力負之而趨者卽生住異滅四時念念遷流不停也

是以若心外取法妄夢所見情謂去來

則念念輪□心隨境轉尙不覺無常&C-;相

焉能悟不遷之密旨乎若能見法是心隨緣了性

無一法從外而入無一法從內而生

無一法和合而有無一法自然而成

如是則尙不見一微毫住相寧觀萬法去來斯乃徹底明宗

透&C-;見性心心常合道念念不違宗去住同時

古今一貫故法華經云我觀久遠猶若今日

維摩經云法無去來常不住故

若了此無所住之眞心不變異之妙性方究竟明不遷矣

已上論中所引內外之經典借世相之古今

寄明不遷同入眞實是以時因法立

法自本無所依之法體猶空能依之古今奚有

若假方隅而辯法因指見月而無妨

或徇方便而迷眞執解違宗而反誤故信心銘云

信心不二不二信心言語道斷非去來今第二

依火焰起滅喩中之義同前初唯焰者謂焰起滅

有其二義一前焰謝滅引起後焰

後焰無體而能知前前焰已滅復無所知

是故各各皆不相知二前焰若未滅亦依前引

無體故無能知後焰未至故無所知是故彼亦各不相知

妄法亦爾刹那生滅不能自立謂已滅未生

無物可知生已則滅無體可知

是故皆無所有也斯則流金礫石而不熱也二依所依者

謂彼火焰卽由於此無體無用不相知故

而有起滅虛妄之相是則攬非有而爲有也

妄法亦爾依此無所依之眞理方是妄法

是亦非有爲有也三唯所依者推起滅之焰

體用俱無無焰之理挺然顯現是則無妄法之有

有妄法之無湛然顯現遂令緣起之相

相無不盡無性之理理無不現又火依薪有

薪是可燃火卽是燃以燃因可燃則燃無體

可燃因燃則可燃無體又前焰已滅後焰未生

中間無住如一念之上卽有三時已滅爲已生

未生爲未生生已卽減是生時故淨名經云

若過去生過去生已滅若未來生

未來生未至若現在生現在生無住經云比丘

汝今卽時亦生亦老亦滅故三時無體

無可相知也第三依風有動作喩妄用依眞起

三義同前一唯動者離所動之物

風之動相了不可得無可相知妄法亦爾

離所依眞體不可得故無可相知斯則旋嵐偃嶽而常靜也

二依所依者謂風不能自動要依物現動

動無自體可以知物物不自動隨風無體不能知

風法中能依妄法要依眞立無體知眞

眞隨妄隱無相知妄三唯所依者謂風鼓於物

動唯物動風相皆盡無可相知妄法作用

自本性空唯所依眞挺然顯現

是故妄法全盡而不滅眞性全隱而□露能所熏等法本自爾

思之可見第四依地有任持者喩妄爲眞所持

三義同前初地界因依有二種義一約自類

二約異類前中從金剛際上至地面

皆上依下下持上展轉因依而得安住然上能依

皆離所無體而能知下然下能持

皆亦離所無體可令知上又上上能依徹至於下

無下可相知下下能持徹至於上無上可相知

是故若依若持相無不盡所現妄法當知亦爾

必&C-;依細謂苦報依於業業依無明造

無明依所造展轉無體無物可相知

斯則厚載萬物而不仁也肇公亦曰乾坤倒覆無謂不靜也

老子云天地不仁以萬物爲芻狗經云

譬如大地荷四重任而無疲厭也不仁者

不恃仁德也猶如草狗豈有吠守之能

故云唯道無心萬物圓備矣二約異類者如經云

地輪依水輪水輪依風輪風輪依虛空虛空無所依

准此妄境依妄心妄心依本識

本識依如來藏如來藏無所依是故若離如來藏

餘諸妄法各互相依無體能相知

是則妄法無不皆盡二依所依者地界正由各無自性

而得存立向若有體則不相依不相依故

不得有法是故攬此無性以成彼法法合可知

三唯所依者謂攬無性成彼法者

是則彼法無不皆盡而未曾不滅唯無性理而獨現前

又旣不相知何緣種種答此有四因

一由妄分別二諸識熏習三由無性不相知

四眞如隨緣然此四因但是一致謂由妄分別爲緣

令眞如不守自性隨緣成有諸識熏習

展轉無窮若達妄原成淨緣起前所疑云

爲是種種爲是一性今答云常種種常一性

又難云一性隨於種種則失眞諦種種隨於一性

則壞俗諦今答云此二互相成立豈當相乖

性非事外曾何乖於種種種種性空

曾何乖於一性由無性故有一性能成種種

緣生故空種種能成一性是以緣起之法總有四義

一緣生故有卽妄心分別有

及諸識熏習是也二緣生故空卽諸法無作用

亦無有體性是也三無性故有以有空義故

一切法得成也四無性故空卽一切空無性也

復次性有二義一有二空又二義一不變二隨緣

以有義故說二空所顯卽法性本無生也

以空義故說依他無性卽是圓成卽各不相知

以有義故說不變以空義故說隨緣

此二不二隨緣卽是不變不變故能隨緣

若唯不變性何預於法若但隨緣豈稱眞性

又若性離於法則成斷滅法離於性則本無今有

又法若卽性性常應常性若卽法法滅應滅

此二相成非常非斷此二相奪非有非空

爲中道義經頌云眼耳鼻舌身心意諸情根

以此常流轉而無能轉者以眼等八識爲能所熏

展轉爲因而常流轉無別我人

故云而無能轉者是以擧體性空方成流轉

卽此八識各無體性故無實我法而爲其主向若有性

不可熏變安得流轉故知趣生同異受報姸□

皆由識種悉依於心如流依水似火依薪

續續無知新新不住善趣惡趣卽是總報

由業熏心受所受報如水漂流不斷

雖然流轉而無轉者故云以此常流轉而無能轉者釋論云

如瀑流水非斷非常相續長時有所漂溺

此識亦爾從無始來刹那刹那果生因滅

果生故非斷因滅故非常漂溺有情令不山離

華嚴經云一切衆生爲大瀑水波浪所沒

楞伽經云藏識海常住境界風所動唯識論云

□轉如瀑流起信論云如大海水因風波動等

又以虛妄中有其二義一虛轉二無轉

故常種種常一性也虛轉故俗不異眞而俗相立

無轉故眞不異俗而眞體存故互不相違也

法性本無生者法性者法謂差別依正等法

性謂彼法所依體性卽法之性故名爲法性

又性以不變爲義卽此可軌亦名爲法

此則性卽法故名爲法性此二義□約不變釋也

又卽一切法各無性故名爲法性

卽隨緣之性法卽性也本無生者本有二義

一約不變本謂原本本來不生隨緣故生

二約隨緣有此法來本自不生非待滅無

卽示現生時本不生故云是中無能現亦無所現物

則妄心分別情計謂有然有卽不有

故云一切空無性常有常空是卽萬物之自虛

豈待宰割以求通哉又約相待相奪釋不相知

言相待者業無識種不親辦體識無業種

不招苦樂旣互相待則各無自性言相奪者

以業奪因唯由業招故因如虛空以因奪緣

則唯心爲體故業如虛空互奪獨立亦不能相知

互奪兩亡無可相知又以無生故不相知

以緣奪因故不自生以因奪緣故不他生

因緣合辯相待無性故不共生互奪雙亡

無因豈生以此不生類於不知居然易了

卽以因爲自以緣爲他合此爲共離此爲無因

互有尙不相知互無豈能相知耳故知諸法相待

皆無自性如中論相待門說不空旣破

空法亦亡偈云若有不眞法卽應有眞法

實無不眞法何得有眞法亦如因垢說淨垢性本無

淨相何有此相待一門盡破諸法

以諸法皆是相待而有未曾有一法而能獨立者

故因緣無性論云阿難調達□爲世尊之弟

羅&C-B;善星同是如來之胤而阿難常親給侍

調達每興害逆羅&C-B;則護珠莫犯

善星則破器難收以此而觀諒可知矣若云各有自性

不可遷貿者此殊不然至如鷹化爲鳩本心頓盡

橘變成枳前味永消故知有情無情

各無定性但隨心變唯逐業生

遂有從凡入聖之門轉惡爲善之事大般若經云

謂證諸法無性爲性究竟圓滿方名爲佛故知建立三寶

成佛事門皆從無性因緣而得興顯

所以首楞嚴三昧經云爾時長老摩訶迦葉白佛百

世尊我謂文殊師利法王子曾於先世

已作佛事現坐道場轉於法輪示諸衆生

入大滅度佛言如是如是乃至迦葉

汝今且觀首楞嚴三昧勢力諸大菩薩以是力故示現入胎

初生出家詣菩提樹坐於道場轉妙法輪

入般涅槃分布舍利而亦不捨菩薩之法

於般涅槃不畢竟滅

爾時長老摩訶迦葉語文殊師利言仁者乃能施作如此希有難事

示現衆生文殊師利言迦葉於意云何

是耆□□山誰之所造是世界者亦從何出

迦葉答言文殊師利一切世界水沫所成

亦從衆生不可思議業因緣出文殊師利言一切諸法

亦從不可思議業因緣有我於是事

無有功力所以者何一切諸法皆屬因緣

無有主故隨意所成若能解此所爲不難釋曰

若了一切法悉屬因緣皆無自性但是心生

則凡有施爲何服功力以無性之理法爾之門

隨緣卷舒自在無□華嚴經頌云

如其心性而觀察畢竟推求不可得一切諸法無有餘

悉入於如無體性又頌云譬如眞如本自性

其中未曾有一法不得自性是眞性

以如是業而□向華嚴論云一切衆生迷根本智

而有世間苦樂法者爲智無性故隨緣不覺

苦樂業生爲智無性故爲苦所纏

方能自覺根本無性衆緣無性萬法自寂若不覺苦時

以無性故總不自知有性無性如人因地而倒

因地而起一切衆生因自心根本智而倒

亦因而起又爲智體無性但隨緣現如空中響

應物成音無性之智但應緣分別以分別故

癡愛隨起又中觀論破應無如來偈云

邪見深厚者則說無如來如來寂滅相

分別有亦非如是性空中思惟亦不可如來滅度後

分別於有無次總拂偈云如來過戱論

而人生戱論戱論破慧眼是皆不見佛論釋云

戱論名憶念分別此彼等此如來品

初中後思惟如來定性不可得乃至五求四句皆非是

故偈云如來無有性卽是世間性如來無有性

世間亦無性以如來一性空義

知一切世間法悉皆無性同如來義華嚴演義中

引法華經偈云未來世諸佛雖說百千億

無數諸法門其實爲一乘諸佛兩足尊知法常無性

佛種從緣起是故說一乘是法住法位

世間相常住於道場知已導師方便說今但引兩句

顯諸法無性成一性義耳然上三偈

諸釋不同今直解經文初一偈明當佛開權

終歸一實故云其實爲一乘次偈釋說一乘所以

以唯一性故謂若有二性容有兩乘旣唯一性

故說一乘耳知法常無性者知卽證知

法謂所證知法卽色心等一切法也常無性者

所證理也卽如無性理覺諸法故云何無性

謂色心等從本已來性相空寂非自非他

非共非離湛然常寂故曰無性而言常者

謂本來卽無非推之使無故曰常無性耳

佛種從緣起者然有二義一約因種因種卽正因佛性

故涅槃經云佛性者

卽是無上菩提中道種子此種卽前常無性理故涅槃經云佛性者

卽是第一義空無性卽空義也

緣卽六度萬行是緣因佛性起彼正因令得成佛

是故說一乘者唯以佛性起於佛性更無餘性

故說一乘稱理說也體同曰性相似名種

故關中云如稻自生稻不生餘穀此屬性也

萌&CX-;華粒其類無差此屬種也二果種性關中云

佛報唯佛其理不差卽性義也說法度人

類皆相似此種義也果之種性緣眞理生

故云從緣故釋此偈云佛緣理生理旣無二

是故說一乘耳意云證理成佛稱理說一

此中知法常無性偈全同華嚴出現品經云

如來成正覺時於其身中普見一切衆生成正覺

乃至普見一切衆生入涅槃皆同一性

所謂無性乃至知一切法皆無性故得一切智

大悲相續救度衆生謂知無性佛性同故

准經文云以知無性尙得一成一切皆成

況不說一乘而度脫之後偈云是法住法位等者

重釋前偈言是法者卽前所知之法

所以常無性者由住眞如正位故由緣無性緣起卽眞

由卽眞故云無性言法位者卽眞如正位

故智論說法性法界法住法位皆眞如異名

世法卽如故皆常住謂因乖常理成三界無常

若解無常之實卽無常而成常矣

則常與無常二理不偏故涅槃經況之二鳥飛止同居

今於道場證知一切世間無常卽眞常理

猶懸鏡高堂萬像斯鑒二而不二不可言宣

以方便力假以言說一乘尙是假說況有二三

則一乘之理至理無過無性之宗諸宗莫及

可謂宗鏡之綱骨祖敎之指南也

所以深密經云一切諸法皆無自性

無生無滅本來寂靜自性涅槃商主天子所問經云若法是無

卽不自在若不自在是則無欲

若無欲者則是眞性若是眞性卽名無性

宗鏡錄卷第七

宗鏡錄卷第八

慧日永明寺主智覺禪師延壽集

夫無性理同是何宗攝答法性宗攝

如古師云法性有體是法相宗義事上無體

是法性宗義問若一切法實無性者

不得敎意之人恐成斷見答若有性故一法不成

以無性故諸緣□立於無性中有無俱不可得

豈成斷常之見耶如大般若經云

諸菩薩摩訶薩甚爲希有行深般若波羅蜜多

觀察二空雖知諸法

一切如夢如響如像如光影如陽焰如幻如化皆非實有無性爲性

自相皆空而能安立善非善等諸法差別皆無雜亂

又云善現白佛言世尊佛說一切法

皆以無性爲其自性若一切法皆以無性爲自性者

誰染誰淨誰縛誰解彼於染淨及於縛解

不了知故破戒破見破威儀破淨命

當墮地獄傍生鬼趣受諸劇苦乃至佛言善現

善哉善哉如是如是如汝所說於一切法

皆以無性爲自性於自性中有性無性俱不可得

不應於此執有無性故知旣不可執有

亦不可執無以自性中無有無故所說有無之法

皆是破執入法之方便故先德云

用無所得爲方便者有二一以無所得導前隨相

則涉有不迷於空爲入有方便二假無得以入有

不存無得卽無得亦是方便此爲入空之方便

是以無得相空無作人空無際性空

此三相盡法界理現故菩薩不壞空而常有

染淨之法宛然不□有而常空一眞之道□現

如是雙照方入甚深如般若燈論云我說遮入有者

遮有自體不說無體如楞伽經中偈曰

有無俱是邊乃至心所行彼心行滅已

名爲正心滅釋曰如是不著有體不著無體

若法無體則無一可作故又如偈曰遮有言非有

不取非有故如遮靑非靑不欲說爲白釋曰

此二種見名爲不善是故有智慧者

欲息戱論得無餘樂者應須遮此二種惡見此復云何

若三界所攝若出世間若善不善

及無記等如世諦種諸所營作彼於第一義中

若有自體者起勤方便作善不善此諸作業

應空無果何以故以先有故

譬如先有若甁衣等如是樂者常樂苦者常苦如壁上彩□

形量威儀相貌不變一切衆生亦應如是

復次若無自體者彼三界所攝若出世間

善不善法起勤方便則空無果以無有故

如是世間則墮斷滅譬如磨瑩免角令其□利

終不可得是故偈曰少慧見諸法若有若無等

彼人則不見滅見第一義復次如寶聚經中

佛告迦葉有者是一邊無者是一邊

如是等彼內地界及外地界皆無二義諸佛如來

實慧證知得成正覺無二一相所謂無相

是以先德云謂諸宗計多說但空自性不空於法

如法相宗但無遍計

非無依他誤學中論等不得意者亦云法無自性故說爲空

則今相不空矣今旣無性緣生故有有體卽空

緣生無性故空空而常有要互交徹

方是眞空妙有故其言大同而旨有異又約緣起法有二

一無相如空則蕩盡無有是相空

二無自性如幻則業果□不失卽性空以相空

故萬法體虛了無所得以性空故不壞業道

因果歷然以此性相二空方立眞空之理

是則非初中後際終始宛然無能造作人報應非失

故知無性理成法眼圓照更無一法有實根由

今更引證廣明成就宗鏡夫眞俗二諦

一切諸法不出空有空有之法皆從緣生

緣生之法本無自體依心所現悉皆無性

以緣生故無性以無性故緣生以此緣性二門

萬法一際平等是以華嚴記廣釋云謂緣生故有

是有義無性故空是空義二義是空有所以

謂無性故有是有所以緣生故空是空所以

所以卽是因緣謂何以無性得成空義

由從緣生所以無性是故緣生是無性空之所以也

何以緣生得爲有義特由無定性故

方始從緣而成幻有是故無性是有所以

故中論偈云若人不知空不知空因緣不知於空義

是故自生惱如不善□術不善捉毒蛇

若將四句總望空有則皆名所以故云緣生故名有

緣生故名空無性故名有無性故名空

良以諸法起必從緣從緣有故必無自性

由無性故所以從緣緣有性無更無二法

而約幻有萬類差殊故名俗諦無性一味故名眞諦

又所以四句唯第三句引證成者無性故有

理難顯故若具證者一緣生故有者法華經云

但以因緣有從顚倒生故說淨名經云

以因緣故諸法生中論偈云未曾有一法

不從因緣生等皆因緣故有義也二緣生故空者

經云因緣所生無有生論偈云

若法從緣生是則無自性若無自性者云何有是法

又偈云以有空義故一切法得成者由前論中

諸品以空遣有小乘便爲菩薩立過云

若一切法無生無滅者如是則無有四聖諦之法

菩薩反答云若一切不空無生無滅者

如是則無有四聖諦之法謂小乘以空故無四諦

菩薩以不空故則失四諦若有空義

四諦方成故偈云以有空義故一切法得成

若無空義者一切則不成又般若經云若諸法不空

則無道無果卽無性故有也淨名經云

文殊師利又問生死有畏菩薩當何所依

維摩詰言菩薩於生死畏中當依如來功德之力

文殊師利又問菩薩欲依如來功德之力

當於何住答曰欲依如來功德力者

當住度脫一切衆生又問欲度衆生當何所除答曰

欲度衆生除其煩惱又問欲除煩惱

當何所行答曰當行正念又問云何行於正念

答曰當行不生不滅又問何法不生何法不滅

答曰不善法不生善法不滅又問

善不善孰爲本答曰身爲本又問身孰爲本答曰

欲貪爲本又問欲貪孰爲本答曰

虛妄分別爲本又問虛妄分別孰爲本答曰

顚倒想爲本又問顚倒想孰爲本答曰無住爲本

又問無住孰爲本答曰無住則無本

文殊師利從無住本立一切法叡公釋云

無住卽實相異名實相卽性空異名故從無性

有一切法又淨名經云文殊師利言居士

有疾菩薩云何調伏其心維摩詰言有疾菩薩

應作是念

今我此病皆從前世妄想顚倒諸煩惱生無有實法誰受病者所以者何

四大合故假名爲身四大無主身亦無我

又此病起皆由著我是故於我不應生著

旣知病本卽除我想及衆生想當起法想應作是念

但以衆法合成此身起唯法起滅唯法滅

又此法者各不相知起時不言我起

滅時不言我滅彼有疾菩薩爲滅法想當作是念

此法想者亦是顚倒顚倒者是卽大患我應離之

云何爲離離我我所云何離我我所

謂離二法云何離二法謂不念內外諸法行於平等

云何平等謂我等涅槃等所以者何

我及涅槃是二皆空以何爲空但以名字故空

如此二法無決定性得是平等無有餘病

唯有空病空病亦空無性緣生故空者

雙牒前四句中兩種空也此二種空□離斷見

謂定有則著常定無則著斷今緣生故空非是定無

無性故空亦非定無定無者一向無物

如龜毛&C-;角今但從緣生無性

故非定無無性緣生故有者亦雙牒前四句中二有□非常見

常見之有有是定性有今從緣有非定性有

況由無性有豈定有耶從緣無性如幻化人

非無幻化人幻化非眞故亦云幻有

亦名妙有以非有爲有故名妙有

又幻有卽是不有有大品經云諸法無所有如是有故

非有非不有名爲中道是幻有義眞空是不空空者

謂不空與空無障□故是故非空非不空

名爲中道是眞空義經云空不空不可說

名爲眞空中論偈云無性法亦無一切法空故

菴提遮女經偈云嗚呼眞大德不知實空義

色無有自性豈非如空也空若自有空

則不容衆色空不自空故衆色從是生又一

空有相害義今初一眞空必盡幻有

卽眞理奪事門以事攬理成遂令事相無不皆盡唯一眞理

平等顯現以離眞理外無有少事可得故

如水奪波波無不盡般若經云

是故空中無色無受想行識等二空有相作義

眞空必成幻有者卽依理成事門謂事無別體

要因眞理而得成立以諸緣起皆無自性由無性理

事方成故如波攬水而成立故亦是依如來藏

得有諸法法句經云菩薩於畢竟空中

熾然建立三空有相違義幻有必覆眞空

卽事能隱理門謂眞理隨緣能成事法然此事法

旣違於理遂令事顯理不現也以離事外

無有理故如波奪水水無不隱

是則色中無空相也四空有不相□義幻有必不□眞空

卽事能顯理門謂由事攬理故則事虛而理實

以事虛故全事之理挺然露現如由波相虛

令水露現中論偈云若法從緣生是則無自性

然此四義卽是前緣生故空等四義也一

眞空必盡幻有是無性故空義二

眞空必成幻有是無性故有義三幻有必覆眞空

是緣生故有義四幻有必不□眞空是緣生故空義

前四總明空有所以今四正說空有之相

然此空有二而不二須知四義兩處名異一

眞空必盡幻有是眞空上空義二

眞空必成幻有是眞空上不空義三幻有必覆眞空

是幻有上有義四幻有必不□眞空

是幻有上非有義又須知有非有空非空各有二義一

有上二義者一是不壞有相義二是遮斷滅義

則龐有爲非不有二非有上二義者

一離有相義二卽是空義三空上二義者不一壞性義

二遮定有義故龐空爲非不空四

非空上二義者一離空相義二卽有義已知名義

今融合乃有五重爲五種中道一謂有非有無二

爲一幻有者此是有上二義自合

然取有上不壞相義非有上離有相義故合爲一幻有

是俗諦中道二空非空無二爲一眞空者

卽空上二義自合然取空上不壞性義

非空上離空相義故合爲一眞空爲眞諦中道前一

爲卽相無相之中道此一

爲卽性無性之中道亦是存泯無二義三非空與有無二

爲一幻有者上一對空有自合此下一對

空有四義交絡而合今此第三

而取眞空上非空義幻有上有義二義相順明不二

然是非空上取卽是有義有上取遮斷滅義

故得共成幻有爲非空非不有存泯無□之中道四

空與非有無二爲一眞空者

卽第四取眞空上空義幻有上非有義二義相順明其不二

然是空上遮定有義非有上卽是空義

故二義相順得成眞空爲非有非不空

存泯無□之中道第三是存俗泯眞此是存眞泯俗

又三是空徹於有今是有徹於空皆二諦交徹五

幻有與眞空無二爲一味法界者

卽第五總合前四令其不二然上各合交徹

□不出於眞空幻有故今合之爲一味法界

爲二諦俱融之中道然三四雖融二諦而空有別融

今此空有無□卽是非空非有無□擧一全收

若以眞同俗唯一幻有若融俗同眞唯一眞空

空有無二爲雙照之中道非空非有無二

爲雙遮之中道遮照一時存泯無□

故云離相離性無障無□無分別法門以幻有爲相

眞空爲性又空有皆相非空非有爲性

又別顯爲相總融爲性今互奪雙融□皆離也

無分別法但約智說唯無分別智方究其原

其無障□通於境智謂上之五重多約境說

心智契合卽爲五觀五境旣融五觀亦融

以俱融之智契無□之境則心境無□

心中有無盡之境境上有無□之心故要忘言方合斯理

總爲緣起甚深之相

故知若了空有無□眞俗融通無性之宗緣生之理如同神變

莫定方隅雖處狹而常寬縱居深而逾淺

或在下而□上任遊中而卽邊衆生常處佛身

涅槃唯依生死可謂難思妙旨非情所知

故云性海無涯衆德以之繁廣緣生不測

多門由是圓通莫不□轉萬差卷舒之形隨智

鎔融一際開合之勢從心照不失機

縱差別而□順用非乖體雖一味而常通又云

謂塵不壞小量而遍十方普攝一切於中顯現

斯由量則非量非量卽量又居見聞之地

卽見聞之不及處思議之際

卽思議之不測皆由不思議體自不可得故卽思不可思經云

所思不可思是名爲難思法界觀眞空門云一

色卽是空者以色擧體全是眞空不卽斷空

以色等本是眞如一心與生滅和合

名阿賴耶識能變起根身器界

卽是此中所明色等諸法故今推之都無其體

故擧體歸於眞心之空不合歸於斷滅之空

以本非斷空之所變故斷空則是虛豁斷滅無知無用

不能現於萬法如鏡外之空非同鏡內之空色相宛然

求不可得謂之空又凡是色法必不異眞空

以諸色法必無性故是故色卽是空

旣非滅色取空離色求空又不卽形顯色相之空

又不離形顯無體之空卽是眞空若不卽色相

卽無遍計所執不離無體卽是依他緣起

緣起無性之眞理卽是圓成二明空卽色者

眞空必不異色故云空卽是色何以故

凡是眞空必不異色以是法無我理非斷滅故

是故空卽是色若離事求空理卽成斷滅

今卽事明無我無性眞空之理離事何有理乎

以眞如不守自性隨緣成諸事法則擧空全色

擧理全事又眞如正隨緣時不失自性

則擧色全空擧事全理三空色無□者謂色

擧體全是盡色之空故色盡而空現空

擧體不異全盡空之色卽空卽色而空不隱

是故看色無不見空觀空莫非見色無障無□

爲一味法也如擧衆波全是一水擧一水全是衆波

波水不□同時而水體挺然全露

如卽空卽色而空不隱寶藏論云空可空非眞空

色可色非眞色眞色無形眞空無名

無名名之父無色色之母爲萬物之根源

作天地之太祖肇論云本無實相法性性空緣會

一義耳何則一切諸法緣會而生緣會而生

則未生無有未生無有緣離則滅如其眞有

有則無滅以此而推故知雖今現有

有而性常自空性常自空故謂之性空法性如是

故曰實相實相自無非推之使無故名本無

言不有不無者不如有見常見之有

邪見斷見之無耳若以有爲有則以無爲無有旣不有

則無無也夫不存無以觀法者

可謂識法實相矣乃至三乘等觀性空而得道也性空者

諸法實相也見法實相故爲正觀若其異者

便爲邪觀設二乘不見此理則顚倒也

是以三乘觀法無異但心有大小爲差耳

又不眞空論云夫至虛無生者蓋是般若玄鑒之妙趣

有物之宗極者也自非聖明特達

何能契神於有無之間哉是以聖人通神心於無窮

窮所不能滯極耳目於視聽聲色所不能制者

豈不以其卽萬物之自虛

故物不能累其神明者也是以聖人乘眞心以理順

則無滯而不通審一氣以觀化故所遇而順適

無滯而不通故能混雜致淳所遇而順適故

則觸物而一如此則萬像雖殊而不能自異

不能自異故知像非眞像像非眞像則雖像而非像

然則物我同根是非一氣潛微幽隱

殆非群情之所盡故知若乘眞心而體物

則何物而不歸齊一氣以觀時則何時而不會

何時而不會則知觸境之無生何物而不歸

則見物性之自虛矣若任情所照曷能盡其幽旨乎

若不悟宗難逃見跡如龐居士偈云

昔日在有時常被有人欺種種生分別見聞多是非

後向無中坐又披無人欺一向看心坐

冥冥無所知有無俱是執何處是無爲

有無同一體諸相盡皆離心同虛空故虛空無所依

若論無相理唯有父王知故知有無諸法

欲求究竟唯心方證若未歸心盡成障□

爲常爲斷成是成非□入此宗自然融卽

謂先明其起處知自心生

旣從心生則萬法從緣皆無體性必無心外法能與心爲緣悉是自心生

還與心爲相但論空有則廣明諸法

何者以空有管一切法故此空有二門

亦是理事二門亦是性相二門亦是體用二門

亦是眞俗二門乃至總別同異成壞理量權實卷舒

正助修性遮照等

或相資相攝相是相非相遍相成相害相奪相卽相在相覆相違

一一如是各各融通今以一心無性之門一時收盡

名義雙絶境觀俱融契旨忘言咸歸宗鏡

是以須明行相名義差別方能以體性融通

若不先橫□鋪舒後何以一門卷攝

故還原觀云用就體分非無差別之勢事依理現

自有一際之形如上微細剖析廣照空有二門

可謂得萬法之根由窮諸緣之起盡

此有無二法迷倒所由九十六種之邪師因玆而起

六十二見之利使從此而生菩薩尙未盡其原

凡夫安能究其旨所以寶性論云

空亂意菩薩於此眞空妙有猶有三疑

一疑空滅色取斷滅空二疑空異色取色外空

三疑空是物取空爲有

故華嚴經中善財歷事諸佛已證法門尙猶於諸法中無而計有

若究竟遠離唯大菩薩之人大智度論偈云

有無二見滅無餘諸法實相佛所說淨名經云

有無二見無復餘習又偈云說法不有亦不無

以因緣故諸法生何者若時機因緣執有則說空門

若時機因緣著空遂談有敎

爲破有故不存空因治空故不立有

故說有而不有言空而不空或雙亡而雙流或雙照而雙寂

破立一際遮照同時如肇論□云

今就論文總有四意以顯周圓之旨一者破實顯空

二者破空顯假三者破唯空唯假顯亦空亦假

四者破亦空亦假顯非空非假則是中道

方謂周圓也然四論皆有周圓今旣一一辯之

且約四義一約境二約智三約果四約境智果

初約境者不眞空論云卽物順通故物莫之逆

此破實顯空遣凡夫執卽僞卽眞故性莫之易

此破空顯假遣聲聞執

性莫之易故雖無而有物莫之逆故雖有而無

此則破有破無顯亦空亦假辯菩薩境雖有而無所謂非有

雖無而有所謂非無此破亦空亦假遣菩薩執

顯中道第一空佛之境此則境周圓也

二約智者則般若論也

若以般若智一一歷然空假等境則成心量但是有智不得無智意

今則約前智知凡是一境卽須周圓也論云

言知非爲知欲以通其鑒

此破凡夫執相知辯無知也不知非不知欲以辯其相

此破聲聞無知辯無種不知也辯相不爲無

通鑒不爲有此破亦知亦不知顯非知非不知也

非有故知而無知非無故無知而知

此破非知非不知辯亦知亦無知

前來四義說雖前後□在一心不卽不離可謂佛智周圓矣

三約果辯者卽涅槃論文云存不爲有破有餘涅槃

遣聲間常執亡不爲無破無餘涅槃

遣聲聞斷執亡不爲無雖無而有存不爲有

雖有而無此雙破有無顯亦有亦無雖有而無

所謂非有雖無而有所謂非無此破亦有亦無

顯非有非無以顯中道佛之境

無住涅槃果周圓矣四約境智果三合辯者

則是總收前諸論文也前二論則眞諦無相之境爲眞空

般若能觀眞智卽萬行之本爲妙有

猶境發智由智顯境境智互顯爲亦空亦有

卽涅槃論中三德相冥境智不二

不斷不常爲非空非有可謂涅槃極果也卽如來一化之意

□周圓故則聲盡佛法之淵海也故知眞空難解

應須妙得指歸若隨空有之文皆墮邪見

如鴦□魔羅經偈云譬如有愚夫見雹生妄想

謂是&C-;璃珠取已執持歸置之甁器中

守護如眞寶不久悉融消空想默然住

於餘眞&C-;璃亦復作空想文殊亦如是修習極空寂

常作空思惟破壞一切法解脫實不空

而作極空想猶如見雹消濫壞餘眞實汝今亦如是

濫起極空想見於空法已不空亦謂空

有異法是空有異法不空一切諸煩惱

譬如彼雨雹一切不菩壞猶如雹融消如眞&C-;璃寶

謂如來常住如眞&C-;璃寶謂是佛解脫

虛空色是佛非色是二乘解脫色是佛非色是二乘

云何極空相而言眞解脫文殊宜諦思

莫不分別想譬如空聚落川竭甁無水

非無彼諸器中虛故名空如來眞解脫不空亦如是

出離一切過故說解脫空如來實不空

離一切煩惱及諸天人陰是故說名空嗚呼蚊□行

不知眞空義外道亦修空尼乾宜默然

所以外道執斷空二乘證但空

俱不達一心眞空之理故無生義云經云持心猶如虛空者

非是斷空爾時猶有妙神卽有妙識思慮問曰

經言持心如虛空那更有妙神在答曰

經道持心如虛空者只是持心令不生故

言如虛空非卽是空經言如虛空也經言

若識在二法則有喜悅若識在無二實際法中

則無喜悅實際卽是法性空識卽是妙神

故知實際中含有妙神也

華嚴經性起品作十種譬喩明法身佛有心大師言雖有妙神

神性不生與如一體

譬如凌還是水典水一體水亦有凌性若無凌性者寒結凌則不現

如中亦有妙神性同如淸淨則現不淨不復可見

乃至如師主姓傅傅姓身內覓不得

身外覓不得中間覓不得當知傅姓是空

而非是斷空之空以傅姓中含有諸男女

故言性空異於虛空佛性是空諸佛法身不空大師引經曰

女身色相無在無不在夫無在無不在者

佛所說也釋言女身色相卽如故言無在

如性眞常體含衆相故言無不在含者

含有男女色聲等相涅槃經明菩薩念法善男子

唯此正法無有時節法眼所見非肉眼見

不生不出不住不滅不始不終無明無數

此正明如體也非結非業斷結斷業而亦是業

非男斷男而亦是男非有斷有而亦是有

非入斷入而亦是入乃至諸佛所遊居處常不變易

是名菩薩念法如上空有二門

約廣其義用遂說存泯開合若破其情執乃說卽離有無

設當見性證會之時智解俱絶

如泯絶無寄觀云謂此所觀眞空不可言卽色不卽色

亦不可言卽空不卽空一切皆不可不可亦不可

此語亦不受逈絶無寄非言所及非解所到

是謂行境何以故生心動念卽乖法體

失正念故乃至若不洞明前解無以□成此行

若不解此行法絶於前解無以成其正解

若守解不捨無以入玆正行是故行由解成

行起解絶古釋云空若卽色者聖應同凡見妄色

凡應同聖見眞空又應無二諦

空若不卽色者見色外空無由成於聖智

又應凡聖永別聖不從凡得故又色若卽空者凡迷見色

應同聖智見空又亦失於二諦色不卽空者

凡夫見色應不迷又所見色長隔眞空

應永不成聖生心動念卽乖法體失正念故者

眞空理性本自如然但以迷之動念執相故

雖推破簡情顯解今情忘智泯但是本眞

何存新生之解數若有解數卽爲動念

動念生心故失正念正念者無念而知

若總無知何成正念又解爲遺情說因破執若情消執喪

說解何存眞性了然寂無存泯所以若言

卽與不卽皆落是非瞥□有無卽非正念故云

□有是非紛然失心問凡涉有無皆成邪念

若關能所悉墮有知如何是無念而知答

瑞草生嘉運林華結早春

宗鏡錄卷第八

丙午歲分司大藏都監開板

宗鏡錄卷第九

慧日永明寺主智覺禪師延壽集

夫修行契悟法乃塵沙云何獨立一心爲宗

而稱絶妙答若不了心宗皆成迷倒

觸途成壅證入無門如俗諦中亦有秘密之法

若不得要訣學亦無成或得其門所作皆辦

今敎乘稱秘密之法禪宗標不傳之文

則向何路而進修從何門而趣入若不得唯心之訣

正信無由得成□得斯宗千門自闢

道不待求而頓現行弗假修而自圓

如地遇陽春萌芽沸發故云若無觀慧事亦不成

又此心能成一切能壞一切成則頓成天眞之佛

所以眞覺大師歌云

是以禪門了□心頓入無生慈忍力以此無生一門一成一切成

乃至三身四智八解六通無漏無爲普賢萬行

悉於無生一時圓滿故云

初聞阿字門卽解一切義所謂一切法不生

壞則漸壞有爲無爲功德之門所以歌云損法財滅功德

莫不由乎心意識故知此心無幽不燭有法皆知

察密防微窮今洞古故謂之靈臺故司馬彪云

心爲神靈之臺莊子云萬惡不可內於靈臺

淨名疏問云玄義處處多明觀心已恐不可

入文復爾將不壞亂經敎耶答說經本爲入道

若懷道之賢觸處觀行

豈有尋求涅槃聖典而不觀行者乎但巧說得宜非止不損文義

兼得觀慧分明分別法門非觀何逮

豈有壞亂之咎乎夫有所說意在言前

祖佛本意皆爲明心達道假以文義直指心原

豈可執詮迷旨背心求道耶所以正法念處經偈云

天龍阿脩羅地獄鬼羅刹心常爲導主

如王行三界心將詣天上復行於人中

心將至惡道心輪轉世間寶雨經云

云何菩薩得奢摩他毘&C-;舍那善巧謂此菩薩心善巧已

觀察諸法如幻如夢思惟諸法此是善法此非善法

此出離法此不出離法

謂諸菩薩觀一切法皆依於心心爲自性心爲上首能攝受心

善調伏心善了知心故能攝此一切諸法

旣善調伏又善了知由此因緣

便能修習奢摩他法如是繫心如是止心及安住心

勤修如是奢摩他故便能安住心一境性

弘道廣顯定意經云彼德本者了識心本

以此心行慈及衆生識了知彼空無我人

其心德本助勸於道故知心爲德本卽是總相

心佛衆生三之別相心是總相者

法界染淨萬類萬法不出一心是心卽攝一切世間出世間法

故名總相餘染淨二緣各屬二類

然總相說十法界中六道爲染四聖爲淨

則十法界中染淨二緣凡聖兩道俱不出一心矣故經云

心能導世間卽自在義心能遍攝受卽隨行義

如是一心法皆自在隨行金剛三昧論云

出世之因者入實相觀出世之果者一味解脫

故知初則信心而入道後則證心而得果

始終不出宗鏡矣又楞伽經偈云唯心無所有

諸行及佛地去來現在佛三世說如是

賢劫定意經云等視一切諸法根原皆如是

諦本無所有是曰一心華嚴經夜摩天宮偈讚品云

譬如工□師分布諸彩色虛妄取異色

大種無差別大種中無色色中無大種

亦不離大種而有色可得心中無彩□彩□中無心

然不離於心有彩□可得彼心□不住

無量難思議示現一切色各各不相知譬如工□師

不能知自心而由心故□諸法性如是

心如工□師能□諸世間五蘊悉從生

無法而不造如心佛亦爾如佛衆生然應知佛與心

體性皆無盡若人知心行普造諸世間

是人則見佛了佛眞實性心不住於身身亦不住心

而能作佛事自在未曾有若人欲了知

三世一切佛應觀法界性一切唯心造疏釋云

此頌顯於具分唯識此不相知義

謂非唯所□之法自不相知喩所變之境無有體性

能□之心念念生滅自不相知

故亦不能知於所□雙喩心境皆無自性各不相知

故言不能知自心而由心故□

又雖不知□心而由心能□喩衆生雖迷心現量而心變於境

又由不能知所□但□於自心故能成所□

喩衆生由迷境唯心方能現妄境

又喩正由無性方成萬境故云諸法性如是應觀法界性者

卽眞如理觀一切唯心造者卽唯識事觀

以理觀唯識之性諸佛證此爲成佛之體

以事觀唯識之相衆生達此爲出離之門

如華嚴演義云良以一文之妙攝義無遺

一偈之功能破地獄故普賢菩薩告善財言

我此法海中無有一文無有一句

非是捨施轉輪王位而求得者非是捨施一切所有而求得者

釋曰以一是一切之一故稱性之一故

纂靈記云有京兆人性王失其名本無戒行

曾不修善因患致死被二人引至地獄

地獄門前見一僧云是地藏菩薩乃敎誦偈云

若人欲了知三世一切佛應觀法界性一切唯心造

菩薩授經已謂之曰誦得此偈能破地獄苦

其人誦已遂入見王王問此人有何功德

答云唯受持一四句偈具如上說王遂放免

當誦此偈時聲所至處受苦之人皆得解脫

後三日方□憶持此偈向諸道俗說之

參驗偈文

方知是華嚴經夜摩天宮無量菩薩雲集所說卽覺林菩薩偈

意明地獄心造了心造佛地獄自空耳故知若觀此心言下離苦

不唯破地獄界乃至十法界一時破

以入眞空一際法故則平等眞法界無佛無衆生

此非妙術神通假於他勢以法如是故

可驗自心不可思議神妙之力高而無上淵而不深

延而不長促而非短廣而無相顯而無□

有而不常無而不滅照體獨立稱性普周

妙萬物故稱之爲神孕一切故名之爲母

統御該攝通變無窮任照忘疲若明鏡之寫像

應緣無作猶虛谷之傳聲居方而方相分明

處圓而圓文顯現在悟而悟成諸佛

墮迷而迷作衆生跡任千途本地不動台敎云

心如幻化但有名字名之爲心適言其有不見色質

適言其無復起慮想不可以有無思度故

名心爲妙非是待&C-;成妙以絶待爲妙

故傅大士稱爲妙神亦云妙識妙神卽是法身佛

若無妙神誰受寂滅樂寶藏論云其爲也形

其寂也冥本淨非瑩法爾天成光超日月

德越太淸萬物無作一切無名轉變天地

自在縱橫□沙而用混沌而成誰聞不喜

誰聞不驚如何以無價之寶隱於陰入之坑

是以體之卽妙卽神顯無價之寶迷之成&C-;成昧

墮陰入之坑遍覽圓詮釋之莫盡

仰唯諸聖讚之靡窮可謂入道玄關成佛妙訣

乃至凡聖因果行位進修不離此心而得成辦

契同心性何德不收以一切法隨所依住

皆於一心頓圓滿故如斯之事豈非絶待之妙耶

如法華玄義云絶待明妙者爲四

一隨情三段法起若入眞諦待對卽絶故身子云

吾聞解脫之中無有言說此三藏經中絶待意也

二若隨理三假一切世間皆如幻化卽事而眞

無有一事而非眞者更待何物爲不眞耶

望彼三藏絶還不絶卽事而眞乃是絶待

此通敎絶待也三別敎若起望卽眞之絶還是世諦

何者非大涅槃猶是生死世諦絶還有待

若入別敎中道待則絶矣四圓敎若起

說無分別法卽邊而中無非佛法亡泯淸淨

豈更佛法待於佛法如來法界故出法界外

無復有法可相形比待誰爲&C-;形誰得妙無所可待

亦無所絶不知何名强言爲絶大涅槃經云

大名不可稱量不可思議故爲大

譬如虛空不因小空名爲大也涅槃亦爾

不因小相名大涅槃妙亦如是妙名不可思議

不因於&C-;而名爲妙若謂定有法界廣大獨絶者

此則大有所有何謂爲絶

今法界淸淨非見聞覺知不可說示經云止止不須說我法妙難思

止止不須說卽是絶言

我法妙難思卽是絶思又云是法不可示言辭相寂滅

亦是絶歎之文不可以待示不可以絶示滅待滅絶

故言寂滅又云一切諸法常寂滅相

終歸於空此空亦空則無復待絶中論云

若法爲待成是法還成待今則無因待亦無所成

法華首經云旣得無生忍此不生無生生卽無生

是名絶待降此已外若更作者

絶何物顯何理流浪無窮則墮戱論

乃是迷情分別絶待不絶非絶非待待於亦待亦絶

言語相逐永無絶矣何者言語從覺觀生

心慮不息語何由絶如癡犬逐塊徒自疲勞塊終不絶

若能妙悟□中息覺觀風心水澄淸言思皆絶

如□師子放塊逐人塊本旣除塊則絶矣

妙悟之時洞知法界外無法而論絶者

約有門明絶也是絶亦絶約空門明絶也如

□馬見鞭影無不得入是名絶待妙也

用是兩妙妙上三法衆生之法亦具二妙稱之爲妙

佛法心法亦具二妙稱之爲妙問何意以絶釋妙答

只喚妙爲絶絶是妙之異名

如世人稱絶能耳又妙是能絶&C-;是所絶此妙有絶&C-;之功

故擧絶以名妙此絶非是斷絶以無盡爲絶

如還原觀云一塵出生無盡遍一塵之內

卽理卽事卽人卽法卽依卽正卽染卽淨

卽因卽果卽同卽異卽彼卽此卽一卽多

卽廣卽狹卽情卽非情卽三身卽十身何以故

理事無□法如是故十身互作自在用

故唯普眼之境界也如上事相之中一一互相容相攝

各具重重無盡之境界也經頌云

一切法門無盡海同會一法道場中如是次第展轉成

此無□人方得悟問據其所說

則一塵之上理無不顯事無不融文無不釋義無不通

今時修學之徒云何曉悟達於塵處頓決群疑

且於一塵之上何者是染云何名淨

何者名眞若爲稱俗何者名生死何者是涅槃

云何名煩惱云何是菩提何者名小乘法

云何名大乘法請垂開決聞所未聞答

大智圓明睹纖豪而觀性海眞原朗現

一塵之處以眺全身萬法顯必同時一際理無前後何以故

由此一塵虛相能□於眞卽是染也

由塵相空無所有卽淨也由於塵性本體同如

卽是眞也由此塵相緣生幻有卽俗也

由於塵相念念遷變卽是生死也

由觀塵生滅相盡空無有實卽涅槃也

由塵相大小皆是妄心分別卽煩惱也由塵體本空緣慮自盡

卽菩提也由塵相體無遍計卽小乘法也

由塵性無生無滅依他似有卽大乘法也如是略說

若具言之假使一切衆生懷疑

各異一時同問如來如來唯以一箇塵字而爲解釋

宜深思之經頌云一切法門無盡海

一言演說盡無餘依此義理故名一塵出生無盡遍也

所言卽者現今平等故此一心法門

如鏡頓現不待次第如印頓成更無前後一見一切見

一聞一切聞不俟推尋若待了達而成

皆爲權漸若能觀於心性之一則是一道甚深

卽正道之一是唯一之一千佛同轍

今古不易之一道也亦云一路涅槃門亦云一道出生死

又名大佛頂首楞嚴王具足萬行十方如來一門超出妙莊嚴路猶如百華共成一蜜

故知萬法同會斯宗若諦了之一切在我

昇沈去住任意隨緣示聖現凡出生入死變化難測

運無作之神通隱顯同時闡如幻之三昧

是非冥合逆順同歸語默卷舒常順一眞之道

治生産業不違實相之門運用施爲

念念而未離法界行住坐臥步步而常在其中

若不信之人對面千里如寒山子詩云

可貴天然物獨一無伴侶促之在方寸延之一切處

汝若不信受相逢不相遇如明達之者

寓目關懷悉能先覺若未遇之子可以事知

擧動施爲未嘗間斷如蔡順字君仲以孝聞

順少孤養母常出求薪有客卒至母望順不還

乃□其指順卽心動棄薪馳歸脆問其故

母曰有急客來吾□指以悟汝耳又唐裴敬□

父爲陳王典所殺敬□時在城

忽自覺流涕不食謂人曰我大人凡有痛處吾卽不安

今日心痛手足皆廢事在不測

遂歸覲父果已死又唐張志安居鄕閭稱孝差爲里尹

在縣忽稱母疾急縣令問志安曰

母有疾志安亦病志安適患心痛是以知母有疾

令拘之差人覆之果如所說尋奏高表門閭

拜爲散騎常侍

問此宗所悟還有師不答

此是自覺聖智無師智自然智之所證處不從他悟

自證之時法從心現不從外來故無師

契而能自得阿□菩提楞伽經云大慧白佛言世尊

若善自覺聖智相及一乘我及餘菩薩

若善自覺聖智相及一乘不由於他通達佛法

又經云舍利弗復問何故諸賢復發此言

從今日始不以佛爲聖師諸比丘報曰

從今日始自在其地不在他鄕自歸於己不歸他人

以爲師主不用他師是以故往不以佛爲聖師

乃至於是世尊讚諸比丘善哉善哉

其於諸法無所得者乃爲眞得此乃但可自知

方見眞實所以千聖拱手作計校不成如經頌云

言語說諸法不能顯眞實平等乃能見

如法佛亦爾所以永嘉歌云不離當處常湛然

覓卽知君不可見又先德偈云不煩問師匠

心王應自知斯乃眞照無照眞知無知

何者若有照則有對處故云隨照失宗

若有知則被知□故云法離見聞覺知如信心銘云

縱橫無照最爲微妙知法無知無知知要

達此要者卽無一法可同無一法可異無一法可是

無一法可非則何用外求知解古德歌云

古人重義不重金曲高和寡無知音

今時學士還如此語默動用跡難尋所嗟世上岐途者

終日崎嶇枉用心平坦□檀不肯取

要須登陟訪椿林窮子捨父遠逃逝

□於本舍絶知音貧女宅中無價寶□將小秤買他金

故大涅槃經云如平坦路一切衆生悉於中行

無障□者中路有樹其陰淸□

行人在下憩駕止息然其樹陰常住不異亦不消壞

無持去者路喩聖道陰喩佛性

是以若達此宗歸於自地室中寶藏豈是外來

衣內明珠非從他獲若能開發秘藏得現前受用之榮

貨易神珠息積劫貧窮之苦非數他寶豈徇彼求

則潤己之智藏何窮利他之法財無盡

問若言無師自證者卽墮自然之計

執從他解者仍涉因緣之門且大道之性非是自然

亦非因緣云何開示而乖道體

答爲破他求故說須自證

爲執自解故從他印可若當親省之時迷悟悉空自他俱絶

非限量之所及豈言論之能詮

所以牛頭初祖云夫道者若一人得之道卽不遍

若衆人得之道卽有窮若各各有之道卽有數

若總共有之方便卽空若修行得之造作非眞

若本自有之萬行虛設何以故

離一切限量分別故明知說自說他言得言失者

若約聖敎則是隨世語言破執方便若依意解

盡是限量分別不出情塵但不執敎以徇情

則方見性而達道問初心學人悟入此宗

信解圓通有何勝力答若正解圓明決定信入

有超劫之功獲頓成之力雖在生死常入涅槃

□處塵勞長居淨刹現具肉眼

而開慧眼之光明匪易凡心便同佛心之知見

如太子具王儀之相迦陵超衆鳥之音將師子筋爲琴絃

餘音斷絶以善見藥而治病衆患潛消

若那羅箭之功勢穿鐵鼓似金剛鎚之力

擬碎金山則煩惱塵勞不待斷而自滅菩提妙果

弗假修而自圓乃至等□親和諍論

齊凡聖泯自他一去來印同異融延促混中邊

世出世間不可稱不可量不可說不可說之力

莫能過者亦名佛力亦名般若力亦名大乘力

亦名法力亦名無住力所以先德釋云

無住力持者則大劫不離一念又云

色平等是佛力色旣平等則唯心義成

故知觀心之門理無過者最尊最貴絶妙絶倫

有刹那成佛之功頓截苦輪之力大涅槃經云譬如藥樹

名曰樹王於諸藥中最爲殊勝能滅諸病

樹不作念若取枝葉及皮身等

雖不作念能愈諸病涅槃亦爾是以若於宗鏡有圓信圓修

乃至見聞隨喜一念發心者

無不除八萬塵勞三障二死之病大品經云如摩尼珠

所在住處一切非人不得其便以珠著身闇中得明

熱時得□寒時得溫若在水中隨物現色

卽況識此自心如意靈珠圓信堅固一切時處

不爲無明塵勞非人之所侵害則處繁不亂

履險□安高而不危滿而不溢

台敎引佛藏經云無名相中假名相說

皆是如來不思議力譬如有人嚼須彌山飛行虛空石筏渡海

負四天下及須彌山蚊脚爲梯登至梵宮

劫盡燒時一唾劫火卽滅一吹世界卽成

以藕絲懸須彌山手接四天下雨

如來所說一切諸法無相無爲無生無滅令人信解

甚爲難有甚爲希有若少有所得

與佛法僧諍入於邪道不聽出家受戒飮一盃水

當知經明無生外用以顯妙理因果無生

是則不了一體三寶常住不聽出家言不聽者

若不解此戒不具足若約觀心者一刹那起名一衆生

卽起卽滅名爲一期念念之中□起三毒

卽當劫盡三災三毒貪爲首三災火爲端

以不思議止觀觀此三毒一念貪心無有起處

卽是一唾劫火而滅

了念成智卽是一吹世界而成乃至一切不思議希有之事

但達一念無明心成諸佛智無有不洞曉之者

若不解此非唯不聽出家一切萬善皆不成就

以不知佛法根本故大智度論云

復次有人謂地爲堅牢心無形質皆是虛妄以是故

佛說心力爲大行般若波羅蜜故散此大地以爲微塵

以地有色香味觸重故自無所作水少香故

動作勝地火少香味勢勝於水

風少色香味故動作勝火心無四事故所爲力大

又以心多煩惱結使繫縛故令心力微少

有漏善心雖無煩惱以心取諸法相故其力亦少

二乘無漏心雖不取相以智慧有量

及出無漏道時六情隨俗分別取諸法相故不盡心力

諸佛及大菩薩智慧無量無邊常處禪定

於世間涅槃無所分別諸法實相其實不異

但智有優劣行般若波羅蜜者

畢竟淸淨無所□□一念中能散十方一切如□河沙等

三千大千國土大地諸山微塵

故知眞心有此大力衆生妄隔而不覺知金光明經疏云

如日光能照天下不能照道理

心智之光明能發智照理故心是光若心癡闇體則憔悴

心有智光膚色充澤故云般若大故色大

般若淨故色淨卽是明也天下萬物唯人爲貴

七尺形骸不如靈智爲貴

所以觀之心貴心卽是金又知依知正名光

知一切法無一切法爲明是以若於宗鏡□有信入

便生圓解能發眞正菩提心更無過上是無等等心

是最勝心是最實心止觀云發此心者

能□一一塵勞門卽是八萬四千諸三昧門

無明轉卽變爲明如融□成水更非遠物不餘處來

但一念心普皆具足如如意珠非有寶非無寶

若謂無者卽妄語若謂有者卽邪見

不可以心知不可以言辯衆生於此不思議不縛法中

而思想作縛於無脫法中而求於脫

是故起大慈悲興四弘誓拔兩苦與兩樂

故名非縛非脫眞正菩提心此發一菩提心

卽一切菩提心譬如良醫有一秘方

總攝諸方阿伽陀藥功兼諸藥如食乳□更無所須

一切具足如如意珠乃至此一心是大中大上中上

圓中圓滿中滿實中實眞中眞了義中了義

玄中玄妙中妙不可思議中不可思議

若能如此簡非顯是體權識實而發心者

是一切諸佛種譬如金剛從金性生

佛菩提心從大悲起是諸行先如服阿娑羅藥先用淸水

諸行中最如諸根中命根爲最

佛正法正行中此心爲最如太子生具王儀相

大臣恭敬有大聲名如迦陵頻伽鳥殼中鳴聲已勝諸鳥

此菩提心有大勢力如師子筋絃如師子乳

如金剛鎚如那羅延箭具足衆寶能除貧苦

如如意珠雖小懈怠小失威儀

猶勝二乘功德擧要言之此心卽具一切菩薩功德

能成三世無上正覺若解此心任運達於止觀

無發無□卽是觀其性寂滅卽是止

止觀卽菩提菩提卽止觀如上廣讚

發此圓信菩提心人實爲難有若凡夫外道迷於此心

而爲分段生死藏通二乘背於此心而作有餘涅槃

乃至通敎菩薩始發大乘之人

體於此心只成自性之空

別敎菩薩至大乘之終悟於此心雖見不空爲十法界之所依然卽今未具

猶假別修次第生起俱不能識知

自心一念頓圓平等正性凡聖共有一際無差

以不識故

皆不能發此無上無等最勝廣大不可思議菩提之心所有悲願智行俱不具足

若一發此心功德無際念念圓滿十波羅蜜

故淨名經云維摩詰言

然汝等便發阿□多羅三□三菩提心是卽出家是卽具足

今宗鏡正爲開示此心一一搜窮重重引證

普爲一切法界含生凡有心者願皆信受

□得信入法爾自然發此無上菩提之心

便坐道場行同體大悲起無緣慈化

是以十方諸佛讚了此心能發菩提者功德無盡如華嚴經云

菩提心者猶如種子能生一切諸佛法故

菩提心者猶如良田能長衆生白淨法故菩提心者

猶如大地能持一切諸世問故菩提心者

猶如淨水能洗一切煩惱垢故菩提心者

猶如大風普於世間無所□故菩提心者

猶如盛火能燒一切諸見薪故菩提心者猶如淨日

普照一切諸世間故菩提心者猶如盛月

諸白淨法悉圓滿故菩提心者猶如明燈

能放種種法光明故菩提心者

猶如淨目普見一切安危處故菩提心者猶如大道

普令得入大智城故菩提心者

猶如正濟令其得離諸邪法故菩提心者猶如大車

普能運載諸菩薩故菩提心者猶如門戶

開示一切菩薩行故菩提心者猶如宮殿安住修習三昧法故

菩提心者猶如園苑於中遊戱受法樂故

菩提心者猶如舍宅安隱一切諸衆生故

菩提心者則爲所歸利益一切諸世間故

菩提心者則爲所依諸菩薩行所依處故菩提心者

猶如慈父訓導一切諸菩薩故菩提心者

猶如慈母生長一切諸菩薩故菩提心者

猶如乳母養育一切諸菩薩故菩提心者

猶如善友成益一切諸菩薩故菩提心者猶如君主

勝出一切二乘人故菩提心者猶如帝王

一切願中得自在故菩提心者猶如大海

一切功德悉入中故菩提心者如須彌山

於諸衆生心平等故菩提心者如鐵圍山

攝持一切諸世間故菩提心者猶如雪山

長養一切智慧藥故菩提心者猶如香山

出生一切功德香故菩提心者猶如虛空

諸妙功德廣無邊故菩提心者猶如蓮華

不染一切世間法故菩提心者猶如調慧象其心善順不□&C-;故

菩提心者猶如良善馬遠離一切諸惡性故

菩提心者如調御師守護大乘一切法故

菩一提心者猶如良藥能治一切煩惱病故

菩提一心者猶如坑□陷沒一切諸惡法故

菩提心者猶如金剛悉能穿徹一切法故菩提心者

猶如香□能貯一切功德香故菩提心者

猶如妙華一切世間所樂見故菩提心者

如白□檀除衆生欲熱使淸□故菩提心者

如黑沈香能熏法界悉周遍故菩提心者

如善見藥王能破一切煩惱病故菩提心者

如毘□摩藥能拔一切諸惑箭故菩提心者

猶如帝釋一切主中最爲尊故菩提心者如毘沙門

能斷一切貧窮苦故菩提心者如功德天

一切功德所莊嚴故菩提心者如莊嚴具

莊嚴一切諸菩薩故菩提心者如劫燒火

能燒一切諸有爲故菩提心者如無生根藥

長養一切諸佛法故菩提心者猶如龍珠

能消一切煩惱毒故菩提心者如水精珠

能淸一切煩惱濁故菩提心者如如意珠

周給一切諸貧乏故菩提心者如功德甁

滿足一切衆生心故菩提心者如如意樹能雨一切莊嚴具故

菩提心者如鵝羽衣不受一切生死垢故

菩提心者如白&C-D;線從本已來性淸淨故

菩提心者如快利□能治一切衆生田故

菩提心者如那羅延能□一切我見敵故菩提心者

猶如快箭能破一切諸苦的故菩提心者

猶如利矛能穿一切煩惱甲故菩提心者

猶如堅甲能護一切如理心故菩提心者

猶如利刀能斬一切煩惱首故菩提心者猶如利劍

能斷一切□慢鎧故菩提心者如勇將幢

能伏一切諸魔軍故菩提心者猶如利鋸

能截一切無明樹故菩提心者猶如利斧

能伐一切諸苦樹故菩提心者猶如兵仗

能防一切諸苦難故菩提心者猶如善手

防護一切諸度身故菩提心者猶如好足

安立一切諸功德故菩提心者猶如眼藥

滅除一切無明&C-AB;故菩提心者猶如鉗□

能拔一切身見刺故菩提心者猶如臥具息除生死諸勞苦故

菩提心者如善知識能解一切生死縛故

菩提心者如好珍財能除一切貧窮事故

菩提心者如大導師善知菩薩出要道故

菩提心者猶如伏藏出功德財無□乏故菩提心者

猶如涌泉生智慧水無窮盡故菩提心者

猶如明鏡普現一切法門像故菩提心者

猶如蓮華不染一切諸罪垢故菩提心者

猶如大河流引一切度攝法故菩提心者如大龍王

能雨一切妙法雨故菩提心者猶如命根

任持菩薩大悲身故菩提心者猶如甘露

能令安住不死界故菩提心者猶如大網

普攝一切諸衆生故菩提心者猶如&CX-A;索

攝取一切所應化故菩提心者猶如鉤餌

出有淵中所居者故菩提心者如阿伽陀藥

能令無病永安隱故菩提心者如除毒藥

悉能消歇含愛毒故菩提心者如善持□

能除一切顚倒毒故菩提心者猶如疾風

能卷一切諸障霧故菩提心者如大寶洲出生一切覺分寶故

菩提心者如好種性出生一切白淨法故

菩提心者猶如住宅諸功德法所依處故

菩提心者猶如市肆菩薩商人貿易處故

菩提心者如鍊金藥能治一切煩惱垢故菩提心者

猶如好蜜圓滿一切功德味故菩提心者

猶如正道令諸菩薩入智城故菩提心者

猶如好器能持一切白淨物故菩提心者

猶如時雨能滅一切煩惱塵故菩提心者則爲住處

一切菩薩所住處故菩提心者則爲授行

不取聲聞解脫果故菩提心者如淨&C-;璃

自性明潔無諸垢故菩提心者如帝靑寶

出過世間三乘智故菩提心者如更漏鼓覺諸衆生

煩惱睡故菩提心者如淸淨水

性本澄潔無垢濁故菩提心者如閻浮金

映奪一切有爲善故菩提心者如大山王

超出一切諸世間故菩提心者則爲所歸

不拒一切諸來者故菩提心者則爲義利能除一切衰惱事故

菩提心者則爲妙寶能令一切心歡喜故

菩提心者如大施會充滿一切衆生心故

菩提心者則爲尊勝諸衆生心無與等故

菩提心者猶如伏藏能攝一切諸佛法故菩提心者

如因陀羅網能伏煩惱阿脩羅故菩提心者

如婆樓那風能動一切所應化故菩提心者

如因陀羅火能燒一切諸惑習故菩提心者

如佛支提一切世間應供養故善男子

菩提心者成就如是無量功德擧要言之

應知悉與一切佛法諸功德等何以故

因菩提心出生一切諸菩薩行

三世如來從菩提心而出生故是故善男子

若有發阿□多羅三□三菩提心者則已出生無量功德

普能攝取一切智道乃至善男子如有寶珠名自在王

日月光明所照之處一切財寶衣服等物

所有價直悉不能及菩薩摩訶薩發菩提心

自在王寶亦復如是一切智光所照之處

三世所有天人二乘漏無漏善一切功德皆不能及

善男子海中有寶名曰海藏

普現海中莊嚴事菩薩摩訶薩菩提心寶亦復如是

普能顯現一切智海諸莊嚴事善男子

譬如天上閻浮檀金唯除心王大摩尼寶餘無及者

菩薩摩訶薩發菩提心閻浮檀金亦復如是

除一切智心王大寶餘無及者

乃至善男子菩提心者

成就如是無量無邊乃至不可說不可說殊勝功德

若有衆生發阿□多羅三□三菩提心則獲如是勝功德法如上略錄

華嚴大敎一百二十門讚發此心功德廣大無邊

然經中雖引諸希奇珍寶譬況

皆是世間有限之物以&C-;比妙將淺況深

寧齊出世無盡之珍豈等佛法難思之旨故知世出世間

天下之貴無過心寶如師子奮迅威猛最雄

象王蹴□勢力無等

所以大樹緊那羅王所問經云爾時大樹緊那羅王白言世尊

我聞菩薩所有三昧名曰寶住若有菩薩得是三昧

一切法寶諸功德法自然而得

佛告緊那羅王言若有菩薩欲令佛寶種性不斷

法寶種性僧寶種性不絶者修集生起八十種寶

所謂不忘一切智寶之心

乃至觀空無相無願解脫門寶心入甘露門故觀一切法無生

寶心得無生法忍故

見一切法如幻如夢如焰如影如響如水月寶心不住諸見故

觀因緣法寶心離斷常見故離諸邊見垢穢

寶心離於二故入無二法門寶心覺一道故

離一切行寶心至正位故正觀法位

寶心一切法平等故集助一切菩提法

寶心覺了一切佛法故乃至喩如大海爲衆法主集一切寶

一切衆寶皆悉來歸於是海中出生諸寶

如是緊那羅王菩薩得是寶住三昧

爲諸一切衆生之主集一切寶一切法寶皆悉歸趣

是以祖師云一切寶中心寶爲上

故知一切法寶皆歸宗鏡中無有法財珍寶而不積聚

如入法界體性經云文殊師利復白佛言

以何因緣名以三昧爲寶積耶佛告文殊師利

譬如大摩尼寶善磨瑩已安置淨處

隨彼地方出諸珍寶不可窮盡如是文殊師利

我住此三昧觀於東方

見無量阿僧祇世界現在諸佛如來阿羅訶三□三佛陀

如是南西北方四維上下如是

十方無量阿僧祇世界我皆現見是諸如來住此三昧爲衆說法文殊師利

我住此三昧不見一法然非法界釋曰

寶積三昧者卽一切衆生心是

無量功德聚猶如世間寶積

若能住此一心寶積三昧有何功德寶而不知故能見十方佛寶普照無餘

所以云不見一法然非法界

是以萬類之中唯心爲貴如金翅鳥命終之後骨肉散盡

唯有心在難陀龍王取此鳥心以爲明珠

轉輪王得以爲如意珠然一切衆生心亦復如是

幻身雖滅眞心不壞如經云如劫燒火不燒虛空

又祖師云百骸雖潰散一物鎭長靈

若能了此常住眞心卽同獲於如意珠寶若得之者

廣濟於法界用之者普潤於十方

以此諸大乘經中十方諸佛同共讚揚此菩提心

況如無際虛空未言少分若下位淺智焉敢言之

故先德釋涅槃敎義云

種種名目只是一心法此法卽是佛師諸菩薩母

諸佛菩薩辯不能宣凡夫千舌豈解揄揚

二乘百盲焉能舞手者哉此論開發信入功德無邊

若但見聞設不信樂尙種善根無空過者如華嚴經云

佛子譬如丈夫食少金剛終竟不消

要穿其身出在於外何以故

金剛不與肉身雜穢而同止故於如來所種少善根亦復如是

要穿一切有爲諸行煩惱身

過到於無爲究竟智處何以故

此少善根不與有爲諸行煩惱而共住故佛子假使乾草積同須彌

投火於中如芥子許必皆燒盡何以故火能燒故

於如來所種少善根亦復如是

必能燒盡一切煩惱究竟得於無餘涅槃何以故

此少善根性究竟故佛子譬如雪山有藥王樹名曰善見

若有見者眼得淸淨若有聞者耳得淸淨

若有嗅者鼻得淸淨若有嘗者舌得淸淨

若有觸者身得淸淨若有衆生

取彼地土亦能爲作除病利益佛子

如來應正等覺無上藥王亦復如是能作一切饒益衆生

若有得見如來色身眼得淸淨

若有得聞如來名號耳得淸淨若有得嗅如來戒香鼻得淸淨

若有得嘗如來法味舌得淸淨具廣長舌解語言法

若有得觸如來光者身得淸淨

究竟獲得無上法身

若於如來生憶念者則得念佛三昧淸淨

若有衆生供養如來所經土地及塔廟者亦具善根滅除一切諸煩惱患得賢聖樂

佛子我今告汝設有衆生見聞於佛

業障纏覆不生信樂亦種善根無空過者

乃至究竟入於涅槃佛子菩薩摩訶薩應如是知

於如來所見聞親近所種善根

悉離一切諸不善法具足善法故知若見若聞若信不信

皆得究竟無上善根以見圓覺之佛普門之法故

以覺圓故無有缺減以法普故自然具足

豈非究竟耶所以華嚴初發心功德品頌云

菩薩發心功德量億劫稱揚不可盡

以出一切諸如來獨覺聲聞安樂故十方國土諸衆生

皆悉施安無量劫勸持五戒及十善

四禪四等諸定處復於多劫施安樂

令斷諸惑成羅漢彼諸福聚雖無量不與發心功德比

又敎億衆成緣覺獲無諍行微妙道

以彼而校菩提心算數譬喩無能及一念能過塵數刹

如是經於無量劫此諸刹數尙可量

發心功德不可知又頌云所說種種衆譬喩

無有能及菩提心

以諸三世人中尊皆從發心而得生華嚴指歸云明經有十種益一見聞益

謂此見聞如來及此遺法所種善根

成金剛種不可破壞要心成佛如性起品云佛子

乃至不信邪見衆生見聞佛者

彼諸衆生於見聞中得種善根果報不虛乃至究竟涅槃等

二發心益謂信位旣滿稱彼佛懷發此大心

此心卽是普賢法攝

是故融通卽遍無盡時處等法界旣入彼攝彼卽全諸位悉皆成滿

故經云初發心卽是佛故悉與三世諸如來等

三起行益謂若起一普賢行時卽遍一切行

一切位一切德一切法一切處一切時

一切因一切果窮盡法界具足一切

如帝網等故經云菩薩摩訶薩得聞此法

以少方便疾得菩提四攝位益謂信等五位

一一位中攝一切位然有二門一全位相是門

卽一切位是一位故十信滿處卽便成佛

二諸位相資門則一位中具一切位

如十信中有十住乃至十地故經云

住於一地普攝一切諸地功德如十玄門五速證益

依此普門一證一切證如經明地獄衆生蒙光滅苦

□從地獄門出昇兜率天聞此普法卽得十地者

明是此法之深益六滅障益

依此普法亦一斷一切斷如前兜率天子非直自身頓得十地

亦乃毛孔香熏全示衆生頓滅無量煩惱

□是普法之勝力七轉利益

普行亦成卽能頓益無邊衆生悉亦同得此十地法

如前兜率天子得十地已毛孔中出蓋雲供養佛經云

若有衆生見此蓋雲者

彼諸衆生種一□河沙轉輪王所植善根等八造修益

如善財依此普法一得一切得

以前生曾見聞普法成金剛種遂令今生頓成解行九頓得益

如經明六千比丘頓見如來得十眼境界

祇洹林中不可說塵數菩薩頓得無盡自在法海等

十稱性益謂依此普法一切衆生

無不皆悉稱其本性在佛果海中卽是舊來益

如經明於佛身中見一切衆生已成佛竟已涅槃竟

是以此宗鏡錄中□是稱性而談約本而說

因果皆實理事俱眞以是圓滿之宗普門之法

見普法故名爲普眼普法者一具一切

一一稱性同時具足眼外無法乃稱普眼

亦名普眼經遂令見聞之人皆同性得

以此性無盡則所益何窮故能總括無邊該通一切

攝前則攝後如擧初步卽到千里之程途

得一則得餘猶觀天月卽了一切之水月

故知有敎的有其位有法必有其人

如地獄衆生見聞爲種處八難內超十地階

善財童子行解在躬於一生中圓多劫果文理有據果報非虛

可示後賢同繼斯種

所以如來藏經中校量功德受持此經供養過去□河沙現在諸佛

造□河沙七寶臺高十由旬日日如是

乃至五十□河沙七寶臺供養□河沙如來

不如有人喜樂菩提受持此經

乃至算數譬喩所不能及釋曰七寶是限量之財

供養乃有爲之福若持此經者則一乘常住之寶

眞如無盡之福如法界比微塵豈可校量乎問

此發菩提心當有幾種依何等菩提發心

便獲如是功德答

若約橫論隨根所證有四種菩提若約□論

依初中後有三種菩提又發有二種一是起發二是開發

起發卽一乘十信之首開發卽一乘十住之初今所讚者

是四種之中依上上根佛之菩提若宗鏡所讚

多取圓信起發之發若引華嚴

或是初住開發之發又今論發者不依人依法

頓悟自心萬行圓足故稱曰發如華嚴論云發心有二

一有久從生死苦厭苦發心有得三乘

一乘之果名自覺聖智亦名佛智自然智無師智

二依先覺者勸令知苦本方能發心

夫發心者又有此二種若言要依先佛發心者

卽有常過卽同外道常見卽先覺者以誰爲師

轉轉相承不離常見

若有古時常佛爲展轉之師卽古佛自體自眞不隨妄者

卽不可踐其古跡爲眞自常眞不可以眞隨生死故

卽生死是常生死佛自是常佛故

若也衆生定有生死者生死自常生死不可得成眞故

此是斷見此二種俱非不離斷常也

爲一切衆生生死無性本無生死橫計生死本非生死

一切諸佛本無自性故實無菩提亦無涅槃

而衆生妄謂諸佛有菩提涅槃

若有衆生能如是知者名爲發心名爲諸佛名爲見道

而能開悟一切衆生是達無明者無明本無

諸佛亦無名爲覺者

但以無依無住無體無性妙智能隨響應對現色身能以此理敎化衆生

名爲大悲故不可有得有證有□有厭

有取有捨有古有今有眞有假發菩提心也

如是發菩提心不爲長夜無明之所覆故又云

善財白德雲比丘言我已發無上菩提心者

已於文殊師利所發菩提心

爲知菩提無證修無所求故但求菩薩方便三昧加行

其菩提心自然明白無垢猶如空中有雲

雲亡其虛空自空不復云求虛空也

以明但修菩薩三昧觀照以治執障

然菩提心無有修作留除之體在凡不減在聖不增是故今以妙&C-;山

像以止觀二門七菩提之助顯方便

菩提心自明白及至菩提明白

卽菩薩行諸三昧自是菩提不復別有菩提而自明白

以明菩薩處於世間修諸萬行世問萬行乃至菩提

涅槃性自離故以將此法敎化迷流

不了此者而令悟達性空無垢之智

以淨諸業令苦不生名爲大悲猶如化人敎化幻士以智觀業

隨時隨根十方等利無心意識智幻利生

以此義故但求菩薩一切諸行

以明卽行是菩提一切無生滅故云我已發無上菩提心者

以明信心菩提雖未有三昧加行顯發已知無所修無所求故今求菩薩行者

以明方便三昧相印方明行及菩提如實無二

於此之中不可說言諸行無常是生是滅如此經云

一切法不生一切法不滅若能如是解

諸佛當現前是知菩提之心不生不滅

無得無依所云求菩薩行者是方便顯發

當顯發之時則理行無二所以般若會中舍利弗念

須菩提依何法門善說般若須菩提云

我以無依故辯說如是諸佛第子若於一切無依

皆法爾如是非我能爲

亦如妙善堂中天鼓說法稱爲無依印法門故古偈云

識心達本如如佛畢竟無依自在人

宗鏡錄卷第九

宗鏡錄卷第十

慧日永明寺主智覺禪師延壽集

夫凡聖一心境界

如何是自在出生無□之力答一是法爾二由諸佛菩薩行願

三卽衆生信解自業感現又總具十力一法如是力

二空無性力三諸佛神力四菩薩善根力

五普賢行願力六衆生淨業力七深信勝解力

八如幻法生力九如夢法生力

十無作眞心所現力又華嚴疏釋云一多相持互爲本末

一心所現總有十義一孤標獨立

以是唯一故獨立爲主二雙現同時各相資無□故

三兩相俱亡互奪齊泯故四自在無□

隱顯同時一際現故五去來不動

各住本法不壞自位故六無力相持以有力持無力故

七彼此無知以各無自性法法不相知不相到故

八力用交徹以異體相入有力相持故

九自性非有以無體性方能卽入無□故

十究竟離言冥性德沒果海故釋云孤標獨立者

卽經頌云多中無一性一亦無有多二法互無故

得獨立亦一卽多而唯多多卽一而唯一

廢己同他故云獨立二雙現同時者卽經頌云

知以一故衆知以衆故一無一卽無多

無多卽無一故二雙現更無前後

如牛二角三兩相俱亡者卽前二俱捨也四自在無□者

欲一卽一不壞相故欲多卽多一卽多故

一旣如此多亦准之常一常多常卽不卽故

故云自在五去來不動者一入多而一在

多入一而多存若兩鏡相入而不動本相相卽亦然

六無力相持者因一有多多無力而持一

因多有一一無力而持多七彼此無知者

二互相依皆無體用故不相知如經頌云

諸法無作用亦無有體性是故彼一切各各不相知

八力用交徹者卽經頌云一中解無量

無量中解一義九自性非有者

互爲因起擧體性空十究竟離言者不可言一不可言非一

不可言亦一亦非一不可言非一非非一

不可言相卽以相入故不可言相入

以相卽故不可言卽入不壞相故不可言不卽入

互交徹故口欲辯而詞喪心將緣而慮息

唯證智知同果海故一多旣爾

染淨等法無不皆然又約一心圓別之理無□之力者

圓別遍理微細難分別則要有差別方能遍

若不差別不能遍圓則不要差別而能遍

能遍之法一一圓雖故無差別而言圓融者

一會卽是彼一切會亦非此會處處到也卽此卽彼

卽一卽多故云圓融又約所遍處以論總別

東名非西名所遍別也此會卽彼會所遍處總也

又約能遍論圓別要將差別之法方能普遍

是名別也是圓融無差之法卽能遍故

名爲圓也前之別如列宿遍九天

此之別如一月落百川前之總如一雲之滿宇宙

此之圓如和香之遍一室故云總圓有異也華嚴論云

此華藏界隱顯自在爲利衆生顯勝福德故

卽具相萬差光明顯照若令衆生情無取著

如幻雲散一物便無有所得存其計故

以如此大願智力法性自體空無性力隱顯自在

若隨法性萬相都無隨智力衆相隨現

隱顯隨緣都無作者

凡夫執著用作無明執障旣無智用自在不離一眞之境化儀百變

是以箭穿石虎非功力之所能醉告三軍

豈麴蘗之所造筍抽寒谷非陽和之所生

魚躍□河豈網羅之所致悉爲心感顯此靈通

故知萬法施爲皆自心之力耳

若或信受具此力能則廣闢障門盡枯業海所以仁王經云

能起一念淸淨信者

是人超過百劫千劫無量無邊□河沙劫一切苦難不生惡趣

不久當得無上菩提是以了心無作卽悟業空

觀業空時名爲得道其道若現何智不明

心智明時於行住坐臥四威儀中

法爾能現自利利他之力如華嚴經云善見比丘在林中經行

告善財言善男子

我經行時一念中一切十方皆悉現前智慧淸淨故

一念中一切世界皆悉現前經過不可說不可說世界故

一念中不可說不可說佛刹皆悉嚴淨

成就大願力故

一念中不可說不可說衆差別行皆悉現前滿足十力智故

一念中不可說不可說諸佛淸淨身皆悉現前成就普賢行願力故

一念中恭敬供養不可說不可說佛刹微塵數如來成就柔軟心供養如來願力故

一念中領受不可說不可說如來法

得證阿僧祇差別法住持法輪陀羅尼力故

一念中不可說不可說菩薩行海皆悉現前

得能淨一切行如因陀羅網願力故

一念中不可說不可說諸三昧海皆悉現前

得於一三昧門入一切三昧門皆令淸淨願力故

一念中不可說不可說諸根海皆悉現前

得了知諸根際於一根中見一切根願力故

一念中不可說不可說佛刹微塵數時皆悉現前

得於一切時轉法輪衆生界盡法輪無盡願力故

一念中不可說不可說一切三世海皆悉現前

得了知一切世界中一切三世分位智光明願力故

經行旣爾坐立亦然故法華經偈云

佛子住此地則是佛受用常在於其中

經行及坐臥問此宗鏡錄中德用所因有何因緣

令此諸法混融無□答約華嚴宗有其十義

一唯心現者一切諸法眞心所現

如大海水擧體成波以一切法無非一心故

大小等相隨心□轉卽入無□二無定性者

旣唯心現從緣而生無有定性性相俱離小非定小

故能容太虛而有餘以同大之無外故大非定大

故能入小塵而無間以同小之無內故

是則等太虛之微塵含如塵之廣刹有何難哉

是以一非定一故能是一切多非定多

故能是一邊非定邊故能卽中中非定中

故能卽邊延促靜亂等一一皆然

三緣起相由者

謂大法界中緣起法海義門無量略有十門具在下帙法性因緣中說

四法性融通門者謂若唯約事則互相□不可卽入

若唯約理則唯一味無可卽入

今則理事融通具斯無□謂不異理之一事具攝理性時

令彼不異理之多事隨所依理皆於一中現

若一中攝理不盡則眞理有分限失

若一中攝理盡多事不隨現則事在理外失

今旣一事之中全攝理盡多事豈不依中現華藏品頌云

華藏世界所有塵一一塵中見法界

法界卽事法界矣斯卽總意別亦具十玄門

一旣眞理與一切法而共相應攝理無遺

卽是諸門諸法同時具足門二事旣如理能包

亦如理廣遍不壞狹相故有廣狹純雜無□門

又性常平等故純普攝諸法故雜

三理旣遍在一切多事故令一事隨理遍一切中

遍理全在一事則一切隨理在一事中故有一多相容門

又如塵自相是一由自一不動

方能遍應成多若動自一卽失遍應多亦不成一

二三皆如是又一多相由成立

如一全是多方名爲一又多全是一方名爲多多外無別一

明知是多中一一外無別多明知是一中多

良以非多然能爲一多非一然能爲多一

以不失無性方有一多之智經頌云譬如算數法

增一至無量皆悉是本數智慧故差別

四眞理旣不離諸法則一事卽是眞理

眞理卽是一切事故是故此一卽彼一切事

一切卽一反上可知故有相卽自在門

五由眞理在事各全非分故正在此時彼卽爲隱故有隱顯門

六眞理旣普攝諸法

帶彼能依之事頓在一中故有微細門七此全攝理故能現一切

彼全攝理同此頓現

此現彼時彼能現所現俱現此中彼現此時此能現所現亦現彼中

如是重重無盡故有帝網門

所以眞如畢竟無盡故八卽事同理故隨擧一事卽眞法門

故有託事門

九以眞如遍在晝夜日月年劫皆全在故在日之時不異在劫

故有十世異成門況時因法有法融時不融耶

十此事卽理時不□與餘一切□相應故有主伴門

又謂塵是法界體無分劑普通一切是爲主也

卽彼一切各各別故是伴也伴不異主

必全主而成伴主不異伴亦全伴以成主

主之與伴互相資攝若相攝彼此互無不可別說一切

若相資則彼此互有不可同說一切

皆由卽主卽伴是故亦同亦異常知主中亦主亦伴

伴中亦伴亦主也故一理融通十門具矣

故知此理塵塵具足念念圓融

無有一法而非所被如華嚴經云

時彼普救衆生妙德夜神爲善財童子示現菩薩調伏衆生解脫神力

以諸相好莊嚴其身於兩眉間放大光明

名智燈普照淸淨幢無量光明以爲眷屬

其光普照一切世間照世間已入善財頂

充滿其身善財爾時卽得究竟淸淨輪三昧

得此三昧已悉見二神兩處中間所有一切地塵水塵及以火塵金剛摩尼衆寶微塵華香纓絡諸莊嚴具如是一切所有微塵

一一塵中各見佛刹微塵數世界成壞

及見一切地水火風諸大積聚

亦見一切世界接連皆以地輪任持而住

種種山海種種河池種種樹林種種宮殿所謂天宮殿·龍宮殿·

夜叉宮殿乃至摩&C-B;羅伽·人·非人等宮殿屋宅地獄·畜生·

閻羅王界一切住處諸趣輪轉生死往來

隨業受報各各差別靡不悉見

又見一切世界差別所謂或有世界雜穢或有世界淸淨

或有世界趣雜穢或有世界趣淸淨

或有世界雜穢淸淨或有世界淸淨雜穢

或有世界一向淸淨或有世界其形平正或有覆住

或有側住如是等一切世界一切趣中

悉見此普救衆生夜神於一切時一切處

隨諸衆生形貌言詞行解差別

以方便力普現其前隨宜化度五如幻夢者

猶如幻師能幻一物以爲種種幻種種物以爲一物等經云

或現須臾作百年等一切諸法業幻所作故一異無□

言如夢者

如夢中所見廣大未移枕上歷時久遠未經斯須六如影像者經云

遠物近物雖皆影現影不隨物而有遠近等七因無限者

謂諸佛菩薩昔在因中常修緣起無性等觀

大願□向等稱法界修及餘無量殊勝因

故今如所起果具斯無□八佛證窮故者

由冥眞性得如性用故經云無比功德故能爾

九深定用故者謂海印定等諸三昧力

故賢首品頌云入微塵數諸三昧一一出生塵等定

而彼微塵亦不增等十神通解脫故者

謂由十通及不思議等解脫故

不思議法品十種解脫中云於一塵中建立三世一切佛法等

問目心爲鏡有何證文答大乘起信論云

覺體相者有四種大義與虛空等猶如淨鏡

一如實空鏡遠離一切心境界相無法可現

非覺照義故二因熏習鏡謂如實不空

一切世間境界悉於中現不出不入不失不壞

常住一心以一切法卽眞實性故

又一切染法所不能染智體不動具足無漏熏衆生故

三法出離鏡謂不空

出煩惱□離和合相淳淨明故四緣熏習鏡謂依法出離故

遍照衆生之心令修善根隨念示現

故釋摩訶衍論云性淨本覺中論云覺體相者有四種大義

與虛空等猶如淨鏡者

此四種大義中各有二義與彼大義不相捨離一者等空義

二者同鏡義如論云復次覺體相者有四種大義

與虛空等猶如淨鏡故云何名爲如實空鏡

及有二義其相云何頌曰性淨本覺中

遠離慮知知如遠離妄境實示遠離義鏡摩奢趺娑

擧一示一故論曰性淨本覺之體性中

遠離一切攀緣慮知諸戱論識

成就一味平等之義故名爲如遠離一切虛妄境界種種相分

成就決定眞實之相故名爲實

爲欲現示遠離之義故名爲空鏡謂喩

明然此中鏡則喩摩奢趺娑珠鏡

非餘種種油摩等鏡以爲譬喩何以故取此摩奢趺娑珠鏡安置一處

珠鏡前中或蘊種種石或蘊種種飮食

或蘊種種莊嚴具或蘊同類珠鏡

彼珠鏡中餘像不現唯同類珠分明顯了故

如實空鏡亦復如是於此鏡中唯同類淸淨功德安立集成

種種異類諸過患法皆遠離故如論云

一者如實空鏡遠離一切心境界相無法可現故

各有二種義而唯示同鏡義

等空之義不現示耶以擧一義兼示一義故若如是者

云何名爲等空義耶

謂如虛空淸淨無染四障所不能覆廣大無邊三世所不能攝

如實空鏡亦復如是故非覺照義故者

卽是現示遠離因緣

爲如彼摩奢趺娑珠鏡中石等諸像不現前者石等諸法皆鄙穢故

此本覺珠鏡中種種妄法不現前者

一切染法皆悉是無明不覺之相無照達義故云何名爲因熏習鏡

及有二義其相云何頌曰性淨本覺智

三種世間法皆悉不捨離爲一覺熏習

莊嚴法身果故名因熏習鏡輪多梨華空容受遍一

論曰性淨本覺三世間皆悉不離

熏習彼三而爲一覺熏習莊嚴一大法身之果

是故名爲因熏習鏡云何名爲三種世間

一者衆生世間二者器世間三者智正覺世間

衆生世間者謂異生性界器世間者謂所依止土

智正覺世間者謂佛菩薩是名爲三此中鏡者

謂輪多梨華鏡

如取輪多梨華安置一處周集諸物由此華熏一切諸物皆悉明淨

又明淨物華中現前皆悉無餘

一切諸物中彼華現前亦復無餘因熏習鏡亦復如是

熏一切法爲淸淨覺熏令平等復次虛空義則有二種

一者容受義二者遍一義容受義者

容受諸色無障□故

遍一義者種種諸色唯同一種大虛空故如論云二者因熏習鏡

謂如實不空一切世間境界悉於中現故

如是本覺從無始來遠離四種過自性淸淨常住一心

一者遠離不遍之過

三種世間不出本覺淸淨鏡故如論云不出故二者遠離雜亂之過

一切諸法不入本覺淸淨鏡故如論云不入故

三者遠離過患之過本覺鏡中現前諸法

無不本覺淨功德故如論云不失故

四者遠離無常之過本覺鏡中現前諸法

無不常住無爲智故如論云不壞故遠離邊過圓滿中實

是故說言常住一心自此已下顯示因緣

何因緣故本覺智中種種諸法如彼本覺離諸過耶種種諸法皆悉無不眞實體故如論云

以一切法則眞實性故故自此已下作緣決疑

謂有衆生作如是疑

三世間中衆生世間無明染法具足圓滿流轉遷動無休息時

如是世間現本覺者不可得言

本覺淸淨遠離諸過以此義故今通而言

又一切染法所不沸染般若實智其體不動自性淸淨具足無漏

常□熏習衆生世間令淸淨故如論云

又一切染法所不能染

智體不動具足無漏熏衆生故云何名爲法出離鏡及有二義

其相云何頌曰如實不空法出離三過失

圓滿三種德故名法出離鏡銷鍊□&C-AD;空出離色義

論曰無漏性德出離三過圓滿三德名法出離

云何名爲三種過失一者無明染品

名煩惱□二者根本無明名爲智□三者俱合轉相

名戱論識是名爲三如是三過究竟離故

名爲出離如論云三者法出離鏡

謂不空法出煩惱□智□離和合相故

云何名爲三種功德一者淳成就功德二者淨成就功德

三者明成就功德是名爲三如論云淳淨明故

故出離何過圓滿何德謂出離煩惱□

圓滿淨成就功德出離智□圓滿明成就功德

出離和合轉相圓滿淳成就功德何以故

相對法爾故此中鏡者謂彼&C-AD;珠

譬如□&C-AD;珠淪深泥中則便涌出離彼泥騰一丈量

若置濁水中驅混成塵累唯上淸淨水安住其中

若置福多伽林中出現香氣□彼穢香遠去而住

法出離鏡亦復爾故此中喩者喩自體淨義

等空義者出離色義

謂如虛空遠離大種一向淸淨法出離鏡亦復爾故

云何名爲緣熏習鏡及有二義其相云何頌曰

於無量無邊諸衆生緣中出無量無邊殊勝應化身

熏習衆生心出生諸善根增長兩輪華

莊嚴法身果故名緣熏習鏡中□&C-AD;空隨順成就義

如法應觀察論曰譬如取□&C-AD;珠安置一處

周□積集種種色珠

彼□&C-AD;珠隨向珠色現前轉變緣熏習鏡亦復爾

又譬如虛空有自在力故於一切所作之事中隨順成立

緣熏習境亦復如是

於一切衆生修行之事中隨應建立故如論云四者緣熏習鏡

謂依法出離故遍照衆生之心令修善根隨念示現故

故如是四種本覺大義遍一切衆生界

一切二乘界一切菩薩界一切如來界中

無不住處無不照處無不通處無不至處

具足圓滿具足圓滿起信疏釋云性淨本覺者

以空及鏡喩別解四義論云一如實空鏡

遠離一切心境界相無法可現非覺照義故者

初內眞如中妄法本無非先有後無故云如實空

下釋空義倒心妄境本不相應故云遠離

非謂有而不現但以妄法理無故無可現境

非不能現但以&C-;角無故無可現也

非覺照者有二義一以妄念望於眞智無覺照之功

以情執違理故如鏡非卽外物

以披外物無照用義故卽顯鏡中無外物體

二以本覺望於妄法亦無覺照功能以妄本無故

如淨眼望空華無照□之功亦如鏡望&C-;角問

若然者何故下因熏習鏡中卽現一切世間法耶答

約依他似法此是眞心隨熏所作無自體故

不異眞如故論云以一切法卽眞實性故

今此約遍計所執實性故無可現也問

所現似法豈不由彼執實有耶答雖由執實有

然似□非實如影由質影□非質

鏡中現影不現質不現質故故云空鏡能現影故

是因熏也論云二因熏習鏡謂如實不空

一切世間境界悉於中現

不出不入不失不壞常住一心以一切法卽眞實性故

又一切染法所不能染智體不動具足無漏熏衆生故者

釋內有二因義初能作現法之因二作內熏之因

亦可初是因義後是熏習義故云因熏習也

言如實不空者此總出因熏體

謂有自體及功能故二因初中一切世間境界悉現

明一切法離此心外無別體性

猶如鏡中能現影也不出者

明心待熏故及現諸法非不熏而自出也不入者

離心以無能熏故不從外入也不失者雖復不從內出外入

然緣起之時顯現不無故云不失也不壞者

諸法緣集起無所從不異眞如故不可壞如鏡中影

以因鏡故不可壞也常住一心者會相同體

染法不能染者以性淨故智體不動者

以本無染今無始淨是故本覺之智未曾移動

又雖現染法不爲所染故云不動

如鏡中像隨質轉變然其鏡體未曾動也

又一空鏡離一切外物之體二不空鏡謂體不無能現萬像

三淨鏡謂已磨治離塵垢故四受用鏡

謂置之高堂須者受用前二自性淨後二離垢淨

又初二就因隱時說後二就果顯時說

又前二約空不空後二約體用如佛地經云復次妙生

大圓鏡智者如依圓鏡衆像影現

如是依止如來智鏡諸處境識衆像影現

唯以圓鏡爲譬喩者當知圓鏡如來智鏡平等平等

是故智鏡名圓鏡智如來大圓鏡有福樂人

懸高勝處無所動搖諸有去來無量衆生

於此觀察自身得失爲欲存得捨諸失故

如是如來懸圓鏡智處淨法界無間斷故無所動搖

欲令無量無數衆生觀於染淨

爲欲取淨捨諸染故

又如圓鏡極善磨瑩鑒淨無垢光明遍照如是如來大圓鏡智

於佛智上一切煩惱所知障垢永出離故極善磨瑩

爲依止定所攝持故鑒淨無垢作諸衆生利樂事故

光明遍照

又如圓鏡依緣本質種種影像相貌生起如是如來大圓鏡智於一切時依諸緣故

種種智影相貌生起如圓鏡上

非一衆多諸影像起而圓鏡上無諸影像

而此圓鏡無動無作如是如來圓鏡智上

非一衆多諸智影起圓鏡智上無諸智影而此智鏡無動無作

又如圓鏡與衆影像非合非離不聚集故

現彼緣故如是如來大圓鏡智

與衆智影非合非離不聚集故不散失故大涅槃經云

若能聽受是大涅槃經

悉能具知一切方等大乘經典甚深義味譬如男女於明淨鏡

見其色像了了分明大涅槃鏡亦復如是菩薩執之

悉得明見大乘經典甚深之義又云

何等名爲伊帝目多伽經乃至拘那牟尼佛時

名曰法鏡是知古佛皆目此爲鏡

以敎法萬義眞俗萬緣無不於中顯現故天台頂尊者

涅槃疏云般若者卽是無上調御一切種智

名大涅槃明淨之鏡此鏡一照一切照

照中故是鏡照眞故是淨照俗故是明明故像亮假現

淨故瑕盡眞顯鏡故體圓中顯

三智一心中得故言明淨鏡攝一切法故稱調御

佛智藏故名般若德是知諸聖皆目心爲鏡

妙盡其中矣大乘千&C-;經云諦觀心境照見心性

唯照唯淸唯照唯淨遍觀十方廓周法界

朗然寂靜無有障□所以先德云

此眞如性猶如明鏡萬像悉於中現又一切萬法有二

一皆如明鏡含明了性一心所成故

二分別所現如影像故由初義故爲能現

由後義故爲所現故一切法互爲鏡像

如鏡互照而不壞本相經云遠物近物雖皆影現

影不隨物而有遠近且如河泉之中見日月者是爲能現

若河泉以爲所現者長河飛泉入於鏡中

出是所現之相登樓持鏡

則黃河一帶盡入鏡中瀑布千丈見於逕尺王右丞詩云

隔□雲霧生衣上卷□山泉入鏡中明是所現矣

如高懸心鏡無法不含似廓徹性空何門不入

故唐朝太宗皇帝云朕聞以銅爲鏡

可以正衣冠以古爲鏡可以知興替以人爲鏡

可以知得失今以心爲鏡可以照法界

又明鏡只照其形不照其心只照生滅不照無生

但照世間不照出世有形方照無形不照

且如心鏡洞該性地鑒徹心原遍了無生廣明眞俗

有無俱察隱顯咸通優劣懸殊略齊少喩

如華嚴普賢行願品云

時婆羅門爲善財童子讚甘露大王頌云我主勝端嚴懲忿誡諸欲

心如淨明鏡鑒物未嘗私明鏡唯照形

不鑒於心想我王心鏡淨洞見於心原先德云

如大摩尼寶鏡懸耀太虛十方色相悉皆頓現

而此鏡性淨光無有影像

諸佛法身亦復如是澄徹淸淨而無影像以昔大悲不倦

隨衆生業緣感應差別普現一切色身三昧

衆生聞見無不蒙益諸佛與無漏金剛心爲身

普現一切衆生界

但爲煩惱習氣所覆無體不現如甁內淨燈光不滅名如來藏

亦名功德藏亦名無盡藏

諸祖共傳諸佛淸淨自覺聖智眞如妙心不同世間文字所得何以故

無□解脫是一眞法性

不與世間出世間所共故經云無比是菩提不可喩故

若有悟斯眞實法性此人則能了知三世諸佛

及一切衆生同一法界本來平等常□不變

諸佛一切時中離觀相故經偈云心淨已度諸禪定

是以心淨故則孤光一照萬慮全消

如闇室懸燈重雲見日如古德偈云安知一念蒙光處

億劫昏迷滅此時故云法有應照之能

故況之以鏡敎有可傳之義故喩之於燈

可謂慧月入懷靈珠在握法界洞徹無不鑒矣

才命論云心徹寶鏡注云夫心以鑒物庶品不遺

洞徹幽明同乎寶鏡又莊子云

志人之心若鏡也又如世間之鏡尙照人肝膽

何況靈臺心鏡而不洞鑒耶

昔秦宮以玉爲鏡照諸群僚肝膽腑臟皆悉顯現所以昔人云

不遊大海未睹沃日之奇不仰太山靡□干□之狀

如未臨宗鏡焉識自心恢廓而體納太虛

澄湛而影含萬像

不信入者莫測高深故眞覺大師歌云心鏡明鑒無□廓然瑩徹周沙界

萬像森羅影現中

一性圓光非內外是故依此起信論四種空鏡義

遂乃廣錄祖敎顯現一心證成宗鏡所以論云有法能起摩訶衍

信根者有法者謂一心法

若人能解此法必起廣大信根故信根旣立卽入佛道

以成佛道故離二現行云何現行

一者凡夫現行生死成雜染事二者二乘現行涅槃失利樂事

縛脫雖殊俱迷宗鏡今成佛道無二現行

圓證一心具摩訶行以大智故不住生死

以大悲故不住涅槃作一種之光明

爲萬途之津濟問宗鏡廣照萬法同歸

是此鏡義不答若凡若聖說異說同皆是鏡中之影像

此唯一鏡圓極十方鏡外無法彼我俱絶

古德云若言衆生心性同諸佛心性者別敎也

圓敎心性是一寂光無彼無此

極十方三世佛及衆生邊際成一大圓鏡

但是一鏡無有同異也佛及衆生一鏡上像耳問

今宗鏡錄以鏡爲義者

是約法相宗立約法性宗立答若約因緣對待門以法相宗卽本識爲鏡

如楞伽經云譬如明鏡現衆色像

現識處現亦復如是現識卽第八識

以法性宗卽如來藏爲鏡如起信論云

復次覺體相者有四種大義與虛空等猶如淨鏡又占察善惡經

立二種觀門爲鈍根人立唯心識觀

爲利根人立眞如實觀又起信論云心若馳散

卽當攝來令住正念其正念者當知唯心無外境界

卽復此心亦無自相念念不可得故

若唯心識觀及正念唯心當法相宗

若眞如實觀與其心念念不可得卽法性宗

若約法性融通門皆歸一旨無復分別今論正宗取勝而言

約法性宗說若總包含如海納川以本攝未

豈唯性相

無有一法而遺所照問此宗鏡中如何信入答

但不動一心不住諸法無能所之證亡智解之心

則是無信之信不入之入人法二空心境雙寂

如大般若經文殊師利云繫緣法界一念法界

不動法界知眞法界不應動搖

謂若言我入法界已動法界能所兩亡入相斯寂

故不動法界是入法界大乘千&C-;大敎王經云

云何方便而得證入無性觀者

菩薩先須當心觀照本性靜寂悟入滅盡定得心識性

證見淸淨唯淸唯淨證見聖性自性如如一道寂靜

悟達本原返照見淨唯照唯瑩唯瑩唯淨

唯寂唯聖則是名爲菩薩得入無動涅槃無性觀

故知若有能證則爲有人若有所證則爲有法

以唯一眞法界故則心外無法

不可以法界更證法界如無生義云如經言

舍利弗讚比丘言汝等今者住於福田諸比丘言

大師世尊猶尙不能消供養何況我等大師解言

此是佛不住佛則無有佛亦無福田能消供養者此正是眞福田人佛若住佛卽是有佛

亦是有福田能消供養者此卽非是眞福田也

類此住神通智慧則有智慧此則非眞智慧

若無所住乃是眞有智慧又思益經論釋云

離於法界更無有人受供養者故

以彼法界本來淸淨故是以此錄削去浮華唯談眞實

不依名字直顯心宗如普賢觀經云

昔在靈山演於一實之道又究竟一乘寶性論偈云

雖無善巧言但有眞實義彼法應受持

如取金捨石妙義如眞金巧語如瓦石

依名不依義彼人無明盲若親見性入宗鏡中

乃是自信法門決定無惑則日可使冷月可使熱

縱千途異說終不能易如大法炬陀羅尼經云

佛言□尸迦如來弟子見諸世間猶如幻化

無有疑網所以者何彼信如來卽自見法

是故自信不唯信他何以故

若世間人旣自見已彼人終不更取他言□尸迦

如人裸露在道而行設有一人語衆人言

此人希有錦衣覆身□尸迦於意云何彼雖有言

自餘衆人信此言不不也世尊何以故眼親見故

佛言如是如是□尸迦諸佛如來諸有弟子

自見法故不取他言其義亦爾釋曰

若見自法何法非自或凡或聖若是若非凡有指陳

皆不出自心之際如是信者方到法原

如入法界體性經云佛復告文殊師利汝知實際乎

文殊師利言如是世尊我知實際佛言

文殊師利何謂實際文殊師利言世尊

有我所際彼卽實際所有凡夫際彼卽實際

若業若果報一切諸法悉是實際世尊若如是信者

卽是實信世尊若顚倒信者卽是正信

若行非行彼卽正行所以者何正不正者

但有言說不可得也是知若信唯心實義者

則不爲言語所轉聞深而不怖聞淺而不疑

聞非深非淺而不癡如淸□演義云聞深不怖者

卽大分深義所謂空也聞說於空謂同斷滅

故令人怖故大品云旣非先有後亦非無

自性常空勿生驚怖聞淺不疑者淺謂涉事

方便多門則令疑惑今知隨宜何所疑耶

聞非深非淺謂無所據

使身心湛然知非深爲妙有非淺爲眞空離身心相方爲勇猛可造斯境

又此三句亦卽三觀初空次假後中道

三句齊聞一念皆會則三觀一心何疑不遣

宗鏡錄卷第十

丙午歲分司大藏都監開板

宗鏡錄卷第十一

慧日永明寺主智覺禪師延壽集

夫所度之機無量能度之法無邊立五行門

廣闢賢愚之路張八敎網遍□人天之魚

何乃以心標宗能治一切答方便有多門

則遐張八敎之網歸源性無二

乃高峙一心之宗是以病行憩聲聞於化城

兒行誘凡夫於天界兼但對帶俯爲差別之機開示悟入

唯證一乘之道如千方共治一病

萬義俱顯一心令不執見徇文失眞法之味

所冀硏心究理得正覺之原如法華玄義云

一心五行卽是三諦三昧聖行卽眞諦三昧

梵行□兒行病行卽俗諦三昧天行卽中道王三昧

又圓三三昧圓破二十五有

卽空故破二十五惡業見思等卽假故破二十五無知

卽中故破二十五無明卽一而三卽三而一

一空一切空一假一切假一中一切中故名如來行

又如來室冥熏法界慈善根力不動眞際

和光塵垢以病行慈悲應之示種種身如聾如啞

說種種法如狂如癡有生善機

以□兒行慈悲應之婆婆&C-E;&C-E;木牛楊葉有入空機

以聖行慈悲應之執持糞器狀有所畏

有入假機以梵行慈悲應之慈善根力見如是事

踞師子床寶机承足商□賈人乃遍他國

出入息利無處不有有入中機

以天行慈悲應之如□馬見鞭影行大直道無留難

故無前無後不□不別說無分別法諸法從本來

常自寂滅相圓應衆機如阿脩羅琴若漸引入圓

如前所說若頓引入圓如今所說

入圓等證更無差別爲顯別圓初入之門慈善根力

令漸頓人見如此說此一心法門橫通□徹

攝盡□沙之義故號總持能爲萬法之宗

遂稱無上若但論事行失佛本宗如金光明經疏云

如王子飼虎尸毘貸□皆捨父母遺體

非捨己身己身者法性實相是也釋論云

持戒爲皮禪定爲血智慧爲骨微妙善心爲髓

爲他說戒能遮罪修福無相最上

非持非犯尸波羅蜜者是施已皮也

說諸禪定神通變化不起滅定現諸威儀者是施己血也

說法皆悉到於一切智地者是施己骨也

檀忍等應是肉也

說甚深法相諸佛行處不一不二言語道斷心行處滅微妙中道者是施己髓也

將此充足飢餓衆生況餘飮食餘飮食者

卽是人天二乘戒皮定血慧骨眞諦之髓耳

法華經云於餘深法中示敎利喜者卽其義也

是以能說此法門者是徹佛眞心施於己髓矣

又此一心宗若全揀門則心非一切神性獨立若全收門一切卽心妙體周遍

若非收非揀則遮照兩亡境智俱空名義雙絶

可謂難思妙術點瓦礫以成金無作神通

攪江河而爲酪轉變自在隱顯隨時或卷或舒

能同能別實乃能治之妙何病而不□巧度之門

何機而不湊洗除心垢拔出疑根

言言盡契本心一一皆含眞性法法是金剛之句

塵塵具秘密之門如入法界體性經云文殊言

諸法性不壞是故名金剛句華嚴經頌云

若於佛及法其心了平等二念不現前

當踐難思位勝天王般若經云

菩薩摩訶薩一切境界無有一法不通達者修行如是智波羅蜜

二乘外道不能掩蔽以智觀察

從初發心至入涅槃皆悉明了能以一法知一切境界

一切境界卽是一法何以故如如一故

不見我能修及所修法無二無別自性離故

是名菩薩摩訶薩行般若波羅蜜通達智般若波羅蜜

思益經云網明謂梵天言

是五百比丘從座起者

汝當爲作方便引導其心入此法門令得信解離諸邪見梵天言善男子

縱使令去至□河沙劫不能得出如此法門

譬如癡人畏於虛空捨空而走在所至處不離虛空

此諸比丘亦復如是雖復遠去不出空相

不出無相相不出無作相

又如一人求索虛空東西馳走言我欲得空我欲得空

是人但說虛空名字而不得空於空中行而不見空

此諸比丘亦復如是欲求涅槃行涅槃中

而不得涅槃所以者何涅槃者但有名字猶如虛空

但名字不可得取涅剛亦復如是

但有名字而不可得是知一切不信衆生邪見外道

徒生厭離枉自妄求究竟一心位中未曾暫出

故密嚴經偈云如飯一粒熟

餘粒卽可知諸法亦如是知一卽知彼譬如鑽酪者

嘗之以指端如是諸法性可以一觀察

楞伽經偈云譬如鏡中像雖見而非有於妄想鏡中

愚夫見有二法集經云爾時海慧菩薩白佛言

世尊菩薩欲願見涅槃

應觀虛妄分別寂滅之心如是之處得於涅槃是名勝妙法集

大乘本生心地觀經觀心品云

爾時文殊師利菩薩摩訶薩白佛言世尊

如佛所說告妙德等五百長者我爲汝等敷演心地微妙法門

我今爲是啓問如來云何爲心云何爲地

乃至薄伽梵告諸佛母無垢大聖文殊師利菩薩摩訶薩言大善男子

此法名爲十方如來最勝秘密心地法門

此法名爲一切凡夫入如來地頓悟法門

此法名爲一切菩薩趣大菩提眞實正路

此法名爲三世諸佛自受法樂微妙寶宮

此法名爲一切饒益有情無盡寶藏此法能引諸菩薩衆到色究竟自在智處

此法能引詣菩提樹後身菩薩眞實導師

此法能雨世出世財如摩尼寶滿衆生願

此法能生十方三世一切諸佛功德本原

此法能消一切衆生諸惡業果

此法能與一切衆生所求願印此法能度一切衆生生死險難

此法能息一切衆生苦海波浪

此法能救苦惱衆生而作急難

此法能竭一切衆生老病死海此法善能出生諸佛因緣種子

此法能與生死長夜爲大智炬

此法能破四魔兵衆而作甲胄此法卽是正勇猛軍戰勝□旗

此法卽是一切諸佛無上法輪此法卽是最勝法幢此法卽是擊大法鼓此法卽是吹大法螺

此法卽是大師子王此法卽是大師子吼

此法猶如國大聖王善能正法若順王化獲大安樂若違王化尋被誅滅善男子

三界之中以心爲主能觀心者究竟解脫不能觀者

究竟沈淪衆生之心猶如大地

五穀五果從大地生如是心法生世出世善惡五趣

有學無學獨覺菩薩及於如來以是因緣三界唯心

心名爲地一切凡夫親近善友聞心地法

如理觀察如說修行自利敎他讚勵慶慰

如是之人能斷二障速圓衆行

疾得阿□多羅三□三菩提爾時大聖文殊師利菩薩白佛言

世尊如佛所說唯將心法爲三界主

心法本元不染塵穢云何心法染貪瞋癡

於三世法誰說爲心過去心已滅未來心未至

現在心不住詣法之內性不可得諸法之外相不可得

諸法中間都不可得心法本來無有形相

心法本來無有住處一切如來尙不見心

何況餘人得見心法一切諸法從妄想生

以是因緣今者世尊爲大衆說三界唯心

願佛哀愍如實解說爾時佛告文殊師利菩薩言

如是如是善男子如汝所問心心所法本性空寂

我說衆喩以明其義善男子心如幻法

由遍計生種種心想受苦樂故心如水流

念念生滅於前後世不暫住故心如大風

一刹那間遍歷方所故心如燈煩衆和合而得生故

心如電光須臾之頃不久住故心如虛空

客塵煩惱所覆障故心如猿□

遊五欲樹不暫住故心如□師能□世間種種色故心如□僕

爲諸煩惱所策役故心如獨行無第二故

心如國王起種種事得自在故乃至善男子

如是所說心心所法無內無外亦無中間

於諸法中求不可得去來現在亦不可得

超越三世非有非無心懷染著從妄緣現

緣無自性心性本空如是空性不生不滅無來無去

不一不異非斷非常本無生處亦無滅處

亦非遠離非不遠離如是心等不異無爲

無爲之體不異心等心法之體本不可說

非心法者亦不可說何以故若無爲是心卽名斷見

若離心法卽名常見永離二相不著二邊

如是悟者名見眞諦悟眞諦者名爲賢聖

一切聖賢性本空寂無爲法中戒無持犯亦無小大

無有心王及心所法無苦無樂

如是法界自性無垢無上中下差別之相何以故

是無爲法性平等故如衆河水流入海中

盡同一味無別相故

此無垢性是無等等遠離於我及離我所此無垢性非實非虛此無垢性

是第一義無盡滅相體本不生此無垢性

常住不變最勝涅槃我樂淨故此無垢性

遠離一切平等體無異故若有善男子善女人

欲求阿濤多羅三□三菩提者

應當一心修習如是心地觀法大智度論

問云般若波羅蜜是菩薩第一道一相所謂無相何以故

說是種種道答曰是道皆入一道中

所謂諸法實相初學有種種別後皆同一無有差別

譬如劫盡燒時一切所有皆同虛空

故知越此弘修絶進步之地離斯方便無成佛之期

乃至從初得道畢至涅槃於中能化所化

師弟始終本宋同時機應一際俱不出自心矣如台敎云

心王卽如來心數卽弟子

但衆生刹那相續日夜常生無量百千衆生

心王十數邪一切法邪魔眷屬也心王十數正則一切法正

今時學道行人須善得此意若修智慧

但當內起慧數思惟分別因此發半滿智慧

自行化他卽同舍利弗莊嚴雙樹也

如是一一約心數行成化十弟子一一之行顯由心也

若能諦觀心性卽是見佛性住大涅槃卽同如來

具足莊嚴娑羅雙樹也

若觀行心明者見心王卽是法王心數卽大弟子莊嚴雙樹之義

猶如眼見問台宗觀心語密疏豈盡心

還原集云法華經云受持行誰經稱揚何佛道

華嚴經云色經論受想行識經論

若隨自意語亦得云眼經論耳鼻舌身意貪瞋癡經論

所以然者經云知眼無生無自性

說空寂滅無所有六根同此經經只是法

知眼空法卽眼經論耳空法卽是耳經論諸界亦爾

道理必須實照不可虛談爲自欺也

行住坐臥受持陰界入爲行誰經於色上發智

卽是受行色經乃至隨一切處悟卽是受持一切處經

是乘從三界中出至薩婆若中住以不動故

卽是其義若堅信深思則如法住經云

如法住者如彼六根性空法

而假言住也稱揚何佛道者瓔珞經云

實智性爲法身若見實性卽是稱揚法身佛聞身有實性卽於陰界入

得空三昧六度七覺三賢十地妙覺等

以報前功卽是稱揚報身佛得前諸法應衆生身

卽是稱揚應身佛此則於身內一念見三佛

衆生不觀察雖近而不見大集經云無出之出

是名佛出無禪之禪是名正禪

無脫之脫是名正脫魔逆經云魔請文殊解縛文殊云

無人縛汝汝自想爲縛也魔卽語云

我畢竟永不解脫經云本自無縛其誰求解

若使法界有繫縛者我卽解脫此眞實不生不滅也

當於心行中求無智人中莫說比經恐生邪見

藥反成病知離名爲法覺法名爲佛知離者

色性離受想行識亦自離

從一性空法而假出三寶之名黃蘗和尙云爾若擬著一法

印早成也印著有四生文出來

印著空卽空界無想文現如今但知決定不印一切物

此印與虛空不一不異虛空不空本印不有

見十方虛空世界諸佛出世如電一種

觀一切蠢動如響一種千經萬論只說汝之一心

一切法不生不滅卽是大涅槃果

所以道果滿菩提圓華開世界起故知菩提果滿結自心華

世界緣興始於識浪

如昔有東國元曉法師義相法師二人同來唐國尋師

遇夜宿荒止於塚內其元曉法師因渴思漿

遂於坐側見一泓水□飮甚美

及至來日觀見元是死屍之汁當時心惡吐之豁然大悟乃曰

我聞佛言三界唯心萬法唯識

故知美惡在我實非水乎遂□返故園廣弘至敎

故知無有不達比者頓息遊心任負□□囊

廣歷三乘之學肆縱尋師訪友遍參法界之禪□

若欲絶學栖神究竟應須歸於宗鏡如大涅槃經云

佛言云何菩薩信順一實

菩薩了知一切衆生皆歸一道一道者謂大乘也釋曰

大乘者所言大者卽衆生心性能包能遍

至小無內無一塵而能入至大無外無一法而不含

所言乘者以運載爲義

能運行人直至薩婆若海是知此海不遙心寶常現

則趙璧非貴隋珠未珍善友徒泛滄波卞和虛傳荊岫

若入宗鏡不動神情刹那之間其寶自現

何須遍參法界廣歷叢林當親悟時實非他得

如寒山子詩云昔年曾入大海中

爲探摩尼誓懇求直到龍宮深密藏金關鎖斷鬼神愁

龍王守護安身&C-E;寶劍星寒勿處搜

賈客□歸門內去明珠元在我心頭杜順和尙偈云

遊子□波波巡山禮土坡文殊只者是

何處覓彌陀石鞏和尙弄珠吟云如意珠大圓鏡

亦有中人喚作性分身百億我珠分

無始本淨如今淨日用眞珠是佛陀何勞逐物浪波波

隱顯卽今無二相對面看珠識得□問

一切萬法皆唯識性者云何有虛有實

立色立空眞俗二諦之門性相雙通之道答

森羅影現皆唯心之本宗差別跡分

盡唯識之妙性唯識之性略有二種一者虛妄

卽遍計所執二者眞實卽圓成實

於前唯識性所遣淸淨於後唯識性所證淸淨又有二種

一者世俗卽依他起二者勝義卽圓成實

於前所斷情淨於後所得淸淨又相卽依他起

該有爲之門性卽圓成實通無漏之道

又色卽依他起之相空卽圓成實之性

斯則虛實眞俗性相有空徹本窮原皆唯識性矣慈恩云

識性識相皆不離心心所心王以識爲主

歸心泯相總言唯識唯遮境有執有者喪其眞

識簡心空滯空者乖其實是以佛心如海

無一流而不入佛心如鏡無一像而不生佛心如珠

無一寶而不雨佛心如地無一種而不成

萬像現於法身諸義生於般若

則一文一字一念一塵皆入不二之法門

盡住不思議解脫矣如金剛三昧經云若住大海則括衆流

住於一味則攝諸味無行經偈云菩提非菩提

佛陀非佛陀若知是一相是爲世間導

故知能了比一際無相之宗

可爲明爲導爲師爲匠普救群迷不憩化城直至寶所故經云

常樂觀寂滅一相無有二其心不增減

現無量神力又華嚴經出現品云佛子

譬如有大經卷量等三千大千世界

書寫三千大千世界中事一切皆盡乃至此大經卷

雖復量等大千世界而全住在一微塵中如一微塵

一切微塵皆亦如是時有一人智慧明達

具足成就淸淨天眼

見此經卷在微塵內於諸衆生無少利益卽作是念

我當以精進力破彼微塵出此經卷令得饒益一切衆生

作是念已卽起方便破彼微塵出此大經

令諸衆生普得饒益如於一塵

一切微塵應知悉然佛子如來智慧亦復如是

無量無□普能利益一切衆生具足在於衆生身中

但諸凡愚妄想執著不知不覺不得利益

爾時如來以無障□淸淨智眼普觀法界一切衆生

而作是言奇哉奇哉此諸衆生云何具有如來智慧

愚癡迷惑不知不見我當敎以聖道

令其永離妄想執著

自於身中得見如來廣大智慧與佛無異卽敎彼衆生修習聖道令離妄想

離妄想已證得如來無量智慧

利益安樂一切衆生釋曰大千經卷者卽如來智慧

在一微塵中卽是全在一衆生心中

一切微塵皆亦如是卽一切法界衆生皆含佛智

以情塵自隔不能內照空埋金藏&C-A;蔽靈臺

如&C-D;沒額珠醉迷衣寶不因指示何以發明

故先德云破塵出卷者□沙佛法一心中曉

是知水未入海則不&C-D;薪未入火則不燒

境未歸心則不等但以宗鏡收之萬法皆同一照

是非俱泯逆順同歸無一心而非佛心

無一事而非佛事未見刹那頃不是如來得菩提時

無有芥子許非是菩薩捨身命處

故先德云心非境外故無得境非心外故無相

卽心是境故甚深卽境是心故難入如肇法師云

卽事無不異卽空無不一極上窮下齊以一觀

乃應平等也台敎云如地無差別草木若干

若干無若干無若干若干又如約心論法

約法論心心有諸數法無諸數心不離法

法不離心無數而數數而無數耳所以起信論云

復次眞如依言說分別有二種義云何爲二

一者如實空以能究竟顯實故二者如實不空

以有自體具足無漏性功德故所言空者

從本已來一切染法不相應故

謂離一切法差別之相以無虛妄心念故當知眞如自性

非有相非無相非非有相非非無相

非有無俱相非一相非異相非非一相非非異相

非一異俱相乃至總說

一切衆生以有妄心念念分別皆不相應故說爲空

若離妄心實無可空故所言不空者以顯法體空無妄故

卽是眞心常□不變淨法滿足則名不空

亦無有相可取以離念境界唯證相應故眞如者

古釋云遣妄曰眞顯理曰如觀和尙拂此義云

無法非眞何有妄可遣耶則眞非眞矣

無法不如何稱理可顯耶故如非如矣

斯則無遣無立爲非安立之眞如矣此釋甚妙

故信心銘云良由取捨所以不如立卽是取

遣卽是捨今無遣無立道自玄會矣

豈有眞妄當情乎如百論序云□然靡據而事不失眞

蕭焉無寄而理自玄會反本之道著于玆矣

可謂無心合道理事俱通又眞如自相

唯離念境界則不可以有無思

故云非有相非無相非非有相非非無相非有無俱相

何者若有二可得名俱今有卽無故

則有外無無可與有俱今無卽有故則無無外有可與無俱故

亦有亦無相違不立言不俱不立者

若定有有無遮彼有無有俱非句

今有卽無何有非無今無卽有何有非有故雙非亦寂

故知言亡四句無句可亡了此無句卽眞亡矣

問一心平等理絶偏圓云何敎中又說諸法異

答隨情說異雖異而同對執說同

雖同而異將同破異將異破同雖同雖異

非異非同如云捉子之矛剌子之楯

亦如騎賊馬逐賊以聲止聲所以云朝四暮三

令衆狙而喜悅苦塗水洗養□兒以適時

皆是俯順機宜善權方便如莊子云勞神明爲一

而不知其同也謂之朝三何謂朝三狙公賦曰

朝三而暮四衆狙皆怒曰然則朝四而暮三

衆狙皆悅名實未虧而喜怒爲用亦曰是也

注云夫四之與三衆狙妄生喜怒非之與是

世人競起愛憎聖人還以是非止世人之是非

狙公又將四三以息衆狙之三四達人於一

豈一勞神明於其間哉大涅槃經云

譬如女人生育一子□孩得病是女愁惱求覓良醫

良醫旣至合三種藥□乳石蜜與之令服

因告女人兒服藥已且莫與乳

須藥消已方乃與之是時女人卽以苦味用塗其乳

語其兒言我乳毒塗不可復觸其兒渴乏欲得乳母

聞毒氣便捨遠去

其藥消已母乃洗乳喚子與之是時小兒雖復渴乏先聞毒氣

是故不來母復告言爲汝服藥故以毒塗

汝藥旣消我已洗竟汝便可來飮乳無苦

其兒聞已漸漸還飮經合譬意譬無我等猶如毒塗

說如來藏如喚子飮或時說我或說無我

皆爲適機如彼塗洗如義海云謂塵事相是異

剋體唯法是無異只由法體不異卽異義方成

以不失體故只由塵事差別卽不異義方成

以不壞緣方言理也故經云奇哉世尊

於無異法中能說諸法異如森羅雖異不能自異

虛妄雖同不能自同以無體故法法常生

以無用故塵塵□寂皆是世間分別衆生妄情

於平等法中自生差別

向無二相處强立多端猶若□師邈成高下之相狀

或如金匠鍛出大小之器形萬法體常虛但唯自心變

大莊嚴論偈云譬如工□師□平起凹凸

如是虛分別於無見能所

譬如善巧□師能□平壁起凹凸相實無高下而見高下

不眞分別亦復如是於平等法界無二相處

而常見有能所二相是故不應怖畏云何不須怖畏

以自心變故如□凹凸由自手□故

宗鏡錄卷第十一

丙午歲分司大藏都監開板

宗鏡錄卷第十二

慧日永明寺主智覺禪師延壽集

夫唯一心法云何敎中廣立名字

答如來名號十方不同般若一法說種種名

解脫亦爾多諸名字故大般若經云

如一切法名唯客所攝於十方三世無所從來

無所至去亦無所住一切法中無名

名中無一切法非合非散但假施設所以者何

以一切法與名俱自性空大方等大集經云

爾時佛告陀羅尼自在王菩薩善男子第一義者

謂無有諸法若無諸法云何說空

無名字法說爲名字如是名字亦無住處

名下之法亦復如是是以法從心生名因法立所生之心無處

能生之法亦然則心境皆空俱無處所論云

心能爲一切法作名若無心則無一切名字

當知世出世名字皆從心起

以心隨緣應物立號略有五義而立假名一從義故

二隨緣故三依俗故四因時故五約用故

云何從義無量義經云無量義者從一法生

故知因義立名因名顯義云何隨緣涅槃經云

其味眞正停留雪山隨其流處得種種名

隨其流處者卽是隨染淨之緣得凡聖之號

云何依俗經云一法有多名實法中卽無

不失法性故流布於世間云何因時涅槃經云

佛性因時節有異說淨不淨何者在垢染時稱衆生

處淸淨時名諸佛云何約用

如因心立法隨法得名處聖稱眞居凡號俗

似金作器隨器得名在指曰□飾臂名釧則一心不動

執別號而萬法成差眞金匪移

認異名而千器不等若知法法全心作器器盡金成

名相不能干是非焉能惑又如圓器與方器名字不同

若生金與熟金言說有異

推原究體萬法皆空但有意言名義差別動卽八識凝爲一心

得旨忘緣觸途無寄如大涅槃經云

佛言善男子如來所有一切善行

悉爲調伏諸衆生故譬如醫王所有醫方悉爲療治一切病苦

善男子如來世尊爲國土故爲時節故

爲他語故爲人故爲衆根故於一法中作二種說

於一名法說無量名於一義中說無量名

於無量義說無量名云何一名說無量名

猶如涅槃亦名涅槃亦名無生亦名無出

亦名無作亦名無爲亦名歸依亦名窟宅

亦名解脫亦名光明亦名燈明亦名彼岸

亦名無畏亦名無退亦名安處亦名寂靜

亦名無相亦名無二亦名一行亦名淸□

亦名無暗亦名無□亦名無諍亦名無濁

亦名廣大亦名甘露亦名吉祥是名一名作無量名

云何一義說無量名猶如帝釋亦名帝釋

亦名□尸迦亦名婆蹉婆亦名富蘭陀

亦名摩□婆亦名因陀羅亦名千眼亦名舍脂夫

亦名金剛亦名寶頂亦名寶幢

是名一義說無量名云何於無量義說無量名

如佛名爲如來義異名異亦名阿羅訶義異名異

亦名三□三佛陀義異名異亦名船師

亦名導師亦名正覺亦名明行足亦名大師子王

亦名沙門亦名婆羅門亦名寂靜亦名施主

亦名到彼岸亦名大醫王亦名大象亦名大龍王

亦名施眼亦名大力士亦名大無畏

亦名寶聚亦名商主亦名得脫亦名大丈夫

亦名天人師亦名大分陀利亦名獨無等侶

亦名大福田亦名大智慧海亦名無相

亦名具足八智如是一切義異名異善男子是名無量義

中說無量名復有一義說無量名所謂如陰

亦名爲陰亦名顚倒亦名爲諦亦名四念處

亦名四食亦名四識住處亦名爲有

亦名爲道亦名爲時亦名衆生亦名爲世

亦名第一義亦名三修謂身戒心亦名因果

亦名煩惱亦名解脫亦名十二因緣

亦名聲聞□支佛亦名地獄餓鬼畜生人天

亦名過去現在未來是名一義說無量名善男子如來世尊

爲衆生故廣中說略略中說廣

第一義諦說爲世諦說世諦法爲第一義諦

云何名爲廣中說路如告比丘我今宣說十二因緣

云何名爲十二因緣所謂因果

云何名爲略中說廣如告比丘我今宣說苦集滅道

苦者所謂無量諸苦集者所謂無量煩惱

滅者所謂無量解脫道者所謂無量方便

云何名爲第一義諦說爲世諦如告比丘

吾今此身有老病死云何名爲說世諦爲第一義諦

如告□陳如汝得法故名阿若□陳如

是故隨人隨意隨時故名如來知諸根力善男子

我若當於如是等義作定說者

則不得稱我爲如來具知根力善男子有智之人

當知香象所負非驢所勝一切衆生所行無量

是故如來種種爲說無量之法何以故衆生多有諸煩惱故

若使如來說於一行不名如來具足成就

知諸根力故知法本無名因心建立

是以大聖隨順世諦曲徇機宜廣略不同一多無定

將有說有說攝歸無說用有名引入無名

究竟咸令到於本心寂滅之地故經云佛告舍利弗

汝愼勿爲利根之人廣說法語

鈍根之人略說法也又名因體立體逐名生

體空而名無所施名虛而□無所起名體互寂萬法無生

唯一眞心更無所有永嘉集云

是以體非名而不辯名非體而不施言體必假其名

語名必藉其體今之體外施名者此但名其無體耳

豈有體當其名耶譬夫&C-;無角而施名

此則名其無角耳豈有角當其名耶無體而施名

則名無實名也名無實名則所名無所名

所名旣無則能名不有也

何者設名本以名其體無體何以當其名言體本以當其名

無名何以當其體當無當而非體

名無名而非名此則何獨體而元虛亦乃名而本寂也

然而無體當名由來若此名之有當何所云爲

夫體不自名假他名而名我體名非自設

假他體以施我名若體之未形則名何所名

若名之未設則體何所明然而明體雖假其名

不爲不名而無體耳設名要因其體

無體則名之本無如是則體不名生名生於體耳

今之體在名前名從體後辯者

此則設名以名其體故知體是名原矣

則名之所由緣起於體體之元諸何所因依夫體不我形

假緣會而成體緣非我會因會體而成緣

若體之未形則緣何所會若緣之未會則體何所形

體形則緣會而形緣會則體形而會體形而會

則明形無別會形無別會則會本無也

緣會而形則明會無別形會無別形卽形本無也

是以萬法從緣無自體耳

體而無自故名性空性之旣空雖緣會而非有緣之旣會

雖性空而不無是以緣會之有有而非有

性空之無無而不無何者會則性空故言非有

空則緣會故曰非無今言不有不無者

非是離有別有一無也亦非離無別有一有也

如是則明法非有無故以非有非無名耳

不是非有非無旣非有無又非非有非非無也

如是則何獨言語道斷亦乃心行處滅也

如是則名體旣空言思自絶

可謂萬機泯跡獨朗眞心矣問唯心妙旨一切無名者

若衆生之號乃假施爲諸佛之名豈虛建立答

因凡立聖聖本無名從俗顯眞眞元不立

□依世俗文字對待而生文字又空空亦無寄

若是上機大士胡假名相發揚對境而念念知宗

遇緣而心心契道如大智度論云如經說

師子雷音佛國寶樹莊嚴其樹常出無量法音

所謂一切法畢竟空無生無滅等

其土人民生便聞此法音故不起惡心得無生法忍

當此之時何處有三寶名字

但了無生之旨自然一體三寶常現世間若取差別之名

卽失眞常之理但了一切法無自性

則一切處佛出世無一法而非宗如先德云佛出世者

今如來出現全以塵無性法界緣起菩提涅槃

以爲如來身也此身通三世間

是故於一切國土一切衆生一切事物一切緣起

一切業報一切塵毛等

各各顯現菩提涅槃等爲佛出世也若一處不了卽不成佛亦不出現

何以故由不了處仍是無明

是故不成佛不出現也是以諸佛出世知機知時

俯爲下根示生減劫空拳誘引黃葉提□

若上上機人則諸佛不出不沒故經云有佛無佛性相常住

華嚴經頌云如心諸佛爾如佛衆生然

心佛與衆生是三無差別只是一法名別理同

何者覺此無依無住絶待不思議心不動時

入十信之初號不動智佛

不覺此絶待眞心不守自性隨緣差別時名法身流轉五道

號曰衆生但有迷悟之名不離一心之體

更有何法而作凡聖名字爲差別乎

如文殊般若輕云佛言佛法無上耶文殊答

無有一法如微塵許名爲無上又經云如世尊說此法時

無有菩薩得是三昧諸陀羅尼門

亦復無彼諸佛所說語言句義乃至不說一文字句

無人聽聞無人得解無人成佛

如此等法是實言者於後末世五百歲時此輕法門弘閻浮提

遍行流布熾然不滅是眞實語問

旣萬機泯跡獨朗眞心者

云何敎中說此是凡夫法此是聖人法答以一切法緣生無性故

不得凡夫法不得聖人法以無性緣生故

若眞若俗不相混濫如云一切卽一皆同無性

一卽一切因果歷然雖卽歷然不失無性之理

雖卽無性不壞緣生之道然又雖但了一心

而於諸法一一了知分明無惑如華嚴經云

菩薩摩訶薩知一切法皆同一性所謂無性

無種種性無無量性無可算數性

無可稱量性無色無相若一若多皆不可得

而決定了知此是諸佛法此是若薩法此是獨覺法

此是聲聞法此是凡夫法此是善法

此是不善法此是世間法此是出世間法

此是過失法此是無過失法此是有漏法此是無漏法

乃至此是有爲法此是無爲法

是爲第七如實住問

一心之法云何盡能周遍含容出生圓具一切法耶答夫心者

神妙無方至理玄邈三際求而罔得二諦推而莫知

無像無名不可以測其深廣無依無住

不可以察其指□細入無間之中

不可以言其小大包乾象之外不可以語其深至道虛玄

孰能令有幽靈不墜孰能令無跡分法界而非多

性合眞空而非體凝一道而非靜

用周萬物而匪勞如如意珠天上勝寶

狀如芥粟有大功能淨妙五欲七寶琳瑯非內畜非外入

不謀前後不擇多少不作&C-;妙稱意□儉

降雨□□不添不盡利濟無窮蓋是色法

尙能如是豈況心神靈妙寧不具一切法耶故經云

佛言一切聲聞獨覺菩薩

皆共此一妙淸淨道皆同此一究竟淸淨更無第二

我依此故密意說言唯有一乘

乃至譬如虛空遍一切處皆同一味不障一切所作事業如是世尊

依此諸法皆無自性皆同一味

不障一切聲聞緣覺及諸大士所修事業寒山子詩云

余家住此號寒山山巖栖息離煩喧

泯時萬像無痕跡舒卽周流遍大千光影騰輝照心地

無有一法當現前方知摩尼一顆寶

妙用無窮處處圓還原觀云定光顯現無念觀者

謂一乘敎中白淨寶網萬字輪王之寶珠

此珠體性明徹十方齊照無思成事念者

皆從雖現奇功心無念慮若人入此大妙止觀門中

無思念慮任運成事

如彼寶珠遠近齊照分明顯現廓徹虛空

不爲二乘外道塵霧煙雲之所障蔽淸□疏云猶一日宮千光□照

隨擧一法有無量門然有二義一約相類

如一無常門有生老病死聚散合離得失成壞

三災四相外器內身刹那一期生滅轉變

染淨隱顯皆無常門餘亦如是

二就性融不可盡也謂法性寂寥雖無諸相

無相之相不□繁興是以依體普現若月入百川

尋影之月月體不分卽體之用用彌法界體用交徹

故不思議輔行記問云一心旣具十法界因果

但觀於心何須觀具答

一家觀門永異諸說該攝一切十方三世若凡若聖一切因果者

良由觀具具卽是假假卽空中理性雖具

若不觀之但言觀心則不稱理

小乘奚嘗不觀心耶但迷一心具諸法耳問

若不觀具爲屬何敎答別敎敎道從初心來

但云次第生於十界斷亦次第故不觀具

或稟通敎卽空但理或稟三雖寂滅眞空如此等人何須觀具

何者藏通但云心生六界觀有巧拙

卽離不同是故此兩敎不須觀具尙不識具

況識空中若不爾者何名發心畢竟二不別

成正覺已何能現於十界身土又復學者

縱知內心具三千法不知我遍彼三千

彼彼三千互遍亦爾苟順凡情生內外見

應照理體本無四性心佛衆生三無差別能知此者依□識心

華嚴論云以一心大智之印印無始三世

總在一時無邊諸法智印咸遍以智等諸佛故

以智等衆生心故以智等諸法故

以智無中邊表&C-E;三世長短近遠故爲智過虛空量故

如世虛空無所了知如無分別智虛空

一念而能分別過虛空等法門是故經頌言

一切虛空猶可量諸佛說法不可說又頌云

普光明智等虛空虛空但空智自在

所以無量義經云無量義者從一法生

卽知一法能生無量義所謂一心一一法皆生無量義者

以心遍一切法一一法無非心故以略代總

故知略心能含萬法歷一切敎若境若智

若人若法隨諸事釋一一向心爲觀

觀慧彌成如海呑流似薪益火以不能深達故爲遍爲小

以不能諦觀故住有住空是以聲聞睹斯大事

自鄙無堪或號泣而聲振大千

或云同共一法中而不得此事

若菩薩聞玆妙旨懺悔前非或云從無量劫來爲無我之所漂流

或言我等歸前盡是邪見人也如上所失

皆是不達自心廣大圓融能包能遍故

何以能包能遍以無相故如太虛無相不拒諸相發揮

能含十方淨穢國土所以昔人云

夫萬化非無宗而宗之者無相虛相非無契

而契之者無心內外□冥緣智俱寂

是故若能如是體道千萬相應可謂正法中人眞佛弟子

若違斯旨妄起有心悉墮邪修不入宗鏡

如古德&C-A;云只爲無心學無學亦復正修於不修

若人不知如此處不得稱名爲比丘洞山和尙云

吾家本住在何方鳥道無人到處鄕

君若出家爲釋子能行此路萬相當

所以初祖大師云若一切作處卽無作處無作法卽見佛

若見相時則一切處見鬼

何者若作時無作者無作法卽人法俱空覺此成佛

若迷無作法則幻相現前故經云凡所有相皆是虛妄

如熱病所見豈非鬼耶所以古德云

萬法浩然宗一無相又云念滿一萬八千遍

遍遍入於無相定亦云無相道場無相法門等

是以若於宗鏡發眞最省心力華嚴經云

以少方便疾得菩提古德云學雖不多可齊上賢

卽斯意矣又此一心皆因理事無□

得有如是周遍含容如理事無□觀云

但理事鎔融存亡逆順通有十門一理遍於事門

謂能遍之理性無分限所遍之事分位差別

一一事中理皆全遍非是分遍何以故彼眞理不可分故

是故一一纖塵皆攝無邊眞理無不圓足

二事遍於理門謂能遍之事是有分限

所遍之理要無分限

此有分限之事於無分限之理全同非分同何以故以事無體還如理故

是故一塵不壞而遍法界也

如一塵一切法亦然思之又一理性不唯無分故在一切處

而全體在於一內二不唯分故

常在一中全在一切處一事法不唯分故常在此□在他方

二不唯無分故遍一切處而不移本位

又一由理性不唯無分故不在一事外

二不唯分故不在一事內一事法不唯分故

常在此處而無在二不唯無分故常在他處而無在

是故無在無不在而在此在彼無障□也

此全遍門超情離見非世喩能況

如全一大海在一波中而海非小如一小波□於大海

而波非大同時全遍於諸波而海非異

俱時各□於大海而波非一又大海全遍一波時

不妨擧體全遍諸波一波全□大海時

諸波亦各全□互不相□思之釋曰以海爲眞理

以波爲事況理事相遍而非一異

則海處波而不小同濕性而廣狹無差

波□海而非大不壞相而一多全□問理旣全遍一塵何故非小

旣不同塵而小何得說爲全體遍一塵

一塵全□於理性何故非大若不同理而廣大

何得全遍於理性旣成矛盾義甚相違答

理事相望各非一異故全收而不壞本

先理望事有其四句一眞理與事非異故

眞理全體在事中二眞理與事非一故

眞理體性□無邊際三以非一卽非異故無邊理性全在一塵

四以非異卽非一故一塵理性無有分限

次事望理亦有四句一事法與理非異故

全□於理性二事法與理非一故不壞於一塵

三以非一卽非異故一小塵□於無邊理性

四以非異卽非一故

一塵□無邊理性而塵不大思之問無邊理性全遍一塵時外諸事處

爲有理性爲無理性若塵外有理

則非全體遍一塵若塵外無理則非全遍一切事

義甚相違答以一理性融故多事無□故

得全在內而全在外無障無□各有四句

先就理四句一以理性全體在一切事中時

不□全體在一塵處是故在外則在內

二全體在一塵中時不□全體在餘事處是故在內則在外

三以無二之性各全在一切中時

是故亦在內亦在外四以無二之性非一切故

是故非內非外前三句明與一切法非異

此之一句明與一切法非一良爲非一非異故內外無□

次就事四句一一塵全□於理時

不□一切事法亦全□是故在內卽在外

二一切法各□理性時不□一塵亦全□是故在外則在內

三以諸法同時各□故

是故全內亦全外無有障□四以諸事法各不壞故

彼此相望非內非外思之釋曰以理在一爲內在多爲外

事亦以一爲內以多爲外何故如是

一多內外相遍相在而無障□唯是一心圓融故

寄理事以彰之以體寂邊目之爲理以用動邊

目之爲事以理是心之性以事是心之相

性相俱心所以一切無□如上無邊分限差別之事

唯以一理性鎔融自然大小相含一多卽入

如金鑄十法界像若消鎔則無異相如和融但是一金以理性爲洪爐鎔萬事爲大冶

則鎖和萬法同會一眞三依理成事門

謂事無別體要因眞理而得成立

以諸緣起皆無自性故由無性理事方成故

如波要因於水能成立故依如來藏得有諸法當知亦爾

思之四事能顯理門

謂由事攬理故則事虛而理實以事虛故全事中之理挺然露現

猶如波相虛令水體露現當知此中道理亦爾思之

五以理奪事門謂事旣攬理成

遂令事相皆盡唯一眞理平等顯現

以離眞理外無片事可得故如水奪波波無不盡

此則水存於已壞波令盡六事能隱理門

謂眞理隨緣成諸事法然此事法旣□於理

遂令事顯理不現也如水成波動顯靜隱經云法身流轉五道

名曰衆生故令衆生現時法身不現也

七眞理卽事門謂凡是眞理必非事外

以是法無我理故事必依理以理虛無體故

是故此理擧體皆事方爲眞理如水卽渡動而非濕

八事法卽理門謂緣起事法必無自性

擧體卽眞故說衆生卽如不待滅也

如波動相擧體卽水無異也九眞理非事門

謂卽事之理而非是事以眞妄異故實非虛故

所依非能依故如卽波之水非波以動濕異故

十事法非理門謂全理之事事□非理性相異故

能依非所依故是故擧體全理而事相宛然

如全水之波波□非水以動義非濕故華嚴經云

如色與非色此二不爲一又云生死及涅槃

分別各不同釋曰理事逆順自在者

事理相望各有四義四義中皆二義逆二義順

謂依理成事眞理卽事順也

以理奪事眞理非事逆也事能顯理事法卽理順也

事能隱理事法非理逆也欲成卽成欲壞卽壞故云自在

成不□壞壞不□成顯不□隱隱不□顯

故云無□正成時卽壞等故云同時

五對皆無前□故云頓起又上四對何以約理望事

但云成等不云顯等

約事望理但云顯等不云成等深有所以何者事從理生可許云成

理非新有但可言顯事成必滅故得云壞

眞理常住故但云隱

其卽之與一離之與異大旨則同細明亦異理無形相

但可卽事而事有萬差故言與理冥一理絶諸相

故云離事事有差異故云異理上約義別有此不同

若統收者應成五對無□之義一相遍對

二相成對三相害對四卽相對五不卽對

五中前四明事理不離後一明事理不卽

又五對之中共有三義

成顯一對是事理相作義奪隱及不卽二對是事理相違義相遍及相卽二對

是事理不相□義

又由第二相作故有第四相卽由相卽故相遍

由有第三相違故有第五不卽又若無不卽無可相遍

故說眞空妙有各有四義約理望事卽眞空四義

一廢己成他義卽依理成事門二泯他顯己義

卽眞理奪事門三自他俱存義卽眞理非事門

四自他俱泯義卽眞理卽事門

由其卽故而互泯也又初及三卽理遍事門以自存故

擧體成他故遍他也後約事望理卽妙有四義

一顯他自盡卽事能顯理門二自顯隱他義

卽事能隱理門三自他俱存義卽事法非理門

四自他俱泯義卽事法卽理門

又初及三卽事遍於理門以自存故而能顯他故遍他也

故說約空有存亡無□眞空隱顯自在理事

鎔融者鎔冶也謂初銷義融和也

謂終成義以理鎔事事與理融觀之於心卽名此觀

觀事當俗觀理當眞今觀理事無□

中道第一義觀自然悲智相導成無住行

又理事十門總分五對一理事相遍二理事相成

三理事相害四理事相卽五理事相

非理卽性空眞理一相無相事卽染淨心境互爲緣起

起滅時分此彼相貌不可具陳

相遍二門是全遍全同理不可分故華嚴經頌云

法性遍在一切處一切衆生及國土三世悉在無有餘

亦無形相而可得三句卽全遍

末句卽不可分相成二門依理成事則如因水成波

似依空立色眞如不守自性能隨萬緣事能顯理

則如影像表鏡明識智表本性華嚴經頌云

了知一切法自性無所有如是解諸法

卽見盧舍那相害二門以理奪事如水奪波

事能隱理似煙鬱火相卽二門眞理

卽事如水不離□若但是空出於事外則不卽事今卽法

爲無我理離事何有理耶

事法卽理則緣起無性一切衆生亦如也

相非二門能所有異眞妄不同則於解常自一於諦常自二

相卽則非二相非則非一非一故不壞俗諦

非二故不隱眞諦此眞諦性空之理空而不空

斯俗諦幻有之事有而不有不有之有

有不□空不空之空空不絶有彼此無寄遞互相成

若心內定一法是有卽墮常

若心外執法是無卽沈斷俱成見網不入圓宗

如上圓融約理事無□訖

宗鏡緣卷第十二

丙午歲分司大藏都監開板

宗鏡錄卷第十三

慧日永明寺主智覺禪師延壽集

夫前已明一心理事無□

今約周遍含容觀中事事無□者如法界觀序云

使觀全事之理隨事而一一可見全理之事隨理

而一一可融然後一多無□大小相含

則能施爲隱顯神用不測矣

乃至欲使學人冥此境於自心心慧旣明自見無盡之義

此周遍含容觀亦具十門一理如事門

謂事法旣虛相無不盡理性眞實體無不現此則事無別事

卽全理爲事是故菩薩雖復看事卽是觀理

然說此事爲不卽理釋云由此眞理全爲事故

如事顯現如事差別大小一多變易無量

又此眞理卽與一切千差萬別之事

俱時歷然顯現如耳目所對之境亦如芥甁亦如眞金

爲佛菩薩比丘及六道衆生形像之時

與諸像一時顯現無分毫之隱亦無分毫不像

今理性亦爾無分毫隱亦無分毫不事

不同眞空但觀理奪事門中唯是空理現也

故菩薩雖復看事卽是觀理然說此事爲不卽理者

以事虛無體而不壞相所以觀衆生見諸佛

觀生死見涅槃以全理之事□常顯現

是以事旣全理故不卽理若也卽理是不全矣

如金鑄十法界像一一像

全體是金不可更言卽金也二事如理門謂諸事法與理非異故

事隨理而圓遍遂令一塵普遍法界

法界全體遍諸法時

此一微塵亦如理性全在一切法中如一微塵一切事法亦爾釋云

一一事皆如理普遍廣大如理徹於三世

如理常住本然

倒一切諸佛菩薩緣覺聲聞及六道衆生一一皆爾

乃至一塵一念性相作用行位因果無不圓足三事含理事門

謂諸事法與理非一故存本一事而爲廣容如一微塵

其相不大而能容攝無邊法界

由刹等諸法旣不離法界故俱在一塵中現如一塵

一切法亦爾此理事融通非一非異故總有四句

一一中一二一切中一三一中一切

四一切中一切各有所由思之釋云一中一者

上一是能含下一是所含下一是能遍

上一是所遍餘三句一一例知四通局無□門

謂事與理非一卽非異故

令此事法不離一處卽全遍十方一切塵內非異卽非一故

全遍十方而不動一位卽遠卽近卽遍卽住無障無□

五廣狹無□門謂事與理非一卽非與故

不壞一塵而能廣容十方刹海

由非異卽非一故廣容十方法界而微塵不大

是則一塵之事卽廣卽狹卽大卽小無障無□

六遍容無□門謂此一塵望於一切

由普遍卽是廣容故遍在一切中時卽復還攝一切諸法

全住自中又由廣容卽是普遍故

令此一塵還則遍在自內一切差別法中

是故此塵自遍他時卽他遍自能容能入同時遍攝無□思之

七攝入無□門謂彼一切望於一法

以入他卽是攝他故一切全入一中之時

卽彼全一還復在自一切之內同時無□思之

又由攝他卽是入他故一法全在一切中時還令一

切□在一內同時無□思之釋云

此上無□猶如鏡燈卽十鏡互入

如九鏡入彼一鏡中時卽攝彼一鏡還入九鏡之內同時交互

故云無□八交涉無□門謂一望於一切

有攝有入通有四句謂一攝一切一入一切

一切攝一一切入一一攝一一入一

一切攝一切一切入一切同時交參無□釋云

一攝一一入一者如東鏡攝彼西鏡入我東鏡中時

卽我東鏡入彼西鏡中去

一切攝一切一切入一切者圓滿常如此句但以言不頓彰故

假前三句句皆圓滿九相在無□門

謂一切望一亦有攝有入亦有四句謂攝一入一

攝一切入一攝一入一切攝一切入一切

同時交參無□釋云此與前四句不同

前但此彼同時攝入今則欲入彼時必別攝餘法

帶之將入彼中發起重重無盡之勢攝一入一者

如東鏡能攝南鏡帶之將入西鏡之中

卽東鏡爲能攝能入南鏡爲所攝西鏡爲所入也

此則釋迦世尊攝文殊菩薩入普賢中也

攝一切入一者

如東鏡攝餘八鏡帶之將入南鏡之中時東鏡爲能攝能入八鏡爲所攝

南鏡爲所入

則一佛攝一切衆生帶之同入一衆生中也攝一入一切者

如東鏡能攝南鏡帶之將入餘八鏡中

攝一切入一切者如東鏡攝九鏡帶之將入九鏡之中時

東一鏡爲能攝能入九鏡爲所攝亦卽便爲所入也

此句正明諸法互相涉入一時圓滿重重無盡也今現見鏡燈但入一燈當中之時

則鏡鏡中各有多多之燈無前後也

則知諸佛菩薩六道衆生不有則已有

卽一刹那中便徹過去未來現在十方一切凡聖中也

十普融無□門

謂一切及一普皆同時更互相望一一具前兩重四句普融無□准前思之

令圓明顯現稱行境界無障無□深思之令現在前

是以前九門文不頓顯故此攝令同一刹那

旣總別同時則重重無盡也又華嚴演義云

夫能所相入心境包含總具四義能成無□

一稱性義二不壞相義三不卽義四不離義

由稱性故不離由不壞相故不卽

又如諸刹入毛孔皆有稱性及不壞相義

今毛上取稱性義故知法性之無外刹上取不壞相義故

不遍稱性之毛以一毛稱性故能含廣刹

以廣刹不壞相故能入一毛

又內外緣起非卽非離亦有二義一約內外共爲緣起

由不卽故有能所入由不離故故得相入

二約內外緣起與眞法性不卽不離此復二義

一由內外不卽法性有能所入不離法性故

毛能廣包刹能遍入二者毛約不離法性如理而包

刹約不卽法性不遍毛孔思之

此事事無□觀如群臣對王各各全得王力

猶諸子對父一一全得爲父

又如百僧同住一寺各各全得受用而寺不分

若空中大小之華一一遍納無際虛空而華不壞

則十方一切衆生全是佛體而無分劑以不知故甘稱□劣

稟如來之智德反墮愚盲具廣大之威神

而□小器所以志公云法性量同太虛

衆生發心自小如上無□但是一心

如海涌千波鏡含萬像非一非異周遍圓融互奪互成不存不泯

遂得塵含法界無虧大小念包九世延促同時等事現前

此乃華嚴一部法界緣起自在法門如在掌中爛然可見又非獨華嚴之典

乃至一代時敎難思之妙旨

十方諸佛無作之神通觀音秘密之悲門文殊法界之智海

一時顯現洞鑒無疑矣若非智照深達自心

又焉能悟此希奇之事如先德云證佛地者

爲塵空無我無性是也

乃至稱理而言非智所知如空中鳥飛之時跡不可求依止跡處也

然空中之跡旣無體相可得然跡非無

此跡尋之逾廣要依鳥飛方詮跡之深廣

當知佛地要因心相而得證佛地之深廣

然證入此地不可住於寂滅一切諸佛法不應爾

當示敎利喜學佛方便學佛智慧夫佛智慧者

卽一切種智所以般若經中以種智爲佛

則無種不知無種不見斯乃以無知知一切知

以無見見一切見

如華嚴離世間品十種無下劣心中云菩薩摩訶薩又作是念

三世所有一切諸佛一切佛法一切衆生一切國土一切世間一切三世一切虛空界一切法界一切語言施設界一切寂滅涅槃界如是一切種種諸法

我當以一念相應慧悉知悉覺悉見悉證悉修悉斷然於其中無分別離分別無種種

無差別無功德無境界非有非無

非一非二以不二智知一切二以無相智知一切相

以無分別智知一切分別

以無異智知一切異以無差別智知一切差別

以無世間智知一切世間以無世智知一切世

以無衆生智知一切衆生以無執著智知一切執著

以無住處智知一切住處

以無雜染智知一切雜染以無盡智知一切盡

以究竟法界智於一切世界示現身以離言音智示不可說言音

以一自性智入於無自性

以一境界智現種種境界知一切法不可說而現大自在言說

證一切智地爲敎化調伏一切衆生故

於一切世間示現大神通變化

是爲第十無下劣心如上微細剖析理事根源

方見全佛之衆生惺惺不昧全衆生之佛歷歷無疑

悟本而似達家鄕得用而如親手足

云何迷眞抱幻捨實憑虛辜負己靈沈埋家寶

高推上聖自鄙下凡都爲但誦空文未窮實義

唯記卽心是佛之語親省何年只學萬法唯識之言

誰當現證旣乖敎觀又闕明師

雖稱紹隆但成自□宗鏡委細正爲斯人

使了其義而識其心披其文而見其法感諸聖苦口

愧先賢用心覽卷方知終不虛謬

如高拂雲霧豁睹靑天似深入龍宮親逢至寶

始悟從來未諦學處&C-;浮可驗時中全無力量

未到實地莫言其深未至□勞莫言其苦

唯當見性可以息言且諸聖所以垂言敎者

普爲生盲凡夫令不著生死□目二乘令不住涅槃

夜視小菩薩令捨於權乘羅□別菩薩令不執敎道

此爲未知有自心卽具如是廣大神德無邊妙用者分明開示令各各自知

十力諸佛莫不承我威光一切異生莫不賴我恩力

勸生□慕進道弘修破一微塵出大千經卷

然後以定慧力內外莊嚴發起本妙覺心眞如相用

似磨古鏡如瑩神珠光徹十方影透法界

無令一小含識不承此光猶加善財一生可辦

又如龍女親獻靈山如來印可

故云我獻寶珠世尊納受是事疾不答言甚疾女言

以汝神力觀我成佛復速於此

是知□悟此法因果同時成道度生不出一刹那之際

如法華經信解品云疾走往捉又譬喩品云

其疾如風豈滯多生&C-A;修功行

有如是速疾念念相應之力而不肯承當

故諸聖驚嗟廣爲開演布八敎網備三乘車大小俱收權實□載

提□誘引密赴機宜或見或聞而前而後

悉令入此一乘金剛寶藏以爲究竟

如方便品中引

十方三世諸佛皆以無量無數方便種種因緣譬喩言詞而爲衆生演說諸法

是法皆爲一佛乘故是諸衆生從佛聞法

究竟皆得一切種智則不可迷諸佛方便門

執其知解領成現之語起法我之心如般若經中

佛言我於一切法無所執故

得常光一尋身眞金色是以但於人法二執俱亡

一道常光自現還同釋迦親證金色之身

所以諸佛敎門皆爲顯宗破執依前住著反益迷心

如熱金丸執則燒手令甘露聖敎出苦良緣

若遇斯人有損無益如方便品偈云舍利弗當知

諸佛法如是以萬億方便隨宜而說法

其不習學者不能曉了此汝等旣已知諸佛世之師

隨宜方便事無復諸疑惑心生大歡喜

自知當作佛故知若不習定學慧

且不知隨宜之說妄認爲眞不可徇文以爲悟道

直如善財登閣龍女獻珠當此之時自然親見

應須剋己辦事曉夜忘疲若問程而不行家鄕轉遠

似見寶而不取還受貧窮所以古德頌云

學道先須細識心細中之細細難尋

可中尋到無尋處方信凡心是佛心

故知卽於一念生死心中能信有諸佛不思議事甚爲難得

如大涅槃經云佛言若有人

能以藕根絲懸須彌山可思議不不也世尊善男子

菩薩摩訶薩於一念頃悉能得量一切生死

是故復名不可思議問理唯一道事乃萬差

云何但了一心無邊佛事悉皆圓滿答

出世之道理由心成處世之門事由心造

若以唯心之事一法卽一切法舒之無邊

以唯心之理一切法卽一法卷之無跡因卷而說一

此法未曾一因舒而說多此法未曾多非一非多

有而不有而多而一無而不無

一多相依互爲本末通有四義一相成義則一多俱立

以互相持有力俱存也二相害義形奪兩亡

以相依故各無性也三互存義

以此持彼不壞彼而在此彼持此亦爾經頌云一中解無量

無量中解一四互泯義

以此持彼彼相盡而唯此以彼持此此相盡而唯彼經云

知一卽多多卽一又由彼此相成資攝無□

是故得有大小卽入一多相容遠近互持主伴融攝

致使塵塵現而無盡等帝網以參差

故得事事顯而無窮若定光而隱映又一多無□之義

古德以喩顯示如數十錢法此有二體

一異體二同體就異體中有二一相卽二相入

又以諸緣起法有二義一空有義此卽自體

二有力無力義此望力用由初義故約相卽

由後義故得相入初空有義中

由自若有時他必無故他卽自何以故

由他無性以自作故二由自若空時他必有故自卽他故

何以故由自無性用他作故以空有無二體故

所以常相卽若不爾者緣起不成有自性等過

二力用中自有全力所以能攝他他全

無力故所以能入自不據自體故非相卽

力用交徹故成相入十數爲譬者復有二門

一異體門二同體門就異體門中復有二

一者一中多多中一如經頌云一中解無量

無量中解一了彼互生起當成無所畏此約相說

二者一卽多多卽一如經頌云

一卽是多多卽一義味寂滅悉平等遠離一異顚倒相

是名菩薩不退住此約理說問旣其各各無性

那得成其一多耶答

此由法界實德緣起力用普賢境界相應所以一多常成不增不減也

次明一卽多多卽一者如似一卽十緣成故

若十非一一不成故何但一不成十亦不成

如柱若非舍爾時則無舍若有舍亦有柱

卽以柱卽是舍故有舍復有柱

一卽十十卽一故成一復成十也問若一卽十

此乃無有一若十卽一此乃無有十那言一之與十

復言以卽故得成耶答一卽非一者是情謂一

今所謂緣成一緣成一者非是情謂一故

經頌云一亦不爲一爲破諸數故淺智著諸法

見一以爲一問前明一中多多中一者

卽一中有十十中有一此明一卽十有何別耶答

前明一中十者離一無有十而十非是一

若此明一卽十者離一無有十而十卽是一

緣成故也二同體門者還如前門

相似還明一中多多中一一卽多多卽一

今就此門中說者前異體門言一中十者

以望後九故名一中十此門言一中十者

卽一中有九故言一中十也問若一中卽有九者

此與前異體門中一卽十有何別耶答此中言有九者

有於自體九而一不是九若前異體說者

一卽是彼異體十而十不離一問一中旣自有九者

應非緣成義答若非緣成豈得有九耶問

一體云何得有九答若無九卽無一

次明同體門中一卽十者還言一者緣成故一卽十

何以故若十非一一不成故一卽十旣爾

一卽二三亦然問此中言自體一卽十者

與前同體一中十有何別耶答前明自體中有十

而一非是十此明一卽十而一卽是十

以此爲異問此明一體卽十爲攝法盡不答

隨智差別故亦盡亦不盡何者如一若攝十

卽不爲盡若具說卽無盡也問爲攝自門無盡

爲攝餘門亦無盡耶答一無盡餘亦無盡

若餘不盡一亦不盡若一成一切卽成

若一不成一切卽不成是故此攝法卽無盡復無盡

成一之義也於三四義猶若虛空卽是盡

更不攝餘故名無盡故知亦攝盡不盡也問

旣言一卽能攝者爲只攝一中十

亦得攝他處十答攝他十亦有盡不盡義何以故

離他無自故一攝他處卽無盡而成一之義

他處十義如虛空故有盡經云菩薩在於一地

普攝一切諸地功德此宗鏡錄是一乘別敎

不思議門圓融無盡之宗不同三乘敎中所說

如上一多無□之義

不可以意解情思作限量之見唯淨智眼以六相十玄該之

方盡其旨耳則知融攝無邊包含匪外

如法華神力品云諸佛於此得阿□多羅三□三菩提

諸佛於此轉于法輪諸佛於此而般涅槃又經云

慈悲爲佛眼正念爲佛頭妙音爲佛耳

香林爲佛鼻甘露爲佛口四辯爲佛舌

六度爲佛身四攝爲佛手平等爲佛指戒定爲佛足

種智爲佛心金光明經疏云法性身佛者

非是凡夫二乘下地之所能見唯應度者

示令得見此卽無身之身無相之相一切智爲頭

第一義諦□八萬四千法門髮大悲眼

中道白毫無漏鼻十八空舌四十不共齒弘誓肩

三三昧腰如來藏腹權實智手定慧足

如此等相莊嚴法性身佛也牛頭初祖云

諸佛於此得菩提者此是心處得菩提色處轉法輪

眼處入涅槃若爾者身中究竟解脫法身

常在淨土具足更少何物復更何求

初發心時便成正覺

此宗鏡中所有智行主伴皆同一際□有信者悉同法流但如一圓鏡之中

無別分析如華嚴論云此經法門

總是十方諸佛同行共行更無新故如大王路

發跡登之者卽是無奈不行之何一念隨善根

少分見性智慧現前總是不離佛正覺根本智故

不離普賢行故如普賢一念中少分善心

總是向法流者故經云聞如來名號及所說法門

聞而不信猶能畢竟至於金剛智地

何況信修者也又云

此華嚴經中解行法門修學悟入必能成就十住法門住佛種性

生一來家爲佛眞子

不同權敎初地菩薩以誓願成佛此華嚴經直論實證位不論誓願

爲此敎門總一時一際一法界無異念前後情絶

凡聖一性不論情繫

應以無念無作法界照之可見若立情見不可信也設生信者

玄信佛語故非是自見若自見者情絶想亡

心與理合智與境冥方知萬境性相通收若不如斯

心常彼此是非競作垢淨何休

若也稱性情亡法界重玄之門自達一多純雜自在含容

總別之門圓融自在於利生之法善達諸根

隨所堪能悉皆成益敬承親近者皆能拔之

所以稱性故凡行一事悉遍法界

若隨事作則有分限如摩訶般若經云

欲以一食供養十方各如□河沙等諸佛及僧

當學般若波羅蜜

欲以一衣華香瓔珞□香塗香燒香燈燭幢幡華蓋等供養諸佛及僧

當學般若波羅蜜論問曰菩薩若以一食供養一佛及僧

尙是難事何況十方如□河沙等諸佛及僧

答曰供養功德在心不在事也

若菩薩以一食大心悉供養十方諸佛及僧

亦不以遠近爲□是故諸佛皆見皆受

是知但運一心廣大無際功德智慧二種莊嚴

六度萬行無不圓滿則知一毫空性法界無差

一微塵中具十方分是以法華會上十方佛國通爲一土

分身共座同證一乘亦如華嚴敎明

此土說法十刹咸然仰先聖之同歸令後學之堅信

偶斯敎者莫大良緣如秉大炬以燭幽關

炳然見性似駕迅航而渡深濟□爾登眞

故云一句染神必當成佛二字經耳七世不沈

所利唯人所約唯己百福殊相同入無生

萬善異流俱會平等今宗鏡中亦復如是

正直捨方便但說無上道一切諸法中唯以等觀入

若執方便廣辯諸乘則失佛本懷違於大旨

如法王經云若定根機爲小乘人說小乘法

爲闡提人說闡提法是斷佛性是滅佛身

是說法人當歷百千萬劫墮諸地獄何以故

衆生之性卽是法性從本已來無有增減

云何於中分別藥病如是解者

卽一切法無非佛法矣問如何是一切法皆是佛法答

一切法唯心心卽是佛心卽是法

如學人問忠國師經云一切法皆是佛法

殺害還是佛法不答一切施爲皆是佛智之用

如人用火香臭不嫌亦如其水淨穢非汚以表佛智也

是知火無分別蘭艾俱焚水同上德方圓任器

所以文殊執劍於瞿曇鴦掘持刀於釋氏

豈非佛事乎若心外見法而生分別

直饒廣作勝妙之事亦非究竟

問心性本淨寂照無遺何假智光而爲鑒達

答心是正因雖然了照以客塵煩惱所遮

若無智慧了因而不能顯古德云智照心原

卽是了因如空與日略有十義以辯難思

一謂日與空非卽非離二非住非不住

三如日善作破暗良緣顯空之要四雖復滅暗顯空

空無損益五理實無損事以推之暗蔽永除

性乃無增空界所含萬像皆現

六而此虛空性雖淸淨若無日光則有暗起七非以虛空

空故自能除暗暗若除者必假日光

八日若無空無光無照空若無日暗不自除

九然此暗性無來無去日之體相亦不生不滅

十但有日照空則乾坤洞曉

以智慧日照心性空亦復如是釋曰一智與心非卽非離云何非卽

以智是能照心是所照能所異故云何非離

智是心之用用不離體故二非住非不住

云何非住智性離故云何非不住與心相應故

三智能破客塵顯了心性

四智雖去塵現性而心本無隱顯

五心雖本空要盡客塵方能普現法界

六心雖淸淨若無智光則爲客塵所蔽七非心自空不染客塵

塵若除者要因智光八智無心不照心無智不明

九客塵雖盡本無來去智雖起照亦無生滅

十但得智光則心性湛然寂照法界洞朗究竟淸淨

故知萬法無修策修而至無修

本性雖空亦由修空而顯空今宗鏡所錄深有所以

只爲衆生無智不修而墮愚闇不照心性枉陷輪□

若不得宗鏡之智光何由顯於心寶

且衆生無漏智性本自具足以客塵所蔽似鏡昏塵

但能知鏡本明塵卽□盡

客塵盡處眞性朗然如大涅槃經云如大村外有娑羅林

中有一樹先林而生足一百年

是時林主灌之以水隨時修治其樹陳朽皮膚枝葉悉皆脫落

唯貞實在如來亦爾所有陳故悉已除盡

唯有一切眞實法在所以一&C-;和尙歌云

萬代金輪聖王子只者眞如靈覺是

菩提樹下度衆生度盡衆生出生死不生死眞丈夫

無形無相大毘盧塵勞滅盡眞如在

一顆圓明無價珠

宗鏡錄卷第十三

丙午歲分司大藏都監開板

宗鏡錄卷第十四

慧日永明寺主智覺禪師延壽集

夫釋迦文佛開衆生心成佛知見達磨初祖

直指人心見性成佛若體此一心

云何是成佛之理答一心不動諸法無性以無性故

悉皆成佛華嚴經云佛子如來成正覺時

於其身中普見一切衆生成正覺

乃至普見一切衆生入涅槃皆同一性所謂無性

無何等性所謂無相性無盡性無生性無滅性

無我性無非我性無衆生性無非衆生性

無菩提性無法界性無虛空性

亦復無有成正覺性知一切法皆無性故得一切智

大悲相續救度衆生佛子譬如虛空一切世界

若成若壞常無增減何以故虛空無生故

諸佛菩提亦復如是若成正覺不成正覺亦無增減

何以故菩提無相無非相無一無種種故佛子

假使有人能化作□河沙等心

一一心復化作□河沙等佛皆無色無形無相

如是盡□河沙等劫無有休息佛子於汝意云何

彼人化心化作如來凡有幾何

如來性起妙德菩薩言如我解於仁所說義

化與不化等無有別云何問言凡有幾何普賢菩薩言

善哉善哉佛子如汝所說

設一切衆生於一念中悉成正覺與不成正覺等無有異何以故

菩提無相故若無有相則無增減佛子

菩薩摩訶薩應如是知成等正覺同於菩提一相無相

疏釋云所以知佛智遍者

無一衆生不有本覺與佛體無殊故經云

佛智潛流卽似佛智遍他衆生今顯衆生自有佛智故云遍耳

此有三意一明無一衆生不有

則知無性者非衆生數謂草木等已過五性之見

二者衆生在纏之因已具出纏之果法

故云有如來智慧非但有性後方當成亦非理先智後

是知涅槃對昔方便且說有性

後學尙謂談有藏無況聞等有果智誰當信者

三彼因中之果智卽他佛之果智

以圓敎宗自他因果無二體故不爾此說衆生有果何名說佛智耶

斯則玄又玄矣非華嚴宗無有斯理疑云

涅槃云佛性者名爲智慧有智慧時則無煩惱

今有佛智那作衆生釋云謂顚倒故不證

豈得言無如壯士迷於額珠豈是膚中無寶

謂若先無離倒寧有旣離則現明本不無

如貧得珠非今授與是以涅槃恐不修行故云

言定有者卽爲執著恐不信有故云

若言定無則爲妄語乍可執著不可妄語

又如來藏等經說有九種喩喩如來藏

謂如靑蓮華在泥水中未出泥人無貴者

又如貧女而懷聖胎如大價寶垢衣所纏如摩尼珠落在深□

如眞金像弊衣所覆如菴羅樹華實未開

亦如稻米在&C-A;&C-;中如金在&C-;如像在模

皆是塵中有佛身義與此大同也

又此無性理能成一切能壞一切則一成一切成

一壞一切壞一成一切成者卽因果交徹於中有二

一明生佛不二華嚴經云如來成正覺時

於其身中普見一切衆生成正覺等淨名經云

一切衆生卽菩提相卽菩提相于何不成

二明能所不二卽華嚴經云皆同一性所謂無性

淨名經云不行是菩提離意法故法卽是所

意卽是能良以心境同一性故生佛亦然

是以眞心不守自性故擧體隨緣成諸萬法

性卽體也以諸依唯心所現各無自體

虛假相依無決定性以無性故能隨異緣成立一切

若有定性猶如金石各有堅性不可令易

今此無性猶如於水遇冷成□逢火便煖

故中論偈云集若有定性先來所不斷

於今云何斷道若有定性先來所不修於今云何修

故知若有定性一切諸法皆悉不成

若無定性一切皆成又若衆生各各有性自體不移

則永作衆生無因成佛所以無性理同

以有空義故一切法得成

於畢竟空中熾然建立一切法若此一微塵法成

則盡十方虛空界一切異法一時成若有一微塵異法不成者

此間一毫之法亦不成失圓頓義

以一心一切心故若悟宗鏡成佛卽一切處成佛

所以金剛經云所在之處則爲有佛

若有一微塵處不成佛則不入宗鏡中故經云唯我一入者

三界六道凡聖無非我是一是人故

唯我一人耳故知若離此而修皆成權漸

如待空華而結果朝焰水以成□任滿三祇不入眞實

但自觀心見佛了諸法空

則不動念而親睹毫光靡運身而遍參法界

如佛在□利一夏安居佛以神力制諸人天不知處所

夏受歲已佛攝神足欲還閻浮

爾時須菩提於石室中住自思惟言佛□利下當至佛所禮佛耶

爲不至耶復自思惟佛常說法

若人以智慧力觀佛法身是名見佛中最

佛時已從□利下閻浮提四衆皆集人天相見

座中有佛及轉輪王諸天大集衆會莊嚴先未曾有

須菩提念今此大衆雖復殊特勢不久停

磨滅之法皆歸無常因此無常觀之初門

悉知諸法空無有實作是觀時卽得道證

時一切衆欲先見如來禮拜供養有蓮華色比丘尼

常爲他人呼爲□女欲除惡名便化爲輪王

七寶千子衆人見之皆悉避座

化王見佛還復本身爲比丘尼最先禮佛佛告尼言

非汝先禮我唯須菩提最初禮我所以者何

須菩提觀諸法空爲見法身得眞供養供養中最

非供養生身名供養也

是知若不自信心佛求他勝緣功業雖勤終非究竟

如華嚴如來出現品云佛子

設有菩薩於無量百千億那由他劫行六波羅蜜修習種種菩提分法

若未聞此如來不思議大威德法門

或時聞已不信不解不順不入不得名爲眞實菩薩

以不能生如來家故又以從緣故緣亦無自性

則一切不成念念散壞如隨差別雜染之緣

因名言建立故號衆生

於諸緣中求衆生性了不可得則衆生體空卽是壞義以有諸法故

則空義得顯若此一衆生義不成

則盡十方法界一切衆生悉皆不成故名一壞一切壞

所以諸佛知一切法皆無性故

得成就一切智起同體悲相續不斷盡未來際廣度有情

以一心無性成佛之理願一切衆生與我無異

知衆生本來一心不動常合天眞

以無性故不覺隨緣六趣昇降&C-A;受妄苦虛墮輪□

所以能起大悲相續度脫若無此無性之理

則大化不成善惡凡聖不可移易

若能如是解悟則是入不思議方便法門佛藏經云

諸法若有決定體性如析毛髮百分之一者

是則諸佛不出於世亦終不說諸法空□證頓義

華嚴經頌云

能於一念悉了知一切衆生無有餘了彼衆生心自性達無性者所行道

不退轉法輪經云爾時三菩薩住世尊前

以曼陀蓮華散於佛上散已作如是言

我於此法深生信解無有疑惑其第一者白佛言世尊

若有人說如來我卽如來

於此法中都無疑惑第二菩薩復白佛言世尊若有人

稱說世尊我卽世尊亦於此法悉無疑惑

第三菩薩白佛言世尊

若有人稱說阿羅訶三□三佛陀我卽阿羅訶三□三佛陀

亦於此法悉無疑惑乃至阿難白佛言世尊

云何菩薩作如是說佛言此三菩薩善解假名故作是說故

知但是凡聖諸法皆是假名從心建立

若能了達一切平等卽知凡聖諸法不出假名

假名不出眞如之性如大般若經云

爾時善現告欲色界諸天衆言汝諸天衆

說我善現佛眞弟子隨如來生云何善現隨如來生

謂隨如來眞如生故所以者何

如來眞如無來無去善現眞如亦無來無去

故說善現隨如來生如來眞如卽一切法眞如一切法眞如

卽如來眞如如是眞如無眞如性

亦無不眞如性善現眞如亦復如是故說善現隨如來生

釋曰若如來眞如

卽一切法眞如者非獨善現隨如來生

乃至一切法界衆生悉隨如來生何者以如來眞如卽自眞如故

如是眞如無眞如性者以此眞如

是言說中極亦不可立故云喚作如如早是變也旣無眞如之性

亦無非眞如之性

如是了達方爲究竟眞如矣雁腋經云爾時舍利弗問諸比丘言

大德何緣說如是語我今始於六師出家

諸比丘言大德舍利弗

從今已往六師諸佛等同一相無增無減大德舍利弗

我等今知諸師不異於出家中無所分別故言出家舍利弗言

大德何緣說言從今佛非我尊諸比丘言

大德舍利弗我從今往自然明了

熾然明了不假餘明我自歸依非餘歸依自歸自尊

是故說言佛非我尊何以故我不離佛佛不離我

乃至舍利弗言大德何故說

從今往說無有業諸比丘言大德舍利弗

我從今往知一切說究竟涅槃是中無有調伏無非調伏

以是故言我說無業如來藏經云世尊

告金剛慧言善男子

我以佛眼觀一切衆生貪欲□癡諸煩惱中有如來智如來眼如來身

結加趺坐儼然不動善男子

一切衆生雖在諸趣煩惱身中有如來藏常無染汚德相備足

如我無異楞伽經云如來藏自性淸淨

轉三十二相入於一切衆生身中華嚴入法界品中

□瑟□羅居士得菩薩解脫不般涅槃際法門

常供養□檀座佛塔告善財言

我開□檀座如來塔門時得三昧名佛種無盡善男子

我念念中入此三昧

念念得知一切無量殊勝之事乃至善男子

我唯得此菩薩所得不般涅槃際解脫如諸菩薩摩訶薩

以一念智普知三世一念遍入一切三昧

如來智日□照其心於一切法無有分別

了一切佛悉皆平等如來及我一切衆生等無有二

知一切法自性淸淨無有思慮無有動轉

而能普入一切世間離諸分別

住佛法印悉能開悟法界衆生又頌云如心境界無有量

諸佛境界亦復然如心境界從意生佛境如是應觀察

法華經云如是我成佛已來甚大久遠

壽命無量阿僧祇劫常住不滅衆有疑云

成道旣久常此敎化中間所有然燈毘婆沙尸棄等佛

成道入滅說法度衆生復是誰耶古釋云

於是中間說然燈佛等成道入滅

如是皆以智慧方便善巧分別說於他佛

非離我身別有彼佛金剛經論云衆生身內有佛亦非密

身外有亦非密乃至非身內非身外有

非非內非非外有□非密也衆生卽是故名爲密

寶藏論云不遣一法不得一法不修一法

不證一法性淨天眞可謂大道乎

眞一是以遍觀天下莫非眞人孰得此理同其一倫

台敎云只觀十法界衆生卽是佛

十法界衆生陰佛陰無毫芥之殊

三世佛事衆生四儀無不圓足華嚴論云若少見性者亦得佛乘

如大海中一毫之□乃至多□

一一□中皆得大海

如是菩薩五位之中十位十地一一位內皆有佛果如彼海水一毫之□

不離佛性得諸行故以彼佛性而有進修如華嚴經

直以全佛果不動智等十智如來示凡信修

如有凡夫頓昇寶位身持王位遍知臣下

一切群品無不該含

華嚴經中法門菩薩行相亦復如是從初發心十住之始

頓見如是如來法身佛性無作智果遍行普賢一切萬行

隨緣不滯悉皆無作涅槃經云佛性非是作法

但爲客塵煩惱所覆故是故今從十住初位

以無作三味自體應眞煩惱客塵全無體性

唯眞體用無貪瞋癡任運卽佛

故一念相應一念成佛一日相應一日成佛

何須數劫漸漸而修多劫積修三祇至果

心緣劫量見障何休諸佛法門本非時攝計時立劫非是佛乘

又經云

一切世界海微塵數劫所有諸佛出興于世親近供養者

明無功之智遍周無法不佛佛卽法也十方虛空無有間缺

針鋒毛端無不是一切法一切佛故

但有微塵許是非染淨心皆不是見佛也以智眼印之又云

都擧佛刹微塵數佛者智滿行遍無非佛故

皆悉承事者卽聖凡同體無一不佛法

空無間也以普眼觀之徹其心境無不佛也

智隨諸行一切皆佛故如是見者

以事而論亦實如是表法而論一切總實是佛故

若一法一物不是佛見者當知是人卽是邪見

非正見也卽有能所是非諸見競生

不得入此普賢文殊智眼境界

是以若有異想雜念續續而起故號衆生則能所互興是非交諍

卽是邪見若了妄念無相外境自虛

則一切刹塵無非正覺所以釋摩訶衍論云

一念初起無有初相者謂心起者無有初相可知

而言知初相卽謂無念者則是除疑令生勝解

謂有衆生作如是疑極解脫道會本覺時微細初生

知得有耶知得無耶若知有者

極解脫道當非無念所以者何知有初念有初念故

若知無者極解脫道當不能有所以者何

旣無初念待何念無立解脫有如是疑故今自通言

所知之相從本已來自性空無能知之智

從本已來無有起時旣無所覺之相

亦無能覺之智豈可得言有細初相智慧可知

而言說知初相者卽是現示無念道理所以者何

法性之理

雖無所知之初起相亦無能知之始覺智而能通達無所知相無能知智

無所有覺都非空無是故今且依此道理作如是說

知初相耳是故一切衆生不名爲覺

以從本來念念相續未曾離念故說無始無明者

卽是成立上無念義謂金剛已還一切衆生

獨力業相大無明念未出離故

則是現示一切衆生皆是有念名爲衆生

一切諸佛皆得無念名爲佛故

自此已下現示始覺境界周遍圓滿謂大覺者已到彼岸

遍知一切無量衆生一心流轉作生住異滅四相故如論云

若得無念者則知心相生住異滅故以何義故

如是知耶得自無念時一切衆生平等得

故如論云以無念等故以何義故唯一行者

得無念時一切衆生悉得無念

一一衆生皆悉各各有本覺故此義云何謂一行者

始覺圓滿同本覺時遍同一切無量衆生本覺心中

非自本覺所以者何

自性本覺遍衆生界無不至故淸淨覺者得無念時

一切衆生皆得無念者淸淨覺者斷無明時

一切衆生亦可斷耶若爾何過若始覺者

斷無明時一切衆生皆得斷者

何故上言金剛已還一切衆生獨力業相大無明念未出離故不名爲覺

若諸衆生無始無明未得出離而與諸佛同得無念者無念等義唯有言說無有實義

豈可得言一切衆生皆有本覺亦有始覺決斷此難則有二門一者自宗決斷二者望別決斷

自宗決斷者此論正宗

爲欲現示一切衆生同一相續無差別故可得一修行者

無始無明究竟斷時一切衆生亦同斷盡

一修行者滿始覺時一切衆生亦同得滿

是故三身本有契經中作如是說爾時世尊告文殊言

文殊師利我由二等而成正覺一者斷等二者得等

言斷等者我極解脫道初發起時

一切衆生所有無始無明一時究竟頓決斷故

言得等者我初成道滿始覺時一切衆生皆滿足故

是名二等故望別決斷者

擧圓滿者望衆生界無一一法而非淸淨擧諸衆生望無上尊

入無明藏無所覺知皆悉淸淨無所障□

無念等義而得成立入無明藏無所覺知

上上所說文無相違過擧此一隅應廣觀察

自此已下融諸始覺令同本覺

謂五十一分滿始覺時實無轉勝漸次之果

亦無究竟圓滿之極所以者何一切始覺四相俱時而得住止

皆無自立從本已來一味平等自性圓滿

契同無二一相覺故如論云

而實無有始覺之異

以四相俱時而有皆無自立本來平等同一覺故起信流云豁然大悟覺了自心

本無所轉今無所諍本來平等

種種夢念動其心原覺心初起者是明所覺相心初起者

依無明有生相之心體令動念今乃證知

離本覺無不覺卽動念是靜心故言覺心初起

如迷東爲西悟時乃知西卽是東心無初相者

本由不覺有心生起今旣覺故心無所起

故言無初相今究竟位動念都盡唯一心在

故言無初相無明永盡歸一心原更無起動

故言得見心性心卽常住更無所進名究竟覺

未至心原夢念未盡欲滅此動望到彼岸

而今旣見心性夢相都盡覺知自心本無流轉

今無明靜息常自一心是以證知佛地無念

此是擧因而證果也馬祖大師云

汝若欲識心□今語言卽是汝心喚此心作佛

亦是實相法身佛亦名爲道經云

有三阿僧祇百千名號隨世應處立名如隨色摩尼珠

觸靑卽靑觸黃卽黃體非一切色如指不自觸

如刀不自割如鏡不自照

隨緣所見之處各得其名此心與虛空齊壽

乃至輪□六道受種種形卽此心未曾有生未曾有滅

爲衆生不識自心迷情妄起諸業受報迷其本性

妄執世間風息四大之身見有生滅

而靈覺之性實無生滅汝今悟此性名爲長壽

亦名如來壽量喚作本空不動性

前後諸聖□會此性爲道今見聞覺知元是汝本性亦名本心

更不離此心別有佛此心本有

今有不假造作本淨今淨不待瑩拭自性涅槃

自性淸淨自性解說自性離故是汝心性

本自是佛不用別求佛汝自是金剛定

不用更作意凝心取定縱使凝心斂念作得亦非究竟

志公和尙生佛不二科云衆生與佛不殊

大智不異於愚何用外求珍寶身內自有明珠

正道邪道不二了知凡聖同途迷悟本無差別

涅槃生死一如究竟攀緣空寂

推求憶想淸虛無有一法可得蕭然直入無餘

傅大士頌云還原去何須次第求法性無前後

一念一時修又頌云凡地修聖道果地習凡因

□行無所踐常度無度人眞覺大師歌云

雪山肥□更無雜純出醍□我常納

一性圓通一切性一法遍含一切法一月普現一切水

一切水月一月攝諸佛法身入我性

我性同共如來合一地具足一切地非色非心非行業

彈指圓成八萬門刹那滅□阿鼻業

一切數句非數句與吾靈覺何交涉百門義海云

發菩提者今了達一切衆生及塵毛等無性之理

以成佛菩提智故

所以於佛菩提身中見一切衆生成等正覺又衆生及塵毛等

全以佛菩提之理成衆生故

所以於衆生菩提中見佛修菩提行是故佛是衆生之佛

衆生卽佛之衆生縱有開合終無差別

如是見者名菩提心起同體大悲敎化衆生也

又策林問云衆生爲迷諸佛爲悟體雖是一約用有差

若以衆生通佛佛亦合迷若以佛通衆生

衆生合悟答□以非衆生爲衆生

亦以非佛爲佛不□存而□奪不妨壞而常成

隨緣且立衆生之名豈有衆生可得約體

權施法身之號寧有諸佛可求莫不妄徹眞原

居一相而□有眞該妄末入五道而常空

情談則二界難通智說乃一如易就然後雙非雙

是卽互壞互成見諸佛於衆生身觀衆生於佛體

仰山和尙問&C-CD;山和尙云眞佛住何處&C-CD;山云

以思無思之妙反靈焰之無窮

思盡還原性相常住事理不二眞佛如如

斯則無住無離能見眞佛履平等道矣故云六道之道

離善之惡離惡之善二乘之道離漏之無漏

菩薩之道離邊之中諸佛之道無離無至

何以故一切諸法卽是佛道故所以先德云

夫大道唯心卽心是佛只依一心而修

卽是根本之智亦是無分別智卽能分別

無窮自具一切智故不同起心遍計

故知凡有心者悉皆成佛如今行是佛行坐是佛坐語是佛語

默是佛默所以云阿鼻依正常處極聖之自心

諸佛法身不離下凡之一念此非分得

可謂全收以不信故決定爲凡

以明了故舊來成佛然成佛之義約性虛玄隨相對機

卽有多種如華嚴演義云隨門不同種種有異

門唯有多且略分四一約性卽一眞法界

二約相卽無盡事法三性相交徹

顯此二門不卽不離四以性融相德用重重初約體門者問

體是佛不答應成四句一是佛

法性身無所不至故經云性空卽是佛故二非佛

絶能所覺爲其性故平等眞法界非佛非衆生故

三亦佛非佛以法性身無自性故四雙非

性與無性雙泯絶故經頌云無中無有二

無二亦復無三世一切空是則諸佛見

二就相門有二一情二非情眞心隨緣變能所故

然此二門各分染淨謂無明熏眞如成染緣起

眞如熏無明成淨緣起染成萬類淨至成佛

以修淨緣斷彼染緣方得成佛

依此二義則生佛不同於淨緣中復有因果因有純雜

果有依正若約純門隨一菩薩盡未來際唯修一行

一一皆然若約雜門萬行齊修盡未來際

若約因門盡未來際常是菩薩若約果門

盡未來際常是如來經云

爲衆生故念念新新成等正覺若雙辯門盡未來際修因得果

若約雙非盡未來際非因非果便同眞性

前之三門雙具悲智雙融心境第三性相交徹門

曲有四門一以性隨相同第二門

二寄相歸性同第一門三雙存無□具上二門

依此則悲智雙運性相齊驅寂照雙流成大自在

四互奪雙亡則性相俱絶沒同果海無成不成

第四以性融相門相雖萬差無不卽性

性德無盡全在相中以性融相相如於性

令上諸門皆無障□因果交徹純雜相融

事事相參重重無盡今就性門四句之內是卽佛門

不取餘三就相門中約有情門是淨非染

是果非因是一分義非此所用就交徹門

佛則性相雙融生則會相歸性今經正約第四

以性融相一成一切皆成謂以佛之淨性融生之染

以佛一性融生之多令多染生隨一眞性

皆如於佛已成佛竟非唯有情會

萬類相融爲佛體無不皆成故肇公云會萬物而成已者

其唯聖人乎又云

故聖人空同其體萬物無非我以佛之性融於物性同佛皆成

以物之性融佛之相故令三業等於萬類

卽今經意而非餘門故云隨門不同今是成佛門也

頓敎多同約性四門終敎卽同性相交徹

始敎有二門幻有卽空同會相歸性

但唯心現多同第二小乘人天皆同相門由此有云

無情成佛是約性相相融以情之性融無情相

以無情相隨性融同有情之相

故說無情有成佛義若以無情不成佛義融情之相

亦得說言諸佛衆生不成佛也

以成與不成情與無情無二性故法界無限故佛體普周故

色空無二故法無定性故十身圓融故

緣起相由故生界無盡故爲因周遍故遠離斷常故

萬法虛融故故說一成一切成也

非謂無情亦有覺性同情成佛若許此成則能修因

無情變情情變無情便同邪見是以性非巧拙

解有精&C-;智妙而見在須臾機鈍而悟經塵劫

所以古德云夫佛體幽玄非卽色蘊

亦不離色蘊一異性空眞性自現如密嚴經偈云

碎抹於金&C-;&C-;中不見金智者巧融鍊

眞金方乃顯分剖於諸色乃至爲極微及析求諸蘊

若一若異性佛體不可見亦非無有佛

且如悟入宗鏡中成佛不離一念

若前念是凡後念是聖此猶別敎所收

今不動無明全成正覺故華嚴論云如將寶位直授凡庸

如夜夢千秋覺已隨滅傅大士白梁武帝云

今欲將如意寶珠淸淨解脫照徹十方

光色微妙難可思議意欲施於人主

若受者疾得阿□多羅三□三菩提故知若一念決定信受者

不間刹那便登覺位如維摩經云維摩詰言

然汝等便發阿□多羅三□三菩提心

是卽出家是卽具足又法華經云

爾時龍女有一寶珠價直三千大千世界持以上佛

佛卽受之龍女謂智積菩薩尊者舍利弗言

我獻寶珠世尊納受是事疾不答言甚疾女言

以汝神力觀我成佛復速於此

故知一切含生心珠朗耀理無前後明昧隨機

或因&C-D;而隱膚中對明鏡而顯現或因遊而沈水底

在安徐而得之或處輪王□中建大功而受賜

或繫貧人衣&C-E;惺智願而猶存

宗鏡明文同證於此如是信者究竟無餘

卽是一念知一切法是道場成就一切智故

據此諸聖開示心佛了然設有抱疑退屈之者雖未信受

若成佛之理未曾暫虧如人不識眞金認爲銅鐵

銅鐵但有虛名金性未曾暫變如今執者

不知本是□謂今非亦匪昔迷而力始悟

如上廣引委曲證明

只爲卽生死中有不思議性於塵勞內具大菩提身

以障重之人聞皆不信甘稱絶分唯言我是凡夫

旣不能承紹佛乘弘持法器遂乃一向順衆生之業

背覺合塵生死之海彌深煩惱之籠轉密

所以遍集祖佛言敎頓釋群疑

令於言下發明直見無生自性方知與佛無異萬法本同

始信眞詮有玆深益問六祖云善惡都莫思量

自然得入心體洞山和尙云學得佛邊事

猶是錯用心今何廣論成佛之旨答

今宗鏡錄正論斯義以心冥性佛理合眞空

豈於心外妄求隨他勝境如華嚴記云

若達眞空尙不造善豈況惡乎若邪說空謂豁達無物

或言無□不妨造惡若眞知空善順於理恐生動亂

尙不起心慕善惡背於理以順妄情

豈當可造若云無□不□造惡

何不無□不□修善而斷惡耶厭修善法尙恐有著心

恣情造惡何不懼著明知邪見惡衆生也

乃至入理觀佛猶恐起心更造業思特違至理

故楞伽經云佛告大慧

前聖所知轉相傳授妄想無性菩薩摩訶薩獨一靜處自覺觀察

不由於他離見妄想上上昇進入如來地

是名自覺聖智相又云一切無涅槃無有涅槃佛

無有佛涅槃遠離覺所覺所覺是相能覺是見

遠離覺所覺名自覺聖智以亡能所處成佛故

夫限量所知從他外學欲窮般若海

莫得其源如於□河中投一升鹽

水無鹽味飮者不覺若內照發明徹法原底無理不照

無事不該如經云佛言我住於無念法中

得如是黃金色身三十二相放大光明照無餘世界

宗鏡錄卷十四

宗鏡錄卷第十五

慧日永明寺主智覺禪師延壽集

問旣博地凡夫位齊諸佛者

云何不具諸佛神通作用答非是不具但衆生不知

故華嚴宗云諸佛證衆生之體用乘生之用

所以志公和尙歌云日□未心地何曾安了義

他家文字有親&C-D;莫起功夫求的意

任□橫絶忌諱長在人間不居世運用元來聲色中

凡夫不了爭爲計如有學人問大安和尙

如何是諸佛神通師云汝從何處來對云

江西來師云莫不□語不對云終不謬言

學人再問如何是神通師云果然妄語

斯皆可驗□是現前日用不知故

諸佛將衆生心中眞如體相用三大之因爲法報化三身之果

豈可更論具不具耶如今若實未薦者

但非生因之所生唯在了因之所了大涅槃經云

生因者如泥作甁了因者如燈照物

若智燈□照凡聖一如若意解觀之眞俗似別

然世間多執事相迷於眞理故法華經云

取相凡夫隨宜爲說金剛經云

但凡夫之人貪著其事所以一切經論皆破衆生身心事相等執

如寶藏論離微品云夫經論者

莫不就彼凡情破彼根量種種方便皆不住於形事

若不住形事者則不須一切言說及以離微也

故經云隨宜說法意趣難解雖說種種之乘

皆是權接方便助道法也然非究竟解脫涅槃

如有人於虛空中□作種種色相及種種音聲然彼虛空實無異相受入變動

故知諸佛化身及以說法亦復如是

於實際中都無一異是以天地合離虛空合微

萬物動作變化無爲夫神中有智智中有通通有五種

智有三種何爲五種通一曰道通二曰神通

三曰依通四曰報通五曰妖通妖通者

狐狸老變木石精化附傍人神聰慧奇異此謂妖通

何謂報通鬼神逆知諸天變化中陰了生

神龍隱變此謂報通何謂依通約法而知

緣身而用乘符往來藥餌靈變此謂依通

何謂神通靜心照物宿命記持種種分別皆隨定力

此謂神通何謂道通無心應物緣化萬有

水月空華影像無主此謂道通何謂三智

一曰眞智二曰內智三曰外智何謂外智

謂分別根門識了塵境博覽古今皆通俗事

此名外智何謂內智自覺無明割斷煩惱

心意寂靜滅無有餘此名內智何謂眞智

體解無物本來寂靜通達無涯淨穢不二故名眞智

眞智道通不可名目餘所有者皆是邪僞

僞則不眞邪則不正惑亂心生迷於本性

是以深解離微達彼諸有自性本眞出於群品

夫智有邪正通有眞僞若非法眼精明難可辯了

是以俗間多信邪僞少信正眞

大敎偃行小乘現用故知妙理難顯也百丈廣語云

應物隨形變現諸趣離我我所猶屬小用

是佛事門收大用者大身隱於無形大音匿於希聲

龐人心靜見眞如性心通法亦通十八斷行□

但自心無□何愁神不通如是解者

方入宗鏡之中所有施爲皆入律行

自然成辦一切佛事如淨名私記云得入律行者

如優波離章是名奉律是名善解端坐不用

經營辦供養具而常作佛事心行中求

已上□約性用心通不約事解或諸家兼事說者

或云衆生理具諸佛事圓或云衆生在因諸佛證果

或云衆生客塵所遮諸佛種現俱盡

或云衆生妄見所隔諸佛五眼圓通又台敎多約本跡

明凡聖不二辯生佛之因果故肇法師云

本跡雖殊不思議一所以湛然尊者

約三觀四敎十如十乘一念三千等

於此跡門論其十妙若知跡門尙妙本門可知

遂撮略色心不二等十門明權實之宗辯能所之化故云

爲實施權則不二而二開權顯實則二而不二

斯則始終明不二十門者一色心不二門者

且十如鏡乃至無諦一一皆有總別二意

總在一念分別色心何者初十如中

相唯在色性唯在心體力作緣義兼色心

因果唯心報唯約色十二因緣苦業兩兼惑唯在心

四諦則三兼色心滅唯在心

二諦三諦皆俗具色心眞中唯心一實諦及無諦准此可見

旣知別已攝別入總一切諸法無非心性

一性無性三千宛然當知心之色心卽心名變

變名爲造造謂體用是則非色非心而色而心

唯色唯心良由於此

故知但識一念遍見己他生佛他生他佛尙與心同況己心生佛

寧乖一念故彼彼境法差而不差

二內外不二門者凡所觀境不出內外

外謂託彼依正色心卽空假中卽空假中妙故色心體絶

唯一實性無空假中色心宛然豁同眞淨

無復衆生七方便異不見國土淨穢差品

而帝網依正終自炳然所言內者

先了外色心一念無念唯內體三千卽空假中

是則外法全爲心性心性無外攝無不周十方諸佛法界有情

性體無殊一切咸遍誰云內外色心己他

此卽用向色心不二門成三修性不二門者

性德只是界如一念此內界如三法具足

性雖本爾籍智起修由修照性由性發修

在性則全修成性起修則全性成修

性無所移修常宛爾修又二種順修逆修順謂了性爲行

逆謂背性成迷迷了二心心雖不二

逆順二性性事□殊可由事不移心

則令迷修成了故須一期迷了照性成修

見性修心二心俱泯又了順修對性有離有合

離謂修性各三合謂修二性一修二各三共發性三

是則修雖具九九只是三

爲對性明修故合修爲二二與一性如水爲波

二亦無二亦無波水應知性指三障是故具三

修從性成成三法爾達無修性唯一妙乘無所分別

法界洞朗此由內外不二門成四因果不二門者

衆生心因旣具三軌此因成果名三涅槃

因果無殊始終理一若爾因德已具何不住因

但由迷因各自謂實若了迷性實唯住因故

久硏此因因顯名果只緣因果理一

用此一理爲因理顯無復果名豈可仍存因號

因果旣泯理性自忘只由忘智親&C-D;致使迷成厚薄

迷厚薄故强分三惑義開六卽名智淺深

故如夢勤加空冥惑絶幻因旣滿鏡像果圓

空像雖卽義同而空虛像實像實故稱理本有

空虛故迷轉成性是則不二而二立因果殊

二而不二始終體一若謂因異果因亦非因

曉果從因因方剋果

所以三千在理同名無明三千果成咸稱常樂三千無改無明卽明

三千□常俱體俱用此以修性不二門成

五染淨不二門者

若識無始卽法性爲無明故可了今無明爲法性法性之與無明

遍造諸法名之爲染無明之與法性遍應衆緣

號之爲淨濁水淸水波濕無殊

淸濁雖卽由緣而濁成本有濁雖本有而全體是淸

以二波理通擧體是用故三千因果俱名緣起

迷悟緣起不離刹那

刹那性常緣起理一一理之內而分淨穢別則六穢四淨通則十通淨穢

故知刹那染體悉淨三千未顯驗體仍迷

故相似位成六根遍照照分十界各具灼然

豈六根淨人謂十定十分眞垂跡十界亦然

乃至果成等彼百界故須初心而遮而照

照故三千□具遮故法爾空中終日雙亡終日雙照

不動此念遍應無方隨感而施淨穢斯泯

亡淨穢故以空以中仍由空中轉染爲淨

由了染淨空中自亡此以因果不二門成

六依正不二門者已證遮那一體不二

良由無始一念三千以三千中生陰二千爲正

國土一千屬依依正旣居一心一心豈分能所

雖無能所依正宛然是則理性名字觀行

已有不二依正之相故使自他因果相攝

但衆生在理果雖未辦一切莫非遮那妙境

然應復了諸佛法體非遍而遍衆生理性非局而局始

終不改大小無妨因果理同依正何別

故淨穢之土勝劣之身塵身與法身量同

塵國與寂光無異是則一一塵刹一切刹

一一塵身一切身廣狹勝劣難思議淨穢方所無窮盡

若非三千空假中安能成玆自在用

如是方知生佛等彼此事理互相收

此以染淨不二門成七自他不二門者隨機利他事乃憑本

本爲一性具足自他方至果位自卽益他

如理性三德三諦三千自行唯在空中

利他三千赴物物機無量不出三千

能應雖多不出十界十界轉現不出一念

土土互生不出寂光衆生由理具三千故能感

諸佛由三千理滿故能應應遍機遍欣赴不差

不然豈能如鏡現像鏡有現像之理形有生像之性

若一形對不能現像則理鏡有窮形事未通

若與鏡像隔則容有是理無有形對而不像者

若鏡未現像由塵所遮去塵由人磨

現像非關磨者以喩觀法大旨可知

應知理雖自他具足必籍緣了爲利他功

復由緣了與性一合方能稱性施設萬端則不起自性

化無方所此由依正不二門成八三業不二門者

於化他門事分三密隨順物理得名不同

心輪鑒機二輪設化現身說法未曾毫差

在身分於眞應在法分於權實二身若異

何故乃云卽是法身二說若乖何故乃云皆成佛道

若唯法身應無垂世若唯佛道誰施三乘

身尙無身說必非說身口平等等彼意輪

心色一如不謀而化常冥至極稱物施爲

豈非百界一心界界無非三業界尙一念三業豈殊

果用無虧因必稱果若信因果方知三密有本

百界三業俱空假中故使稱宜遍赴爲果

一一應色一一言音無不百界三業具足

化復作化斯之謂歟故一念凡心

已有理性三密相海一塵報色同在本理毘盧遮那

方乃名爲三無差別此以自他不二門成

九明權實不二門者平等大慧常鑑法界

亦由理性九權一實實復九界權亦復然權實相冥

百界一念亦不可分別任運常然

至果乃由契本一理非權非實而權而實此卽如前

心輪自在致令身口赴權實機三業一念

無乖權實不動而施豈應隔異對說

卽以權實立稱在身則以眞應爲名三業理同權實冥合

此以三業不二門成十受潤不二門者

物理本來性具權實無始熏習或權或實

權實由熏理□平等遇時成習願行所資

若無本因熏亦徒設遇熏自異非由性殊

性雖無殊必藉幻發幻機幻感幻應幻赴

能化所化□非權實然由生具非權非實成權實機

佛亦果具非權非實爲權實應物機應契身土無偏

同常寂光無非法界故知三千同在心地

與佛心地三千不殊四微體同權實益等

此以權實不二門成

已上□是約理事權實因果能所等解釋大凡理事二門非一非異

如大智度論云有二種門一畢竟空門

二分別好惡門今依分別門中則理是所依爲本

事是能依爲末又理妙難知爲勝事&C-;易見爲劣

如今□可從勝不可徇劣但得理本

本立而道生事則自然成矣又理實應緣

無□事之理事因理立無失理之事

如今不入圓信之者皆自鄙下凡遠推極聖

斯乃不唯失事理亦全無但悟一心無□自在之宗

自然理事融通眞俗交徹若執事而迷理永劫沈淪

或悟理而遺事此非圓證何者理事不出自心

性相寧乖一旨若入宗鏡頓悟眞心

尙無非理非事之文豈有若理若事之執

但得本之後亦不廢圓修如有學人問本淨和尙云

師還修行也無對云我修行與汝別

汝先修而後悟我先悟而後修是以若先修而後悟

斯則有功之功功歸生滅若先悟而後修

此乃無功之功功不虛棄所以融大師信心銘云

欲得心淨無心用功又若具智眼之人

豈得妄生□濫況似明目之者終不墮於溝坑

若盲禪闇證之徒焉知六卽狂慧徇文之等

奚識一心如今但先令圓信無疑

自居觀行之位古人云一生可辦豈虛言哉

切不可迷性徇修執權害實棄本逐末認妄遺眞

據世諦之名言執無始之熏習將言定旨立解明宗

一向合塵背於本覺如昔人云

妄情牽引何年了辜負靈臺一點光又眞覺大師歌云

覺卽了不施功一切有爲法不同

住相布施生天福猶如仰箭射虛空

勢力盡箭還墜招得來生不如意爭似無爲實相門

一超直入如來地但得本莫愁末如淨&C-;璃含寶月

旣能解此如意珠

自利利他終不歇且如世間有福之人於伏藏內得摩尼珠

法爾以種種磨治然後自然雨寶況悟心得道之者

亦復如是旣入佛位法爾萬行莊嚴悲智相續

如華嚴經中第十法雲地菩薩

況如大摩尼珠有十種性十地品云佛子

譬如大摩尼珠有十種性出過衆寶何等爲十一者從大海出

二者巧匠治理三者圓滿無缺四者淸淨離垢

五者內外明徹六者善巧鑽穿

七者貫以寶縷八者置在&C-;璃高幢之上

九者普放一切種種光明十者能隨王意雨衆寶物

如衆生心充滿其願佛子當知菩薩亦復如是

有十種事出過衆聖何等爲十一者發一切智心

二者持戒頭陀正行明淨

三者諸禪三昧圓滿無缺四者道行淸白離諸垢穢

五者方便神通內外明徹六者緣起智慧善能鑽穿

七者貫以種種方便智縷

八者置於自在高幢之上九者觀衆生行放聞持光

十者受佛智職墮在佛數能爲衆生廣作佛事

故知悟道如得珠豈無磨治莊嚴等事問

若不具神變將何攝化答

若純取事相神通有違眞趣如輔行記云修三味者忽發神通

須急棄之有漏之法虛妄故也故止觀云能障般若

何者種智般若自具諸法能泯諸相

未具已來但安於理何須事通若專於通是則障理

又不唯障理反受其殃如鬱頭勝意之徒

卽斯類矣夫言眞實神變者

無非演一乘門談無生理一言契道當生死而證涅槃

目擊明宗卽塵勞而成正覺刹那而革凡爲聖

須臾而變有歸空如此作用豈非神變耶

所以寶積經云文殊師利白佛言世尊夫說法者

爲大神變若是下劣根機之者

諸佛大慈不令孤棄一期方便黃葉止啼如維摩經云

以神通惠化愚癡衆生

若上上根人只令觀身實相觀佛亦然如昔有彭城王問諸大德等

貴若證果卽得成聖者

與我左腋出水右腋出火飛騰虛空放光動地我卽禮拜汝爲師

牛頭融大師答云善哉善哉不可思議

今若責我如此證果者恐與道乖審如是成佛者

幻師亦得作佛且與諸大德及諸人士證者

昔釋迦在於僧中演無上道與僧不異

維摩在俗說解脫果與俗不殊勝□女人說大乘法

女相不改善星比丘行闡提行僧相不移

此乃正據其內心解與不解以爲差隔

何關色身男女相貌衣服好醜

若言形隨證改貌逐悟遷是聖者則瞿曇形改方成釋迦

維摩相遷乃成金粟卽知證是心證非是形遷

悟是智變非關相異譬如世間任官之人

爲遷改官官高豈卽貌別又古人云不改舊時人

只改舊時行履處設或改形換質千變萬化

皆是一心所爲乃至神通作用出沒自在

易小令大展促爲長豈離一心之內

故知萬事無有不由心者但證自心言下成聖

若不識道具相奚爲故金剛經云

若以三十二相觀如來者轉輪聖王卽是如來又偈云

若以色見我以音聲求我是人行邪道不能見如來

古人云若不達此理

縱然步步脚踏蓮華亦同魔作龐居士偈云色聲求佛道

結果反成魔若決定取神通勝相作佛者

不唯幻士成聖

乃至天魔外道妖狐精魅鬼神龍蜃等皆悉成佛彼咸具業報五通盡能變化故

若不一一以實相勘之何辯眞僞

但先悟宗鏡法眼圓明則何理而不通何事而不徹

一切佛事攝化之門自然成就如華嚴論云經云

入深禪定得佛神通者以心稱理原

無出入體無靜亂體無造作性任理自眞

不生不滅理眞智應性自遍周三世十方一時普應

對現色身隨智應而化群品而無來往

亦不變化名佛神通智無依止無形無色

體無來去性自遍周非三世攝而能普應三世之法

名曰神通是故經云智入三世而無來往

爲三世是衆生情所妄立非實有故

爲智體無形無色不造不作而應群品名之爲神

圓滿十方無法不知無根不識名之爲通又云

法華經云種種性相義我及十方佛

乃能知是事聲聞及緣覺不退諸菩薩皆悉不能知

此等卽是門前三乘也爲未明

世間相常住是法住法位

爲三乘同厭苦集樂修滅道之心未明苦集本唯智起

不了滅道本自無修無造無作化諸群品如幻住世

性絶無明卽是佛故一念相應一念佛一日相應一日佛

何須苦死要三僧祇但自了三界業能空業處

任運接生卽是佛也何須變易方言成佛

龍天變易豈爲佛耶三乘之人亦變易

何故待三僧祇佛方成故十地之上方能見性

是故經云若以色性大神力而欲望見調御士彼

卽&C-B;目顚倒見彼爲不識最勝法佛者覺也

覺業性眞業無生滅無得無證不出不沒

性無變化本來如卽是佛故

隨緣六道行菩薩行變化神通接引迷流佛非變化

淨名經云雖成正覺轉于法輪不捨菩薩之道

是菩薩行故以此善財十住初心

於妙&C-;山上德雲比丘所

得憶念一切諸佛境界智慧光明普見法門卽便成正覺

然後始詣諸友求菩薩道行菩薩行當知正覺體用之時

卽心無作處卽是佛故不須修行

設當行滿亦不移今故如化佛示成化相之時

苦行麻麥剃髮持衣捨諸飾好藉草等事爲化外道

經中佛自和會非佛自須如是等行

無增上慢者豈須如是一念任無作性佛智慧現前

無得無證卽是佛也

還如善財證覺之後方求菩提道菩薩行所以然者

爲覺道之後方堪入纏處俗無縛始能爲衆生說法解縛

若自有縛能解彼縛無有是處說時前後法是一時故

當知若欲行菩薩行須先成正覺又經頌云

文殊法常爾者爲文殊是諸佛之慧

不動智是體文殊是用

以將此一切諸佛一切衆生根本智之體用門

與一切信心者作因果體用故使依本故□至究竟果滿與因不異

無二性故方名初發心畢竟心二種不別

明此十信心難發難信難入聞之者皆云

我是凡夫何猶可得是佛故設少分信者

卽責神通道力是故當知且須如是正信

方始以正信正見法力加行如法進修分分無明薄

解脫智慧明依自得法淺深

漸當神通德用隨自己得信猶未得何索神通說言漸漸者

不移一時一法性一智慧

無依住無所得中漸漸故以十玄六相義圓之

法性理中無有漸頓但爲無始無明慣習熟卒令契理

純熟難故而有漸漸問佛稱覺義覺何等法答

無法之法是名眞法無覺之覺是名眞覺

則妙性無寄天眞朗然華嚴經頌云

佛法不可覺了此名覺法諸佛如是修一法不可得

無字寶□經云爾時勝思惟菩薩白佛言

何等一法是如來所證覺知善男子

無有一法如來所覺善男子於法無覺是如來覺善男子

一切法不生而如來證覺

一切法不滅而如來證覺是以若有覺乃衆生無覺同木石

俱非眞性不契無緣無覺之覺方齊大旨

無覺故不同衆生覺故不如木石則一覺一切覺

無覺無不覺無覺故慧解寂然

無不覺故虛懷朗鑒又見心常住稱之曰覺一成一切成

一覺一切覺言窮慮絶不壞假名

故云始成正覺問初發心時便成正覺者

云何復說後心菩提答非初非後不離初後

如大智度論云不但以初心得亦不離初心得

所以者何若但以初心得不以後心者

菩薩初發心便應是佛若無初心云何有第二第三心

第二第三心以初心爲根本因緣

亦不但後心亦不離後心者是後心亦不離初心

若無初心則無後心初心集種種無量功德

後心則具足具足故能斷煩惱習得無上道

須菩提此中自說難因緣初後心心數法不俱

不俱者則過去已滅不得和合

若無和合則善根不集善根不集云何成無上道

佛以現事譬喩答如燈炷非獨初焰□亦不離初焰

非獨後焰□亦不離後焰而燈炷□

佛語須菩提汝自見炷□非初非後而炷□

我亦以佛眼見菩薩得無上道不以初心得

亦不離初心亦不以後心得亦不離後心而得無上道

燈譬菩薩道炷喩無明等煩惱

焰如初地相應智慧

乃至金剛三昧相應智慧□無明等煩惱炷亦非初心智焰亦非後心智焰

而無明等煩惱炷□盡得成無上道

又如燈雖念念滅而能相續破闇心亦如是

雖念念不住前後不俱而能相續成其覺慧成無上道

淸□疏云華嚴經云

了知境界如幻如夢如影如響亦如變化

若諸菩薩能與如是觀行相應於諸法中不生二解一切佛法疾得現前

初發心時卽得阿□多羅三□三菩提

知一切法卽心自性成就慧身不由他悟者

夫初心爲始正覺爲終何以初心便成正覺

故云知一切法卽心自性故覺法自性卽名爲佛

故經頌云佛心豈有他正覺覺世間

斯良證也斯則發者是開發之發非發起之發也

何謂現前之相夫佛智非深情迷謂遠

情亡智現則一體非遙旣言知一切法卽心自性

則知此心卽一切法性今理現自心

卽心之性已備無邊之德矣成就慧身者上觀法盡也

正法當興今諸見亡也佛智爰起

覺心則理現理現則智圓若鏡淨明生非前非後

非新非故寂照湛然不由他悟者成上慧身

卽無師自然智也又不由他悟是自覺也

知一切法是覺他也成就慧身爲覺滿也

成就慧身必資理發見夫心性豈更有他

若見有他安稱爲悟旣曰心性自亦不存

寂而能知名爲正覺故法華經云

爲一大事因緣故出現於世聞示悟入佛之知見夫一者

卽古今不易之一道大者是凡聖之心體故

十方諸佛爲此一大事出現於世

皆令衆生於自心中開此知見若立種種差別是衆生知見

若融歸一道是二乘知見若一亦非一是菩薩知見

若佛知見者當一念心開之時如千日□照

不俟更言卽是祖師西來卽是諸佛普現

故云念念釋迦出世步步彌勒下生

何處於自心外別求祖佛則知衆生佛智本自具足

若欲起心別求卽成遍計之性故六祖云

本性自有般若之智自用智慧觀照不假文字

若如是者何用更立文字今爲未知者

假以文字指歸令見自性若發明時

卽是豁然還得本心於本心中無法不了故云悟無念法者

萬法盡通悟無念法者見諸佛境界

是知若入無念法門成佛不出刹那之際

若起心求道徒勞神於塵劫之中

如釋迦文佛從過去無量劫來承事供養無數□河沙等諸佛

皆不得記何以故以依止所行有所得故

至燃燈佛時因獻五莖蓮華乃得授記釋迦之號

方達五陰性空心無所著始見天眞之佛

頓入無得之門故將蓮華獻佛用表證明

所以華嚴經頌云性空卽是佛不可得思量

尙不用瞥起思量豈況勞功永劫

宗鏡錄卷第十五

丁未歲分司大藏都監開板

宗鏡錄卷第十六

慧日永明寺主智覺禪師延壽集

夫卽心成佛者爲卽眞心爲卽妄心答

唯卽眞心悟心眞故成大覺義故稱爲佛問

若卽眞心有何勝義若卽妄心成何過咎答

畢竟空門理無朕跡分別之道事有開遮

妄心者從能所生因分別起發浮根之暫用

成對境之妄知若離前塵此心無體

因境起照境滅照亡隨念生塵念空塵謝

若將此影事而爲佛身旣爲虛妄之因只成斷滅之果

眞心者湛然寂照非從境生含虛任緣未嘗作意

明明不昧了了常知舒之無□卷之無跡

如澄潭瑩野明鏡懸空萬像森羅豁然虛鑒

不出不入非有非無

斯則千聖冥歸萬靈交會信之者徹大道之原底體之者

成常住之法身祖佛同指此心而成於佛

亦名天眞佛法身佛性佛如如佛亦非離妄妄無體故

亦非卽眞眞非卽故眞妄名盡卽離情消

妙圓覺心方能顯現又以本具故方能開示

故云如來正覺心與衆生分別心契同無二

爲開示悟入之方便

是以若衆生心與諸佛心各異如何說開只爲契同方垂方便

如藏中無寶徒勞掘鑿只爲有寶不廢人功

但發信心終當見性故云我爲汝保任此事終不虛也

所以云摩尼珠人不識如來藏&C-E;親收得

六般神用空不空一顆圓光色非色

如是的指何用別求耶故心丹訣云茫茫天下虛尋覓

未肯□頭自相識信師行到無爲鄕

始覺從來枉施力所以華嚴論云以無明住地煩惱

便爲一切諸佛不動智一切衆生皆自有之

只爲智體無性無依不能自了會緣方了

故知一切衆生皆是佛智不得了緣無由覺悟

了卽成佛如大品經云

有菩薩初發心卽坐道場爲如佛所以龐居士偈云

心若如神自虛不服藥病自除白蓮華如意珠

無勞覓莫驅驅智者觀財色了了如幻虛

衣食支身命相勸學如如時至移庵去無物可盈餘

又古人云一丸療萬病不假藥方多問

若卽眞心成佛妄覺墮凡則妄念違宗眞心順覺

斯乃眞妄有二體用分離如何會通圓融一旨

答眞妄無性常契一原

豈有二心而互相卽以性淨無染妄不可得如幻刀不能斫石

苦霧不能染空爲不了一心之人所以說卽

如台敎問云無明卽法性無復無明

與誰相卽答如爲不識□人指水是□指□是水

但有名字寧復有二物相卽耶

是知時節有異融結隨緣濕性常在未曾變動

乃至卽凡卽聖亦復如是凡聖但名一體無異

故先德釋華嚴經云一世界盡法界亦如是者

知一眼如一切眼如皆然

擧譬如一人身有手足一切人皆有手足是以不了此一心皆成二見

若凡夫執著此心造輪□業

二乘厭棄此心求灰斷果又凡夫無眼

將菩提智照成煩惱火燒

如大富盲兒坐寶藏中擧動□□爲寶所傷二乘將如來四德秘藏爲無常五陰

謂是賊虎龍蛇□怖馳走縛脫雖殊取捨俱失

若諦了通達之者不起不滅無得無生

了此妄心念念無體從何起執念念自離

不須斷滅尙不得一何況二乎

故知諸法順如證圓成而情無理有群情違旨執遍計

而情有理無順常在違一道而何曾失體情不乖理

千途而未暫分岐洞之而情理絶名

了之而順違無地是以法法盡合無言之道

念念皆歸無得之宗天眞自然非于造作

如無言菩薩經云爾時舍利弗謂無言菩薩曰汝族姓子

不能語言云何欲問如來義乎無言曰

一切諸法悉無文字亦無言詞所以者何

一切衆生皆悉自然無諸言敎及衆想念

所以若約事備陳則凡聖無差而差若就理融卽

則生佛差而不差是以差與不差

俱不離眞如之體如華嚴演義云無差之差者

是圓融上之行布也差之無差者是行布上之圓融也

如攬別成總非離別外而有此總

如是融攝無法不歸則三乘非三五性非五如是妙解

方被宗鏡之光離此見生悉乖不二之旨問

若一切衆生卽心是佛者

則諸佛何假三祇百劫積功累德方成答爲復學一乘實法

爲復趣五性權機此論自證法門

非述化儀方便且楞伽經說有四佛一化佛二報生佛

三如如佛四智慧佛隨機赴感名之爲化

酬其往因名之爲報本覺顯照名爲智慧

理體無二故曰如如華嚴經明十種佛

所謂於安住世間成正覺佛無著見願佛出生見

業報佛深信見住持佛隨順見涅槃佛深入見

法界佛普至見心佛安住見

三昧佛無量無依見本性佛明了見隨樂佛普授見

叉佛總具十身一衆生身二國土身三業報身

四聲聞身五緣覺身六菩薩身七如來身八智身

九法身十虛空身若別依五敎隨敎不定

一小乘敎有二身佛一生身二法身

二大乘初敎有三身佛一法身二應身三化身

三終敎有四身佛一理性身二法身三報身

四應化身四頓敎唯一佛身一實性佛

五一乘圓敎有十身佛又約性成佛五敎差別不同

小乘唯悉達一人爲佛性初敎半成半不成

以有性無性分故爲佛

終敎凡有心者當得作佛除草木等頓敎無佛無性離言說相爲佛

圓敎無所不有佛性以三種世間皆是爲佛

若三種世間皆是爲佛者

則內外心境無非佛矣又約心成佛小乘以善心修所得爲佛

初敎心性爲佛終敎以心相性泯爲佛

頓敎心本不生爲佛圓敎以心無□無盡爲佛

又天台明四敎佛一藏敎佛二通敎佛三別敎佛

四圓敎佛若以如如佛心佛本性佛

誰人不具若以國土身法身虛空身何法不圓

則處處而皆是寶坊丘陵誰立念念而咸成正覺

妄想何分如盲者不睹光明

非朝陽夕魄之過咎似小果不聞圓頓

豈佛心妙旨之親&C-D;但以法弱由於根微道廣在乎量大

淺機自感妙有證作無常薄福所宜

珍寶化爲瓦礫空迷己眼錯認他身分實際以千差

致化儀之百變如大方等無想經云

爾時佛告大雲密藏菩薩言善男子

汝今當燃大智慧燈破諸衆生狂愚黑闇

若言如來眞實出生輸頭檀舍出家學道修習苦行壞魔兵衆

坐於道場成菩提道當知是人卽是謗佛

寧當斷首拔出其舌終不出此虛妄之言何以故

非是善解如來秘密語故又大涅槃經云

若言釋迦如來從兜率天降神母胎乃至八相成道此是聲聞曲見

故云爲劣解衆生母胎出現是以入此宗鏡出語無過擧念皆眞

若未到斯門說是成非攝心猶錯如圓覺經云

動念之與息念皆歸迷悶信心銘云

不識玄旨徒勞念淨融大師云悟此宗人

道佛不是亦得若未信者設念佛亦成妄語

故知不達宗鏡凡有見解盡成謗佛謗法謗僧

任萬慮千思未有相應之日□了此旨自然一念無差

所以華嚴論云從初發心十住之首

以三昧力頓印三界三世一際諸法一味

解脫涅槃常寂滅味更無始終因果一際諸性一性

諸智一智諸相一相諸行一行三世一念

一念三世乃至十世如是等法自在無□

此經法門無始無終名爲常轉法輪

是故此經敎門依本安立以備大根依本一際不立始終

爲非虛妄見故入一總得餘爲法界一際故

不同權學見未盡故入餘總得一

爲法界體無□故如圓珠無方如明鏡頓照如虛空無隔

如響無依如影不□如化人所生此法門者

是該括始終一際圓滿無□無成無壞

無出無沒常轉法輪若人了得此法門者

佛智自然智無師智之所現前爲此法無出沒故

還以自然無出沒智而自能得之

非情繫思量之所能得也一切權敎法門總在其中

一時而說爲諸權敎不出法界無三世故

各依自見無量差殊此一乘敎是始成正覺時說

若依情是最初成佛時說若依智無始終說

故知成佛說法不離一念如華嚴經中

毘目仙人執善財手

卽時善財自見其身往十方十佛刹微塵數世界中

到十佛刹微塵數諸佛所見彼佛刹及其衆會諸佛相好種種莊嚴

乃至或經百千億不可說不可說佛刹微塵數劫乃至時彼仙人放善財手

善財童子卽自見身還在本處是知不動本位之地

而身遍十方未離一念之中而時經億劫本位不動

遠近之刹歷然一念靡移延促之時宛爾

不依宗鏡何以消文萬法冥歸終無別旨問

無性理同一時成佛者

云何三乘等人見佛有其差別答隨心感現影像不同

自業差殊非佛有異觀一水而俄分四等皆自見殊

共寶器而飯色不同非他業變

則全心是佛全佛是心卽眞如心是法身佛且法身無相

眞性無形形相尙無云何差別

皆是自識照影不同如五百婆羅門見灰身而起信

□師羅長者睹三尺而發心無邊身菩薩

窮上界而有餘住小聖之凡夫觀丈六而無盡

如觀佛三昧經云佛白父王及&C-B;阿難

吾今爲汝悉現具足身相說是語已佛從座起

令衆俱起令觀如來從頂順觀至足輪相

復從足相逆觀至頂一一身分分明了了

如人執鏡自見面像若生垢惡不善心者

若有能毁佛禁戒者見像純黑猶如灰人

五百釋子但見灰人有千比丘見赤土色

優婆塞十六人見黑象脚色優婆夷二十四人見如聚墨

比丘尼見如白銀優婆塞優婆夷有見如藍染靑色

四衆悲淚釋子拔髮碎身自述所見

乃至佛各爲說過去宿因致玆異色故識論云

境隨業識轉是故說唯心又密跡經云

一切天人見佛色量或如黃金白銀諸雜寶等

乃至或見丈六或見一里或見十里

乃至百億無量無邊遍虛空中是則名爲如來身密

故知隨見不同跡分多種不唯見佛觀法亦然

隨智淺深法成高下如大涅槃經云

十二因緣下智觀故得聲聞菩提中智觀故得緣覺菩提

上智觀故得菩薩菩提

上上智觀故得佛菩提乃至八相成道不出刹那際三昧門

隨衆生見聞自分時分故先德云

是故如來於一念中八相成道不出刹那際者

以降生時卽是成道時卽是度人時卽是入滅時何以故

以一切法同時俱成故一成一切成

華嚴經云不離覺樹而昇釋天者疏釋云

佛得菩提智無不周體無不在無依無住無去無來

然以自在卽體之應應隨體遍

緣感前後有住有昇閻浮有感見在道樹

天宮有感見昇天上非移覺樹之佛而昇天宮

故云不離覺樹而昇釋殿法慧偈云佛子汝應觀

如來自在力一切閻浮提皆言佛在中此不離也

我等今見佛住於須彌頂此而昇也

又古師釋有十義一約處相入門

以一處中有一切處故是此天宮等本在樹下故不須起

然是彼用故說昇也二亦約相入門

以一處入一切處故樹遍天中亦不須起

欲用天宮表法昇進故云昇也三由一切卽一故天在樹下

四由一卽一切故樹在天上不起等准前

五約佛身謂此樹下身卽滿法界遍一切處

則本來在彼不待起也機熟令見故云昇也

是故如來以法界身常在此卽是在彼

六約佛自在不思議解脫謂坐卽是行住等

在此卽在彼皆非下位測量故也七約緣起相由門

八約法性融通門九約表示顯法門

十約成法界大會門

不思議經云以一切佛一切諸法平等平等皆同一理如陽焰等

一切衆生及諸如來一切佛土皆不離想

乃至若我分別佛卽現前若無分別都無所見想能作佛

離想無有如是三界一切諸法皆不離心

普賢觀經云爾時行者聞普賢說深解義趣

憶持不忘日日如是其心漸利

普賢菩薩敎其憶念十方諸佛隨普賢敎正心正意

漸以心眼見東方佛身黃金色端嚴微妙

見一佛已復見一佛如是漸漸遍見東方一切諸佛

心想利故遍見十万一切諸佛無量壽經云

諸佛如來是法界身入一切衆生心想中

是故汝等心想佛時

是心卽具三十二相八十隨形好是心作佛是心是佛

諸佛正遍知海從心想生

此無量壽經爲中下之機作十六觀想令韋提夫人等暫現佛身

恐生外解故有此說是心是佛之文令生實見

華嚴出現品云佛子

譬如大海其水潛流四天下地及八十億諸小洲中有穿鑿者無不得水

而彼大海不作分別我出於水佛智海水亦復如是

流入一切衆生心中

若諸衆生觀察境界修習法門則得智慧淸淨明了

而如來智平等無二無有分別但隨衆生心行異故

所得智慧各各不同佛子是爲如來心相

又問明品頌云譬如水一味因器有差別佛福田亦然

衆生心故異又頌云譬如淨明鏡

隨色而現像佛福田如是隨心獲衆報起信論云

復次眞如用者謂一切諸佛在因地時

發大慈悲修行諸度四攝等行觀物同己普皆救脫

盡未來際不限劫數如實了知自他平等

而亦不取衆生之相以如是大方便智

滅無始無明證本法身任運起於不思議業

種種自在差別作用周遍法界眞如等

而亦無有用相可得何以故一切如來唯是法身第一義諦

無有世諦境界作用但隨衆生見聞等故

而有種種作用不同此用有二一依分別事識

謂凡夫二乘心所見者是名化身

此人不知轉識影現見從外來取色分限

然佛化身無有限量二依業識

謂諸菩薩從初發心乃至菩薩究竟地心所見者名受用身

身有無量色色有無量相相有無量好

所住依果亦其無量功德莊嚴隨所應見無量無邊

無際無斷非於心外如是而見

此諸功德皆因波羅蜜等無漏行熏及不思議熏之所成就

具無邊喜樂功德相故亦名報身又凡夫等所見

是其&C-;用隨六趣異種種差別

無有無邊功德樂相名爲化身初行菩薩見中品用

以深信眞如故得少分見

知如來身無去無來無有斷絶唯心影現不離眞如

然此菩薩猶未能離微細分別以未入法身位故

淨心菩薩見微細用如是轉勝乃至菩薩究竟地中

見之方盡此微細用是受用身

以有業識見受用身若離業識則無可見

一切如來皆是法身無有彼此差別色相互相見故古釋云

依分別事識謂凡夫二乘心所見者

是名化身者凡夫二乘未知唯識計有外塵

卽是分別事識義今見佛身亦謂心外

順彼事識分別計度迷於唯心故言從外來

不達卽色是心無有分劑故云取色分劑不能盡知問

佛身何故唯衆生眞心與諸佛體平等無二答

但衆生迷於自理起諸妄念

是時眞如但顯染相以本覺內熏妄心故有厭求

有厭求故眞用卽顯厭求劣故相用卽&C-;

厭求漸增用亦微細如是漸漸乃至心原

無明旣盡厭求都息始覺同本用還歸體平等平等無二無別

未至心原已還用於識中隨根顯現

故云識中現也問若據此義用從眞起

何說言轉識現耶答轉識卽是賴耶中轉相

依此轉相方起現識現諸境界此識卽是眞妄和合問

若據此義乃是衆生自心中眞如之用

云何說云佛報化也答衆生眞心則諸佛體無差別

若隨流生死卽妄有功能

妄雖有功離眞不立若返流出纏眞有功能

眞雖有功離妄不顯就緣起和合中說其用耳

旣從法身起報化用何得不是衆生眞心耶

以眞心是法家之身凡聖同共一法身故經云心造諸如來

所以卽心是佛故問若眞心卽佛者

何故云從波羅蜜等因緣生答此約本覺隨染義說

然其始覺覺至心原平等一際有何差別

又卽以諸佛悲智爲增上緣衆生機感

種子爲因託佛本質上自心變影像

故云在自識中現法界品彌伽長者徹見十方佛海

顯此定者唯心之觀知衆生界無量無邊皆心現故

明隨心念佛諸佛現前以唯心觀遍該萬法

今約上中下根隨自心觀

見佛不同有其四等一凡夫由帶過去六道惡業習氣不盡

或見佛是樹神天神黑脚象三尺等身二小乘

由帶業生滅之見

見佛是金槍馬麥打身出血俱非樂相三大乘初終頓等

三敎菩薩由是唯識觀

佛乃是賴耶識中轉識所現之相故見此佛身唯是心現不離眞如無有分劑

遍一切處隨衆生根自然顯現此是樂相

四一乘圓敎菩薩以法界圓明之智依正該攝理事人法以此之智感見十身理事無□

又三世融通一切是故佛身不離十方道樹

常脂六天智乃遍觀一切□無作念

十四科法身義云經明法身者跡指丈六同人身是衆義

而無非法故有法身之稱尋經之旨

以如來照體虛存爲身累盡爲法

乃是所以眞法身也然卽以善感應應卽隨類成異

但於見者是有佛常無身故經云如來之身是幻化身

問佛必無身者云何以解感丈六耶答

衆生以未足之善仰感如來至足之地

道足卽能應化無方未足故唯見其所見法

不達卽身是虛幻也問夫感應之道皆由情徹冥契

故致事效於當時內外理應是同

如婦人詣情幽冥城爲之崩孝至而石開此卽事隨心變

云何以善感丈六而云是虛幻身耶

答城崩石開此由情感於物物實故崩開

非虛解感法身法身非有但信解爲惑所壅隔

故見丈六爲實豈非人自見所感耶問

丈六若是虛幻何由傳於實理耶答理妙非&C-;不傳

猶影之傳於形也問法身無形者

爲卽法身是丈六爲法身外別有丈六耶答感法身爲丈六

何有別也如聲感谷而出響

豈容谷外別有響哉問衆生爲緣法身生見

爲緣丈六生見耶答感見法身所應何緣見法身

如見影知有樹不見樹也問法身是常丈六亦是常不

答丈六理是常但於人是無常故經云

如暗中樹影非肉張所見也古釋云

佛常無身者明感應非眞法身是實感是能感屬衆生

應謂所應屬佛以衆生有感佛之善自見不同

有見釋迦丈六彌勒千尺

或睹無邊之相或見三尺之形與衆生根善有淺深

遂令應身精&C-;隨異

故云佛眞法身猶若虛空應物現形如水中月又佛常無身者

無分段變易之身以法身至妙不可以形質求故云無身

據乎實理非無妙色妙心妙色故能分形適變

妙心故能虛能鑒故天親頌云報化非眞佛

亦非說法者金光明經云

應化二身是假名有法身是眞實有道足卽能應化無方者

以法身道足故能應化無方卽是無所不應

無其定一之身衆生位居信解以未足之善

唯隨其所見丈六等身不足之善者

法雲已還信解善也至足之地者佛果極照道滿菩提

名至足之地

以善未足故不能了達丈六三尺等身卽是虛幻唯法身及自受用身

可名眞實如婦人詣情幽冥城爲之崩者

列女傳云杞梁妻就其夫屍於城下哭之

十日而城爲之崩孝至而石開者漠書云李廣無父

問其母曰我父何耶母曰

虎殺之遂行射虎於草中夜見石似虎射之沒羽

後射之終不入矣以城石之事隨心感變所以崩開

理妙非&C-;不傳由影之傳於形者

明丈六雖&C-;而能傳妙理託事表理寄言顯道猶影傳於形

亦如指指月淸□疏云舊佛新成曾無二體

新成舊佛法報似分無不應時故卽眞而應

應隨性起故卽應而眞三佛圓融十身無□

故辯應現卽顯眞成又佛身無依應機普現

謂色無定色若金剛之合未紫形無定形

猶光影之任修短相無定相似明鏡之對姸□

故隨樂皆見乃至一身多身

但由衆生分別心起故無積無從

其猶□安千器數步而千月不同一道澄江萬里而一月孤映

又如三舟其觀一舟停住二舟南北

南者見月千里隨南北者見月千里隨北

停舟之者見月不移是爲此月不離中流而往南北

設百千共觀八方各去則百千月各隨其去

是以情隔卽法身成異心通而玄旨必均□□自他

於佛何預是以眞身寥廓

與法界合其體包羅無外與萬化齊其用窮原莫二執跡多端

一身多身經論異說今說此經佛爲眞爲應

爲一爲多若言眞者何名釋迦居娑婆界

人天同見若云應者那言遮那

處蓮華藏大菩薩見見佛法身若云一者何以多處別現

若云異者何復言而不分身

故說此經佛□非前說卽是法界無盡身雲眞應相融一多無□

卽毘盧遮那是釋迦故常在此處卽他處故

遠在他方□住此故身不分異亦非一故

同時異處一身圓滿皆全現故

一切菩薩不能思故今先明十身後彰無□言十身者

如前所述今就佛上自有十身一菩提身二願身

三化身四力持身五相好莊嚴身六威勢身

七意生身八福德身九法身十智身

言無□者指歸中有十義一用周無□

謂於念劫刹塵等處遮那佛現法界身雲

業用無邊悉同遍故經頌云如於此處見佛坐

一切塵中亦如是等二相遍無□於一一差別用中

各攝一切業用如在胎中卽有出家成道等類

如是一切自在無□三寂用無□

雖現如是無邊自在然不作意不起念

常在三昧不□起用不思議品云

於一念中皆能示現一切三世佛敎化一切衆生

而不捨離諸佛寂滅無二三昧是爲諸佛不可譬喩不可恩議境界

譬如摩尼雨寶天鼓出聲皆無功用任運成就四依起無□如此所現雖無功用

皆依海印三昧之力而得顯現經頌云

一切示現無有餘海印三味威神力五眞應無□

卽此應現無盡身雲卽無生滅卽是法身平等一味不□業用無有限量六分圓無□

卽此遍法界慮舍那身一一身一一支分一一毛孔

皆亦有自舍那全身

是故分處卽圓滿經頌云如來無量功德海一一毛孔皆悉見

七因果無□

謂於身分毛孔處現自舍那往昔本生行菩薩行所受之身及佛眉間出勝音等塵數菩薩八依正無□

謂此身雲卽作一切器世間經頌云或作日月遊虛空

或作河池井泉等又亦潛身入彼諸刹

一一微細塵毛等處皆有佛身圓滿普遍九潛入無□

謂入衆生界如如來藏雖作衆生不失自性

故出現品云佛智潛入衆生又云

衆生心中有佛成正覺等又亦攝一切衆生在一毛孔

善化天王頌云汝應觀佛一毛孔

一切衆生悉在中等十圓通無□謂此佛身卽理卽事

卽一卽多卽依卽正卽人卽法卽此卽彼

卽情卽非情卽深卽廣卽因卽果卽三身卽十身

同一無□如是無□但是一心

若有外塵絲毫成滯如華嚴經頌云佛身非過去亦復非未來

一念現出生成道及涅槃

華嚴演義釋見佛差別今寄淸□五臺求見文殊

以況法界見佛差別總有十義一或多機異處各感見

二或同處各見三或異時別見四或同時異見

五或同時異處見六或同處異時見

七或異時異處見八或同時同處見

九或一人於同異交互時處見多人所見

十或一人於同異俱時處見一切人所見謂同時同處異時異處

名同異俱時處旣是一人時該多時

處遍諸處見通諸境故是普眼機也

故知文殊眞體尙非是一見者自有差殊可驗唯心

彌加深觀

又如云一文殊從一處東來卽一切處文殊者一約義復語其實德如前谿之月

卽是後谿及萬江百川之月全入前谿

所以爾者一切處月不離本月故

本月落谿則千處俱落二約表者文殊主般若門

若約觀照般若智了萬境無非般若若白日麗天

無物不明矣若實相般若無法非實相故無非般若

猶水遍波無波非水卽大般若經云

般若波羅蜜多淸淨故色淸淨

色淸淨故一切智智淸淨何以故若般若波羅蜜多淸淨

若色淸淨若一切智智淸淨

無二無二分無別無斷故通於觀照及實相也又問佛前唯一普賢

何以一一佛前各有多耶答含有二義

一緣起相由正約主伴兼明卽入

謂爲主須一爲伴必多此一者是卽多之一一切一也

多是全一之多一一切也二力用交徹

一有一切普賢之身不可思議略有三類一隨類身

隨人天等見不同故二漸勝身

乘六牙象等相莊嚴故三窮盡法界身帝網重重無有盡故

此第三身含前二身及無盡身又問

如上所說則無一處無有普賢今何不見釋有三意

一約機不見是盲者過

二不見是見見虛空身以虛空不可見若不見者眞見虛空

三亦遍不見處故者明見則不遍

何者以可見不可見皆是普賢身要令可見爲身

則普賢身不周萬有如智不可見豈非智身耶

明知由有不見之處方知遍耳

此第三身何人能見慧眼方見非肉眼所見

如是慧眼無見無不見矣

宗鏡錄卷第十六

丁未歲高麗國分司大藏都監奉&C-B;彫造

宗鏡錄卷第十七

慧日永明寺主智覺禪師延壽集

夫成佛之理或云一念或云三祇

未審定取何文以印後學答成佛之旨且非時劫

遲速之敎屬在權宜故起信論明

爲勇猛衆生成佛在於一念爲懈怠者得果須滿三祇

但形敎跡之言盡成方便楞嚴經□云

劫者是時分義而有成住壞空皆由衆生妄見所感

且妄見動外感風輪由愛發故外感水輪

由堅執心外感地輪由硏求□故外感火輪

由四大故起六根起六根故見六塵

見六塵故有時分若了無明根本一念妄心

則知從心所生三界畢竟無有且時因境立境尙本空

時自無體何須更論劫數多少

但一念斷無明何假更歷僧祇是以首楞嚴經云

如幻三摩提彈指超無學又云想相爲塵識情爲垢

二俱遠離則汝法眼應時淸明

云何不成無上知覺圓覺經云知幻卽離

不作方便離幻卽覺亦無漸次故知長短之劫由一念來

三乘趣果□是夢中說悟時事皆無多劫耳

所以法華經演半日爲五十小劫

維摩經演七日爲一劫又如涅槃經云屠兒廣額日殺千羊

後發心已佛言於賢劫中成佛

諸大菩薩及阿羅漢疑云我等成佛卽遠劫

廣額何故成佛在先佛言欲得早成者卽與早

欲得遠成者卽與遠若頓見眞性卽一念成佛

故知利鈍不同遲速在我

可驗心生法生心滅法滅矣以三界無別法但是一心作

一切境界皆因動念念若不生境本無體

返窮動念念亦空寂卽知迷時無失悟時無得

以無住眞心不增減故如首楞嚴經云佛言富樓那

汝豈不聞室羅城中演若達多

忽於晨朝以鏡照面愛鏡中頭眉目可見

瞋責己頭不見面目以爲□魅無狀狂走於意云何

此人何因無故狂走富樓那言是人心狂更無他故

佛言妙覺明圓本圓明妙旣稱爲妄云何有因

若有所因云何名妄自諸妄想展轉相因

從迷積迷以歷塵劫雖佛發明猶不能返

如是迷因因迷自有識迷無因妄無所依

尙無有生欲何爲滅得菩提者如寤時人

說夢中事心縱精明欲何因緣取夢中物

況復無因本無所有如彼城中演若達多

豈有因緣自怖頭走忽然狂歇頭非外來

縱未歇狂亦何遺失富樓那妄性如是因何爲在

汝但不隨分別世間業果衆生三種相續

三緣斷故三因不生則汝心中演若達多狂性自歇

歇卽菩提勝淨明心本周法界

不從人得何藉□勞肯□修證古釋云頭無得失者

頭喩眞性無明迷時性亦不失無明歇時亦不別得

歇卽菩提者但悟本體

五現量識一切萬行皆悉具足卽是菩提如涅槃經云

一切衆生本來成佛無漏智性本自具足

又頓從漸得名俱稱方便古釋云若據說頓亦是方便

若云漸頓俱是亦謗於佛俱不是亦謗於佛

是以本覺體上離頓漸離言說

何處有頓漸名字第六識動有分別不動卽等周法界

五現量識等一一根皆遍法界

眼見色時色不可得元來等法界法華經云是法住法位

世間相常住卽知世間一切諸相本來常任

何行位能知唯佛於道場知已導師方便說

爲衆生迷不知故說若知不俟更說

方知有說皆屬方便問卽自心成佛者還立他佛不

若決定不立則無諸佛之所威神建立加被護念等便成斷見答以自心性遍一切處故

所以若見他佛卽是自佛不壞自他之境

唯是一心衆生如像上之模若除模旣見自佛

亦見他佛何者雖見他佛卽是自佛

以自鑄出故亦不壞他佛

以於彼本質上雖變起他佛之形卽是自相分故變與不變皆是一心

所以因衆生迷悟二心有見不見自他之理

若約眞性迷悟何從自他俱泯

以法身無形無自他相見之相古德云迷有二種

一心外取境生想違理故不能見無相之佛

二取內蘊相不了性故不見心佛悟有二種

一了一切法卽心自性性亦非性情破理現

則見舍那身稱於法性無內外也二了蘊性相

則見自心之佛與舍那非一非異

如天帝釋不修天業宮殿何以隨身

轉輪王不作王因七寶無由聚集唯憑自善外感勝緣是以華嚴經云

佛子一切如來同一體性

大智輪中出生種種智慧光明佛子

汝等應知如來於一解脫味出生無量不可思議種種功德衆生念言

此是如來神力所造佛子

此非如來神力所造佛子乃至一菩薩不於佛所曾種善根

能得如來少分智慧無有是處

但以諸佛威德力故令諸衆生見佛功德

而佛如來無有分別無成無壞無有作者亦無作法佛子

是爲如來應正等覺出現之相寶藏論云

夫所以眞一無一而現不同或有人念佛佛現

念僧僧現但彼佛非佛非非佛而現於佛

乃至非僧非非僧而現於僧何以故彼妄心

□望現故不覺自心所現聖事緣起

一向爲外境界而有差別實非佛法僧而有異也

乃至譬如有人於大冶邊自作模樣方圓自稱

願彼融金流入我模以成形像

然則融金雖成形像其實融金非像非非像而現於像

彼人念佛亦復如是大冶金卽喩如來法身模樣者

卽喩衆生希望念融得佛故以念佛和合緣

生起種種身相然彼法身非相非非相

何謂非相本無定相何謂非非相緣起諸相

然則法身非現非非現離性無性非有非無

非心非意不可以一切量度也

但彼凡夫隨心而有卽生現佛想一向謂彼心外有佛

不知自心和合而有或一向言心外無佛

卽爲謗正法也釋曰何謂非相本無定相者

以因心所現外相無體從心感生緣盡卽滅何相之有

故云本無定相何謂非非相緣起諸相者

旣稱無定但隨緣現因緣和合幻相不無

故云緣起諸相若能不生分別不執自他

內不執有而取諸蘊外不執無而謗正法

則開眼合眼擧足下足非見非非見爲眞見佛矣

寶性論云依佛義故經云佛告阿難言如來者

非可見法是故眼識不能得見故依法義故

經云所言法者非可說事以是故

非耳識所聞故依僧義故經云所言僧者名無爲

是故不可身心供養禮拜讚歎

故知三寶如虛空相非見聞之所及

則衆生之心佛度佛心之衆生若有一法對治盡成邪見故六祖云

邪來正度迷來悟度愚來智度惡來善度

如是度者卽是眞度問旣心外無佛見佛是心

云何敎中有說化佛來迎生諸淨刹答

法身如來本無生滅從眞起化接引迷根

以化卽眞眞應一際卽不來不去隨應物心

又化體卽眞說無來去從眞流化現有往還

卽不來相而來不見相而見也不來而來

似水月之頓呈不見而見猶行雲之忽現問

如上所說眞體則湛然不動化則不來而來

正是心外有他佛來迎云何證自心是佛答

一是如來慈悲本願功德種子增上緣力

令曾與佛有緣衆生

念佛修觀集諸福智種種萬善功德力以爲因緣則自心感現佛身來迎

不是諸佛實遣化身而來迎接

但是功德種子本願之力以所化衆生時機正合

令自心見佛來迎則佛身湛然常寂無有去來

衆生識心託佛本願功德勝力

自心變化有來有去如面鏡像似夢施爲鏡中之形非內非外

夢&C-E;之質不有不無但是自心非關佛化

則不來不去約諸佛功德所云有往有還

就衆生心相所說是知淨業純熟目睹佛身

惡果將成心現地獄如福德之者執礫成金

業貧之人變金成礫礫非金而金現

金非礫而礫生金生但是心生礫現唯從心現轉變是我

金礫何從抱疑之徒可曉斯旨問

如前剖析理事分明佛外無心心外無佛

云何敎中更立念佛法門答只爲不信自心是佛

向外馳求若中下根權令觀佛色身繫緣&C-;念

以外顯內漸悟自心

若是上機只令觀身實相觀佛亦然如佛藏經云

見諸法實相名爲見佛何等名爲諸法實相

所謂諸法畢竟空無所有以是畢竟空無所有法念佛

乃至又念佛者離諸想諸想不生心無分別

無名字無障□無欲無得不起覺觀何以故

舍利弗隨所念起一切諸想皆是邪見舍利弗

隨無所有無覺無觀無生無滅通達是者

名爲念佛如是念中無貪無著無逆無順

無名無想舍利弗無想無語乃名念佛

是中乃至無微細小念何況&C-;身口意業無身口意業處

無取無攝無諍無訟無念無分別

空寂無性滅諸覺觀是名念佛舍利弗

若人成就如是念者欲轉四天下地隨意能轉

亦能降伏百千億魔況弊無明從虛□緣起無決定相

是法如是無想無戱論無生無滅

不可說不可分別無暗無明魔若魔民所不能測

但以世俗言說有所敎化而作是言汝念佛時

莫取小想莫生戱論莫有分別何以故

是法皆空無有體性不可念一相所謂無相

是名眞實念佛華嚴經頌云譬如日月住虛空

一切水中皆現影住於法界無所動

隨心現影亦復然又頌云譬如帝靑寶照物皆同色

衆生見佛時同佛菩提色釋云諸佛菩提之色

卽衆生心性之光以心無相故菩提亦復然

所以文殊頌云無色無形相無根無住處

不生不滅故敬禮無所觀又頌云虛空無中邊

諸佛心亦然心同虛空故敬禮無所觀

華嚴入法界品中

德雲比丘入憶念一切諸佛境界智慧光明普見法門乃至住一切世念佛門

隨於自心之所欲樂普見三世諸如來故

入不思議解脫境界品頌云心能普集無邊業

莊嚴一切諸世間了一切法皆是心

現身等彼衆生數入楞伽經偈云

佛及聲聞身□支佛身等復種種色身但說是內心

大方廣如來秘密藏經云如來密藏法謂一切智心

乃至是心爲柱不怯不弱木羸不壞無有懶墮

不背不捨順向是心而覺了之華手經云

一切諸法如日明淨隨所正觀皆入無際釋曰

一切諸法皆是心光無有瑕□

故云如日明淨隨所有法能作斯觀

無不入自心無際之際又止觀明念佛三昧門者當云何念

爲復念我當從心得佛從身得佛佛不用心得

不用身得不用心得佛色不用色得佛心

何以故心者佛無心色者佛無色故

不用色心得三菩提佛色已盡乃至識已盡佛所說盡者

是癡人不知智者曉了不用身口得佛

不用智慧得佛何故智慧索不可得

自索我了不可得亦無所見一切法本無所有壞本絶本

又如夢見七寶親屬歡樂覺已追念

不知在何處如是念佛又如佛在時三人爲伯仲

聞毘耶離國□女人名菴羅婆利

舍衛國有□女人名須曼那

王舍城□女人名憂&C-;羅槃那有三入各各聞人讚三女人端正無比

晝夜專念心著不捨便於夢中夢與從事

覺已心念彼女不來我亦不往而□事得辦

因是而悟一切諸法皆如是耶

於是往到跋陀婆羅菩薩所問是事跋陀婆羅答言諸法實爾

皆從念生

如是種種爲此三人方便巧說諸法空是時三人卽得阿□跋致

是知人不來往而樂事宛然當如是念佛

又如人行大澤飢渴夢得美食覺已腹空

自念一切所有法皆如夢當如是念佛數數念莫得休息

用是念當生阿彌陀國是名如相念

大方等大集經云佛告賢護我念往昔有佛世尊

號須波日時有一人行値曠野飢渴困苦遂卽睡眠

夢中具得諸種上妙美食食之旣飽

無復飢虛從是寤已還復飢渴是人因此卽自思惟

如是諸法皆空無實猶夢所見本自非眞

如是觀時悟無生忍

得不退轉於阿□多羅三□三菩提又如人以寶倚&C-;璃上影現其中

亦如比丘觀骨起種種光此無持來者

無有是骨是意作耳如大方等大集經云

復次賢護譬如比丘修不淨觀見新死屍形色始變

或靑或黃或黑或赤乃至觀骨離散

而彼骨散無所從來亦無所去唯心所作還見自心

又如鏡中像不外來不中生

以鏡淨故自見其形行人色淸淨所見者淸淨

欲見佛卽見佛見卽間問卽報聞經大歡喜自念

佛從何所來我亦無所至我所念卽見心作佛

心自見心見佛心是佛心是我心不自知心

心不自見心心有想爲癡心無想是泥洹

是法無可示者皆念所爲

設有其念亦了無所有空耳是名佛印無所貪無所著無所求

無所想所有盡所欲盡無所從生無所可滅

無所敗壞道要道本是印二乘不能壞何況魔耶

婆沙論明

新發意菩薩先念佛色相相體相業相果相用得下勢力次念佛四十不共法

心得中勢力次念實相佛得上勢力

而不著色法二身偈云不貪著色身法身亦不著

善知一切法永寂如虛空勸修者

若人欲得智慧如大海令無能爲我作師者

於此坐不運神通悉見諸佛悉聞所說悉能受持者

常行三昧於諸功德最爲第一此三昧是諸佛母

佛眼佛父無生大悲母

一切諸如來從此二法生碎大千地及草木爲塵一塵爲一佛刹

滿爾世界中寶用布施其福甚多

不如聞此三昧不驚不畏況信受持讀誦爲人說

況定心修習如□牛乳頃況能成是三昧

故無量無邊又婆沙論云

劫火官賊怨毒龍獸衆病侵是人者無有是處

此人常爲天龍八部諸佛皆共護念稱讚皆共欲見共來其所

若聞此三昧如上四番功德皆隨喜

三世諸佛菩薩皆隨喜復勝上四番功德若不修如是法

失無量重寶人天爲之憂悲

如□人把□檀而不嗅如田家子以摩尼珠博一頭牛

故知不識自心是佛反求他法者背道修道

其過如是卽凡夫不達心寶飮毒食於人天

二乘遠離家珍求除糞之傭直故法華經云

有智若聞則能信解無智疑悔則爲永失問

夫成佛門若論修善則有前後

若是性善本一心平等諸佛旣有性惡闡提亦有性善

旣同一性俱合成佛云何闡提不成佛耶答

若言性佛何人不等若約修成闡提未具台敎

問闡提與佛斷何等善惡答

闡提斷修善盡但性善在佛斷修惡盡但性惡在問

闡提不斷性善還能令修善起

佛不斷性惡還令修惡起耶答闡提不達性善

以不達故還爲善所染修善得起廣治諸惡佛雖不斷性惡

而能達於惡以達惡故於惡得自在

故不爲惡所染修惡不得起故佛永無復惡以自在故

廣用諸惡法門化度衆生

終日用之終日不染不染故不起那得以闡提爲例耶

若闡提能達此善惡則不復名爲一闡提也

若依他人明闡提斷善盡爲阿賴耶識所熏

更能起善阿賴耶卽是無記無明

善惡依持爲一切種子闡提不斷無記無明故還生善

佛斷無記無明盡無所可熏故惡不復還生

若欲以惡化物但作神通變現度衆生耳問

若佛地斷惡盡作神通以惡化物者

此作意方能起惡如人□諸色像非是任運

如明鏡不動色像自形可是不思議理能應惡若作意者

與外道何異答今明闡提不斷性德之善

遇緣善發佛亦不斷性惡機緣所徹慈力所熏

入阿鼻同一切惡事化衆生

以有性惡故名不斷無復修惡名不常若修性俱盡則是斷

不得爲不斷不常闡提亦爾

性善不斷還生善根如來性惡不斷還能起惡而是解心無染

通達惡際卽是實際能以五逆相而得解脫

亦不縛不脫行非道而通佛道

闡提染而不達與此爲異也何謂不達以不了無性故

是以善惡諸法皆以無性爲性此性卽是佛性

卽無住本卽法性故此善惡性不可斷也

卽今推自心性不可得卽無住處

能遍一切處卽善惡性也性無善惡能生善惡

善惡可斷性不可斷善惡同以心性爲性

若斷性惡則斷心性性不可斷所以闡提不斷性善

縱墮三塗性善不減性惡不增直至成佛

性善不增性惡不減此性卽法身也

猶如明鏡本無好醜衆像能現一切好醜衆像像有增減

明淨光體不增不減也鏡本無像故能現像

佛性無善惡能現善惡衆生不得性但得善惡

爲善惡所拘不得自在也

性善不壞故地獄發佛界善性惡不壞故佛能現六趣惡

又性者卽是善惡等諸法之性

遍十方三世衆生國土等一切處無有變異不增不減

能現善惡凡聖垢淨因果等從性而起

故云性善性惡若善惡等卽無定相

隨緣□習如鏡中像無體可得若遇淨緣卽善若因染緣卽惡

從修而得故名修善修惡若論性善不唯闡提

若論性惡不唯諸佛以是善惡諸法之性故

卽一切衆生皆悉具有一際平等

若覺了此性卽便成佛故能示聖現凡自在無□

若論修善修惡於上中下根卽不可定

隨修成之厚薄任力量之淺深得世間報而六趣昇沈

成出世果而四聖高下以不了善惡之性故

爲善惡業之所拘而不自在

若見性達道何道不成則法法標宗塵塵契旨

豈唯善惡二法而得自在耶問三寶如虛空相

非見聞之所及者敎中云何說見道又稱見佛答

約本智發明假稱名見非眼所睹唯證乃知

離見非見方名眞見涅槃經云

菩薩實無所見無所見者卽無所有無所有者

則一切法是以法性無所有菩薩則無所見

與法理會假稱爲見實非見也

眞性湛然非是見法經云不行見法諸佛速與受記

則是離斷常二邊卽見自身淸淨

見身淸淨卽是見佛淸淨乃至見一切法悉皆淸淨無非是佛

無非是法以自心性無生順物遍一切處故

若一微塵不是佛者則成□障不入普眼之門

唯墮能所之見大集經云梵天問海慧菩薩言

善男子汝今了了見佛法不梵天言

佛法非色不可睹見汝云何言了了見佛法耶

一切諸法悉不可見夫了了者卽是佛法

無有二相是以來同水月散若幻雲見猶夢形

聞如谷響覺處卽現不從方來迷處自無

不從此去如圓覺經云圓覺普照寂滅無二

於中百千萬億不可說阿僧祇□河沙諸佛世界

猶如空華亂起亂滅般若假名論偈云

如來法爲身但應觀法性法性非所見然亦不能知

法性者所謂空性無生性

此卽諸彿第一義身若見於此名爲見佛經云

以見空性名見如來又法性之處無有一物可名所知

由是彼智亦不能知又經言大王

一切法性猶如虛空等與衆物爲所依止

而其體性非是有物亦非無物能知此中寂然無知名爲了知

名爲知者隨俗言說信解無生之福

多於寶施如有頌言若人持正法及發菩提心

不如解於空十六分之一是以解第一義空

方成般若見無生自性始了圓宗

以眞空不壞業果尊卑宛然不同但空不該諸有

如大涅槃經云有業有報不見作者

如是空法名第一義空所以見性之時性本離念

非有念而可除觀物之際物本無形非有物而可遣

故云離念之智等虛空界

如大乘千&C-;大敎王經云

是時普明菩薩則證入毘盧遮那如來金剛法藏三昧三摩地

令一切菩薩及一切有情衆生

同願修持入此性淨眞如法藏三昧眞際觀云何應得修入此觀

菩薩則當觀照心地覺用心智唯照心性細細觀覺

覺照心體見性無動證覺不動卽能□用

用觀體智見性淸淨性自離念離念無物

心等虛空卽證聖智如如聖性二俱澄寂

空同無體性體虛靜

則是名爲菩薩證入眞如法界性印法藏眞際覲門故知法界性卽衆生心性

衆生心性卽虛空性故大智度論云復次舍利弗

菩薩摩訶薩欲住內空·外空·內外空·空空·

大空第一義空·有爲空·無爲空·畢竟空·

無始空·散空·性空·自相性諸法空·不可得空·

無法空·有法空·無法有法空當學般若波羅蜜

釋云內空者卽內法

所謂內六入眼耳鼻舌身意眼空無我無我所等外空者卽外法

所謂外六入色聲香味觸法

色空無我無我所等內外空者卽內外十二入

十二入中無我無我所等空空者以空破內空外空內外空

破是三空故名爲空空大空者卽十方空

東方無邊故名爲大亦一切處有故名爲大

第一義空者第一義名諸法實相不破不壞故

是諸法實相亦空何以故無受無著故

若諸法實相有者應受應著以無實故不受不著

若受若著卽是虛□有爲空無爲空者

有爲法名因緣和合生

所謂五陰十二入十八界等無爲法名無因緣常不生不滅如虛空

問曰有爲法因緣和合生無自性故空

此則可爾無爲法非因緣生法無破無壞常若虛空

云何空答曰若除有爲則無無爲

有爲實相卽是無爲如有爲空無爲亦空

以二事不異故畢竟空者一切法皆畢竟空

是畢竟空亦空空無有法故亦無虛實相持

復次畢竟空者破一切法令無遺餘故名畢竟空

若有少遺餘不名畢竟空無始空者如經中說

佛語諸比丘衆生無有始

無明覆愛所繫往來生死始不可得破是無始法故名爲無始空

散空者散名別離相如諸法和合故

有如車以輻輞轅□衆合爲車若離散各在一處

則失車名五陰和合因緣故名爲人

若離五陰人不可得性空者諸法性常空假來相續故

似若不空譬如水性自冷假火故熱

止火停久水則還冷如經說眼空無我無我所何以故

性自爾耳自相空者一切法有二種相

總相別相是二相空故名爲相空總相者

如無常等別相者諸法雖皆無常而各有別相

如地爲堅相火爲熱相一切諸法空者

一切法有好有醜有內有外一切法有心生故名爲有

無自體故空無所得空者

一切法乃至無餘涅槃不可得故名無所得空

無法空有法空無法有法空者無法名法已滅

是滅無故名無法空有法空者諸法因緣和合生故有法

實性無故名有法空無法有法空者

取無法有法相不可得是爲無法有法空

乃至云離我我所故空因緣和合生故空

無常苦空無我故名爲空始終不可得故空

唯心故名爲空故知一切萬法皆從心現悉無自體

盡稱爲空所以云若住此十八空門當學般若

則未嘗有一法能出我之靈臺智性矣

此十八空下至有爲世間五陰上至無爲第一義諦

收一切法無不皆空

若不學般若別尙餘宗體有而未達有原窮空而不盡空理

須歸宗鏡內照發明則外無一法更有遺餘矣

又此是如空非體是空以眞心無□映現萬法

如虛空不拒諸相發揮故於眞心中能現一切

其所現一切雖依心無體照見五蘊皆空

然亦不著於空能興佛事如華嚴經頌云

十方所有諸如來了達諸法無有餘

雖知一切皆空寂而不於空起心念以一莊嚴嚴一切

亦不於法生分別如是開悟諸群生

一切無性無所觀問法身之理爲復有法成

爲復無法成爲復一法成爲復異法成

答本覺心宗法身性地口欲言而詞喪心欲緣而慮亡

所以然者說有則妙體虛玄談無則道無不在

言生則三界無物云滅則一體常靈

言一則各任其形說異則同歸實相

是知不可以稱量不可以希冀若開方便欲曉疑情

則不有不無非一非異能超四句方會一乘

古德問云若衆生與諸佛同一心佛性等有法身

則有二過一衆生悉當成佛則衆生界盡

二諸菩薩闕利他行以無所化機故答

此所問難□由妄見衆生界故妄起此難

不增不減經云大邪見者見衆生界增見衆生界減

以不如實知一法界故於衆生界起增減見

經意則一切衆生一時成佛

佛界不增衆生界不減故經云衆生卽法身法身卽衆生

衆生法身義一名異解云況衆生界如虛空界

設如一鳥飛於虛空從西向東經百千年

終不得說東近西遠何以故虛空無分劑故

亦不得云總不飛行以功不虛故

當知此中道理亦爾非有滅度令有終盡非無終盡有不滅度

故衆生界甚深廣大唯是如來智所知境

不可輒以狂心限量斟酌起增減見

且如虛空界雖無分劑不□鳥飛類衆生界

雖不可盡不妨滅度但不起增減之見去取之情

則智翼高翔眞空無滯如華嚴疏釋經云

佛智廣大同虛空者量智包含而普遍

理智無分別而證入是以太虛含衆像衆像不能含太虛

太虛不分別衆像衆像乃差別太虛

以況我法不能容佛智佛智乃能容我法有我法者

分別如來是如來者不分別我法

二普遍喩中妙觀察智無不遍知卽普遍義

成所作智曲成無遺卽隨入義經頌云

佛智廣大同虛空普遍一切衆生心此卽體遍

悉了世間諸妄想此約知遍又云得一切法量等心

此約證遍智性全同於色性故此約理遍

云何遍入不壞能所有證知故經頌云世間諸國土

一切皆隨入智身無有色非彼所能見

由隨於如卽入無所入故云平等

是以虛空遍入國土國土不遍入虛空有國土處必有虛空

有虛空處或無國土虛空之於國土

平等隨入國土之於虛空自有彼此虛空可喩佛智

國土可喩三世三世有處佛智必在其中

佛智知處三世或無其體佛智之於三世

平等隨入三世之於佛智自有始終

此猶約不二而二說耳若二而不二

國土虛空三世佛智同一性故皆互相入擧一全收普遍亦然

三世間圓融則言思道斷

故名佛智爲不思議也大集經云文殊言世尊

如來若坐菩提樹下如來世尊則有二相一者如來二菩提樹

如來世尊已離二相佛言善男子

菩提衆生一切法性等無差別一味一性

如來坐於菩提樹下見如是法是故名爲逮得菩提

我都不見離菩提外別有一法

見一切法皆悉平等而是平等不入於數是故平等名爲無□

又此法門擧一則法界全收如擧眼爲門

諸根相好及佛刹土莫不皆是一眼中現

乃至六根一塵一毛中現亦如是

如云毘盧遮那身中具足三道六趣衆生等

此則一身含一切身又一身遍一切身卽入重重包遍無□

如華嚴經頌云有一堅密身

一切塵中見無生亦無相普現於諸國

宗鏡錄卷第十七

丙午歲分司大藏都監開板

宗鏡錄卷第十八

慧日永明寺主智覺禪師延壽集

夫諸佛法身普遍衆生心旣同一心

云何有現不現答常現無不現時

或於一塵頓現無不具足或於諸塵普現無不周遍

一處頓現者如來眼睫文殊寶冠彌勒閣中

普賢毛孔淨名室&C-E;摩耶腹中芥子針鋒

近塵遠刹各各頓現如文殊般泥洹經云

文殊身如紫金山等其文殊冠毘楞伽寶之所嚴飾

有五百種色

一一色中日月星辰諸天龍宮世間衆生所希見事皆於中現維摩經云

於是長者維摩詰現神通力

卽時彼佛遣三萬二千師子之座高廣嚴淨來入維摩詰室

諸菩薩大弟子釋梵四天王等昔所未見

其室廣博悉包容三萬二千師子之座無所妨□

於毘耶離城及閻浮提四天下亦不迫窄

悉現如故華嚴經入法界品摩耶夫人告善財言

善男子爾時菩薩從兜率天將降神時

有十佛刹極微塵數諸菩薩衆乃至與眷屬俱

從天宮下來入我身彼諸菩薩於我腹中

現大神通遊行自在

或以三千大千世界而爲一步

乃至或以不可說不可說佛刹極微塵數世界而爲一步

又念念中十方不可說佛刹極微塵數世界諸如來所菩薩衆會

及四天王·三十三天·須摩天·兜率陀天·化樂天·

他化自在天

乃至色界諸梵天王俱來欲見菩薩處胎廣大神變恭敬供養聽受正法

皆入我身雖我腹中悉能容受如是衆會

而身不廣大亦不迫窄

其諸菩薩各見自處衆會道場淸淨嚴飾善男子

如此四天下閻浮提中菩薩受生我爲其母

三千大千世界百億四天下閻浮提中悉亦如是

然我此身本來無二亦復非一非一處住非多處住何以故

以修菩薩大願智幻莊嚴解脫門故如先德云

廣大如法界究竟若虛空是處胎義

若如是者則一切衆生皆處摩耶胎非獨釋迦矣

何以故衆生心卽法界故

又若了心空卽無胎分如菩薩處胎經云佛告彌勒

行空菩薩云何遊至十方刹土敎化衆生彌勒白佛言

行空菩薩不見刹土亦無有佛佛自無佛

云何有佛地水火風識界我人壽命皆悉空寂

以是之故無有胎分諸塵普現者

則橫該一切處□徹一切時涉入重重普融圓遍古德云

一切不思議事於一切處悉能普現

其唯一毘盧淸淨法身之應用耳

此法身者卽是心也所以言若能諦觀心不二

方見毘盧淸淨身一念起惡法身亦隨現

一念善心生法身亦隨現名爲處處互現

乃至色處現空處現自在無□更莫遠推諸佛唯自一念空心是

又如海印普印一切華嚴經出現品云佛子

菩薩摩訶薩應知如來成正覺

於一切義無所觀察於法平等無所疑惑無二無相

無行無止無量無際遠離二邊住於中道

出過一切文字言說

知一切衆生心念所行根性欲樂煩惱染習擧要言之

於一念中悉知三世一切諸法佛子

譬如大海普能印現四天下中一切衆生色身形像

是故共說以爲大海故經中有海印三昧疏釋云

海印三昧有十義根器是所現菩薩定心是能現

無不空心故名三昧一無心能現經云

無有功用無分別二現無所現經云如光影故

三能現與所現非一四非異經云大海能現

能所異故非一水外求像不可得故非異

顯此定心與所現法卽性之相故能所宛然卽相之性故

物我無二五無去來現萬法於自心彼亦不來

羅身雲於法界未曾暫去六廣大經云

普悉包容無所拒明三昧心周于法界

則衆生色心皆定心中物用周法界亦不離此心

七普現經云一切皆能現又云

菩薩普印諸心行此與廣大異者此約所現不簡巨細

彼約能現其量普周八頓現經云一念現故

謂無前後如印頓成九常現

非如明鏡有現不現時十非現現

如明鏡對至方現四天之像不對而現故云非現現以不待對

是故常現該三際也此上海印現義

隨理事能所而分十門但是一眞心寂照普現之義若有不現者

卽是客塵自遮見網自隔非法身咎

摩訶衍論云

諸佛如來法身平等自然遍一切處無有作意但依衆生心現衆生心者猶如於鏡

鏡若有垢色像不現

如是衆生心若有垢法身不現其猶日月麗天盲者不睹

雷霆震地聾者不聞道契則憐不在身近故

福人出世則琳瑯現矣薄福者出則荊棘生焉

皆由自心有現不現若直了心性之人

悉皆平等顯現如洛浦和尙神劍歌云君子得之忘彼此

小人得之自輕生他家不用我家劍

世上高低早晩平所以衆生不得了然明現

皆滯有迷眞滯眞迷中滯中迷性成三種緣集

所以成障如天台淨名疏云衆生氣類無量無邊

元其正要不出三種緣集氣類

一有爲緣集之類者卽是界內染淨國土

悉迷眞滯有而起結業稟分段生死

皆是有爲緣集衆生之類二無爲緣集之類者卽是界外有餘國土

及果報土乃至下品中品常寂光土

此三土衆生迷中道佛性滯眞空無爲

緣無爲起諸結業受變易生死是無爲緣集衆生之類

三自體法界緣集者卽菩薩迷自體起

如宗門中云已見不忘

今室外折伏界內有爲緣集衆生次弟子一品折伏無爲緣集衆生

後菩薩一品卽是折伏自體法界緣集衆生問

無爲緣集與自體緣集爲同爲異答

名雖有別惑體不殊二乘迷自體起無爲生計著

著無爲故正受無爲緣集名

菩薩亦迷自體起無爲緣集而菩薩觀破無爲著無爲緣集未盡

此惑附體別受自體緣集之名

如凡夫迷眞起有爲緣集學人見眞斷見思思惟不盡

猶於眞理有貪□色染無色之名問

學人有爲緣集不盡見眞猶有惑不約眞名自體緣集

菩薩無爲緣集不盡見眞

何得別受自體緣集之名答二乘見眞但是空理空理非法身

不得立自體之名菩薩見眞實是法身

法身常在故得別立自體緣集名也菩薩或未知

未知故須折伏也是故三種緣集不亡

所以法身不現又遠大師云緣集義者統唯一種

或分爲二約眞妄開一妄緣集

三界虛妄唯一心作如夢所見但是妄心解二眞緣集

一切諸法皆眞心起如夢所見皆報心作

或約心識說三一就事緣集從其事識起一切法

二妄緣集從其妄緣起一切法三眞緣集

眞識體中具過一切□沙性德

互相集成故言緣集又從眞識起一切法故經說言

若無如來藏識七識不住不得厭苦樂求涅槃

由如來藏故起諸法又就有爲無爲說三

卽一有爲緣集二無爲緣集三具二緣集問

直了此心是佛更用八相成道不答

若了此心卽是天眞佛不說成與不成若說成佛是助語

亦是增語圓覺經云一切如來妙圓覺心

本無菩提及與涅槃亦無成佛及不成佛

無妄輪□及非輪□等釋曰

本無菩提及與涅槃者此是二轉依號亦是住觀語

轉煩惱故立菩提之號轉生死故得涅槃之名

若了煩惱性空生死本寂旣無所轉之相

亦無能轉之名無不成佛者無妄輪□亦無成佛者

無非輪□唯妙圓覺心更無所有

如今只恐不得宗鏡之光若得其光則自然入圓覺門

普照法界所以先德云飛錫若登故國路

莫愁天下不聞聲龐居士頌云十方來一會

各自學無爲此是選佛處心通及第歸

如是則自然應念登科隨處及第

何須受記而待揚名者乎如昔人歌云不坐禪不持律

妙覺心珠白如日當體虛玄一物無阿誰承受燃燈佛

問衆生業果種子現行積劫所熏猶如膠漆

云何但了一心頓斷成佛答

若執心境是實人法不空徒經萬劫修行終不證於道果

若頓了無我深達物虛則能所俱消

有何不證猶微塵揚於猛吹輕□隨於迅流

只恐不信一心自生艱阻若入宗鏡何往不從

且如勇施菩薩因犯□欲尙悟無生

性比丘尼無心修行亦證道果何況信解一乘之法

諦了自心而無剋證乎或有疑云豈不斷煩惱耶

解云但諦觀殺盜□妄從一心上起

當處便寂何須更斷是以但了一心自然萬境如幻

何者以一切諸法皆從心幻生

心旣無形法何有相所以高城和尙歌云

說敎本窮無相理廣讀元來不識心識取心了取境

識心了境禪河靜若能了境便識心

萬法都如□婆影性比丘尼卽摩登伽首楞嚴經云

佛告阿難摩登伽彼尙□女無心修行

神力冥資速證無學

云何汝等在會聲聞求最上乘決定成佛譬如以塵揚于順風有何艱險

淨業障經云爾時有一比丘名無垢光

入毘舍離城次第乞食以不知故入□女家

時無垢光入其家已是時□女起染汚心作是恩惟

我今必死當與此比丘共行欲法

若不從我我將殞命作是念已卽便閉門語比丘言

願與尊者共行欲事若不從我我當必死

時無垢光語□女言且止大□我今不應犯如此事

所以者何佛所制戒我應奉行

寧捨身命不毁此戒爾時□女復更思惟

我今當以□術藥草令此比丘共爲欲事語比丘言

我今不能令汝退轉毁犯禁戒但當受我所施之食

卽入舍內便□其食投比丘&C-;

□術力故令此比丘便失正念起於欲心展轉增盛

爾時□女見此比丘顔色變異卽前牽手共爲欲事

是時比丘與彼□女共相愛樂行□欲已

持所乞食還詣精舍到精舍已生大憂悔

擧體煩熱□哉何爲破大戒身

我今不應受他信施我今則是破戒之人當墮地獄

時無垢光向諸比丘同梵行者說如是言我今破戒

非是沙門必趣地獄時諸比丘問無垢光

有何因緣而破此戒時無垢光具說上事

時諸同學語無垢光仁者當知此有菩薩摩訶薩

名文殊師利得無生法忍善能除滅破戒之罪

亦令衆生離諸蓋纏

我今與汝共詣文殊師利菩薩摩訶薩所除汝憂悔

時無垢光猶故未食與諸比丘詣文殊師利法王子所

到已問訊供養恭敬卽以上事具白文殊師利

文殊師利語無垢光汝今且食

食已當共詣如來所問如來此事如佛所說當共受持

比丘食已與文殊師利共詣佛所

到已頂禮佛足□坐一面

爾時無垢光比丘心懷恐懼不敢問佛於是文殊師利卽從座起整衣服

偏袒右肩右膝著地合掌向佛

卽以上事具白世尊爾時世尊告無垢光汝實爾不答言實爾

佛告比丘汝本有心欲犯□不答言不也

佛告比丘汝本無心云何而犯比丘答言

我於後時乃生欲心如是比丘心犯欲耶

答言如是佛告比丘我常不言心垢故衆生垢

心淨故衆生淨耶答言如是佛告比丘於意云何

汝曾夢中受欲之時心覺知不答言覺知

佛告比丘汝向犯欲豈非由心而覺知耶

答言如是若如是者比丘悟夢犯欲有何差別

比丘答言悟夢犯欲無差別也佛言於意云何

我先不言一切諸法皆如夢耶答言如是

佛言於意云何如夢諸法是眞實耶答言不也

佛告比丘於意云何悟夢二心俱是眞實耶

不也世尊佛告比丘若非眞實是有法也

不也世尊佛告比丘於意云何

無所有法爲有生不不也世尊佛告比丘

若法無生有滅有縛有解脫耶不也世尊佛告比丘

於意云何無生之法尙無所有而當有墮三惡道耶

佛告比丘一切諸法本性淸淨

然諸凡夫愚小無智於無有法不知如故妄生分別

以分別故墮三惡道復告比丘

諸法無實而現種種所應作事爲著貪欲嗔□愚癡凡夫等故

分別諸法不知如故非是眞實復告比丘

諸法虛□如野馬故諸法如夢本性自在

逮淸淨故諸法究竟如水中月泡沫等故

諸法寂靜無老病死諸過患故諸法無取

非是色法不可見故諸法無聚如虛空故諸法無性

過諸性故諸法甚深過虛妄故諸法廣大

無處所故法無所作究竟寂故法無所依

境界空故法無根本畢竟空故法離蓋纏

煩惱結使不可得故法離熾然性不生故

乃至爾時無垢光聞說是法心懷歡喜悲喜交集雨淚

叉手合掌一心觀佛卽說偈言

快哉世尊大功德諸天世人所歸仰善覺一切勝妙法

稽首能斷諸苦行又佛告文殊過去有佛

號無垢光時有比丘名曰勇施

入難勝城次行乞食到長者舍其家有女容貌端正

見勇施已生愛染心乃至因託病延請勇施說法

其後勇施數到其家轉相親厚

數相見故便失正念而生欲心卽與彼女共行□法

心遂耽著往來頻數時彼女夫見此比丘往來頻數

心生疑□卽設方便欲斷其命

勇施比丘聞是事已卽以毒藥持與彼女而語之言

若必念我可持此藥以殺汝夫

時長者女卽以毒藥和著食中&C-B;其婢使持此飯食以飯我夫

夫食飯已卽便命終

爾時勇施聞彼命終心生大悔作是思惟今我所作是大重惡

何名比丘受行□法又斷人命我今如是當何所歸

生大憂惱我若命終當墮惡道

誰能免我如是之苦以是事故從一精舍至一精舍

惶怖馳走衣服落地作如是言□哉怪哉

我今卽是地獄衆生時有精舍名曰醯無中有菩薩

名曰鼻□多羅

勇施比丘卽入其房擧身投地時彼菩薩問勇施言何爲以身自投於地

答言大德我今卽是地獄衆生又復問言

誰乃令汝爲地獄人勇施答言

我作大罪犯於□戒又斷人命時彼菩薩語勇施言

比丘莫怖我今力能施汝無畏

爾時勇施聞彼菩薩施無畏聲心生歡喜踊躍無量

爾時鼻□多羅菩薩卽時從地接起勇施牽其右手

將至異處坐林樹中時鼻□多羅菩薩

卽時入於諸佛境界大乘妙門如來寶印三昧

入三昧已卽於身上出無量佛身

皆金色三十二相遍林樹間爾時諸佛卽時同聲說是偈言

諸法同鏡像亦如水中日凡夫愚惑心

分別癡□愛乃至諸法常無相寂靜無根本

無邊不可取欲性亦如是爾時林中二萬天子

詣鼻□多羅菩薩來聽法者

聞說是偈卽得無生法忍問妙圓覺心&C-;無所有

云何敎中說諸佛成等正覺出現世間等事答

一是機熟衆生自心感現二是菩薩因地本願

然諸佛境界廣大無邊非情識所知

唯見性能了故華嚴經云佛子

菩薩摩訶薩應云何知如來應正等覺境界佛子

菩薩摩訶薩以無障無□智慧知一切世間境界是如來境界

知一切三世境界一切刹境界一切法境界

一切衆牛境界眞如無差別境界

法界無障□境界實際無邊際境界虛空無分量境界

無境界境界是如來境界佛子

如一切世間境界無量如來境界亦無量

如一切三世境界無量如來境界亦無量

乃至如無境界境界無量如來境界亦無量

如無境界境界一切處無有如來境界亦如是一切處無有佛子

菩薩摩訶薩應知心境界是如來境界

如心境界無量無邊無縛無脫

如來境界亦無量無邊無縛無脫何以故

以如是如是思惟分別如是如是無量顯現

故知凡聖無際心境一原眞無性而卽相發明

相無體而因眞建立故云智身寥廓總萬像以成體萬像無形

以智身而齊體又若論化現門中

此是諸佛因地悲願之力令機熟衆生自心感現

衆生心中諸佛應現無窮

諸佛心內衆生機緣不盡所以法身無像遇感成形

妙應無方應念垂跡由了平等赴衆望而猶若摩尼

爲達無私任群機而如同天鼓古頌云

佛是衆生心&C-E;佛隨自根堪無異物欲知一切諸佛原

悟自無明本是佛如佛地經云

隨諸衆生所樂示現平等法性圓滿成故論釋云

隨諸有情樂見如來色身差別如來示現如是色身

如來雖居無戱論位由平等智增上力故

大圓鏡智相應淨識現&C-;璃等微妙色身

令諸有情善根成熟自心變似如是身相

謂自心外見如來身如契經言由諸如來慈善根力

有所示現

令天人等自心變異見如來身如金色等又如經言

若所應化無量有情宜見&C-;璃末尼寶色

如來卽能無□示現種種&C-;璃末尼寶色令彼自心亦如是變乃至廣說

如是示現一切如來形相平等

如是平等卽是法性是故說名平等法性

謂諸如來隨同所化有情樂見色身形相

卽各示現同處同時異類形相令彼自心如是變現作利樂事

如諸有情阿賴耶識共相種熟

各各變現世界等相同處相似不相妨□此亦如是

如色身相餘事亦爾由此示現如前修習圓滿成故

平等性智圓滿成就度一切諸佛境界智嚴經云文殊師利問無生無滅其相云何佛答

不生不滅卽是如來文殊師利

譬如大地&C-;璃所成帝釋毘□延宮殿供具等影現其中

閻浮提人見&C-;璃地諸宮殿影

合掌供養燒香散華願我得生如是宮殿

我當遊戱如帝釋等彼諸衆生不知此地是宮殿影

乃布施持戒修諸功德爲得如是宮殿果報文殊師利

如此宮殿實無生滅以地淨故影現其中

彼宮殿影亦有亦無不生不滅文殊師利

衆生見佛亦復如是以其心淨故見佛身

佛身無爲不生不滅不起不盡非色非非色

不可見非不可見非世間非非世間非心非非心

以衆生心淨見如來身散華燒香種種供養

願我當得如是色身布施持戒作諸功德

爲得如來微妙身故如是文殊師利

如來神力出現世間令諸衆生得大利益

如影如像隨衆生見又說如日光無心普照喩

摩尼無心雨寶喩谷響無實喩等其&C-;璃地等喩衆生心

影喩佛身又華嚴有摩尼隨映喩摩尼現色

喩自受用身有其本色但無靑黃等異

靑黃等異隨機映生又若以虛空喩佛身

卽法性身以虛空無相故不隨方隅而有增減

以法身無形故非依報化而現精&C-;

如華嚴十定品云佛子譬如虛空於蟲所食芥子孔中

亦不減小於無數世界中亦不增廣

其諸佛身亦復如是見大之時亦無所增

見小之時亦無所減如上諸況皆喩見佛

然於鏡像喩最親如質來對鏡鏡中見像像是質像

機感對刹刹中見佛佛是心佛故華嚴經云

化佛從敬心起又諸喩大意

皆以體無生滅不□生滅如非色約體非不色約用

則法報一際體用無差俱會無生同歸宗鏡

又若以色聲取是行邪道若離色聲取未免斷無古釋云

如華嚴偈云色身非是佛音聲亦復然

亦不離色聲見佛神通力若依權敎

本影四句體用皆分若依此宗四句皆用

知一切法卽心自性故本質影像亦是自心

橫□等一切諸法不出心性故如般若中了色是般若

具歷諸法且初歷五蘊云了色是般若一切法趣色

色尙不可得云何當有趣非趣

如是具歷諸法皆然

般若意似當諸法之性不異色性故皆趣色色不可得當法性空旣無所趣

安有能趣若智者意一切法趣色假觀

色尙不可得空觀云何當有趣非趣卽中道觀

今但要初句以取色性爲諸法依

以性普收故皆趣色則一色中具一切法是無□之意故

隨一法皆收法界故若能如是解者

則凡有見聞一切境界無非是佛出世如大集經云

爾時衆中有一菩薩名曰慧聚白佛言世尊

生老病死出於世者卽是佛出

無明愛出卽是佛出貪□癡出卽是佛出一切疑網煩惱出者

卽是佛出何以故若如是等法不出世者

佛以何緣出現於世佛言善哉善哉善男子

實如所言爾時海慧菩薩言世尊

若有不見如是等法是時如來爲出於世不出於世

善男子菩薩初發菩提心時眞實不知如是等法

是故我爲而宣說之善男子菩薩有四種

一者初發菩提之心二者修行菩提之道

三者堅同不退菩提四者一生當補佛處

發心菩薩見佛色相見已卽發菩提之心

修行菩薩見佛具足一切善法見已卽發菩提之心

不退菩薩見如來身及一切法皆悉平等

一生菩薩不見如來所有功德及一切法何以故

所得慧眼了了淨故斷二見故

淨智慧故若不見淨不見不淨不見非淨非不淨

是人卽能明見如來又古德釋台敎止觀云

只達一念自心是法界十方諸佛與一切衆生

同一無住本一法界爲身爲土無彼無此

無根無住處無修不修無證不證無凡無聖

但衆生自謂妄想纏縛爲凡爲不修爲不證

謂佛爲聖爲修爲證修證凡聖在衆生自强立之

佛位中都無此名也

諸佛所見一切衆生凡聖身是佛法身一切國土是佛國土

一切法是佛法一切心是一心

極十方三際推求無纖毫許若色若心不是佛理智境

朗然周遍法界嘗無一事澹然身心無所施爲

佛心旣然我學佛智如佛用心卽止觀明靜也

佛現卽我心現現與不現只是自心鏡上影像耳

問豈都無外佛可見耶答自他不二

但如來有同體大悲衆生有熏習之力

□擊同體智鏡隨此心上感見相好鏡中之像然不離鏡

而非卽鏡隨照好醜感者千差相亦萬品

或機地深厚或佛身長千萬由旬

壽命無量阿僧祇劫

以□河沙世界微塵佛刹爲淨妙國土說無量無邊不可說不可說法門

或人天報殊示現八相一期利益不過數百年間

如空雲水月恍惚而生斯皆由感者一念之心

謂佛色身來應佛實無來去之勞

無有形之患無可說之法無所度之機

但衆生善緣心想謂佛來應爲我說法

實是衆生於自心上現此相耳問衆生善根擊佛大圓智鏡

現此影像像則屬佛答明鏡屬佛像不屬佛

像若屬佛佛則生滅流動

像若屬衆生衆生業結所縛何能具此相好但感應道交方見此耳

問旣是佛智鏡上像何言衆生心上現答

同體圓鏡不偏屬佛及衆生同一體故

但衆生磨瑩己鏡未得全明故

能暫現此相表進修之力問

若爾衆生自感心鏡上現像不言佛像現佛卽於衆生無力虛致敬慕有何益也

答由敬慕之心感像現也此眞佛力

豈衆生能置哉問此亦衆生自家佛力非他佛力也

答佛地無自他汝强謂自佛他佛者

衆生心不盡耳問若爾只共作一佛

不能各各自成也答不共作一佛不各各自成此義難了

試擧喩看如國淸寺法界也住寺僧古佛也

遠人暫遊暫感佛也他日愛慕剃髮配寺

國淸卽我寺也五&C-;松徑臺殿房廊悉我有也

頓得受用不減他物成我家也

不人人別造一寺也不若他分一寺也分卽隨人去

常住法界不可分也此義出涅槃經中

譬如路有一大樹樹陰淸□來者卽納無人遮護

無持去者旣印金口可以奉持

又機應相關感應緣會能見一切無邊佛事以佛是增上緣

廣大悲願慈善根力以衆生是等流果

志誠所感根熟而見然總不出自心如師子現指

醉象禮足慈母遇子盲賊得明城變&C-;璃

石擧空界釋女瘡合調達病□

皆是本師積劫熏修慈善根力令一切衆生自心所見

如上等事可證今文故大涅槃經云佛言善男子

如提婆達多敎阿□世王欲害如來

是時我入王舍大城次第乞食

阿□世王卽放護財狂醉之象欲令害我及諸弟子

乃至我於爾時爲欲降伏護財象故卽入慈定舒手示之

卽於五指出五師子是象見已其心怖畏

尋卽失糞擧身投地敬禮我足善男子

我於爾時手五指頭實無師子乃是修慈善根力故

令彼調伏復次善男子

我欲涅槃始初發足向拘尸那城有五百力士

於其中路平治掃灑中有一石衆欲擧棄盡力不能

我時憐愍卽起慈心彼諸力士尋卽見我

以足朗拇擧此大石擲置虛空還以手接安置右掌

吹令碎□復還聚合令彼力士貢高心息

卽爲略說種種法要

令其俱發阿□多羅三□三菩提心善男子

如來爾時實不以指擧此大石在虛空中還置右掌吹令碎□復合如本

善男子當知卽是慈善根力

令諸力士見如是事復次善男子

此南天竺有一大城名首波羅於是城中有一長者名曰慮至爲衆導主

已於過去無量佛所植諸善本善男子

彼大城中一切人民信伏邪道奉事尼乾

我時欲度彼長者故從王舍城至彼城邑

其路中間相去六十五由旬步涉而往

爲欲化度彼諸人故彼衆尼乾聞我欲至首波羅城

卽作是念沙門瞿曇若至此者

此諸人民便當捨我更不供給我等窮悴奈何自活

諸尼乾輩各各分散告彼城人沙門瞿曇今欲來此

然彼沙門委棄父母東西馳騁

所至之處能令土地穀米不登人民饑饉死亡者衆

病瘦相尋無可救解瞿曇無賴

純將諸惡羅刹鬼神以爲待從無父無母孤窮之人

而來諮啓爲作門徒所可敎詔純說虛空

隨其至處初無安樂彼人聞已卽懷怖畏頭面敬禮尼乾子足

白言大師我等今者當設何計尼乾答言

沙門瞿曇性好叢林流泉淸水

外設有者宜應破壞汝等便可相與出城諸有之處

斬伐令盡莫使有遺流泉井池悉置糞穢

堅閉城門各嚴器仗當壁防護勤自固守

彼設來者莫令得前若不前者汝當安隱

我等亦當作種種術令彼瞿曇復道還去

彼諸人民聞是語已敬諾施行斬伐樹木汚辱諸水

莊嚴器仗牢自防護善男子我於爾時至彼城已

不見一切樹木叢林

唯見諸人莊嚴器仗當壁自守見是事已尋生憐愍慈心向之

所有樹木還生如本復更生長其餘諸樹不可稱計

河池泉井其水淸淨盈滿其中如靑&C-;璃

生衆雜華彌覆其上變其城壁爲紺&C-;璃

城內人民悉得徹見我及大衆

門自開闢無能制者所嚴器仗變成雜華盧至長者而爲上首

與其人民俱共相隨往至佛所

我卽爲說種種法要

令彼諸人一切皆發阿□多羅三□三菩提心善男子我於爾時

實不化作種種樹木淸淨流水盈滿河池

變其本城爲紺&C-;璃令彼人民徹見於我開其城門器仗爲華

善男子當知皆是慈善根力

能令彼人見如是事復次善男子舍衛城中有婆羅門女

姓婆私□唯有一子愛之甚重遇病命終

爾時女人愁毒入心狂亂失性

裸形無恥遊行四衢啼哭失聲唱言子子汝何處去

周遍城邑無有疲已而是女人已於先佛植衆德本

善男子我於是女起慈愍心

是時女人卽得見我便生子想還得本心

前抱我身嗚我口我時卽告侍者阿難

汝可持衣與是女人旣與衣已便爲種種說諸法要

是女聞法歡喜踊躍發阿□多羅三□三菩提心

善男子我於爾時實非彼子彼非我母亦無拘持

善男子當知皆是慈善根力

令彼女人見如是事復次善男子波羅柰城有優婆夷

字曰摩訶斯那達多

已於過去無量光佛種諸善根是優婆夷夏九十日請命衆僧奉施醫藥

是時衆中有一比丘身□重病

良醫論之當須肉藥若得肉者病則可除

若不得肉命將不全時優婆夷聞醫此言

尋持黃金遍至市鄕唱如是言誰有肉賣賢吾以金買

若有肉者當等與金周遍城市求不能得

是優婆夷尋自取刀割其□肉切以爲□下種種香

送病比丘比丘服已病卽得差

是優婆夷患瘡苦惱不能堪忍卽發聲言南無佛陀南無佛陀

我於爾時在舍衛城聞其音聲

於是女人起大慈心是女尋見我持良藥塗其瘡上

還合如本我卽爲其種種說法

聞法歡喜發阿□多羅三□三菩提心善男子

我於爾時實不往至波羅奈城持藥塗是優婆夷瘡善男子

當知皆是慈善根力令彼女人見如是事

復次善男子調達惡人貪不知足

多服□故頭痛腹滿受大苦惱不能堪忍發如是言

南無佛陀南無佛陀我時住在優禪尼城

聞其音聲卽生慈心爾時調達尋便見我往至其所

手摩頭腹授與鹽湯而令服之服已平復

善男子我實不往調達所摩其頭腹授湯令服

善男子當知皆是慈善根力

令調達見如是事復次善男子□薩羅國有諸群賊

其數五百群黨抄劫爲害滋甚波斯匿王患其縱暴

遣兵伺捕得已挑目逐著黑闇叢林之下

是諸群賊已於先佛植衆德本

旣失目已受大苦惱各作是言南無佛陀南無佛陀

我等今者無有救護啼哭號□

我時住在祇桓精舍聞其音聲卽生慈心時有□風吹香山中

種種香藥滿其眼□尋還得眼如本不異

諸賊開眼卽見如來住立其前而爲說法

賊聞法已發阿□多羅三□三菩提心善男子

我於爾時實不作風吹香山中種種香藥住其人前而爲說法善男子當知皆是慈善根力

令彼群賊見如是事復次善男子

&C-;璃太子以愚癡故廢其父王自立爲主

復念宿嫌多害釋種取萬二千釋種諸女□□耳鼻

斷截手足推之坑塹時諸女人身受苦惱

作如是言南無佛陀南無佛陀我等今者無有救護

復大號□是諸女人已於先佛種諸善根

我於爾時在竹林中聞其音聲卽起慈心

諸女爾時見我來至迦毘羅城以水洗瘡

以藥傅之苦痛尋除耳鼻手足還復如本

我時卽爲略說法要

悉令俱發阿□多羅三□三菩提心卽於大愛道比丘尼所出家受具足戒

善男子如來爾時實不往至迦毘羅城

以水洗瘡傅藥止苦善男子當知皆是慈善根力

令彼女人見如是事悲喜之心亦復如是

善男子以是義故菩薩摩訶薩修慈思惟

卽是眞實非虛妄也善男子夫無量者不可思議

菩薩所行不可思議諸佛所行亦不可思議

是大乘典大涅槃經亦不可思議

以此明文可爲誠證則知三界九有一切染淨等法

皆不出法界衆生之心猶如□師□出一切境界

心之□師亦復如是所以正法念處經云

又彼比丘如是觀察

云何衆生有種種色種種形相有種種道種種依止

又彼觀察有種種心種種依止種種信解有種種業

此如是等種種諸色種種形相種種諸道種種依止

譬如□慧善巧□師

若其弟子觀察善平堅滑好地得此地已種種彩色種種雜色

若好若醜隨心所作如彼形相

心業□師若其弟子亦復如是善平堅滑業果報地生死地界

隨其所解作種種形相種種諸道種種依止

心業□師業作衆生又諸彩色取白作白

取赤作赤取黃作黃若取□色則爲□色

取黑作黑心業□師亦復如是緣白取白

於天人中則成白色何義名白欲等漏垢所不染汚

故名白色又復如是心業□師取赤彩色

於天人中能作赤色何義名赤

所謂愛聲味觸香色□觀察衣又復如是心業□師取黃彩色

於畜生道能作黃色何義名黃

彼此遞互飮血□肉貪欲嗔癡更相殺害故名黃色

又復如是心業□師取□彩色攀緣觀察

於餓鬼道作垢□色何義名□彼身猶如火燒林樹

飢渴所惱種種苦逼

心業□師嫉心所秉癡闇所覆又復如是心業□師取黑彩色

於地獄中□作黑色何義名黑

以黑業故生地獄中有黑鐵壁被然被縛得黑色身作種種病

飢渴苦身無量苦逼皆是自業非他所作

又彼比丘觀察如是三界五道五種彩色生死□衣於三地住謂欲界地色無色地

心業□師習近□欲攀緣欲界種種色□

緣色依止有二十種離欲四禪以爲□筆依十六地

是所□處作色界離緣色界三摩跋提

緣無色界□爲四處心業□師廣□如是三界大衣

又彼比丘觀察如是心業□師身如彩器

貪欲瞋癡以爲堅牢攀緣之心猶如梯&C-FB;

根如□筆外諸境界聲觸味色及諸香等如種種彩

生死如地智如光明勤發精進如手相似

衆生如□神通如彼無量形服

有無量種業果報生如□成就又彼比丘依禪觀察

心業□師有異種法如彼□師不生疲倦善治彩色

各各明淨善識好筆□作好色

心業□師亦復如是不生疲倦若修禪定善治禪彩

攀緣明淨如彩光明修道之師如善好筆

知禪上下如善識知有取有捨如不疲倦

如是禪定心業□師□彼禪地如彼好色又彼如是

心業□師若有疲倦則□不善

地獄餓鬼畜生道處同業因緣鐵杵爲筆

不善彩色□非器人所謂地獄餓鬼畜生如是等色非好色□

廣說如前釋曰是以□師運巧拙之意

執五彩之筆於平正之地邈出一切精&C-;之像

如衆生稟愚智之心興三業之筆於善惡之地

□出一切苦樂之事又如世□師

只□得色陰若心□師能□五陰又世□不堅牢

色退像卽滅心□經長劫身謝業不亡

又世□甚易知姸醜皆可見心□極難審果報莫可知

如正法念處經頌云諸業之所作

過於巧□師業□師天中作種種樂報種種衆彩色

現觀則可數心業布衆彩其數不可知

毁壁□則亡二俱同時滅若身喪滅時業□不可失

譬如一□師造作衆文飾一心亦如是

造作種種業五彩光色現見之生愛樂

五根□亦爾如業有生死如世巧□師現前則可見

心□師微細一切不可見圖□好醜形

令壁衆像現心業亦如是能作善惡報是心於晝夜

思念□不住如是業隨心展轉常不離

風塵煙雲熱□色則毁滅捨善不善持

諸業爾乃失又依般舟經見佛略有四喩一夢喩

如夢所見從分別生見一切佛從自心起

二水影喩水喩心性

則佛之月影皆是衆生眞心中物心佛交徹唯眞心也三幻喩

自心猶如幻術一切佛如幻所作謂有能幻法方成幻事

無能念心無所見佛四響喩

譬如空谷隨聲發響悟解自心隨念見佛上之四喩

一正喩唯心二唯心故空三唯心故假四唯心故中

又夢喩不來不去影喩不出不入

幻喩非有非無響喩非合非散如經頌云心者不知心

心者不見心心有想則癡無想則泥洹

是法不堅固常立在於念以解見空者

一切無想念釋云若心自見心先心爲能見

佛爲所見刀不自割指不自觸云何自心還見自心

能所不分見相斯絶故經云心有想則癡

若無想則心冥性佛永絶思求矣

如上是衆生自心感現次諸佛菩薩因地願力

示現化門無有斷絶所以維摩經云

雖示成正覺不捨菩薩道雖悟卽心是佛頓成菩提

然爲衆生未達廣修福業以導未聞

皆令開解同歸此地如華嚴經云

雖能一念卽成阿□多羅三□三菩提然爲衆生故於無量劫行菩薩行

無有休息是爲如山增上心又云佛子

菩薩摩訶薩又作是念

阿□多羅三□三菩提以心爲本心若淸淨則能圓滿一切善根

於佛菩提必得自在欲成阿□多羅三□三菩提

隨意卽成若欲除斷一切取緣住一向道

我亦能得而我不斷爲欲究竟佛菩提故

亦不卽證無上菩提何以故

爲滿本願盡一切世界行菩薩行化衆生故

是爲第九如金剛大乘誓願心如上況喩證信無疑則佛道立成

匪由他敎終不起於餘念唯自淨於一心

可謂順佛本懷得敎正意矣問佛度衆生

衆生還度佛不答若約內觀

因了妄念雜識衆生無體發其覺慧成自心之佛

此豈不是因衆生得度若論外化皆因衆生感出

若無機緣旣無所化亦不成佛如淨名經云

菩薩隨所化衆生而取佛土淨度三昧經云

衆生亦度佛若無感佛不出世

亦不能得成三菩提出世菩提皆由衆生機故

宗鏡錄卷第十八

丁未歲分司大藏都監開板

宗鏡錄卷第十九

慧日永明寺主智慧禪師延壽集

夫如上所說祖敎同詮凡曰有心皆得成佛

如今現見衆生何不成佛答

若以衆生眼觀只見衆生界有餘若以佛眼觀

乃知諸佛界無外故知無明妄風鼓心海而易動

本覺眞性睡長夢而難惺是以首楞嚴經云

汝之心靈一切明了未曾暫昧而迷者

目擊而不知如美玉沈泥自埋高價

猶貞金混礫空匿光輝如法華經云

我昔欲令汝得安樂五欲自恣於某年月日以無價寶珠繫汝衣&C-E;

今故現在而汝不知勤苦憂惱以求自活

甚爲癡也汝今可以此寶貿易所須

常可如意無所乏短故知本覺常成衣珠不失

若非圓頓之敎何以直了自心故圓覺經云覺成就故

當知菩薩不與法縛不求法脫

不厭生死不愛涅槃不敬持戒不憎毁禁

不重久習不輕未學何以故一切覺故

是知一切衆生皆本覺成就

以不覺故認隨染之覺見勝劣之境起□厭之心但逐妄輪□頓迷眞覺

然因覺有不覺若無眞妄無所依

故如煙無火不起又覺因不覺若隨器之金還待器顯

事能顯理故所以唯眞不立單妄不成

唯眞不立者佛果無生故單妄不成者無所依故

如先德頌云一切衆生金色界白淨無垢智無壞

寶珠自在內衣中只欲長貧在門外

淸淨寶乘住四衢文殊引導普賢扶

肥壯白牛甚多力一念遍遊無卷舒如是寶乘不肯入

但樂勤苦門前立不覺自身常在中

遣上□言我不及華嚴經頌云欲求一切智速成無上覺

應以淨妙心修習菩提行又頌云

譬如良沃田所種必滋長如是淨心地出生諸佛法

是知十方諸佛中無有一佛不信此心成佛

二十八祖內無有一祖不見此性成祖

如今聞而不成祖佛者皆爲信不及見不諦故

但學其語不照其心但執其解不深其法何者信

卽是道故經云信是道原功德母見卽無疑

故經云見苦諦習亦除何況現行心外境界

但入宗鏡方悟前非心光透時餘瑕自盡

華嚴出現品云佛子菩薩摩訶薩

應知自心念念常有佛成正覺何以故

諸佛如來不離此心成正覺故如自心一切衆生心亦復如是

悉有如來成等正覺廣大周遍無處不有

不離不斷無有休息入不思議方便法門

古釋云不離此心成佛者有二

一衆生身心卽佛所證故佛證衆生之體用衆生之用

二全卽佛菩提性故一性無異此卽他果在我之因

以我因成他果故名入不思議方便法門

是以不得意者作衆生思故是亦不可

設作佛思是亦不可卽亦不可非卽亦不可

當淨智眼無取諸情經云佛子令依此知無幽不盡

涅槃經云二十五有有我者自實名我

所謂一切諸法體實一切衆生有如來藏

能爲佛因名有佛性如一切色中皆有空性

然非獨有情具如來之正性一切諸法中皆有安樂性所以云若以肉眼觀無眞不俗

若以法眼觀無俗不眞又云法身流轉五道名曰衆生

但法身卽是眞如流轉五道卽是隨緣

名曰衆生是差別義又由隨緣卽不變故

奪差別令體空則末寂也由體空差別故

奪不變令隨緣故本寂也以全本爲末故本便隱

全末爲本故末便亡也是則眞如隨緣成衆生

未曾失於眞體故令衆生非衆生也

衆生體空卽法身時未曾無衆生故非法身也

故二雙絶二旣互絶則眞妄平等無可異也

故云隨緣非有之法身□不異事而成立

寂滅非無之衆生常不異眞而顯現故知煩惱卽菩提

菩提卽煩惱所以勝天王般若經云

佛告勝天王言譬如無價如意寶珠

□飾瑩治皎潔可愛體圓極淨無有垢濁

墮在□泥已經多時有人拾得取而守護不令墮落法性亦爾

雖在煩惱不爲所染後復顯現

天王諸佛如來悉知衆生自性淸淨客塵煩惱之所覆蔽不入自性是故菩薩摩訶薩行般若波羅蜜

應作是念我當勇猛勤修精進

爲諸衆生說是甚深般若波羅蜜除其煩惱

一切衆生皆有性淨是故於彼勿生下劣應當尊重

彼卽我師如法恭敬菩薩摩訶薩作如是心

卽生般若□那大悲處胎經云

魔梵釋女皆不捨身不受身悉於現身得成佛故偈云

法性如大海不說有是非凡夫賢聖人平等無高下

唯在心垢滅取證如反掌華手經云佛言

堅意無□際者卽無邊際無邊際者

卽是一切衆生性也是名際門

入是際門則能開演千億法藏此法藏者卽非藏也堅意

如來衆法藏中有所說法皆說是際復有色藏

受想行識藏是藏非藏不在自藏是名諸藏

以阿字門入釋曰阿字者卽無生義

若了心無生則無法可得悟此唯識乃入道之初門

所以大品經云無有一法可得名曰衆生

夫言衆生者卽法身義如不增不減經言舍利弗

卽此法身過於□沙無量煩惱所纏

從無始來隨順世間生死濤波去來生滅名爲衆生

是知若云衆生卽法身者甚爲難解

故先德引大涅槃經云

若有人能藕中絲懸須彌山可思議不不也世尊佛言

菩薩能以一念稱量生死不可思議今明圓理難曉但仰信而已

如聞生死有不可思議理

而但仰信不能一心卽如來藏故非圓意文殊般若經云

佛告文殊若人問汝有幾衆生界汝云何答文殊言

衆生界數如如來界問衆生界廣狹答

如佛界廣狹問一切衆生繫在何界答

如如來繫衆生亦爾問衆生界住何處答

住涅槃界又云文殊言如虛空無數衆生亦無數

虛空不可得衆生亦不可得

是以於不可得中隨世語言有所建立凡聖境界方便說者

是不可思議廣大神變如大寶積經云

文殊師利菩薩云復次法無出相說出離法

是名神變法無差別文字分別是名神變

法無所行說有修行是名神變法無來去說有來去

是名神變於一道證建立諸果是名神變

於一味法分別三乘是名神變

一切諸佛唯是一佛說無量佛是名神變

一切佛土唯一佛土說無量土是名神變

無量衆生卽一衆生說無量衆生是名神變

一切佛法唯一佛法說無量法是名神變法不可示顯示諸法

是名神變法無所得修習作證是名神變

乃至爾時長老舍利弗語商主天子言

汝聞此神變不驚怖耶天子答言我卽神變云何驚怖

舍利弗言天子以何密意而作是言天曰

一切諸法若善不善無動而動名大神變

是故舍利弗作善業者生於天上有大威德

如是善業不可思議一切衆生往來生死

亦不可思議不可思議者名大神變

如佛所說四種境界不可思議一者業境界不可思議

二者龍境界不可思議三者禪境界不可思議

四者佛境界不可思議以是義故

說一切法名大神變不應驚怖復次舍利弗

若如來說此神變虛空界寧有怖耶答言不也天曰

若虛空不怖云何問言汝不驚怖舍利弗言

汝豈同虛空耶天曰如佛所說

若內空外空是虛空不答言如是天曰

是故一切衆生是虛空性是知若一切有情無情皆同虛空性者

何處有凡聖之異內外之殊

且虛空性無有起盡何故更問成佛不成佛乎

入法界體性經云佛問文殊汝知法界耶如是世尊

我知法界卽是我界又問汝豈不樂法界耶

文殊曰世尊我不見一法非法界者

更何所樂持世經云若世間法與出世間法異者

諸佛不出於世也何者以覺一切法平等故名爲佛

大集經云

諸衆生界及法界若能平等觀無異不生分別一二數是名菩薩不退印又云

若有菩薩不離凡夫能知聖法

以凡夫心觀察聖法密嚴經云

如來法身住於一切衆生身中光影外現猶如淨綵□摩尼珠

無所障蔽亦復如是是故當知

如來法身遍在一切諸衆生中如佛所說

乃至枯樹蕉木亦悉皆入不應生害況復餘類是故不應稱量衆生

除諸如來無能知者

是以諸佛法身遍一切處夫法身者卽自心也

是法家之身群有之性該今徹古遍界盈空十方太虛

於自心內尙如一點之雲生百千大海

向本覺中猶若一滴之□起豈況假名凡聖而非我心乎

台敎云佛者覺義如寶□經云

佛界衆生界一界無別界此是圓智圓覺諸法

遍一切處無不明了雖五無間皆生解脫想

雖□盲倒惑其理存焉斯理灼然世間常住有佛不能益

無佛不能損得之不爲高失之不爲下

故言衆生卽佛此理佛也華嚴論云

一切處文殊師利一切處金色世界一切處不動智佛

今之信者

當信自心無依住性妙慧解脫是自文殊於心無依住中無性妙理有自在分別

無性可動名不動智佛理智無二妙用自在

是故號曰妙德菩薩

是故一切諸佛從此信生故號文殊爲十方諸佛之母

亦號文殊爲童子菩薩爲皆以信爲初生故

信心成就卽以定慧觀智力印之

契一念相應名十住初心便成正覺取能行行處號曰普賢

取妙慧無依處號曰妙德取善能分別知根之智

號之爲不動智佛自契相應名爲正覺

且能信處號之曰信自契相應名爲住心

爲住佛所住妙慧解脫相盡無生法故

若心外有佛不名信心名爲邪見人也一切諸佛皆同自心

一切衆生皆同自性性無依故體無差別

智慧一性應如是知以此同體妙慧

知諸佛心及衆生心應如是信解不自欺□

是故此經宗趣爲大心衆生設如斯法諸佛自所乘門

一乘妙典法界道理令大心衆生入佛根本

大智佛果故一念契眞理智同現卽便佛故

爲法界道理見則無初中後故

是以世人唯信諸佛境界不可思議

不知衆生境界亦不可思議以衆生界卽佛界故如論云

一切處不動智佛者夫一切之言無處不遍

豈獨衆生界耶所以華嚴私記云今多許人學

皆得與釋尊等亦與文殊等一念卽等若不信

始作少時努力靜思惟看

故知一念平等理事無差但靜思凝神□光內照

有何異法能爲隔越唯自心想起妄分高下耳淸□疏云

佛及衆生若以性淨而說現今平等而不妨迷悟之殊是故三乘亦有差別亦無差別

是則染淨三世一切諸法無不平等況稱性互收

如是解者名爲善住一切智地

如地能生終歸於地萬法依於佛智究竟還至一切智

寶性論偈云譬如貧人舍地有珍寶藏

彼人不能知寶又不能言衆生亦如是於自心舍中

有不可思議無盡法寶藏雖有此寶藏

不能自覺知以不覺知故受生死貧苦譬如珍寶藏

在彼貧人宅人不言我貧寶不言在此

如是法寶藏在衆生心中衆生如貧人

佛性如寶藏爲欲令衆生得此珍寶故彼諸佛如來

出現於世間無生義云大師□引如來藏經言

衆生身中有佛三十二相八十種好

坐寶蓮華與佛無異但爲煩惱所覆故未能得用

此是具有佛知見根性未有知見用

卽時猶故愚

乃至譬如小兒具有大人六根與大人不異在其身中而未能有大人用

至漸長大復須學問乃有大人知見力用也

若根性是有作用豈無如種子本甘結果非苦

只恐不知有自認作凡夫眞性常了然未曾暫隱覆

如佛言如來實無秘藏何以故

如秋滿月處空顯露淸淨無□人皆睹見又祖師云

五陰本來空師子何曾在窟

故知但是衆生不了自稱爲秘然雖無秘藏而有密語密語難解

唯智能知如百丈和尙云

只如今語言鑒照分明覓其形相不可得是密語

所以宗鏡之光無時不照常關日用昧者不知

所以無所希望經偈云衆生界悉等平若虛空界

其能了此等成佛道不難又偈云其無所相者

一切無所念無心無所生佛道不難得月藏經云

佛言是故於法平等思惟觀察

不離衆生有法不離法有衆生如衆生體性卽是我體性

如我體性卽是一切法體性

如一切法體性卽是佛法體性如是觀諸法平等時

衆生卽陰不可得離陰不可得和合不可得

離和合亦不可得非法非非法是人如是得住無相

是名法平等是知一切法常成正覺

無有不成正覺時如經云

凡眞實法不捨自相取於餘相若捨非正覺成等正覺

則非眞實正覺者曾無有時不成正覺

故知一切衆生皆住覺地非是捨不覺而取正覺

則一覺一切覺常成正覺無有不覺時

如虛空湛然無有成壞若執有成不成斯屬情見

若以智照何往不眞念念而常見法身塵塵而盡成佛國

但以自眼有&C-B;妙見不通違背己靈沈溺家寶

雖同一性要以智明如樂蘊奇音

指妙則宮商應節人懷覺性智巧則動用冥眞

得失在人精&C-;任己所以善逝按指發海印之光

含識擧心現塵勞之相如古釋衆生佛性

譬若□□具有五義一有□□身二有中間聲

三有絃稻四有彈□□人

五有所彈得曲此五是喩我等五陰似□□身中眞如佛性似聲

六度萬行似絃稻巧便智慧似彈□□人

我等以巧便智修行六度當來成佛

一塵一毛皆遍法界似彈奏之曲也

故沈休文佛知不異衆生知義云

故知凡夫之知與佛之知不異由於所知之事異知不異也

沈約六道相續作佛義云相續不滅所以能受知

若今生陶練之功漸積則來果所識之理轉精

轉精之知來應以至於佛而不斷不鍊也

若今生無明則來果所識轉闇

轉闇之知亦來應以至於六趣也故知衆生之識相續不斷

但由精&C-;分其昇降耳又古師計云

一切如來因地發願度盡衆生生界不盡不取正覺

現見衆生沈淪九有故知諸佛未合有成

成則違誓彼答不正華嚴記中約如實義釋

諸佛皆有悲智二門以大悲故窮未來際無成佛時

故菩薩闡提不成佛也以大智故念念速成

又欲化盡諸衆生界自須速成方能廣化

不懼違昔盡竟誠言又了衆生之本如

故化而無化是則常成亦常不成亦常化而常無化

悲智自在何局執耶如上釋者

此猶是約理事雙通若直就宗明如華嚴經云

如來初成正覺時於自身中見一切衆生已成佛竟

已涅槃境又經云爾時世尊

復依一切住持藏法如來之相爲菩薩宣說般若

一切有情住持遍滿甚深理趣勝藏法門

謂一切有情皆如來藏

普賢菩薩自體遍故一切衆生皆金剛藏以金剛藏所灌灑故

一切衆生皆正法藏一切皆依正語轉故

一切衆生皆妙業藏一切事業加行依故法華經云舍利弗

當知我本立誓願欲令一切衆如我等無異

如我昔所願今者已滿足化一切衆生

皆令入佛道斯則成佛度生大願大化悉圓滿矣

如有不信此說自尙未成焉能度彼問

衆生卽佛佛卽衆生入一心門因果交徹故經云

若彌勒得菩提者一切衆生皆亦應得

此俱成佛得菩提義爲是理成爲是事成答

三乘多約理成或云法身卽等報化未圓

亦云一念成佛皆從理說今一乘宗理事齊等

古德云此出自華嚴大意難以取解

然諸衆生若於人天位中觀之具足人法二我

小乘唯是五蘊實法大乘或說但心所現

或說幻有卽空人法俱遣或說唯如來藏

具□沙性德故衆生卽在纏法身法身衆生義一名異

猶據理說更有說言相本自盡性本自現

不可說言卽佛不卽佛等若依華嚴宗

舊來成竟亦涅槃竟非約同體此成卽是彼成

若爾何以現有衆生非卽佛耶

若就衆生見解位看者尙不見唯心卽空安見圓敎中事

如迷東爲西正執西故若諸情頓破

則法界圓現無不已成猶彼悟人西處全東

是以善財龍女皆是凡夫一生親證三乘權敎信不及人

稱爲示現如玄義格云

人謂善財龍女是法身菩薩化爲幻技一時悅凡人

令自强不息耳議曰若爾聖有□凡之愆凡無卽聖之分

敎門徒設用學何爲故不然也問

若是實從凡頓成佛者何故經中唯此二人別更無耶

答日月在天盲者不見經說一生成佛者

數如微塵五千卷經卷卷有卽生得道

只如達磨禪師傳佛心印言下見性便爲得道

取相之徒指爲外道論云

金色世界不動智佛一切處文殊俱是自心法性非外來物又云

十信十住十行十向十地爲華嚴

覺了自心大方廣是佛先自見性爲佛身心

齊修五位爲莊飾也

亦同天台初發心時卽觀涅槃行道比喩蓮華華果同時義同印卽心成佛

鴦□魔羅經云鴦□魔羅與文殊師利

普詣十方各十世界諸如來所問如是義

云何釋迦牟尼佛住娑婆世界不般涅槃解脫之際

彼諸如來悉答我言釋迦牟尼佛卽我等身

彼佛自當決汝所疑故知遍刹之身只是一身

分亦不多聚亦非一如首楞嚴三昧經云

若善男子善女人求佛道者

聞首楞嚴三昧義趣信解不疑當知是人必於佛道不復退轉

何況信已受持讀誦爲他人說如說修行

時諸釋梵護世天王皆作是念

我等今者當爲如來敷師子座正法座大人座大莊嚴座大轉法輪座當令如來於我此座說首楞嚴三昧

是中人人各各自謂唯我爲佛敷師子座

餘人不能乃至須臾之間

於如來前有八萬四千億那由他寶師子座悉於衆會無所妨□

一一天子不見餘座各作是念

我獨爲佛敷師子座佛當於我所敷座上說首楞嚴三昧

時釋梵護世天王敷座已竟各白佛言

唯願如來坐我座上說首楞嚴三昧

卽時世尊現大神力遍坐八萬四千億那由他師子座上

諸天各各見佛坐其所敷座上不見餘座

有一帝釋語餘釋言汝觀如來坐我座上

是釋梵護世天王各相謂言汝觀如來坐我座上

有一釋言如來今者但在我座不在汝座

乃至時梵衆中有一梵王名曰等行白佛言

世尊何等如來爲是眞實我座上是

餘座上是佛告等行一切諸法皆空如幻從和合有

無有作者皆從憶想分別而起

無有主故隨意而出是諸如來皆是眞實云何爲實

是諸如來本自不生是故爲實是諸如來今後亦無

是故爲實是諸如來非四天攝是故爲實

諸陰界入皆所不攝是故爲實

是諸如來如先中後等無差別是故爲實

梵王是諸如來等無差別所以者何是諸如來以色如故等

以受想行識如故等以是故等是諸如來

以過去世如故等以未來世如故等

以現在世如故等以如幻法故等以如影法故等

以無所有法故等以無所從來無所從去故等

是故如來名爲平等如一切法等

是諸如來亦復如是釋曰首楞嚴三昧者

卽一切事究竟堅固何者以能見心性名爲上定信入此者

亦名王三昧以此三昧歷一切事

豈非究竟堅固耶如釋梵護世諸天各見佛坐自座

此乃實證自心所以經云皆從憶想分別而起

無有主故隨意而出是諸如來皆是眞實

云何爲實是諸如來本自不生是故爲實者

以諸如來本自不生卽是自心生

然其自心又如幻夢皆不出平等眞如之性所以經云

譬如眞金雖復鍛磨不失其性

是諸大士亦復如是隨所試處皆能示現不思議法性

寶性論偈云如彼毘&C-;璃淸淨大地中

天主帝釋身於中鏡像現如是衆生心淸淨大地中

諸佛如來身於中鏡像現故知卽心而見佛者

可謂現身成道矣如禪要經云佛言善男子

若外相求雖經劫數終不能得

於內覺觀如一念頃卽得阿□多羅三□三菩提

是以行位齊成速登妙果以凡聖同體迷悟似分

若信入之時不從外得所以云生死與道合

如明與暗合故云水中鹹味色&C-E;膠靑

李長者論云此華嚴經十住爲見道

十行十向十地十一地爲加行修行令慣熟故

佛果於初先現以普賢悲願令智悲大用慣熟自在故

以自如來根本普光明智先現故

始終本末總無延促時日分劑故以法身根本智

如實而言不同三乘權敎情所解故

皆須約本而觀之

畢竟佛果慣習已成普賢行已滿一往但以敎化一切衆生爲常□從初至末

無始無終無成無壞

但以普遍十方一切六道以智對現利生爲永業也從初發心起信修行時

發如是信樂發如是志願

起如是志求見如是道從初發心住以定觀力契會法身

顯根本普光明智照知一切自他生死海

性自解脫但爲敎化衆生令其破執離妄想苦故

亦不見自身成佛不成佛故

若也起心圖成佛念當知此人去佛道遠

若也但以法身無性之力自他性離無成壞心起方便力

興大願力起大悲門無作而作發無限志願

敎化一切法界中無性衆生

使令迷解還令省得自心無性之理妄想繫著自無不言成佛

不言不成佛不可作如是圖念之情如此華嚴經

安立五位敎門但爲引接未得謂得

未至謂至未滿云滿滯染淨障於菩提道及菩薩行

有止足心有休息想安立五十重因果

一百一十重法門

使不滯住止息休廢之心滿普賢願行至無盡極又云

此華嚴經直示本身本法出超情見無始無終三世相絶

一圓眞報不生不滅不常不斷性相無□

自在果海法門直授上上根人敎門行相勢分如是

不同權學依次第漸漸而成只如登&C-;九□

不可以絶其□履十層之級者不可亡其跡

常見官階一品但以爲臣

聞古士夫忽有身登九五明珠頓照普見無方

澤霖大海□□皆滿一塵空性法界無差品類有情强生留繫

根器不等權實不同以此敎門千差萬別

須知權實識假修眞

不可久滯權宗迷其實敎者也故智儼法師問

一地卽攝一切諸地功德者一法卽具何用餘門耶答曰

若無餘門一門卽不成故如一升攝一斗若無升時

此斗卽不成問若無升卽無斗者今擧一升

卽得一斗以不得一升不得斗者

一行不具一切也答十升合成一斗

旣無其升時將何作斗故知無升卽無斗有升卽有斗

今擧升卽斗斗升之外無別升斗也

如龜毛&C-;角不可得也初心卽成佛成外無別修

其相如虛空故是故初心成佛者非謂不具諸功德

如經說普莊嚴童子一生得聞善熏習

二生成其解行三生得入果海同一緣起

而此三生只在一念猶如遠行到在初步

然此初步之到非謂無於後步明此童子得入果海

非不久植善根問旣久修始得云何言一念得耶

答言久修善根者卽在三乘敎攝

從三乘入一乘卽是一念始修具足故經云

初發心時便成正覺譬衆川入海□入一滴

卽稱周大海無始無終若餘百川水之極深

不及入大海之一滴卽用三乘中修多劫

不及一乘之一念又此時劫不定或一念卽無量劫

無量劫卽一念一生卽無量生無量生卽一生

如十玄門時處無□

又大乘明一念成佛義有二一者會緣以入實性無多少故

明一念成佛二者行行□滿取最後念名爲一念成佛

如人遠行以後步爲到

若一乘明一念成佛者如大乘取後一念成佛卽入一乘

以後卽初初念卽是成何以故

以因果相卽同時相應故欲論其成者成復成成復成也

衆生欲在後成者在後復在後在後復在後也

今擧一念成者卽與佛同位未具究竟故

復有淺深之殊矣如人始出門及以久遊行他土

雖同在空中而遠近有別

是故十信十住等五位各各言成佛者而復辯其淺深

此中須善思之心要□云

心心作佛無一心而非佛心處處道成無一塵而非佛國

是故眞妄物我擧一全收心佛衆生渾然齊致

是知迷則人隨於法法萬差而人不同悟則法隨於人

人一致而融萬境止觀云

觀衆生相如諸佛相衆生界量如諸佛界量

衆生界住如虛空住以不住法以無相法住般若中不見凡法

云何捨不見聖法云何取但住實際

如此觀衆生眞佛法界身子云諦了此義

是名菩薩摩訶薩彌勒云是人近佛座佛覺此法故

文殊云聞此法不驚卽是見佛佛云

卽住不退地具六波羅蜜具一切佛法矣

如上所說敎理無虧只是正解難生信力不具

若信而不解則日夜長無明若解而不信

則日夜長邪見信而且解方契此宗契此宗人甚爲希有

不唯十方諸佛與我相應

大地山河一時同證如眞覺大師歌云法中王最高勝

□沙諸佛同共證我今解此如意珠

信受之者皆相應百丈和尙云但是一切照用任聽縱橫

啼笑語言皆成佛慧如是解者無一時不成佛

無一人不得道天眞自然何關造作

故法華經云又見諸如來自然成佛道法界印云

初發心時便正覺苦樂平等一味佛又云

寂法分別名衆生舊來不動名爲佛融大師頌云

法忍先將三毒共佛性常與六情俱

但信硏心出妙寶何煩衣外覓明珠傅大士頌云

佛亦不離心心亦不離佛心寂卽涅槃

心能則有物物則變成魔無物卽見佛若能如是用

十八從何出龐居士偈云不用苦多聞

看他彼上人百億及日月纂在一毛鱗

心但寂無相卽出無明津若能如是學

幾許省精神寒山子詩云寄語諸仁者復以何爲懷

達道自見性見性卽如來天眞元具足修證轉差□

棄本□逐末只守一場□志公和尙歌云

佛體本是心作那得文字中覓將佛求佛辛苦

坐地自致□役一&C-;和尙歌云

莫更將身造水泡百毛流血是誰敎不如靜坐眞如地

頂上從他鵲作巢萬代金輪聖王子

只者眞如靈覺是菩提樹下度衆生度盡衆生出生死

不生死眞丈夫無形無相大毘盧

塵勞滅盡眞如在一顆圓明無價珠布袋和尙歌云

只箇心心心是佛十方世界最靈物

縱橫妙用可憐生一切不如心眞實騰騰自在無所爲

閑閑究竟出家兒若睹目前眞太道

不見纖毫也大奇萬法何殊心何異

何勞更用尋經義心王本自絶多知智者只明無學地問

凡聖皆同一心眞性成佛云何見有前後

答見雖前後性且不虧跡任昇沈理亦無爽

如昏睡心中有覺悟之性以眠熟未惺故

寤來卽現似□孩身內具大人之相

以力用未充故長成卽備一切衆生

以無明夢未惺覺道力未具則佛性未現法身未圓

豈是一切含生而不具如來藏性古德問云

佛性共有諸佛成佛時衆生盡合成佛

若言各別有應是無常答佛性與一切衆生共有

所證是一能證有前後是故諸佛成道我等輪□

前後約時性無本末如昔人云

法身一相瞻仰異容正敎無偏說聽殊旨故攝論偈云

衆生罪不現如月於破器遍滿諸世間

由法光如日釋云如破器中水不得住

水不住故月則不現

如是有情身中無有奢摩他水佛月不現佛雖不現然遍一切施作佛事

譬如日光遍滿世間作諸佛事成熟有情

又如今己眼不明者皆爲執著凡聖有所繫故

如萬□和尙歌云黑白兩亡開佛眼

不繫一法出蓮叢眞空不壞靈智性妙用□常無作功

聖智本來成佛道寂光非照自圓通

宗鏡錄卷第十九

丙午歲分司大藏都監開板

宗鏡錄卷第二十

慧日永明寺主智覺禪師延壽集

夫正因佛性衆生共有經云

不由觀智所顯則道常披露云何異生迷而不悟

答智論云衆生心性猶如利刀唯用割泥

泥無所成刀日就損理體常妙衆生自&C-;

能善用之卽合本妙

又譬如一器中水淡味□然若著甘草則甛下黃連則苦

衆生心水亦復如是起妄染則凡冥眞空則聖

其心之性未嘗變異如華嚴經偈云譬如淨日月

皎鏡在虛空影現於衆水不爲水所雜

菩薩淨法輪當知亦如是現世間心水不爲世所雜

如華嚴疏云一切法有二一是所迷

謂緣起不實故如幻緣成故無性二是能迷

遍計無物故如空妄計故無相又以不覺故不知有

以不信故不承當但起無明空成倒想

如夜繩不動疑之爲蛇闇室本空怖之有鬼

故知本無迷悟妄有昇沈昔迷悟而似迷

今悟迷而非悟但以內見自隔客塵所遮

於體上分遠近之情向性中立凡聖之量

如勝思惟梵天所問經云梵天問文殊師利

比丘云何親近於佛答言

梵天若比丘於諸法中不見有法若近若遠是則名爲親近於佛大集經云

不覺一法微相者乃能了知如來出世

無出之出卽是佛出是以若不見一法常見諸佛

則千里同風若見一法不見諸佛則對面胡越

故知背心合境頓起塵勞

背境合心圓照法界何者心是所依法是能依能依從所依起

如水是所依波是能依離水無波離心無法

又心是能生法是所生如木能生火

木是能生火是所生離木無火離心無法

故知不卽心爲道者

如千人排門無一得入若了心頓入者猶一人拔關能通萬彙

得宗鏡之要者其斯謂乎是以妙性無虧迷悟自得

一法不動向背俄分如首楞嚴經云佛言富樓那

又汝問言地水火風本性圓融周遍法界

疑水火性不相陵滅

又徵虛空及諸大地俱遍法界不合相容富樓那

譬如虛空體非群相而不拒彼諸相發揮所以者何富樓那

彼太虛空日照則明雲屯則暗風搖則動

霽澄則淸氣凝則濁土積成□水澄成映

於意云何如是殊方諸有爲相爲因彼生爲復空有

若彼所生富樓那且日照時旣是日明

十方世界同爲日色云何空中更見圓日

若是空明空應自照云何中宵雲霧之時不生光曜

當知是明非日非空不異空日觀相元妄

無可指陳猶邀空華結爲空果

云何詰其相陵滅義觀性元眞唯妙覺明

妙覺明心先非水火云何復問不相容者眞妙覺明亦復如是

汝以空明則有空現

地水火風各各發明則各各現若俱發明則有俱現云何俱現

富樓那如一水中現於日影兩人同觀水中之日

東西各行則各有日隨二人去一東一西

先無準的不應難言此日是一云何各行

各曰旣雙云何現一宛轉虛妄無可憑據

富樓那汝以色空相傾相奪於如來藏

而如來藏隨爲色空周遍法界

是故於中風動空澄日明雲暗衆生迷悶背覺合塵

故發塵勞有世間相我以妙明不生不滅合如來藏

而如來藏唯妙覺明圓照法界

故知妙覺明心湛然不動因業發現隨爲色空周遍法界

衆生背其本覺妄執情塵□於平等一眞覺中

認所現差別之境界隨發明處强說是非

如於虛空體中定其差別實謂虛妄顚倒

無理可憑凡□聖智眞詮悉爲破其顚倒

若知顚倒不實自然無法可論如華嚴經云

以智入於一切佛法爲衆生說令除顚倒

然知不離衆生有顚倒不離顚倒有衆生

不於顚倒內有衆生不於衆生內有顚倒亦非顚倒是衆生

亦非衆生是顚倒顚倒非內法顚倒非外法

衆生非內法衆生非外法

一切諸法虛妄不實速起速滅無有堅固如夢如影如幻如化

□惑愚夫如疏釋云

經文有四對前三對二互相望後一對當體以辯

前三對中前二不離後一不卽卽顯生之與倒非卽離也

衆生卽能起顚倒之人乃染分依他

顚倒卽所起之妄是遍計所執初對明不離者

謂依似執實故離生無倒依執似起離倒無生

第二對明不相在重釋前義言不離者

明因果相待緣成非先有體

二物相在因中無果故倒內無生若必有者則應遍計是依他起

果中無因故生內無到若要令有者

則應無有不倒衆生第三對明不卽

不壞因果能所遍計之二相故

由前三對則知生倒非一非異非卽非離第四對當體以辯

倒心託境方生故非內法若是內者無境應有境由情計故非外法

若是外者智者於境不應不染

旣非內外寧在中間則當體自虛將何對他

以明卽離衆生亦爾卽蘊求無故非內法

離蘊亦無故非外法旣非內外亦絶中間

本性自空何能起倒將何對他明非卽離旣如是知則自無倒

爲物說此倒惑自除

因謂由不達緣成不堅妄生遍計故云□惑愚夫實則愚夫自□

若□□執月非月執□□又中觀論偈云

有倒不生倒無倒不生倒倒者不生倒

不倒亦不倒若於顚倒時亦不生顚倒汝可自觀察

誰生於顚倒已顚倒者則更不生顚倒

已顚倒故不顚倒者亦不顚倒無有顚倒

故顚倒時亦無顚倒有二過故

汝今除□慢心善自觀察誰爲顚倒者復次諸顚倒不生

云何有此義無有顚倒故何有顚倒者

顚倒種種因緣破故墮在不生彼貪著不生

謂不生是顚倒實相是故偈說云

何名不生爲顚倒乃至無漏法尙不名爲不生相何況顚倒是不生相

無顚倒何有顚倒者

因倒者有倒故問云何一切顚倒不成妄耶答

只爲因情所執遂成虛妄以執本空妄卽非妄如起信□云

所執本空與眞心不動迭相成立

只爲所執本空所以眞心不動

只由眞心不動故得所執本空何異萬像本空明鏡不動

何謂眞妄迭相成立以迷眞起妄妄因眞立悟妄卽眞

眞從妄顯

問如何得離倒不自□無過耶

答如大集經云如第五大如第七情

如十九界無出無入無生無滅無有造作無心意識乃名無過

問若心性本淨

云何說客塵染答心本淸淨跡亦淸淨體亦淸淨用亦淸淨

以不離一心別有淸淨以妄塵不能染眞法不能淨

何者離心無異法豈有染能染耶

亦離心無眞法豈有淨能淨耶則刀不能自割

指不能自觸大莊嚴論偈云已說心性淨

而爲客塵染

不離心眞如別有心性淨不離心之眞如別有異心謂依他相說爲自性淸淨

此中應知說心眞如名之爲心

卽說此心爲自性淸淨此心卽是阿摩羅識

又一切衆生未見性者

雖客塵所隱五陰所埋任經生死往來其性不昧或遇善友開發終自顯明

以是出世間常住心寶

豈世間無常敗壞生滅之法而能墮壞如貧女室中金藏雖未掘而匪移

若力士額上寶珠任&C-D;沒而常在

猶雪山□中藥味暫流出而□存

如大地底下金剛縱穿&C-B;而不壞是以大涅槃經云

迦葉菩薩白佛言世尊我從今日始得正見世尊

自是之前我等悉名邪見之人世尊二十五有有我

不也佛言善男子我者卽是如來藏義

一切衆生悉有佛性卽是我義如是我義

從本已來常爲無量煩惱所覆是故衆生不能得見

善男子如貧女人舍內多眞金之藏

家人大小無有知者時有異人善知方便語貧女人

我今雇汝汝可爲我耘除草穢女卽答言

我不能也汝若能示我子金藏

然後乃當速爲汝作是人復言我知方便能示汝子

女人答言我家大小尙自不知況汝能知是人復言

我今審能女人答言我亦欲見幷可示我

是人卽於其家掘出眞金之藏

女人見已心生歡喜生奇特想宗仰是人善男子

衆生佛性亦復如是一切衆生不能得見

如彼寶藏貧人不知善男子

我今普示一切衆生所有佛性爲諸煩惱之所覆蔽

如彼貧人有眞金藏不能得見如來今日普示衆生諸覺寶藏

所謂佛性而諸衆生見是事已

心生歡喜歸仰如來善方便者卽是如來貧女人者

卽是一切無量衆生眞金藏者卽佛性也

乃至譬如王家有大力士其人眉間有金剛珠

與餘力士角力相撲而彼力士以頭□觸

其額上珠尋沒膚中都不自知是珠所在其處有瘡

卽命良醫欲自療治時有明醫善知方藥

卽如是瘡因珠入體是珠入皮卽便停住

是時良醫尋問力士卿額上珠爲何所在力士驚答

大師醫王我額上珠乃無去耶

是珠今者爲何所在將非幻化憂愁啼哭

是時良醫慰喩力士汝今不應生大愁苦

汝因&C-D;時寶珠入體今在皮&C-E;影現於外汝曹&C-D;時瞋□毒盛

珠陷入體故不自知是時力士不信醫言

若在皮&C-E;膿血不淨何緣不出

若在筋&C-E;不應可見

汝今云何欺□於我時醫執鏡以照其面珠在鏡中明了顯現力士見已心懷驚怪

生奇特想善男子一切衆生亦復如是

不能親近善知識故雖有佛性皆不能見

而爲貪□瞋□愚癡之所覆蔽

故墮地獄畜生餓鬼阿脩羅□陀羅刹利婆羅門毘舍首陀

生如是等種種家中

因心所起種種業緣雖受人身聾盲□&C-D;拘□□跛

於二十五有受諸果報貪□瞋□愚癡覆心不知佛性

如彼力士寶珠在體謂呼失去衆生亦爾

不知親近善知識故不識如來微密寶藏修學無我

喩如非聖雖說有我亦復不知我之眞性

我諸弟子亦復如是不知親近善知識故修學無我

亦復不知無我之處尙自不知無我眞性

況復能知有我眞性善男子如來如是

說諸衆生皆有佛性喩如良醫示彼力士金剛寶珠

是諸衆生爲諸無量億煩惱等之所覆蔽不識佛性若盡煩惱爾時乃得證知了了

如彼力士於明鏡中見其寶珠善男子

如來秘藏如是無量不可思議復次善男子

譬如雪山有一味藥名曰樂味其味極甛在深叢下

人無能見有人聞香卽知其地當有是藥

過去往世有轉輪王於此雪山爲此藥故在在處處

造作木□以接是藥是藥熟時從地流出

集木□中其味眞正王旣沒已其後是藥

或醋或鹹或甛或苦或辛或淡

如是一味隨其流處有種種異是藥眞味停留在山

猶如滿月凡人薄福雖以□□加功困苦而不能得

復有聖王出現於世以福因緣

卽得是藥眞正之味善男子如來秘藏其味亦爾

爲諸煩惱叢林所覆無明衆生不能得見一味藥者

喩如佛性以煩惱故出種種味

所謂地獄畜生餓鬼天人男女非男非女刹利婆羅門毘舍首陀佛性雄猛難可沮壞是故無有能殺害者

若有殺者則斷佛性如是佛性終不可斷

性若可斷無有是處如我性者

卽是如來秘密之藏如是秘藏一切無能同沮壞燒滅

雖不可壞然不可見

若得成就阿□多羅三□三菩提爾乃證知以是因緣無能殺者

迦葉菩薩復白佛言世尊若無殺者

應當無有不善之業佛告迦葉實殺生何以故善男子

衆生佛性住五陰中若壞五陰名曰殺生

若有殺生卽墮惡趣

以業因緣而有刹利婆羅門等毘舍首陀及□陀羅若男若女非男非女二十五有差別之相流轉生死

非聖之人橫計於我大小諸相猶若稗子

或言如豆乃至拇指如是種種妄生憶想妄想之相無有眞實

出世我相名爲佛性如是計我是名最善

復次善男子譬如有人善知伏藏

卽取利□□穿徹夫金剛者所有刀斧不能沮壞善男子

衆生佛性亦復如是

一切論者天魔波旬及諸人天所不能壞五陰之相卽是起作

起作之相喩若石沙可穿可壞

佛性者喩如金剛不可沮壞以是義故壞五陰者名爲殺生

善男子必定當知佛法如是不可思議

是知雖有佛性久□塵勞須以止觀熏修乃得明淨

如貧女得藏中之寶猶力士見鏡&C-E;之珠

方親悟自心妙覺圓滿

又如何行於止觀得契眞修但了能觀之心所觀之境各各性離

卽妄心自息此名爲止常作此觀不失其照

故名爲觀斯則卽止卽觀卽觀卽止

無能所觀是名止觀如先德云法性寂然名止

寂而常照名觀非能所觀有其二事

所以華嚴經頌云若有欲知佛境界當淨其意如虛空

遠離妄想及諸取令心所向皆無□疏釋云

一離妄取如彼淨空無雲□故斯卽眞止

二觸境無滯如彼淨空無障□故斯卽眞觀

此觀不作意以照境則所照無涯

此止體性離而息妄故諸趣皆寂

若斯則不拂不瑩而自淨矣無淨之淨乃冥契法原

不修之修則闇蹈佛境矣故知唯一心眞智是我本身

湛然常存現前明淨自然以智慧嘴啄破無明&C-;

飛出三界自在無□此時方得見性了然

更有何法而堪比對如丹霞孤寂吟云

不迷須有不迷心看時淺淺用時深此箇眞珠若採事

豈同樵客負黃金黃金烹鍊轉爲新

此珠含光未示人了則毛端呑巨海始知大地一微塵

問諸佛心遍一切衆生心能現凡心

衆生身遍一切諸佛身能作聖體

爲復轉動互遍而成爲當一體答若言轉動卽成造作

若言互遍則有二心是以常住一心

猶若虛空之體凡聖二號還同空&C-E;之華

靑黃起滅雖殊匪越太虛之性

迷悟昇沈有異未離眞覺之原

又如一室千燈光光涉入一鏡萬像影影交羅非異非同不來不去達斯旨者

唯佛洞知是以萬有卽眞無轉變相華嚴經云

知心如幻出生一切諸法境界

周遍無盡不□不息大集經云住一心中能知一切衆生諸心

觀衆生心悉皆平等如幻化相本性淸淨

觀諸衆生身業平等皆如水月

見諸衆生悉在己身己身亦在衆生身中猶如影現

能令衆生悉作佛身亦令己身作衆生身

一切無有能轉動者又經頌云諸佛一似大圓鏡

我身猶若摩尼珠諸佛法身入我體

我身常入諸佛軀雖然互入而無所入

若有所入卽成二法問若實心外無法獨標宗者

無諸佛則無能化之人無衆生則無所化之衆

全歸無寄何以紹隆答

只謂了唯心故成平等之佛達唯識故行同體之悲

若不直下頓悟斯宗則自他二利俱失何者不入一心平等

違成佛之正宗不了同體大悲墮愛見之妄想

如維摩經觀衆生品云

爾時文殊師利問維摩詰言菩薩云何觀於衆生維摩詰言

譬如幻師見所幻人菩薩觀衆生爲若此

如智者見水中月如鏡中見其面像如熱時焰

如呼聲響如空中雲如水聚沫如水上泡

如芭蕉堅如電久住如第五大如第六陰

如第七情如十三入如十九界菩薩觀衆生爲若此

如無色界色如焦穀芽如須陀洹身見

如阿那含入胎如阿羅漢三毒

如得忍菩薩貪□毁禁如佛煩惱習如盲者見色

如入滅盡定出入息如空中鳥跡如石女兒如化人煩惱

如夢所見已寤如滅度者受身如無煙之火

菩薩觀衆生爲若此文殊師利言

若菩薩作是觀者云何行慈維摩詰言

菩薩作是觀已自念我當爲衆生說如斯法是卽眞實慈也

淨名私記釋云今明觀衆生品大精

只依其中一句行則足

得一句攝心常照行之一切萬行足只今汝自觀觀汝身心如此畢竟空

卽是菩薩觀衆生菩薩名道道能通

通汝色心本性令離虛妄卽是菩薩

菩薩只在汝身中觀汝身心如第三手爲畢竟無身心

此中示人坐禪用心法大好只觀身心如此

無可作定亂是非一異一切平等卽坐禪法

不同今時計有心可得言我心亂欲除亂取定

大成顚倒須覺知魔事又今時欲度衆生

應須曉夜觀汝心中所起煩惱性卽是度衆生

只□此觀煩惱智名佛耳

釋迦已觀煩惱已得作佛竟說敎留與今凡夫依敎修行

若言別有佛別有許多世界衆生

佛次第度竟然後成佛若爾釋迦已成佛竟

今那得猶見有衆生滿世間當知不爾夫言竟者盡也

已上觀衆生竟次觀如來者如阿&C-;佛品云

爾時世尊問維摩詰汝欲見如來

爲以何等觀如來乎維摩詰言如自觀身實相觀佛亦然

我觀如來前際不來後際不去今則不住

不觀色不觀色如不觀色性不觀受想行識

不觀識如不觀識性非四大起同於虛空

六入無積眼耳鼻舌身心已過不在三界

三垢已離順三脫門三明與無明等不一相不異相

不自相不他相非無相非取相

不此岸不彼岸不中流而化衆生觀於寂滅而不永滅

不此不彼不以此不以彼不可以智知

不可以識識無晦無明無名無相無强無弱

非淨非穢不在方不離方非有爲非無爲無示無說

不施不□不戒不犯不忍不□不進不怠

不定不亂不智不愚不誠不欺不來不去

不出不入一切言語道斷非福田非不福田

非應供養非不應供養非取非捨非相非無相

同眞際等法性不可稱不可量過諸稱量

非大非小非見非聞非覺非知離衆結縛

等諸智同衆生於諸法無分別一切無失無觸無惱

無作無起無生無滅無畏無憂無喜

無厭無著無已有無當有無今有

不可以一切言說分別顯示世尊如來身爲若此作如是觀

以斯觀者名爲正觀若他觀者名爲邪觀

天台淨名疏釋不觀色不觀色如不觀色性者

不觀色者心如幻師幻作種種色

若知幻師是□則不得所幻之色今色從心幻師幻出

尙不得此心何處見有此色故不應觀色

不觀如者若見色與如異是則泯色入如

今不見色如之別故不觀如不觀性者

卽不觀佛性不觀色是空俗不觀如是空眞不觀佛性

是空中道以其計中道有佛性而起順道愛生

是爲頂墮故經云我及涅槃是二皆空

唯有空病空病亦空今不觀性是無順道愛故

夫受世間差別果報

皆爲一念心異分別情生取衆生相爲凡執諸佛境爲聖如經所說

觀衆生如幻師見幻觀如來則三際體空

二見於是雙消情量爲之俱泯

則可以成諸佛之喜除菩薩之憂信此一心能入宗鏡

是以法華神力品偈云能持是經者令我及分身

滅度多寶佛一切皆歡喜古聖云道俗之不夷

二際之不泯菩薩之憂也大方等大集經云

佛法者名一切法一切法者名爲佛法

佛法性卽一切法性如一切法性卽佛法性

佛法性一切法性無有差別故知性無有異

隨見成差其體常融假名有別所以經云

一切諸法及諸佛法但假名字亦非是法亦非非法

不退轉法輪經云佛及菩提有聲無實

亦無方所諸法亦然華嚴經頌云

知諸世間悉平等莫非心語一切業衆生幻化無有實

所有果報從玆起又頌云諸法寂滅非寂滅

遠離此二分別心知諸分別是世見

入於正位分別盡法華經安樂行品云

復次菩薩摩訶薩觀一切法空如實相不顚倒不動不退不轉如虛空無所有性一切語言道斷不生不出不起無名無相實無所有無量無邊無□無障但以因緣有從顚倒生故說常樂觀如是法相

是名菩薩摩訶薩第二親近處

又如來壽量品云諸善男子如來所演經典皆爲度脫衆生

或說己身或說他身或示己身或示他身

或示己事或示他事諸所言說皆實不虛

所以者何如來如實知見三界之相無有生死

若退若出亦無在世及滅度者非實非虛

非如非異不如三界見於三界如斯之事

如來明見無有錯謬

以諸衆生有種種性種種欲種種行種種憶想分別故欲令生諸善根

以若干因緣譬喩言詞種種說法

所作佛事未曾暫廢故知若以正宗門尙無在世之人

亦無滅度之者何況有能化所化之異乎

若以佛事門則敎海宏深智燈廣照

隨機善巧寧容暫廢耶所以大智度論問云若五陰空無佛

卽是邪見云何菩薩發心求作佛答曰

此中言無佛破著佛想不言取無佛相

若有佛尙不令取何況取無佛邪見

又佛常寂滅無戱論相若人分別戱論常寂滅事

是人亦墮邪見離是有無二邊處中道卽是諸法實相

諸法實相卽是佛何以故

得是諸法實相名爲得佛大般若經云諸菩薩衆尙不得法

何況非法尙不得道何況非道又云

於生死法不起不墮於諸聖道不離不修釋云

於生死法不起者自性常空故不落離邊不墮者

不隨流轉故不落卽邊

於諸聖道不離者性常相應故不落斷邊不修者

天眞具足故不落常邊如淸□疏云不著一多能立一切者

不著於有能安立故卽眞俗鎔融

謂世俗幻有之相相本自空勝義眞空之理理常自有

有是空有非常有斯有未曾不空空是有空

非斷空此空何嘗不有有空空有體一名殊

名殊故眞俗互乖□然不雜

體一故空有相順冥然不二一與不一不卽不離鎔融無□

菩薩智契其原所以&C-;絶無寄而善修安立又云

良以事虛攬理無不理之事理實應緣

無□事之理所以寂而常照照而常寂

故終日知見而無知見也

乃至菩薩悲智相成出沒無□悲故常行世間智故不染世法融通有三

一悲無不智故則世無不離

是以常在世間未曾不出二智無不悲故離無不世

是以□超世表無不遊世

三雙融故動靜無二唯是一念所謂無念無念等故

世與出世無有障□如華嚴經云菩薩摩訶薩知善巧說法

示現涅槃爲度衆生

所有方便一切皆是心想建立非是顚倒亦非虛□何以故

菩薩了知一切諸法三世平等如如不動實際無住

不見有一衆生已受化今受化當受化

亦自了知無所修行無有少法若生若滅而可得者

而依於一切法令所願不空

是爲第九如實住又頌云菩薩能於一念頃

觀等衆生無數佛又復於一毛端中盡攝諸法皆明見

以此眞見故成無緣慈普令法界衆生見聞獲益

所以經云譬如日月不作往來照明之心

以諸衆生福德力故自行往反壞諸暗冥

若入此宗鏡中則無一法可取皆同性故

無一法可捨絶異相故

是以聖人常善救人而無棄人常善救物故無棄物夫云善者莫非知宗

方爲究竟之上善若救人成同體之悲

若救物歸無相之理則善外無法

何棄之乎宗鏡錄卷第二十

丙午歲分司大藏都監開板

宗鏡錄卷第二十一

慧日永明寺主智覺禪師延壽集

夫一切眞俗等法各有理事通別行相

果報歷然云何一向就己消融

未入斯宗恐成空見答得本方了末執末則違宗

若不觀心法無來處若但修有爲事行不達自心無爲

則迷事失宗果歸生滅

若體理行事雙照無違只恐一向偏修理事俱失如大寶積經云

假使造寶塔其數如□沙

不如刹那頃思惟於此經又只爲一心是萬行之原因

玆能起同體之悲無緣之化如起信□云

若信一味空理則欣厭都絶若信一向法相

則聖凡懸隔斯皆不能起行修進

今令信一心是凡聖之原但由迷悟使之有異

是則必能起行修進望佛果故是知眞心不守自性

隨緣昇降果報歷然又隨緣不失自性

緣假無實境智冥寂所以起信論云

所謂雖念諸法自性不生而復卽念因緣和合善惡之業苦樂等報

不失不壞雖念因緣善惡業報

而亦卽念性不可得若云果報不失卽須具修萬行

若云性不可得當知唯是一心

且萬行之初無先五戒若依事相報在人天藏敎但證無常

通敎空無自性別敎歷別因果不融

唯圓敎觀心卽具法界所以大涅槃經云

雖信別相不信一體無差別相名信不具信不具故

所有禁戒亦不具足故所有多聞亦不具足

何謂信不具未了一法卽一切法信豈圓耶

何謂戒不具未知戒性如虛空戒豈具耶

何謂聞不具未聞如來常不說法是爲具足多聞

聞豈具耶若入宗鏡寧唯戒善

乃至諸佛果德菩薩萬行靡有一法而非所被

則念念了知法法圓滿且如五戒者戒從心生心因戒立

若心不起爲四德萬行之基若心妄生

作六趣三塗之本則無善而不攝無惡而不收

故台敎云此五戒亦是大乘法門

束此五戒爲三乘

卽對三無失三不護三輪不思議化三密三軌三身三佛性三般若三涅槃三智三德等無量三法門橫□無邊際與虛空法界等

亦是無盡藏法門亦是無量義三昧

擧要言之卽是一切佛法也天台金光明經疏云

五戒者天地之大忌上對五星下配五嶽

中成五藏犯之者陵天觸地自伐其身也

一不殺者害命名事殺不害命名事不殺法門解者

析法名理殺體法名理不殺

若作意防護如馬著勒如牧牛執杖者報在人道

百二十年唯得肉眼若任運性成如河注海者

報在六天極長者九百二十六億七千萬歲

唯得天眼若加修定戒無常苦空無我等慧者

報在變易壽七百阿僧祇唯得慧眼

若加修常無常等慧報在蓮華藏海受法性身

分得五眼分得常壽比佛猶是諸根不具壽命損減

若圓敎人持事不殺戒又持理不殺戒

不壞身因常隨一相不斷癡愛起於明脫

體陰界入無所傷毁若子若果不生不滅

成就智慧居寂光土常壽湛然五眼具足得根自在

得命自在脩短自任

是則名爲究竟持戒諸根具足命不損減圓人何但持是之戒唯殺唯慈

亦作事殺亦作理殺如仙預大王

殺五百婆羅門與其見佛之眼與其十劫之壽

又作法門殺者析蕩塵累淨諸煩惱

如樹神折枝不受怨鳥如劫火燒木灰炭雙亡故楞伽經云

殺無明父害貪愛母斷隨眠怨壞陰和合

斷七識身若有作者現證法身此逆卽順

鴦□云我誓斷陰界入不能持不殺戒

一切塵勞是如來種斷此種盡乃名爲佛

成就金剛微妙法身湛然應一切垂形九道

隨其所宜示長短命任其所見用缺具根而化度之

二不盜者不與取名事盜與取名事不盜法門者

如佛言他物莫取名法門不盜菩提無與者

而取菩提是名法門盜

若持戒作業求可意果者無常速朽悉是他物臭如糞果

害如毒食有智之人所不應求

云何殷勤飮苦食毒而自傷毁□洑困苦豈過有流三障障佛

第一義天之所捨離是盜非不盜也

又二乘以四諦智觀身受心法厭惡生死欣求涅槃

涅槃心起卽取他物卽非時取證

卽不待所說因□種不生見苦斷集修道造盡

非求法也謂有涅槃成涅槃見若有著空諸佛不度

身長三百由旬而無兩翅墮三無爲坑

飢餓羸瘦體生瘡癬豈非貧窮困苦耶又不見佛

不聞法不入衆數豈非第一義天遠離耶

此猶名盜非不盜也若別人從淺至深

捨一取一來已更復來去已更復去

悉是辱於去來相亦是不與而取取已而捨亦是貧窮

捨已更取數數去取卽是困苦

不與第一義天相應卽是遠離此猶名盜非不盜也

圓人觀法實相受亦不受不受亦不受

亦受亦不受亦不受非受非不受亦不受不取是菩提

障諸取故是法平等無有高下不高故不取

不下故不捨如是觀者觀如來藏具足無缺

是如意珠隨意出寶卽脩羅琴任意出聲

卽是大富大富故無取卽第一義天故不遠離

是名究竟持不盜戒圓人亦有盜法門者

菩提無與者而取菩提如海呑流不隔萬派

如地荷負擔四重擔衆生悉度煩惱悉斷

法門悉知佛道悉成三不□者男女身會名事□

法門解者若心染法是□若關禁七支

如猿著鎖擎一油&C-;過諸大衆

割捨樂觸樂求於未來淨潔五欲如市易法如銅錢博金錢

此乃增長欲事非不欲也若斷欲界&C-;弊之欲

染著色無色界禪定之樂如□魚蟄蟲

墮長壽天

是爲一難貪著禪味名大縛是染欲法非不欲也若憎生死愛涅槃棄之直去

涉路不□諸有色聲不能染屈如八風不動須彌

若聞菩薩勝妙功德甄迦羅琴聲

迦葉起舞不能自持毘嵐風至破如腐草是染欲

非不染欲也若菩薩惡生死如糞穢惡涅槃如怨鳥

捨於二邊志存中道起順道法愛生名頂墮

是菩薩□陀羅旣無方便

此慧被縛不能勝怨已所修治爲無慧利是染欲法非不欲也

圓人觀一心三諦卽空何所染卽假何所淨

卽中何所邊卽空卽假何所中卽空故

無我人十六知見依正等愛

卽假故無空無相無願等愛

卽中故無佛菩提轉法輪度衆生等愛三諦淸淨名畢竟淨唯佛一人具淨戒

餘人皆名汚戒者圓人又有染愛法門

如和須蜜多女人見人女天見天女

見者卽得見佛三昧執手者得到佛三昧嗚者得極愛三昧

抱者得冥如三昧亦如魔界行不汚菩薩

變爲無量身共無量天女從事皆令發菩提心

又先以欲拘牽後令入佛智

欺乃非欲之欲以欲止欲如以楔出楔將聲止聲

四不妄語者法門者未得謂得

凡夫癡人於下苦中橫生樂想□我慢幢打自大鼓

執有與無諍執無與有諍

起六十二見破慧眼不見於眞實備口四過

三十三天黃葉生死謂是眞金非想自地謬計涅槃此非妄語

誰是妄語耶二乘競執瓦礫歡喜持出生滅度想

生實未盡寧得滅度生安樂想所作未辦

寧得安隱其實未得一切解脫未得謂得

豈非妄語耶佛爲別敎人四門說實相

執於一有隔□三門乃至執非有非無不融有無夫實相者

言語道斷心行處滅云何以字字於無字

云何以數數於無數豈非妄語耶

圓人如實而觀如實而說如實觀者非內觀

乃至非離內外觀亦不以無觀得是智慧如實說者

一切實乃至非實非不實等如是皆名諸法實

經云諸佛皆實語卽是以佛道聲令一切聞

圓人亦有妄語法門無車說車誘戱童子

無樂說樂止彼啼兒

若有衆生因虛妄說得利益者佛亦妄說又言我是貪欲尸利等

我是天是人實非天人將虛以出虛令得不虛耳

五不飮酒法門解者迷惑倒見名酒

夫酒爲不善諸惡根本飮酒招狂

外道等是卽世間醉也大經云

從昔已來常爲聲色所醉流轉生死三界人天通有此醉二乘無明酒未吐

如半□人大經引醉歸之世間無常樂

而言我淨如來實我淨而言無常樂

如彼醉人見日月轉此二乘醉也菩薩無明未盡不了了見

夜睹□像譬如醉人朦朧見道迦葉云

自此已前我等悉名邪見人也此是菩薩醉

圓人行如來行具煩惱性能知如來□密之藏

雖有肉眼名爲佛眼所可見者更不復見

是則五住正習一時無有餘酒法旣除

何所可醉圓人亦有飮酒法門鴦□云

持眞空甁盛實相酒變化五道宣揚哮吼

波斯匿醉轉更多恩末利后飮佛言持戒

入干酒肆自立其志亦立他志夫得其門者逆順俱當

失其柄者操刀傷手是知能以塵勞煩惱爲佛事者

斯乃見一切法皆實相矣於一心實相中

不見有世間過患障□之法則何所捨

亦不見有出世殊勝尊妙之法則何所取

但爲未入實相門中見有凡聖種種差別而生□厭者

遂乃徇彼機宜隨其所作

善巧方便而化導之皆令入此一際平等無諍無失自證法門

究竟常樂如是開示不負前機

若解□後之方似探囊中之寶實爲第一之說

括盡初終開大施之門復誰前後得自己法身之髓

到一心智海之源初阿已攝無邊

過茶無字可說問夫戒是軌持全依事相大綱所立

出自四分等律文今宗鏡中云何於萬行之門

皆稱第一答夫萬行之由皆爲契眞顯本

若違眞逐末不識敎宗凡一切衆生

皆本具自性之律若鈍根者則漸以相示若上器者

直從性明如傅大士云持律本爲制生心

我今無心過戒律首楞嚴云持犯但束身

非身何所束如是之機如是之敎豈須戒耶

已自知各具佛性戒故

然於初心凡夫及出假菩薩亦不壞於事相遮性二戒悉皆等持

以初心自行根劣故須理事相資

以久行化他圓滿故須權實雙備

且如凡夫二乘菩薩諸佛凡持戒者莫不皆由一心所起

以凡夫全不自知垢淨之戒因從自心生

罪福之戒果當自心受二乘雖知由心轉變執有前塵

權小菩薩雖不執前境實有

住無自性空都不了外本無空皆自心變諸大菩薩正了唯心

空有雙泯無明未盡功德未圓理行猶虧

尙居因位諸佛則圓證眞唯識性離念淸淨

故經云唯佛一人持淨戒其餘盡名破戒者

如六行法云次就戒明人心別有六不同

先明&C-;凡依戒起罪謂有愚人

身雖持戒不知看心復不護口自謂己能毁他破戒

由此惡說壞人敬信便成罪業當生惡道次明凡夫

身口持戒未學觀慧唯成福行次明二乘

出世道戒謂二乘人觀生空時

離凡我倒則成道戒次明大乘小菩薩觀相空慧心淨明時

離取相罪卽名爲戒次明大乘大菩薩戒

謂觀唯心本無外色無色可破相空亦無

離取相過故名爲戒

此則不同小菩薩戒雖離著有仍著空相此大菩薩知空亦空無空可著

則證大空故智論云破諸法皆空唯有空在

而取相著之大空者破一切法空空亦復空

以此文證著空是過大根離之故名爲戒

次明佛戒謂證唯心離念常淨

無明垢盡卽成佛戒但佛心中具諸功德離過義邊則名爲戒

諸大菩薩雖具功德無明未盡則不同佛

故佛淨戒與因有異如上所說六種持戒

雖卽優劣不同皆是一心所作以凡小不了唯心

證空取相取相者成罪福之垢證空者

背圓常之門若入宗鏡之中自成戒德

則不爲空有諸緣所動豈非第一耶戒法旣爾

萬行例然所以華嚴論云夫小乘戒爲情有宗

爲如來創爲凡夫造業處言是應作是不應作

說善不善如此立敎未爲實有如此有敎

且約凡情虛妄之處橫繫諸惡

以敎制之令生人天是故戒序云若欲生天上及生人中者

常當護戒足勿令有毁損衆生有爲作業

虛妄非實德故生人天

無常虛妄非實未得法身智身非爲實有宗且爲情有宗

於小乘中爲軌持敎也如華嚴經持戒卽不然經云

身是梵行耶

身業四威儀乃至佛法僧十衆七遮和尙□磨壇頭等是梵行耶

如是諦觀求梵行者了不可得是故名爲淸淨梵行

如梵行品說如是淸淨行者名持佛性戒

得佛法身故乃至初發心時便成正覺

以持佛性戒故與佛體齊理事平等混眞法界

如是持戒不見自身能持戒者不見他身有破戒者

非凡夫行非賢聖行不見自身發菩提心

不見諸佛成等正覺若好若惡若有少法可得

不名淨行當如是觀如是性戒卽法身也

法身者卽如來智慧也如來智慧者卽正覺也

是故不同小乘有取捨故

然雖無取捨於理行二門亦不廢具修如寒山子詩云

五嶽俱成粉須彌一寸山大海一滴水吸在我心田

生長菩提子遍蓋天中天爲報慕道者

愼勿□十纏夫九結十纏性雖空寂

初心學者且須離之是以諸佛所說深經

先誡不可於新發意菩薩前說

慮種子習重發起現行又觀淺根浮信解不及如淨名經云

佛說□怒癡性卽是解脫又云

不斷□怒癡亦不與俱故云得之者隱傍之者現若於□怒癡

情生味著得其事者則道隱若傍善觀之了其性者

則道現雖了而不著故云亦不與俱

若非久行根熟菩薩方能理事無□如先德偈云

久種善根深逢塵塵不侵不是塵不侵

自是我無心問法身無像眞土如空

皆是一心無別依正云何敎中廣談身土答

只於自心性相分身土之名以自心相義名身

自心性義名土淸□疏問法性身土爲別不別

別則不名法性性無二故不別則無能依所依答

經論異說統收法身略有十種一依佛地論

唯以淸淨法界而爲法身亦以法性而爲其土

性雖一味隨身土相而分二別智論云

在有情數中名爲佛性在非情數中名爲法性

假說能所而實無差唯識論云

雖此身土體無差別而屬佛法

性相異故謂法性屬佛爲法性身法性屬法爲法性土性隨相異

故云爾也今言如虛空者唯識論云

此之身土俱非色攝雖不可說形量大小

然隨事相其量無邊譬如虛空遍一切處

故如虛空言通喩身土二或唯大智而爲法身

所證眞如爲法性土故無性攝論云無垢無□□智爲法身故

若爾云何言身相如虛空

智體無□同虛空故三亦智亦如而爲法身梁攝論中

及金光明經皆云唯如如及如如智獨存名法身故

此則身含如智土則唯如

四境智雙泯而爲法身經云如來法身非心非境

土亦隨爾依於此義諸契經中皆說如來身土無二

此則依眞之言顯無能所方曰依眞成如空義

五此上四句合爲一無□法身隨說皆得

土亦如之六此上總別五句相融形奪

泯玆五說&C-;然無寄以爲法身土亦如也

此上單就境智以辯

七通攝五分及悲願等所行□沙功德無不皆是此法身收

以修生功德必證理故融攝無□卽此所證眞如體大爲法性土

依於此義身土&C-;異今言身相卽諸功德

言如虛空卽身之性華嚴經云

解如來身非如虛空一切功德無量妙法所圓滿故

八通收報化色相功德無不皆是此法身收故

攝論中三十二相等皆法身攝又法華經云

微妙淨法身具相三十二然有三義

一相卽如故歸理法身二智所現故屬智法身

三當相□是功德法故名爲法身其所依土則通性相

淨穢無□我此土淨而汝不見

衆生見燒淨土不毁色卽是如相卽非相

身土事理交互依持通有四句一謂色身依色相土

二色身依法性土三法身依法性土四法身

依色相土此上猶通諸大乘敎

九通攝三種世間皆爲一大法身具十佛故

其三身等□此中智正覺攝故土亦如之

卽如空身而示普身干何不具此唯華嚴十上分權實

唯以第九屬於此經若據融攝及攝同敎

總前九義爲一總句是謂如來無□身土

又諸土無□通有十種諸敎說土或謂但是無常

或云心變理事懸隔一多不融故今要辯無□

一理事無□謂全同眞性而刹相宛然經頌云

華藏世界海法界無差別莊嚴悉淸淨故

二成壞無□故謂成卽壞壞卽成等三廣狹無□

不壞相而普周故經頌云

體相如本無差別無量國土悉周遍等四相入無□經頌云

以一刹種入十方

十方入一亦無餘亦是一多無□五相卽無□經云無量世界卽一界故

六微細無□經頌云淸淨珠王布若雲

炳然顯現諸佛影等七隱顯無□

謂染淨異類隱顯等殊見不同故八重現無□

謂於塵中見一切刹刹內塵中見刹亦然

重重無盡如帝網故九主伴無□凡一世界必有一切

以爲眷屬經頌云毘盧遮那昔所行

種種刹海皆淸淨種種刹卽眷屬也十三世無□

一念融故如上無□皆是一心

若有異法相參則不能融攝如大集經云佛言善男子

云何菩薩自淨其國如諸佛土

若菩薩知一切法無國無非國至一切處無至無不至

若菩薩見法對六情皆知是佛法

亦不見凡夫法佛法有異作是念此一切法皆是佛法

佛法至一切處故一切諸法及佛法但假名字

亦非是法亦非非法是故我等不應取著

以自土淨故知諸佛國淨此與法平等等眼界是佛界

耳鼻舌身意法界是佛界

我不應分別有尊有卑菩薩如是至一切法平等處

是爲菩薩自淨其國如諸佛土

則知主伴依正不離五蘊五蘊性空卽是平等又見法從緣

則知國由心現國由心現故有而卽空空爲法性

萬法由生見法性原是眞智慧

所以諸佛他受用土隨根不同見有差別故法華經云

我淨土不毁衆生見燒盡昔人云

如人於餓鬼火處見水餓鬼於人水處見火

亦如羅刹宮殿與人宮殿同在一處互不相見

他受用土亦復如是若自受用土故是遍周不卽三界

不離三界故若法性土卽起滅常如

故知佛土難思不可作存滅染淨之見矣

又古德釋有三義一自性身土旣同所證

明是體同如一室之空二自受用如千燈光同遍室內

三他受用及變化二土正證於前

亦相似名同而隨機見異如首楞嚴經云循業發現者

隨衆生業果皆能顯現如釋迦出世

國土狹小海水增盈彌勒下生世界寬弘四大海減

菩薩在會無諸丘坑聲聞處中穢惡充滿

故知隨諸一切有情而出應現

寬狹淨穢總是衆生心量所成佛果無作裕公云

心則諸佛證之以爲法身境則諸佛證之以爲淨土

則二皆所證智爲能證慈恩疏云問

淨土以何爲體答准攝論云以唯識智

爲體爲佛及菩薩唯識智爲體卽金剛般若論云

智習唯識通如是取淨土若佛地論

以佛自在無漏心爲體非離佛淨心外別有實等淨心色也又云

色等卽是佛淨心所感離佛自心之外

別無能感如是假實之色皆不離佛淨心

卽此淨心能顯假實之色故經云

靑色靑光黃色黃光等是也天台無量壽疏云

夫樂邦之與苦域金寶之與泥沙胎獄之望華池

棘林之比瓊樹誠由心分垢淨見兩土之昇沈

行開善惡睹二方之&C-;妙喩於形端則影直

源濁則流昏乃至可謂微行妙觀至道要術者哉

此經心觀爲宗實相爲體記云妙觀至道者

業行雖多以心觀爲要術

一念心起淨土宛然無作體如故言微行一心三觀皆空假中

能所雖分互照不思議境要在心原

卽觀功也橫周□窮平等無二三觀因圓三德果滿

皆由心要義成故言至道要術

肇法師云萬事萬形皆由心成心有高下故丘陵是生

又云佛土常淨豈待變而後飾

蓋是變衆人之所見耳是以衆生見爲土石山河

皆是自業之影起

菩薩純爲妙慧卽是眞智之所爲離凡聖心無眞俗境如華嚴論云此華嚴經明

緣起法界門理事無二無緣不寂無事不眞

十方世界一眞性海大智圓周

爲國土境界總爲性海

爲一眞法界非有情無情隨業說故爲華嚴中純眞境界總爲智故

十住菩薩以慧爲國十行菩薩以智爲國

十□向十地以妙爲國不說情與無情二見差別

以華嚴經爲彰本法異三乘權學敎故

是無情是有情有生有滅故問一切身土八微所成

云何唯心而無質□答執色極微有質□性

是小乘宗非通大旨人水鬼火豈在異方

毛海芥山誰論巨細一塵一識萬境萬心矣

若迷心而觀色則通塞宛然若了色而明心

乃是非絶矣所以古德云若知色卽空觀色非耶

若迷色不空觀色是耶若知空卽色

觀空非耶若觀空異色觀空是耶

此乃解惑異途自分硏醜何關色空二境以辯邪正耶

若曉此宗途常色觀而□正若迷欺旨趣

雖空觀以□邪且夫衆生不了二空皆爲執心色實有

觀心不妙照境無功旣不解卽色明空

又不能微細剖析罔知&C-;細色聚焉窮眞妄心原

今對深淺之機略標性相之義

令圓頓之根不鑑使中下之智無遺如先德云

如來出世本爲度生有情迷執根深妄計實有我法

佛卽巧設方便令除顚倒之心

於色聚中遣其分析顯彼二執我法皆空

觀心析時有如刀用顯所析者色雖無量不越兩般一者俱□

二者所□俱□色者謂五根五境能造四大

此乃總體於中別者卽靑黃赤白此四是實

長短方圓&C-;細高下若正若不正此十是假

依實有故名爲形色能□於他亦被他□

故名俱□依此分析成極略色

極略色卽法處收

復有光影明暗煙雲塵霧&C-;色表色空一顯色等皆是假有由被他□不能□他

名所□色依此假想分析之時

名極&C-;色極&C-;色卽法處攝三顯示行相及所依定者

謂瑜伽師作觀行時依四靜慮根本定心與慧俱時

託彼根境及與外色爲質

於自識上變影而緣於一色聚之中初析爲二觀此二分

色上我法都無了了分明不沈不掉

復恐二分色&C-E;我法猶存更以慧心析爲四別

如是乃至&C-FA;虛一相更不可析名色後邊

若更析之便爲非色依斯假立極略極&C-;二種極微

推覓我法實體都無達遍計空悟依他假

便能引起二空無漏根本智生卽證二空所顯眞理

又佛國者如今一國之內皆天子所握領

無不屬於國者今亦爾隨心一想一緣

有情無情若色若心皆是實智所照之境

無不了其性相故名佛國天台淨名疏云

隨成就衆生則佛土淨隨佛土淨則說法淨

隨說法淨則智慧淨隨智慧淨則其心淨

隨其心淨則一切功德淨是故寶積菩薩

欲得淨土當淨其心隨其心淨則佛土淨者

觀心性本淨猶如虛空卽是性淨之境境卽國也觀智覺悟

此心名之爲佛初觀名因觀成名果若論自行

卽是心王無染若論化他卽是心數解脫

智慧數爲大臣能排諸數上惑

以還心原淸淨土也故云心淨卽佛土淨也

又隨四敎所明四心此四種心淨卽四種佛國悉淨

此四種心只是一自性淸淨心此心若淨

一切佛土皆悉淨也如鏡明則照遠鈴響則聲高

心淨則智行俱淸意虛則境界咸寂凡曰垢淨

無有不由心者乃一淨一切淨矣

或見成住壞空皆是衆生善惡業現如首楞嚴經云

思報招引惡果此思業交則臨終時

先見惡風吹壞國土亡者神識被吹上空

旋落乘風墮無間獄古釋云思者意也國土不壞

由心分別見國土壞由意思影像法塵生滅報處還然

能受生滅之遷變又生人見國土

死人則見壞皆由意生法生心滅境滅

十四科淨土義云經有□沙佛國者

皆是聖人接物之近跡佛實無土何以明之夫未免形累者

故須託土以自居八住已上永脫色累

照體獨立神無方所用土何爲而言有者

以衆生解微惑重未堪眞化故以人天福樂引之令行戒善

或以三乘四果誘之勸修道品

然涉善之功自然冥歸菩提因起貪報之惑故流轉生死

實卽土屬衆生故無國而不穢淨屬於佛

故無國而不淨故經云我淨土不毁此之謂矣

問所明淨土敬如高旨但尋玄宗

不以事爲淨淨取無穢此卽行業不同報至不雜

是以石沙之人不得同天踐七珍之土

今疑畜生業與人異而同履石沙之地以乖所立義耶

答畜生所以得與人同踐石沙者

良由一毫微善同人俱免燒煮之痛

以善微故不及人爲苦然□□與石沙爲善

輕重雖異而事實相&C-FA;所以猶與人同踐石沙之地善勝事精

而域絶故石沙之人絶階於七珍之土也問

淨穢似無定質如釋摩男捉瓦成金

餓鬼見水成火云何淨穢域絶耶答

因緣之法誠有此理但經云如釋摩男此莫不是示旨

欲明法無定相以□衆生封滯之甚耳

餓鬼惑故見水爲火不遂是火也所以域絶者

石沙之人不得同生安養故也釋云淨取無穢者

不以形爲淨取無形爲淨又云

七珍無石沙之穢爲淨不取七珍爲淨

若畜生與人善業相&C-FA;所以同履石沙善勝事精者人天業殊故

人絶階七珍之土畜生不及人爲苦者

緣遭鞭楚烹宰及自互相食□等苦人無此事故

云不及人爲苦□□者輕趣與人同處故

經云諸小地獄在鐵圍山間

或海邊曠野等是也若阿鼻獄等卽與人別居天善爲勝

七珍事精所以與人限域隔絶

問中難釋摩男明人中卽受天報何故云人絶階於七珍之土

又擧餓鬼欲明人不絶鬼限域

可卽人報成鬼報耶答云示旨者示現意也意除封迷

常之極所云不遂是火者

餓鬼雖自業惑所迷見水爲火然水不從惑成火遂者從也

因緣之法誠有此理者謂如來說法有二種門

一謂因緣門二謂因果門因緣門者卽無定質

因果門者卽有定義

又經明一切世間淨穢國土皆是菩薩行所成

衆生業共感若娑婆緣熟卽華藏是娑婆

若華藏緣熟卽娑婆是華藏若無行無感世界不成

則離心之外更無一法如華藏世界海者略有二因

一約衆生如來藏識卽是香海亦法性海依無住本

是謂風輪亦妄想風

於此海中有因果相□沙性德卽是正因之華世出世間未來果法

皆悉含攝故名爲藏若以法性爲海

心卽是華含藏亦爾然此藏識相分之中半爲外器

不執受故半爲內身執爲自性生覺受故

如來藏識何緣如此法如是故行業引故

二約諸佛謂以大願風持大悲海

生無邊行華含藏二利染淨果法重疊無□

故所感刹相狀如之所以重重無盡

皆是凡聖之心眞如性故上之大海旣是藏識

今明心華之內攝諸種子一一種子不離藏識海故有多香海

然一一具於性德故皆有莊嚴故

又夫一切諸法隨緣幻生體用俱無隱顯互起

或多中現一一中現多若不知起盡之根由

則任運但隨境轉或隨好境而□集或逐惡緣而怖生

若能明了一切凡聖等法悉是自心境界

以此一印衆怖潛消所以持地經云

佛告阿逸多菩薩於一切法於一切菩薩法莫生恐怖

於一切□支佛法亦莫恐怖於一切聲聞法

亦莫恐怖於一切凡夫法亦莫恐怖

乃至於靜於亂亦莫恐怖於假於實亦莫恐怖

於信不信亦莫恐怖於善念不善念亦莫恐怖

於住不住亦莫恐怖

如是菩薩於一切法莫生恐怖阿逸多

我於往昔修如是等無異法故得成正覺悉能了知一切衆生心之境界

而於所知不起知相以我所證隨機演說

能令聞法諸菩薩等獲得光明陀羅尼印

得法印故永不退轉釋曰了一無畏法

能除五怖畏入此一心門當生歡喜地又云

心淨得佛土功德淨故云欲得淨土果者當淨其心

擧果勸因謂由心也云何稱淨

若行者不得心處則心無起滅無起滅故是曰淨心

又大品經云空故離故不生故寂滅故

名之爲淨隨其心淨則佛土淨者明因則是心

此明心外無境界隨心而生

心旣淸淨外報相亦淨淨穢從心自無體質豈有相□而異處

是故行業不同各各異見

行業同故所以見不異如聲和響順形直影端

淨穢之異皆由心作若無心分別垢淨何生

見垢實性卽無淨相豈有二法相待而論差別乎

故華嚴經頌云佛刹無分別無憎無有愛但隨衆生心

如是見有殊所以對機立敎

於分別門中論衆生淨心非唯一種不可雷同古釋有四

一眞實淨謂無漏善心二相似淨謂有漏善心

三究竟淨謂佛世尊四不究竟淨

謂十地已下乃至凡夫又四句料簡體相淨穢

一體淨相穢謂佛現穢土相佛心淸淨無漏故經云

爲欲度斯下劣人故示是衆惡不淨土耳

二體穢相淨如十地已還本識及有漏六七識

幷地前凡夫一切有漏心所現淨土

是有漏故名體穢以依如來淸淨佛土

自識變似淨土相現名相淨三體相俱淨

如佛及十地已還無漏心中所現淨土四體相俱穢

如有漏心所現穢土若分別淨土淨心更有多種

復有究竟淨心未究竟淨心

有有漏淨心無漏淨心有有相淨心無相淨心有伏現行淨心

斷種子淨心有自力淨心他力淨心諸佛隨機

說無定法若論大旨尙不得一淨何況多門

此乃一心眞如不守自性

隨緣對處有淺有深或垢或淨不可滯理

妨事守一疑諸迷卷舒之門起通局之見雖同一旨

約相差別不無雖云有異順體一如不動何者若言其一

則安養寶方娑婆丘□若言其異

十方佛國一道淸虛若言其有無邊淨刹猶若虛空

若言其無妙土交羅如天帝網

所以精超四句妙出百非道不可以一言詮

理不可以一義宣故如上所說身土唯心

但將世間所見所聞之法驗之自然可解

且如河嶽不靈爲人所感何者土木瓦石豈有所知皆精志在人

從識所變或非人所附俱不出心

如皇唐國史德宗皇帝貞元七年

驃國有使重譯來朝上乃親聘使者云自秦漢已來

未曾通於中國上又問何以知朕臨朝對曰

我國三年牛馬頭向東而臥水無巨浪

海不揚波所以知中夏有華風乃陛下之聖德

乃至珠還合浦劍去吳都虎負子而過江鳳呈祥而入境

牛虎無計度分別珠劍本屬於無情

豈能感德知恩抱强負弱全是人心之所變

眞唯識義之所成如篤善則天堂現前

習惡則火車盈側命富則珠珍溢藏業貧則□土□身

但以宗鏡照之萬事難逃影響矣

宗鏡錄卷第二十一

丙午歲分司大藏都監開板

宗鏡錄卷第二十二

慧日永明寺主智覺禪師延壽集

夫眞心無形妙體絶相

云何有報化莊嚴等事答諸佛法身如眞金相好似金莊嚴具

以金作具體用全同從心現色性相無二

如起信論問云若佛法身無有種種差別色相

云何能現種種諸色答以法身是色實體故

能現種種色謂從本已來色心無二

以色本性卽心自性說名智身以心本性卽色自性

說名法身依於法身一切如來所現色身

遍一切處無有間斷十方菩薩隨所堪任

隨所願樂見無量受用身無量莊嚴土各各差別

不相障□無有斷絶此所現色身

一切衆生心意識不能思量以是眞如自在甚深用故

故知所現一切依正二報供具莊嚴等無邊佛事皆從一心而起如華嚴經云

以從波羅蜜所生一切寶蓋

於一切佛境界淸淨解所生一切華帳無生法忍所生一切衣

入金剛法無□心所生一切鈴網

解一切法如幻心所生一切堅固香周遍一切佛境界如來座

心所生一切佛衆寶妙座

供養佛不懈心所生一切寶幢

解諸法如夢歡喜心所生佛所住一切寶宮殿

無著善根無生善根所生一切寶蓮華雲一切堅固香雲一切無邊色華雲

一切種種色妙衣雲一切無邊淸淨□檀香雲

一切妙莊嚴寶蓋雲一切燒香雲

一切妙□雲一切淸淨莊嚴具雲皆遍法界出過諸天

供養之具供養於佛

其諸菩薩一一身各出不可說百千億那由他菩薩

皆充滿法界虛空界其心等於三世諸佛

以從無顚倒法所起解深密經云爾時曼殊室利白佛言

世尊如來成等正覺轉正法輪入大涅槃

如是三種當知何相佛告曼殊室利善男子

當知此三皆無二相謂非成等正覺

非不成等正覺非轉正法輪非不轉正法輪非入大涅槃

非不入大涅槃何以故如來法身究竟淨故

如來化身常示現故釋曰非成等正覺者

以法身究竟淨故離常見故入第一義諦故

非衆生見聞故非不成等正覺者

以化身常示現故離斷見故約世俗諦故

隨機熟有情心現故然法報雖分眞化一際

又法身普遍有二一隨相各別遍

以法身遍在一切大小相中不壞相故二圓融總攝遍

以法身無相能融一切有相總攝歸一體故

色身卽體之用遍智身修成如體之遍遂則十身布影

散分十刹之中一體分光不動一塵之內

色身如日之影隨現世間智身似日之光

照臨法界又佛身諸根一一相好皆遍法界

以諸根體同故若眼爲門諸根相好及佛刹土

莫不皆是一眼中現如經云衆生身中有如來眼

如來耳等以佛法身共衆生性無別體故

皆從無性而起起不違眞因法界而生

生不□事所以一切諸佛

於一切世界皆是得菩提處若以眞身則稱性遍周

若以應身則隨機普現所以天親云廣略相入者

諸佛有二種身一法性法身二方便法身

由法性法身故生方便法身由方便法身故顯出法性法身

此二種身異而不可分一而不可同

是故廣略相入法身無相故則能無不相

是故相好莊嚴卽是法身也法身無知故則能無不知

是故一切種智卽是眞實智慧故華嚴論云

法身相好一際無差曉公起信論疏序云

原夫大乘之爲本也蕭焉寂滅湛爾沖玄

玄之又玄豈出萬像之表寂之又寂

猶在百家之談非象表也五目不能睹其容在言&C-E;也

四辯莫能談其狀

此明眞體與一切法非一非異華嚴經疏序云冥眞體於萬化之域

顯德相於重玄之門記釋云

此明無□則與諸法非一異矣如肇公云道遠乎哉觸事而眞

亦體卽萬化矣故云冥眞體於萬化之域

顯德相於重玄之門者明相不□體也

重玄卽是理體明德相只在體上若離體有相

相非玄妙勝德之相名爲德相言重玄者

借老子之言老子云玄之又玄衆妙之門

彼以有名無名同謂之玄河上公云玄者天也

天中復有天莊子云天卽自然則自然亦自然也

依此而生萬物故云衆妙之門

今宗鏡中亦復如是無法不收無德不備

可謂心之至妙幽玄矣淸□記引華嚴經頌云佛以法爲身

淸淨如虛空問云佛身旣知虛空

何緣現於金色等云何令人悟於虛空答有三意

一體雖無相爲物現相物宜見故隨他意耳

二若不現相云何令人悟於無相如不因言

豈顯無言之理三如虛空言取其淸淨無相

非離相求相卽無相不乖空故經頌云

佛住甚深眞法性寂滅無相同虛空而於第一實義中

示現種種所行事此一偈總收前三意

肇論云用卽寂寂卽用用寂體一同出而異名

更無無用之寂主於用也寂用元是一體

同從理出而有異名也

非謂離用之外別有一寂爲用之主也故云

般若之體非有非無虛不失照照不失虛故曰不動等覺而建立諸法

如鏡鑒像虛不失照似日遊空照不失虛

又不動等覺建立諸法則寂而常用

不壞緣生而觀實相則用而常寂

斯乃千差萬用別相異名俱同出一眞心體矣所以又云

經稱聖人無爲而無所不爲無爲故雖動而寂

無所不爲故雖寂而動雖寂而動故物莫能一

雖動而寂故物莫能二物莫能二故逾動逾寂

物莫能一故逾寂逾動法性如是動寂難量

焉能一其寂而二其動哉故名不能名

相不能相矣又云所以聖人□玄機於未兆

藏冥運於旣化總六合以鏡心一去來以成體

古今通始終同窮本極末莫之與二浩然大均

乃曰涅槃所以聖人玄機預察於未來鋒芒

未兆之事冥運過去已變化之緣

則心鏡能照萬事十方三世無有遺餘

今古去來始終本末莫不同一心無二之體

是以入佛境界經云如來如實知本際中際後際

如彼法本際不生未來際不去現在際不住

如實知彼法足跡如一法一切法亦如是

如一切法一法亦如是文殊師利而一多不可得

故知生佛同一莊嚴同一慈心同一悲體

如諸法無行經云文殊師利言

一切衆生皆成就大悲名不動相文殊師利云何是事名不動相

世尊一切衆生無起無作相

皆入如來平等法中不出大悲之性以惱悲無分別故

是故一切衆生皆成就大悲名不動相

故知萬法不動悲惱何分一眞匪移垢淨誰別

然雖現莊嚴皆如海印如古德云

謂香海澄停湛然不動四天下中色身形像皆於其中而有印文

如印印物亦猶澄波萬頃

晴天無雲列宿星月炳然齊現無來無去非有非無不一不異

如來智海識浪不生澄停淸淨至明至靜

無心頓現一切衆生心念根欲

心念根欲□在智中如海含像故經頌云如海普現衆生身

以此說名爲大海菩提普印諸心行

是故正覺名無量非唯智現物心亦依此智

頓現萬形普應諸類賢首品頌云或現童男童女形

天龍及與阿脩羅乃至摩&C-B;羅伽等

隨其所樂悉令見衆生形相各不同

行業音聲亦無量如是一切皆能現海印三昧威神力

以此海印三昧之力頓現一切爲衆生不知故

佛方便力垂諸敎跡是以昔人云

佛興由生迷實說法示於眞實不動眞際建立諸法

則性不可壞不壞假名而說實相則相不可壞

斯則天魔外道等皆法印故無能壞

且五逆四魔尙法界印況無漏淨智一眞相好

而能障實相之妙旨耶故華嚴經頌云

淸淨慈門刹塵數共生如來一妙相一一諸相莫不然

是故見者無厭足法華經偈云深達罪福相

遍照於十方微妙淨法身具相三十二

則法身爲一切法之印無有一法出此印文台敎云

如無行經云五逆卽菩提菩提卽五逆

逆與菩提不出心性故無二相體

旣不二故不可壞以逆本來無自性故

苦卽實相陰死二魔卽法界印煩惱卽實相煩惱魔卽法界印

業卽實相天魔卽法界印魔旣卽印印豈壞印

大論云有菩薩敎人修空斷一切念

後時□起一念有心便爲魔動卽便憶念本所修空

魔爲之滅修空尙爾況復觀之卽法界印

是知心有卽縛心無卽解若了於心何縛何解

問心無自性生滅無□體用俱空如何起行

答雖自體常空不壞緣生之因果

而無有作者寧亡善惡之業門故心王論云

觀心空王玄妙難測無形無相有大神力

能滅千災成就萬德本性雖空能施法則觀之無形

呼之有聲爲大法將持戒傳經

水中鹹味色&C-E;膠靑決定是有不見其形心王亦爾

身內居停面門出入應物隨情自在無□所作皆成

淸□疏釋經云法界如幻者卽體從緣

一切法如實際卽事而寂世人皆謂實際不變

而謂諸法無常理實圓融世間之相卽是常住

然古德以七喩展轉釋疑一疑云

世間幻火不成燒用佛現益物豈同幻耶釋云

如影亦有應質陰覆等義豈是實耶

然諸法喩各有三義一緣成義二無實義三有用義

意取無實故不著也二疑云若佛如影

菩薩何以起行往求因旣不虛果寧非實釋云如夢

夢亦三義無體現實與覺爲緣

謂有夢走而驚覺故菩薩行亦爾證理故空無明未盡故似實

能與佛果爲緣勤勇不已豁然覺悟

如夢渡河三疑云若菩薩行如夢

何以經說此是菩薩行此是二乘行釋云如響

緣成無本稱聲大小聖敎亦爾機感無本隨機異聞四疑云

果行可然世間未悟此應是實釋云

如化心業神力所持無實有用五疑云若皆如化

何有差別之身釋云如幻六疑云身若如幻

何有報類不同釋云如心以心無形如幻故

雖如幻不定無有自性然隨緣現能成衆善

如大寶積經云菩薩摩訶薩復作是念

此緣起法因果不壞雖復是心法性無有自性

無有作用無有主宰

然此諸法依止因緣而得生起我當隨其所欲積集善根

旣積集已修相應行終不捨離是心法性復次舍利子

菩薩摩訶薩云何此中積集之相舍利子

是諸菩薩摩訶薩作如是觀積集之相是心本性

猶如幻化無有一法而可施者

是心法性而能布施一切衆生□向積集莊嚴佛土

是則名爲善根積集又舍利子

是心本性如夢所見其相寂靜是心法性而能積集守護尸羅

皆爲□向神通作用是則名爲善根積集

又舍利子是心本性猶如陽焰究竟滅盡

是心法性而能修習一切可樂忍辱之力

□向積習莊嚴菩提是則名爲善根積習又舍利子

心本性者如水中月究竟遠離積習之相

是心法性而能發起一切正勤

□向成熟無量佛法是則名爲善根積習又舍利子

心本性者不可取得不可睹見

是心法性而能修習一切靜慮解脫三摩地三摩&C-;底

□向諸佛勝三摩地是則名爲善根積習又舍利子

觀此心性本非色相無見無對不可了知

是心法性而能修習一切慧句差別說智

□向圓滿諸佛智慧是則名爲善根積習又舍利子

心無所緣無生無起

是心法性而能建立無量善法攝受色相如是名爲善根積習

又舍利子心無所因亦無所生

是心法性而能攝受覺分法因是則名爲善根積習又舍利子

心性遠離六種境界亦不生起是心法性

而能引發菩提境界因所生心

是則名爲善根積習舍利子

如是名爲菩薩摩訶薩依般若波羅蜜多故於一切心隨心觀察修習念住

復次舍利子是菩薩摩訶薩

又依般若波羅蜜多故於一切住隨心觀

爲求證得勝神通故繫縛其心修學通智

得神通已但以一心而能善知一切心相

旣了知已依心自體宣說諸法又云化樂天王白佛言世尊

彼實際者遍一切處無有一法而非實際世尊

謂菩提者亦是實際世尊何者是菩提

一切法是菩提離自性故乃至五無間業亦是菩提

何以故菩提無自性五無間業亦無自性

是故無間業亦是菩提是以了心本性自體無生

從無生中建立諸法觀無性之心

說無性之敎隨淨緣而無性成佛隨染緣而無性爲凡

不見纖塵暫出性空之理

未有一念能違平等之門所以大般若經偈云有法不成有法

無法不成無法有法不成無法

無法不成有法釋曰有不成有無不成無者

以一體故無能成所成有不成無無不成有者自旣不成

焉能成他故知各無自體互不成就

大集經云一切諸法究竟無生

一切諸法無性無生無起無出是以緣不生因因不生緣

自性不生自性他性不生他性自性不生他性

他性不生自性是故說一切諸法自性無生

勝思惟梵天所問經云爾時普華菩薩語舍利弗

汝入滅盡定能聽法耶答言善男子

入滅盡定無有二行而能聽法也大德舍利弗

汝信諸法皆是自性滅盡不答言如是

諸法皆是自性滅盡之相我信是說普華曰若如是者

則舍利弗常一切時不能聽法何以故

以一切諸法常是自性滅盡相是以諸法本空

但是緣起緣會則似有緣散則似無

有無唯是因緣萬法本無生滅如眞金隨工匠而器成

卽金體不變似虛谷任因緣而響發

與法性無違如有頌云如人掘路土私人造爲像

愚人謂像生智者言路土後時官欲行

還將像塡路像本無生滅路亦非新故

是知但是一土生滅唯是因緣例如一心萬法更無前後

何者掘路成像時土亦不減

壞像塡路時土亦不增以不失本土故如成佛時心亦不增

爲凡時心亦不減以心隨緣時不失自性故

又像生但是緣生

像滅唯從緣滅像無自體故如成佛但是淨緣生爲凡亦是染緣起

凡聖本無生故是知萬法從緣皆無自性

本未曾生今亦無滅如文殊師利觀幻頌云

此會衆善事從本未曾爲一切法亦然

悉等於前際所以正作時無作以無作者故

當爲時不爲以無自性故任從萬法縱橫

常等未生之際假使群生出沒不離無性之宗

又昔有龐日中可□斯&C-;靈照曰午卽午矣有蝕陽精

居士怪之自臨□下

其靈照忽爾□登父座俄爾坐亡居士笑云甚爲鋒捷

空華落影陽焰□波吾道於先吾行於後

遂往干相公爲喪主告于公曰但願空諸所有

愼勿實諸所無言訖而逝斯亦不墮有無之見

妙得無生之旨矣問菩提卽自身心者

云何敎中說菩提者不可以身心得答

夫言菩提之道卽心者乃是自性淸淨心湛然不動

蓋是正覺無相之眞智其道虛玄妙絶常境

聰者無以容其聽智者無以運其知

辯者無以措其言像者無以狀其儀

以迷人不了執色陰爲自身認能知爲自心故經云

身如草木無所覺知心如幻化虛妄不實

所以除其執取之心故云菩提者不可身心得也

菩提非是觸塵不可以身得菩提非是法塵

不可以心得若就了人卽達陰身本空妄心無相

以本空故法身常現以無相故眞心不虧

如此發明五陰卽菩提離是無菩提

不可以菩提而求菩提不可以菩提而得菩提文殊云

我不求菩提何以故菩提卽我我卽菩提故

維摩經云不觀是菩提離諸緣故

菩提非所觀之境則無能緣之心所觀境空卽實相菩提

能緣心寂卽自性菩提大般若經云龍吉祥言

頗有能證菩提者不妙吉祥曰亦有能證

龍吉祥言誰爲證者妙吉祥曰

若無名姓施設語言彼爲能證龍吉祥言彼旣如是

云何能證妙吉祥曰彼心無生不念菩提及菩提座

亦不愍念一切有情以無表心無見心等

能證無上正等菩提龍吉祥言若爾尊者

以何心等當得菩提妙吉祥曰

我無所趣亦非能趣都無所學非我當來詣菩提樹

坐金剛座證大菩提轉妙法輪拔濟生死所以者何

諸法無動不可破壞不可攝受畢竟空寂

我以如是非趣心等當得菩提龍吉祥言

尊者所說皆依勝義令諸有情信解是法解脫煩惱

若諸有情煩惱解脫便能畢竟破魔&C-C;網

妙吉祥曰魔之&C-C;網不可破壞所以者何

魔者不異菩提增語何以故魔及魔軍性俱非有

都不可得是故我說魔者不異菩提增語

龍吉祥言菩提何謂妙吉祥曰言菩提者

遍諸時處一切法中譬如虛空都無障□

於時處法無所不在菩提亦爾

無障□故遍在一切時處法中如是菩提最爲無上

仁今欲證何等菩提龍吉祥言欲證無上妙吉祥曰

汝今應正無上菩提非可證法汝欲證者

便行戱論何以故無上菩提離相寂滅仁今欲取

成戱論故譬如有人作如是說

我令幻士坐菩提座證幻無上正等菩提如是所言

極成戱論以諸幻士尙不可得

豈令能證幻大菩提幻於幻法非合非散無取無捨

自性俱空諸佛世尊說一切法不可分別皆如幻事

汝今欲證無上菩提豈不便成分別幻法

然一切法皆不可取亦不可捨無成無壞

非法於法能有造作及有滅壞

無法於法能有和合及有別離所以者何以一切法非合非散

自性皆空離我我所等虛空界無說無示

無讚無毁無高無下無損無益不可想像

不可戱論本性虛寂皆畢竟空

如幻如夢無對無比寧可於彼起分別心龍吉祥言善哉尊者

我今由此定得菩提何以故

由尊者爲我說深法故妙吉祥曰

吾於今者未曾爲汝有所宣說若顯若密若深若淺

云何令汝能得菩提所以者何諸法自性皆不可說

汝謂我說甚深法者爲行戱論然我實非能說者

諸法自性亦不可說如有人言

我能辯說幻士識相謂諸幻士識有如是如是差別

彼由此說害自實言所以者何夫幻士者尙非所識

況有識相

汝今謂我說甚深法令汝證得無上菩提亦復如是

以一切法皆如幻事畢竟性空尙不可知況有宣說是以一切衆生之性

卽是無相平等菩提於自性中

云何有能證所證之差別乎如般若經云

覺法自性離諸分別爲菩提故又經云諸所有行

皆有所是無所是是菩提何者若有所是

卽立所證之境便有能證之心能所盡處名爲大覺

大覺之義唯悟自心如大毘盧遮那成佛經云

爾時金剛手菩薩復白佛言世尊

誰尋求一切智誰爲菩提成正覺者誰發起一切智智

佛言秘密主自心尋求菩提及一切智

何以故本性淸淨故心不在內不在外

及兩中間心不可得故乃至欲識知菩提

當如是識知自心莊嚴菩提心經云佛言菩提心者

非有非造離於文字菩提卽是心心卽是衆生

若能如是解是名菩薩修菩提心

是則心外無菩提何所求耶菩提外無心何所得耶

如華嚴經云知一切法無相是相相是無相

無分別是分別分別是無分別非有是有

有是非有無作是作作是無作非說是說

說是非說不可思議知心與菩提等知菩提與心等

心及菩提與衆生等又頌云雖盡未來際

遍遊諸佛刹不求此妙法終不成菩提

故知心法妙故當體卽是若向外遠求則失眞道

故云善財遍巡諸友不出娑羅之林

慈氏受一生成佛之功不離一念無生性海

所以淨名經云若彌勒得阿□多羅三□三菩提者

一切衆生皆亦應得所以者何

一切衆生卽菩提相若彌勒滅度者一切衆生亦當滅度

所以者何

諸佛知一切衆生畢竟寂滅卽涅槃相不復更滅故知已成不更成已滅不更滅

爲未知者方便說成方便說滅

若執方便則失本宗如大莊嚴法門經云

爾時文殊師利語金色女言如是五陰體性卽是菩提體性

菩提體性卽是一切諸佛體性

如汝身中五陰體性卽是一切諸佛體性

諸佛體性卽是一切衆生五陰體性是故我說

汝身卽是菩提復次覺五陰者名覺菩提何以故

非離五陰佛得菩提非離菩提佛覺五陰

此方便知一切衆生悉同菩提菩提亦同一切衆生

是故我說汝身卽是菩提大寶積經云菩提者

名心平等無所起故菩提者名衆生平等

本無生故乃至菩提者性相如是若於此法

有所願求徒自疲勞何以故

如菩提性菩薩應行能如是行名爲正行思益經偈云

菩薩不壞色發行菩提心知色卽菩提是名行菩提

如色菩提然等入於如相不壞諸法性

是名行菩提不壞諸法性則爲菩提義

是菩提義中亦無有菩提正行第一義是名行菩提

瓔珞經云發心住者是人始從具縛未識三寶

乃至値佛菩薩敎法中起一念

便信發菩提心旣云始從凡夫最初發心

明知此中發心該於初後問此旣是初

何得乃具後諸行位及普賢德耶古德釋此略有二門

一行布次第門謂從微至著從淺至深

次第相承以階彼岸二圓融通攝門謂一位卽具一切位等

如華嚴經所說

亦如大品等中一行具一切行此中有二門一緣起相由門

二法界融攝門前中普攬一切始終諸位無邊行海

同一緣起爲普賢行德良以諸緣相望略有二義

一約用由相待故有有力無力義

是故得相收及相入也二約體由相作故

有有體無體義是故得相卽及相是也又有二菩提

一性淨二圓淨從緣起者卽是圓淨圓淨復二

一明緣起萬行爲緣故二明性起

全是眞如性淨功德之所顯又緣起無性卽性淨故

如法華經偈云諸佛兩足尊知法常無性

佛種從緣起是故說一乘義耳又有二義

一約行布展轉義二約圓融展促無□義

如善財見仙人執手一一佛所經無量劫

故知脩短難思特由於此如賢首菩薩云

信大乘者猶爲易能信此法倍更難以初心卽具一切德

故難信也又設於夢中驚懼怖令發菩提心

尙得稱爲大菩薩摩訶薩何況正信之發

開發之發如大涅槃經如來性品云

迦葉菩薩白佛言世尊云何未發菩提心者得菩提因

佛告迦葉若有聞是大涅槃經

言我不用發菩提心誹謗正法

是人卽於夢中見羅刹像心中怖懼羅刹語言□善男子

汝今若不發菩提心當斷汝命是人惶怖

寤已卽發菩提之心是人命終若在三惡趣及在人天

續復憶念菩提之心當知是人是大菩薩摩訶薩也

問經云佛言學我法者唯證乃知

今言菩提者不可以身心得無修無證

則初發菩提心人如何趣向答若能信悟菩提

無相不可取無性不可修如是明達卽是眞證

如大樹緊那羅王所問經云

菩薩已復應更作如是思惟是中何者是我誰爲我所法

誰能得成諸佛菩提爲身得耶爲心得耶

乃至如是觀時分明了了見是身相不得菩提

亦知是心不得菩提何以故

諸法無有以色證色以心證心故然彼於言說中

知一切法雖無色無形無相無漏無可睹見無有證知

亦非無證何以故以一切諸如來身無有漏故

又諸如來身無漏故心亦無漏

又諸如來心無漏故色亦無漏若能如是知無所發能發此心

若入宗鏡中是名眞發旣能發心

便又爲他開示則諸聖同讚功德無涯如經偈云

發心畢竟二不別如是二心先心難

雖自未度先度他是故我禮初發心

宗鏡錄卷第二十二

丁未歲高麗國分司大藏都監奉

&C-B;彫造

宗鏡錄卷第二十三

慧日永明寺主智覺禪師延壽集

夫菩提之道不可圖度

約一期方便寧無指示如何是菩提之相答

若約究竟菩提體常冥寂如淨名經云寂滅是菩提離諸相故

若以無相之相於方便門中

不無顯示令初發菩提心人分明無惑故如先德云

謂寂照無二爲菩提相猶如明鏡無心爲體

鑒照爲用合爲其相亦卽禪宗卽體之用

自知卽用之體□寂知寂不二爲心之相又云

理智相攝以離理無智離智無理如珠之明故

以珠是體明是用用不離體體不離用明不離珠

珠不離明故問有念卽衆生無念卽佛

云何言凡聖一等答衆生雖起念

不覺念本無念與佛無念等妄墮有念中

佛得無念知念本無衆生雖現在念中佛知念卽無念

斯則佛無念與衆生無念義同

又以衆生不知念空於念成事似有差別若實了念空

則於苦樂境不生執受何者以境從念生

心空則境何有旣無有境相縛自除

能所俱空誰生取著旣不取著生死自無如圓覺經云

知是空華卽無流轉亦無身心受彼生死問

卽心成佛之宗曹豁正意見性達道之旨

靈鷲本懷如今信不及人謂不現證古今悟者

請垂指南答若親見無一人而非佛

若不信無一佛而非人迷則常作佛之衆生

悟則現證衆生之佛人佛不異妄見成差

迷悟雖殊本性□一如過去有佛號住無住

發願使己國衆生同日同時成佛卽日同滅度

又賢劫前有佛號平等亦願己國及十方衆生

亦同日成佛卽日滅度如寶積經云

是時妙慧童女重白目連以我如是眞實言故

於未來世當得成佛亦如今日釋迦如來

乃至若我此言非虛妄者令斯大衆身皆金色

說是語已衆皆金色又思益經云

思益菩薩放右掌寶光一切四衆皆如佛相

下方四菩薩踊出欲禮世尊乃發願言今此衆會其色無異

當知一切法亦復如是此語不虛

願釋迦如來現異相令我禮敬

卽時釋迦如來踊起七多羅樹坐師子座又最勝王經云佛言

修菩提行者於諸聖境體非一異不捨於俗不離於眞

依於法界行菩提行時善女天白佛言世尊

如上所說菩提正行我今當學

時梵天王問曰此菩提行難可修行

汝今云何於菩提行而得自在善天女曰

我今依於此法得安樂住是實語者願令一切五濁惡世

無量無數無邊衆生皆得金色三十二相非男非女

坐寶蓮華受無量樂乃至說是語已

一切五濁惡世所有衆生皆悉金色具大人相

非男非女坐寶蓮華受無量樂猶如他化自在天宮

釋曰於諸聖境體非一異者

卽是不捨於俗是不一不離於眞是不異若一卽壞眞俗

若異卽成斷常不斷不常卽是依於法界

非眞非俗乃曰修習菩提

故云我依此法得安樂住所以善天女悟五濁質成眞金之色

閻浮提迷大人相成惡業之身是知若智照之

卽世法而成佛法若以情執之

卽佛法而成世法一心實不動二見自成差

同共一法中別成凡聖解若了非男非女之體

現具三十二相坐寶蓮華若執是男是女之形

常繫二十五有沈無明海故知信力所及發眞實言

可驗現證法門頓明心佛矣問

此猶□古引文如何是卽今之佛答

如今一念□起了不可得無有處所是過去佛過去不有

未來亦空是未來佛卽今念念不住是現在佛

但一念起時莫執莫斷不取不捨則三際無□

一念圓具十法界非因非果而因而果之法

若能如是一念而達者則念念相應

念念成佛凡聖悉等今古皆齊

故云了了識心惺惺見佛是佛是心是心是佛念念佛心

心心念佛欲得早成戒心自律淨戒律

心淨心卽佛除此心王更無別佛欲求萬法莫染一物

心性雖空含眞體實入此法門端坐成佛

如是則十方諸佛同一法身

若欲念外施功心外求佛便落他境無有得時

遂卽前後情生凡聖緣起徒經時劫枉用功夫所以華嚴論云

不如一念緣起無生超彼三乘權學等見

問一念成佛已入信門

如何得目前了了分明而見答目前無物是眞見佛

如文殊師利巡行經

以經中說文殊遍巡五百比丘房皆見寂定因以爲名最後難舍利弗

以顯甚深般若問舍利弗言我時見汝獨處一房

結加趺坐折伏其身汝爲當坐禪耶不耶

答云坐難云爲當欲令未斷者斷故坐禪耶等

因此廣顯性空無得之理意

五百比丘從座而起於世尊前高聲唱言

從今已去更不復見文殊身不復聞其名字如是方處速應捨離

所有文殊一切住處亦莫趣向所以者何

文殊煩惱解脫一相說故等舍利弗

令文殊爲決了文殊言實無文殊而可得故

若實無文殊可得者彼亦不可見等廣爲說法

四百比丘漏盡得果一百比丘更謗陷入地獄

後還得道廣如彼說所以無見是眞見

無聞是眞聞不見不聞文殊是眞見眞聞文殊矣

若不信此說雖起謗而陷獄

以曾聞故終熏種而得道何況聞而信耶則成道不隔於一念

故知宗鏡見聞無不獲益矣所以寶積經云

無畏女言大迦葉諸法永無不可示現

是故大迦葉一切法皆無若法本無

云何可見彼淸淨法界大迦葉若欲見淸淨如來

彼善男子善女人應善淨自心時大迦葉語無畏言

云何善淨自心女言大迦葉如自身眞如

及一切法眞如若信彼者

不作不失如是見自心淸淨故迦葉問言自心以何爲體女言

空爲體若證彼空信自身故卽信眞如空

以一切法性寂靜故又云如來者卽虛空界

是故虛空卽是如來此中無一物可分別者

華手經云一切法如卽是如來如來卽是一切法如

是故世尊無所住處是如來義

又報化如影空無去來心淨佛現則云佛來

佛亦不來心垢不現卽云佛去佛亦不去斯卽來而非來

去而非去佛旣無來去心亦不生滅

如是解者可見眞佛矣故金剛經云

若人言如來若來若去若坐若臥是人不解我所說義

如來者無所從來亦無所去故名如來

則知若人若法俱不出一如之道如是通達六根所對

無非見自性如如佛矣此以不見爲眞見

見實爲眞佛肇法師云佛者何也蓋窮理盡性

大覺之稱也生法師云以見實爲佛

如是則亦名眞見道亦名眞供養問

如何是眞供養答契如理之心無見佛之想了自法身

是眞供養寶積經云眞供養者無佛想

無能見佛何況供養若供養佛當供養自身問

自身如何供養答若捨己徇塵是名違背

能□光反照隨順眞如境智冥合是眞供養

故維摩經云無前無後一時供養

此是運無捨無得之意起一際平等之心

則遍十方供養一切如來盡法界含靈一時受潤

如是之供施莫大焉所以寶雨經云如理思惟

卽是供養一切如來問云何如理思惟答

但一切不思惟是眞思惟以頓悟一心

無法可思量故是以十方諸佛證心成道故稱如理

若了自心能順佛旨卽是供養一切如來

若不依此如理悟心則隨事施爲心外見佛

設經多劫皆不成眞實供養爲背諸佛指授故

如華嚴經頌云設於念念中供養無量佛

未知眞實法不名爲供養云何眞實法

所謂了心眞如無生之旨故是以思益經問云

誰能供養佛佛言能通達無生際者

文殊般若經云佛問文殊汝云何供養佛答言世尊

若幻人心數滅我則供養佛台敎云供養佛者

只是隨順佛語今順佛敎修三觀心

卽是供養佛爲破五住得解脫故卽供養法

三諦理和卽供養僧又衆行心資觀智心卽供養佛

觀智心開發境界卽供養法境智心和

卽供養僧此是眞實供養亦名法供養如義海云

謂以無生心中施一切珍寶乃至微塵

皆能攝於法界卽以此法界塵而作供養

此供養乃至遍通三世一切諸如來前無不顯現

彼諸如來無不攝受何以故

由塵卽法界是理與佛法界相應是故遍至一切名廣大供養

無空過者何謂無空過以心通卽法通

法遍卽心遍一切處無非見理故悉皆通達

則是一一承事無空過者

亦不□香華等種種供養以內外唯心故破執顯宗故有是說

又若於正觀心中不唯供養

乃至行道禮拜一切施爲皆須就已方得其力如三藏勒那云

正觀修誠禮者

此明自禮自身佛不緣他境他身佛何以故一切衆生自有佛性平等本覺

隨順法界緣起熾然但爲迷故唯敬他身

己身佛性妄認爲惡若能反照本覺

則解脫有期經云不觀佛不觀法不觀僧

以見自身他身平等正法性故如涉遠道要藉自身

欲見佛性要觀己佛體同無二是名正觀禮

問若心外無相相外無心

如是圓通名眞供養者云何敎中說供養諸佛得福無量答

如前已說諦了一心理事無□

云何堅執疑境疑心故維摩經云各見世尊在其前

法華經偈云乾□緊那羅各供養其佛

牛頭初祖釋云如觀貪卽見貪性貪卽是衆生

悟貪性智卽是佛貪衆生自見佛在其前一切例爾

又各供養其佛者卽是於一一法門

各自發明如理思惟卽是各供養佛

設爾事法香華供養者經云十方諸佛機宜感出旣隨感現

何離自心如靈山四衆八部

各隨根力心念見佛不同如龍見是大龍王

鬼見是大鬼王等則心外無法之詮有文有理

空外執色之見無理無文設有惡慧邪見之人

抱疑不信之者擬陳狂解强欲破之

似將一蚊嘴擬吸大海之水如以十指爪欲壞妙高之山

我此圓頓之詮眞如之理如刀斷水似風吹光

徒自勞神反招深咎問如上剖析

義理雖明猶是因他方便强說

云何得如今親自現證得見自心之佛答當自審問問

如何審問答還就人覓豈有歇時

欲絶纖疑應須親到問豈無他助之力發自智照之心

答無正無助非自非他若以智求智則成解

解背圓宗若起照心照則立境隨照失旨

皆是彰事不契欺宗若了眞心自然無心合道

合道則言語道斷無心則境智俱閑

如龐居士偈云須彌頹五嶽崩大海竭十方空

乾坤尙納毛頭&C-E;日月猶潛毫相中

此是西國那提子示疾不起現神通妙德啓口問不二

忘言入理顯眞宗問如上所說

卽心成佛之旨事已皎然只如禪宗從上先德云

如今須知十方諸佛出身處空知有佛不得成佛

如何是諸佛出身處答石牛生象子

木女孕□兒諸佛從中出最初成道時問

旣衆生已成理事圓備則諸佛何以出世更化衆生

答衆生不如是知所以須化故經云

俱同一性所謂無性大悲相續救度衆生

隨門不同種種有異約成佛門一切成也

同一無性故得現成妄性本虛生元是佛眞性□得

非今始成故皆成也物物無性故成種智

證斯同體而起大悲一得永常故云相續

只由不知無性故敎化不絶雖現報化法體不遷

如隨色之摩尼衆相現而本體不動

似應聲之虛谷群響發而起處無心不著自他

豈見衆生之相本非出沒常冥大覺之原華嚴經云

佛身無有生而能示出生法性如虛空

諸佛於中住又頌云無體無住處亦無生可得

無相亦無形所現皆如影思益經云大迦葉言

善男子幻所化人離於自相無異無別

無所志願汝亦如是耶若如是者

汝云何能利益無量衆生網明言阿□多羅三□三菩提性

卽是一切衆生性一切衆生性卽是幻性

幻性卽是一切法性

於是法中我不見有利不見無利又云網明菩薩白佛言世尊

若有菩薩希望功德利而發菩提心者

不名發大乘也所以者何一切法無功德利

以無有對處故若有衆生可度而求功德之利

欺則心外見法全不識心何名發大乘心也

以絶待心無對處故如楞伽經云佛語外道言

若能了達有無等法一切皆是自心所見

不生分別不取外境於自處住自處住者是不起義

不起於何不起分別此是我法非汝有也

我法者卽衆生心也以不知不信故自成&C-D;外

有亦同無所以祖師西來

只爲直示衆生令自知有頓入凡聖平等眞原

如勝天王般若經云菩薩摩訶薩行般若波羅蜜得心微細

作是思惟世間熾然大火之聚

所謂貪欲火瞋□煙愚癡闇云何當令一切衆生皆得出離

若能通達諸法平等名爲出離

如實知法猶如幻相善觀因緣而不分別

是以若欲捨劣就勝厭異□同欲令凡聖一倫垢淨平等者

無有是處但明宗鏡萬法自齊

卽究竟出離三界火宅義亦是與諸子同住秘密藏義

如云若夫以齊而齊不齊者未齊矣

以齊而齊於齊者未齊焉余聞善齊天下者

以不齊而齊天下者也何須夷嶽實淵然後方平

續鳧截鶴於焉始等故知但了法法皆如

自然平等則靑松綠蕙不見短長

鵬□□飛自忘大小如肇論云是以經云諸法不異者

豈曰續鳧截鶴夷嶽盈壑然後無異哉

誠以不異於異故雖異而不異耳乃至經云般若與諸法

亦不一相亦不異相信矣莊子南華經云

長者不爲有餘短者不爲不足故鳧脛雖短

續之則憂鶴脛雖長斷之則悲故性長非所斷

性短非所續

以明境智雖異而同不待同而後同也若能如上了達同異二門

或諸佛出世不出世衆生可度不可度乃至有無高下

皆絶疑矣若執同則滯寂若執異則兩分

迷此同異二門皆智不自在金剛辯宗云

以有鏡故男女之像於中現以有法身故

而能處處應現往只緣鏡中本無像

所以能現男女像佛身本無身所以能現一切身衆生機感

無緣之慈任運能應若定有身卽爲所□

肇論云佛非天非人而能天能人耳

故一切菩薩皆以無所得爲方便

能入無量無邊塵勞幻網以心外無法故方成無所得慧

若心外有一毫所得云何成無緣之慈

同體之化以宗鏡明故能廣照世間

觀生也如石女之懷兒觀住也若陽焰之□浪

觀異也同浮雲之萬變觀死也猶狂華之謝空

是以深達無生知皆無我空生空滅幻墜幻昇

愍彼愚迷盲無慧目遂乃發無能作之智照

開無所捨之檀門秉自性空之戒心具無所起之精進

圓無所傷之法忍

修無所住之禪門了無身而相好莊嚴達無說而縱橫辯說

遊戱性空之世界建立水月之道場陳列如幻之供門

供養影響之善逝遍習空華之萬行

施爲谷響之度門降伏鏡像之魔軍大作夢中之佛事

廣度如化之含識同證寂滅之菩提問

絶待眞心本無名相云何成佛又作異生

若云隨順世法立此假名又因何法而得成立

答實際理中本無凡聖可得

以一切衆生迷無性理以無性故不覺起妄

於眞空中妄立名相故名爲凡了名相空復稱爲聖

凡聖之號因五法成猶如幻化名相非眞

且如幻以術成形因業有術業俱假形幻同空

俱有迷悟之名本無凡聖之體五法者瑜伽論云

一名二相三妄想四正智五眞如古釋云

名相妄想三法成凡正智眞如成聖

名相妄想者是凡夫法名相二法是凡夫境妄想一法

是凡夫六識迷事緣境而起故名妄想

經偈云不了心及緣則生二妄想正智眞如者

是聖人法正智是聖人對治金剛

緣修無漏斷惑智亦名能覺智

眞如是聖人心中所證之理眞如是體正智是用異者未曾異

同者未曾同同者是眞如異者是正智

正智常用故障生滅眞如常體故無生滅體用無□

法界不思議眞實義也

又凡夫心惑不達名相空故妄計爲有迷有不空名之爲妄

從妄起心名之爲想正智者覺知名相本來空寂

以知空故妄想自息息妄歸眞顯理分明

正智現前不立名相故名正智經偈云

了心及境界妄想不復生眞如者卽此正智心性眞故

卽名眞如故知但是一法無中執有成凡

達有本空成聖不唯五法乃至□沙義出無邊

理□一道此唯心之道卽是如來行處

步步履法空故亦是摩訶衍處念念無所得故

如持世經云佛言諸善男子是故我說

一切法是如來行處如來行處是無行處何以故

一切法行處是中無法可行是故說無行處

文殊悔過經云文殊師利言吾往古時

希望諸法求空處所遊於閑居限節知足

少欲爲得不能識知一切法空心無所著

爾乃可謂靜處宴坐住於法界釋曰

若了人法二空見眞唯識性卽常在三昧住眞法界矣問

云何說入此宗鏡一念相應見道速疾超過劫量答實有斯理世況可知

若不直下頓悟自心功德圓滿卽於心外妄求徒經劫數

若能內照如船遇便風一念圓成所作無滯

如大涅槃經云譬如有人在大海中乘船欲渡

若得順風須臾之間則能得過無量由旬

若不得者雖復久住經無量歲不離本處

有時船壞沒水而死衆生如是

在於愚癡生死大海乘諸行船若得値遇大般涅槃猛利之風

則能疾到無上道岸

若不値遇當久流轉無量生死或時破壞墮於地獄畜生餓鬼

故知不遇宗鏡之風

有爲行船終不能速度生死之波直至涅槃之岸有□大利廣集無勞

唯囑後賢轉相傳授如法句經云善知識者

有大功德

能令汝等於貪欲瞋□愚癡邪見五欲五蓋衆塵勞中建立佛法

不起一心得大功德譬如有人持堅牢船渡於大海

不動身心而到彼岸故知入宗鏡中卽凡卽聖

可謂不斷煩惱而入涅槃不斷五欲而淨諸根矣

所以華嚴論云十住初位

以無作三昧自體應眞煩惱客塵本無體性

唯眞體用無貪瞋癡任運卽佛故一念相應一念佛

一日相應一日佛

此宗鏡錄中前後皆悉微細委曲一一直指示了見卽便見不在意思

□信入時理行俱備終不更興惡行似有纖疑

若不如然爭稱圓頓以了心外無境故則念念歸宗

何有虛幻能惑所以寶藏論云一切如幻

其幻不實知幻是幻守眞抱一又如學人問

大梅和尙師常言神性獨立學人不識

乞師指示答阿誰敎汝問問莫不問者便是不答

若不是是阿誰能如是問問神性非是聲色

師所示問者是神性

學人只識得聲色不識眞性乞師指示如何得識答

譬如大寶藏衆寶皆具足上福德人見直捉得明月寶珠

薄福德者只見銅鐵之類非是藏中無寶

亦非主藏者不與我如今向汝道性不是聲色

汝只見聲色我亦無過汝知□此神性

火不能燒水不能溺須臾能到千里萬里

山河石壁不能□

汝如今揚眉動目彈指□咳口□□問答總是此性喚作大道常在目前

雖在目前難睹汝若疑惑不信受破法墮惡道

若是上根者聞言下便會更不作諸惡

喚作一受不退常寂然中根者親近善知識近於智者

數數聞說不久還會若是下根

千遍萬遍與說元來不會雖然記得少許如破布□明珠

出門還漏□汝知□佛道不遠□心卽是

若悟則刹那不悟□沙劫問

此一心宗成佛之道還假歷地位修證不答此無住眞心

實不可修不可證不可得何以故

非取果故不可證非著法故不可得非作法故不可修

以本淨非瑩法爾天成若論地位

卽在世諦行門亦不失理以無位中論其地位

不可起決定有無之執

經明十地差別如空中鳥跡若圓融門寂滅眞如有何次第

若行布門對治習氣昇進非無又染淨階位

皆依世俗名字分別則似分階降不壞一心

譬如衆生位如土器菩薩位如銀器諸佛位如金器

土銀金等三種器量雖殊

然一一器中虛空遍滿平等無有差別

虛空卽喩一心法身平等之理諸器卽況根器地位階降不同

道本無差隨行有異夫論行解頓漸不同

現行煩惱有淺深熏染習氣有厚薄不可一向

各在當人業輕則易圓障深則難斷

只如登八地菩薩親證無生法忍觀一切法如虛空性

此猶是漸證無心至十地中尙有二愚

入等覺位一分無明未盡猶如微煙尙須懺悔

又若未自住三摩地中不信心外無法

如患眼&C-B;者不信空中無花以分別智解心不亡

但緣他境未住自地如首楞嚴經云

十方如來及大菩薩於其自住三摩地中

見與見緣幷所想相如虛空華本無所有所云大菩薩者

卽八地已上若八地菩薩尙心外見淨土

以智緣理不名自住若十地菩薩雖心外不見境

猶有色心二習是以有頌云唯佛一人持淨戒

其餘□名破戒者

故知若入宗鏡究竟一乘門中方云持戒方云見道且知見有四

一知而不見初地至九地二見而不知卽十地

三亦見亦知唯佛四不見不知地前異生等

若得直下無心量出虛空之外

又何用更歷階梯如未頓合無心一念有異者

直須以佛知見治之然後五忍明其正修六卽揀其□濫

則免墮增上慢究竟圓滿佛乘若入宗鏡中

則爲普機菩薩乘不思議乘

依普門法一位一切位如善財一生具五位等

皆是普法相收此普賢機乃見一切所見聞一切所聞

卽普眼境也普法相收者

以心外無法故名爲普一切行位皆在心中豈不相收耶

於行布門似分深淺又玄義格云

圓敎四十二位同一眞理就智論之遂分明晦太虛一也

日行空中具有中旦圓敎登住如船入海

似日遊空智皆無作行亦無爲運運道風自然增進

如止觀云入佛正宗免墮邪倒

創發圓信之人須明十種觀法十種觀法者

一觀不思議境二發眞正菩提心三巧安止觀

四破諸法遍五善識通塞六三十七品調適

七對治助開八善知位次九安忍强軟兩賊

十順道法愛不生如是不濫方入圓乘

且最初一念信解之心能成五品台敎云若人宿植深厚

或値善知識或從經卷圓聞妙理

謂一法一切法一切法一法非一非一切不可思議

起圓信解信一心中具十法界

如一微塵有大千經卷欲聞此心而修圓行圓行者

一行一切行略言爲十

謂識一念心平等具足不可思議傷已昏沈慈及一切又知此心常寂常照

用寂照心破一切法卽空卽假卽中

又識一心諸心若通若塞能於此心具足道品

得菩提路又解此心正助之法

又識己心及凡聖心又安心不動不墮不退不散

雖識一心無量功德不生染著十心成就擧要言之

其心念念悉與諸波羅蜜相應

是名圓敎初隨喜品從此具修十法

得入圓敎初發心住分眞卽中初阿後茶發心畢竟二不別

以行位念三不退故台敎接人上住於此

邇後直至十行十□向十地等妙二覺位

所有智斷昇進任運無功念念圓滿無上菩提

又廣釋不可思議境者如華嚴經頌云心如工□師

造種種五陰一切世間中莫不從心造

種種五陰者十法界五陰也法界者有三義

十數是能依法界是所依能所合稱故言十法界

又此十法各各因各各果不相混濫

故言十法界又此十法一一當體皆是法界

故言十法界十法界通稱陰入界其實不同

三塗是有漏惡陰界入三善是有漏善陰界入

二乘是無漏有漏陰界入

菩薩是亦有漏亦無漏陰界入佛是非有漏非無漏陰界入釋論云

法無上者涅槃是卽非有漏非無漏法也

無量義經云佛無諸大陰界入者

無前九陰界入也今言有者有涅槃常住陰界入也大經云

因滅無常色獲得常色受想行識亦復如是

常樂重沓卽積聚義慈悲覆蓋卽陰義

以十種陰界不同故名五陰世間也

攬五陰通稱衆生衆生不同攬三塗陰罪苦衆生

攬人天陰受樂衆生攬無漏陰眞聖衆生

攬慈悲陰大士衆生攬常住陰尊極衆生大論云

衆生無上者佛是豈與凡下同大經云

歌邏羅時名字異乃至老時名字異芽時名字異

乃至果時名字亦異且約一期十時差別

況十異衆生寧得不異故名衆生世間也

十種所居通稱國土世間者地獄依赤鐵住

畜生依地水空住脩羅依海畔海底住人依地住

天依宮殿住六度菩薩同人依地住

通敎菩薩惑未盡同依人天住斷惑盡者依方便土住

別圓菩薩惑未盡者同人天方便等住

斷惑盡者依實報土住如來依常寂光土住

仁王經偈云三賢十聖住果報唯佛一人居淨土

淨土不同故名國土世間也

此三十種世間悉從心造又十種五陰一一各具十法

謂如是相性體力作因緣果報本末究竟等

此是十如五陰世間衆生世間國土世間

卽是三種世間此一心具十法界一法界又具十法界

卽百法界一法界具三十種世間

百法界具三千種世間此三千在一念心若無心而已

介爾有心卽具三千

亦不言一心在前一切法在後亦不言一切法在前一心在後

例如八相遷物物在相前物不被遷

相在物前亦不被遷前亦不可後亦不可只物論相遷

只相遷論物今心亦如是

若從一心生一切法者此則是縱若心一時含一切法者

此卽是橫縱亦不可橫亦不可只心是一切法

一切法是心故非縱非橫非一非異玄妙深絶

非識所識非言所言所以稱爲不可思議境

意在於此旣自了達一心不思議境

遂起同體大悲發眞正菩提心等已下九種觀門成熟

華嚴論云如三乘中亦說根本智後得智

今欲令三乘人□心指此金色世界不動智佛

令使直認是自心能分別智本無所動

文殊師利卽是自心善揀擇無相妙慧

覺首目首等菩薩卽是自心隨信解中所見之理智

如是三乘之人未□心者定當不信何以故

爲立三阿僧祇劫後當得佛故

爲直自認身及心總是凡夫但信佛有不動智等

不自信自心是根本不動智佛與佛無異以是義故

不成此敎法界乘中以根本智爲信心

此經信心應當如是直信自心分別之性

是法界性中根本不動智佛金色世界

是自心無染之理文殊師利是自心善揀擇妙慧

覺首目首等菩薩是隨信心中理智現前

以信因中契諸佛果法分毫不謬方成信心

從此信已以定慧進修

經歷十住十行十□向十地十一地日月歲劫時復無遷法界如本

不動智佛如舊而成一切種智海敎化衆生因果不遷

時劫不改方成信也

若立僧祇定實身是凡夫凡聖二途時劫移改心外有佛不成信心

又如圓覺經云金剛藏菩薩白佛言世尊

若諸衆生本來成佛何故復有一切無明

若諸無明衆生本有何因緣故

如來復說本來成佛十方異生本成佛道後起無明

一切如來何時復生一切煩惱唯願不捨無遮大慈

爲諸菩薩開秘密藏乃至佛言善男子

一切世界始終生滅前後有無聚散起止

念念相續循還往復種種取捨皆是輪□

未出輪□而辯圓覺彼圓覺性卽同流轉

若免輪□無有是處譬如動目能搖湛水

又如定眼猶□轉火雲□月運舟行岸移亦復如是

善男子諸旋未息彼物先住尙不可得

何況輪轉生死垢心曾未淸淨觀佛圓覺而不旋復

是故汝等便生三惑善男子

譬如幻&C-B;妄見空華幻&C-B;若除不可說言

此&C-B;已滅何時更起一切諸&C-B;何以故&C-B;華二法非相待故

亦如空華滅於空時不可說言虛空

何時更起空華何以故空本無華非起滅故

生死涅槃同於起滅妙覺圓照離於華&C-B;善男子

當知虛空非是暫有亦無暫無況復如來圓覺隨順

而爲虛空平等本性善男子如銷金&C-;

金非銷有旣已成金不重爲&C-;

經無窮時金性不壞不應說言本非成就如來圓覺亦復如是

故知圓覺妙心如虛空之性生死涅槃

卽空華之相&C-B;眼不無起滅眞性何曾有無

如&C-;藏金金非&C-;有又非銷得要以銷成

迷時如未淨之金悟了若已成之寶

眞金不動垢淨俄分妙性無虧迷悟自得

所以不思議佛境界經云爾時須菩提又問言大士

汝決定住於何地爲住聲聞地爲住□支佛地

爲住佛地耶文殊師利菩薩言大德

汝應知我決定住於一切諸地須菩提言大士

汝可亦決定住凡夫地耶答曰如是何以故

一切諸法及以衆生其性卽是決定正位我常住此正位

是故我言決定住於凡夫地也須菩提

又問言若一切法及以衆生卽是決定正位者

云何建立諸地差別而言此是凡夫地

此是□支佛地此是佛地耶文殊師利菩薩言大德

譬如世間以言說故於虛空中建立十方

所謂此是東方此是南方乃至此是上方

此是下方雖虛空無差別

而諸方有如是如是種種差別此亦如是

如來於一切法決定正位中以善方便立於諸地所謂此是凡夫地

此是聲聞地此是□支佛地此是菩薩地

此是佛地雖正位無差別而諸地有別耳

所以天台云四敎如空中四點四點雖歷然

不壞虛空性然此地位至究竟位中

若理若行方可窮盡如菩薩瓔珞本業經云佛子

第四十二地名寂滅心妙覺地常住一相

第一無極湛若虛空一切種智照達無生

有諦始終唯佛窮盡衆生根本有始有終佛亦照盡

乃至一切煩惱一切衆生果報

佛一念心稱量盡原一切佛國一切佛因一切菩薩神變

亦一念一時知住不可思議二諦之外獨在無二

是知先得宗本然後鍊磨於鍊磨時不失道本

如巧鍊金不失銖兩於圓漸內階降寧無

從有爲而至無爲因生忍而成法忍

圓融不壞行布壞則失全理之事行布不□圓融

□則失全事之理然雖理事一際因果同時

生熟之機似分初後之心不混

直至妙覺如月圓時始盡因門方冥果海如華嚴經云佛子

譬如乘船欲入大海未至於海多用功力

若至海已但隨風去不假人力以至大海

一日所行比於未至其未至時設經百歲亦不能及

佛子菩薩摩訶薩亦復如是

積集廣大善根資糧乘大乘船到菩薩行海於一念頃

以無功用智入一切智智境界本有功用行

經於無量百千億那由他劫所不能及問

入實觀者一尙不存云何廣明十法答

夫入實觀者是觀諸法之實一法旣實萬法皆然

則一實一切實如知蜜性甛則一切蜜皆甛

則不假諸多觀門但了不思議一法

自然橫周法界皆同此旨大根一覽蕩爾無遺

如上醫治患見草童舞而衆疾咸消

又直聞其言病自除愈則何須軫候更待施方

又如上醫以非藥爲藥中醫以藥爲藥下醫藥成非藥

非藥爲藥者如云無有一物不是藥者

攬草皆成豈云是藥非藥如行非道而通佛道

卽煩惱而成菩提一切世法純是佛法

以藥爲藥者卽應病與藥隨手□愈

附子治風橘皮消氣等如觀根授法不失其時思覺多者

修數息觀□欲多者修不淨觀等藥爲非藥者

卽不識病原反增其疾如說法者不逗其機

淺根起於謗心下士聞而大笑

醍□上味爲世珍奇遇斯等人□成毒藥如上上根人

□悟其宗不俟言說所以古聖云

上士見我詩把著滿面笑楊脩見幼婦一覽便知妙

或遮障深厚根思遲□須備歷觀門對治種現

如加減修合服食後差台敎約中下之根

備歷十乘觀法然雖具十不離一門

如法華玄義云明入實觀者卽十乘觀法一不思議境

卽是一實四諦謂生死苦諦不可思議

卽空卽假卽中卽空故方便淨卽假故圓淨

卽中故性淨三淨一心中得名大涅槃淨名經云

一切衆生卽大涅槃故名不可思議四諦也

不可復滅此卽生死之苦諦是無作之滅諦

亦是集道也煩惱集諦不可思議

卽空卽假卽中卽空故名一切智卽假故名道種智

卽中故名一切種智三智一心中得

名大般若淨名經云一切衆生卽菩提相不可復得

此卽煩惱之集而是無作道諦亦是苦滅

故名不思議一實四諦也亦是眞善妙色

何者生死卽空故名眞生死卽假故名善

生死卽中故名妙此名有門不可思議境也

二發眞正心者一切衆生卽大涅槃

云何顚倒以樂爲苦卽起大悲興兩誓願令未度者度

令未斷者斷一切煩惱卽是菩提

云何愚闇以道爲非卽起大慈興兩誓願令未知者知

令未得者得無緣慈悲淸淨誓願慈善根力

任運吸取一切衆生也三安心者

旣體解成就發心具足

豈可臨池觀魚不肯結網□糧束脚安坐不行修行之要不出定慧

譬如陰陽調適萬物秀實雨旱不節□爛豈生

若兩輪均平是乘能運二翼具足堪任飛昇

體生死卽涅槃名爲定達煩惱卽菩提名爲慧

於一心中巧修定慧具足一切行也四破法遍者

以此妙慧如金剛斧所擬皆碎

如無□目所臨皆朗若生死卽涅槃者分段變易苦諦皆破

若煩惱卽菩提者四住五住集諦皆破

雖復能破亦不有所破何者

生死卽涅槃故無所破也五識通塞者如主兵寶取捨得宜

强者綏之弱者撫之知生死過患名爲塞

卽是涅槃名爲通知煩惱雜亂名爲塞

卽是菩提名爲通始從外道四見

乃至圓敎四門皆識通塞節節執著卽是塞節節亡泯名爲通

若不識諸法夷險非但行法不前

亦亡去重寶也六善識道品者觀生死卽涅槃

十界生死色陰皆非淨非不淨乃至識陰非常非不常

能破八顚倒卽法性四念處

念處中具道品三解脫及一切法又知涅槃卽生死

顯四枯樹知生死卽涅槃顯四榮衝

知生死涅槃不二卽一實諦非枯非榮住大涅槃也

七善修對治者若正道多障應須助道

觀生死卽涅槃治報障觀煩惱卽菩提治業障煩惱障也

八善知次位者生死之法本卽涅槃

理涅槃也解知生死卽涅槃名字涅槃也

勤觀生死卽涅槃觀行涅槃也善根功德生

卽相似涅槃也眞實慧起卽分眞涅槃也盡生死底

卽究竟涅槃也觀煩惱卽菩提亦如是

九善安忍者能安內外强軟遮障不壞觀心

若觀生死卽涅槃

不爲陰入境病患業魔禪二乘菩薩等境所動壞也若觀煩惱卽菩提

不爲諸見增上慢境所動也十無法愛者旣過障難

道根成立諸功德生觀生死卽涅槃故

諸禪三昧功德生觀煩惱卽菩提故

諸陀羅尼無畏不共諸般若生觀生死涅槃不二故

法身實相生相似功德順理而生

喜起順道法愛生名法愛不上不退名爲頂墮此愛若起

卽當疾滅已愛若滅已破無明

開佛知見證實相體觀生死卽涅槃故證得解脫

煩惱卽菩提故證得般若此二不二證得法身

一身無量身無上寶聚如意圓珠衆法具足

是名有門入實證得經體三門亦如是

乃至歷一切法門亦如是問若卽心是佛者

則一切含生皆有此心盡得成佛

敎中云何不見授劫國名號之記答

劫國名號乃是出世化門之中現前別記欲知眞記者淨名經云

一切衆生亦如也一切法亦如也華嚴經頌云

顯佛自在力如說圓滿經無量諸衆生

悉受菩提記又頌云一一心念中普觀一切法

安住眞如地了達諸法海又頌云一一微塵中

能證一切法如是無所□周行十方國資２

人法心境悉記成佛以一念具足一塵不虧

念念證眞塵塵合體同居常寂光土

俱號毘盧遮那終無異土別身聖强凡劣

與三世佛一時成道前後情消

共十類生同日涅槃始終見絶免起有情無情之妄解

不生心內心外之邪思可謂上無所求下無可化

冥眞履實得本歸宗俱登一際解脫之門

盡受平等菩提之記又古德問云旣色心不二修性一切

何不見木石受菩提記耶答

一一諸色但唯心故心外無法豈唯心滅而色猶存

佛但記有情攝無情也譬如幻事要藉幻心

心在幻中能持幻事若其心滅幻事同無

故但滅心不復滅事衆生色心亦復如是皆如幻相

一切外境從幻心生豈猶滅心而存幻色

此卽有情得記無情亦然是故無情不須別記

玄義格云眞佛者從初發心卽體一眞法界

全同古佛相極三際全現一塵

性海無邊表&C-E;不可得信此法故名爲發心

心無異念故名爲證證成名佛的無方處又圓敎入初住人

心同法界神無方所何用天衣天座四衆圍繞

夫立劫國名號授記作佛者

爲引未發心者令嚮慕耳若愛著身土情未盡耳

所以華嚴論云初發心時便成正覺

於一刹那際皆得此之法不許於刹那際外有別時

當知卽非本法故若有人於佛法中見佛成道

作劫量延促處所而生見者信亦未成未論修道

若解者本來全得處迷者自沒輪□又云

但有所見境界及如來名號

總是自心佛果所會之法若自心不會

對面無睹見之期宗鏡錄卷第二十三

丁未歲高麗國分司大藏都監奉

&C-B;彫造

宗鏡錄卷第二十四

慧日永明寺主智覺禪師延壽集

夫成佛本理但是一心者

云何更立文殊普賢行位之因釋迦彌勒名號之果

乃至十方諸佛國土神通變現種種法門答

此是無名位之名位無因果之因果是心作因

是心成果是心標名是心立位普賢觀經云

大乘因者卽是實相大乘果者亦是實相

釋論云初觀實相名因觀竟名果

故知初後皆心因果同證只爲根機莫等所見不同

若以一法逗機終不齊成解脫

須各各示現引物歸心雖開種種之名皆是一心之義若違自心

取外佛相勝妙之境則是顚倒

所以華嚴經頌云若以威德色種族而見人中調御師

是爲病眼顚倒見復不能知最勝法又頌云

假使百千劫常見於如來不依眞實義

而觀救世者是人取諸相增長癡惑網繫縛生死獄

盲冥不見佛云何不見佛一爲不識自心

二爲不明隱顯何者衆生之因隱於本覺

諸佛之果顯於法身因隱之本覺是果顯之法身

果能成因則佛之衆生果顯之法身

是因隱之本覺因能果則衆生之佛

故云凡聖交徹理事相含矣所云釋迦牟尼者

釋迦此云能仁牟尼此云寂默能仁者

卽心性無邊含容一切寂默者卽心體本寂動靜不干

故號釋迦牟尼覺此名佛彌勒者此云慈氏

卽是一心眞實之慈以心不守自性任物卷舒

應現無方成無緣化故稱慈氏阿彌陀者

此云無量壽卽如理爲命以一心眞如性無盡故

乃曰無量壽阿□者此云不動

卽一心妙性湛然不動妙覺位不能增

無明地不能減故稱不動如三藏勒那云遍入法界禮者

良由行者想觀自己身心等法

從本已來不離法界諸佛身外亦不在諸佛身內

亦不在我外亦不在我內自性平等本無增減

今禮一佛遍通諸佛所有三乘位地無漏

我身旣遍隨佛亦遍乃至法界空有二境依正兩報

莊嚴供具隨緣遍滿不離法界隨心無□

□薦供養隨喜頂禮如一室中懸百千鏡

有人觀鏡鏡皆像現佛身淸淨明逾彼鏡

遞相涉入鏡無不照影無不現此則攝他爲總

入他爲別一身旣爾乃至一切法界凡聖之身

供養之具皆助隨喜悉同供養

旣知我身在佛身內如何顚倒妄造邪業不生愧恥

又諸佛德用旣齊名號亦等隨稱何名名無不盡

如稱一阿彌陀佛名禮召一切諸佛無不周備

西天云阿彌陀佛此云無量壽

豈有一佛非長壽也設一切佛不化衆生但一佛化生

卽功歸法界法界德用遍周

是名遍入法界禮也楞伽經云佛告大慧以四等故

如來應等正覺於大衆中唱如是言我爾時作拘留孫

拘那含牟尼迦葉佛云何四等謂字等

語等法等身等是名四等云何等義

所謂同一名字同一梵聲同一乘門同一眞體

乃至同一心同一智同一覺同一道

如鴦□摩羅與文殊師利共遊十方所見十方諸佛

彼佛皆稱釋迦佛者卽我身是又法華經明

十方諸佛皆是釋迦分身則阿□彌陀悉本師矣

本師卽我心矣釋云非獨彌陀阿□

十方諸佛皆我本師海印頓現

且法華分身有多淨土如來何不指己淨土而令別往彌陀妙喜

思之故知賢首彌陀等皆本師矣復何怪哉

言賢首者卽壽量品中

過百萬阿僧祇刹最後勝蓮華世界之如來也經中偈云

或見蓮華勝妙刹賢首如來住其中

若此不是歎本師者說他如來在他國土爲何用耶

且如總持敎中亦說三十七尊皆遮那一佛所現

謂毘盧遮那如來內心證自受用成於五智

從四智流言四如來謂大圓鏡智

流出東方阿□如來平等性智流出南方寶生如來

妙觀察智流出西方無量壽如來成所作智

流出北方不空成就如來法界淸淨智

卽自當毘盧遮那如來言三十七者

五方如來各有四大菩薩在於左右復成二十

謂中方毘盧遮那如來四大菩薩者一金剛波羅蜜菩薩

二寶波羅蜜菩薩三法波羅蜜菩薩

四□磨波羅蜜菩薩東方阿□如來四菩薩者

一金剛薩□菩薩二金剛王菩薩三金剛愛菩薩

四金剛善哉菩薩南方寶生如來四菩薩者

一金剛寶二金剛威光三金剛幢四金剛笑

西方無量壽如來

亦名觀自在王如來四菩薩者一金剛法二金剛劍三金闡因

四金剛利北方不空成就如來四菩薩者一金剛業

二金剛法三金剛藥叉四金剛拳

已有二十五及四攝八供養故三十七言四攝者

卽鉤索鎖鈴八供養者卽燒散燈塗華□歌舞

皆上有金剛下有菩薩

然此三十七尊各有種子皆是本師智用流出

與今華嚴經中海印頓現大意同也問若依此義

豈不違於平等意趣平等意趣云言卽我者

依於平等意趣而說非卽我身如何皆說爲本師耶

答中平等之言乃是一義

唯識尙說一切衆生中有屬多佛多佛共化以爲一佛

若屬一佛佛能示現以爲多身十方如來一一皆爾

今正一佛能爲多身依此而讚本師爾

如弟子問傳大士從來啓佛文疏那只啓釋迦

而不稱彌勒耶答曰十方諸佛共一法身何必須二

又三身十身隨用而說

約其本性唯一身而已如冥室希光隨孔而照

光雖萬殊而本之者一所謂眞法身也

亦是隨機所現形相不同如出現品頌云譬如梵王住自宮

普現三千諸梵處一切人天咸得見

實不分身向於彼諸佛現身亦如是一切十方無不遍

其身無數不可稱亦不分身不分別

方知不是他佛智遍自則乃自佛智遍他

亦非自因趣他果本是他果承我因則因果同時凡聖一際

是以了無二相能過魔界

不得一法安住佛乘若取相則沈六入之海

起念則投五陰之城皆是衆生隨差別情起自他見

則影分多月跡任殊形不離一眞各現心水

故融大師云不離五陰有佛經言如心佛亦爾

如佛衆生然又云離心求菩提譬如天與地

那有丈六身身無丈六也大品云不以身爲佛

用種智爲佛若相好是佛輪王是也

今多許人身中佛那不見爲煩惱故經云具煩惱衆生

雖近而不見只在身內甚近而不見

又我等無智故不覺內衣&C-E;有無價寶珠

乃至心者信也謂有前識法隨相行則煩惱名識

不名心也意者憶也憶想前境起於妄

□是妄識不干心事心非有無有無不染心非垢淨

垢淨不汚乃至迷悟凡聖行來去住

□是妄識非心心本不生今亦無滅

若知自心如此佛亦然故云直心是道場無虛假故經云

世間如是身諸佛身亦然

了知其自性是則說名佛是以一身無量身皆同佛體

以無性理同故所以志公云食時辰無明本是釋迦身

坐臥不知元是道作□忙忙受苦辛

華嚴私記云從如是我聞已來乃至一切經中

菩薩衆聲聞衆莊嚴具華幡幢蓋七珍寶等事

□是如來淨業所起或作法名雲名

□是淨心中事文殊則是衆生現行分別心

普賢則是衆生塵勞業行心觀音卽是衆生大悲心

勢至卽衆生志智心如華嚴經云

一切處文殊者文殊雖東來而卽一切處

以是法界之身不動之智觸境斯了六根三業盡是文殊

實相體周萬像森羅無非般若

何有一處非文殊哉淨名疏云定自在王菩薩者

用一心三觀能觀心性名爲上定得此上定

於一切眞俗禪定卽得自在如國王也寶積菩薩者

一心三觀正觀心性雖空

具足萬行之法寶聚故名賓積也妙生菩薩者觀心不生

則一切法不生般若妙生也故經云

色不生般若生觀世音菩薩者請觀音經云

觀於心脈使想一處卽見觀世音也如是等菩薩

隨擧一觀門別以標菩薩名引物歸心

若一人各具一切觀門卽名字互通

卽是字等語等身等法等以一切法本自無名無名而有名者

皆從心起故心卽名也其能如是解者

卽於正觀心中見一切菩薩諸佛也

乃至聲聞十大弟子皆是自心十善法數又云十心數者

三藏敎毘曇偈云想欲更樂慧念思及解脫

作意於境界三摩提以痛此心通大地

數法扶心王起一切諸心數如國

有十臣共輔佐一主若君臣共行非道國內人民悉皆作惡

君臣相輕共行正治國內人民悉皆有道

今衆生有心王通十心數若念不善

卽有無量不善煩惱數法起若心王十數相扶念善

卽有無量諸善功德智慧心數而起也

復次心王卽是師十數卽是十弟子

如師資共作惡卽化一切人皆惡如師資共作善

則化一切人修善心王及十心數法亦如是故此經云

弟子衆塵勞隨意之所轉也

今一切衆生皆有心王十通心數法

若遇天魔外道愛論見論卽起諸煩惱流轉生死如爲惡君惡臣

惡師惡弟子之所化也今佛爲法王

十弟子爲法臣卽是正法之師正法弟子

用慧行行行正法共化衆生心王十通心數法

若衆生信受修行慧行卽見論諸煩惱滅

成一切見道無量諸善心數法也若衆生信受修習行行

卽破一切天魔生死不善諸心數法

成修道無量善心數法也故經云

心王若正則六臣不邪復次此十數卽是十法門

悉能通入涅槃也初以十數爲種子從此修習遂致成道

如合抱之樹起於毫末也

今法王欲以半滿之敎化諸衆生先當隨其樂欲故此經云

先以欲句牽後令入佛智也

今十弟子各弘一法者人以類聚物以群分

隨其樂欲各用一行法門攝爲眷屬也雖各掌一法門

何曾不具十德如十心數隨有一起十數卽隨起

雖用一數當名而實有十數也別對十弟子者

初想數卽對富樓那想數偏强從想入道

是故聲聞弟子中說法第一也成論云

識得實法想得假名富樓那用想數分明

故能分別名相無□辯才無滯於說法人中最爲第一

欲數對大迦葉用善欲數入道故

諸弟子中頭陀第一也一切善法欲爲其本

迦葉絶世榮華志存出要樂在山林

是則善欲心發捨世惡欲也更樂對迦□延

卽起此數硏□義理入道故聲聞中論義第一也

問答往復更相涉入論義不窮無滯無闕

以其偏修更樂數故能如是也慧數對身子用慧數入道故

於諸聲聞中智慧第一法輪之將也

念數對優波離用念持律入道

於諸聲聞中持律第一也憶持不忘名之爲念波離身口對緣

詮量輕重而無忘失持律之上也思數對羅云

因□行入道諸聲聞中密行第一也

行陰卽是思數思數若利修諸戒行覆藏功德

密行之上也解脫對善吉

用此數法修空解脫入道故諸聲聞中解空第一

無諍三昧蕭然獨脫不與物競也作意境界憶數對阿那律

因其失眼佛令起此數修天眼入道故

聲聞中天眼第一夫修天眼

必須住心緣境取日月星光相而修發天眼通也三摩提數對目連

是定數偏利修此定進道故

諸聲聞中禪定第一痛數對阿難

當受數强利聽受聞持以入道故諸聲聞中多聞總持第一痛通

言受以領納爲義故此數分明領持佛法

如完器盛水也是十數弟子共輔如來

莊嚴半滿四枯四榮之敎引衆生入中道

見佛性住大涅槃卽是住不思議解脫也是知自利實行

利他權門若師若弟若敎若觀

終不出衆生心數法門一一同歸宗鏡

乃至一切言說義理行位進修悉皆是心無不收盡

以一切語言由覺觀心一切諸行由於思心

一切義理由於慧心故又心王卽佛寶心數

卽僧賓所緣實際無王無數卽法寶善入實際

王數之功力用足矣心心數法不行

故名行般若波羅蜜普賢觀云觀心無心法不住法

我心自空罪福無主卽是無心無數名爲正觀

是心數塵勞若不盡者觀則不訖故經言

衆生不度我不成正覺卽此意也若能如是解者

無一佛菩薩名及一法門不於正觀心中現

故法華經云若有人信汝所說則爲見我

亦見於汝及比丘僧幷諸菩薩

何者聞經心信無疑覺此信心明淨卽是見佛

慧數分明是見身子諸數分明是見衆比丘

慈悲心淨是見菩薩黃蘗和尙云諸佛與一切衆生

唯是一心更無別法覺心卽是唯此一心卽是佛

見此心卽是見佛佛卽是心心卽是衆生

衆生卽是佛佛卽是心爲衆生時此心亦不減

爲佛時此心亦不添但悟一心更無少法可得

此卽眞佛文殊當眞空無□之理

普賢當離相無盡之行諸大菩薩所表人皆有之

不離一心悟之卽是但能無心便是究竟學道人

不直下無心累劫修行終不成道

不如言下自認取本法此法卽心心外無法絶諸思量

故曰言語道斷心行處滅

此心是本原淸淨佛蠢動畜生與佛菩薩一體

只爲妄想分別造種種業果本佛上實無一物

虛通寂靜明妙安樂面已但於見聞覺知認取本心

然本心不屬見聞覺知亦不離見聞覺知

但莫於見聞覺知上起解亦不離見聞覺知覓心

不卽不離不住不著世人聞道諸佛皆傳心法

將謂心上別有一法可證可取遂將心覓法

不知心卽是法法卽是心

不可將心更求於心歷千劫終無得日不如當下無心

便是本法乃至出家皆不出一念心地

故香嚴和尙偈云從來求出家未詳出家稱起坐只尋常

更無少殊勝以心外更無別出家法

有何勝境可求所以淨名經云無利無功德

是名出家則阿難未悟斯宗

但觀如來勝相求身出家遂懺悔云我身雖出家心不入道台敎云

觀一念心淨若虛空不爲二邊桎梏所□

平等大慧無住無著卽名出家

以中觀自資括法身慧命名爲乞士觀五住煩惱卽是菩提

是名破惡一切諸邊顚倒無非中道

卽是怖魔天台拾得頌云無瞋是持戒心淨是出家

我性與汝合一切法無差

夫出塵之人心不依物故經云出家放曠猶若虛空志公歌云

言下不求無處所暫時喚作出家人

所以先德云汝若悟此事了

但隨時著衣喫飯任運騰騰故知此事唯自己知別無方便

故云一飮一啄各自有分豈非悟心出家非從事得

又云觀一一心中皆具王數爲成觀故

王數相扶而取開悟或於想數入道

或於欲數入道隨所宜者心王心數而共攻之

化取塵勞諸心而作佛事作此觀未悟觀行如乳

若發無漏觀行如酪若破塵沙如生熟□

若破無明觀如醍□至醍□時王數功畢

大寶積經偈云如來觀衆生於法建立者以心能知心

彼則眞佛子故云從佛口生從法化生

以知心故一切法門如在掌中

爲未知者方便解釋皆令信入此宗鏡內

則無有一法而非佛事飮食爲佛事者淨名疏云

於法等者於食亦等如大品經云一切法趣味是趣不過

味尙不可得云何當有趣非趣今言

一切法趣味味卽是食

當知食卽是不思議法界以食中含受一切法一切法不出食法界也

食若是有一切法是有食若是無一切法皆無

今食不可思議故尙不見是有云何當有趣

尙不見是無云何當有非趣

若觀食不見趣非趣卽是中道三昧名眞法喜禪悅之食

而能通達趣非趣法卽雙照二諦

得二諦三昧法喜禪悅之食是名食等諸法亦等者

一切諸法趣陰入界乃至一切種智

陰入界一切種智不可得故云何當有趣非趣

而宛然具足趣非趣者則一切諸法皆有三諦之理

如智度論明一刹那中有生住滅三相之喩也

又如香積佛國之香飯經云

無盡戒定慧解脫解脫知見功德具足者所食之餘終不可盡

以一心眞如無盡之理五分法身資熏之功

自體性空無作妙用豈有盡乎又云

若未發大乘意食此飯者至發意乃消

已發意食此飯者得無生忍然後乃消

已得無生忍食此飯者至一生補處然後乃消

譬如有藥名曰上味其有服者身諸毒滅然後乃消

此飯如是滅除一切諸煩惱毒然後乃消

如諸大菩薩雖復捨生受生後身之中識中有種子

種子遇緣還生香飯相續不斷流至初地

發無漏心斷惑證眞名之爲消

非是食滅名爲消也故知食此飯者何法不消又云

彼國菩薩聞香入律卽獲一切德藏三昧得此三昧者

菩薩所有功德皆悉具足

是以若從香入法界自身卽是衆香世界自心卽是香積如來

無量功德一心圓滿悟入此者何假外求

香界旣然十八界亦爾盡是柄神之地

皆爲得道之場如阿難白佛言未曾有也世尊

此香飯能作佛事佛言如是如是阿難

或有佛土以佛光明而作佛事有以諸菩薩而作佛事

有以佛所化人而作佛事

有以菩提樹而作佛事有以佛衣服臥具而作佛事

有以飯食而作佛事有以園林臺觀而作佛事

有以三十二相八十隨形好而作佛事

有以佛身而作佛事有以虛空而作佛事

衆生應以此緣得入律行

有以夢幻影響鏡中像水中月熱時焰如是等喩而作佛事

有以音聲語言文字而作佛事或有淸淨佛土寂寞無言無說

無示無識無作無爲而作佛事如是阿難

諸佛威儀進止諸所施爲無非佛事阿難

有此四魔八萬四千諸煩惱門

而諸衆生爲之疲勞諸佛卽以此法而作佛事

是名入一切諸佛法門菩薩入此門者若見一切淨好佛土

不以爲喜不貪不高

若見一切不淨佛土不以爲憂不□不沒但於諸佛生淸淨心

歡喜恭敬未曾有也諸佛如來功德平等

爲敎化衆生故而現佛土不同阿離

汝見諸佛國土地有若干而虛空無若干也

如是見諸佛色身有若干耳其無□慧無若干也

又如華嚴經中

具足優婆夷得菩薩無盡福德藏解脫門能於如是一小器中

隨諸衆生種種欲樂出生種種美味飮食悉令充滿

乃至東方一世界不可說不可說佛刹微塵數世界中

所有一生所繁菩薩食我食已

皆菩提樹下坐於道場

降伏魔界成阿□多羅三□三菩提如東方南西北方四維上下亦復如是

又如明智居士得隨意出生福德藏解脫門

爾時居士知衆普集須臾繫念仰視虛空

如其所須悉從空下一切衆會普皆滿足

然後復爲說種種法所謂得美食而充足者

與說種種集福德行離貧窮行知諸法行

成就法喜禪悅食行修習具足諸相好行

增長成就難屈伏行善能了達無上食行

成就無盡大威德力降魔怨行得好飮而充足者與其說法

令於生死捨離愛著入佛法味等

且如優婆夷器內明智居士空中隨意而出無限珍羞

繁念而雨衆多美食凡來求者皆赴所須

得之者盡證法門食之者咸成妙道

可謂無一塵而不具足佛事無一法而不圓滿正宗

但隨衆生心應所知量循業發現所見不同

外道見爲自然凡夫見爲生死聲聞見爲四諦

緣覺見爲因緣小菩薩見爲但空

大菩薩見爲中道諸佛見爲實相若入宗鏡諸見□融

色塵爲佛事者如頻婆娑羅王

因佛口放五色光照頂後證阿那含果

又如賓積等五百長者見佛淨土證無生法忍此是睹色也

香塵爲佛事者卽香飯普熏三千大千

及欲色界諸天聞香入室又燒香者

謂以智火發輝萬行普周遍故塗香者

以性淨水和之飾法身故辦香者以金剛智破令無實故

又如慈悲不淨觀等斷諸惡者如安息香能□惡邪

正見智慧無惡不斷又十善行等生歡喜香

如沈檀等卽攝根器行施悅自他等

味塵爲佛事者食此飯者身安快樂譬如樂莊嚴國

觸塵爲佛事者以手□摸我一何快乃爾

光明爲佛事者涅槃經云遇斯光者

一切煩惱皆悉消除夫放光者卽是一心智慧之光

以能照萬法之性故卽不隨塵墮其愚闇

如義海云顯光明者謂見塵法界眞如事理之時

顯了分明此是智慧光明照也

若無智光則理事不顯但見法時卽是光明由積智功圓

是故放一光明則法界無不顯示

常觀察一切法界是爲放光明照一切此宗鏡光

卽是諸佛毫光普照法界如華嚴經云

如來眉間有大人相名遍法界光明雲

摩尼寶華以爲莊嚴放大光明具衆寶色

猶如日月洞徹淸淨其光普照十方國土於中顯現一切佛身

復出妙音宣暢諸法法華經云

放一毫光照萬八千佛土

光中悉見菩薩六度莊嚴衆生受報好醜等事又云放一淨光照無量國

大乘本生心地觀經云爾時會中有一菩薩

名師子吼睹如來放金色光明

四向觀視海會大衆發大音聲而作是言乃至以是因緣

如來不久從三昧起

當爲演說心地觀門大乘妙法告諸大衆無量一切人天福樂

速求出世阿□多羅三□三菩提所以者何

今日世尊從胸臆中放金色光所照之處皆如金色

佛所顯示意趣甚深一切世間聲聞緣覺

盡思度量所不能知汝凡夫不觀自心

是故漂流生死海中諸佛菩薩能觀心故

度生死海到於彼岸三世如來法皆如是

放此光明非無因緣釋曰夫金色光者表所說宗

如文殊住方須彌南面皆同一色無復異文

如寶□經云文殊師利言大德須菩提

如須彌山王光所照處悉同一色所謂金色

如是須菩提般若光照一切結使悉同一色謂佛法色

此之心色可謂明逾日月量逸太虛

照燭包含無幽不盡所以大般若經云若幽冥世界

及於一一世界中間日月等光所不照處

爲作光明應學般若波羅蜜多寶積經云

我有光明名無生持其名者獲無所得華嚴論云

光明覺品者

爲令信心自以自心光明覺照一切世間無盡大千世界總佛境界自亦同等

以心隨光一一照之心境合一內外見亡

初三千大千世界已次還以東方爲首

光至東方十三千世界照百三千大千世界

如是十方十重倍倍周□十方圓照身心

一性無□遍周同佛境界一一作意如是觀察

然後以無作方便定印之入十住初心

生如來智慧家爲如來智慧法王之眞子一如光明所照

如經具明不可作佛光明自無其分

須當自以心光如佛光開覺其心圓照法界

華嚴疏云因中分別法相決了眞理

無虧理事不減佛法故得一念悉解多門

所以放一光總圓福智涅繁疏云放光照文殊者見色知心

文殊睹光逐解佛意淨名私記云

或有光明而作佛事何故如此體遍虛空同於法界

畜生蟻子有情無情皆是佛子此卽是解脫法

卽是須彌入芥子如上解釋方了佛所說經

卽同淨名之見不同二乘唯見空解脫故

法華經云但離虛妄名爲解脫

其實未得一切解脫若得一切解脫者豈有一法非佛事乎

菩提樹爲佛事者此樹色香微妙復出法音

見聞嗅觸皆悟聖道衣服臥具爲佛事者

昔閻浮提王得佛袈娑懸置高幢以示國人

有病之者睹見歸命病皆除愈

發菩提心因此悟道大集經云爾時五百大聲聞

各以己身所著鬱多羅僧奉虛空藏奉上衣已一時同聲

說如是言

其有衆生深發阿□多羅三□三菩提心者快得善利

於如是大智法藏中不墮其外所上之衣卽便不現

時諸聲聞問虛空藏言衣何所至耶虛空藏答言入我藏中

華手經云佛言我今當現神通之力

令諸菩薩自知所願發心行道淨佛國土成就衆生

及成佛時世界嚴淨聲聞菩薩衆數

如是演說正法度人如是壽命長短佛法

如是形色相好正行如是滅度之後法住久近

令諸菩薩各於衣中見如是事得斷所疑乃至偈云

佛入三昧故令我得是眼及諸總持門

遍入一切法

故知成佛度生不離自身心內乃至所受用法中如大乘千&C-;大敎王經云

曼殊室利菩薩手中吠&C-;璃&C-;內傍看有何等相

大迦葉則從座而起

便於世尊前頭面作禮而去大迦葉則於曼殊室利前頭面禮敬訖

便於&C-;內觀看

乃見&C-;中有百億三千大千世界百億無色界百億色界百億六欲界

有百億須彌山百億四天下百億南閻浮提

百億娑訶世界百億釋迦如來

百億千臂千&C-;曼殊室利菩薩百億迦葉在曼殊&C-;內

有百億世界世界中有百億大迦葉

各各向曼殊前請問大乘法義虛空爲佛事者

如文殊滅色像現虛空相以化□王因得悟道

又如大集會中虛空藏來時純現虛空相經云

虛空藏菩薩謂阿難言大德我以自身證知

是故如所證知能如是說何以故我身卽是虛空

以虛空證知一切法爲虛空印所印

又如虛空藏菩薩以虛空爲庫藏

雨十方無量阿僧祇世界所雨寶物飮食衣服故偈云

虛空無高故下亦不可得諸法亦如是其性無高下

又偈云虛空藏菩薩得虛空庫藏

充足諸有情此藏無窮盡諸煩惱門爲佛事者如經云

煩惱是道場知如宣故仁王經云

衆生未成佛菩提爲煩惱衆生若成佛煩惱爲菩提

猶如下醫以藥成非藥上品良醫用非藥爲藥

衆生將諸佛心爲□勞門

諸佛用衆生心成菩提道亦如福德者執石成金業貧者

變金爲石法無定相□轉由心

道絶名言理無變異如眼色等一一皆具十法界

不瞬世界□視得無生法忍卽眼爲法界

見華謝而悟無常證□支佛果卽色爲法界故經云

菩薩有一照法性冠著此冠時一切諸法悉現在心

諸事亦爾又如輪王有一床寶

聖王居上卽能離欲逮得四禪

玉女雖見如睹佛像不生欲心是以色爲所造心爲能造

未有一法非是我心若迷所造則成世塵

若悟能造則爲妙旨又打□□作聲知過去善惡生死之處

卽聲爲法界是知直觀本理理具諸法

若無妙觀日用不知若能了知

則見一切萬法皆具一心不思議圓頓之理故肇法師云

聖遠乎哉體之卽神道遠乎哉觸事而眞

可謂心境俱宗矣若得宗鏡之明任運能照

若色若心無不通達是以華嚴經云

此諸供具皆是無上心所成無作法所印如華藏世界

山河草木皆成佛事善財童子

見聞覺知悉入法界卽知一切諸法皆是佛法□爲宗鏡之光

靡現一塵之跡釋論云不以敗壞色

得趣平等道觀色不異乃能等於大乘

如明與暗共合而汝不見謂明暗異欲知其義

如彼日光又日出時暗不向十方暗常在無所歸趣

明亦如是與暗共合生死與道合

道卽是生死是以生死如暗大道如明不去暗而卽明

不動生死而是道故化人爲佛事者

如須扇多佛留化佛度衆生大集經云

時化比丘語舍利弗言大德

汝意將無謂我今者異於汝耶舍利弗言不也比丘何以故

如來常說一切諸法皆悉如化如如來說我亦如化大德

若有人能供養如來卽是供養化無異也

時舍利弗語不可說菩薩言善男子

誰入是化今作是說大德如鏡中像

其誰在中而有像現善男子無在中者直以淸淨四大因緣

故有像現大德化亦如是法性淨故能作此說

善男子若爾者

一切衆生何故不能如是宣說大德鏡之背後俱不離鏡像何不現

善男子鏡背四大不淸淨故大德衆生亦爾

不能淸淨法界性故不能宣說

寂寞無言爲佛事者卽示心輪雖無言說不妨有寂寞之樂

若非樂者何得言作佛事耶

若佛不示心十地不知若示心者&C-A;蟲能知當知是示心義

此間亦用無說無示爲佛事

如淨名杜口文殊稱述又如大集經云淸淨寂靜光明無諍

如是四法等入一界一法一句

如是四法卽是涅槃遠煩惱故名之爲淸淨

畢竟淨故名曰寂靜無暗冥故名曰光明

不可說故名爲無諍以是故言釋迦如來默無所說

是以語默動靜無非佛事故先德云

雲臺寶網盡演妙音毛孔光明皆能說法香積世界

餐香飯而三昧顯極樂佛國聽風柯而正念成

絲竹可以傳心目擊以之存道旣語默視瞬皆說

則見聞覺知盡聽苟能得法契神

何必要因言說如琴中傳意於秦王脫荊軻之手

相如調文君之女終獲隨車帝釋有法樂之臣

馬鳴有和羅之披皆絲竹傳心也目擊存道者

莊子云夫子欲見溫伯雪子久而不見

及見寂無一言及出子路怪而問曰

夫子欲見溫伯雪子久矣何以寂無一言子曰

若斯人者目擊而道存亦不可以容聲者矣

雲臺說法者華嚴經云於虛空中成大光明雲網臺

時光臺中以諸佛威神力故而說頌言

佛無等等如虛空十力無量勝功德

人間最勝世中上釋師子法加於彼賓網說法者華嚴經云

其師子座摩尼爲臺蓮華爲網

乃至復以諸佛威神所持演說如來廣大境界

毛孔說法者入法界品云

世界海微塵數菩薩俱來向佛所於一切毛孔中出

說一切衆生語言海音聲雲光明說法者現相品云

爾時諸菩薩光明中同時發聲說此頌言

諸光明中出妙音普遍十方一切國演說佛子諸功德

能入菩提之妙道乃至逆順善惡無非佛事

如從二乘止佛是順行從地獄止魔王是逆行

又如釋迦純行善調達純行惡身子志誠信

善星堅不信等姸醜同歸無非佛事故經云

平等眞法界諸佛不能行不能到又云

實際理地大魔王不能行不能到

以佛魔俱不出法界之門實際之地以是一法故

若有行有到則有人有法在法界之外成二見故

所以首楞嚴三昧經云佛授魔女佛記

後魔聞諸女得記作佛來白佛言

我今於自眷屬不得自在是時天女示怯弱相而宣妙理復語魔言

汝莫愁惱我等今者不出汝界所以者何

魔界如佛界如不二不異我等不離如是魔界

魔界卽佛界故魔界無有定法可示

佛界亦無定法可示一切諸法皆無定性

無定性故無有眷屬及非眷屬若能了此一際法門

可謂當魔跡而履佛跡居俗流而泛法流

但了自心則衆妙普會故云妙法亦喩蓮華

華開之時卽鬚□臺子種種皆現

喩衆生心開悲智行願亦開此妙法常住

卽一心爲佛果種子所以如來得此一法卽具足一切法

是故於一微塵一毛孔中與無量微塵毛孔悉等

如來於中演說一切法法理重重不可盡也

以重重妙故愍衆生不知心妙但逐&C-;浮

若開悟時不隔刹那便成佛果

所以首楞嚴經云彈指超無學

如闇室中寶蘭燭□然一時頓現故云心開意解得法眼淨

亦云心目開明以見法界體心內心外無一毫塵相故

得法眼明淨若見有無皆成障&C-B;

是知非獨心爲佛事門乃至□沙萬行萬德之根本

如瑜伽論云若有人問言

菩薩以何爲本應決定答言以大悲爲本大涅槃經云若有人問

誰是一切諸善根本當言慈是以是義故

實非虛妄善男子能爲善者名實思惟

實思惟卽名爲慈慈卽如來慈卽大乘夫

言實思惟者無非眞實心是若入宗鏡中似處□檀室

純一無雜湛爾混融念念盡證法門

步步皆參知識如華嚴經中或以音聲或現妙色

或以奇香或以上味或以妙觸或以法鏡

或內六根或四威儀或弟子人物或一切所作

或順行正法或逆施邪道凡有見聞皆堪攝物

所以入法界品云

於一毛孔出一切佛妙法音又頌云諸寶羅網相□磨

演佛昔聲常不絶又普賢行品頌云佛說菩薩說

刹說衆生說三世一切說乃至密嚴經中

金剛藏菩薩遍身毛孔出聲說法是以橫該十方一切處

□徹三際一切時常轉法輪無斷無盡

所以何僧祇品偈云彼諸一一如來等

出不可說梵音聲於彼一一梵音中轉不可說淨法輪

於彼一一法輪中雨不可說修多羅

於彼一一修多羅分別諸法不可說

於彼一一諸法中又說諸法不可說等故知若順旨冥宗

雖不說法觸境而常聆妙音或緣背障深

設居佛會當說而不聞一字

如演□密敎同席異聞似談華嚴宗二乘不見可謂幽玄莫測

唯除種如來相善根之人至妙難思

不入一切餘衆生之手又雜華嚴飾論云

衆生流轉生死所以不得眞道誠由不識心源

若識心源者能捨邪執歸於正道乃至云

一切衆生心識一刹那中遍至十方速疾無癡直過石壁

至處無畏如師子故如經云

於師子胸臆中住則知一心法界法界一心

函蓋十方不露絲髮豈唯心具身亦遍含且如十身中

有國土身虛空身云何不具耶如禪波羅蜜云

衆生身內世間與外國土

義相關行者三昧智慧願智之力諦觀身時

卽知此身具倣天地一切法俗之事所以者何如此身相

頭圓象天足方法地內有空種卽是虛空

腹混煖法春夏背剛强法秋冬四季體四時

大節十二法十二月小節三百六十法三百六十日

鼻口出氣息法山澤谿谷之風氣

眼目法日月眼開閉法晝夜髮法星辰眉爲北斗

脈爲江河骨爲玉石皮肉爲地土毛法叢林

五藏在內在天法五星在地法五嶽

在陰陽法五行在世法五常內爲五神修爲五德

使者爲八卦治罪爲五刑主領爲五官昇爲五雲

化爲五龍心爲朱雀腎爲玄武肝爲靑龍

肺爲白虎脾爲句陳此五種衆生

則攝一切世間禽獸悉在其內亦爲五姓謂宮商角徵羽

一切萬姓□在其內對書典則爲五經

一切書史從此出若對工巧卽是五明

六藝一切披術悉出其間當知人身雖小

義與天地相關如此說身非但直是五陰世間

亦是國土世間又身內王法治正義

行者於三昧內願智之力卽復覺知身內心爲大王上義下仁

故居在百重之內

出則有前後左右官屬侍衛肺爲司馬肝爲司徒脾爲司空

腎爲大海中有神龜呼吸元氣行風致雨

通氣四支四支爲民子左爲司命右爲司錄

主錄人命齊中太一君亦人之主

柱天大將軍特進君王主身內萬二千大神太一有八使者

八卦是也合爲九卿三焦開元爲左社右&C-D;

主&C-E;賊上焦通氣入頭中爲宗廟

王者於間治化若心行正法群下皆隨則治正淸夷

故五藏調和六腑通適四大安樂無諸疾惱

終保年壽若心行非法則群僚作亂互相殘害

故四大不調諸根闇塞因此抱患致終

皆由行心惡法故經言失魂卽亂失魄則狂

失意則惑失志則忘失神則死當知外立王道治化

皆身內之法如是等義具如提謂經說

又明內世間義相關者上來所說□與外義

相關所以者何佛未出時

諸神仙世智等亦達此法名義相對故說前爲外世間義也

是諸神仙雖復世智辯聰能通達世間若住此分別

終是心行理外未見眞實於佛法不名聖人

猶是凡夫輪□三界二十五有未出生死

若化衆生名爲舊醫亦名世醫故涅槃經云

世醫所療治差已還復發若是如來療治者

差已不復發此如下說今言內義世間者

卽是如來出世廣說一切敎門名義之相

以化衆生行者於定心內

意欲得知佛法敎門主對之相三昧智慧善根力故卽便覺知云何知

如佛說五戒義爲對五藏

若四大五陰十二入十八界四諦十二因緣悉人身內也

卽知四大此義爲對五藏風對肝火對心

水對腎地對肺脾言聞五陰之名

尋卽覺知對身五藏色對肝識對脾想對心受對腎

行對肺名雖不次而義相關若聞十二入十八界

亦復卽知對內五陰一入三界義自可見

二入三界今當分別五識悉爲意入界

外五塵內法塵以爲法入界此卽二入三界相關

意識界者初生五識爲根對外法塵卽生意識

名意識界若聞五根

亦知對內五藏憂根對肝苦根對心喜根對&C-B;樂根對腎

捨根對脾五根因緣則具有三界所以者何

憂根對欲界苦根對初禪喜根對二禪樂根對三禪

捨根對四禪乃至四空定皆名捨俱禪

當知三界亦與五藏其義相關聞說四生

亦覺知此義關五藏所以者何

欲界具五根五根關五藏五藏關四大對四生

一切卵生多是風大性身能輕擧故一切濕生多是水大性

因濕而生故一切胎生多屬地大性

其身重鈍故一切化生多屬火大性火體無而□有故

亦有光明故如來爲化三界四生故

說四諦十二因緣六波羅蜜當知此三法藥神丹

悉是對治衆生五藏五根五陰故說所以者何

如佛說一心四諦義當知集諦對肝因

屬初生故苦諦對心果是成就故道諦對肺金

能斷截故滅諦對腎冬藏之法已有還無故

一心已對脾開通四諦故

乃至十二因緣六波羅蜜類此可知也

此種法藏則廣攝如來一切敎門是故行者若心明利諦觀身相

卽便覺了一切佛法名義故華嚴經言

明了此身者卽是達一切

是則說內義世間義相關之相意在幽微非悟勿述如上廣引諸聖微言

則知我之身心世出世間一切淨穢國土

眞俗法門配當無差靡不具足故云

一塵含法界九世刹那分又云解則十方一心中

迷則方寸千里外若能如是正解圓通

則十方世界擎在掌中四海波調吸歸毛孔

有何難哉可謂密室靜坐成佛不久矣

宗鏡錄卷第二十四

丁未歲高麗國分司大藏都監奉

&C-B;彫造

宗鏡錄卷第二十五

慧日永明寺主智覺禪師延壽集

夫一代時敎了義諸經雖題目不同

能詮有別皆目一心之旨終無識外之文

凡□一言盡歸宗鏡橫周法界皆同此釋

如稱妙法蓮華經者妙法卽是絶待眞心稱之曰妙

蓮華以出水無著爲義

卽喩心性隨流墮凡而不染垢返流出塵而不著淨乃至下之七喩

比況皆同火宅卽是第八識體

起四倒八苦之火燒三界五陰之身

鬼神配利使諸見之邊邪禽蟲喩鈍使根隨之煩惱

乃至一切經敎無量法門或譬喩說或因緣說或廣略說

或橫□說所有名相句義皆是心王心所之法

若迷一念心執著外境隨處生著

卽入火宅義若悟一念心通達一切無非實相

卽出火宅義

但是生煩惱時有業留處卽是緊縛卽是生死若了煩惱性空無有業處卽是解脫

卽是得道如思益經云佛言我坐道場時

唯得顚倒所起煩惱畢竟空性以無所得故得

以無所知故知如云不得一法卽與授記

是斯旨也若信解品內法喩之文

長者卽是心王窮子卽是妄念一念□起五陰俱生

背覺合塵名爲捨父伶□五趣號五十年

歸家是返本還原付財是悟心得記

三草二木同會一心化壘草庵卽示眞實

繫珠指懷中之佛性鑿井出心地之智泉

乃至觀音品中云若三千大千國土滿中怨賊者

卽衆生十使利鈍煩惱遍一切處惱亂行人稱爲怨賊

若遇順境而起軟賊卽是華箭射體

若遇逆緣而起强賊卽是毒箭入心

利使見賊煩惱遍一切處者如經云處處皆有□魅□□

以依言執法隨處起見解故

若鈍使怨怨煩惱遍一切處者如經云諸惡蟲輩交橫馳走

以觸目睹境逆順交馳念念憎愛隨處動結故

有一商主者卽是心王將諸商人者

卽是眼等六識商人貨易珍賓義若眼商人

被色塵所易貨眼自性之珍寶若耳商人

被聲□所易貨耳自性之珍寶等齎持重寶者

卽是俱懷佛性經過險路者

卽是三界之險有六趣之迷津其中一人作是唱言者

卽是意根能起隨念計度之分別常引導五根入於善惡

諸善男子勿得恐怖

汝等應當一心稱觀世音菩薩各號是菩薩能以無畏施於衆生

汝等若稱名者於此怨賊卽得解脫者

若了一心則無外境眼不爲色所劫乃至意不爲法所劫

卽當處解脫所以華嚴經頌云一中解無量

無量中解一了彼互生起當成無所畏

卽是於一心中能了萬法互生互滅無有自性

萬境皆空不爲所怖卽是以無畏施於衆生

於此根塵怨賊卽時解脫

衆商人聞俱發聲言南無觀世音菩薩稱其名故卽得解脫者

六根都會一心卽是俱發聲言

□了唯心諸境自滅卽是稱其名故卽得解脫

以無法對治不生欣□故所以方便品云十方佛土中

唯有一乘法如法華名相云經云色涅槃

受想行識涅槃此中亦爾色法華受想行識法華

經云色非染非淨色生般若生

色性虛微名妙色體自離假名爲法色無塵垢惜喩蓮華

文字性空目之爲經經者以身心爲義

如來在乎陰界陰界卽如何異之有

略統始終以爲心要啓發心路名之爲序

悟心將發達本來空卽是悟佛知見一色寂滅一切色亦然

一切聲亦然卽是十方佛同說法華

諸法從本來常自寂滅相此是何物法□是眼法

乃至意法身心皆寂滅佛子行此寂滅道

卽是佛也所以古師云妙法者是如來靈智體也

或名大方廣佛華嚴經者大方廣者

是一心所證之法佛華嚴者卽一心能證之人

攝所歸能人法冥合皆是一心

大者卽是凡聖一心眞如體大以眞如性遍一切處故

方者卽是眞如相大能具足無漏性功德故

廣者卽是眞如用大能生世出世間諸善根故

佛者是一心無作之果海

華者是一心萬行之因門嚴者是一心妙用之莊嚴

經者是一心眞如無盡之妙理如破塵所出之卷

仰空所寫之文乃至八十卷中

所有長行短頌一文一字如善財所見五十三位善知識

若人若神或男或女等一一皆是自心逐位所證法門

如三乘說解而非行

如說人名字而不識其人若此宗鏡一乘之理說者卽行卽解

如看其面不說其名而自識也或託事說

或立況說若大乘中所明託事以顯法

卽以異事而顯異法多是一事表一法

如室表慈悲衣表忍辱等今明一事卽法卽人卽依卽正

具無盡德隨一事卽攝無盡以稱性爲事

事何有盡從眞起相相復何窮又三乘所說敎門

但以別敎而詮別義所以得理而忘敎

若入此圓宗者而敎卽是義

以一法□興卽一切無邊萬法皆悉同時具足相應故

此一法外更無餘法所以經云知從一法出一切法

而能各各分別演說

以一切法種種義究竟皆是一義故以一心能生一切萬法

演出無邊義趣展卽遍滿法界還攝種種法義歸於一心

不動一心而演諸義不壞諸義而顯一心

卽卷常舒如來於一言語中演說無邊契經海

卽舒常卷一切法門無盡海

同會一法道場中如草木四微從地而生還歸地滅

猶波浪鼓動依水而起還復水源故經頌云

佛智通達淨無□一念普知三世法

皆從心識因緣起生滅無常無自性故淸□疏云華嚴經者

統唯一眞法界謂總該萬有卽是一心也

或名維摩經者此云淨名

卽是一切衆生自性淸淨心此心弗澄而自淸弗磨而自螢

處凡而不垢在聖而不淨故云自性淸淨

所言名者以心無形但有名故文中所說

以四海之渺□攝歸毛孔用須彌之高廣內入芥中

飛佛土於十方未移本處擲大千於界外

含識莫知日月懸於毫端供具現於體內

腹納劫繞之□火事如然口吸十方之風身無損減

斯皆自心轉變不動而遠近俄分

一念包容無□而大小相入天台疏云

以須彌之高廣內芥子中無所增減須彌山王本相如故

而四天王&C-;利諸天不覺不知己之所入

唯應度者乃見須彌入芥子中

是名不可思議解脫法門又以四大海水入一毛孔

不□魚&C-F;□□水性之屬而彼大海本相如故

諸龍鬼神阿脩羅等不覺不知己之所入

於此衆生亦無所□此是明不思議之大用也

正以實慧與眞性合故得有斯莫測之用

此如大智論偈云水銀和眞金能塗諸色像

功德和法身處處應現往

若須彌高廣內於芥子而無增減亦不追□不覺不知者

具不思議解脫者跡居依報之境得自在也此義難解

有師言神力能爾今謂不思議性

非天人脩羅佛之所作神力何能爾有師言小無小相

大無大相故得入也今謂小是小大是大

是自性小大不得相入者小大大小

旣是他性之小大何得入也今解

華嚴經明一微塵有大千經卷觀衆生一念無明心卽是如來心

若見此心則能以須彌入芥子無相訪也

下諸不思議事窮劫說不能盡皆是此意耳

所以然者此經云諸佛解脫當於衆生心行中求

若觀衆生心行得諸佛解脫住此解脫

則能現如是種種不思議事也所以然者

諸方便敎明二乘得偏眞之理解脫是思議解脫

如得□&C-;珠不能雨寶

大乘圓敎明菩薩中道圓眞眞性解脫卽是不思議解脫

如得如意珠能雨大千寶也見衆生心行眞性

得芥子須彌眞性一如無二如若得芥子眞性之小

能容須彌之大得須彌眞性

則須彌之大不□芥子之小擧此一意可以例下諸事也

而言其中衆生不覺唯應度者乃能見之者

衆生旣不見小大眞性之理豈覺知也

其有得度之機卽見此事也

又若能觀此眞性入觀行卽相似卽因此必得如來滅度

故言乃能見之故法華經明六根淸淨云唯獨自明了

餘人所不見也經言

又以四大海水入一毛孔者

正報得自在也若會海水不思議眞性卽是一毛不思議眞性者

能以海水入一毛孔於正報之身無所訪損也輔行記釋云

且約一念刹那心所起故言小也

卽此一念具足法身一切佛法卽是能容須彌之大

大小常遍理事無□事理本來相卽故

所以不斷煩惱而入涅槃只指凡夫一念刹那心

具足難思法身之體本來相在故

是故方便敎中之人迷於相在不思議理

縱聞常住解惑分岐故別敎道中仍存異解

唯於圓敎始末一如故五分法身不逾凡質所以云

欲見如來心但觀衆生心則諸佛衆生是名心常契旨

有識無情是號法本同原

認名號而世諦成差觀體性而眞門一等

法華經法師功德品云菩薩於淨身悉見世所有

唯獨自明了餘人所不見古釋云何意不見有我相故耳

無我卽見性了人法二空眞心自現卽是淨身

於眞心中世間所有一切境界悉於中現

故首楞嚴經云諸法所生唯心所現

性空無伴名獨若取陰界入卽名餘人

爲陰所覆不見自性龐居士偈云居士元無病方丈現有疾

唯憂二乘者緣事不得出所以訶穢食

純說波躍蜜上方一盂飯氣滿於七日

不假日月光心王照斯室文殊問不二忘言功自畢

過去旣如然現在還同一若能達此理

無求總成佛牛頭淨名私記云

經明於一毛孔中見摩耶身座耶胎中行無量步

如不可說微塵世界闊一日行無量步是何物法門

亦作室中容三萬二千師子座說

又作須彌入芥子說涅槃經中作藕絲懸須彌山說

大品中作針鋒上無邊身菩薩名說

只是一意一解千從當於觀智心行中求若事相上看終不得

經云是名不可思議解脫法門

明一切法當體自解脫色大故般若大

色如虛空萬法例爾故知諸佛凡有所說

雖約事言皆是卽相明宗終無別意故法華經云

十方諦求更無餘乘唯宗一法矣靈辯和尙華嚴論問云

大小淨穢相各差別云何而得大小相卽

答性非性故如像入鏡中像如本而鏡中現

鏡如本而容衆像俱無增減以無性故

一念入一切世界不思議住故是故心藏功德無邊

或云金剛般若波羅蜜經者卽是本心不動喩

若金剛般若眞智乃靈臺妙性

達此而卽到涅槃彼岸昧此而住生死迷津

文中所說應無所住而生其心者

起念卽是住著心若不起萬法無生卽心遍一切處一切處遍心

如是了達頓入自宗

故云若是經典所在之處則爲有佛以心遍卽法遍以法卽佛故

以智通卽境通以境卽心故如華嚴經云

如來成正覺身究竟無生滅故如一毛孔遍法界

一切毛孔悉亦如是

當知無有少許處空無佛身何以故如來成正覺時無處不至故

是以若不悟自心遍一切處

則心外見法顚倒輪□豈得稱正遍知成善逝之者如經云

凡所有相皆是虛妄若見諸相非相則見如來

以瞥有一毫起處悉落見聞

從分別生俱非眞實若不達無相卽相則是取相凡夫

若了相卽無相則成唯心大覺旣不可取相求悟

亦不可離相思眞不卽不離覺性自現又云

一切諸佛及諸佛阿□多羅三□三菩提

法皆從此經出以十方三世一切如來悟心成佛

乃至三寶四諦□從心出覺此名佛

軌此名法和此名僧

金剛辯宗云金剛般若波羅蜜經者一切如來悟心之門也了無明之妄心

卽妙慧之眞心故曰悟心經云

過去心不可得現在心不可得未來心不可得

悟三世之妄心不可得而有眞心故曰悟心

般若不壞假名論云若菩薩心不住法而行布施

如人有目日光明照見種種色者如人有目者

得無生忍也日光明照者決定了知諸法無性

見種種色者悟一切法不生不滅不斷不常

不一不異不來不出無所得等

菩薩如是行不住施速成正覺得大涅槃釋曰

云何行不住施速證菩提

以了一切法卽心自性不住於法寂照無涯成觸目之菩提

得現前之三昧若住一法爲境所留失心智之光

入愚癡之闇金剛經義云常見自性念念不離

故云佛在正見性時□沙數劫只如今時

故名爾時知心是佛卽是佛付囑了

於法應無所住行於布施十方國土中唯有一乘法

只是一心心卽是法法卽是心更住何法

故言不住若離心別有法可得卽生執心住於法相

卽是無目之人故稱最上第一希有之法

修此法者現世成佛十方合爲一相

見一切佛及諸衆生本無差別見三世之事狀如彈指

此豈不是希有之法又如諸了義經中云

聽法之衆從十方世界外來者卽是悟心爲來

若迷此宗乃遠在他方之外如華嚴論云

十佛刹微塵數世界外來者明從迷入信

故號爲來言彼世界中有佛號不動智者

爲明不動智佛是十方凡聖共有根本之智明於此

智能起信心故號之爲來

此不動智佛一切衆生常自有之若取相隨迷卽塵障無盡

若一念覺迷達相卽淨若虛空但爲隨迷稱外

悟處言來而實佛刹本無遠近內外等障

亦無去來無邊佛刹不出毛孔微塵之表

今致遠近意令初信心者心廣大故

言其從彼世界中來又明從迷悟入故言爲來

是以入宗鏡中理當絶學百氏之說一敎能明

萬化之端一言可蔽或云

香積云此有四十二□河世界者卽是經歷四十二位心地法門

成云散華瓔珞空中成四柱之寶臺者

卽是常樂我淨一心四德之涅槃所以華嚴經云

此華蓋等皆是無生法忍之所生起

或佛言彼時鹿王者卽我身是

卽結會古今明自心一際之法

或敎中凡有空中發聲告示言下息疑者□是頓悟自心非他境界

或法華移天人於他土卽是三變心田

或維摩取妙喜來此方斯乃卽穢明淨或丈室容於高座

寶蓋現於大千末離兜率已般涅槃

不起樹王而昇&C-;利執手經無量之劫登閣見三世之因

釋迦眉間出菩薩身雲之衆

普賢毛孔示諸佛境界之門小器出無限之嘉羞

仰空雨難窮之珍寶不動此處遍坐道場

十刹寶坊合爲一土聞經於五十小劫猶若刹那之時

現通七日之中舒之爲一大劫

乃至□沙法聚無量義門擧一例諸俱不出自心之法

故知菩薩隨世所作皆表一心故淨名經云

不捨道法現凡夫事如華嚴經云一念於一切處

爲一切衆生示成正覺是菩薩園林法身

周遍盡虛空一切世界故又云

一切菩薩行遊戱神通皆得自在

是菩薩宮殿善遊戱諸禪解脫三昧智慧故是以正報依報皆成佛法

所以淨名私記云取妙喜來此土者

辯於淨穢無二也彼界雖來入此土亦不增減

本性如故雖來畢竟不動何意如此好自思之

故知萬法施爲隱顯往復

若事若理皆不出一眞心矣如是解者稱可佛心發智明而若千日照空

攝衆義而如百川歸海

畢竟更無一法現於心外及在心中乃至下及衆生無明

上該諸佛種智皆是無生性空妙旨

如摩訶般若經云爾時釋提桓因及三千大千世界中

諸天化作華

散佛菩薩摩訶薩比丘僧及須菩提上亦供養般若波羅蜜

是時三千大千世界華悉周遍於虛空中化成華臺端嚴殊妙

須菩提心念是天子所散華

天上末曾見如是華此華是化華非樹生華是諸天子所散華

從心樹生非樹生華

釋提桓因知須菩提心所念語須菩提言大德是華非生華

亦非意樹生須菩提語釋提桓因言繒尸迦

汝言是華非生華亦非意樹生繒尸迦

若是非生法不名爲華釋提桓因語須菩提言大德

非但是華不生色亦不生受想行識亦不生

須菩提言繒尸迦非但是華不生色亦不生

若不生是不名爲色受想行識亦不生

若不生是不名爲識

六入六識六觸六觸因緣生諸受亦如是檀波羅蜜不生

若不生是不名檀波羅蜜乃至般若波羅蜜不生

若不生是不名般若波羅蜜乃至一切種智不生

若不生是不名一切種智故知萬法都會無生

千途盡歸宗鏡如先德云今佛之三身十波羅蜜

乃至菩薩利他等行□依自法融轉而行

卽衆生心中有眞如體大今日修行引出法身

由心中有眞如相大今日修行引出報身

由心中有眞如用大今日修行引出化身

由心中有眞如法性自無□貪

今日修學順法性無□引出檀波羅蜜等所以華嚴經頌云

文殊法常爾法王唯一法一切無□人

一道出生死又頌云金剛鐵圍數無量

悉能置在一毫端若明至大有小相菩薩以此初發心

以大小無性廣狹隨緣

若能明見至大無外之相卽至小無內之相皆是一毫端心地法門

名爲見道故云菩薩以此初發心如是解者

不易凡身生如來家成眞佛子義海云

生佛家者眞如法界無生菩提涅槃爲家

如見塵無生無性時卽此智從無生法顯

卽爲生佛家也經頌云於法不分別是則從如生又云

普於三世佛法中而化生但契義理

卽名生佛家也是佛之子亦名爲佛出現也

故知凡□文言盡爲心跡乃至稱爲眞如亦名爲跡

若能尋跡得本自然絶跡歸宗或迷跡徇塵

則爲失本所以了之者本跡雖殊不思議一

昧之者本跡俱迷隨情自異故大寶積經云

我證菩提無差別跡何名爲跡

眞如法性二俱名跡諸法實際亦名爲跡

無生無滅亦名爲跡今時多執方便言敎之跡

失於一心正義之本是以宗鏡所示皆令尋跡得本

雖遍引言詮殷勤委細同指於此故天王般若經云

利根性人說文知義若能說文知義

見法識心方入宗鏡中頓消疑慮則不用天眼觀

徹見十方界不用天耳聽遍聞法界聲

不假神足通疾至十方際端坐寂不動諸佛常現前

如般舟三昧經云

何因致現在諸佛悉在前立三昧如是跋陀和其有比丘·

比丘尼優婆塞·優婆夷持戒完具獨一處心

西方阿彌陀佛今現在隨所聞當念去是間千億萬佛刹

其國名須摩提在衆菩薩中央說經

一切常念阿彌陀佛佛告跋陀和

譬如人臥在於夢中見所有金銀珍寶父母兄弟妻子親屬知識相與娛樂喜樂無比及其覺已爲人說之

自念夢中所見如是跋陀和菩薩若沙門

白衣所聞西方阿彌陀佛當念彼方佛

不得缺戒一心念若一日晝夜若七日七夜

過七日已後見阿彌陀佛於覺不見於夢中見之

譬如夢中所見不知晝夜亦不知內亦不見外

亦不用在冥中故不見

不用有所蔽□故不見如是跋陀和菩薩心當如是念時

諸佛國界名大阿彌山其有幽冥之處悉爲開&C-D;

目亦不蔽心亦不□是菩薩摩訶薩

不持天眼徹視不持天耳徹聽不持神足到其佛刹

不於是間終不生彼間佛刹

爾乃見便於此間坐見阿彌陀佛聞所說法悉受持得

從三昧起悉能具足爲人說之如上所說

皆是頓入之門以備上根非爲權漸

今則傍明佛旨略讚經文大意□依先德解釋卽何理而不盡

何事而不窮然更在後賢智眼明斷

以佛意深奧一句能生無量義故問

如上所說芥納須彌毛呑巨海旣唯一心

須彌爲復入芥子不入芥子若言入經何故云

須彌本相如故若言不入又云唯應度者見之答

若有所入處卽失諸法自性若言不入又成二見

又或云小是大家之小大是小家之大或云

芥子須彌各無自性此皆是以空納空

有何奇特故知未入宗鏡情見難忘

局大小於方隅立見聞於妙道致使一眞潛隱萬法不融

今明正義者所謂入而不入

卽識須彌之本相不入而入解了諸法之自宗還原觀云

所言入者性相俱泯體同法界入無入相

名爲入也經偈云如來深境界其量等虛空

一切衆生入而實無所入華嚴經云

悉入法界而無所入若別有一入處則入時失本相

不得說種種諸法以當體自虛名入法界

無別可入則不壞種種又經云雖諸法無一無異

而說一異故知要由事相歷然不入

方得相資相遍耳若入則失緣則無諸緣各異義

不入則壞性用不得力用交徹則無互遍相資義

若具入不入則成俱存無□義

具此三緣方成緣起了此緣性則能變通遂乃方而能圓

小而能大狹而能廣短而能長

無非我心神德自在則觸目皆是須彌入芥

擧足住不思議解脫矣故古人云納須彌於芥中

擲大千於方外皆吾心常分也豈假於他術乎

則是衆生全力非待證聖方具

所以諸佛於不二法中現妙神通菩薩向無性理內成大佛事

故信心銘云極大同小不見邊表極小同大

忘絶境界傳大士頌云須彌芥子父

芥子須彌爺山海坦然平敲□來煮□

是以一法爲宗千途競入五嶽□炷而不峻

四溟浩渺而不深三毒四倒而非凡

八解六通而非聖問如何是坦然平處答千尋滄海底

萬□碧&C-;頭日出當中夜華開値九秋問

如上所說卽心卽佛之旨西天此土祖佛同詮

理事分明如同眼見云何又說非心非佛答

卽心卽佛是其表詮

直表示其事令親證自心了了見性若非心非佛是其遮詮

卽護過遮非去疑破執

奪下情見依通意解妄認之者以心佛俱不可得故是以云非心非佛

此乃拂下能心權立頓敎泯絶無寄之門

言語道斷心行處滅故亦是一機入路

若圓敎卽此情盡體露之法有遮有表非卽非離

體用相收理事無□今時學者旣無智眼

又闕多聞偏重遮非之詞不見圓常之理奴郎莫辯

眞僞何分如檗海存□遺金拾礫□泡作寶

執石爲珠所以經云譬如癡賊檗捨金寶

備負瓦礫此之謂也今當纂集正爲於玆

且心之與佛皆世間之名是之與非乃分別之見

空論妄想曷得眞歸所以祖師云

若言是心是佛如牛有角若言非心非佛如&C-;無角

□是對待强名邊事若因名召體

豁悟本心證自眞知分明無惑者終不認名滯體

起有得心去取全亡是非頓息

亦不一向離之妄起絶言之見亦不一向卽之而墮執指之譏

如華嚴論云滯名卽名立廢說卽言生

□是背覺合□捨己徇物若實親省現證自宗

尙無能證之智心及所證之妙理

豈況更存能知能解有得有趣之妄想乎

近代或有濫參禪門不得旨者相承不信卽心卽佛之言

判爲是敎乘所說未得幽玄

我自有宗門向上事在唯重非心非佛之說□是指鹿作馬

期悟遭迷執影是眞以病爲法

只要門風緊峻問答尖新發狂慧而守癡禪迷方便而違宗旨

立格量而據道理猶入假之金

存規矩面定邊隅如添水之乳一向於言語上取

意根下依通都爲能所未亡名相不破

若實見性心境自虛匿跡韜光潛行密用

是以全不悟道唯逐妄輪□起法我見而輕忽上流

侍錯知解而□殘未學毁金口所說之正典

撥圓因助道之修行斥二乘之菩提

滅人天之善種但欲作探玄上士□無□無修

不知返墮無知成空見外道唯觀影跡莫究圓常

積見不休徒自疲極如孔子迷津問漁父漁父曰

人有畏影惡跡疾走不休絶力而死

不知處陰以休影靜處以息跡愚亦甚矣

何不一心爲道息諍除非自然過量超情還淳返朴

若以道自養則不失以道濟他則不□

以道治國則國奉以道修家則家安

故不可頃剋忘道矣所以道德經云故失道而後德

失德而後仁失仁面後義失義而後禮失禮者

忠信之薄日以衰薄而亂之首莊子云

五色不亂孰爲文彩五聲不亂孰爲律呂

白玉無瑕孰爲珪璋殘朴以爲器者工匠之罪

毁道德而爲仁義者聖人之罪

君能焚符破璽賊盜自止割斗折衝而民不諍

聖人生而賊盜起聖人死而賊盜止故仁義禮智信

而利天下者少害天下者多矣

曷如開示如是不思議大威德廣大法門普□十方群生等潤

可謂深達妙旨冥合眞歸

如香象渡河步步到底似養由駕箭一一穿楊

盡爲破的之文皆是窮源之說此是圓頓義非權宜門

如水月頓呈更無來去猶明鏡頓照

豈有初終如首楞嚴疏□云若聞此經卽悟得

微塵毛孔一切衆生皆在我本覺中

推一切物皆無自性則除無明無明若除一時頓證

則是頓得不從修得如觀音入流亡所

阿難自慶不歷僧祇獲法身等□是頓也

宗鏡錄卷第二十五

丁未歲分司大藏都監開板

宗鏡錄卷第二十六

慧日永明寺主智覺禪師延壽集

夫如上所說妙旨難聞

云何頓斷疑心生於圓信

答所以云難信者如一微塵中有大千經卷

人無信者實相之理止在心中無勞遠覓

近而不識說之不信故云難信

是以須具大信方斷纖疑此是難解難入之門

難省難知之法如針鋒上立無邊身菩薩

將藕孔中絲懸須彌之山不思議中不思議

絶玄妙中絶玄妙所以法華會上

身子三請四衆驚疑只如五千退席之人皆有得聖果之者

聞說十方佛土中唯有一乘法開權顯實直指自心

尙乃懷疑拂席而起何況末法機劣之人

遮障旣深見惑尤重情塵尙壅欲火猶燒

而能荷□斯大事者歟是以妙得其門

成佛匪離於當念若失其旨修因徒困於多生唯在信心

別無方便以是入道之原功德之母故

所以古聖云明者德隆於卽日昧者望絶於多生

會旨者山嶽易移乖宗者□銖難入

此宗鏡錄不揀內道外道利根鈍根但見聞信入者

皆頓了一心理事圓足如圓覺經云

譬如大海不讓小流乃至蚊□及阿脩羅飮其水者

皆得充滿如華嚴輕頌云

深心信解常淸淨者古釋云與理相應方曰深心

若昔染今淨淨則有始始卽必終非常淨也

信煩惱卽菩提方爲常淨由稱本性而發心故

本來是佛更無所進如在虛空退至何所

慨衆生迷此起同體大悲悼昔不知誓期當證

有悲故不爲無邊所寂有智故不爲有邊所動

不動不寂直入中道是謂眞正發菩提心又云

信佛身名等於衆生則知我名如佛名也

信佛法門隨宜而立知我妄念苦集亦全法門

信佛意業光明遍照則知自心無不知覺

則一切因果理事皆衆生性有

如性非金玉雖琢不成寶器良以衆生包性德而爲體

約智海以爲源故須開示所以般若文殊分云

若知我性卽知無法若知無法卽無境界

若無境界卽無所依若無所依卽無所住如是開示

如是信入則是眞實句亦是金剛句

以無虛假及可破壞故云爾如大集經云眞實句者

如一法一切法亦如是如一切法

一法亦如是又云一衆生心

一切衆生心悉皆平等名金剛句是知無有一法可得名深信

堅固如金剛不可沮壞無信心中能見佛

若有一法可信卽是邪見一切不信方成其信

如般若經云若念一切法不念般若波羅蜜

不念一切法則念般若波羅蜜如是解者

可謂深達實相善說法要矣所以云無一法

可得名深達實相如法華經偈云於諸過去佛

在世或滅後若有聞法者無一不成佛諸佛本誓願

我所行佛道普欲令衆生亦同得此道

未來世諸佛雖說百千億無數諸法門

其實爲一乘諸佛兩足尊知法常無性佛種從緣起

是故說一乘是法住法位世間相常住

於道場知已導師方便說天人所供養現在十方佛

其數如□沙出現於世間安隱衆生故

亦說如是法知第一寂滅以方便力故

雖示種種道其實爲佛乘釋曰

本師以出至梵天之舌相演眞實言放一萬八千之毫光現希奇瑞

乃至地搖六動天雨四華□□彈指之聲

周聞十刹百千諸佛世界一道融通

引三世之覺王同詮此&C-;付十方之大士共顯斯宗

故十方諦求更無餘法論位是最實之位

言詮乃第一之詮可謂究竟指歸眞實行處

若但志心讀誦靈感難思毛孔孕紫檀之香

舌表變紅蓮之色何況信解悟入如說修行

供養則福過正遍知行處則可起如來塔

有斯大事孰不歸依除不肖人實難信受

又如神力品偈云以佛滅度後能持是經者

諸佛皆歡喜現無量神力囑累是經故讚美受持者

於無量劫中猶故不能盡是人之功德

無邊無有窮如十方虛空不可得邊際

能持是經者則爲已見我亦見多寶佛及諸分身者

故知證此一毫之靈智量逾無盡之太虛

如觀□隙之中遠見十方之際現神力以囑累

恐墜斯文發歡喜以讚揚唯精斯旨

今者與諸有緣信士遇玆正敎之人

自緬□生障深垢重諸佛出世不睹毫光得□嘉筵親聞正法

復思夙願微有良因於末法中偶斯遺敎

旣欣遭遇傍愍未聞遂乃略出要詮遍示後學

可謂醍□之正味不覺不知甘露之妙門

不問不信如斯大失實可驚心

是以安樂行品云佛告文殊師利菩薩摩訶薩

於後末世法欲滅時有持是法華經者

於在家出家人中生大慈心於非菩薩人中生大悲心

應作是念如是之人則爲大失如來方便隨宜說法

不聞不知不覺不問不信不解

其人雖不問不信不解是經

我得阿□多羅三□三菩提時隨在何地以神通力智慧力

引之令得住是法中釋曰

於在家出家四衆之中生大慈心者卽是示如來一心方便門慈能與樂

俱令信入同證大般涅槃四德之樂

於非菩薩人中生大悲心者

卽是外道邪見不生正信之人悲能拔苦卽是示如來一心解脫門

皆令悟解永拔分段變易二死之苦此宗鏡錄

於後若遇有緣信心或曉夜忘疲精勤披覽

以悟爲限莫告□勞是以諸大菩薩

皆思過去波流苦海作不利益之事

喪無數身都無利益又今猶處生死惡業之中

背是過去世中妙行不勤故今者偶斯正典可謂坐參

但仗三寶威神諸佛加備無諸難事

早得心開普及一切法界含生皆同此悟卽斯願矣

須知圓宗罕遇若芥子投於針鋒

正法難聞猶盲龜値於木孔

若非夙熏乘種久積善根焉偶斯文親得傳受應須慶幸荷佛慈恩

所以古人或重敎輕財則輸金若市

或忘身爲法則立雪幽庭且金是身外之浮財

豈齊至敎命是一期之業報曷等眞詮

是故因聞般若深經以爲乘種遂得乘急常聆妙音

可以身座肉燈歸命供養皮祇骨筆繕寫受持

如大涅槃經云佛言善男子於乘緩者

乃名爲緩於戒緩者不名爲緩

菩薩摩訶薩於此大乘心不懈慢是名本戒

爲護正法以大乘水而自□浴是故菩薩雖現破戒不名爲緩

止觀云戒急乘緩者事戒嚴急纖毫不犯

三種觀心了不開解以戒急故人天受生

或隨禪梵世耽□定樂世雖有佛說法度人

而於其等全無利益設得値遇不能開解

震旦一國不覺不知舍衛三億不聞不見

著樂諸天及生難處不來聽受是此意也譬如繫人

或以財物求諸大力申延日月冀逢恩赦

在人天中亦復如是冀善知識化導修乘卽能得脫

若於人天不修乘者果報若盡還墮三途

百千佛出終不得道若理事俱緩者

永墜泥□失人天果報神明□塞無得道期

□轉沈淪不可度脫故知處世俗家拘三界獄

不求一念出離猶如散禁之人

應須生如來家遇善知識聽聞正法如理思惟

事戒理乘雙行雙照身律心慧俱習俱持

以戒急故受人天之身以乘急故紹祖佛之位

如是則方諧本願不負初心可以上合慈風下同悲仰

難逢良便恐慮緣差深勸諸賢莫成後悔

又我此宗鏡所錄之文但爲最上根人

不入餘衆生手唯令佛種不斷聞於未聞

誓報慈恩不孤本願若涉名利非被此機

如古德釋華嚴敎所被機五簡非器一違眞非器

謂不發菩提心不求出離依傍此經求名求利

莊飾我人經非彼緣故非其器經云

爲名利說法是爲魔業又云不淨說法墮惡道等二背正非器

謂詐現大心僞飾邪善近滅人天遠違成佛

墮阿鼻獄多劫受苦經云

忘失菩提心修諸善根是爲魔業三乖實非器謂雖不邪僞

然隨自執見以取經文

遂令超情至敎&C-;不入心故成非器地論云聞作聞解不得不聞

又如隨聲取義五過失等

此上三位俱是凡愚衆生境界經云此經不入一切餘衆生之手

唯除菩薩良以此經非是衆生流轉之緣

故不入手四狹劣非器謂一切二乘無廣大心

亦非此器經云一切聲聞緣覺不聞此經

何況受持五守權非器謂三乘共敎諸菩薩等

隨自宗中修行未滿初阿僧祇此亦非器

經云菩薩摩訶薩

雖無量億那由他劫行六波羅蜜修習道品若未聞此經

雖聞不信受持隨順是等猶爲假名菩薩問

瓔珞經等十千劫修十信行滿

何故此中無量億等時不信此經答以彼但於行布位中修行信等

於此圓融普賢十信一攝一切猶未聞信

故知不偶斯文虛功累劫□聞此旨便入圓通

但不涉前五非器之中則永固一乘之佛種

可以手得可以心傳深囑後賢無失法利

又若過去曾聞此法未得信入

以法力所熏方起疑心若未曾聞疑終不起如入大乘論云

薄福之人不生於疑能生疑者必破諸有

是以著有衆生皆因染習如輕毛之不定

垢淨隨緣猶素絲之攬色靑黃任受悉是聞熏之力

各入三乘之門況聞宗鏡之中

速發一乘之種但有心者熏皆得成華嚴論云

如世間一切井泉以海爲體若人飮者皆得海味

一體無異但隨業力而得鹹味此經亦爾

若有大心衆生聞持信入

便得如來法身佛性大悲智味闡提之人無所堪任

然如來智性常作生因故知具大信根者聞之成佛如不信者

卽是闡提然雖不信亦熏其種

故云如來智性常作生因所以法華經偈云若有聞法者

無一不成佛昔泥蛤聞法而生天

廐象聽經而悛惡比丘戱笑而獲果女人思惟而悟空

何況聞宗鏡中純圓頓敎如善見律論云

昔佛在世時到瞻婆羅國迦羅池邊爲衆說法

時彼池中有其一蛤聞佛池邊說法之聲

卽從池出入草根下聽佛說法

時有一人持杖放牛見佛在坐爲衆說法卽往佛所

欲聞法故以杖刺地誤著蛤頭卽便命終生&C-;利天

以福報故宮殿縱廣十二由旬

與諸天女娛樂受樂卽乘宮殿往至佛所頭頂禮足

佛知故問汝是何人忽禮我足

神通光明相好無比照徹此間蛤天卽以偈而答曰

往昔爲蛤身於水中覓食聞佛說法聲出至草根下

有一牧牛人持杖來聽法杖側刺我頭

命終生天上佛以蛤人所說偈爲四衆說法

是時衆中八萬四千人皆得道跡

蛤天人得須陀洹果含笑而去大智度論云

昔王不立廐於寺者謂此王有象可以敵國每有怨敵

莊嚴器仗無不剋勝後敵國皆懼

久而無敵遂於寺中立廐養之久聞僧衆禮念熏心馴善成性

後有&C-FA;國兵衆相侵嚴象敵之都不肯戰

其王憂愁慮國衰敗智臣白王

此象久久處之精舍見聞善事與之化矣

可處屠坊令常見殺後未經久惡心還起畜生尙爾況復於人

近善不善近惡不惡

故儒典中亦令君子愼所習也今若聞宗鏡熏起一乘

廣大難量善利無盡雜寶藏經云佛法寬廣濟度無涯

至心求道無不獲果乃至戱笑福不唐捐

如往昔時有老比丘年已朽邁神情昏塞

見諸年少比丘種種說法聞說四果心生羨尙

語少比丘言汝等聰慧願以四果以用與我

諸少比丘嗤而語言我有四果

須得好食然後相與時老比丘聞其此語

歡喜卽設種種□&C-D;請少比丘食共食已更相指揮

弄老比丘語言大德汝在此舍一角頭坐當與汝果

時老比丘聞已歡喜如語面坐

諸少比丘卽以皮&C-E;打其頭上而語之言此是須陀洹果

老比丘聞已繫念不散卽獲初果

諸少比丘復弄之言雖與汝須陀洹果然其故有七生七死

更移一角次當與汝斯陀含果

時老比丘獲初果故心轉增進卽復移坐

諸少比丘復以&C-E;打頭而語之言與汝二果

時老比丘益加專念卽證二果諸少比丘復弄之言

汝今已得斯陀含果猶有往來生死之難汝更移坐

我當與汝阿那含果時老比丘如言移坐

諸少比丘復以&C-E;打而語之言

我今與汝第三之果時老比丘聞已歡喜倍加至心

卽時復證阿那含果諸少比丘復弄之言

汝今已得不還之果然故於色無色界受有漏身

無常遷壞念念是苦汝更移坐

次當與汝阿羅漢果時老比丘如語移坐

諸少比丘復以皮&C-E;□打其頭而語之言我今與汝彼第四果

時老比丘一心思惟卽證阿羅漢果得四果已

甚大歡喜設諸□&C-D;種種香華

獻諸比丘報其恩德與少比丘共論道品無漏功德

諸少比丘發言滯塞時老比丘方語之言

我已證得阿羅漢果已諸少比丘聞其此音

咸皆謝悔先戱弄罪是故行人宜應念善

乃至戱弄猶獲實報況至心也又雜寶藏經云

昔有一女聰明智慧深信三寶

常於僧次請一比丘就舍供養後時便有一老比丘次到其舍

年老根鈍素無知曉齋食訖已

女人至心求請說法敷坐頭前閉目靜坐

比丘自知不解說法趣其泯眼檗走還寺

然此女人至心思惟有爲之法無常苦空不得自在

深心觀察卽時獲得須陀洹果

旣得果已向寺求覓欲報其恩然此比丘自審知棄他逃走

倍生□恥轉復藏避而此女人苦求不已方自出現

女人見已具說蒙得道果因緣齎供報恩

老比丘聞甚大□愧深自剋責

亦復獲得須陀洹果是故行者應當至心精誠求法

若至心者所求必證如上所獲聖果

豈有前人爲說深妙法耶皆是自悟從心所證可驗宗鏡

達者無疑如大乘本生心地觀經云佛言

我今演說心地妙法引導衆生令入佛智如是妙法

諸佛如來過無量劫時乃說之

乃至以是因緣難見難聞菩提正道心地法門

若有善男子善女人聞是妙法一經於耳

須臾之頃攝念觀心熏成無上大菩堤種

不久當坐菩提樹王金剛寶座得成阿□多羅三□三菩提

華嚴十地品云金剛藏菩薩云佛子

此集一切種一切智功德菩薩行法門典

若諸衆生不種善根不可得聞解脫月菩薩言

聞此法門得幾所福金剛藏菩薩言

如一切智所集福德聞此法門福德如是何以故

非不聞此功德法門而能信解受持讀誦

何況精進如說修行是故當知

要得聞此習一切智功德法門乃能信解受持修習

然後至於一切智地

故知若不聞此不思議廣大威德圓頓法門

何由修行速證究竟一乘常樂我淨大涅槃果以衆生處不定聚中聞小修小遇權習權

不偶斯文俱成大失今所集者所益弘多

設聞而不修亦成其種何況聞思修者

如先德云如今若要直會但不取一切相卽得

更無別語佛是自心義亦名爲道亦云覺義

覺是靈覺之性只今自鑒照語言應機接物

揚眉動目運手動足皆是自靈覺之性亦是心

心卽道道卽佛佛卽是禪

禪之一字非凡所測若知諸法從心生卽不應執執卽不知

若不見本性十二分敎則爲虛設

故知因敎明心何執文義又敎從心生心由敎立

離心無敎離敎無心豈心外別有敎而可執乎

所以唯識疏云若頓敎門大不由小起

卽無三時前後次第卽華嚴經中說唯一心

是初成道竟最初一說又云諸愚夫類從無始來

虛妄分別因緣力故

執離心外定有眞實能取所取如來大悲以甘露法授彼令服斷妄狂心

棄執空有證眞了義

華嚴等中說一切法皆唯有識所以佛證唯識說一心經令依修學

釋云天親造頌成立佛經

令諸學者了知萬法皆不離心卽大乘中道義理顯矣

是知圓中之信此信難成如起信□問云

此信若言本有衆生何故沈迷如其本無憑何發起答

此信本來非有非無以非有故衆生沈迷

以非無故遇緣卽起若言定無發起何物

若言定有何假因緣然上所述

是約迷悟因緣說若論此信須不信一切法乃能成信

亦不是非有非無何者以衆生不覺似迷非迷

眞性不沈故卽不是非有

以一念復本似悟非悟不從新得故不是非無

故云自心起信還信自心又何故此心難信

以如來本覺體卽衆生心諸佛菩薩不能見

如來本覺體離見相故當知衆生心綿密亦不可見大品經云

佛觀衆生心五眼不能見無自他能所相故

昔人詩云海枯終見底人死不知心又云

相識滿天下知心能幾人

是以宗鏡深旨一心妙門非大智而不能觀匪大根而不能信

觀之卽齊佛智信之卽入圓通但懇志無疑

決取成如管子云利之所在

雖千□之山無所不上深源之下無所不入

商人通賈倍道兼行夜以續日千里不遠利在前也

漁人入海海水百□衝波□流宿夜不出

利在水也此乃世間勤苦求利之志耳

如或堅求至道曉夕忘疲不向外求虛襟澄慮

密室靜坐端拱寧神利在心也如利之所在求無不獲

況道之在心信無不得矣

故知訓格之言不得暫捨可以鏤於骨書於紳染于神熏于識

所以楚莊輕千乘之國而重中叔一言

范獻賤萬畝之田以貴舟人片說

此乃成家立國尙輕珍重言況宗鏡中言下契無生

聞之成大道寧容輕慢乎問

一心具實性凡聖是虛名者云何作凡之時熾然繫縛諸有

證聖之日豁爾解脫眞空乃知不唯但名

的有其事答雖有其事如同夢中之事設有其名

皆非得物之名故知夢覺俱虛名體雙寂

如淨名私記云法相如是豈可說乎

若說則言有一法可得存法作解還是生死業

今時只欲令衆生除一切見此中見無別義亦無巧釋

如人夜夢種種所見比至覺時總無一物

今亦爾虛妄夢中言有萬法

若悟其性畢竟無一物可得此中亦無能說能示

亦無能聞能得是以異生非墮凡夫地迷處全空

諸佛不證眞如門悟時無得則不見有一法可斷

無生死所出之門不見有一法可成

無菩提能入之路思益經云諸佛出世

不爲令衆生出生死入涅槃但爲度生死涅槃之二見耳

現寶藏經云文殊師利言大德迦葉如人熱病

是人種種妄有所說是中寧有天鬼持耶

有大明醫飮彼人□熱病卽愈止不妄說

是中頗有天鬼去不答言不也

乃至世間如是顚倒熱病無我我想住我想已流轉生死

是故如來出現於世隨彼形色應解法門

知解我想斷於顚倒爲彼衆生而演說法旣聞法已

除一切想無所執著知解想已越度諸流

到於彼岸名爲涅槃

是中頗有我及衆生壽命養育人及丈夫可涅槃者不答言無也

文殊言爲是利故如來出世但爲顯示平等相故

不爲生不爲滅但爲解知煩惱不實釋曰

如來出世但爲顯示平等相者

夫執妄苦而求離望聖量而欲修皆是妄我施爲情識分別

是以大雄垂跡但示正宗破妄我

而顯眞我之門斥情識而歸淨識之道

眞我淨識卽平等相以淨識絶分別眞我無執情絶分別故

差別自亡無執情故平等自現首楞嚴經云

由汝無始心性狂亂知見妄發

發妄不息勞見發□如勞目請則有狂華

於湛精明無因亂起一切世間山河大地

生死涅槃皆卽狂勞顚倒華相大般若經云佛言善現

一切法皆以無起無作爲趣諸菩薩摩訶薩

於如是趣不可超越何以故無起無作中

趣與非趣不可得故大集經云佛言若有菩薩

成就自然慧方便而求菩提於此五陰中爲如實覺

故求於菩提是菩薩知色無常而行布施

乃至受想行識亦如是知識無常應行布施

知識苦知識無我知識鈍知識無智

知識如幻知識如野馬知識如水中月知識如夢

知識如影知識如響知識如旋火輪知識無我

知識無衆生知識無命知識無人知識無主

知識無養知識如空知識無相知識無願

知識無作知識無生知識無起知識無出

知識無形知識寂靜知識離知識無終

知識無成知識與虛空等

乃至知識如涅槃性而行布施菩薩如是行施時以施離故知識亦離

以識離故知施亦離以識施離故知顯亦離

以願離故知識施頒亦離以識施願離故

知菩提亦離以菩提離故知識施願離

而知一切法同菩提性善男子

是爲菩薩出世間檀波羅蜜是知識空故一切凡聖萬法皆空

以了此空故方能行無上菩提具足十波羅蜜

則悲智圓滿二利無虧具此悲智何所爲耶

佛種不斷故佛種不斷有何相耶謂成三德

救護衆生成就恩德永斷煩惱成於斷德

了知諸行成於智德是以入此宗鏡動止唯心

更無一法而能破壞如大虛空藏所問經云

譬如有情於空中行而彼虛空無有破壞

如是一切有情於眞如中行

而彼眞如無有斷壞菩薩如是由以智故於色於法

以眞如印之不於眞如間斷破壞

是爲菩薩以如來印印於眞如不間斷善巧智故問

歸命三寶是仗他勝緣四諦法門依眞俗二境

乃至三乘三藏六度六通三十七品助道之門

十八不共果位之法云何總歸一心正義

而悉圓通答諸聖以無爲而得名

圓修以無作而成行不分別諸境

是眞調伏心了一切法空則常在三昧超日三昧經云知色心空

得佛何難斯之謂矣

故知一切諸法頗有不由心者心攝一切如如意珠無不具足

且論三寶義廣□沙今依古德約五敎門

略論同別二種三寶一約觀別論三寶者一小乘

以妄心卽空爲佛寶寂滅爲法寶無諍爲僧寶

二大乘初敎妄心不可得爲佛寶

離思惟爲法寶無我爲僧寶三終敎

妄心無自性無□自在爲佛寶以是寥廓名法寶

以無所求爲僧寶四頓敎以妄心本無生爲佛寶

絶念爲法寶無分別爲僧寶五一乘圓敎

以妄心起無初相不動爲佛寶以無非是爲法寶

以無非是爲僧寶二同體三寶者一小乘

約立事就義門以末歸本故

佛體上覺照義邊爲佛寶軌則義邊爲法寶

違諍過盡爲僧寶二初敎約會事從理門

以能見三寶差別相卽平等故以眞空爲佛寶

此空離自他爲法寶此離無二爲僧寶三終敎

約理事融顯門以卽事中有理理中有事故

以本覺爲佛寶□沙性德爲法寶性德不二爲僧寶

四頓敎約絶相理實門

以三寶無爲相與虛空等故爲佛佛卽是法法卽是僧五圓敎

約融通無□門以法界諸法無不是寶故

以覺故約義而論皆佛寶軌則而言無非是法

和合而言無不是僧是以不動眞心成一體寶

雖約機開五敎隨智各不同然不離一心門

而分同別理所以敎中但云自歸依佛等

終不云歸依於他故云自性不歸無所歸處

夫歸者是還原義衆生六根從一心起

旣背自原馳散六塵今擧命根總攝六情

還歸其本一心之原故曰歸命一心卽具三寶

夫一體三寶者只是一心心性自能覺照卽佛寶

心體本自性離名法寶心體無二卽僧寶

思益經云知法名爲佛知離名爲法知無爲名僧

是菩薩遍行知法名爲佛者

卽是眞佛法身如來佛卽是法故法卽是佛亦猶如來者

卽諸法如義次應問言法卽是佛於義已解

何者是法故次句云離卽是法

以一切法本性離故心體離念卽是覺故次應問言

法本自離則無所修何得有僧次解云知無爲名僧

無爲卽法法本自離由知無爲故得成僧

故大品經云由知諸法空分別須菩提等

故大般若經云般若甚深知一切法本性離故

又文殊云如佛世尊堪受供養

以於一切法覺實性故是故經云如實覺一切法名爲大捨

釋曰於一切法見心自性卽是如實究竟之覺

卽是頓成佛義三寶常現世間義眞實慈義

同體悲義大喜捨義具足檀波羅蜜義

一切願行成就義又璨大師問可大師曰

但見和尙卽知是僧未審何者是佛云何爲法

答曰是心是佛是心是法法佛無二

汝知之乎

若有不信如上所引祖佛誠言一體三寶歸依自心之旨不唯後果永墮泥□

亦乃現受人間華報如大涅槃經云佛告迦葉菩薩

善男子

汝今不應如諸聲聞凡夫人分別三寶於此大乘無有三歸分別之相所以者何

於佛性中卽有法僧爲欲化度聲聞凡夫故

分別說三歸異相又云若有不識三寶常存

以是因緣脣口乾□

如人口爽不知甛苦辛醋鹹淡六味差別一切衆生愚癡無智

不識三寶是長存法是故名爲口乾□

復次善男子若有衆生不知如來是常住者

當知是人則爲生盲若知如來是常住者如是之人

雖有肉眼我說是等名爲天眼

又若決定直心信伏入宗鏡中

於刹那間念念見一心三寶常現世間或障重遮深

任經塵劫終不省信尙不聞三寶之名豈遇一眞之道

如法華經偈云衆生旣信伏質直意柔軟

一心欲見佛不自惜身命時我及衆僧俱出靈鷲山

我時語衆生常在此不滅以方便力故

現有滅不滅乃至是諸罪衆生以惡業因緣

過阿僧祇劫不聞三寶名諸有修功德

柔和質直者則皆見我身在此而說法

故知親見佛親聞法人難得阿難二十年爲佛侍者

尙不見佛面唯觀救世者輪□六趣中

又但與緣心聽法此法亦緣非得法性如大寶積經云

實行沙門以正法身尙不見佛何況形色

以空遠離尙不見法何況貪著音聲言語

以無爲法尙不見僧何況當見有和合衆

又舍利弗問諸比丘汝等從何聞法答

無有五陰十二入十八界從是聞法又問汝等爲誰弟子

答無得無知者是彼弟子

是以悟者方知非言所示又心爲苦實際名苦諦

心性無和合名集諦心本寂滅名滅諦心本圓通名道諦

觀心空出聲聞乘觀心假出菩薩乘

觀心中出諸佛乘觀實相心非色非心

不同頑□故非色不同受等妄情分別故非心非色非心

以爲戒體出律藏廣博嚴淨經云

若能持此經具足一切戒金剛三昧經明悟本覺者

佛言如是之人不存二相雖不出家不住在家

雖無法服雖不具戒能以自心無爲

自恣而獲聖果大寶積經云文殊師利言

一切諸法畢竟寂滅心寂滅故名究竟毘尼又云

若不得心則不念戒若不念戒則不思慧

若不思慧則無復起一切疑惑旣無疑惑則不持戒

若不持戒是則名爲眞持戒也

文殊師利所問經云若以心分別男女非男非女等

是菩薩犯波羅夷菩薩瓔珞本業經云

一切菩薩凡聖戒盡心爲體是故心亦盡戒亦盡

心無盡故戒亦無盡大乘千&C-;大敎王經云

一者如來一切心法

金剛自性本來淸淨畢竟寂滅菩薩若於大乘性中能持十重戒者

覺心眞淨了見心性無染無著

是故菩薩能持十重戒者是則名爲不壞毘尼

又一切善惡等法可軌可持出經藏

觀心能硏妙義出論藏是以檀因心捨圓淸淨之施門戒因心持

成自性之淨律辱因心受具無生之大忍

進因心作備牢强之進門能觀心性名爲上定

則禪因心發般若靈鑒窮幽洞微則智從心起

卽六度門故經云空心不動具足六波羅蜜

何者經云無可與者名爲布施

豈心外有法可住相耶經偈云戒性如虛空持者爲迷倒

寧執事法分持犯耶經云

忍者於一刹那盡一切相及諸所緣又云何謂菩薩能行忍辱

佛言見心相念念滅

豈可伏捺自心對治前境而爲忍受耶經偈云若能心不起

精進無有涯又云何謂菩薩能行精進佛言

求心不可得寧著有爲妄興勞慮耶經云

不見心相名爲正定豈避喧雜而守靜塵耶經云

不求諸法性相因緣是名正慧

寧外徇文言强生知解耶是知心外見法盡名外道故經云

外道樂諸見若直了自心則不爲諸見所動

如經云菩薩無所見者卽無所有無所有者

則一切法夫言無所見者

非是離一切法云無所見卽見一切法而無所見

以無所有卽一切法一切法卽無所有故首楞嚴經云

法法何狀所以經頌云若能除眼□

捨離於色想不見於諸法則得見如來

大足法師臨終題壁偈云實相言思取眞如絶見聞

此是安安處異學但云云

宗鏡錄卷第二十六

宗鏡錄卷第二十七

丙午歲分司大藏都監開板

慧日永明寺主智覺禪師延壽集

夫身受心法俱無自性了不可得卽四念處

觀善不善法從心化生卽四正勤

心性靈通隱顯自在卽四神足信心堅固湛若虛空

卽五根五力覺心不起卽七覺支

直了心性邪正不干卽八正道眼如乃至意如心境虛融

卽六神通所以舍利弗不達常寂三昧

目連通不現前說法不當以未得法空神通故

台敎云觀於一心□有一切心

觀一切心□無諸心心無有無通至實相卽神通也義海云

謂此塵無體不動塵處□遍十方刹海

無來去之相是神足通不起于本座遍遊於十方

又見塵法界無際而有理事敎義

一切菩薩皆同證入皆同修習此法更無別路

是他心通見塵法界解行現前之時

卽知過去曾於佛所親聞此法以觀心不斷是故今日得了

是宿命通又見塵性空寂無相可得

卽不二見若見相卽爲二也由無相卽無有二

名天眼通經云不以二相見名眞天眼

又了塵無生無性空寂卽執心不起是漏盡通經云

斷結空心我是則無有生

又聞說塵法界差別之聲卽知一切聲全是耳不復更聞也

然此聞無緣無得於聲悟一切法

是常聞一切佛法爲天耳通金剛三昧經云大力菩薩言

何謂存三守一入如來禪佛言

存三者存三解脫守一者守一心如入如來禪者

理觀心如入如是地卽入實際華嚴經頌云

佛子住於此念念入三昧一一三昧門闡明諸佛境

禪經序云質微則勢重質重則勢微

如地質重故勢不如水水性重故力不如火

火不如風風不如心心無形故力最無上

神通變化八不思議心之力也

又能所融通自他一體卽四攝法不得身口意常隨智慧行

卽十八不共法等畢至得果受記皆不離一心

如海龍王經云心淨無垢則爲受訣

乃至佛語龍王其心意識無所住立則爲受決

諸法如是以無因緣諸法本諦覺了諸法平等無異

則成無上正眞之道究竟求本

無有受決及成佛道若授決者若受決已所以者何

諸法無形本末悉斷皆無有主

一切諸法從因緣轉乃至諸法無二用本一故諸法本一

離若干故乃至無量無邊敎海行門

皆是自心發現自心引出終無一法一行從外而成

若起念外求隨他勝境悉是魔事故經云

作斯觀者名爲正觀若他觀者名爲邪觀

故知心正事正心邪事邪若未達一心觸途皆僞

正行亦成邪行佛門變作魔門若入宗鏡之中

無往不利苦行亦成妙行邪宗卽是正宗

只如五熱炙身外道一法若了之

則勝熱爲無分別智□之門若昧之

則尼乾作大我見嚴熾之解是以法無邪正道在變通

如西天尼乾子五熱炙身生大邪見佛弟子謂之言曰

善男子如世人駕牛車於路欲速有所至

打牛卽是打車卽是尼乾聞之勃然作色

佛弟子曰善男子牛喩於心車喩於身

何得苦身而不修心不用炙身應當炙心華嚴經云

復有十千緊那羅王於虛空中唱如是言

善男子此婆羅門五熱炙身時我等所住宮殿

諸多羅樹諸寶鈴網諸寶繒帶諸音樂樹

諸妙寶樹及諸樂器

自然而出佛聲法聲及不退轉菩薩僧聲願求無上菩提之聲

云某方某國有某菩薩發菩提心

某方某國有某菩薩修行苦行難捨能捨乃至淸淨一切智行

某方某國有某菩薩往詣道場

乃至某方某國有某如來作佛事已而般涅槃善男子

假使有人以閻浮提一切草木辦爲微塵

此微塵數可知邊際我宮殿中寶多羅樹乃至樂器

所說菩薩名如來名所發大願所修行等

無有能知其邊際善男子

我等以聞佛聲法聲菩薩僧聲生大歡喜來詣其所

時婆羅門卽爲我等如應說法

令我及餘無量衆生於阿□多羅三□三菩提得不退轉

是以於一心正觀之中最爲樞要少用心力成大菩提

故華嚴私記云此經中總是法身作多種名字

如人天十善五戒爲身

聲聞四諦緣覺十二因緣菩薩六度佛種智爲身身是聚義

於法身中隨行位功德聚處名身

若有情身相皆是法身所起若無情國土盡從佛智所現

終無纖毫於宗鏡外別有異體而能建立

故經云若一法是有非無摩訶衍不能勝出

若更有一法

則不得稱獨尊獨勝爲萬有之所依矣所以隨根不同見有多種

遂於十波羅蜜五敎不同一小乘敎不成波羅蜜

二始敎要是菩薩種性人方有故

又各有體性或說俱空三終敎一一皆從眞如性功德起

四頓敎一一皆不可說謂不施不□

乃至不智不愚等一切皆絶若十若六皆悉亡言

五圓敎一一圓融具德無盡又此十波羅蜜

可以意得一念相應心捨則具十度捨而不取爲施

不爲諸非所汚卽戒忍可非有爲忍

離身心相爲進寂然不動爲定決了無生爲般若

雖空不□知相爲方便希齊佛果是願

思擇不動爲力決斷分明爲智一念方寸十度頓圓

故華嚴經中七地菩薩念念具足十波羅蜜

是以十度若圓八萬四千法門一時齊應

凡曰祖敎或淺或深但卽之於心理無不盡

若心外行事則取相輪□任歷三祇終成妄想

是以儒童曰昔我於無數劫

國財身命施人無數以妄想心施非爲施也

今日以無生心五華施佛始名施耳故華嚴經頌云

設於無數劫財寶施於佛不知佛實相此亦不名施

又云於一切善根生自善根想

乃至於一切行生自行想夫一切差別事相縱橫境界

若於相上觀察則行布難明

若於體內消融悉皆平等故先德云萬事驅歸體處平

是非自向心中混所以傳大士頌云

還原去心性不沈浮安住王三昧萬行悉圓收問

萬行唯心則因心起行夫道場法則全在事相而修

云何總攝千途咸歸一道答

我此宗門一乘之妙唯以一念心照眞達俗成無上覺

名爲道場何者照眞則理無不統

達俗則事無不圓所以維摩經云一念知一切法是道場

成就一切智故什法師釋云二乘法

以三十四心成道

大乘一念則□然大悟具一切智也肇法師解云一切智者智之極也

明若晨曦衆冥俱照澄若靜淵群像□鑒

無知而無所不知者其唯一切智乎

何則夫有心則有封有封則有彊封彊旣形則其智有涯

其智有涯則所照不普至人無心無心則無封

無封則無彊封疆旣無則其智無涯

其智無涯則所照無際

故以一念一時必知一切法也又道場者實相理遍爲場萬行通證爲道

則道無不至場無不在若能懷道場於胸中

遺萬累於身外者雖復形處□鬧跡與事&C-FA;

乘動所遊無非道場也所以禪要經云

棄諸蓋菩薩白佛言世尊曾聞如來而坐道場

道在何處爲近爲遠而可見不佛言善男子

法身遍滿無非佛土

十方世界五陰精舍性空自離卽是道場云何問言爲近遠耶

善男子若能悟解道在身心如是之人則名爲見

諸法無行經云文殊師利言世尊

一切衆生皆是道場是不動相文殊師利

云何是事名不動相世尊道場者有何義文殊師利

一切法寂滅相無相無生相無所有相不可取相

是名道場義世尊一切衆生不入此道場耶

佛言如是如是是故世尊

一切衆生皆是道場名不動相華嚴經頌云如是一切人中主

隨其所有諸境界於一念中皆了悟

而亦不捨菩提行又經云一刹那心覺一切法

究竟無餘是妙菩提今亦不□事相道場

以卽法□眞相在無相理外無事無相在相

又無相在相則隱顯同時相在無相則空有一際

悲華經云雖修淨土其心平等猶如虛空

雖行道場解了三界無有異相

斯則行事而不失理照理而不廢事事理無□其道在中

是以觀和尙於一心門立十淨土成十種如來

坐十種道場說十種法門一金剛如來

在於金剛道場能說金剛法門以自心智見我心性

此心從本來永無諸相猶如虛空湛然不動

明見之心名金剛如來所說金剛法門者

如經偈云菩薩智慧心淸淨如虛空

無性無依處一切不可得所云十淨土者

如經云十方國土皆如虛空二解脫如來

在於無著道場能說無著法門有爲無爲一切諸法相

皆從心出無不心也能出自心尙無體相

云何依心所出諸法有實體也卽體與相一味無別

有何所著是名解脫如來所說無著法門

如論云以一切法皆從心起

一切分別皆分別自心心不見心無相可得三般若如來

在於無住道場能說無住法門經云

入三世間中自身所住處隨求之處永無自性

故不得住相是故當知一切諸相一無住之法

隨緣之時相卽相融從無住本立一切法

能解無住之心名般若如來□說無住法門

四摩訶衍如來於無□道場說無□法門

譬如虛空不動出生諸色雖出諸色不虛空外

唯空所作色色空無□融無二相修心亦然理事無□

理者心也事者身也

從本已來色心無二如是身心無□名爲摩訶衍如來說無□法門

五菩提如來在於無相道場能說無相法門

經云四大無主身亦無我此離能所之相

名爲佛身如是觀心不絶者

觀心行處圓備實相名菩提如來一切衆生卽菩提相故

六實際如來在於無際道場能說實際法門

所謂以自眼見小物時其物相入於眼內

其物至微以無內故則含無外法界大相

以此知一刹那心見物相時卽後念心中無有物相

前心後念皆自心故明知不動塵量遍至法界

則自心實際遍一切處經云

有所興業而有所作卽爲魔事六根無所進不行諸法

名平等精進

七眞如如來在於常住道場能說常住法門觀心周遊於塵刹中湛然凝寂

此凝寂心稱至於緣不失本體

以是故盡未來際値緣□不動故名常住法也如經云

有爲無爲一切諸法有佛無佛性相常住無有變異

八法界如來在於法界道場能說法界法門

法者實相心界者依此心所出諸刹

譬如大海所生諸物皆無不海

一切諸法皆從實相心所生皆無不心是故當知眼中所見色

耳中所聞聲皆眞法也以一切法唯一法故

如經云一切法唯一相故

九法性如來在於法性道場說法性法門不分凡聖善惡之法

名爲性是不分法法界同中重重無盡

一中解無量法性無盡故所以得知皆無盡者

法界中入一一緣覓時盡未來際無所得故

十涅槃如來在於寂滅道場能說寂滅法門

一切法皆是涅槃能得此意人者

於動作處見寂滅法不離生死常得涅槃

不捨無常之身□得常身經云衆生如一切法如

如無有生如無有滅以此義故擧足下足不離道場

於念念中常作佛事

故知通達一念法法周圓諦了一心門門具足

則無邊佛事不出一塵矣又智身遍坐法性道場

法身非坐而坐道場法門身安坐萬行道場

幻化身安坐水月道場智身者卽法性是所證

以能證智安處理故證理之處是得道之場法身者

法身旣無能所故曰非坐非坐之坐湛然安住

名坐道場法門身者

如云布施是道場不望報故等以萬行爲得道之處卽是道場

幻化身者涅槃經云吾今此身是幻化身

則所得道處如水中月故昔人云修習空華萬行

安坐水月道場降伏鏡像天魔證成夢中佛果

意云若因若果皆從緣生如夢幻故

是以若實若幻皆是一心

以實是心之性幻是心之相以因了相虛見自心性時是得道之處

故云道場如是解者擧下之間無非道場矣

則念念皆成無盡法門念念悉證法華三昧

如台敎所明法華三昧者卽是四一

理一敎一行一人一觀一心三諦理一一心三觀行一

作觀者人一能詮觀境敎一又法身理一

般若敎一解脫行一和合三法成假名人一

卽觀行如來約六卽位位四一

於一念中念念四一一色一香無非四一作如此觀行

何法不是法華三昧也何者以敎理是心之所詮

人行是心之所作以俱不出一心故

云塵塵念念皆是法華三昧問旣稱一心一身

云何立種種身相種種法門答

斯乃萬化之原一眞之本隨緣應用猶如意珠

對物現形若大圓鏡是以能包萬像是大法藏

出生盡是無盡藏妙慧無窮是大智藏

法法□如是如來藏本性無形是淨法身

體合眞空是虛空身相好虛玄是妙色身

妙辯無窮是智慧身隱顯無□是應化身

萬行莊嚴是功德身念念無滯是入解脫法門

心心寥廓是入空寂法門六根自在

是入無□法門一念不生是入無相法門

又此中旨趣若相資則唯廣唯大演之無際

若相攝則唯微唯細究之無□斯乃離有無而不壞有無

標一異而非一異則四邊之火莫能燒

百非之垢焉能染但隋緣顯現如空谷響

故大涅槃經云譬如一人多有所能

若其走時則名走者若收劉者復名劉者

若作飮食名作食者若治材木則名工匠

鍛金銀時言金銀師如是一人有多名字法亦如是

其實是一而有多名故知約用分多體□冥一

廬山遠大師云唯一知性隨用分多

非全心外別有諸數譬如一金作種種器

非是金外別有器體隨用別分受想行等各守自相得言有數

如金與器非無差別金器雖別時無前後

心法如是若言定一金時應當無其諸器

若言定別器應非一金心法一異准此可知矣

是以若但指金則失器壞於世諦

若但指器則失金隱於眞諦所以性淨隨染擧體成俗

卽生滅門染性常淨本來眞淨卽眞如門

斯則卽淨之染不□眞而□俗卽染之淨

不破俗而□眞是故不□一心雙存二諦

乃至無量身雲無量法門隨義雖分一心不動

是以衆聖所歸無非法也法卽心也是以法能成佛

大報恩經云佛以法爲師般若經云

我初成道觀誰可敬可讚無過於法

法能成立一切凡聖故台敎云若觀如來藏心地法門

卽是觀如來眼耳鼻舌身意豁然眞發得見佛性

三智現前三身具足

故知舒爲萬法卷卽一心一中無量無量中一如華嚴經云

爾時文殊師利菩薩問德首菩薩言佛子

如來所悟唯是一法云何乃說無量諸法現無量刹

化無量衆演無量音示無量身知無量心

現無量神通普能震動無量世界

示現無量殊勝莊嚴顯示無邊種種境界而法性中

此差別相皆不可得時德首菩薩以頌答曰

佛子所問義甚深難可了智者能知此常樂佛功德

譬如地性一衆生各別住地無一異念

諸佛法如是亦如火性一能燒一切物

火□無分別諸佛法如是亦如大海一波濤千萬異

水無種種殊諸佛法如是亦如風性一

能吹一切物風無一異念諸佛法如是亦如大雲雷

普雨一切地雨滴無差別諸佛法如是

亦如地界一能生種種芽非地有殊異

諸佛法如是亦如無雲□普照於十方光明無異性

諸佛法如是亦如空中月世間靡不見

非月往其處諸佛法如是譬如大梵王應現滿三千

其身無別異諸佛法如是

故知此宗鏡一心之旨名具足道是圓頓門就緣起則無邊

約眞性則無二一多交徹存泯同時

如法藏法師云明不二者若執塵與心爲一遮言不一

以心所現非無緣故若執塵爲二遮言不二

以離心外無別塵故

一二無□現前方入不二經頌云無二智慧中出人中師子

不著一二法知無一二故又云

若以塵唯心現則外塵都絶若以心全現塵則內心都泯

泯者泯其禮外之見存者存其全理之事卽泯□存

卽存□泯所以一心總含萬有

萬有不異一心如起信論疏云所謂法者卽衆生心者

出其法體謂如來藏心含和合二門

以其在衆生位故若在佛地卽無和合義

以始覺同本唯是眞如卽當所顯義也

今就隨染衆生位中故得具其二種門也

次攝一切世出世法者辯法功能以其此心體相無□染淨同依

隨流返流唯轉此心是故若隨染成於不覺

卽攝世間法不變之本覺及返染始覺

攝出世間法猶此約生滅門辯若約眞如門者

卽鎔融含攝染淨不殊故通攝也

下文具顯三依於此心顯示大乘義者釋其法名

謂依此一心宗本法上顯示大乘三大之義

故名此心以爲法也別中二先責總立難

後開別釋成前中責有二意一云心通染淨

大乘唯淨如何此心能顯之義又云心法是一

大乘義廣如何此心能示三義釋意云大乘雖淨

相用必對染成故今生滅門中旣具含染淨

故能顯也以廢染之時卽無淨用故

此釋初意也又心法雖一而有二門

眞如門中示大乘體生滅門中具示三大大乘之義

莫過是三是故依此一心得顯三大之義也又何故

眞如門中云卽示生滅門中云能示者

以眞如是不起門與彼所顯體大無有異相

詮旨不別故云卽示也以是不起故唯示於體也

生滅是起動門染淨旣異詮旨又分

能所不同故不云卽也自體相用者

體謂生滅門中本覺之義是生滅之自體生滅之因故

在生滅門中亦辯體也

□染之淨相及隨染之業用□在此門中故具論耳

是故下文釋生滅門內是所顯示三大之義意在於此

何故眞如門中直云體生滅門中乃云自體等者

以所示三大義還在能示生滅門中顯非別外

故云自也問眞如是不起門但示於體者

生滅是起動門應唯示相用答眞如是不起門

不起不必由起由無有起故所以唯示體

生滅是起動門起必賴不起起含不起

故起中具三大又問眞如生滅二門旣齊相攝者

何故眞如門中唯示大乘體不顯於相用

生滅門中具顯三耶答眞如是泯相顯實相

不壞相而卽泯故得攝於生滅

已泯相而不存故但示於體也生滅是攬理成事門

不壞理而成事故得攝於眞如以成事而理不失故

具示於三大體大者

眞性深廣凡聖染淨皆以爲依故受大名隨流加染而不增

返流除染而不減又返流加淨而不增

隨流闕淨而不減良以染淨之所不虧始終之所不易

故云平等不增減也相大者

二種如來藏不空之義謂不異體之相故云性德

如水八德不異於水用大者謂隨染等幻自然大用

報化二身&C-;細之用令諸衆生始成世善

終成出世善故也下文顯之

何故唯言善不云不善者以不善法違眞故是所治故非其用也

若爾諸不善法應離於眞釋云亦不離眞

以違眞故非其用也□喩顯云一心如水

眞如如濕生滅如波是水濕相卽示水體

是眞如門是水波相能示水之自體相用濕爲自體

八功德相爲相鑒像潤物爲用是生滅門

眞如門是體不說相用生滅門是相用

故具說三大自體相用又是知生滅是眞如家相

眞如是生滅家體體相雖異而不相離也

其猶波水離異豈得水在波外耶

豈得水不與波爲自體耶所以疏云起含不起者

且眞如不起之門擧體成於起動生滅之相

今起中含不起猶水起成波波含於水

於生滅門由有起故示相用二大由含不起故示於體大也

故能具示之又云眞如門唯示體者

無相用可示故生滅門具示三者事理具足故又云

如金莊嚴具者眞如隨緣成生滅

生滅無體卽眞如猶眞金隨工匠之緣成諸器物

器物無體卽是眞金應立量云眞如生滅二門

是有法互相攝故是宗因云不相離故

同喩如金莊嚴具又云眞不待立俗不待遣者

一約眞故無所遣以俗卽眞故二約眞故不待立

卽俗之眞本現故三約俗無所乖眞卽俗故

四約俗不待立卽眞之差別故由是義故

不壞生滅門說眞如門不壞眞如門說生滅門

良以二門唯一心故

是以眞俗雙融無障□也釋摩訶衍論云依本論略具三門

一者本法所依決定門二者根本攝末分際門

三者建立二種摩訶衍門論云所言法者

謂衆生心者卽本法所依決定門論云

是心卽攝一切世間法出世間法者

卽是根本攝末分際門論云一法界心總攝一切生滅門法

是故名爲攝世間總攝一切眞如門法

是故名攝出世間論云依於此心顯示摩訶衍義者

卽是建立二種摩訶衍門一者心眞如門

二者心生滅門一者一體摩訶衍

二者自體自相自用摩訶衍作一法界

心眞如門卽顯示一體摩訶衍法作一法界

心生滅門能示自體自相自用摩訶衍法乃至依眞如門所趣入之摩訶衍法唯立體名

依生滅門所趣入之摩訶衍法立自名以眞如門中無他相故

生滅門中有他相故他謂一切不善品法

自謂一切淸淨品法若所對治他無能對治自無故

唯言體不說自焉若所對治他有

能對治自有故名言自不說體焉

又二種本法各有十名名通義別一者名爲廣大神王

此中有二一者鳩那耶神王二者遮毘□羅神王

第一神王住金剛山一向出生吉祥神衆

第二神王住大海中

遍通出生一切種種吉祥神衆過患神衆二種本法廣大神王亦復如是

一體本法一向出生眞如淨法三自本法

自體自相自用遍通

出生一切種種淸白品法染汚品法故自體契經中作如是說

文殊師利前白佛言世尊甚深極妙二種大乘

不覺同異極疑衆心如宜世尊爲衆更說

佛造作相而告文殊言善男子如是二法

譬如金剛神王及主海神王其相各差別

謂如金剛神王住金剛山見諸境界唯現金光不現餘光

眞如一心金剛神王亦復如是

唯有淨法無有餘法故又如金剛王唯出淸淨眷屬

當不出生雜亂眷屬眞如一心亦復如是

唯出生無垢淸淨法故

復次譬如主海神王住大海中出生種種&C-;惡眷屬種種善妙眷屬

生滅一心主海神王亦復如是

出生一切染淨法故二者名爲大虛空王此中有二

一者空自在空王二者色自在空王

第一空王以空容受而爲自在

第二空王以色容受而爲自在二種本法亦復如是一體空王

以無住處而爲自在三自空王以有住處而爲自在

故金剛三昧契經中作如是說

心如法理自體空無如彼空王本無住處

一地契經中作如是說一心法體於諸障□

無有障□令住諸法譬如空王於一切色得自在故

容受大種故三者名出生龍王此中有二

一者出生光明龍王二者出生風水龍王

第一龍王以淨光明而爲依止

第二龍王以風水德而爲依止二種本法出生龍王亦復如是

一體本法以純淨法而爲其體

三自本法以染淨法而爲其德故順理契經作如是說

一心本法純一無雜

譬如光明龍王以淨光明而爲宮殿以淨光明而爲身相以淨光明而爲徒衆

無始契經中作如是說

譬如大海中有大龍王名曰出生風水從其頭頂出生澄水

從其尾末出生&C-E;嵐由是龍故

大海水常□相續無有斷絶一心龍王亦復如是

能生一切差別平等種種諸法常□相續無有斷絶

四者名爲如意珠藏此中有二一者金王如意

二者滿主如意第一如意唯出金剛

第二如意具足出生善不善物二種本法亦復如是

一體如意唯生淨法三自如意通生染淨故

如如契經中作如是說佛告金剛藏言佛子

譬如金翅鳥王命終然後其心入海爲如意珠

能生金沙利益龍王一心本法亦復如是

能生眞理利益圓滿者

本性智契經中作如是說譬如遮多梨鬼爲報恩故

於萬劫爲如意珠利益海生一心如意亦復如是

能生長生死及涅槃法故五者名爲方等此中有二

一者白毫方等二者亂色方等

第一方等中唯現前天像第二方等中通現五趣如是二毫

衆生身分顯了分明譬如明鏡

二種本法亦復如是故攝無量契經中作如是說

淸淨法界如白必薩伊尼羅

無盡法界如亂必薩伊尼羅故六者名爲如來藏此中有二

一者遠轉遠縛如來藏二者與行與相如來藏

實際契經中作如是說佛子如來藏者唯有覺者

唯有如如離流轉因離慮知縛一一白白

是故名爲如來之藏楞伽契經中作如是說

如來藏者爲善不善因受苦樂

與因俱若生若滅猶如技兒故七者名爲一法界此中有二

一者純白一法界二者無盡一法界

第一法界如空劫時第二法界如住劫時

眞如法界契經中作如是說空種無□如空長時

遍種無□如有長時故八者名爲摩訶衍義

一者一體摩訶衍二者自體自相自用摩訶衍

廣如前說九者名爲中實此中有二

一者等住中實二者別住中實第一中實如獨明珠

第二中實如順明珠中實契經中作如是說

離邊眞心若眞如依如異同珠

若生滅依如同異珠故十者名爲一心此中有二

一者是一是一一心二者是一切是一一心

第一一心隨所作立名第二一心隨能作立名

一心法契經中作如是說爾時舍利弗白佛言世尊

本地修多羅作如是唱其心體性非大非小

非法非非法非同非異非一非一切

何因緣故今日自言眞如一心因一故一

生滅一心因多故一將非世尊無有前後相違過耶

佛言善男子莫作是說所以者何心法非一

因所作一故假名爲一心法非一切

因所作一切故假名一切而言一心不說一切心者

隨能作心立其名故乃至廣說是名爲十

如是十名總諸佛一切法藏根本名字訖

故知總立一心別含多義眞如門內無自無他

生滅門中有善有惡隨緣開合雖異

約性一理無差如上十門義味方足

又開則無量無邊之義爲宗合卽二門一心之法爲要

二門之內容萬義而不亂無邊之義同一心而混融

是以開合自在立破無□開而不繁

合而不狹立而無得破而無失是爲馬鳴之妙術

起信之宗體也

所謂開合立破而不繁不狹無得無失者良由卽是心故

設離斯旨無法施爲若論正宗非多非一如天台涅槃疏云

如是正業不可言三不可言一

言一則失用言三則傷體卽體而用卽用而體問

旣不可言三云何說三亦不可言一云何說一答

宗非數量非一非三說遍□沙而三而一

疏云昔爲破邪說一爲三三不乖一

今爲破別說三爲一一不乖三

如此三一乃是諸佛境界故云卽體而用一不違三

卽用而體三不違一體用自在破立無□矣

宗鏡錄卷第二十七

丁未歲高麗國分司南海大藏都監開板

宗鏡錄卷第二十八

慧日永明寺主智覺禪師延壽集

夫宗鏡緣起自在法門皆談如理實德

法如是故非約變化對治權巧

所說一一法皆得全力非是分力盡爲法界體各住眞如位

如大寶積經云若人欲解一切法相

欲知一切衆生心界皆悉同等當學般若波羅蜜

故知不歸宗鏡何以照明斯卽無□法門

無有一毫所隔約華嚴宗有十種無□一性相無□

二廣狹無□三一多無□四相入無□

五相是無□六隱頭無□七微細無□

八帝網無□九十世無□十主件無□

今於事法上辯此十無□例餘法准知一性相無□者

如經云此蓮華葉卽具此十義

謂此華葉卽同眞性不□事相宛然二廣狹無□

卽此華葉其必普周無有邊際而□不捨本位分劑

此則分卽無分無分卽分經云

此諸華葉普覆法界三一多無□卽此華葉具無邊德

不可言一融無二相不可言多四相入無疑

此一華葉舒已遍入一切差別法中

復能攝取彼一切法令入己內是故卽舒□攝同時無□

五相卽無□此一華葉必廢己同他

擧體全是彼一切法而□攝他同己

令彼一切卽是己體是故己卽是他己不立

他卽是己他不存他己存亡同時顯現六隱顯無□

此華葉旣遍一切

彼一切法亦皆普遍此能遍彼則此顯彼隱彼能遍此則彼顯此隱

如是此彼各有隱顯無□七微細無□

又此華葉中悉能顯現微細刹土炳然齊現無不具足經云

一塵中微細國土曠然安住八帝網無□

又此華葉一一塵中各有無邊諸世界海

世界海中復有微塵此微塵內復有世界

如是重重不可窮盡非是心識思量境界

九十世無□此一華葉橫遍十方□該九世

以時無別體依華以立華旣無□時亦如之

十主伴無□又此華葉理無孤起必攝無量眷屬圍繞

經云此蓮華有世界海微塵數蓮華

以爲眷屬此經所有眷屬互爲主伴具德圓滿

是故見此華葉卽是見於無盡法界

非是託此別有所表經云

此華葉等皆從無生法忍所起此一華葉旣具十種無□

餘一切事皆亦如是斯十玄門不出事理

若從事理無□交參

則有因陀羅網門微細相容門純雜具德門等若依事理逆順相融

則有具足相應門□顯俱成門相卽自在門等

是以一多相入而非一以相資不壞自相各各現故非一

以一多相卽而非異

以一多相攝互泯絶故非異則宗鏡之內凡有一法一塵

悉各具此十無□門如一蓮華葉法爾如是

若不見者圓信不成皆局方隅盡爲權漸

終不能一多卽入心境融通耳記釋蓮華十玄門

一同時具足相應門者夫十玄十對

凡擧一事必具十玄凡一玄門必收十對泛明一法

一一圓收十對者一敎義二事理三境智四行位

五因果六依正七體用八人法九逆順

十感應如一蓮華具玆十對萬法例爾一敎義

謂見此蓮華能生解故二事理

華卽是事擧體同眞故三境智華是所觀同智性故四行位

是萬行華隨位別故五因果

因事之華攬成果故六依正全是所依亦能依故

七體用體同眞性用應機故八人法

□攬爲人攝爲法故九逆順逆同五熱順十度故十感應

遍應一切亦能感故如一華旣爾

餘一切事准以知之如事法旣爾餘敎義等一切皆然

准思可見妙嚴品喩佛身云譬如虛空具含衆像

此擧佛身具足諸法也又晉經性起品頌云

三世一切劫佛刹及諸法諸根心心所

一切虛妄法於一佛身中此法皆悉現

是故說菩提無量無有邊亦約佛身心具也

又普賢三昧品云能令一切國土所有微塵

悉能容受無邊法界據能具之言

但以業用總由德相本自具足卽是德相令總見之卽爲業用

下業用准之十行品云此菩薩於其身中

現一切刹一切衆生一切諸佛入法界品云

善財見普賢一一身分一一毛孔

皆有十方一切世界三千界中地水等輪諸山河海人天宮殿種種時劫諸佛菩薩如見現在世界

如是前際後際一切世界中悉爾明見

乃至十方刹塵中現三世一切境界一切佛刹

一切衆生一切佛出興

一切菩薩及聞佛菩薩衆會言音斯□是同時具足相應門也

二廣狹自在門者先明廣狹後會通純雜

先明廣狹者如善財歎樓閣云

不動本處而能普詣一切佛刹者之所住處入法界品摩耶夫人云

又善男子彼妙光明入我身時

我身形量雖不踰本然其實已超過世間所以者何

我身爾時量同虛空悉能容受十方菩薩

受生莊嚴諸宮殿故如是等文皆廣狹自在也

次會通純雜者如云萬行紛披比華開錦上

此是諸藏純雜具德門然有二意

一者若以契理爲純萬行爲雜則是事理無□非事事無□

設如菩薩大悲爲純盡未來際唯見行悲

餘行如虛空若約雜門卽萬行俱修者

此二門異亦不成事事無□二者如一施門

一切萬法皆悉名施所以名純

而此施門卽具諸度行故名爲雜如是純之與雜不相障□

故名具德者則事事無□義成而復一中具諸度

諸度存卽相入門若一卽諸度復似相卽門

故不存之賢首改爲廣狹自在門

若華開錦上者意取五綵相宣華色雖異

一一之線皆悉通過通喩於純異喩於雜故常通常異

名爲無□不同繡□但異不通釋曰

若異而不通失一性圓融之道若通而不異

無萬行莊嚴之門今常異常通無間無斷

則眞體冥寂不□隨緣大用現前無妨正性

可謂比華開錦上猶雲起長空矣又賢首意云萬行純雜

有通事理無□及單約事說故廢之耳

謂同一法界故純不壞事相故雜

此卽事理無□也一行長行故純不妨餘行故雜

此但約事也故昔廢之而立廣狹今欲會取

卽事同理而遍故純不壞一多故雜

則亦有事事無□義耳如以入門取之則一切皆入

入中有多法門故名爲雜

如妙嚴品說諸衆海各各唯一解脫門純也

普賢菩薩得不思議解脫雜也入法界品中慈行童女云

我於三十六□河沙佛所修得此法彼諸如來各以異門

令我入是般若波羅蜜普莊嚴門

卽純雜無□也又善財童子所求

諸善知識各言唯知此法門又云多劫唯修此門者卽純門也

諸善知識皆推進云

如諸菩薩種種知見種種修行種種證得者此雜門也自言知一

推他有多自他雖異然屬一身此亦純雜無□門也

三一多相容不同門者

一多無□等虛室之千光由一與多互爲緣起力用交徹

故相涉入是曰相容不壞其相故云不同

如一室內千燈□照燈隨盞異一一不同

燈逐光通光光涉入常別常入□異□融故經頌云

一中解無量無量中解一了彼互生起

當成無所畏又卽如理之遍如理之包舒攝同時

若具作者一或唯入以一入一切故二或唯攝

以一攝一切故三卽入卽攝同時無□故

四非入非攝以入卽攝故非入攝卽入故非攝

五或具前四以是解境故六或絶前五

以是行境故行起解絶故華嚴經云

此菩薩於一毛孔中普能容納一切國土又云

一切身中悉能包納盡法界不可說不可說身

面衆生界無增無減

如一身乃至遍法界一切身悉亦如是故寂照神變三摩地經云

於其一切有情身中普能示現一有情身

又能於一有情身中普現一切有情之身

有情身中能現法身又能於法身中現有情身乃至能以一心

隨念悟入一切衆生無際劫數

普現所作業果異熟隨其所應開悟有情

悉令現見皆得善巧四相卽門者廢己同他者是相卽義

以上相入則此彼互存如兩鏡相照

但約力用交徹明耳今此約有體無體故言廢己

廢己卽己無體也同他卽他有體也如經頌云

一卽是多多卽一文隨於義義隨文

如是一切展轉成此不退人應爲說旣言展轉成

卽異體類相望也不思議法品云

諸佛知一切佛語卽一佛語此同類相卽也初發心品云

心以發故卽與三世一切諸佛體性平等

乃至云眞實智慧等者此顯位上下相卽也

入法界品云彌勒告大衆言餘諸菩薩

經無量百千億那由他劫乃能滿足菩薩行願

乃能親近諸佛菩提此長者子

於一生內則能淨佛刹等五隱顯門者如八日月者

卽取明處爲顯暗處爲隱而必同時故云俱成

不同十五日唯顯月晦日唯隱又暗處非無明

明處非無暗但明顯處暗隱暗處明隱

亦得云隱顯俱成故云隱顯俱成似秋空之片月

如八日月半顯半隱正顯卽隱不同晦日隱時無顯

不同望日顯時無隱則明下有晦晦下有明

如東方入處卽於東起如明下有闇

西方起處卽於西入如暗下有明故稱□密俱成

亦如夜摩天偈云十方一切處皆謂佛在此

或見在人間或見在天宮則見處爲顯

不見處爲隱非佛不遍十定品云

或見佛身其量七□或見佛身其量八□或見佛身其量九□

乃至或見佛身不可說不可說佛刹微□數世界量則見七□時七□顯餘量皆隱也

餘顯例然故彼喩云

譬如月輪閻浮提人見其形小而亦不減月中住者見其形大而亦不增

釋云見其大則大顯小隱見小則小顯大隱

而不增減則是□密俱成

餘一切法類可知也如經云摩耶夫人於此一處爲菩薩母

三千世界爲母亦然

然我此身非一處住非多處住亦隱顯義此處爲母此顯彼隱等

非一處住卽是一隱例有多顯非多處住

卽是多隱例有一顯亦是雙奪俱泯之句

非隱非顯□密之義然若約智幻卽業用門

約極位成卽德相門六微細相容門者經頌云

一一毛孔內各現無數刹卽業用門

又德雲比丘云住微細念佛門於一毛端處

有不可說如來出現悉至其所而承事故

此通於德相業用刊定記云此微細德不同相在德

彼約別體別德相望相在

此但當法卽具一切炳然齊著七因陀羅網門者此帝網觀

如一華一塵以稱性故能攝一切

餘塵餘法亦皆稱性何有一法而不攝耶

應以塵對餘刹以辯重重欲令易見旦以一塵望餘塵

謂一塵之內所含諸刹彼所含刹亦攬塵成

此能成塵亦須稱性塵旣稱性亦須含刹

第二重內所含諸刹亦攬塵成

塵復稱性亦須含刹第三重塵含第四重刹

第四重塵含第五重刹重重塵成重重稱性無窮無盡

猶如鏡燈以喩帝網若言帝網從喩受名

若就法立應名重現無盡門

如一珠之內頓現萬像如一塵內頓現諸法

但是一重一珠現於諸珠方成重重之義珠皆明淨如塵稱性

一珠現於多珠猶如一塵現於多刹塵

所現珠影復能現影如塵內刹塵復能現刹

重重影明重重互現故言至無盡釋曰

重重無盡者卽是一一法皆含眞如心性無盡之理

所以互遍重重如無盡意菩薩經云

無盡意言以一念慧成阿□多羅三□三菩提

我當如是覺了分別舍利弗是名菩薩一道無盡

又菩薩瓔珞本業經云佛子法門者

所謂十信心是一切行本是故十信心中一信心

有十品信心爲百法明門

復從是有法明心中一心有百心故爲千法明門

復從千法明心中一心有千心爲萬法明門

如是增進至無量明轉勝進上上法

故爲明明法門百萬阿僧□功德一切行盡入此明門釋曰

何以入此明門以自心明故能通萬法故

名之爲門況帝珠瑩淨影現重重

比塵刹性明能含萬法如觀佛三昧海經云佛告阿難

善法者所謂一切無量禪定諸念佛法

從諸心想生是名功德藏

雜華嚴經一乘修行者□密義記云緣起陀羅尼者一起而一切起

見一而見一切故一切諸法不可說不可說

一法中有十重重現顯此一法中所顯

一切法中亦復如是十重重顯現無盡無盡

如摩尼雨寶經十不可說十無盡故

以此陀羅尼無盡寶雨一切諸十不可說十無盡寶

此所雨寶中又雨十無盡寶乃至無盡無盡

故名因陀羅尼此中所明陀羅尼不有餘處

不出大日毘盧遮那法界身

此身卽是一切衆生身總持十不可說十無盡法故名陀羅尼

此身中有八種五摩尼若約圓融不問佛衆生

皆俱圓融顯現不可具說

凡夫不解故不得根五用聖者解故得根五用得五根用者

通名二種陀羅尼卽根本因陀羅尼

緣起陀羅尼八種五摩尼者一者上方體著有五摩尼

一眼·二耳·三鼻·四舌·五口·

二者左方有五摩尼一大指·二頭指·三中指·四無名指·

五小指三者右方五種摩尼卽右手五指

四者下方足亦五摩尼一大指·二頭指·三中指·

四無名指·五小指·五者下右方五摩尼義

卽右足五指六者就全身又五摩尼一頭·二左手·

三右手·四左足·五右足七者就五大五摩尼

一地·二水·三火·四風·五空

八者就五內又五摩尼一心·二肺·三腎·四脾·五肝辯業用者

一眼

此雨能遍照分別十方所有善惡法十無盡佛國土微塵數諸佛菩薩聲聞緣覺十不可說體相心行

又照見世間種種所有十不可說衆生十無盡苦樂等事

此光明寶摩尼王若不善用一刹那中沈苦輪□無有窮已

若善用一刹那中究竟無上菩提如一刹那

一切刹那亦爾二耳

此雨能分別世間種種苦樂等音聲又無漏聖者音聲

此光明寶摩尼王若善用卽一刹那中究竟無上菩提

若不善用一刹那中招無出期苦三鼻

此雨能分別一切世間種種名香

凡聖正報身分依報宮殿等香

又人間中種種作善作惡念善念惡乃至念無上菩提等香

此光明賢摩尼王若善用一刹那中究竟無上菩堤若不善

用一刹那中招十無盡苦四舌

此雨能分別演說十無盡佛刹塵數一切諸佛菩薩等十不可說無漏妙法

乃至一切世間善不善身口意業行等此光明寶摩尼王

若善用一刹那中究竟無上菩提

若不善用一刹那中招無出期苦五口

此雨能分別演說十佛刹塵數佛菩薩十不可說三業行十無盡諸衆生所有邪正等法此光明寶摩尼王

若善用一刹那中究竟無上菩提

若不善用一刹那中招無出期苦二者上左方摩尼

一一摩尼周遍十不可說法界

能雨十不可說天衣天饌華香等種種莊嚴雲此光明寶摩尼王

若善用一刹那中究竟無上菩提

若不善用一刹那中招無出期苦三者上右方五摩尼

如左方亦爾四者下方左五摩尼

雨能令飛行十方不可說十無盡法界虛空界佛國土海

歷事諸佛承給供養以此無□神足

一刹那中遍至十不可說一切衆生界示敎利喜□向佛道

無疲無厭此光明寶摩尼王

若善用一刹那中究竟無上菩提

若不善用一刹那中招無出期苦五者下方右五摩尼雨無盡寶

如左亦爾如上所說

一一身分中法界法爾十重重十無盡不可窮極如不思議品云

一切法界虛空等世界悉以毛端周遍度量

一一毛端處於一一念中

化不可說不可說佛刹微塵等身

乃至一一法中說不可說不可說佛刹微塵等名句文身充滿法界一切衆生

無不聞者盡一切未來際劫常轉法輪等

此則處以毛端該於法界時以刹那盡於劫海

謂於此處頓起業用謂於比時常起業用

此亦不待因緣諸佛法爾六者全身五摩尼者

若善用名金剛輪若不善用名地獄猛火輪

上方摩尼者名日月星宿摩尼

若善用不起風雷雲霧若不善用現種種不吉祥事

其餘四摩尼總名拒敵劍輪七者五大五摩尼

總名莊嚴佛國土成就衆生八者五內摩尼

此有十義一名因陀羅網體備五珠者

重重無盡義二名錠光頗梨如頗梨鏡頓現萬像故

三名圓鏡普現諸法無分別義

此二鏡二名一義四名滿月淸□解脫義息煩惱□故

五名烈火令無遺餘義如劫火故六名金剛杵

拒敵義破煩惱軍故七名閻浮金無&C-;無價義

八名無價摩尼雨寶無量亦無類義

九名無畏印如持世間大王印隨所至處得無畏故

十名大日如來

奪千電烈宿百千億十不可說日月光明義又因陀羅網者約喩說

網主卽天主

由宿世十不可說劫歷事供養諸釋梵王是故得此果報以此寶網莊嚴天宮殿

以化諸天衆悉令知一切善惡業報

諸天衆見此事已皆悉不放逸令勤行精進

乃以此網令類知十無盡重重法界法門

故顯其體德備五珠者如是無盡五珠五五爲部

其數無量何故得如是依報莊嚴者

由一念中如是以十無盡戒定慧解脫解脫知見五分法身等乃至演說十不可說十無盡法門海

熏修自身心故

得如是十無盡依報所有世界海中十不可說諸天衆皆悉流入大日毘盧遮那果海中如一念一切中亦如是不可窮盡

此皆去情思之是名體德備五珠也五珠者

白珠·赤珠·靑珠·黃珠·黑珠一爲本法

攝餘四珠如擧一爲本法

餘四隨擧爲本法亦如是又白珠中餘四現及本白影影又影現

如白珠現影中又影現一切珠亦如是

如是十重重十無盡不可具說

又諸衆生所造作業影現善惡無記現

又無漏聖人所證因果上中下位分於中皆具現

如天珠中現一切宮殿樓閣住楹□□現如是

是時諸天見此事已深起慈悲心救護心三業中不作惡心

勤行精進不敢放逸

又此五色珠中隨衆生業影現白中天淸淨業現赤中無記業現

靑中餓鬼畜生業現

黃中人間種種輪轉不相捨離世善業現黑中地獄種種苦業現

乃至十方諸佛八相成道靡不於中重重影現

心等五色珠因陀羅網亦如是

於中有業識細相轉識中相現識&C-;相目見可貪色時

眼脈走黃黃熏隨五摩尼黃色現

是名貪業現五道業作目見可瞋色時目脈走靑

靑熏隨色摩尼靑色現是名瞋業現五道業作

目見可善可惡不識不知色時目脈走黑

黑熏隨色摩尼黑色現是名癡業現五道業作純白色時

此諸天業現表而可知約實而言

一一業中皆具一切如是重重無盡卽德用自在門

是根本因陀羅尼□是實義非變化成

此是如理智中如量境界也

皆是法性實德法爾如是十重重藏十無盡藏

此約圓敎法以十數顯重重亦以十數顯無盡

又此天網能現一切影卽是意業能雨一切寶卽是身業

能出一切音聲卽是口業

然一切諸法皆從果海中出然還無不歸於果海中約實而言

至意此中在者正此果海之文處此中有三

一德用自在如珠喩二知根海三如根五用

如前已辯此知根海一種能知者有三種人一佛

二菩薩聲聞緣覺三凡夫云何根海

謂大日毘盧遮那智藏海此海中有三種波

此上三種人次第能知此海本來寂云何生波浪

由忽爾念無明風起於波浪云何波相

此無明風動智藏海中生波浪譬如以□盛淸水

初置火邊初時細動有如粒子

漸大動有如細流漸大動有如涌騰然此自然隨風之色

或得破種種穀破諸草木

或滋萌五穀成熟一切果實若欲起此風時

最初雲霞於外顯現然後起大風若此拔草木根栽及諸五穀

海上起黑雲若此破五穀一切果實

不拔草木根栽海上起靑雲

若此成熟五穀滋萌一切華草海上起白黃雲若此非善非惡

海上起慶色赤雲由此三種能知若此極細

一船師所知若此中二船師所知若此極&C-;相

於上現凡夫所知

如是毘盧遮那智藏海中有三風三波□密難知

良以一切衆生自心處內有八辦和合成蓮華此蓮華中有正遍知海

是名毘盧遮那智藏亦名蓮華藏莊嚴世界海

此海有三種波者一業相二轉相三現相

然此蓮華藏海有二種門一大藏金剛門

二差別金剛門然凡夫華未開發聖者華已開發

此未開發華□上有九孔名差別金剛門

此華莖上有一大孔是名大藏金剛門

凡衆生業將起從大藏門風起飄動心海

乃至涌出差別門中已後眼等五根面上乃至諸根中周流

不知手舞足踏手擎足擾動初發微細

是名業相諸佛境界次漸&C-;涌出差別門

未現面貌是名轉相諸菩薩聲聞緣覺境界

後於諸根貌面中顯現善惡相極&C-;是名現相

諸凡夫境界

若諸佛現在一刹那中了知十世九世無□如一刹那一切刹那亦爾

是名知根海又若網所張處謂諸宮殿若配法者

宮殿卽是支末因陀羅無盡五體德備五珠

卽是根本因陀羅若□密釋者

此天主因陀羅乃是一切衆生身中實性

往昔由與毘盧遮那如來俱同一因及諸釋師子俱同一善根故又此十不可說一切諸天衆

此皆謂諸十不可說同類十無量異類淸淨緣慮心是也

其餘一切不可說所現雜染業影

一切皆欲界一切雜染心是也又云

圓融國土差別世界海等種種境界不在心外此有師子臆中

五華藏互交□入十重重十無盡

由逆順成十華藏猶如因陀羅網互現影故又云

五華藏者過多不六減少不四

一切五部准此可知類八五相亦復如是五華藏者卽五色蓮

一白蓮·二赤蓮·三靑蓮·四黃蓮·五黑蓮·

是五蓮華皆悉由無生法忍所起

從大悲胎藏所生此華相色卽師子臆中五種色大蓮華

此卽經中所說師子勝相國是也

一約世間之五行方處釋色相者一者肺華

三葉白色似半月二者心華赤色有三角三者肝華

八葉靑色具五色四者脾華

一葉黃色有四隅五者腎華八葉黑色二約五大者一風

黑色似半月二火赤色三角三空

靑色具五四地黃色四方五水白色圓問

何故所配初後相違耶答肺名金金者西方白

良由肺內有息風故名風腎名水水者北方黑

良由有腎爲水能形物體性不相違也

此五華藏若異體謂諸華各各差別若同體

謂住一遍應故諸華中各皆由一華遍應多華故

各多華全爲其一華是故能有多箇一華

然彼多一華由本一華應多華故雖有多一華

然彼多一華與本一華體無差別故

是故名同體以諸緣起門內有三義故一不相由義

謂具自德故二相由義謂差別故三無□義

不可說故乃至由此緣起是法界家實德故

普賢境界具德自在無障□故

卽是圓滿敎主大日毘盧遮那如來

以如是圓滿鎔融廣大身

於如圓滿鎔融廣大蓮華藏莊嚴世界海中攝其餘樹形等圓滿鎔融廣大世界海

以如是圓滿鎔融廣大十不可說法界海爲境界

坐如是圓滿鎔融廣大蓮華藏半月形摩尼師子座

示如是圓滿鎔融廣大無盡攝生威儀身雲差別業用無邊無邊

如是重重無盡無盡而如來無來往無功用

此皆海印三昧中炳然顯現故亦法界法爾故能如是

如摩尼雨寶天鼓出音雖無功用所作得成就

如是所現雖廣大而論時不過一刹那

論處不出一塵如是一切皆一刹那所現如一刹那

一切刹那中亦如是如一塵

一切塵中亦如是也故知是心大海中有大菩提心

龍無邊無盡是心所有一切法無邊無盡

故名閻浮提中人之力所不能受持

如海雲比丘所持性起一品雖須彌山聚筆四天下塵數四海墨

不能書者良由是心性無盡故

智者不須遠求矣問何故蓮唯八葉

答謂三乘果德體周照而用未周故云八葉耳若化

周塵道中德滿十方乃名十葉今約少分四攝四無量

故名取八也一葉表一實五葉表五乘

和合爲蓮華體故名八葉又一切凡又心內夫心處雖未能自了

蓮華形今但視照此心令其開敷卽其內心亦自然而有八是三昧實故若視此心八葉之華

蓮華形今但視照此心令其開敷卽卽得與理相應此八葉者四方卽是表四攝

蓮華形今但視照此心令其開敷卽四隅卽表如來四智此華本來無生卽是菩提心

蓮華形今但視照此心令其開敷卽當知一切法門皆是從心而所有也若解是者

蓮華形今但視照此心令其開敷卽心華自然開能見佛如云心開意解卽此義也

蓮華形今但視照此心令其開敷卽開心者卽入無生門也又心內有四種摩尼

蓮華形今但視照此心令其開敷卽一者月藏卽是聲聞人月者淸□義

蓮華形今但視照此心令其開敷卽由有息煩惱□暑氣故名戒月藏二者日藏卽緣覺

蓮華形今但視照此心令其開敷卽日卽慧義

蓮華形今但視照此心令其開敷卽以大利慧能乾十二因緣大河故名慧日藏三者萎華寶

蓮華形今但視照此心令其開敷卽卽菩薩三藏總持辯才無邊可得佛果寶故菩薩如愚如朴

蓮華形今但視照此心令其開敷卽凡夫不知爲知如新淨華菩薩知爲不知

如萎華故名萎華寶四者寶淨卽諸佛是也

摩尼寶淸淨光明成就故名寶淨

此中諸寶凡夫愚癡不實實不能知

須試而後能知實實也

譬如有伽陀羅等四種炭火投於其中可試以月藏投火中雖不出出俱變色

以此當知非眞寶又以日藏投火中火中則變

出則歸本色以此當知非寶

又以萎華寶投火中雖不出出俱不變

假使不變猶雨寶有失以此當知非勝寶

又以寶淨摩尼寶投火中雖不出出俱不變又雨寶無盡

初二寶爲下寶中一寶爲中寶後一寶爲勝寶

如是心內四種眞摩尼試實不實何以得知

有無量四魔以聲聞投小叫喚地獄中已

雖不出出俱生疲厭心以此當知下劣性

又以緣覺投大叫喚地獄中已於其中則生疲厭心

出則得本心又以菩薩投火燒熱地獄中

雖不出出俱不變而恭敬善知識處漸有闕

由是當知雖不變少有失乎

又以佛投阿鼻大地獄中雖不出出俱不變亦無怖畏心

亦復供養善知識度諸衆生示現八相而不休息

常於諸道中代一切衆生受諸苦惱

無疲厭心譬如輪王寶馬一刹那周行四天下

而復於一切時中一切刹那中

周行塵方不生疲厭又云一切諸衆生從本以來

同一實性相覺時不增迷時不減不問凡聖

唯此一大日毘盧遮那之善巧性相及妄念時不改

凡夫時善惡無記

種種一切煩惱妄想所見種種一切諸法

國土山河沙石瓦礫樹木叢林群獸雌雄卵&C-;强弱互相食□

牝牡淫欲窟穴相奪

人間男女偸盜劫掠貪財貪色貪名貪利互相殺奪

乃至已生當生現生一切惡法性相乃至一切諸善法已作當作現作

乃至壁玉金銀赤白銅鐵珠珍珂貝

一切華香幡蓋宮殿樓閣凡一切諸所用物像

皆此大日毘盧遮那度生德用全此法界身雲

何以故若離此相已外

諸佛以何方便化度一切衆生類是故法界一法皆諸佛法

然一切凡夫違諸差別相起種種異見

由不知忽爾無明計種種異見如經中所說依正論釋

但是一善巧方便盤□屈曲成所依華藏

於一一華葉中顯十佛令知相雖萬差

皆是毘盧遮那十身所作十身差別機感多端耳

又緣起陀羅尼有二一淨緣起如淸渚起波

二染緣起猶濁河鼓浪淸濁雖異濕性無差

如淨緣返流聖地之中染緣隨流凡境之內

凡聖雖別一心湛然此猶約迷悟似分

若直了一心全成性起無復凡聖之號

曷有淸濁之文問

所云五根作用皆稱光明寶摩尼王悉能雨寶凡夫根器亦如是耶答經云

六自在王常淸淨所以稱王王是自在義

是以眼根任運觀色自在無□經云

譬如眼光照了前境其光圓滿得無增愛

又常在現量本性不遷豈非如王常得自在所稱摩尼者

是雨寶義如云應眼時若千日萬像不能逃影質

豈非雨寶義又云眼門放光照破山河大地

豈非放光義則玄鑒無遺幽微洞察

五根隨用亦復如是乃至意根一念千里無有障□

如云應意時絶分別照燭森羅終不歇

透過山河石壁間要且照時常寂滅

故知六根不惡還同正覺智者無爲愚人自縛

可謂身之寶藏心之明珠不說不知空沈苦海

先聖悲愍意在於斯矣又所陳法喩爲未信之人

此是世間摩尼況我心之雨寶

如將大海比我心之宏深且摩尼是質□之色法

豈同丹臺無盡之法財大海是有限之波瀾

寧等靈源不窮之性水乃略況於少分

可謂天地懸殊尋萬丈而未得毫釐指百分而□言一二

切忌自屈不肯承當耳

八託事顯法生解門者華嚴經云

百千億那由他不可說先住兜率宮諸菩薩衆以從超過三界法所生

離諸煩惱行所生周遍無□心所生

甚深方便法所生無量廣大智所生堅固淸淨信所增長

不思議善根所起阿僧祇善巧變化所成就

供養佛心之所現無作法門之所印釋曰

此上倂出因也又云

出過諸天諸供養具供養於佛者卽說多果也次一因成一果

經云以從波羅蜜所生一切寶蓋

於一切佛境界淸淨所生一切華帳無生法忍所生一切衣

乃至解諸法如夢歡喜心所生佛所住一切寶宮殿旣以無生忍唯生於衣等

故云一因一果後一因成多果謂但擧無生爲因

總生諸果故經云無著善根無生善根所生

一切寶蓮華雲一切堅固香雲一切無邊色華雲等

隨一事卽是無盡況一事皆是稱性故

皆卽是無盡法界但隨一義以名目之

如顯可重圓明卽名爲寶若云自在卽稱爲王

若爲潤益卽名雲等故金色世界卽是本性

彌勒樓閣卽是法門

勝熱婆羅門火聚刀山卽是般若無分別智等皆其事也

故一一事卽具無盡之法故立具足無盡之德不出於此

九十世隔法異成門者以時無別體依華以立

一念該攝十世融通

所以如見華開知是芳春茂盛結果知是朱夏彫落爲秋

收藏爲冬皆因於物知四時也

又一念九世成十世者九約於義一約實體體用相融故

常九常一無有障□體用相奪離九一相

故同果海令時融通無□自在略有四重

一相泯俱盡二相與兩存三相隨互攝

四相是互卽初中以本從末唯事而無理以末歸本

唯理面無事二中全事之理

非事故一相無時全理之事非理故九世不亂

三中由隨事之理故令一時能容一切時

由隨理之事故令一切時隨理入一時中多一反上

互入可知四中由卽理之事故

令一時卽一切時由卽事之理故令一切時卽一時故

唯理無物可相卽入唯事相□不可卽入

要以事理相從無□方有卽入思之可見

又如善財一生能辨多劫之行者

如毘目仙人執手旣善友力瞬息之間

或有佛所見經不可說不可說佛刹微塵數劫修行不倦

何得一生不經多劫仙人之力長短自在故

如世王質遇仙人&C-;令斧柯爛三歲尙謂食頃

旣能以長爲短亦能以短爲長

如周穆隨於幻人雖經多年實唯瞬息

故知世法佛法俱不可思議世法尙不可量何況佛法

不應以長短之時廣狹之處定其旨也

十主伴圓明具德者華嚴現相品云眉間出勝音菩薩

與無量諸眷屬俱出卽人眷屬佛放眉間

光明無量百千億光明以爲眷屬卽光明眷屬

又法界修多羅以佛刹微塵數修多羅

而爲眷屬卽法眷屬故隨一一皆有眷屬

若以餘經望但爲眷屬不爲主伴今言眷屬者

約當經中事以爲眷屬眷屬卽伴故證主件

此華事十玄例於餘事擧華旣爾

一塵等事亦然華上十門唯約事說謂華事上一切事

同時具足事廣狹無□事一多事

乃至主伴事此事華旣帶同時十義

又具餘敎義等十門謂事上有敎義同時具足敎義

廣狹敎義一多乃至主伴敎義又敎義至感應

各有同時等爲百門以事所依例餘所依

謂事法旣有百門二敎義爲百門乃至感應具百門

故有千門如敎義等有此千門

以所依例能依門亦成千門謂前以所依體事爲首

今以能依玄門爲首謂同時門中

具同時敎義同時事理同時境智乃至同時感應故有十門

同時門中具廣狹等

其廣狹等有廣狹敎義等故成百門二廣狹具百例同時門

三相入門具百四相卽門具百

乃至第十主伴門具百故成千門然其後千不異前千

但互擧爲首而成異耳若重重取之至於無盡者

結成無盡言重重取者謂如初一門中具十

十中取一此一亦須具十具百具千以不相離故

如一旣爾千門各十亦然則具十千

十千之中隨取其一亦具十千

如一千錢共爲緣起一錢爲首則具一千錢餘亦如是

則有千千千千之中隨取其一亦具千千

故至無盡又重重者一事之中亦有多境

一智之中復有多智等更相涉入亦無盡也

以是具德無盡法門唯普眼境界上智能入

故當勤修必成大益問

如何是十玄門安立所以答本是一心眞如妙性無盡之理

因體用卷舒性相卽入理事包遍緣性依持

義分多種略卽六相廣乃十玄

乃是諸佛菩薩德相業用一行一法皆具十玄悉入宗鏡之中

一心無盡之旨如華嚴演義云

一同時具足相應門以是總故貫於九門之初二廣狹門

別中先辯此者是別門之由

由上事理無□中事理相遍故生下諸門且約事如理遍故廣

不壞事相故狹故爲事事無□之始

三由廣狹無□所遍有多以己望多故有一多相容

相容則二體俱存但力用交徹耳

四由此容彼彼便卽此由此遍彼此便卽彼等

故有相卽門五由互相攝則互有隱顯

謂攝他他所見故有相入門攝他他無體故有相卽門

攝他他雖存而不可見故有隱顯門以爲門別故

故此三門皆由相攝而有

相入則如二鏡互照相卽則如波水相收隱顯則如片月相映

六由此攝他一切齊攝彼攝亦然故

有微細相容七由互攝重重故有帝網無盡

八由旣如帝網隨一卽是一切無盡故

有託事顯法九由上八皆是所依所依之法旣融

次辯能依能依之時亦爾十由法法皆然故

隨擧其一則便爲主

連帶緣起便有伴生門又&C-D;定記分德相業用各有十玄

德相十玄者一同時具足相應德二相卽德三相在德

四隱顯德五主伴德六同體成卽德

七具足無盡德八純雜德九微細德十因陀羅網德

二業用十玄者一同時具足相應用

二相卽用三相在用四相入用五相作用

六純雜用七隱顯用八主伴用九微細用

十因陀羅網用

故知無有一法不具無邊性德眞如妙用矣是以此重玄門名言路絶

隨智所演以廣見聞唯證方知非情所解

若親證時悉是現量之境處處入法界念念見遮那

若但隨文義所解只是陰識依通

當逆順境時還成滯□遇差別問處皆墮疑情

如鹽官和尙勘講華嚴大師云華嚴經有幾種法界對云

略而言之有十種法界廣而言之重重無盡

師□起拂子云是第幾種法界

當時低頭擬祇對次師訶云思而知慮而解是鬼家活計

日下孤燈果然失照出去問

諸總持陀羅尼門差別句義數若□沙

云何但於一心悉皆開演答離心無說離說無心

舒則□沙法門卷則一心妙旨微塵經卷

盡大千而未展全文普眼法門竭大海而不書一偈

如&C-;利天鼓演莫測之眞詮雷音寶林

說無生之妙偈安養國內水鳥皆談苦空華藏海中

雲臺盡敷圓旨所以華嚴經云

譬如諸天有大法鼓名爲覺悟若諸天子行放逸時

於虛空中出聲告言汝等當知一切欲樂皆悉無常

虛妄顚倒須臾變壞但□愚夫令其戀著

汝莫放逸若放逸者墮諸惡趣後悔無及

放逸諸天聞此音已生大憂怖捨自宮中所有欲樂

詣天王所求法行道佛子

彼天鼓音無主無作無起無滅而能利益無量衆生

阿彌陀經云復次舍利弗

彼國常有種種奇妙雜色之鳥白鶴孔雀鸚鵡舍利迦陸頻伽共命之鳥

是諸衆鳥盡夜六時出和雅音

其音演暢五根五力七菩提分八聖道分如是等法

其土衆生聞如是音已皆悉念佛念法念僧

斯則皆是頓悟自心更無餘法

此一心法界是諸經通體故如來所說十二分敎親從大悲

心中之所流出大悲心從後得智

後得智從根本智根本智從淸淨法界流出

卽是本原更無所從無有法離於法界而有此一心門

是一字中王亦名一語亦名一句思益經云

如佛所說汝等集會當行二事若聖說法

若聖默然何謂說法何謂默然答言若說法

不違佛不違法不違僧是名說法

若知法卽是佛離相卽是法無爲卽是僧是名聖默然

又善男子因四念處而有所說名聖說法

於一切法無所憶念名聖默然

斯正說時心契法理卽不說耳明非緘口名不說也

如入佛境界經云佛言文殊師利諸佛如來無有

人見無有人聞無有人現在供養

無有人未來供養文殊師利諸佛如來不說諸法一

不說諸法多文殊師利諸佛如來不證菩提

諸佛如來不依一法得名亦非多法得名文殊師利

諸佛如來不見諸法不聞諸法不念諸法

不知諸法不覺諸法文殊師利諸佛如來

不說一法不示諸法瓔珞經云

以一句偈訓誨八萬四千國邑大集經偈云

無量智者佛眞子數如十方微塵等於無量劫諮問佛

不盡如來一字義又云能以一字入一切法

爲衆生說是名般若波羅蜜無涯際總持經云

是般若波羅蜜一語能答萬億之心

首楞嚴三昧經云文殊言若人得聞一句之法

卽解其中千萬句義百千萬劫敷演解說

智慧辯才不可窮盡是名多聞大涅槃經云

若見如來常不說法是名具足多聞又云

寧願少聞多解義理不願多聞於義不了

卽是入此宗鏡一解千從雖廣引文只證此義

上根一覽已斷纖疑中下再披方能具信對根故爾

非法合然所以勝天王般若經云

佛復告善思惟菩薩言

賢德天子已於過去無量百千億劫修習陀羅尼門窮劫說法亦無終盡

善思惟菩薩白佛言世尊何等陀羅尼佛言

善男子名衆法不入陀羅尼善男子

此陀羅尼過諸文字言不能入心不能量

內外衆法皆不可得善男子無有少法能入此者

故名衆法不入陀羅尼何以故

此法平等無有高下亦無出入無一文字從外來入

亦無一字從此法出又無一字住此法中

亦無文字共相見者亦不分別法與非法是諸文字

說亦不減不說無增從本以來無起造者

無壞滅者善男子如文字心亦如是

如心一切法亦如是何以故法離言語亦離思量

本無生滅故無出入是名衆法不入陀羅尼

若能通達此法門者辯才無盡何以故

通達不斷無盡法故善男子能入虛空者

則能入此陀羅尼門華嚴出現品云佛子

菩薩摩訶薩應知如來音聲遍至普遍無量諸音聲故

應知如來音聲隨其心樂皆令歡喜

說法明了故應知如來昔聲隨其信解皆令歡喜

心得淸□故應知如來音聲化不失時

所應聞者無不聞故應知如來音聲無生滅

如呼響故應知如來音聲無主修習一切業所起故

應知如來音聲甚深難可度量故

應知如來音聲無邪曲法界所生故

應知如來音聲無斷絶普入法界故應知如來音聲無變易

至於究竟故佛子菩薩摩訶薩應知

如來音聲非量非無量非主非無主

非示非無示疏釋云收上十聲要不出三

約相則廣無量約體則無主宰約用則有顯示

今□雙非以顯中道謂莫窮其邊故非量

隨機隨時有聞不聞故非無量多緣集故非有主

純一法界生故非無主當體無生故無能示

巧顯義理故非無示更以四句明體用無□

謂一以用從體由體無不在故

能令上十類聲皆遍一切非唯遍聲

亦遍一切時處衆生如來法界等雖復於色等皆遍□不雜亂

若不等遍則音非圓若由等遍失其音曲

則圓非音今不壞曲而等遍不動遍而差韻

方成圓音二以體從用其一一音皆具含眞性

三用卽體故上十類聲皆不可得

唯第一義永離所執故法螺□震妙昔常寂名寂靜音

如空谷響有而卽虛

若不卽虛非但失於一音亦不得圓融自在四體卽用故寂面□宣

若天鼓無心而應一切長風隨竅萬吹不同

若不遍同非但失於能圓亦非眞一故經云

一切衆生種種語言皆悉不離如來法輪

何以故言音實相卽法輪故

是以衆生言音皆不出虛空性以性無不在則法輪遍一切處

無有間斷止觀云觀心攝一切敎者

毘婆沙論云心能爲一切法作名

若無心則無一切名字當知世出世名字悉從心起

若觀心僻越順無明流則有一切諸惡敎起

所謂僧□衛世九十五種邪見敎生

亦有諸善敎起

五行六甲陰陽八卦五經子史世智無道名敎皆從心起云何出世名敎皆從心起

寶性論云有一大經卷如三千大千世界大

記大千界事如中如小四天下三界等大者

皆記其事在一微塵中一塵旣然

一切塵亦爾一人出世以淨天眼見此大經卷

而作是念云何大經在微塵內

而不饒益一切衆生卽以方便破出此經以益於他

如來無□智慧經卷具在衆生身中

顚倒覆之不信不見佛敎衆生修八聖道破一切虛妄

見已智慧與如來等此約微塵附有爲喩

又約空爲喩者發菩提心論云譬如有人見佛法滅

以如來十二部經仰書虛空宛然具足

一切衆生無有知者久久之後更有一人

遊行於空見經□嗟云何衆生不知不見

卽便寫取示導衆生云何寫經

謂令衆生修八正道破虛空等修有多種

若觀心因緣生滅無常修八正道者卽寫三藏之經

若觀心因緣卽空修八聖道卽寫通敎之經

若觀心分別校計有無量種凡夫二乘所不能測

法眼菩薩乃能見之是修無量八正道卽寫別敎之經

若觀心卽是佛性圓修八正道卽寫中道之經

明一切法悉出心中心卽大乘心卽佛性

自見已智慧與如來等又觀心卽假卽中者

卽攝華嚴之經若觀心因緣生法生滅者

卽攝三藏四阿含敎如乳之經若觀心卽空者

卽攝共般若如酪之經

若其觀心因緣生法卽空卽假卽中者卽攝方等生□之經

若但用卽空卽假卽中者卽攝大品熟□之經

若用卽中觀心者

卽攝法華開佛知見大事正直醍□之經若用四句相卽觀心

卽有涅槃同見佛性醍□之經又若觀因緣

又觀因緣卽是佛性佛性卽是如來是名乳中殺人

若觀析空又觀析空卽是佛性佛性卽是如來

是名酪中殺人若觀卽空

又觀卽空卽是佛性是名生□殺人若觀假名

又觀假名卽是佛性是爲熟□殺人若觀卽中

又觀卽中卽是佛性是名醍□殺人今通言殺人者

取二死已斷三道淸淨名爲殺人

是名止觀攝不定敎又心攝諸敎有二

一者一切衆生心中具足一切法門如來明審照其心法

按彼心說無量敎法從心而出

二者如來往昔曾作觀心偏圓具足依此心觀爲衆生說

敎化弟子令學如來破塵出卷仰寫空經

故有一切經敎一心止觀攝盡華嚴經頌云

若欲三千大千界敎化一切諸群生

如雲廣布無不及隨其根欲悉令喜毛端佛衆無有數

衆生心樂亦無極悉應其心與法門

一切法界皆如是華嚴演義云至聖垂誥

鏡一心之玄極大士弘闡

燭微言之幽致雖忘懷於詮旨之域而浩汗於文義之海

蓋欲寄象繫之跡窮無盡之趣矣故知非言無以立其文

非文無以廣其義非義無以窮其玄

夫得其玄者則宗鏡無盡之旨矣旨旣無盡

不說不知今爲未知者言不爲已知者說

脫或諸宗異執見解差殊或空有相非大小各諍

斯乃不窮理本强說異同入宗鏡中勝負但息

如析金枝段段俱金

猶截瓊枝寸寸是寶間信入此法還有退者不答信有二種

一若正信堅固諦了無疑理觀分明乘戒兼急

如此則一生可誰論退耶

二若依通之信觀力&C-;浮習重境强遇緣卽退如華嚴論云

如涅槃經聞常住二字尙七世不墮地獄

如華嚴經云設聞如來名及所說法不生信解

亦能成種必得解脫至成佛故

何故經言第六住心及從凡夫信位猶言有退

此意若爲和會解云十信之中勝解未成未得謂得

便生繒慢不近善友不敬賢良爲慢怠故

久處人天惡業便起能成就大地獄業

若一信不慢常求勝友卽無此失

若權敎中第六住心可有退位實敎中爲稽滯者責令進修

如舍利弗是示現聲聞非實聲聞

所作方便皆度衆生使令進策如權敎中第六住心

可說實退何以故

爲權敎中地前三賢總未見道所修作業皆是有爲所有無明皆是折伏

功不强者便生退還若折伏有力亦不退失

如蛇有毒爲□力故毒不能起

但於佛法中種於信心謙下無慢敬順賢良

於諸惡人心常慈忍於諸勝己者諮受未聞

所聞勝法奉行無妄所有虛妄依敎□除

於三菩提道常勤不息夫爲人生之法法合如然

但不長惡而生何須慮退華嚴疏云

深心信解常淸淨者信煩惱卽菩提方爲常淨

由稱本性而發菩提心本來是佛更無所進

如在虛空退至何所

宗鏡錄卷第二十八

丁未歲分司大藏都監開板

宗鏡錄卷第二十九

慧日永明寺主智覺禪師延壽集

夫旣法輪遍一切處無有間斷常□說者

云何更逐會結集說處不同如華嚴九會之文

法華三周之說答廣略不等皆爲對機

以一顯多令入無盡如華嚴指歸云

謂於一刹那中則遍無盡之處頓說如此無邊法海

問云准此所說說華嚴會總無了時

何容有此一部經敎答爲下劣衆生於無盡說中

略取此等結集流通故有此部令其見聞

方便引入無際限中如觀□隙見無際虛空

當知此中道理亦爾視此一部見無邊法海

故知若提綱撮要一塵尙含法界一字卽演無邊

豈況九會三周之說乎如是解者

則一時一切時一說一切說又問若此多劫常□說者

何故如來有涅槃耶答說此經佛本不涅槃

法界品中開□檀塔見三世佛無涅槃者

又以攝化儀之中涅槃亦是說法攝生

與成道說法無差別故

復次舍那佛常在華藏□時說法元無涅槃常住故

乃知出世涅槃皆是衆生自見諸佛本不出世亦不涅槃故

入宗鏡中自然二見俱絶問法唯心說者

云何敎立五時聽分四衆答

諸佛無有色聲功德唯有如如及如如智獨存

凡有見聞皆是衆生自心影像則說唯心說聽唯心聽

離心之外何處有法如思益經云梵天言

何故說不聽法者乃爲聽經文殊言

眼耳鼻舌身意不漏是聽法也所以者何

於內六入不漏色聲香味觸法乃爲聽經

乃至梵天問得忍菩薩汝等豈不聽是經耶答如我等聽

以不聽爲聽古德云如來演出八辯洪音

聞者託起自心所現如依狀貌變起毫端

本質已無影像如在群賢結集自隨見聞

依所聞見結集自語良以離自心原無有外境

離境亦無內心可得諸傳法者非授與他

但爲勝緣令自得法自解未起無以悟他

自解不從他來他解寧非自起是故結集及傳授者

皆得影像不得本質無有自心得他境故

是知結集乃是自心所變之經至傳授者

傳授自心所變之法得影非質思而可知

若能常善分別自心所現能知一切外性非性

此人知見可與佛同所說之法與佛無異

悟入自覺聖智樂故寶性論偈云

天妙法鼓聲依自業而有諸佛說法者衆生自業聞如妙聲遠離

功用處身心令一切衆生離怖得寂靜

佛聲亦如是離功用身心令一切衆生

得證寂滅道又偈云譬如虛空中雨八功德水

到鹹等住處生種種異味如來慈悲雲

雨八聖道水到衆生心處生種種解味釋曰

如天鼓聲應諸天所知之量

猶龍王雨隨世間能感之緣證自法而不同成異味而有別法亦如是

隨見差殊於一乘而開出諸乘

從一法而分成多法華嚴探玄記云緣起唯心門者

此上一切差別敎法無不皆是唯心所顯

是故俱以唯識爲體然有二義一本影相對

二說聽全收初中通辯諸敎總有四句一唯本無影

如小乘敎以無唯識義故

達摩多羅等諸論師多立此義二亦本亦影如大乘始敎

衆生心外佛有微妙色聲等法

由聞者善根增上緣力擊佛利他種子爲因於佛智上

文義相生爲本性相敎

由佛此敎增上緣力擊聞法者有流善根種子聞者識上文義相生

爲影像相敎三十唯識論頌云展轉增上力

二識成決定護法論師等悉立此義

三唯影無本如大乘終敎離衆生心

佛果無有色身音聲事相功德唯有如如及如如智

大悲大願爲增上緣彼所化根熟衆生

心中顯佛色聲說法是故聖敎唯是衆生心中影像

故經偈云一切諸如來無有說佛法隨其所應化

而爲演說法又偈云如來法身不思議

無色無相無倫匹示現色像爲衆生

十方受化靡不見如是非一龍軍堅慧諸論師等□立此義

四非本非影如頓敎中非直心外無佛色等

衆生心內所顯之佛亦當相空

以唯是識無別影故色等性離無所有故一切無言

無言亦無故是故聖敎卽是無敎之敎如經頌云

如來不出世亦無有涅槃又密嚴經

明佛常在法界無出世等龍樹等宗多立此義

此有四說總爲一敎圓融無□皆不相妨

以各聖敎從淺至深攝衆生故思之可見

第二說聽全收者亦四句一離佛心外無所化衆生

況所說敎是故唯是佛心所顯此義云何

謂諸衆生無別自體攬如來藏以成衆生

然此如來藏卽是智證爲自體是故衆生擧體

總在佛智心中經頌云

諸佛悉了知一切從心轉又云如來菩提身中

悉見一切衆生發菩提心成等正覺乃至見一切衆生皆已寂滅

亦復如是皆悉一性以無性故又頌云

三世一切劫佛刹及諸法諸根心心法

一切虛妄法於一佛身中此法皆悉顯

是故離佛心智無一法可得二總在衆生心中

以離衆生無別佛德故此義云何

謂佛證於衆生心中眞如成佛亦以始覺同本覺故

是故總在衆生心中從體起用應化身時

卽是衆生心中眞如用大更無別佛三隨一聖敎全唯二心

以前二說不相離故謂衆生心內佛

爲佛心中衆生說法佛心中衆生

聽衆生心中佛說法如是全收說聽無□是謂甚深唯識道理

四或彼聖敎俱非二心

以兩俱形奪不□顯故雙融二位無不泯故

謂佛心中衆生無聽者故衆生心中佛無說者故

兩俱雙辯二相盡故經云夫說法者無說無示

其聽法者無聞無得又經頌云衆生所生不是生

亦無流轉生死中又經頌云如來不說法

亦不度衆生等是故此四於一聖敎圓融無□

方爲究竟華嚴演義問云生佛約體雖同

相用自別豈得全同釋云從體起用用不異體

體旣衆生之體用豈離於衆生故依體起用

卽是衆生心中眞如用大更無別佛

若爾起信論中已有此義何以獨明華嚴爲別敎耶

釋云

起信雖明始覺本覺不二體相用三大攸同而是自心各各修證不言生佛二互全收

是則用起信之文成華嚴之義

又說聽全收生佛相在者略擧二喩

一者如一明鏡師弟同對說聽以師取之卽是師鏡

弟子取之是弟子鏡鏡喩一心師弟喩生佛

是謂弟子鏡中和尙爲和尙鏡中弟子說法

和尙鏡中弟子聽弟子鏡中和尙說法

諸有知識請詳斯喩此喩猶恐未曉

又如水乳和同一處而互爲能和所和且順說聽以能和爲說

所和爲聽且將水喩於佛乳喩衆生

應言乳中之水和水中之乳水中之乳受乳中之水

雖同一味能所宛然

雖能所宛然而互相在相遍相攝思以准之又衆生心中佛者

此明衆生稱性普周而佛不壞相在衆生心內

言爲佛心中衆生說法者

此明佛心稱性普周而衆生不壞相在佛心內也更無別理

但說聽之異耳是知一切衆生語言皆法輪正體

若離衆生言說卽佛無所說先德云

若離方言佛則無說聖人無心以萬物心爲心

聖人無身亦以萬物身爲身卽知聖人無言

亦以萬物言爲言矣華嚴論云

一切凡聖境界莊嚴果報以爲敎體此乃見境發心不待說故

見惡厭之見善樂之總能起善故

又一切法無非佛事故

又以一切法自性淸淨以爲敎體以觀察力心契自相應故不待說故

又以行住坐臥四威儀以爲敎體

見敬發心不待語故肇論云爲莫之大故乃反於小成

施莫之廣故乃歸於無名何謂小成

通百千□沙之法門在毛頭之心地何謂無名

形敎遍於三千無名相之可得

故須宗說雙通方成師匠所以經偈云宗通自修行說通示未悟

眞覺大師云宗亦通說亦通

定慧圓明不滯空宗通是定說通是慧

則宗說兼暢定慧雙明二義相成闕一不可如法華經云

定慧力莊嚴以此度衆生又昔人頌云說通宗不通

如日被雲朦宗通說亦通如日處虛空故知

若先了宗說則無過故法華序品偈云

又見諸菩薩知法寂滅相各於其國土

說法求佛道又凡有詮表形於言敎者皆是明心

不詮餘法或言廣大自在此約德相以明心

或言寂滅無爲此約離過以明心乃至或說事

是心之事或說理是心之理

故云千經萬論皆是言心豈止宗鏡耶如法華經云

爲一大事因緣故出現於世凡言大者莫越於心

於五大之中虛空最大尙爲心之所含

故首楞嚴經云空生大覺中如海一□發又云

寂照含虛空此大非對數量稱大

又非形待稱大故云一大事又此一非一如法句經頌云

森羅及萬像一法之所印一亦不爲一

爲欲破諸數是知諸佛出世祖師西來皆明斯旨

非爲別事矣起信□云一心該於萬有

萬有不出一心者此但意在出體不在收於萬法

恐存物外之見故總該之

然諸敎中皆說萬法一心而淺深有異今約五敎略而辯之

一愚人法聲聞敎假說一心

謂世出世間染淨等法皆由心造業之所感故

若推徵則一心之義不成以立前境故云假說

二大乘權敎明異熟賴耶以爲一心

三界萬法唯識變故三終敎說如來藏以爲一心

識境諸法皆如夢故四頓敎泯絶染淨以說一心

爲破諸數假名故五圓敎總該萬有以爲一心

事理本末無別異故如上所說前淺後深

淺不至深深必該淺

所以宗鏡雖備引五敎一心證明唯指歸圓敎一心總攝前故又如□云

一心爲如來所說法之根本者

蓋緣如來依此一心而成就故

是則信解行證皆依此心從微至著未嘗離此若離於心得成佛者

無有是處離此有說者皆外道敎也

所以起信論云所言法者謂衆生心

是心則攝一切世間出世間法依於此心顯示摩訶衍義

疏釋云

辯法功能以其此心體相無□染淨同依隨流返流唯轉此心

是故惹隨染成於不覺則攝世間法若不變之本覺

及返流之始覺則攝出世間法此猶約生滅門中辯

若約眞如門者則鎔融含攝染淨不殊

如上所指盡理無過然一切染淨之法法無自立

唯心所轉是知因心成法法豈非心

所依旣全是心能依何得有異以能依從所依起故

如波從水起器自金成本末皆同體用無際

法苑義林云遍詳諸敎所說一切唯識不過五種

一境唯識阿毘達磨經頌云鬼傍生人天

各隨其所應等事心異故許義非眞實

如是等文但說唯識所觀境者皆境唯識

二敎唯識由自心執著等頌皆敎唯識三理唯識

三十頌云是諸識轉變分別所分別

由此彼皆無故一切唯識如是成立唯識道理

皆理唯識四行唯識菩薩於定位等頌

四種尋思如實等皆行唯識五果唯識佛地經言

大圓鏡智諸處境識皆於中現

又如來功德莊嚴經頌云如來無垢識是淨無漏界解脫一切障

圓鏡智相應如是諸說唯識得果皆果唯識

此中所說境敎理行果等五種唯識

總攝一切唯識皆盡然諸敎中就義隨機

於境唯識種種異說或依所執以辯唯識楞伽經頌云

由自心執著心似外境現以彼境非有

是故說唯心但依執心虛妄現故或依有漏以明唯識

華嚴經云三界唯心就於世間說唯識故

或依所執及隨有爲以辯唯識三十頌云

由假說我法有種種相轉彼依識所變

依識自體起或依有情以辯唯識無垢稱經云

心淸淨故有情淸淨心雜染故有情雜染

或依一切無有諸法以辯唯識解深密經云

諸識所緣唯識所現或隨指事以辯唯識

阿毘達磨論引契經頌云鬼傍生人天各隨其所應

隨指一事辯唯識故如是等說無量敎門

類攝諸敎理義盡者唯第五敎總說一切爲唯識故

乃至辯名離合會釋者離者別也合者同也

諸經論各各別說諸觀等名今合解云

但是唯識之差別義非體異也一名有三十二類

華嚴等經中遮境唯識名爲唯心辯中邊論

遮邊執路名爲中道般若經中明簡擇性

名爲般若法華經中明究竟運載名曰一乘

此之四名通能所觀若約眞俗境觀者

正智唯眞加行後得□通眞俗若言證者後得唯俗

勝□經中遮餘虛妄名一實諦

顯法根本亦名一依由空而證又是空性亦名爲空

彰異出纏顯撮佛德佛從中出名如來藏

明體不染貞實法性名自性淸淨心

功德自體亦名法身能出四乘能入二乘亦名一乘

與法華一乘別無垢稱經

遮理有差別名不二法門大慧經中表無起盡亦名不生不滅

涅槃經中彰法身因多名佛性

離縛解脫亦名涅槃楞伽經中表離言說名不思議瑜伽等中

顯不可施設名非安立攝大乘等

顯此遍常等名圓成實對法論等明非妄倒

名曰眞如此之十五類名唯所觀理唯眞智境

恐文繁廣略擧爾所非更無也

謂諸法界法性不虛妄性不變異性平等性離生性法定法住法位眞際虛空界無我勝義不思議界等

乃至瑜伽論中施設非施設淺深異故

名爲安立非安立諦

卽勝□經有作四聖諦無作四聖諦涅槃經中亦名勝義世俗二諦

乃至解深密等顯一切法有無事理種類差別

名爲三性顯三俱無遍計所執亦名三無性

又瑜伽等中明離繫之方便亦名三解脫門

表印深理名三無生忍大智度論

顯示差別名四悉檀諸論以後觀細亦名四如實智

仁王經中位別印可亦名五忍如是一切雖異名說

皆是此中唯識境智差別名也

又或說因果體俱一識作用成多一類菩薩義

或因果俱說二決擇分中有心地說謂本識及轉識

或唯因說三辯中邊論頌云識生變似義

有情我及了或因果俱說三三十唯識論云

謂異熟思量及了別境識多異熟性

故偏說之阿陀那名理通果或唯果說

四佛地經等說四智品或因果俱說此處闕第五義

諸本皆無六隨順小乘經中說六識或因果俱說七

諸敎說七心界或因果俱說八謂八識或因果合說九

楞伽經第九頌云八九種種識如水中諸波

此依無相論同性經中彼取眞如爲第九識

眞一俗八二合說故

今取淨位第八本識以爲第九染淨本識各別論故所依本故

第九復名阿末羅識故第八染淨別說以爲九也

如是所說諸識差別一往而論依成唯識論云

八識自性不可言定異因果性故無定性故

如水波故亦非定一

行相所依緣相應異故起滅異故熏習異故楞伽經頌云心意識八種

俗故相有別眞故相無別相所相無故

如是一切識類差別名爲唯識此幻性識

若加行觀唯共非自若後得觀自相觀

一一依他各各證故如上所引是知諸佛所證菩薩所修

若敎若理若因若果

若行若位乃至世間出世間一切萬法無有纖毫一法不是心者

宗鏡大旨見聞信向之者如寶印所印

明鏡所照可永絶纖疑矣但一切毛道異生

或居不定聚者習性易染猶如白絲如孟子云

人性猶湍水決東則東決西則西

猶如尺□食黃而身黃食蒼而身蒼且八識藏中

十法界種子具有隨所聞法卽發起現行

若聞宗鏡之文卽熏起佛乘種子

然須染神入心窮源見性不俟耳入口出但記浮言

如苟卿子云君子之學入乎神著乎心布乎四支

動靜皆可爲法小人之學入乎耳出乎口

口耳之間則四寸耳何足美七尺之軀者也

問十方諸佛無盡敎海廣大無邊

云何於十帙之中而言搜盡答若歷事廣分

言過無窮之敎海若撮其妙旨理盡百卷之要文

一言已達其原況乎十帙

以無量經敎皆是一心所以法華經云種種言詞演說一法

如傳大士行路難云君不見心相微細最奇精

非作非緣非色名雖復恬然非有相

若凡若聖己之靈此靈無形而常應

雖復常應實無形心性無來亦無去緣慮流轉實無停

正覺覺此眞常覺方便鹿苑制尊經又云

能知此心無隔□生死虛妄不能羈

而此一心皆悉具八萬四千諸律儀思益經云

譬如大火一切諸□皆是燒相如是諸善男子

所說法皆入法性故知一切凡聖所有言說

皆入宗鏡之中終無異法所以經偈云&C-;言及細語

皆歸第一義乃至前後橫□之說廣略之文

一一皆爲引入第一義中若實入其中

則佛法皆平現不用記一字念盡一切經

不用解一法會盡無邊義不用說一句常轉正法輪

不用擧一步遍參法界友

何者若記得是想邊際若解得落意根中若說得是辯才門

若參得墮外學地□不于自己事宗鏡中不收

如手撮虛空徒勞心力所以迎之不見其首

隨之不見其後存之一一皆空

亡之處處咸有故志公和尙云佛祖言外邊事

取著元來還不是作意搜求實勿□

生死魔來任相試先德云第一不得於一機一敎邊守文作解

實無有定法如來可說我宗門中不論此事

但知自心卽休不更用思前慮後又偈云

千般比不得萬種況不成智者不能知

上賢亦不識問旣談無言之道絶相之眞

云何遍引言詮廣明行相答

非言何以知乎無言非相何能顯乎無相華嚴經偈云

了法不在言善入無言際而能示言說如響遍世間

淨名經云夫說法者無說無示不言不說

故云當如法說又云無離文字說解脫也

法華經偈云諸法寂滅相不可以言宣

以方便力故爲五比丘說又偈云

又見菩薩安禪合掌以千萬偈讚諸法王斯皆以無言顯言

言顯無言也又華嚴經頌云佛以法爲身

淸淨如虛空所現衆色像令入此法中又偈云

色身非是佛音聲亦復然亦不離色聲

見佛神通力金剛經云若見諸相非相則見如來

斯皆以相顯無相也則無言不□言

無相不□相故知無言卽言曾無別體相卽無相

豈有異形故經偈云無中無有二無二亦復無

三界一切空是則諸佛見且諸佛見中

寧立有無同異見耶故先德云是以佛證離言

流八音於聽表演大藏於龍宮故知至趣非遠

功行得之則甚深言象非近虛懷體之而目擊

言絶之理而非絶繁興玄藉而非興

故卽言亡言也所以無言之言橫分敎海

非有之有高立義天如唯識疏序□釋云疏云

無言之言風警非有之有波騰此四句疏文

前二句顯佛本質敎後二句顯聞者影傲敎

何者謂佛說之敎離心無體名爲無言從心現故

名之爲言此爲能擊發如似風警

卽佛於利他後得智上有三乘十二分敎□然顯現

卽與衆生爲增上緣

欲令聞者識上有文義相生故云無言之言風警也非有之有波騰者

卽聞者識上文義相生因質起敎故

有似波騰離心無體名爲非有從心現故

名之爲有又云悟之者得理亡言迷之者

執文遺旨證之者言理一心

是知若入宗鏡無旨外之文可執無文外之旨可尊

理事雙消悟迷俱絶問從禪定而發慧因靜慮以證眞

何不令息念澄神冥宗照體

故云禪能洗根情之欲垢□結使之高山滅覺觀之猛風

遮煩惱之毒箭曷乃廣論總別說佛說心

惑亂初機有違正典答夫禪有四種

一作異計□上厭下而修者是外道禪

二信正因果亦以□厭而修者是凡夫禪

三了生空理證偏眞之道而修者是小乘禪

四達人法二空而修者是大乘禪若背敎而唯成闇證

只爲己眼不明守默而但坐癡禪所以慧心弗朗

徒興邪行空濫眞修入道之初敎觀須具

執觀門而棄敎旨終成上慢之愚徇他說而背自心

實招數寶之□所以華嚴明成就無生之慧

先顆多聞佛藏說速入涅槃之門皆因聽法

如佛藏經頌云百千啞羊僧無慧修靜慮

設經百千劫無一得涅槃聰敏智慧人

能聽法說法□念須兜頃必速至涅槃

此頌是自利入道也又經頌云假使頂載塵沙劫

身爲床座遍三千若不傳法利衆生

決定無能眞報者斯頌乃利他報恩也

華嚴明菩薩證無生慧光皆因善巧多聞

又聞有助觀起信之功能圓自行說有斷疑成佛之力

可以化他故華嚴經頌云譬如闇中寶無燈不可見

佛法無人說雖智不能了

是以說圓頓敎印衆生心開大施之門成無邊之益

若不以此示人雖有利他而不盡善所益旣□

用力尤多若直指自心全提家寶

如傾囊倒藏大施無遮徹果該因究竟常樂所以輔行記云

若以權法化人法門雖開不名傾藏

今於一心開利物門傾□密藏示眞實珠心旣不窮

藏亦無量藏旣無量珠則無邊

含一切法故名爲藏理體無缺譬之以珠

是則開示衆生本有覺藏非餘外來維摩經云法施會者

無前無後一時供養一切衆生

是名法施之會什法師云若一起慈心則十方同緣

施中之最莫先於此故曰無前後也肇法師云

夫以方會人不可一息期以財濟物

不可一時周是以會通無隅者彌綸而不漏

法澤冥被者不易時而同覆故能卽無疆爲一會

而道無不潤虛心懷德而物自賓

曷爲存濡沫之小慧捨江海之大益置一時之法養

而設前後之俗施乎夫財養養身法養養神

養神之道存乎冥益何則群生流轉

以無窮爲塵路冥冥相承莫能自返

故大士建德不自爲身一念之善皆爲群生

以爲群生故行願俱果行果則已功立願果則群生益

已功立則有濟物之能群生益則有返流之分

然則菩薩始建德於內群生以蒙益於外矣

何必待哺養啓導然後爲益乎菩提者

弘濟之道也是以爲菩提而起慈者

一念一時所益無際矣則是承宗鏡之光遍法界之照

寧有遣餘乎如首楞嚴疏□云心靈萬變者

坐禪在定時魔境千差俱不識昔有禪師在山坐

見一孝子擎一死屍來向禪師前著便哭云

何故殺我阿母禪師知是魔思云

此是魔境我將斧斫□可不得解脫便於柱上取斧

遂斫一斧孝子走去後覺股上濕

便看乃見血不期自斫斯乃正坐禪時心中起見

遂感外魔來入行人心不知皆由自心

或自歌舞等元是自心影像

故知若了唯心諸境自滅何處心外別有境魔耶又昔有禪師坐

時見一□來在前禪師將是魔

則緩擎把□鼻□唱叫把火來乃見和尙自把鼻唱叫

明知由心變但修正定何有魔事如經云

汝心不明認賊爲子五十重魔境皆由妄心爲賊子

盜汝法界中法財智寶

處三界往來貧窮孤露之苦間世間染法有貪瞋癡爲所治

出世淨法有戒定慧爲能治

則眞俗互顯能所對治行相分明理事具足

云何但說一心之旨能□萬法乎答古德云至道本乎其心

心法本乎無住無住心體靈知不昧

則萬法出生皆依無住一心爲體

離心之外無別有法如群波依水離水無波萬像依空

離空無像大莊嚴論偈云遠離於法界

無別有貪法是故諸佛說貪出貪餘爾如佛先說

我不說有異貪之法能出於貪瞋癡亦爾

由離法界別法無體故是故貪等法性得貪等名

此說貪等法性能出貪等此義是經旨趣

又頌云於貪起正思於貪得解脫故說貪出貪

瞋癡出亦爾釋曰離貪之外無別有法

以貪法界故則一切法趣貪是趣不過

何者若於貪趣正思了貪無自性則於貪得解脫

若於貪起邪想迷貪生執著則於貪被繫縛

繫縛解脫遂成眞俗二門

於眞俗二門則收盡染淨諸法貪一法旣爾

餘瞋癡等八萬四千煩惱塵勞門亦然一一遍含法界故

斯乃是諸經旨趣之門亦可全證宗鏡大意矣

若迷方便貪諸義門則疑□水以漂人

望乾城而投足憑虛自失得實何憂

此一心之旨萬德攸歸若善若惡皆能□轉若逆若順悉使善成

所以十玄門中有唯心□轉善成門古釋云

所言唯心□轉者前諸義門等

□是如來藏性淸淨眞心之所建立若善若惡隨心所轉

故云□轉善成心外無別境故言唯心也

若順轉卽名涅槃經云心造諸如來

若逆轉卽是生死經云三界虛妄皆一心作

生死涅槃皆不出心是故不得定說

性是淨及與不淨也故涅槃經云佛性非淨亦非不淨

淨與不淨皆唯心故離心更無別法也

楞伽經偈云唯心無境界無塵虛妄見

故知逆順唯由人轉苦樂自逐緣分一念無住眞心

塵劫未曾改變但隨智分別所見不同

涅槃疏云若言心性本淨爲惑所覆

猶屬敎道且順權說若云本心淸淨衆生聞者起於邪見

謂心卽是不肯修道

爲令衆生斷除貪等方見佛性故云終不定說等

若依實理心性本來未淨猶如無始唯□無水

雖全是□則不得云□不是水衆生心性亦復如是

雖本是無明則不得云非是三德□藏

是故圓人唯觀無始三道卽三德故不同權人□覆方見

金剛三昧經云梵行長者言諸法一味

云何三乘其智有異佛言長者

譬如江河淮海大小異故深淺殊故名文別故

水在江中名爲江水在淮中名爲淮水

在河中名爲河水俱在海中唯名海水法亦如是

俱在眞如唯名佛道是以縱橫幻境在一性而融眞

寂滅靈空寄森羅而顯相如華嚴經頌云

譬如一心力能生種種心如是一佛身

普現一切佛華手經偈云若欲以一念遍知一切心

是心無形色如幻不堅固賢劫定意經云

見於證明三界如幻一切本元無所違失

是曰一心又云以是名號爲無所有有所睹見

見一切本是曰一心如經偈云廣博諸世界

無量無有邊知種種是一知一是種種

何者一是萬法之一以心爲自性故所以古頌云

萬法由心生心淸萬法淸五通無障□

心王如眼請月燈三昧經云爾時世尊

知月光童子心所默念而作偈問告月光童子言

若菩薩與一法相應皆悉能獲最勝功德

速成阿□多羅三□三菩提何謂一法童子

若菩薩於一切法體性如實了知乃至偈言

諸法但說一所謂法無相是智者所說如實而了知

若說如是法菩薩了知者彼得無□辯

說億脩多羅導師所加護顯示於實際

不分別假名曾無有所說以一知一切以一切知一

雖有種種說而不起於慢其心能了知

一切法無名隨順學諸名而演說眞實釋曰

若如實了知一切法體性卽自心體性

觀一切法悉皆無名無相以假名相說演其眞實

令歸無相之眞原無名之實際

則入脩多羅敎海辯說無窮又如經云童子其心無性

又無形色不可睹見童子

如是心體性卽是佛功德體性

如是佛功德體性卽是一切諸法體性以是義故童子

若菩薩說一切法體性一義如實知者名爲菩薩

寂滅於心善解三界出離善根如實了知如實知見能如實說

無有異說乃至善解離文字法善解分別字智

善解離語言法等又楞伽經偈云

不生現於生不退常現退同時如水月萬億國土現

一身及無量燃火及&C-D;雨心心體不異

故說但是心心中但是心心無心而生

種種色形相所見唯是心又偈云心中無斷常

身資生住處唯心愚無智無物而見有

又偈云佛子見世間唯心無諸法種類非身作

得力自在成何以故若得心王一切自在

要成卽成非他所□如持地菩薩云

我常於一切要路津口田地

險隘有不如法妨損車馬我皆平&C-;乃至遇毘舍如來摩頂

謂我當平心地則世界地一切皆平何以故

由心不平其地卽不平如舍利弗

心有高下見丘陵坑坎是知提綱撮要莫越觀心

見道不隔刹那取證猶如反掌陳文帝法華懺文云

理無二極趣必同歸但因業因心稟萬類之識

隨見隨著異群生之相梁武帝金剛懺云

得之於心然後爲法是以無言童子

妙得不言之妙不說菩薩深見無說之深

所云理無二極趣必同歸者則一法標宗異途泯跡

不言之妙無說之深者若不親證自心

曷乃洞其深妙則言思道斷冥合斯宗矣

唐德宗皇帝云夫萬有之法本緣於心心生法生

心滅法滅故以心觀心心外無法心性常住

道其遠乎如先德云夫修道之體自識常身

本來淸淨不生不滅無有分別自性圓滿

淸淨之心此是本師故知自眞心自然而有

不從外來於三界中所有至親

莫過於心問生佛同體何故苦樂有殊答

諸佛悟達法性皆自然了心原妄想不生不失正念

我所心滅故不受生死卽究竟常寂滅

以寂滅故萬樂自歸一切衆生迷於眞性

不達本心種種妄想不得正念故卽憎愛

以憎愛故心器破壞卽受生死故諸苦自現

欲知法要守心第一若一人不守眞心得成佛者

無有是處故云制心一處無事不

一切萬法不出自心八萬法門三乘位體一切賢聖

論其宗敎莫非自心是本文句疏云若尋敎跡

跡廣徒自疲勞若尋理本本高高不可極

日夜數他寶自無半錢分但觀己心之高廣

□無窮之聖應機成致感逮得己利

故用觀心釋當知種種聲敎若微若著若權若實

皆爲佛道而作筌&C-AB;大經偈云&C-;言及軟語

皆歸第一義此之謂也法華方便品偈云

我本立誓顆普令一切衆亦同得此道

如我等無異又偈云正直捨方便但說無上道

此正不指世間爲正不指螢光析智爲正

不指燈炬體法智爲正不指星月道種智爲正

乃指日光一切種智爲正

此流通非爲楊葉木牛木馬而作流通非流通半字

非流通共字非流通別字

純是流通圓滿脩多羅滿字法也如宗鏡一光更無餘照

不唯位高行滿亦乃因深果圓巧拙頓殊遲速莫等

如大智度論云

譬如治病苦藥鍼灸痛而得差如有妙藥名蘇陀扇陀

病人眼見衆疾皆愈除病雖同優劣法異

聲聞菩薩敎化度人亦復如是

苦行頭陀初中後夜勤心禪觀苦而得道聲聞敎也

觀諸法相無縛無解心得淸淨菩薩敎也是以了心實相悟在刹那

積行而成因□果遠但有一毫之善

悉隨喜□向實相之心乃至四威儀中觸途成觀

念念契旨步步入玄不令一塵而失眞智

如箭射地無不中者故論云復次正□向

菩薩應作是念如十方三世諸佛所知用無上智慧

知諸善根相一切智人中佛第一勝

佛所知諸善根必是實相如佛所知

我亦用如是善根相□向譬如射地無不著時若射餘物

或著或不著如諸佛所知隨喜如射地無不著

若用餘道隨喜如射餘物或著或不著

如是□向是爲不謗諸佛

故知信解實相心入宗鏡內擧念皆是無往不眞

方順佛所知不謗三寶若得實相智慧所□

一切萬行悉皆成就如大鵬影覆其子令子增長如今學人

但自直下內了自心莫疑外境

心若得了外境皆虛一法□通萬像盡歸心地一輪有阻

千車悉滯脩途明明而只在自知

念念而無非眞實外&C-;□鑒不慮他疑內密難窮

唯應親證如龐居士偈云中人樂寂靜

下士好威儀菩薩心無□同凡凡不知

佛是無相體何須有相持但令心了事

遮莫外人疑如人渴飮水冷暖自心知

又如外書中云有威名於世者若呼其名則可以止兒啼

魏略云張遼爲孫權所圍遼復入

權衆破走由是威震江東兒啼不止

其父母以遼名恐之便止又燉煌實錄云

宗質直破虜有威名兒啼恐之卽止且孩兒未識其人

聞名卽能止啼者全證唯心矣

乃至如念觀音名號火不能燒等此託觀音爲增上緣

□是自心所感致玆靈驗災祥成敗榮辱昇沈

無不由心者矣所以融大師頌云亦不從天生

亦不從地出但是空心性照世間如日

若如日照世間何光明而不透

則觸目寓情無非我心矣皆成法寶盡作家珍

自利利他用面無盡傳大士三諫歌云捨世榮捨世榮華

道理長怒力殷勤學三諫諫我身心還本鄕

諫意意根莫令起諫口口根莫說彰

諫手手根莫鞭杖三諫三王王自香

虛空自得到仙堂仙堂不近亦不遠徘徊只是衆中央

若欲行住仙堂&C-E;不用匍匐在他鄕

若欲求念彌陀佛東西南北是西方西方彌陀觸處是

而前背後七重行或黃或赤或紅白

或大或小或短長天蓋正是彌陀崖

木孔木穿彌陀房天上空中彌陀路草木正是彌陀鄕

日夜前後□□鬧正是彌陀口放光

若欲禮拜彌陀佛不用思想强干忙若不□人是禮拜

若不求人是道場努力自使三功作

殷勤肆力種衣糧山河是家無盡藏

草木是人常滿倉泥水是人常滿庫藤蘿是人無底囊

多作功夫自成就自行手脚熟嚴裝

若欲往生安樂國只是箇物是西方又歌云

諸佛村鄕在世界四海三田遍滿生

佛共衆生同一體衆生是佛之假名若欲見佛看三郡

田宅園林處處停或飛虛空中擾擾

或擲山水口轟轟或結群朋往來去或復孤單而獨行

或使白日東西走或使暗夜巡五更

或鳥或赤面復白或紫或黑而黃靑

或大或小而新養或老或少舊時生或身腰上有燈火

或羽翼上有琴箏或遊虛空亂上下

或在草木亂縱橫或無言行自出宅或入土坑暫寄生

或□木孔爲鄕貫或遍草木作□城

或轉羅網爲村巷或臥土石作階廳

諸佛菩薩家如是只箇名爲舍衛城

宗鏡錄卷第二十九

宗鏡錄卷第三十

慧日永明寺主智覺禪師延壽集

夫菩薩欲報佛恩皆須不惜身命

護持如來正法云何唯述一心能報慈化答覺王

最後慈&C-B;唯令於念處修眞首祖當初所傳

只但指人心是佛若能信受是眞報恩

示他則不負前機自究則剋成大事

如智者觀心論偈云大師將涅槃慈父有遺囑四念處修道

當依木叉住我等非佛子不念此遺囑

乘緩內無道戒緩墮三塗由不問觀心令他信漸薄

鳥&C-C;不施食豈報白&C-C;恩非但田不良

無平等種子法雨若不降法種必□枯

各無來世糧失三利致苦大法將欲頹哀哉見此事

爲是因緣故須造觀心論平等眞法界

無行亦無到若能問觀心能行亦能到卽是四念處

能依木叉住乘急內有道戒急生人天

此是眞佛子不乖慈父囑天龍皆慶喜

一切豈不□能報白&C-C;恩普施鳥&C-C;食旣有好良田

有平等種子法雨應時降法種皆生長

各有未來資俱獲三利樂爲是因緣故須造觀心論

諸來求法者欲聞無上道不知問觀心

聞慧終不發諸來求法者

欲思無上道不知問觀心思慧終不生諸來求法者欲修無上道

不知問觀心修慧終不成諸來求法者

勤修四三昧不知問觀心困苦無所獲諸來求法者

多聽得言語不知問觀心未得眞實樂

諸來求法者修三昧得定不知問觀心

盲禪無所見諸來求法者欲懺悔衆罪不知問觀心

罪終難得脫諸來求法者意欲離煩惱

不知問觀心煩惱終不滅諸來求法者本欲利益他

不知問觀心退轉令他謗諸來求法者

欲興顯佛法不知問觀心退還大汚損

如此衆得失非偈可具傳有此諸得失無人覺悟者

爲是因緣故須造觀心論末世修觀心

得邪定發見辯才無窮盡自謂人間寶

無智者鼻嗅野狐氣衝眼擧尾共□行次第墮坑殞

爲是因緣故須造觀心論守鼻隅安般

及修不淨觀安般得四禪不免泥□苦不淨謂無學

覆&C-;受女飯設得隨禪生墮長壽天難

爲是因緣故須造觀心論依事法用心

無慧發鬼定顯異動物心事發壞佛法命終生鬼趣

九十六眷屬像法決定明三師破佛法

爲是因緣故須造觀心論內心不爲道邪諂念名利

詐現坐禪相得名利眷屬事發壞他信

毁損佛正道此是扇提羅死墮無間獄

爲是因緣故須造觀心論說法得解脫聽法衆亦然

不知問觀心如貧數他寶說者問觀心

無說亦無示聽者問觀心無聞亦無得

爲是因緣故須造觀心論戒爲制心馬雖持五部律

不知問觀心心馬終不調律住持佛法

解外不解內淨名訶上首乃名眞奉律爲是因緣故

須造觀心論誦經得解脫非爲世財利

若能問觀心破一微塵中出大千經卷

受持讀誦者聞持無遺忘心開得解脫爲是因緣故

須造觀心論勸化修供養興顯安行人

密心爲自利倚託以資身壤他喜捨善駝驢以償人

若能問觀心卽如駝驃也爲是因緣故

須造觀心論諸道各有法了不自尋硏

忽窺□釋敎動經十數年非但彼法拙亦有謀壞心

此是迦毘梨仙聖豈聽說爲是因緣故

須造觀心論富貴而無道多增長繒逸若能問觀心

得眞法富貴雖高而不危雖滿而不溢

不著世富貴心常在道法爲是因緣故

須造觀心論貧賤多&C-E;諂窺□造衆惡現被王法治

死墮三惡道若能問觀心卽安貧養道

有道卽眞實無爲卽富樂爲是因緣故須造觀心論

四衆皆佛子無非是法親因執善法諍

遂結末來怨若能問觀心和合如水乳

皆師子之子悉是□檀林爲是因緣故須造觀心論

年衰身帶疾眼闇耳漸聾心□多忘漏

年不如一年死王金翅鳥不久呑命根一旦業繩斷

氣絶豈能言爲是因緣故須造觀心論

稽首十方佛深慈觀心者勸善諦觀察

發正覺妙樂稽首十方法深悲觀心者善勸諦觀察

得眞免諸苦稽首十方僧大衆和合海

若能善觀察歡喜心無量稽首龍樹師令速得開曉

亦加捨三心今承三寶力起三十六問

其間諸細問對事難可數若觀一念心

能答此問者當知心眼開得入淸□池不能答此問

奈何盲暝也少義尙不見那能行大道

哀哉末法中無復行道人設令有三數寧別此問也

故生悲愍心歸命禮三寶作此問心論

令勸者開朗願諸見聞者莫生疑謗心

信受勤修習必獲大法利乃至偈問云

問觀自生心云何四不說離戱論執諍心淨如虛空

問觀自生心云何是魔行業煩惱所繫

三界火宅燒問觀自生心云何是外道諸見煩惱業

流轉於六道問觀自生心云何是三業

拙度斷見思出三界火宅問觀自生心

云何是巧度三乘不斷結得入二涅槃問觀自生心

云何是別敎求大乘常果菩薩斷別惑

問觀自生心云何圓敎乘不破壞法界住三德涅槃

問觀自生心云何爲涅槃修四種三昧

得眞無生忍問觀自生心云何巧成就

二十五方便調心入正道問觀自生心云何知自心

起十種境界成一心三智問觀自生心

云何知十境各成十法乘遊四方快樂問觀自生心

云何不住法入初發心住及四十二位

問觀自生心云何六度成能得諸三昧

及諸陀羅尼問觀自生心云何得六通用四攝行化

四辯無□□問觀自生心云何得相好

成眞應二身對緣如鏡像問觀自生心云何具十力

及四無所畏內外照用圓問觀自生心

云何於觀心能得十八種不共世間法

問觀自生心云何得大慈大悲三念處愍衆無異想

問觀自生心云何巧方便成就諸衆生

嚴淨一切刹問觀自生心云何於此心莊嚴菩提樹

建淸淨道場問觀自生心云何降魔怨

能制諸外道令衆悉歸敬問觀自生心

云何坐道場現四種成佛赴機無差殊問觀自生心

云何轉四敎淸淨妙法輪一切得甘露

問觀自生心云何現四佛四種涅槃相究竟滅無餘

問觀自生心云何知依正

四土天器同而飯色有異問觀自生心云何於此心

是一切根緣通達無□□問觀自生心云何知悉檀

無形無所說現形廣說法問觀自生心

云何知漸頓□密不定敎一音說此四

問觀自生心云何知四敎各開出四門及一切法門

問觀自生心云何於四敎四門十六門

作論通衆經問觀自生心云何住滅定普入十法界

廣利諸衆生間觀自生心云何知四土

用敎有增減普利一切衆問觀自生心

云何知此心具一切佛法無一法出心問觀自生心

云何知此心卽平等法界佛不度衆生

問觀自生心云何知此心法界如虛空畢竟無所念

問觀自生心云何無文字一切言語斷

寂然無言說今約觀一念自生心略起三十六問

外觀心人及久相逐眷屬行四種三昧者

彼觀心者若能一一通達當生心如佛想

親近受行如四依也門徒眷屬若於此無滯

是眞同行是眞法王子孫紹三寶種使不斷絶

若不能觀於一念自生心一一答此問者

卽是天魔外道眷屬爲彼之所驅馳

方處三界牢獄未有出離之期若心不□欲求挽出者

必墮二乘三惡道坑

自斷法身慧命詠滅菩提眷屬是破佛法國土大乘家哀哉哀哉

知奈何也若觀自生心得失如此

觀他生共生無因生心亦然也釋曰此觀心三十六問

上等十方諸佛之慈心無恩不報

下及法界群生之悲仰有感皆從乃至修行妙門

度生儀軌敎觀融攝理事圓通徹果該因自他兼利

十身遍應四土包含

但觀自一心無不悉備如論偈云鳥&C-C;不施食豈報白&C-C;恩

非但田不良無平等種子法雨若不降

法種必&C-;枯各無來世糧失三利致苦者釋云

此偈明不修念處之觀卽是無平等種子

不依木叉而住卽非良田何者夫觀大乘念處者

觀生死五陰之身非枯非榮卽大寂定

涅槃經云色解脫涅槃乃至識解脫涅槃

若修此念處觀卽是觀一切六道衆生

卽是常樂我淨大涅槃具足佛之知見

如常不輕圓信成就經云施城中最下乞人與難勝如來等

是則豈可分別是田非田可施不可施耶

故念處觀卽平等種子

若不修則見生死涅槃有異凡聖有殊聖是敬田則崇仰而施

凡是悲田則厭賤而不捨故言無平等種子

今取王爲喩者喩無平等種子也昔有王

但惜白&C-C;以喩聖人鳥&C-C;以喩凡人

王喩衆生不修念處不修念處平等種子之人也

故簡悲敬兩田然內無平等種子圓觀之道

外則不能弘宣化大乘豈能報佛恩

又破如來禁戒則無良田是故偈云法雨若不降法種則□枯

此兩句明四衆無戒慧之機聖則不應

何者涅槃經云純陀自云

我今身有良田無諸荒穢唯希如來甘露法雨雨我身田令生法芽

而今四衆不依念處修道則無慧種

不依木叉而住則無良田

旣無種則衆生無感聖之機豈能招聖法雨之應衆生佛性之芽

何得不枯也乃至內無善機外無聖應

法種之芽又枯是則失現在未來涅槃三利之樂

乃更招三塗之苦又偈云

能報白&C-C;恩普施鳥&C-C;食者釋云此偈明有平等種子

復有良田能施鳥&C-C;食能報白&C-C;恩

何者然佛聖人能覺悟衆生不令爲三毒諸煩惱蛇毒所傷

卽是聖人於衆生有恩

如白&C-C;覺悟於王不爲毒蛇所害經云依敎修行名報佛恩而今行者

依念處觀慧依木叉而住卽是依敎修行

名報佛恩復能以己之行化導一切衆生

卽是普施一切鳥&C-C;食能報白&C-C;之恩又偈云

守鼻隅安般及修不淨觀安般得四禪

不免泥□苦不淨謂無學覆&C-;受女飯設得隨禪生

墮長壽天難爲是因緣故須造觀心論者

釋云此明事相修禪之倒也鼻隅安般一句

標修有漏四禪章門及修不淨觀一句

標修無漏事禪章門守鼻隅者安心在鼻也

安般者數息也以數息故能得四禪八定昔有比丘

得四禪謂阿羅漢臨命謗佛墮於地獄也

昔有比丘學不淨觀少時伏心欲想不起

自謂聖人後出聚落乞食見女送飯欲心卽發

情迷心醉覆&C-;受於女飯然數息得禪

設不起謗及不墮地獄而隨禪受生墮長壽天難

故知若於一心四念處修道

不忘慈父囑眞孝順之子孫但入宗鏡中無恩而不報

是以心若正萬法皆正心若邪萬法亦邪

若離自心外欲破他邪則立自立他見邪見正

如□甲入陣棄火焚□欲破敵下種無有是處

但能守護自心卽是護持正法

亦是普念十方一切如來自心誰法旣爾轉化他心亦然

則正外無邪云何說破邪外無正云何說持

如是通明眞護正法乃至圓滿具足一切法門

所以首楞嚴經偈云將此深心奉塵刹

是則名爲報佛恩大集經云眼識於色是名非法

若能遠離是名護法

故知善攝諸根不爲六塵所侵者可謂眞護法矣法集經云

菩薩不須守護諸法世尊若菩薩但能善護自心

是菩薩善護自心故則能成就諸佛妙法

乃至見自心如幻如是見諸法如幻而心非內非外

二中間可得如是見一切法見卽如心

無於色相不可得示不可得見無於形□

不可執捉不照不住見一切諸法其相如是

若能如是見者是菩薩則能得於平等之心

以得平等心故如是菩薩不復更得於法

以平等外無差別法了差別法卽平等故

若入此平等法門則知一切法皆悉性空不生愛著

卽是無非捨身命處耳亦是成道處

亦是轉法輪處亦是度生處亦是入滅處

亦是究竟報恩處亦是成滿大願處亦是萬行具足處

何者如云萬物得地而生萬行得理而成者

理卽心也或行孝思或輸忠烈

靡不由心者哉如則天朝孟景休丁母憂

哀毁□至滅性有弟景褘在襁褓景休自乳之

乳謂之溢又畢□爲吏部尙書初丁繼母蕭氏憂

盧氏二妹俱在襁褓□親乳之乃至成長

斯則孝行之所感乳出於心非定男女之體也

問八萬四千法門門門解脫

云何偏取一心門以爲眞趣答此一心門是眞性解脫

古佛慈&C-B;諸佛解脫

只令於衆生心行中求不於餘處求何以故只謂衆生心是諸佛心

諸佛解脫是衆生解脫隨緣轉變自號衆生

緣性常空眞佛不動如□元是水結

若欲求水應當就□□水雖殊濕性不壞

時節有異體性無虧如是信入名眞解脫

其餘法門非無進趣若比斯宗頓漸天隔

但明佛慧唯接上機所以法華會上

世尊親囑累諸大菩薩若說此經直入佛慧能廣開示眞報佛恩

其有不信受者當於餘深法中示敎利喜

卽是演餘解脫法門今宗鏡中唯論不思議解脫

如台敎問何意不斷煩惱而入涅槃

方是不思議解脫答須彌入芥小不障大大不卽小

故云不思議耳今有煩惱惑不障智慧涅槃

智慧涅槃不□煩惱結惑乃名不思議

又約有體無體無色無心以明解脫無體也

若不思議觀色心卽是法性之色心

具色心不生不滅而得解脫故知眞善妙色妙心之體也

又妙色湛然常安住又色解脫涅槃

若無色者如死人那得解脫也

乃至黃蜂作蜜蜘蝶作網皆不可思議皆有心數法之解脫也

是知直了此心無行不足

以一心具足萬行無一行而非心故且如云布施者

大菩薩行施等時能觀唯議知境是心卽心外無法

三輪體空是稱眞施持戒者謂證唯心離念常淨

無明垢盡卽成佛戒但佛心中具諸功德

離過義邊則名爲戒忍辱者觀衆生唯識妄見

知本心外無法可瞋精進者如來精進

若據自行常觀唯識故攝論云

如來常不出觀故寂靜禪定者大菩薩定

謂觀唯識不見境時心無緣念則是眞定

智慧者大菩薩皆觀自心意言分別以爲境界

從初發心乃至成佛皆作此觀豈止四等六度成佛化生

乃至欲託質蓮臺永抛胎藏

生極樂等諸佛國土遊戱神通者皆能了達自心無不化往

又復豈止一行一願凡有一切希求無不從意

故如來不思議境界經云

三世一切諸佛皆無所有唯依自心

菩薩若能了知諸佛及一切法皆唯心量得隨順忍或入初地

捨身速生妙喜世界或生極樂淨佛土中

金剛般若論偈云智習唯識通如是取淨土起信論云

初信大乘心人諸佛皆攝生淨土

諸法無行經云

若能敎化三千大千世界中衆生令行十善

不如菩薩如一食頃一心靜處入一相法門大般若經云佛告善現

當知甚深般若波羅蜜多是諸善法所趣向門

譬如大海是一切水趣向門楞伽經偈云一切諸度中

佛心爲第一所以一切諸乘中斯乘爲究竟

台敎云諸佛解脫於衆生心行中求者

若觀衆生心行入本性淸淨智窮衆生心原者

卽顯諸佛解脫之果若見衆生心空卽見佛國空

卽是心行中求得三種解脫

衆生心性卽眞性解脫癡愛卽實慧解脫

諸不善行卽是方便解脫是知此一心眞性解脫

能空煩惱繫縛九結十使等

如一□檀樹改四十由旬伊蘭林悉香能令煩惱卽菩提故

又若斷惑懺罪比餘漸敎如&C-D;華千斤不如眞金一兩

故云若欲懺悔者端坐念實相

則直了無生之心當處解脫金光明經疏云

毘盧遮那遍一切處若行若住若明若暗

皆得不離見佛世尊六根所對無非佛法耆婆攬草無非藥者

普能愈病釋摩男所執一切砂礫皆變爲寶

阿那律空器悉滿甘露若能如是者

所觀之罪非復是罪罪卽實相所觀之福

牘卽非福福卽實相純是實相是名大懺悔也

觀普賢菩薩行法經云觀心無心從顚倒想起

如此想心從妄想起如空中風無依止處

如是法相不生不沒何者是罪何者是福

我心自空罪福無主一切諸法皆亦如是無住無壞

如是懺悔又夫有罪可露非眞懺悔

有善可見非眞隨喜有法可趣非眞□向

有事可求非眞發願若入宗鏡諦了自心

則無處無方一切淸淨如甚深大□向經云佛言

有三種□向何等爲三謂過去空當來空現在空

無有□向者亦無□向法亦無□向處

菩薩摩訶薩當作是□向

作是□向時三處皆淸淨以此淸淨功德

與一切衆生共□向阿□多羅三□三菩提作是□向者

無有凡夫及凡夫法乃至亦無有佛及向佛者何以故

法性無緣不生不滅無所住故法集經云

菩薩摩訶薩於一切法不求究竟處何以故

是菩薩於一切法無非究竟故

是菩薩不求解脫一切諸法本性寂滅無非解脫

是菩圓不樂一法亦不厭一法是菩薩於諸佛法

非是自法亦非他法不取一法不捨一法

法華經云爾時佛告上行等菩薩大衆

諸佛神力如是無量無邊不可思議

若我以是神力於無量無邊百千萬億阿僧祇劫

爲囑累故說此經功德猶不能盡以要言之

如來一切所有之法如來一切自在神力

如來一切□要之藏如來一切甚深之事皆於此經宣示顯說

故知三世覺王十方大士

一切所有諸佛之法一切神通攝化之門一切宗旨□要之藏

一切甚深因果之事皆於此心無不圓足

故云於無量無邊阿僧祇劫囑累此法

讚歎此心無作之功無比之德猶不能盡

豈可率爾頃剋而措言乎此宗鏡錄是大智所行

上根能受絶投巖癡狂之見捨草庵下劣之心

非限量之懷輒可希冀持螺何以酌海

折草焉能量天若遇大機又不可行於小徑

須依宗鏡直示本心如經云無以穢食置於寶器

無以大海內於牛跡是知於此生信者

甚爲希有何者信果佛則易如十方諸佛

信因佛則難如現今衆生故起信□云

信過去釋迦當來彌勒等是佛則爲易

有今信衆生心中眞如是凡聖通依迷之則六趣無窮

悟之則三寶不斷此爲希有如信皇后王胎則易

信貧女聖孕則難是以染法淨法俱是心苗

本地發生更無餘孕

如無著菩薩大乘莊嚴經論偈云自界及二光癡共諸惑起

如是諸分別二實應遠離釋曰

自界謂自阿賴分種子二光謂能取光所取光

此等分別由共無明及諸餘惑故得生起

如是諸分別二實應遠離二實謂所取實及能取實

如是二實染淨應求遠離釋曰此亦攝末歸本義論云

求唯識人云能取及所取此二唯心光

貪光及信光二光無二法釋曰

求唯識人應知能取所取此之二種唯是心光如是貪等煩惱光

及信等善法光如是二光亦無染淨二法

何以故不離心光別有貪等信等染淨法故

二光亦無相偈曰種種心光起如是種種相

光體非體故不得彼法實釋曰種種心光

卽是種種事相或異時起者謂貪

光瞋光等或同時起者謂信光進光等光體等者

如是也染位心數淨位心數唯有光相而無光體

是故世尊不說彼爲眞實之法

是知萬法之體不出遮那心源萬善之門靡越普賢行海

云何不出遮那心源如華嚴經頌云

佛刹微塵數如是諸刹土能於一念中

一一塵中現云何靡越普賢行海如阿僧祇品頌云

於一微細毛端處有不可說諸普賢

如一毛端一切爾如是乃至遍法界

此遮那心卽菩提心此普賢行卽菩提行如華嚴經頌云

欲見十方一切佛欲施無盡功德藏

欲滅衆生諸苦惱宜應速發菩提心昔人云

菩提心卽萬行之本卽此發心便名爲行問

若獨取一心解脫其餘非者則一不收一切

法界義不圓乖此廣乘失其遍理答

若圓修頓悟之機則擧一蔽諸無復方便只爲不入者

方便開三乃至八萬雖卽開三本明一道

所以金剛三昧經云如如之理具一切法善男子

住如理者過三苦海又楞伽經偈云

有無是二邊以爲心境界離諸境界法平等心寂靜

賢劫定意經云若復檗捐一切所有

在於所有而無所有是曰一心法句經云

人壽百歲情欣放逸不如一日歸心空寂傳大士頌云

諸佛不許外求名達本眞心卽爲正

故知萬法歸心則道全矣如庚桑子道全篤云

魯公卑辭以問之庚桑子曰吾能聽視不用耳目

非易耳目之所苦者過也公曰孰如是

寡人增異矣其道若何寡人早願聞之

庚桑子曰我體合於心心合於氣氣合於神

神合於無其有介然之有唯然之音

雖遠際八荒之表邇在眉睫之內來于我者吾必盡知之

□不知爲是我七竅手足之覺五藏六腑心慮之所知其自知而已矣何璨注云

心形泯合神氣冥符洞然至忘與無同體

然後心彌靜而智彌遠神愈默面照愈彰理極而自通

不思而玄覽非夫至神至聖其孰能與於此哉

斯乃靈眞之要樞重玄之妙道者也

是以內外指歸須冥符心體則洞照無遺矣

遂能和光萬有體納十方夫言和者

非有能所二法相順名和如古德云凡聖各別不得名和

心體離念不得衆生相法界卽我我卽法界名和

首楞嚴經云觀世音菩薩白佛言世尊

我從聞思修入三摩地初於聞中入流亡所

所入旣寂動靜二相了然不生如是漸增

聞所聞盡盡聞不住覺所覺空空覺極圓

空所空滅生滅旣滅寂滅現前忽然超越世出世間

十方圓明獲二殊勝

一者上合十方諸佛本妙覺心與佛如來同一慈力

二者下合十方一切六道衆生與諸衆生同一悲仰

斯乃能所跡消眞俗冥合非從事行因異而同

但了心無自他萬法自然一體外書亦云

心和卽言和言和卽言滿天下無口過

以身心和故行滿天下無怨惡

旣與萬法體和則不共物諍如華手經云佛告舍利弗

是故菩薩發菩提心應當觀察是心空相舍利弗

何等是心云何空相舍利弗心名意識

卽是識陰意入意界心空相者心無心相亦無作者

何以故若有作者則有彼作而此人受

若心自作則自作自受舍利弗是心相空

無有作者無使作者若無作者則無作相

若人戱論是心相者則與無□空無相諍

若與無□空無相諍是人則與如來共諍若與如來共諍

當知是人則墜深坑是知若入宗鏡海中

已攝餘一切法門

如登法性山悉見諸無邊境界如大涅槃經云譬如有人在大海浴

當知是人已用諸河泉池之水

菩薩摩訶薩亦復如是修習如是金剛三昧

當知已爲修習其餘一切三昧又云譬如高山有人登之

遠望諸方皆悉明了金剛定山亦復如是

菩薩登之遠望諸法無不明了故知自心無能過者

所以敎中亦名甚深法亦名最上乘

是以一法指南萬途歸順但有名字差別

終無異體別陳如有頌云諸色心現時如金銀隱起

金處異名生與金無前後且如金銀隱起

功德之形但有異名金體不動

例似一心現出凡聖之道雖立別號心性無生達此名空

見法如鏡自然息意冥合眞宗矣

宗鏡錄卷第三十

丁未歲分司大藏都監開板

宗鏡錄卷第三十一

慧日永明寺主智覺禪師延壽集

夫諸佛境界唯趣不思議一心解脫之門

何謂不思議解脫以一切法非有而有

有而非有非定量之所知故稱不思議

旣以非有而有卽不住於無有而非有卽不住於有

有無不住卽於諸法悉皆解脫

以一切法不出有無故是知一心解脫之中

無有文字則無生死無煩惱無陰界無衆生無憂喜無苦樂

無繫縛無往來無是無非無得無失

乃至無菩提無涅槃無眞如無解脫以要言之

一切世出世間諸法悉皆無有如首楞嚴經云

知見立知卽無明本知見無見斯卽涅槃

無漏眞淨云何是中更容他物如上所說

世間生死出世涅槃等無量差別之名

皆從知見文字所立若無知見文字名體本空

於妙明心中更有何物如六祖偈云菩提亦非樹

明鏡亦非臺本來無一物何用拂塵埃

融大師云至理無詮非解非纏

靈通應物常存目前目前無物無物宛然

不用人致體自虛玄又云無物卽天眞天眞卽大道

寒山子詩云寒山居一窟窟中無一物淨潔空堂堂

皎皎明如日□食資微軀布□遮幻質

任汝千聖現我有天眞佛所以大涅槃經中

佛說一百句解脫況百斤金

卽諸佛無上之珍涅槃□密之寶是以句句皆云眞解脫者

卽是如來夫如來者卽一心眞如自性中來

故云如來又如者不變不異

不失自性故名爲如來者卽眞如不守自性隨緣顯現故名爲來

斯乃是不來之來以眞如性遍一切處

實無去來從心所感無出沒故又經云

如來者卽是法也故起信論云所言法者卽衆生心

所以古德云心本淸淨亦無淨相方見我心

故知一百句解脫中句句明心心心解脫

未有一文一字不是宗鏡之指南如經云

爾時迦葉菩薩復白佛言世尊

唯願哀愍重垂廣說大涅槃行解脫之義佛讚迦葉善哉善哉

善男子眞解脫者名曰遠離一切繫縛

若眞解脫離諸繫縛則無有生亦無和合

譬如父母和合生子眞解脫者則不如是是故解脫

名曰不生迦葉譬如醍□其性淸淨如來亦爾

非因父母和合而生其性淸淨

所以示現有父母者爲欲化度諸衆生故眞解脫者

卽是如來如來解脫無二無別

譬如春月下諸豆子得煖氣已尋便出生眞解脫者則不如是

又解脫者名曰虛無虛無卽是解脫

解脫卽是如來如來卽是虛無非作所作

凡是作者猶如城郭樓觀□敵眞解脫者則不如是

是故解脫卽是如來又解脫者卽無爲法

譬如陶師作已還破解脫不爾眞解脫者

不生不滅是故解脫卽是如來如來亦爾

不生不滅不老不死不破不壞非有爲法

以是義故名曰如來入大涅槃不老不死有何等義

老者爲遷變髮白面皺死者身壞命終

如是等法解脫中無以無是事故名解脫

如來亦無髮白面皺有爲之法是故如來無有老也

無有老故則無有死又解脫者名曰無病

所謂病者四百四病及餘外來侵損身者

是處無故故名解脫無疾病者卽眞解脫

眞解脫者卽是如來如來無病是故法身亦無有病

如是無病卽是如來死者名曰身壞命終

是處無死卽是甘露是甘露者卽眞解脫

眞解脫者卽是如來如來成就如是功德

云何當言如來無常若言無常無有是處是金剛身

云何無常是故如來不名命終

如來淸淨無有垢穢如來之身非胎所汚

如分陀利本性淸淨如來解脫亦復如是如是解脫卽是如來

是故如來淸淨無垢又解脫者

諸漏瘡□永無遺餘如來亦爾無有一切諸漏瘡□

又解脫者無有&C-D;諍

譬如飢人見他飮食生貪奪想解脫不爾又解脫者名曰安靜

凡夫人言夫安靜者謂摩醯首羅

如是之言卽是虛妄眞安靜者畢竟解脫卽是如來

又解脫者名曰安隱如多賊處不名安隱

淸夷之處乃名安隱是解脫中無有怖畏故名安隱

是故安隱卽眞解脫眞解脫者卽是如來

如來者卽是法也又解脫者無有等侶

有等侶者如有國王有&C-FA;國等夫解脫者

則無如是無等侶者謂轉輪聖王無有能與作齊等者

解脫亦爾無有等侶無等侶者卽眞解脫

眞解脫者卽是如來轉輪法王

是故如來無有等侶有等侶者無有是處又解脫者

名無憂愁有憂愁者

譬如國王畏難强&C-FA;而生憂愁夫解脫者則無是事譬如壞怨則無憂慮

解脫亦爾是無憂畏無憂畏者卽是如來

又解脫者名無憂喜

譬如女人止有一子從役遠行卒得凶問聞之愁苦

後復聞活便生歡喜夫解脫中無如是事

無憂喜者卽眞解脫眞解脫卽是如來又解脫者

無有塵垢譬如春月日沒之後風起□霧夫解脫中

無如是事無□霧者喩眞解脫

眞解脫者卽是如來譬如聖王□中明珠無有垢穢

夫解脫性亦復如是無有垢穢無垢穢者

喩眞解脫眞解脫者卽是如來如眞金性不雜沙石

乃名眞賢有人得之生於財想

夫解脫性亦復如是如彼眞寶彼眞寶者喩眞解脫

眞解脫者卽是如來譬如瓦甁破而聲&C-;

金剛寶甁則不如是夫解脫者亦無&C-;破

金剛寶甁喩眞解脫眞解脫者卽是如來

是故如來身不可壞其聲&C-;者

如&C-A;麻子盛熱之時置之日曝出聲震爆夫解脫者無如是事

如彼金剛眞寶之甁無&C-;破聲

假使無量百千之人悉共射之無能壞者無&C-;破聲

喩眞解脫眞解脫者卽是如來

如貧寶窮人負他物故爲他所繫枷鎖策罰受諸苦毒

夫解脫中無如是事無有負責猶如長者

多有財寶無量億數勢力自在不負他物

夫解脫者亦復如是多有無量法財珍寶

勢力自在無所負也無所負者喩眞解脫

眞解脫者卽是如來又解脫者名無逼切

如春涉熱夏日食甛冬日冷觸

眞解脫中無有如是不適意事無逼切者喩眞解脫眞解脫者卽是如來

又無逼切者譬如有人飽食魚肉而復飮乳

是人則爲近死不久眞解脫中無如是事

是人若得甘露良藥所患得除

眞解脫者亦復如是甘露良藥喩眞解脫

眞解脫者卽是如來云何逼切不逼切也

譬如凡人我慢自高而作是念一切衆中誰能害我

卽便□持蛇虎毒蟲

當知是人不盡壽命則爲橫死眞解脫中無如是事不逼切者

如轉輪王所有神珠能伏□□九十六種諸毒蟲等

若有聞是神珠香者諸毒消滅眞解脫者亦復如是

皆悉遠離二十五有毒消滅者喩眞解脫

眞解脫者卽是如來又不逼切者譬如虛空

解脫亦爾彼虛空者喩眞解脫

眞解脫者卽是如來又逼切者

如近乾草然諸燈火近則熾然眞解脫中無如是事又不逼切者

譬如日月不逼衆生解脫亦爾

於諸衆生無有逼切無有逼切喩眞解脫

眞解脫者卽是如來又解脫者名無動法猶如怨親

眞解脫中無如是事又不動者

如轉輪王更無聖王以爲親友若更有親則無是處

解脫亦爾更無有親若有親者亦無是處

彼王無親喩眞解脫眞解脫者卽是如來

如來者卽是法也又無動者譬如素衣易受染色

解脫不爾又無動者如婆師華欲令有臭及靑色者

無有是處解脫亦爾欲令有臭及諸色者

亦無是處是故解脫卽是如來又解脫者

名爲希有譬如水中生於蓮華非爲希有

火中生者是乃希有有人見之便生歡喜

眞解脫者亦復如是其有見者心生歡喜

彼希有者喩眞解脫眞解脫者卽是如來

其如來者卽是法身又希有者譬如□兒其齒未生

漸漸長大然後乃生解脫不爾無有生與不生

又解脫者名曰虛寂無有不定夫不定者

如一闡提究竟不移犯重禁者不成佛道

無有是處何以故是人若於佛正法中心得淨信

爾時卽便滅一闡提若復得作優婆塞者

亦得斷滅於一闡提犯重禁者

滅此罪已則得成佛是故若言畢定不移不成佛道

無有是處眞解脫中都無如是滅盡之事又虛寂者

墮於法界如法界性卽眞解脫

眞解脫者卽是如來又一闡提若盡滅者

則不得稱一闡提也何等名爲一闡提耶一闡提者

斷滅一切諸善根本心不攀緣一切善法

乃至不生一念之善眞解脫中都無是事

無是事故卽眞解脫眞解脫者卽是如來又解脫者

名不可量譬如穀聚其量可知

眞解脫者則不如是譬如大海不可度量解脫亦爾不可度量

不可量者卽眞解脫眞解脫者卽是如來

又解脫者名無量法如一衆生多有業報

解脫亦爾有無量報無量報者卽眞解脫

眞解脫者卽是如來又解脫者名爲廣大

譬如大海無與等者解脫亦爾無能與等

無與等者卽眞解脫眞解脫者卽是如來又解脫者

名曰最上譬如虛空最高無比

解脫亦爾最高無比高無比者卽眞解脫

眞解脫者卽是如來又解脫者名無能過

譬如師子所住之處一切百獸無能過者解脫亦爾

無有能過無能過者卽眞解脫眞解脫者卽是如來

又解脫者名爲無上譬如北方諸方中上

解脫亦爾爲無有上無有上者卽眞解脫

眞解脫者卽是如來又解脫者名無上上

譬如北方之於東力爲無上上解脫亦爾無有上上

無上上者卽眞解脫眞解脫者卽是如來

又解脫者名曰□法譬如人天

身壞命終是名曰□非不□也解脫亦爾非是不□

非不□者卽眞解脫眞解脫者卽是如來

又解脫者名曰堅住如□羅□檀沈水其性堅實

解脫亦爾其性堅實性堅實者卽眞解脫

眞解脫者卽是如來又解脫者名曰不虛

譬如竹葦其體空&C-D;解脫不爾當知解脫卽是如來

又解脫者名不可汚譬如牆壁末見塗治

蚊□在上止住遊戱若以塗治彩□彫飾

蟲聞彩香卽便不住如是不住喩眞解脫

眞解脫者卽是如來又解脫者名曰無邊

譬如村落皆有邊表解脫不爾譬如虛空無有邊際

解脫亦爾無有邊際如是解脫卽是如來

又解脫者名不可見譬如空中鳥跡難見

如是難見喩眞解脫眞解脫者卽是如來

又解脫者名甚深何以故聲聞緣覺所不能入

不能入者卽眞解脫眞解脫者卽是如來又甚深者

諸佛菩薩之所恭敬

譬如孝子供養父母功德甚深功德甚深喩眞解脫

眞解脫者卽是如來又解脫者名不可見

譬如有人不見自頂解脫亦爾聲聞緣覺所不能見

不能見者卽眞解脫眞解脫者卽是如來

又解脫者名無屋宅譬如虛空無有屋宅

解脫亦爾言屋宅者喩二十五有

無有屋宅喩眞解脫眞解脫者卽是如來又解脫者

名不可取如阿摩勒果人可取持解脫不爾

不可取持不可取持卽眞解脫

眞解脫者卽是如來又解脫者名不可執譬如幻物不可執持

解脫亦爾不可執持不可執持卽眞解脫

眞解脫者卽是如來又解脫者無有身體

譬如有人體生瘡癩又諸遮癰疽癩狂乾枯

眞解脫中無如是病無如是病喩眞解脫

眞解脫者卽是如來又解脫者名爲一味如乳一味

解脫亦爾唯有一味如是一味卽眞解脫

眞解脫者卽是如來又解脫者名曰淸淨

如水無泥澄靜淸淨解脫亦爾澄靜淸淨

澄靜淸淨則眞解脫眞解脫者卽是如來

又解脫者名曰一味如空中雨一味淸淨

一味淸淨喩眞解脫眞解脫者卽是如來又解脫者

名曰除□譬如滿月無諸雲□解脫亦爾

無諸雲□無諸雲□卽眞解脫

眞解脫者卽是如來又解脫者名曰寂靜

譬如有人熱病除愈身得寂靜解脫亦爾身得寂靜

身得寂靜卽眞解脫眞解脫者卽是如來

又解脫者卽是平等譬如野□毒蛇鼠狼俱有殺心

解脫不爾無有殺心無殺心者卽眞解脫

眞解脫者卽是如來又平等者

譬如父母等心於子解脫亦爾其心平等心平等者

卽眞解脫眞解脫者卽是如來又解脫者無有異處

譬如有人唯居上妙淸淨屋宅更無異處

解脫亦爾無有異處無異處者卽眞解脫

眞解脫者卽是如來又解脫者名曰知足

譬如飢人値遇甘膳食之無厭解脫不爾

如食乳□更無所須更無所須喩眞解脫

眞解脫者卽是如來又解脫者名曰斷絶

如人被縛斷縛得脫解脫亦爾斷絶一切疑心結縛

如是斷疑卽眞解脫眞解脫者卽是如來

又解脫者名到彼岸譬如大海有此彼岸解脫不爾

雖無此岸而有彼岸有彼岸者卽眞解脫

眞解脫者卽是如來又解脫者名曰默然

譬如大海其水泛漲多諸音聲解脫不爾

如是解脫卽是如來又解脫者名曰美妙

譬如衆藥雜訶梨勒其味則苦解脫不爾味如甘露

味如甘露喩眞解脫眞解脫者卽是如來

又解脫者除諸煩惱

譬如良醫和合諸藥善療衆病解脫亦爾能除煩惱除煩惱者卽眞解脫

眞解脫者卽是如來又解脫者名曰無窄

譬如小舍不容多人解脫不爾多所容受

多所容受卽眞解脫眞解脫者卽是如來

又解脫者名滅諸愛不雜□欲譬如女人多諸愛欲

解脫不爾如是解脫卽是如來

如來如是無有貧欲瞋□愚癡繒慢等結又解脫者

名曰無愛愛有二種一者餓鬼愛二者法愛

眞解脫者離餓鬼愛憐愍衆生故有法愛

如是法愛卽眞解脫眞解脫者卽是如來又解脫者

離我我所如是解脫卽是如來

如來者卽是法也又解脫者是滅盡離諸有貪

如是解脫卽是如來如來者卽法也

又解脫者卽是救護能救一切諸怖畏者如是解脫卽是如來

如來者卽是法也又解脫者卽是歸處

若有歸依如是解脫不求餘依

譬如有人依恃於王不求餘依雖復依王則有動轉

依解脫者無有動轉無動轉者卽眞解脫

眞解脫者卽是如來如來者卽是法也又解脫者

名爲屋宅譬如有人行於曠野則有險難解脫不爾

無有險難無險難者卽眞解脫

眞解脫者卽是如來又解脫者是無所畏

如師子王於諸百獸不生怖畏解脫亦爾

於諸魔衆不生怖畏無怖畏者卽眞解脫眞解脫者

卽是如來及解脫者無有窄狹

譬如隘路乃至不受二人□行解脫不爾如是解脫卽是如來

又有不窄譬如有人畏虎墮井解脫不爾

如是解脫卽是如來

又有不窄如大海中捨壞小船得堅牢船乘之渡海到安隱處心得快樂

解脫亦爾心得快樂得快樂者卽眞解脫

眞解脫者卽是如來又解脫者拔諸因緣

譬如因乳得酪因酪得□因□得醍□

眞解脫中都無是因無是因者卽眞解脫

眞解脫者卽是如來又解脫者能伏繒慢

譬如大王慢於小王解脫不爾如是解脫卽是如來

如來者卽是法也又解脫者伏諸放逸

謂放逸者多有貪欲眞解脫中無有是名

無是名者卽眞解脫眞解脫者卽是如來又解脫者

能除無明如上妙□除諸滓穢乃名醍□

解脫亦爾除無明滓生於眞明

如是眞明卽眞解脫眞解脫者卽是如來又解脫者

名爲寂靜純一無二如空野象獨一無侶解脫亦爾

獨一無二獨一無二卽眞解脫

眞解脫者卽是如來又解脫者名爲堅實

如竹葦&C-A;麻莖幹虛空而子堅實除佛如來

其餘人天皆不堅實眞解脫者遠離一切詣有流等

如是解脫卽是如來又解脫者名能覺了

增益於我眞解脫者亦復如是如是解脫卽是如來

又解脫者名捨諸有譬如有人食已而吐

解脫亦爾捨於諸有捨諸有者卽眞解脫

眞解脫者卽是如來又解脫者名曰決定

如婆師華香七葉中無解脫亦爾

如是解脫卽是如來又解脫者名曰水大

譬如水大於諸大勝能潤一切草木種子解脫亦爾

能潤一切有生之類如是解脫卽是如來又解脫者

名曰爲入如有門戶則通路

入金性之處金則可得解脫亦爾如彼門戶修無我者則得入中

如是解脫卽是如來又解脫者名曰爲善

譬如弟子隨逐於師善奉敎&C-B;得名爲善

解脫亦爾如是解脫卽是如來又解脫者

名出世法於一切法最爲出過如衆味中□乳最勝

解脫亦爾如是解脫卽是如來又解脫者

名四不動譬如門□風不能動眞解脫者

亦復如是如是解脫卽是如來又解脫者

名無濤波如彼大海其水濤波解脫不爾

如是解脫卽是如來又解脫者譬如宮殿解脫亦爾

當知解脫卽是如來又解脫者名曰所用

如閻浮檀金多有所任無有能說是金過惡

解脫亦爾無有過惡卽眞解脫

眞解脫者卽是如來又解脫者捨□兒行

譬如大人捨小兒行解脫亦爾除捨五陰

除捨五陰卽眞解脫眞解脫者卽是如來又解脫者名曰究竟

如被繫者從繫得脫洗浴淸淨然後還家

解脫亦爾畢竟淸淨畢竟淸淨卽眞解脫

眞解脫者卽是如來又解脫者名無作樂

無作樂者貪欲瞋□愚癡吐故

喩如有人誤飮蛇毒爲除毒故卽服吐藥

旣得吐已毒卽除愈身得安樂解脫亦爾吐於煩惱諸結縛毒

身得安樂名無作樂無作樂者卽眞解脫

眞解脫者卽是如來又解脫者

名斷四種毒蛇煩惱斷煩惱者卽眞解脫眞解脫者卽是如來

又解脫者名離諸有減一切苦得一切樂

永斷貪欲瞋□愚癡拔斷一切煩惱根本

拔根本者卽眞解脫眞解脫者卽是如來

又解脫者

名斷一切有爲之法出生一切無漏善法斷塞諸道所謂若我無我非我非無我

唯斷取著不斷我見我見者名爲佛性

佛性者卽眞解脫眞解脫者卽是如來又解脫者

名不空空空空者名無所有

無所有者卽是外道尼□子等所計解脫而是尼□實無解脫

故名空空眞解脫者則不如是故不空空

不空空者卽眞解脫眞解脫者卽是如來

又解脫者名曰不空如水酒酪□蜜等甁

雖無水酒酪□蜜時猶故得名爲水等甁

如是甁等不可說空及以不空若言空者

則不得有色香味觸若言不空而復無有水酒等實

解脫亦爾不可說色及以非色

不可說空及以不空若言空者則不得有常樂我淨若言不空

誰受是常樂我淨者以是義故

不可說空及以不空空者謂無二十五有及諸煩惱

一切苦一切相一切有爲行如甁無酪則名爲空

不空者謂眞實善色常樂我淨不動不變

猶如彼甁色香味觸故名不空

是故解脫喩如彼甁彼甁遇緣則有破壞解脫不爾

不可破壞不可破壞卽眞解脫眞解脫者卽是如來

又解脫者名曰離愛

譬如有人愛心希望釋提桓因大梵天王自在天王解脫不爾

若得成於阿□多羅三□三菩提已無愛無疑

無愛無疑卽眞解脫眞解脫者卽是如來

若言解脫有愛疑者無有是處又解脫者

斷諸有貪斷一切相一切繫縛

一切煩惱一切生死一切因緣一切果報如是解脫卽是如來

如來者卽是涅槃

一切衆生怖畏生死諸煩惱故故受三歸譬如群鹿怖畏獵師旣得免離

若得一□則喩一歸如是三□則喩三歸

以三□故得受安樂衆生亦爾

怖畏四魔惡獵師故受三歸依二歸依故則得安樂

受安樂者卽眞解脫眞解脫者卽是如來

如來者卽是涅槃涅槃者卽是無盡無盡者卽是佛性

佛性者卽是決定

決定者卽是阿□多羅三□三菩提釋曰上來一百句解脫文現不繁

更釋大意只明一心眞性解脫

以實慧解脫顯此眞性然後成方便慧解脫

故能自覺覺他名之爲佛卽是平等法身天眞之佛

所以經云當知解脫卽是如來

如來之性卽是解脫解脫如來無二無別

是以如來之性卽衆生性衆生之性卽一切法性

一切法性卽是心性以心性遍一切處故

則一切處悉是不思議解脫以不見自性故則隨處貪著

著卽披縛若了斯宗縛脫俱寂

所以云離卽著著卽離幻化門中生實義亦無離亦無著

何處更求無病藥又此一百句解脫委曲披陳

是最後指歸究竟垂示則涅槃之□藏

祖佛之正宗所以具錄全文證明宗鏡

請不厭繁覽所冀子細明心斯乃解縛之原迷悟之本

若心解則一切解與眞性而相應

若心縛則一切縛與塵勞而共處出要之道於此絶言

方便之門更無過上

此不思議眞性解脫法門一入全眞眞外無法意消能所

情斷是非

此非誦文法師湊其智海闇證禪伯了此慧燈唯除直見性人一乘道種

方能悟入頓了無疑此圓頓敎門唯一無分別法耳

無有際畔不涉一多以卽邊而中故無法可比

以卽妄而眞故無法可待豈更佛法待於佛法

唯一絶待如來法界故出法界外無復有法

無所可待亦無所絶唯證相應不在言說

如大集經云不待莊嚴了知諸法

以得一總得餘故所以云一葉落天下秋

一塵起大地收一華開天下春一事寂萬法眞

則上根一覽終不再疑中下之機寧無方便

如孤寂吟云擧一例諸足可知何用□□說引詞

只見餓夫來取飽不聞漿逐渴人飛問

衆生法身與佛平等云何不起報化之用耶答

雖本平等隱顯有殊隱名如來藏顯名法身

起信疏云但衆生迷自眞理起於妄念

是時眞如俱現染相不顯其用□問云

衆生心與佛體旣同衆生迷時何不起用

答以無明有力起於九相眞如無力被隱故不能現用

如水爲風所擊但起波瀾而不能現像石壁□云

論云本覺常起用者有其二意一約內熏

卽自體相熏習義故論云從無始來具無漏法

備有不思議業作境界之性

依此二義□常熏習二約應化不起者但以妄染覆之

非謂本覺無此應用亦非固心抑令不起

斯則過在於妄迷而不知

何關於覺以本覺常具常熏故如脩竹有龍鳳之昔塵鏡有照膽之用

是知靈臺絶妙衆生莫知若暫返照□光

無有不得之者如地中求水鑑&C-E;求金

唯慮不肯承當沈埋心寶宗鏡委細意囑於斯

普勸後賢直須知有

宗鏡錄卷第三十一

丁未歲分司大藏都監開板

宗鏡錄卷第三十二

慧日永明寺主智覺禪師延壽集

夫華嚴經是圓滿敎所明一法□起

皆有眷屬隨生今此何故唯論絶待答

所言眷屬者皆是理內眷屬

衆生如佛如一如無二如理性相關故稱如來爲世間之父

一切衆生爲諸佛之子若法門眷屬者約自證法

則禪定爲父般若爲母而生眞淨法身

若化他法則方便爲父慈悲爲母而生應化佛身

從般若眞性起同體大悲

所有萬行莊嚴皆是性起功德必無心外法而爲主件

如般若經云欲爲佛親侍者及內眷屬等應學般若

般若卽心靈之性故是以諸佛菩薩凡有施爲

皆是內□外現不捨道法現凡夫事

如華嚴入法界品云復次善男子

菩薩以般若波羅蜜爲母方便善巧爲父檀那波羅蜜爲乳母

尸羅波羅蜜爲養母忍辱波羅蜜爲莊嚴具

精進波羅蜜爲養育者

禪那波羅蜜爲浣濯人善知識爲敎授師一切菩提分爲件侶

一切善法爲親屬一切菩薩爲兄弟

菩提心爲家如理修行爲家法諸地善法爲家處

得諸忍法爲家族大願現前爲家敎

以淸淨智滿足諸行爲順家法

勸發勤修不斷大乘爲紹家業法水灌頂一生所繫菩薩爲王太子

成就廣大眞實菩提爲淨家族鴦□魔羅經云

佛言一切衆生有如來藏

一切男子皆爲兄弟一切女人皆爲□妹乃至女有佛藏

男亦如是云何一性而自染著以一性故

是故如來淨修梵行住於自地不退轉地

得如來地維摩經偈云智度菩薩母方便以爲父

一切衆導師無不由是生法喜以爲妻

慈悲心爲女善心誠實男畢竟空寂舍弟子衆塵勞

隨意之所轉道品善知識由是成正覺

諸度法等侶四攝衆妓女歌詠誦法言

以此爲音樂總持之園苑無漏法林樹覺意淨妙華

解脫智慧果八解之浴池定水湛然滿

布以七淨華浴此無垢人象馬五通馳大乘以爲車

調御以一心遊於八正路相具以嚴容

衆好飾其姿□愧之上服深心爲華□

富有七財寶敎授以滋息如所說修行□向爲大利

四禪爲床座從於淨命生多聞增智慧

以爲自覺音甘露法之食解脫味爲漿淨心以□浴

戒品爲塗香□滅煩惱賊勇健無能踰

降伏四種魔勝幡建道場崇福疏云

實德內資長養如母方便外攝度生稱父

內證深法悅已智心喜樂盈懷故名爲妻肇師云

慈悲之心虛而外適其性柔弱隨物不違故如女也

善心力大滅惡盡原眞證相應故名爲男

所證二空之理爲其舍宅外障六塵風雨

內去三毒之蟲又有非眞要時復暫遊空爲理宗

以爲常宅故云畢竟空寂舍

能轉塵勞衆生以成佛法昔無明□主恩愛魔王

今化令隨道名爲弟子故云弟子衆塵勞隨意之所轉

乃至三十七品之知識六度萬行之法侶

爲眞實道畔助成菩提四攝廣被令人喜悅

如妓女讚誦法言令人愛味如音樂

以總持爲苑能攝諸法以無漏爲林能除熱惱

以七覺淨妙之華成八解智慧之果

湛然定水□開覺華用一乘爲車五通爲馬御之以一心

遊行八正道乃至妙相嚴容衆好飾體

□愧爲服深心爲□具七聖之財踞四禪之座

入多聞賢藏從淨命面生飮解脫一味之漿

得甘露究竟之食破八萬煩惱成五分法身

降四種魔軍圓三菩提道若主若伴若因若緣

皆是宗鏡卷舒心之體用

未曾一法建立從外而生天台淨名疏問那忽處處對法門

約觀心作如此等說佛意必如此也答曰

若言經中無對法門解釋義者此經佛道品

普現色身菩薩問維摩詰言

居士父母妻子親戚眷屬等悉爲是誰大士偈答言

智度菩薩母等淨名旣是在家菩薩

何容無有父母妻子家宅而不依事答悉約內行法門答者

當知諸佛菩薩不起道法現凡夫事

雖現凡事皆內表道法也

如佛般涅槃處在雙樹四枯四榮豈可直作樹木之解且如來誠說

皆表半滿枯榮今在毘耶庵羅樹園

欲說不思議解脫法門不捨道法現跡同凡住毘耶離

豈不表極地所住法門也華嚴經明十城十園

豈止是世間城園也此經下文菩薩行品云

諸佛威儀有所進止無非佛事

何得俱作事解

都不尋思諸佛菩薩不思議敎善權□密表發之事又法華經云欲說是經

應入如來室著如來衣坐如來座如來室者

乃是大慈悲心如來衣者卽是柔和忍辱

如來座者卽是一切法空問曰華嚴頓敎大乘

可得約行明諸法門此方等經及小乘敎

何得亦約觀行明義答曰此經旣云

諸佛解脫當於衆生心行中求若不約觀行豈稱斯文

若不以毘耶離庵羅樹園對諸法門

則不得約觀心解釋何得於衆生心行中求諸佛解脫

若不於心行求解脫者云何得住不思議解脫

若不住不思議解脫

云何於一毛孔見諸佛土變一現自在如不思議品所明也

復云何得如法華經明

身根淸淨一切十方國土皆於身中現又豈得如華嚴經頌說

無量諸世界悉從心緣起無量諸佛國皆於毛孔現也

如前問言小乘不得約觀心解釋者

何故聲聞經中佛爲牧牛人說十一法

皆一一內合比丘觀心如是等例

豈非方等及三藏經對諸法門觀心明義也故知了義敎不了義敎

皆是了義以唯一心故所以云

圓機對敎無敎不圓理心涉事無事非理又云

根羸則法劣器廣則道圓故問此宗玄臭性自天眞

非生因之所生唯了因之所了云何廣述

諸有差別行門答夫妙達殊倫則法法齊旨

巧通異道乃物物咸如夫言了因者

乃是於眞心中性德顯了故名了因生因者

亦是信心中能生六度萬行故名生因生了俱心

理行非外若不了此取捨萬端

□入斯宗自無高下夫三界之有是菩提之用

本末相遍空有融通豈同豁爾之無塊然之有

如大智度論云空有二種一者善空

熾然修一切行而了性空二者惡空恣行惡法

而欲撥令空今論不可得空此空不離諸法

諸法不離此空當知一切法趣空如甁處空

十方界空不異甁空故十方空皆趣甁空華嚴論云

若也但修空無想法身卽於智不能起用

若但一向生想不見無相法身卽純是有爲

又云如是大悲如是智慧如是萬行

皆爲長養初發心住初生佛家之智慧大悲

令慣習自在故時亦不改法亦不異智亦不遷

猶如竹葦依舊而成初生與終無有&C-;細

亦如小兒初生而後長爲大無異大也

是知差別行門皆入畢竟空中無有分別

如龍樹菩薩問曰若菩薩知佛是福田衆生非福田

是非菩薩法菩薩以何力故能令佛與畜生等答曰

菩薩以般若波羅蜜力故

一切法中修畢竟空心是故於一切法無分別如畜生五陰·

十二入·十八界和合生名爲畜生佛亦如是

從諸善法和合假名爲佛

若人憐愍衆生得無量福德於佛著心起諸惡因緣得無量罪

是故知一切法畢竟空故不輕畜生

不著心貴佛復次諸法實相是一切法無相

是無相中不分別是佛是畜生若分別卽是取相

是故等觀故經偈云一切諸法中皆以等觀入

大法炬經云涅槃義者本來自有非人所爲

故名涅槃又眞涅槃者

所謂一切世間乃至若有若無如是一切悉名涅槃

若取相分別則非涅槃是以若見一法異

則失唯心第一義門便成魔事故大集經云於衆生生異想

是爲魔業厭有爲功德是爲魔業

故天台淨名疏云住此觀心不見□相施相

而能慈悲利益衆生所有財物拯濟貧乏

興諸福業供養三尊修故造新隨喜奬善若是長者

一村行一施因施說法

是則一村貧民四衆受施之徒感恩慕德非但歸心受化

□&C-;之心漸漸微薄亦復學是施主捨財修福也

若在一縣令長官司住正觀心

所有資財能如是財施法施者

則一縣貧民四衆受施之徒皆亦歸心受化□心自然休息捨財修福利益興顯

乃至一管一國人主官僚天王帝主住正觀心

不見□施所有資財慈愛貧民恩惠分施

因爲善巧說四敎法

州管國內所有貧民四衆荷恩慕德敬仰歸心承事親近受道

因是□心漸薄皆能惠施修諸福業轉相敎化

行恩布德正道居懷是則諸州諸管擧國人民

有善有惡有智有道譬如一燈然百千燈

本燈湛然餘燈遍滿冥者皆明明終不絶

是爲四衆長者官司國主住檀波羅蜜無盡燈法門攝一切衆生也

是諸所攝衆生未來在家出家還爲眷屬或爲親威成爲臣民

或爲弟子同生淨上依報巍巍七珍無量

値佛聞經道心開發是諸施主

若得無生法忍住不思議解脫昔布施所攝衆生得道時至

是諸施主卽於有因緣之國示成正覺

昔布施所攝衆生皆來其國一切能捨修三乘道

若聞法華開佛知見之說卽同入大乘

乘此寶乘遊於四方嬉戱快樂此卽淨名大士

何處更往毘耶離別覓維摩詰耶

故知若能了此眞如一心無盡之理

則一切六度四攝萬行皆無有盡轉示他心亦同無盡

乃至重重涉入遞出無窮如無盡燈布影分光遍周法界

非唯淨名是我實乃千聖同□純行救度之心

則觀音出現常運大慈之意則彌勒下生

乃觸途皆證法門寓目盡成願海高低嶽瀆

共轉根本法輪大小鱗毛普現色身三昧

是以從體起用用自遍周以性成行行無邊際

如還原觀從自性之體分其二用

一海印森羅常住用謂眞如本覺也

妄盡心澄萬像齊現猶如大海因風起浪若風止浪息

海水澄淸無像不現二法界圓明自在用

卽華嚴三昧也謂廣修萬行稱理成德

普周法界而證菩提何故分其二用前海印用是本用

亦名理行亦名性德後華嚴用是修成亦名事行

亦名修德此二相假成其大用謂因修顯性

以性成修若無性修亦不成若無修性亦不顯

是以離性無修離修無性

故云萬法顯必同時一際理無前後斯則二而不二

又不二而二何者以海印用本具是所現

謂眞如自性有遍照法界義故華嚴用是能現

以修成契理能成萬行故能所有異本末似分

則非一非異能成妙行問旣以心爲宗敎中云何

又說破色心論且何心可宗何心可破答

心有二種一隨染緣所起妄心而無自體

但是前塵逐境有無隨□生滅唯破此心

雖云可破而無所破以無性故百論破情品云

譬如愚人見熱時妄生水想逐之疲勞

智者告言此非水也爲斷彼想不爲破水

如是諸法自性空衆生取相故著

爲破是顚倒故言破實無所破二常住眞心無有變異

卽立此心以爲宗鏡識論云心有二種

一相應心謂無常妄識虛妄分別與煩惱結使相應

二不相應心所謂常住第一義諦

古今一相自性淸淨心今言破者是相應心

不相應心立爲宗本是以一切自行履踐之路

無邊化他方便之門皆以心爲本本立而道生

萬法浩然宗一無相

欲擧一蔽諸指鹹知海者卽此常住不動眞心也問

衆生覺性天眞自然何假因緣文義開析

本自無瘡勿傷之也答若執此性決定是自然者

應須現推有自然之理且如本性以何法爲自體

如首楞嚴經云佛告阿難

我今如是開示方便眞實告汝汝猶未悟惑爲自然

自須甄明有自然體汝且觀此妙明見中以何爲自

此見爲復以明爲自以暗爲自以空爲自

以塞爲自阿難若明爲自應不見暗

若復以空爲自體者應不見塞

如是乃至諸暗等相以爲自者則於明時見性斷滅云何見明

故知□常之性不逐緣生若隨明暗幻化之法以爲自體者明暗等法緣散之時

此性應隨斷滅問本性旣非自然應是因緣之性答

此性若是因緣爲體者今推以何法爲因

何法爲緣應須□定眞實體性如經云

阿難言必此妙見性非自然我今發明是因緣性

心猶未明諮詢如來是義云何合因緣性

佛言汝言因緣吾復問汝

汝今因見見性現前此見爲復因明有見因暗有見

因空有見因塞有見阿難若因明有應不見暗

如因暗有應不見明如是乃至因空因塞同於明暗復次阿難此見又復緣明有見

緣暗有見緣空有見緣塞有見阿難若緣

空有應不見塞若緣塞有應不見空

如是乃至緣明緣暗同於空塞當知如是精覺妙明

非因非緣亦非自然非不自然無非不非

無是非是離一切相卽一切法汝今云何於中措心

以諸世間戱論名相而得分別

如以手掌撮摩虛空只益自勞虛空云何隨汝執捉

阿難白佛言世尊必妙覺性非因非緣世尊

云何常與比丘宣說見性其四種緣

所謂因空因明因心因眼是義云何佛告阿難

我說世間諸因緣相非第一義阿難吾復問汝

諸世間人說我能見云何名見云何不見

阿難言世人因於日月燈光見種種相名之爲見

若復無此三種光明則不能見阿難

若無明時名不見者應不見暗若必見暗此但無明

云何無見阿難

若在暗時不見明故名爲不見今在明時不見暗相還名不見

如是二相俱名不見若復二相自相陵奪

非汝見性於中暫無如是則知二俱名見云何不見

是故阿難汝今當知見明之時見非是明

見暗之時見非是暗見空之時見非是空

見塞之時見非是塞四義成就汝復應知

見見之時見非是見見猶離見見不能及

云何復說因緣自然及和合相汝等聲聞狹劣無識

不能通達淸淨實相吾今誨汝當善思惟

無得疲怠妙菩提路故知說因緣自然

皆屬世間言論談有無眞俗悉是分別識心

當見性之時豈留觀聽在發明之際焉落言思問

此妙明性旣非因緣自然

則無有一法不從和合而生如無所證之眞如

何由發能證之妙智則境智和合能成見性答

若智外有眞如則可爲所證眞如外有智

則可爲能證今智外無如如外無智

欲將何法以爲和合非和合耶如經云佛告阿難

汝雖先悟本覺妙明性非因緣非自然性

而猶未明如是覺元非和合生及不和合阿難

吾今復以前塵問汝汝今猶以一切世間

妄想和合諸因緣性而自疑惑證菩提心和合起者

則汝今者妙淨見精爲與明和爲與暗和

爲與通和爲與塞和若明和者

且汝觀明當明現前何處雜見見相可辯雜何形像

若非見者云何見明若卽見者云何見見

必見圓滿何處和明若明圓滿不合見和

見必異明雜則失彼性明名字

雜失明性和明非義彼暗與通及諸群塞亦復如是

復次阿難又汝今者妙淨見精爲與明合

爲與暗合爲與通合爲與塞合若明合者

至於暗時明相已滅此見卽不與諸暗合云何見暗

若見暗時不與暗合與明合者應非見明

旣不見明云何明合了明非暗

彼暗與通及諸群塞亦復如是阿難白佛言世尊

如我思惟此妙覺元與諸緣塵及心念慮非和合耶

佛言汝今又言覺非和合吾復問汝

此妙見精非和合者爲非明和爲非暗和爲非通和

爲非塞和若非明和則見與明必有邊畔

汝且諦觀何處是明何處是見

在見在明自何爲畔阿難若明際中必無見者則不相及

自不知其明相所在畔云何成

彼暗與通及諸群塞亦復如是又妙見精非和合者

爲非明合爲非暗合爲非通合爲非塞合若非明合

則見與明性相乖角

如耳與明了不相觸見且不知明相所在云何甄明合非合理

彼暗與通及諸群塞亦復如是乃至佛告富樓那

汝雖除疑餘惑未盡吾以世間現前諸事

今復問汝汝豈不聞室羅城中演若達多

忽於晨朝以鏡照面愛鏡中頭眉目可見

瞋責己頭不見而目以爲□魅無狀狂走

於意云何此人何因無故狂走富樓那言是人心狂

更無他故佛言妙覺明圓本圓明妙

旣稱爲妄云何有因若有所因云何名妄

自諸妄想展轉相因從迷積迷以歷塵劫

雖佛發明猶不能返如是迷因因迷自有

識迷無因妄無所依尙無有生欲何爲滅得菩提者

如寤時人說夢中事心縱精明欲何因緣取夢中物

況復無因本無所有如彼城中演若達多

豈有因緣自怖頭走忽然狂歇頭非外得

縱未歇狂亦何遺失富樓那妄性如是

因何爲在

汝但不隨分別世間業果衆生三種相續三緣斷故三因不生

則汝心中演若達多狂性自歇歇卽菩提勝淨明心本周法界

不從人得何藉□勞肯□修證乃至佛告阿難

卽如城中演若達多狂性因緣若得滅除

則不狂性自然而出因緣自然理窮於是阿難

演若達多頭本自然本自其然無然非自

何因緣故怖頭狂走若自然頭因緣故狂

何不自然因緣故失本頭不失狂怖妄出

曾無變易何藉因緣本狂自然本有狂怖

未狂之際狂何所潛不狂自然頭本無妄何爲狂走

若悟本頭識知狂走因緣自然俱爲戱論

是故我言三緣斷故卽菩提心菩提心生生滅心滅

此但生滅滅生俱盡無功用道

若有自然如是則明自然心生生滅心滅

此亦生滅無生滅者名爲自然

猶如世間諸相雜和成一體者名和合性非和合者稱本然性

本然非然和合非合合然俱離離合俱非

此句方名無戱論法菩提涅槃尙在遙遠釋曰

若悟本頭識知狂走因緣自然俱爲戱論者

若實發明悟了本頭一靈眞性非動非靜

非得非失非生非滅非合非離

則知無始已來三界伶□六趣狂走是迷是倒是妄是□

皆是情想結成識心鼓動則知本覺眞性

非因非緣亦非自然非不自然非和非合

非不和合盡成戱論悉墮邪思且無住眞心

豈存名相及與處所若欲以識心圖度

句義詮量而求眞實者如繫風捕影理可然乎

所以祖師云非自然非因緣妙中之妙玄中玄

森羅萬像光中現尋之不見有根原如上剖析

此爲未識本頭不知狂走之人

令離句絶非言思道斷此方始除世間分別戱論之法

於自見性大道之中尙猶□遠應須親到

不俟更言似鏡照容直須心眼相似如人飮水

方能冷煖自知故云唯證乃知難可測

未到之者徒自狂迷問法門無量

皆有破執顯道之功何故偏讚一心以爲鋼骨答

此是起惑之初發眞之始迷悟之本染淨之由

故云至妙靈通目之曰道則心外無道

道外無心微妙甚深凡小非分菩薩分知

唯佛窮了以彼二乘但覺四住不了無明故

此無明所起之識非其境也

菩薩十信之初創發心時卽觀本識自性緣起因果之體

得成正信攝論云菩薩初起應先觀諸法如實因緣

此之謂也如實因緣莫非一心本識

斯則發眞之始也起信論云以不覺一法界故

心不相應無明分別生諸染心一法界者

卽無二眞心爲一法界此非算數云一

謂如理□融平等不二故稱爲一斯則起惑之初也

又因不識無明作衆生了此無明成諸佛

斯則迷悟之本也又一法界擧體全作生滅門

擧體全作眞如門順法界則出離解脫

違法界則繫縛輪□斯乃染淨之由也

是以千聖仰之爲母爲師群賢歸之如王如導

諸經鋼骨萬法指南撮要言之罔逮於玆矣故經云

心爲法本心作天堂心作地獄若離衆生心

更有何眞俗等事以一切法但如影響故

如向居士云影由形起響逐聲來弄影勞形

不知形是影本揚聲止響不識聲是響根

除煩惱身而求涅槃者喩去形而覓影

離衆生心而求佛道者喩默聲而尋響

故知迷悟一途愚智非別無名作名因其名則是非生矣

無理作理因其理則諍論起矣幻作非眞

誰非誰是□妄非實何有何空

將知得無所得失無所失矣故知但了一心則萬法皆寂

如華嚴經解脫長者告善財言

我若欲見安樂世界阿彌陀如來隨意卽見

我若欲見□檀世界金剛光明如來

妙香世界寶光明如來蓮華世界寶蓮華光明如來

妙金世界寂靜光如來妙喜世界不動如來

善住世界師子如來鏡光明世界月覺如來

寶師子莊嚴世界毘盧遮那如來如是一切悉皆卽見

然彼如來不來至此我身亦不往詣於彼

知一切佛及與我心悉皆如夢

知一切佛猶如影像自心如水

知一切佛所有色相及以自心悉皆如幻知一切佛及以己心悉皆如響

我如是知如是憶念所見諸佛皆由自心

善男子當知菩薩修諸佛法淨諸佛刹

積集妙行調伏衆生發大誓願入一切智

自在遊戱不可思議解脫之門得佛菩提現大神通

遍往一切十方法界以微細智普入諸劫

如是一切悉由自心是故善男子

應以善法扶助自心應以法水潤澤自心

應於境界淨治自心應以精進堅固自心

應以忍辱坦蕩自心應以智證潔白自心

應以智慧明利自心應以佛自在開發自心

應以佛平等廣大自心應以佛十力照察自心疏釋云

心該萬法謂非但一念觀佛由於自心

菩薩萬行佛果體用亦不離心亦去妄執之失

謂有計云萬法皆心任之是佛驅馳萬行豈不唐勞

今明心雖卽佛久□塵勞

故以萬行增修令其螢徹但說萬行由心不說不修爲是

又萬法卽心修何□心

故云卷舒變化唯心所在壽□得喪唯心所宰

故詩三百一言可蔽矣敎五千一心能貫之實入道之要津

修行之玄鏡實謂深談佛旨妙達眞空

低頭擧手而盡入圓因發念興心而皆同本果

掘凡夫之乾土見諸佛之水泉抽二乘之焦芽

結常樂之果實變毒藥而成甘露

轉□酪而作醍□定父子而全付家珍拂權跡而頓開寶藏

今宗鏡所錄唯窮祖佛正宗若欲見道修行

無出自身心之內如華嚴經頌云

身爲正法藏心爲無□燈照了諸法空名曰度衆生

故知身爲法聚無一法出我身田心爲慧光

無一智離我心海若迷之者

則身爲苦聚病原心作無明怨賊先須察所治過患之跡

方立能治功德之門

則一切衆生所造過患莫越身心若欲對治唯戒以慧若修身戒

則戒急而妙行成若修心慧則乘急而眞性顯

故得乘戒兼急理行俱圓正助相資方入宗鏡

內外朗鑒一道淸虛如大涅槃經云

復次不修身者不能觀身雖無過咎而常是怨

善男子譬如男子有怨常逐伺求其便

智者覺已繫心愼護若不愼護則爲所害

一切衆生身亦如是常以飮食冷煖將養

若不如是將護守愼卽當散壞善男子如婆羅門奉事火天

常以香華讚歎禮拜供養奉事期滿百年

若一觸時尋燒人手是火雖得如是供養

終無一念報事者恩一切衆生亦復如是

雖於多年以好香華瓔珞衣服飮食臥具病瘦醫藥而供給之若遇內外諸惡緣卽時滅壞

都不憶念往日供給衣服之恩善男子

譬如有王畜四毒蛇置之一□以付一人仰令瞻養

是四蛇中誤一生瞋則能害人

是人恐怖常求飮食隨時守護

一切衆生四大毒蛇亦復如是若一大嗔則能壞身善男子

如人久病應當至心求醫療治若不勤求必死不疑

一切衆生身亦如是常應攝心不令放逸

若放逸者則便滅壞善男子

譬如□甁不耐風雨打擲椎壓一切衆生身亦如是

不耐飢渴寒熱風雨打繫惡罵善男子如癰未熟

常當善護不令人觸設有觸者則大苦痛

一切衆生身亦如是善男子如□懷妊自害其軀

一切衆生身亦如是內有風冷身則受苦善男子

譬如芭蕉生實則枯一切衆生身亦如是

善男子亦如芭蕉內無堅實一切衆生身亦如是

善男子如蛇鼠狼各各相於常生怨心

衆生四大亦復如是善男子譬如鵝王不樂塚墓

菩薩亦爾於身塚墓亦不貪樂善男子

如□陀羅七世相繼不捨其業

是故爲人之所輕賤是身種子亦復如是種子精血究竟不淨

以不淨故諸佛菩薩之所輕訶善男子

是身不如魔羅耶山生於□檀

亦不能生優&C-;羅華分陀利華瞻婆羅華摩利迦華婆師迦華

九孔常漏膿血不淨生處臭穢醜陋可惡

常與諸蟲共在一處善男子

譬如世間雖有上妙淸淨園林死屍至中則爲不淨

衆共捨之不生愛著色界亦爾雖復淨妙以有身故

諸佛菩薩悉共捨之善男子

若有不能作如是觀不名修身不修戒者善男子

若不能觀戒是一切善法梯&C-D;亦是一切善法根本

如地悉是一切樹木所生之本

戒是諸善根之導首也如彼商主導諸商人

戒是一切善法勝幢如天帝釋所立勝幢

戒能永斷一切惡業及三惡道能癡惡病猶如藥樹

戒是生死險道資糧戒是□結惡賊鎧仗

戒是滅結毒蛇良□戒是度惡業行橋梁

若有不能如是觀者名不修戒不修心者

不能觀心輕躁動轉難捉難調馳騁奔逸如大惡象

念念迅速如彼電光躁擾不住猶如□□如幻如□

乃是一切諸惡根本五欲難滿如火獲薪

亦如大海呑受衆流如曼陀山草木滋多

不能觀察生死虛妄耽惑致患如魚呑鉤

常先引導諸業隨從猶如貝母引導諸子

貪著五欲不樂涅槃如駝食蜜乃至於死不顧芻草

深著現樂不觀後過如牛貪苗不懼杖楚

馳騁周遍二十五有猶如疾風吹兜羅□所不應求

求無厭足如無智人求無熱火

常樂生死不樂解脫如稔婆蟲樂稔婆樹

迷惑愛著生死臭穢猶如獄因樂獄卒女亦如□□樂處不淨

若有不能如是觀者名不修心

不修慧者不觀智慧有大勢力如金翅鳥能壞惡業

壞無明暗猶如日光能拔陰樹如水漂物

焚燒邪見猶如猛火慧是一切善法根本

佛菩薩母之種子也若有不能如是觀者名不修慧

乃至若有修集身戒心慧

如上所說能觀諸法同如虛空不見智慧不見智者不見愚癡

不見愚者不見修集及修集者是名智者

如是之人則能修集身戒心慧

是人能令地獄果報現世輕受是人設作極重惡業

思惟觀察能令輕微作是念言我業雖重不如善業

譬如&C-D;華雖復百斤終不能敵眞金一兩

如□河中投一升鹽水無&C-D;味飮者不覺

如巨富者雖多負人千萬寶物無能繫縛令其受苦

如大香象能壞鐵鎖自在而去

智慧之人亦復如是然上雖觀身不淨

爲破凡夫執此毒身以爲苦本不種菩提之果唯陷五欲之泥

不能自利兼他所以訶破

若乃假玆業跡以續正因不入煩惱大海之中難求覺寶

非處塵勞糞壤之地奚生淨華是以華嚴經云

不厭生死苦方成普賢行又如大寶積經云

佛告優波離聲聞乘人乃至

不應起於一念更受後身是名聲聞持淸淨戒

然於菩薩名大破戒乃至菩薩摩訶薩修行大乘

能於無量阿僧祇劫堪忍受身不生厭患

是名菩薩持淸淨戒於聲聞乘名大破戒

今宗鏡所錄總諸大乘經了義妙旨只爲悟宗行菩薩道故

闡觀音普門之慧跡任方圓

入普賢無盡之宗運心無際

宗鏡錄卷第三十二

丁未歲分司大藏都監彫造

宗鏡錄卷第三十三

慧日永明寺主智覺禪師延壽集

夫道無可修法無可問□悟大旨萬事俱休

故云言語道斷心行處滅旣云宗鏡

何乃廣引身戒心慧之文法華經云三藏學者

尙不許親近旣違大乘之經敎何成後學之信門

答經中所斥三藏學者卽是小乘戒定慧

戒則但持身口斷四住枝葉之病苗

定則形同枯木絶現外威儀之妙用慧則唯證偏空

失中道不空之圓理故稱貧所樂法

墮下劣之乘爲淨名所訶是愚人之法今此圓宗定慧

尙不同大乘初敎無相之空

及大乘別敎偏圓之理豈與三藏灰斷定慧之所論乎

此宗鏡錄戒定慧乃至一事一行

一一皆入法界具無邊德是無盡宗趣性起法門

無□圓通實不思議如台敎云如鏡有像瓦礫不現

中具諸相但空卽無微妙淨法身具相三十二

觀和尙云凡聖交徹卽凡心而見佛心

理事雙修依本智而求佛智古德釋云

禪宗失意之徒執理迷事云性本具足何假修求

但要亡情卽眞佛自現法學之輩執事迷理

何須孜孜修習理法合之雙美離之兩傷

理行雙修以彰圓妙休心絶念名理行

興功涉有名事行依本智者本覺智此是因智

此虛明不昧名智成前理行亡情顯理求佛智者

卽無障□解脫智此是果智約圓明決斷爲智

成前事行以起行成果故此則體性同故

所以依之相用異故所以求之

但求相用不求體性前亡情理行

卽是除染緣起以顯體性興功事行卽是發淨緣起以成相用

無相宗云如上所說相用可然但依本智

情亡則相用自顯以本具故何須特爾起於事行

圓宗云性詮本具亡情之時但除染分相用

自顯眞體者無事行彼起淨分相用無因得生

如金中雖有衆器除□但能顯金

若不施功造作無因得成其器豈金出顚已不造不作

自然得成於器若亡情則不假事行

佛令具修豈不虛勞學者是以八地已能離念

佛勸方令起於事行知由離念不了所以經頌云

法性眞常離心念二乘於此亦能得

不以此故爲世尊但以甚深無□智

此勸皆是事行故是知果佛須性相具足

因行必須事理□修依本智如得金修理行如去□

修事行如造作求佛智如成器也又華嚴演義云

若執禪者則依本智性無作無修

鏡本自明不拂不瑩若執法者

須起事行求依他勝緣以成己德□爲偏執故辯雙行依本智者

約理無漏智性本具足故而求佛智者約事

無所求中吾故求之心鏡本淨久□塵勞

□沙性德□埋塵沙煩惱

是故須以隨順法性無□貧等修檀等六波羅蜜故諸佛已證

我未證故又理不□事不妨求故事不□理求無求故

若此之修修卽無修爲眞修矣

如上開示本末無遺理備行周因圓果滿可謂其車高廣

又多僕從而侍衛之方能入此

一乘歸於宗鏡若初心入已須冥合眞空

唯在心行非從口說直下步步著力念念相應

如大死人永絶餘想若非懇志曷稱丈夫

但有虛言終成自□如天台拾得頌公東陽海水淸

水淸復見底靈源流法泉斫水刀無痕我見頑愚士

燈心□須彌寸樵煮大海足抹大地石

蒸沙成飯無磨&C-E;將爲鏡說食終不飽

直須著力行恢恢大丈夫堂堂六尺士枉死埋塚下

可惜孤標物龐居士詩云讀經須解義

解義卽修行若依了義學卽入涅槃城如其不解義

多見不如盲尋文廣占地心牛不肯耕

田田總是草稻從何處生

故知須在心行忍力成就忍有二種一生忍二法忍若於法忍

觀行易成以了唯心故內外平等

如大智度論云法忍者於內六情不著於外六□不受

能於此二不作分別何以故內相如外

外相如內二相俱不可得故一相故因緣合故

其實空故一切法相常淸淨故

何謂一切法相常淸淨以同遵一道故所以華嚴疏云

一道甚深者亦名一乘佛佛皆同一眞道故

佛佛所乘同觀心性萬行齊修自始至終更無異徑

故爲一道問眞心常住遍一切處者

卽萬法皆眞云何而有四時生滅答

了眞心不動故則萬法不遷卽常住義若見萬法遷謝

皆是妄心以一切境界唯心妄動

心若不起外境本空以從識變故若離心識

則尙無一法常住豈況有萬法遷移問如今現見

物像榮枯時景代謝如何微細披剝

明見不遷之旨答但當見性自斷狐疑

余曾推窮似信斯理不遷論云旋風偃嶽而常靜

江河競注而不流野馬漂鼓而不動

日月歷天而不周疏云前風非後風故偃嶽而常靜

前水非後水故競注而不流前氣非後氣

故漂鼓而不動前日非後日故歷天而不周□云

然自體念念不同則初一念起時非第二念時

乃至最後吹著山時非初起時

則無前念風體定從彼來吹其山也且山從初動時

以至倒臥地時其山自體念念不同則初一念動時

非第二念動時乃至最後著地時非初動時

則無初動山體定從彼來至著地時

斯皆風不至山嶽不著地雖旋嵐偃嶽未曾動也

以此四物世爲遷動然雖則倒嶽歷天

皆不相知相到念念自住各各不遷

且如世間稱大莫過四大四大中動莫越風輪

以性推之本實不動如義海云鑒動寂者爲塵隨風

飄□是動寂然不起是靜而今靜時

由動不滅卽全以動成靜也今動時由靜不滅

卽全以靜成動也由全體相成是故動時正靜

靜時正動亦如風本不動能動諸物

若先有動則失自體不復更動今觀此風周遍法界

湛然不動寂爾無形推此動由皆從緣起

且如密室之中若云有風風何不動若云無風

遇緣卽起或遍法界拂則滿法界生

故知風大不動動屬諸緣若於外十方虛空中

設不因人拂或自起時亦是龍蜃鬼神所作

以鬼神屬陰至晩則風多故

乃至劫初劫末成壞之風□因衆生業感

世間無有一法不從緣生緣會則生緣散則滅若執自然生者

只合常生

何得緊□不定動靜無□故知悉從緣起又推諸緣和合成事各各不有

和合亦無緣緣之中俱無自性但是心動反推自心

心亦不動以心無形故起處不可得

卽知皆從眞性起眞性卽不起方見心性遍四大性

體合眞空性無動靜以因相彰動因動對靜

動相旣無靜塵亦滅故首楞嚴經云性風眞空

性空眞風又不遷之宗豈離動搖之境

無生之旨匪越生滅之門故金剛三昧經云

因緣所生義是義滅非生滅諸生滅義

是義生非滅是以起□不起不起□起

如此通達不落斷常可正解一心不遷之義矣如先德云

夫物性無差悟卽眞理眞卽不變物自湛然

常情所封於不動中妄以爲動

道體淵默語路玄微日用而不知者物不遷也

事像可觀稱之爲物物體各住故號不遷

不遷故隨流湛然淸淨爲物故與四像而所相依

故知無生不生無形不形處性相而守一者

其爲不遷論焉所以不遷論云是以如來

因群情之所滯卽方言以辯惑乘莫二之眞心

吐不一之殊敎乖而不可異者其唯聖言乎

故談眞有不遷之稱導俗有流動之說

雖復千途異唱會歸同致矣而徵文者

聞不遷則謂昔物不至今聆流動者而謂今物可至昔

旣曰古今而欲遷之者何耶

是以言往不必往古今常存以其不動稱去不必去

謂不從今至古以其不來不來故不馳騁於古今

不動故各性住於一世然則群藉殊文

百家異說者苟得其會豈文言能惑之哉

是以人之所謂住我則言其去人之所謂去

我則言其住然則去住雖殊其致一也故經云

正言似反誰當信者斯言有由矣

何者人則求古於今謂其不住吾則求今於古知其不去

今若至古古應有今古若至今

今應有古今而無古以知不來古而無今以知不去

若古不至今今亦不至古事各性住

有何物而可去來然則四像風馳旋機電卷

得意毫微雖速而不轉也是以如來功流萬世而常存

道通百劫而彌固成山假就於始□

修途託至於初步者果以功業不可朽故也

功業不可朽故雖在昔而不化不化故不遷

不遷故則湛然矣故經云三災彌淪而行業湛然

信其言也何者夫果不俱因因因而果因因而果

因昔不滅果不俱因因不來今不滅不來

則不遷之致明矣復何惑於去留

躊躇於動靜之間哉然則乾坤倒覆無謂不靜

洪流滔天無謂其動若能契神於卽物斯不遠而可知矣

古釋云前言

古今各性住於一世不相往來者則壯老不同一色定爲□兒

無葡匐時乃至老年則無相續失親屬法無父無子

應唯□兒得父餘則葡匐老年不應有分

則前功便失有斷滅過從此便明功流始□初步

因果等相續不失不斷不常不一不異

不來不去故圓正不遷理也乘莫二之眞心

吐不一之殊敎者諸聖依一心之正宗

逗機演差別之敎跡雖九流八敎不等而不遷

一念無虧

故云雖千途異唱會歸同致矣而隨文迷旨者但執權門生滅之言

妄見世相去來之事因此以爲流動隨境輪□

殊不知生死去來畢竟無性所以中觀論破三時無去

一已去無去者去法已謝二末去無去者

去法未萌三去時無去者正去無住又以去者

去法二事俱無若無去者卽無去法亦無方所

去者卽是人以法因人致離人無有法

離法無有人故□云觀方知彼去去者不至方者

明三時無去來以辯不遷也

如人初在東方卓立不動則名未去未去故

末去不得名爲去若動一步離本立處反望本立處

名已去已去故已去不得名爲去惑人便轉計云

動處則有去此中有去時非已去未去

是故去時去龍樹便以相待破云

若有已去未去則有去時若無已去未去則無去時故偈云

離已去未去去時亦無去

如因兩邊短有中間長若無兩邊短卽無中間長也

靑目卽以相違破何者去時者謂半去半未去

名曰去時則一法中有二墮相違去義不成

是故去時亦無去故偈云已去無有去未去亦無去

離已去末去去時亦無去也

如一人從東方行至西方時望其從東至西如似有去

故言知彼去然步步中三時無去則無去法

旣無去法卽無去人從此至彼

故言去者不至方也去者謂人也已上一經一論

皆明三時無去以標宗辯不遷也此來去因果不遷

卽會中道八不意也如論偈云不生亦不滅

不常亦不斷不一亦不異不來亦不去

能說是因緣善滅諸戱論我稽首禮佛

諸說中第一今以因果會釋八不義言不生者

如二十時爲因三十時爲果若離二十有今三十

可言有生若離二十則三十不可得是故不生

故中論云離劫初穀今穀不可得是故不生

不滅者則二十時不無故不滅若二十時滅

今不應有三十時中論云

若滅今應無穀而實有穀是故不滅也不常者

則三十時無二十時是故不常中論云如穀芽時種則變壞

是故不常不斷者因二十有三十相續

是故不斷中論云如從穀有芽是故不斷

若斷不應相續不一者二十不與三十同體

各性而住故不一中論云如穀不作芽芽不作穀

是故不一不異者不離二十有三十

若二十姓張三十不異中論云

若異何故分別穀芽穀莖穀葉是故不異不來者一一十不至三十時

是故不來不出者

二十時當處自寂不復更生故不出也達此理者

則離一切戱論契會中道則眞諦矣是知於眞諦中

無一法可得豈有去來如大涅槃經云爾時世尊

問彼菩薩善男子汝爲到來爲不到來

&C-;璃光菩薩言世尊到亦不來不到亦不來

我觀是義都無有來世尊諸行若常亦復不來

若是無常亦無有來若人見有衆生性者

有來不來我今不見衆生定性云何當言有來不來

有繒慢者見有去來無繒慢者則無去來

有取行者見有去來無取行者則無去來

若見如來畢竟涅槃則有去來

不見如來畢竟涅槃則無去來不聞佛性則有去來

聞佛性者則無去來般若燈論問汝爲已行名初發

爲未行名初發爲行時名初發耶三皆不然

如偈曰已去中無發未去亦無發

去時中無發何處當有發釋曰已去中無發者

謂去作用於彼已謝故未去亦無發者謂未行無去

去則不然去時中無發者

謂已去未去等皆無去義云何可說去時有去

如是三種俱無初發是故偈言何處當有發又偈云

無已去未去亦無彼去時於無去法中何故妄分別

釋云妄分別者如&C-B;目人於虛空中

或見毛髮蠅等皆無體故又偈云是故去無性

去者亦復然去時及諸法一切無所有又偈云

未滅法不滅已滅法不滅滅時亦不滅

無生何等滅釋曰第一句者以滅空故譬如住

第二句者如人已死不復更死第三句者

離彼已滅及未滅法更無滅時有俱過故

是故定知滅時不滅第四句者其義云何

一切諸法皆不生故言無生者生相無故無生有滅

義則不然如石女兒乃至復次汝言滅者

爲有體滅耶爲無體滅耶二俱不然如偈曰

法若有體者有則無滅相釋曰以相違故

譬如水火由如是故偈曰一法有有無

於義不應爾復次偈曰法若無體者有滅亦不然

如無第二頭不可言其斷是以旣無來去之法

亦無住止之時以因法明時亦因時辯法

法旣無有時豈成耶如中觀論偈云

時住不可得時去亦□得時若不可得云何說時相

因物故有時離物何有時物尙無所有

何況當有時釋曰如上引證直指世間

皆卽事辯眞從凡見道目前現證可以絶疑

去法旣然乃至六趣輪□四時代謝皆是不遷

常住一心之道然則群&C-;殊文百家異說

苟得其會豈文言能惑哉者若達萬法唯我一心

觀此心性尙未曾生云何說滅尙不得靜

云何說動如楞嚴會上

卽時如來於大衆中屈五輪指屈已復開開已又屈謂阿難言

汝今何見阿難言

我見如來百寶輪掌衆中開合佛告阿難汝見我手衆中開合

爲是我手有開有合爲復汝見有開有合阿難言

世尊寶手衆中開合我見如來手自開合

非我見性自開自合佛言誰動誰靜阿難言

佛手不住而我見性尙無有靜誰爲無住佛言

如是乃至云何汝今以動爲身以動爲境

從始□終念念生滅遺失眞性顚倒行事

性心失眞認物爲己輪□是中自取流轉

故知見性不遷理周法界但是認物爲己背覺合□

若以動爲身以動爲境則顚倒行事性心失眞

境實不遷唯心妄動

可謂雲□月運舟行岸移矣故論云是以言往不必往古今常存

以其不動稱去不必去

謂不從今至古以其不來不來故不馳騁於古今

不動故各性住於一世此乃是法法各住眞如之位

無有一物往來亦未曾一念暫住皆不相待

豈非不遷乎若能如是通達己眼圓明何似有之幻塵

一期之異說而能惑我哉又古釋云

百家異說豈文言之能惑者此明於三敎不惑

各立其宗儒有二十七家若契五常之理

卽無惑也黃老有二十五家若契虛無亦無惑也

釋有十二分敎若了本心亦無惑也

然則三敎雖殊若法界收之則無別原矣

若孔老二敎百氏九流總而言之不離法界

其猶百川歸於大海若佛敎圓宗一乘妙旨別而言之

百家猶若螢光寧齊巨照如大海不歸百川也

然則四像風馳旋機電卷

得意毫微雖速而不轉者四像則四時也旋機者

北斗七星也

雖寒來暑往斗轉星移電轉風馳刹那不住若得意者了於一心毫微之密旨

則見性而不動也果不俱因因因而果者

譬如爲高山初覆一□之土爲因直至壘土成山

此初一□土雖未成山初不至後而亦不滅

又終因此一□土成山

故云果不俱因因因而果因因而果因不昔滅果不俱因

因不來今不滅不來則不遷之致明矣

又如千里之程起於初步雖未卽到果不俱因

然全因初步之功能達千里之路則因因面果

故云成山假就於始□修途託至於初步

又如初發一念菩提善心之因

究竟成就無上妙覺之果卽最初一念不亡若初一念已滅

則不能成佛果故云是以如來功流萬世而常存

道通百劫而彌固以其不滅不來成功成業

因不虛棄事不唐捐則知萬法俱不遷矣

豈更猶豫於動靜之間哉若能觸境而明宗

契神於卽物假使天□地覆海沸山崩

尙不見動靜之兆朕況其餘之幻化影響乎問

一切眞俗等法有相有用有因有緣

云何一向作觀心釋耶答若不□觀自心

則失佛法大旨高推諸聖不慕進修

枉處沈淪於己絶分如不□觀心進道者如抱石沈淵

夜行去燭則於佛智海必死無疑

向涅槃城故難措足是以十方諸佛起敎之由

唯說一切衆生佛性大般涅槃一心□密之藏

若凡若聖悉入其中如世尊言此大般涅槃

是十方諸佛放捨身命之處安置諸子悉入其中

我亦自住其中何者以覺自心性故名爲佛性

以從性起無漏功德自行化他法利無盡

故稱爲藏以難信難知故云□密

以法性幽臭故名涅槃可謂無量法寶之所出生

猶四大海一切萬法之所依處如十方空

若不遇之大失法利有暫聞者功德無邊

如大般涅槃經中所讚佛告迦葉菩薩善男子

如是微妙大涅槃經乃至一切法之寶藏

譬如大海是衆寶藏是涅槃經亦復如是卽是一切字義□藏

善男子如須彌山衆藥根本是經亦爾

卽是菩薩戒之根本善男子

譬如虛空是一切物之所住處是經亦爾卽是一切善法住處

善男子譬如猛風無能繫縛

一切菩薩行是經者亦復如是不爲一切煩惱惡法之所繫縛

善男子譬如金剛無能壞者是經亦爾

雖有外道惡邪之人不能破壞善男子

如□河沙無能數者如是經義亦復如是無能數者

善男子是經典者爲諸菩薩而作法幢

如帝釋幢善男子是經卽是趣涅槃城之商主也

如大導師引諸商人趣向大海善男子

是經能爲諸菩薩等作法光明

如世日月能破諸暗善男子是經能爲病苦衆生作大良藥

如雪山中微妙藥王能治衆病善男子

是經能爲一闡提杖猶如羸人因之得起乃至善男子

是經卽是金剛利斧能伐一切煩惱大樹

卽是利刀能割習氣卽是勇健能□魔怨

卽是智火焚煩惱薪卽因緣藏出□支佛

卽是聞藏生聲聞人卽是一切諸天之眼

卽是一切人之正道卽是一切畜生依處

卽是餓鬼解脫之處卽是地獄無上之尊

卽是一切十方衆生無上之器

卽是十方過去未來現在諸佛之父母也

是知丁此一心總持涅槃□密之藏如上所讚衆德攸歸所有一毫之功

隨眞如無盡之理力齊法界福等虛空

皆能成就菩提無作妙果若末悟斯旨設有進修

但成有爲終不得道任經多劫勤苦修行

唯成拙度之門終無勝報之事如大智度論云

如舍利弗弟子羅頻周比丘持戒精進

乞食六日而不能得

乃至七日命在不久有同道者乞食持與鳥卽持去時舍利弗語目□述

汝大神力守護此食令彼得之

卽時目述持食往與始欲向口變成爲泥

又舍利弗乞食持與而口自合最後佛來持食與之

以佛福德無量因緣故令彼得食是比丘食已

心生歡喜倍加信敬佛告比丘有爲之法皆是苦相

爲說四諦卽時比丘漏盡意解得阿羅漢道

故知信一乘之福福等眞如持四句之功

功齊大覺所以楞伽經云佛告大慧

此是過去未來現在如來應供等正覺性自性第一義心以性自性第一義心

成就如來世間出世間上上法眞心之德以第一義心

究竟獲世出世等菩提勝果之福問萬法唯識者

於諸識中何識究竟答唯阿摩羅識

此云無垢淨識無有變異可爲究竟三無性論云

識如如者謂一切諸行但唯是識此識二義

故稱如如一攝無倒者謂十二入等一切諸法

但唯是識離亂識外無別餘法

故一切諸法皆爲識攝此義決定故稱攝無倒如如

二無變異者明此亂識卽是分別依他

似塵識所顯由分別性永無故依他性亦不有

此二無所有卽是阿摩羅識唯有此識獨無變異

故稱如如又云一切世出世間境不過唯識

是如量境界此唯識由外境成外境旣無

唯識亦無境無相識無生是一切諸法平等

通以如理故以理量二門一切性相收盡

以識相妙有是如量門以識性眞空是如理門

若理量雙消則唯眞性又阿摩羅識有二種

一所緣卽是眞如二本覺卽眞如智

能緣卽不空如來藏所緣卽空如來藏十二門論明

唯識眞實辯一切諸法唯有淨識無有能疑

亦無所疑唯識有二一方便

謂先觀唯有阿賴耶識無餘境界現得境智二空除妄識已盡

名爲方便唯識

二正觀唯識遣蕩生死虛妄識心及以境像

一切皆淨盡唯有阿摩羅淸淨心也問萬法唯識佛住識不答

若阿賴耶此云藏識

能藏一切雜染品法令不失故我見愛等執藏以爲自內我故

此名唯在異生有學阿陀那此名執持

執持種子及色根故此名通一切位

我執若亡卽捨賴耶名阿陀那持無漏種則妄心斯滅眞心顚現

則佛住無垢淨識故經云心若滅者生死盡

卽是妄心滅非心體滅所以起信論云

復次分別心生滅相者有二種別一&C-;謂相應心

二細謂不相應心&C-;中之&C-;凡夫智境

&C-;中之細及細中之&C-;菩薩智境

此二種相皆由無明熏習力起然依因依緣因是不覺

緣是妄境因滅則緣滅緣滅故相應心滅

因滅故不相應心滅問若心滅者云何相續

若相續者云何言滅答實然今言滅者

但心相滅非心體滅如水因風而有動相

以風滅故動相卽滅非水體滅若水滅者動相應斷

以無所依無能依故以水體不滅動相相續

衆生亦爾以無明力令其心動

無明滅故動相卽滅非心體滅若心滅者則衆生斷

以無所依無能依故以心體不滅心動相續釋曰

論明&C-;細二種心境皆由無明熏習力起

然依因依緣因是不覺緣是妄境者

只謂不覺自心妄生外境故知境無自性從心而生

和合而起故云心生卽法生因滅則緣滅矣

以水體不滅動相相續者

此況眞心自體非動非止因無明風起生死動搖

若妄風息時心之動相卽滅非心體滅

以心體是所依萬法是能依若無所依能依非有

故知一心之體爲群有之依猶如太虛作萬像之體

又本識有二義一妄染義凡夫所住二眞淨義

八地所住佛地單住眞如但名無垢識問

諸佛單住眞如名無垢識者

無垢淨識卽是常住眞心爲復諸佛決定有心決定無心答

據體則言亡四句意絶百非

約用則唯智能明非情所及華嚴經云佛子

如來心意識俱不可得但應以智無量故知如來心古釋云

如來心意識俱不可得者約體遮詮也

但應以智無量故知如來心者寄用表詮也

一師云識等有二一染二淨

佛地無有漏染心及心所而有淨分心及心所

果位之中智强識劣故於心王上以顯無染

約彼智所以明無量若必無王所智依何立經云如來無垢識

是淨無漏界解脫一切障圓鏡智相應

則有心王明矣一師云以無積集思量等義故

說心等□得就無分別智以顯無量非無心體

上之二解俱明心意識有又云

佛果實無心意意識及餘心法云不可得唯有大智

故言智無量故知如來心經云

唯如如及如如智獨存佛地論中五法攝大覺性

唯一眞法界及四智菩提不言更有餘法此二說約無

若依前有未免增益亦不能通不可得言

若依後無未免損減亦不通能知佛心言

旣云知如來心不可言無心可知明非無心矣

又心旣是無智何獨立

亦違涅槃滅無常識獲常識義

若有無二義雙取未免相違若互泯雙非寧逃戱論若後宗言唯如智者

以心卽同眞性故曰唯如照用不失故云如智

豈離心外而別有如是則唯如不乖於有

前宗以純如之體故有淨心心旣是如有之何失

是知卽眞之有與卽有之眞二義相成

有無無□正消經意者

言不可得者以心義深玄言不及故寄遮顯深言但以智知如來心者

託心所寄表顯深云何深玄欲言其有

同如絶相欲言其無幽靈不竭欲謂之情

無殊色性欲謂無情無幽不徹

是知佛心卽有卽無卽王卽數心中非有意

亦非不有意意中非有心亦非不有心數非依於王亦非不依王

一一皆爾圓融無□淸□記釋云

言佛無心有智成相違過心王最勝尙說爲無

智無所依豈當獨立如無君主何有臣下

今先別會二宗後通合二宗先會法性宗意云

心卽是如智卽如智離心無如則知有如已有心矣

況卽體之用稱如智卽用之體卽是眞如

如一明珠珠體卽如明卽如智

豈得存如亡於心矣前宗以純如下會法相宗意云

卽如之有有豈乖如如鏡卽虛則有心無失

是知卽眞之有通會二宗卽眞之有是法相宗

卽有之眞是法性宗

兩不相離方成無□眞佛心矣又心中非有意亦復非無意者

非有是不卽義二相別故亦非不有是不離義

無二體故又非有者

以無二體互攝盡故亦非不有者二相不壞力用交徹故

宗鏡錄卷第三十三

丁未歲分司大藏都監開板

宗鏡錄卷第三十四

慧日永明寺主智覺禪師延壽集

夫境識俱遣衆生界空諸佛究竟成得何法

答一切異生因識對境

於生死中妄生執著起常等四倒

二乘之人於涅槃中忘求解脫起無常等四倒諸佛如來因境識俱空

能離八倒成得眞常樂我淨四波羅蜜

寶性論云依二種法如來法身有淨波羅蜜

一者本來自性淸淨以同相故二者離垢淸淨

以勝相故有二種法如來法身有我波羅蜜

一者遠離諸外道邊以離虛妄我戱論故

二者遠離諸聲聞邊以離無我戱論故有二種法

如來身有樂波羅蜜一者遠離一切苦

二者遠離一切煩惱習氣有二種法

如來法身有常波羅蜜一者不滅一切諸有爲行

以離斷見邊故二者不取無爲涅槃以離常見邊故

勝□經云世尊見諸行無常是斷見非正見

見涅槃常是常見非正見忘想見故作如是見

所以如來唯證四德涅槃□密之藏問

旣經云見諸無常是斷見非正見

見涅槃常是常見非正見者云何敎中

或說無我又說於我豈不相違耶答

夫說常與無常我與無我但形言跡皆是方便所以肇論云

菩薩於計常之中演非常之敎

以佛初出世便欲說圓常之妙門眞我之佛性爲一切外道

皆妄執神我遍十方界起於常見

若說眞常樂我淨恐濫邪解且一時拂下情塵故

云無常無樂無我無淨又二乘及權假菩薩

不知諸佛□旨執方便門&C-CB;&C-CB;取證

皆住無我之理以爲究竟世尊又愍不達遂乃具說常樂我淨

若有於此究竟之說明見眞我佛性

人木蟲塵分明無惑尙不住於中道

豈更見有常無常我無我二見之所亂乎

或若雖聞常樂我淨之名只作常樂我淨之解隨語生見昧自眞心

則我無我之藥成我無我之病

故知眞我難辯非證不明如大涅槃經云

譬如二人共爲親友一是王子一是貧賤

如是二人互相往反是時貧人見是王子有一好刀淨妙第一

心中貪著王子後時捉持是刀逃至他國

於是貧人後於他家寄臥止宿

卽於眠中&C-;語刀刀傍人聞之收至王所時王問言

汝言刀者何處得耶是人具以上事答王

王今設所屠制臣身分張手足欲得刀者實不可得

臣與王子素爲親厚先與一處雖曾眼見

乃至不敢以手&C-D;觸況當故取王復問言

卿見刀時相貌何類答言大王臣所見者

如□羊角王聞是已欣然而笑語言

汝今隨意所至莫生憂怖我庫藏中都無是刀

況汝乃於王子邊見時王卽問諸群臣言

汝等曾見如是刀不言已崩背尋立餘子紹繼王位

復問輔相卿等曾於官藏之中見是刀不諸臣答言

臣等曾見覆復問言其狀何似答言大王

如□羊角

王言我庫藏中何處當有如是相刀次第四王皆檢校求索不得□後數時

先逃王子從他國還來至本土復得爲王

旣登王位復問諸臣汝見刀不答言大王

臣等皆見覆復問言其狀何似答言大王

其色淸淨如優&C-;羅華復有答言形如羊角

復有說言其色紅赤猶如火聚復有答言

猶如黑蛇時王大笑卿等皆悉不見我刀眞實之相

善男子菩薩摩訶薩亦復如是

出現於世說我眞相說已捨去

喩如王子持淨妙刀逃至他國凡夫愚人說言一切有我有我

如彼貧人止宿他舍&C-;語刀刀聲聞緣覺問諸衆生

我有何相答言我見我相大如拇指

或言如米或如稗子有言我相住在心中熾然如日

如是衆生不知我相喩如諸臣不知刀相

菩薩如是說於我法凡夫不知

種種分別妄作我相如問刀相答似羊角

是諸凡夫次第相續而起邪見爲斷如是諸邪見故

如來示現說於無我喩如王子語諸臣言

我庫藏中無如是刀善男子今日如來所說眞我

名曰佛性如是佛性我佛法中喩如淨刀善男子

若有凡夫能善說者卽是隨順無上佛法

若有善能分別隨順宣說

是等當知卽是菩薩相貌問平等空門一心大旨

旣美惡無際凡聖俱圓何乃受潤有差苦樂不等答

萬事由人自召唯心一理無虧美惡但自念生

果報焉從他得如傳奧法師云

但以內有惡業則外感邪魔若內起善心則外値諸佛

斯則善惡在己而由人乎哉是以西施愛江

□母嫌鏡實爲癡也且君子尙求諸已

面不怨天尤人況菩薩歟若能深信斯談

則可以虛心絶想頓入法空矣故起信論云

或有衆生無善根力則爲諸魔外道鬼神之所惑亂

若於坐中現形恐怖或現端正男女等相

當念唯心境界則滅終不爲惱是知聖者正也

心正卽聖故云心正可以□邪如日月

正當天草木無邪影

故知此心是凡聖之宅根境之原只爲凡夫執作賴耶之識

成生死苦惱之因聖者達爲如來藏心受涅槃常樂之果

若云阿賴耶識則有名無體

以情執有不究竟故當證聖時其名卽捨若云如來藏心

則有名有體以本有非執故

至未來際不斷故如以金作銅□相虛金體露現

如來藏作賴耶賴耶相虛藏性現

今衆生以隨情執重故多認賴耶不信有如來藏

以不信故自旣輕慢又毁滅他人謗法之愆無過此失

念念昧如來法界之性步步造衆生業果之因

惡業日新苦緣無盡於安隱處生衰惱心

向解脫中成繫縛果受□口針喉之體

經劫而飢火焚燒作披毛戴角之身

觸目而網羅榮絆或墮無間獄抱劇苦而常處火輪

或生修羅宮起&C-D;諍而□雨刀劍或暫居人界

刹那而八苦交煎或偶處天宮

□忽而五衰陷墜長沈三障不出四魔

皆爲不知如來藏心失唯識妙性背眞慈父傭賃外方

捨大智王依投他國是以諸佛驚入火宅

祖師特地西來指眞歸而不歸示正見而弗見

都爲藏識熏處無始堅牢執情厚而如萬疊□崖

疑根深面似千重闇室

今者廣搜玄臭不厭文繁和會千聖之微言洞達百家之□說

無一法不順能成孝義之門無一念不和

盡爲無諍之道則六入空聚畢竟無人

五陰舍中豁然虛寂是以內無所作外無所依

外無所依萬有不能絆內無所作千慮不能馳

遂得靜佛邊疆絶一塵而作亂匡法國土

無一境而不降可謂會天性於此時更無異種

定父子於今日唯我家風如鴦□魔羅經云

常受人天一切快樂族姓殊勝悉皆具足

斯由聞知一切衆生悉有如來常住藏故

乃至若彼衆生去來現在於五趣中支節不具

輪轉生死受一切苦斯由輕慢如來藏故問

但了一心不求諸法紹隆三寶自行化他

得圓滿妙覺位不答覺心無易則開佛知見

佛知見開無幽不囑不二之相佛眼所見

一實之道佛智所知照窮法界之邊洞徹眞原之底

上成諸佛下化衆生靡不由玆自他俱利

夫欲正修行者不歸宗鏡皆墮邪修或滯權小

此宗鏡正義過去十方一切諸佛

於此圓修已成現在一切諸佛現成

未來一切諸佛當成過去一切菩薩已學現在一切菩薩現學

未來一切菩薩當學所以起信論明

須先正念眞如之法石壁□云

謂一切行門皆從眞如所起以是行原故非眞流之行

無以契眞何有契眞之行不從眞起

此乃是所信法中之根本故所以萬緣所起起自眞如

會緣所人入於眞如菩薩發心先念眞如

菩薩起信亦先信眞如菩薩所行亦契會眞如又問

云何是信眞如之相答不信一切法

是信眞如之相以眞如理中本無諸法

若見諸法爲有是信諸法不信眞如

是以無夙植廣大菩提一乘種子之因緣者卒難起信

故祖師頌云大緣與信合或得入宗鏡者

是知非小緣矣如楞伽經云爾時世尊告大慧菩薩

攝受大乘者則攝受諸佛菩薩緣覺聲聞

攝受諸佛菩薩緣覺聲聞者則攝受一切衆生

攝受一切衆生者則攝受正法攝受正法者

則佛種不斷佛種不斷者則能了知得殊勝入處

知得殊勝入處菩薩摩訶薩常得化生建立大乘十自在力現衆色像

通達衆生形類希望煩惱諸相如實說法如實者不異

如實者不來不去相一切虛僞息是名如實

又云佛言但覺自心現量妄想不生

安隱快樂世事永息安隱快樂者則寂靜妙常

世事永息者則攀緣已斷

可謂遇圓滿寶藏頓絶希求到常樂涅槃更無所至

是凡聖之際如達家鄕爲迷悟之依已窮根本

大涅槃經云金剛寶藏無所缺減華嚴經偈云

種種變化無量力一切世界微塵等

欲悉了達從心起菩薩以此初發心寶藏論本際品云

是以本際無名名於無名本際無相

名於無相名相旣立妄惑遂生眞一理沈

道宗事隱是以無名之朴遍通一切不可名目

過限量界一體無二故經云

森羅及萬像一法之所印卽本際也然本際之理無自無他

非一非異包含一氣該入萬有

若復有人自性淸淨含一而生中無妄想卽謂聖人

然實際中亦無聖人法如微塵許而有異也

若復有人自性淸淨含一而生中有妄想自然濁亂

則謂凡夫

然實際中亦無凡夫法如微塵許而有異也故經云佛性平等廣大難量

凡聖不二一切圓滿咸備草木周遍□蟻

乃至微塵毛髮莫不含一而生

故云能了知一萬事畢也是以衆生皆乘一而生故云一乘

若迷故則異覺故則一故云前念是凡後念卽聖

又云一念知一切法也是以一卽一切

一切卽一故云以一之法功成萬像故經云

一切若有心卽迷一切若無心卽遍十方

故眞一萬差萬差眞一譬如海涌千波千波卽海

一切皆無有異也乃至萬物含一而生

卽彼萬物亦爲一也何以故以本一故末則無異

譬如檀生檀枝非椿木也故法華經偈云

十方佛土中唯有一乘法一乘者卽一心也

一切萬有十方虛空皆從眞如一心之種子所現

如檀生檀枝蘭生蘭葉

乃至本末中邊更無異相故云一卽一切一切卽一

若能如是何慮不畢若能如是究竟圓通

此外更無不了之法則無理而不明無事而不盡

以一法能成一切法故如華嚴疏云

若入此觀法則智與心相應是以因由心學果是心成

境由心現解由心起分位神通是心

力用造作是心現起分別是心決擇所得是心

乃至尋求知識造詣佛土□皆是心心外無得

何所疑耶故知心垢則娑婆現相

心淨則華藏含空□轉而□起識輪交羅而匪離心網

故海幢不起寂定廣作十方佛事之門

善財不出道場遍歷一百十城之法

是以文殊卽自心能證之妙慧善財至彌勒一心佛果滿後

□令見文殊因位將極令返照心原更無有異

未始動念故再訪文殊不見其身者

但了自心空般若故是眞見文殊

普賢是自心所證法界無盡妙行善財雖遍法界參諸善友

欲見普賢不假別指

便於初會始成之處如來座前而起念求隨念卽見

普賢在如來前初無動移此正顯觀心卽見希奇之相

見聞證入由睹前相卽是見心

所以普賢身相如虛空遍一切處

故以普眼菩薩等入百千三昧求覓普賢不見只謂離念入定厭境求眞

不知□塵是文殊念念卽普賢故

是以善財一人運悲智而橫廣十方

修願行而□窮三際從初至後因滿果圓

明顯一心以爲□樣總攝一切始行菩薩諸觀行人皆倣此修

離此觀心別無殊勝乃至六度萬行

若不了自心皆成權漸果歸生滅報在人天

若能運心福智無盡如大智度論云菩薩摩訶薩

知諸法實相無取無捨無所破壞

行不可得般若波羅蜜以大悲心還修福行

福行初門先行布施菩薩行般若波羅蜜

智慧明利能分別施福施物雖同福德多少隨心優劣

如舍利弗以一&C-;飯上佛佛卽□施狗

而問舍利弗汝以飯施我我以飯施狗誰得福多

舍利弗言如我解佛法義佛施狗得福多

舍利弗者於一切人中智慧最上

而佛福田最爲第一不如佛施狗惡田得福極多以是故知

大福從心生不在田也如舍利弗

千萬億倍不及佛心問曰如汝說福田妙故得福多

面舍利弗施佛不得大福答曰

良田雖復得福多而不如心所以者何心爲內主

田是外事菩薩本緣經偈云若行慧施時

福田雖不淨能生廣大心果報無有量

故知福從心生不因田出別請五百阿羅漢

不如依次一凡僧何者以平等心福勝取捨心福微

則勝劣由心豈在田乎施法旣爾六度萬行亦然

所以淸□□云因該果海果徹因原

以極果由於始信信依本智面起今不離本智故

斯則以因成果攝果酬因然因有二種

一約本有□沙性德信解行願等無不具故

二約修起謂依本信德而起信心

依本解德而起解心如起信論云以知法性無□貪故

隨順修行檀波羅蜜等故一一修起皆帶本有

俱來至果無間道中一時頓圓

解脫道中因果交徹名爲得果果亦有二

一者本有菩提涅槃一切佛性本覺具故

二者修起今證菩提始覺悟故始覺同本無復始本之異

名究竟覺則二果無□

然二因本從本覺體上起來則二因與本果無□始覺旣同本覺

則果全同於二因則二因與二果交徹

故因該果海果徹因原又初發心時便成正覺

因該果也雖得佛道不捨菩薩行果徹因也

華嚴論云善財一念發心頓無能所

了三世性性絶古今自覺自心本來是佛

不成正覺不證菩提身心性相無證修者

不成不壞本來如是隨緣動寂不壞有無

所行諸行皆唯智起斯宗鏡旨是善巧智之所知

廣大心之所信如華嚴經云

知一切衆生種種所緣唯是一相悉不可得一切諸法皆如

金剛善巧智是以上至妙覺極聖之位

中及大權菩薩修行之門

下至底下凡夫生死之地皆同一心無有高下迷之自墮

悟之卽昇迷悟似殊眞心靡易古德云

不鏡方寸虛負性靈又云自己不明則是空受例物

如此開示不負前機持王庫之眞刀

得雪山之正味證解信入之者直紹寶王

見聞隨喜之人能成佛種斯恩難報莫等尋常

任肩負頂戴盡塵沙劫中亦不能報一句之恩

仰思曠古求法之人釋迦文等投身大火

翹足深林析骨□身剝皮刺血乃至常啼東諧

善財南求藥王燒手普明刎頭

皆是知恩報德之人爲法忘軀之士今勸後學生殷重心

勿得自輕虛擲光景問妙明眞心覺王□旨

理雖圓頓正解難成更希善巧之門

重證將來之信答前已引法說今更將喩明此宗鏡

一心是諸法自性如一珠有八萬四千孔

入一孔全收珠體似一月影現一切水

一一影不離月輪又若分白□檀片片而本香無異

猶布靑陽令處處而春色皆同

是則一法明心萬緣指掌皎然法喩可以收疑問

凡曰提宗直陳正義何須引喩廣具繁文答

爲未直下頓悟之人不無方便如方便心論云

若就喩者凡聖同解然後可說

如言是心動發猶如迅風一切凡夫知風動故

便得決了心爲輕躁若不知者不得爲喩問曰

何故不但說正義而說喩也答曰凡說喩者

爲明正義又云凡欲立義當依四種知見

何等爲四一者現見二者比知三以喩知

四隨經敎又法華經云智者可以譬喩得解

今但取正解圓明非論法說喩說

若不悟道徒執絶言今所言者皆是提宗唱道之言

極妙窮原之說如云萬句浮言不及一句妙理

千般魚目不及徑寸明珠夫一句妙理者

卽宗鏡之言也斯言不可辯而自通不可解而自釋

所以云善言不辯辯言不善問

佛旨開頓漸之敎禪門分南北之宗

今此敷揚依何宗敎答此論見性明心不廣分宗判敎

單提直入頓悟圓修亦不離筌&C-AB;而求解脫

終不執文字而迷本宗若依敎是華嚴

卽示一心廣大之文若依宗卽達磨

直顯衆生心性之旨如宗密禪師立三宗三敎和會祖敎一際融通

禪三宗者一息妄修心宗二泯絶無寄宗

三直顯心性宗敎三種者一密意依性說相敎

二密意破相顯性敎三顯示眞心卽性敎

先□禪宗初息妄修心宗者

說衆生雖本有佛性而無始無明覆之不見故輪□生死

諸佛已斷妄想故見性了了出離生死神通自在

當知凡聖功用不同外境由心故

各有分限故須背境觀心息滅妄念念盡卽覺

無所不知如鏡昏塵塵盡明現須修禪觀

遠離喧雜調息調身心注一境等二泯絶無寄宗者

說凡聖等法皆如夢幻都無所有本來空寂

非今始無卽此達無之智亦不可得

平等法界無佛衆生法界亦是假名心旣不有

誰言法界無修不修無佛不佛

設有一法勝過涅槃我說亦如夢幻無法可拘無佛可作

凡有所作皆是迷妄如了達本來無事

心無所寄方免顚倒始名解脫

三直顯心性宗者說一切諸法若有若空皆唯眞性無相無爲

體非一切謂非凡非聖然卽體之用

謂能凡能聖等於中指示心性復有二類一云

卽今能言語動作貪嗔慈忍造善惡受苦樂等

卽汝佛性卽此本來是佛除此無別佛

了此天眞自然故不可起心修道道卽是心

性如□空不增不減但隨時隨處息業養神自然神妙

此爲眞悟二云諸法如夢諸聖同說

妄念本寂塵境本空本空之心靈知不昧

卽此空寂之知是汝眞性任迷任悟心本自知不藉緣生

不因境起知之一字衆妙之門

若頓悟此空寂之知知且無念無形誰爲我相人相

覺諸相空心自無念念起卽覺

覺之卽無修行妙門唯在此也此上兩說皆是會相歸性

故同一宗次佛敎三種一密意依性說相敎者

佛說三界六道悉是眞性之相

但是衆生迷性而起無別自體故云依性然根鈍者

本難開悟故且隨他所見境相說法漸漸度之

故云說相說未彰顯故云密意

此一敎中自有三類一人天因果敎說善惡業報令知因果

二斷惑滅苦敎說三界無安皆如火宅之苦

令斷業惑之集修道證滅等三將識破境敎

說上生滅等法不關眞如

但各是衆生無始已來法爾有八種識於中第八識是其根本

頓變根身器界種子轉生七識

各能變現自分所緣此八識外都無實法問

如何變耶答我法分別熏習力故

諸識生時變似我法六七二識無明覆故緣此執爲實我法

如患夢者患夢力故心似種種外境相現

夢時執爲實有外物寤來方知唯夢所變

我此身相及外世界亦復如是唯識所變

迷故執有我及諸境旣悟本無我法唯有心識

遂依此二空之智修唯識觀及六度四攝等行

漸漸伏斷煩惱所知二障證二空所顯眞如

十地圓滿轉八識成四智菩提

眞如障盡成法性身大涅槃之果此第三將識破境

與禪門息妄修心宗而相扶會以知外境皆空故

不修外境事相唯息妄修心也

息我法之妄修唯識之心二密意破相顯性敎者

據眞實了義則妄執本空更無可破無漏諸法

是眞性隨緣妙用永不斷絶又不應破

但爲一類衆生執□妄相障眞如實性難得玄悟故

佛且不揀善惡垢淨性相一切訶破

以眞性及妙用不無而且云無故云密意

又意在顯性語乃破相意不形於言中故云密也此敎說

前敎中所變之境旣皆□妄

能變之識豈獨眞實心境互依空而似有

且心不孤起託境方生境不自生由心故現心如境謝

境滅心空皆假衆緣無自性故

是以一切諸法無不是空凡所有相皆是□妄

是故空中無五陰六根因緣四諦無智亦無得

生死涅槃平等如幻此敎與禪門泯絶無寄宗全同

三顯示眞心卽性敎直示自心卽是眞性

不約事相而示亦不約破相而示故云卽性

不是方便隱密之意故云示也此敎說

一切衆生皆有空寂眞心無始本來性自淸淨明明不昧

了了常知盡未來際常住不滅名爲佛性

亦名如來藏亦名心地達磨所傳

是此心也問旣云性自了了常知何須諸佛開示答

此言知者不是證知

意說眞性不同□空木石故云知也非如緣境分別之識

非如照體了達之智直是眞如之性自然常知

起信論云眞如者自體眞實識知華嚴經云

眞如照明爲性又問明品說智與知異

智局於聖不通於凡知卽凡聖皆有通於理智

覺首等諸菩薩問文殊師利菩薩何等是佛境界智

何等是佛境界知文殊頌答云諸佛智自在

三世無所□如是慧境界平等如虛空

又頌云非識所能識亦非心境界

其性本淸淨開示諸群生旣云本淨不待斷障

卽知群生本來皆有但以惑□而不自知

故法華中開示令得淸淨者卽是寶性論中

離垢淸淨也此心雖自性淸淨終須悟修方得究竟

經論所明有二種淸淨二種解脫

或只得離垢淸淨解脫故毁禪門卽心卽佛

或只知自性淸淨解脫故輕於敎相

斥於持律坐禪調伏等行不知必須頓悟自性淸淨自性解脫

漸修令得離垢淸淨離障解脫

成圓滿淸淨究竟解脫若身若心無所壅滯同釋迦佛

經問云何佛境界智此問證悟之智

云何佛境界知此問本有眞心

答智云諸佛智自在三世無所□答知云非識所能識亦非心境界

識是分別分別非眞知唯無念方見

又若以智證之卽屬所詮之境眞知非境界故

瞥起照心卽非眞知故非心境界以不起心爲玄妙

以集起名心起心看卽妄想故非眞知

是以眞知必虛心遺照言思道斷矣

北宗看心是失眞旨若有可看卽是境界也寶藏論云

知有有壞知無無敗其知之智有無不計

旣不計有無卽自性無分別之知

是以此眞心自體之知卽無緣心不假作意任運常知

非涉有無永超能所

水南和尙云卽體之用曰知卽用之體爲寂如卽燈之時卽是光

卽光之時卽是燈燈爲體光爲用

無二而二也又云知之一字衆妙之門

如是開示靈知之心卽是眞性與佛無異

故名顯示眞心卽性敎全同禪門第三直顯心性之宗

旣馬鳴□心爲本原文殊擇知爲眞體

如何破相之黨但云寂滅不許眞如說相之家

執凡異聖不許卽佛今約敎判定

正爲斯人故西域傳心多兼經論無二途也

但以此方迷心執文以名爲體故達磨善巧揀文傳心

□擧其名〔心是名也〕默示其體〔知是心也〕喩以壁觀令絶諸緣

絶諸緣時問斷滅不答

雖絶諸念亦不斷滅問以何證驗云不斷滅答了了自知

言不可及師卽印云只此是自性淸淨心

更勿疑也若所答不契

卽但遮諸非更令觀察畢竟不與他先言知字

直待他自悟方驗眞實是親證其體然後印之令絶餘疑

故云默傳心印所言默者唯默知字

非總不言六代相傳皆如此也至荷澤時他宗競起

欲求默契不遇機緣又思惟達磨懸絲之記

〔達磨云我法第六代後命若懸絲〕恐宗旨滅絶

遂言知之一字衆妙之門問悟此心已如何修之

還依初說相敎中令坐禪不答若□沈厚重難可策發

掉擧猛利不可抑伏貪嗔熾盛觸境難制者

卽用前敎中種種方便隨病調伏

若煩惱微薄慧解明利卽依本宗一行三昧

如起信論云若修止者住於靜處

端身正意不依氣息形色乃至唯心無外境界法句經偈云

若學諸三昧是動非是禪心隨境界流

云何名爲定卽不起滅定現行坐之威儀

不於三界現攀緣之身意然此敎中以一眞心性

對染淨諸法全揀全收全揀者如上所說

但剋體直指靈知卽是心性餘皆虛妄

故云非識非心

非境非智乃至非性非相非佛非衆生離四句絶百非也全收者

染淨諸法無不是心心迷故妄起惑業

乃至四生六道雜穢國土心悟故從體起用

四等六度乃至四辯六通妙身淨刹無所不現

旣是此心現諸法故法法全卽眞心如人夢所現事

事事皆人如金作器器器皆金如鏡現影

影影皆鏡故華嚴經云知一切法卽心自性

成就慧身不由他悟起信論云

三界虛僞唯心所作離心則無六塵境界乃至一切分別

皆分別自心心不見心無相可得

故云一切法如鏡中像楞伽經云寂滅者名爲一心

一心者名如來藏能遍興造一切趣生造善造惡

受苦受樂果與因俱故知一切無非心也

全揀門攝前第二破相敎

全收門攝前第一說相敎將前望此此則&C-;異於前將此望前

前則全同於此深必該淺淺不至深

深者直顯出眞心之體方於中揀一切收一切也

如是收揀自在性相無□方能於一切悉無所住

唯此名爲了義

上之三敎攝盡一代經論之所宗三義全殊一法無別就三義中

第一第二空有相對第三第一性相相對

皆□然易見唯第二第三破相與顯性相對講者禪者

俱迷爲同是一宗一敎皆以破相便爲眞性

故今廣辯空宗性宗有其十異空宗唯破相

性宗唯顯性權實有異遮表全殊

不可以遮詮遣蕩排情破執之言

爲表詮直示建立顯宗之敎

又不可以逗機誘引一期權漸之說爲最後全提見性眞實之門如上判敎分宗

言約義□最爲殊絶初則歷然不濫後

則一味融通可釋群疑能歸宗鏡十異者

一法義眞俗異者空宗未顯眞性

但以一切差別之相爲法法是俗諦照此諸法

無爲無相無生無滅爲義義是眞諦性宗以一眞之性爲法

空有等種種差別爲義經云無量義者

從一法生華嚴經云法者知自性

義者知生滅二心性二名異者

空宗一向目諸法本原爲性性宗多目諸法本原爲心起信論云

一切諸法從本已來唯是一心

良由所說本性不但空寂而乃自然常知故應目爲心

三性字二體異者空宗以諸法無性爲性

性宗以虛明常住不空之體爲性性字雖同

而體異也四眞智眞知異者

空宗以分別爲知無分別爲智智深知淺

性宗以能證聖理之妙慧爲智以該於理智通於凡聖之眞性爲知

知通智局華嚴經云眞如照明爲性

起信論云眞如自體眞實識知五有我無我異者

空宗以有我爲妄無我爲眞

性宗以無我爲妄有我爲眞故涅槃經云

無我者名爲生死我者名爲如來六遮詮表詮異者

遮謂遣其所非表謂顯其所是

又遮者揀□諸餘表者直示當體如諸經所說眞如妙性

每云不生不滅不垢不淨無因無果無相無爲非凡非聖非性非相等皆是遮詮遣非蕩跡

絶想□情

若云知見覺照靈鑒光明朗朗昭昭堂堂寂寂等皆是表詮若無知見等體

顯何法爲性說何法不生不滅等

必須認得現今了然而知卽是我之心性

方說此知不生不滅等如設鹽云不淡是遮云鹹是表

說水云不乾是遮云濕是表空宗但遮

性宗有遮有表今時人皆謂遮言爲深表言爲淺

故唯重非心非佛無爲無相乃至一切不可得之言

良由只以遮非之詞爲妙

不欲親自證認法體故如此也

又若實識我心不同虛空性自神解非從他悟豈藉緣生

若不對機隨世語言於自性上尙無表示眞實之詞

焉有遮非方便之說如今實未親證見性之人

但□依通情傳意解唯取言語中妙

以遮非泯絶之文而爲極則以未見諦故不居實地

一向託空隨言所轉近來尤盛莫可□之

若不因上代先賢多聞廣學深入敎海妙達禪宗

何能微細指陳始終和會顯出一靈之性

剔開萬法之原是以具錄要文同明宗鏡

七認名認體異者

謂佛法世法一一皆有名體且如世間稱大不過四物如智論云

地水火風是四物名堅濕煖動是四物體今且說水

設有人問每聞澄之卽淸混之卽濁堰之卽止

決之卽流而能漑灌萬物洗滌群穢此是何物

〔擧功能義用而問之〕答云是水〔擧名答也〕愚者認名謂已解

智者應更問云何者是水〔徵其體也〕答云

濕卽是水〔剋體指也〕佛法亦爾設有人問每聞諸經云

迷之卽垢悟之卽淨縱之卽凡修之卽聖

能生世出世間一切諸法此是何物〔此擧功能義用問也〕答云

是心〔擧名答也〕愚者認名便爲已識智者應更問

何者是心〔徵其體也〕答

知卽是心〔指其體也〕此一言最親最的餘字餘說皆&C-D;

如云非性非相能言能語等是體緣慮動用等是心

卽何異他之所問也

以此而推水之名體名唯一字餘皆義用濕之一字貫於淸濁等萬用萬義之中

心之名體亦然知之一字

亦貫於貪瞋慈忍善惡苦樂萬用萬義之處直須悟得水是名

不是水濕是水不是名卽淸濁凝流

無義不通也以例心是名不是心知是心不是名

卽眞妄善惡無義不通也空宗相宗

爲對初學及淺機恐隨言生執故但標名而遮其非

唯廣義用而引其意

性宗爲對久學及上根令忘言認體故一言直示〔達磨云指一言以直示卽是知字一言

若言卽〕〔心是佛此乃四言矣〕若領解不謬親照靈知之性

方於體上照察義用故無不通矣八二諦三諦異者

空宗唯二諦性宗攝一切性相及自體

總爲三諦以緣起色等諸法爲俗諦

緣無自性諸法卽空爲眞諦

一眞心體非空非色能空能色爲中道第一義諦九三性空有異

空宗說有卽遍計依他空卽圓成

性宗卽三法皆具空有之義遍計卽情有理無

依他卽相有性無圓成卽情無理有十佛德空有異

空宗說佛以空爲德無有少法是名菩提

性宗一切諸佛自體皆有常樂我淨

十身十智相好無盡性自本有不待機緣

十異歷然二門奐矣故須先約三種佛敎證三宗禪心

然後禪敎雙亡佛心俱寂

俱寂則念念皆佛無一念而非佛心雙亡卽句句皆禪

無一句而非禪敎如此則自然聞泯絶無寄之說

知是破我執情聞息妄修心之言知是斷我習氣

執情破而眞性顯卽泯絶是顯性之宗

習氣盡而佛道成卽修心是成佛之行頓漸互顯

空有相成若能如是圓通則爲他人說無非妙方

聞他人說無非妙藥藥之與病

只在執之與通故先德云執則字字瘡□通則文文妙藥

如上依敎依宗撮略和會挑抉宗旨之本末

開析法義之差殊校量頓漸之異同

融卽眞妄之和合對會遮表之□互

褒貶權實之淺深

可謂卷敎海之波調湛然掌內簇義天之星象奐若目前則頓釋群疑豁然妙旨

若心外立法立境起&C-D;諍之端倪識上變我變人

爲勝負之由漸遂乃立空破有賓有非空

崇敎毁禪宗禪斥敎權實兩道常爲障□之因

性相二宗永作怨&C-;之見

皆爲智燈□短心鏡光昏終不能入無諍之門

履一實之道矣

宗鏡錄卷第三十四

丁未歲高罷國分司大藏都監奉&C-B;彫造

宗鏡錄卷第三十五

慧日永明寺主智覺禪師延壽集

夫說此法門是無始終說

不定方所亦無時分以無時之時理無間斷

無處之處說遍十方故一切佛法爾皆於無盡世界

常轉如是無盡法輪令諸衆生反本還原

窮未來際無有休息華嚴疏云夫心冥至道則渾一古今

法界無生本亡時分故經頌云諸佛得菩提

實不計於日又云此圓敎法門

以會緣入實體者有二一以本收末以諸聖敎從眞流故

不異於眞二會相顯性謂彼一切差別敎法

從緣無性卽是眞如

是故虛相本盡眞性本現如來言說皆順於如故金剛三昧經云

如我說者義語非文衆生說者

文語非義又理事無□體者謂一切敎法雖擧體卽眞

不□十二分等事相宛然顯現

雖眞如擧體爲一切不□一味湛然平等

夫一乘三乘一性五性就機則三約法則一

新熏則五本有無二若入理雙拂則三一兩亡

若約佛化儀則能三能一是故競執是非達無違諍

大集五部雖異不離法界本原

涅槃各說身因佛許無非正說此宗鏡機是圓敎攝

則圓根所對大小俱含故先德云敎海宏深包含無外

色空交映德用重重

語其橫收五敎乃至人天總無不包方顯深廣其猶百川不攝大海

大海必攝百川雖攝百川同一鹹味

故隨一滴&C-;異百川前之四敎不攝於圓圓必攝四

雖攝於四圓以貧之故十善五戒亦圓敎攝

今依宗鏡若約敎唯依一心而說

則何敎非心何心非敎諸經通辯

皆以一心眞法界爲體如來所說十二敎

親從大悲心中之所流出大悲心從後得智後得智從根本智

根本智從淸淨法界流出卽是本原更無所從

無有法離於法界而有華嚴經頌云

未曾有一法得離於法性卽一切衆生迷悟本

若不迷此卽不成迷以無顚倒執著輪□生死故

若不悟此卽不成悟以無如法修行證窮果故

所以眞如一心爲迷悟依

夫立敎之本無出意言以意詮量從言開演故基師云

至理澄寂是非之論息言般若幽玄一異之情絶慮

息情慮故非識非心絶言論故非聲非說

法非聲說說遍塵沙理無識心心該法界

心該法界斯乃非心作心說遍塵沙

此亦無說爲說非心作心心開二種無說爲說說乃兩門

心開二種者一心生滅門二心眞如門

釋生滅門者只如三界循環斯皆妄識

四生盤泊□是惑心榮辱迅譬石光古今□過拍&C-E;

此則生滅門也釋眞如門者

只如摩羅淨識湛若太虛佛性明珠皎同朗月

隱顯雖異膚內更明染淨緣分法身澄止此則眞如門也

言說乃兩門者一大機受法則敎說滿乘

二小聖聞思則藏開半字神□和尙云

敎起所由者如來一代說法欲令衆生悟佛知見

佛知見者所謂平等眞心諸法無二

無二之法卽是實性實性之體離有離無不生不滅

理自□眞不由觀智所顯道常顯露實無□障

平等眞心者若法相宗眞卽是智

將智證眞三乘無別卽是眞家之心依主釋也

若法性宗眞卽是心體同名別眞心卽平等

持業釋也故經云泥洹眞法寶

衆生從種種門入種種之門是能通所通唯一道又云

經說門不同或文字爲門

大品經明四十二字門是也或觀行爲門

釋論明菩薩修三三昧緣諸法實相是也或智慧爲門法華經云

其智慧門難解難入是也或理爲門大品經云

明無生法無來無去卽是佛也依敎門通觀

依觀門通智依智門通理理爲門復通何處

敎觀智等諸門悉依於理能依是門

所依何得非門雖無所通究竟遍通是妙門也

則衆妙之門一眞心之所依也華嚴經云

譬如日出先照高山日譬於佛光譬說敎

日卽無緣之慈非出而出陛衆機之所□非照而照

說華嚴如高山說方等如食時說般若如□中

說法華如正中說涅槃如平地

若菩薩大人蒙般若光諸法之用二乘之人旣無此用

譬如七日□兒若視日輪令眼失光

以無明全在喪一切智明故外道闇證譬如夜遊

以未承正敎之照故

菩薩利他譬如日中作務施運役之功然平地高山同承日照

小根大器咸稟敎光約能照則無淺深

對所照自分前後如大車等賜一雨普霑道絶始終

理無偏黨若得宗鏡一乘之光

平等大慧自他兼利更無差別故大涅槃經云

譬如有人以新毒藥塗大鼓於衆中擊令出聲雖無心欲聞

若有聞者遠近皆死唯除一人不橫死者

謂一闡提□聞卽能破無明惑名爲近死

聞未卽益作後世因名爲遠死止觀釋云

一切衆生心性正因譬之如乳間了因法名爲置毒

正因不斷如乳四微五味雖變四微□存

是故毒隨四微味味殺人衆生心性亦復如是

正因不壞了因之毒隨正奢促處處得發

或理發敎行證發如□支佛利根

根熟出無佛世自然得悟理發亦爾久植善根

今生雖不聞圓敎了因之毒任運自發

若聞華嚴日照高山卽得悟者此是敎發聞已思惟

思惟卽悟是爲觀行發若是六根淨位進破無明

是相似證發若見道損生亦是證發

今依華嚴立五敎天台立四敎乃至八敎

且華嚴一心立五敎約識而論者一如小乘敎

但有六識賴耶但得其名二大乘始敎

但得一分生滅之義以其眞理未能體通

但說凝然不作諸法第三大乘終敎於此賴耶得理事通體

不生滅與生滅和合非一非異

以許眞如隨緣而作諸法以阿賴耶識所熏淨法

與能熏染法各差別故非一

能熏所熏但一心作無有他故非異始敎約法相差別門說

終敎約體相容門說爲第一義眞心也謂如來藏性

依此有諸趣等第四頓敎卽一切法唯一眞心

差別相盡離言絶慮不可說也

以一切染淨相盡無有二法可以體會故不可說

如淨名所顯入不二門也第五圓敎

約性海圓明法界所起唯一法界性起心卽具十德問

云何一心約就諸敎得有如是差別義耶答

約法通收由此甚深所起一心具五義門

隨以一行攝化衆生一小乘攝義從名門

二始敎攝理從事門三終敎理事無□門

四頓敎事盡理顯門五圓敎性海具德門

五義相顯唯一心轉□密義記云佛子善聽

譬如暗家寶人不知故無燈明故

於彼&C-D;觸誤謂爲蛇所毒由誤故毒氣入身

其身&C-EC;脹受拙種苦智者見已卽將燈明示以利寶

其所□人卽見此寶身內毒氣卽能除愈

以得此寶故飛行無□見人恭敬諸惡者

皆以慈心相向惡心消滅由無怨&C-;故得無所畏

無所畏故安隱快樂行者亦爾

由不知法性家內實德寶故爲八萬四千塵勞

由知親近善友聞法故返□勞垢爲八萬四千道品法

除自然執又知因緣空又知佛性常住

又知言語道亡心行處滅又開悟法界緣起

由是一切諸法從一地不至一地會是淨心中

是故諸煩惱及諸淨心不從他方來一手反覆耳

智者不須疑也又前所譬

暗家實賢卽是顯淸淨法門爲對治染法對治有五一者小乘敎

卽對治外道不依因緣起自然執二初敎

卽對治小乘由於因緣有執已前總名有爲緣起

三者終敎

卽對治初敎一切諸法無常苦空無我執此名無爲緣起由眞如隨緣

名爲無爲緣起四者頓敎

卽對治終敎念念紛紛起有言說卽自體緣起窮源盡性一念不生

故爲自體五者圓敎

卽對治頓敎寂默言說心行處滅一切歸寂源

不能一卽一切一切卽一自在等此法界緣起動靜具足故名性起

圓融無□取捨都盡卽三毒卽佛故

若小乘雖隨起對治唯知第六識

不知由心有諸法故言心者卽八識心王

又小乘不知常樂我淨心萬法主故不可得故如虛空故不可治

雖有如是法

以不知所因故不知由心有萬法故不覺心源故唯取小果皆滅色取空

若不滅色取空知色卽是空卽得入初敎

次初敎人如上諸次第所起法

皆言識變有識外不有識者卽第八識

約識性亦不可得□證此心卽知諸法因緣生緣生無自性

雖證此法猶有刹那生滅故名有爲證凝然眞如故

次終敎人云一切諸法不出一心是一心

譬如大海濕性依一心所有諸法如大海波瀾

雖攝波入水而不滅波浪雖波瀾紛紛起

而不減寂水如是雖攝萬境入一心

而不減萬境雖萬境紛紛起而不減一心何以故

一心所有故是故眞該妄末妄達眞源

性相融通本末平等雖自性無生不失義果

雖不失業果自性無生雖得一心不得無盡

故不得重重故名一實諦自此已前諸敎

依漸次階位卽名漸敎次頓敎者一念不生卽是佛也

何以故一切諸法從本以來常自寂滅相

下自衆生上盡諸佛一切所作事不遺一毛

諸皆如夢故成佛度生猶此夢攝

不明一中多多中一一卽多多卽一等次圓敎所明

以十十無盡顯其義以十十重重辯其相

隨擧爲主萬法爲伴由主不防件件不防主

俱周遍法界問如上所說重重無盡者

且何物重重何物無盡何法廣大何法圓融

何法包含何法□密答則是一切凡聖心相重重

心性無盡是心廣大是心圓融是心包含

是心□密若無此一心爲宗

則敎門無一法可興諸佛無一字可說旣全歸心旨

廣備信根圓解已周纖疑不起不可唯憑口說

密在心行但以定水潛澄慧燈轉耀

若一向持文求理執敎談宗如入海算塵砂仰空

數星宿終不親見去道尤□昔人云

如天地終日轟轟不及眞理

是故學人去文取理端坐凝情以心眼自看

是名專住一境修定勝因也又圓敎義者本末融通理事無□

說眞妄則凡聖昭昭而交徹

語法界則理事歷歷而相收佛知見一偈開示而無遺

大涅槃一章必盡其體用如華嚴經云

無有智外如爲智所入亦無如外智能證於如又云

無有少法與法同止以擧心攝境則無心外之境

擧境攝心則無境外之心

以性無二相卽性故相隨性融隨一皆攝是以性外無相

則何法不融理中立事則何門不入

可謂觸目菩提一念圓證所以無量義經云

無量義者從一法生其一法者所謂無相古人云

此是出生義法華經云究竟至於一切智地

此是收入之法則三乘萬化從實相生

究竟還歸一實相則初後不離一心

本末咸居正位如法華經云心相體信入出無難

可以知大乘家業紹佛種位又初則一出無量

後乃無量歸一今無量非無量一亦非一

卽證法華三昧又先德目爲敎海者以含衆法

喩如大海傍無邊涯連天一色

空徹海底海映空天卽是圓敎總攝諸敎歸眞

□皆空淨理事無□如交映色空色不□空

空不□色德用重重卽唯明唯深

具十玄門重重無盡卽事事無□如海十德互相周遍

卽心海包容深廣無際矣

所以守護國界主陀羅尼經偈云一字演說一切法

多劫無有窮盡時一一字門亦復然此住寶□眞言地

生法師釋法華經一毫之善

擧手低頭皆已成佛言無非佛流卽涅槃意

乃至外道典藉亦佛法流況內法耶大小等敎

皆從如來大悲所流故是知無有一法不從心原性空而出

如源出水似空出雲以十方如來證心成佛

佛卽是心所有萬善萬德悲智願行

無不從此流矣又約金師子章論五敎者

一此師子雖是因緣之法念念生滅

實無師子可得名愚人法是聲聞敎二卽此緣生諸法各無自性

徹底唯空名大乘初敎

三雖復徹底唯空不□幻法宛然緣生幻有二相雙存

名大乘終敎四卽此師子與金二相

互奪兩亡情謂不存俱無有力空有雙泯名言路絶栖心無寄

名大乘頓敎五卽此情盡體露之法

混成一塊繁興大用起必全眞萬像紛然參而不雜

一切卽一皆同無性一卽一切因果歷然

力用相收卷舒自在名一乘圓敎

此名最上乘也次天台立四敎者一藏敎

明因緣生滅四諦理正敎小乘傍化菩薩二通敎

三人同稟明因緣卽空無生四眞諦

正爲菩薩傍通二乘敎理智斷行位因果皆空三人同證

此藏通二敎俱不識常住眞心

皆以滅心爲極果三別敎是不共之名

明因緣假名無量四聖諦理約化菩薩不共二乘若敎別者

具演□沙佛法別爲菩薩若理別者

藏識有□沙俗諦之理乃至智斷行位因果

俱與三敎事別雖知一心不空無盡之理卽今未具

猶待次第生起執敎道而不融

據行布而成別四圓敎明不思議因緣無作四諦敎理

正說中道卽一切法圓理不偏

智圓則一成一切成斷圓則不斷面斷

行圓則一心具足萬行位圓則一地具足一切地

因圓則雙照二諦自然流入薩婆若海

果圓則妙覺不思議三德之果卽一念心圓具法界

約觀心明四敎者淨名疏云今但論卽心行用

識一切敎門皆從初心觀行而起

四敎旣攝一切經敎若一念觀心分明

能分別一念無明因緣所生之心四辯歷然

則一切經敎大意皆約觀心通達就此卽爲四意

第一約觀心明三藏敎相者卽是觀一念因緣所生之心生滅

析假入空約觀門起一切三藏敎也

若觀生滅四諦入道卽是脩多羅藏故增一阿含云

佛告諸比丘謂一切法者只是一法

何等爲一法心是一法離心無一切法也智度論云

從初轉法輪經至大涅槃結修多羅藏

此只是約心生滅說四聖諦

卽是法歸法本之義也觀心出一切毘尼藏者

佛制戒時問諸比丘汝何心作若有心作卽是犯戒

有犯故有持也若無心作則不名犯犯義不成

不說持也故重心發戒無心則不發戒若言

從心出阿毘曇藏者四卷略說名毘曇心

達磨多羅處中而說名爲雜心如此皆是約心

而辯毘曇無比法者分別諸心心數法

一切法不可比也第二約觀心明通敎者

觀心因緣所生一切法心空則一切法空

是爲體假入空一切通敎所明行位因果皆從此起也

第三約觀心明別敎者觀心因緣所生

卽假名具足一切□沙佛法

依無明阿賴耶識分別無量聖諦一切別敎所明行位因果

皆從此起也第四約觀心明圓敎者

觀心因緣所生具足一切十法界法無所積聚

不縱不橫不思議中道二諦之理

一切圓敎所明行位因果皆從此起如輪王頂上明珠

是則四敎皆從一念無明心起上來數引華嚴經

明破微□出三千大千世界經卷義意在此也

又約頓漸不定□密通前四敎總立八敎

一頓敎如華嚴無聲聞乘故名爲頓二漸敎

卽三藏及方等般若漸引入圓敎三不定敎

謂一音異解或說大而得小果

或說小而得大道故名爲不定四□密敎此有二種

一顯露□密謂同席異聞不得道

果互不相知故名□密二□密□密唯佛能證

密令衆生而得開悟不可指示總前四敎而成八敎

又敎分五味釋論云

□延子明六度限劑而滿者此調雜血衆生爲乳也大品云

菩薩發心與薩婆若相應者此欲調乳入酪也

大品云菩薩發心遊戱神通淨佛國土

又如淨名中得不思議解脫者皆能變身登座

而復能受屈被訶者此欲調酪爲生□就熟□也

大品云

菩薩發心卽坐道樹成正覺轉法輪度衆生者是調熟□爲醍□也此乃從一開一

接引□酪之機後卽會一歸一

成熟醍□之衆終無別法更有卷舒本跡相收機應冥合

又分半滿之敎小乘爲半大乘爲滿

又三乘爲半一乘爲滿

如涅槃經明半字及滿字等說半字故半字卽顯滿字卽隱

今日說滿字者滿字卽顯半字卽隱

此卽約緣而說隱顯又如月喩品此方見半他方見滿

而彼月性本無虧盈隨緣所見故有增減

此卽是大乘宗中說也

如智儼法師依華嚴一乘宗辯者不待說與不說常半而常滿

隱顯無別時如彼月性常滿而常半增減無異路

正同宗鏡所錄法門隱則一心無相

顯則萬法標形不壞前後而同時常居一際而前後

當舒卽卷當卷卽舒故知以敎照心

以心明敎諸佛所說悉是自心

精行記引華嚴經頌云諸佛悉了知一切從心轉若能如是解

彼人眞見佛寶性論云有神通人見佛法滅

以大千經卷藏一□中又華嚴云善哉善哉

云何如來在於身中而不覺知

故明四諦十二因緣境八萬四千法門不出一心

若得此意八年廣演法華在乎一念

經五十劫□動刹那例一代逗機居于心性

十方佛事宛然&C-D;□目乃至涅槃三德在一心中

則大經一部全標方寸無邊敎法攝一刹那千枝萬葉

同宗一根衆藉群經咸詮一法

如上所引五味八敎半滿等文然雖分判一代時敎

皆是一心融攝一理全收分而非多聚而非一

散而不異合而不同□沙義門無盡宗趣

皆於一乘圓敎宗鏡中現所以古德云契之於心

然後以之爲法在心爲法形言爲敎

法有自相共相敎有遮詮表詮故知就事雖分

約理常合乃至開爲□沙法門

究竟不離一心之旨若從一心中方便開示成其敎跡者

卽不可定其權實時分前後

以是如來逗機一期方便竊不得自生決定解耶有乖正法

如法華玄義云約五味半滿相成者

若直論五味猶同南師但得方便若直論半滿

猶同北師但得其實今明五味不離半滿

半滿不離五味五味有半滿則有慧方便解

半滿有五味則有方便慧解權實俱遊如鳥二翼

雖復俱遊行藏得所若華嚴頓滿大乘家業

但明一實不須方便唯滿不半於漸成乳

三藏客作但是方便唯半不滿於漸成酪

若方等彈訶則半滿相對以滿斥半

於漸成生□若大品領敎帶半論滿半則通爲三乘

滿則獨爲菩薩於漸成熟□若法華付財

廢半明滿若無半字方便調熟鈍根

則亦無滿字開佛知見於漸成醍□

如來慇懃稱歎方便者半有成滿之功意在此也

次約觀分別者唯識宗立二種觀華嚴宗立四觀

天台敎立三觀普賢門立十觀唯識二觀者

一唯心識觀二眞如實觀進趣大乘方便經云

若依一實境界修信解者

應當學習二種觀道一唯心識觀二眞如實壤學唯心識觀者

所謂於一切時一切處隨身口意所有作業

悉當觀察知唯是心乃至一切境界若心往念

皆當察知勿令使心無記攀緣不自覺知

於念念間悉應觀察隨心所有緣念

當使心隨逐彼念令心自知

知已內心自生想念非一切境界有念有分別也

所謂內心自生長短好惡是非得失衰利有無等見無量諸想

而切境界末曾有想起於分別

當知一切境界自無分別想故卽自非長非短非好非惡

乃至非有非無離一切相

如是觀察一切法唯心想生若使離心

則無一法一相而能自見有差別也眞如實觀者

思惟心性無生無滅不住見聞覺知永離一切分別之想

華嚴四觀者此約一心眞如法界

就理事行布圓融成四種法界對此法界爲四種觀門

此四觀門法本如是故依法而觀故名爲觀

一事觀謂迷悟因果染淨歷然二理觀

謂我法俱空平等一相三理事無□觀

謂彼此相遍隱顯成奪同時無□四事事無□觀

謂觀事法以理融故相卽相入重重無盡

若依此一心無□之觀念念卽是華嚴法界

念念卽是毘盧遮那法界經云若與如是觀行相應

於諸法中不生二解一切佛法疾得現前

台敎三觀者三觀義云夫三寸之管氣序不衰

一尺之表朝陽可測是知得其道者豈遠乎哉

三觀詣理之妙門今明此義故惜爲喩也

仰佛法遐□神功浩曠求玆非遠寄以一心

體之有原總乎三智若其假方便以致殊

會歸一道寂然而雙照三觀之名出自瓔珞經

云從假入空名二諦觀從空入假名平等觀

雙照二諦心心寂滅自然流入薩婆若海也

天台疏問曰三觀俱照二諦有何等殊

答曰前觀雖照二諦破用不等

次觀亦照二諦破用平等旣不見中道但是異時平等

第三觀者得見中道雙照二諦

卽是一時平等也若修觀心

還用前二觀雙亡雙照之方便也雙亡方便者初觀知俗非俗卽是俗空

次觀知眞非眞卽是眞空

非眞非俗卽是中道因是二空觀入中道第一義諦觀

今明一心三觀者一明所觀不思議之境者

卽是一念無明心因緣所生十法界以爲境也

此心神微妙一念具一切三世諸心諸法

譬眠法覆心一念之內夢見一切諸心諸事

若正眠夢之時謂經無量如法華經

說夢見初發心乃至成佛無量諸事比其覺時

反觀只是一念眠心也心譬自性淸淨心

眠法覆心譬於無明

無量夢事譬□沙無知覆一切□沙佛法夢事不實善惡憂喜譬見思惑覆眞空也

若不細尋夢譬不思議之疑終無決理

故諸大乘經多說十喩但諸法師不圓取譬

意止偏得虛僞空邊不見譬無量無明法性邊也

故三諦之境義不成也二明能觀者

若觀此一念無明之心非空非假

一切諸法亦非空非假而能知心空假卽照一切法空假

是卽一心三觀圓照三諦之理

不斷癡愛起諸明脫若水澄淸珠相自現此卽觀行卽也

三明證成者若證一心三觀

卽是一心三智五眼也若得六根淸淨名相似證卽十信位也

若發眞無漏名分證眞實卽此是初住也

經云一念知一切法是道場成就一切智故

大品經云有菩薩從初發心卽坐道場

當知是菩薩爲如佛也智度論云

三智其實一心中得佛欲分別爲人說令易解故

所以次第說耳又總明三種三觀一者別相三觀

二者通相三觀三者一心三觀一別相三觀者

歷別觀三諦若從假入空但得觀眞

尙不得觀俗豈得觀中道也若從空入假

但得觀俗尙未得觀中道若入中道正觀

方得雙照二諦三通相三觀者則異於此

從假入空非但知俗假是空

眞諦中道亦通是空也若從空入假非但知俗假是假

眞空中道亦通是假若入中道正觀非但知中道是中

俗眞通是中也是則一空一切空無假無中

而不空一假一切假無中無空而不假

一中一切中無假無空而不中但以一觀當名

解心無不通也三一心三觀者

知一念心不可得不可說而能圓觀三諦也卽淨名經云

一念知一切法是道場成就一切智故

是以在境爲一諦而三諦在心爲一觀而三觀

在果爲一智而三智如一圓珠珠相喩有

珠徹淨喩空圓明喩中三無前後

此喩一諦而三諦若以明鏡照之

珠上三義一時頓現卽喩一觀而三觀若就鏡中觀珠

珠之與鏡非一非異則喩心境二而不二爲眞覺也

妙觀者觀一念心爲所緣境返觀此心

從何處來去至何所淨若虛空名空觀

觀境歷歷分明名假觀雖歷歷分明而性常自空

而境觀歷然名中觀卽三而一卽一而三

語默行住不生不滅不常不斷不一不異

不來不去不有不無不住不著不垢不淨

不愛不取不虛不實不縛不脫

皆不生不滅之異名義無別也卽空不住空

卽假不住假卽中不住中是名中何以故爲卽空

空有何可住卽假幻化影復何可住

二邊旣無可住豈有中可住

故曰三諦無住是名爲中當須如此空中無空只勿空

假中無假只勿假中中無中只勿中當如是照

照中無照只勿照若見如是理卽見萬物而自虛也

此三觀者是不思議境若闕一觀境智不成

故云不思議備收一切法

一切雖多十法界收盡旣其鎔融一則具十成百法界

一界又具十如一如又具三種世間

謂五陰衆生國土千如則有三千世間名不思議假

此假卽空卽中若無中攝理不遍

若無十界收事不盡若無十如因果不具

若無三種世間依正不足故知實相悉總諸法重重無盡

融融無□猶如帝網名不思議境也

凡聖同有此理故云己之三千遍彼三千

彼彼三千互遍亦爾故得依正終日炳然無所分別

法界洞朗爲顯此境故云觀不思議境也

如三觀頌云空觀如性不可得假觀相含法界

邊中觀體等理無二卽一而三常宛然

又空觀了諸法無自性故二假觀

此空處具諸法故三中觀空假無別體故唯一眞心故

以空是心之性卽是眞空非是但空

以假是心之相卽是妙假非是偏假

性相分三而非三眞心冥一面非一非一而三觀宛然

非三而一心不動又卽一而三相不同

如鏡體一有光明影像差別之相卽三而一體無異

如影像光明俱同一鏡又古釋三觀義云

一念心起起無起相徹底唯空三際寂然

了不可得無見聞覺知相無眼耳鼻舌身意相

空觀也一念心起有三千世間相

國土世間一千山河大地日月星辰是也

五陰世間一千染淨一切色心是也衆生世間一千

六凡四聖假質是也一念心起三千性相一時起

一念心滅三千性相一時滅也

念外無一毫法可得法外無一毫念可得也此心性圓明

一而能多小而能大染而能淨因而能果

有而能無故一一色一一香

一一念介爾有心卽具三千也一處見多多處見一

一念卽多劫多劫卽一念重重互現

喩天帝珠網此假觀也一念心起起而無起

三際寂然無起而起三千性相非空非假

雙照空假此中觀也

說卽有三名字照時不作三一解只念念見自心性任運非三非一

亦不用破除身心亦不要安立境觀念想斷處

一切時中任運心常三觀也人無圓機

自謂我是凡穢我多煩惱我智慧劣

我是生死人此乃&C-B;眼見空華空實無華也

圓人觀明觸事全同古佛非分同也何以故

法性圓理三德三身只是一念不可分故

此圓理亦無次位爲人未能任運常觀觀有斷續

我性未破破而未盡故分六卽四十二位

點空接引令至無修耳或謂凡人但有佛法身性

未有報化德用此乃別敎中解

圓觀惑業苦三本自無性全是三德三德本無住處

住惑業苦中三身三道悉是假名

畢竟空中了不可得無惡可捨無道可證

□見有一毫理可依泊者便是妄境牽生心三觀不明也

學人嫌惡貪瞋癡作意斷除

殊不知此嫌惡心自是惑也若□覺起卽照此起處

自無性不可取捨三觀明也若別作對治

別作眞如實相解別作佛菩薩想別運身心遍法界想

□非圓意圓人卽念無念耳

若謂能覺知識別者是心此是心苗非心性也

故云動是法王苗寂是法王根心性者三觀明時是也

三觀明時不見有情無情佛與衆生

若罪若福在我觀內在我觀外在我觀中

皆不可也若不明三觀妄情計佛性在身中

計遍草木上經中喚作遍計所執性

外道所宗四敎所不攝況圓人解乎夫中觀難明

圓解微妙凡言中者有二種中一但中

二圓中如首楞嚴經明八還義若析前塵

見無還處見性獨妙但中也見與見緣

元是菩提妙淨明體云何於中有是非是

此圓中也又空假卽中但中也中卽空假

不但中也卽是圓中如藏通二敎是但空

卽析色體塵歸徹底自性之空如別圓二敎

是不可得空具中道佛性不空之理傳大士頌云

獨自精其實離聲名三觀一心融萬品

荊棘叢林何處生釋曰若能內觀返照獨精自心

何言詮所及故云其實離聲名了此一念心

起處不可得是名空觀卽於空處見緣生法

似有現顯故云一切法

是一切法非於無性無像而有得有像是名假觀求空不得空

尋假不得假非空非假全是一心是名中觀

念念具三觀之法塵塵成佛智之門

故云三觀一心融萬品則煩惱荊棘五陰叢林

生死根株我慢原阜更從何處而起

故云荊棘叢林何處生普賢觀云止觀十門者

一心行稱理攝散名止二止不滯寂不□觀事

三由理事交徹而必俱遂使止觀無□而雙運

四理事形奪而俱盡故止觀兩亡而絶寄

五絶理事無□之境與泯止觀無□之心二而不二

故不□心境而一味不二而二故

不壞一味而心境六由卽理之事收一切法故

卽止之觀亦見一切七由此事卽是彼事故

令止觀見此心卽是彼心

八由前中六則一多相入而非一七則一多相是而非異

此二不二同一法界止觀無二之智

頓見卽入二門同一法界而無散動九由事則重重無盡

止觀亦普眼齊照十卽此普門之智爲主故

頓照普門法界時必攝一切爲伴

無盡無盡宗鏡錄卷第三十五

丁未高麗國分司大藏都監奉&C-B;彫造

宗鏡錄卷第三十六

慧日永明寺主智覺禪師延壽集

夫觀門略有二種一依禪宗及圓敎

上上根人直觀心性不立能所不作想念

定散俱觀內外咸等卽無觀之觀靈知寂照

二依觀門觀心似現前境雖權立假相

悉從心變如觀經中

立日觀水觀等十六觀門上生經中觀兜率天宮彌勒內院等諸章□釋云

言觀一字理有二種一觀□二觀察初觀□者

如前五識緣五塵境□對前境

顯現分明無推度故現量性境之所攝故次觀察者

向自識上安模建立伺察推尋境分劑故

今立觀門卽當第二觀察約能觀之心出體有四

一剋性出體唯別境慧

此慧能揀去散亂染無記等擇留善淨所變境故二能所引體

定引慧故三相應體五蘊除色四眷屬體

幷色五蘊問

相應四蘊心王心所取其何者爲能觀察答先辯心王次明心所

若八識心王唯取第六問前五七八俱能緣慮

何以不取答且前五識

有漏位中唯現量緣實五□境第八唯現量緣三境故

種子根身器世間境性唯無記

第七有漏位中常緣第八見分爲境非量所收

今能觀心因敎比知變起相分比量善性獨影境攝故唯第六有此功能

問第六心王有其幾種答義說有四

一明了意識與前五識同緣五塵分明顯了

二定中意識引得上定定中所起三獨散意識

不與前五同緣爲揀明了故立獨名

又非定中所起故名爲散獨於散位而生起故

四夢中意識於睡眠位起此識故問

四中何者是能觀心答得上定者定中意識現量觀故

未得定者獨散意識能爲觀體次明心所者

有五十一法總分六位

且通辯諸識有漏位中相應者前五識各有三十四心所相應

謂遍行五別境五善十一根本煩惱三貪嗔癡

中隨二大隨八第六識三界三性

定散通論具與五十一心所相應

第七識與十八心所相應謂遍行五根本煩惱四我癡·我見·我慢·

我愛大隨八別境中慧

第八識唯與遍行心所相應此八種識若成無漏

唯與二十一心所相應謂遍行別境善法

今明能觀心但唯善性第六識其相應心所隨心王說

定中心所唯二十一謂遍行五別境五善十一

或尋伺中隨取一法卽二十二尋&C-;伺細

不俱起故淺深推度思慧爲體

若與散位心王相應卽二十法於前善中除輕安故

輕安一法是定引故有定資身方得調暢有輕安義

或二十一於尋伺中隨取一故問

能觀心於三境之中此何境答定散二位皆獨影境

變假相故此假相分從能緣見分種生

自無其種故名獨影不同性境是實色心

各有種生如眼識緣色等又不同帶質境

心緣心時定有質故中間相分從質見起言獨影境

自有二類一有質卽此觀心託彼爲質二無質

緣龜毛等問旣有彼質何非帶質答帶質有二

一眞帶質以心緣心如第七緣第八

第六緣餘識二似帶質心緣色故卽此所觀

帶彼質故通似帶質問

定散二位託彼質緣熏得何種答唯熏能觀心心所見分種子

相分是假不熏有漏觀心不熏無漏質種問

三量之中此是何量答定位現量收散位比量攝

不通非量非正觀故問三性何性答

唯善性故問四緣何緣答四緣皆具

第六心王幷實心所皆從種生此因緣

假相分是所緣爲緣卽前念引後念是等無間緣

增上有二一順二違順增上有二一有力順

作此觀時諸緣有力隨順能觀名有力增上

作此觀時不障餘法雖無力能不違他

故名無力增上二違增上亦有二種一違背

作此觀時而能違背散亂心心所

又能違背無記性等二違損作此觀時

而能違損諸染法故問於三依中此是何依答三依皆具

一因緣依能觀心等有自種子爲因緣依

現依種故亦名種子依二俱有依

謂六根處能與諸心心所爲依故

今能觀第六用七八二識爲所依故亦名增上緣依三開導依

謂前念心心所開避引導後念心心所

取前念心王名開導依後念必依前念生故

卽現在心望後念心假名前念亦名等無間緣依問

五果之中此是何果答能觀心體非異熟果

唯第八識是眞異熟二等流果

此能觀心心所從自種生種現俱善流類齊等三離繫果

此有漏觀未斷障染繫縛法故非離繫果

四士用果有二一人士用此人能作此觀

人爲士用因觀心成就卽士用果二法士用

作此觀時諸緣法等有力如世士夫力用

成就觀心卽士用果五增上果前四果中有不攝法

但於觀心有隨順義卽爲其因觀心成就

卽增上果問此能觀心等具幾緣生

答具五緣生一作意警心故二種子生現法

三根卽第七識四境假相分五根本卽第八識

若加等無間卽六緣生

如上理事雙明方圓觀法問若境本無生心常不住

又何煩立觀背自天眞答

爲未達本無生而欲向外妄修者令自內觀冥合眞性如永嘉集云

誡其&C-D;怠者然渡海先須上船非船何以能渡

修心必須入觀非觀何以明心心尙未明

相應何日此勸守愚空坐不慕進修者

如欲渡關津非船靡濟將窮生死無智焉明又云

妙契玄原者夫悟心之士寧執觀而迷旨

達敎之人豈滯言而惑理理明則言語道斷

何言之能議旨會則心行處滅何觀之能思

心言不能思議者可謂妙契□中矣

斯乃得旨之人奚須言境卽屆寶所終不問程

已見玉蟾寧當執指故般若吟云見月休觀指

歸家罷問程卽心心是佛何佛更堪成

輔行記問云四句推檢貪欲泯然但有妙觀

無復貪欲何得復云而起而照答防於起時理

須照起不起俱照照不照俱亡亡不亡咸泯

泯不泯湛然如是方成入空之觀

故云不見起照起照宛然如上所說諸觀門

一心之旨義理昭彰解雖分明行須冥合因解成行

行成解絶不可一向執解背道述宗

行解相應方明宗鏡如首楞嚴經所明全爲見性修行

不取多聞知解所以如來訶阿難言

非汝歷劫辛勤證修

雖復憶持十方如來十二部經淸淨妙理如□河沙只益戱論

汝雖談說因緣自然決定明了人間稱汝多聞第一以此積劫多聞熏習不能免離摩登伽難

乃至阿難白佛言世尊我今雖承如是法音

知如來藏妙覺明心遍十方界

含育如來十方國土淸淨寶嚴妙覺王刹如來復責多聞無功不逮修習

我今猶如旅泊之人忽蒙天王賜與華屋

雖獲大宅要因門入唯願如來不捨大悲

示我在會諸蒙闇者捐捨小乘

畢獲如來無餘涅槃本發心路令有學者從何攝伏

疇昔攀緣得陀羅尼入佛知見

是以佛告阿難汝常聞我毘柰耶中宣說修行三決定義

所謂攝心爲戒因戒生定因定發慧

是則名爲三無漏學阿難云何攝心我名爲戒

若諸世界六道衆生其心不□則不隨其生死相續

汝修三昧本出塵勞□心不除塵不可出

縱有多智禪定現前如不斷□必落魔道上品魔王

中品魔民下品魔女乃至汝以□身求佛妙果

縱得妙悟皆是□根根本成□

輪轉三塗必不能出如來涅槃何路修證

必使□機身心俱斷斷性亦無於佛菩提斯可希冀

若不斷殺修禪定者

譬如有人自塞其耳高聲大叫求人不聞此等名爲欲隱彌露

若不斷偸修禪定者譬如有人水灌漏危欲求其滿

縱經塵劫終無平復若不斷大妄語者

如刻人糞爲□檀形欲求香氣無有是處

乃至造十習因受六交報十習因者一者□習

是故十方一切如來色目行□同名欲火

菩薩見欲如避火坑二者貪習是故十方一切如來

色目多求同名貪水菩薩見貪如避□海

三者慢習是故十方一切如來色目我慢名飮癡水

菩薩見慢如避巨溺四者瞋習

是故十方一切如來色目瞋□名利刀劍

菩薩見瞋如避誅戮五者詐習是故十方一切如來

色目姦僞周名□賊菩薩見詐如畏豺狼

六者□習是故十方一切如來色目欺詐同名劫殺

菩薩見□如踐蛇□七者怨習

是故十方一切如來色目怨家名違害鬼

菩薩見怨如飮□酒八者見習是故十方一切如來

色目惡見同名見&C-D;

菩薩見諸虛妄遍執如入毒堅九者枉習是故十方一切如來色目怨謗

同名讒虎菩薩見枉如遭霹靂十者訟習

交□發於覆藏是故十方一切如來色目覆藏

同名陰賊菩薩觀覆如戴高山履於巨海

六交報者一者見報二者聞報三者嗅報

四者味報五者觸報六者思報

此六識造業所招惡報從六根出各各招引惡果

臨終神識墮無間獄見受明暗二苦相

聞受開閉二苦相嗅受通塞二苦相味受吸吐二苦相

觸受合離二苦相思受不覺覺知二苦相

一一受苦無量具在經文

是以阿難已悟妙覺明心知宗不昧方乃重告善逝密請修行

故知先悟後修應須理行冥合

若但取一期知解不慕進修欲證究竟菩提無有是處

故經云縱得妙悟皆是□根

以生死根本不斷故直須保護浮囊方渡業海如大涅槃經云

爾時海中有羅刹者

貪等煩惱各別現行名一羅刹全乞喩索交合也乞半喩求摩觸也

三分之一喩索行事也手許喩共坐等也

微塵許喩衣相觸也若但破四重禁等者

合全乞浮囊也破僧殘者合乞其半也

犯偸蘭者合三分之一也犯捨墮及波逸提者

合乞手許也二罪同篇共合手許也破突吉羅者

合乞微塵也故知微細須持方全戒體

如雖乞微塵之許終壞浮囊豈況全半乎

是以若犯此篇其過尤重非唯有障大道不出塵勞

以惡業相酬果牽地獄十習因旣作

六交報寧亡皆是一念惡覺心生顚倒想起

對境作因成之假隨情運相續之心不以智眼正觀

遂陷凡夫業道雖則一期徇意

罔思萬劫沈身是以一切如來同宣審宜刻骨

十方菩薩皆懼實可驚心所以華嚴經云

爾時文殊師利菩薩問法首菩薩言佛子如佛所說

若有衆生受持正法悉能除斷一切煩惱

何故復有受持正法而不斷者隨貪瞋癡

隨慢隨覆隨忿隨恨隨嫉隨□隨□隨諂勢力所轉

無有離心能受持法

何故復於心行之內起諸煩惱時法首菩薩以頌答曰佛子

善諦聽所問如實義非但以多聞能入如來法

如人水所漂懼溺而渴死於法不修行

多聞亦如是如人設美&C-D;自餓而不食

於法不修行多聞亦如是如人善方藥自疾不能救

於法不修行多聞亦如是如人數他寶自無半錢分

於法不修行多聞亦如是

如有生王宮而受□與寒於法不修行多聞亦如是

如聾奏音樂悅彼不自聞於法不修行多聞亦如是

如盲□衆像示彼不自見

於法不修行多聞亦如是譬如海船師而於海中死

於法不修行多聞亦如是如在四衢道廣說衆好事

內自無實德不行亦如是大寶積經云佛言迦葉

若有趣菩薩乘善男子善女人等

適聞此法不能生於如實深信

終不能得阿□多羅三□三菩提何以故由修學故證彼菩提

非不修學而能得證若不修習得菩提者

□&C-;等類亦應證得無上菩提何以故不正行者

不能證得無上覺故何以故

若不正行得菩提者音聲言說亦應證得無上菩提作如是言

我當作佛我當作佛以此語故

無邊衆生應成正覺永嘉集云心與空相應

譏毁讚譽何憂何喜身與空相應刀割香塗

何苦何樂依報與空相應施與劫奪何得何失

心與空不空相應愛見都忘慈悲普救

身與空不空相應內同枯木外現威儀

依報與空不空相應永絶貪求資財給濟

心與空不空非空非不空相應實相初明開佛知見

身與空不空非空非不空相應一塵入正受

諸塵三昧起依報與空不空非空非不空相應

香臺寶閣嚴土化生是以若不斷四重深愆

欲求一乘妙果

如塞耳大叫難免他聞徒灌漏□終無滿日又若所行非所說

所說非所行心口自違相應何日似盲□衆像

如聾奏樂音但悅彼情於己無益故知聞之不證

解之不行雖處多聞寶藏如王宮凍死

虛遊諸佛智海猶水中渴亡比況可知

應須改轍不生□悔焉稱智乎問

此宗鏡錄於頓漸兩敎眞緣二修云何悟入

如何修行答今宗鏡中依無作三昧觀眞如一心

念念冥眞念念圓滿如台敎明

修無作三昧觀眞如實相不見緣修作佛亦不見眞修作佛

亦不見眞緣二修合故作佛

亦不離眞緣二修而作佛若無四修卽無四作是無作三昧

豈同爾相州北道明緣修作佛

南土大小乘師亦多用緣修亦不同相州南道用眞修作佛

問偏用何過答道無諍何得諍同水火

今明用三昧修中道第一義諦開無明顯法性

忘眞緣離諍論言語法滅無量罪除

淸淨心一水若澄淸佛性寶珠自然現也

見佛性故卽住大涅槃問曰若爾者今云何說

答曰大涅槃經云不生不生名大涅槃

以修道得故故不可說

豈如諸大乘論師偏執定說今以因緣故亦可得說者若解四悉檀意

如前四種說則無咎次明證成者

若觀無明見中道者卽是入不二法門住不思議解脫

故入不思議法門品云若知無明卽是明

明亦不可得是爲入不二法門

若入中道卽能雙照二諦自然流入薩婆若海

今依四悉普爲群機於眞緣二修中是無作眞修

頓漸四句中若約上上根是頓悟頓修

若約上根或是頓悟漸修問如何是眞緣二修答

若約緣修用智成佛眞如但是境故

約緣修以明自也眞修正用眞如一心爲佛

萬行及智但是福智莊嚴故用眞如一心爲自

一切福智爲他若直了眞如心卽成佛者

是圓頓宗若不了此心妄有修證者

是藏通等敎灰斷之果若依此心發行別修者是別敎大乘

與圓敎卽心便具者

所有行位功程日劫相倍故云卽心是者疾發心行者遲問

旣卽心是何用更修答只爲是故所以修

如鐵非金卽不可鍛成妙器問

如何是頓漸四句答一漸修頓悟二頓悟漸修

三漸修漸悟四頓悟頓修楞伽經中有四漸四頓

經云大慧白佛言世尊云何淨除自心現流

爲頓爲漸答中先明四漸後說四頓漸經云

佛告大慧漸淨非頓一如菴羅果漸熟非頓

如來漸除衆生自心現流亦復如是

漸淨非頓二如陶家作器漸成非頓

三如大地漸生非頓四如習藝漸就非頓上之四漸

約於修行未證理故下之四頓約己證理故

一明鏡頓現喩經云譬如明鏡頓現一切無相色像

如來淨除一切衆生自心現流亦復如是

頓現無相無所有淸淨法界二日月頓照喩經云

如日月輪頓照顯示一切色像

如來爲離自心現習氣過患衆生亦復如是

頓爲顯示不思議勝智境界三藏識頓知喩經云

譬如藏識頓分別知自心現及身安立受用境界

彼諸報佛亦復如是頓熟衆生所處境界

以修行者安處於彼色究竟天四佛光頓照喩

經云譬如法佛所作依佛光明照耀

自覺聖趣亦復如是於彼法相有性無性惡見妄想

照令除滅今取頓悟漸修深諧敎理

首楞嚴經云理雖頓悟承悟倂消事在漸修依次第盡

如大海猛風頓息波浪漸停

猶孩子諸根頓生力量漸備似&C-E;光之頓出霜露漸消

若卽文之頓成讀有前後或頓悟頓修正當宗鏡

如華嚴宗取悟如日照

卽解悟證悟皆悉頓也又如磨鏡一時遍磨明淨有漸今論

明是本明漸爲圓漸明是本明者

恐謂拂鏡非頓明鏡本來淨何用拂塵埃此是六祖

直顯本性破其漸修今爲順經明其漸證

隨漸漸明皆本明矣

故云明是本明卽無念體上自有眞知非別有知知卽心體也

漸爲圓漸者卽天台智者意彼云漸漸非圓漸

圓圓非漸圓謂漸家亦有圓漸圓家亦有圓漸

漸家漸者如江出岷山始於濫觴漸家圓者

如大江千里圓家漸者如初入海雖則漸深

一滴之水已過大江況濫觴耶圓家圓者

如窮海涯底故今云漸是圓家漸

尙過漸家之圓況漸家之漸禪原集云頓門有二

一逐機頓二化儀頓一逐機頓者

遇凡夫上根利智直示眞法聞卽頓悟全同佛果如華嚴中

初發心時卽得阿□菩提圓覺中觀行卽成佛

二化儀頓者

謂佛初成道爲宿世緣熟上根之流一時頓說性相事理衆生萬惑

菩薩萬行賢聖地位諸佛萬德因該果海

初心卽得菩提果徹因原位滿猶同菩薩

此唯華嚴一經名爲頓敎

其中所說諸法是全一心之諸法一心是全諸法之一心性相圓融

一多自在又約機頓漸不同有云

先因漸修功成而豁然頓悟如伐木片片漸斫一時

頓倒亦如遠詣皇城步步漸行一日頓到有云

先因頓修而後漸悟如人學射頓者

箭箭直注意在的漸者久始漸親漸中此說運心頓修

不言功行頓畢有云漸修漸悟

如登九層之臺足履漸高所見漸遠已上皆證悟也

有云先須頓悟方可漸修此約解悟

若約斷障說者如日頓出霜露漸消若約成德說者

如孩初生卽具四支六根

長卽漸成志氣功用如華嚴經云初發心時卽成正覺

三賢十聖次第修證若未悟而修非眞修也良以

非眞流之行無以稱眞何有飾眞之行

不從眞起經云若未聞此法多劫修六度萬行

竟不證眞有云頓悟頓修者此說上上智

根性樂欲俱勝一聞千悟得大總持

一念不生前後際斷若斷障說如斬一&C-DB;絲萬條頓斷

若修德說如染一&C-DB;絲萬條頓色荷澤云

見無念體不逐物生又云一念與本性相應

八萬波羅蜜行一時齊用又頓悟者

不離此生卽得解脫如師子兒初生之時是眞師子

卽修之時卽入佛位

如竹春生筍不離於春卽與母齊何以故心空故若除妄念永絶我人

卽與佛齊經云不壞世間而超世間

不捨煩惱而入涅槃不修頓悟

猶如野干隨逐師子經百千劫終不得成師子

故知若不直了自心豈成圓頓隨他妄學終不成眞

此宗鏡錄是圓頓門卽之於心了之無際

更無前後萬法同時所以證道歌云

是以禪門了□心頓入無生慈忍力又若用悟而修

卽是解悟若因修而悟卽是證悟

又頓敎初如華嚴海會於逝多林中入師子嚬伸三昧

大衆皆頓證法界無有別異後乃至將欲滅度

在拘尸那城娑羅雙樹間作大師子吼

顯常住法決定說言一切衆生皆有佛性

凡是有心定當作佛究竟涅槃常樂我淨

皆令安住□密藏中以此敎法本從世尊一眞心體流出

亦只是凡聖所依一心眞體隨緣流出

展轉遍一切處一切衆生身心之中

只各於自心靜念如理思惟卽如是如是顯現

於宗鏡中了然明白起此無涯之一照

遍法界無際之虛空無一塵而不被光明

凡一念而咸承照燭斯乃般若無知之照照豈有邊

涅槃大寂之宗宗何有盡故如般若無知論云

放光云般若無所有相無生滅相道行云

般若無所知無所見此辯智照之用

而曰無相無知者何也果有無相之知不知之照明矣

何者夫有所知則有所不知

以聖心無知故無所不知不知之知乃曰一切知故經云

聖心無知無所不知信矣是以聖人

虛其心而實其照終日知未嘗知也故能默耀韜光

虛心玄鑒閉智塞聰而獨覺冥冥者矣

然則智有窮幽之鑒而無知焉神有應會之用而無慮焉

神無慮故能獨王於世表智無知故

能玄照於事外智雖事外未始無事

神雖世表終日域中所以俯仰順化應接無窮無幽不察

而無照功斯則無知之所知聖神之所會也

然其爲物實而不有虛而不無存而不可論者

其唯聖智乎何者欲言其有無狀無名

欲言其無聖以之靈聖以之靈故虛不失照

無狀無名故照不失虛照不失虛故

渾而不□虛不失照故動以接&C-;是以聖智之用

未始暫廢求之形相未始可得故寶積曰

以無心意而現行放光曰不動等覺而建立諸法

所以聖跡萬端其致一而已矣

是以般若可虛而照眞諦可亡而知萬動可卽而靜

聖應可無而爲斯則不知而自知不爲而自爲矣

復何知哉復何爲哉問曰

夫聖人眞心獨朗物物斯照應接無方故動與事會

物物斯照故知無所遺動與事會故會不失機

會不失機故有會於可會知無所遺故

必有知於可知有知於可知故聖不虛知

有會於可會故聖不虛會旣知旣會

而曰無知無會者何耶若夫忘知遺會者

則是聖人無私於知會以成其私耳斯可曰不自有其知

安得無知而以哉答曰

夫聖人功高二儀而不仁明逾日月而彌昏者豈曰木石□其懷

其於無知而已哉誠以異於人者神明

故不可以事相求之耳子意欲令聖人不自有知

而聖人未嘗不有知

無乃乖於聖心失於文旨者乎何者經云眞般若者淸淨如虛空

無知無見無作無緣斯則知自無知矣

豈待反照然後無知哉若有知性空而稱淨者

則不辯於惑智三毒四倒皆亦淸淨

又何獨尊淨於般若若以所知美般若所知則非般若

所知自常淨般若未嘗淨

亦無緣致淨歎於般若然經云般若淸淨者

將無以般若體相眞淨本無惑取之知無惑取之知

不可以知名哉豈唯無知名無知知自無知矣

是以聖人以無知之般若照彼無相之眞諦

眞諦無&C-;馬之遺般若無不窮之鑒

所以會而不差當而無是寂□無知而無不知者矣

難日夫物無以自通故立名以通物

物雖非名果有可名之物當於此名矣

是以卽名求物物不能隱而論云聖心無知又云

無所不知意謂無知末嘗知知未嘗無知

斯則名敎之所通立言之本意也

然論者欲一於聖心異於文旨尋文求實末見其當何者

若知得於聖心無知無所辯若無知得於聖心

知亦無所辯若二都無得無所復論哉答曰

般若義者無名無說非有非無非實非虛

斯無名之法故非言所能言也言雖不能言

然非言無以傳是以聖人終日言而未嘗言也

今試爲子狂言辯之夫聖心者微妙無相

不可爲有用之彌勤不可爲無不可爲無故

聖智存焉不可爲有故名敎絶焉是以言知

不爲知欲以通其鑒不知非不知

欲以辯其相辯相不爲無通鑒不爲有

非有故知而無知非無故無知而知是以知卽無知

無知卽知無以言異而異於聖心也

難曰夫眞諦深玄非智不測聖智之能在玆而顯故經云

不得般若不見眞諦眞諦則般若之緣也

以緣求智智則知矣答以緣求智知非知也

何者放光云不緣色生識是名不見色又云

五陰淸淨故般若淸淨般若卽能知也

五陰卽所知也所知卽緣也夫知與所知

相與而有相與而無相與而無故物莫之有

相與而有故物莫之無物莫之無故爲緣之所起

物莫之有故緣所不能生緣所不能生故

照緣而非知爲緣之所起故知緣相因而生

是以知與無知生於所知矣何者

夫知以所知取相故名知眞諦自無相眞智何由知

所以然者夫所知非所知所知生於知

所知旣生知知亦生所知所知旣相生

相生卽緣法緣法故非眞非眞故非眞諦故中觀曰

物從因緣有故不眞

不從因緣有故卽眞今眞諦曰眞眞則非緣眞非緣故

無物從緣而生也故經云不見有法無緣而生

是心眞智觀眞諦未嘗取所知智不取所知

此智何由知然智非無知但眞諦非所知故

眞智亦非知而子欲以緣求智故以智爲知

緣自非緣於何而求知乎難曰論云不取者

爲無知故不取爲知然後不取耶

若無知故不取聖人則冥若夜遊不辯緇素之異也

若知然後不取知則異於不取矣答曰

非無知故不取又非知然後不取知則不取故

能不取而知難曰論云不取者

誠以聖心不物於物故無惑取耶無取則無是無是則無當

誰當於聖心而云聖心無所不知耶答曰

然無是無當也夫無當則物無不當

無是則物無不是物無不是故是而無是物

無不當故當而無當故經云

盡見諸法而無所見者也難曰聖心非不能是誠以無是可是

雖不是是故當是於無是矣是以經云

眞諦無相故般若無知者

誠以般若無有有相之知若以無相爲無相又何累於眞諦耶

答曰聖人無無相也何者若以無相爲無相

無相卽爲相捨有而之無猶逃&C-;而赴壑

俱不免於患矣是以至人處有而不有

居無而不無雖不取於有無然亦不捨於有無

所以和光塵勞周旋五趣寂然而往□爾而來

恬淡無爲而無不爲者也雖曰

聖心雖無知然其應會之道不差是以可應者應之

不可應者存之然則聖心有時而生

有時而滅可乎答曰生滅者生滅心也聖人無心

生滅焉起然非無心但無心心耳又非不應

但是不應應耳是以應會則

信若四時之質直以虛無爲體斯不可得而生

不可得而滅也難曰聖智之無惑智之無

俱無生滅何以異之耶答曰聖智之無者無知

惑智之無者知無其無雖同所以無者異也何者

夫聖心虛靜無知可無可曰無知非謂知無

惑智有知故有知可無可謂知無

非曰無知也無知卽般若之無也知無卽眞諦之無也

是以般若之與眞諦言用卽同而異

言寂卽異而同同故無心於彼此異故不失於照功

是以辯同者同於異辯異者異於同

斯則不可得而異不可得而同也何者

內有獨鑒之明外有萬法之實萬法雖實然非照不得

內外相與以成其照功此聖所不能同用也

內雖照而無知外雖實而無相

內外寂然相與俱無此則聖所不能異寂也是以經云

諸法不異者

豈曰續鳧截鶴夷嶽盈壑然後無異哉誠以不異於異故雖異而不異耳

故經曰甚奇世尊於無異法中而說諸法異

又云般若與諸法亦不一相亦不異相信矣

難曰論云言用則異言寂則同

未詳般若之內則有寂用之異乎答曰用卽寂寂卽用

用寂體一同出而異名

更無無用之寂主於用也是以智彌昧照逾明神彌靜應逾動

豈曰明昧動靜之異哉故成具曰不爲而過爲

寶積曰無心無識無不覺知斯則窮神盡智

極象外之談也卽之明文聖心可知矣釋曰

般若無知者是一論之宏綱乃宗鏡之大體

微妙難解所以全引證明夫般若者是智用

無知者是智體用不離體知卽無知

體不離用無知卽知若有知者是取相之知

卽爲所知之相縛不能遍知一切故論云

夫有所知則有所不知若是無相之知

不被所知之相□卽能遍知一切故論云

以聖心無知故無所不知以要言之但是理事無□

非卽非離如論云神無慮故能獨王於世表

智無知故能玄照於事外者不卽事也智雖事外

未始無事神雖世表終日域中者不離事也

理非卽非離如事亦然是以理從事顯

理徹於事事因理成事徹於理理事交徹般若方圓

故能有無齊行權實雙運

豈可執有執無迷於聖旨乎所以論云欲言其有無狀無名

欲言其無聖以之靈何者此有是不有之有

曷有其名斯無是不無之無寧虧其體

有無但分兩名其性元一

不可以有爲有以無爲無故論云非有故知而無知者以知自無性

豈待亡知然後無知乎論云非無故無知

而知者以無相之知非同木石無而失照

此靈知之性雖無名相寂照無遺如論云

考之玄籍本之聖意豈復眞僞殊心空色異照耶

是以照無相不失撫會之功

睹變動不乖無相之旨造有不異無造無不異有

未嘗不有未嘗不無故曰不動等覺而建立諸法

以此而推寂用何妨

如何謂睹變之知異無相之照乎又論云知卽無知無知卽知

無以言異而異於聖心也故知若云有之與無

同之與異皆是世間言語但有虛名而無實體

豈可以不定之名言

而欲定其無言之妙性也今總結大意般若無知者

但是無心自然靈鑒非待相顯靡假緣生不住有無

不涉能所非一非異而成其妙道也所以先德云

夫聖心無思名言路絶體虛不可以色

取無慮不可以心求包法界而不大

處毫端而不微寂寥絶於生滅應物無有去來鑒徹天鏡

而無鑒照之勤智周十方而不生二相

森羅萬像與之同原大哉妙用而無心者

其唯般若無知之謂乎□云

然無知之興爲破邪執有四論文一一破之一者或執有知爲常見

二者或執無知爲斷見

三者亦知亦無知爲相違見四者非有知非無知爲戱論見

第一破常見者惑人聞說般若者智慧也

智則知也慧則見也則謂聖人同於凡夫

有心取相知見墮於常見不了般若論主便則斥云

聞聖有知謂之有心爲破此執

故云般若無知也斯則照俗不執相照眞不著空

無執無著卽四句本亡無種不知而未嘗分別

以無緣之知照實相之境智則雖照而無知

境則雖實而無相境智冥一故相與寂然

能所兩亡故云般若無知也

故云是以眞智觀眞諦未嘗取所知智不取所知此智何由知

又云將無以般若體相眞淨本無惑取之知

不可以知名哉又云夫陳有無者

夫智之生也極於相內法本無相聖智何知

故中論云若使無有有云何當有無有無旣已無

知有無者誰此上□破有知之常見也

第二破無知之斷見者惑人聞經云眞般若者

無知無見無作無緣

便謂般若同於太虛無情之流墮於斷見旣乖般若論主破之

故云世稱無知者謂木石太虛無情之流

靈鑒幽燭形于未兆道無隱機寧曰無知

所以論題無知者爲明聖心無有取相之知故云無知

非謂則無眞知也何者般若靈鑒無種不知

不同太虛一向無知也然則斷見無知

略明有十一種論中略言三種十一種者一者太虛

一向空故二者木石謂無情故三者聾□

謂根不具無見聞故此上三種是論所破

四者愚癡謂無智慧於境不了故五者癲狂

惡鬼惑心失本性故六者心亂

境多惑心不能決斷故七者悶絶心神闇黑如死人故

八者□醉爲藥所迷故九者睡眠神識困熟故

十者無想定外道伏惑心想不行故

十一者滅盡定二乘住寂心智止滅故

此上□是惑倒非般若無知也第三破亦有知亦無知者

則是學人

聞經所明或說般若有知或說無知不能正解便生異執

論主而復破之異執有三種一者反照故無知

則是學人謂聖人實是有知但以知物之時忘□知心

不自言我能知此只成不私自作知解非都不知也

二者以般若性空故無知者

則是學人謂言般若實自有知但以知性空故則無知此只成性空故無知而未是無惑取之無知

第三眞諦境淨故歎美般若無知何者

學人則謂般若能知眞諦之境因境淨無相故

則歎美般若無知此只成境是無知般若常是有知也

此上三見□參亦有亦無知俱乖聖智

論主所以破之也第四破非有知非無知者

則是惑人聞經云眞般若者非有非無

無起無滅不可說示人不能亡言會其玄旨

則謂般若唯是非有非無便作非有非無之解

此□心量乖乎眞智論主破之

故云言其非有者言其非是有非謂是非有

言其非無者言其非是無非謂是非無非有非非有

非無非非無此絶言之道知何以傳

此破非有知非無知也論若如此

則破四執之理昭然今題目但云無知者

蓋是擧一隅而三隅反所以智人聞說無則不取無

不取亦有亦無非有非無斯則離四句絶百非

可謂眞無知也論中分明破其四執人自不見

故云是以聖人處有不有此破有知也居無不無

此破無知也雖不取於有無

此破亦有知亦無知也然亦不捨於有無

此破非有知非無知也然上四破說雖前後辯之不同

論意只於一句中則四句理圓何者處有不有

卽是居無不無卽是不取有無卽是不捨有無

斯則聖心能亡四句離諸現量

可謂無知言偏理圓故云無知也今更依宗本義意

以釋般若無知亦是一家美也論明般若無知者

則權實二智平等大慧也今則以略攝廣

言約義□但云般若則會二智矣故宗本云

□和般若者大慧之稱也

何者若唯般若觀於實相而無權智涉有者則沈滯於空

若唯權智涉有而無般若達空者

則涉有之時染於塵累若能二智圓明者

則眞智觀眞諦而不取空權智化物而不著有故論云

智有窮幽之鑒而無知焉者此則眞智照眞

不取於無也神有應食之用而無慮焉者

此則權智涉俗不取於有也神無慮故獨王於世表

智無知故能玄照於事外者

此謂二智俱能照眞則權中有實也智雖事外未始無事

神雖世表終日域中矣者

謂二智俱能照俗則實中有權也然則權實自在事理混融

處有不取於塵居無不沈於寂眞俗雙泯空有兩亡

何實何權誰境誰智□然靡據蕭散縱橫

不取不捨可謂平等大慧故云般若無知也

如起信論云所言覺義者謂心體離念

離念相者等虛空界無所不遍法界一相

卽是如來平等法身依此法身說名本覺離念者

卽是此論之無知無知之眞知卽是本覺

本覺卽是佛一切智也無所不遍者

卽無所不知也夫一切境界只於一念心中

一時頓知無有遺餘眞俗□照不墮有無也故論云

知卽無知無知卽知無以言異而異於聖心也

知卽無知卽是眞智遍知名一切智也

無知卽知卽是無種不知名一切種智也

聖心不殊以心無二故唯只一智

但隨境照說有二也二旣不二一亦非一若約天台

卽言直緣中道名一切智雙照二諦名一切種智

又佛智照空如二乘所見名一切智

照假如菩薩所見名道種智

佛智照中皆見實相名一切種智故言三智一心中得

一心卽般若無知之智也以心不屬有無常照中道

卽是自性有大智慧光明義遍照法界義眞實識知義

故云斯則不知而自知矣

卽不假作意故不知也自性明照故而自知也

以神解之性自然寂而常照不依他發起也故信心銘云

虛明自照不勞心力又云

若體自無取相之知故言無知不是前念起知

至後念妄□知想然後名無知若然者則成無記之心

何名般若無知耶蓋是無緣之智照無相之境

眞境無相眞智無知境智冥一理無不盡

鑒無不窮可謂佛智見性也又夫有取相之知

則心有間□不能垢淨同如有無一旨

照空迷於辯有知俗乖乎了眞不能圓照萬法

故云有所不知也永嘉集云若以知知寂

此非無緣知如手執如意非無如意手

若以自知知亦非無緣知如手自作擧非無不擧手

亦不知知寂亦不自知知不可爲無知

自性了然故不同於木石手不執如意亦不自作拳

不可爲無手以手安然故不同於&C-;角

乃至今言知者不須知知但知而已則前不接滅

後不引起前後斷續中間自孤

當體不願應時消滅知體旣已滅豁然如托空

寂爾少時間唯覺無所得卽覺無覺

無覺之覺異乎木石觀和尙云此上無緣之知斯爲禪宗之妙

以彼但顯無緣眞智以爲眞道若奪之者

但顯本心不隨妄心未有智慧照了心原

故須能所平等等不失照爲無知之知

此知知於空寂無生如來藏性方爲妙耳

然上依敎方便雖分頓漸不離一心如有偈云

諸論各異端修行理無二競執有是非

達者無違諍宗鏡錄卷第三十六

丁未歲分司大藏都監開板

宗鏡錄卷第三十七

慧日永明寺主智覺禪師延壽集

夫萬行敎法總約心解者

只如諸佛所說經敎皆以名句文身詮表方成法義

云何但明一心而已答今且先約古德

機應合說質影雙明佛言自從光耀終至鶴林

不說一字汝亦不聞此是佛密意說

約本眞法體離言詮故不說一字卽諸法寂滅相

不可以言宣又但是佛不說心外一字法敎體者

護法云如來旣實現身實說法者

卽通用說者聽者正兼聲名句文而爲敎體

敎體通有漏無漏影像本質卽是合宜聞者

根性已熟遂感激如來識上有文義相生

佛以慈悲本願緣力卽爲衆生說三乘法所有聲名句文

是正無漏本質敎若是三乘五性衆生

佛邊聽法不能親聞

自變相分而緣所有聲名句文卽取有漏無漏是影像兼敎卽以質敎爲本

能現影像故影像敎爲末依質有故

由此取本質敎爲正敎體影像敎爲兼敎體

無性菩薩難云

我宗但取衆生識上影像相分爲敎體者卽不違唯識汝護法

若取佛本質聲名句文爲敎體者卽是心外有法何成唯識

護法答唯識之宗約親相分

衆生聽時變起相分而緣非取他質以爲自性然他本質

卽佛菩薩亦成唯識故不相違問

何不唯取本質爲正敎體卽休答

緣衆生不能親聞無漏質故必資影像問

若爾何不唯取影像爲敎體是親聞故答雖卽親聞必假本質

是以唯識論云展轉增上力二識成決定

言展轉增上力者卽佛與衆生互爲增上緣

言二識成決定者卽衆生根決定如來悲決定

謂衆生根熟合聞法決定如來卽有悲決定

決定與衆生說法爲增上緣故

又諸師影質有無不同應須四句分別

一唯質無影卽小乘有部等二唯影無質卽龍軍無性三俱句

卽護法親光四俱非卽龍猛淸辯

謂彼計勝義門中不辯敎體全撥菩提涅槃爲空故

已上約四句料簡門中質影雙通護法爲勝

然若約名句文身解釋詮表皆是意言分別

凡有詮量不出心識乃至能說所說□屬見聞覺知

心含善惡諸心數等無有一法出於心外

當知此心諸法之都顯事合理心可軌持

故稱曰經豈止於心乃至一切六塵悉皆是經

以心遍一切處故如法華玄義云歷法明經者

若以經爲正□何法是經舊用三種

一用聲爲經如佛在金口演說

但有聲音詮辯聽者得道故以聲爲經大品云從善知識所聞也

二用色爲經若佛在世可以聲爲經今佛去世

紙墨傳持應用爲色經大品云

從經卷中聞三用法爲經故云修我法者證乃自知

又塵爲經若於此土耳識利者

能於聲塵分別取悟則聲是其經於餘非經若意識利者

自能硏心思惟取決法是其經於餘非經

眼識利者文字詮量而得道理色是其經

於餘非經此方用三塵而已

餘三識鈍鼻嗅紙墨則無所知身觸經卷亦不能解

舌□文字寧別是非若他土亦用六塵亦偏用一塵

如淨名曰以一食施一切於食等者於法亦等

於法等於食亦等此卽偏用舌根所對爲經

或有國土以天衣觸身卽得道此偏用觸爲經

或見佛光明得道此偏用色爲經

或寂滅無言觀心得道此偏用意爲經

如衆香土以香爲佛事此偏用香爲經

他方六根識利六塵得爲經此土三根識鈍鼻不及驢狗鹿等

云何於香味觸等能得通達問

根利故於塵是經鈍者塵則非經耶答六塵是法界

體自是經非根利取方乃是經何者大品云

一切法趣色是趣不過此色能詮一切法

如墨黑色一劃詮一二劃詮二三劃詮三

□一劃則詮王足右劃則詮丑足左劃則詮田

出上詮由出下詮中如是□轉詮不可盡

或一字詮無量法無量字共詮一法

無量字詮無量法一字詮一法

於黑墨小小□轉詮量大異左□詮惡右□詮善上點詮無漏

下點詮有漏殺活與奪毁譽苦樂

皆在墨中更無一法出此墨外略而言之

黑墨詮無量敎無量行無量理黑墨亦是敎本行本理本

黑墨從初一點至無量點從點至字從字至句

從句至偈從偈至卷從卷至部

又從一字句中初立小行後著大行又從點字中

初見淺理後到深理是名黑色敎行義三種微發

乃至當知黑字是諸法本

靑黃赤白亦復如是非字非非字雙照字非字不可說

非不可說不可見非不可見何所簡擇

何所不簡擇何所攝何所不攝何所棄何所不棄

是則俱是非則悉非能於黑色通達一切非

於一切非通達一切是通達一切非非非是

一切法邪一切法正

若於黑色不如是解則不知字與非字靑黃赤白有對無對

皆不能知若於黑色通達

知餘色亦如是此卽法華經意以色爲經也

聲塵亦如是或一聲詮一法耳根利者

卽解聲愛見因緣卽空卽假卽中知脣舌牙齒皆不可得聲卽非聲

非聲亦聲非聲非非聲聲爲敎行義本種種等義

皆如上說是卽通達聲經香味觸等亦復如是

經云

一切世間治生産業皆與實相不相違背卽此意也外入皆經周遍法界

內入亦如是內外入亦如是經云非內觀得解脫

亦不離內觀得解脫等又云

能觀心性名爲上定心是體夫有心者皆當得三菩提

心是宗制心一處無事不心是用三界無別法

唯是一心作覺觀心是語本

以心分別於心證心是敎相故云華香雲樹卽法界之法門

刹土衆生本十身之正體故華嚴經云

知一切法是正思惟藏問

若心外無法唯聽無說者云何佛言我已所說法如手中葉

又佛皆自說我成佛來不說一字等答古釋云

林中葉喩據爲其緣令諸有情識變法解

名我已說如手中葉未爲作緣

衆生自心未起法解名我未說如林中葉

約爲增上名說未說又唯識鏡問云此中旣云佛皆自說

何故乃言佛不說法豈非自語相違過耶答

此亦是可聞者自識變生佛實不說

但爲增上也衆生識上變此言故故引爲證問

但了一心能成深觀者若無位次&C-;白何分

須合敎乘以□訛濫敎觀雙辯方契佛心答

誠如所言闕一不可圓敎觀心須明六卽

以三觀故免數他寶以六卽故無增上心

然心非數量豈有四六之文理合幽玄

誰分淺深之位但爲證入有異俄分四敎之門昇進亦殊

故列六卽之位此出台敎止觀正文

簡慢濫於初心證究竟於後位止觀云

約六卽顯是者問爲初心是後心是答如論云

焦炷非初不離初非後不離後若智信具足

聞一念卽是信故不謗智故不懼初後皆是

若無信高推聖境非己智分若無智

起增上慢謂己均佛初後俱非爲此事故須知六卽

謂理卽·名字卽·觀行卽·相似卽·分眞卽·究竟卽

此六卽者始凡終聖始凡故除疑怯

終聖故除慢大理卽者一念心卽如來藏理

如故卽空藏故卽假理故卽中三智一心中

具不可思議三諦一諦非三非一

一色一香一切法一切心亦復如是名爲理卽菩提

亦是理卽止觀卽寂名止卽照名觀名字卽者

理雖卽是日用不知以未聞三諦全不識佛法

如牛羊眼不解方隅或從知識

或從經卷聞上所說一實菩提於名字中通達解了

知一切法皆是佛法是爲名字卽菩提亦是名字止觀

若未聞時處處馳求

旣得聞已攀覓心息名止但信法性不信其諸名爲觀觀行卽者

若但聞名口說如蟲食木偶得成字

是蟲不知是字非字旣不通達寧是菩提

必須心觀明了理慧相應所行如所言所言如所行

華首云言說名不行我不以言說但心行菩提

此心口相應是觀行菩提釋論云

四句評聞肇具足如眼得日照了無僻觀行亦如是

雖未契理觀心不息如首楞嚴中射的喩

是名觀行菩提亦名觀行止觀□作此想名觀

餘想息名止相似卽菩提者

以其逾觀逾明逾止逾寂如射&C-FA;的名相似觀慧

一切世間治生産業不相違背所有思想籌量

皆是先佛經中所說如六根淸淨中說圓伏無明名止

似中慧名觀分眞卽者

因相似觀力入銅輪位初破無明見佛性開寶藏顯眞如

名發心住乃至等覺無明微薄智慧轉著

如從初月至十四日月光垂圓闇垂盡

若人應以佛身得度者卽八相成道應以九法界身得度者

以普門示現如經廣說是名分眞菩提

亦名分眞止觀分眞智斷究竟卽菩提者

等覺一轉入于妙覺智光圓滿不復可增名菩提果

大涅槃斷更無可斷名果果等覺不通

唯佛能通過□無道可說故名究竟菩提

亦名究竟止觀古德約四敎明六卽者

若藏敎執色爲有施拙度破析之因成但空灰斷之果

通敎執色心是空了緣生無性之宗

失中道不空之理別敎從心生十法界

心但有能生十界之理性未卽便具十界之因果

如從地生一切草木但從一心次第生十界也

圓敎心具十法界不待能所生亦無前後際

只一念是十界只十界是一念一切時一切處

一切法念念中體常圓滿塵沙萬德不欠少一分

八萬惑業不除斷一分不謂佛是果頭極聖

我未證得不謂凡是底下穢濁我應捨離

總覽法界在一念心頭如一圓珠螢徹明白

圓解更無覺觀進修亦不見有凡聖

取捨分別妄念悉盡也以初圓信人未得純淨

煩惱有厚薄習氣有淺深分別難忘攀緣易起

心浮觀淺惑重境强於對治之中故分六卽

是以凡夫心性本體實齊上聖

但凡夫未能常用本隨境生心分別計校千差萬別

雖在人道心多不定或發地獄心

或發餓鬼畜生心何況人天善道何況三乘聖道

無始妄習何能頓遣雖有見解未能常照故是凡也

若生死卽涅槃煩惱卽菩提是理卽

若能暫照諦理卽坐佛座證佛身用佛法

當此一念圓現時不見十方佛異我此身此念也

解而未修是名字卽念有分數名觀行卽

念似於境名相似卽境入於念名分眞卽

無境無念名究竟卽雖六常一何凡何聖

雖一常六凡聖天絶又六而常一故言卽

一而常六故初後不齊當觀念時非一非六

又譬如不離貧女家得金卽也貧女得金卽富

可喩衆生卽佛取金有次第豈非六乎

耘除草穢觀行伏惑也掘土近金似見物未分明

豈非相似收得一分豈非分眞盡得受用女人歡喜

豈非究竟耶是以頓悟宗已復須言行相應

旣得本淸淨又須離垢淸淨如大集經偈云

遠離一切諸煩惱淸淨無垢猶眞實

其心能作大光明是名寶炬陀羅尼又云

若有不覺一切境界及自境界

如是之人則能調伏問如來無密語迦葉不覆藏

則衆生心常自明現何須敎觀開示廣論橫□答

只爲佛之知見蘊在衆生心雖然顯現而迷者不知

以客塵所覆妄見所障雖有如無

似世間寶藏爲物所覆莫有知者是以須的示其寶處

令親得見遂獲其寶利濟無窮此亦如是

因斯方便之門得見心寶遂以緣了

資發親得現前智藏□隆法財具足

有玆勝利敎跡非虛如大涅槃經云譬如大海雖同一鹹

其中亦有上妙之水味同於乳

喩如雪山雖復成就種種功德多生諸藥

亦有毒草諸衆生身亦復如是雖有四大毒蛇之種

其中亦有妙藥大王所謂佛性非是作法

但爲煩惱客塵所覆若刹利·婆羅門·毘舍·首陀·能斷除者

卽見佛性成無上道所以古德云

開物性原者良以衆生性含智海識洞眞空

但衣蔽明珠室埋□藏要假開示令其悟入

須憑觀慧以契無生又欲廣其義用須明橫□法門

□唯一心橫遍一切心非橫□橫□是心

隱顯同時卷舒無□念念相卽法法融通

將□約橫則無橫而不□一一法皆至心原

將橫約□則無□而不橫具一切句

及一一句皆廣等法界所以義海云體無別異

擧則全鋒理不殊途談皆頓顯

良由二邊相盡差別體融隨智卷舒應機屈曲

是故言起卽起誰云路之不通擧多卽多孰談法之無在

故知立敎皆爲對機機宜不同敎分多種

且如觀色一法五敎證入不同初小乘見是實色

不說性空初敎見此色法從緣所成必無自性

卽空無所有如波歸水

終敎見色空無□以眞空不守自性隨緣成色卽是幻色

遂賴空成卽此賴空之色虛相無體

□自性盡而空現是故色卽空而常泯空卽色而常存

要由自盡之色方是空色成色之空乃是眞空

擧體互融無有障□如水入波

頓敎一色法無非眞理所收是故此色卽眞理一味等

更無別法而可顯說水波雙絶圓敎起卽全收

一多互攝同時成立一塊圓明隨擧卽色

隨擧卽空義味自在隨智取用何以故

隨擧一門無不顯現古德云皆本一心而貫諸法

夫一心者萬法之總也分而爲戒定慧

開而爲六度散而爲萬行萬行未嘗非一心

一心未嘗違萬行然則一心者

萬法之所生而不屬於萬法得之者則於法自在矣

見之者則於敎無□矣本非法不可以法說

本非敎不可以敎傳豈可以軌跡而尋哉

故知但硏精一法內照分明自然柔軟

入神順法界之性無心合道履一際之門

所以大智度論云以人心多散如狂如賊如醉

一心敬愼是諸功德初門攝心得禪便得實智慧

得實智慧便得解脫得解脫便得盡苦

如是等事皆從一心得華嚴私記云無縛無著□向者

只了一切皆如故所以無縛著耳

知一切皆無縛脫一法旣爾一切法皆然

所以一切法卽一法一法卽一切法若一切法皆無性

卽是分身佛集寶塔出現須彌入芥耳

如是洞達一解千從則知佛向無所有中出生

法於畢竟空中建立以無生無性故□轉由心

遂得集散同時大小卽入

所以森羅義趣報化影像乃至無量德業廣大神通

於宗鏡中一時顯現且如龍蜃等類全是業果生死之身

尙現不思議之力用何況悟根本心具如實智

而不能現廣大之神用乎如華嚴經云佛子

如羅&C-B;阿脩羅王本身長七百由旬

化形長十六萬八千由旬於大海中出其半身

與須彌山而正齊等佛子彼阿脩羅王

雖化其身長十六萬八千由旬然亦不壞本身之相

諸蘊界處悉皆如本

心不錯亂不於變化身而作他想於其本身生非己想

本受生身□受諸樂化身常現種種自在神通威力佛子

阿脩羅王有貪□癡具足繒慢

尙能如是變現其身何況菩薩摩訶薩能深了達心法如幻

一切世間皆悉如夢一切諸佛出興於世

皆如影像一切世界猶如變化

言語音聲悉皆如響見如實法以如實法而爲其身

知一切法本性淸淨了知身心無有實體

其身普住無量境界以佛智慧廣大光明

淨修一切菩提之行乃至如有幻師隨於一處作諸幻術

不以幻地故壞於本地

不以幻日故壞於本日菩薩摩訶薩亦復如是於無國土

現有國土於有國土現無國土

於有衆生現無衆生於無衆生現有衆生無色現色

色現無色初不亂後後不亂初

菩薩了知一切世法悉亦如是同於幻化知法幻故知智幻

知智幻故知業幻知智幻業幻已起於幻智

觀一切業如世幻者不於處外而現其幻

亦不於幻外而有其處菩薩摩訶薩亦復如是

不於虛空外入世間亦不於世間外入虛空

何以故虛空世間無差別故

住於世間亦住虛空菩薩摩訶薩於虛空中

能見能修一切世間種種差別妙莊嚴業於一念頃

悉能了知無數世界若成若壞亦知諸劫相續次第

能於一念現無數劫亦不令其一念廣大

菩薩摩訶薩得不思議解脫幻智到於彼岸

住於幻際入世幻數思惟諸法悉皆如幻

不違幻世盡於幻智了知三世與幻無別

決定通達心無邊際

如諸如來住如幻智其心平等菩薩摩訶薩亦復如是

知諸世間皆悉如幻於一切處皆無所著無有我所

如彼幻師作諸幻事雖不與彼幻事同住

而於幻事亦無迷惑菩薩摩訶薩亦復如是

知一切法到於彼岸心不計我能入於法

亦不於法而有錯亂問只如自心如何觀耶答

性該始終之際體非起盡之緣體遍迷悟之中

性非解惑之事又云夫心原本淨無爲無數

非一非二無色無相非偏非圓雖復覺知

亦無覺知若念未念四運檢心畢竟□得

豈可次第不次第偏圓觀耶猶如虛空等無有異

此之心性畢竟無心有因緣時亦得明心

旣有論心卽有方便正觀之義

譬如虛空亦有陰陽時雨心亦如是雖無偏圓亦論漸頓

若觀心具有性得三諦性得三觀

及一切法無前無後無有次第一念具足十法界法

若觀心非空非有則一切從心生法亦非空非有

如是等一切諸法在一心中

當知觀此心原與如來等若作如此圓觀

其人行住坐臥皆應起塔生如來心如此觀心名觀佛心也

輔行記云心造卽是心具

故引心造之文以證心具華嚴經偈云心如工□師

造種種五陰一切世界中無法而不造如心佛亦爾

如佛衆生然心佛及衆生是三無差別

若人欲求知三世一切佛應當如是觀

心造諸如來不解今文如何消偈心造一切三無差別

言心造者不出二意一者約理造卽是具

二者約事不出三世三世又三

一者過造於現過現造當如無始來及以現在

乃至造於盡未來際一切諸業

不出十界百界千如一三千世間二者現造於現卽是現在同業所感

逐境心變名之爲造以心有故一切皆有

以心空故一切皆空如世一官所見不同

是畏是愛是親是怨三者聖人變化所造

亦令衆生變心所見□由理具方有事用

今欲修觀但觀理具俱破俱立俱是法界

任運攝得權實所現又問此不思議亦約次第

以釋十法界與思議何別答其實無別

思議乃作從心生說不思議作一心具說

若能如上信解福德無量佛親比校萬行難偕

如法華經偈云若人求佛慧於八十萬億

那由他劫數行五波羅蜜於是諸劫中布施供養佛

及緣覺弟子幷諸菩薩衆珍異之飮食

上服與臥具□檀立精舍以園林莊嚴如是等布施

種種皆微妙盡此諸劫數以□向佛道

若復持禁戒淸淨無缺漏求於無上道

諸佛之所歎若復行忍辱住於調柔地設衆惡來加

其心不傾動諸有得法者懷於增上慢

爲此所輕惱如是亦能忍若復勤精進志念常堅固

於無量億劫一心不懈息又於無數劫

住於空閑處若坐若經行除睡常攝心

以是因緣故能生諸禪定八十億萬劫

安住心不亂持此一心一福願求無上道我得一切智

盡諸禪定際是人於百千萬億劫數中

行此諸功德如上之所說有善男女等

聞我說壽命乃至一念信其福過於彼文句疏釋云

一念信解者謂隨所聞處豁爾開明

隨語而入無有□□信一切法皆是佛法

又信佛法不隔一切法不得佛法不得一切法

而見一切法亦見佛法卽一而三卽三而一

亦是行於非道通達佛道行於佛道通達一切道

不得佛道一切道而通達佛道一切道

無所有而有而有無所有非所有非無所有

如門前路通達一切東西南北劃無壅□

眼耳鼻舌身意凡有所對悉亦如是無疑曰信

明了曰解是爲一念信解心也此一念信解心

心同佛心信齊佛信入眞實般若之性

到究竟解脫之原

所以無量無數劫中修五波羅蜜之功德校量信解宗鏡一念之功

萬不及一故云不識玄旨徒勞念靜

是以先悟宗鏡然後圓修理行無差方爲契當問

如上觀心如何是所入能入之門答能所之入

唯是一心約智而論假分能所

所入卽所證一心之理能入卽能觀一心之智

又理是心之體智是心之用猶如日光還照日體

以此心光復照心體則二而不二體用冥一

不二而二能所似分今約先德

依華嚴宗立所入能入二門先明所入者統唯一眞法界

謂寂寥虛曠沖深包博總該萬有卽是一心

體絶有無相非生滅迷之則生死無窮

解之則廓然大悟爲總開示

不知以何□目强分理事二門而理事渾融無有障□一事法界

二理法界略有二門一性淨門在纏不染

性□淸淨雖遍一切不同一切

如濕之性遍於動靜凝流不易淨穢□如二離垢門

由對治障盡隨位淺深體雖湛然隨緣有異

三事理無障□法界亦有二門一相卽無□門

一心法界含眞如生滅二門互相交徹不壞性相

其猶攝水之波非靜攝波之水非動

二形奪無寄門謂無事非理故事非事也

無理非事故理非理也四雙融俱離

性相渾然而有十門一由離相故事壞而卽理二由離性故

理泯而卽事三由離相不壞相故

事卽理而事在以非事爲事四由離性不泯性故

理卽事而理在以非理爲理

五由離相不異離性故事理雙奪&C-;超言念

六由不壞不異不泯故有初事理二界俱存爛然可見

七由不壞不泯不異離相離性故

爲一事理無□法界使超視聽之妙法無不□通見聞

絶思議之深義未嘗□於言念

八由以理融事令無分劑如理之遍一入一切如理之包

一切入一故緣起之法一一各攝法界無盡

九由因果法各全攝故令普賢身中佛佛無盡

佛毛孔內菩薩重重十因果法界差別之法

無不□攝法界無遺故

隨一一門一一位各攝重重故廣刹大身輕塵毛孔皆無盡相

以其後一總融前九爲渾融門夫法界者

卽一心之總名萬行之歸趣如華嚴論云

從信住行□向十地十一地及佛果

總以法界爲果體文殊爲法界理普賢爲法界智

理智妙用爲一佛門以此一門爲化群蒙分爲二法

若也逐根隨俗法門無盡若論實理

不離無法界之中一法一多無□名爲普賢

始接童蒙達無性理中妙簡正邪入無生慧

名號文殊亦名童子菩薩能同苦際興行利生

治佛家法名爲普賢二人參體名之爲佛

本來自在名爲法界從初徹後總此法界爲體

更無別法此品爲一切諸佛因果之大都

亦是衆聖賢所行之大路無出此也

亦是自心一切智王之所遊觀之大宅也

亦是一切衆生之所依故名法界二能入門有二

一果海離於說相二因門可寄言說

今且略明無分別智證理法界以爲五門一能所歷然

謂以無分別智證無差別理如日合空雖不可分

而日非空空非日光二能所無二

以知一切法卽心自性以卽體之智還照心體

擧一全收擧理收智智非理外擧智收理

智體卽寂如一明珠珠自有光光還照珠

三能所俱泯由智卽理故智非智以全同理無自體故

由理卽智故理非理以全同智無自立故

如波卽水動相便虛如水卽波靜相亦隱

動靜兩亡性相齊離四存泯無□

離相離性則能所雙泯不壞性相能所歷然

如波與水雖動靜兩亡不壞波濕五擧一全收

上列四門欲彰義異理旣融攝曾無二原

如海一滴具百川味又所入境者卽不思議解脫境界

何名不思議心言罔及故何法不思議

卽解脫境界解脫有二一作用解脫

作用自在脫拘□故二離障解脫具足二智脫二障故

二障者卽煩惱所知二障煩惱障事所知障理

一切衆生不證眞心皆爲二障所纏由內離障

外用無羈二義相成總名解脫境界有二

一分劑境如國彊域各有分劑

佛及普賢德用分劑無能及故二所知境界事理無邊

唯佛普賢方究盡故由證所知無邊之境

故成德用無有邊涯二亦相成總爲境界

此二不二故不思議又能入者卽普賢行願

又人與法俱稱普義若約人卽普賢若約法卽普法

所言入者能所契合泯絶無寄一入全眞

方爲眞入又不入而入以智體卽如

如外無法而可攀緣故無可入心行處滅寂然無入

不失照用故□以一如而觀諸法故名而入

此二無□方爲眞入又佛境入無所入有三

一約一切衆生卽如來藏更何所入

□迷之悟故云證入二約理非卽非異故云入無所入

三約心境心冥眞境故說爲入若有所入

境智未亡豈得稱入實無所入方名眞入

又入不入二義上約緣起相由門

今法性融通門者卽性之一字

夫法性融通要不壞相而卽眞性入則壞緣起者無可相入

不入則壞性者則性不遍一切法故由不壞性相

方是法性融通義也二又要由不入方能入耳者

亦通二門唯就相說若約緣起門

要由諸緣歷然不入

方得相資遍相入耳若約法性融通門者要由事相歷然

方隨理融入一切法故說若唯約理無可卽入

若雙約性相上第一義相卽不入性卽能入

若獨相獨性俱不能入要二相融方能入

又若約體空則無來無入若唯約性無可卽入

若約相不壞如本無差者或唯約事不能卽入

以性融相故得互入是顯正入義謂不異理之一事

全攝法性時令彼不異理之多事

隨所依理皆於一中現等一事攝理旣爾多事攝理亦然

則一事隨所依理皆於多中現故得互入

是法性融通門以此一門能入萬法

故法華疏云以實相入眞決了聲聞法是諸經之王

實相入俗

一切治生産業皆與實相不相違背實相入中諸法無非佛法

若入此三觀卽是入一切法以諸法不出三諦故問

十住菩薩證入之時唯一眞如無有境界

云何復說分劑二種境界答此是不思議境界

非同情執或存或泯或總合或俱離

不出一心而論舒卷若存非立心外之法

是存其全理之事若泯非壞全事之理是泯其體外之見

則不□心鏡而一味不壞一味而心境

故華嚴經頌云如來甚深境其量等虛空

一切衆生入而實無所入問若正觀成時

以有心成以無心成答夫入此宗

不可以有無求不可以能所辯若以有念析歸無念

此念還成有若以無心作空無會者卽成斷滅

皆落意地不出見知又若逆之則不合事理

若順之又成能所只可以妙會不可以事求

所以華嚴會意云

□須除念會意無間相續順法修行若動念起心卽入魔網

以法不動念故順法卽念除我見是妄心違法故生死

是知法無動念不可以有念求又非無念

不可以無心得應可玄會取其意耳

如說有不有無不無等但動心卽寂

是彼法故名順法也若以心順於法卽有能所非順法也

故維摩經云法離一切觀行肇師云法本無相

非觀行之所能見見之者其唯無觀乎

如赤水求於玄珠罔象而得之故云藏於身

不藏於川在於心不在乎水故莊子云

黃帝遊於赤水之北登崑崙之丘南望遺其玄珠

使智索之而不得使□婁索之而不得

乃因罔象得之黃帝曰異哉罔象乃可得之

夫眞不可以定求故無心以得之如弄珠吟云

罔象無心□得珠能見能聞是虛僞

然雖不落見聞又非無知覺如融大師信心銘云

惺惺了知見網轉彌寂寂無見闇室不移

惺惺無妄寂寂寥亮寶印眞宗森羅一相所以無念者

卽念而無念以念無自性

緣起卽空又緣起者皆是眞性中緣起豈屬有無

乃至卽生無生卽滅無滅亦復如是故寶藏論云

若言其生無狀無形若言其滅今古常靈又云

是以斬首灰形其無以損生金丹玉屑

其無以養生故眞生不滅眞滅不生可謂常滅

可謂常生其有愛生惡滅者斯不悟常滅

愛滅惡生者斯不悟常生永嘉集云故知妙道無形

萬像不乖其致眞如寂滅衆響靡異其原

迷之則見倒惑生悟之則順違無地&C-EA;寂非有

緣會而能生峨□非無緣散而能滅

滅旣非滅以何滅滅生旣非生以何生生

生滅旣虛實相常住矣華嚴疏云生之無生

眞性湛然無生之生業果宛然

是知若卽念存有念卽是常見離生求無生卽是斷見

皆不達實相無生無滅之理

若正了無生則無生無不生豈定執有生無生之二見乎所以云

誰無念誰無生若實無生無不生

喚取機關木人問求佛施功早晩成若以息念歸無念

如同寒木死灰與木人何別

豈有成佛之期耶斯乃尙未知卽念而無念寧知一念

頓圓乎如有問言夫妙行者統唯無念

今見善見惡願離願成疲役身心豈當爲道答

若斯見者離念求於無念尙未得於眞無念也

況念無念之無□耶又無念但是行之一也

豈成一念頓圓此一念頓圓之旨非意解所知

唯忘情可以契會如悟玄序云夫玄道者

不可以設功得聖智者不可以有心知眞諦者

不可以存我會至功者

不可以營事爲忘言者可以道合虛懷者可以理通冥心者

可以眞一遺智者可以聖同雖云道合

無心於合合者合焉雖云聖同不求於同同者同焉

無心於合則無合無散

不求於同則無異無同超非於百非之外非所不能非焉

忘是於萬是之前是所不能是焉是所不能是

則無是矣非所不能非則無非矣

無異無同則怨親不二無非無是則毁讚常一

是以忘言者捨筌&C-AB;也虛懷者離取著也冥心者

不己見也遺智者泯能證也若運心合道則背道

若起念求同則失同若爲是所是則沒是

若爲非所非則沈非以要言之但得直下無心

則同異俱空是非咸泯斯泯亦泯玆空亦空

此猶寄言因跡對待若得絶待頓悟一心

唯契相應不俟更說

宗鏡錄卷第三十七

丁未歲分司大藏都監開板

宗鏡錄卷第三十八

慧日永明寺主智覺禪師延壽集

夫初後之位不離本覺能所之化唯是一心

若悟本稱覺則本不可得

若不可得行位徒施得與不得其旨如何答

得而不得始本之覺無差不得而得妙證之時玄會

如金剛三昧經云佛言善男子五位一覺

從本利入若化衆生從其本處舍利弗言

云何從其本處佛言本來無本處於無處本際入實

發菩提而當成聖道何以故善男子

如手執彼空不得非不得論釋云擧疑發起云

若本處應得入若得入非無本處

爲遣是疑故引喩釋手執彼空者手執喩能入之行處

空喩所入之本不得者虛空無形可握故

非不得者握內不無虛空故本利亦爾

本來無本處性故不可得無本之本不無故非不可得也

斯則悟本稱得非向外求

若有所求卽是失本又若有所得不得菩提以無得故

出生菩提故又無得之法非在得外

要求一切法方盡無得之原如發菩提心論云

於無法中說諸法相於無得中說有得法

如見之事諸佛境界然雖求一切法以了無得故卽無所依

無所求中吾故求之耳故大寶積經云

佛問文殊依何正修行文殊曰正修行者

爲無所依釋曰凡有言敎所詮□證一心之義

若心外見法是邪修行則有所依故

若正修行不依一物所依旣寂能依亦亡能所俱空

邪正雙泯卽正修行矣無生義云經言

法離眼耳鼻舌身意是故六根不能取故言學者無取

大智度論言譬如&C-B;&CX-C;蟲處處能集

唯不能集火中衆生意識亦復如是

預是可聞見法悉皆能緣而不能緣般若

故知般若性離意不能取又能取之人性復自空故不能取

若以眼取如經言眼性復空

若以耳取耳性又空若以手取手性又空

若以意取意性又空人與法共是一如如不能取得如也

空不能取得空卽是學者無取故言無得

又一念心起有二種覺一約有心者察一念□起

後念不續卽不成過所以禪門中云

不□念起唯慮覺遲又云瞥起是病不續是藥

以心生卽是罪生時故是以初心攝念爲先

是入道之階漸如諸經要集云攝心一處

便是功德叢林散慮片時卽名煩惱羅刹

所以曇光釋子降猛虎於膝前螺□仙人

宿巢禽於頂上

乃至森羅不能自觸要須因倚諸根內想感發何以知然

今有心感於內事發於外或緣於外起染於內

故知內外相資表&C-E;遞用君臣心識不可備捨故經云

心王若正則六臣不邪識意□沈則其主不明

今悔六臣當各□愧制禦六根不令馳散也

法句經心意品云昔佛在世時有一道人

在河邊樹下學道十二年中貪想不除走心散意

但念六欲目色耳聲鼻香口味身受心法

身靜意遊曾無寧息十二年中不能得道

佛知可度化作沙門往至其所樹下共宿

須臾月明有龜從河中出來至樹下

復有水狗飢行求食與龜相逢便欲□龜

龜縮其頭尾及其四脚藏於甲中不能得□水狗小遠

復出頭足行步如故不能奈何遂便得脫

於是道人問化沙門此龜有護命之鎧

水狗不能得其便化沙門答言吾念世人不如此龜

不知無常放恣六情外魔得便形壞神去

生死無端輪轉五道苦惱百千皆意所造

宜自勉勵求滅度安於是化沙門卽說偈言

藏六如龜防意如城慧與魔戰勝則無患

是以意地若息則六趣俱閑

一切境魔不能爲便如龜藏六善護其命起信論云

若後念覺知前念此雖名覺猶爲不覺故約有心說

以是初行凡夫故二約無心者

知初起時卽無初相不待後念更滅

以正生一念之時畢竟不可得故如五十校計經云菩薩問佛言

罪生復滅何以故我了不見佛問諸菩薩

汝曹心寧轉不諸菩薩報佛言我心轉生

設我心不轉生亦不能與佛共語佛問諸菩薩言

若心生時寧還自覺心生不諸菩薩言

我但識見因緣時不覺初起生時佛言如汝所說

尙不能知心初生時何能無罪

故知不察最初一念因成之假

寧免後念相續成事之過乎以一切生死煩惱皆因不覺故

若智爲先導咎何由生又若了心外無法

則情想不生不用加功直入不思議地如淸□□云

經明十地法體心言路絶釋不思議

謂言語道斷心行處滅據法望情名不思議

以其法外本無情故其義云何情相之興原由妄想

妄想故便有相生以依相故復起心想

隨名取實卽是覺觀依此覺觀便起言說

依言說已復起妄心想取所說法此卽言語

以之爲道心以爲行於是相想熾然不息

今契法實滅除妄想相卽不生

相不生故立名心滅名心滅故名卽不生名不生故覺觀不起

覺不起故言說隨亡

言說亡故不復依言取於所說不取說故言語道斷心行處滅

心行滅故名不思議

以法出情心言不及故不思議是知妄想心亡境界緣滅

如炙病得穴永斷病原可謂覺寶之良醫矣問

諸法所生唯心所現者若從心現卽自性癡若執緣

生卽他性癡若心緣和合而生卽共性癡

若非心非緣而生卽無因癡

如何通明免墮四執答若論四性實智於自相門中俱不可說

若以四悉檀智於共相門中亦可得說

如止觀問心起必託緣爲心具三千法爲緣具

爲共具爲離具若心具者

心起不用緣若緣具者緣具不關心若共具者未共各無

共時安有若離具者旣離心離緣

那忽心具四句尙不可得云何具三千法耶答地人云

一切解惑眞妄依持法性法性持眞妄

眞妄依法性也攝大乘論云法性不爲惑所染

不爲眞所淨故法性非依持言依持者

阿賴耶是也無沒無明盛持一切種子

若從地師則心具一切法若從攝師則緣具一切法

此兩師各據一邊若法性生一切法者法性非

非緣非心故而心生一切法者

非緣故亦應緣生一切法

何得獨言法性是眞妄依持耶心若言法性非依持賴耶是依持

離法性外別有賴耶依持則不關法性若法性不離賴耶

賴耶依持卽是法性依持

何得獨言賴耶是依持又述經經言非內非外亦非中間

亦不常自有又違龍樹龍樹云諸法不自生

亦不從他生不共不無因更就譬檢

爲當依心故有夢依眠故有夢眠法合心故有夢

離心離眠故有夢若依心有夢者不眠應有夢

若依眠有夢者死人如眠應有夢

若眠心兩合而有夢者眠人那有不夢時

又眠心各有夢合可有夢各旣無夢合不應有

若離心離眠而有夢者虛空離二應常有夢

四句求夢尙不得云何於眠夢見一切事

心喩法性夢喩賴耶云何偏據法性賴耶生一切法

當知四句求心不可得求三千法亦不可得

旣橫從四句生三千法不可得者

應從一念心滅生三千法耶心滅尙不能生一法

云何能生三千法耶

若從心亦滅亦不滅生三千法者亦滅亦不滅其性相違

猶如水火二俱不立云何能生三千法耶

若謂心非滅非不滅生三千法者非滅非不滅非能非所

云何能生三千法耶

亦縱亦橫求三千法亦不可得非縱非橫求三千法亦不可得

言語道斷心行處滅故名不可思議境大涅槃經云

生生不可說生不生不可說不生生不可說

不生不生不可說卽此義也

當知第一義中一法不可得況三千法世諦中

一心尙具無量法況三千耶如佛告德女無明內有不

不也外有不不也內外有不不也

非內非外有不不也佛言如是而有大涅槃經云

有因緣故亦可得說謂四悉檀因緣也

雖四句冥寂慈悲憐愍於無名相中假名相說

或作世界說心具一切法聞者歡喜

如言三界無別法唯是一心造卽其文也

或說緣生一切法聞者歡喜如言五欲令人墮惡道

善知識者是大因緣所謂化導令得見佛

卽其文也或言因緣共生一切法聞者歡喜

如偈言水銀和眞金能塗諸色像功德和法身

應現處處往卽其文也或言離生一切法

聞者歡喜如言十二因緣非佛作非天人脩羅作

性自爾卽其文也此四句卽世界悉檀說

心生三千一切法云何爲人悉檀

如言佛法如海唯信能入信則道原功德母

一切善法由之生汝但發三菩提心是則出家

禁戒具足聞者生信卽其文也或說緣生一切法

如言若不値佛當於無量劫墮地獄苦

以見佛故得無根信如從伊蘭出生□檀

聞者生信卽其文也或說合生一切法

如言心水澄淸珠相自現慈善根力見如此事聞者生信

卽其文也或說離生一切法

如言非內觀得是智慧乃至非內外觀得是智慧

若有住著先尼梵志小信尙不可得況捨邪入正

聞者生信卽其文也

是爲爲人悉檀四句說心生三千一切法也云何對治悉檀

說心治一切法如言得一心者萬邪滅矣卽其文也

或說緣治一切惡如說得聞無上大慧明

心定如地不可動卽其文也

或說因緣和合治一切惡如言一分從思生一分從師得

卽其文也或說離治一切惡

我坐道場時不得一法實空拳□小兒誘度於一切卽其文也

是爲對治悉檀心破一切惡

云何第一義悉檀心得見理如言心開意解豁然得道

或說緣能見理如言須臾聞之卽得究竟三菩提

或說因緣和合得道□馬見鞭影卽得正路

或說離能見理如言無所得卽是得

已是得無所得是名第一義四句見理

何況心生三千法耶佛旨盡淨不在因緣共離

卽世諦是第一義諦也又四句俱皆可說

說因亦是緣亦是共亦是離亦是

若爲盲人說乳若貝若辦若雪若鵠盲聞諸說卽得解

乳卽世諦是第一義諦當知終日說終日不說

終日不說終日說終日雙遮

終日雙照卽破卽立卽立卽破經論皆爾天親龍樹內鑒冷然

外適時宜各權所據而人師偏解學者局執

遂興矢石各保一邊大乖聖道也

若得此意俱不可說俱可說若隨便宜者

應言無明法法性生一切法如眠法法心則有一切夢事

心與緣合則三種世間三千相性皆從心起

一性雖少而不無無明雖多而不有

何者指一爲多多非多指多爲一一非少

故名此心爲不思議境也若解一心一切心

一切心一心非一非一切

乃至遍歷一切皆是不可思議境已上依台敎所說

今依華嚴無□法界自性緣起說不思議境界者

如華嚴入法界品中善財童子

於毘慮遮那莊嚴藏大樓閣前五體投地暫時斂念思惟觀察

以深信解大願力故入遍一切處智慧身平等門

普現其身在於一切如來前一切菩薩前

一切善知識前一切如來塔廟前

一切如來形像前一切諸佛諸菩薩住處前一切法寶前

一切聲聞□支佛及其塔廟前

一切聖衆福田前一切父母尊者前一切十方衆生前

皆如上說尊重禮讚盡未來際無有休息等虛空

無邊量故等法界無障□故等實際

遍一切故等如來無分別故猶如影隨智現故

猶如夢從思起故猶如像示一切故猶如響

緣所發故無有生遞興謝故無有性

隨緣轉故又決定知一切諸報皆從業起

一切諸果皆從因起

一切諸業皆從習起一切佛興皆從信起一切化現諸供養事

皆悉從於決定解起一切化佛從敬心起

一切佛法從善根起一切化身從方便起

一切佛事從大願起一切菩薩所修諸行從□向起

一切法界廣大莊嚴從一切智境界而起離於斷見

知□向故離於常見知無生故離無因見

知正因故離顚倒見知如實理故離自在見

知不由他故離自他見知從緣起故離邊執見

知法界無邊故離往來見

知如影像故離有無見知不生滅故離一切法見知空無生故

知不自在故知願力出生故

離一切相見入無相際故知一切法如種生芽故

如印生文故知質如像故知聲如響故知境如夢故

知業如幻故了世心現故了果因起故

了報業集故

了知一切諸功德法皆從菩薩善巧方便所流出故善財童子入如是智

端心潔念於樓觀前擧體投地慇懃頂禮

不思議善根流注身心淸□悅澤從地而起

一心瞻仰目不暫捨合掌圍□經無量□

作是念言

此大樓閣是解空無相無願者之所住處是於一切法無分別者之所住處

是了法界無差別者之所住處

是知一切衆生不可得者之所住處

是知一切法無生者之所住處是不著一切世間者之所住處

是不著一切窟宅者之所住處

是不樂一切聚落者之所住處是不依一切境界者之所住處

是離一切想者之所住處

是知一切法無自性者之所住處是斷一切分別業者之所住處

是離一切想心意識者之所住處

是不入不出一切道者之所住處

是入一切甚深般若波羅蜜者之所住處

是能以方便住普門法界者之所住處

是息滅一切煩惱火者之所住處

是以增上慧除斷一切見愛慢者之所住處

是出生一切諸禪解脫三昧通明而遊戱者之所住處

是觀察一切菩薩三昧境界者之所住處是安住一切如來所者之所住處

是以一劫入一切劫以一切劫入一劫而不壞其相者之所住處是以一刹入一切刹

以一切刹入一刹而不壞其相者之所住處

是以一法入一切法以一切法入一法

而不壞其相者之所住處是以一衆生入一切衆生

以一切衆生入一衆生

而不壞其相者之所住處是以一佛入一切佛以一切佛入一佛

而不壞其相者之所住處

是於一念中而知一切三世者之所住處

是於一念中往詣一切國土者之所住處乃至爾時善財童子

恭敬右□彌勒菩薩摩訶薩已而白之言

唯願大聖開樓閣門令我得入

時彌勒菩薩前詣樓閣彈指出聲其門卽開命善財入

善財心喜入已還閉

見其樓閣廣博無量同於虛空乃至自見其身遍在一切諸樓閣中

具見種種不可思議自在境界

彌勒三生行菩薩行八相成道之事

爾時彌勒菩薩摩訶薩卽攝神力入樓閣中彈指作聲告善財言

善男子起法性如是

此是菩薩知諸法智因緣聚集所現之相

如是自性如幻如夢如影如像悉不成就乃至譬如幻師作諸幻事

無所從來無所至去雖無去來

以幻力故分明可見彼莊嚴事亦復如是無所從來

亦無所去雖無來去然以慣習不可思議幻智力故

及由往昔大願力故如是顯現釋曰

彈指出聲其門卽開者創發明處豁見性時

名之爲開入已還閉者所悟如本非從新得

故至還閉或云慈氏菩薩彈指出聲其門卽開者

明聲是震動啓發之義彈指者

去塵之義塵亡執去法門自開善財入已其門還閉者

以迷亡智現名之爲開智無內外中間

無出無入無迷無證名爲還閉

見其樓閣廣博無量同於虛空者智境界也

如是自性如幻如夢如影如像悉不成就者

總上一切不思議無邊佛事境界以眞如之性法爾隨緣

雖卽隨緣法爾歸性以隨緣時似有顯現

如看幻法不有而有猶觀夢境不見而見

若水中之影非出非入似鏡&C-E;之像不內不外

以無性隨緣故理不成就以隨緣無性故事不成就

若理事不成卽一切法俱不成

故云悉不成就但如是如是顯現如是如是證知

了了分明還同宗鏡光光涉入影影相含

如十玄門重重無盡十玄門者一同時具足相應門

智儼師釋云此約相應無前後說

此十玄門一一皆具十法同時具足一敎義二理事

三境智四行位五因果六依正七體用八人法

九逆順十感應隨有一處卽具此十法

悉皆同時具足今且據因果同時若小乘說因果

卽轉因以成果因滅始果成

若大乘因果亦得同時而不彰無盡如似舍緣以成舍

因果同時成而不成餘物以因有親&C-D;故

所以成有盡也若一乘宗明因果同時者

擧&C-D;緣以入親是故如舍成時一切法界皆一時成也

若有一法不成此舍亦不成

如似初步若到一切步皆到若有一步非到者

一切步皆非到也故經云雖成等正覺不捨初發心

所以一成一切成爲一際法門也

二因陀羅網境界門此約譬說

如帝釋殿上珠網一一珠中互現一切影像

無盡一寶珠內千光萬色重重交映歷歷區分

況此一心法界中一切人法境智重重涉入以眞如性畢竟無盡故

重重復重重無盡復無盡也論云

帝網有別者唯智能知非眼所見帝網者

此網乃是衆寶絲縷所共合成其善住法堂

縱廣四十由旬亦是衆寶所共合成

其網一一絲孔之中皆有明珠其珠體瑩淨寶網交羅互相映現

一一珠網之中

皆有珠網全身及四十由旬寶殿各各全身於中互相顯現

如珠及網所有影現其殿一一梁棟一一緣柱

一一牆壁一一□枓一一鏡像之中

皆有全身殿網珠影重重互相映現故云

如天帝網重重無盡今此法門亦復如是一一位中一一法中

一一塵中一一境像中一一名字中

及以九世十世一一互周法界□以眞俗二智

互體交參周遍法界如法界品中云善財所參

始於文殊末至彌勒普賢五十三善知識

其中比丘比丘尼優婆塞優婆夷童男童女

仙人外道婆羅門長者居士天神地神

夜神晝神國王王妃諸大菩薩等

各各處大道場互爲主伴同說舍那境界

若佛出世若不出世此法界法爾常住無有變異

又如善財至彌勒佛所初登一閣入已見其閣中

廣博無量同於虛空別有不可說樓閣布列其中

一一亦等虛空一一閣中皆聞

彌勒菩薩轉一生菩薩所有法門一一閣內境像之中

會三世事無有前後彌勒是當來成佛

善財卽始發心一念之間而能相會

此乃依於法界智乘成佛非論前後以古印今以今通古

融合無二又以一閣是總一智含其萬善

多閣爲別體用重重自在無□此是善財

乘本不動智乘從凡入聖

至此樓閣中與三世佛會同無二總別同異帝網之門

一切衆生有能發心乘者亦復如是

未見普賢起等虛空廣大心卽聞普賢名字便見自身入普賢身

觀普賢一一毛孔中

皆有廣大刹土地水火風輪咸在其中於一念中

擧不可說不可說步一步過不可說不可說佛刹

如是念念經過不可說劫不能盡其一毛孔之邊際

反觀自身一一毛孔普賢亦在其中

一一毛孔悉同虛空不相障□斯乃法爾之門□眞法界

行依理現用稱體周卽是善財常行

普賢行滿如華嚴經十定品云佛子

此菩薩摩訶薩有一蓮華其華廣大盡十方際

以不可說葉不可說寶不可說香而爲莊嚴其不可說寶

復各示現種種衆寶淸淨妙好極善安住

其華常放衆色光明

普照十方一切世界無所障□眞金爲網彌覆其上

寶鐸徐搖出微妙音其音演暢一切智法

此大蓮華具足如來淸淨莊嚴一切善根之所生起吉祥爲表

神力所現

有十千阿僧祇淸淨功德菩薩妙道之所成就一切智心之所流出

十方佛影於中顯現世間瞻仰猶如佛塔

衆生見者無不禮敬從能了幻正法所生

一切世間不可爲喩菩薩摩訶薩於此華上結加趺坐

其身大小與華相稱一切諸佛神力所加

令善薩身一一毛孔各出百萬億那由他不可說佛刹微塵數光明

一一光明現百萬億那由他不可說佛刹微塵數摩尼寶皆名普光明藏

種種色相以爲莊嚴無量功德之所成就

衆寶及華以爲羅網彌覆其上

散百千億那由他殊勝妙香無量色相種種莊嚴

復現不思議寶莊嚴蓋以覆其上

一一摩尼寶悉現百萬億那由他不可說佛刹微塵數樓閣

一一樓閣現百萬億那由他不可說佛刹微塵數蓮華藏師子之座

一一師子座現百萬億那由他不可說佛刹微塵數光明

一一光明現百萬億那由他不可說佛刹微塵數色相

一一色相現百萬億那由他不可說佛刹微塵數光明輪

一一光明輪現百萬億那由他不可說佛刹微塵數毘盧遮那摩尼實華

一一華現百萬億那由他不可說佛刹微塵數臺

一一臺現百萬億那由他不可說佛刹微塵數佛

一一佛現百萬億那由他不可說佛刹微塵數神變

一一神變淨百萬億那由他不可說佛刹微塵數衆生衆

一一衆生衆中現百萬億那由他不可說佛刹微塵數諸佛自在

一一自在雨百萬億那由他不可說佛刹微塵數佛法

一一佛法有百萬億那由他不可說佛刹微塵數修多羅

一一修多羅說百萬億那由他不可說佛刹微塵數法門

一一法門有百萬億那由他不可說佛刹微塵數金剛智所入法輪差別言詞各別演說

一一法輪成熟百萬億那由他不可說佛刹微塵數衆生界

一一衆生界有百萬億那由他不可說佛刹微塵數衆生於佛法中而得調伏佛子

菩薩摩訶薩住此三昧示現如是神通境界無量變化

悉知如幻而不染著夫蓮華者

則表因果同時淸淨無染

況自性淸淨心能起普賢無盡之因門圓滿舍那無作之果海

理事交徹舒卷同時起盡隨緣而無染著又十定品云

譬如有人爲鬼所持其身戰動不能自安

鬼不現身令他身然

菩薩摩訶薩住此三昧亦復如是自身入定他身起他身入定自身起

佛子譬如死屍以□力故而能起行

隨所作事皆得成就屍之與□雖各差別

而能和合成就彼事菩薩摩訶薩住此三昧亦復如是

同境入定異境起異境入定同境起佛子

譬如比丘得心自在或以一身作多身

或以多身作一身非一身歿多身生非多身歿一身生

菩薩摩訶薩住此三昧亦復如是

一身入定多身起多身入定一身起佛子

譬如大地其味一種所生苗稼種種味別

地雖無差別然味有殊異菩薩摩訶薩住此三昧亦復如是

無所分別

然有一種入定多種起多種入定一種起乃至譬如妙光大梵天王所住之宮

名一切世間最勝淸淨藏

此大宮中普見三千大千世界諸四天下天宮龍宮夜叉宮

乾□婆宮阿脩羅宮迦樓羅宮緊那羅宮

摩&C-B;羅伽宮人間住處及三惡道

須彌山等種種諸山大海江河陂澤泉源

城邑聚落樹林衆寶如是一切種種莊嚴

盡大輪圍所有邊際乃至空中微細遊塵莫不皆於梵宮顯現

如於明鏡見其面像

菩薩摩訶薩住此一切衆生差別身大三昧知種種刹見種種佛

度種種衆證種種法成種種行

滿種種解入種種三昧起種種神通

得種種智慧住種種刹那際又入法界品云

爾時善財童子發是念已卽詣喜目觀察衆生夜神所

見彼夜神在於如來衆會道場

坐蓮華藏師子之座入大勢力普喜幢解脫

於其身上一一毛孔出無量種變化身雲隨其所應

以妙言音而爲說法普攝無量一切衆生

皆令歡喜而得利益

乃至又出一切世界微塵數身雲普詣一切衆生之前

念念中示普賢菩薩一切行願念念中示淸淨大願充滿法界

念念中示嚴淨一切世界海念念中示供養一切如來海念念中示入一切法門海

念念中示入一切微塵數世界海

念念中示於一切刹盡未來劫淸淨修行一切智道

念念中示入如來力念念中示入一切三世方便海

念念中示往一切刹現種種神通變化

念念中示諸菩薩一切行願令一切衆生住一切智

如是所作□無休息所以□洑頌云

時處帝網現重重一切智通無□□

如上帝網之行無盡之宗若以緣起相由門

則隱顯互興一多相入若以法性融通門

則空有鎔融理事相卽乃至一切自在神通之慧

出入妙定之門皆不離無盡眞心致玆無□

須歸宗鏡法爾照明更以六相十玄該之歷然可見

三□密隱顯俱成門此約緣說

是以如來於一念中八相成道不出刹那際以降生時

卽是成道時卽是度人時卽是入滅時何以故

以一切法同時俱成故

一成一切成所以稱□密是故隱則一心無相顯則萬法標形

性相同時空有無□四微細相容安立門

此就相說微細有二

一所容微細以毛孔稱性能容諸刹諸刹存相旣不能遍

是以所容微細也二能容微細

以一塵一毛卽能容故一切理事主伴一多染淨等皆從一心中齊現

若諸門隱映互相顯發

重重復重重成其無盡者卽是帝網門中攝若諸門一時炳然齊現

猶如□箭齊頭顯現不相訪□者

卽是此微細門中攝如經明

一微塵中見不可說差別淨穢國土又云無盡佛國不出一塵

五十世隔法異成門此約三世說

如是十世以緣起力故相卽復相入

而不失三世前後短長之相故云隔法一切敎義理事等十法

相卽復相入而不失始終差別故名異成十世者

三世遞相卽入卽成九世□爲一念

一念卽是平等世合前九爲十世

如五指成拳不失五指十世一念不壞短長華嚴經頌云

無量無數劫解之卽一念知念亦無念如是見世間

無量諸國土一念悉超越經於無量劫

不動於本處不可說諸劫卽是須臾頃

莫見短與修究竟刹那法心住於世間世間住於心

於此不妄起二非二分別又□向品頌云

有數無數一切劫菩薩了知卽一念

於此善入菩提行常勤修習不退轉六諸藏純雜具德門

此約諸行說如似就一施門說者

則一切萬法皆悉名施

則是純而此施門卽具諸度等萬行名雜如是純雜不相妨□故名具德

以純雜義絲毫不濫

主伴互立能所相生具德圓融資攝無□七一多相容不同門

此約理說如是一多緣起

皆是法界中實德法性海印力用故得如然非是方便緣修所成故

隨湛寂則論一義隨智用則顯多門非一非多

□不失體而多而一豈□隨緣

此大緣起陀羅尼法若無一卽一切不成所言一者

非自性一緣起成故乃至十者皆非自性十

由緣成故是故一切緣起皆無自性

隨去一緣卽一切不成是故一中卽具多者

方名緣起一耳是以一中多多中一相容無□

仍不相是問一多義門爲一時圓具

爲前後不同耶答卽圓具卽前後逆順同體德用自在

問所明來去卽入之義其相如何答

自位不動而□去來何以故去來不動卽一物故

但爲生智顯埋故說去來等義問爲由智耶

法如是耶答同時具足故

以一入多多入一故名相容卽體無前後而不失一多之相

故曰不同又一與多互相生起且一依多起

則一是所起而無力也多是能起故有力也

以多有力能攝一以一無力入於多

是故此一□是多多依一起准上知之

是則此多□在一中也以俱有力及俱無力各不□故

無彼不相在也以一有力一無力不相違故

有此□相在也緣起法界理數常爾

如大涅槃經云爾時樹林其地狹小

以佛神力如針鋒處

皆有無量諸佛世尊及其眷屬等坐而食所食之物亦無差別八諸法相卽自在門

此約用說若帝網門卽互映重現

若微細門卽一時齊現若此相卽門

就三世間圓融無□自在卽入而成無盡

如彌勒閣中現三世之事

如上自在法門卽是其法界緣起如理實德非是變化對緣方便故說也

若是大乘宗所明者卽言神力變化故大小得相入

或云菩薩力故入又云不二故入

不同此一乘實敎所說問若此宗明卽入不論神力

乃言自體常如此者斯則渾無疆界無終無始

何緣得辯因果敎義等十法耶答

只以隨智差別故擧一爲主餘皆爲伴

猶如帝網擧一孔爲首衆孔現中一孔旣爾

一切孔現亦如是又如諸方菩薩皆來證誠同其名號

一切十方證誠皆亦如是

所以成其無盡復無盡而不失因果先後次第而體無增減

故經云一切衆生成佛佛界不增衆生界不減

九唯心□轉善成門此約心說

一切義門無盡等諸理事□是如來藏性

淸淨眞心之所建立顯現無□若善若惡若凡若聖

隨心所轉世尊所說華嚴身

遍七處九會乃至十方法界虛空界一切塵中毛道

皆不離最初成道處經云雖復七處九會而不離寂滅道場

又云不離菩提樹而昇&C-;利天

此則萬境萬緣皆不出一眞心矣如□向品頌云

如是一切人中主隨其所有諸境界

於一念中皆了悟而亦不捨菩提行又頌云

一切諸佛刹佛子悉充遍平等共一心所作皆不空

一切毛端處一時成正覺如是等大願

無量無邊際虛空與衆生法界及涅槃

世間佛出興佛智心境界問

若一切染淨萬法皆由心成者如人先見障外有物

別有人去物時心猶謂有爾時物實無何名由心成耶

答若隨虛妄心中轉此障外物

亦隨心之有無此亦心隨去物不失物而轉矣

若論如來藏性眞實淨心說者此物不動本處

體應十方性常不轉縱移到他方而常不動本處也

又迷時境攝心悟時心攝境

何者迷時但隨境轉境正心正境邪心邪著邪正之緣

成善惡之業若悟時知唯我心心有境有

心空境空不定空有之緣豈成物我之別

則非空非有能有能空一一皆自在轉也

所以淨名經云天魔外道皆吾侍也此猶約對治敎中

爲被物轉者方便言轉若直見心性之人

旣無所轉之物亦無能轉之智總上十玄門

皆於此唯心□轉門成就不出一心之義

以平等心是一義差別心是多義

以一心卽一切心是相卽義是同時相應義

以一切心入一心是相入義以一心攝一切心是隱義

以一切心資一心是顯義

以不壞差別心而現平等心是多中一義

以不隱平等心而現差別心是一中多義又微細心不□廣大心

廣大心不□微細心是一多不同義

以一實心是純差別心是雜差別心卽一實心雜□純一實心卽差別心純□雜卽諸藏純雜義

以一心帶一切心還入一心是帝網義

因心現境見境識心是託事顯法義

長劫短劫延促時量皆從積念而成一心所現是十世義

因一心正義演難思法門究竟指歸言亡慮絶

卽唯心□轉義自心旣爾彼心亦然

涉入交羅重重無盡十託事顯法生解門此約智說

以智觀照則萬法如鏡能生正解不起邪倒

如經最初擧金色世界顯始起於實際之心

所見法界中一切幢一切蓋等事

皆顯無生智行如善財所見樓觀園林皆入法界

如上十玄門自在無□皆是緣起相由

具有力無力有體無體卽入相持似有顯現

此宗鏡是法界大緣起門皆因卽入二義

得有諸門成就顯此一心無□

以體用二法成其卽入二義一據體有空不空皆同體故有相卽義

二約用則有有力無力互相交徹

有力持無力故有相入義又以用收體更無別體

故有相入以體收用更無別用故唯相卽

以體用無二故常相卽入又體卽是理

用卽是事無分是理分卽是事分與無分皆無障□

各有四句先理四句一無分限

以遍一切處故二非無分以一法中無不具故

三具分無分謂分無分一味故

以全體在一法而一切處□滿故如觀一塵中見一切處法界

故四俱非以自體絶待故事四句者一有分

以隨自事相有分劑故二無分以全體得理故

大品云色前後際不可得

三具分無分二義無□是故具此二義方是事故四俱非

以二義融故以一切緣起不出理事以事故非一

以理故非異於無差之性隨有差之相

則性隨相異此是不異而異於有分之事

隨無分之理則事隨理一此是不一而一

不一而一方成其一不異而異方成其異

又理事諸法由不異方得不一何者若異卽妄有體

不依眞立不依眞故卽不有妄今有妄者

由不異故得成不一以妄無自體故全依眞成

明妄成故與眞不一如波依水

由不異水遂得成波以成波故與濕不一

又不一方成不異由有能依所依故交徹不異

如有波故說波卽濕由有濕故說水卽波

是故一異無性全體相收不壞大小之形而成卽入之勢

以理事各無性故互相成立以事無定體故

長非長相短非短相旣無長短卽不用壞

以卽相無相故所以長劫卽短劫短劫卽長劫

以無相卽相故大塵入小塵小塵入大塵

以卽故理同以入故事異以理卽事故

非異卽是非一以事卽理故非一卽是非異

由非一卽非異故

令此事法不離一處而全遍十方由非異卽非一故

全遍十方而不動一位一無性理自在義成微細相容無□安立

如上理事融通非一非異非有非無

不墮邊邪方能悟入如理無分限總曰無邊

事有分限故名有邊若依理成事理性全隱

則無邊卽邊若會事歸理事相全盡

則邊卽無邊今則不爾不失理而事現云無邊之邊

不壞事而理顯云邊之無邊

若定言一異非一非異非非一非非異等盡同戱論

不契眞如故三無性論復次無戱論故名爲眞實

無戱論者於相等離一異虛妄故

乃至若眞如與相等異卽有三過失

一者此眞如則非相等實體二者修觀行則不依相等爲方便

得通達眞如三者覺眞如已

則應未達相等諸法不相關故也若眞如與相等是一

亦有三過一者眞如旣無差別相等亦應無差別

二者若見相等卽見眞如

三者若見眞如不能淸淨如見相等則無有聖人無得解脫

無有涅槃世出世異是故由離一異等無戱論

故無變異無變異故卽是眞實性也

是知非一非異非有非空此宗鏡奧旨自在圓融

謂欲一則一欲異則異欲存卽存

欲泯便泯異不□一泯不□存方爲自在

常一常異常存常泯名爲圓融又如弄珠鈴之者

其珠不住空中不落地上不在手&C-E;

旣不在三處亦不住一處不住空中

卽喩不住空觀不落地上卽喩不住假觀不在手&C-E;

卽喩不住中觀旣不住三亦不成一

則非一非三而三而一斯爲妙矣若未偶斯旨

所有見聞皆墮斷常不成玄妙

若入宗鏡無往不眞昔所不知而今得知昔所不見如今得見

如大涅槃經云於一心中則具足現五趣身

所以者何以得如來大涅槃經之勢力故

是則名爲昔所不得而今得之

乃至於一念中遍知六趣衆生之心

是名菩薩昔所不知而今得知

宗鏡錄卷第三十八

丁未歲分司大藏都監開板

宗鏡錄卷第三十九

慧日永明寺主智覺禪師延壽集

夫覺王明&C-B;大敎指歸

末法比丘須於四念處修道其旨如何答

此出大般涅槃經最後垂示總前敎跡同此指歸

以四念處卽是宗鏡所明一切衆生身受心法如經云

佛告阿難如汝所問佛涅槃後依何住者阿難

依四念處嚴心而住觀身性相同於虛空

名身念處觀受不在內外不住中間名受念處

觀心但有名字名字性離名心念處

觀法不得善法不得不善法名法念處阿難

一切行者應當依此四念處住又云

譬如國王安住己界身心安樂若在他界則得衆苦

一切衆生亦復如是

若能自住於己境界則得安樂若至他界則遇惡魔受諸苦惱自境界者

謂四念處他境界者謂五欲也華手經云

佛告跋陀婆羅

於爾時世一切善人應作是念我等當自依四念處四念處者

於聖法中一切諸法皆名念處何以故

一切諸法常住自性無能壞故一切諸法皆名念處者

故知卽法是心卽心是法皆同一性

豈能壞乎若有二法則能相壞大寶積經偈云

得無動處者常住於無處無動處者

則自心境界此境界卽無處所如金剛三昧經云

心無邊際不見處所論釋云心無邊際者

歸一心原心體周遍遍十方故無邊周三世故無際

雖周三世而無古今之殊

雖遍十方而無此彼之處故言不見處所大法炬陀羅尼經云

夫念處者云何念義當知是念無有違諍

隨順如法趣向平等遠離邪念無有移轉

及諸別異唯是一心入不動定若能如是

名爲念義如天台智者廣述眞詮

大小兼弘敎觀雙辯末後唯說觀心論章意亦如是

亦如祖師馬鳴菩薩廣釋經造論末後唯製一卷略論

名大乘起信論云有摩訶衍能起大乘信根

立心眞如心生滅二門總論一心別開體用

若了此一心大旨

卽是起一切衆生大乘信根若未信者設經無量億劫廣大修行

不入祖佛正宗皆是假名菩薩以此一論之要義

總攝諸部之廣文以源攝流有何不盡

亦是諸聖製作大意亦是宗鏡本懷乃諸佛所知

群賢所證衆德所備萬行所弘妙義所詮

究竟所趣此四念處破八顚倒

一不淨中作淨想二苦中作樂想三無常中作常想

四無我中作我想此是外道凡夫四倒

又一淨中作不淨想二樂中作苦想三常中作無常想

四我中作無我想此是二乘四倒共成八倒

是以修四念處觀破八顚倒於中而般涅槃

是十方諸佛出世本懷究竟指歸□密藏中

最後放捨身命之處

正當宗鏡大旨一心法門輔行記云四念處觀者一一念處

皆悉先明空假破倒次以中道結成□藏

自他俱滿義兼大小言俱破者旣以中道顯□密藏

故四念處咸皆破倒何者以卽空故破常倒

義兼於小以卽假故破無常倒義兼於大

中道爲正故曰義兼大小以卽中故

雙照大小雙非大小卽是雙照雙破八倒三諦相卽

兼無前後破無次第卽破卽立卽照卽遮

四榮四枯者大涅槃經云東方雙者喩常無常

南方雙者喩樂無樂西方雙者喩我無我

北方雙者喩淨不淨四方各雙故名雙樹

方面皆悉一枯一榮榮喩於常等枯喩無常等

如來於中北首而臥入般涅槃表非枯非榮

榮卽表假枯卽表空

卽是於其空假中間而入□藏後分經云東方一雙在於佛後

西方一雙在於佛前南方一雙在於佛足

北方一雙在於佛首

入涅槃已東西二雙合爲一樹南北二雙亦合爲一二合皆悉垂覆如來

其樹慘然皆悉變白常無常等二卽不二

常樂我淨遍覆法界故二合垂覆如來

卽是如來契於□藏亦是念處無非寂滅

白者卽是衆色之本常等稱本故名爲變白

言北首者增一阿含云表於佛法久住北天

長阿含第四云佛告阿難安我頭南首面向北

則使佛法久住不滅

況涅槃終極不表□藏耶然一代敎門凡諸所表

文義顯著莫過雙樹以四念處能爲大小觀行初門是故爾也

殷勤遺囑意在於斯又但凡夫謂身爲淨

言受是樂執心是常計法爲我

由斯四倒而起貪愛無明而有諸行乃至老死苦集浩然

八萬四千煩惱火燒於五陰舍宅故法華經云

四面俱時&C-;然火起卽喩四倒若小乘觀人

卽觀身不淨破於淨倒觀受是苦破於樂倒

觀心無常破於常倒觀法無我破於我倒

是則由前迷心顚倒謂身是常樂我淨故

起貪愛諸煩惱

今旣觀知身是不淨乃至苦無常無我則不起貪愛無明行識乃至老死滅

則生死河傾涅槃海滿

卽是競共推排爭出火宅到無畏處爲是因緣勸爲小行之人

令依念處修道也大乘四念處者

觀生死五陰之身非枯非榮卽大寂定涅槃經云

色解脫涅槃乃至識解脫涅槃若修此念處觀

卽是觀一切六道衆生卽是常樂我淨大涅槃

具足佛之知見如常不輕圓信成就經云

施城中最下乞人與難勝如來等

是則豈可分別是田非田可施不可施耶

故念處觀卽平等種子若不修則見生死涅槃有異

凡聖有殊聖是敬田卽崇仰而施凡是悲田

則厭賤而不捨若入一心平等法界念處法門

則無分別夫四念處者念卽觀慧之心

處卽智照之境能所冥合唯是一心

今依天台四念處觀略明四敎四念處四句分別者

若非苦非樂結成生滅苦樂乃至非我非無我

結成無我是三藏意若非苦非樂

結成無苦無樂之苦樂屬通敎攝淨名經云

五受陰通達空無所起是苦義結受念處觀

如大品不淨觀卽是摩訶衍皆不可得故

以是不淨心觀色自念我身未脫是法

未免三界生猶應受百千生死故言未脫

引廣乘品成身念處觀諸法不生不滅是無常義

結成心念處觀於我無我而不二是無我義

結成法念處觀是通敎意

若作非常非無常結成常非垢非淨結成淨

非苦非樂結成樂非我無我結成我

卽我別敎常樂我淨斷惑歷別來證也

若作非垢非淨雙照垢淨非苦非樂雙照苦樂

非常非無常雙照常無常非我非無我雙照我無我

結成圓敎圓心修習不斷煩惱而入涅槃

又前三敎藏通別等非今所用是以略引

今重廣引圓四念處文助成後信四念處觀云四念處者

念是觀慧大論云念想智皆一法異名

初錄心名念次習行名想後成名智

處者境也皆不離薩婆若能觀之智照而常寂

名之爲念所觀之境寂而常照名之爲處

境寂智亦寂智照境亦照一相無相

無相一相卽是實相實相卽是一實諦

亦名虛空佛性亦名大般涅槃如是境智無二無異

如如之境卽如如之智智卽是境

說智及智處皆名爲般若亦例云說處及處智

皆名爲所諦是非境之境而言爲境

非智之智而名爲智亦名心寂三昧亦名色寂三昧

亦是明心三昧亦是明色三昧請觀音經云

身出大智光如燒紫金山大涅槃經云

光明者卽是智慧金光明經云不可思議智境

不可思議智照

此諸經皆明念只是處處只是念色心不二二而不二

爲化衆生假名二說耳此之觀慧只觀衆生一念無明心

此心卽是法性爲因緣所生卽空卽假卽中

一心三心三心一心此觀亦名一切種智

此境亦名一圓諦一諦三諦三諦一諦

諸佛爲此一大事因緣出現於世

欲令衆生佛知見開諸佛出世事足大涅槃經云

王道夷坦無量義經云行大直道無留難故

法華經云具足道雖言三智其實一心

爲向人說令易解故而說爲三若敎道爲言

所斷煩惱如□大地河海俱覆似崩大極根枝悉倒

用此智斷惑亦復如是

通別塵沙無明一時淸淨無量功德諸波羅蜜萬行法門具足無減

佛法□藏悉現在前大品經云諸法雖空

一心具足萬行大涅槃經云發心畢竟二不別

法華經云本末究竟等等故名妙覺平等道

當知此慧卽法界心靈之原

三世諸佛無上法母以法常故諸佛亦常

樂我淨等亦復如是亦名寶所亦名□藏

佛及一切之所同歸前三藏隘路不得□行

通敎共稟共行共入入不能深別敎紆□歷別遙遠

卽不能達今此念處□若虛空際於無際

猶如直繩直入西海故名圓敎四念處耳張衡曰

翔&C-C;仰而不逮況靑鳥與黃雀

當知前三念處所不能及唯圓念處孤飛獨運陵摩絳□

無上無等無等等□無高蓋故言無上

橫無□例故言無等等等於十方三世諸佛

言無等等也欲重說此義更引天親唯識論

唯是一識復有分別識無分別識分別識者

是識識無分別者似塵識

一切法界所有甁衣車乘等皆是無分別識龍樹云

四念處卽摩訶衍摩訶衍卽四念處一切法趣身念處

卽是一性色得有分別色無分別色

分別色者如言光明卽是智慧是也無分別色

卽是法界四大所成色皆是無分別等

是色心不二彼旣得作兩識之名此亦作兩色之說

若色心相對離色無心離心無色

若不得作此分別色無分別色

云何得作分別識無分別識耶若圓說者

亦得唯色唯聲唯香唯味唯觸唯識若合論一一法皆具足法界

諸法等故般若等內照旣等外化亦等

卽是四隨逐物情有難易大智度論云

一切法倂空何須更用十喩答空有二種一難解空

二易解空十喩是易解空

今以易解空喩難解空唯識意亦如是但約唯識具一切法門

而衆生有二種一多著外色二少著內識

如上界多著內識下二界著外色多著內識少

如學問人多得外解若約唯識論者

破外向內令觀明白法界法皆是一識

識空十法界空識假十法界假識中十法界亦中

專以內心破一切法若外觀十法界卽見內心

當知若色若識皆是唯識

若識若色皆是唯色今雖說色心兩名其實只一念無明法性

十界卽是不可思議一心具一切

因緣所生法一句名爲一念無明法性心

若廣說四句成一偈卽因緣所生心卽空卽假卽中

故般若經云受持一四句偈與十方虛空等

法華經云聞一偈亦與菩提記一句亦然

三句亦如是今只觀此一心卽不可思議

十界□現前入心地法門

故能不起寂場現身八會只是一句一句中有無量

無量中只一句是爲不思議故如心諸佛爾如佛衆生然

心佛與衆生是三無差別

諸佛解脫當於衆生心中求衆生心亦於諸佛解脫中求

始是般若究竟等未了者一切法正一切法邪

不以心分別卽一切法正

若以心分別一切法邪心起想卽癡無想卽泥洹

此不思議非靑黃赤白方圓長短無名無相究竟寂滅

唯當心知口不能說若有因緣善方便

用四悉檀亦可得說

爲衆生無量劫自性心不爲煩惱所染而染難可了知迷妄名染

染卽覆心不見淨性所以久處生死不能返本還原

原實難解二乘尙不聞其名何況凡夫

今佛爲作習因如大通佛所繫珠

至釋迦時方成果實

令此種子漸漸積習後遇聲光發此種子轉凡入聖漸積功德具足大悲心

皆已成佛道若不爾者無明覆法性

出十法界五陰重迷積沓

若能超悟起二乘五陰乃至佛陰華嚴經頌云心如工□師造種種五陰

一切世間中無不由心造諸陰只心作耳

觀無明心畢竟無所有而能出十界諸陰

此卽不思議如法華經云一念夢心行因得果

在一念眠中

無明心與法界性合起無量煩惱尋此煩惱卽得法性問別圓俱作此譬

云何有異答別則隔歷圓則一念具

如芥子含須彌山故名不思議

一微塵中有大千經卷智人開塵出經是一念無明心

有煩惱法有智慧法煩惱是惡塵善塵無記塵

開出法身般若解脫法華經云

如是性相等一界十界百千法界究竟皆等

今觀此無明心從何而生爲從無明爲從法性爲共爲離

若自若他四皆□得名空解脫門只觀心性

爲有爲無爲共爲離若常若斷四倒不可得

名無相解脫門只此心性爲眞爲緣

爲共爲離非四句所作名無作解脫門

無生而說生是十法界性相也無明性卽是實性

亦言無明卽是明明亦不可得

是爲入不二法門但衆生迷倒不見心之無心

明成無明爾又大涅槃經云其後不久王復得病

醫占王病定應服乳王者八倒衆生也

其後病者初倒伏後倒起故言不久也定服乳者

應授四榮之術也正是今之念處意耳

又譬有人以毒塗鼓衆中打之近者死遠者未死

後打毒鼓近遠俱死初塗四枯止枯分段

故言未死今塗四榮無明根斷故近遠俱死

亦是今四念處意也又云

如鳥出籠□得離網今二鳥俱飛高翔遠逝去住自在

正是今四念處意也又云初枯生死不能照明佛法

不能開悟衆生於佛法無功夫

於衆生無利益故言枯雙樹今圓顯佛法大益衆生

夫有心者皆當作佛八千聲聞得見佛性

如秋收冬藏成大果實故言四榮莊嚴雙樹

大涅槃經云不令□酒糟麥&C-FB;不與特牛同共一群

不在高原亦不下濕下濕者凡邪四倒也

高原者偏曲四倒也酒糟是愚癡

麥&C-FB;是嗔□特牛是貪欲選擇中原安處其子

法華經云正直捨方便但說無上道

又諸佛法久後要當說眞實眞實者非生死非涅槃

無邪無偏無僻無倒□哉丈夫示昔繫珠

□哉去來寶處在近是故從本垂跡與法身眷屬

隱實楊權藏高設下共化衆生開示正道

內□外現開顯令得入妙正是此四念處也

所言四者不可思議數也一卽無量

無量卽一一一皆是法界三諦具足攝一切法

出法界外更無有法法界無法界具足法界

雖無法具足諸法是不思議數也華嚴中云

一微塵具一切塵及一切法

於一念具一切念及一切法塵卽是色念卽是心

色心卽念處之異名耳大品經云四念處卽摩訶衍

摩訶衍卽四念處者

於一念處與三念處無二無別一切法趣四念處是趣不過

念處尙不可得云何當有趣不趣

此亦不思議意同也普賢觀經云觀心無心法不住法

名大懺悔觀心旣然觀色亦爾大涅槃經云

佛性者亦一非一非一非非一亦一者

一切衆生悉一乘故非一者說三乘故

非一非非一者數非數不決定是故當知

於四數不可決定卽不思議之四也

乃至若不依宗鏡中四念處行道設有智解修行皆成外道

所以云若無念慧一切行法皆非佛法

非行道人皆空剃頭如放牧者

空著染衣如木頭幡雖執&C-;錫如病人乞具雖讀誦經書

如盲人誦賦雖復禮拜如□上下

雖復興造媒衒客作種樹貨易沈淪生死

蠶繭自纏無解脫期捨身命財但得名施非波羅蜜

雖復持戒不免□狗雖復精進精進無秀媚

雖復坐禪如彼株□雖復知解狂顚智慧

常在此岸不到彼岸不降愛見不破取相

不得入道品非賢聖位不成四枯樹非波羅蜜

何以故無念慧故以念慧能破邪顯正

大涅槃經云舊醫乳藥其實是毒

如蟲食木偶成字耳是蟲不知是字非字更有新醫

從遠方來曉八種術謂四枯四榮以新四枯破其舊乳

法華經云大火從四面而起卽斯意也

是以八種異術破八倒之迷途

一心妙門入一乘之種智問此平等法性一乘妙心

一切衆生聲聞緣覺菩薩諸佛悉皆共稟

云何於異生界等此一靈性念念處輪□

於聲聞乘同共一法中而不得此事答

如黃石中金以福德爐火因緣成就若大福人得金

中福人得銀下福人得銅此亦如是

凡夫人唯得煩惱無明聲聞人但證無常生滅

唯佛菩薩究竟常樂涅槃如大集經云如然燈器

金則黃光銅則赤光其色雖異燈無差別

法界亦爾諸佛然之智光無邊聲聞然之

智光有邊而法界性實無差別

且心之一法微妙幽玄見有淺深智分優劣

須憑廣學以至法原法華經云其不習學者不能曉了此

外書云玉不琢不成器人不學不知道

但堅志節常聞未聞熏修而觀力轉深

磨鍊而行門益淨常起難遭之想道業□新長懷慶幸之心

終無退轉所以華嚴經云

菩薩日夜唯願聞法喜法樂法依法隨法解法順法到法住法行法菩薩如是勤求佛法所有珍財皆無&C-;惜

不見有物難得可重

但於能說佛法之人生難遭想是故菩薩於內外財

爲求佛法悉能捨施無有恭敬而不能行

無有繒慢而不能捨無有承事而不能作無有勤苦而不能受

若聞一句未曾聞法生大歡喜

勝得三千大千世界滿中珍寶若聞一偈未聞正法

生大歡喜勝得轉輪王位若得一偈未曾聞法

能淨菩薩行勝得帝釋梵王位住無量百千劫

若有人言我有一句佛所說法能淨菩薩行

汝今若能入大火坑受極大苦當以相與

菩薩爾時作如是念

我以一句佛所說法淨菩薩行故假使三千大千世界大火滿中

尙欲從於梵天之上投身而下親自受取

況小火坑而不能入

然我今者爲求佛法應受一切地獄衆苦何況人中諸小苦惱

菩薩如是發勤精進求於佛法如其所聞觀察修行

此菩薩得聞法已攝心安住於空閑處作是思惟

如說修行乃得佛法非但口言而可淸淨

又普賢行願品頌云智海廣難量不測反增謗

牛飮水成乳蛇飮水成毒智學成菩提

愚學爲生死如是不了知斯由少學過

大涅槃經偈云或有服甘露傷命而早□

或有服甘露壽命得長存或有服毒生有緣服毒死

無□智甘露所謂大乘典如是大乘典

亦名雜毒藥如□醍□等及以諸石蜜

服消則爲藥不消則爲毒方等亦如是智者爲甘露

愚不知佛性服之則成毒

又如木中火性乳中酪性緣若未具有亦同無

衆生佛性亦復如是不學不知非不成佛如金剛三昧經云

地藏菩薩言尊者知有非實如陽□水

知實非無如火性生如是觀者是人智耶

論釋曰如經云若說法有一如□水迷倒

若見於法無如盲無日倒故知實非無

非無之義如火性生謂如木中有火性

分析求之不得火相而實不無木中火性鑽而求之

火必現故一心亦爾分析諸相不得心性

而實不無諸法中心修道求之一心顯故

是以含識界中從無始來內爲五陰所□

外爲六塵所梏觸途現境寓目生情

如□□而五處俱□類&C-B;&CX-C;而諸塵盡泊所以見不超於色界

聽不出於聲塵若投網之魚

猶處籠之鳥進退俱阻如□羊之觸□驚懼齊臨

似乳燕之巢幕若能知塵是識了物唯心

不爲延促之所拘豈令大小之所轉

卽能隨緣應跡赴感徇機不動道場分身法界常在此而□在彼

不居方而不離方入此宗門廣大如是

會差別之跡徹平等之原如金剛山純現金光

似師子王師子圍□猶摩梨山內盡出□檀

若瞻蔔林中唯聞香氣比須彌南面靡現雜形

如金沙大河無復□曲同金剛之斧力

欲擬皆空等無□之日光所臨俱朗

如入法界品中逝多林中所現境界頌云

汝應觀此逝多林以佛威神廣無際一切莊嚴皆示現

十方法界悉充滿十方一切諸國土

無邊品類大莊嚴於其座等境界中色像分明皆顯現

又如慈行童女毘盧遮那藏殿內一一壁中

一一柱中一一鏡中一一相中一一形中

一一摩尼寶中一一莊嚴具中一一金鈴中

一一寶樹中一一寶形像中一一寶瓔珞中

悉見法界一切如來從初發心修菩薩行

成滿大願具足功德成等正覺轉妙法輪

乃至示現入於涅槃如是影像靡不皆現

如淨水中普見虛空日月星宿所有衆像

又如法寶□長者宅中得菩薩無量福德寶藏解脫門

其宅廣博十層八門善財入已次第觀察

見最下層施諸飮食見第二層施諸寶衣

見第三層布施一切寶莊嚴具乃至見第十層

一切如來充滿其中從初發心修菩薩行

超出生死成滿大願及神通力淨佛國土

道場衆會轉正法輪調伏衆生

如是一切悉使明見釋曰逝多林之無際遮那藏之顯現

寶□宅之廣博皆是不思議之心融攝無□

十層則十波羅蜜八門則八正道分

乃至一切莊嚴具中示現佛事盡是一心法門

體用周遍重重顯道一一提宗以昧之者不悟不明

以執之者爲緣爲對如盲不見

非無五色之紋似聾不聞豈絶五音之響

又如若逝多林&C-E;聲聞不知□河水中餓鬼不見

皆是自業所障非法隱藏今勸未省之人觀聽直入

猶谷中聞響終無異音似鏡&C-E;見形

更非他質分明可驗自絶思量現證無疑復誰前後

可謂聖遠乎哉體之卽神道遠乎哉

觸事而眞矣問旣以眞心爲宗爲本

如何辯其功能湛然常住盡未來際答此心法妙故

如神不可測無依無住非古非今

只是有而不可見聞非是一向空寂蘊無盡之妙用

不斷不常具莫測之靈通非隱非顯

古德云因雖涅槃永寂而智體不無

不爾將何窮未來際故知此之心神凡聖之本

盡未來際無有斷絶諸佛常正念此法

祖師唯的指此宗斯乃無相之眞眞何有盡無爲之道

道何有窮如幽谷之風相續而微聲不斷

若洪鐘之響隨□而淸韻常生寶藏論云

唯道無根靈照常存唯道無體微妙□眞

唯道無事古今同貴唯道無心萬物圓備釋曰

夫有根則有住住卽入於闇室

如穿針不見天捨針不見地無根則無住

如日月光明照見種種色乃靈照常存矣夫有體則差別質□

無體則一性常通乃微妙□眞矣

夫有事則爲相所局無事則心地坦然乃古今同貴矣

夫有心則分別各取無心則逆順同歸

乃萬物圓備矣旣達此常住宗體自然盡未來際

不休息佛業卽是佛後普賢純是利他

無始無終無盡之行所以寶性論

有自然不休息佛業偈云佛體如鏡像如彼&C-;璃地

人非不有聲如天妙法鼓非不作法事

如彼大雲雨非不作利益而地非不生

種種諸種子如梵天不動而非不純淑

如彼大日輪非不破諸暗如彼如意寶而非不希有

猶如彼聲響非不因緣成猶如彼虛空

非不爲一切衆生作依止猶如彼大地

而非不住持一切種種物以依彼大地

荷負諸世間種種諸物故依諸佛菩提出世間妙法

成就諸白業諸禪四無量及以四空定

諸如來自然常住諸世間有如是諸業

一切非前後作如是妙業無生義云

若無有妙神一向空寂者則不應有佛出世說法度人

故知本地有妙神不空不斷乃至師子吼言

佛性者名第一義空第一義空名爲智慧

智慧卽是妙神故云因滅

是色獲得常住解脫之色故知如中含有妙色五陰常住不動

神不滅篇云夫神者何耶精極而爲靈者也

精極則非封像之所圖

故聖人以妙物而爲言雖有上智猶不能定其體狀窮其幽致

神也者圓應無主妙盡無名感物而動

假數而行感物而非物故物化而不滅

假數而非數故數盡而不窮有情則可以物感

有識則可以數求數有精&C-;故其性各異

智有明昧故其照不同推此而論

則知化以情感神以化傳情爲化之母神爲情之根

情有會物之道神有冥移之功但悟徹者反本惑理者

逐物耳乃至或聚散於一化

不思神道有妙物之靈而謂精&C-;同盡不亦悲乎

如火之傳於薪猶神之傳於形深惑者見形朽於一生

便以爲神情俱喪猶睹火窮於一木

謂終斯都盡耳故知緣謝形枯眞靈不墜

如薪盡火滅火性常然此緣雖滅於今生

彼緣復興於異世故般若吟云百骸雖潰散一物鎭長靈

可謂眞心湛然常住矣如華嚴經云

知一切幻心所緣法無量故佛子

如如意珠隨有所求一切皆得求者無盡意皆滿足

而珠勢力終不□止菩薩摩訶薩亦復如是入此三昧

知心如幻出生一切諸法境界周遍無盡不□不息何以故

菩薩摩訶薩成就普賢無□行智觀察無量廣大幻境猶如影像無增減故

佛子譬如凡夫各別生心

已生現生及以當生無有邊際無斷無盡

其心流轉相續不絶不可思議菩薩摩訶薩亦復如是

入此普幻門三昧無有邊際不可測量何以故

了達普賢菩薩普幻門無量法故

佛子譬如難陀摩那斯龍王及餘大龍降雨之時

滴如車軸無有邊際雖如是雨雲終不盡

此是諸龍無作境界又云於一念中

盡知一切心非心地境界之藏於非心處示生於心

遠離語言安住知慧同諸菩薩所行之行

以自在力示成佛道盡未來際常無休息

一切世間衆生劫數妄想言說之所建立

神通願力悉能示現釋曰盡知一切心非心地境界之藏者

識行於境名之曰心智行於境名曰非心

故楞伽經云得相者識不得相者智

故知菩薩隨順妄緣不捨世法於方便中悉能示現

隨增減劫任長短緣乘大願風相續不斷

供佛利生無有休息如華嚴論云

十一地等覺位菩薩以大慈悲心行赴俗濟生之門

表自出世道滿無更求解脫離染離淨之心

但以乘法性船張大慈悲帆以大智爲船師

順本願風吹諸波羅蜜網常遊生死海

□一切衆生有著之魚

安置無依普光明之智岸常生一切幻住萬行功德法界無□寶堂

如下慈氏所居樓閣是

宗鏡錄卷第三十九

丁未歲分司大藏都監開板

宗鏡錄卷第四十

慧日永明寺主智覺禪師延壽集

夫眞心無相云何知有不空常住湛然之體

答以事驗知因用可辯事能顯理

用能彰體如見波生知有水體十八空論云

不捨離空菩薩修學此定止爲功德善根無盡

何以故一切諸佛於無餘涅槃中

亦不捨功德善根門有流果報已盡功德善根本爲化物故

□有此用如來雖入涅槃

猶隨衆生機緣現應化兩身導利含識卽是更起心義

故衆生不盡應化之用亦不盡

故言雖入無餘而不捨功德善根也若二乘入滅無更起心

以慈悲薄少不化衆生

若佛入無餘而更起心者以諸佛菩薩三身利物無窮故

如來法身卽是一切無流法之依處

故言不捨離功德也所以得知涅槃之中猶有法身者

以用證體旣睹應化之用不盡

故知此身之體常自湛然永無遷壞如毘婆沙師說無涅槃

無有自相而可言無何以故爲能顯事用故

若不依涅槃不成智慧智慧不成則煩惱不滅

涅槃旣能生道道能滅惑卽是涅槃家事

旣見有事則知應有體故不得言無也問

有何勝義廣集一心正宗於末學進修

得疾入道不答若以宗鏡示人

直至道場疾證菩提更無迂曲法華經偈云演暢實相義

開闡一乘法廣導諸衆生令速成菩提

如有頌云行自境界中獲得所應得行他境界中

如魚墮陸地是以若行自境內如同己物

取復何難若行他境中卽不自在如王失國

似鳥離空足可知之此是千聖入道之門

諸佛證眞之路若有入者一入全眞

博地凡夫位齊諸佛法華經云乘此寶乘直至道場

可謂頓入頓超諸乘匪

及以三乘之人不知諸塵唯是識故執心外實有境界

凡夫二乘雖有發心趣向解脫

而猶計有生死可厭涅槃可欣不了唯心道理若知一切法唯是識量

捨彼事識外計分別旣了唯心

趣理速疾異前漸悟故論云速趣涅槃

又凡夫二乘不覺賴耶但依分別事識資持力故而發心修行

以不達本故向大菩提&C-D;而且遠故云漸也

菩薩旣了賴耶本識

則依此識資持力故而發心修行以了本故向大菩提親而且近

故云速也此宗鏡中開示大意唯論自心妙達

何待他文爲未薦者假以文言示令親悟

□聞便入目擊道存故止觀云

直聞其言病卽除愈如經云佛告菩提樹神過去有佛

名曰寶勝滅後有長者名曰持水

善知醫方救諸病苦持水有子名曰流水

是時國內天降災變流水見已自思惟言

我父年邁不能至彼城邑聚落便至父所問醫方已

因得了知一切方術遍至城邑作如是言我是醫師

我是醫師善知方藥療治一切

一切衆生聞許治病直聞是言所患卽除

此譬聞妙境得入初住以不思議境本自圓成長時顯現

上根□覽直進無疑不待擧明重加指示

如華嚴□向品頌云諸佛隨宜所作業

無量無邊等法界智者能以一方便一切了知無不盡

是以若入此宗鏡己眼圓明一一皆照

自心決定不從他學法藏而全開身聚

智燈而高□靈臺步步現無盡法門念念成六波羅蜜

如首楞嚴三昧經云佛告堅意

菩薩住首楞嚴三昧六波羅蜜世世自知不從他學

擧足下足入息出息念念常有六波羅蜜何以故

堅意如是菩薩身皆是法行皆是法堅意

譬如有王若諸大臣百千種香□以爲末

若有人來索中一種不用餘香共相熏雜堅意

如是百千種衆香末中可得一種不雜餘不

不也世尊堅意

是菩薩以一切波羅蜜熏身心故於念念中常生六波羅蜜堅意

菩薩云何於念念中生六波羅蜜堅意

是菩薩一切悉捨心無貪著是檀波羅蜜

心善寂滅畢竟無惡是尸波羅蜜

知心盡相於諸塵中而無所傷是□提波羅蜜勤觀擇心知心離相

是毘梨耶波羅蜜畢竟善寂調伏其心

是禪波羅蜜觀心知心通達心相是般若波羅蜜

堅意菩薩住首楞嚴三昧

如是法門念念皆有六波羅蜜問依此寂滅無爲之道

卽入絶學絶待之門莫不沈空成於斷見不答

未入玆門觸途虛幻待眞立俗對色明空

□證斯宗萬緣俱寂

如異色之鳥投須彌而純變金光猶三十三天入雜林而更無分別

是以諸法無體相待而成皆無待而成待

若執有法互相待成則不成待以有自體

各定不假相待故如中觀論偈云若法有待成

未成云何待若成已有待成已何用待

若法因待成是法先未成未成則無

無則云何有因待若是法先已成已成何用因待

是二俱不相因待是知未成已成俱無有待

若悟入宗鏡之時了知虛空尙是幻生

豈更有法可爲對待如首楞嚴經云若一人反眞歸原

此十方空一時消殞菩薩瓔珞經云佛告天子

如吾昔求道從無數劫分別本末

未能究盡一法定意云何爲一法所謂無念也

菩薩得無念者觀一切法悉皆無形天子吾今成佛

由此一行得成無上正眞之道旣萬法無形

對何稱有有旣不有曷得云常空復何空

憑誰稱斷若心外有法卽成斷常

若法外無心孰言空有所以傳大士云

君不見自心非斷亦非常普在諸方不入方

亦復不依前後際又復非圓非短長寂然無生亦無滅

非黑非白與靑黃雖復念慮知諸法

而實不住念中央衆生入而無所入雖趣六境實無傷

智者分明了知此是故號曰法中王

故思益經云若有於法生見則於其人佛不出世

世尊若有決定見涅槃者是人不度生死

所以者何涅槃名爲除滅諸相

遠離一切動念戱論是以若論成壞有空皆徇世間名字

不出外道諸見如狗逐塊豈達自宗

則知名字如塊眞理如人

無明癡犬逐名言塊種智師子得理亡名故知言語從覺觀生

息覺觀則名言絶言思絶則待絶亡中觀論疏云

盡不盡門者若念念遷滅

滅無可成若念念相續續非始成若念念遷滅滅無始壞

若念念相續續不可壞故盡不盡俱無成壞

又諸法日夜中念念常滅盡過去如水流不住

是則名盡是事不可取不可說

如野馬無決定性云何可分別說有成

又念念生滅常相續不斷故名不盡

云何可分別說言今是成時是故盡亦無成不盡亦無成

旣無成亦無壞是以一切諸法尙無有成云何說斷

皆以實斷爲定量則無有變異如經問

何等是眞智慧答言無變異相如衆生無變異相

眞智慧亦無變異又問云何是衆生相答

假名字畢竟離是衆生相如是相則無變異

乃至如虛空無變異相一切諸法亦無變異相

云何無變異以無二故亦無無二方成眞智

但云無有二非是有無二如華嚴經頌云

常於諸法不作二亦復不作於不二

於二不二□皆離知其悉是語言道

是知一切言語皆從覺觀而生□有覺觀便形紋綵

發萌芽於境上起兆朕於心中心境對治便爲質□

若入宗鏡自絶言思妙旨潛通了無所得

又若一切修行趣佛乘人但先得旨之後

方可以佛知見治諸餘習以正定水瑩淨禪支

用多聞慧助生觀力乃至習誦熏修萬行嚴飾

若未入宗鏡不了自心縱多聞習誦俱不成就

如善星受持讀誦十二部經獲得四禪

不達無生返墮地獄又如阿難多聞不明實相

遭□席所縛爲文殊所訶

應須先入正宗後修福智如&C-;璃之含寶月似摩尼之置高幢

方得通透無瑕能雨衆寶自他兼利豈虛□哉

又此絶待無作眞心非是斷空但空

若衆生一切妄心世間一切幻法

以情識分別不及故目之爲空如洞山和尙偈云

世間塵事亂如毛不向空門何處消若待境緣除蕩盡

古人那得喩芭蕉龐居士偈云識樂衆生樂

緣繩妄走作智樂菩薩樂無繩亦無縛

若有發心者直須學無作莫道□落空得空亦不惡

見□不識金入爐始知錯黃□和尙云

無人敢入此門恐畏落空盡望涯而退證道&C-A;云

嗟末法惡時代衆生薄福難調制

去聖遠兮邪見深魔强法弱多□害聞說如來頓敎門

恨不滅除令瓦碎作在心殃在身

不須怨訴更尤人欲得不招無間業

莫謗如來正法輪問悟此心宗修行之人

得圓滿普賢行不答一切理智無邊行願

皆不出普賢一毛孔若實入此宗鏡中

乃至凡聖之身一一毛孔皆能圓滿普賢之行如華嚴經海幢比丘

入般若波羅蜜境界淸淨光明三昧

經行地側結加趺坐入于三昧離出入息無別思覺

身安不動

從其身分出十法界身雲一切供具雨無量法雨等又如善見比丘告善財言

我經行時一念中一切十方皆悉現前

智慧淸淨故一念中一切世界皆悉現前

經過不可說不可說世界故

又如喜目觀察衆生夜神入大勢力普喜幢解脫門

於其身上一一毛孔出無量種變化身雲隨其所應

以妙言音而爲說法普攝無量一切衆生

皆令歡喜而得利益

又如善財重觀普賢一一身分一一毛孔悉有三千大千世界

風輪水輪地輪火輪大海江河及諸寶山須彌鐵圍

村營城邑宮殿園苑一切地獄餓鬼畜生

閻羅王界天龍八部人與非人

欲界色界無色界處日月星宿風雲雷電晝夜月時及以年劫

諸佛出世菩薩衆會

道場莊嚴如是等事悉皆明見如見此世界

十方所有一切世界悉如是見如見現在十方世界

前際後際一切世界亦如是見各各差別不相雜亂

如說海幢身分之上善見一念之中普賢毛孔之內

盡十方法界虛空界所有一切凡聖境界

淨穢國土靡所不現可證宗鏡無外無法不含

如卷大海之波瀾收歸一滴

猶撮十方之刹土指在一塵如古德云

以遮那之境界衆妙之玄門知識說之而不窮善財酌之而不竭

文殊體之而寂寂普賢證之以重重

何者以文殊是自心如理之體體常湛然

以普賢是自心如量之用用周法界所以寶性論明

有二種修行一如實修行了如理一味

二遍滿修行備知一心有□沙法界

是以悟此眞如無盡之心成得普賢無盡之行

亦云梵行已立己事已如不了此而妄有所修

非唯不具普賢行門

乃至三歸五戒等一切修進之門悉不成就以不達本故

所以法華經云

若不能得見聞讀誦書持供養是法華經者當知是人未善行菩薩道以自他所隔

但爲愛見之心未達一乘豈成同體之行又云

此經難持若暫持者我則歡喜諸佛亦然

如是之人諸佛所歎是則勇猛是則精進

是名持戒行頭陀者則爲疾得無上佛道

故知見性修行性周萬行如華嚴經云

菩薩行卽如來性如來性卽菩薩行

若明見此旨方稱圓修權敎罔思下位天隔

讚一念隨喜福尙無量何況正念修行爲人開示

所以文句疏釋一念隨喜者自未有行但隨喜法及人

功報尙多況行到耶隨喜心有二

若聞開權顯實卽於一念心中解非權非實之理

信佛知見又雙解權實事理圓融雖具煩惱性

能知如來□密之藏此卽□論隨喜

又若聞開權顯實之意卽於一心廣解一切心

又一切法皆是佛法無有障□若欲分別辯說無窮

月四月至歲旋轉不盡雖未得眞隨喜心

能如此解法旣如此人亦如是

此約橫論隨喜卽橫而□卽□而橫故大涅槃經云

寧願少聞多解義味卽此意也

故知□聞一心能生隨喜則洞了諸法無有遺餘

可謂一聞千悟得大總持於凡夫心能生圓信

格量功德唯佛方知若外道得五通者

能移山竭海而不伏見愛不及煖法人

二乘無學子果俱脫猶被涅槃縛不知其因果俱權

通敎人修因雖巧發心不識五百由旬

得果止除四住別人雖勝二乘修因則偏其門又拙

非佛所讚皆不及初隨喜一念圓信之人

又止觀云能如是入唯心觀者則具一切法門

該括周備規矩初心送行人

到彼薩雲蓋如來積劫之所勤求道場之所妙悟正在玆乎

故知萬途雖別一性無差

若未歸此自心之性終非究竟凡有所作心境不亡

皆墮輪□不入眞實如大智度論云

復次如水性下流故會歸於海合爲一味諸法亦如是

一切總相別相皆歸法性同爲一相是名爲法性

如金剛在山頂漸漸穿下至金剛地際到自性乃止諸法亦如是智慧分別推求已到如中

從如入自性如無本末生滅諸法戱論

是名爲法性又如犢子周章鳴喚得母乃止

諸法亦如是種種別異取捨不同

得到自性乃止無復過處是名法性如一切菩薩求道修行

若未到宗鏡心終不止所以宗鏡略有二意

一爲頓悟知宗二爲圓修事如首楞嚴經云

佛責阿難言非汝歷劫辛勤證修

雖復憶持十方如來十二部經淸淨妙理如□河沙

只益戱論

汝雖談說因緣自然決定明了人間稱汝多聞第一以此積劫多聞熏習

不能免離摩登伽難何須待我佛頂神□

摩登伽心□火頓歇得阿那含於我法中成精進林

愛河乾枯令汝解脫是故阿難

汝雖歷劫憶持如來□密妙嚴

不如一日修無漏業遠離世間憎愛二苦如摩登伽宿爲□女

由神□力消其愛欲法中今名性比丘尼

與羅&C-B;母耶輸陀羅同悟宿因知歷世因貪欲爲苦

一念熏修無漏善故或得出纏或蒙授記

如何自欺尙留觀聽乃至阿難等旣開悟

後重請妙修行路如經云世尊

我今雖承如是法音知如來藏妙覺明心遍十方界

含育如來十方國土淸淨寶嚴妙覺王刹

如來復責多聞無功不逮修習我今猶如旅泊之人

忽蒙天王賜以華屋雖獲大宅要因門入

唯願如來不捨大悲示我在會諸蒙闇者

捐捨小乘畢獲如來無餘涅槃本發心路

乃至佛告阿難

汝等若欲捐捨聲聞修菩薩乘入佛知見應當審觀因地發心與果地覺爲同爲異

阿難若於因地以生滅心

爲本修因而求佛乘不生不滅無有是處以是義故

汝當照明諸器世間可作之法皆從變滅阿難

汝觀世間可作之法誰爲不壞然終不聞爛壞虛空

何以故空非可作由是始終無壞滅故

釋曰詳夫諸大乘經祖佛正意

凡從今日去紹佛乘人先須得本悟自眞心不生不滅爲因

然後以無生之旨遍治一切所以華嚴論云

若有習氣還以佛知見治之若不入佛知見

設有修行

但成折伏終不能入諸佛□水之流如法華明開示悟入佛之知見

只是於衆生心中而論開示以佛知見蘊在衆生心故

若宗門中從上亦云先須知有然後保任

又云頭尾須得相稱不可理行有闕

心口相違入我宗中無有是處

若未悟自心無生之理唯以生滅心爲因欲求無生之果

如蒸砂作飯種苦求甘因果不同體用俱失

邪修妄習猶九十六種&C-B;目生華趣寂執權

似三乘道人勞神費力若入宗鏡理行俱圓

可謂二見之良醫釋眞之皎日矣故大涅槃經云

譬如霧露勢雖欲住不過日出

日旣出已消滅無餘善男子

是諸衆生所有惡業亦復如是住世勢力不過得見大涅槃日

是日旣出悉能除滅一切惡業夫未遇宗鏡正法之日

一心實智之海

歸前所有一切修行三昧諸行皆是無常不成上善以未究竟故

如經云佛言善男子雖修一切契經諸定

未聞如是大涅槃經咸言一切悉是無常

聞是經已雖有煩惱如無煩惱卽能利益一切人天

何以故曉了己身有佛性故是名爲常

復次善男子譬如衆流皆歸于海

一切契經諸定三昧皆歸大乘太涅槃經何以故

究竟善說有佛性故所以□知

有佛性自然解行相應如結網而終是取魚&C-E;糧而必須前進

如云若唯解而無行同沙井之非潤

專虛而不實似空雲而無雨是以此錄

全爲修習菩薩道圓滿普賢門

遂乃廣集了義金文先德遺旨皆令信順與道相應該括始終自他兼利

以眞如一心性無盡故法爾如是順性而行

無有□息自然圓滿一切智慧一切慈悲

一切三昧一切神通一切行願一切因果

一切理事一切權實一切行布一切圓融

所以華嚴論云經明

法雲地菩薩隨心念力廣大微細自他相入一多大小互參神通

德用自在皆隨自心念所成故

如一切衆生作用境界皆是自心執業所成

人天地獄畜生餓鬼善惡等報果一依心造

如此十地菩薩以無作法身大智之力隨所心念

莫不十方一時自在皆悉知見以普光明智爲體

爲智體無依稱性遍周法界

與虛空量等周滿十方世界以無性智大用隨念

以不忘失智隨念皆成以具總別同異成壞俱作

以廣狹大小自在智化通無□以與一切衆生同體智

能變一切衆生境界純爲淨土之刹

以自他無二智一身而作多身多身而作一身

以法身無大小離量之智能以毛孔廣容佛刹

以等虛空無邊無方之智而一念現生

滿十方而無去來以如響智而能響應

對現等衆生應形以是具足圓滿福德智而□居妙刹

常與一切衆生同居若非聖所加持力

而衆生不見如華嚴經云佛子譬如有人

以摩尼寶置色衣中其摩尼寶雖同衣色不捨自性

菩薩摩訶薩亦復如是成就知慧以爲心寶

觀一切智普皆明現然不捨於菩薩諸行

何以故菩薩摩訶薩發大誓願利益一切衆生

度脫一切衆生承事一切諸佛

嚴淨一切世界安慰衆生深入法海

爲淨衆生界現大自在給施衆生普照世間入於無邊幻化法門

不退不轉無疲無厭佛子

譬如虛空持衆世界若成若住無厭無倦無羸無朽

無散無壞無變無異無有差別不捨自性何以故

虛空自性法應爾故菩薩摩訶薩亦復如是

立無量大願度一切衆生心無厭倦

乃至佛子菩薩摩訶薩

以此開示一切如來無差別性此是無□方便之門此能出生菩薩衆會

此法唯是三昧境界此能勇進入薩婆若

此能開顯諸三昧門此能無□普入諸刹

此能調伏一切衆生此能住於無衆生際

此能開示一切佛法此於境界皆無所得

雖一切時演說開示而□遠離妄想分別

雖知諸法皆無所作而能示現一切作業

雖知諸佛無有二相而能顯示一切諸佛雖知無色

而演說諸色雖知無受而演說諸受雖知無想

而演說諸想雖知無行而演說諸行

雖知無識而演說諸識□以法輪開示一切

雖知法無生而常轉法輪雖知法無差別

而說諸差別門雖知諸法無有生滅

而說一切生滅之相雖知諸法無&C-;無細

而說諸法&C-;細之相雖知諸法無上中下而能宣說最上之法

雖知諸法不可言說而能演說淸淨言詞

雖知諸法無內無外而說一切內外諸法

雖知諸法不可了知而說種種智慧觀察

雖知諸法無有眞實而說出離眞實之道

雖知諸法畢竟無盡而能演說盡諸有漏

雖知諸法無違無諍然亦不無自他差別

雖知諸法畢竟無師而常尊敬一切師長

雖知諸法不由他悟而常尊敬諸善知識雖知法無轉

而轉法輪雖知法無起而示諸因緣

雖知諸法無有前際而廣說過去雖知諸法無有後際

而廣說未來雖知諸法無有中際

而廣說現在雖知諸法無有作者而說諸作業

雖知諸法無有因緣而說諸集因

雖知諸法無有等比而說平等不平等道雖知諸法無有言說

而決定說三世之法雖知諸法無有所依

而說依善法而得出離雖知法無身

而廣說法身雖知三世諸佛無邊而能演說唯有一佛

雖知法無色而現種種色雖知法無見

而廣說諸見雖知法無相而說種種相

雖知諸法無有境界而廣宣說智慧境界

雖知諸法無有差別而說行果種種差別

雖知諸法無有出離而說淸淨諸出離行

雖知諸法本來常住而說一切諸流轉法雖知諸法無有照明

而□廣說照明之法釋曰

譬如虛空持衆世界若成若住無厭無倦者

以普賢智了一切法皆如虛空性故虛空之性卽凡聖身

只爲衆生不了迷爲生死變作根塵菩薩故能對現色身隨應說法故云普賢身相如虛空

又偈云心聞洞十方生于大因力又偈云

空生大覺中如海一□發是知若法若行

皆我之心性猶如虛空豈有厭倦乎

若不了一切法同虛空性執有前境相狀

可觀隨相發心緣塵起行不達同體之旨悉墮有爲

盡成愛見之悲終成厭倦若依宗鏡如說修行

所有一毫之功畢趣菩提之果是以無緣之緣

顯無化之化謂衆生眞心稱理不可得故

若無緣卽無所化若眞心隨緣不壞

緣起則亦有所化如是則非眞流之行無以契眞

非起行之眞不從行顯良以體融行而因圓

行該眞而果滿理行兼備因果同時圓解圓修

方成宗鏡又此普賢之行全是佛智

佛智卽是眞心如華嚴經頌云佛智廣大同虛空

普遍一切衆生心悉了世間諸妄想

不起種種異分別則全佛智是衆生心

世間妄想皆從衆生心變能變之心旣是佛智

所變之境豈成實耶則了世間妄想皆空

終不起於異見分別謂凡謂聖謂有謂無等

又了世間妄想卽如量智不起異分別卽如理智

如量觀俗如理了眞又卽體之相包含是如量智

卽相之體一味是如理智

若理量雙消方冥佛智是以若欲眞俗雙照因果俱圓

不出如理如量之二智如佛性論云

此理量二智有二種相一者無著二者無□言無著者

見衆生界自性淸淨名爲無著是如理智相

無□者能通達觀無量無邊境界故是名無□

是如量智相又此二智有二義如理智爲因

如量智爲果言如理爲因者

能作生死及涅槃因如量爲果者由此理故

知於如來眞俗等法具足成就又如理智者是淸淨因

如量智者是圓滿因淸淨因者

由如理智三惑滅盡圓滿因者由如量智三德圓滿

故知成佛皆由二智如理智者卽一心之體爲因

如量智者卽一心之用爲果所以體用相卽

因果同時初後卷舒悉於一心圓滿

乃至法界顯於塵內寶刹現於毛端皆是如理智中

如量境界若但證如理之旨

普賢大用不得現前若唯行如量之宗文殊正智不能究竟

具此二門方明宗鏡

所以善財一生能多劫之行古釋云善財旣因毘目仙人善友力

瞬息之間

或有佛所見經不可說不可說佛刹微塵數劫修行不捲何得一生不經多劫

仙人之力長短自在

故如世王質遇仙之&C-;令斧柯爛三歲尙謂食頃

旣能以長爲短亦能以短爲長如周穆隨於幻人

雖經多年實唯瞬息

故不應以長短之時廣狹之處定其旨也故知隨心轉變不定長短心長則長

心短卽短延促是心非于時分

一切萬法皆是心成離心計度皆失宗旨

宗鏡錄卷第四十

丁未歲分司大藏都監開板

宗鏡錄卷第四十一

慧日永明寺主智覺禪師延壽集

夫此宗如何投湊卽得相應答向之卽背

近之卽離取而復失急而復遲

千聖拱手而無計校一門深入而忘覺知

此是心中自證法門非待問答而得如法華經偈云

我意難可測亦無能問者無問而自說

稱歎所行道所以先德云

諸祖共傳諸佛淸淨自覺聖智眞如妙心不同世間文字所得

若有悟斯眞實法性

此人則能了知三世諸佛及一切衆生同一法界本來平等常□不變

先曹山和尙偈云從緣薦得相應疾

就體消機道□遲瞥起本來無處所吾師暫說不思議

故知千聖皆目此一念心起時了不可得

是眞不思議離此決定別無殊勝如是了者

豈非疾乎何待消融方能見道若不直見其事

欲以意解情求如將&C-;角之弓駕龜毛之箭

以無手之者擬射碎須彌之山

似傾壓沙之油點無煙之火貯漏□之內欲照破鐵圍之闇

徒役狂心無有是處故思益經云問

以何法修道答言不以見聞覺知法不以得

不以證於一切法無相無示名爲修道

華嚴疏云頓敎者總不說法相唯辯眞性

無有八識差別之相者釋云八識心王尙無差別

況心所變豈當有耶心生則種種法生

心滅則種種法滅故起信論云

一切諸法唯依妄念而有差別若離心念則無一切境界之相

是故一切法從本已來離言說相離名字相

離心緣相畢竟平等無有變異唯是一心

故名眞如

以一切言說假名無實但隨妄念不可得故所以疏云一切所有唯是妄想

一切法界唯是絶言故起信論云

言眞如者亦無有相謂言說之極因言遣言

此眞如體無有可遣以一切法悉皆眞故亦無可立

以一切法皆同如故當知一切法不可說不可念

故名眞如以一切法性皆離言故

亦通四種法界皆不可說名無得物之功物無當名之實

理本無言故事理交徹不可作事理說

事事相卽不可作一多說如楞伽雖明五法

名相妄想正智如如五皆空寂

何者謂迷如以成名相妄想是生悟名相之本如妄便稱智

則無名相妄想唯如智矣智因如立

智體亦空如假智明本來常寂故□空矣

況八識約事皆緣生性空因有我法說二無我我尙□得

無我寧存故中論偈云諸佛或說我

或說於無我諸法實相中無我無非我故雙遣也

疏云訶敎勸離毁相泯心者訶敎者

謂以心傳心不在文字故勸離者令離法

法雖無量不出色心離心心如離色色如

故令皆離則契心體離念矣毁相約境凡所有相

皆是虛妄故泯心約智了境相空假稱爲智

相旣不有智豈有眞心境兩亡則皆泯絶

心無心相卽是安心故說生心卽妄不生卽佛

言生心者非但生於餘心縱生菩提涅槃

觀心見性亦曰生心□爲妄想念相都寂

方曰不生寂照現前豈不名佛故達磨碑云

心有也曠劫而滯凡夫心無也刹那而登正覺

言心無者非了心空不生於了耳

故韋侍御問仰山和尙了心之旨答云若欲了心

無心可了無了之了是爲眞了華嚴經頌云

一切法不生一切法不滅若能如是解

諸佛常現前言如是解者如不生解而無解相

非謂空解於不生耳疏云

無佛無不佛無生無不生者重拂前跡爲迷衆生言卽心卽佛

旣無衆生何曾有佛故經偈云平等眞法界

無佛無衆生執佛言無佛非謂是無佛

故云無不佛矣則遣之又遣之若少有所得皆是妄想

故佛藏經云於法少有所得則與佛諍者

與佛諍者皆入邪道非我弟子

又只□無佛以爲眞佛故言無不佛耳故經頌云

性空卽是佛不可得思量若有生心生心是妄

故說不生佛尙不有何有無生作無生解

還被無生之所纏縛故云無不生矣

又一切法不生則般若生故云無不生矣

則生與不生反覆相違亦反覆相成唯亡言者可與道合

虛懷者可與理通矣若亡言則止止不須說

豈强起言端乎若虛懷則我法妙難思

寧妄生知解乎又夫入宗鏡法爾亡言非智所知

唯信所及如讚般若偈云若人見般若

論義心皆絶猶如日出時朝露一時失故祖師云

論卽不義義卽不論若欲論義終非義論

昔梁武帝於華林園重雲殿集四部衆

自講三慧般若經時傳大士在會太子遣問

大士何不論義答曰皇帝菩薩所說

非長非短非廣非狹非有邊非無邊如如正理

復有何言劉中丞又問大士何不往復

衆所願聞答曰日月停景四時和適

又中天竺有出家外道馬鳴世智辯才善通言論唱言

若諸比丘能與我論義者可打□□

如其不能不足公鳴□□受人供養

時長老&C-F;到彼國言但鳴□□設彼來者吾自對之

卽鳴□□外道卽問今日何故打此木耶答言

北方有長老沙門來鳴□□外道問言

欲論義耶答言然於是廣備論場

大衆雲集乃至長老&C-F;言吾旣年邁故從遠來

又先在此坐理應先語外道言亦可爾耳

現汝所說吾盡當破長老&C-F;卽言

當今天下泰平大王長壽國土□樂無諸災患外道默然不知所言

論法無對卽墮負處伏爲弟子剃除鬚髮

度爲沙彌受具足戒

又有學人請忠國師和尙立義師云立了也學人罔措被師喝出

非公境界故知若入宗鏡玄鑒豁然

如臨鏡中自見面像見卽便見更俟發言耶

所以月上女經云時舍利弗復問女言衆生界者

復有幾許其女報言

如彼過去未來現在諸佛境界舍利弗言若如此者汝說何事

是何解釋其女報言依尊者問我還依答

時舍利弗復問女言我問何義其女答言

問文字也舍利弗言彼文字滅無有足跡

其女答言尊者舍利弗

如是滅相一切法中如有問者如有答者二俱滅相不可得也

華手經云佛告跋陀婆羅善哉善哉如汝所說

如來道場所得法者是法非法亦非非法

我於此智不能行目不能見無有行處慧所不通

明不能了問無有答於此法中無受無取

無垢無淨若我說是自所得法

若以行相行是法者則皆迷悶佛藏經云佛言舍利弗

於聖法中計得寂滅皆墮邪見何況言說

何況說者如是空法以何可說舍利弗

佛何以故說諸語言皆名爲邪不能通達一切法者

是則皆爲言說所覆

是故如來知諸語言皆爲是邪乃至少有言語不得其實舍利弗

諸佛阿□多羅三□三菩提皆無想無念何以故

如來於法不得體性亦不得念

大法炬陀羅尼經云佛告毘舍□應當先爲說彼六波羅蜜

次第修已然後爲說空解脫門

若爲衆生說此空法或有得聞或有思惟或能證者

是亦不應但有言說何以故如是空法

不可惟以心想知故若彼空法但以心想能證知者

一切衆生未修道時亦應卽是阿羅漢也

毘舍□彼空法者亦不可說相貌形體

若可說者則是作相若有作相則有願求

若有願求則是三世何以故毘舍□

無相法中一切三世皆不可得所以者何過去末來現在等事

皆寂滅故云何起願

復次應觀是色作無相想云何觀色作無相想

當知此色生滅輪轉念念不停毘舍□如是色相不可眼見

當知彼是心識境界唯意所知

是故不可以眼得見毘舍□一切衆生所有心意不可言說

唯佛智知雖可慮知而不可見

念念不住猶如幻化云何可取而可得見如是毘舍□

不可以彼衆生心識取心眞相旣不可取

云何可說何以故以愛憎事違平等故毘舍□

若欲滅除愛憎想者

當勤精進觀一切法悉皆空寂無有取著問豈無今時學路

何乃頓斷方便之門答中下之機不無學路

童蒙之訓豈斷今時故楞伽經云宗通爲菩薩

說通爲童蒙助觀之門深有利益

若一向背己徇文執學而

則對木人而待語期石女以生兒空歷□沙終無得理設爾外學得成

皆非眞實如云寫月非眞月圖龍失本龍

如今若要眞成但能淨意內觀則了然寂現

猶臨明鏡自見其形若以見聞妄求如撈水月

豈有得時所以眞覺歌云淨五眼得五力

唯證乃知難可測鏡&C-E;看形見不難

水中捉月爭拈得盤山和尙云向上一路千聖不傳

學者勞形如猿捉月龐居士偈云

行學非眞道徒勞神與軀千生尋水月

終是&C-A;功夫問如何卽是答是則第二頭非則第三手

心智路絶限量情消所以文殊般若經云

不可解者卽般若般若非可解非不可解

肇論云玄道在於絶域故不得以得之

妙智存乎物外故不知以知之大象隱於無形

故不見以見之大音匿於希聲故不聞以聞之

唯信入之時自然洞鑒若洞徹圓明了達之際

尙不因於心念何況就他人而求自法

取彼眼而作圓通數寶終不濟貧說食焉能得飽

但自親到頓入絶學之門唯在發明

方達無爲之旨若能如是如是入理思惟

則能如是如是了然顯現自然二際冥合物我無差

契萬境以虛玄同一心之憺□皆依空而立

抱一而生是以雲融曳而緩淸□

山幽隱而閑緣野喬松倚巖而自長脩竹拂徑而長新

內則襟懷愼然外則道性常爾故心要□云

若一念不生則前後際斷照體獨立物我皆如

直造心原無知無得不取不捨無對無修

然迷悟更依眞妄相待若求眞去妄

似棄影勞形若體妄卽眞似處陰滅影故無心於忘照

則萬累都捐若任運以寂知則衆行爰起

放曠任其去住靜鑒覺其源流語默不失玄微

動靜未離法界靈□吟云我欲學菩提

輸他釋迦先我欲學闡提落他調達後

不涉二家風未免中途走設使總不是憑何而開口

開口不開口切忌犯靈□若會箇中意

望南觀北斗傳大士頌云人道行路難

我道行路易入山數載餘長伸兩脚睡行路易

路易莫思量刹那心不異何處不天堂

如上雖廣引先達誠言□入宗鏡之中

法爾言思道斷識智齊泯勝負俱亡四辯莫窮

群賢罔測故淨名私記云淨名默然從前已來

至此究竟實智滿足

亦如善財値彌勒入樓觀方得究竟今默無言卽樓觀體大集經云

光明寂靜無諍三句法竟釋迦默然而住

與今無異

又如西天韻陀山中有一羅漢名富樓那馬鳴往見端坐林中志氣□然

若不可測神色謙退似而可屈遂與言曰

沙門說之敢有所明要必屈汝

我若不勝便刎頸相謝沙門默然容無負色亦無勝顔

□之數四曾無應情馬鳴退自思惟我負矣彼勝矣

彼安無言故無可屈吾以言之

雖知言者可屈自吾未免於言眞可愧矣遂投出家問

若如上說道體自然則祖佛何煩出世答

古敎云不得一法疾與授記祖師云

不得一法號曰傳心了煩惱性空卽佛出世故經云

貪瞋癡出卽是佛出

但令衆生絶凡聖之淸無出沒之相閑居靜住無所施爲達斯法門

是眞佛出說如斯事是眞實慈問

旣無心念木石何殊又絶見聞如何覺悟答

只謂强覺妄知而能障道唯當脫粘

內伏發自靈知根塵旣消光明頓發釋摩訶衍論云

以一切法本來唯心實無於念者卽是自宗正理

所謂法性從無始來唯是一心

無一法而非心故而有妄心不覺起念見諸境界

故說無明若一心之性寂滅無起卽是本覺慧明

如論云心性無起卽是大智慧光明義

又妄心起見一向唯轉虛妄境中

不能通達眞實境界所以者何眞僞相違不契當故如論云

若心起見則有不見之相眞實知見

離能所之邊見如論云心體若離見

卽是遍照法界義又若心有動轉相卽是無明熏習氣故

心性寂靜無有喧動正直無有顚倒之解

卽是實智之照如論云若心有動非眞識知

若一心有動轉相更有前境可緣者

能見之心所見之境二差別故本覺功德則不圓滿

而本性德雖過□沙唯一心量終無二體

所以者何如是諸德悉皆各各不分其體

於一法界其量等故首楞嚴經云佛告阿難

如是六根由彼覺明有明明覺失彼精了粘妄發光

是以汝今離暗離明無有見體

離動離靜元無聽質無通無塞嗅性不生

非變非恬嘗無所出不離不合覺觸本無無滅無生了知安寄

汝但不循動靜合離恬變通塞生滅暗明

如是十二諸有爲相隨拔一根脫粘內伏

伏歸元眞發本明耀耀性發明

諸餘五粘應拔圓脫不由前塵所起知見明不循根寄根明發

由是六根互相爲用阿難汝豈不知

今此會中阿那律陀無目而見跋難陀龍無耳而聽

□伽神女非鼻聞香驕梵&C-;提異舌知味

舜若多神無身有觸如來光中映令暫現

旣爲風質其體元無諸滅盡定得寂聲聞

如此會中摩訶迦葉久滅意根圓明了知

不因心念阿難今汝諸根若圓拔已內螢發光

如是浮塵及器世間諸變化相如湯消□

應念化成無上知覺阿難如彼世人聚見於眼

若令急合暗相現前六根□然頭足相類

彼人以手循體外繞彼雖不見頭足一辯知覺是同

緣見因明暗成無見不明自發

則諸暗相永不能昏根塵旣消云何覺明不成圓妙問

如上所說□約大根

如初日照高山□馬見鞭影若中機下品不可孤然

未入之人以何方便答亦須自省開發信心若未發時

直須靜慮以時硏究永斷攀緣

身心一如以悟爲限或因聞入或從境明

豁爾意消眞心自現問境識俱無自體者境從識生

識從何起答識從眞性起問

眞性從何而起答眞性則無所起問若無所起

云何顯現答無起卽起起卽無起非起不起

是不思議起問如何是不思議起答

紅埃飛碧海白浪涌靑岑問修習此宗聞解信人

得何法利獲何勝報答此是第一之說

無等之詮學而不得福猶勝於人天聞而不信

尙結菩提之種十方金口同共稱揚

諸大乘經無不具載法華經云

一念隨喜皆記無上菩提一句受持悉同如來供養

古釋華嚴出現品云此品文旨宏奧能頓能圓

究衆生之本原□諸佛之淵海根本法輪之內更處其心

生在金輪種中復爲嫡子妙中之妙

玄中之玄□居凡類之心小功而能速證

安得自欺不受今聞解能欣尤須自慶

故知慕斯法者起信樂心□擧念時已作如來眞子

始□向際便成無上菩提興少學而齊上賢

施微功而獲大果促三祇於一念圓萬德於小成

猶長者得摩尼之珠盡未來施而不盡

似小國獲輪王之寶遍法界用而無窮妙德藥王

獻香華而侍立釋迦多寶同歡喜而證明

隨所至方接足而如逢善逝說一偈處起塔

而堪作寶坊法利何窮功德無盡華嚴論云

修信解力者常信自他凡聖一體同如無所依住

無我無我所心境平等無二相故

一切凡聖本唯法界無造作性依眞而住住無所住

與一切諸佛衆生同一心智住性眞法界

所有分別是一切諸佛本不動智

凡聖一眞共同此智全信自心是佛種智及一切智

不於心外別有信佛之心

亦不於自心之內見自心有佛相故信如斯法自力未充

以此是人獲得人中一切勝報衣服飮食隨念而至

又不唯正報依報具足

乃至有情無情悉皆歸順以得法界根本更有何事而不從乎

如華嚴經云時大光王告言善男子

我淨修菩薩大慈幢行我滿足菩薩大慈幢行

乃至善男子此妙光城所住衆生皆是菩薩發大乘意

隨心所見不同或見此城其量狹小

或見此城其量廣大或見土沙以爲其地

或見衆寶而以莊嚴或見聚土以爲垣牆

或見寶牆周□圍繞或見其地多諸瓦石高下不平

或見無量大摩尼寶間錯莊嚴平坦如掌

或見屋宅土木所成

或見殿堂及諸樓閣階□□□軒檻戶□如是一切無非妙寶善男子

若有衆生其心淸淨曾種善根供養諸佛

發心趣向一切智道以一切智爲究竟處

及我昔時修菩薩行曾所攝受則見此城衆寶嚴淨

餘皆見穢善男子

此國土中一切衆生五濁世時樂作諸惡我心哀愍而欲救護

入於菩薩大慈爲首隨順世間三昧之門入此三昧時

彼諸衆生所有怖畏心惱害心怨敵心

諍論心如是諸心悉自消滅何以故

入於菩薩大慈爲首順世三昧法如是故善男子

且待須臾自當現見時大光王卽入此定

其城內外六種震動

諸寶地寶牆寶堂寶殿臺觀樓閣階□戶□如是一切咸出妙音

悉向於王曲躬敬禮妙光城內所有居人

靡不同時歡喜踊躍俱向王所擧身投地

村營城邑一切人衆咸來見王歡喜敬禮近王所住鳥獸之屬

互相贍視起慈悲心咸向王前恭敬禮拜

一切山原及諸草樹莫不□轉向王敬禮

陂池泉井及以河海悉皆騰溢流注王前

釋靡訶衍論云自所作之功德□向三處一者眞如

二者一心法三者本覺佛性是名爲三

以何義故□向三處

謂爲欲自所作功德令平等故□向眞如

或爲欲自所作功德令廣大故□向一心

或爲欲自所作功德令明了故□向本覺應如是知應如是觀

如是□向有何利益謂衆多故此義云何

譬如用一微塵置大地中所置微塵與彼大地等無差別

□向法門亦如是故又譬如用一注水置大海中

所置注水與彼大海等無差別

□向法門亦如是故

又譬如破一小有卽便與大虛空等無差別□向法門亦如是故

已說展舒功德令廣門次說施於衆生普利門

言普利一切衆生界者卽是施於衆生普利門

謂擧廣大圓滿功德周遍利益衆生界故頌云

歡喜大士志心勸無量佛子衆海中

我已超毛頭三角過於生華之四根第一無數粗滿訖

第二僧祇始入無如宜汝等諸佛子

以於左右之兩手捧於本識之明鏡臨七識散慮之面

見六塵境界之垢洗法執人我之咎

汝等佛子若如是法身應化之三身如舒伊字圓現前

常樂我淨之四德如入達池具出生

我從四王自在處下入大海龍宮殿

隨分窺諸契經海總有一百洛叉數如是諸經眞實法

無量無邊差別義摩訶衍論立義中

該攝安立具足說有善男子善女人若自手捧斯經卷

名捧百洛叉經者若口自誦經本分

名誦百洛叉經者此人所得之功德十方世界微□數

諸佛及大菩薩衆各出微□數舌相

如是微□劫數中不息稱說不能盡

何況觀察其義理思惟文下之所詮

是以若人於此宗鏡之中或介爾起心或瞥然擧意或偶得手觸

或暫以目觀皆成入道之緣盡結一乘之種

以是祖佛正訣經論本宗高布涅槃之天

深窮般若之海又此中文包義富宗贍理圓

搜之而句句盡徹根原編之而一一遍含旨趣

何況信解悟入正念修行書寫受持

開演傳布格量功果唯佛乃知非算數之可量

豈讚揚之所及問唯心之體前已略明

唯識之相如何指示性相雙辯方顯正宗

理事俱通始祛邪執答欲顯正宗先除邪執者

故須因事明理會妄歸眞眞是依妄之眞

因情說會事是從理之事破執言明

無執而理事俱虛離情而眞妄雙絶&C-B;消而空華自謝

念息而幻境俄沈今依諸聖

於衆生界中抱敎迷宗蓋非一二撮其樞要無先二空

以迷人空故起我見之愚受妄生死

以迷法空故違現量之境障淨菩提所以我法俱空唯從識變

今立第一心法能變識有三一第八異熟識變

二第七思量識變三第六了別境識變

旣唯識變我法皆虛因此二空故契會玄

旨以我空故煩惱障斷以法空故所知障消

煩惱障斷故證眞解脫所知障斷故獲大菩提

然後行滿因門心冥果海

則境識俱寂唯一眞空問從上宗乘唯令絶學單刀直入

敎外別傳何假智慧多聞廣論性相言繁理隱

水動珠昏答顯宗破執權拂學路討論達旨

融通非離文字解脫法華經云

若有利根智慧明了多聞强識乃可爲說大凡參玄之士

須具二眼一己眼明宗二智眼辯惑

所以禪宗云單明自己不了目前如此之人只具一眼

理孤事寡終不圓通

隻翼單輪豈能飛運若執只要單刀直入不用廣參者

則善財初見妙德發明之後不合遍參法界

故知初後心等理行同時

所以善財至彌勒佛果圓後□指再見初友文殊如先德云

文殊之妙智宛是初心普賢之玄門曾無別體

是則理事冥齊於一旨本末匪越於刹那

曷乃守一疑諸頓迷法界捨此取彼宰割虛空

又若以智慧爲非則大智文殊不應稱法王之子

若以多聞是過則無聞比丘不合作地獄之人

應須以智慧合其多聞終不執詮而認指

以多聞而廣其智慧免成孤陋而面牆所以云

有智無行國之師有行無智國之用

有智有行國之寶無智無行國之賊是以智應須學

行應須修闕智則爲道之□無行乃國之賊

當知名相關鎖非智□而難開情想句牽

匪慧刀而莫斷應須責躬省已策發進修

是以復圓通之人豈墮絶言之見發菩提之者

不生斷滅之心若能直了自心卽是單刀直入

最爲省要以一解千從攝法無餘故亦是敎外別傳

離此別無奇特又此宗鏡大意

以妙悟見諦爲期不取依通齊文作解法旣眞實

行須契同唯在心知不俟言說爲未了者亦不絶言

究竟相應終須親省

此是十方諸佛同證同說古今不易一際法門如經云

我不見有一佛國土其中如來不說此法

是以佛佛道同心心理合故知離宗鏡外無法可說

以凡有言敎俱不出平等性故終無有二所以經云

如大師子殺香象時皆盡其力殺&C-;亦爾

不生輕想諸佛如來亦復如是

爲諸菩薩及一闡提演說法時功用無二

仰唯聖旨鑒誡昭然豈可於平等至敎之中起差別解耶

於一眞衆生界中生勝劣見耶

若入宗鏡之中自免斯咎今所錄者一一皆是古佛聖敎

於無量億劫捨無數身命普爲一切衆生

求此難得阿□多羅三□三菩提法付囑諸大菩薩

爲末代求無上菩提之人千途異說共顯一心

云何負恩不生信受如智度論云

諸摩訶衍經皆名爲法此中求法者書寫讀誦正憶念

如是等治衆生心病故集諸法藥不惜身命

如釋迦文佛本爲菩薩時名曰樂法

時世無佛不聞善語四方求法精勤不懈了不能得

爾時魔變作婆羅門而語之言

我有佛所說一偈汝能以皮爲紙以骨爲筆以血爲墨

書寫此偈當以與汝樂法卽時自念

我世世喪身無數不得是利

卽自剝皮曝之令乾欲書其偈魔便滅身是時佛知其志心

卽從下方踊出爲說深法卽得無生法忍

又如薩陀波崙苦行求法如釋迦文菩薩五百釘釘身

爲求法故又如金堅王制身五百處爲燈炷

投巖入火如是等種種難行苦行爲衆生求法

故知善知識者難得遭逢

譬如梵天投一芥子安下界針鋒之猶易

値明師道友得聞正法甚難如西天九十六種外道

皆求出離因遇邪師反沈生死是以涅槃經云

具四因緣能證涅槃之道一者親近善友

二者聽聞正法三者如理思惟四者如說修行

若不遇善友不得聞王法

何者因聞正法則能思惟信入正念修行有如是法利

應須殷重生難遭想□我慢心乃至遇經卷得聞

或因人擧示如有悟入之處皆是我師

況此宗鏡唯錄要文可謂端拱坐參不出門而知天下

易成現弗動足而到龍宮是以華嚴經云

善男子善知識者如慈母出生佛種故如慈父

廣大利益故如乳母守護不令作惡故

如敎師示其菩薩所學故如善導

能示波羅蜜道故如良醫能治煩惱諸病故如雪山

增長一切智藥故如勇將殄除一切怖畏故如濟客

令出生死瀑流故如船師令到智慧寶洲故

善男子常當如是正念思惟諸善知識

復次善男子汝承事一切善知識應發如大地心

荷負重任無疲倦故應發如金剛心

志願堅固不可壞故應發如鐵圍山心

一切諸苦無能動故應發如給侍心所有敎令皆隨順故

應發如弟子心所有訓誨無違逆故

應發如□僕心不厭一切諸作務故應發如養母心

受諸勤苦不告勞故應發如傭作心

隨所受敎無違逆故應發如除糞人心離繒慢故

應發如已熟稼心能低下故應發如良馬心

離惡性故應發如大車心能運重故

應發如調順象心□伏從故應發如須彌山心

不傾動故應發如良犬心不害主故

應發如□陀羅心離繒慢故應發如□牛心無威怒故

應發如舟船心往來不倦故應發如橋梁心

濟渡忘疲故應發如孝子心承順顔色故

應發如王子心遵行敎命故是以因人聞法

因法悟道因道修行因行成佛

豈可繒慢而不順旨乎故世尊言我今得成佛

最初皆因遇善友因緣且如外道須跋陀最後若不遇釋迦

何由捨邪歸正故大涅槃經云佛言須跋陀

仁者若受苦行便得道者

一切畜生悉應得道是故先當調伏其心不調伏身

以是因緣我經中說斫伐此林莫斫伐樹何以故

從林生怖不從樹生欲調伏身先當調心

心喩於林身喩於樹須跋陀言世尊

我已先調伏心佛言善男子汝今云何能先調心

須跋陀言世尊我先思惟欲是無常無樂無淨

觀色卽是常樂淸淨作是觀已

欲界結斷獲得色處是故名爲先調伏心復次觀色

色是無常如癰如瘡如毒如箭見無色常淸淨寂靜

如是觀已色界結盡得無色處

是故名爲先調伏心次復觀想卽是無常癰瘡毒箭

如是觀已獲得非想非非想處是非想非非想

卽一切智寂靜淸淨無有墜墮常□不變

是故我能調伏其心佛言善男子

汝云何能調伏心也汝今所得非想非非想定猶名爲想

涅槃無想汝云何言獲得涅槃善男子

汝已先能訶責&C-;想今者云何愛著細想

不知訶責如是非想非非想處故名爲想

如癰如瘡如毒如箭善男子汝師鬱頭藍弗利根聰明

尙不能斷如是非想非非想處受於惡身

況其餘者世尊云何能斷一切諸有佛言

善男子若觀實想是人能斷一切諸有須跋陀言

世尊云何名爲實想善男子無想之想

名爲實想世尊云何名爲無想之想善男子

一切法無自相他相及自他相無無因相無作相

無受相無作者相無受者相無法非法相

無男女相無士夫相無微塵相無時節相

無爲自相無爲他相無爲自他相無有相

無無相無生相無生者相無因相無因因相

無果相無果果相無晝夜相無明暗相

無見相無見者相無聞相無聞者相無覺知相

無覺知者相無菩提相無得菩提者相

無業相無業主相無煩惱相無煩惱主相

善男子如是等相隨所滅處名眞實想善男子

一切諸法皆是虛假隨其滅處是名爲實想

是名法界名畢竟智名第一義諦

名第一義空

宗鏡錄卷第四十一

丁未歲分司大藏都監開板

宗鏡錄卷第四十二

慧日永明寺主智覺禪師延壽集

夫大乘圓頓識智俱亡

云何□述緣生反論因果答經云深信大乘不謗因果又云

深入緣起斷諸邪見夫唯識之旨不出因果

正因相者由識變故諸法得生以識爲因

正果相者由種識故

生諸分別法體之果及異熟等分位之果所以上至諸佛下及衆生

皆因果所收

何得撥無墮諸邪網只爲一切外道不達緣生唯執自然撥無因果

二乘□目但證偏空滅智灰身遠離因果世間業繫無聞

凡夫五欲火燒執著因果盡成狂解不體圓常

皆背法界緣起之門悉昧般若無生之旨

今所論因果者唯以實相爲因還用實相爲果

但了平等一心故終不作前後同時之見

若能如是信入一心皆成圓因妙果

如賢劫定意經云指長吉祥見者悅然無不吉利

此者皆是一心之報又云其演光明無所不照

多所安隱是一心報又云威光巍巍無見頂相

是一心報華手經偈云汝等觀是心

念念常生滅如幻無所有而能得大報又偈云

是心不在緣亦不離衆緣非有亦非無

而能起大果顯揚論頌云由彼心果故生已自然滅

後變異可得念念滅應知論曰

彼一切行是心果故其性□生離滅

因緣自然滅壞又復後時變異可得當知諸行皆刹那滅

云何應知諸行是心果耶頌曰心熏習增上

定轉變自在影像生道理及三種聖敎論曰

由道理及聖敎證知諸行是心果性道理者

謂善不善法熏習於心由習氣增上力故故行得生

又脫定障心淸淨者一切諸行隨心轉變

由彼意解自在力故種種轉變

又由定心自在力故隨其所欲定心境界影像而生

是名道理聖敎者謂三種聖言如經中偈云

心將引世間心力所防護

隨心生起已自在皆隨轉又說

是故苾芻應善專精如正道理觀察於心乃至廣說又說苾芻當知言城主者

卽是一切有取識蘊是名聖敎

是知福隨心至患逐心生如響應聲似影隨質

如阿那律供□支佛之一食甘露而常盈空器

金人而用盡還生阿那律者此□無貧

賢愚經云弗沙佛末世時飢饉有□支佛利□行乞

空&C-;無獲有一貧人見而悲悼白言勝士

能受稗不卽以所□奉之食已作十八變

後更採稗有&C-;眺抱其背變爲死人無伴得脫

待暗還家委地卽成金人拔指隨生

用脚還出惡人惡王欲來奪之但見死屍

而其金寶九十劫果報充足故號無貧

其生已後家業□溢日夜增益父母欲試之

蓋空器皿往送發看百味具足

而其門下日日常有一萬二千人六千取債六千還直出家已後

隨所至處人見歡喜欲有所須如己家無異

又如金色王施□支佛一飯後滿閻浮提

於七日內唯雨七寶一切人民貧窮永斷

當知此七寶不從餘處來皆從彼王供養心中出

因起自心中果不生異處

如阿那律金人自作自受所以福者見爲金寶惡人觀是死屍

故知轉變從心前塵無定

又如未開空器甘露本無隨福所生百味具足

善惡之境皆是自心故唯識論云境隨業識轉是故說唯心

則無有一法不歸宗鏡已上是世間因果

次論諸佛因果者如華嚴論云

顯佛果有三種不同一亡言絶行獨明法身無作果

二從行積修行滿功成多劫始成果三創發心時

十住初位體用隨緣所成果

初亡言絶行所明法身無作果者卽涅槃無行等經

是隱身不現萬事休息又云

羅刹爲雪山童子說諸行無常是生滅法生滅滅已寂滅爲樂

是無作果不具行故

二從行積修行滿多劫方明果者卽權敎之中說從行修成

三僧祇劫行滿所成佛果是也

此以不了無明十二有支本是法身智慧壓而以空觀折伏現行煩惱

□別淨門

三從凡十信初心創證隨緣運用所成果者卽華嚴經是也十信終心

卽以方便三昧達無明十二有支成理智大悲

卽具文殊普賢體用法界法門

又如化佛所施因果敎行定經三僧祇中所有功德總是修生

百劫修相好業燃燈得光明不殺得長壽

布施得資財忍辱得端正

一一因果屬對相似具足仍對治種種法門始得見性成佛

如華嚴經卽不然一念頓證法界法門

身心性相本唯法體施爲運用動寂皆平任無作智

卽是佛也爲一切佛法應如是無長無短

始終畢竟法皆如是於一眞法界任法施爲

悉皆具足□沙德用卽因卽果

以此普門法界理智諸障自無無別對治別修別斷

不見變化變與不變無異性相故普觀一切

無非法門無非解脫但爲自心强生繫著

爲多事故沈潛苦流故勞聖說種種差別

於所說處復生繫著以此義故聖說不同

或漸或圓應諸根器

如此經敎頓示圓乘人所應堪受設不堪受者當須樂修

究竟流歸畢居此海是故餘敎先因後果

不同此敎因果同時爲法性智海中因果不可得故

爲不可得中因果同時無有障□也

可得因果卽有前後有所得者皆是無常非究竟說也

若先因後果者因亦不成故果亦壞也

緣生之法不相續故卽斷滅故自他不成故

如數一錢不數後錢無後二者一亦不成爲刹那不相續

刹那因果壞多劫不相續多劫因果壞

待數後錢時前一始成

因果亦爾要待一時中無間者因果始成若爾者

如數兩錢同數無前無後誰爲一二如□二指誰爲因果

如二指等隨心數處爲因後數爲果

若是有前有後卽有中間者還有刹那間斷

有間斷者不成因果若同時者如□二指

無先無後誰爲因果亦皆不成

如此華嚴經因果同時者

俱無如是前後因果及同時情量繫著妄想有無俱不俱常無常等繫著因果

但了法體非所施設非因果繫名爲因果

非情所立同時前後之妄想也

如是者何異楞伽漸敎之說此則不然乃至楞伽中唯論破相

但救顯理無繫著故不論緣起

如緣起法界者法界不成不破但知了法如是故

是故楞伽經云先示相似物後當與眞實又云

得相者是識不得相者智如此經中無有假法

諸法總眞純眞無假更無相似存眞存假

經云衆生界卽佛界也如文殊以理會行

普賢以行會理二人體用相徹以成一眞法界

前後相收品品之中

日相該括前後相徹文義更收一法門中具多法也是故經偈云

於多法中爲一法於一法中爲衆多

然此心是法界之都無法不攝非但凡聖因果

乃至逆順善惡同歸若一一悟是自心

則事事無非正理如經云提婆達多不可思議

所修行業皆同如來六群比丘實非弊惡

所行之法皆同佛行有修善者地獄受果

惡行之人天上受報如不達斯文則逆順分岐

焉能美惡同化然初章之內已述正宗

若上上機人則一聞千悟斯皆宿習見解生知

若是中下之根須憑開導因他助發方悟圓成

爲此因緣微細纂集所以云若有一微塵處未了

此猶有無明在以不了處爲障□故

何況自身根門之內日用之中有無量應急法門

全未明一如生盲人每日喫一百味飯

雖然得喫品饌何分若言無分又每日得喫

若言有分設問總不知若欲爲未了之人

憑何剖析只成自□反墮無知自眼未開

焉治他目是以善財首見文殊已明根本智

入聖智流中然後遍參道友爲求差別智道

習菩薩行門遇無厭足國王如幻法門

見勝熱婆羅門無盡輪解脫尙乃迷宗失旨

對境茫然故知佛法玄微非淺智所及

何乃將蚊子足擬窮滄溟之底用蜘蛛絲

欲懸妙高之中益抱□顔須申懺悔

是以般若海闊入之者方悟無邊法性山高

昇之者乃知彌峻伏自大雄應世諸聖發揚

至像法初則有馬鳴龍樹等五百論師大弘至敎

及像法中

復有護法陳那等十大菩薩廣解深經辯空有之宗立唯識之理

悉是賢劫千佛十刹能仁同酬本願之懷共助無緣之化

何乃持螢光而干日馭捧布鼓而近雷門

不揆寡聞退□劣解牛跡豈將大海齊量

腐草焉與靈椿等榮今此持論

爲成法器深心好樂大乘之者如大寶積經云佛言

若有求大利益善男子善女人信我敎者後滓濁世

極覆藏時善人難得時聞如是等甚深法已

應爲如理者說不爲不如理者爲信者說

非不信者我今亦爲如理者說非不如理者

爲信者說非不信者又識者愛者貴若珠珍

不識不愛賤同泥土仰惟參玄之士

願稟佛言深囑慕道之賢同遵祖意問

依上標宗甚諧正脈何用更引言詮廣開諸道答

馬鳴祖師雖標唯心一法開出眞如生滅二門

達磨直指一心建立隨緣無□四行

詳夫宗本無異因人得名

故云祖師頓悟直入名禪宗諸佛果德根本名佛性

菩薩萬行原穴名心地衆生輪□起處名識藏

萬法所依名法性能生般若名智海

不可定一執多生諸情見是以金光明經云法性甚深無量

無量者非別有一法名爲無量

毘盧遮那遍一切處一切諸法皆是佛法甚深者

亦非別有一法名爲甚深卽事而眞無非實相

可謂一中之多當存而正泯多中之一

在卷而亦舒如華嚴經云菩薩摩訶薩

知三界唯心三世唯心而了知其心無量無邊

是爲無等住又先德云言雖不能言然非言無以傳

是以聖人終日言而未嘗言也以終日言故

不絶源和之心而未嘗言故靡失般若之性

以和故不違大化之門以般若故

不見言象之跡又經云諸佛常依二諦說法

若不得世諦不得第一義

以了俗無性卽是眞門何乃逐物隨情橫生異見局方隅之遠近

定器量之淺深

如尺□尋條安前足而進後足似癡□得樹放高枝而捉低枝

若能除器觀空自亡方圓長短知心是境

豈有高下是非且如世諦門中有八萬四千塵勞煩惱

於諸凡夫妄想中唯生死一法最大

以有生死心境□生若無生死人法俱寂

故知了存今日不可因循夫業繫四生身居九有

得人身者如爪上之塵失人身者猶大地之土

處三塗地而永埋塵劫

居四空天而□沒禪支設暫生人中千般障難或機鈍而難省

或根利而信邪或身器不完或遮障俱重

皆不可化無由證眞如大智度論云

當知人身難得佛世難値好時易過

一墮諸難永不可治若墮地獄燒炙屠割何可敎化

若墮畜生共相殘害亦不可化若墮餓鬼飢渴熱惱

亦不可化若生長壽天千萬佛過

著禪定味故皆不覺知如安息國諸邊地生者

皆是人身愚不可敎化雖生中國或六情不具

或四支不完或盲聾□&C-D;或不識義理

或時六情具足諸根通利而深著邪見言無罪福

不可敎化故爲說好時易過墮諸難中

設無諸難煩惱業深仍爲八苦火燒五濁所亂

夫言苦者無量或三苦五苦八苦

乃至瑜伽一百一十苦及八萬四千塵勞之苦

皆不出流轉之苦及行苦等而凡夫甘處曾不覺知

如俱舍論頌云如以一睫毛置掌人不覺

若置眼睛上爲苦極不安凡夫如手掌

不覺行苦緣智者如眼睛睫極生厭怖

故知生老病死之苦誰能免乎四山常來切人

如先德云故賢與不肖豪强羸弱同爲四遷

一無脫者梵王帝釋貧窮下賤

堯舜桀紂三皇四凶倂歸灰壤皆爲苦依夫八苦者

生苦則衆苦積聚之因六趣受身之本

如食糞中之果猶&C-;毒樹之根取甘露而墮坑

買上食而致死功德黑闇二女相隨

有智主人二俱不受對法論云生苦者衆苦所依故

衆苦逼追故九月十月處胎藏間如在糞穢坑中

長受寒熱等種種衆苦

生熟藏間如兩山迫逼趣産門時其苦難堪乍出風飄

如刀割錐刺不覺失聲廢忘已前所有事業

名爲生苦老苦者時分變異故苦

身分沈重諸根熟昧皮膚緩皺行步□曲寢膳不安

起坐呻吟喘息氣逆所爲□緩爲人所輕

世情彌篤世事皆息名爲老苦又老者

忘若□兒狂猶鬼著以危脆衰熟之質

當易破爛壞之時落日西垂萎華欲謝如甘蔗之滓

無三種出家禪誦之味劫勇力而全因老賊

擒壯色而將付死王猶蓮遭雹而□殘

似車折軸而無用若枯河乏水不利於人

如殘炷無油勢寧得久病苦者四大變易乖違故苦

百節酸疼四支苦楚能壞一切安隱樂事

由此經言如人壯美王妃竊愛遣信私通

王便捉獲挑其眼目截其耳鼻□其手足

形容頓改爲人惡賤病苦所逼以是難堪

爲人所惡亦復如是爲苦惱愁憂之本

作死亡怖畏之由如雹壞苗似怨所逼

劫奪正命□滅壯容減福力而退大菩提

增放逸而失眞善本此名病苦死苦者壽命變壞故苦

風刀解支節無處不苦痛張口歎息手足紛亂

□睛沮沫□摸虛空汗液交流便□零落

昔雖假以沐浴必歸不淨昔雖假以塗熏

必歸臭穢昔時王位財寶榮盛親族婦妾萬億

于時頓捨獨往後世無一相隨

臥置床枕橫尸偃仰父母妻子槌胸嘆咽

衆人號慕披髮拍頭雖生戀仰之悲終致永分之痛

或埋殯墳陵肉消骨腐或有露尸以施身肉

禽獸□蟻交橫□□或以火焚臭煙蓬&C-C;

四面充塞人所傷嗟悲慟絶聲咸歸故里

唯餘灰糞獨從風土平生意氣觸處陵雲

一旦長辭困龐霜月是知祿命盡處臨死之時

如劫風吹散猶瀑布漂流往無所遮到不能脫

向深遠處怖境常驚於幽闇中孤魂獨逝

怨臣□遂曾不覺知死王所追無能免者

大涅槃經云夫死者於□難處無有資糧

去處懸遠而無伴侶晝夜常行不知邊際

深邃幽闇無有燈明入無門戶而有處所

雖無痛處不可療治往無遮止到不得脫

無所破壞見者愁毒非是惡色而令人怖敷在身邊不可覺知

釋云於□難處者二十五有恐畏之世

無有資糧者無善法以自資

去處懸遠者生死無窮也而無伴侶者魂靈自逝也

□夜常行不知邊際者隨業漂流循環無際

深邃幽闇無有燈明者死是後相一入死分

昏沈難出生死長夜故名深邃死已多入三塗大黑闇處

故云無有燈明入無門戶而有處所者

死入身內不因門戶卽身辯死名有處所

雖無痛處者臨欲死時雖有五根無有知覺也

不可療治者報終必死世醫拱手也

往無遮止到不得脫者業盡報終時至必遷

自業所追無人繫縛無所破壞見者愁毒者

報色雖滅膚體不毁而見悲□莫不愁毒

非是惡色而令人怖者無恐人相貌而見者惶懼

敷在身邊不可覺知者此明人死在身最後邊

然不能知死之時節也又諸識昏昧六腑空虛

餘息淹淹心魂□□無常經偈云

命根氣欲盡支節悉分離衆苦與死俱此時徒歎恨

兩目俱□上死刀隨業下意想□□惶

無能相救濟所以先德云人命無常一息不追

千載長往幽途綿邈無有資糧

苦海攸深船筏安寄聖賢訶棄無所恃□

年事稍去風刀不□豈可晏然坐待□痛譬如野干失耳尾牙

詐眠望脫忽聞斷頭心大驚怖

遭生老病尙不爲急死事不□那得不怖

怖心起時如履湯火六塵五欲不暇貪染

如阿輸柯王弟大帝王聞□陀羅朝朝振鈴一日已盡

六日當死雖有五欲無一念受

行者怖畏苦到懺悔不惜身命如野干決絶無所思念

如彼怖王是知萬禍之因衆苦之本

皆從一念結構而生應須密護根門常防意地

無令妄起暫逐前塵如佛垂般涅槃略說敎誡經云

此五根者心爲其主是故汝等當好制心

心之可畏甚於毒蛇惡獸怨賊

大火越逸未足喩也動轉輕躁但觀於蜜不見深坑

譬如狂象無鉤&C-DE;□得樹騰躍□□難可禁制

當急挫之勿令放逸縱此心者喪人善事

制之一處無事不是故比丘

當勤精進折伏汝心故知生死難出應須兢愼

且如二乘聖人及自在菩薩俱出三界之外

尙有變易之身四種生死何況三界之內

現行煩惱業繫凡夫分段死乎四種生死者

則是一切阿羅漢□支佛大地菩薩由四種障

不得如來四德一方便生死二因緣生死

三有有生死四無有生死無上依經云佛告阿難

於三界中有四種難一者煩惱難二者業難

三者生報難四者過失難

無明住地所起方便生死如三界內煩惱難

無明住地所起因緣生死如三界內業難

無明住地所起有有生死如三界內生報難

無明住地所起無有生死如三界內過失難應如是知阿難

四種生死未除滅故三種意生身

無有常樂我淨波羅蜜果唯佛法身

是常是樂是我是淨波羅蜜汝等應知愛別離苦者大涅槃經云

因愛生憂因愛生怖若離於愛何憂何怖

法華經云諸苦所因貪欲爲本淨名經云

從癡有愛則我病生怨憎會苦者大涅槃經云

觀於五道一切受生悉是怨憎合會大苦

若未了無生於所生之處無非是怨

無非是苦何者爲境所縛不得自在故求不得苦者

有其二種一者所希望處求不能得

二者多役功力不得果報五陰盛苦者生苦·老苦·

病苦·死苦·愛別離苦·怨憎會苦·求不得苦

是故名爲五陰盛苦以執陰是有

爲陰所籠便成陰魔衆苦所集五濁者一劫濁

四濁增劇聚在此時瞋□增劇刀兵起

貪欲增劇飢餓起愚癡增劇疾疫起三災起故

煩惱倍隆諸見轉熾&C-;弊色心惡名穢稱

□年減壽衆濁交湊

如水奔昏風波鼓怒魚龍攪擾無一聊賴時使之然

如劫初光音天墮地地使有欲如&C-;利天入&C-;□園園生&C-D;心

是名劫濁相煩惱濁者貪海納流未曾飽足

瞋□吸毒燒諸世間癡闇頑□過於漆墨

慢高下視陵忽無度

疑網無信不可告實是爲煩惱濁相見濁者無人謂有人有道謂無道

十六知見六十三見等猶如羅網又似稠林

纏縛屈曲不能得出是見濁相衆生濁者

攬於色心立一宰主譬如□膠無物不著

流浪六道處處受生如貧如□名長名富

是爲衆生濁相命濁者朝生暮殞晝出夕沒

波轉煙□□息不住是命濁相居此濁亂之時

遮障增劇境飄識□燒盡善根

業動心風吹殘白法著瞋□魅之鬼趣墮癡羅刹之網中

爲貪愛王之拘留被魔怨主之驅役

孰能頓省□此圓修旣得在中華又難逢佛世

今須慶幸得遇遺文況收宗鏡之中

前後無非眞實言言可以悟道字字唯是標宗

直須曉夜忘疲兢兢硏究忽從聞省悟我眞心

頓爲得道之人永紹菩提之種若未見道

念念緣差一失人身萬劫不復所以古敎云

一息有四百生滅性命在呼吸之間

若未得道之人只有輪□生死命若懸絲

若得朝聞夕死可矣故提謂經云如有一人在須彌山上

以纖縷下之一人在下持針迎之

中有旋嵐猛風吹縷難入針孔人身難得甚過於是

又菩薩處胎經偈云盲龜浮木孔

時時猶可値人一失命根億劫復難是海水深廣大

三百三十六一針投海底求之尙可得

又偈云吾從無數劫往來生死道

捨身復受身不離胞胎法計我所經歷記一不記餘

純作白狗形積骨億須彌以利針地種

無不値我體何況雜色狗其數不可量

吾故攝其心不貪著放逸

伏自祖敎西至賢聖交馳皆爲明心決擇生死生死所起不出根塵

因不覺而妄念忽生迷法界而幻境潛現

從此執人執法立自立他隨對待而逆順牽情

逐分別而愛憎關念

遂乃&C-;&C-;五趣匍匐四生今欲反究妄原須明起處故首楞嚴經云

佛告阿難如汝所說眞所愛樂因于心目

若不識知心目所在則不能得降伏塵勞

譬如國王爲賊所侵發兵討除

是兵要當知賊所在使汝流轉心目爲咎故知心爲群妄之原

目是諸見之本是以生死之始起惑之初

因迷自心而作外塵爲執妄識而爲內我

由我而强爲主宰從想而建立自他

抱幻憑虛遂成顚倒顚倒之法略說有三一心顚倒

二見顚倒三想顚倒心如停賊主人見是賊身

想如賊脚根塵是賊媒內外□連劫盡家寶

是以見劫眼根善聲劫耳根善香劫鼻根

善味劫舌根善觸劫身根善法劫意根

善法財傾竭智藏空虛如怨詐親誰有知者

如或識賊賊無能爲若了境識心

終不更爲外塵所侵內結能縛

且如心王八法乃至六種無爲撮要一百法門□是衆生日用

無一時而不具無一念而不生

以此校量故非閑事若不能深濟生死危苦急難

則往聖古賢虛煩製作爲有深益方可施爲聖不□凡

眞焉惑僞今所錄者略證此宗

尋萬丈而未得毫釐指百分而□言一二請不厭繁

息志子細披尋覽之如登寶山信之似遊海藏

又此雖假文言一一示其眞實

不可隨語生著昧我正宗如經云刀輪害閻浮人頭

其失猶少有所得心說大乘者其罪過彼也

大智度論云執有與無諍

乃至非有非無與有無諍如牛皮龍繩俱不免患中觀論云

諸佛說空法本爲化於有若有著於空

諸佛所不化若定言諸法非有非無者

是名愚癡論若失四悉檀意自行化他皆名著法

若得四悉檀意自他俱無著也又論云

佛法中不著有不著無有無亦不著

非有非無非非有非非無亦不著不著亦不著

如是則不容難譬如以刀斫空終無所傷爲衆生故

隨緣說法自無所著故般若燈論序云

觀明中道而存中失觀空顯第一而得一乖空

然則司南之車本示迷者照瞻之鏡爲鑒邪人

無邪則鏡無所施不迷則車不爲用

斯論破申其由此矣若如斯者

寧容執敎隨言語之所轉乎

是以若未遇宗鏡大錄祖佛微細正意內得見性但外學多聞者

則身雖出家心不入道故大涅槃經云佛言汝諸比丘

身雖得服袈娑染衣

其心猶未得染大乘淸淨之法汝諸比丘雖行乞食經歷多處

初未曾乞大乘法食故云

雖有勝意之通善星之辯若不知實相之理者

不免沒魂於裂地之患如首楞嚴經云

如第四禪無聞比丘妄言證聖天報已畢衰相現前

謗阿羅漢身遭後有墮阿鼻獄又云善星妄說一切法空

生身陷入阿鼻地獄故知若未入宗鏡先悟

實相眞心假饒大辯神通長劫禪誦終不免斯咎

若達此旨凡所施爲擧足下足

自然不離一心涅槃之道如月上女經云

舍利弗告月上女言汝於今者欲何所去月上女報言

汝問今欲向何所去者我今亦如舍利弗去

作如是去耳舍利弗報月上女言

我今欲入毘耶離城汝於今者乃從彼出

云何報言我今乃如舍利弗去作如是去爾時月上女復報舍利弗言然舍利弗擧足下足凡依何處

舍利弗言我擧足下足□依虛空女報言

我亦如是擧足下足悉依虛空而虛空界

不作分別是故我言亦如舍利弗去作如是去耳

女言舍利弗此事且然今舍利弗行何行

舍利弗言我向涅槃如是行也月上女言

舍利弗一切諸法豈不向涅槃行也

我今者亦向行也舍利弗問月上若一切法向涅槃者

汝今云何不滅度月上女言舍利弗

若向涅槃卽不滅度何以故

其涅槃行不生不滅不可得見體無分別無可滅度者釋曰

其涅槃行不生不滅者卽自心無生之義

縱千途出沒靡離涅槃之門任萬法縱橫

豈越無生之道故法華經偈云佛子住此地

卽是佛受用常在於其中經行及坐臥如上所述

似如逆耳本之正意皆是擊發之心猶石中之火

若無人□擊千年萬年只成頑石

終不成火用如孔子家語云孔子曰良藥苦口

而利於病忠言逆耳而利於行湯武以□□而昌

桀紂以唯唯而亡君無諍臣父無諍子

兄無諍弟士無諍友無其過者未之有也

故曰君失之臣得之父失之子得之

兄失之弟得之己失之友得之

是以國無危亡之兆家無悖亂之惡父子兄弟無失

而交友無絶也今宗鏡內雖廣引苦切之言

皆爲後學成器普令悛惡從善慕道進修

使法國土無背道之臣令大乘家絶邪見之子

是以菩薩雖能自利又乃譏他

常爲衆生不請之友故勝□經云以攝受折伏故令佛法久住

是以&C-CD;山有警策之文無非苦口

淨名垂訶責之力盡破執心若佛法中有諍友

則學般若道侶保無過失故書云道吾惡者

是吾師道吾好者是吾賊又云

三人同行必有我師焉況佛法內學出世良因

寧不依師匠乎今若於初機助道門中此宗鏡文

深資勸力言下現證修慧頓成如云爲道日損

爲學日益損者損於情欲益者益於知見

不同外道邪師及學大乘語者

口雖說空不損煩惱此非善達正法皆是惡取邪空

唯法器圓機方能信受堪嗟邪見垢重之人聞亦不信

如&C-BC;疏云歷千佛而不驚炷萬燈而莫曙

釋云十方無量世界衆生佛

向身中出家成道說法度生衆生皆不覺知都由無明

迷本覺性不知如來藏中出現

如來藏卽衆生第八識故云歷千佛而不驚以不知卽心是佛故

又如一室中有一醉客

有百千盞燈照而不醒喩聞法不識其理不能染神都無省悟

故云炷萬燈而莫曙曙者明也何者爲燈

卽方便智爲燈照見心境界

宗鏡錄卷第四十二

丁未歲分司大藏都監開板

宗鏡錄卷第四十三

慧日永明寺主智覺禪師延壽集

夫初祖西來唯傳一心之法

二祖求緣慮不安之心不得卽知唯一眞心圓成周遍

當下言思道斷達磨印可遂得祖印大行

□至今日云何著於言說違背自宗

義學三乘自有階等答前標宗門中巳唯提大旨

若決定信入正解無差則擧一例諸言思路絶

竊見今時學者唯在意思多著言說

但云心外無法念念常隨境生唯知口說於空

步步□遊有內只總擧心之名字微細行相不知

若論無量法門廣說窮劫不盡今所錄者

爲成前義終無別旨妄有披陳此一心法門

是凡聖之本若不先明行相何以深究根原

故須三量定其是非眞修匪濫四分成其體用

正理無虧然後十因四緣辯染淨之生處

三報五果鑒眞俗之所歸則能斥小除邪

□情破執遂乃護法菩薩正義圓明

西天大行敎傳此土佛日沈而再朗慧雲散而重生

遂得心境融通自他交徹不一不異觸境冥宗

非有非空隨緣合道若不達三量眞妄何分

若不知四分體用俱失故知浪說心之名字

微細行相□然不知終不免心境緣

拘自他見縛目下狐疑不斷臨終津濟何憑

所以般若是送神符臨終能令生死無滯

只爲盲無智眼敎觀不明從無始已來不能洞曉

違現量而失自心體逐比非而妄認外塵

終日將心取心以幻緣幻

似狗&C-FE;枯骨自嚥其津如象鼻取水還沐己體

必無前境而作對治自從受身含識已來居三界塵勞之內

猶熱病見鬼於非怨處認怨

若&C-B;眼生華向無愛中起愛妄生妄死空是空非

都不覺知莫能暫省今更不信復待何時

生死海深匪慧舟而不渡塵勞網密

非智刃而莫揮其四分三量諸多義門下當廣辯問

祖佛大意貴在心行採義徇文只益戱論

所以文殊訶阿難云將聞持佛佛何不自聞聞

爭如一念還原深諧遺旨答此爲未知者說

不爲已知者言爲未行者言不爲已行者說

若已知已行之者則心跡尙亡何待言說

今只爲初學未知者己眼不開圓機未發

須假聞慧以助初心爲未行者但執依通

學大乘語如蟲食木猶奴數錢乃至塵沙敎門

皆爲此之二等因玆見諦如說而行

且智慧之光如日普照多聞之力猶膏助明

以劣解衆生從無始來受無量劫洞然之苦

只爲迷正信路失妙慧門狂亂用心顚倒行事

何乃盲無智照□嫌眞實慧光貧闕法財

更□多聞寶藏如華嚴經云欲度衆生令住涅槃

不離無障□解脫智無障□解脫智

不離一切法如實覺一切法如實覺

不離無行無生行慧光無行無生行慧光

不離禪善巧決定觀察智禪善巧決定觀察智不離善巧多聞

是以因聞顯心能辯決定觀察之禪

因禪發起無行無生之慧因慧了達諸法如實之覺

因覺圓滿無□解脫之智

斯皆全因最初多聞之力成就菩提若離此宗鏡

別無成佛之門設有所修皆成魔外之法大智度論偈云

有慧無多聞是不知實相譬如大暗中

有目無所見多聞無智慧亦不知實相

譬如大明中有燈而無目多聞利智慧

是所說應受無聞無智慧是名人身牛

且如有慧無多聞者況如大暗中有目而無所見

雖有智眼而不能遍知萬法法界緣起諸識熏習等如處大暗之中一無所見

是以實相遍一切法一切法卽實相

未曾有一法而出於法性若不遍知一切法

則何由深達貫相故云亦不知實相多聞無智慧者

況如大明中有燈而無目雖有多聞記持名相

而無自證眞智圓解不發唯墮無明大信不成空成邪見

如大明中雖有日月燈光無眼何由睹見

雖聞如來寶藏一生傳唱聽受無疲

己眼不開但數他寶智眼不發焉辯敎宗如是之人

故是不知實相聞慧具足方達實相之原

聞慧俱無如牛羊之眼

豈辯萬法性相總別之方隅耶夫學般若菩薩不可受人牛之諧□

紹佛乘大士寧甘墮蟲木之譏

若乃智人應須三省是以未知心佛之寶甘處塵勞

□聞性覺之宗便登聖地如賢劫定意經云

喜王菩薩宴坐七日過七日已詣佛啓請

行何三昧能悉通達八萬四千諸度法門

佛告喜王有三昧門名了諸法本菩薩行時

便能通達諸度法門諸度法門者

諸佛有三百五十功德一一德各修六度爲因釋曰

諸法本者卽衆生心若隨善心成六度門

若隨惡心作三塗道當樂土而爲苦境皆是心成

處地獄而變天堂悉由心轉或卽刹那成佛

或卽永劫沈淪只在最初一念之力

故云法無定相但隨人心如天意樹隨天意轉

可謂變通立驗因果現前不動絲毫遍窮法界

如□隙之內觀無際之空

似徑尺鏡中見千里之影有斯奇特昧者不知如見金爲蛇

誤執寶成礫故密嚴經偈云譬如殊勝寶

野人所輕賤若用飾&C-;旒則爲王頂戴

如是賴耶識是淸淨佛性凡位□雜染

佛果常保持如美玉在水苔衣所纏覆賴耶處生死

習氣□不現於此賴耶識有二取生相

如蛇有二頭隨樂而同往賴耶亦如是

與諸色相俱一切諸世間取之以爲色惡覺者迷惑

計爲我我所若有若非有自在作世間

賴耶雖變現體性□甚深於諸無智人

悉不能覺了是以若能覺了

卽察動心萬境萬緣皆從此起若心不動諸事寂然

入如實門住無分別如入楞伽經偈云

但有心動轉皆是世俗法不復起轉生見世是自心

來者是事生去者是事滅如實知去來

不復生分別又若執經論無益

□成諸聖虛功則西土上德聲聞徒勞結集此方大權菩薩

何假□經如抱沈□之人不須妙藥

似迷險道之者曷用導師良醫終不救無病之人

導師亦不引識路之者嘉□美膳

豈可勸飽人之餐異寶奇珍未必動廉士之念

見與不見全在心知行之不行唯關意密

實不敢以己妨於上上機人但一心爲報佛恩

依敎略而纂錄如漏管中之見莫測義天

似偸壁□之光焉裨法日今遵慈&C-B;敎有明文

法爾沙門須具三施三施之內法施爲先

此八識心王性相分量上至極聖下至凡夫

本末推窮悉皆具足只於明昧得失似分

諸聖了之成眞如妙用盡未來際建佛事門

衆生昧之爲煩惱塵勞從無始來造生死事

於日用中以不識故莫辯心王與心所

寧知內塵與外塵如有目之人處闇室之內

猶生盲之者居寶藏之中無般若之光

何由辯眞識僞闕智眼之鑒焉能別寶探珠

遂乃以妄爲眞執常爲斷不應作而作投虛妄之苦輪

不應思而思集顚倒之惡業

只爲不遇出世道友未聞無上圓詮任自胸襟縱我情性

取一期之暫樂積萬劫之餘殃以日繼時

罔知罔覺從生至老不省不思

以無明俱時而生以無明俱時而死從一闇室投一闇室

出一苦輪入一苦輪歷劫逾生未有休日

此身他世幾是脫時宗鏡本懷正爲於此

是以照之如鏡何法而不明歸之如海何川

而不入若千年闇室破之唯一燈無始塵勞

照之唯一觀此具足詮旨信入而不動神情

成現法門諦了而匪勞心力

若更不信徒抱□迷深囑後賢無失法利故法華經偈云

不求大勢佛及與斷苦法深入諸邪見

以苦欲捨苦爲是衆生故而起大悲心

爲不依正覺廣大威勢之力

及正念一心法威德力於心外取法成諸邪見以生滅爲因

以生滅爲果本出生死重增生死爲是等故

而起大悲拔其妄苦以生死是衆苦之本

雖年百歲猶若刹那如東逝之長波

似西垂之殘照擊石之星火驟隙之迅駒風&C-E;之微燈

草頭之懸露臨崖之朽樹□目之電光

若不遇正法廣大修行則萬劫沈淪虛生浪死

如大涅槃經云

復次菩薩修於死想觀是壽命常爲無量怨□所繞念念損減

無有增長猶山瀑水不得停住亦如朝露勢不久停

如囚趣市步步近死如牽牛羊詣於屠所

迦葉菩薩言世尊云何智者觀念念滅

善男子譬如四人皆善射術聚在一處

各射一方俱作是念我等四箭俱發俱墮

復有一人作是念言如是四箭及其未墮

我能一時以手接取善男子如是之人可說疾不

迦葉菩薩言如是世尊佛言善男子

地行鬼疾復速是人有飛行鬼復速地行

四天王疾復速飛行日月神天復速四天王

堅疾天復疾日月衆生壽命復速堅疾善男子

一息一□衆生壽命四百生滅智者若能觀命如是

是名能觀念念滅也善男子

智者觀命繫屬死王我若能離如是死王則得永斷無常壽命

復次智者觀是壽命猶如河岸臨峻大樹

亦如有人作大逆罪及其受戮無憐愍者

如師子王大飢困時亦如毒蛇吸大風時

猶如渴馬護惜水時如大惡鬼瞋□發時

衆生死王亦復如是善男子智者若能作如是觀

是則名爲修集死想善男子智者復觀

我今出家設得壽命七日七夜

我當於中精勤修道護持禁戒說法敎化利益衆生

是名智者修於死想復以七日七夜爲多

若得六日五日四日三日二日一日一時

乃至出息入息之頃我當於中精勤修道護持禁戒

說法敎化利益衆生是名智者善修死想

又梁朝有高僧奉帝請百大德試有道者請至朝門

嚴備一百甲兵旌旗耀日怖百大德

九十九人悉皆驚走唯有一大德而無驚怖

王問和尙何故不□僧答云□何物

我初生&C-C;童之時刹那刹那念念已死

故知諸佛苦心菩薩誓志爲救衆生如是悲切應須遞相警策

不可□爾因循且三界受身未脫死地

新新生滅念念輪□直饒天帝五欲之榮

輪王七寶之富泰來運合賞悅暫時

報盡緣終悲憂長久物極則返因果相酬處業繫中誰能免者

故法界箴云莫言無畏其禍鼎沸

勿言無傷其禍猶長爭如一念還原紹隆佛種

念念不忘利物步步與道相應究竟同歸莫先宗鏡

所以華嚴經云佛子此菩薩摩訶薩

復於一切衆生生利益心安樂心慈心悲心

憐愍心攝受心守護心自己心師心大師心

作是念言衆生可愍

墮於邪見惡慧惡欲惡道稠林我應令彼住於正見行眞實道

又作是念一切衆生分別彼我互相破壞

&C-D;諍瞋恨熾然不息我當令彼住於無上大慈之中

又作是念一切衆生貪取無厭

唯求財利邪命自活

我當令彼住於淸淨身語意業正命法中又作是念一切衆生常隨三毒種種煩惱

因之熾然不解志求出要方便

我當令彼除滅一切煩惱大火安置淸□涅槃之處

又作是念

一切衆生爲愚癡重闇妄見厚膜之所覆故入蔭□稠林失智慧光明

行曠野險道起諸惡見我當令彼得無障□淸淨智眼

知一切法如實相不隨他敎又作是念

一切衆生在於生死險道之中

將墮地獄畜生餓鬼入惡見網中爲愚癡稠林所迷

隨逐邪道行顚倒行譬如盲人無有導師

非出要道謂爲出要入魔境界惡賊所攝

隨順魔心遠離佛意我當拔出如是險難

令住無畏一切智城又作是念

一切衆生爲大瀑水波浪所沒入欲流有流無明流見流

生死□洑愛河漂轉湍馳奔激不暇觀察爲欲覺□覺害覺

隨逐不捨身見羅刹於中執取

將其永入愛欲稠林於所貪愛深生染著住我慢原阜

安六處聚落無善救者無能度者

我當於彼起大悲心以諸善根而爲救濟

令無災患離染寂靜住於一切智慧寶洲又作是念

一切衆生臨世牢獄多諸苦惱

常懷愛憎自生憂怖貪欲重械之所□縛無明稠林以爲覆障

於三界內莫能自出我當令彼永離三有

住無障□大涅槃中又作是念

一切衆生執著於我諸蘊窟宅不求出離依六處空聚

起四顚倒行爲四大毒蛇之所侵惱

五蘊怨賊之所殺害受無量苦

我當令彼住於最勝無所著處

所謂滅一切障□住無上涅槃所以如上經云

我當令彼住於正見行眞實道又云令彼安置淸□涅槃之處

又云令彼知一切法如實相不隨他敎又云

令住無畏一切智城又云

住於一切智慧寶洲又云令彼住於最勝無所著處

故知句句悉皆指歸宗鏡何者若悟自心卽是正見

離顚倒故楞伽經云心外見法名爲外道

若悟自心卽是涅槃離生死故論云

心外有法生死輪□若了一心生死永絶

若悟自心卽是實相離虛妄故法華經云

唯此一事實餘二卽非眞若悟自心卽是智城

離愚癡故思益經云愚於陰界入而欲求菩提

陰界入卽是離是無菩提若悟自心卽是寶洲

具法財故華嚴論云寶洲在何處

卽衆生心是若悟自心卽是最勝無所著處離住相故

若心外立法則隨處生著法華經云

拔出衆生處處貪著金剛經云

若菩薩心不住法而行布施如人有目日光明照見種種色

是知心目開明智日普照光呑萬像法界洞然

豈更有一纖塵而作障□乎如是則空心不動

具足六波羅蜜何者若不見一□則無所取

若無所取亦無可與是布施義是大捨義

故經云無可與者名曰布施

如是則□施同倫取捨平等不歸宗鏡何以裁之

如一&C-;和尙歌云□時捨捨時□不離內外及中間

亦無□亦無捨寂寂寥寥無可把

又證道歌云默時說說時默大施門開無壅塞

有人問我解何宗報道摩訶般若力

又若不見一塵則無持無犯故云若覓戒三毒瘡痍幾時差

辱境如龜毛忍心不可得精進心不起

無法可對治內外心不生定亂俱無寄

悉入無生忍皆成般若門問

本宗大旨擧意便知何待敷揚勞神述作答

一切施爲無非佛事盡堪悟道皆是入門所以普賢佛國

以□目爲佛事南閻浮提以音聲爲佛事

乃至山海亭臺衣服飮食語默動靜異相施爲

一一提宗皆入法界但隨緣體妙遇境知心

乃至見色聞聲俱能證果

華飛釧動盡可栖神如論云有國王觀華飛葉動得□支佛

釧動者禪經云有國王令宮女摩身

爲□釧鬧令漸漸減釧乃至唯一則不復聲

因思此聲從因緣生悟□支佛

亦如□□見□支佛坐禪後於餘處見諸外道種種苦行

乃敎外道加趺而坐手捻其口令合其眼

諸外道歎云必有勝法外道受敎皆證□支佛

故知但遵敎行者依法不依人無不證果

唯除不信人千佛不能救如華嚴經中說

信爲手如人有手至珍寶所隨意採取

若當無手空無所獲如是入佛法者有信心手

隨意採取道法之寶若無信心空無所得

如昔人云人之無道猶車之無軸

車無軸不可駕人無道不可行又云君子無親

非道不同何得一向略虛不勤求至道

此宗鏡錄是珍寶聚能得諸佛無上大菩提法寶

一切不可思議功德故是淸淨聚

無六十二之邪見垢八萬四千之煩惱濁故能滿一切衆生願

能淨一切衆生心如大智度論云

是般若波羅蜜乃至畢竟空亦不著不可思議亦不著

是故名淸淨聚爾時須菩提應作是念

是般若波羅蜜是珍寶聚能滿一切衆生願

所謂今世樂涅槃樂阿□多羅三□三菩提樂

愚癡之人而復欲破壞是般若波羅蜜淸淨聚

如如意寶珠無有瑕穢加虛空無有塵垢

般若波羅蜜畢竟淸淨聚而人自起邪見因緣

欲作留難破壞

譬如人眼&C-B;見妙珍賢謂爲不淨故知空華生病眼空本無華

邪見起妄心法本無見又若以不信惡心

欲毁壞宗鏡般若正義但自招謗罪妙旨何虧

如人以手障矛但自傷其手矛無所損

夫般若說則福大謗亦罪深若隨情謬解

乃至不信等皆成謗如大涅槃經云

我今爲諸聲聞弟子等說毘伽羅論所謂如來常存不變

若有說言如來無常云何是人舌不落地

若能正信圓解無差遍境遍空皆同妙證

楞嚴會上佛告阿難十方如來於十八界一一修行

皆得圓滿無上菩提於其中間亦無優劣但汝下劣

未能於中圓自在慧故我宣揚

令汝但於一門深入入一無妄彼六知根一時淸淨

是以□陳那因聲悟道優波尼沙陀因色悟道

香嚴童子因香悟道乃至虛空藏菩薩因空悟道

則知自性遍一切處皆是入路豈局一門

而專以蚊□之愚□恃□□之量且法無&C-C;速

見有淺深遮障之門各任輕重

是以文殊菩薩頌云歸元性無二方便有多門

聖性無不通順逆皆方便初心入三昧

遲速不同倫此宗鏡錄中

□是十方諸佛大威德不思議法門猶赫赫日輪豈□孩所視

高高法座非□陋之能昇唯文殊大人

普賢長子上上根器方堪能爾如華嚴論云大光王

入菩薩大慈爲首三昧

顯所行慈心業用饒益自在令後學者倣之以明無依之智

入一切衆生心與之同體無有別性

有情無情皆悉同體入此三昧所感業故令一切衆生

及以樹林涌泉悉皆歸流悉皆低枝悉皆稽首

夜叉羅刹悉皆息惡以明智隨一切衆生

皆與同其業用一性無二

如世間帝王有慈悲於人龍神順伏鳳集麟翔何況人焉

而不歸仰況此大光王智徹眞原行齊法界

慈心爲首神會含靈與衆物而同光

爲萬有之根末如摩尼寶與物同色而本色不違

如聖智無心以物心爲心而物無違也

明同體大慈悲心與物同用對現色身而令發明

故山原及諸草樹

無不□轉向王禮敬陂池泉井及以河海悉皆騰溢注王前者

以智境大慈法合如此若衆生情識所變之境

卽衆生不能爲之如蓮華藏世界中境界盡作佛事

以是智境非情所爲故聖者以智歸情

令有情衆生報得無情草木山泉河海悉皆隨智□轉以末爲本故如世間有志孝於心

□池涌魚冬竹抽筍尙自如斯

況眞智從慈者歟故知得法界之妙用用何有盡

從眞性中緣起起無不妙則理無不事

佛法卽世法豈可揀是除非耶事無不理

世法卽佛法寧須斥俗崇眞耶但是未入宗鏡

境智未亡興夢念而異法現前

發□想而殊途交應致玆取捨違背圓常

所以不能喧靜同觀善惡俱化者未聞宗鏡故耳問

何不依自禪宗□玄學正路

但一切處無著放曠任緣無作無修自然合道

何必拘懷局志徇義迷文可謂棄靜求喧厭同好異答

近代相承不看古敎唯專己見不合圓詮

或稱悟而意解情傳設得定而守愚闇證

所以後學訛謬不稟師承先聖敎中已一一推破

如云一切處無著者是以阿難懸知末法皆墮此愚

於楞嚴會中示疑起執無上覺王以親訶破

首楞嚴經云阿難白佛言世尊

我昔見佛與大目連須菩提富樓那舍利弗四大弟子共轉法輪常言覺知分別心性旣不在內

亦不在外不在中間俱無所在一切無著

名之爲心則我無著名爲心不佛告阿難

汝言覺知分別心性俱無在者

世間虛空水陸飛行諸所物像名爲一切汝不著者爲在爲無

無則同於龜毛&C-;角云何不著有不著者

不可名無無相則無非無則相相有則在

云何無著是故應知一切無著名覺知心

無有是處又所言放曠任緣者

於圓覺中猶是四病之數圓覺經云善男子

彼善知識所證妙法應離四病云何四病一者作病

若復有人作如是言我於本心作種種行欲求圓覺

彼圓覺性非作得故說名爲病二者任病

若復有人作如是言我等今者不斷生死

不求涅槃涅槃生死無起滅念任彼一切隨諸法性

欲求圓覺彼圓覺性非任有故說名爲病

三者止病若復有人作如是言

我今自心永息諸念得一切性寂然平等欲求圓覺

彼圓覺性非止合故說名爲病四者滅病

若復有人作如是言我今永斷一切煩惱

身心畢竟空無所有何況根塵虛妄境界一切永寂

欲求圓覺彼圓覺性非寂相故

說名爲病離四病者則知淸淨作是觀者名爲正觀

若他觀者名爲邪觀如上所說

不唯作無著任緣之解墮於邪觀乃至起寂然冥合之心

皆存意地如有學人問忠國師云

不作意時得寂然不答若見寂然卽是作意

所以意根難出動靜皆落法塵故知□是執見修禪

說病爲法如蒸砂作飯緣木求魚費力勞功

&C-A;經塵劫且經中佛語幽玄則義語非文

不同衆生情見&C-;浮乃文語非義

又若執任緣無著之事盡落邪觀得悉檀方便之門

皆成正敎是以藥病難辯取捨俱非

但且直悟自心自然言思道斷境智齊泯人法俱空

向衆生三業之中聞佛知見

就生死五陰之內顯大菩提則了義金文可爲繩墨

實地知識堪作眞歸故得智炬增輝

照耀十方之際心華發艶榮敷法界之中

又若深達此宗不收不攝卽想念而成智當語默而冥眞

出入之定難親□厭之懷莫及故云

□寂不當放逸還非如華嚴論云普眼等諸菩薩

以出入三昧不得見普賢三業及座境界故

擧幻術文字中種種幻相無所住處喩

明幻術文字之體了無處所如何所求

不可將出入三昧處所求之去彼沈寂生滅□令想念

明想念動用體自遍周用而常寂非更滅也

以是普賢以金剛慧普入法界

於一切世界無所行無所住

知一切衆生身皆非身無去無來得無斷盡無差別自在神通

此明任物自眞稱之爲神不爲不思不定不亂不來不去

任智遍周利生自在知根應現名之爲通

萬法如是無出入定亂

方稱普賢所行三業作用及座如十地菩薩座體

但言滿三千大千世界之量此普賢座量量等虛空

一切法界大蓮華藏故明知十地菩薩智量猶隔

以此來昇此位如許乖宜

入出如許不可說三昧之門猶有寂用有限障

未得十地果位後普賢菩薩大自在故故三求普賢三重昇進

□生想念方始現身及說十三昧境界之事

意責彼十地猶有求於出世間

生死境界未得等於十方任用自在以此如來敎令□生想念

去彼十地中染習出世淨心故

此明十地緣眞俗出世餘習氣惑故

已上意明治十地菩薩緣眞俗二習未亡寂亂二習未盡

於諸三昧有出入習故未得常入生死猶如虛空

無作者而常普遍非限量所收

一切衆生及以境界以之爲體普賢之智猶如虛空

一切衆生以爲生體有諸衆生自迷智者

名爲無明普賢菩薩隨彼迷事

十方世界對現色身以智無體猶如虛空非造作性

無有去來非生非滅但以等虛空之智海

於一切衆生處啓迷智無體相

能隨等法界虛空界之大用故豈將十地之位諸菩薩

以出入三昧有所推求云何得見是故如來爲諸菩薩說

幻術文字求其體相有可得不

求幻之心尙不可得如何有彼幻相可求

是故將出入三昧及以求心而求普賢大用無依善巧智身

了無可得是故敎諸菩薩□生想念

殷勤三禮普賢菩薩方以神通力如應現身

明智身不可以三昧處所求爲智體無所住

無所依故若想念願樂卽如應

現化無有處所依止故猶如谷響但有應物之音

若有求卽無有處所可得佛言

普賢菩薩今現在此道場衆會親近我住初無動移者

明以根本智性自無依名爲現在此道場故

爲能治有所得諸見蘊故以無□總別同異普光明智

與十方一切諸佛大用體同名爲衆會故

無邊差別智海一時等用不移根本智體無依住智名爲親近我住初無移故

宗鏡錄卷第四十三

丁未歲分司大藏都監開板

宗鏡錄卷第四十四

慧日永明寺主智覺禪師延壽集

夫若談心佛唯唱性宗者則擧一攝諸

不論餘義今何背已述敎迷宗答夫論至敎

皆爲未了之人從上稟承無不指示

如忠國師臨終之時學人乞師一言師云敎有明文

依而行之卽無累矣吾何言哉

如斯殷勤眞實付屬豈局已見生上慢心

終不妄斥如來無上甘露不可思議大悲所熏金口所宣難思聖敎如云依而行之者且依何旨趣

不可是依文字語句而行不可是依義路道理而行

直須親悟其宗不可輒生孟浪

若決定信入者了了自知何須他說聞甚深法

如淸風屆耳今只爲昧性徇文之者

假以言詮方便開示

直指出六根現用常住無生滅性與佛無異親證現知分明無惑免隨言語之所轉

不逐境界之所流今於六根之中

且指見聞二性最爲顯現可驗初心

疾入圓通同歸宗鏡且見性者當見之時卽是自性

以性遍一切處故不可以性更見於性

分明顯露絲毫不隱古敎云摩尼殿有四角

一角常露祖師云眼門放光照破山河大地

又歌云應眼時若千日萬像不能逃影質

凡夫只是未曾觀何得自輕而退屈

是知顔貌雖童□見性未曾虧明暗自去來

靈光終不昧則是現今生滅中指出不生滅性

方知窮子衣中寶乃輪王□&C-E;珠貧女室中金

是如來藏中物何假高推極聖自鄙下凡

一向外求不能內省&C-A;功多劫違背己靈

空滯行門失本眞性所以首楞嚴經云佛告阿難

若汝見時是汝非我見性周遍非汝而誰

云何自疑汝之眞性性汝不眞取我求實

故知明暗差別是可還之法眞如妙性

乃不遷之門若隨物觀局大小之所在若約性見

絶器量之方圓見性卽成如來於一毛端

建十方之寶刹徇物卽爲凡庶向眞空&C-E;

現六趣之□牢變易在人一性無異

迷悟由己萬法不遷如經云波斯匿王起立白佛

我昔未承諸佛誨&C-B;見迦□延毘羅□子咸言

此身死後斷滅名爲涅槃

我雖値佛今猶狐疑云何發揮證知此心不生滅地

今此大衆諸有漏者咸皆願聞佛告大王

汝身現存今復問汝汝此肉身爲同金剛常住不朽

爲復變壞世尊我今此身終從變滅佛言大王

汝未曾滅云何知滅世尊

我此無常變壞之身雖末曾滅我觀現前念念遷謝新新不住

如火成灰漸漸消殞殞亡不息

決知此身當從滅盡佛言如是大王汝今生齡已從衰老

顔貌何如童子之時世尊

我昔孩孺膚□潤澤年至長成血氣充滿而今頹齡迫於衰□

形色枯悴精神昏昧髮白面皺逮將不久

如何見比充盛之時佛言大王

汝之形容應不頓朽王言世尊變化密移我誠不覺

寒暑遷流漸至於此何以故我年二十

雖號年少顔貌已老初十年時三十之年又衰二十

于今六十又過于二觀五十時宛然强壯

世尊我見密移雖此□落其間流易且限十年

若復令我微細思惟其變寧唯一紀二紀

實爲年變豈唯年變亦兼月化何直月化

兼又日遷沈思諦觀刹那刹那念念之間

不得停住故知我身終從變滅佛言大王

汝見變化遷改不停悟知汝滅

亦於滅時知汝身中有不滅耶波斯匿王合掌白佛

我實不知佛言我今示汝不生滅性大王

汝年幾時見□河水王言我生三歲

慈母□我謁耆婆天經過此流爾時卽知是□河水佛言

大王如汝所說二十之時衰於十歲乃至六十

日月歲時念念遷變則汝三歲見此河時

至年十三其水云何王言如三歲時宛然無異

乃至于今年六十二亦無有異佛言

汝今自傷髮白面皺其面必定皺於童年

則汝今時觀此□河與昔童時觀河之見有童□不

王言不也世尊佛言大王汝面雖皺

而此見精性未曾皺皺者爲變不皺非變

變者受滅彼不變者元無生滅

云何於中受汝生死而猶引彼末伽梨等都言此身死後全滅

王聞是言信知身後捨生趣生與諸大衆

踊躍歡喜得未曾有

又如衆生八識之中前眼耳鼻舌身等五根及第八識俱緣現量

得諸法之自性不帶一切名言

又無二種計度分別隨念分別卽現前不生滅

若六七二識落在比非二量及具計度隨念分別

卽念念常生減亦是於生滅中有不生滅性已上經文

此是因□王示疑寄破外道斷見有此方便

分別生滅不生滅二性

若不執斷常見性之人則八識心王同一眞性

皆是實相無有生滅如大智度論云當知色生時但是空生

色滅時但是空滅中觀論偈云無物從緣起

無物從緣滅起唯諸緣起滅唯諸緣滅

故知萬法旣不從緣生亦不非緣生

又不空亦不生空亦不生何者若一切法是不空者

卽無有生以無自性空故方能隨緣成諸幻有

若一切法是空者亦無有生以無自體故

無有生相旣無有生亦無有滅如論偈云

果不空不生果不空不滅以果不空故

不生亦不滅果空故不生果空故不滅

以果是空故不生亦不滅但隨心現畢竟無生

如首楞嚴經云佛言善男子我常說言

色心諸緣及心所使諸所緣法唯心所現

汝身汝心皆是妙明眞精妙心中所現物

云何汝等遺失本妙圓妙明心寶明妙性

認悟中迷晦昧爲空空晦昧中結暗爲色色雜妄想

想相爲身聚緣內搖趣外奔逸昏擾擾相以爲心性

一迷爲心決定惑爲色身之內

不知色身外□山河虛空大地咸是妙明眞心中物

譬如澄淸百千大海棄之

唯認一浮□體目爲全潮窮盡瀛渤汝等卽是迷中倍人

如我垂手等無差別如來說爲可憐愍者如上所說

見性周遍湛然似鏡常明

如空不動萬像自分出沒一性未曾往還但隨生滅之緣

遺此妙明之性是以一切祖敎皆指見性識心

不從生因之所生唯從了因之所了

相&C-;易辯性密難明隨轉處而莫知

在照時而方了如今不見者皆被三惑心牽六塵境換

不知境元是我□成主被客迷

但能隨流得性之時自然無惑復有云

般若唯以心神契會以心傳心方成密付

不可以言跡事相而求者此是爲未入人顯宗破執

恐取相背心情求意解故有是說若融會而論

則隨緣體妙卽相□眞且如正見相時是誰見相

以六塵鈍故名不自立相不自施

以六根利故强自建立而爲緣對

若能了境本寂識自無生則入平等眞空方稱究竟見性耳

故云見性周遍非汝而誰聞性者

卽今聞性具三眞實文殊簡出現證可知

觀音入門圓通立驗非從行得不墮有爲豈假功成

本來如是首楞嚴經偈云譬如人靜居

十方俱擊鼓十處一時聞此則圓眞實

目非觀障外口鼻亦復然身以合方知

心念紛無緖隔垣聽音響遐邇俱可聞五根所不齊

是則通眞實音聲性動靜聞中爲有無

無聲號無聞非實聞無性聲無旣無滅

聲有亦非生生滅二圓離是則常眞實釋曰

此是直說如今一切衆生日用現行聞性三眞實之理一圓眞實二通眞實三常眞實

一圓眞實者以聞性遍一切處

十方聲塵應時無有前後以同時周遍一一皆不出自性

如水起波波不離水以聲處全聞聞外無法

卽是本聞自具圓通之性非待證聖方有斯事

故法華經偈云父母所生耳淸淨無瑕穢

以此常耳聞三千世界聲又云持是法華者

雖未得天耳但用所生耳功德已如是

二通眞實者且眼根見性雖卽洞然能觀前而不觀後

鼻舌身等三根皆以合中知

因能所而生起若意知根所緣不定念念遷移故

五根所不齊唯耳根圓通無□聽響之際

任隔□而遠近俱聞妙應之時無揀擇而大小咸備

故高城和尙歌云應耳時若幽谷

大小音聲無不足十方鐘鼓一時鳴靈光運運常相續

則處凡身而不減居聖體而非增常現常通

塵勞不能匿其神彩非間非斷

天魔不能挫其威光不壞緣生之耳根圓具一靈之妙性

三常眞實者音聲性動靜者

動靜是音聲之體性於聞中似有似無若無聲時號無聞

非實聞無性以聞性常在若聞性隨聲塵滅

則前聲滅時後聲不合更聞故知聲塵自無

聞性非滅聲塵自有聞性非生

又非唯聞性無生返觀聲塵亦無生滅

以從緣而起自體全無如華嚴論云一切諸法猶如谷響

楞嚴疏□云如谷中無聲無聲卽無響

法界中皆無聲一切聲皆是妄心

妄心不動時皆無妄想以有差別心執受卽有聲

四大如枯木卽本無聲皆緣執故

諸大菩薩不以音聲聽法是知聲塵本無皆因執有情消執喪

萬法本虛有無旣虛生滅何有

則知我性與如來性無異一切世間法卽是佛法故經云

是法住法位世間相常住

如繒陳那因聲悟道妙音密圓古釋云若有能所

未得名密悟四諦理推能聞及所聞皆是自心

心卽是本覺光明圓照法界始覺智心亦圓照法界

卽是因聲得悟一切衆生依此觀亦得解脫

若聞聲可意不可意生憎愛便被聲縛

但觀心海中是聲出處以心海元無有相

心雖含聲聲亦無相無相卽於一切聲中而得解脫

故知無法不心無心不法如是明達

則於一切諸法不合不散無縛無脫矣故佛告阿難

汝學多聞未盡諸漏心中徒知顚倒所因

眞倒現前實未能識恐汝誠心由未信伏

吾今試將塵俗諸事當除汝疑

卽時如來&C-B;羅&C-B;羅擊鐘一聲問阿難言汝今聞不

阿難大衆俱言我聞鐘歇無聲佛又問言汝今聞不

阿難大衆俱言不聞時羅&C-B;羅又擊一聲

佛又問言汝今聞不阿難大衆又言俱聞

佛問阿難汝云何聞云何不聞

阿難大衆俱白佛言鐘聲若擊則我得聞擊久聲消

音響雙絶則名無聞如來又&C-B;羅&C-B;羅擊鐘

問阿難言爾今聲不阿難言聲少選聲消

佛又問言汝今聲不阿難大衆答言無聲

又頃羅&C-B;羅更來撞鐘佛又問言爾今聲不

阿難大衆俱言有聲佛問阿難汝云何聲

云何無聲阿難大衆俱白佛言鋪聲若擊

則名有聲擊久聲消音響雙絶則名無聲

佛語阿難及諸大衆汝今云何自語矯亂

大衆阿難俱時問佛我今云何名爲矯亂佛言

我問汝聞汝則言聞又問汝聲汝則言聲

唯聞與聲報答無定如是云何不名矯亂阿難

聲消無響汝說無聞若實無聞

聞性已滅同于枯木鐘聲更擊汝云何知知有知無

自是聲塵或無或有豈彼聞性爲汝有無

聞實云無誰知無者是故阿難

聲於聞中自有生滅非爲汝聞聲生聲滅

令汝聞性爲有爲無汝尙顚倒或聲爲聞

何怪昏迷以常爲斷

終不應言離諸動靜閉塞開通說聞無性如重睡人眠熟床枕

其家有人於彼睡時□練□米其人夢中聞□□聲別作他物

或爲擊鼓或復撞鐘卽於夢時

自怪其鏡爲石木響於時忽寤□知杵音

自告家人我正夢時惑此春音將爲鼓響阿難是人夢中

豈憶靜搖開閉通塞其形雖寐聞性不昏

縱汝形消命光遷謝此性云何爲汝消滅

楞嚴疏云擊鐘以辯眞妄者卽聞性而可眞

擧聲塵而辯妄若因聲有聞此聞不離聲

若離聲有聞此是眞聞汝今但執隨聲之聞

此聞不離於聲只合是聲不合是聲

若眞聞性如水不滅聲塵如風鼓水成波

故有聞相聲塵不起聞相卽無而聞性不滅

以性不滅聲塵若來還有聞相

如水不滅若風動時卽有波相如色眞性遍十方界

隨心感現則有色相此之聞性亦復如是

故知不認自體□常之聞性□徇聲塵生滅之聞相

遂乃聞讚而生喜聞毁而起瞋以迷本聞故

隨聲流轉故文殊云衆生迷本聞循聲故流轉

阿難縱强記不免落邪思

豈非隨所淪旋流獲無妄又云旋汝倒聞機返聞聞自性

性成無上道圓通實如是如今以聲爲聞

背心循境豈不是倒聞之機若能旋聲塵之有流

復本聞之無妄則是返聞自性得本歸原

內滅□根外消塵境能所旣脫本覺道成

寂照圓通眞實如是所以佛告阿難

以諸衆生從無始來循諸色聲逐念流轉

曾不開悟性淨妙常不循所常逐諸生滅

由是生生雜染流轉若棄生滅守於眞常常光現前

根塵識心應時消落想相爲塵識情爲垢二俱遠離

則汝法眼應時淸明云何不成無上知覺

是以若了聞性卽成正覺於是心境雙融動靜

俱泯如觀音言

彼佛敎我從聞思修入三摩地初於聞中入流亡所所入旣寂

動靜二相了然不生如是漸增聞所聞盡

盡聞不住覺所覺空空覺極圓空所空滅

生滅旣滅寂滅現前忽然超越世出世間

十方圓明獲二殊勝一者上合十方諸佛本妙覺心

與佛如來同一慈力

二者下合十方一切六道衆生與諸衆生同一悲仰

是以初從聞性入時先亡動靜聲塵之境次亡能聞所聞之心

旣心境俱亡又不住無心境

及能覺所覺之智則覺智俱空此空亦空方成圓覺

故云空覺極圓空所空滅始盡生滅之原

到寂滅本妙覺心之地如起信論云

一切諸法皆由妄念而有差別若離妄念則無境界差別之相

故知妄念空而根境謝識想消而塵垢沈

則法眼應時淸明常光了然頓現

見聞本性旣爾諸根所現亦然故經云

六自在王常淸淨故又首楞嚴經偈云一根旣返原

六根成解脫見聞如幻□三界若空華

聞復□根除塵消覺圓淨淨極光通達

寂照含虛空□來觀世間猶如夢中事但以未覺悟

前於染淨中有一毫見聞取捨之處

皆在三界無明長夜生死夢中□得見性便同覺後

自覺覺他故名爲佛又此自心之性

遍一切處隨處得入非獨見聞

或意消香界而入圓通或心開塵境而證法忍或入水觀而達性

或審風力而悟宗或刺是疼痛而純覺遺身

或了心無際而入佛知見

或觀煖觸而成火光三昧或演法音而降伏魔怨

當此大悟之時終不見有一境可生一言可執

今只爲迷性徇文背心求道者假以言說指歸自心

從此一向內觀捨詮究理斯則豈不是因言悟道藉敎明宗爲此之人不無利益

遂使初心學者信有所歸便能息外馳求□光反照

頓見自己了了明心如正飮醍□親開寶藏

方悟隨言之失深□背己之愆故阿難等

因世尊開示自性之後發自慶言

消我億劫顚倒想不歷僧祇獲法身

故能不動塵勞現身成佛祖佛言敎有如是不可思議之力

爲是廣大無邊法利故所以具引全文佛語爲證

云何反有背己之言論文之□乎

若不觀心內證法律禪師等各有十種過患

如像法決疑經云三師破壞佛法略各有十過

一法師十過者一但外求文解而不內觀修心

釋論云有論而無慧所說不應受

二不融經息諍趣道但執己非他

我慢自高不識見心苦集三不遵遺囑不依念處修道不依木叉住

非佛弟子四經云非禪不慧偏慧不禪

一翅一輪豈能遠運

五法本無說說破貪求名利弘宣寧會聖旨六貴耳入口出何利於己

經云如人數他寶自無半錢分

無行而宣何利於他八又多加水乳無道之敎

敎誤後生九四衆失眞法利轉就□□

十非但不能光顯佛法亦乃破於佛法也

禪師十過者一經云假名阿練若納衣在空閑

自謂行眞道好說我等過二者恃行陵他

不識戒取苦集煩惱三無慧修定盲禪無目

寧出生死也四不遵遺囑不依念處修道

不依木叉而住非佛弟子五無慧之禪多發鬼定

生破壞佛法死墮鬼道六名利坐禪

如扇提羅死墮地獄七設證得禪卽墮長壽天難

八如水乳禪敎授學徒紹三塗種子

九四衆不霑眞法之潤轉就□□

十非止不能光顯三寶亦乃破佛法也律師十過者

一但執外律不識內戒故被淨名訶

二執律名相諍計是非不識見心苦集

三然戒定慧相資方能進道但律不慧不禪何能進道四弘在名譽

志不存道果在三塗五不遵遺囑

不依念處修道不依木叉而住

六執律方便小敎以爲正理而障大道七師師執律不同弘

則多加水乳八不依聖敎傳授誤累後生

九四衆不霑眞法轉就□□十非止不能光顯三寶

亦乃破佛法也是知若不觀心

具如上之大失如大智度論云菩薩摩訶薩

若欲不空食國中之施者當學般若波羅蜜

又寶梁經云若學大乘佛法者受施主搏食

如須彌山受施主衣可敷大地如不學者

若未墮僧數十方無唾地處維摩經亦云敬學如師

□起學心便有爲人天之分或聞宗鏡一句

定成佛無疑故法華經云若有聞是法

無一不成佛唯除未聞者盲冥不信人

若已聞者皆是□因旣受衣珠曾親佛會

不可放逸須志披尋忽遇緣差空無所得

所以瑜伽論云不緩加行中又能如是勇猛精進

謂我今定當趣證所應證得不應慢緩

何以故我有多種橫死因緣

所謂身中或風或熱或痰發動或所飮食不正消化住在身中

或宿食病

或爲於外蛇□□□百足等類諸惡毒蟲之所□□

或復爲人非人類等之所驚恐因斯夭沒於如是等諸橫死處

□常思惟修無常想住不放逸

由住如是不放逸故□自思惟我之壽命

□得更經七日六日五日四日三日二日一日一時半時須臾

或經食頃或從入息至於出息

或從出息至於入想乃至存活經爾所時

於佛聖敎精勤作意修習瑜伽劑爾所時於佛聖敎

我當決定多有所作如是名爲不緩加行問

義學多樂聽讀禪宗唯精內觀

然敎觀二門闕一不可若但觀心而不尋敎

墮闇證上慢之愚若但尋敎而不觀心受執指數寶之□

有不達者遞相是非今宗鏡廣搜祖敎意足

請爲微細開□以決深疑答

敎觀難明須分四句如云一敎門非理門敎是能通

理是所通能所異故二理門非敎門

吾聞解脫之中無有言說故三敎門卽理門

文字卽解脫故四理門卽敎門

解脫卽文字故又以門對敎四句分別一得敎不得門

文字法師是二得門不得敎觀慧禪師是

三得門復得敎聞慧法師是四門敎俱不得

假名阿練若是又或隨方便之詮則執權害實

若達團頓之敎則了實開權執權則敎觀兩分

了實則人法一旨人法一旨則境智俱冥

敎觀兩分則信法雙現信法雙現則有觀有聞

境智俱冥則無內無外

斯乃隨根利鈍有此開遮若能就旨圓融自無取捨

則塵塵合道信行同法行之機念念歸宗

敎門等觀門之旨如是則無一心可照誰執觀門

無一法可聞孰論敎道方入宗鏡與此相應

未達斯門終成隔□

且敎中具述有二種修行人一是信行二是法行薩婆多明

此二人位在見道因聞入者是爲信行因思入者

是爲法行曇無德云位在方便自見法少

憑聞力多後時要須聞法得悟名爲信行

憑聞力少自見法多後時要須思惟得悟

名爲法行止觀云若論利鈍者法行利

內自觀法故信行鈍藉他聞故又信行利

一聞卽悟故法行鈍歷法觀察故或俱利

或俱鈍信行人聞慧利修慧鈍

法行人修慧利聞慧鈍已上且約三師所說自然不可偏執

觀心與敎道定據聽學與坐禪

今若得一心萬邪滅矣則何心而非敎

若一聞千悟獲大總持則何敎而非心

何敎而非心則心外無法何心而非敎則法外無心

更約智者大師對法行二人以止觀安心

隨四悉檀意以逗機宜俱令入道師卽問言

汝於定慧爲志何等其人若言我聞佛說善知識者

如月形光漸漸圓著又如梯&C-FB;漸漸增高

巧說轉令心得道大因緣志欣渴飮如犢逐母

當知是則信行人也若言我聞佛說

明鏡若不動色像自分明淨水無波魚石自現

欣捨惡覺如棄重擔當知是則法行人也

旣知根性於一人所八番安心□善男子

無量劫來飮狂散毒馳逐五塵昇沈三界

猶如猛風吹兜羅□大熱沸□煮豆昇沈從苦至惱

從惱至苦何不息心達本以一其意

意若一者何事不苦集得一則不輪□

無明得一不至於行乃至不至老死□折大樹

畢故不造新八弊得一則度彼岸唯此爲快

善巧方便種種因緣種種譬喩廣讚於止

發悅其情是名隨樂欲以止安心也又善男子

如天亢早河池悉乾萬卉□枯百穀零落

娑伽羅王七日構雲四方&C-D;雨大地霑洽

一切種子皆萌芽一切根株皆開發

一切枝葉皆鬱茂一切華果皆敷榮人亦如是

以散逸故應生善不復生已生善還退失

禪定河乾道品樹滅萬善□枯百福殘悴

因華道果不復成熟若能閑林一意內不出外不入

靜雲興也發諸禪定卽是降雨也

功德叢林煖頂方便眼智明覺信忍順忍無生寂滅忍

乃至無上菩提悉皆剋獲

善巧方便種種緣喩廣讚於止生其善根

是名隨便宜以止安心也又善男子夫散心者惡中之惡

如無鉤醉象□壞華池穴鼻駱駝□倒負馱

疾於□電毒逾蛇舌重沓五□埃□曜靈

睫近□遠俱皆不見若能修定

如密室中燈能破巨闇金□抉膜空色朗然

一指二指三指皆了大雨能淹□塵大定能靜狂逸

止能破散虛妄滅矣善巧方便種種緣喩

廣讚於止破其睡散是名對治以止安心也

又善男子心若在定能知世間生滅法相

亦知出世不生不滅法相如來成道猶尙樂定

況諸凡夫有禪定者如夜見電光卽得見道

破無數億洞然之惡乃至得成一切種智

善巧方便種種緣喩廣讚於止卽會眞如

是名隨第一義以止安心也

其人若言我聞寂滅都不入懷若聞分別聽受無厭卽應爲說

三惡燒然駝驢重楚餓鬼飢渴不名爲苦

癡闇無聞不識方隅乃是大苦多聞分別樂

見法法喜樂以善攻惡樂無著阿羅漢

是名爲最樂從多聞人聞甘露樂如敎觀察知道

遠離坑□直去不□善巧方便種種緣喩

廣讚於觀發悅其情是名隨樂欲以觀安心

又善男子月開蓮華日興作務商應隨主

彩□須膠□不遇火無須臾用

盲不得導一步不前行無觀智亦復如是

一切種智以觀爲根本無量功德之所莊嚴

善巧方便種種緣喩廣讚於觀生其功德

是名隨便宜以觀安心又善男子智者識怨怨不能害

武將有謀能破强敵非風何以卷雲

非雲何以遮熱非水何以滅火非火何以除闇

析薪之斧解縛之刀豈過智慧

善巧方便種種緣喩廣讚於觀使其破惡

是名對治以觀安心又善男子井中七寶闇室甁盆

要待日明日旣出已皆得明了

須智慧眼觀知諸法實一切諸法中皆以等觀入般若波羅蜜

最爲照明善巧方便種種緣喩廣讚於觀

令得悟解是名第一義以觀安心

如是八番爲信行人說安心也其人若云

我樂息心默以復默損薄泊馱均遂至於無爲不樂分別

坐馳無益此則法行根性當爲說止汝勿外尋

但內守一攀覺流動皆從妄生

如旋火輪輟手則息洪波鼓怒風靜則澄淨名經云

何謂攀緣謂有三界何謂攀緣謂心無所得

瑞應經云其得一心者則萬邪滅矣龍樹云

實法不顚倒念想觀已除言語法皆滅

無量衆罪除淸淨心常一如是尊妙人

則能見般若夫山中幽寂神仙所讚

況涅槃澄靜賢聖尊崇佛話經云比丘在聚身口精勤

諸佛咸憂比丘在山息事安臥諸佛皆喜

況復結跏束手緘脣結舌思惟寂相心原一止

法界洞寂豈非要道唯此爲貴餘不能及

善巧方便種種因緣種種譬喩廣讚於止

發悅其心是名隨樂欲以止安心

其人若云我觀法相只增紛動善法不明當爲說止

止是法界平正良田何法不備止捨攀緣卽是檀

止體非惡卽是戒止體不動卽是忍止無間雜

卽是精進止則決定卽是禪止法亦無

止者亦無卽是慧因止會非止非不止卽是方便

一止一切止卽是願止止愛止止見

卽是力此止如佛止無二無別卽是智

止具一切法卽是□藏但安於止何用別修諸法

善巧方便種種緣喩令生善根

卽是隨便宜以止安心也若言我觀法相散睡不除者

當爲說止大有功能止是壁定八風惡覺不能入

止是淨水蕩於貪□八倒猶如朝露見陽則晞

止是大慈怨親俱愍能破□怒止是大明□

癡疑皆遣止卽是佛破除障道

如阿伽陀藥遍治一切如妙良醫□枯起死

善巧方便種種緣喩令其破惡是名對治以止安心

其人若言我觀察時不得開悟當爲說止

止卽體眞照而常寂止卽隨緣寂而常照

止卽不止止雙遮雙照止卽佛母止卽佛父

亦卽父卽母止卽佛師佛身佛眼

佛之相好佛藏佛住處何所不具何所不除

善巧方便種種緣喩廣讚於止

是爲第一義以止安心彼人言止狀沈寂非我悅樂

當爲說觀推尋道理七覺中有擇覺支八正中有正見

六度中有般若於法門中爲主爲導

乃至成佛正覺大覺遍覺皆是觀慧異名

當知觀慧最爲尊妙如是廣讚是爲隨樂欲以觀安心

若勤修觀能生信戒定慧解脫解脫知見

知病識藥化道大行衆善普會莫復過觀

是爲隨便宜以觀安心觀能破闇能照道能除怨

能得寶傾邪山竭愛海皆觀之力

是爲隨對治以觀安心若觀法時不得能所

心慮虛豁朦朧欲開但當勤觀開示悟入

是爲用第一義以觀安心

是爲八番爲法行人說安心也復次人根不定或時□轉

薩婆多明轉鈍爲利成論明數習則利此乃始終論利鈍

不得一時辯也今明衆生心行不定

或須臾而鈍須臾而利任運自爾非關根轉

亦不數習或作觀不徹因聽卽悟

或久聽不解暫思卽決是故更論轉根安心

若法行轉爲信行逐其根轉用八番悉檀而授安心

若信行轉成法行亦逐根轉

用八番悉檀而授安心得此意廣略自在說之

轉不轉合有三十二安心也自行安心者當察此心

欲何所樂若欲息妄令念相寂然是樂法行

若樂聽聞徹無明底是樂信行樂寂者

知妄從心出息心則衆妄皆靜若欲照知須知心原

心原不二則一切諸法皆同虛空

是爲隨樂欲自行安心其心雖廣分別心及諸法

而信念精進毫善不生卽當凝停莫動諸善

功德因靜而生若凝停時彌見沈寂都無進忍

當計校籌量策之令起若念念不住

如汗馬奔逸卽當以止對治馳蕩

若靜默然無記與睡相應卽當修觀破諸昏塞

修止旣久不能開發卽應修觀觀一切法無□無異

□□明利漸覺如空修觀若久闇障不除

宜更修止止諸緣念無能無所所我皆寂空慧將生

是爲自修法行八番善巧布歷令得心安

信行安心者或欲聞寂定如須彌不畏八動

卽應聽止欲聞利觀破諸煩惱如日除闇

卽應聽觀聽觀多如日□芽卽應聽止潤以定水

或聽定淹久如芽爛不生

卽應聽觀令風日發動使善法現前或時馳覺一念□住

卽應聽止以治散心或沈昏□□坐霧

卽當聽觀破此睡熟或聽止豁豁卽專聽止

或聞觀朗朗卽專聽觀是爲自修信行八番巧安心也

若法行心轉爲信行信行心轉爲法行

皆隨其所宜巧鑽硏之自行有三十二

化他亦三十二合爲六十四安心也復次信法不孤立

須聞思相資如法行者

隨聞一句體寂湛然夢妄皆遣還坐思惟心生歡喜

又聞止已還更思惟卽生禪定又聞於止還卽思惟

妄念皆破又聞止已還更思惟朗然欲悟

又聞觀已還更思惟心大歡喜

又聞觀已還更思惟生善破惡欲悟等准前可知

此乃聽少思多名爲法行非都不聽法也信行端坐

思惟寂滅欣踊未生起已聞止歡喜甘樂

端坐念善善不能發起已聞止信戒精進

倍更增多端坐治惡惡不能遣起已聞止

散動破滅端坐卽眞眞道不啓起已聞止

豁如悟寂是爲信行坐少聞多非都不思惟

前作一向根性今作相資根性

就相資中復論轉不轉亦有三十二安心

化他相資亦有三十二安心合六十四

合前爲一百二十八安心也夫心地難安違苦順樂

今隨其所願逐而安之譬如養生或飮或食適身立命

養法身亦爾以止爲飮以觀爲食藥法亦兩

或丸或散以除冷熱治無明病以止爲丸

以觀爲散如陰陽法陽則風日陰則雲雨

雨多則爛日多則□陰如定陽如慧定慧偏者

皆不見佛性八番調和貴在得意

一種禪師不許作觀唯專用止引偈云思思徒自思

思思徒自苦息思卽是道有思終不睹

又一師不許作止專在於觀引偈云止止徒自止

昏闇無所以止止卽是道

觀觀得會理兩師各從一門入以己益敎他學者不見意

一向服乳漿猶難得況復醍□若一向作解者

佛何故種種說耶天不常晴醫不專散

食不□飯世間尙爾況出世耶今隨根隨病□轉

自行化他有六十四若就三番止觀

卽三百八十四又一心止觀復有六十四

合五百一十二三悉檀是世間安心

世醫所治差已復生一悉檀是出世安心如來所治畢竟不發

世出世法互相成顯若離三諦無安心處

若離止觀無安心法若心安於諦一句卽足

如其不安巧用方便令心得安一目之羅

不能得鳥得鳥者羅之一目耳

衆生心行各各不同或多人同一心行或一人多種心行

如爲一人衆多亦然如爲多人一人亦然

須廣施法網之目補心行之鳥耳

如是委細種種安心利鈍齊收自他兼利

若有聞者頂戴修行

宗鏡錄卷第四十四

丁未歲分司大藏都監開板

宗鏡錄卷第四十五

慧日永明寺主智覺禪師延壽集

夫已上是引台敎明定慧二法安心

次依華嚴宗釋華嚴經云於眼根中入正定

於色塵中從定出示現色性不思議

一切天人莫能知於色塵中入正定於眼起定心不亂

說眼無生無有起性空寂滅無所作疏釋云

定慧雖多不出二種一事二理

制之一處無事不事定門也能觀心性契理不動

理定門也明達法相事觀也善了無生理觀也

諸經論中或單說事定或但明理定

二觀亦然或敵體事理止觀相對

或以事觀對於理定如起信論云

止一切相乃至心不可得爲止而觀因緣生滅爲觀或以理觀對於事定

此經云一心不動入諸禪

了境無生名般若是也或俱通二此經云禪定持心常一緣

智慧了境同三昧是也或二俱泯非定非散

或卽觀之定但名爲定

如觀心性名上定是也或卽定之觀但名爲觀

如以無分別智觀名般若是也或說雙運謂卽寂之照是也

所以局見之者隨□一文互相非撥偏修之者

隨入一門皆有剋證然非圓暢

今此經文巧顯無□略分五對第一對根境無□

謂觀根入定應從根出而從境出者

爲顯根境唯是一心緣起無二理性融通是故根入境出耳

境入根出亦然第二對理事二定無□

謂分別事相應入事定而入理定

欲觀性空應入理定而入事定以契卽事之理而不動故

入理卽是入事制心卽理之事而一緣故

入事卽是入理而經文但云入正定

不言事理及乎出觀境中卽云分別色相斯事觀也

根中卽云性空寂者理觀也

亦合將根事對於境理以辯無□第三對事理二觀無□

謂欲分別事相應從事觀起而反從理觀起

以所觀之境旣眞俗雙融法界不二故

分別事智卽是無生之智二觀唯是一心故

亦應將境事理對根事理以辯無□第四出入無□

以起定卽是入定故起定而心不亂

若以事理相望應成四句謂事入事起事入理起

理入理起理入事起若以根境相望又成四句

謂根事入境事起等一一思之皆有所由

又或以理觀對於事止謂契理妄息也

或事觀對於理寂謂無念知境也或事觀對於事寂

謂觀於一境心不動搖也

或理觀對於理寂亡心照極也如百門義海云明出入定者

謂見塵性空十方一切眞實之理名爲入定也

然此見塵無性空理空時乃是十方之空也

何以故由十方之心見於一塵

是故全以十方爲塵定亦不□事相宛然是故起與定俱

等虛空界但以一多融通同異無□

是故一入多起多入一起差別入一際起

一際入差別起皆悉同時一際成立無有別異

當知定卽起起卽定一與一切同時成立

出入無□也第五對二利體用無□

謂於深根起定心不亂是體也自利也而不□理舒於廣境

是用也人天不能知利他也良以

體用無二故自利卽是利他

此上十義同爲一聚法界緣起相卽自在菩薩善達作用無□

又經且約根境相對亦應境境相對

謂色塵入正受聲香三昧起復應根根相對

謂眼根入正受耳根三昧起等云色性難思等者

卽色等總持是色陀羅尼自在佛等

亦應云分別眼性難思有眼陀羅尼自在佛等

又眼中云性空寂滅卽眼之度門眼等本淨

亦應云色等度門色等本淨

不唯取相爲染無心爲淨而已也

又以智論三觀束之分別色相等是假名觀也性空寂滅是空觀也

此二不二色性難思中道觀也三無前後

皆是一心上來無□深妙難思

始學之流如何趣入今當總結但能知事理無□根境一如

念慮不生自當趣入是以事中卽理何曾有□

心外無境念自不生如是則入宗鏡之一心

成止觀之雙運方能究竟定慧莊嚴

自利利他圓無盡行又若心不安人在三界內

未入止觀門非習學之者情牽萬境意起百思

投五欲旋火之輪未曾略暇陷五濁□牢之處

何省暫離塵網千重密密而常籠意地

愛繩萬結條條而盡繫情田聳高阜於慢山

橫遮法界洶長波於貪海呑盡欲流

若蟻聚峰□攀緣役役如鼠偸狗竊結□營營

八苦之焰長燒二死之河□沒

輪□生滅苦惱榮纏皆是不能自安心耳

今爲於生死長夜無明塵勞三界大夢之中獨覺悟人制開愛網

欲透苦原將求如來大寂滅樂者

如前所述安心之門直下相應無先定慧

定是自心之體慧是自心之用定卽慧故體不離用

慧卽定故用不離體雙遮則俱泯

雙照則俱存體用相成遮照無□此定慧二法

修行之要祖佛大旨經論同詮所以法華經云

以禪定智慧力得法國土又云定慧力莊嚴

以此度衆生華嚴經頌云衆生惑見□隨縛

無始稠林未除□與志共俱心□生

常相羈繫不斷絶但唯妄想非實物

不離於心無處所禪定境排仍退轉金剛道滅方畢竟

大涅槃經云定慧等學明見佛性又云

先以定動後以智拔大智度論云禪定爲父

智慧爲母能生一切導師又云以業力故入生死

以定力故出生死故云禪非智無以窮其寂

智非禪無以發其照何者謂禪無智但是事定

若得智慧觀於心性卽爲上定

若智不得禪乃爲散善分別

慧若有定如密室燈寂而能照離動分別成實慧故

若定慧雙運動寂融通則念念入三昧之門寂寂運無涯之照

如上種種開示種種證明如是調停

如是剖析削繁簡要去僞存眞以無數萬億諸方便門

皆令一切含生盡入此宗鏡如囊中有寶

不探示之誰有知者猶室中金藏未遇智人

何由發掘若珠蔽內衣&C-E;弗因親友所示

爭致富饒似窮子之家珍非長者之誘引

曷能承紹設或明了信入無疑更在當人

餘習直取相應一切時中不得忘照剋己成自量生熟各逐便宜此是修定時

餘習直取相應一切時中不得忘照此是修慧時若掉散心須行三昧若□沈意宜啓慧門

餘習直取相應一切時中不得忘照若處見修位中此是行時非是證時

餘習直取相應一切時中不得忘照若居究竟卽內此是證時非是行時

餘習直取相應一切時中不得忘照不可如二乘&C-CB;&C-CB;取證沈實際之海溺解脫之坑

餘習直取相應一切時中不得忘照又不可□無聞比丘妄指無生求昇反墜

餘習直取相應一切時中不得忘照似苦行外道唯投見網期悟遭迷

餘習直取相應一切時中不得忘照斯定慧門是眞修路照宗門之皎日泛覺海之迅航

餘習直取相應一切時中不得忘照駕大白牛車之二輪昇第一義天之兩翼

餘習直取相應一切時中不得忘照等學而明見佛性莊嚴而可度衆生爲法國土之王

餘習直取相應一切時中不得忘照因玆二力出生死海之底全假雙修

餘習直取相應一切時中不得忘照散妄亂而似風吹雲破愚闇而如日照世

餘習直取相應一切時中不得忘照動邪見之深刺拔無明之厚根爲大覺海之陰陽

餘習直取相應一切時中不得忘照作寶華王之父母備一乘之基地

餘習直取相應一切時中不得忘照堅萬行之垣牆以此相應能入宗鏡

餘習直取相應一切時中不得忘照前據台敎明五百番安心法門皆爲逗機對病施藥

餘習直取相應一切時中不得忘照今依祖敎更有一門最爲省要所爲無心

餘習直取相應一切時中不得忘照何者若有心則不安無心則自樂故先德偈云

莫與心爲伴無心心自安若將心作伴

動卽被心□法華經云破有法王出現世間

淨名經云除去所有唯置一床卽是除妄心之有

外境本空以心有法有心空境空

故起信論云是故當知一切世間境界之相

皆依衆生無明妄念而得建立

如鏡中像無體可得唯從虛妄分別心轉心生則種種法生

心滅則種種法滅故是以但得無心境自不現

旣無對待逆順何生以逆境故

生瞋惱强賊干懷以順境故

牽愛情華箭入體能令心動故稱不安今若無心坦然無事

則萬機頓赴而不撓其神千難殊對而不干其慮

所以阿難執有而無據七處茫然二祖體無

而自安言下成道若不直了無心之旨

雖然對治折伏其不安之相常現在前若了無心

觸途無滯絶一塵而作對何勞遣蕩之功

無一念而生情不假忘緣之力

又無心約敎有二一者澄湛令無二者當體是無

澄湛令無者則是攝念安禪□消覺觀

虛襟靜慮漸至微細當體是無者則直了無生

以一念起處不可得故經云一念初起無有初相

是眞護念寶藏論云夫離者無身微者無心

無身故大身無心故大心

大心故則智周萬物大身故則應備無窮是以執身爲身者

則失其大應執心爲心者則失其大智

故千經萬論莫不說離身心破於執著乃入眞實

譬如金師銷&C-;取金方爲器用若有身者

則有身□有身□故則法身隱於形&C-;之中

若有心者則有心□有心□故

則眞智隱於念慮之中故大道不通妙理沈隱

六神內亂六境外緣晝夜惶惶無有止息矣夫不觀其心者

而不見其微不觀其身者而不見其離

若不見其離微者則失其道要故經云

佛說非身是名大身心亦如是

此謂破權歸實會假歸眞譬如金師銷&C-;取金方爲器用

滅相混融以通大冶大冶者謂大道此大道冶中

造化無窮流出萬宗若成若壞體無增減

故經云有佛無佛性相常住所言混融相者

但爲愚夫著相畏無相也所以說相者

爲彼外道著於無相畏有相所以說中道者

欲令有相無相不二也此皆破執除疑言非盡理

若復有人

了相無相平等不二無取無捨無彼無此亦無中間則不假聖人言說理自通也

如上所述皆爲有心成障

若乃無心自然合道卽是離其妄心眞心不動

如釋摩訶衍論云離心緣相者心量有十一者眼識心

二者耳識心三者鼻識心四者舌識心

五者身識心六者意識心七者末那識心

八者阿賴耶識心九者多一識心十者一一識心

如是十中初九種心不緣眞理後一種心

得緣眞理而爲境界今據前九作如是說

離心緣相本有契經中作如是說

甚深眞體非餘境界唯自所依緣爲境界故楞伽經云

非心之心量我說爲心量者謂以非心量

爲遣心量若以非心量爲是斯卽心量

今謂非心量卽不思議之心量者不□心量故

如華嚴經云菩薩住是不思議卽非心量

於中思議不可盡卽之心量以二相卽奪故

思與非思俱寂滅又云於非心處示生於心者

人多誤解情作非情非情作情

若執於非心處示生於心是非情爲情者旣言示生

非眞無情爲有情矣大寶積經云佛言文殊

汝入不思議三昧耶文殊師利言不也世尊

我卽不思議不見有心能思議者云何而言

入不思議三昧我初發心欲入是定而今思惟

實無心相而入三昧如人學射久習則巧

後雖無心以久習故箭發皆中我亦如是

初學不思議三昧繫心一緣若久習成就

更無心想□與定俱又先德云一念妄心□動

卽具世間諸苦如人在荊棘林

不動卽刺不傷妄心不起□處寂滅之樂

一念妄心□動卽被諸有刺傷故經云有心皆苦

無心乃樂當知妄心不起始合法身寂滅樂也問

本自無心妄依何起答

爲不了本自無心名妄若知本自無心卽妄無所起眞無所得

問何故有心卽妄無心卽無妄答

以法界性空寂無主宰故有心卽有主宰

有主宰卽有分劑無心卽無主宰無主宰卽無分劑

無分劑卽無生死問無心者爲當離心是無心

卽心得無心答卽心得無心問

卽心是有心云何得無心答不壞心相而無分別問

豈不辯知也答卽辯知無能所是無心也

豈渾無用始是無心譬如明鏡照物豈有心耶

當知一切衆生□自無心心體本來常寂

寂而常用用而常寂隨境鑒辯

皆是實性自爾非是有心方始用也

只謂衆生不了自心常寂妄計有心心便成境

以卽心無心故心垣是理卽理無理故理□是心

理□是心故不動心相心□是理故不得心相

不得心相故卽是衆生不生

不動心相故卽是佛亦不生以生佛俱不生故卽凡聖

常自平等法界性也純一道淸淨更無異法

當知但有心分別作解之處俱是虛妄猶如夢中

若未全覺所見纖毫亦猶是夢中事但得無心

卽同覺後絶諸境界

但有一微塵可作修證不思議解處俱不離三界夢中所見經云

無有少法可得佛卽授記無生義云

不退轉天子言此佛土未曾思惟分別於我見與不見

我亦不思惟佛土見與不見

故知諸見從有心而生佛土無心故不見天子

天子有心而不生念故言不見佛土便成不異

故知有心無心俱空融大師云鏡像本無心

說鏡像無心從無心中說無心人說有心

說人無心從有心中說無心有心中說無心是末觀

無心中說無心是本觀衆生計有身心

說鏡像破身心衆生著鏡像說畢竟空破鏡像

若知境像畢竟空卽身心畢竟空假名畢竟空

亦無畢竟空若身心本無佛道亦本無

一切法亦本無本無亦本無若知本無亦假名

假名佛道佛道非天生亦不從地出

直是空心性照世間如日智論問曰若知心不可見

佛何以故說如實知不可見心答曰

有坐禪人憶想分別見是心如淸淨珠中縷

觀白骨人中見心次第相續生或時見心在身

或見在緣如無邊識處但見識無量無邊

破如是等虛妄故佛言如實知衆生心

衆生心自相空故無相相復次佛以五眼觀此心不可得

肉眼天眼緣色故不見慧眼緣涅槃故不見

初學法眼分別知諸法善不善有漏無漏等

是法眼入實相中則無所分別如先說

一切法無知者無見者是故不應見

佛眼觀寂滅相故不應見乃至不如凡夫人憶想分別見

復次五眼因緣和合生皆是作相虛□不實

佛不信不用是故言不以五眼見又問曰

舍利弗知心相常淨何以故問答曰

以菩薩發阿□多羅三□三菩提心深入深著故

雖聞心畢竟空常淸淨猶憶想分別取是無心相

以是故問是無心相心爲有爲無

若有云何言無心相

若無何以讚歎是無等等心當成佛道須菩提答

是無心相中畢竟淸淨有無不可得不應難舍利弗復問何等是無心相

須菩提答畢竟空一切諸法無分別

是名無心相此無心相是卽心無心非待斷滅

如經云若有衆生能觀一切妄念無相

則爲證得如來智慧又且無心者

不得作有無情見之解若將心作無此卽成有

若一切處無心如土木瓦礫此成斷滅皆屬意根强

知妄識邊事是以稱不思議定者

以有無情見不及故又澄湛是事當體是理

事有顯理之功亦有覆理之義理有成事之力

亦有奪事之能各取則兩傷□觀則俱是

何謂顯理若妙性未發須假事行助顯莊嚴

如水澄淸魚石自現何謂成事若功行未圓

必仗理觀引發開導何謂覆理

若一向執事坐禪反迷己眼未識玄旨徒勞念靜何謂奪事

若天眞頓朗如日消□何須調心收攝伏<>

故經偈云若學諸三昧是動非是禪

心隨境界流云何名爲定

是以不可執一執二定是定非但臨時隨用圓融得力自□深淺

若也歸宗順旨則理事雙消心境俱亡

定慧齊泯如永嘉集云以奢摩他故雖寂而常照

以毘婆舍那故雖照而常寂

以優畢叉故非照而非寂照而常寂故說俗而卽眞

寂而常照故說眞而卽俗

非寂而非照故杜口於毘耶斯則不唯言語道斷亦乃心行處滅

所以圓覺經云有作思惟從有心起

皆是六塵妄想緣氣非實心體已如空華

用此思惟辯於佛境猶如空華復結空果展轉妄想

無有是處問旣不得作有無之解

如何是正了無心答石虎山前&C-D;蘆華水底沈問

前標宗不言法相

云何已下更用廣說諸識種現熏習差別義理瑜伽唯識百法五位事相法門答祖佛大意唯說二空

證會一心眞如本性所以百法論云如世尊言

一切法無我云何一切法所謂心法云何二無我

所謂人無我法無我

若一切衆生但得人法俱空知一切法卽心自性

復更有何異法而敷演乎如瑜伽論是無著菩薩請彌勒所說

論云無著菩薩位登初地證法光定

得大神通事大慈尊請說此論理無不窮

事無不盡文無不釋義無不詮疑無不遣

執無不破行無不修果無不證

正爲菩薩令於諸乘境行果等皆得善巧勤修大行證大菩提

廣爲有情常無倒說

乃至瑜伽中行觀無少法欲令證得及欲現觀或說究竟淸淨眞如

名爲瑜伽理中最極一切功德共相應故

是以智者大師於淨名疏中問云

今依龍樹之學何意用天親之義答龍樹天親

豈不同入不二法門乎今本爲佛敎

隨義有所開而用釋何得取捨定執也

若分別界外結惑生死及諸行名義當細尋天親所作

若觀門遣蕩安心入道何過龍樹

若不取地論攝大乘論相映望者他或謂於非義理多端强說也

故知菩薩製作一一關於聖典

故非出自胸襟廣引證明令生聞慧宗鏡纂集大意亦同

若不先明識論天親護法等

剖析根塵微細生死又焉得依龍樹觀門遺蕩

如無差別無可圓融若不先□候察其病原

何以依方施其妙藥只如淨名居士位臨等覺

尙有原品無明實因疾未盡

現受後有生死實果疾猶存如淨名疏問實報無障□土

何得猶有煩惱四分之因疾答

開菩薩自體法界緣集卽有四分所以然者

取自體一實諦卽是貪愛捨二邊生死卽是瞋斷

迷一實諦無明未盡故猶有癡也三分等取卽是等分

此卽是根本之三毒故請觀音經云

淨於三毒根成佛道無疑何況業繫凡夫分段生死之病

然今時多不就已子細推尋及廣披聖典

敎觀俱昧理行全虧唯尙隨語依通一時遣蕩

拂跡而跡不泯歸空而空不亡

以不出法塵全爲影事

殊不識心王心所種現根隨微細根塵生滅起處心心流注念念現行

如醉如癡□無知者智燈旣闇定水全枯

未審何門能得淸淨

但學成現高□之語名標衆聖之前都無正念修行之門跡陷群邪之後

今普使知病識藥

令得服行淨三毒之根見一心之性且如馬鳴龍樹皆是西天傳佛心印

祖師馬鳴製大乘起信論

廣說阿賴耶等三細識六&C-;相一心眞如生滅二門

龍樹製摩訶衍論引一百本大乘經

證說八識心王性相微細等義云何末學不紹先賢

可謂□短而不&U-;深泉翅弱而弗能高逝

又若不先論其事相之表何以辯其體性之原如世間法

未見其海爭識其波未見其山寧□其土

今欲總別雙辯理事具陳不達事而理非圓

不了理而事奚立故云理隨事現

多緣起之無邊事得理融千差涉入而無□

又從總出別因別成總不得別而何成總

不因總而豈稱別則理事總別一際無差

只爲今時但唯執總滯理見解不圓法眼將明而不明

疑心欲斷而非斷皆是理事成□

總別不通故四弘誓願云法門無邊誓願學

佛道無上誓願成何乃虛擲寸陰頓違本願

守愚空坐辜負四恩若愚癡人不分菽麥

似牛羊眼罔辯方隅現今對境尙不圓明臨終遇緣焉能甄別

直須達事通理徹果窮因無一法而不明

無一塵而不照則見聞莫能惑境界不能拘

故法華經云佛所成就第一希有難解之法

唯佛與佛乃能究盡諸法實相所謂諸法

如是相如是性如是體如是力如是作

如是因如是緣如是果如是報

如是本末究竟等故知一心實相悉是諸法諸法所生

皆從現行善惡熏習第八識含藏種子爲因

發起染淨差別報應爲果

若不微細剖析問答決疑則何由到一心總別之原

徹八識性相之際古德云提綱意在張網不可去網存網

擧領意在著衣不可棄衣取領

若□集而不□如無綱之網

若□□而不集如無網之綱故知理事雙明方通圓旨

敎觀齊運始達一乘且如等覺菩薩妙果將圓

□入幻網門倒學凡夫事習世間三昧具工巧神通

今之所宗且明大旨

須先立後破以洗情塵然卽破立同時而無所破

不同權敎定執敎相之有門寧比小乘唯證析法之空理

今則以別成總將偏顯圓別成總而一際無差

偏顯圓而萬法齊旨開合自在隱顯無方

若執之成萬有之瘡□若定之爲四魔之根□

此百法明門大乘菩薩初地方了

乃至十方諸佛本後二智俱證俱緣若不證唯識之性

不成根本智無成佛之期

若不了唯識之相百法明門不成後得智闕化他之行

此唯識百法者

乃是有爲無爲眞俗一切法之性相根本所以經云若不證眞如焉能了諸行

若不證唯識眞如之性

焉能了唯識百法之行相故云根本智證百法性後得智緣百法相

大乘起信論云信成就發心略說有三

一發正直心如理正念眞如法故二發深重心

樂集一切諸善行故三發大悲心

願拔一切衆生苦故問一切衆生一切諸法

皆同一法界無有二相據理但應正念眞如

何假復修一切善行救一切衆生答不然

如摩尼寶本性明潔在□穢中假使有人勤加憶念

而不作方便不施功力欲求淸淨終不可得

眞如之法亦復如是體雖明潔具足功德

而被無邊客塵所染假使有人勤加憶念

而不作方便不修諸行欲求淸淨終無得理

是故要當集一切善行救一切衆生

離彼無邊客塵垢染顯現眞法起信疏云

一直心正念眞如法者卽心平等更無別岐何有□曲

卽是二行之根本二深心者是窮原義

若一善不備無由歸原歸原之來必具萬行

故言樂集諸善行故卽是自利之行本也大悲心者

是普濟義故言欲拔衆生苦故

卽是利他之行本也又此初一直心唯正念眞如之法

是宗是本因此起深重心大悲心是行

又開此直心爲十心一廣大心

謂誓願觀一切法悉如如故二甚深心

謂誓願觀眞如要盡原底故三方便心謂推求簡擇趣眞方便故

四堅固心謂設逢極苦樂受此觀心不捨離故

五無間心謂觀此眞理盡未來際不覺其久故

六折伏心謂若失念煩惱暫起

卽便覺察折伏令盡使觀心相續故七善巧心

謂觀眞理不□隨事巧修萬行故八不二心

謂隨事萬行與一味眞理融無二故

九無□心謂理事旣全融通不二

還令全理之事而相卽入故十圓明心謂頓觀法界全一全多

同時顯現無障無□故卽此十心理行具足

且無理不能導行無行不能成理

可謂卽眞如之理成眞如之行

無有一法能出唯識之性相矣是知一心爲萬法之性萬法是一心之相

相卽性之相是一中之多性卽相之性

是多中之一若不了性亦不了相

其相卽妄若不識相亦不識性其性卽孤

應須性相俱通方得自他兼利如首楞嚴經云幻妄稱相

其性眞爲妙覺明體是以若偏執相而成妄

定據性而沈空今則性相融通眞妄交徹

不墮斷常之見能成無盡之宗

故知若欲深達法原妙窮佛旨者非上智而莫及豈下機而能通

所以法華經偈云如是大果報種種性相義

我及十方佛乃能知是事又見解圓明是目

行解相應是足目足更資理行扶助

可趣涅槃之域能到淸□之池若定慧未熏

如摩尼之匿□性相不辯猶古鏡之未磨

欲望雨寶鑒容無有是處若意珠旣淨心鏡□明

更以萬行熏修轉加光潔如華嚴經云佛子

譬如金師善巧鍊金數數入火轉轉明淨

調柔成就隨意堪用菩薩亦復如是

供養諸佛敎化衆生皆爲修行淸淨地法

所有善根悉以□向一切智地轉轉明淨調柔成就

隨意堪用然雖萬行磨練皆是自法所行

如先德云一切佛事無邊化門

皆依自法融轉而行卽自心中有眞如體大

今日體解引出法身由心中有眞如相大今日了達引出報身

由身中有眞如用大今日修行引出化身

乃至十波羅蜜一切塵沙萬行

但是自心中引出未曾心外得一法行一行

若言更有從外新得者卽是魔王外道說問

信入此法還有退者否答信有二種

一若正信堅固諦了無疑理觀分明乘戒兼急

退耶二若依通之信觀力&C-;浮習重如此則一生可境强遇緣卽退如華嚴論云如涅槃經

退耶二若依通之信觀力&C-;浮習重聞常住二字尙七世不墮地獄如華嚴經云

退耶二若依通之信觀力&C-;浮習重設聞如來名及所說法不生信解亦能成種

退耶二若依通之信觀力&C-;浮習重必得解脫至成佛故

退耶二若依通之信觀力&C-;浮習重何故經言第六住心及從凡夫信位猶言有退此意若爲和會解云

退耶二若依通之信觀力&C-;浮習重十信之中勝解未成未得謂得便生繒慢

退耶二若依通之信觀力&C-;浮習重不近善友不敬賢良爲慢怠故

退耶二若依通之信觀力&C-;浮習重久處人天惡業便起能成就大地獄業若一信不慢常求勝友

退耶二若依通之信觀力&C-;浮習重卽無此失

退耶二若依通之信觀力&C-;浮習重若權敎第六住心可有退位實敎中爲稽滯者責令進修如舍利弗

退耶二若依通之信觀力&C-;浮習重是示現聲聞非實聲聞所作方便皆度衆生使令進策

退耶二若依通之信觀力&C-;浮習重如權敎中第六住心可說實退何以故

退耶二若依通之信觀力&C-;浮習重地前三賢總未見道所修作業皆是有爲

退耶二若依通之信觀力&C-;浮習重所有無明皆是折伏功不强者便生退還

退耶二若依通之信觀力&C-;浮習重若折伏有力亦不退失如蛇有毒爲□力故

退耶二若依通之信觀力&C-;浮習重毒不能起但於佛法中種於信心

退耶二若依通之信觀力&C-;浮習重謙下無慢敬順賢良於諸惡人心常慈忍

退耶二若依通之信觀力&C-;浮習重於諸勝己者諮受未聞所聞勝法奉行無妄

退耶二若依通之信觀力&C-;浮習重所有虛妄依敎□除於三菩提道常勤不息夫爲人生之法

退耶二若依通之信觀力&C-;浮習重法合如然但不長惡而生何須慮退華嚴疏云

退耶二若依通之信觀力&C-;浮習重深心信解常淸淨者信煩惱卽菩提

退耶二若依通之信觀力&C-;浮習重方爲常淨由稱本性而發菩提心本來是佛

退耶二若依通之信觀力&C-;浮習重更無所進如在虛空退至何所

退耶二若依通之信觀力&C-;浮習重宗鏡錄卷第四十五

退耶二若依通之信觀力&C-;浮習重丁未歲分司大藏都監開板

宗鏡錄卷第四十六

慧日永明寺主智覺禪師延壽集

夫欲顯正宗先除邪執者

約外道小乘諸古師等謬解唯識正理凡有幾種答

不達唯識眞性邪執蓋多宗鏡所明正爲於此

如唯識論云復有迷謬唯識理者

或執外境如識非無或執內識如境非有

或執諸識用別體同或執離心無別心所古德云

或執外境如識非無者此卽有宗依十二處敎

執心境俱有是第一義論云

或執內識如境非有者釋曰此破淸辯依密意空敎撥識亦無

論云或執識用別體同者釋曰

卽大乘一類菩薩言八識體唯是一也如一水鏡多波像生

論云或執離心無別心所者釋曰

此卽經部覺天所計

以經言士夫六界染淨由心無心所故雖於蘊中亦有心所

但於識上分位假立無別實有

慈恩大師釋護法菩薩唯識論中略有四種一淸辯順世有境無心

二中道大乘有心無境三小乘多部有境有心

四邪見一說都無心境又四句分別

一有見無相謂正量師不作相分而緣境也

二有相無見謂淸辯師三相見俱有

餘部及大乘等四相見俱無卽安慧等大乘起信論云

對治邪執者一切邪執皆依我見

若離於我則無邪執是我見有二種云何爲二

一者人我見二者法我見人我見者

依諸凡夫說有五種云何爲五

一者聞脩多羅說如來法身畢竟寂寞猶如虛空以不知爲破著故

卽謂虛空是如來性云何對治

明虛空相是其妄法體無不實以對色故

有是可見相令心生滅以一切色法本來是心實無外色

若無色者則無虛空之相

所謂一切境界唯心妄起故有若心離於妄動則一切境界滅

唯一眞心無所不遍

此謂如來廣大性智究竟之義非如虛空相故

二者聞脩多羅說世間諸法畢竟體空

乃至涅槃眞如之法亦畢竟空從本已來自空離一切相

以不知爲破著故卽謂眞如涅槃之性唯是其空云何對治

明眞如法身自體不空具足無量性功德故

三者聞脩多羅之藏無有增減

體備一切功德之法以不解故

卽謂如來之藏有色心法自相差別云何對治以唯依眞如義說故

因生滅故染義示現說差別故

四者聞脩多羅說一切世間生死染法皆依如來藏而有

一切諸法不離眞如以不解故

謂如來藏自體具有一切世間生死等法云何對治

以如來藏從本已來唯有過□沙等諸淨功德

不離不斷不異眞如義故

以過□沙等煩惱染法唯是妄有性自本無

從無始世來未曾與如來藏相應故

若如來藏體有妄法而使證會永息妄者則無是處故五者聞脩多羅說

依如來藏故有生死依如來藏故得涅槃

以不解故謂衆生有始以見始故

復爲如來所得涅槃有其終盡還作衆生云何對治

以如來藏無前後際故無明之相亦無有始

若說三界外更有衆生始起者卽是外道經說

又如來藏無有後際諸佛所得涅槃與之相應

則無後際故法我見者依二乘鈍根故

如來但爲說人無我以說不究竟

見有五陰生滅之法怖畏生死妄取涅槃云何對治

以五陰法自性不生則無有滅本來涅槃故

復次究竟離妄執者當知染法淨法皆悉相待

無有自相可說是故一切法從本已來非色非心

非智非識非有非無畢竟不可說相

而有言說者當知如來善巧方便

假以言說引導衆生得其旨趣者皆爲離念歸於眞如

以念一切法令心生滅不入實智故

但是不了正因緣皆成外道所執有四一不知有情業緣

執之爲道或執自然

二不知共業所感空劫執爲渾沌之氣三不知空後成劫

執爲淸濁兩分四不知上界有情下生執爲天地變化

故知見網難出邪解易生

如止觀細推觀諸見境者非一曰諸邪解稱見

又解知是見義推理不當而偏見分明作決定解

名之爲見夫聽學人誦得名相齊文作解

心眼不開全無理觀據文者生無證者死

夫習禪人唯尙理觀觸處心融闇於名相一句不識

誦文者守株情通者妙悟兩家互闕論評皆失

大約邪見有三一佛法外外道者本原有三

一迦毘羅外道此□黃頭計因中有果

二□樓僧□此□休&C-B;計因中無果三勒沙婆

此□苦行計因中亦有果亦無果

又入大乘論迦羅所說有計一過作者與作一

相與相者一分與有分一如是等名爲計一

優樓□計異迦羅鳩馱計一異

若提子計非一非異一切外道及摩迦羅等計異皆不離此四

從三四外道派出枝流至佛出時有六大師

所謂富蘭那迦葉姓也計不生不滅

末伽梨拘□梨子計衆生苦樂無有因緣自然而爾

刪□夜毘羅□子

計衆生時熟得道八萬劫苦盡自解脫如縷丸線盡自止

阿耆多翅舍欽婆羅欽婆羅&C-;衣也

計罪報之苦以投巖拔髮代之迦羅鳩馱迦□延

計亦有亦無尼□陀若提子計業所作定不可改

二附佛法外道者起自犢子方廣

自以聰明讀佛經書而生一見附佛法起故得此名

犢子讀舍利弗毘雲自制別義言我在四句外

第五不可說藏中云何四句外道計色卽是我

離色有我色中有我我中有色四陰亦如是

合二十身見大論云破二十身見成須陀洹

卽此義也今犢子計我異於六師

復非佛法論諸皆推不受便是附佛法邪人法也

或云三世及無爲法爲四句也又方廣道人

自以聰明讀佛十喩自作義云

不生不滅如幻如化空幻爲宗龍樹斥云非佛法理

方廣所作亦是邪人法也三學佛法成外道

執佛敎門而生煩惱不得入理大論云

若不得般若方便入阿毘曇卽墮有中

入空卽墮無中入毘勒墮亦有亦無中中論云

執非有非無名愚癡論倒執正法還成邪人法也

若學摩訶衍四門旣失般若意爲邪見火所燒

四成邪人法乃至若於觀支

忽解無明轉卽變爲明明具一切法或謂無明不可得

變爲明明何可得此不可得亦具一切法

或謂法性之明亦可得亦不可得非可得非不可得

一門卽三門三門卽一門此解明利

所破無不壞所存無不立無能踰勝

亦復自謂是無生忍如此解者是圓敎四門見發也

又大乘四門皆成見者實語是虛妄生語見故

涅槃是生死起貪著故多服甘露傷命早夭

失方便門墮於邪執故稱內邪見也

又此土振旦亦有其義周弘正釋三玄云

易判八卦陰陽吉凶此約有明玄老子虛融

此約無明玄莊子自然約有無明玄

自外枝派祖原出此今且約此以明得失如莊子云

貴賤苦樂是非得失皆其自然若言自然是不破果

不辯先業卽是破因禮制仁義衛身安國

若不行用滅族亡家但現世立德不招後世報

是爲破果不破因若言慶流後世幷前

則是亦有果亦無果也約一計卽有三行

一謂計有行善二計有行惡三計有行無記

如玄理分應爾富貴不可企求貧賤不可怨避

生無足欣死何勞畏將此虛心令居貴莫繒

處窮不悶貪□心息安一懷抱以自然訓物

作入理&C-A;胤此其德也德有多種

若言常無欲觀其妙無何等欲忽玉壁棄公相

洗耳還牛自守高志此乃棄欲界之欲

攀上勝出之妙卽以初禪等爲妙何以得知莊子云

皇帝問道觀神氣見身內衆物以此爲道

似如通明觀中發得初禪之妙

若言諸苦所因貪欲爲本若離貪欲卽得涅槃

此無三界之欲此得滅止妙離之妙又法名無染

若染於法是染涅槃無此染欲得一道微妙

妙此諸欲欲妙皆無汝得何等

尙不識欲界欲初禪妙況後欲妙耶若與權論

乃是逗機漸引覆相論欲妙不得彰言了義而說

但息誇企之欲觀自然之妙□□之行旣除

仁讓之風斯在此皆計有自然而行善也

又計自然任運恣氣亦不運御從善亦不動役作惡

若傷神和不會自然雖無取捨而是行無記

行業未盡受報何疑若計自然作惡者謂萬物自然

恣意造惡終歸自然斯乃背無欲而恣欲

違於妙而就&C-;如莊周斥仁義雖防小盜

不意大盜揭仁義以謀其國本以自然息欲

乃揭自然而爲惡此義可知也

已上外道及內道執見有二□決眞僞者

一就所起法□決二就所依法□決一今通從外外道四句

乃至圓四門外道見

通韋陀乃至圓門三念處三解脫名數是同所起見罪繫縛無異

譬如金鐵二鎖又從外道四句乃至圓門四見

名雖淸美所起煩惱體是汚穢

譬如玉鼠二璞又從外道四句乃至圓門四見

雖同硏鍊有成不成譬如牛驢二乳又從外道四句

乃至圓門四見有害不害

譬如迦羅鎭頭二果所計神我乃是縛法非自在我

各執己是餘爲妄語互相是非何關如實

自謂眞道□開有路望得涅槃方沈生死

自言諦當終成邪僻愛處生愛瞋處生瞋

雖起慈悲愛見悲耳雖安塗割乃生滅强忍

雖一切智世情推度雖得神通根本變化有漏變化

所讀韋陀世智所說非陀羅尼力非法界流

雖斷鈍使如屈步蟲世醫所治差已更發

八十八使集海浩然三界生死苦輪無際

沈著有漏永無出期皆是諸見幻僞

豈可爲眞實之道也二約所依法異者一切諸見各依其法

三外外道是有漏人發有漏法

以有漏心著於著法著法著心體是諍競

非但因時捉頭拔髮發諸見已謂是涅槃執成見猛毒增&C-D;盛

所依之法非眞所發之見亦僞也此雖邪法

若密得意以邪相入正相如華飛葉動

藉少因緣尙證支佛何況世間舊法

然支佛雖正華葉終非正敎外外密悟

而其法門但通諸見非正法也皆由著心於著法

因果俱&C-D;斷奠是邪法生邪見也

若三藏四門是出世聖人得出世法體是淸淨滅煩惱處

非唯佛經是正法五百所申亦能得道

妙勝定云佛去世後一百年

十萬人出家九萬人得道二百年時十萬人出家一萬人得道

當知以無著心不著無著法發心眞正覺悟無常

念念生滅朝不保夕志求出要

不封門生染而起戱論

譬如有人欲速見王受賜拜職從四門入何暇盤停諍計好醜知門是通途

不須諍計如藥爲治病不應分別

速出火宅盡諸苦際眞明發時證究竟道畢竟無諍

無諍則無業無業則無生死

但有道滅心地坦然因果俱無&C-D;諍俱滅唯有正見無邪見也

復次四門雖是正法若以著心著此四門

則生邪見見四門異於修因時多起&C-D;諍

&C-;如有人久住城門分別瓦木評薄精&C-;

謂南是北非東巧西拙自作稽留不肯前進

非門過也著者亦爾分別名相廣知煩惱

多謂道品要名聚衆媒衒求達打自大鼓

□我慢幢誇耀於他互生&C-D;諍捉頭拔髮

八十八使瞋愛浩然皆由著心於正法門而生邪見

所起煩惱與外外道更無有異

論所計法天地懸殊方等云種種問橋智者所訶

人亦如是爲學道故修此四門三十餘年分別一門

尙未明了功夫□著年已老矣

無三種味空生空死唐棄一期如彼問橋有何利益

此由著心著無著法而起邪見

次通敎四門體是正法近通化城前曲此直

巧拙雖殊通處無別如天門直華餘門曲陋

不住二門俱得通進若數瓦木二俱遲壅若不稽留法門

若因若果俱無諍著

是名無著心不著無著法不生邪見也復次以著心著此直門

亦生邪見或爲名爲衆爲勝爲利分別門相

瞋愛慢結因此得生譬如以毒內良藥中安得不死

以見著毒入正法中增長苦集非如來咎

利根外道以邪相入正相令著無著成佛弟子

鈍根內道以正相入邪相

令無著有著成邪弟子豈不悲哉別圓四門巧拙利鈍

俱通究竟涅槃因不住著果無&C-D;諍

若封門起見則生煩惱與□樓□等以此而觀

如明眼人臨於涇渭豈容迷名而不識淸濁也

補行記釋云金鐵二鎖者大智度論云

譬在囹圄桎梏所拘雖復蒙赦更繫金鎖

人爲愛繫如在囹圄雖得出家更著禁戒如繫金鎖

今惜譬此內外生著在獄鐵鎖如外計逢赦

金鎖如內計金鐵雖殊被縛義等

佛法雖勝見繫無差玉鼠二璞者璞者玉也鄭重玉璞

若有得者與其厚賜周人聞之規其厚賜

周人風俗名死鼠爲玉璞乃將詣鄭鄭人笑之

其人悟已答鄭人曰楚人鳳凰其實山□

以楚王重鳳有不識鳳者路有擔山□者

問之曰此何鳥擔者知其不識乃戱曰鳳凰

其人謂實便問擔者販耶答販問幾錢

答萬錢用價買之擬欲上王得已便死

楚王聞之愧而召問王亦謂實乃以十萬錢賜之

故知周鄭之體淨穢永殊無著如鄭

起見如周名同體異此之謂也

有於三藏乃至圓敎四門之名義如璞起於見愛其如死鼠

牛驢二乳者又論云餘處或有好語

亦從佛經中出若非佛法初聞以好久則不妙

譬如驢乳其色雖同□但成糞故佛法外道語

同有不殺慈悲之言搜窮其實盡歸虛妄

今此亦爾外計雖有有無等言硏□無實

盡是虛妄佛法大小一十六門

雖云有無但破執心自歸正轍故云有成不成

於外起計如驢乳藏等起計如牛乳乳名雖同其體永別

見名雖等所執各異外雖除執無理可成

藏等離著自入正轍又大智度論云

謂佛敎如牛乳修得解脫如□得酪生熟□等

外道敎猶彼驢乳本非出酪之物外道之敎無解脫味

故□驢乳但成屎尿依外道敎行

但招苦果無所成益迦羅鎭頭二果者大涅槃經云

善男子如迦羅林其樹衆多

唯有一株鎭頭迦樹二果相似是果熟時有一女人悉皆拾取

鎭頭迦果唯有一分迦羅迦果乃有十分

女人不識持來詣市凡愚不識買迦羅迦

□已命終有智人輩聞是事已問是女人

汝於何處得是果來女人示處諸人卽言

彼方多有無量迦羅迦樹唯有一株鎭頭迦樹

諸人知已笑而捨去經譬僧伽藍淸濁二衆

今借以譬內見外見二見名同有害不害

如外見發說無因果歸於邪無若內見起

猶執大小經論所詮害謂損其善根

故知或名同體異不可雷同或名異體同應須甄別

邪正旣辯玉石俄分不濫初修深裨後學

又華嚴演義云此方儒道玄妙不越三玄

周易爲眞玄老子爲虛玄莊子爲談玄老子道德經云

道生一一生二二生三三生萬物注云

一者沖和之氣也言道動出沖和妙氣

於生物之理未足又生陽氣陽氣不能獨生

又生陰氣積沖氣之一故云一生二

生積陽氣之二故云二生三陰陽含孕

沖氣調和然後萬物阜成故云三生萬物次下又云

萬物負陰而抱陽沖氣以爲和

上來皆明萬物自然生也莊子宗師篇云在太極之先而不爲高

在六合之下而不爲深先天地生而不爲久

長於上古而不爲老注云

言道之無所不在也故在高爲無高在深爲無深

在久爲無久在老爲無老無所不在所在皆無也

又云知天之所爲知人之所爲注云

知天之所爲者自然也意云但有知有爲

皆不爲而爲故自然也今斷云若以自然爲因者

斷義也卽老子意由道生一

道是自然故以爲因是邪因也又若謂萬物自然而生

卽莊子意則萬物自然無使之然故曰自然

卽無因也如烏之黑卽莊子文涅槃經意

周易云一陰一陽謂之道陰陽不測謂之神釋云

一謂無也無陰無陽乃謂之道一得爲無者

無是虛無虛空不可分別唯一而已

故以一爲無也若有境則有彼此相形有二有三

不得爲一故在陰之時而不見爲陰之功

在陽之時而不見爲陽之力自然而有陰陽

自然無所營爲此則道之謂也今斷云

若以陰陽變易能生卽是邪因又一者無也

卽是無因若計一爲虛無自然則皆無因也

則人自然生應常生人不待父母等衆緣

菩提自然生則一切果報不由修得又易云

寂然不動感而遂通天下之故禮云人生而靜

天之性也感物而動性之欲也

後儒皆以言詞小同不觀前後本所建立致欲渾和三敎

但見言有小同豈知義有大異是知不入正宗

焉知言同意別未明已眼寧鑒名異體同

所以徇語者迷據文者惑恐參大旨

故錄示之且如外道說自然以爲至道

不成方便仍壞正因佛敎亦說自然

雖成正敎猶是悉檀對治未爲究竟以此一例其餘可知

又直饒見超四句始出單四句

猶有複四句具足四句且單四句者一有二無三亦有亦無

四非有非無複四句者一有有有無

二無有無無三亦有亦無有亦有亦無無

四非有非無有非有非無無而言複者

四句之中皆說有無具足四句者四句之中皆具四故

第一有句具四者謂一有有二有無

三有亦有亦無四有非有非無第二無句中具四者

一無有二無無三無亦有亦無

四無非有非無第三亦有亦無具四者一亦有亦無有

二亦有亦無無三亦有亦無亦有亦無

四亦有亦無非有非無第四非有非無具四者

一非有非無有二非有非無無

三非有非無亦有亦無四非有非無非有非無

上四一十六句爲具足四句第四絶言四句者

一單四句外一絶言二複四句外一絶言

三具足四句外一絶言有三絶言上諸四見

一一皆有八十八使相應是見卽外道見故若約佛法

歷四敎四門各生四見又一種四門各一絶言

如是一一六各有八十八使六十二見百八等惑百法□云破邪執者卽二邊之邪執

總有三種二邊一外道斷常二邊

如有外道一向執常卽四遍常論等是此卽常見邊

又有外道一向執斷卽七斷滅論是

此卽斷見邊第二小乘假實二邊或有小乘一向執假

卽一說部等執一切法但有假名而無實體

卽是著假邊又有小乘一向執實

卽薩婆多及犢子部等執諸法皆實卽是著實邊

第三大小乘空有二邊卽小乘有部等

執心外有法是著有邊大乘淸辯菩薩等

撥菩提涅槃悉無卽是著空邊顯中道者有二

一假施設中道二眞實中道眞實中道有三

一者能證淨分依他是其妙有智起惑盡

名曰眞空妙有眞空正處中道二者能證有爲

是其妙有所證眞理名曰眞空

妙有眞空正處中道三者唯於法身上說本來實性

名爲妙有卽此實性便是眞空

妙有眞空正處中道二假施設中道者

卽佛於後得智中而假施設亦有三種一者不斷不常中道

謂佛經中說有異熟識爲總報主

此陰□滅彼陰便生卽不是斷此破外道斷常二邊

又說生滅不定名曰無常卽是不常

二者不假不實中道者

謂佛經中說一切色心從種而生者卽是不假依此分位或有相形

卽是不實稱實而談正處中道此破小乘假實二邊

三者不有不無中道卽經說我法遍計

卽是不有依圓妙有卽是不無

離有離無正處中道此破大小乘空有二邊

是以欲執二邊之情卽背中道之理□作四句之解

便失一乘之門須知非離邊有中亦非卽邊是中

若離邊求中則邊見未泯若卽邊是中

中解猶存是以難解難知唯深般若執之如大火聚

四邊不可觸之了之若淸□池

諸門皆可入矣故知法無定相□轉隨心執卽成非

達之無咎如四句法通塞猶人

在法名四句悟入名四門妄計名四執毁法名四謗

是知四句不動得失空生一法無差昇沈自異

又唯心訣破一百二十種見解云

或和神養氣而保自然或苦質□形而爲至道

或執無著而椿立前境或求靜慮而伏捺妄心

或□情滅法以凝空或附影緣塵而抱相

或喪靈原之眞照或殞佛種之正因

或純識凝神受報於無情之地或澄心泯色住果於八難之天

或著有而守乾城或撥無而同&C-;角

或絶見而居闇室或立照而存所知

或認有覺是眞佛之形或□無知同木石之類

或執妄取究竟之果如卽泥是甁或忘緣趣解脫之門

似撥波求水或外騁而妄興夢事

或內守而端居抱愚或宗一而物像同如

或見異而各立法界或守愚癡無分別而爲大道

或尙空見排善惡而作眞修或解不思議性作頑空

或體眞善妙色爲實有

或修沈機絶想同有漏之天或學覺觀思惟墮情量之域

或不窮妄性作冥初之解或昧於幻體立空無之宗

或認影像而爲眞或捨虛妄而求實

或□見聞性爲活物或指幻化境作無情

或起意而乖寂知或斷念而虧佛用

或迷性功德而起色身之見或據畢竟空而生斷滅之心

或執大理而頓棄莊嚴或迷漸說而一向造作

或據體離緣而堅性執或忘泯一切而守己愚

或定人法自爾而墮無因

或執境智和合而生共見或執心境混同亂能所之法

或著分別眞俗縛智障之愚或守一如不變而墮常

或定四相所遷而沈斷或執無修而祛聖位

或言有證而背天眞或耽依正而隨世輪□

或厭生死而喪眞解脫或迷眞空而崇因著果

或昧實際而欣佛厭魔

或著隨宜所說而守語爲眞或失音聲實相而離言求默

或宗敎乘而厭自性之定或弘禪觀而斥了義之詮

或&C-D;奇特而但顧出身俄沈識海

或作淨潔而唯求玄密反墮陰城

或起殊勝知解而斡肉爲瘡或住本性淸淨而執藥成病

或尋文採義而飮客水或守靜居閑而坐法塵

或起有得心談無相大乘

或運圖度想探物外玄旨或廢說起絶言之見或存詮招執指之機

或認動用而處生滅根原

或專記憶而住識想邊際或安排失圓覺之性

或縱任虧入道之門或起身心精進而滯有爲

或守任眞無事而沈慧縛或專計念勤思而失於正受

或□無□自在而放捨修行

或隨結使而恃本性空或執纏蓋而妄加除斷

或保重而生法愛或輕慢而毁佛因或進求而乖本心

或退墮而成放逸或語證相違而虧實地

或體用各據而乖佛乘

或欣寂而住空失大悲之性或泯緣而厭假違法爾之門

或著我見而昧人空或迷現量而堅法執

或解不兼信而滋邪見或信不具解而養無明

或云人是而法非或稱境深而智淺或取而迷物性

或捨而乖卽眞或離而違因或卽而亡果

或非而謗實或是而毁權

或惡無明而背不動智門或憎異境而壞法性三昧

或據同理而起增上慢或貶別相而破方便門

或是菩提而謗正法輪或非衆生而毁眞佛體

或著本智而非權慧或迷正宗而執化門

或滯理溺無爲之坑或執事投虛幻之網

或絶邊泯跡違雙照之門或保正存中失方便之意

或定慧偏習而□爛道芽或行願孤興而沈埋佛道

或作無作行修有爲菩提

或著無著心學相似般若或趣淨相而迷垢實性

或住正位而失俗本空或立無相觀而障□眞如

或起了知心而違背法性或守眞詮而生語見

服甘露而早終或敦圓理而起著心

飮醍□而成毒已上略標一百二十種見解

□是迷宗失旨背湛乖眞&C-B;目生華迷頭認影

若敲□而索火如緣木以求魚畏影逃空□風捉電

苦非甘種砂豈飯因

皆不能以法性融通一旨和會盡迷方便悉入見纏

不達正宗皆投見網綿密難出如曲木曳於獨林勢猛力强

猶濬河漂於香象所以天魔外道本無其種

修行失念遂派其原

故知但有所重所依立知立解絲毫見處不亡

皆成道這如華嚴經頌云以法無性故無有能了知

如是解諸法究竟無所解以法無自體憑何作解

如辯&C-;角之大小了龜毛之短長理事俱虛

可取笑於天下情塵自隔實喪道於目前

如華嚴論云見在卽凡情亡卽佛祖師云

不用求眞唯須息見法華經云

此法非思量分別之所能解圓覺經云若以思惟心

測度如來圓覺境界如將螢火燒須彌山終不能著

斯皆是有作世俗之心豈能探無作出世之旨

如先德云俗務者非但執□運斤名爲俗務

坐馳五塵六欲卽是世務又專念空無相願

亦是世務又念蒼生塗炭慈悲慰拔

亦是世務若能念念於無念非念非無念

一心中覺方非世務是以若實悟宗之人尙不得

無見無解豈可更隨言執意

而起有見有解乎如大法鏡經云若諸菩薩隨言取義

不如正理思擇法故便生二十八不正見

謂初相見者謂聞大乘經中所說

一切諸法皆無自性無生無滅本來寂靜自性涅槃等言

不善密意但隨此言義便生勝解

謂佛所說一切諸法定無自性定無生等

執著如是無性等相是名相見彼執著如是無性等相

時便謗三自性謂遍計所執自性依他起自性

圓成實自性等是知若謗此三性

則撥眞俗二諦等一切法所以有無二見爲諸見本

若能斷於諸見自然以宗鏡相應華手經云

爾時世尊告舍利弗所言正見爲何謂也

舍利弗其正見者無高無下等觀諸法

乃至又正見者無一切見何以故

諸有所見皆是邪見無一切見卽是正見佛藏經云佛言

一切諸見皆從虛妄緣起舍利弗若作是念

此是正見是人卽是邪見舍利弗

於聖法中拔斷一切諸見根本悉斷一切諸語言道

如虛空中手無觸□諸沙門法皆應如是

又云佛言舍利弗諸佛阿□多羅三□三菩提

唯是一義所謂離也何等爲離

離諸欲諸見欲者卽是無明見者卽是憶念何以故

一切諸法憶念爲本所有念想卽爲是見

見卽是邪是以若能離見卽成諸佛

十方稽首萬類歸依如中觀論云瞿曇大聖主

憐愍說是法悉斷一切見我今稽首禮

又夫遠離二邊住於中道者約華嚴經釋

略擧四種以等一切一者染淨約惑二者縛脫通惑業

三者有無通事理四者一異約心境

何以有此謂成菩提旣離細念妄惑盡已

顯現法身智慧純淨若爲此見未免是邊故經云

若有見正覺解脫離諸漏不著一切世

此非證道眼今了於惑體性本空復無所淨故離二邊

又染淨交徹故無住著是曰離邊

縛脫者謂昔常被惑業繫縛流轉無窮

今謂菩提釋然解脫若爲此見卽是住邊

菩薩智了本自無縛於何有解無縛無解則無苦樂

故得離耳有無通事理者若昔謂惑有今了惑空

昔謂心空今知妙有又眞樂本有失而不知

妄苦本空得而不覺今日始知空者妄苦

有者涅槃若如是知□未離邊

又煩惱業苦本有今無菩提佛身本無今有等

皆三世有法菩提之性不屬三世故

三世有無皆是邊攝眞智契理絶於三世故離有無之二邊等

一異有二一者心境不了則二契合則一

亦成於邊二者生佛有異今了一性亦名爲邊

今正覺了此中無有二亦不有無二

若善見者如理安住故離此邊今一契菩提

一切都寂故云遠離義淨禪師云瑜伽則眞有俗無

以三性爲本中觀乃眞無俗有實二諦爲先

般若大宗含斯兩意致使東夏則道分南北

西方乃義隔有空如上所說

或諸凡夫執有著空情見非一四倒八邪之執

五謗二見之愚

或諸賢聖判敎分宗智解亦別三時八敎之道五性十宗之科未顯圓文或得或失

若入宗鏡正解分明體用相含心境交涉

空具德而徹萬有之表事無□而全一理之中

又若究竟欲免斷常邊邪之見

須明華嚴六相義門則能任法施爲自亡能所

隨緣動寂不壞有無具大總持究竟無過矣

此六相義是辯世間法自在無□正顯緣起無分別理

若善見者得智總持門不墮諸見

不可廢一取一雙立雙亡雖總同時繁興不有

縱各具別冥寂非無不可以有心知不可以無心會

詳法界內無總別之文就果海中

絶成壞之旨今依因門智照

古德略以喩明六相義者一總相二別相三同相四異相

五成相六壞相總相者譬如一舍是總相

椽等是別相椽等諸緣和同作舍各不相違

非作餘物故名同相椽等諸緣遞互相望

一一不同名異相椽等諸緣一多相成名成相

椽等諸緣各住自法本不作故名壞相又椽卽是舍

爲椽獨能作舍若離椽舍卽全不成故

若得椽時卽得舍故所以椽非是少力

共成皆是全力故舍旣卽是椽餘瓦木等總□是椽

若□椽卽舍無故舍壞故不名瓦木等

是故瓦木等卽是此椽也若不卽椽者舍卽不成

椽瓦木等皆不成今旣□成故知相卽耳

椽卽瓦木等一椽旣爾餘一切緣例然

是故一切緣起法不成卽已成也別相者

椽等諸緣別於總故若不別者總義不成

由無別時卽無總故以因別而得總故

是故別者以總爲別也如椽卽舍故名總相

卽是椽故名別相若不卽舍不是椽若不卽椽不是舍

例如若不卽總不名別若不卽別不名總問

若相卽者云何說別答只由相卽是故成別

若不相卽者總在別外故非總也別在總外

故非別也同相者椽等諸緣和同作舍

不相違故皆名舍緣非作餘物故名同相

總相唯望一舍說今此同相約椽木等諸緣說

雖體各別成力義齊故名同相若不同者

椽等諸緣互相違故皆不同作舍舍不得有

故卽是斷也若相違不作舍而執有舍者

無因有舍故卽是常也異相者

椽等諸緣隨自形類相差別故問若異者應不同耶答

只由異故所以同耳今旣舍成同名緣者

當知異也又因同不異故方說於諸法異耳

是以經云奇哉世尊

能於無異法中而說諸法異前別相者俱椽等諸緣別於一舍故

今異相者椽等諸緣遞互相望各各異故

若不異者壞本緣法不成舍故卽是斷

若壞緣不成舍而執有舍無因有者卽是常也

成相者以諸緣各住自法本不作故舍義得成

若椽作舍卽失本椽法故舍義不得

成壞相者椽等諸緣各住自法本不作故是壞義

若椽作卽失椽法失椽法故舍卽無椽

不得有舍是斷也若失椽法而有舍者

無椽卽無因無因而有舍卽是常也

是故眞如一心爲總相能攝世出世間一切法故

約攝諸法得總名能生諸緣成別號

法法皆齊爲同相隨相不等稱異門建立境界故稱成

不動自位而爲壞又云一總相者

一合多德故二別相者多德非一故三同相者

多義不相違故四異相者多義不相似故

五成相者由此諸義緣起成故六壞相者

諸緣各住自性不移動故此上六相義門

是菩薩初地中觀通世間一切法門能入法界之宗

不墮斷常之見若一向別逐行位而乖宗

若一向同失進修而墮寂

所以位位卽佛階降宛然重重鍊磨本位不動

斯則同異俱濟理事不虧因果無差迷悟全別

欲論大旨六相還同夢&C-E;渡河

若約正宗十地猶如空中鳥跡若約圓修斷惑對治習氣非無

理行相資闕一不可是以文殊以理印行

差別之道無虧普賢以行會理根本之門不廢

如上微細擇見眞實識心

可謂敎觀相應境智冥合正助齊運目足更資

則定可以繼先德之後塵紹覺王之末裔矣

宗鏡錄卷第四十六

丁未歲分司大藏都監開板

宗鏡錄卷第四十七

慧日永明寺主智覺禪師延壽集

夫言正唯識義約有幾種識答

經論通辯有八種識一眼識二耳識三鼻識四舌識

五身識六意識七末那識八阿賴耶識

正文出護法菩薩唯識論十卷

此論釋天親菩薩唯識三十頌文慈恩大師製疏釋論此頌文

初爲居士所掌後有樂觀者輸金一兩

慈恩成唯識論掌中樞要云世親菩薩

樂博綜於三乘乃遍遊於諸部知小敎而非極

遂□趣於大乘

因聞誦華嚴十地品阿毘達磨攝大乘品遂悔謝前非謗法先見

持刀截舌用表深衷其兄無著菩薩止其自割說以利害

汝雖以舌謗法豈截舌而罪除

應讚釋大乘以悔先犯菩薩敬從兄諾因歸妙理

遂製十地論·攝大乘論故此二論

菩薩創歸大乘之作旣而久蘊玄宗情恢奧旨

更爲宏論用暢深極採撮幽機提控精邃著唯識三十頌

以暢大乘之妙趣也萬像含於一字

千訓備於一言道超群典譽光衆聖

略誦旣畢廣釋方陳機感未符杳從冥往復有護法等菩薩

賞翫頌文各爲義釋雖分&C-;&C-;岫□幹瓊枝

而獨壇光輝穎標芬馥者其唯護法一人乎

菩薩果成先劫位克今賢撫物潛資隨機利見

春秋二十有九知息化之有期

厭無常以禪習誓不離於菩提樹以終三載

禪禮之暇注裁斯釋文邁旨遠智贍名高

執破畢於一言紛解窮於半頌文殊水火則會符膠漆

義等江湖乃&C-D;成淸濁

平郊□□聳層&C-;而接漢堆阜峨峨夷穹□以坦蕩

俯鑽邃而無底仰尋高而靡際&C-D;文淺義派演不窮

浩句宏宗陶甄有極功逾千聖道合百王

時有玄鑒居士識鳳□之&C-;羽委麟龍之潛跡

每□所資□爲供養深誠固志物竭積年

菩薩誘接多端答遺玆釋而誠之曰

我滅之後凡有來觀卽取金一兩脫逢神穎當可傳通

終期旣漸奄絶玄遵菩薩名振此州

論釋聲超彼土有靈之類誰不懷歡朝聞夕殞

豈&C-;金壁若市□賢如丘疊貨

五天鶴望未輒流行大師叡發天資識假循謁

無神跡而不瞻禮何聖敎而不披諷聞斯妙理殷俯諦求

居士記先聖之遺言必今賢之是囑

乃奉玆草本幷五蘊論釋大師賞翫猶睹聖容

每置掌中不殊眞說自西□玉牒東馳素象

雖復廣演微筌賞之以爲□決

及乎神栖別館景阻炎輝淸耳目以徵思蕩心靈而釋妙乃曰

今者方怡我心耳宣尼云

我有美玉蘊&C-;藏之誰爲善價我今龐諸

基夙運單舛九歲丁艱自爾志託煙霞加每庶幾緇服

浮俗塵賞幼絶情分至年十七遂預緇林

別奉明詔得爲門侍自參預三千卽欣規七十

必諧善願福果函丈不以散才之質

遂得隨伍譯僚卽事操□餐受此論

初功之際十釋別□&C-A;尙光基四人

同受潤飾執筆檢文纂義旣爲令範務各有司數朝之後基求退跡

大師固問基慇懃請曰自夕夢金容晨□白馬

英□間出靈智肩隨聞五分以心祈

攬八藏而遐望雖得法門之糟粕然失玄源之淳粹

今東土榮賚□目擊玄宗幸復擢秀萬方

穎超千古不立功於參□可謂失時者也

況群聖制作各馳譽於五天雖文具傳於貝葉

而義不備於一本情見各異稟者無依

況時漸人□命捉慧舛討支離而頗究

攬殊指而難悟請錯綜群言以爲一本

楷定眞謬權衝盛則久而遂許故得此論行焉大師

理遣三賢獨授庸拙此論也括衆經之□

包群聖之旨何滯不融無幽不燭仰之不極

俯之不測遠之無智近之有識

其有隱括五明搜揚八藏幽關每擁玄路未通囑猶毫□丘盈

投之以炎□霜□&C-CC;積沃之以畏景

信巨夜之銀輝昏旦之金鏡矣雖復本出五天

然彼無玆□釋直爾十師之別作鳩集猶難

況更□此幽文誠爲未有斯乃此論之因起也

問此八種識行相如何答

經論成立自有明文此八種識具三能變一異熟能變

卽第八識二思量能變卽第七識

三了別能變卽前六識唯識論云

識所變相雖無量種而能變識類別唯三一謂異熟

卽第八識多異熟性故

二謂思量卽第七識□審思量故三謂了境卽前六識了境&C-;相故

論頌曰初阿賴耶識異熟一切種

不可知執受處了常與觸作意受想思想應唯捨受

是無覆無記觸等亦如是□轉如瀑流

阿羅漢位捨初能變識大乘敎名阿賴耶

此識有能藏所藏執藏義故

謂與雜染互爲緣故有情執爲自內我故古釋云一能藏者

卽能含藏義猶如庫藏能含藏寶貝得藏名

此能含藏雜染種故名爲藏亦卽持義

二所藏者卽是所依義

猶如庫藏是寶等所依故此識是雜染法所依處故三執藏者

堅守不捨義

猶如金銀等藏爲人堅守執爲自內我故名爲藏此識爲染末那堅執爲我

故名爲藏起信□釋云第八能藏所藏義者

且所藏義謂此識體藏也

是根身種子器世間所藏處也以根身等是此識相分故

如藏中物像如身在室內欲覓賴耶識只在色心中

欲覓摩尼珠只在靑黃內次能藏義

謂根身等法皆藏在識身之中如像在珠內

欲覓一切法總在賴耶中欲覓一切像

總在摩尼內與前義互爲能所瑜伽論云

以八種義證本識有一依止執受相二最初生起相

三有明了性相四有種子性相五業用差別相

六身受差別相七處無心定相八命終時分相

又古德依論解釋證有第八識者論云

此第八識非是世間現量所見之境

唯憑聖言量及以眞正道理而知有之引七本經證之

阿毘達磨經有二頌初頌云無始時來界

一切法等依由此有諸趣及涅槃證得

無始時來界者言界者是因義

爲第八識從無始至今能持一切漏無漏色心等諸法種子

又能與漏無漏種子力令生現行

卽第八與一切種子爲依持生起二因一切法等依者

依是緣義爲第八識能變爲身器作有情依

與一切漏無漏現行法而爲所依

以能執受五色根身與前七識現爲俱有依故

卽第八識能與一切現行色心等法爲增上緣依也

由此有諸趣及涅槃證得者此第八識

不唯獨與有漏流轉法爲依持用

兼能與一切無漏順還滅法爲依持用第二頌云

由攝藏諸法一切種子識故名阿賴耶勝者我開演者

卽第八識自證分能持種故名種子識

解深密經頌云阿陀那識甚深細

一切種子如瀑流我於凡愚不開演恐彼分別執爲我

阿陀那者此云執持爲此識能執持諸法種子

及能執受色根及根依處

亦能執取結生相續故說此識名阿陀那一切種子如瀑流者

謂第八識中一切種子若遇緣鼓擊

便生轉識現行或種子有生住異滅不停如似瀑流

楞伽經頌云譬如巨海浪斯由猛風起

洪波鼓溟壑無有斷絶時藏識海常住

境界風所動種種諸識浪騰躍而轉生

又小乘增一阿含經云有根本識是諸識所依

此根本識卽是第八識

以第八識能發起前六轉識故二上座部說有有分識便是第八識

此有分識體常不間斷遍三界有

有謂三有分者因義卽三有之因皆由此識

三化地部中說有窮生死蘊

緣此第八遍三界九地□常有故但有生死處卽常遍爲依

直至大乘金剛心末煩惱盡時方捨故

名窮生死蘊若諸轉識卽無此功能

以第六識體多間斷故入五位無心時六識皆間斷不行

此時應不名有情以無識任持故卽應爛壞

四一切有部說此識名阿賴耶

有愛樂欣喜四種阿賴耶愛是總句總緣三世爲境

餘三是別句別緣三世樂是現在欣是過去

喜是未來卽此第八識

是諸有情常執爲自內我是眞愛著處故名阿賴耶眞正理有十

一者持種心唯識論云謂契經說

雜染淸淨諸法種子之所集起故名爲心

若無此識彼持種心不應有故謂諸轉識在滅定等

有間斷故根境作意善等類別易起故

如電光等不堅住故非可熏皆不能持種

非染淨種所集起故二異熟心唯識論云如契經說

有異熟心善惡業感

若無此識彼異熟心不應有故者卽第八識謂前世中

以善不善業爲因招感得今生第八異熟心是果論云

定應許有眞異熟識酬牽引業

遍而無斷變爲身器作有情依身器離心理非有故

三界趣生體唯識論云契經說有情流轉五趣四生

若無此識彼趣生體不應有故

須信有第八識爲三界九地五趣四生之體

若無此識卽一切有情不應得有四有執受唯識論云

又契經說有色根身是有執受

若無此識彼能執受不應有故

其有色界中有情有五色根及內五塵是第八親相分唯第八識能執受

若是餘識卽無此能五壽煖識三證有第八識

唯識論云又契經說

壽煖識三更互依持得相續住若無此識能持壽煖令久住

識不應有故六生死時有心證有第八識唯識論云

又契經說諸有情類受生命終

心住散位作無心定若無此識生死時心不應有故

又將死時由善惡業上下身分冷觸漸起

若無此識彼事不成第七引緣起依證有第八識

唯識論云又契經說識緣名色名色緣識

如是二法展轉相依譬如束蘆俱時而轉

若無此識彼識自體不應有故小乘云

我將六識爲名色依何要第八論破云

眼等轉識攝在名中此識若無說誰爲識論主云眼等六識

已攝在名中爲識蘊故

須得第八爲名外識支與名色爲依又如此界人生時

中有初念心執取結生時由未有前六識爲名中識蘊

名色唯具三蘊此三蘊名色一念間

依何而住故知信有第八識

是名外識支與名色爲依八引識食證有第八識唯識論云

又契經說一切有情皆依食住

若無此識彼識食體不應有故所以佛告外道言

所爲一切有情皆依食住此是正覺正說餘不能知

汝外道自餓己身終無有益食是資益義任持義

九引滅定有心證有第八識唯識論云

又契經說住滅定者身語心行無不皆滅而壽不滅

亦不離煖根無變壞識不離身

若無此識住滅定者識不離身不應有故論主云

入滅定聖人身語心行無不皆滅

卽出入息是身加行受想是心加行尋伺是語加行

此三加行與第六識相應在滅定中皆悉滅故

而壽不滅者卽第八識種上

有連持一報色心不斷功能名壽言亦不離識者

煖觸是第八識相分卽此二法皆不離第八識旣在滅定中

六識身語心加行皆悉不行而有壽煖在者

明知卽是第八識與壽煖爲依

十引染淨心證有第八唯識論云又契經說

心雜染故有情雜染心淸淨故有情淸淨

若無此識彼染淨心不應有故謂染淨法以心爲本

因心而生依心而住受彼熏持彼種故以心爲本者

卽一切染淨有爲無爲法

皆以第八識爲根本依心而住者卽前七現行

皆依第八識而住言受彼熏者卽第八識受彼前七識熏

言持彼種者

卽第八能持前七三性染淨種子所以密嚴經云是身如起屍

亦如熱時焰隨行因緣轉非妄亦非實爲受之所牽

性空無有我意等識所識與心而共生

五識復更依意識而因起如是一切時大地而俱轉

賴耶爲於愛所熏而增長旣自增長已

復增於餘識展轉不斷絶猶如於井輪

以有諸識故衆趣而生起於是諸趣中

識復得增長識與世間法更互以爲因譬如河水流

前後而不斷亦如芽與種相續而轉生

各各相差別分別而顯現識行亦如是

旣三和合已而復更和合差別相而生如是而流轉

常無有斷絶內外一切法皆因此而起

愚不了唯心汝等勤觀察華嚴經云善男子

諸業虛妄積集名心末那思量意識分別

眼等五識了境不同愚癡凡夫不能知覺

怖老病死求入涅槃生死涅槃二俱不識

於一切境妄起分別又由未來諸根五□境界斷滅

凡愚之人以爲涅槃諸佛菩薩自證悟時

轉阿賴耶得本覺智善男子一切凡愚迷佛方便

執有三乘不了三界由心所起

不知三世一切佛法自心現量見外五塵執爲實有

猶如牛羊不能知覺生死輪中無由出離善男子

佛說諸法無生無滅亦無三世何以故

如自心現五塵境界本無有故

有無諸法本不生故聖者自悟境界如是善男子

愚癡凡夫妄起分別無中執有有中執無

取阿賴耶種種行相墮於生滅二種見中

不了自心而起分別善男子當知自心卽是一切佛菩薩法

由知自心卽佛法故則能淨一切刹入一切劫

是以藏識頓變根身器世間故爲甚深之義

現量比量俱不能量又過量無量故

如經偈云法界非有量亦復非無量牟尼悉超越

有量及無量故知識性淺智難明

究竟窮通唯佛能了是以宗鏡廣引斯文

爲微密難知故問

唯識正義爲破我法二執顯二空理證一眞心云何世間及諸聖敎說有我法答

但是假說唯依識變如唯識頌云

由假說我法有種種相轉彼依識所變此能變唯三

謂異熟思量及了別境識

世間聖敎說有我法但由假立非實有性我謂主宰法謂軌持

乃至云何應知實無外境唯有內識似外境生實我實法不可得故如何實我不可得耶

諸所執我略有三種

一者執我體常周遍量同虛空隨處造業受苦樂故

二者執我其體雖常而量不定隨身大小有卷舒故

三者執我體常至細如一極微潛轉身中作事業故

初且非理所以者何執我常遍量同虛空

應不隨身受苦樂等又常遍故

應無動轉如何隨身能造諸業乃至中亦非理所以者何

執我體常住不應隨身而有舒卷

旣有舒卷如&C-;□風應非常住乃至後亦非理

所以者何我量至小如何速巡身如旋火輪

以轉動故則所執我非一非常

諸有往來非常一故又所執我復有三種一者卽蘊

二者離蘊三者與蘊非卽非離初卽蘊我理且不然

我應如蘊非常一故又內諸色定非實我

如外諸色有質□故心心所法亦非實我

不□相續待衆緣故餘行餘色亦非實我

如虛空等非覺性故中離蘊我理亦不然

應如虛空無作受故後具非我理亦不然

許依蘊立非卽離蘊應如甁等非實我故又旣不可說

有爲無爲亦應不可說是我非我故

彼所執實我不成乃至如是所說一切我執自心外蘊

或有或無自心內蘊一切皆有是故我執

皆緣無常五取蘊相妄執爲我

然諸蘊相從緣生故是如幻有妄所執我

橫計度故決定非有故契經說苾芻當知世間沙門婆羅門

等所有我見一切皆緣五取蘊起問

若離心外無實我及實法者則假法亦無

以假法依眞而建立故答夫假法者但是虛假

似有而轉必不依眞如唯識論云有作是難

若無離識實我法者假亦應無

謂假必依眞事似事共法而立乃至答云

又假必依眞事立者亦不應理眞謂自相假智及詮俱非境故

謂假智詮不得自相唯於諸法共相而轉

亦非離此有別方便施設自相爲假所依

然假智詮必依聲起聲不及處此便不轉

能詮所詮俱非自相故知假說不依眞事

由此但依似事而轉似謂增益非實有相

聲依增益似相而轉故不可說假必依眞問

此第八識有幾能變令諸識生長顯現答有二能變

一因能變二果能變唯識論云

能變有二種一因能變謂第八識中等流異熟

二因習氣等流習氣由七識中善惡無記熏令生長

異熟習氣由六識中有漏善惡熏令生長

二果能變謂前二種習氣力故有八識生

現種種相等流習氣因緣故八識體相差別而生

名等流果果似因故

異熟習氣爲增上緣感第八識酬引業力□相續故立異熟名

感前六識酬滿業者從異熟起名異熟生

不名異熟有間斷故卽前異熟及異熟生名異熟果

果異因故

此中且說我愛執藏持雜染種能變果識名爲異熟問

第八識廣容周遍爲萬法根原經論同推故稱第一

微細體性如何指陳答此體不可說微妙最難知

周遍法界而無住心任持一切而不現相

如空中飛鳥雖往來騫□而跡不可尋似眼&C-E;童人

任照□森羅而眼終不見

若月含一色遍分萬像之形等日耀千光普照四天之下

類摩尼無思而雨寶廣濟群生

猶磁石無覺而轉移周□六趣密嚴經偈云藏識持於世

猶如線穿珠亦如車有輪隨於業風轉

陶師運輪杖器成隨所用藏識與諸界

共力無不成內外諸世間彌綸悉周遍譬如衆星象

布列在虛空風力之所持運行常不息

如空中鳥跡求之不可見然鳥不離空

□□而進退藏識亦如是不離自他身

如海起波濤如空含萬像藏識亦如是蘊藏諸習氣

譬如水中月及以諸蓮華與水不相離

不爲水所著藏識亦復然習氣莫能染

如目有童子眼終不自見藏識住於身

攝藏諸種子遍持壽煖識如雲覆世間業用曾不停

衆生莫能見又云諸仁者一切衆色

皆阿賴耶與色習相應變似其相

非別有體同於愚夫妄所分別諸仁者一切衆生

若坐若臥若行若立□醉睡眠乃至狂走

莫不皆是賴耶識乃至如磁石力令鐵轉移

雖無有心似有心者阿賴耶識亦復如是

爲生死法之所攝持往來諸趣非我似我

如水中有物雖無思覺而隨於水流動不住阿賴耶識亦復如是

雖無分別依身運行

乃至若有於此能正觀察知諸世間皆是自心是分別見卽皆轉滅

又頌云能持世間因所謂阿賴耶

第八丈夫識運動於一切如輪轉衆甁

如油遍在麻鹽中有鹹味亦如無常性

普遍於諸色問此識周遍凡聖境通爲當離此

別有眞性爲復卽是答非一非異得此識名

不合而合成其藏義此阿賴耶識

卽是眞心不守自性隨染淨緣不合而合

能含藏一切眞俗境界故名藏識

如明鏡不與影像合而合影像此約有和合義邊說若不和合義者

卽體常不變故號眞如因合不合分其二義

本一眞心湛然不動若有不信阿賴耶識

卽是如來藏別求眞如理者如離像覓鏡

卽是惡慧以未了不變隨緣隨緣不變之義

而生二執問第八識變義如何答

變謂識體轉似二分釋云論明諸識體卽自證分

轉似相見二分而生

此說識體是依他性轉似相見二外非無亦依他起

依此二分執實二取聖說爲無非無依他中無此二分

論說唯二依他性故此緣眞智緣於眞如無相分故

餘皆有相不爾如何名他心智後得智等

不外取故許有相見二體性故說相見種

或同或異若同種者卽一識體

轉似二分相用而生如一蝸牛變生二角

此說影像相見離體更無別性是識用故

若言相見各別種者見是自體義用分之故離識更無別種

卽一識體轉似見分別用而生識爲所依

轉相分種似相而起以作用別性各不同故

相別種生於理爲勝故言識體轉似二分

此依他起非有似有實非二分似計所執二分見相

故立似名相別有種何名識變不離識故

內識變時相方生故此顯能變相見二分

用體別有何故又說識似二分生

論說相見俱依自證起故若無自證二定不生

如無頭時角定非有及無鏡時面影不起

皆於識上現相貌故故說二分依識體生

又非唯相見二分依識體生乃至凡聖之身淨穢之土

皆從識現如彌勒菩薩云日月燈明如來

敎我修習唯心識定入三摩地歷劫已來

以此三昧事□沙佛求世名心歇滅無有

至然燈佛出現於世我乃得成無上妙圓識心三昧

乃至盡空如來國土淨穢有無

皆是我心變化所現世尊我了如是唯心識故

識性流出無量如來今得授記次補佛處佛問圓通

我以諦觀十方唯識識心圓明入圓成實

遠離依他及遍計執得無生忍斯爲第一

是以十方法界淨穢國土皆是我心中變出

總是我屋宅眞妄隨心巧拙由智

對大菩薩闡彼淨方逗劣衆生現斯穢土

十方如來皆是我心中流出者古釋云如海上□各各不同時

由差別心觀卽有彼此但水體是一

卽知一佛出現時卽一切佛土現離自他相故

但衆生有處十方如來爲種種身而助化之

非但如來含於一義一切衆生亦是我流出問

轉變變現其義同別答古釋云

有唯轉變非變現者轉變之言通於種現現能熏種

種能生種種生現行皆名轉變

變現之言唯現心等能起見相名之爲變

不通於種相分色等問

第八本識與所生果爲復是一是異答非一非異論云本識中親生自果

功能差別此與本識及所生果不一不異

體用因果理應爾故釋云本識是體種子是用

種子是因所生是果

此之二法理應如是不一不異本識望種於出體中攝相歸性

故皆無記種從現行望於本識相用別論

故通三性若卽是一不可說爲有因果法有體有法

若一向異應穀麥等能生豆等

以許因果一向異故不爾法滅應方有用

以許體用一向異故用體相似氣勢必同因果相似

功能狀貌可相隨順非一向異問

阿賴耶識與幾心所相應答識論云

常與觸作意受想思相應阿賴耶識無始時來乃至未轉

於一切位□與此五心所相應

以是遍行心所攝故一觸者論云謂三和分別變異

令心心所觸境爲性受想思等所依爲業釋云

以此五種體是遍行心所攝故決定相應

雖復不增亦不可滅定俱生滅名遍行故

觸謂三和者卽根境識體異名三不相乖返更相交涉

名爲隨順根可爲依境可爲取識三所生

可依於根而取於境

此三之上皆有順生一切心所功能作用名爲變異

分別之用是觸功能謂觸之上有似前三順生心所變異功能

說名分別分別卽是領似異名

如子似父名分別父問何故三和唯根獨勝答一由主故

有殊勝能名之爲主二由近故

能近生心及心所故三由遍故不唯心所亦能生心故

四由續故常相續有境識不爾故

境體雖能生心心所以非主故又非近故

偏闕二義不名爲勝心雖是主近生心所不能生心

不自在故非遍也偏闕一義故非勝

境識皆不續識有境生故俱闕續義非得勝名

唯根獨勝問觸自性是實是假答

此觸數定是實有四食性故二作意者論云

作意謂能警心爲性於所緣境別心爲業釋云

作意警心有二功力一者令心未起而起

二者令心起已趣境故言□

覺應起心種引令趣境三受者論云

受謂領納順違俱非境相爲性起愛爲業四想者論云

想謂於境取像爲性施設種種名言爲業

謂要安立境分劑相方能隨起種種名言釋云此中安立

取像異名謂此是靑非靑等

作分劑而取其相名爲安立由此取像便起名言

此是靑等性類衆多故名種種五思者論云

思謂令心造作爲性於善品等役心爲業

謂能取境正因等相驅役自心令造善等

此五段是遍行所攝故與藏識決定相應此觸等五

與異熟識行相雖異而時依同所緣事等

故名相應此識行相極不明了

不能分別逆順境相微細一類唯與捨受相應又此相應受

唯是異熟隨先引業轉不待現緣

任善惡業勢力轉故唯是捨受苦樂二受是異熟生

非眞異熟待現緣故非此相應

又由此識常無轉變有情□執爲自內我

若與苦樂二受相應便有轉變寧執爲我

故此但與捨受相應釋曰

此觸等五與異熟識行相雖異而時依同所緣事等故名相應者

由四等故說名相應謂事等處等時等所依等

今約見分爲行相影像相分爲所緣自體名事等者

相似義體各唯一境相相似

故所緣事皆名爲等以觸等五相託本識相生

所緣旣相似故名爲等唯識爲宗不約本質名爲所緣

亦非影像名爲行相時謂刹那定同一世

依謂根俱無有間唯與捨受相應者此有五義

一極不明了是捨受相若苦樂受必明了故

受總有五一憂二喜三苦四樂五捨

此中憂喜入苦樂中依三受門分別不言憂喜

二不能分別順違境相取中容境是捨受相

若是餘受取違順境故三由微細

若是餘受行相必&C-;四由一類若是餘受必是易脫

此行相定故成一類五相續而轉

若是餘受必有間斷此□相續故唯捨受

若能分別違順境相非眞異熟異熟者取境定故

若&C-;動者如餘心非異熟主顯行相難知異餘識也

由此五義必其有故便能受熏持種相續

又解此識極不明了曾無慧念

慧念行相極明了故不能分別違順境相

顯唯捨受非苦樂俱及簡不與善染等□相續而轉

顯無有欲今有希望方有欲起此相續故

無有欲也由此五義第二義正顯唯捨受所由

所餘四義因簡別境等故唯與捨受俱問

此識旣與捨受相應如何亦是惡業異熟答

論云捨受不違善惡品故如無記法善惡俱招

釋云無記旣寂靜何爲惡業果

捨雖寂靜不違二故得爲惡果不同禪定寂靜

此無所能爲故通惡業感餘七轉識設起苦樂

此識皆俱以捨不違苦樂品故若或苦樂不俱

於人天中應不受苦果以相違故

三惡趣中應不受樂果亦相違故此中苦樂皆是別招

故捨不違問

本識云何不與別境等五心所相應答論云互相違故

爲欲希望所樂事轉此識任業無所希望勝解印持決定事轉

此識□昧無所印持念唯明記曾習事轉

此識昧劣不能明記定能令心專注一境

此識任運刹那別緣慧唯簡擇得等事轉

此識微昧不能簡擇故此不與別境相應

此識唯是異熟性故善染汚等亦不相應惡作等四

無記性者有間斷故定非異熟釋云

定能念心專注一境此識任運刹那別緣者

定雖影像相分刹那新起至加行時所觀本質

前後相續&C-;專注境

此識任運不作加行專注本質□緣現在影像所緣但新新起

且定行相一一刹那深取專注趣向所緣

此識浮&C-D;行相不爾故非定位言任運者是隨業轉

惡作等定非異熟者非眞異熟不遮異熟

生亦有惡作等非一切時常相續故

非此相應故知第八眞識常如捨相

以任運之緣合□常之道不爲垢法之所染

寧爲淨法之所治非生死之所羈豈涅槃之能寂

是以稱爲識主故號心王邇後因一念無明

起七識波浪遂生心所失本心王皆因强覺覺明

分能立所起明了之解心境歷然運分別之情

自他宛爾因玆有情心內逐憎愛而結怨親

無情境中隨想念而標形□

遂使外則桑田變海海變桑田內則親作怨由怨爲親種

互爲高下反覆相酬從玆業果□新苦緣不斷

是以首楞嚴經云佛告富樓那明妄非他

覺明爲咎所妄旣立明理不踰以是因緣

聽不出聲見不超色乃至唯殺盜□三爲根本

以是因緣業果相續富樓那

如是三種顚倒相續皆是覺明明了知性因了發相

從妄見生山河大地諸有爲相次第遷流

因此虛妄終而復始是故若欲還原反本旋妄冥眞

但一念不生前後際斷分別心滅輪□業亡

根盡枝枯因空果喪

無始之情塵識垢應念全消本來之佛眼常身隨眞頓現

宗鏡錄卷第四十七

宗鏡錄卷第四十八

慧日永明寺主智覺禪師延壽

夫三性法門該通萬法於第八識何性所攝

約有幾位答論云

諸有漏種與異熟識體無別故無記性攝

因果俱有善等性故亦名善等諸無漏種非異熟識性所攝故

因果俱是善性攝故唯名爲善釋云

此有漏種與本第八識體無別故性類是何唯是無記

若能所生法皆通善等三性謂此種子本能熏習

現行之因及後所生現行之果皆通三性故

言因果俱善等性卽是功能差別門說

非依體門性唯無記此約有漏種說若無漏種

非異熟性所攝故故非無記

體性不順本識體故體旣不同不可相卽又性類別

能治所治漏無漏殊不可相卽問

無漏旣不從識名無記性此爲何性答因果俱是善性攝故

唯名爲善法爾一切無漏之法

順理違生無惡無記又攝論云然第八識總有二位

一有漏位無記性攝唯與觸等五法相應

但緣前說執受處境二無漏位唯善性攝

與二十一心所相應爲遍行別境各五及善十一

與一切心□相應故常樂證知所觀境故

於所觀境□印持故於曾受境□明記故

世尊無有不定心故於一切法常決擇故

極淨信等常相應故無染汚故無散動故

此唯亦與捨受相應任運□時平等轉故

以一切法爲所緣境鏡智遍緣一切法故問

本識於一切時中爲有間斷爲無間斷定緣於內

定緣於外答此識從初至末無有刹那間斷

內外俱緣瑜伽論云

阿賴耶識於一切時無有間斷器世間相

譬如燈焰生時內執膏炷外發光明如是阿賴耶識緣內執受緣外器相

生起道理應知亦爾又緣境無廢時無變易

從初執受刹那乃至命終

一味了別而轉問阿賴耶識與諸轉識爲復作因爲復作果

答互爲因果經偈云諸法於識藏

識於法亦爾更互爲果性亦常爲因性攝大乘論說

阿賴耶識與雜染法互爲因緣

如炷生焰展轉生燒又如□蘆互相依住釋云

諸法於識藏能攝藏也爲與諸識作二緣性一爲彼種子

二爲彼所依識於法亦爾所攝藏也

爲諸轉識與阿賴耶亦爲二緣一於現法長養彼種

二於後法轉攝植彼種

互相生故如燈炷束蘆者擧增上緣喩因緣義

如燈炷與焰展轉生焰內炷生焰如種生現

內焰燒炷如現熏種又如束蘆相依爲俱有因類顯二法爲喩

喩因緣義問種子識與阿賴耶識

爲一爲異答非一非異攝論云是不淨品法種子

在阿賴耶識中爲有別體故異

爲無別體故不異二俱有失須明不一不異

此阿賴耶識與種子如此共生雖有能依所依

不由別體故異乃至能是假無體所是依是實有體

假實和合異相難可分別以無二體故

此識先未有功能熏習生後方有功能故

異於前前識但是果報不得名一切種子

後識能爲他生因說名一切種子前識但生自相續

後識能生自他相續故勝於前

譬如麥種生於自芽有功能故說麥是芽種子

麥若陳久或爲火所損則失功能麥相不異

以功能壞故不名種子此識亦爾若有生一切法功能

由與功能相應說名一切種子

此功能若謝無餘但說名果報識非一切種子

是故非不異問種子有幾多答攝論云

種子有二一外種子但是假名以一切法唯有識故

二內種子則是眞實以一切法以識爲本

此二種子念念生滅

刹那刹那先生後滅無有間故此法得成種子何以故

常住法不成種子一切時無差別故復次云何外種子

如穀麥等無熏習得成種子由內外得成

是故內有熏者外若成種子不由自能

必由內熏習感外故成種子何以故

一切外法離內則不成是故於外不成熏習一由內有熏習

得成種子又第八識從種子生故稱果報識

能攝持種子故亦名種子識

又本識是集諦故名種子是苦諦故名果報

又二果俱有與所生現行果法俱現和合方成種子釋云

謂此種子要望所生現行果法俱時現有現者

一顯現二現在三現有三義名現由此無性人

第七識不名種子果不顯現故

卽顯現言簡彼第七現在簡前後現有簡假法

體是實有方成種子故顯現唯在果現有唯在因

現在通因果和合簡相離問種子爲是本有

爲新熏生答唯識論云一切種子皆本性有

不從熏生由熏習力但可增長如契經說

一切有情無始時來有種種界

如惡叉聚法爾而有界卽種子差別名故又經偈云

無始時來界一切法等依界是因義瑜伽亦說

諸種子體無始時來性雖本有

而由染淨新所熏發諸有情類無始時來若般涅槃法者

一切種子皆悉具足不般涅槃法者

便闕三種菩提種子如是等文誠證非一契經說

心性淨者說心空理所顯眞如

眞如是心眞實性故或說心體非煩惱故名性本淨

非有漏心性是無漏故名本淨由此應信

諸有情無始時來有無漏種不由熏習法爾成就

後勝進位熏令增長無漏法起以此爲因

無漏起時復熏成種有漏法種類此應知釋云

心性者眞如也眞如無爲非心之因

亦非種子能有果法如虛空等故

非有漏心性是無漏名本性淨也又若取正義本有新熏合生現行

非有前後一本有者謂無始時異熟識內

法爾而生蘊處界等功能差別世尊

依此說諸有情無始時來有種種界如惡叉聚法爾而有

一切種子與第八識一時而有

從此能生前七現行現行頭上又熏種子二新熏者

謂無始時來數數現行熏習而有名新熏故

世尊依此說有情心染淨諸法所熏習故

無量種子之所積習故護法意云

有漏無漏種子皆有新熏本有合生現行亦不雜亂

若新熏遇緣卽從新熏生若本有遇緣

卽從本有生若偏執唯從新熏或偏執但是本有

二俱違敎若二義俱取善符敎理古德問

此總未聞熏時此本有從何而生答

謂從無始時來此身與種子俱時而有

如外草木等種又古德解熏種義諸法雖有新舊二種

當生現時或從新生或從舊生名爲二種

非謂二種於一念中同生一現

若爾卽有多種共生一芽之過

以此唯知色等相分種□同於此又問八識之中旣具本有新熏之義

何識是能熏因所熏果答依經論正義

卽是前七現行識爲能熏因緣之因熏生新熏種子

第八識是前七現行識所熏生因緣之果

又問本識等雖無力能熏自種

而能親生自種故現行本識等得自生種爲因緣者

旣不熏自種如何能生自種又熏與生何別答

熏者資熏擊發之義生者生起

從因生出之義謂本識等雖無力資熏擊發自種之義

而有親生自種之義如有種性者

法爾本有無漏種子雖有生果之能

若不得資加二位有漏諸善資熏擊發卽不能生現

須假有漏諸善資熏方能生現又如本識中善染等種

能引次後自類種子雖有生義無自望義

如穀麥等種雖有生芽之能

若不得水土等資熏擊發亦不能生其現行本識雖有生種之能

然自力劣須假六七與熏方生由是義故

本識等雖非能熏而能生種

故與親種得爲因緣

五根塵等諸根分亦應然此解今依因位現行望自親所熏種能爲二緣

卽是因緣增上緣唯除第八及六識中極劣無記

非能熏故今按此文現於親種得爲因緣中

旣除第八及六識中極劣無記非能熏故

望自親種無因緣義若言本識及六識中極劣無記

能生自種得爲因緣者

便犯異熟有能熏過違聖敎失又問如前六識所變五塵相分

不能自熏新種須假能變心緣方能熏自種故

五塵相分得爲能熏其極劣無記

亦假能變心緣何故不同五塵相分得爲能熏答

今按有爲法分爲三品一者上品

如七轉識及相應等一分能緣慮故力最强悉有力自熏

二者中品如五塵相分等

雖有熏力而力稍微假心與力彼方自熏三者下品

卽極劣無記而極羸病無力之人不能自起

縱人與力扶持亦不能起本識等類亦復如是

本無熏力謂心與力亦不能熏由是義故

極劣無記一向無力故非能熏與五塵相分不同

彼自有力但力稍劣不能獨熏

假心相助自有半力故是能熏由是義故今正解者

第八識聚及此所變異熟五根相分

幷異熟扶根等及異熟前六識等□無新種

以其極劣非能熏故從本有舊種所生其長養五根

及此扶根及等流五塵等相分前六識所變者

皆可各有新本二種問

淨法種子從聞熏生於本識中與不淨種子熏發之義

有何同別答染淨種子皆具熏義則增減有殊

若淨法熏損本識若染法熏增本識如攝論云

轉依名法身由聞熏四法得成一信樂大乘

是大淨種子二般若波羅蜜是大我種子

三虛空器三昧是大樂種子四大悲

是大常種子此聞熏習及四法爲四德種子

四德圓時本識都盡四德本來是有不從種子生

從因作名故稱種子此聞熏習

非爲增益本識故生爲欲滅損本識力勢故生能對治本識

與本識性相違故不爲本識性所攝

若不淨種子則熏習生增益本識與淨種有異問

熏習以何爲義答熏者發也或猶致也

習者生也近也數也卽發致果於本識內

令種子生近生長故熏有二種一習熏

謂熏心體成染淨等事二資熏

謂現行心境及伽惑相資等楞伽經云大慧

不思議熏及不思議變是現識因取種種□及無始妄想熏

是分別事識因是以無明能熏眞如成其染法

本覺能熏無明起其淨用

此皆不可熏處而能熏名不思議熏不可變異而變異

云不思議變勝□經云不染而染難可了知

染而不染難可了知顯識論云分別識者

若起安立熏習力於第八識中熏習力故

譬如燒香熏習衣香體滅而香氣猶在衣中名爲熏衣

此香不可言有香體滅故不可言無

香氣在故如六識起善惡留在熏力

於本識中能得未來報名爲種子問

能熏所熏各具幾義能成熏習答各具四義令種子生長

故名熏習唯識論云先所熏四義者一堅住性

二無記性三可熏性四和合性古釋云

卽此四義各有所簡論云一堅住性

若法始終一類相續能持習氣乃是所熏

此遮轉識及聲風等性不堅住故非所熏釋云

夫爲所熏識者

且須一類堅住相續不斷能持習氣乃是所熏今前六轉識若五位無心時皆間斷故

旣非堅住非是所熏

此亦遮經部師將色心更互持種論主云且如於無色界入滅定時

色心俱間斷此時將何法能持種

又如五根五塵皆不通三界亦非堅住

如何堪爲所熏性又第七識在有漏位雖不間斷

在十地位中亦有解脫間斷

謂得無漏時不能持有漏種以有漏無漏體相違故

以第八識雖是有漏以在因中體無解脫唯無覆性

卽不訪亦能持無漏種得名所熏應立量云

前七轉識是有法非所熏宗因云不堅住故

同喩如電光聲風等問若言有堅住性卽是所熏者

只如佛果第八亦是堅住性應名所熏答

將第二義簡論云二無記性

若法平等無所違逆能容習氣乃是所熏

此遮善染勢力强盛無所容納故非所熏釋云夫爲所熏者

須唯是一類無記卽不違善惡性方受彼熏今佛果第八旣是善性卽不容不善及無記性

非是所熏以佛果圓滿故

如似沈麝不受臭穢物熏若不善性者卽是煩惱

又不容信等心所熏互不相容納故其所熏性

如寬心捨行之人能容納得一切善惡事

若惡心性人卽不中第八識似寬心捨行之人

能容一切習氣有此義故方名所熏

若如來第八無漏淨識唯在因中曾所熏習

帶此舊種非新受熏以唯善故違於不善等又云

善染如沈麝非&C-;等故不受熏無記如素帛故能受熏

如善不容於惡猶白不受於黑

若惡不容於善如臭不納於香唯本識之含藏

同大虛之廣納矣問若言有堅住性及無記性二義

便名所熏者

且如第五心所同心王具此二義應是所熏又如無爲亦有堅住性義

爲所熏何失答將第三義簡論云三可熏性

若法自在性非堅密能受習氣乃是所熏

此遮心所及無爲法無爲堅密故非所熏

言自在者正簡難陀許第八五心所變受熏論主云

心所不自在故依他生起非所熏性

言性非堅密者卽簡馬鳴菩薩眞如受熏論主云

無爲體堅密如金石等而不受熏夫可熏者

且須體性虛&C-D;能容種子方得馬鳴救云

我言眞如受熏者以眞如是性第八是相

性相不相離若熏著相時兼熏著性或攝相歸性故

眞如受熏何失如將金石作指□等

護法破云熏相不熏性如火燒世界不燒虛空

今唯是第八心王體性虛&C-D;方可受熏

如衣服虛&C-D;方能受香等熏問

若言有堅住性無記性及可熏性三義卽是所熏者

應可此人第八識受他人前七識熏

以此人第八是可熏性故答將第四義簡論云

四與能熏等和合性若與能熏同時同處不卽不離

乃是所熏此遮他身刹那前後無和合義故非所熏

唯異熟識具此四義可是所熏非心所等

釋云今將此人第八望他人前七

無同時同處和合義故非是所熏

亦遮經部師將前念識體熏後念識相不同時亦非所熏

次能熏四義者一有生滅二有勝用三有增減

四與所熏和合此四義亦各有所簡且外人問

無爲法得名能熏不答將第一義簡論云

一有生滅若法非常能有作用生長習氣

乃是能熏此遮無爲前後不變無生長用故非能熏

釋云今前七識有生滅有生長作用

乃是能熏問若爾者

且如業感異熟生心心所及色法不相應行等皆有生滅亦有作用

應是能熏答將第二義簡論云二有勝用

若有生滅勢力增盛能引習氣乃是能熏

此遮異熟心心所等勢力羸劣故非能熏釋云

其業惑異熟生心心所等劣弱無强盛作用

能熏色法雖有强盛又無緣慮勝用不相應行

二用俱闕此非能熏又勢用有二一能緣用

卽簡諸色爲相分熏非能緣熏二强盛用

爲不任運起卽異熟心等

有緣慮用無强盛用爲相分熏非能緣熏內色等有强盛用

無能緣用異熟心等有能緣用無强盛用

不相應法二俱無皆非能熏卽緣勢用

可致熏習如强健人能致功效故問

若有生滅及有勝用卽名能熏者且如佛果前七識

亦具此二義應是能熏答將第三義簡論云

三有增減若有勝用可增可減攝植習氣

乃是能熏

此遮佛果圓滿善法無增無減故非能熏彼若能熏便非圓滿

前後佛果應有勝劣問

若言具有生滅有勝用有增減三義卽名能緣者且如他人前七識亦有上三義

應與此人第八熏得種不答將第四義簡

論云四與所熏和合而轉若與所熏同時同處

不卽不離乃是能熏

此遮他身刹那前後無和合義故非能熏

唯七轉識及彼心所有勝勢用而增減者具此四義可是能熏

如是能熏與所熏識俱生俱滅熏習義成

今所熏中種子生長如熏□勝故名熏習釋云

攝論云□勝本來是炭多時埋在地中

便變爲□勝如□勝與華俱生俱滅

內熏習故生香氣又種子是習氣之異名

習氣必由熏習而有擧喩如麻香氣華熏故生

卽胡麻中所有香氣必假華熏方得香也

西方若欲作塗身香油先以華香取於□勝子聚爲一處

淹令極爛後取□勝壓油油遂香氣芬馥

比來胡麻中無香氣因華熏故生熏習義者

要俱生滅熏習義成非如種生芽異時故

不同生滅故以爲喩問

若言須與所熏和合一處方名能熏者且如生亡父母及先亡子孫等

後人爲作功德此亦是熏他識以獲福故

如何不許答此有二解一云此但爲增上

令亡者自發心非熏他識二云

七分之中許獲一分難只此所獲一分功德

便是此人造福他人受果應乖唯識義答有五力唯識不判

一定力二通力三借識力四大願力

五法威德力問七能熏中熏第八

四分之中約熏何分答前五轉識能熏阿賴相分種子

第六意識能熏第八相見分種子

第七末那唯熏第八見分種子問前七識四分何分能熏答

見相二分能熏種以此二分有作用故問

相分是色何能熏種答

但是見分與力令相分熏種如梟附塊而成卵&C-;

又見分是自證分與力問前五識與第八熏相分種者

其第八相分有三境今熏何相分種答

但熏內身及外器實五塵相分種餘卽不熏以不能緣故問

五識於一切時爲皆熏三種爲有不爾答

皆熏三種縱異界相緣時

五識須託自第八相而熏本質種

又如二禪已上借初禪三識緣上地三境時亦各熏三種

其相質種二禪已上收見分種卽屬初禪繫

以越界地地法無故言借若得諸根互用緣自他五塵境

皆熏三種子以是性境收

本質同是第八相分故若第六緣第八見分時熏得見質二種

皆是心種卽與第八熏得見分種

又自熏得第六見分種中間相分卽不熏

若第六緣第八相分時或熏三種子爲自熏得能緣見分種

若現量時亦自熏得相分五塵種

又與第八熏得五根塵本質種多分只熏見質二種問

第六緣第八三境相分時

皆與熏得三境種不答只熏根身器界種緣種子境

卽不熏種恐犯無窮過故

其第六緣五根及種子境時皆是獨影境有說是性境者

卽須相分是實便有兩重五根現行犯有情界增過

故知不可問第六能緣第八四分

何言唯熏見相分種答以內二分與見分同是心種故

於見分中攝問第六緣一百法時

皆熏本質種不答

若緣無爲幷不相應行及心所中一分假者皆不熏本質種實者卽熏以緣假法時

但是獨影境故亦不熏相分種

其能緣見分種卽熏若第七識緣第八見分熏種者

但熏見質二種定不熏相分種

其中間相分但從兩頭合起仍通二性一半從本質上起者

是無覆性一半從能緣見分上生者

是有覆性問

如前第三所熏中護法難馬鳴眞如受熏義夫熏習之義熏相不熏性

如火燒世界不燒虛空此眞如受熏之義如何會通答

夫能所之熏約有二宗一法相宗二法性宗

前護法是依法相宗所難

今馬鳴是依法性宗今法性宗亦七識等而爲能熏八爲所熏

其第八中以如來藏隨緣成立

含有生滅不生滅義故今言熏者是不熏之熏

不變之變卽熏生滅門中眞如隨緣之相

若眞如門中卽不熏此熏變義俱不可思議

以不染而染故如起信論云復次以四種法熏習義故

染淨法起無有斷絶一淨謂眞如二染

謂無明三妄心謂業識四妄境謂六塵

熏習義者如世衣服非臭非香隨以物熏則有彼氣

眞如淨法性非是染無明熏故則有染相

無明染法實無淨業眞如熏故說有淨用

云何熏習染法不斷所謂依眞如故

而起無明爲諸染因然此無明卽熏眞如

旣熏習已生妄念心此妄念心復熏無明

以熏習故不覺眞法以不覺故妄境相現以妄念心熏習力故

生於種種差別執著造種種業

受身心等衆苦果報妄境熏義有二種別一增長分別熏

二增長執取熏妄心熏義亦二種別

一增長根本業識熏

令阿羅漢□支佛一切菩薩受生滅苦二增長分別事識熏

令諸凡夫受業繫苦無明熏義亦二種別一根本熏

成就業識義二見愛熏成就分別事識義

云何熏習淨法不斷

謂以眞如熏於無明以熏習因緣力故令妄念心厭生死苦求涅槃樂

以此妄心壓求因緣復熏眞如以熏習故

則自信己身有眞如法本性淸淨

知一切境界唯心妄動畢竟無有

以能如是如實知故修遠離法起於種種諸隨順行無所分別

無所取著經於無量阿僧祇劫

慣習力故無明則滅無明滅故心相不起心不起故境界相滅

如是一切染因染緣及以染界心相都滅

名得涅槃成就種種自在業用

妄心熏義有二種別一分別事識熏令一切凡夫二乘

厭生死苦隨己堪能趣無上道二意熏

令諸菩薩發心勇猛速疾趣入無住涅槃

眞如熏義亦二種別一體熏二用熏體熏者

所謂眞如從無始來具足一切無量無漏

亦具難思勝境界用常無間斷熏衆生心以此力故

令諸衆生厭生死苦求涅槃樂

自信己身有眞實法發心修行用熏者卽是衆生外緣之力

有無量義略說二種一差別緣二平等緣

差別緣者謂諸衆生從初發心乃至成佛

蒙佛菩薩等諸善知識隨所應化而爲現身等

平等緣者謂一切諸佛及諸菩薩

以平等智慧平等志願普欲拔濟一切衆生

任運相續常無斷絶以此智慧熏衆生故

令其憶念諸佛菩薩或見或聞而作利益入淨三昧

隨所斷障得無□眼於念念中一切世界平等顯現

見無量諸佛及諸菩薩華嚴記云是則眞如

亦爲能熏亦能受熏故楞伽經云不思議熏

不思議變是現識因

謂不可熏而熏故名不思議熏眞如不變而隨緣成法名不思議變

亦卽不染而染也藏法師云

妄心通業識及事識今據其本言業識耳

言熏習故有染相者眞如本無相隨熏現相又顯妄法無體

故但云相此釋經中如來藏爲惡習所熏等

上卽生滅門中眞如言有淨用者

此是生滅門中本覺眞如故有熏義眞如門中則無此義

由此本覺內熏不覺令成厭求反流順眞

故云用也此釋經中由如來藏故

能厭生死苦樂求涅槃也涅槃經云

闡提之人佛性力故還生善根彼言佛性力者

卽此本覺內熏之力耳良以一識含此二義

更互相熏遍生染淨也此中佛者是覺性者是本

故名本覺問佛種從緣起者卽是熏習義

約法報化三身中是何佛種從緣起答是報身佛

由熏成故以智爲種法身是無爲斷惑所顯

不從種子生以法報具足能起化現

卽化身是法報之用唯報佛性卽是一切衆生聞熏種子

且如世間甘露葉上霧露潤濕

滴入土中一滴成一連珠又更濕潤生長芽莖

報佛性亦爾我等第六識見分及耳識見分

如同甘露葉如來大乘敎法如似霧露

耳識第六識熏得大乘種子似潤濕落在第八識中

如入土中生得連珠後數資熏至成自受用報身佛

更遇濕潤生起芽莖故知佛種全自熏成

初學之人爭不仗於聞法之力

且衆生雖有正因性須假緣因發起如大智度論云

如經中說二因緣發起正見一者外聞正法

二者內有正念又如草木內有種子

外有雨澤然後得生若無菩薩衆生雖有業因緣無由發起

然欲弘揚佛法剖析圓宗

應須性相雙明總別俱辯故法華經偈云如是大果報

種種性相義我及十方佛乃能知是事

今宗鏡本意要理事分明方顯一心體用具足

若有體而無用如有身而無手足若有用而無體

如有手足而無身若無身手人相不具

若無體用法身不圓釋摩訶衍論云

自性淸淨無漏性德從無始來一向明白亦無垢累

亦無染汚而以無明而熏習故卽有垢累

無明藏海從無始來一向闇黑亦無智明

亦無白品而以本覺而熏習故卽有淨用

如是染淨但是假立染非實染淨非實淨

皆是幻化無實自性故知染淨無體隨熏所成

若離熏習之緣決定無法可得

若無第八識所熏之體萬法不成以前衆多義門成就唯識

卽知無有一法不從心化生隨善惡以熏成

因修習而爲種似&C-E;香之紙染芬馥以騰馨

如繫魚之繩近&C-D;□而作氣

況異熟本識堅住眞心聞善法熏則淨種子增長

因惡法發則染種子圓成是以內則爲因雖然本有

外爲緣助須仗新熏遂能起果酬因爲凡作聖

故經云佛種從緣起故知無法不熏成

是以多聞熏習之功須親道友積學鍊磨之力

全在當人不可虛度時光不勤妙行

如木中火性是火正因未遇人工不成火用

如身中佛性是佛正因不偶淨緣難成妙用問

心識無形無對云何說受熏之義答經明

若熏若變俱不思議約隨緣鼓動彰熏變之相

以根本無明熏本覺時卽本覺隨動

故說爲熏又本覺之體理雖不變由隨緣故

故說爲變雖然熏變染而不染雖不熏變不染而染

莫可以心意測故云不思議熏

靡可以文句詮故云不思議變

宗鏡錄卷第四十八

丁未歲分司大藏都監開板

宗鏡錄卷第四十九

慧日永明寺主智覺禪師延壽集

夫一切情識因執受得名

只如第八種子根身器等爲總有執受爲無執受答

種子器世卽第八緣而不執執受各具二義

且執二義者一攝義二持義言攝者

卽攝爲自體言持者卽持令不散受二義者一領義

二覺義且領者卽領以爲境言覺者

卽令生覺受安危共同根身具執受四義

一攝爲自體同是無記性故二持令不散

第八能任持此身令不爛壞三領已爲境

此根身是第八親相分四令生覺受安危共同

若第八危五根危第八安五根安

若器世間量但緣非執受卽受二義中領已爲境又言非執受者

而無攝爲自體持令不散令生覺受三義

不似他根身名非執受卽無受

四義中領已爲境一義問何以器界不似根身第八親執受

答以與第八遠故所以不攝爲自體

又器界損時第八亦不隨彼安危共同所以不執受

若髮毛爪齒膀胱宿水等雖近已同外器攝

所以第八亦不執受由此第八或持或緣

應具四句一持而不緣卽無漏種

二緣而不持卽器界現行三俱句卽內身根塵

四俱非卽前七現行問第八何不緣前七現行

答有多過故不緣若變影緣

卽第八犯緣假過若親緣卽犯唯識義不成過

親取他心故西明云若變影緣卽有情界增過

以變起前七現行故而有兩重第七等又解

以心法要種而生今異熟第八微劣

設緣得前七亦不能熏種故不緣也問第八何不緣長等

答是假故不緣問無爲是實

第八何故不緣答若實無爲因位不證

若假無爲又非彼境三量分別者散位心心所

若具四義卽名現量一任運緣二不帶名言三唯性境

四無計度分別

今第八四義旣足極成現量假實分別者因中第八見分定不緣假

唯因緣變故因緣變具二義一任運義二種子義

爲境從種生識任運緣名因緣變

今第八所緣境定以見分別種生是因緣變問

第八與前五皆因緣變何故前五緣境有本質

第八便無答前五非根本識緣境卽須藉本質

今第八是根本識故不假本質

忽若離自三境外更有法與第八爲質者卽心外有法

然第八若望緣定果色及他人扶塵異界器

卽有本質不遮故知第八緣三境唯實非假問

識中無漏種子具此三義不答

一切有漏種子卽具三義若是無漏種子

不隨第八成無記唯是善性卽第八不領爲境以相違故

不妨持而不緣三義中但具二義問

若不領以爲境應是心外有法答

但持令不散不離識故亦是唯識問無漏種子旣不離識中有

如何不緣答具三義故所以不緣

一能對治故卽無漏然對治有汚法亦能破壞有漏法

二體性異故以第八唯無記

無漏種子唯善性三不相順故

以無漏種子不順有漏第八識故無漏善性不順無記性故所以不緣問

無漏種子是相分不答有二一云

第八不緣非是相分攝二云亦是相分因雖不緣

是果中之相分流類故問種子與自證分

旣不離第八見分如何不緣自證分答

種子雖與自證不相離若見分緣時

但緣種子不緣自證分若緣自證分卽犯因中內緣過

喩如水中鹹味色&C-E;膠靑問

此第八識有幾執受答有二種攝論云一切種子心識成熟

展轉和合增長廣大依二執受

一者有色諸根及所依執受

二者相名分別言說戱論習氣執受問前說第八具四義故成現量

未審三量行相如何又八識各具幾量答

古德釋云現量者現謂顯現

卽分明證境不帶名言無籌度心親得法體離妄分別

名之爲現言量者量度是□定之義

謂心於境上度量□定法之自相不錯謬故名量比量者

比謂比類量卽量度以比類量度而知有故

名爲比量非量者謂心緣境時於境錯亂

虛妄分別不能正知境不稱心名爲非量

顯揚論云現量者有三種相一非不現見相

二非思構所成相三非錯亂所見相

一非不現見相者復有四種應知

謂由諸根不壞作意現前時同類生異類生無障□不極遠

同類生者謂欲塵諸根於欲塵境

上地諸根於上地境已生等若生若起是名同類生

異類生者謂上地諸根於下地境若已生等

是名異類生無障□者復有四種一非覆障所□

二非隱障所□三非映障所□四非惑障所□

覆障所□者

謂黑闇無明闇不澄淨色之所覆隔隱障所□者謂或藥草力或□術力

或神通力之所隱蔽

映障所□者謂少爲多物之所映奪故不可見或飮食等

爲諸毒藥之所映奪或髮毛端爲餘&C-;物之所映奪

如是等類無量無邊且如小光爲大光所映

不可得見所謂日光映星月等

又如能治映奪所治令不可得謂不淨觀映奪淨相

無常苦無我觀映奪常樂我相

無相觀力映奪衆相惑障所□者謂幻化所作或相貌差別

或復相似或內所作目眩眩夢

悶亂酒醉放逸癲狂如是等類名爲惑障

若不爲此四障所□名無障□不極遠者謂非三種極遠

一處極遠二時極遠三推析極遠

如是總名非不現見由非不現見故名現量

二非思構所成相者謂建立境界取所依境□取便成

非思構之所成故名爲現量

三非錯亂所見相者當有七種一想錯亂二數錯亂

三形錯亂四顯錯亂五業錯亂六心錯亂

七見錯亂想錯亂者謂於非彼相起彼相想

如於陽焰鹿渴相起於水想數錯亂者

謂於少數起多增上慢

如&C-B;眩者於一月處見多月像形錯亂者謂於餘形起餘形增上慢

如於旋火見彼輪形顯錯亂者謂於餘顯色

起餘顯色增上慢

如爲迦末羅病損壞眼根於非黃色悉見黃相業錯亂者

謂於無業起有業增上慢如執捲馳走見樹奔流心錯亂者

謂卽於五種所錯亂義心生喜樂見錯亂者

謂卽於五種所錯亂義忍受顯說安立寶重

妄想堅執若非如是錯亂所見名爲現量

又云現量者如五塵色法是第八識所變相分

前五轉識幷明了意識緣此之時最初遇境

未起分別不帶名言

能緣之智親證境體得法自性名爲現量得自相也

若前五識及第八識於一切時皆是現量得法自相

不簡因果漏無漏位一切皆爾

若第六識緣彼五塵境時於彼法體生分別心而起言說

言說所及不能親證以是假智所緣名得共相

不簡因中果位但於境體起分別心

及起言詮之時皆名得於共相及佛後得智緣事境時

起分別故起言說故亦是假智

非是得彼共相法體但是得彼共相之義也

因此更依因明解現量義准因明疏略有二解一現之量

謂前五識依所依根於現在世緣現有境

根亦與識同照前境有發識用

根義顯勝得顯現名雖照於境以體是色無緣慮用不能量度

但有現義不得量名唯心心所量度於境

緣慮用增體具現義亦有量境之能

今從能發之根顯所發識名現之量依士釋也

二現卽量謂明了意識一分

除餘散意識及獨頭起者

幷取定意識及第八識能緣見分親緣現境作用顯現而彼所依意根界體

非顯現故故不取之但就能緣見分現卽是量

持業釋也又古師問若准前說

假智所詮但得共相之義不得共相法體如口說色時

口應被□以彼色體以質□爲自相故

旣不被色□故知不得彼體但得彼義者

且如第八識及與眼識幷明了意識

現量智起緣火之時旣言現量得法自相寧不燒心

若不被燒應不得於火之自相何名現量境耶

若許被燒卽世間現見火時眼不被損

便有世間現量相違過答曰雖不被燒

亦得自相名爲現量所以者何以心細色&C-;故心細無狀

色&C-;有形故緣彼火時雖得自相然不被燒

亦名現量又彼&C-;色實亦不能壞於細色

何況心法如火災起時欲界火災但燒欲界

然不能燒色界定地殊妙細色故

彼色界自起火災燒於自地問

旣言心細色&C-;心緣火時心不被燒者如阿羅漢化火焚身心智隨滅

此如何通答曰化火焚身但燒扶根之塵

非燒五種淸淨色根及彼心智

其五種淸淨色根及彼心智以無所依扶塵緣闕不生

得非擇滅雖是定火亦不能燒&C-;細異故

定火對世火雖是細妙對心猶&C-;

以是色法有形質故比量者此復五種一相二體三業

四法五因果一相比量者

謂隨其所有相貌相屬或由現在及先所推度境界

如以見幢故比知有車以見煙故比知有火等

二體比量者由現見彼自體性故比類彼物不現見體

或現見彼一分自體比類餘分

如以現在比類去來等三業比量者謂以作用比業所依

如見遠物無有動搖鳥集其上

如是等事比知是□若有動搖等事比知是人等

四法比量者謂於一切相屬著法以一比餘

如屬無常比知有故以屬苦故比空無我

以屬生故比有老法以屬老故比有死法等

五因果比量者謂因果相比如見物行比有所至

見有所至比先有行若見有人如法事王

比知當獲廣大祿位

見大祿位比知先已如法事王等三量八識分別者前五轉識唯是現量

以前五識顯現證境不作行解心

得法自性任運轉故第六意識遍通三量有二

一明了意識與五同緣通三量初念得五塵自性

是現量第二念至作解心時若量境不謬

是比量若心所不稱境知卽是非量

二獨頭意識有三一散位獨頭亦通三量多是比非

若緣現量此得五識引起獨散意識

說爲於第一念緣前來五識所緣五□之境

得其自性名現量二定中獨頭唯是現量

三夢中獨頭唯是非量若見分唯非量內二分是現量

第七末那約有漏位中唯是非量

妄執第八見分爲我爲法故本來第八見分

是白淨無記然非是我今被第七妄執爲我

不稱境知故名非量若第七內二分唯現量

第八賴耶同五現量如前已解問

眞似現量如何分別答古釋現量有二一眞二似

眞現量者體卽五識身

五俱意諸自證分諸定心兼第八識此等諸心心所有六義名現一現有

簡龜毛等二現在簡過未三顯現

簡種子無作用故四現離照現名爲現

謂能緣之心行相遠離諸分別故

謂離隨念計度名言種類諸門等分別心故因明論云此中現量

謂無分別釋云

卽顯能緣行相不籌不度任運因循照符前境故也五現謂明現

謂諸定心澄湛隨緣何境皆明證故

卽明證衆境名爲現量六現謂親現卽親冥自體

若一切散心若親於境明異自體皆名現量

第五明現第六親現此二種義簡諸邪智等

如病眼見空華毛輪等雖離分別任運而緣

然不能明證衆境親冥自體故非現量也

似現量者准理而言有五種智皆名似現量

一散心緣過去二獨意緣現在三散意緣未來

四緣三世疑智五緣現在諸惑亂解

此等諸心能緣行相有籌度故皆不以自相爲境故

又隨先所受分別轉故名似現量然有二種

一無分別心謂愚癡人類及任運見於空華等

雖無分別然不分明冥證境故名似現量

二有分別心現帶名言不得法之自相

妄謂分明得境自體名似現量又云男女天地等

見一合相名似現量此以衆緣合故

如攬衆微以成於色合五陰以成於人名一合相

如是見者是有分別智於義異轉故名似現量

眞現量者如一合相相不可得金剛經云

如來說一合相卽非一合相以從緣合卽無性故

無性之性是所證理如是知者是正智生

是自相處轉名眞現量又拂能所證跡爲眞現量

謂若有如外之智與如合者

猶有所得非眞實證能所兩亡方爲眞現唯識論云

若時於所緣智都無所得爾時住唯識離二取相故

經云亦無如外智能證於如

乃是爲眞現量也是以諸佛施爲悉皆現量

如守護國界主陀羅尼經云如來悉知彼諸衆生出息入息

種種飮食種種資具種種相貌種種根器

種種行解種種心性死此生彼刹那流注

生滅相續如來悉知如是一切現量所得

非比量知云何現量謂不動念如實而知

非流注心入於過去如是知時智慧具足

隨衆生心種種說法問本識變似根身器世間等

爲是自變爲是共變答此有四句

一共中共變二共中不共變三不共中不共變

四不共中共變識論云所言共變者

謂異熟識由共相種成熟力故識似色等器世間相

卽外大種及所造色雖諸有情所變各別而相相似

處所無異如衆燈明各遍似一

釋云此義意言由自種子爲因緣故本識變爲器世間相

唯外非情此卽能造及所造色

在外處故言外大種非心外法且諸種子總有二種

一是共相二不共相何爲共相多人所感故

雖知人人所變各別名爲唯識

然有相似共受用義說名共相實非自變他能用之

若能用者此卽名緣心外法故

然我此物爲增上緣令多人可共受用名共如山河等

不共相者若唯識理唯自心變名不共相

一切皆是他變是他物自不能用亦名不共相

然今且約自身能用他不得用名爲不共

如奴婢等又釋云共中有二一共中共

如山河等非唯一趣用他趣不能用又唯識義鏡云

共中共者多識同變名之爲共

識已同用重名爲共又唯識□云謂多趣有情識所變色

同在一處互相涉入其相相似同共受用

名共中共初之共字約所緣緣後之共字

約增上緣卽無主山河等是若有主者

卽共中不共所攝二共中不共

如己田宅及鬼等所見猛火等物人見爲水餘趣餘人不能用故

不共相中亦有二種一不共中不共

如眼等根唯自識依用非他用故二不共中共

如自扶根塵他亦受用故此言共相種者

卽共中共如衆燈明各遍似一者

此釋共果同在一處不相障□謂外器相如衆燈明

共在一室各各遍室一一自別而相相似

處所無異此如何知各各遍也一燈去時其光常遍

若共爲一是則應將一燈去已餘明不遍

又相涉入不相隔□故見似一

置多燈已人影亦多故又云一不共中不共變

如眼等五根唯自第八於中有末心第一念

託父母遺體時變名不共唯自第八變故

又唯自受用復名不共如眼識唯依眼根發眼識

乃至身識依身根等二不共中共變

卽內扶塵根初唯自第八變名不共變

生已後他人亦有受用義復名爲共問

若許受用他人扶塵者何名唯識心外取法答

受用他人扶□時自識先變一重相分在他人身上

若受用時還受用自相分心外無法得成唯識問

若言受用自相分因何殺他人得地獄罪

以殺自相分故答

自相分與他相分同在他身處殺自相分亦能令他五根相分斷滅

故得罪也三共中共變如山河大地

衆人共業力變又共得受用問多人共變名共者

如有一樹二十人共變有二十重相分

忽被一人斫□此樹自相分無可名唯識

餘十九人相分亦無應非唯識以自不斫故

答一人所斫相分是所隨餘十九人相分是能隨

能隨相分必依所隨有故所隨旣無能隨亦滅

由此義邊亦名唯識故瑜伽論云

相似業生隨順業轉卽衆人共業變時得名相似業

其多人相分被一人受用卽名隨順業轉

又共變共受用故四共中不共變者如田宅妻子

多人第八共變得名爲共

若受用時唯自前六受用不通他人卽名不共

又如一水應四心隨業各異見問諸識各變自根

還變他根不答唯變似他根依處他根於己都無用故

論頌云識生變似義有情我及了

此境實非有境無故識無釋云八識生變似義者

卽是五塵義之言境以依他法似實有故

變似有情者卽是五根衆生數法情卽是根

名薩□故變似我者是末那能變

及了者六識緣了卽第八緣根塵二色第七緣我

六識緣六塵所了法義論云有義唯能變似依處

他根於己非所用故似自他身五根現者

說自他識各自變義者此唯變他根依處

他根於己都無用故若無用亦變何不變七識

無緣慮用而得緣故若爾說自他根現文如何通

所說自他阿賴耶識各自變爲根

非自變他根一則無用不變他根

二由不定說言自身本識變他根故不可爲證問色從識變者

無色界無色云何說變答

下界衆生所見是業果色無色界現境卽定果色俱不離心

慈恩云由定中變異他身者瑜伽論云

色無色天變身萬億共立毛端是平等心

無色旣無通力卽唯是定力華嚴經說

菩薩鼻根聞無色界宮殿之香阿含經云

舍利弗入涅槃時色無色天宮中淚下如春細雨

波□波提入涅槃時色無色天佛邊側立

及實色中定境者是所變境力爲相續爲間斷

若內身多續少分間斷由有生一念卽便命終故

或如□□等生已則死故

若變外器多分長時隨業勢力任運變故問

本識定緣何法答識緣實法不緣假法慈恩問云

本識豈不緣極略等四色答以假故不緣

如不相應法對法論云極略極&C-;但是第六意識

可析爲極微故第八不緣受所引色中

若定道共色卽此不緣唯以現行思爲體故

遍計所起色唯是鏡像水月此亦不緣

唯第六識遍計起故又定所生色中如十一切處觀

亦不緣假想色故故此論文但緣實色不緣假故

第八所緣必有用故彼無實用第八不緣

然諸法體一者有法二者無法

第八何故不緣無法此任運緣非分別故無籌度故

後得智等有籌度故諸六識等有分別故

由此故知第八識體不緣我也第八識變

變必有用故不緣無用無用故不緣我等

以無體用故於有法中略有二種一者有爲

二者無爲何故此識不緣無爲若實無爲因未證故

若假無爲無體用故皆不得緣問

有漏識變有幾種變答略有二種一因緣變

二分別變識論云有漏識變略有二種

一隨因緣勢力故變二隨分別勢力故變釋云

因緣生者謂由先業及名言實種卽要有力

唯任運心非由作意其心乃生卽五八識

隨其增上異熟因爲緣名言種爲因故變於境

分別變者謂作意生心是籌度心卽六七識

隨自分別作意生故由此六七緣時影像相分

無有實體未必有用初隨因緣變必有實體用

卽五八等所變之境後隨分別變但能爲境

非必有用卽第七識等又解初唯第八

異熟主故所熏處故能持種故變必有用

後餘七識所變色觸等皆無實用似本質用

如鏡中光於三境中性境不隨心因緣變攝

獨影帶質皆分別變又論云異熟識變但隨因緣

所變色等必有實用若變心等便無實用

相分心等不能緣故者顯變色等從實種生

故所變法必有體用若相分心心所如化心等

故不緣之緣便無用解深密經說

諸變化心無自依心有依他心佛地論云

無自緣慮實體之心有隨見分所變相分似慮之心

如鏡中光此卽分別變四句分別者

一因緣變非分別變卽五識心心所及第八識心王

爲所緣相分從自種生故

二唯分別變非因緣變卽有漏第七識及第八五心所

是爲所變相分唯從分別心生故

三俱句卽有漏第六及無漏八識以能通緣假實法故

四俱非卽不相應行是以無實體故

不與能緣同種生故問

此識於善不善有覆無記無覆無記四種法中何法所攝答論云

此識唯是無覆無記異熟性故異熟若是善染性者

流轉還滅應不得成又此識是善染依故

若善染者互相違故應不與二俱作所依

又此識是所熏性故若善染者如極香臭應不受熏

無熏習故染淨因果俱不成立

此唯是無覆無記覆謂染法障聖道故又能蔽

心令不淨故此識非染故無覆記謂善惡

有愛非愛果及殊勝自體可記別故此非善惡

故名無記觸等亦如是謂如阿賴耶識

唯是無覆無記性攝觸作意受想思亦爾

諸相應法必同性故釋云異熟若是善染性者

流轉還滅應不得成者善趣旣是善應不生不善

□生善故卽無流轉惡趣之義由業故生死流

由苦故生死轉惡趣□亦然

旣□生惡應無還滅由道故還由滅故滅

又此識是善染依故者此識旣是果報之主旣□是善

應不爲惡依是惡亦應不爲善依互相違故

若善染者如極香臭應不受熏者

此識唯無記性可受熏習旣無熏習卽無種子

種子若無卽是無因因旣無故其果亦無此唯無覆無記者

無記有三一相應無記謂諸無記心心所法

二不相應無記謂無記色不相應法

三眞實無記謂虛空非擇滅又廣辯四種無記

一能變無記卽無記心心所法是二所變無記

卽諸色法及諸種子等是三分位無記

卽二十四不相應行中有假無記法分位立者是

四勝義無記卽虛空非擇滅無爲是

又就第一能變無記中更有四種無記一異熟

二威儀三功巧四變化異熟無記者異者別異

卽因果性別因通善惡果唯無記

熟者成熟此唯屬果因果合說名爲異熟無記者

不能記別當果名爲無記

或於善惡中無所記別名無記此業感眞異熟無記卽第八識

業卽善惡二思感者集義招義

爲此現行思能造作感集當來總報識等五果種子

又能招感當來異熟五蘊現行果

故名業感言眞者實也簡命根雖是異熟而且是假

又眞者常也體常相續更不間斷遍界地有者

名眞異熟無記又若法體是異熟從異熟識起

而無間斷遍界地有者名眞異熟亦名異熟生

若法體是異熟從異熟識起有其間斷

又不遍界地者但名異熟生

不得名眞異熟卽簡六識體必若體非異熟又有間斷

又不遍界地雖從異熟識起不名眞異熟

但得名異熟生若威儀功巧變化等

雖有能作而不招善惡等果故名無記問阿賴耶識

若常則無轉變若斷則不相續如何會通得合正理

答不一不異非斷非常方契因緣唯識正理

識論云此識非斷非常以□轉故

□謂此識無始時來一類相續常無間斷

是界趣生施設本故性堅持種令不失故

轉謂此識無始時來念念生滅前後變異

因滅果生非常一故可爲轉識熏成種故□言遮斷

轉表非常猶如瀑流因果法爾

如瀑流水非斷非常相續長時有所漂溺此識亦爾

從無始來生滅相續非常非斷

漂溺有情令不出離又如瀑流風等擊起諸波浪而流不斷

此識亦爾雖遇衆緣起眼識等而□相續

又如瀑流漂水上下魚草等物隨流不捨

此識亦爾與內習氣外觸等法□相隨轉如是法喩

意顯此識無始因果非斷常義謂此識性

無始時來刹那刹那果生因滅果生故非斷

因滅故非常非斷非常是緣起理

故說此識□轉如流釋云一類者常無記義相續者

未曾斷義界趣生本者卽是依此識故

施設三界五趣四生是引果故識是界趣生之本

因滅果生非常一故者因果性故簡非我也

有生滅故簡常非自性也常一之法無因果

又若無因果卽是斷常以是常故

如虛空等應不受熏若不受熏卽無生死涅槃差別

若受熏須具四義一無記二堅住三可熏

四非常一是四相應可爲轉識熏也問

此識旣云□轉如流定有生滅去來不答

此識不守自性隨緣變時似有流轉而實無生滅

亦非去來如湛水起□□全是水

華生空界華全是空識性未常去來虛空何曾生滅

如馬祖大師云若此生所經行之處

及自家田宅處所父母兄弟等擧心見者

此心本來不去莫道見彼事則言心去心性本無來去

亦無起滅所經行處及自家父母眷屬等

今所見者由昔時見故

皆是第八含藏識中憶持在心非今心去亦名種子識亦名含藏識

貯積昔所見者識性虛通念念自見

名巡舊識亦名流注生死此念念自離不用斷滅

若滅此心名斷佛種性此心本是眞如之體

甚深如來藏而與七識俱傳大士云

心性無來亦無去緣慮流轉實無停又心無處所

故云無停心體實無來去昔所行處了了知見

性自虛通體無去住不用除滅此心

若識此心本是佛體不須□今有

不識心人將此爲妄終日除滅亦不可得滅

縱令得滅證聲聞果亦非究竟

只如過去諸佛□沙劫事見如今日眞如之性靈通自在照用無方

不可同無情物佛性是生氣物不可兀爾無知

但無心量種種施爲如幻如化

如機關木人畢竟無有心量於一切處無執繫無住著

無所求於一切時中更無一法可得問

此阿賴耶識旣爲一切法因又稱引果

只如因果之法爲眞實有爲假施設答皆從識變

是假施設論云謂此正理深妙離言

因果等言皆假施設觀現在法有引後用假立當果

對說現因觀現在法有酬前相假立曾因

對說現果假謂現識似彼相現如是因果理趣顯然

遠離二邊契會中道諸有智者應順修學

釋云今明諸法自相離言謂觀三世唯有現法

觀此現法有能引生當果之用當果雖無

而現在法有引彼用用者功能

行者尋見現法之上有此功用觀此法果

遂心變作未來之相此似未來實是現在卽假說此所變未來

名爲當果對此假當有之果

而說現在法爲因此未來果卽觀現在法功能而假變也

其因亦爾觀此現法有酬前之相

卽異熟變相等觀此所從生處而能變爲過去

實非過去而是現在假說所變爲現法

卽對此假曾有過去因而說現在爲果而實所觀

非因非不因非果非不果且如於因性離言故

非實是因有功能故非定不因果亦如是

宗鏡錄卷第四十九

丁未歲分司大藏都監開板

宗鏡錄卷第五十

慧日永明寺主智覺禪師延壽集

夫此第八識爲定是眞是假答是眞是假

不可定執首楞嚴經云陀那微細識

習氣成瀑流眞非眞恐迷我常不開演釋曰

梵語阿陀那者此云執持識此識體淨

被無明熏習水乳難分唯佛能了以不覺妄染故

則爲習氣

變起前之七識瀑流波浪鼓成生死海若大覺頓了故則爲無漏淨識

執持不斷盡未來際作大佛事能成智慧海

眞非眞恐迷者佛意我若一向說眞

則衆生不復進修墮增上慢以不染而染非無客塵垢故

又外道執此識爲我若言卽是佛性眞我

則扶其邪執有濫眞修我若一向說不眞

則衆生又於自身撥無生斷見故無成佛之期

是以對凡夫二乘前不定開演

恐生迷倒不達如來密旨以此根本識微細難知故問

此第八識於眞俗二諦中俱建立不答

染淨之本眞俗俱存不達眞異熟正唯識人

多執俗有眞無强生異見不知諸佛密意

執遣相空理以爲究竟此乃破遍計情執

是護過遮詮便撥依他圓成悉作空華之相

若無依圓本識及一切法皆則無體

旣非實有成大邪見論云外道毁謗染淨因果亦不謂全無

但執非實故若一切皆非實有

菩薩不應爲不捨生死精勤修集菩提資糧誰有智者

爲除幻敵求石女兒用爲軍旅

故應信有能持種心依之建立染淨因果彼心卽是此第八識又契經說有異熟心善惡業感

若無此識彼異熟心下應有故謂眼等識有間斷故

非一切時是業果故如電光等非異熟心

異熟不應斷已更續彼離命根等無斯事故

眼等六識業所感者猶如聲等非□續故

是異熟生非眞異熟定應許有眞異熟心

酬牽引業遍而無斷變爲身器作有情依

身器離心理非有故不相應法無實體故

諸轉識等非□有故若無此識

誰變身器復依何法□立有情釋云外道亦不謂染淨等皆無

現所見故但執非實染因不能感惡果

善因不能感善果以非實故如空華等因果不無

可信此識總立三性若於二諦中分別有無者

我眞諦中亦非無法但不可說爲因爲果

言語道斷故俗諦之中依他圓成有故

遍計所執是無眞異熟心酬牽引業遍而無斷者

眞異熟心一切時相續酬牽引業非餘滿業者

有間斷者是滿業故餘轉識不能引業

但來滿善惡之業果引果之識遍三界有

六識不遍無色界無心定等五識及意無故無斷者

言□續故所以經云深信大乘不謗因果

但眞諦中以一切法不可得故言語道斷故

心智路絶故或言一切法空

此是第一義空不可得空非是外道斷空小乘但空等

不可起龜毛&C-;角之心執蛇足鹽香之見問

受生命終旣依本識生時死時復住何心答

夫論生滅之事必住散勤之心經云

有念卽魔網不動卽法印魔網立生死之道

法印成涅槃之門故知散亂寂靜二途

皆依本識而有論云契經說諸有情類受生命終

必住散心非無心定若無此識

生死時心不應有故謂生死時身心□昧如睡無夢極悶絶時

明了轉識心不現起又此位中

六種轉識行相所緣不可知故如無心位

必不現行六種轉識行相所緣有必可知如餘時故

眞異熟識極微細故行相所緣俱不可了

是引業果一期相續□無轉變

是散有心名生死心不違正理又說五識此位定無

意識取境或因五識或因他敎或定爲因

生位諸因旣不可得故受生位意識亦無

乃至又將死時由善惡業下上身分冷觸漸起

若無此識彼事不成轉識不能執受身故

眼等五識各別依故或不行故第六意識不住身故

境不定故遍寄身中□相續故

不應冷觸由彼漸生唯異熟心

由先業力□遍相續執受身分捨執受處冷觸便生壽煖識三不相離故

冷觸起處卽是非情雖變亦緣而不執受

故知定有此第八識又契經說識緣名色

名色緣識如是一一法展轉相依

譬如束蘆俱時而轉若無此識彼識自體不應有故

謂彼經中自作是釋名謂非色四蘊色謂□邏藍等

此二與識相依而住如二束蘆更互爲緣

□俱時轉不相捨離眼等轉識攝在名中

此識若無說誰爲識

亦不可說名中識蘊爲五識身識爲第六□邏藍時無五識故

又諸轉識有間轉故無力□時執持名色

意說□與名色爲緣故彼識言顯第八識問

一切有情皆依食住卽是第八識

食約有幾種行相如何答識論云經說食有四種一者段食

變壞爲相爲欲界繫香味觸三

於變壞時能爲食事由此色處非段食攝

以變壞時色無用故二者觸食觸境爲相

爲有漏觸□取境時攝受喜等能爲食事此觸雖與諸識相應

屬六識者食義偏勝觸&C-;顯境攝受喜樂

及順益捨資養勝故三者意思食希望爲相

謂有漏思與欲俱轉希可愛境能爲食事

此思雖與諸識相應屬意識者食義偏勝

意識於境希望勝故四者識食執持爲相

謂有漏識由段觸思勢力增長能爲食事

此識雖通諸識自體而第八識食義偏勝

一類相續執持勝故此四能持有情身命

令不壞斷故名爲食段食唯於欲界有用

觸意思食雖遍三界而依識轉隨識有無

眼等轉識有間有轉非遍□時能持身命

謂無心定熟眠悶絶無想天中有間斷故設有心位隨所依

緣性界地等有轉易故於持身命非遍非□

乃至由此定知異諸轉識有異熟識一類□遍

執持身命令不斷壞世尊依此故作是言

一切有情皆依食住釋云此觸雖與諸識相應

屬六識者食義偏勝者此觸食體皆通八識

雖通與諸識相應屬六識者食義偏勝

以所觸之境相&C-;顯故別能攝受喜樂受故

能生順益身之捨故是偏勝義

七八俱觸境微細故全不能生喜樂受故雖生捨受

但不爲損而非益故由此義顯觸生憂苦非順益捨

卽非食體不資養故增一經云

世尊告阿那律曰一切諸法由食而住在眼以眠爲食

耳以聲爲食鼻以香爲食舌以味爲食

身以細滑爲食意以法爲食涅槃以無放逸爲食

爾時佛告諸比丘如此妙法夫飮食有九事

人間有四食一段食二更樂食三念食

四識食復有五種是出世間食一禪食二願食

三念食四八解脫食五喜食

是出世間之表當共專念捨除四種之食求出世之食

所以維摩經云迦葉住平等法應次行乞食

爲不食故應行乞食

爲壞和合相故應取搏食爲不受故應受彼食

斯皆是破五陰法成涅槃食問住滅定者於八識中滅何等識

答但滅六識以第八識持身故論云

契經說住滅定者身語心行無不皆滅

而壽不滅亦不離煖根無變壞識不離身

若無此識住滅定者不離身識不應有故

謂眼等識行相&C-;動於所緣境起必勞慮

厭患彼故暫求止息漸次伏除至都盡位

依此位立住滅定者故此定中彼識皆滅

若不許有微細一類□遍執持壽等識在依何而說識不離身

若謂後時彼識還起如隔日□名不離身

是則不應說心行滅識與想等起滅同故

壽煖諸根應亦如識便成大過

故應許識如壽煖等實不離身又此位中若全無識

應如瓦礫非有情數豈得說爲住滅定者又異熟識

此位若無誰能執持諸根壽煖

無執持故皆應壞滅猶如死屍便無壽等

旣爾後識必不還生說不離身彼何所屬諸異熟識

捨此身已離託餘身無重生故

又若此位持種識後識無種如何得生過去未來不相應法

非實有體已極成故諸色等法離識皆無

受熏持種亦已遮故乃至無想等位類此應知

又滅定等位稱無心者未必全無成業論云

心有二種一集起心無量種子集起處故

二種種心所緣行相差別轉故

滅定等位闕第二心名無心

如一足馬闕一足故亦名無足問小乘入滅盡定云何不能現其威儀答

小乘是事滅大乘是理滅如淸□疏云

一切法滅盡三昧智通者謂五聚之法

皆當體寂滅故斯卽理滅不同餘宗滅定但明事滅

唯滅六七心心所法不滅第八等但事滅故

不能卽定而用證理滅故定散無□

由卽事而理故不□滅卽理而事故不□用是以經云

雖念念入而不廢菩薩道等

亦非心定而身起用亦不獨明定散雙絶但是事理無□故

十地中云雖行實際而不作證能念念入

亦念念起及淨名經云不起滅定現諸威儀

皆斯義也又古師云若大乘滅定由具五蘊

有第八識及第七淨分末那平等性智在

而能引起種種威儀小乘唯有色行二蘊

前六識已滅以小乘所現威儀事

須意識始能引起

旣無意識則無運用之功與大乘有異問大小等乘皆從意識能起威儀

以第六意識是滅定所厭卽第六意識已無

縱有第七平等性智且非起威儀之識

第八識雖許持緣亦非能起威儀

如何說能引起威儀耶答古釋云正入滅定之時雖無意識

然未滅之前加行心中願我入滅之後

若有衆生合聞我說法見我威儀我當敎化以此願故

入定之後擊發本識化相種子生起現行

以平等性智而能現起威儀

然平等性智雖與第六願樂所現威儀而不相應

若欲起於平等之化須平等性智也已上猶是約行相分別

若就理而論威儀卽定定卽威儀

以色心其已久如故問百法數中雖名義差別

窮原究本但唯一識經中

云何於命根中說爲三法壽煖識等答雖是一識義別說三論云

義別說三如四正勤等釋云

謂阿賴耶識相分色法身根所得名煖此識之種名壽

以能持識故現行識是識故言三法義別說之

非謂別有體性是則身捨煖時

有餘二不必捨如無色界生如餘二捨時煖必隨捨

然今此三約義別說但是一體

如四正勤已生未生善惡二法義別說爲四體但是一體

如四正勤已生未生善惡二法義別說爲四體

但是一精進數問識種卽是命根者

以何義爲根答論云然依親生此識種子

由業所引功能差別住時決定假立命根釋云

言此者簡親生餘識種子言識者

簡相應法種唯取識故言種者

簡現行不取第八現行爲命根故彼所簡者非皆命根

今取親生之名言種上由先世業所引持身差別功能

令色心等住時決定依此功能說爲命根

非取生現行識義以此種子爲業力故

有持一報之身功能差別令得決定

若此種子無此功能身便爛壞阿賴耶識現行由此種故

能緣及任持於眼等法亦名能持

此種正能持於現行之識若不爾者現行之識應不得有

及無能持餘根等法由此功能故識持於身

現行內種力故生及緣持法不名命根

非根本故由種生故此種不由現行有故

種爲諸法之根本故又現行識是所持故

從所持說能持種識名命根命根之法持體非命根

今六處住時決定故故種子爲命根

餘現行色心等非命根不□續故非業所引故

然業正牽時唯牽此種子種子方能造生現行

非謂現行名命根故唯種是根又夫命根者

依心假立命爲能依心爲所依生法師云

焚薪之火旋之成輪輪必攬火而成照情亦如之

必資心成用也命之依心

如情之依心矣問諸心法等爲有差別爲無差別答

法性無差約相有異雖然有異互不相違

瑜伽論云如諸心法雖心法性無有差別

然相異故於一身中一時俱轉如是阿賴耶識

與諸轉識於一身中一時俱轉

當知更互亦不相違如一瀑流有多波浪

又如於一淸淨鏡面有多影像一時而轉互不相違

如是於一阿賴耶識有多轉識一時俱轉

當知更互亦不相違又如一眼識於一時間於一事境

唯取一類無異色相或於一時

頓取非一種種色相及耳鼻舌身識乃至分別意識

於一時間或取一境相或取非一種種境相

當知道理亦不相違□末那亦□與阿賴耶識俱轉

常與俱生任運我慢等四種煩惱

一時相應問淨名經云從無住本立一切法

無住本卽阿賴耶識云何說此識爲一切法本答

此識建立有情無情發生染法淨法

若有知有覺則衆生界起若無想無慮則國土緣生

因染法而六趣□旋隨淨法而四聖階降

可謂凡聖之本身器之由了此識原何法非悟

證斯心性何境不眞可謂絶學之門

栖神之地矣瑜伽論云阿賴耶識是一切雜染根本

所以者何由此識是有情世間生起根本

能生諸根根所依處及轉識等故

亦是器世間生起根本由能生起器世間故

亦是有情互起根本一切有情相望互爲增上緣故

所以者何無有有情與餘有情互相見等時

不生苦樂等更相受用由此道理

當知有情界互爲增上緣又卽此阿賴耶識

能持一切法種子故於現在世是苦諦體

亦是未來苦諦生因又是現在集諦生因

如是能生有情世間故能生器世間故乃至阿賴耶識所攝持

順解脫分及順決擇分等善法種子

及眼識等十八界經云惡叉聚喩

由於阿賴耶識中有多界故問若成就阿賴耶識

亦成就轉識不答應作四句分別瑜伽論云

或有成就阿賴耶識非轉識謂無心睡眠無心悶絶

入無想定入滅盡定生無想天

或有成就轉識非阿賴耶識謂阿羅漢若諸獨覺

不退菩薩及諸如來住有心位或有俱成就

謂餘有情住有心位或有俱不成就謂阿羅漢

若諸獨覺不退菩薩及諸如來入滅盡定

處無餘依般涅槃界問至聖垂慈覺王應跡

以廣長之舌相出誠實之微言於無名相中

布難思之敎海以假名相說演無盡之義宗

且如第八識心本無名相隨位立號

因執得名至何位次之中而捨虛假之稱答

唯識論云第八識雖諸有情皆悉成就

而隨義別立種種名謂或名心

由種種法熏習種子所積習故或名阿陀那

執持種子及諸色根而不壞故或名所知依

能與染淨所知諸法爲依止故

或名種子識能遍任持世出世間法種子故此等諸名通一切位或名阿賴耶識

藏一切雜染品法令不失故我見等執藏

以爲自內我故此名唯在異生有學

非無學位不退菩薩有雜染法執藏義故或名異熟

能引生死善不善業異熟果故

此名唯在異生二乘諸菩薩位非如來地猶有異熟無記法故

或名無垢識最極淸淨諸無漏法所依止故

此名唯在如來地有菩薩二乘及異生位

持有漏種可受熏習未得善淨第八識故

如契經偈說如來無垢識是淨無漏界

解脫一切障圓鏡智相應阿賴耶識名過失重故

最初捨故此中偏說異熟識體

菩薩將得菩提時捨聲聞獨覺入無餘依涅槃時捨

無垢識體無有捨時利樂有情無盡時故

心等通故隨義應說釋云積集義是心義集起義

是心義以能集生多種子故或能熏種於此識中

旣能積集復起諸法故說此識名爲心義

阿陀那者此云執持執持諸種有色根故

此通凡聖所知依者卽三性與彼爲依名所知依

又古德云阿賴耶識名爲藏義

良以眞心不守自性隨熏和合似一似常故諸愚者

以似爲眞取爲內我我見所攝故名爲藏

又能藏自體於諸法中又能藏諸法於自體內

二種我見永不起位卽失賴耶名又云

第八識名者八地已上無阿賴耶名唯有異熟識

第七但執異熟識爲法又第八識本無阿賴耶名

由第七執第八見分爲我

令第八得阿賴耶名若不執時但名異熟識

第八或名爲心者由種種法積集種子故名爲心

雖受熏持種積集集起義得名心者唯自證分也

喩如倉庫能藏諸物能持一切種子故

後令種子生起現行與種子爲依持生起二因也

卽知第八受熏持種得名心也因中持新舊種子

故名爲心果位持舊種一切無漏種子

故名心也此亦名持種心或名質多

此名有爲心或名牟呼栗多此云貞實心卽是眞如

此是無爲心或名阿陀那此云執持識

能執持種子根身生相續義卽是界趣生義

此通一切位執持有三一執持根身令不爛壞

二執持種子令不散失三執取結生相續者

卽有情於中有身臨末位

第八識初一念受生時有執取結生相續義結者繫也屬也

於母腹中一念受生便繫屬彼故

亦如磁毛石吸鐵鐵如父母精血二點第八識如磁毛石

一刹那間便攬而住同時根塵等種

從自識中亦生現行名爲執取結生故在胎五位者

初七日內名雜穢狀如薄酪

父精母血相和名雜自體不淨名穢二七日內名&C-AE;

猶如豌豆瘡&C-AE;之形表&C-E;如酪未生肉故

三七日內名凝結謂積凝結形如就了血

四七日內名凝厚漸次堅硬五七日內名形位

內風所吹生諸根形一身四支生差別故用此三十五日

盡其五根皆足六七日內名髮毛爪齒位

七七日內名具根位以五根圓滿漸次生識

卽未具空明等緣或名種子識問

此識與心義何別答種子與心義別卽取第八識現行

亦名種子故但是種能生現行故名種子識

此識現行能起前七識

卽有能生法種功能義邊第八識名種子識前言心者

但是積集集起義名心又第八識而隨義別立種種名

或名根本識流轉因還滅因界趣生體

引果總報主阿賴耶者此云我愛執藏異熟識者

此是善惡業果位

以善惡業果爲因卽招感得此引果故前世業爲因

因是善惡今世感第八識是無記異熟卽果異於因故名異熟

又具四義一實二常三遍四無雜

是名眞異熟識問第八眞異熟識如何名引果答

爲善惡業爲能引第八爲所引

是能引家之果故名引果故是總報主

前六識名爲滿果有一分善惡別報來滿故

此滿業所招名異熟生非眞異熟也不具四義

唯第八是引果眞異熟識具四義故此通異生至十地

皆有異熟識名

至金剛心末一刹那間永捨也解脫道中卽成無垢識名阿摩羅

卽果中第八識一純無漏不攝一切染法種子故

不與雜染種現爲所依故

唯與鏡智相應名無垢識又心之別名有六一集起名心

唯屬第八集諸種子起現行故二積集名心

屬前七轉識能熏積集諸法種故

或初集起屬前七轉識現行共集熏起種故

後積集名心屬於第八含藏積集諸法種故

此上二解雖各有能集所集之義今唯取能集名心

如理應思三緣慮名心俱能緣慮自分境故

四或名爲識了別義故五或名爲意等無間故

六或名心又廣釋一集起名心者卽第八識

集諸種子起現行故言集諸種子者

卽色心人天三界有漏無漏一切諸法種子

皆是他第八識能集猶如世間人庫藏言起現行故者

爲三界五趣有漏無漏一切色心等現行

皆從第八識生起卽第八識是能集起

一切色心等種子是所集起今但取能集起名心

今正取第八心王自證分名集起心相分是色

見分是用證自證分落後邊故爲自證分

能集諸法種子令不散失復能起諸種現行功能

從無始來更不間斷故獨有集起義

卽知第八自證分與識中種子爲二因

便是此中集起二義一爲依持因卽是集義

二與力令生起因卽是起義二積集名心者

亦第八識中持諸三界五趣種子故第八得名含藏

積集卽第八自證分能持舊種故名積

又能集新熏故名集卽知積集集起以解心

第八識獨名心爲正義故唯識論云

能遍任持世出世間諸法種故是藏識義卽自證分

是能任持能積集一切種子是所任持所積集

前七名轉識者轉爲改轉是不定義

卽三性三量三境易脫不定方名轉識

今第八唯是一類無記又唯性境唯現量故名不轉識

又集起名心亦屬第七轉識集者爲集前七現行

言起者卽前七現行各自有力能熏生新種名起

且如眼識緣色時必假同時意識共集熏種

餘四識亦爾問

若明了意識與五同緣所名共集且如獨頭意識緣十八界時

不與餘識同緣亦熏起種何有共集之義答

由第七爲所依第六方轉熏種亦名共集

三緣慮名心者謂能緣慮自分境故

卽八箇識各能緣慮自分之境緣謂緣持慮卽思慮

若緣慮以解心是通名前五識唯緣五塵是自分境

除諸根互用及佛果位

第六識緣十八界及三世法幷一切有漏無漏世出世間法爲自分境

第七識緣第八見分爲自分境

第八識緣三境爲自分境是頓常緣三境

以第八是常識境常有故不同前六識有間斷所緣境又非常有

其第八正義若欲界繫者

卽緣欲界根身器界爲自分境若種子卽通緣三界爲自分境

上二界亦爾只除無漏種不能緣

以有漏無漏種不相順故由是但能持而不能緣

以持義通緣義狹喩如赤眼人把火

亦如頂上戴物但持而不緣只持令不散不離識故

第四名了別識卽八箇識見分

皆能了別自所緣境卽眼識能了別色

乃至第八識能了別根身器界種子卽了別以解識八識通名識

若了別&C-;境以解識卽於六轉名識

第五或名爲意者等無間故卽前念八識

與後念八識爲依止今取前念八識名意

若前念心不滅者後念無因得生

依前滅處後方得生於等無間自類心不間隔名等無間

大乘有二種一思量意卽七識二無間意

通八識意者是依止義卽如第七與第六爲依止

故名意若爲等無間以解意八識通名意

若思量以解意第七獨名意第六名心者

或第八名心第七名意第六名識此第六義

是約勝彰名謂積集集起以解心第八獨名心

思量以解意第七獨名意了別&C-;境以解識

前六獨名識卽於八識各具通別二名

爲第八具二義名心一積集集起義二緣慮義

第七亦二一思量義二等無間義

前六名識亦二一了別義二了別&C-;境義具四義名&C-;

一易可了知乃至兒童亦知二共許有

卽三乘共許三行相&C-;爲了別行相顯故

四所緣&C-;卽五塵是&C-;境又九識中總分四段

每識別立十名一第六識十名者一對根得名

名爲六識二能籌量是非名爲意識

三能應涉塵境名攀緣識四能遍緣五塵名巡舊識

五念念流散名波浪識六能辯前境

名分別事識七所在壞他名人我識

八愛業牽生名四住識九令正解不生名煩惱障識

十感報終盡心境兩別名分段死識

二第七識十名者一六後得稱名爲七識

二根塵不會名爲轉識三不覺習氣忽然念起

名妄想識四無間生滅名相續識五障理不明

名無明識六返迷從正能斷四住煩惱

名爲解識七與涉玄途順理生善名爲行識

八解三界生死盡是我心更無外法名無畏識

九照了分明如鏡顯像名爲現識

十法旣妄起恃智爲懷令眞性不顯名智障識

三第八識十名者一七後得稱名爲八識

二眞僞雜間名爲和合識三蘊積諸法名爲藏識

四住持起發名熏變識五凡成聖

名爲出生識六藏體無斷名金剛智識七體非靜亂

名寂滅識八中實非假名爲體識

九藏體非迷名本覺識十功德圓滿名一切種智識

四第九識十名者一自體非僞名爲眞識

二體非有無名無相識三軌用不改名法性識

四眞覺常存體非隱顯名佛性眞識

五性絶虛假名實際識六大用無方名法身識

七隨流不染名自性淸淨識八阿摩羅識

此□名無垢識九體非一異名眞如識

十勝妙絶待號不可名目識解節經云佛告廣慧菩薩

此識或說名阿陀那何以故

由此本識能執持身故或說名阿梨耶識何以故

此本識於身常藏隱同成壞故或說名質多何以故

此識色聲香味觸等諸塵所生長故廣慧

此本識是識聚得生謂眼識乃至意識

依有識眼根緣外色塵眼識得生

與眼識同一時共境有分別意識起若一眼識生

是時一分別意識生與眼識共境此眼識若共二識

或三四五共起是時一有分別意識

與五識共緣境生如大水流若有一能起浪因至

則一浪起若二若多能起浪因至則多浪起

是水常流不廢不斷復次於淸淨圓鏡面中

若有一能起影因至則一影起

若二若多能起影因至則多影起是圓鏡面不轉成影亦無損滅

此本識猶如流水及鏡面等又成業論云

心有二種一集起心無量種子集起處故

二名種種心所緣行相差別轉故

天台淨名疏云一法異名者諸經異名說眞性實相

或言一實諦或言自性淸淨心或言如來藏

或言如如或言實際或言實相般若

或言一乘或言卽是首楞嚴或言法性或言法身

或言中道或言畢竟空

或言正因佛性性淨涅槃如是等種種異名以皆是實相之異稱

故大智論偈云般若是一法佛說種種名

隨諸衆生類爲之立異字大涅槃經云

如天帝釋有千種名解脫亦爾多諸名字又云

佛性者有五種名

故皆是赴機利物爲立異名也而法體是一未曾有異如帝釋千名

名雖不同終是目於天主豈有聞異名故

而言非實相理如人供養帝釋毁□尸迦

供養□尸迦毁於帝釋如此供養未必得福

末代弘法者亦爾或信賴耶自性淸淨心

而毁畢竟空或信畢竟空無所有

毁賴耶識自性淸淨心或言般若明實相法華明一乘

皆非佛性此之求福豈不慮禍若知名異體一

則隨喜之善遍於法界何所諍乎

又諸經內逗緣稱機更有多名隨處安立以廣大義邊

目之爲海以圓明理顯稱之曰珠

以萬法所宗號之曰王以能生一切□之曰母

但是無義之眞義多亦不多無心之眞心一亦不一

故華嚴私記云取決斷義以智言之

取能生長以地言之取其高顯以山言之

取其深廣以海言之取其圓淨以珠言之

此上約有名尙乃無數更有無名豈可測量

如大法炬陀羅尼經云佛告諸菩薩汝等勿謂

天定天也人定人也餓鬼定餓鬼也

乃至如一事有種種名如一人有種種名

如一天乃至餓鬼畜生有種種名亦復如是

亦有多餓鬼全無名字於一彈指頃轉變身體作種種形

如是衆生於一時間現無量色身

云何可得呼其名也若餓鬼等

有生處名字受食名字及壽命名字若地獄衆生無有名字生處者

則其形亦無定彼中惡業因緣未盡故

於一念中種種變身釋曰如地獄中

一日一夜之中萬生萬死又無間獄中一一身無間

各各盡遍八萬四千由旬地獄之量不相障□

如云淸淨妙法身湛然應一切

今時人將謂諸佛法身能分能遍不信衆生亦一身無量身

以衆生業果不可思議故是以經云

佛界不可思議衆生界亦不可思議

宗鏡錄卷第五十

丁未歲分司大藏都監開板

宗鏡錄卷第五十一

慧日永明寺主智覺禪師延壽集

夫因相立名因名顯相名已廣辯識相如何

答詮表呼召目之爲名行狀可觀

號之曰相第六分別事識是名取境染心是相

第七現識是名無明熏妄心是相第八藏識是名

心淸淨是相第九眞識是名體性不改是相

斯皆是無名之名無相之相何者

以名相不出心境故是以心無自性因境而生

境無自性因心而有則張心無心外之境

張境無境外之心若互奪兩亡心境俱泯

若相資□立心境宛然此乃無性而空空而不空

無性而有有而不有不有之有有顯一如

不空之空空成萬德可謂□萬有於性空

蕩一無於畢竟矣又唯識樞要云

起自心相之言有二解一云卽影像相二云卽所執相

雖無實體當情現故諸說心相皆準應知釋曰

影像相者萬法是心之影像所執相者諸境無體

隨執而生因自心生還與心爲相問

阿賴耶識因何得名爲復自體而生

爲復和合而有答若言自生是自生癡若言他生

是他性癡若言和合而生是共性癡

若言離自他生是無因癡今依世諦悉檀方便而說

如法性與無明合而生一切法

似眠心與夢合見一切境界之事此根本識從生滅門建立

因眞妄和合得名起信論云心生滅門者

謂依如來藏有生滅心轉不生滅與生滅和合

非一非異名阿賴耶識此識有二種義

謂能攝一切法能生一切法復有二種義

一者覺義二者不覺義言覺義者

謂心第一義性離一切妄念相離一切妄念相故

等虛空界無所不遍法界一相

卽是一切如來平等法身依此法身說一切如來爲本覺

以待始覺立爲本覺然始覺時卽是本覺

無別覺起立始覺者謂依本覺有不覺

依不覺說有始覺又以覺心原故名究竟覺

不覺心原故非究竟覺乃至不覺義者謂從無始來

不如實知眞法一故不覺心起而有妄念自無實相

不離本覺猶如迷人依方故迷迷無自相

不離於方衆生亦爾依於覺故

而有不覺妄念迷生然彼不覺自無實相不離本覺

復待不覺以說眞覺不覺旣無眞覺亦遣古德釋云

不生滅心與生滅和合非一非異者

以七識染法爲生滅以如來藏淨法爲不生滅

不生滅心擧體動故心不離生滅相

生滅之相莫非神解故生滅不離心相

如是不相離故名和合爲阿賴耶識以和合故非一異

若一卽無和合若異亦無和合非一非異故

得和合也又如來藏淸淨心動作生滅

不相離故云和合非謂別有生滅來與眞合

謂生滅之心心之生滅無相故心之生滅因無明成

生滅之心從本覺起而無二體

不相捨離故云和合如大海水因風波動

水相風相不相捨離生與無生若是一者生滅識相滅盡之時

心神之體亦應隨滅墮於斷邊若是異者

依無明風熏動之時靜心之體不應隨緣

卽墮常邊離此二邊非一非異

又上所說覺與不覺二法互熏成其染淨旣無自體全是一覺

何者由無明故成不覺

以不覺義熏本覺故生諸染法又由本覺熏不覺故生諸淨法

依此二義遍生一切故言識有二義

生切法問阿賴耶識以何爲因以何爲緣

以何爲體答顯揚論云阿賴耶識者

謂先世所作增長業煩惱爲緣

無始時來戱論熏習爲因所生一切種子異熟爲體

此識能執受了別色根根所依處及戱論熏習於一切時

一類生死不可了知

又能執持了別外器世界與不苦不樂受等相應一向無覆無記

與轉識等作所依因經云無明所覆

愛結所繫愚夫感得有識之身

此言顯有異熟阿賴耶識問阿賴耶識當體是自相

酬善惡因故是果相受熏持種故是因相

第八旣是因果相於六因中屬何因

向五果中是何果答六因中有四能持種子義邊是持種因

若因種子俱時而有卽俱有因

若望自類種子前後相引卽是同類因若望同時心所等

卽相應因無餘二因者異熟因是善惡性

此識是無記若遍行因是染謂見疑無明等

此識非染於五果中具四唯除離繫望自種子

是等流果望作意等心所是士用果望第七識

爲增上果望善惡因卽異熟果問

諸心識中何識堅牢不爲諸緣之所飄動答

世間無有一法不從緣生

緣生之法悉皆無常唯有根本心不從前際生不從中際住

不於後際滅實爲萬有之根擧

諸佛之住處是以喩之如鏡可以精鑒姸醜深洞玄微

仰之爲宗猶乎巨浸納川太虛含像密嚴經云

心有八種或復有九與無明俱爲世間因

世間悉是心心法現是心心法

及以諸根生滅流轉爲無明等之所變異其根本心

堅固不動世間因緣有十二分若根若境

能生所生刹那壞滅從於梵世至非非想

皆因緣起唯有如來離諸因緣內外世間動不動法

皆如甁等壞滅爲性又頌云汝等諸佛子

云何不見聞藏識體淸淨衆身所依止

或具三十二佛相及輪王或爲種種形

世間皆悉見譬如淨空月衆星所環□諸識阿賴耶

如是身中住譬如欲天主侍衛遊寶宮

江海等諸神水中而自在藏識處於世當知亦復然

如地生衆物是心多所現譬如日天子

赫奕乘寶宮旋□須彌山周流照天下

諸天世人等見之而禮敬藏識佛地中其相亦如是

十地行衆行顯發大乘法普與衆生樂

常讚於如來在於菩薩身是卽名菩薩

佛與諸菩薩皆是賴耶名佛及諸佛子已受當受記

廣大阿賴耶而成於正覺密嚴諸定者

與妙定相應能於阿賴耶明了而觀見

佛及□支佛聲聞諸異道見理無怯人所觀皆此識

種種諸識境皆從心所變甁衣等衆物

如是性皆無悉依阿賴耶衆生迷惑見以諸習氣故

所取能取轉此性非如幻陽焰及毛輪

非生非不生非空亦非有譬如長短等

離一卽皆無智者觀幻事此皆唯幻術未曾有一物

與幻而同起幻焰及毛輪和合而可見

離一無和合過未亦非有幻事毛輪等

在在諸物相此皆心變異無體亦無名

世中迷惑人其心不自在妄說有能幻幻成種種物

幻師&C-E;瓦等所作衆物類種種若去來

此見皆非實如鐵因&C-A;石所向而轉移藏識亦如是

隨於分別轉一切諸世間無處不周遍

如日摩尼寶無思及分別此識遍諸處

見之謂流轉不死亦不生本非流轉法定者勤觀察

生死猶如夢是時卽轉依說名爲解脫

此卽是諸佛最上之敎理審量一切法如秤如明鏡

又如大明燈亦如試金石遠離於斷滅

正道之標相修行妙定者至解脫之因

永離諸雜染轉依而顯現問本識與諸識和合

同起同滅至轉依位諸煩惱識滅唯本識在

如何分別滅不滅之異答攝大乘論云

若本識與非本識共起共滅猶如水乳和合

云何本識不滅非本識滅譬如於水鵝所飮乳

釋云譬如水乳雖和合

鵝飮之時唯飮乳不飮水故乳雖盡而水不竭本識與非本識亦爾

雖復和合而一滅一在問此根本識心

旣稱爲一切法體又云常住不動只如萬法

卽此心有離此心有若卽此心萬法遷變

此心云何稱爲常住

若離此心復云何得爲一切法體答開合隨緣非卽非離以緣會故合

以緣散故開開合但緣卷舒無體

緣但開合緣亦本空彼此無知能所俱寂密嚴經偈云

譬如金石等本來無水相與火共和合

若水而流動藏識亦如是體非流轉法

諸識共相應與法同流轉如鐵因&C-A;石

周□而轉移二俱無有思狀若有思覺賴耶與七識

當知亦復然習繩之所繫無人而若有

普遍衆生身周行諸陰趣如鐵與磁石

展轉不相知問第八藏識當有幾種答

釋摩訶衍論云阿賴耶識總有十種所以者何

於契經中別別說故一者名爲大攝主阿賴耶識

所謂卽是總相大識義如前說

二者名爲根本無明別立以爲阿賴耶識故十種妄想

契經中作如是說刹□只多提王識直是妄法

不能了達一法界體一切染法阿賴耶識

以爲根本出生增長無斷絶時若無提王識

黑品眷屬永無所依不能生長故此阿賴耶識

當何決擇攝於本論中

作如是說所言不覺義者謂不如實知眞如法一故

不覺心起而有其念乃至廣說故

三者名爲淸淨本覺阿賴耶識所謂自然本智別立以爲阿賴耶

故本覺契經中作如是說自體淨佛阿賴耶識

具足無漏圓滿功德常□決定無受熏相

無變異相智體不動具足白品

是故名爲獨一淨識故此阿賴耶識當何決擇攝於本論中

作如是說復次覺體相者有四種大義

與虛空等猶如淨鏡乃至廣說故

四者名染淨本覺阿賴耶識所謂不守自性陀羅尼智

別立以爲阿賴耶識故本因緣起契經中

作如是說爾時光嚴童子卽白佛言尊者以何因故

難入未曾有會中作如是說

隨他緣起陀羅尼智名爲楞伽王識云何名爲楞伽王

以之爲喩示彼緣起陀羅尼智

於是尊者告光嚴言童子此楞伽王常在大海摩羅山中

率十萬六千鬼神之衆以爲眷屬如是諸眷屬

乘華宮殿遊於諸刹皆悉承賴彼楞伽王

方得遊行所謂諸鬼神衆作如是言我等神衆

無有威德無有氣力於諸所作無有其能

如宜大王我等衆中與堪能力彼楞伽王

卽隨其時與殊勝力不相捨離而共轉

謂楞伽王雖非分身而能遍滿諸神衆中

各各令得全身之量於一切時於一切處共轉不離

不守自性智亦復如是

能受一切無量無邊煩惱染法鬼神衆熏不相捨離而俱轉故

以此因緣故我難入中作如是說隨轉覺智

名爲楞伽王識故此阿賴耶識當何決擇攝

於本論中作如是說自性淸淨心因無明風動

心與無明俱無形相不相捨離乃至廣說故

五者名爲業相業識阿賴耶識

所謂根本業相及與業識別立以爲阿賴耶

故本性智契經中作如是說阿賴耶識無能了作

無所了作不可分析不可隔別

唯由精動隱流義故名爲鍵摩故此阿賴耶識當何決擇攝

於本論中作如是說復次依不覺故生三種相

與彼不覺相應不離云何爲三

一者無明業相以依不覺故心動說名爲業覺則不動

動則有苦果不離因故

六者名爲轉相轉識阿賴耶識所謂能見境界之相及與轉識

別立以爲阿賴耶故大無量契經中作如是說

阿賴耶識有見見轉無見見起

故此阿賴耶識當何決擇攝於本論中作如是說

二者能見相以依動故能見不動則無見故

七者名爲現相識阿賴耶識所謂境界之相

及與現識別立以爲阿賴耶

故實際契經中作如是說別異別異現前地轉相異相

具足行轉是故名爲阿賴耶識復次此阿賴耶識

眞是異熟無記之法白淨相故或名成就

故此阿賴耶識當何決擇攝於本論中作如是說

三者境界相以依能見故境界妄現

離見則無境界故

第八者名爲性眞如理阿賴耶識所謂正智所證淸淨眞如

別立以爲阿賴耶故故諸法同體契經中作如是說

有識是識非識識攝所謂如如阿賴耶識

故此阿賴耶識當何決擇攝

所謂淸淨般若質境眞如攝故九者名爲淸淨始覺阿賴耶識

所謂本有淸白始覺般若別立以爲阿賴耶

故果圓滿契經中作如是說佛告菩提樹王言

自然始覺阿賴耶識常當不離淸淨本覺

淸淨本覺常當不離始覺淨識隨是彼有

隨彼是有或非同種或非異種故此阿賴耶識

當何決擇攝於本論中作如是說本覺義者

對始覺者卽同本覺故

十者名爲染淨始覺阿賴耶識所謂隨緣始覺般若

別立以爲阿賴耶故果圓滿契經中作如是說復次樹王

如始覺淨識及自本覺

說染淨始覺阿賴耶識不守自性緣起本覺亦復如是

故此阿賴耶識當何決擇攝於本論中作如是說

始覺義者依本覺故而有不覺

依不覺故而有始覺又以覺心原故名究竟覺

不覺心原故非究竟覺乃至已說藏識剖字別相門

次說總識攝生圓滿門此識有二種義能攝一切法

生一切法一者覺義二者不覺義者

而總顯示大識殊勝圓滿相故此義云何

所謂具足二種圓滿故一者功德圓滿二者過患圓滿

功德圓滿者覺義字句

能攝一切無量無邊過於□沙不離不斷諸功德故

能生一切無量無邊過於□沙不離不斷諸功德故

過患圓滿者不覺義字句

能攝一切無量無邊過於□沙若離若脫諸過患故

能生一切無量無邊過於□沙若離若脫諸過患故問若不立此第八識有何等過答

有大過失一切染淨法不成俱無因故識論云

若無此識持煩惱種界地往還

無染心後諸煩惱起皆應無因餘法不能持彼種故

若諸煩惱無因而生則無三乘學無學果

諸已斷者皆應起故又若無此識持世出世淸淨道種

異類心後起彼淨法皆應無因

又出世道初不應生無法持彼法爾種故初不生故

後亦不生是則應無三乘道果若無此識

持煩惱種轉依斷果亦不得成

謂道起時現行煩惱及彼種子俱非有故染淨二心不俱起故

道相應心不持彼種自性相違如涅槃故

餘法持種理不成故旣無所斷能斷亦無

依誰由誰而立斷果

若由道力後惑不生立斷果者則初道起應成無學後諸煩惱皆已無因

永不生故許有此識一切皆成

唯此能持染淨種故證此識有理趣無邊

恐厭繁文略述綱要則有此識敎理顯然

諸有智人應深信受又此眞唯識旨千聖同遵

此土西天無有破者如百法□云眞唯識量者

此量卽大唐三藏於中印土曲女城

戒日王與設十八日無遮大會

廣召五天竺國解法義沙門婆羅門等幷及小乘外道而爲對敵立一比量

書在金牌經十八日無有一人敢破斥者

故因明疏云且如大師周遊西域學滿將還時

戒日王王五印土爲設十八日無遮大會

令大師立義遍諸天竺揀選賢良

皆集會所遣外道小乘競生難詰大師立量無敢對揚者

大師立唯識比量云眞故極成色是有法

定不離眼識宗因云自許初三攝眠所不攝故

同喩如眼識合云諸初三攝眼所不攝故者

皆不離眼識同喩如眼識異喩如眼根問

何不合自許之言答非是正因

但是因初寄言簡過亦非小乘不許大乘自許因於有法上轉

三支皆是共故初明宗因後中問答

初文有二初辯宗次解因

且初宗前陳言眞故極成色五箇字色之一字正是有法

餘之四字但是防過且初眞故二字防過者

簡其世間相違過及違敎等過外人問云世間淺近

生而知之色離識有今者大乘立色不離眼識

以不共世間共所知故

此量何不犯世間相違過答夫立比量有自他共

隨其所應各有標簡若自比量自許言簡若他比量

汝執言簡若共比量勝義言簡

今此共比量有所簡別眞故之言表依勝義

卽依四種勝義諦中體用顯現諦立問不違世間非學卽可爾

又如世尊於小乘阿含經亦許色離識有

學者小乘共計心外有其實境

豈不違於阿含等敎學者小乘答但依大乘殊勝義立

不違小乘之敎學者世間之失問

眞故之言簡世間及違敎等過極成二字簡何過耶答

置極成言簡兩般不極成色小乘二十部中

除一說部說假部說出世部□胤部等四

餘十六部皆許最後身菩薩染汚色及佛有漏色

大乘不許是一般不極成色

大乘說他方佛色及佛無漏色經部雖許他方佛色

而不許是無漏餘十九部皆不許有

幷前兩師不極成色若不言極成但言眞故色是有法

定不離眼識是宗且言色時許之不許

盡包有法之中在前小乘許者大乘不許

今若立爲唯識便犯一分自所別不極成

亦犯一分違宗之失又大乘許者小乘不許今立爲有法

卽犯他一分所別不極成

及至擧初三攝眼所不攝因便犯自他隨一一分所依不成

前陳無極成色爲所依故今具簡此四般故

置極成言問極成二字簡其兩宗不極成色

未審三藏立何色爲唯識答除二宗不極成色外

取立敵共許餘一切色總爲唯識

故因明疏云立二所餘共許諸色爲唯識故

宗後陳言定不離眼識是極成能別問

何不犯能別不極成過且小乘誰許色不離於眼識答

今此是宗依但他宗中有不離義

便得以小乘許眼識緣色親取其體有不離義

兼許眼識當體亦不離眼識故無能別不極成過問

旣許眼識取所緣色有不相離義

後合成宗體應有相扶過耶答無相扶失

今大乘但取境不離心外無實境若前陳後陳和合爲宗

了立者卽許敵者不許立敵共諍名爲宗體

此中但諍言陳未推意許辯宗竟

次辯因者有二初明正因次辯寄言簡過

且初正因言初三攝者十八界中三六界

皆取初之一界也卽眼根界眼識界色境界

是十八界中初三界也問設不言初三攝但言眼所不攝

復有何過答有二過一不定過

二違自敎過且不定過者若立量云

眞故極成色定不離眼識因云眼所不攝喩如眼識

卽眼所不攝因闊向異喩後五三上轉

皆是眼所不攝故被外人出不定過云

爲如眼識眼所不攝眼識不離眼識證極成色不離眼識耶

爲如後五三亦是眼所不攝後五三定離眼識

□證汝極成色定離眼識耶問

今大乘言後五三亦不離眼識得不答

設大乘許後五三亦不離眼識免犯不定便違自宗

大乘宗說後五三定離眼識故故置初三攝半因

遮後五三非初三攝故問但言初三攝

不言眼所不攝復有何過答亦犯二過一不定過

二法自相決定相違過且不定者若立量云

眞故極成色定不離眼識因云初三攝

喩如眼識卽初三攝因闊向異喩眼根上轉

出不定云爲如眼識初三攝眼識不離眼識

證極成色不離眼識耶爲如眼根亦初三攝

眼根非定不離眼識

證汝極成色非定不離眼識耶問何不言定離而言非定不離答

大乘眼根望於眼識非定卽離且非離者

根因識果以同時故卽是非離也又色心各別

名非卽故今但言非定不離

二犯法自相決定相違過者言法自相者卽宗後陳法之自相

言決定相違者卽因違於宗也

外人申相違量云眞故極成色是有法非不離眼識宗

因云初三攝故喩如眼根

卽外人將前量異喩爲同喩將同喩爲異喩問

得成法自相相違耶答非眞能破夫法自相相違之量

須立者同無異有敵者同有異無方成法自相相違

今立敵兩家同喩有異喩有

故非眞法自相相違過問旣非法自相相違

作決定相違不定過得不答亦非夫決定相違不定過

立敵共諍一有法因喩各異皆具三相

遍是宗法性同品定有性異品遍無性

但互不生其正智兩家猶預不能定成一宗

名決定相違不定過今眞故極成色雖是共諍一有法

因且是共又各闕第三相

故非決定相違不定過問旣無此過何以因明疏云

犯法自相相違決定過答但是疏主縱筆之勢

是前共不定過中分出是似法自相相違決定過

非眞有故有此所因故置初三攝眼所不攝

更互簡諸不定及相違等過次明寄言簡過者

問因初自許之言何用答緣三藏量中

犯有法差別相違過因明之法量

若有過許著言遮今三藏量旣有此過故置自許言遮問

何得有此過耶答謂三藏量有法中

言雖不帶意許□含緣大乘宗有兩般色

有離眼識本質色有不離眼識相分色若離眼識色

小乘卽許若不離眼識色小乘不許

今三藏量云眞故極成色是有法若望言陳自相

是立敵共許色及擧初三攝眼所不攝因

亦但成立共許色不離於眼識

若望三藏意中所許但立相分色不離眼識

將初三攝眼所不攝因成立有法上意之差別相分色

定不離眼識故因明疏云謂眞故極成色

是有法自相定不離眼識色是法自相

定離眼識色非定離眼識色是有法差別立者意許

是不離眼識色問外人出三藏量有法相違過時

自許之言如何遮得答待外人中違量時

將自許兩字出外人量不定過外量旣自帶過

更有何理

能顯得三藏量中有法差別相違過耶問小乘申違量行相如何答小乘云

乍觀立者言陳自相三支無過

及推所立元是□含若於有法上意之差別

將因喩成立有法上意許相分色不離眼識者

卽眼識不得爲同喩且如眼識無不離色

以一切色皆離眼識故旣離眼識不得爲同喩便成異喩

卽初三等因□向異喩眼識上轉故論云

同品無處不成立者之宗異品有處

返成敵者相違宗義卽小乘不改立者之因

申相違量云眞故極成色是有法非不離眼識宗

因云初三攝眼所不攝故同喩如眼識合云

諸初三攝眼所不攝故者皆非不離眼識

同喩如眼識言非者無也小乘云無不離眼識色

卽遮三藏意許相分色是無也

所以三藏預著自許之言句取他方佛色□與外人量

作不定過出過云

爲如眼識是初三攝眼所不攝眼識非不離眼識色

證汝極成色非不離眼識色耶

爲如我自許他方佛色亦是初三攝眼所不攝他方佛色是不離眼識色

□證汝極成色是不離眼識耶外人相違量

旣犯共中他不定過明知非眞能破也

三藏量□成眞能立也問因中若不言自許

空將他方佛色與外人相違量作不定過有何不可

答若空將他方佛色不言自許者

卽他小乘不許犯一分他隨一過

他不許此一分他方佛色在初三攝眼所不攝因中故

故因明疏云若不言自許

卽不得以他方佛色而爲不定此言便有隨一過故問

何不待外人申違量後著自許言何要預前著耶答

臨時恐難所以先防次申問答者一問

眞故二字已簡違敎過何故前陳宗依上若不著極成言

又有違宗之失答

眞故二字但簡宗體上違敎過不簡宗依上違宗若極成二字

卽簡宗依上違宗等過也問後陳眼識

與同喩眼識何別答言後陳眼識雖同意許各別

後陳眼識意許是自證分同喩眼識意許是見分

卽見不離自證分故

如同宗中相分不離自證分也問若爾何不立量云相分是有法

定不離自證分是宗因云初三攝眼所不攝故

同喩如見分答小乘不許有四分故

恐犯隨一等過故但言眼識問此量言陳立得何色耶

答若但望言陳卽相質二色皆成不得

若將意就言卽立得相分色也又解

若小乘未徵問前卽將言就意立若大乘答後

卽將意就言立也問旣分相分本質兩種色

便是不極成故前陳何言極成色耶相分非共許故答

若望言陳有法自相立敵共許色故著極成

若相分色是大乘意許何關言陳自相

寧有不極成乎諸□皆云不得分開者非也

若爾小乘執佛有漏色大乘佛無漏色等

在於前陳若不分開應名極成色耶彼旣不爾

此云何然問今談宗顯性

云何廣引三支比量之文答諸佛說法尙依俗諦

況三支比量理實五明以破立爲宗言生智了爲體

□凡小之異執定佛法之綱宗

所以敎無智至不圓木非繩而靡直

比之可以生誠信伏邪倒之疑心

量之可以定眞詮杜狂愚之妄說故得正法之輪永轉唯識之旨

廣行則事有顯理之功言有定邦之力如慈恩大師云

因明論者元唯佛說文廣義散備在衆經

故地持論云菩薩求法當於何求

當於一切五明處求求因明者爲破邪論安立正道

劫初足目創標眞似爰□世親再陳軌式

雖紀綱已列而幽致未分

故使賓主對揚猶疑立破之則有陳那菩薩是稱命世

賢劫千佛之一佛也匿跡巖藪栖巒等持觀述作之利害

審文義之繁約于時巖谷振吼雲霞變彩

山神捧菩薩足高數百尺唱言佛說因明

玄妙難究如來滅後大義淪絶今幸福智攸邈

深達聖旨因明論道願請重弘菩薩乃放神光

照燭機感

時彼南印土按達羅國王見放光明疑入金剛喩定請證無學果菩薩曰

入定觀察將釋深經心期大覺非願小果王言

無學果者諸聖攸仰請尊速證菩薩撫之

欲遂王請妙吉祥菩薩因彈指警曰

何捨大心方興小志爲廣利益者當轉慈氏所說瑜伽

匡正頹綱可製因明重成規矩

陳那敬受指誨奉以周旋於是譚思硏精

乃作因明正理門論正理者諸法本眞之體義

門者權衡照解之所由又瑜伽論云云何名因明處

爲於觀察義中諸所有事所建立法名觀察義

能隨順法名諸所有事諸所有事卽是因明

爲因照明觀察義故且如外道執聲爲常

若不以量比破之何由破執

如外道立量云聲是有法定常爲宗因云所作性故

同喩如虛空所以虛空非所作性則因上不轉

引喩不齊立聲爲常不成若佛法中聲是無常

立量云聲是有法定無常爲宗因云所作性故

同喩如甁盆異喩如虛空等

是知若無此量曷能顯正□邪所以實際理地不受一塵

佛事門中不捨一法若欲學諸佛方便

須具菩薩遍行一一洞明方成大化

如上廣引藏識之文祖佛所明經論共立

第八本識眞如一心廣大無邊體性微細顯心原而無外

包性藏以該通擅持種之名作總報之主

建有情之體立涅槃之因

居初位而總號賴耶處極果而唯稱無垢備本後之智地

成自他之利門隨有執無執而立多名

據染緣淨緣而作衆體孕一切而如太虛包納

現萬法而似大地發生則何法不收無門不入

但以迷一眞之解作第二之觀

初因覺明能了之心發起內外塵勞之相於一圓湛析出根塵

聚內四大爲身分外四大爲境

內以識情爲垢外因想相成塵無念而境貫一如

有想而眞成萬別若能心融法界境豁眞空

幻□全消一道明現可謂裂迷途之緻網

抽覺戶之重關□夢醒而大覺常明

狂性歇而本頭自現

宗鏡錄卷第五十一

戊申歲分司大藏都監開板

宗鏡錄卷第五十二

慧日永明寺主智覺禪師延壽集

夫第二能變識者識論頌云次第二能變

是識名末那依彼轉緣彼思量爲性相

四煩惱常俱謂我癡我見幷我慢我愛

及餘觸等俱有覆無記攝隨所生所繫

阿羅漢滅定出世道無有乃至應知

此意但緣藏識見分非餘彼無始來一類相續似常似一故

□與諸法爲所依故此唯執彼爲自內我

我語勢故說我所言或此執彼是我之我故於一見

義說二義若作是說善順敎理

多處唯言有我見故我我所執不俱起故

未轉依位唯緣藏識旣轉依已亦緣眞如及餘諸法

平等性智證得十種平等性故爲諸有情緣解差別

示現種種佛影像故釋云此第七識但緣見分

非餘相分種子心所等唯緣見分者

謂無始時來微細一類似常似一

不斷故似常簡境界彼色等法皆間斷故種子亦然或被損伏

或時永斷由此遮計餘識爲我

似一故簡心所心所多法故何故不緣餘識夫言我者

有作用相見分受境作用相顯似於我故

不緣餘識自證等用細難知問

何不但緣一受等爲我亦常一故答夫言我者是自在義

萬物主義與一切法而爲所依心所不然

不可爲我唯心王是所依故

此第七識□執爲內我非色等故不執爲外我若唯緣識

卽唯起我無有我所我語勢故論說我所言

非是離我別起我所執唯執第八是我之我

前五蘊假者是第六所緣之我後我第七所計

或前我前念後我後念二俱第七所計

或卽一念計此卽是此唯第七所計

或前是體後是識用於一我見之上亦義說之爲我及所二言

實但一我見多處唯言有我見故者

瑜伽論云由此末那我見慢等□共相應顯揚論云

由此意根□與我見我慢等相應

我我所執不俱起故者行相及境二俱別故不可□生

無此事故若已轉依位善心等可然

彼非執故亦不可例人法二執境是一故

若未起對治斷其我執名未轉依唯緣藏識

初地已去旣轉依已入無漏心

亦緣眞如及餘一切法二乘無學等唯緣異熟識

證得十種平等性者佛地經云一諸相增上喜愛

二一切領受緣起三遠離異相非相四弘濟大慈

五無待大悲六隨諸有情所樂示現

七一切有情我愛所說八世間寂靜皆同一味

九世間諸法苦樂一味十修植無量功德究竟

卽知十地有情緣解意樂差別

能起受用身之影像論云未轉依位□審思重所執我相

已轉依位亦審思量無我相故者第七末那

以思量爲自性故攝論云思量是意卽自證分

前第八識了別是行相今旣言意

故知卽是第七行相卽是見分體性難知以行相顯

其實思量但是行相其體卽是識蘊攝故

初地已前二乘有學□審思量我相知有漏末那

已轉依位亦審思量無我相故亦名末那論問

如世尊言出世末那云何建立答有二義

一名不必如義彼無漏第七不名末那

名是假故二能審思量無我相故亦名末那

顯通無漏卽知此名非唯有漏論云

謂從無始至未轉依此意任運□緣藏識

與四根本煩惱相應我癡者謂無明愚於我相迷無我理

故名我癡我見者謂我執於非我法妄計爲我

故名我見我慢者謂倨傲

恃所執我令心高擧故名我慢我愛者謂我貪

於所執我深生耽著故名我愛乃至此四常起擾濁內心

令外轉識□成雜染

有情由此生死輪□不能出離故名煩惱釋云此第七意除四惑外

不與餘心所相應者一□故二內執故

三一類境生故所以不作意而向外馳求

唯任運而一向內執此第七識於五受中

唯捨受相應論云此無始來任運一類緣內執我

□無轉易與變異受不相應故又問末那心所

何性所攝論答云此意相應四煩惱等

是染法故障□聖道隱蔽眞心說名有覆

非善不善故名無記若已轉依唯是善性

密嚴經偈云末那緣藏識如磁石吸鐵如蛇有二頭

各別爲其業染意亦如是執取阿賴耶

能爲我事業增長於我所復與意識俱爲因而轉謝

於身生煖觸運動作諸業飮食與衣裳

隨物而受用騰躍或歌舞種種自嬉遊

持諸有情身皆由意功力如火輪垂髮乾□婆之城

不了唯自心妄起諸分別身相器世間

如動□韆勢無力不堅固分別亦復然

分別無所依但行於自境譬如鏡中像識種動而見

愚夫此迷惑非諸明智者仁主應當知

此三皆識現於斯遠離處是卽圓成實問

此意有幾種差別答略有三種論云

一補特伽羅我見相應二法我見相應

三平等性智相應初通一切異生相續二乘有學

七地已前一類菩薩有漏心位

彼緣阿賴耶識起補特伽羅我見次通一切異生聲聞獨覺相續

一切菩薩法空智果不現前位

彼緣異熟識起法我見

後通一切如來相續菩薩見道及順道中法空智果現在前位

彼緣無垢異熟識等起平等性智問人法二執俱起

何故分位前後不同答人法必依法執起

又法我通人我局論云補特伽羅我見起位

彼法我見亦必現前我執必依法執而起

如要迷□等方謂人等故釋云今顯初位必帶後位

以初短故人我位必有法我

人我必依法我起故人我是主宰作者等用故

法我有自性勝用等故卽法我通人我局

問此第七識云何離眼等識別有自體

出何經文答論云聖敎正理爲定量故

謂薄伽梵處處經中說心意識三種別義集起名心

思量名意了別名識是三別義如是三義

雖通八識而隨勝顯第八名心

集諸法種起諸法故第七名意

緣藏識等□審思量爲我等故餘六名識於六別境&C-;動間斷了別轉故

如入楞伽頌說藏識說名心思量性名意

能了諸境相是說名爲識釋云

雖通八識皆名心意識而隨勝顯第八名心

爲一切現行熏集諸法種現行爲依種子識爲因

能生一切法故是起諸法第七名意者

因中有漏唯緣我境無漏緣第八及眞如

果上許緣一切法故餘六識名識

於六別境體是&C-;動有間斷法了別轉故易了名&C-;轉易名動

不續名間各有此勝各別得名又論云謂契經說

不共無明微細□行覆蔽眞實

若無此識彼應非有謂諸現生於一切分

□起迷理不共無明覆眞實義障勝慧眼如有頌說

眞義心當生常時爲障□俱行一切分

謂不共無明是故契經說異生類

□處長夜無明所盲□醉纏心曾無醒覺

若異生位有暫不起此無明時便違經義

謂異生位迷理無明有行不行不應理故此依六識皆不得成

應此間斷彼□緣故許有末那便無此失釋云

如緣起經有四無明一現二種三相應

四不相應或有爲二共不共等今說不共者

謂此微細常行行相難知覆無我理蔽無漏智

名覆蔽眞實眞實有二一無我理二無漏見

義有二義一謂境義見分境故二謂義理

眞如卽理故

問染汚末那常與四惑相應

如何說不共無明答論云應說四中無明是主雖三俱起

亦名不共從無始際□內□迷曾不省察

癡增上故乃至謂第七相應無明

無始□行障眞義智如是勝用餘識所無唯此識有

故名不共又不共無明總有二種一□行不共

餘識所無二獨行不共此識非有釋云

主是自在義爲因依義與彼爲依故名不共

何故無明名爲不共謂從無始際顯長夜常起

□內□迷明一切時不了空理曾不省察

彰□執我無循反時此意總顯癡主自在義

一□行不共者此識俱是今此所論餘識無也

二獨行不共者則與忿等相應起故名爲獨行

或不與餘俱起無明獨迷諦理此識非有

又不共無明者無明是主故名不共者

以主是不共義不共卽是獨一之義

謂無明是闇義七俱無明□行不斷是長闇義由長闇故

名爲長夜唯此無明爲長夜體

餘法皆無長夜之義唯此獨有故名不共除此已外

餘法有一類長相續義而無闇義或有一類

雖有闇義而無長相續義應作四句分別

一者有是長而非是夜

如七俱貪等三及妙平二智相應心品等二者有是夜而非是長

如前六識相應無明三是長亦是夜七俱無明是

四者非長非夜前六識除無明

取餘貪等及因中善等幷果中觀察成事二智相應心品等

今此七俱無明准此不但不與餘識共

兼亦不與自聚貪等三共謂雖與同聚貪等俱起

而貪等無長夜闇義貪等以染著等爲義

此以長闇爲義與彼不同故名不共

此以第七□時迷闇名不共六識中者無□時義

但有獨起之義名爲不共問

□行不共無明相應有幾種義答有四義古德云

一是主者謂前六識無明是客有間斷故

第七無明是主無間斷故二□行者有漏位中

常起現行不間斷故名□行三不共者

不同第六識獨頭名不共第六不共

但不與餘九煩惱同起名爲不共若第七名不共者

障無漏法勝故又□行不間斷故四前六識通三性心時

此識無明皆起現行謂前六識善性心時

於施等不能亡相者

皆是第七□行不共無明內執我令六識等行施時

不能達三輪體空又以有不共無明常能爲障

而令彼當生無漏智不生此無明與第七識俱有故

至今不捨故名俱行又經云眼色爲緣生於眼識

乃至意法爲緣生於意識

若無此識彼意非有眼根色境爲二緣能發引得眼識

乃至意識法境爲二緣能發得意識

若無第七識者卽應第六識唯有一法境爲緣

應無所依根緣也旣有俱有根者

明知卽是第七識與第六識爲俱有根小乘云

我宗取肉團與第六識爲依何要別執有第七識耶論主破云

亦不可說第六依於色故第六必依意有

說意非是色故又說第六有三分別

隨念計度自性分別故若許第六依色而住者

卽同前五識無隨念計度二種分別救云我宗五識

根先識後故卽前念五根發後念五識

論主破云但有根者如葉依種起芽種俱時

影藉身生身影同有識依根發理必同時

無前念根發後念識故旣若五識有俱有根

將證第六亦須有俱有根卽第七識是也

引理證者敎中說有思量者卽是第七識小乘云

但是第六等無間名思量意

何要別說第七爲思量意耶論主破云

且如第六意識現在前時念等無間意已滅無體

如何有思量用名意耶且如第六識若居現在時雖有思量

□名爲識不名意故要待過去方名意故

須信有第七識具□審思量

方得名意意者依止義若等無間意依此第七假得意名

俱有依止思量用故又第七識與四惑俱名爲染汚

□審思量名之爲意常有□行不共無明

故名染汚正是有覆性卽覆眞緣義蔽淨妙智

□審思量者此揀第八前六識□者不間斷

審者決定執我法故問第八亦無間斷

第六決定有思量何不名意答有四句

一□而非審第八□無間斷不審思量我法故

二審而非□卽第六

雖審思量而非□故不名意也前五俱非非□非審第七俱攝

而□審故獨名意也問第七思量何法答

執第八見分思量有我法故二乘無學無我執

以思量法我執故名意佛果我法二執俱無

□審思量無我理佛果第七亦名意問

爲第七自體有思量爲第七相應遍行中思名思量意不

答取心所思量者卽識皆有思何獨第七

問若唯取自體有思量者

卽何用心所中思耶答具二義一有相應思量

二亦自體思量今取自體有思量名意問心所與心王

一種是常審思量執第八爲我

如何不說心所爲意答言意者依止義

心所雖□審思量非主是劣法非所依止故不名意也

二者自體識有思量與餘七識爲所依止

唯取心王卽名意也問若言自體有思量名意者

卽第七有四分何分名思量意答有二解

第一見分名思量內二分不名思量但名意

見分不名意有思量以是用故思量我無我

內二分不能思量我無我但名意以是體故

第二見分是思量相相者體相相狀內二分是思量性

卽內外皆名意三分皆思量但除相分

相分是所量境也問何以得知

內外三分總是思量答識論云思量爲性相內二分是體

名思量性外見分是思量相是用一種是思量

三分皆名意卽不取相分名思量

以無能緣用故問見分緣執我法卽思量我故

得名思量自證分不緣於我相分

如何自證分亦名思量答自證分證彼見分思量我執故

亦名思量也問見分思量我是非量攝

自證分證彼見分思量我自證分亦是非量耶答

見分思量我見分妄執故名非量

自證是內證見分妄執故自證體是現量

卽體用皆是思量卽內二分亦名意亦名識

見分亦名意亦名識是意之用故思量是用意是體

思量卽意持業釋也問第七識但緣第八見分爲我

云何不取相分及內二分等答相分間斷

又是外緣內二分作用沈隱難知不執也

種子無作用故不執爲我

以見分作用顯現故問第七識三量假實如何分別答

古釋三量分別者第七見分是非量境不稱心故

其第八見分本非是我今第七妄執爲我

卽不稱本質又親緣第八見分不著

變相分緣相分本非是我第七又執爲我又不稱相分

卽兩重不稱境故知非量假實分別者

第七緣他本質第八見分不著

但緣得中間假我相分故境假非實問中間相分爲定是假

爲亦通實答第七中間相分是假無實種生

但從兩頭起此相分仍通二性

若一半從本質上起者是無覆性卽屬本質

若一半從自能緣第七見分上起者同見分是有覆性

但兩頭心法□起成一相分今言境假者

但約隨妄心我相分以說問

若言第七當情相分但是假從兩頭起通二性者

應可第七所緣我相分中一半有覆一半無覆一半是我

一半非我答其第八見分上所起無覆性相分

與能緣第七妄心遍計相分密合一處

若是第七但自執妄起遍計有覆性假相分

爲自內我雖密合一處

亦不犯所執我中通二性過如水中鹽味但執是水不執於鹽

水與鹽元不相離問第七自有相分

如何不自緣相分緣他第八見分爲我耶

答古德云今言緣見分者卽是&C-D;緣

若言親者唯識義何在又問設許&C-D;緣第八者

且第七自識於何法上起執答於自識相分起執

又問相見何別答若論外境相見全殊

若就心論相見無異相卽是見故經云

心如相顯現見如心所依問

若無末那有何等過答若無第七則無凡可厭無聖可欣

凡聖不成染淨俱失論云是故定應別有此意

又契經說無想有情一期生中心心所滅

若無此識彼應無染謂彼長時無六轉識

若無此意我執便無乃至故應別有染汚末那

於無想天□起我執由斯賢聖同訶厭彼

又契經說異生善染無記心時□帶我執

若無此識彼不應有謂異生類三性心時雖外起諸業

而內□執我內執我故

令六識中所起施等不能亡相故瑜伽說染汚末那爲識依止

彼未滅時相了別縛不得解脫

末那滅已相縛解脫言相縛者調於境相

不能了達如幻事等由斯見分相分所拘不得自在

故名相縛依如是義有伽陀言如是染汚意

是識之所依此意未滅時識縛終不脫釋云

於無想天□起我執由斯賢聖同訶厭彼者

有第七於彼起我執是異生故出定已後復沈生死

起諸煩惱聖賢訶彼若無第七

不應訶彼無過失果由執我故

令六識中所起施等不能亡相者此我外緣行相&C-;動非第七起

由第七故第六起此全由七生增明爲論

第六識中我執體有間斷通三性心間雜生故

第七不緣外境生故已上略錄第七末那

諸敎同詮群賢共釋創入道者此意須明

是起凡聖之因宜窮體性乃立解惑之本可究根原

迷之則爲人法執之愚

悟之則成平等性之智於諸識內獨得意名向有漏中作無明主

不間不斷無想定治而不消常審常□

四空天避而還起雖有覆而無記不外執而內緣

常起現行能蔽眞而障道唯稱不共

但成染而潤生是以欲透塵勞須知要徑

將施妙藥先候病原若細意推尋冥心體察

則何塵而不出何病而不消斷惑之門斯爲要矣

宗鏡錄卷第五十二

戊申歲分司大藏都監開板

宗鏡錄卷第五十三

慧日永明寺主智覺禪師延壽集

第三能變者唯識論頌云次第三能變

差別有六種了境爲性相善不善俱非此三能變

是了別境識自證分是了別性

見分是了別相有覆有記識以了境爲自性

卽復用彼爲行相故則了境者是識自性亦是行相

行相是用故識論云隨六根境種類異故

或名色識乃至法識隨境立名順識義故

謂於六境了別名識色等五識唯了色等

法識通能了一切法或能了別法獨得法識名故六識名

無相濫失問若心外無實色

則眼等五識無有所緣答識論云雖非無色而是識變

謂識生時內因緣力變似眼等色等相現

卽以此相爲所依緣然眼等根非現量得

以能發識比知是有此但功能非外所造

外有對色理旣不成故應但是內識變現釋云

眼等雖有所依所緣之色而是識所變現

非是心外別有極微以成根境但八識生時

內因緣種子力等第八識變似五根五塵

眼等五識依彼所變根緣彼本質塵境

雖親不得要託彼生實於本識色塵之上變作五塵相現

卽以彼五根爲所依

以彼及此二種五塵爲所緣緣五識若不託第八所變便無所緣緣

所緣緣中有親&C-D;故然眼等根非現量得者

色等五塵世間共見現量所得

眼等五根非現量得除第八識緣及如來等緣是現量得

世不共言餘散心中無現量得

此但能有發識之用此知是有此但有功能

非是心外別有大種所造之色此功能言

卽是發生五識作用觀用知體如觀生芽比知種體是有

所以密嚴經偈云眼色等爲緣而得生於識

猶火因薪熾識起亦復然境轉隨妄心

猶鐵逐磁石如乾城陽焰愚渴之所取

中無能造物但隨心變異復如乾城人往來皆不實

衆生身亦爾進止悉非眞亦如夢中見

寤後卽非有妄見蘊等法覺已本寂然四大微塵聚

離心無所得華嚴經云

自在主童子告善財言善男子我復善知十八工巧種種技術

幷六十二眷屬明論及內明等一切方法

治內煩惱何等名爲內身煩惱有四因緣

一謂眼根攝受色境二由無始取著習氣

三由彼識自性本性四於色境作意希望

由此四種因緣力故藏識轉已識波浪生

譬如瀑流相續不斷善男子如眼識起

一切根識微塵毛孔俱時出生亦復如是譬如明鏡頓現衆像

諸識亦爾或時頓現善男子

譬如猛風吹大海水波浪不停由境界風飄靜心海

起識波浪相續不斷因緣相作不相捨離

不一不異如水與波由業生相深起繫縛

不能了知色等自性五識身轉彼阿賴耶終不自言

我生七識七識不言從阿賴耶生

但由自心執取境相分別而生

如是甚深阿賴耶識行相微細究竟邊際唯諸如來住地菩薩之所通達

愚法聲聞及□支佛凡夫外道悉不能知

問眼識等爲復依根發識依境發識答

定依根發百法云眼識依根發識

乃至意識亦爾若眼根變異眼識必隨變異

如眼病所見靑色爲黃色此不是壞境

但是根損令識取境變爲黃色故知隨根得名問

眼識緣靑色爲黃豈不是非量答但是同時亂意識

以眼根有損令同時意識緣亂故便變靑爲黃

其實眼識不作靑黃緣也意根損意識亦損

如初地我法二執卽時成無漏

此時意根壞無其二執能緣之識亦能壞□二執也

故知依根所發得名眼識但隨根立也讓法云

六識體性各別但依根境而立其名

若執有一識能緣六境者若六境一時到如何一箇意識

能一時緣得耶若前後起卽不遍故

所以隨六根境種類異故依根得名問

眼識等六旣依根發識以何爲根答

護法通用現種爲根根旣然境亦爾瑜伽論亦云

皆以現行及種子二法爲眼等根

由本熏時心變似色從熏時爲名以四大所造淸淨色故

對所生之果識假說現行爲功能實唯現色

功能生識之義大小共成問根以何爲義答

根者卽五根有增上出生義故名之爲根

於中有淸淨五色根有扶塵五色根

若淸淨五色根卽是不可見有對淨色以爲體性

能發生五識有照境用故若扶塵五色根者

卽扶淸淨根能照其境自體卽不能照境

爲扶塵根是&C-;顯色故不妨與淸淨根爲所依

五蘊論云根者最勝義自在義主義增上義

是爲根義云何眼根謂以色爲境淨色爲性

謂於眼中一分淨色如淨醍□此性有故

眼識得生無卽不生乃至身根以觸爲境

□淨色爲性無卽不生問未轉依中

前五轉識於三量中定是何量答古德云

旦眼識緣色境相分卽各自緣自相分

三量分別者是現量現量具三義一現在非過未

二顯現非種子三現有簡無體法

緣現量境名現量者不度量也卽因修證境不帶名言

是任運義卽五識緣境得法自相

但中間無隔□故名親緣相分有赤色卽得赤色之相分

但不分別故任運不帶名言故名得自相也

護法云五識唯緣實五□境卽不緣假

但任運而緣不作行解不帶名言是現量故

且如眼識緣靑黃赤白四般實色時

長短方圓假色雖不離實色上有眼識但緣實

不緣長短假色也眼識定不緣長短色

唯意識作長短心而緣也如五識初念

與明了意識緣五塵境時唯是現量得五塵之實色

若後念分別意識起時卽行解心中作長短色緣

是比量心緣也卽五識唯是現量緣實不緣假

故論云無有眼等識不緣實境生卽五識唯緣實

是自相境如眼識緣靑境自相時

得靑色之自相若後念分別意識起時卽非靑色解

便是共相比量也□作解心時不實靑色心體

爲帶名言是在假相也故識論云

謂假智詮不得自相唯於諸法共相而轉也言假智者

卽作行解心名假智也言詮者

心上解心名句文及聲上名句文

是能詮皆不得所詮自相也又釋云顯假不依眞唯依共相轉

卽此眞事不說心識實體名眞

但心所取法自體相言說不及假智緣不著說之爲眞

此唯現量智知性離言說及智分別

此出眞體非智詮及如色法等而爲自性水濕爲性

但可證知言說不及第六意識隨五識後起

緣此智故發言語等但是所緣所說法之共相

非彼自相又遮得自相名得共相

若所變中有共相法是可得者卽得自體

應一切法可說可緣故共相法亦說緣不及然非是執

不堅取故如五蘊中以五蘊事爲自相

空無我等理爲共相又以理推無自相體

且說不可言法體名自相可說爲共相以理而論

共旣非共自亦非自爲互遮故但各別說

說空無我等是共相者從假智說此但有能緣行解

都無所緣空實共體入眞觀時

則一一法皆別了知非作共解言說若著自相者

說火之時火應燒口火以燒物爲自相故緣亦如是

緣火之時火應燒心今不燒心及不燒口

明緣及說俱得共相若爾喚火何不得水

不得火之自相故如喚於水此理不然

無始慣習共呼故今緣於靑作靑解者此比量智

不稱前法如眼識緣色稱自相故不作色解

後起意識緣色共相不著色故遂作靑解

遮緣非靑之物遂作靑解非謂靑解卽稱靑事

故唯識頌云現覺如夢等已起現覺時

見及境已無寧許有現量此謂假智唯緣

共相而得起故法之自相離分別故言說亦爾不稱本法

亦但只於共相處轉今大乘宗唯有自相體

都無共相體假智及詮但唯得共不得自相

若說共相唯有觀心現量通緣自相共相

若法自相唯現量得共相亦通比量所得

乃至故言唯於諸法共相而轉

此之自相證量所知非言說等境故又疏問云

何故名自相共相答曰若法自體唯證智知言說不及

是爲自相若法體性言說所及假智所緣

是爲共相問曰如一切法皆言不及而復乃云

言說及者是爲共相一何乖返答曰

共相是法自體上義更無別體

又此名詮火等法時遮非火等此義卽通一切火上故言共相

卽其義也非苦空等之共相理

若爾卽一切法不可言不可言亦不稱理

遮可言故言不可言非不可言卽稱法體

法體亦非不可言故而今乃言名得共相之自性故今應解此

非法體其義可然言名等詮共相

非謂卽得共相體但遮得自相故言名詮共相又自相者

卽諸法之自體相如火以煖爲自相

喚火之時不得煖故不得自相

此煖自相唯身識現量證故非名所得共相者

此以名下所詮之義名共相共相有二一者共自類相

二者共異類相如言火時不該於水等

但遍一切火上故名共自類相若言苦空無常等

則不唯在一類法上及遍一切水火等法上

故名共異類相又自相者唯五根五塵心心所得

謂五根是第八現證

五塵是五八心心所現量證自體性獨散意識等尙不得自體性

何況名詮得自體性也五識緣五塵境時

具四義故名得法自相一任運故二現量故

三不帶名言故四唯緣現在境故得名自相

意識所緣境有二若是獨頭意識所緣境

卽於法處收若明了意識所緣境卽於色處攝

且如眼識明了意識初一念率爾同緣色時

但緣色之自相後念明了意識

分別所緣色上長等假色卽是共相

雖然長等假色是明了意識所緣境亦在於色處收

爲是假故眼識不緣也乃至聲亦耳且如耳識初刹那率爾

與明了意識同緣聲時亦是得法自相

後念意識起緣於聲上名句文三有分別行解等

緣假也今五識旣無分別行解所以不緣假也

問且如色有二十五種

靑黃等四般顯色是實餘是假聲有十二種

唯執受不執受聲是實餘是假觸有二十六種四大是實

餘是假此中實者五識緣於五塵處攝若假者

論主旣言五識不緣是意識緣

如何不於法處攝耶答第六明了意識緣長等假色

有三義故所以不於法處攝一明闇不同

二以假從實三以影從質具此三義故於色處攝也

若獨頭意識無此三故所以法處攝

且第一明闇有異者若明了意識

與五識初念率爾心時卽是現量不緣其假

至後念明了意識分別心生卽緣假色五識正緣實色時

此意於五識所緣實色而生行解緣其假是六

與五識不同時起分別故

卽此意識卽是明也所緣假色等卽於色處攝不於法處收

若是獨頭意不假五識而生分別但約獨起者

卽是闇意識卽於法處攝二以假從實者

以長等假色依他實色上立

雖意識緣攝此假色歸於實色總於色處攝也不於法處收

三以影從質長等假色是第六識

託五塵實色爲質而變起長等假相分緣

將此假相分長等色就五塵實色處收總於色處攝也

若獨頭意識不必有本質也此有三義

故假五塵色總於色收若是獨頭生闇意識所緣之境

卽法處收問

五根於何敎中證是現量答誠證非一圓覺經云譬如眼光照了前境

其光圓滿得無憎愛

可證五根現量不生分別其眼光到處無有前後

終不捨怨取親愛姸增醜例如耳根不分毁讚之聲

鼻根不避香臭之氣舌根不簡甛苦之味

身根不隔□滑之觸以率爾心時不分別故

刹那流入意地□起尋求便落比量

則染淨心生取捨情起問眼等五根緣境之時

當具幾義答緣者是緣藉之義境有二義一所藉義

二所照義言所藉者如緣有體境

藉彼爲所緣緣故言所照者雖不藉彼爲所緣

然是所照□處亦說爲境如眼等五根照色等境

雖非所緣然對此根得名爲境是所照故

又眼根照色眼識緣色乃至身根覺觸

身識了觸等又古德問五識旣唯緣實色只如長短等

依色境現前時眼根不壞此時眼識

爲緣爲不緣若言緣者便犯五識緣假之過

若不緣者何故閉眼不見開眼乃見耶答

此時眼識但得靑等實色而同時意識依眼根爲門

分明顯了取得長等據意識得合法處收

但緣此時意識依眼根取

對所依根故色處攝問前五識具幾業能了前境答

前五識具六業瑜伽論云一唯了別自境所緣

二唯了別自相三唯了別現在四唯一刹那了別

五隨意識轉隨善染轉隨發業轉

六能取愛非愛果問眼識現量稱境而知若眼病之時

或見靑爲黃豈稱境耶若不稱境

何名現量答一師云見靑爲黃實是意識

謂由根病故引得病眼識由病眼識故

遂引非量意識見靑爲黃非眼識見靑爲黃

由病眼識能起見黃識故作是說二師云

由病眼根引病眼識雖見靑爲黃而不作黃解

故是現量如無分別觀佛性眞如爲八自在我時

雖不稱境而無分別智不作我解故得是現量

此亦然也雜集論問云

若了別色等故名爲識何故但名眼等識不名色等識耶答

以依眼等五種解釋道理成就非於色等何以故

眼中之識故名眼識依眼處所識得生故

又由有眼識得有故所以者何

若有眼根識定生不盲暝者乃至闇中亦能見故

不由有色眼識定生以盲暝者不能見故

又眼所發識故名眼識由眼變異識亦變異

色雖無變識有變故如迦末羅病損壞眼根

於靑等色皆見爲黃又屬眼之識故名眼識

由識種子隨逐於眼而得生故

又助眼之識故名眼識作彼損益故所以者何由根合識

有所領受令根損益非境界故

又如眼之識故名眼識俱有情數之所攝故色則不爾不決定故

眼識旣然餘識亦爾問爲眼見色

爲識等耶答非眼見色亦非識等

以一切法無作用故由有和合假立爲見

又由六相眼於見色中最勝非識等是故說眼能見諸色

何等爲六一由生因眼能生彼故二由依處

見依眼故三由無動轉眼常一類故四由自在轉

不待緣合念念生故五由端嚴轉

由此莊嚴所依身故六由聖敎如經中說眼能見色故

如是所說六種相貌於識等中皆不可得

識動轉者當知多種差別生起問

六根所成各有幾義答古釋云各有二義一是異熟

二是長養且如眼根者如過去業招今世眼

名異熟眼於今世時因飮食等長小令大

養瘦令肥名長養眼餘五根亦然問

若無外境應無現量能覺之心若無現量能覺

云何世人作如是覺我今現證如是境耶答

古德云現覺如夢者如正起現量五識

證色等五境之時但唯能證所證色等境

不能覺現量能覺之心所以者何覺能覺法是意識

正隨起五識時必無意識

故於此念必不能覺現量之心至第二念正起意識

覺前念五識現量時無所覺現量五識及現量所覺之境

□已謝滅所以者何以諸識不□生故

起意識時現量五識已滅又有爲法刹那滅故

現量五識所緣之境此時亦已謝滅

若言須有實外境方能生心者

且如後念意識緣前念現量五識爲境豈是實有法耶

由過去無體故此過去現量五識已滅今雖無體

猶能爲境生於意識

何必五識須緣心外實境而生耶謂若在睡時正起夢心

卽不能起覺夢之心至睡惺後起覺夢心時

其所覺之夢心已滅其五識現量正起時

未能起覺現量意識心及至第二念起得覺現量五識之意識心

其所覺現量五識已滅與覺夢心相似

故擧爲喩又難定許有現量耶

謂正起覺現量之能覺意識時彼所覺五識定有耶答

此時所覺已滅雖無體猶生能覺之心

何妨外境是無能生識耶然大乘五境雖似有而非心外

與凡小不同問於眼等六識中

有幾分別答略有三種一自性分別

唯緣現在所緣諸行自相行分別所緣行卽五塵也自相行

如色以靑爲行相眼識緣時亦任運作靑行相

名自行又自相行卽能緣行簡共相行

如緣靑時卽緣黃不著二隨念分別

於昔曾所受諸行追念行分別唯緣過去三計度分別

於去來今不現前思構行分別卽非有計有

是非量境然約三世計度不定一世

又雜集論於三分別中復有七種分別

一謂於緣任運分別謂五識身如所緣相無異分別

於自境界任運轉故二有相分別

謂自性隨念二種分別取過現境種種相故三無相分別

謂希求未來境行分別四尋求分別

五伺察分別六染汚分別七不染汚分別此四分別

皆用計度分別以爲自性所以者何

以思度故或時尋求或時伺察或時染汚

或不染汚種種分別又攝大乘論有十種根境微細分別

論云復次總攝一切分別略有十種

一根本分別謂阿賴耶識二緣相分別

謂色等識三顯相分別謂眼識等幷所依識

四緣相變異分別謂老等變異樂受等變異貪等變異

遍害時節代謝等變異捺落迦等諸趣變異

及欲界等諸界變異五顯相變異分別

謂卽如前所說變異所有變異六他引分別

謂聞非正法類及聞正法類分別七不如理分別

謂諸外道聞非正法類分別八如理分別

謂正法中聞正法類分別九執著分別

謂不如理作童類薩迦邪見爲本

六十二見趣相應分別十散動分別謂諸菩薩十種分別釋曰

根本分別者謂阿賴耶識是餘分別根自性

亦是分別故名根本分別緣相分別者

謂分別色等有如是緣相顯相分別者

謂眼識等幷所依識顯現似彼所緣相故

緣相變異分別者謂以色等影識變異所起分別

老等變異者謂色等識似老等相起諸變異何以故

內外色等皆有老等轉變相故等者

等取病死變異樂受等變異者由樂受故身相變異

如說樂者而目端嚴等者

等取苦及不苦不樂受貪等變異者謂由貪等身相變異等者

等取瞋癡忿等如說忿等惡形色等

遍害時節代謝等變異者謂殺縛等

令身相等生起變異時節代謝

亦令內外身樹色等形相改變如說寒等所遍切時身等變異

捺落迦等諸趣變異者等卽等取一切惡趣

彼惡色等變異共了及欲界等諸界變異者

等取色界無色界中無似色等影像識故

於諸天中及靜慮中亦有有情及器色等種種變異

如末尼珠威神力故種種淨妙光色變異

顯相變異分別者謂由眼等所依根故

令似色等影像顯現眼識等識種種變異

卽於此中起諸分別卽知如前說老等變異

隨其所應而起變異何以故如說眼等根有利鈍識明昧故

如無表色所依變異彼亦變異

由樂受等變異亦爾如說樂者心安定故如說苦者

心散動故貪等邁害時節代謝亦爾

捺落迦等及欲界等依身變異識亦變異如應當知

無色界中亦有受等所作變異諸識分別

他引分別者謂善惡友親近所起

及與聽聞正非正法爲因分別

卽是外道迦比羅等及正法中諸騷揭多所有分別名不如理如理分別

如是二種隨其所應能生

邪見正見相應二種分別薩迦邪見爲因

所起六十二見相應分別卽梵網經中前際後際分別

謂我過去爲曾有耶如是等分別名執著分別

言見趣者是品類義散動分別者散亂擾動

故名散動此卽分別是故說名散動分別

此卽擾亂無分別智何以故

由此擾亂般若波羅蜜多故無分別智卽是般若波羅蜜多

謂諸菩薩十種分別者謂諸菩薩能發語言他引而轉

不稱眞理十種分別何以故證會眞理

若正現前不可說故問前三分別

於八識中幾識能具答八識中唯第六識具三分別

自第七識唯有自性分別以緣現在故

或可末那亦有計度以計度執我故若論體性

計度分別以慧爲性隨念以念爲性

分別以慧爲性眞法之中旣無虛妄八識所以無此分別

又古師於十種分別就八識廣辯問

八識中各具幾分別答第六識具廣略十種分別

前五識唯自性任運二種分別

五識於自境界任運轉故

第七識具計度染汚有相三種分別第八識同前五識得有自性任運分別

若自性任運分別自現量

若計度染汚無相分別唯比非二量若有相分別一分緣現在者

通三量一分緣過去者唯比非二量

若隨念分別無漏卽是現量若有漏

卽比非二量問何故五識無分別執耶答夫言執者

須是分別誨度之意方能堅執五識雖有慧

而但任運不能分別籌度故

五無執唯第六也

宗鏡錄卷第五十三

戊申歲分司大藏都監開板

宗鏡錄卷第五十四

慧日永明寺主智覺禪師延壽集

夫意言分別萬有俱空則名義無性

一切衆生於見聞中應不成顚倒

以名中無義義中無名俱是客故答萬法本空熏習成有

於本空中起諸情執顚倒寶性論云問

名中無義義中無名二俱客者若人執名異於義

義異於名此人旣無顚倒則於義中應無僻執

不應聞說好惡生憂喜心名義不相關故

當知客義是汝顚倒答

由久時數習顚倒故有此僻執不關名義相應由名言熏習心故

必由此法門生分別心起虛妄僻執

如密嚴經偈云是時金剛藏復告大衆言賴耶無始來

爲戱論熏習諸業所繫縛輪轉無有窮

亦如於大海因風起波浪□生亦□滅

不斷亦不常由不悟自心隨識境界現若了於自心

如火焚薪盡通達於無漏則名爲聖人

藏識變衆境彌綸於世間意執我我所

思量□流轉諸識類差別各各了自境積集業爲心

遍積集名意了別名爲識五識取現境

如&C-B;見毛輪隨見而迷惑於似色心中

非色計於色譬如摩尼珠日月光所照隨其所應現

各雨自類物阿賴耶亦爾如來淸淨藏

和合於習氣變現周世間與無漏相應

雨諸功德法譬如乳變異成酪至酪漿藏識亦如是

變似於衆色如&C-B;見毛輪有情亦復爾

以惡習氣&C-B;住藏識眼中於諸非色處此所見諸色

猶如於陽焰遠離於有無皆賴耶所現

仁者依眼色而生似色識如幻住眼中

飄動猶熱焰色皆是藏識與色習相應變似體非有

愚夫妄分別諸□醉放逸坐臥及狂走

頓起諸事業皆是賴耶識猶如盛赫日舒光照於地

蒸氣如水流渴獸望之走賴耶亦復爾

體性實非色而似於色現惡覺妄生著

如磁石吸鐵迅速而轉移雖無於情識似情識而動

如是賴耶識爲生死所攝往來於諸趣

非我而似我如海中漂物無思隨水流

賴耶無分別後身而運動譬如二象&C-D;被傷者永退

賴耶亦如是斷染無流轉譬如淨蓮華

離泥而皎潔人天皆受用莫不咸珍敬

如是賴耶識出於習氣泥轉依得淸淨佛菩薩所重

譬如殊勝寶野人所輕賤若用飾&C-;旒

則爲王頂戴如是賴耶識是淸淨佛性凡位□雜染

佛果常寶持如美玉在水苔衣所纏覆

賴耶處生死習氣□不現於此賴耶識

有二取相生如蛇有二頭隨樂而同往賴耶亦如是

與諸色相具一切諸世間取之以爲色

惡覺者迷惑計爲我我所若有若非有自在作世間

賴耶雖變現體性□甚深於諸無智人

悉不能覺了譬如於幻師幻作種種獸

或行而或走似有情非實賴耶亦如是幻作於世間

一切諸有情體性無眞實凡愚不能了

妄生於取著起微塵勝性有無異分別及與於梵天

丈夫等諸見

問眼見色者爲是眼見爲是識見答

非眼識境等各有決定見性但以三和合故

假名爲見下五根聞嗅嘗觸等例爾雜集論云

非眼見色亦非識等以一切法無作用故

由有和合假立爲見故稱眼能見色又識之於根

乍出乍入如鹿在網猶鳥處籠啄一捨一

周而復始無暫休息識在根籠亦復如是

或在於耳或在於眼來去無定不可執常

雖復無定相續不斷何爲不斷以妙用無間故

若凡夫爲色塵所縛不得自在

若見一法則被一法□不能圓通法界是以金剛經云

若菩薩心住於法而行布施如人入闇則無所見

首楞嚴經云由塵發知因根有相相見無性

猶若交蘆由塵發知者卽見分因根有相者

卽相分相見無性者心境互生各無自體

心不自立由塵發知境不自生因根有相

二虛相倚猶若交蘆知見立知卽無明本

知見無見斯卽涅槃但了了見無可見卽通法界

見卽是涅槃若了了聞無可聞

無可聞卽通法界聞卽是涅槃一切諸法本來涅槃

以分別心妄見所隔不知自識□作無明

又首楞嚴經云緣見因明暗成無見不明自發

若不假明暗等見見色之時則見餘根

若離念遍法界見鐵圍山一切相皆不能蔽

若六根伏則不得六根相如十人患&C-B;共見空華

一人眼可則不見餘九人還見各各自除妄見

則不得一切相物物皆眞

又十箇空華一人能見十人眼可餘華總亡

但一妄除皆不見諸相一相則一切相爲一切相皆我心起

是知一&C-B;在目千華競飛一妄動心諸塵倂起

若能離念則當處坐道場

轉大法輪俱成佛道問耳聞說法聲時總具幾識答具三識

第八先託佛無漏聲名句文爲本質了

耳識緣聲意識同時緣名句文等方得名聞

古德問云且如緣佛聲名句文時

爲自耳識意識緣得名句文名聞爲先要自第八託佛本質聲

變起相分了耳識意識託第八相分爲質

變相分緣方得聞耶答設爾何失難

二俱有過若第八不先變佛聲

耳意二識便緣名句文者卽因中前六劣不能直緣

須先假第八變若第八不先變卽心外取法唯識不成

若託自第八相分爲質緣者第六識所變相分

卽無名句文旣無名句文卽意不能生解

爲第八識但變得佛本質徑直聲

本質徑直聲上且無名句文爲第八不緣故此答云

理實第六識緣自第八相分爲境謂佛本質聲

及自第八變影像聲合爲一聲

世尊本質聲旣有名句文等第六識於自耳根

緣第八相分聲名句文三不無

爲佛本質聲上有名句文例如世間人共看一紙文書若不識書人

但見其紙墨黑白色卽不能知其義理差別

若識書人見紙墨黑白

及能知其間義理差別今耳識及第八如不識書人

第六如識書人第六旣緣實聲亦能緣得名句文故

又聲是所依名句文是能依名句文依實聲上有

旣有實聲其名句文自連帶聲上有故

意識爲能分別故自然緣得又聞卽比量

聽聞名句文三等時向心所上比度生解

唯第六識具比量若緣名義便在意中問夫聞法者

旣託諸佛悲願爲本質作增上緣

衆生但自心識心上所變得影像相分文義

此卽實無心外法爲執見未信者

於世法中事如何引證印成後信入一乘門答

世法卽佛法佛法卽世法云何更擧事立況

然爲未決定信者寧無方便若論比知觸目咸是

且擧一二略類此宗

如西國婆羅門求聰明常供養天神等後於夢中見有天人授與□論等法

然夢中實無天人爲說聰明法論□等

託天人爲增上緣自識心上變作論□解

今衆生見聞亦爾然於比況中夢喩最親

以自夢中實無外境皆是夢心變起可爲現證

又此土周暢耕田母欲得子歸其母遂齧指

周暢在田下心痛念云是母喚我及歸果如其言

母雖有喚子之心而不發言如來但有說法之心

而不說法自是衆生心上變起故若正解者

卽諸佛悲願爲應機熟宜聞爲感

感應道交非一非異唯心方顯不落斷常

不可各取一邊違於中道問根塵所對現證分明

如何圓通得入空理答眼對色塵無而有見

異熟業果不可思議唯智所知非情所測

諸法實性親證方明有見有聞世俗心量

若約眞諦根境俱空且如世俗門中見無自性

如眼勝義根如火旣能發識又能照境識如人

能了別境如物故知無根不能發識

無識不能了境無境不能起見三法和合方成見性

則見性無從和合非有如思益經偈云

悉見十方國一切衆生類而於眼色中

終不生二相諸佛所說法一切能聽受而於耳聲中

亦不生二相能於一心中知衆生諸心

自心及彼心此二不分別廣百門論破根境品云

眼等根塵若執實有理必不然所以者何

違比量故謂眼非見如耳等根耳亦非聞

如眼等根鼻不能嗅如舌等根舌不能嘗

如鼻等根身不能覺如上諸根一切皆由造色性故

或大種故或業果故又眼等根皆有質□故

可分析悉令歸空或無窮過

是故不應執爲實有但是自心隨因緣力虛假變現

如幻事等俗有眞無又破情品云眼爲到色見耶

不到色見耶若眼去到色乃見者遠色應遲見

近色應速見何以故去法爾故

而今近甁遠月一時見是故知眼不去

若不去則無和合復次若眼力不到色而見者

何故見近不見遠遠近應一時見故知見性無從

諸根例爾如還原集自他觀門云兩身爲自他

彼身爲他己身爲自一身復爲自他色身爲他

心卽爲自心復爲自他心卽爲他智卽爲自

智復有自他有所得智爲他無所得智爲自

無所得智復有自他淨智爲他是淨亦淨爲自

觀身實相觀佛亦然稽首如空無所依

心淨已度諸禪定無住則無本覺此名爲佛

假名名爲佛亦無佛可成無成可成無出可出

是名佛出無所見了了見了了見無所見

但有名字名字性空無所有鏡像如虛空

虛空如鏡像色心如虛空虛空如色心色心如鏡像

鏡像身無二亦復非是一若能如是解

諸佛從中出諸佛唯有名如空應響聲

無心究竟道法法自然平平處亦無平無平作平說

此中言語斷心行處亦滅眼空保色空

色空保眼空兩空自相保則無眼識賊耳空保聲空

聲空保耳空兩空自相保則無耳識賊

鼻空保香空香空保鼻空兩空自相保

則無鼻識賊舌空保味空味空保舌空兩空自相保

則無舌識賊身空保觸空觸空保身空

兩空自相保則無身識賊心空保法空法空保心空

還是一空能保二空亦能保一空

是故號空空假名說見諦若知六根淨卽無六塵賊

若無六塵賊心王自淸淨方便持化凡

題名寄佛性釋曰是以若眼空色不空色空眼不空

則不可相保以根境異故必爲侵害

若同一性卽無疑矣如世間作保之人若是忠良人

卽可忠良人作保若惡行人則不可保

以情性異故六種根塵和同旣爾

一切萬法順旨亦然故首楞嚴經云佛告阿難根塵同原

縛脫無二識性虛妄猶如空華阿難

由塵發知因根有相相見無性同於交蘆

是故汝今知見立知卽無明本

知見無見斯卽涅槃無漏眞淨云何是中更容他物問

色塵質□可分析歸空聲性虛通應是實有答

聲塵生滅動靜皆空聲不至於耳根

根不往於聲所旣無一物中間往來則心境俱虛

聲不可得如首楞嚴經云復次阿難

云何十二處本如來藏妙眞如性阿難

汝且觀此祇陀樹林及諸泉池於意云何此等爲是色生眼見

眼生色相阿難若復眼根生色相者

見空非色色性應消消則顯發一切都無色相旣無

誰明空質空亦如是若復色塵生眼見者

觀空非色見卽消亡亡則都無誰明空色

是故當知見與色空俱無處所卽色與見二處虛妄

本非因緣非自然性又推聲處文云阿難

汝更聽此祇陀園中食辦擊鼓衆集撞鐘

鐘鼓音聲前後相續於意云何

此等爲是聲來耳邊耳往聲處阿難若復此聲來於耳邊

如我乞食室羅筏城在祇陀林則無有我

此聲必來阿難耳處目連迦葉應不俱聞

何況其中一千二百五十沙門一聞鐘聲同來食處

若復汝耳往彼聲邊

如我歸住祇陀林中在室羅城則無有我汝聞鼓聲

其耳已往擊鼓之處鐘聲齊出應不俱聞

何況其中象馬牛羊種種音響若無來往亦復無聞是故當知

聽與音聲俱無處所卽聽與聲二處虛妄

本非因緣非自然性又推香處文云阿難

汝又嗅此□中□檀此香若復燃於一銖

室羅筏城四十里內同時聞氣於意云何

此香爲復生□檀木生於汝鼻爲生於空阿難

若復此香生於汝鼻稱鼻所生當從鼻出

鼻非□檀云何鼻中有□檀氣稱汝聞香當於鼻入

鼻中出香說聞非義若生於空空性常□

香應常在何藉爐中□此枯木若生於木

則此香質因□成煙若鼻得聞合蒙煙氣

其煙騰空未及遙遠四十里內云何已聞

是故當知香鼻與聞俱無處所卽嗅與香二處虛妄

本非因緣非自然性推味處文云阿難

汝常二時衆中持&C-;其間或遇□酪醍□

名爲上味於意云何此味爲復生於空中生於舌中

爲生食中阿難若復此味生於汝舌

在汝口中只有一舌其舌爾時已成□味

遇黑石蜜應不推移若不變移不名知味

若變移者舌非多體云何多味一舌之知若生於食

食非有識云何自知又食自知卽同他食

何預於汝名味之知若生於空汝□虛空

當作何味必其虛空若作鹹味旣鹹汝舌

亦鹹汝而則此界人同於海魚旣常受鹹了不知淡

若不識淡亦不覺鹹必無所知云何名味

是故當知味舌與嘗俱無處所

卽嘗與味二俱虛妄本非因緣非自然性推觸處文云阿難

汝常晨朝以手摩頭於意云何

此摩所知誰爲能觸能爲在手爲復在頭若在於手

頭則無知云何成觸若在於頭手則無用

云何名觸若各各有則汝阿難應有二身

若頭與手一觸所生則手與頭當爲一體

若一體者觸則無成若二體者觸誰爲在在能非所

在所非能不應虛空與汝成觸是故當知

覺觸與身俱無處所卽身與觸二俱虛妄

本非因緣非自然性今推十二根塵處所旣無

則前六根門無處而入後十八界無界而分

可驗衆生界中卽今現行心境俱空

世俗諦中假施設法悉皆無有夫宗鏡所錄

皆是現證法門一入全眞更無前後如或不信但靜思看

若見一念無生自然與經冥合

如菩薩念佛三昧經偈云此身常無知如草木瓦礫

菩提無形色寂滅□不生身不觸菩提

菩堤不觸身心不觸菩提菩提不觸心而能有相觸

實爲不思議釋曰故知色不至眼耳不到聲

而有見聞是不可思議

以自性離中而有顯現故知六根無對皆是無諍法門諸境含虛

盡冥不二之道卽今衆生境界眞不可思議矣

曷用遠求諸聖作用而自鄙劣者哉

此宗鏡是照衆生之癡闇同諸佛之光明

使法界含生一時圓證如法集經云須菩提白佛言

世尊眼色二法無所諍競以不和合故

以此二法不相到故夫不合不到法皆無違諍世尊

法無有二是故不諍廣百門論破根境品云

復次若耳根境合知者不應遠近一時俱聞

聲從質來旣有遠近不應一念同至耳根

耳無光明不應趣境又聲離質來入耳聞

亦不應理鐘鼓等聲現不離質遠可聞故

若耳與聲無聞而取如香等不辯方維

若耳與聲不合而取應無遠近一切皆聞

不合體無相無別故或應一切皆不能聞

是故耳根聲合不合實取自境二俱不成又云

心若趣塵體則不遍心常往境我應無心

然微細心身中□有睡眠悶等諸位常行有息等故夢可得故

勞倦增故引覺心故任持身故觸身覺故

又若內身□無心者如死屍等害應無愆

供應無福則與空見外道應同有執

心體不遍不行但用有行亦同此過

心用心體不相離故又若心體往趣前塵有觸內身應無覺受

應動思慮不損內心如是諸宗執實根境

皆不應理應信非眞

又一切世間有情無情諸法義相如依陽焰有水想生

□惑自心亦爲他說

由此妄想建立根塵及餘世間諸事差別如顯此想依多法成是假非眞

故說想蘊乃至如諸幻事

體實雖無而能發生種種妄識眼等亦爾體相皆虛

如矯□人生他妄識想隨此發境豈爲眞根境皆虛猶如幻事

大集經偈云至心念法思惟法

是故不見色與聲若得入於深法界爾時則無色聲等

般若燈論偈云眼不見色塵意不知諸法

此名最上實世人不能度

是以根境唯心名相俱寂故知世諦眞諦同趣佛乘

有情無情咸歸智地以眞無中絶名絶相心智路斷

是不可思議以俗有中如幻如化無中顯現

是不可思議不可以情識知不可以有無測

所以廣百門論明世間法有五種難測頌云

世間諸所有無不皆難測根境理同然

智者何驚異論曰

如一思業能感當來內外無邊果相差別極善工匠所不能爲

是名世間第一難測又如外種生長芽莖無量枝條華葉根果

形色間雜嚴麗宛然是名世間第二難測

又如華樹名曰無憂□女觸之衆華競發

枝條垂拂如有愛心是名世間第三難測

又如華樹名如樂音聞作樂聲擧身搖動

枝條&C-E;娜如舞躍人是名世間第四難測

又如華樹名好鳥吟聞鳥吟聲卽便搖動

枝條&C-E;娜如喜□人是名世間第五難測

如是難測世事無邊根境有無方之甚易世俗故有

勝義故空諸有智人不應驚異如中觀論偈云

以法知有人以人知有法離法何有人

離人何有法法者眼耳苦樂等人者是本住

汝謂以有法故知有人以有人故知有法

今離眼耳等法何有人離人何有眼耳等法

復次一切眼等根實無有本住眼耳等諸根異相而分別

眼耳等諸根苦樂等諸法實無有本住

因眼緣色生眼識以和合因緣知有眼等諸根

不以本住故如是故偈中說一切眼耳等根

實無有本住眼耳等諸根各自能分別問曰

若眼等諸根無有本住者

眼等一一根云何能知塵

若一切眼耳等諸根苦樂等諸法無本住者今一一根云何能知塵

眼耳等諸根無思惟不應有知而實知塵

當知離眼耳等諸根更有能知塵者答曰若爾者

爲一一根中各有知者爲一知者在諸根中二俱有過

何者若諸根各有知者卽成多人

若一知在諸根中者或眼正緣色時知已屬眼

聲塵起時耳應不聞如無言說經偈云

內外地界無二義如來智慧能覺了彼無二相及不二

一相無相如是知金光女經云

文殊師利語彼童女應觀諸界童女答言文殊師利

譬如劫燒時三界等亦爾般若波羅蜜經云

彼一切法無知者無見者彼說法師亦不可得

不可以心分別不可以意能知佛母經云阿□

眼不見色乃至意不知法

如是菩提離故眼色離乃至菩提離故意法離等入楞伽經偈云

如水流枯竭波浪則不起如是意識滅

種種識不生又偈云此中無心識如虛空陽焰

如是知諸法而不知一法究竟一乘

寶性論偈云如一切世間依虛空生滅依於無漏界

有諸根生滅火不燒虛空若燒無是處

如是老病死不能燒佛性地依於水住水復依於風

風依於虛空空不依地等如是陰界根

住煩惱業中諸煩惱業等住不善思惟

不善思惟行住淸淨心中自性淸淨心不住彼諸法

陰入界如地煩惱業如水不正念如風

淨心界如空依性起邪念念起煩惱業能起陰界入

依止於五陰界入等諸法有諸根生滅

如世界成壞淨心如虛空無因復無緣

及無和合義亦無生住滅如虛空淨心常明無轉變

爲虛妄分別客塵煩惱染又五現識不動

唯意識分別如首楞嚴經云佛告阿難識性無源

因於六種根塵妄出汝今遍觀此會聖衆

用目循歷其目周視但如鏡中無別分析

汝識於中次第標指此是文殊此富樓那

此目□連此須菩提此舍利弗等

如五現量周圓而視如鏡中鑒像而無分別

若第六意根卽次第分別非如五現量頓見又經云

識動見澄者見澄卽五現量識分別爲動又經云

本無所從者此識心本來湛然

不從修得本來澄寂五現量識亦復如是問

意識緣境多少三境三量如何分別答古德云

第六意識卽比量

意識能緣三世法三性法三界法一百法等法爾皆是第六意識緣他有二

一明了二獨頭且明了者

唯於五根門中取五塵境是初念與五同緣時率爾心中唯是現量

緣其實五塵境若後念已去

不妨通比量非量作行解緣其長等假色卽比量

或於五塵上起執時便是非量

卽明了意識前後許通三量三境中若緣五塵實法時是性境

若後念行解心緣長等假色時卽眞獨影似帶質

二獨頭意識有三一夢中獨頭

亦緣十八界法唯是獨影境非實此夢中境唯是法處收

亦無本質二覺寤獨頭而緣一切法

有漏無漏有爲無爲世出世間有體無體空華&C-;角三世一切法皆悉緣得問

此覺寤意識一念緣十八界時

有幾相分幾本質幾見分答本質相分各有十八箇見分唯一問

如何有十八相分答十八相分從十八本質起

卽有十八相分

如一面鏡中觀無量人影外邊有十八實人鏡卽是一

於鏡上現有十八人影像見分亦爾一見分能緣得十八相分

若質影有十八以是所緣境則無過

若一念有十八見分便有多心過

三定中獨頭亦緣十八界一百法過未境及眞如等

若假若實皆能緣故三量分別者

若是明了意識前後念通三量夢中獨頭唯非量以不稱境故

覺寤通三量若緣有體法時緣五境界等

通現量故若緣五根界七心界等是比量

若緣空華過未境等通比量非量若定中唯是現量

雖緣假法以不妄執無計度故唯現量

又獨頭意識卽獨生散意緣影像門影像者

諸有極微是極&C-;極略二色皆是假影色也

但於觀心析&C-;色至色邊際假立極微

唯觀心影像都無實體

宗鏡錄卷第五十四

戊申歲分司大藏都監開板

宗鏡錄卷第五十五

慧日永明寺主智覺禪師延壽集

夫論法處之色都有幾種答有五種

一極略色二極&C-;色三受所引色四遍計色

五定果色一極略色者以極微爲體

但是析彼五根五塵四大定果色至極微位

卽此極微便是極略色體二極&C-;色者

卽空間六般光影明暗等&C-;色今析此六般&C-;色至極微位

取此細色爲極&C-;色體又若上下空界所見

靑黃赤白光影明暗卽總名空一顯色

及門□孔隙中所現者卽總名&C-;色

三受所引色者受者是領納義所引色者

卽思種現上有防發功能名所引色意云

由於師敎處領受爲能引發起思種現上防發功能名所引色

卽此防發功能不能表示他故亦名無表色

卽以無表色爲體四遍計色者卽妄心遍計

五定果色者定中現境

已上法處五般色都分爲三門一影像門二無表門三定果門

第一影像門者影者流類義像者相似義

卽所變相分是本質之流類

又與本質相似故名影像諸有極微者卽是極略極&C-;二色

此但是觀心析&C-;成細假立極微

唯有觀心影像都無實體獨生散意者

卽簡定中及明了意識今唯取散位獨頭闇意識故

此散意識構獲緣五根五塵水月鏡像時

當情變起遍計影像相分此是假非實故

與極略等同立一影像門問且如水中月鏡中像眼識亦緣

如何言假唯意識緣答水月鏡像唯是法境

但以水鏡爲緣其意識便妄計有月有像

□非眼識之境亦是遍計色收又遍計是妄心

極略等是觀心同是假影像故所以總立

第二無表門一律儀有表色者

卽師前受戒時是由此表色故

方熏得善思種子有防發功能立其無表色二不律儀有表色者

卽正下刀殺生造業時是由此有表色

方熏得不善思種子有防發功能立其無表色

若處中有表色者卽正禮佛行道及驅擊罵□時是

由此有無表色方熏得善惡思種

亦有防發功能立其無表色問

若水月鏡像是第六意識作解心緣唯是其假長短方圓色收者

卽是明了意識緣於色塵故

如何是獨頭意識緣遍計色收耶答若是智者了此見相形假

卽於色塵處收

若迷者不了妄執爲實變起影像此假相分但遍計色收法處所攝問

所云影像是二所緣者何答一親者影像

&C-D;者是質也先辯影像者親所緣緣者

謂諸相分與能緣見分體不相離卽見分所仗託境

是所籌量處也卽所託名爲緣所慮名所緣緣

此二義名所緣緣也卽此影像有四名

一影像二相分三內所慮託四親所緣緣

次辯本質者若與能緣體相離卽&C-D;所緣緣

以隔相分故卽本質上能緣見分相離故名離問

旣相離如何名所緣緣答爲質能起相分生故

以起約相分令見分有所慮故

卽本質起所緣故亦名所緣緣也

以親所緣緣爲增上緣故亦得名所緣緣卽起所緣故亦有三名

一名本質二名外所慮託三名&C-D;所緣緣

卽爲本質能起相分相分起見分

見分起自證分自證分能起證自證分

卽爲質能起約自所慮託相分故說本質亦名所緣緣

且如法識能了一切法者卽第六意識都有五般

皆緣法境一定中獨頭意識緣於定境

定境之中有理有事

事中有極略極&C-;及定自在所生法處諸色二散位獨頭

緣受所引及遍計所起諸法處色

如緣空華&C-;角鏡像水月構□所生者□法處攝三夢中獨頭

緣夢中境遍計所執法處色四明了意識

依五根門與前五識同緣五塵明了取境名明了意識

五亂意識是散意識於五根中狂亂而起

然不與五識同緣如患熱病見靑爲黃

非是眼識是此緣故緣遍計所執色

又若明了意識於五根門與五同緣五塵境故

應以五識爲俱有依除獨頭起獨頭起者總有四種

一謂定中獨頭緣於定境不與五識同緣

二夢中獨頭緣法塵境夢中諸相亦遍計所起

三散位獨頭構劃境相緣遍計所起色

四亂意識亦名獨頭可知問

六識與幾心所相應答論頌云此心所遍行別境善煩惱

隨煩惱不定皆三受相應

此六轉識總與六位心所相應謂遍行等□依心起與心相應

繫屬於心故名心所如屬我物立我所名

心於所緣唯取總相心所於彼亦取別相

助成心事得心所名如□師資作模&C-;彩瑜伽說

識能了別事之總相作意了此所未了相

卽諸心所所取別相觸能了此可意等相

受能了此攝受等相想能了此言說因相

思能了此正因等相故作意等名心所法

此表心所亦緣總相餘處復說欲亦能了可樂事相

勝解亦了決定事相念亦能了慣習事相

定慧亦了得失等相由此於境起善染等諸心所法

皆於所緣兼取別相六位差別者

謂遍行有五別境亦五善有十一煩惱有六

隨煩惱有二十不定有四如是六位合五十一

一切心中定可得故餘別別境而得生故

唯善心中可得生故性是根本煩惱攝故

唯是煩惱等染性故於善染等皆不定故

乃至此六轉識易脫不定故皆容與三受相應

皆領順違非二相故領順境相適悅身心說名樂受

領違境相逼迫身心說名苦受

領中容境相於身於心非逼非悅名不苦樂受釋云

上三句頌列六位心所總名下一句正解受位

心所行相者心取境之總相但總取而已

不別分別如言緣靑但總取靑不更分別

心所於彼取總別相故說亦言如□師資作模&C-;彩者

師謂博士資謂弟子

如師作模□形旣已弟子&C-;彩彩於模&C-;不離模故如取總相

著彩色時令媚好出如亦取別相

心心所法取境亦爾識能了別事之總相不言取別相

以是主故若取別相卽心所故

作意一法獨能了別衆多別相

由作意能令心心所取境功力勝故有此總取多法別相瑜伽論云

以作意爲初此論以觸爲初和合勝故各據一義

觸能取三謂可意不可意俱相違相

受中攝受損害俱相違等想能了言說因相者

能取境分劑相故謂此是靑非靑等便起言說

故想之相言說因也思了正因邪因俱相違等

卽是境上正邪等相業之因也

一切心中定可得者卽遍行不問何心但起必有故

餘別別境而得生者五別境也

唯善心中可得生故者善十一法唯善心有

體是根本能生諸惑卽貪等六於善染心皆不定者卽不定四

謂於善染無記三性心皆不定故

此六轉識易脫不定故者然此六識非如七八

體皆易脫□不定故易脫是間斷轉變義

不定是欣□捨行互起故皆通三受問

如何是六識現起分位答唯識頌云依止根本識

五識隨緣現或俱或不俱如濤波依水

意識常現起除生無想天及無心二定睡眠與悶絶

根本識者阿陀那識染淨諸識生根本故

依止者謂前六轉識以根本識爲共依

五識者謂前五轉識種類相似故總說之

隨緣現言顯非常起緣謂作意根境等緣

謂五識身內依本識外隨作意五根境等衆緣和合

方得現前由此或俱或不俱起

外緣合者有頓漸故如水濤波隨緣多少五轉識行相&C-;動

所藉衆緣時多不具故起時少不起時多

第六意識雖亦&C-;動而所藉緣無時不具

由違緣故有時不起第七八識行相微細

所藉衆緣一切時有故無緣□令總不行

又五識身不能思慮唯外門轉起藉多緣故斷時多

現行時少

第六意識自能思慮內外門轉不藉多緣唯除五位常能現起

故斷時少現起時多由斯不說此隨緣現釋云依止者

謂前六轉識以根本識爲共依者此前六識

以根本識爲共依卽現行本識也識皆共故親依者

卽種子識各別種故

前五轉識種類相似者有五一謂俱依色根二同緣色境

三俱但緣現在四俱現量得五俱有間斷種類相似

故總合說如水波濤隨緣多少者解深密經云

如大瀑流水若有一浪生緣現前唯一浪轉

乃至多浪生緣現前有多浪轉諸識亦爾

如瀑流水依阿陀那故乃至諸識得轉等

此以五識喩於濤波本識喩瀑水

五識身不能思慮無尋伺故不能自起藉他引故

第六意識自能思慮內外門轉

唯除無想天無想定滅盡定睡眠悶絶等五位常能現起故

又古釋云一者如多波浪以一大海爲依起多浪

二者鏡像以一大鏡爲依起多像

海鏡二法喩本心識浪像喩於轉識一念之中有四業

一了別器業二了別依業三了別我業

四了別境業此諸了別刹那刹那俱轉可得

是故一識於一刹那有如是等業用差別

如密嚴經偈云如奔電浮雲皆僞而非實

如匠作甁等由分別所成仁主應諦聽世間諸有情

習氣常覆心生種種戱論末那與意識

幷諸識相續五法及三性二種之無我

□共而相應如風擊瀑水轉起諸識浪浪生流不停

賴耶亦如是無始諸習氣猶如彼瀑流

爲境風所動而起諸識浪□無斷絶時

八種流注心雖無若干體或隨緣頓起或時而漸生

取境亦復然漸頓而差別心轉於舍宅

日月與星宿樹枝葉華果山林及軍衆於如是等處

皆能漸頓生多令能頓現或漸起差別

若時於夢中見昔所更境及想念初生

乃至於老死算數與衆物尋思於句義觀於異文彩

受諸好飮食於如是境界漸次能了知

或有時頓生而能取之者心性本淸淨不可得思議

是如來妙藏如金處於□意生從藏識

餘六亦復然識六種或多差別於三界

賴耶與能熏及餘心法等染淨諸種子

雖同住無染佛種性亦然定非定常淨如海水常住

波濤而轉移賴耶亦復然隨諸地差別

修有下中上捨染而明顯如上廣明意根緣境

分別最强諸識所以一切善惡意爲先導

意起速疾意在言前意善卽法正意惡卽境邪

如一氣&C-B;之卽溫吹之卽冷

似一水寒之卽結暖之卽融況一心縱之卽凡弘之卽聖

轉變雖異眞性無虧如鴦□魔羅經云意法前行

意勝意生意法淨信若說若作快樂自追

如影隨形我爲聲聞乘說此偈意者

謂如來藏義若自性淸淨意是如來藏勝一切法

一切法是如來藏所作

及淨信意法斷一切煩惱故見我界故若自淨信有如來藏

然後若說若作得成佛時若說若作度一切世間

如人見影見如來藏亦復如是是故說如影隨順

意法前行意勝意生意法爲惡若說若作

衆苦自追如輪隨跡此偈說煩惱義意法惡者

爲無量煩惱所覆造作諸惡故名爲惡

自性淨心如來藏入無量煩惱義

如是躁濁不息故

若說若作一切衆苦常隨不絶如輪隨跡者諸惡積聚生死輪□轉

一切衆生於三惡趣中如輪隨跡是故說於福遲緩者

心樂於惡法釋曰一念心淨見如來藏性

能自度度他受寂滅樂如影順身

若一念心惡入塵勞網墮諸趣中受生死苦如輪隨跡

以影順喩者卽常不離故以輪跡喩者卽速疾轉故

所以善惡隨心未曾間斷若善見者當處解脫

所以大乘理趣經云

是故菩薩觀察五蓋何因而起云何遠離菩薩應當先觀

色欲猶如水月水動月動心生法生

貪欲之心亦復如是念念不住速起速滅

大乘本生心地觀經云以淸淨心爲善業根以不善心爲惡業根

心淸淨故世界淸淨心雜穢故世界雜穢

我佛法中以心爲主一切諸法無不由心

所以如樹提生於猛火之中火不能害

佛言是兒業報非我所作故知自心所造他力不移

則昇沈之路匪遙黑白之報斯在

善惡果報雖殊皆從妄想心鏡所現如入楞伽經偈云

譬如鏡中像雖見而非有熏習鏡心見

凡夫言有二不知唯心見是故分別二如實但知心

分別則不生故知若實識心

如鏡中自見面像終不更於外塵妄生執取

旣解相縛業海全枯如賢劫定意經云消滅一切諸所有業

睹見一切衆生根原是曰智慧問

意識於五位不起者如何是五位行相

能令意識不起答識論云無想天者

謂修彼定厭&C-;想力生彼天中違不□行心及心所想滅爲首

名無想天及無心二定者謂無想定滅盡定

俱無六識故名無心無想定者

謂有異生伏遍淨貪未伏上染由出離想作意爲先

令不□行心心所滅想滅爲首立無想名

令身安和故亦名定滅盡定者

謂有無學或有學聖已伏惑離無所有貪上貪不定

由止息想作意爲先令不□行□行染汚心心所滅

立滅盡名令心安和故亦名定

無心睡眠與悶絶者謂有極重睡眠悶絶

令前六識皆不現行至此五位中異生有四除在滅定聖

唯後三於中如來自在菩薩唯得有一無睡悶故

釋云無想天厭&C-;想力者謂諸外道

以想爲生死之因卽偏厭之唯前六識想非第七八

故言&C-;想細想在故滅於六識

七八微細彼不能知故不滅也無想定伏遍淨貪者

謂第三禪無第四禪已上貪猶未伏顯離欲也

出離想者顯想卽作涅槃想他不□行等滅者

顯所滅識多少也作意伏染而入定者

觀想如病如癰如箭

於所生起種種想中厭背而住唯謂無想寂靜微妙於無想中持心而住

如是漸次離諸所緣心便寂滅滅盡定者

謂有無學等者有學聖者除初二果

唯身證不還第三果人有學中除異生故

離無所有貪上貪不障定者以滅定唯依非想定起故

此依初修二乘者言離菩薩伏不離貪

卽此亦名滅受想定此五位中異生有四等者

除滅盡定聖唯有後三

佛及八地已去菩薩唯得有一滅定無睡眠悶絶二以惡法故

現似有睡實無有故卽二乘無學亦有悶絶也

問滅盡定與無想定俱稱無心二定何別

答有四義不同古釋云一約得人異

滅盡定是聖人得無想是凡夫得二祈願異

入滅盡定者作正息想求功德入無想定作解脫入

三感果不感果異無想定是有漏

能感無想天別報果滅定是無漏不感三界果

四滅識多少異

滅盡定滅識多兼滅第七染分末那無想定滅識少空滅前六識問

且如滅盡無心等位旣是無心云何不出三界答

無心者但伏前六識&C-;心亦稱無心

七八識心猶在非全無心如成業論云心有二種

一集起心無量種子集起處故二種種心

所緣行相差別轉故滅定等位闕

第二心名無心如一足馬闕一足故亦名無足問

五根四大種而成內外一切諸法何法具大

何法具種答古釋四句料簡一是大而非種

卽虛空周遍故是大非生故非種二是種非大

卽五根等能生故名種不遍故非大

三亦種亦大卽地水等體寬廣故名大

與所造色爲依故名種四非大非種卽趣寂聲聞問

六根分見聞覺知都具幾量答

准瑜伽有三量一證量二比量三至敎量論云

三量建立六根依證量中眼根心心數法名見

依餘耳等五根心心數法名知

依比量心心數法名覺依至敎量心心數法名聞又云

若見若知言說是依現量若覺言說是依比量

若聞言說依至敎量釋云證量者

卽境現在前分明證了名證量眼心心數名見

耳等五根心心數法於證量中了自境時

總名知意根心心數法於比量中了別境界名覺

如隔牆見角比知是牛比度推求唯在意根

依至敎量心心數法名聞卽至聖之言敎名爲至敎量

亦云聖言敎量西土簡法須具此三量問

四大六根中以何爲主答以心爲主

四大等無自體故互無力用因心而有故稱爲主

遺敎經云此五根者心爲其主

此明託胎之始心在諸根之初名之爲主然雖一期爲主

亦不定故台敎明其心不能控制諸根

心爲受總門若身病時心亦隨病寧得是主耶

或時更互論主如地具四微則鈍爲水所制

水有三微爲火所制火但二微爲風所制

風有一微爲心所制心無有微故得爲主

復爲四大所惱主義不成故無正主

又若四大各守其性者地守堅性不應動水守濕性不應波

火守熱性不應焰風守動性不應持

失本性故則是不實不實故空請觀音經云

地無堅性水性不住火從緣生風性無□

一一皆入如實之際又心亦不定善惡互奪强熟業牽

識論云心意識一法異名對數名心

能生名意分別名識又前起爲心次起爲意

後了爲識或此世心雖行善

先世惡業熟旣與時合卽受惡報故爲熟業所牽

或一生心雖行惡臨終時善心猛盛卽隨善上昇

故爲强業所牽以知世間無一法定有自體

但隨緣轉念念不可得故不可定執一門而生取捨

旣一一法無體用不自在念念不可得

則悉入如實之際於實際中名義俱息

如四眼入佛眼十智入實智皆失名字如物投蜜

似川會海一一異味無不甘鹹

如萬法歸宗鏡之中同遵一道問隨境各立六識之名

此依五色根未自在說於自在位如何分別答

若自在位中則諸根互用如法華明

鼻根卽能見色觀心等論云若得自在諸根互用

一根發識緣一切境但可隨根無相濫失

乃至佛地經說成所作智

決擇有情心行差別起三業化作四記等若不遍緣無此能故釋云

三業化合有十種佛地經說身化有三

一現神通化二現受生化三現業果化

語化亦有三一慶慰語化二方便語化三辯物語化

意化有四一決擇意化二造作意化

三發起意化四領受意化領受化中四記者

一謂一向記二分別記三反問記四默置記

已上六識之相總成三業之門未轉依中隨流徇境

發雜染之種結生死之根唯起蓋纏但□苦集

背淸淨之覺性合界處之妄塵

立三有之坦牆作四流之波浪至轉依位冥眞返流

隨智慧行成無漏善道諦所攝正理相應

現妙觀察心決四生之疑網爲成所作智

起三輪之化原若也究之於心塵勞爲菩提之妙用

失之於旨常樂作生滅之苦輪

故知染淨非他得喪在我似手反覆如人醉醒

何者反亦是手覆亦是手要且反時非覆時

覆時非反時然俱不離手醉亦是人醒亦是人

要且醉時非醒時醒時非醉時然不離醉有醒

亦不卽醉是醒如迷亦是心悟亦是心

要且迷時非悟時悟時非迷時然迷悟非別

卽時節有異唯在般若轉變臨時

一體匪移千差自別迷之枉遭沈沒念念成凡

悟之本自圓明心心證聖問一切諸法皆藉緣生

八識之中各具幾緣成立答眼具九緣一空緣

謂空&C-D;無物障□於前境故謂無障□

引發生起能緣識故又離中知故二明緣

明謂光明離暗相故分明顯了開殿闢導能緣識故

三根緣謂自眼根爲所依故四境緣

與能緣識爲所緣故牽生引發能緣識故五作意緣

發作心意能生起故於心種位警令生現

於現行位引心至境六根本緣

謂第八識與其眼等識而爲根株作元本故

與前七識爲所依故七染淨緣

謂第七識與前六皆爲染淨所依故八分別緣

謂第六識分明了別於前境故九種子緣謂眼識種子能生現故

亦名親辦自果緣親實建辦自識現行名爲自果

若耳識緣徑直之聲唯具前八緣除前明緣

設於暗中亦能聞故若鼻舌身

三識緣香味觸時唯具七緣除前空明二緣

此三是合中知故不假空緣若第六意識緣一切境時

唯具五緣一根本二根緣三作意四種子

五境緣除空明分別染淨四緣又第六意識

四種中若定夢獨散

此三卽具五緣若明了意隨前五識或七八九等具緣多少故

若第七識有漏位中緣第八見分爲我之時唯具三緣

一根本緣卽第八識二作意三種子

若第八識緣種子根身器世間時唯具四緣一境緣

卽前三境二根緣卽第七識三種子

四作意若加等無間緣於前八識上更各添一緣

眼卽具十緣等問八識於三界中總具不

答不具古釋云

八識於三界九地其有無者欲界一地具有八種識

色界初禪一地只有六識無鼻舌二識

從二禮已上乃至無色界已來唯有後三識無前五識

欲界人天鬼畜四趣皆具八識就地獄趣中

無間獄無前五識唯有後三識或兼無第六

已居極重悶位故問如何是諸識遍計有無答

古德云五八識無執以因緣變故唯現量

夫爲執者必須强思計度等有執他

唯第六第七有遍計分別故卽六七二識有執也又四句

一遍而非計

卽第六獨頭意識遍緣一切不計執故二計而非遍

卽第七識唯緣賴耶起計度故三亦遍亦計第六識因中有周遍計度

四非計非遍卽五識唯緣五塵無計度故

前五識任運證境不帶名言唯現量故

第八亦然

宗鏡錄卷第五十五

戊申歲分司大藏都監開板

宗鏡錄卷第五十六

慧日永明寺主智覺禪師延壽集

夫三能變中已論八識今依經論更有多門

舒則無邊卷唯一道經中又明有九種識

以兼識性故或以第八染淨別開故言九識

非是依他體有九亦非體類別有九識九識者

以第八染淨別開爲二以有漏爲染

無漏爲淨前七識不分染淨

以俱是轉識攝故第八旣非轉識獨開爲二謂染與淨

合前七種故成九識問以何經論證有九識答

楞伽經說頌云由虛妄分別是則有識生

八九識種種如海泉波浪又金剛三昧經云

爾時無住菩薩而白佛言尊者

以何利轉而轉衆生一切情識入唵摩羅佛言

諸佛如來常以一覺而轉諸識入唵摩羅何以故

一切衆生本覺常以一覺覺諸衆生

令彼衆生皆得本覺覺諸情識空寂無生何以故

決定本性本無有動論釋云

一切情識則是八識奄摩羅者是第九識古德云一切唯心造者

然其佛果契心則佛亦心造謂四智菩提

是淨八識之所造故若取根本卽淨第八

若依眞諦三藏此佛淨識稱爲第九名阿摩羅識

唐三藏云此□無垢是第八異熟

謂成佛時轉第八成無別第九若依密嚴文具說之經云

心有八識或復有九又云如來淸淨藏

亦名無垢智卽同眞諦所立第九以出障故

不同異熟爲九有又眞諦所□決定藏論九識品云

第九阿摩羅識三藏釋云阿摩羅識有二種

一者所緣卽是眞如二者本覺卽眞如智

能緣卽不空藏所緣卽空如來藏若據通論

此二□以眞如爲體華嚴論明

解深密經說九識爲純淨無染識

如瀑流水生多波浪諸波浪等以水爲依五六七八等

皆以阿陀那識爲依故又云如是菩薩雖由法住智爲依止

爲建立故

此經意令於識處便明識體本唯眞智故如彼瀑流不離水體而生波浪

又如明鏡依彼淨體無所分別含多影像

不□有而常無故如是自心所現識相

不離本體無作淨智所現影相都無自他內外等執

任用隨智無所分別又經云

阿陀那識甚深細深細者引彼凡流就識成智

不同二乘及漸始菩薩破相成空不同凡夫繫而實有

不同彼故不空不有何法不空

爲智能隨緣照機利物故何法不有爲智正隨緣時無性相故

無生住滅故華嚴經則不然

但彰本身本法界一眞之根本智佛體用故

混眞性相法報之海直爲上上根人頓示佛果德

一眞法界本智以爲開示悟入之門不論隨妄而生識等

如法華經以佛智慧示悟衆生使得淸淨

出現於世故不爲餘乘若二若三

今宗鏡大意亦同此說但先標諸識次第權門

然後會同眞智然不卽識亦不離識

但見唯識實性之時方鑒斯旨似寶鏡普臨衆像

若海印頓現森羅萬法同時更無前後又釋摩訶衍論云

凡集一代聖說中異說契經總有十種識

一者立一種識總攝諸識此中有四

一者立一切一心識總攝諸識

所謂以一心識遍於二種自在無所不安立故

一心法契經中作如是說爾時文殊師利承佛威神之力

卽白佛言世尊說幾種識體相云何

當願爲我分別開示爾時世尊告文殊言善哉善哉

文殊師利爲諸大衆當問此事諦聽諦聽善思念之

我當爲汝分別解說於是文殊白佛言

善哉世尊願欲樂聞佛告文殊言

我唯建立一種識所餘之識非建立焉所以者何

一種識者多一一識此識有種種力

能作一切種種名字而唯一識終無餘法

是故我說建立一種識所餘之識非建立焉二者立阿賴耶識

總攝諸識所謂以阿賴耶識具足障□義

無障□義無所不攝故

阿賴耶識契經中作如是說爾時觀自在菩薩卽白佛言世尊

云何名爲通達總相識以何義故名爲總相

佛告觀自在菩薩言通達總相識者卽是阿賴耶識

此識有□事及非□事具一切法備一切法

譬如大海爲水波等作總相名以此義故

名爲總相故三者立末那識總攝諸識

所謂以末那識具足十一種義無所不攝故

顯了契經中作如是說種種心識雖有無量

唯末那轉無有餘法所以者何

是末那識具足十一義無所不作故四者立四種識

一者立一意識總攝諸識

所謂以意識有七種轉變自在隨能作其事故七化契經中作如是說

譬如幻師唯是一人以幻術力變化七人

愚人見之謂有七人而智者見唯有一人無餘七人

意識幻師亦復如是唯是一識能作七事

凡夫謂之有七事

而覺者見唯有意識無餘七事故是名建立同一種識

四種契經中作如是說二者立二種識總攝諸識

一者阿賴耶識二者意識阿賴耶識者

總擧業轉現三識故意識者總擧七種轉識故

楞伽經中作如是說大慧廣說有八種識略說有二種

一者了別識二者分別事識乃至廣說故

三者立三種識總攝諸識一者阿賴耶識

二者末那識三者意識阿賴耶識者總擧三相識故

末那識者直意根故意識者

總擧六種轉識故慈雲契經中作如是說

復次敬首廣說有十種識總說有三種識一者細相性識

二者根相性識三者分離識乃至廣說

四者立四種識總攝諸識謂前三中加一心識故

無相契經中作如是說識法雖無量不出四種識

一者所依本一識二者能依持藏識

三者意持識四者遍分別識乃至廣說故

五者立五種識總攝諸識

謂前四中加隨順遍轉識故大無量契經中作如是說復次有識

非彼彼識攝遍於彼彼識所謂隨順轉識故

六者立六種識總攝諸識

所爲眼等五種別識及第六意識故四聖諦契經中作如是說

佛告樹王我爲小根諸衆生故

以密意趣作如是說但有六識無有餘識

而實本意爲欲令知六種識中具一切識

於大衆中作如八是唱故七者立七種識總攝諸識

謂前六識加末那識故法門契經中作如是說

復次文殊師利識法有七種所謂六識身及末那識

如是七識或一時轉或前後轉

復次第七識有殊勝力故或時造作持藏之用

或時造作分別之依故八者立種識總攝諸識

謂前七中加阿賴耶識故道智契經中作如是說

心王有八一者眼識心王

乃至八者異熟執識心王種種識法不出此數故九者立九種識

總攝諸識謂前八中加唵摩羅識故

金剛三昧契經中作如是說

爾時無住菩薩而白佛言世尊以何利轉

而轉衆生一切情識入唵摩羅佛言

諸佛如來常以一覺而轉諸識入唵摩羅故十者立十種識總攝諸識

謂前九中加一切一心識故

法門契經中作如是說心量雖無量而不出十識

又攝大乘論明十一種識由本識能變異作十一識

本識卽是十一識種子分別是識性

識性何所分別分別無爲有故言虛妄分別爲因

虛妄爲果以此分別性攝一切種子盡

諸識差別有十一身識身者識受者識應受識正受識

世識數識處識言說識自他差別識

善惡兩道生死識身識至言說等九識

因言說熏習種子生自他差別識因我見熏習種子生

善惡兩道生死識因有支熏習種子生身識

謂眼等五界身者識謂染汚識受者識

謂意界應受識謂色等六外界正受識

謂六識界世識謂生死相續不斷識數識

謂從一至阿僧祇處識謂器世間言說識

謂見聞覺知又欲顯虛妄分別但以依他性爲體相

虛妄分別卽是亂識變異略有四種識

一似塵識二似根識三似我識四似識識

若不定明一切法唯有識眞實性不得顯現

又大乘起信論說三細識六&C-;相三細相者論云

復次依於覺故而有不覺生三種相不相捨離

一無明業相以依不覺心動爲業覺則不動

動則有苦果不離因故

二能見相心依心動能見境界不動則無見三境界相

以依能見妄境相現離見則無境以有虛妄境界緣故

復生六種相一智相謂緣境界生愛非愛心

二相續相謂依於智苦樂覺念相應不斷

三執著相謂依苦樂覺念相續而生執著

四執名等相謂依執著分別名等諸安立相

五起業相謂依執名等起於種種諸差別業

六業繫苦相謂依業受苦不得自在是故當知

一切染法悉無有相皆因無明而生起故古釋云

初無明爲因生三細識

後境界爲緣生六&C-;相以依無明成妄心依妄心起無明

三細相者初業相依不覺心動心動名業業有二種

一動作故是業義故云依不覺故心動名業

覺則不動得始覺時則無動念

是知今動只由不覺也動則有苦如得寂靜無念之時

是涅槃妙樂故知今動則有生死苦患

此動念極微細是精動隱流之義

緣起一相能所不分當阿賴耶識自體分也如無相論問

此識相何境界答相及境界不可分別一體無異

當知此約賴耶業相義說也

心王念法不分能所故次約本識見相二分爲二也

能見相卽是轉相依前業相轉成能見

故言以依動故能見若依性靜門卽無能見

故云不動卽無見反顯能見心必依動義

如是轉相雖有能緣以境界微細故猶未辯之如攝論云

此識緣境不可知故旣所緣不可知

則約能緣以明本識轉相義也三境界相則是現識

依前轉相能顯境界故云依見故境界妄現

楞伽經云譬如明鏡持諸色像

現識處現亦復如是此之現相當在本識

此三細相□由根本無明動本靜心成此三細後以境界爲緣

生六種&C-;相則分別事識也如楞伽偈云

境界風所動起種種識浪問三細屬賴耶

六&C-;屬意識何故不說末那答有二義

一前旣說賴耶末那必執相應故不別說瑜伽云

賴耶識起必第二識相應故

又由意識緣外境時必內依末那爲染汚根方得生起

是故隨說六&C-;必自依末那故亦不別說

二以義不便故略不說之不便相者

以無明住地動本靜心令心起和合成賴耶

末那旣無此義故前三細中略不說又由外境牽起事識

末那無此緣外境義故六&C-;中亦略不說

亦可計內爲我屬前三細計外爲我所

屬後六&C-;故略不論也楞伽亦同此說彼經云大慧

略有三義廣說八相何等爲三

謂眞識現識分別事識卽是六&C-;又顯識論但說二種識

彼論云一切三界但唯有識識有二種

一顯識卽是本識此本識轉作五塵四大等

二分別識卽是意識

於顯識中分別作人天長短大小男女諸物等分別一切法

譬如依鏡影色得起如是緣顯識分別色得起

又轉識能□轉造作無量識法或轉作根或轉作塵

轉作我轉作識如此種種不同唯識所作

或於自於他互相隨逐於自則轉爲五陰

於他則轉爲怨親中人一一識中皆具能所

能分別是識所分別是境能卽依他性所卽分別性

由如此義離識之外無別境但唯有識

又轉識論明所緣識轉有二轉

一轉爲衆生二轉爲法一切所緣不出此二此二實無

但是識轉作二相貌也次明能緣識有三種

一果報識卽是阿賴耶識二執識卽是阿陀那識

三塵識卽是六識果報識者爲煩惱業所引

故名果報亦名本識

一切有爲法種子所依止亦名宅識一切種子之所栖處亦名藏識

一切種子隱伏之處又此阿賴耶識

與五種心所法相應一觸二作意三受四思惟五想

以根塵識三事和合生觸心□動行

名爲作意受但是捨受思惟籌量可行不可行

令心成邪成正名爲思惟作意如馬行

思惟如騎者馬但直行不能避就是非

由騎者故令其離非就是思惟亦爾能令作意離漫行也

此識及心法但是自性無記

念念□流如水流浪本識如流五法如浪乃至羅漢果

此流浪法亦猶未滅是名第一本識

依緣此識有第二執識此識以執著爲體卽末那

與四惑相應此識名有覆無記

亦有五種觸等心所法相應前細此&C-;此識及相應法

至羅漢位究竟滅盡及入無心定亦皆滅盡

是名第二識第三塵識者識轉似塵更成六種

體通三性與十種遍行別境心所法相應

及十善惡幷大小或具三種受

五識於第六意識及本識執識於此三識中隨因緣或時俱起

或次第起以作意爲因外塵爲緣故識得起

若先作意欲取色聲二塵

後則眼耳二識一時俱起而得二□

若作意欲至某處著色聽聲取香後亦一時三識俱起得三塵

乃至一時具五識俱起亦爾或前後次第而起

唯起一識但得一塵皆隨因緣是故不同也

如是七識於阿賴耶識中盡相應起

如衆影像俱現鏡中亦如衆浪同集一水

乃至如此識轉不離二義一能分別二所分別所分別旣無

能分別亦無無境可取識不得生以是義故

唯識義得成何者立唯識義意本爲遣境遣心

今境界旣無唯識又泯卽是說唯識義成也

已上能緣三種識亦是三能變又楞伽經云

有三種識謂眞識現識及分別事識

譬如明鏡持諸色像現識處現亦復如是

不思議熏不思議變是現識因取種種塵

及無始妄想熏是分別事識因又諸識有三種相

謂轉相業相眞相乃至譬如泥團微塵非異非不異

金莊嚴具亦復如是大慧若泥團微塵異者

非彼所成而實彼成是故不異若不異者

則泥團微塵應無分別如是大慧

轉識藏識眞相若異者藏識非因若不異者

轉識滅藏識亦應滅而自眞相實不滅是故大慧

非自眞相識滅但業相滅若自眞相滅者

藏識則滅大慧藏識滅者不異外道斷見論議

大慧彼諸外道作如是論謂攝受境果滅

識流注亦滅若識流注滅者無始流注應斷釋云

入楞伽經直明自眞相本覺之心不藉妄緣

性自神解名自眞相是依異義門說

又隨無明風作生滅時神解之性與本不異

故亦得名爲自眞相是依不異義門說

又識有二種生謂流注生及相生所言眞識

是根本無明所熏本覺眞心現識是阿賴耶識

分別事識是意識經云妙嚴菩薩白佛言世尊

&C-;相意識細相意識以何爲因以何爲緣佛言

如是&C-;細意識以現鏡識而爲其因

以六塵境爲緣相續而轉故又三細中&C-;是現識

七識中强是意識第六意識分別六塵

必依末那爲所依根意識是能依末那是所依

略三細識&C-;有八相又&C-;分意識細分末那

楞伽經偈云譬如巨海浪斯由猛風起

洪波鼓溟壑無有斷絶時藏識海常住境界風所動

種種諸識浪騰躍而轉生靑赤種種色

珂乳及石蜜淡味衆華果日月與光明非異非不異

海水起波浪七識亦如是心俱和合生

譬如海水變種種波浪轉七識亦如是

心俱和合生爲彼藏識處種種諸識轉謂以彼意識

思惟諸相義不壞相有八無相亦無相

釋論云依此經文作解釋故起六相文

今此經文爲明何義謂欲顯示現識之海性自常性

爲彼六塵境界之風所飄動故

此七種識現識之體以爲內因六塵境界以爲外緣

興盛六種&C-;重相故如經譬如巨海浪斯由猛風起

洪波鼓溟壑無有斷絶時藏識海常住

境界風所動種種諸識浪騰躍而轉生

云何名爲境界之風其風形狀當如何耶

謂靑黃等種種顯色能起眼識寶珂等珠

出現種種勝妙音聲

能起耳識檀乳等香熏布種種芬芬香氣能起鼻識木羅石蜜等諸安觸著

和種種善美樂具能起身識

甘淡等味隨其所應出種種味能起舌識現在之華未來之果

種種法塵隨爲彼識所緣境界能起意識

今此文中擧塵取識應審觀察

彼末那識卽是意微細分位無別體耳

如是六塵能動心體令使散亂譬如猛風故名爲風如經

靑赤種種色珂乳及石蜜淡味衆華果

如是七識及與藏識同耶異耶非同非異離二邊故

譬如日與光明水與波浪非同非異

七識藏識非同非異義亦復如是如經

日月與光明非異非不異海水起波浪七識亦如是心俱和合生

如是七識從何處所來入藏識作七種數

流轉起動無斷絶時如是七轉識不從內來

不從外來不從中間來唯藏識體變作七識

譬如海水變作波浪如經

譬如海水變種種波浪轉七識亦如是心俱和合生

謂彼藏識處種種諸識轉謂以彼意識思惟諸相義

如是現識及七轉識八種心識唯有生滅無常相耶

亦有實相常住相耶如是八識從無始來

三際不動四相不遷

眞實常住自性淸淨不壞之相具足圓滿無所闕失

而如是等一切功德同法界故無有二相無二相故唯是一相

唯一相故亦是無相

皆以無相故無相亦無相如經不壞相有八無相亦無相

此楞伽經凡明幾識卽有二門一者略說門

二者廣說門如是二門中三本各異說

謂一本分流楞伽中作如是說大慧略說有三種識

廣說有二相何等爲三謂眞識現識分別事識

又一本分流楞伽中作如是說大慧廣說有八種

略說有二種何等爲二一者了別識

二者分別事識又一本分流楞伽中作如是說大慧

略說有四種廣說有七種識云何爲四

業識轉識現識分別事識如是三經直是眞說

當應歸依初契經中第一眞識

直是根本無明所熏本覺眞心第二現識直是現相

阿賴耶識第三分別事識直是意識&C-;分意識

細分卽末那故中契經中作如是說

第一了別識直是現相阿賴耶識第二分別事識

直是意識義如前說同說末那後契經中四種識法

文相明故且略不說言七識者

末那意識總爲一故&C-;細雖別唯一識故

法界法輪契經中作如是說第六意識分別六塵境界時中

必依末那爲所依根方得生起

是故意識當是能依彼末那識當是所依也又華嚴論云

世尊於南海中楞伽山說法其山高峻

下瞰大海傍無門戶得神通者堪能昇往

乃表心地法門無心無證者方能昇也下瞰大海

表其心海本自淸淨

因境風所轉識浪波動欲明達境心空海亦自寂心境俱寂事無不照

猶如大海無風日月森羅煥然明白

此經意直爲根熟頓說種子業識爲如來藏

異彼二乘滅識趣寂者故

亦爲異彼般若修空菩薩空增勝者故直明識體本性全眞

便明識體卽成智用

如彼大海無風卽境像便明心海法門亦復如是了眞卽識成智

此經異彼深密經意別立九識

接引初根漸令留惑長大菩提故不令其心植種於空

亦不令心猶如敗種解深密經乃是入惑之初門

楞伽維摩直示惑之本實楞伽卽明八識爲如來藏

淨名卽觀身實相觀佛亦然淨名與楞伽同

深密經文與此二部少別

當知入胎出胎少年老年乃至資生住處若色若空若性若相

皆是自識唯佛能知如顯識論云四有者

從識支至六歲是生有從七歲已上能分別生熟

起貪至未捨命是業有死有者

唯一念中有卽中陰就業有中六識起三種業

善不善不動等三業有爲有分識所攝持六識自謝滅

由有分識攝持力用在問曰

何故立有分識一期生中常緣一境若生人天

此識見樓觀等事報若起六識用&C-;覆障

則不覺此識用若生惡道此識但緣火車等

若報起六識用强則不覺此識緣也若欲界六識緣欲界

凡夫不能覺乃至無色亦然若無色諸識滅

此有分識用則顯如賴耶及意識也

是以諸敎同詮圓證非一又如入楞伽經云大慧

復有餘外道見色有因妄想執著形相長短

見虛空無形相分劑

見諸色相異於虛空有其分劑大慧虛空卽是色以色大入虛空故

大慧色卽是虛空依此法有彼法

依彼法有此法故以依色分別虛空依虛空分別色故

大慧四大種性自相各別不住虛空

而四大中非無虛空大慧&C-;角亦如是

因牛角有言&C-;角無大慧又彼牛角析爲微塵

分別微塵相不可得見彼何等何等法有

何等何等法無而言有耶無耶若如是觀餘法亦然大慧

汝當應離&C-;角牛角虛空色異妄想見等

大慧汝亦應爲諸菩薩說離&C-;角等相大慧

汝應當知自心所見虛妄分別之相大慧

汝當於諸佛國土中爲諸佛子

說汝自心現見一切虛妄境界爾時世尊重說偈言

色於心中無心依境見有內識衆生見身資生住處

心意與意識自性及五法二種無我淨

如來如是說長短有無等展轉互相生

以無故成有以有故成無分別微塵體不起色妄想

但心安住處惡見不能淨非妄智境界

聲聞亦不知如來之所說自覺之境界攝大乘論云

又此識皆唯有識都無義故

此中以何爲喩顯示應知夢等爲喩顯示

謂如夢中都無其義獨唯有識

雖種種色聲香味觸舍林地山似義影現而於此中都無有義由此喩顯

應隨了知一切時處皆唯有識

夫從心現境結業受生不出三細六&C-;九相之法

如石壁釋云唯一夢心

喩如有一人忽然睡著作夢見種種事起心分別念念無間

於其違順深生取著爲善爲惡是親是&C-D;

於善於親則種種惠利於惡於&C-D;則種種陵損或有報恩受樂

或有報怨受苦忽然覺來上事都遣

如有一人者卽眞如一心也忽然睡著者

卽不覺無明忽起也作夢者最初三細業識相也見者

第二轉識相也種種事者第三現識相也

起心分別者最初六&C-;境智相也念念無間者

第二相續相也於其違順深生取著者

第三執取相也爲善爲惡是親是&C-D;者

第四計名字相也於善於惡得損益者第五起業相也

受苦樂報者業繫苦相也

忽然覺來上事都遣者卽覺唯心得入宗鏡故云佛者覺也

如睡夢覺如蓮華開

宗鏡錄卷第五十六

戊申歲分司大藏都監開板

宗鏡錄卷第五十七

慧日永明寺主智覺禪師延壽集

夫楞伽經所明三種識

謂眞識現識及分別事識

此中三識於八識中如何分別答眞謂本覺現謂第八餘七俱名分別事識

雖第七識不緣外塵緣第八故名分別事

眞謂本覺者卽八識之性經中有明九識

於八識外立九識名卽是眞識

若約性收亦不離八識以性遍一切處故問

但說賴耶等八識俗諦已顯云何說十一種識

又究竟指歸唯一眞實性復云何說廣略等諸識答

因相顯性非無所以攝未歸本自有端由

攝大乘論云若不定明一切法唯有識

眞實性則不得顯現若不具說十一識說俗諦不盡

若止說前五識唯得俗諦根本

不得俗諦差別義若說俗諦不遍眞識則不明了

眞不明了則遣俗不盡是故具說十一識通攝俗諦

是以了俗無性卽達眞空

眞空雖空而不壞相俗有雖有□常體虛

是知隨緣非有之眞諦□不異事而顯現寂滅非無之俗諦

□不異眞而成立

上來所引二識三識八識九識十一識等不出一心宗所以楞伽經云

一切諸度門佛心爲第一又云

佛語心爲宗無門爲法門所言宗者謂心實處約其眞心之性

隨其義開體用二門

卽同起信立心眞如門心生滅門眞如是體生滅是用

然諸識不出體用二心一體心是寂滅心卽九識體

二用心是生滅心卽前八識用

體用隱顯說爲二心以用卽體故生滅卽不生滅以體卽用故

不生滅卽生滅以生滅無性用而不多

以寂滅隨緣體而非一非多非一體用常冥

而一而多體用□現識性是體識相是用

體用互成皆歸宗鏡唯識&C-D;□云

識性識相無不歸心心王心所皆名唯識者謂圓成實性

是識性依他起性是識相皆不離心也

或可諸無爲法名識性得等分位色等所變是識相

皆不離心也識之相應名心所

識之自性名心王心王最勝稱之爲主攝所從心

名歸心攝得等分位兼色等所變歸於見分等

名泯相性相不相離

總名唯識也問境不離識識不離境者何□云唯識不名唯境答

雖互相生境從識變然古釋

境由心分別方生由心生故名唯識識不由境分別生

不由境故不可名唯境問心是境家增上緣

境假心生名唯識境是心家所緣緣

心假境生應名唯境答離心執境是虛妄

爲遮妄心名唯識悟心無我出沈淪不約二緣名唯境

又有境無境皆是自心其心悉生

一若緣有境生心者卽是自識相分

一切實境不離能緣之心於自識外實無其境

二若緣無境生心者如獨生散意

緣過去未來空華&C-;角一切無法時心亦起故如百法□云舊云

緣無不生慮不正問何以不正答

如緣空華&C-;角一切無法時心亦起故何以言緣無不生慮耶

故知有獨影境內心相分此相分望見分

亦成所緣緣義若無內心相分其心卽不生

唐三藏云境非眞慮起證知唯有識

雖遍計所執相雖卽非眞

而不無內心相分能牽生心故由此四句分別一無影有質其心不生

二有影無質其心得生三影質俱有心生可知

四影質俱無心亦得起卽根本智證眞如是

唯識論云有境牽生心若眞理爲境

能牽生智心若俗諦爲境能牽生識心

則未有無心境曾無無境心問八識之中

約因位初地已去幾識成無漏答古德釋云

唯六七二識成無漏六卽第六識初地門中二十二心所

成妙觀察智七卽第七識二十二心所

成平等性智此二智品相應俱離障染故名無漏

若五八等識定是有漏

問云何第六得成無漏耶答謂初地入無漏心時

斷分別二障種現習氣故無漏問第六能斷惑斷惑成無漏

第七不能斷惑何故亦成無漏答

謂第七識是第六所依根第六是能依識

能依識旣成無漏第七所依亦成無漏

謂第六入生法二空觀時第七識中俱生我法二執

現行伏令不起故第七成無漏問何故第八是有漏耶

答第八是總報主持種受熏

若因中便成無漏卽一切有漏雜染種子皆散失故

卽便成佛何用更二劫修行耶問

前五旣非是總報主何故不成無漏答前五根是第八親相分

能變第八旣是有漏所變五根亦有漏

五根是所依尙有漏能依五識亦成有漏也

如上依經論分別諸識開合不同皆依體用

約體則無差而差以全用之體不□用故

約用則差而無差以全體之用不失體故

如擧海成波不失海擧波成海不□波

非有非無方窮識性不一不異可究心原如古德云

約諸識門雖一多不定皆是體用緣起本末相收

本者九識末者五識從本向末寂而常用

從末向本用而常寂寂而常用故靜而不結

用而常寂故動而不亂靜而不結故眞如是緣起

動而不亂故緣起是眞如眞如是緣起故

無涅槃不生死卽八九爲六七緣起是眞如故

無生死不涅槃卽六七爲八九

無生死不涅槃故法界皆生死無涅槃不生死故

法界皆涅槃法界皆涅槃故生死非雜亂

法界皆生死故涅槃非寂靜生死非雜亂衆生卽是佛

涅槃非寂靜佛卽是衆生

是以法界違故說涅槃是生死卽理隨情用

法界順故說生死是涅槃卽情隨理用如此明時

說情非理外理非情外情非理外故

所以卽實說六七爲八九實者體也理非情外故

所以卽假說八九爲六七假者用也

以假實無□故人法俱空以體用無□故空無可空

人法俱空故說絶待空無可空故言妙用如斯說者

亦是排情之言論其至實者不可以名相得至極者

不可以二諦辯不可以名相得

故非言像能詮不可以二諦辯故非有無能說

故云至理無言賢聖默然言語道斷心行處滅

正可以神會不可以心求問

覺海澄源一心湛寂云何最初起諸識浪答

雖云識浪起處無從無始無生能窮識性

只謂不覺忽爾念生猶若澄欄&C-;然風起不出不入

洶涌之洪浪滔天非內非外顚倒之狂心遍境

起信論云以不知眞法一故心不相應

忽然念動名爲無明此是現根本無明最極微細

未有能所王數差別故云不相應

非同心王心所相應也唯此無明爲染法之原最極微細

更無染法能爲此本故云忽然念起也

無明之前無別有法爲始集之本故云無始

則是忽然義非約時節以說忽然而起無初故也

又釋摩訶衍論云

不如實知眞如法一故不覺心起者卽是顯示根本不覺之起因緣

根本不覺何因緣故得起而有因不如故

得起而有何等法中而不如耶謂三法中而不如故

言不如者當有何義謂違逆義故云何三法

一者實知一法二者眞如一法

三者一心一法是名爲三實知法者謂一切覺卽能達智

眞如法者謂平等理卽所達境一心法者

謂一法界卽所依體於此三法皆違逆故

無明元起是故說言

謂不如實知眞如法一故不覺心起彼三種法皆守一中

終不離故通名一又論云以無明熏力

不覺心動最初成其業識因此業識復生轉識等論釋云

最初不覺稱爲第一業相能見所見無有差別

心王念法不可分析唯有精動隱流之義

故名爲業如是動流只由不覺

第二轉相以業相念爲所依故轉作能緣流成了相

第三現相以了別轉爲所依戱論境界具足現前

所緣相分圓滿安布依此見分現彼相分又動相者

動爲業識理極微細謂本覺心

因無明風擧體微動微動之相未能外緣卽不覺故

謂從本覺有不覺生卽爲業相

喩如海微波從靜微動而未從此轉移本衆轉相者

假無明力資助業相轉成能緣有能見用向外面起

卽名轉相雖有轉相

而未能現五塵所緣境相喩如海波浪假於風力兼資微動

從此擊波轉移而起現相者從轉相而成現相

方有色塵山河大地器世間等仁王般若經云

爾時世尊告波斯匿王汝先問云

復以何相而住觀察菩薩摩訶薩應如是觀

以幻化身而見幻化正住平等無有彼我

如是觀察化利衆生然諸有情於久遠劫

初刹那識異於木石

生得染淨各自能爲無量無數染淨識本從初刹那不可說劫乃至金剛終一刹那

有不可說不可說識生諸有情色心二法

色名色蘊心名四蘊皆積聚性隱覆眞實

古釋云初刹那識異於木石者有說

初識隨於何趣續生位中最初刹那第八識也

識有緣慮異於木石有說初識如楞伽經云

諸識有三種相謂轉相業相眞相言眞相者

本覺眞心不藉妄緣名自眞相業相者

根本無明起靜令動動爲業識極微細故

轉相者是能見相依前業相轉成能緣

雖有能緣而未能顯所緣境故現相者卽境界相

依前轉相能現境故又云

頓分別知自心現身及身安立受用境界如次卽是根身外器色等五境

以一切時任運現故此是三細卽本識故

最初業識卽爲初依生起門爲次第故

又遠劫來時無初始過未無體

熏習唯心妄念爲初違眞起故又從靜起動名之爲業從內趣外

名之爲轉眞如之性不可增減名爲眞相

亦名眞識此眞識卽業轉現等三性

卽神解性不同虛空通名識亦名自相不藉他成故

亦名智相覺照性故所以云

本覺眞心不藉妄緣以眞心之體卽是本覺非動轉相

是覺性故又釋云初刹那識異於木石者謂一念識

有覺受故異於木石卽顯前念中有末心

所見赤白二穢卽同外器木石種類

此識生時攬彼爲身故異木石問遠劫無始

何名初識耶答過去未來無體刹那熏習唯屬現在

現在正起妄念之時妄念違眞名爲初識

非是過去有識創起名爲初識也

故知橫該一切處□通無量時皆是卽今現在一心

更無別理所以法華經云我觀久遠猶若今日

則三世情消契無時之正軌一眞道現

證唯識之圓宗問

經明初刹那識異於木石生得染淨各自能爲無量無數染淨識本

從初刹那不可說劫乃至金剛經一刹那

有不可說不可說識生諸有情色心二法者則有染有淨

有生有滅此識約生滅門中

有幾種生滅答

眞門順性妙合無生世相隨緣似分起盡楞伽經云大慧菩薩摩訶薩白佛言

世尊諸識有幾種生住滅佛告大慧識有二種生住滅

非思量所知謂流注生住滅相生住滅

古釋云言流注者唯目第八

三相微隱種現不斷名爲流注由無明緣初起業識故說爲生

相續長劫故名爲住

到金剛定等覺一念斷本無明名流注滅相生滅住者

謂餘七識心境&C-;顯故名爲相

雖七緣八望六爲細具有四惑亦云&C-;故

依彼現識自種諸境緣合生七說爲相生長劫熏習名爲相住

從末向本漸伏及斷至七地滿名爲相滅

依前生滅立迷悟依依後生滅立染淨依後短前長

事分二別卽是流注生住滅相生住滅

是以海水得風變作波濤之相心水遇境

密成流注之生前波引後波鼓滄溟而不絶新念續舊念

騰心海以常興從此汨亂澄源昏沈覺海

是知因眞起妄不覺無明之動搖如從水成波

全是外風之鼓擊內外和合因緣發萌

遂成能見之心便現所觀之境因照而俄生智鑑

因智而分別姸□從此取捨情分愛憎

心變於五塵境執著堅牢向六情根相續不斷

因玆愛河浪底沈溺無憂

欲火焰中焚燒罔懼甘心受黑城之極苦不覺不知

沒命貪夢宅之浮榮難惺難悟若能了最初一念

起滅何從頓入無生復本眞覺則塵塵寂滅

六趣之籠檻難羈念念虛玄九結之網羅休絆

猶如巨海風息不起微漣察動相之本空

見緣生之無體則窮源濕性湛爾淸冷

萬像森羅煥然明白所以賢劫定意經云了一切空

是曰一心問宗鏡搜玄云何說識答

只爲識性幽玄難窮本末唯佛能了下位莫知

以無跡無形爲萬有之本唯深唯妙作衆聖之原

如菩薩處胎經五道尋識品云

爾時世尊將欲示現識所趣向道識俗識有爲識無爲識

有漏識無漏識華識果識報識無報識

天識龍識

鬼神阿脩羅迦樓羅緊那羅摩&C-B;羅伽人非人識

上至二十八天識下至無救地獄識爾時世尊卽於胎中現勾鎖骸骨

遍滿三千大千世界佛告阿祈陀能別此骸骨識耶

對曰不別何以故未得通徹行力未至

佛告彌勒菩薩汝此天中未得神通耶

彌勒白佛言有成就者有不成就者佛告彌勒

汝觀勾鎖骸骨令一切衆知識所趣

分別決了令無疑滯爾時彌勒菩薩卽從座起

手執金剛七寶神杖攬勾鎖骸骨聽彼骨聲卽白佛言

此人命終瞋□結多識墮龍中次復攪骨

此人前身十跡行具得生天上次復攪骨

此人前身破戒犯律生地獄中

如是攪骨有漏無漏有爲無爲從二十八天下至無救地獄

知識所趣善惡果報白黑行報

有一全身舍利無有缺減爾時彌勒以杖攪之

推尋此識了不知處如是三攪前白佛言

此人神識了不可知將非如來入涅槃耶佛告彌勒

汝紹佛位於當來世當得作佛成無上道

何以攪舍利而不知識處耶彌勒白佛言佛不思議

不可限量非我等境界所能籌量今有狐疑

唯願世尊當解說之五道神識盡能得知

彼善惡所趣不敢有疑於如來所

今此舍利無有缺減願說此識令我等知佛告彌勒

過去未來現在諸佛舍利流布

非汝等境界所能分別何以故

此舍利卽是吾舍利何能尋究如來神識今當與汝分別如來上中下識

至薩芸然各各不同初住菩薩未立根德力

雖得神通二住菩薩以天眼觀

知識所趣退不退地亦復觀見欲界色界無色界者或復觀見

生東方無數□河沙佛刹

供養諸佛奉律無□

亦復知彼受記劫數一劫二劫乃至百千億劫或有菩薩於三住地觀見舍利

知識所趣於有餘涅槃無餘涅槃

然復不見四住所行識所趣向四住菩薩見一見二三住識法

然復不見五住舍利識法所趣乃至唯佛

知佛神識所念又偈云識神無形法

五大以爲家分別善惡行去就別眞僞識示善道處

永到安隱道識爲第六王餘大最不如問

心識二名有何勝劣答

心是如來藏心眞如之性識是心之所生

無有一法不從眞心性起故首楞嚴經云諸法所生唯心所現

心是本卽勝識是依卽劣如圓覺疏云

生法本無一切唯識識如幻夢但是一心問

設使識無其體云何得是心乎答

以識本是心所成故故識無體則是一心

何異境從識生攝境歸識若通而論之則本是一心心變爲識

識變諸境由是攝境歸識攝識歸心也

問前已廣明識相如何是智答分別是識

無分別是智如大寶積經云佛言所言識者

謂能了別眼所知色耳所知聲鼻所知香

舌所知味身所知觸意所知法是名爲識

所言智者於內寂靜不行於外唯依於智

不於一法而生分別及種種分別是名爲智又舍利弗

從境界生是名爲識從作意生是名爲識

從分別生是名爲識無取無執無有所緣

無所了別無有分別是名爲智

又舍利弗所言識者住有爲法何以故

無爲法中識不能行若能了達無爲之法是名爲智

又月燈三昧經偈云不寂者是想寂滅者是智

若知想自性便離於諸想若有想可遣是則還有想

彼行想戱論是人不離想若人作是心

是想誰所起是想誰能證誰能滅是想

起想之法者諸佛莫能得卽於此處有無我離取著

若其心不生何由得起想若心得解脫

彼則無由起若證於解脫心則不思議心不思議故

成就不思議我本作是念安住心地已

棄捨一切心願成不思議白淨法果報

睹見於無爲一念能了知一切衆生念衆生卽是心

心卽是如來諸佛不思議

顯了於此心問心王妙義八識眞原顯正理以圓明

據聖敎爲定量理事齊擧已斷纖疑

心所之門如何開演答此申第二心所有法此心所六位

都有五十一法遍行有五別境有五善有十一

根本煩惱有六隨煩惱有二十不定有四

遍行者遍四一切四一切者一性一切者

卽三性一善二不善三無記性等二地一切者

卽九地一欲界五趣地色界四禪四地

無色界四空四地三時一切者時卽同一刹那時也

此作意等五心所皆同時起故名時一切

四俱一切者俱卽遍諸心等與八識俱意云

此作意等五遍行與八識心王俱起時

必有同時相應五數又如八識俱起時

皆有遍行五數故名俱一切卽四一切是所行所遍

觸等五數是能行能遍遍者是圓義

行者是遊履義緣境義但取見分能緣四一切

不取內二分內二分但互相緣卽不能外緣一切

又若別境欲等五數有行非遍行是能緣

遍是所緣卽所樂等四境

以四境不能令能緣欲等所遍緣故名有行非遍應以四句分別

一是行非遍卽別境二是遍非行卽眞如

三俱句卽遍行四俱非卽色等顯揚論云

心所有法者謂若法從阿賴耶種子所生

依心所起與心俱轉相應彼復云何謂遍行有五

一作意者謂能警心爲性

於所緣境引心爲業問作意爲在種位能警心

爲在現行能警心答在種位能警心以作意自性明利

雖在種位若有境至而能警心心所種

令生起現擧喩如多人同一室宿外邊有賊來時

衆中有一人爲性少睡便能警覺餘人

此人雖自身未起而能警覺餘人令起

亦如內心相分雖與見分同起法爾有能牽心功能

今作意亦爾其作意種子旣警彼諸心心所種

生現行已作意現行又能引心現行令趣前境

卽此作意有二功能一心未起時能警令起

二若起已能引令趣境初是體性後是業用

二觸謂根境識三事和合分別爲體

受依爲業又卽三和是因觸是其果

令心心所觸境爲性受想思等所依爲業觸若不生時

餘受一心所亦不能生和合一切心及心所

令同觸前境是觸自性也卽諸心所緣境時

皆是觸功能自性也卽此觸似彼三和

與受等爲所依是觸之業用也三受領納爲體

愛緣爲業四想謂名句文身熏習爲緣取相爲體

發言議爲業又想能安立自境分劑

若心起時無此想者應不能取境分劑相

於境取像爲性施設種種名言爲業

種種名言皆由於想是想功能五思謂念心

造作一切善惡總別報爲思體於善品等役心爲業

觸等五法心起必有故是遍行餘非遍行別境有五

欲等不遍心故以四境別名爲別境也

一欲謂於所樂境希望爲體勤依爲業

又於一切事欲觀察者有希望故若不欲觀隨因境勢

任運緣者卽全無欲由斯理趣欲非遍行

二勝解謂於決定境如其所應印解爲體

不可引轉爲業又謂邪正等敎理證力

於所取境審決印持由此異緣不能引轉故

猶預境勝解全無非審決心亦無勝解非遍行攝

三念謂於慣習境令心明記不忘爲體

等持所依爲業又於曾未受體類境中令不起念

設曾所受不能明記念亦不生故念必非遍行所攝

念與定爲所依爲業用

能生正定故言定依爲業四定亦云等持

謂於所觀境專注一緣爲體令心不散智依爲業

又由定令心專注不散依斯便有決擇智生

若不繫心專注境位便無定起故非遍行

五慧謂於所觀境簡擇爲體斷疑爲業又於非觀境愚昧心中

無簡擇故非遍行攝此別境五隨位有無

所緣能緣非定俱故善有十一

一信謂於有體有德有能心淨爲體

斷不信障能得菩提資糧圓滿爲業又識論云信以心淨爲性

此性澄淸能淨心等以心勝故立心淨名

如水淸珠能淸濁水釋云唯信是能淨

餘善等皆所淨故以心王爲主但言心淨不言心所

水喩心等淸珠喩信體以投珠故濁水便淸

以有信故其心遂淨

二□謂依自增上及法增上羞恥過惡爲體斷無□障爲業

三愧謂依世增上羞恥過惡爲體斷無愧障爲業四無貪

謂於有有具厭離無執不藏不愛無著爲體

能斷貪障爲業五無瞋

謂於諸有情心無損害慈愍爲體能斷瞋障爲業六無癡

謂正了眞實爲體能斷癡障爲業七精進

謂心勇無墮不自輕賤爲體斷懈怠障爲業八輕安

謂遠離&C-;重身心調暢爲體斷&C-;重障爲業

九不放逸謂總攝無貪瞋癡精進爲體

斷放逸障爲業十捨謂總攝無貪瞋癡爲體

依此捨故得心平等得心正直心無發動

斷發動障爲業十一不害謂由不惱害諸有情故

悲哀惻愴愍物爲體能斷害障爲業

根本煩惱有六一貪謂於五取蘊愛樂覆藏保著爲體

損害自他能趣惡道爲業二瞋

謂於有情欲興損害爲體能障無瞋爲業三慢

謂以他劣己計我爲勝令心高擧爲體能障無慢爲業

四無明謂不正了眞實爲體能障正了爲業

五邪見謂五見爲體

一薩迦邪見謂於五取蘊計我我所染汚慧爲體

能障無我無顚倒解爲業二邊執見謂於五取蘊

執計斷常染汚慧爲體能障無常無顚倒解爲業二邪見

謂謗因果染汚慧爲體

唯分別起能障正見爲業四見取謂於前三見及見所依蘊

計最勝上及與第一染汚慧爲體唯分別起

能障苦及不淨無顚倒解爲業五戒禁取

謂於前諸見及見所依蘊

計爲淸淨解脫出離染汚慧爲體唯分別起能障如前無顚倒解爲業

釋云薩迦邪見者此□身見也見取者

論又云一切&C-D;諍所依爲業此於諸見及所依蘊

執爲最勝能得涅槃淸淨法是見取

由此各各互執爲勝諸見等故

一切外道&C-D;諍因斯而起戒禁取者又云無利勤苦所依爲業

謂依諸見所受戒說此戒爲勝及能得涅槃

由此戒故一切外道受持拔髮等無利勤苦

六疑謂於諸諦猶豫不決爲體

唯分別起能障無疑爲業問此十煩惱何識相應答

第八藏識全無第七末那有四第六意識具十

前五識唯三古釋云五識但三

以無分別故無慢等慢等必由有隨念計度分別生故

又由慢於稱量門起劣勝負故

疑猶豫簡擇門起見推求門起故五識無此等行相故

七識具我癡等四煩惱猶具審決故疑無容起

由愛著我瞋不得生無一心王中有二慧故

餘見不生隨煩惱有二十釋論云

唯是煩惱分位差別等流性故名隨煩惱

此二十種類別有三謂分等十各別起故名小隨煩惱

無□等二遍不善故名中隨煩惱

掉擧等八遍染心故名大隨煩惱一忿

謂於現在違緣令心憤發爲體能障無瞋爲業二恨

謂於過去違緣結怨不捨爲體能障無瞋爲業三覆

謂於過犯若他諫誨若不諫誨□所作惡爲體

能障發露悔過爲業四惱

謂於過犯若他諫誨便發&C-;言心暴不忍爲體能障善友爲業

五嫉謂於他所有功德名譽心□不悅爲體

能障仁慈爲業六□謂積聚怪著爲體

障無貪爲業七□

謂惑亂於他現不實事心詭爲體能障愛敬爲業八諂

爲欺彼故詐現恭順心曲爲體能障愛敬爲業九□

謂恃世間興盛等心恃高擧無所忌憚爲體

能障厭離爲業十害謂逼惱有情無悲無愍

無哀無憐無惻爲體能障不害爲業

十一無□謂不恥過惡爲體能障□爲業十二無愧

謂於世增上不恥過惡爲體能障愧爲業十三□沈

謂令心□重爲體能障毘&C-;舍那爲業

十四掉擧謂依不正尋求心不寂靜爲體

能障奢摩他爲業十五不信

謂於有體有德有能心不淨信爲體障信爲業十六懈怠

謂心不勉勵爲體能障發起正勤爲業十七放逸

謂總貪瞋癡懈怠爲體障不放逸爲業十八失念

謂染汚不記爲體障不妄念爲業十九散亂

謂於所修善心不喜樂爲依止故馳散外緣爲體能障等持爲業二十不正知

謂於三業不正了住染汚慧爲體能障正知爲業

宗鏡錄卷第五十七

戊申歲分司大藏都監開板

宗鏡錄卷第五十八

慧日永明寺主智覺禪師延壽集

夫不定有四悔眠尋伺於善染等皆不定故

非如觸等定遍心故非如欲等定遍地故

立不定名一惡作

謂於已作未作善不善事若染不染□怏追變爲體能障奢摩他爲業

又識論稱悔此卽於果假立因名

先惡所作業後方追悔故二睡眠謂略

攝於心不自在轉爲體能障毘&C-;舍那爲業

三尋謂或時由思於法造作或時由慧於法推求

散行外境令心&C-;轉爲體障心內淨爲業四伺

謂從阿賴耶識種子所生依心所造與心俱轉相應

於所尋法略行外境令心細轉爲體

障心內淨爲業釋云尋卽淺推伺卽深度

尋於&C-;發言伺則細發語識論云四不定者

於善染等皆不定故釋云

一解顯不定義此於界性識等皆不定故二解簡前信等貪等

此通三性性不定故如上根隨煩惱過患尤深

開惡趣門障菩提道如瑜伽論云煩惱差別者

多種差別應知

謂結縛隨眠隨煩惱纏瀑流扼取繫蓋株□垢常害箭所有根惡行漏□燒惱有諍火熾然稠林拘□如是等類煩惱差別

當知此中能和合苦故名爲結

令於善行不隨所欲故名爲縛

一切世間增上種子之行隨逐故名隨眠倒染心故名隨煩惱

數起現行故名爲纏深難渡故順流漂故

名爲瀑流邪行方便故名爲扼

能取自身相續不絶故名爲取難可解脫故名爲擊

覆眞實義故名爲蓋壞善稼田故名株□

自性染汚故名爲垢常能爲害故名爲常害

不靜相故遠所隨故名爲箭能攝依事故名所有

不善所依故名爲根邪行自性故名惡行

流動其心故名爲漏能令受用無有厭足

故名爲□能令所欲常有□乏故名爲燒

能引衰損故名爲惱能爲&C-D;訟諍競之因故名有諍

燒所積集諸善根薪故名爲火如大熱病

故名熾然種種自身大樹聚集故名稠林

能令衆生樂著種種妙欲塵故

能障證得出世法故名爲拘□諸如是等煩惱差別

乃至煩惱過患者當知諸煩惱有無量過患

謂煩惱起時先惱亂其心次於所緣發起顚倒

令諸隨眠皆得堅固令等流行相續而轉能引自害

能引他害能引俱害生現法罪生後法罪

生俱法罪令受彼生身心憂苦

能引生等種種大苦能令相續遠涅槃樂

能令退失諸勝善法能令資財衰損散失

能令入衆不得無畏悚懼無威能令鄙惡名稱流布十方

常爲智者所訶毁令臨終時生大憂悔

令身壞已墮諸惡趣生那落迦中令不證得自勝義利

如是等過無量無邊如上所作煩惱生諸過患

皆從最初一念無明心起何謂無明

以不知前境本空妄生對待唯是自心分別

以忿恨風吹心識火自燒自害曾不覺知

不了唯心第一義諦故曰無明癡暗所纏空生空死

大智度論云

復次一切法性皆空無所有汝所瞋因緣亦皆虛□無定

汝云何以虛□事故瞋罵加害乃至奪命起此重罪業故

墮三惡道受無量苦

汝莫以虛□無實事故而受大罪如山中有一佛圖彼中有一別房

房中有鬼來恐惱道人故諸道人皆捨房而去

有一客僧來維那處分令住此房而語之言

此房中有鬼神喜惱人能住中者住

客僧自以持戒力多聞故言小鬼何所能我能伏之

卽入房住暮更有一僧來求住處

維那亦令在此房住亦語有鬼惱人其人亦言小鬼何所能

我當伏之先入者閉戶端坐待鬼

後來者夜暗打門求入先入者謂爲是鬼不爲開戶

後來者極力打門在內道人以力拒之

外者得勝排門得入內者打之外者亦極力熟打

至明旦相見乃是故舊同學各相愧謝

衆人雲集笑而怪之衆生亦如是五衆無我無人

空取相致&C-D;諍若支解在地

但有骨肉無人無我是故菩薩語衆生言

汝莫於根本空中&C-D;諍作罪&C-D;諍故人身尙不可得何況値佛

又云一切煩惱雖是過去業因緣無明是根本

乃至若知先一世無明業因緣

則億萬世可知譬如現在火熱過去未來火亦如是

復次菩薩求無明體卽是明

所謂諸法實相名爲實際觀諸法如幻如化衆生顚倒因緣故

起諸煩惱作惡罪業輪轉五道受生死苦

譬如蠶出絲自&C-E;縛入沸湯火炙凡夫衆生亦如是

初生時未有諸煩惱後自生貪欲瞋□等諸煩惱是煩惱因緣故覆眞智慧

轉身受地獄火燒湯煮菩薩知是法本末皆空

但衆生顚倒錯故受如是苦菩薩於此衆生起大悲心

欲破是顚倒故求於實法

行般若波羅蜜通達實際種種因緣敎化衆生令住實際

是故住實際無咎釋曰如了今世無明業是心

則能通達過去未來一切善惡諸業悉是自心

如一火性熱則一切火皆熱

旣實知已終不更將手觸懼燒手故

若如實知今現在一塵一念悉是自心終不更故起心貪取前境

慮失宗故所以寶藏論云一切如幻其幻不實

知幻是幻守眞抱一

如是則智燈常照業海自枯究竟住於無過咎眞唯識性之實際

於實際中不見有一法若生若滅若合若散

所以寂調音所問經云寂調音天子言文殊師利

爲有煩惱故調伏爲無煩惱故調伏

文殊師利言天子

喩如有夢爲毒蛇所□此人爲苦所逼卽於夢中而服解藥

以服藥故毒氣得除天子於意云何此人實爲所□不耶

天子言不也文殊師利言彼毒實爲除不耶

天子言文殊師利如實不被□除亦如是

文殊師利言天子一切賢聖調伏亦復如是天子

汝作是言爲有煩惱故調伏無故調伏者

天子如我與無我有煩惱無煩惱亦復如是

乃至一切法無我以無主故一切法無主

與虛空等故一切法無來無所依故一切法無去

無□窟故一切法無住無所安立故

一切法無安立生卽滅故一切法無爲以無漏故

一切法無受究竟調伏故大莊嚴法門經云

文殊師利見此大衆於金色女無染心已

問金色女言汝今煩惱置在何處

令諸王子乃至居士等不生染心金色女言

一切煩惱及衆生煩惱皆住智慧解脫之岸

如如法界平等法中彼諸煩惱非有生非有滅亦不安置

如中觀論偈云染法染者一一法云何合

染法染者異異法云何合古釋煩惱爲能染

衆生是所染一卽能所不成異卽如同水火

俱無合義止觀云

若一念煩惱心起具十法界百法不相妨□雖多不有雖一不無多不積

一不散多不異一不同多卽一一卽多

亦如初燈與暗共住如是明暗不相妨□

亦不相破如是了達煩惱性空則四種瀑流

唯正法行日之能竭七重慢阜

因平等慧風之所□能害所害俱消自縛他縛同解

逢緣猶蓮華上之水歷事若虛空中之風

一切時中常居宗鏡見萬法無異如太虛空

因分別識生名色影現分別不起名色本虛

向性空地中美惡平等如大智度論云

譬如除宮殿及諸陋廬如燒□檀及雜木其處虛空無有異色

及薩婆若等諸法求其實皆如是

故淨名疏云但除其病不除其法者卽是明其去取也

有師解言如人眼病見空中華

眼病差時卽無華可除衆生亦爾妄見諸法但除妄惑

妄惑若滅則無法可除此是本無法義

何謂不除法也今言一切衆生悉具十法界法

無明不了觸處病生若有智慧

無□自在悉爲佛事譬如火是燒法若觸燒痛

謹愼不觸卽是除病不可除火

若除此火則失溫身照闇成食之能十二因緣三道之法亦爾

此有去取法不同除也又火能燒人得法術者

出入無□不須除火也故八萬四千煩惱

凡夫爲之受惱諸佛菩薩以爲佛事也

亦如治眼之法去病不得損晴珠也經言

爲斷病本而敎導者此正明化物也病本卽是一念無明取相

故華嚴經云三界無別法唯是一心作

今謂唯是一念無明取相心作也

此卽三界生死之病本也若知無明不起取有

卽畢故不造新卽是斷病本也是知一念之心旣名病本

亦是道原執實成非了空無過悟在刹那

更無前後如志公和尙道體不二科云

衆生不解修道便欲遣除煩惱不知煩惱本空

將道更欲覓道一念之心卽是何須別處追討

大道皎在目前迷倒愚人不了

佛性天眞自然亦無因緣修造不識三毒虛假

妄執沈淪生老昔日迷時謂晩今日始覺非早

第三色法色有十五種一地有二種一內二外

內謂各別身內眼等五根

及彼居處之所依止堅硬所攝有執受性復有增上積集

所謂髮毛爪齒皮肉筋骨等是內地體形段受用爲業

外謂各別身外色等五境之所依止

堅硬所攝非執受性復有增上積集

所謂礫石丘山等是外地體形段受用爲業

又依持資養爲業二水亦二種一內二外

內謂各別身內眼等五根及彼居處之所依止濕潤所攝有執受性復有增上積集所謂□淚涎汗等

是內水體潤澤聚集受用爲業

外爲各別身外色等五境之所依止濕潤所攝非執受性

復有增上積集所謂泉源谿沼等是外水體

依治受用資養爲業三火亦二一內二外

內謂各別身內眼等五根及彼居處之所依止煖熱所攝有執受性復有增上積集

所謂能令有情遍溫增熱又能消化飮□是內火體

成熟和合受用爲業

外謂各別身外色等五境之所依止煖熱所攝非執受性復有增上積集

所謂炎燎村城或鑽木擊石種種求之

是外火體變壞受用對治資養爲業四風亦二種

一內二外

內謂各別身眼等五根及彼居處之所依止輕動所攝有執受性復有增上積集

所謂上下橫行入出氣息等是內風體

動作事受用爲業

外謂各別身外色等五境之所依止輕動所攝非執受性復有增上積集

所謂□破山崖偃拔林木等彼旣散壞

無依故靜若求風者動衣搖扇其不動搖無緣故息

如是等是外風體依持受用對治資養爲業

五眼

謂一切種子阿賴耶識之所執受四大所造色爲境界

緣色境識之所依止淨色爲體色蘊所攝無見有對性

六耳七鼻八舌九身亦爾此中差別者謂各行自境

緣自境之所依止

十色謂眼所行境眼識所緣四大所造色蘊所攝有見有對性十一聲

謂耳所行境耳識所緣四大所造可聞音爲體

色蘊所攝無見有對性十二香

謂鼻所行境鼻識所緣四大所造可嗅物爲體

色蘊所攝無見有對性十三味

謂舌所行境舌識所緣四大所造可嘗物爲體色蘊所攝無見有對性

十四觸

謂身所行境身識所緣四大所造可觸物爲體色蘊所攝無見有對性

十五法處所攝色

謂一切時意所行境色蘊所攝無見無對性又百法明色有十一種所謂五根六境

五根者阿毘達磨論云以造色爲體

一能造卽四大地水火風二所造卽四微色香味觸

六境者一色有三十一顯色有十三

一靑二黃三赤四白五光六影七明八暗九雲十煙十一塵十二霧十三空一顯色形色有十

一長二短三方四圓五&C-;六細七高八下九正十不正表色有八

一取二捨三屈四伸五行六住七坐八臥法處色有五一極&C-;色二極略色

三定自在所生色四受所引色

五遍計所執色五根色以能造爲體

法處境中以極&C-;極略爲體

遍計所執受所引色等四色非是造色無體性故是假非實

又除靑黃赤白四色是實長短二十七種皆是假四實色上立故

以相形立故二聲有十一種

一因執受大種聲

因者假藉之義卽藉彼第八識執受四大所發之聲卽血脈流注聲等是也

卽內四大有情作聲皆是執受故二因不執受大種聲

外四大聲是三因執受不執受大種聲

如外四大種親造彼聲

卽手是內四大種親造果聲外四大種但爲助緣共造一聲

四世所共成聲世間言敎書籍陰陽等名共成聲

仁義禮智信等五成所引聲

或成所作智所引言敎卽唯如來六可意聲情所樂欲

七不可意聲情不樂欲八俱相違聲

非樂非不樂名俱相違聲九遍計所執聲謂外道所立言敎

十聖言量所攝聲十一非聖言量所攝聲

三香有六一好約情說隨自識變稱己心等

方名好香二惡三平等非好非惡

四俱生沈檀等與質俱起五和合衆香等成一香

六變異未熟無香之時名變異四味有十二

一苦二酸三甘四辛五鹹六淡七可意謂稱情故

八不可意謂不稱情九俱相違上二相反

十俱生與質同有十一和合衆味聚集

十二變異成熟後味異於前五觸有二十六

一地二水三火四風五滑六□七輕八重九軟十緩

十一急十二冷十三飢十四渴十五飽十六力十七劣十八悶十九□二十□

二十一病二十二老二十三死二十四疲二十五息二十六勇前四地水火風是實

餘二十二依四丈差別建立是假問色法有幾義答有四義

百法云一識所依色唯屬五根二識所緣色

唯屬六境三總相而言質□名色

四別相而言略有二種一者有對若准有宗極微所成

大乘卽用能造色成二者無對

非極微成卽法處所攝色如上地水火風一切色法

因緣似有體用俱虛何者自體他體皆悉性空

能緣所緣俱無有力以自因他立他因自生

他是自他自是他自互成互奪定性俱無

又能因所成所從能立能無有力則入所

所無有力則入能互攝互資悉假施設緣會似有

緣散還無以唯識所持終歸空性

如大智度論云復次地若常是堅相不應捨其相

如凝□蠟蜜樹膠融則捨其堅相墮濕相中

金銀銅鐵等亦爾如水爲濕相寒則轉爲堅相

如是等種種悉皆捨相復次諸論師輩有能令無

無能令有諸賢聖人及坐禪人

能令地作水水作地如是等諸法皆可轉相以無定體故

隨緣變現不可執有執無違於法性

第四不相應行法有二十四不相應行者

相應者和順義如心王心所得等非能緣故

不與心心所相應名不相應又得等非質□義

不與色相應又有生滅不與無爲相應

爲揀四位法故名不相應一得謂諸行種子所攝

自在生起相續差別性又雜集論云

謂於善不善無記法若增若減假立獲得成就

善不善無記法者顯依處若增若減者顯自體

何以故由有增故說名成就上品信等

由有減故說名成就下品信等二無想定

謂已離淨欲未離上地欲

由於無想天起出離想雜集論云於不□行心心所滅假立無想定

不□行轉識所攝滅者

謂定心所引不□現行諸心心所暫時間滅三滅盡定

謂已離無所有處欲或入非想非非想處定又云

欲超過有頂作止息想作意爲先

故於不□行諸心心所及□行一分心心所滅假立滅盡定此中所以不言未離上欲者

爲顯離有頂欲阿羅漢等亦得此定故一分□行者謂染汚意所攝

四無想天謂於此間得無想定

由此後生無想有情天中於不□行心心所滅

假立無想異熟五命根謂於衆同分先業所感住時決定

假立壽命衆同分者於一生中諸蘊相續

住時決定者劑爾所時令衆同分常得安住

或經百年千年等由業所引功能差別

又依業所引第八識種令色心不斷名爲命根

六衆同分謂如是如是有情於種種類自體相似

假立衆同分七異生性謂行自相發起性

又由二障種各趣差別八生

謂於衆同分諸行本無今有性假立爲生九異

謂於衆同分諸行相續變異性假立爲異亦名爲老十住

謂於衆同分諸行相續不變壞性假立爲住

十一無常謂於衆同分諸行自相生後滅壞性

假立無常相十二名身謂於諸法自性增言

假立名身十三句身謂於諸法差別增言

假立句身十四文身

謂於彼前二文句所依諸字假立文身十五流轉

謂於因果相續不斷假立流轉十六定異

謂於因果種種差別假立定異十七相應謂諸行因果相稱性

十八勢速謂諸行流轉迅疾性十九次第

謂諸行一一次第流轉性二十時

謂諸行展轉新新生滅性二十一方謂諸色行遍分劑性

二十二數謂諸行等各別相續體相流轉性

二十三和合謂諸行緣會性二十四不和合

謂諸行緣乖性

此不相應行雖不與心王心所色法無爲等四位相應然皆是心之分位

亦不離心變及出唯識眞性

約一期行相分別故爾如廣百論云自心分別所見境界

卽是自心但隨衆緣諸行種熟

自心變作種種分位自心所變無實體相

何爲精勤安立異法但應信受諸法唯心問

一心妙旨八識眞原有爲門中已明王所

無爲法內如何指陳答此申第五無爲法

有爲無爲皆一心變起故

又不出一心性故問有爲無爲各有幾種一一行相如何分別答

有爲略有三種無爲略有六種

初有爲極成之法不過三種識論云一現所知法如色心等

二現受用法如甁衣等如是二法世共知有

不待因成三有作用法如眼耳等

由彼彼用證知是有釋云如色心等者卽是五識身他心智境

謂色等五□及心心所此約總聚

不別分別此何識境現量所知非境所知如甁衣等者

此雖現見受用而非現量所緣是假法故

但是現世而受用物問

此中緣甁等心是何量攝答非量收不親緣得法自體故

非比度故非量所收如眼耳等者

此五色根非現量得亦非現世人所有知此眼耳等

各由彼彼有發識用比知是有言證知者證成道理也

以現見果比有因故果謂所生心心所法

比量知有諸淨色根此非現量他心智知

然今大乘第八識境亦現量得

佛智緣時亦現量得除佛已外共許爲論非世共悉

是故但言此知是有次約諸經論有六種無爲百法云

一虛空無爲者

離一切色心諸法障□所顯眞理名爲虛空無爲虛空有三一識變虛空

卽第六識上作解心變起虛空相分故

二法性虛空卽眞如體有離諸障□故名爲虛空

三事虛空卽所見頑空是也二擇滅無爲

由無漏智起簡擇滅諸障染所顯眞如理故

三非擇滅無爲有法不由擇力

起無漏智簡擇而本性淨卽自性淸淨涅槃是也

卽眞如本性離諸障染不由起智斷惑本體淨故

四不動無爲第四禪離八患三災證得不動無爲

五想受滅無爲

從第四禪已上至無所有處已來捨受不行幷&C-;想亦無顯得眞如

名想受滅無爲六眞如無爲有二一約對得名

謂眞如理對事得名二簡法者卽眞如簡遍計

離於生滅也出體者大乘但約心變相分

假說有虛空故非是離心外有空也

若說本質無爲者卽不離於識變有也

問若說識變相分說是無爲者卽是相狀之相

隨識而爲何成無爲耶答此說是識變

假說是無爲其實非是無爲無爲是常住法故

今此依無爲體者

但取隨識獨影相分爲體以前後相似無有變而唯有一類空等相故假說無爲

此六無爲地前菩薩識變卽是有漏

若地上後得智變卽無漏若依法性出體者

五種無爲皆是眞如

眞如體外更無別出六種無爲各皆依眞如實德也問如何聖敎說眞如實耶答

今言有者不是眞如名實有

但說有卽是遣惡取空故說有體是妙有眞空

故言非空非有問如何聖敎說眞空爲空耶答

謂破執眞如心外實有故說爲空卽空其情執

卽不空其眞如空也又識論云

然諸契經說有虛空等諸無爲法略有二種

一依識變假施設有謂曾聞說虛空等名隨分別有虛空等相

數習力故心等生時

似虛空等無爲相現此所現相前後相似無有變易假說爲常

二依法性假施設有謂空無我所顯眞如

有無俱非心言路絶與一切法非一異等

是法眞理故名法性離諸障□故名虛空

由簡擇力滅諸雜染究竟證會故名擇滅

不由擇力本性淸淨或緣闕所顯故名非擇滅

苦樂受滅故名不動想受不行名想受滅

此五皆依眞如假立眞如亦是假施設名釋云

一依識變假施設有者此無本質唯心所變

如極微等變似空等相現此皆變境而緣故也

眞如亦是假施設者眞如約詮而詮體是一

此五無爲依眞如上假名空等而眞如體非如非不如

故眞如名亦是假立如食油蟲等不稱彼體

唯言顯故譬如有蟲名曰食油實非食油

假名食油不稱體故眞如亦爾

又釋摩訶衍論云無爲有四一眞如無爲二本覺無爲

三始覺無爲四虛空無爲有爲法有五種

一者根本無明有爲二者生相有爲三者住相有爲

四者異相有爲五者滅相有爲是名爲五

且四無爲者以何爲體有何等用頌曰

依各有二種所謂通及別如體用亦爾隨釋應觀察

論云眞如無爲有二所依一者通所依

非有爲非無爲一心本法以爲體故二者別所依

生滅門內寂靜理法以爲體故

本覺無爲有二所依一者通所依非有爲非無爲

一心本法以爲體故二者別所依

生滅門內自然本智以爲體故始覺無爲有二所依

一者通所依非有爲非無爲一心本法以爲體故

二者別所依生滅門內隨他起智以爲體故

虛空無爲有二所依一者通所依

非有爲非無爲一心本法以爲體故二者別所依

生滅門內無所有事以爲體故

復次眞如無爲有二種用一者通用一切諸法令出生故二者別用

平等之性令不失故本覺無爲有二種用

一者通用不守自性故二者別用不轉變故

始覺無爲有二種用一者通用隨妄轉故

二者別用對治自過故虛空無爲有二種用

一者通用欲有令有故二者別用

空無之性令不失故是名二用此中所說通謂他義

別謂自義五種有爲以何爲體有何等用頌曰

依各有二種所謂通及別如體用亦爾

隨釋應觀察論曰根本無明有二種依一者通所依

非有爲非無爲一心本法以爲體故

二者別所依生滅門內大力住地以爲體故

生相有爲有二種依一者通所依

非有非無爲一心本法以爲體故二者別所依

生滅門內細分染法以爲體故住相有二種依一者通所依

非有爲非無爲一心本法以爲體故

二者別所依生滅門內&C-;分染法以爲體故

異相滅相二種通依別依如前住相有爲所說無別

復次根本無明有爲有二種用一者通用

能生一切諸染法故二者別用

隨所至處作□事故生相有爲有二種用一者通用

於上下中與其力故二者別用隨所至處作□事故

如說生相住異亦爾滅相有爲有二種用

一者通用於上及自與其力故二者別用

能作□事故是名二用以何義故作如是說

有爲無爲一切諸法通以一心而爲其體

於道智契經中作如是說爾時文殊師利白佛言

世尊阿賴耶識具一切法過於□沙過於□沙

如是諸法以誰爲本生於何處佛言

如是有爲無爲一切諸法生處殊勝不可思議

何以故於非有爲非無爲處

是有爲是無爲法而能生故文殊又白佛言世尊

云何名爲非有爲非無爲處佛言非有爲非無爲處者

所謂一心本法非有爲故能作有爲

非無爲故能作無爲是故我言生處殊勝不可思議

復次善男子譬如&C-F;子有二所依一者大王

二者父母有爲無爲一切諸法亦復如是

各有二依謂通達依及支分依復次善男子

譬如一切草木有二所依一者大地二者種子

有爲無爲一切諸法亦復如是各有二依

謂通達依及支分依

乃至廣說不生不滅與生滅和合者卽是開示能熏所熏之差別故

云何開示

所謂顯示染淨諸法有力無力互有勝劣故今當作二門分明顯說一者下轉門

二者上轉門生滅門中不出此二

如是二門云何差別頌曰諸染法有力諸淨法無力

背本下下轉名爲下轉門諸淨法有力

諸染法無力向原上上轉名爲上轉門論曰

由染淨諸法互有勝劣故二種轉門得成而已

今當先說初下轉門

根本無明以何等法而爲所熏於何時中而作熏事頌曰所熏有五種

爲一法界心及四種無爲非初非中後

取前中後故如契經分明說論曰

根本無明以五種法而爲所熏謂一法界及同無爲

熏一法界其相云何頌曰一種法界心有二種自在

謂有爲無爲是根本無明依於初自在

而能作熏事論曰一法界心有二種自在

一者有爲自在能爲有爲法而作依止故

二者無爲自在能爲無爲法而作依止故根本無明

依初自在能作熏事非後自在

中實契經中作如是說

根本無明依初自在能作熏事非後自在中實契經中作如是說

根本無明熏自所依分際之量非他所依故熏眞如法

其相云何頌曰眞如無爲法有二種作用

所謂通及別如前決擇說是根本無明依於初作用

而能作熏事餘無爲亦爾論曰

眞如無爲有二種用謂通及別如前所說

根本無明依初作用能作熏事非後作用如說眞如

餘三無爲亦復如是皆依初作用非後用故

作熏時量非初亦非中後取前中後故

本智契經中作如是說大力無明作熏事時

初及中後一時俱取而非別取故此中所說能熏所熏

以何義故名言熏謂能引彼法而合自體

不相捨離俱行俱轉故名能熏

又能與彼法不作障□若隨若順不違逆故名爲所熏

謂五種有爲能熏四種無爲法及一法界心

所熏五法隨來而與五能熏共會和合同事俱轉

是故說言不生不滅與生滅和合

如大無明一心本法爲通依故依初自在作熏習事

四相有爲應如是知

如大無明依四無爲通達作用能作熏事

四相有爲應如是知宗鏡錄卷第五十八

戊申歲分司大藏都監開板

宗鏡錄卷第五十九

慧日永明寺主智覺禪師延壽集

夫有爲無爲二門爲當是一是異

答非一非異非泯非存何者若是一者

仁王經不應云諸菩薩等有爲功德無爲功德悉皆成就又維摩經云

菩薩不盡有爲不住無爲等二義雙明豈是一耶若是異者般若經

佛告善現不得離有爲說無爲

不得離無爲說有爲豈成異耶若云俱泯者華嚴經云

於有爲界示無爲之理不滅有爲之相

於無爲界示有爲之法不壞無爲之性

則有無性相無□俱存若言俱存者如前論云

二依法性假施設有謂空無我所顯眞如

有無俱非心言路絶則百非莫能惑四句不能詮非

可以情謂有無

唯應智超言像方達有爲無爲唯識之眞性矣如大智度論

復次夫生滅法者若先有心後有生則心不待生何以故

先已有心故若先有生則生無所生

又生滅性相違生則不應有滅滅時不應有生以是故

一時不可得異亦不可得是則無生

若無生則無住滅若無生住滅則無心數法

無心數法則無心不相應諸行色法

色法無故無爲法亦無故何以故因有爲故有無爲

若無有爲則亦無無爲是故不應言諸法有

又勝思惟梵天所問經云有爲無爲之法

文字言說有差別耳持世經云

有爲法如實相卽是無爲問心所具幾義立心所之門答

古德釋云心所義有三一□依心起二與心相應

三繫屬於心心王緣總相如□師作模

心所通緣總別相如弟子於總相模中塡衆多彩色

卽心所於心王總靑

如眼識心王緣靑色境時是總相更不作多般行解心所緣別相者

如五心所中作意以警心引心爲別相等

上便領納想像造作種種行相

是通緣總別相問心王與心所爲同爲別答

約俗則似同似別論眞則非卽非離識論云

如是六位心所法爲離心體有別自性

爲卽是心分位差別設爾何失二俱有過若離心體有別自性

如何聖敎說唯有識

又如何說心遠獨行染淨由心士夫六界莊嚴論說復云何通

如彼頌言許心似二現如是似貪等或似於信等

無別染善法若卽是心分位差別

如何聖敎說心相應他性相應非自性故又如何說

心與心所俱時而起如日與光瑜伽論說

心所非卽心故應說離心有別自性

以心勝故說唯識等心所依心勢力生故說似彼現

非彼卽心又識心言亦攝心所□相應故

唯識等言及現似彼皆無有失此依世俗若依勝義

心所與心非卽非離諸識相望應知亦然

是謂大乘眞俗妙理攝論頌云遠行及獨行

無身寐於窟調其難調心是名眞梵志

百法釋云如來依意根處說遠行及獨行也

隨無明意識遍緣一切境也故名遠行

又諸心相續一一轉故無實主宰名獨行無身者

卽心無形質故寐於窟者卽依附諸根潛轉身內

名爲寐於窟也寐者藏也

卽心之所蘊在身中此偈意謂破外道執有實我也世尊云

但是心獨行無別主宰故言獨行也

又無始遊歷六塵境故名遠行無別心所故名獨行

明知無別心所也士夫六界者瑜伽云

佛說皆云四大空識能成有情

色動心三法最勝爲所依色所依者卽四大也動所依者

空卽是也謂內空界不取外者

由內身中有此空界故所以有動故爲動依心所依者識是也

卽說六界能成有情不言心所界也釋云

許心似二現者

此中似言似心外所計實二分等法故名爲似無別染善法者

謂唯心變似見相二分二分離心無別有法

復言心變似貪信等故貪信等離心之外無別染善法

體卽心也如二分故應說離心有別自性

以心勝故說唯識等者旣說離心有所

何故說唯識心遠獨行染淨由心六界之中唯說心者

以心勝故說此唯識等如何勝總有四義

一能爲主二能爲依三行相總四□決定

非如心所等有時不定又若依第一體用顯現諦

卽心王爲體心所爲用卽體用不卽不離也

若依勝義卽是因果差別諦

卽王所互爲因果法爾非離也若依第三證得勝義諦

卽依詮顯者若依能詮依他起性說非卽

若依所詮二無我理說卽王所非離

若第四勝義勝義諦廢詮談旨亦不言卽離也

卽一眞法界離言絶相卽王所道理同歸一眞如故問

心王心所云何明假實答從種生者名實

依他立者名假心法唯是實有

心所之中遍行別境唯是實有其餘諸法或假或實

眞如無爲雖非自從種起亦名爲實不依他故

或諸法名義俱假唯眞如無爲一種名假體實

離言詮故問識論云但說識卽攝心所者

眞如與識非如心所何故不說答

識實性故識俱有故不離識故非我法依故

但說識不說眞如故知眞如卽識識卽眞如問

眞如卽識識卽眞如且眞如非識之所變現

何成唯識答

雖非識變識實性故亦名唯識眞如離言與能計識非一非異

非如色等可依起執故非執依此中不說若遠望&C-D;

言亦可依執法末學者依起執故

又眞如旣非識所轉變應非唯識不以變故名爲唯識

不離識故正名唯識問

一百法中凡聖總具不答若凡夫位通約三界九地種子

皆具一百法若諸佛果位唯具六十六法

除根本煩惱六隨煩惱二十不定四不相應行中四

共除三十四法問心攝一切

云何但標五位百法之門答雖標百法以爲綱要

此中五位次第已攝無盡法門不出於此

何者百法云一明心法謂此八種心王

有爲法中此最勝故世出世間無不由心造二明心所有

法與此心王常相應故名相應法

望前心王此卽是劣先勝後劣所以次明

三色法心王等之所現影謂此色法不能自起

要藉前二心王心所之變現故變不親緣故致影言

或通本質前二能變此爲所變先能後所

所以次明四不相應行

謂此得等二十四法不能自起藉前三位差別假立

前三是實此卽是假先實後假所以次明

五無爲法體性甚深若不約法以明無爲無由得顯故

藉前四斷染成淨之所顯示前四有爲此卽無爲

先有後無所以後明又□中廣釋

第一心法最勝故者華嚴經頌云

心如工□師能□諸世間一切世間中無法而不造者

此八識心王最勝

由如□師能□一切人天五趣形像乃至佛菩薩等形像

然經中擧喩佛但取少分以□師只□得色蘊餘四蘊卽不能□

法中若是八識卽能通造得五蘊

且如第六識相應不共無明及餘分別俱生惑等

若造得地獄總別報業卽自□得地獄五蘊

乃至若造得人天總別報業卽自□得人天形像

若具修萬行獲得二轉依果

卽自□得佛果形像故知一切世出世間五蘊

皆是自第六識□得不簡依報正報皆是心變

所以心法獨稱最勝第二心所有法與此相應故者

瑜伽論五義略辯相應一時者

所謂王所同時起二依者卽王所同一所依根三緣者

卽王所同一所緣境四行者

所謂王所三量行相俱同五事者卽王所各有自證分體事

第三色法二所現影故現者變也

爲十一種色皆是心心所所變現故影謂影像

是相似流類之義卽此十一種色相分是本質之流類

似於本質若無質者卽似內心故言影也

變不親緣故置影言者

爲八識皆有變相分緣義且如前五識緣五塵境時須變影像緣

第六緣十八界法亦變相分緣

第七緣第八見分爲我時亦變相分緣

若第八緣他人浮塵及定果色幷界器時亦變相分緣

相分望八識卽親所緣緣本質望八識

卽&C-D;所緣緣此上所說且望有質影者說

若唯有相分無本質者卽第八緣自三境

定意識緣自定果色是第四分位差別故者

此得等二十四法卽依他前三位種現上假立第五顯示實性故

卽五無爲如前已釋又第一八種心王

是最勝能緣門第二心所有法與心相應

是共勝同緣門第三色法心之影像是所緣境界門

第四不相應法是分位建立門第五無爲法

是顯示實性門如上勝劣顯現能所互成

假實詮量有無隱顯等能彰無盡法門

無盡法門不出五位百法五位百法不出色心二法

攝末歸本不出唯心一法矣問

八識眞原萬法栖止約其體性都有幾種答

經論通辯有三種性約能所染淨分別隨事說三

縱有卷舒皆不離識性合則一體無異

開則三相不同三相不同約用而行布

一體無異就性以圓融行布乃隨義以施爲

圓融則順性而冥寂若無行布無可圓融

如無妄情不立眞智染淨旣失二諦不成是以因妄辯眞

在行相而須悉尋跡得本假因緣以發明

斯三性法門收凡聖境界事無不盡理無不窮

今言三性者約經論共立一遍計所執性

二依他起性三圓成實性遍計所執性者

謂愚夫周遍計度所執蘊等實我實法

名爲遍計性有二一自性總執諸法實有自性二差別

別執取常無常等實有自體或依名遍計義

如未識牛聞牛名便推度因何道理名之爲牛

或依義遍計名

或見物體不知其名便妄推度此物名何如未識牛共推度云

爲鬼耶爲獸耶此諸遍計約體不出人法二體

約執不出名義二種又一有遍非計

如無漏諸心有漏善識能遍廣緣而非計執無漏諸心

卽諸聖人無漏智慧了諸法空卽無法不遍

都無計執名爲非計唯後得智有漏善識

卽地前菩薩雖有漏心中能作無我觀故

亦能觀一切皆無有我亦是遍而非計二有計非遍

如有漏第七識□緣第八見分起我法二執

從第六識入生空觀時第七識中

猶尙緣第八見分起於法執故知計而非遍

三亦遍亦計卽衆生染心四非遍非計

卽有漏五識及第八賴耶各了自分境界不遍

無計度隨念分別故非計也

賴耶唯緣種子根身器世間三種境故尙不能緣前七現行故

非遍非計有漏種子能持能緣

無漏種子卽持而不緣況餘境耶又古德云衆生染心

於依他起自性中當知有二種遍計所執自性執

一者隨覺卽現行執二者慣習習氣隨眠

卽執種子依他起性者依他衆緣和合生起

猶如幻事名依他性圓成實性者

一味眞如圓滿成就問如何是能遍計自性之理

答准護法云第六第七心品執我法者

是能遍計唯說意識能遍計故

問如何是所遍計自性之理答准攝論云

是依他起遍計心等所緣緣故慈恩云

三性之中是依他起言所緣必是有法

遍計心等以此爲緣親相分者必依他故

不以圓成而爲境也謂不相似故問

三性中遍計是妄想卽無

依他屬因緣是有不答此二性能所相生俱無自體何者因妄想故立名相

因名相故立因緣若妄想不生名相何有

名相不有因緣卽空以萬法不出名故楞伽頌云

譬如修行事於一種種現於彼無種種

妄想相如是釋云此破妄想遍計性也

如二乘修諸觀行若作靑想觀時

天地萬物莫不皆靑也以無靑處見靑由心變故

於一色境種種不同譬凡夫妄見生死

亦是無生死處妄見生死也又經頌云譬如種種&C-B;

妄想衆色現

&C-B;無色非色緣起不覺然此破因緣依他起性也如目&C-B;所見差別不同

彼實非有緣所起法斯則妄想體空因緣無性

卽是圓成究竟一法如明眼人見淨虛空

況一眞心更無所有問此三性中幾法是假

幾法是實答識論云遍計所執妄安立故可說爲假

無體相故非假非實依他起性有實有假

聚集相續分位性故說爲假

有心心所色從緣生故說爲實有若無實法假法亦無

假法依實因而施設故圓成實性唯是實有

不依他緣而施設故釋云遍計有名無體

妄情安立可說爲假談其法體旣無有相非假非實

非&C-;角等可說假實必依有體總別法上

立爲假實故依他假有三種一聚集假者

如甁盆有情等是聚集法多法一時所集成故

能成雖實所成是假二相續假者如過未等世

唯有因果是相續性多法多時上立一假法

如佛說言昔者鹿王今我身是

所依五蘊刹那滅者雖體是實

於此多法相續假立一有情至今猶在故三分位假者

如不相應行是分位性故皆是假一時一法上立

如一色上名有漏可見有對亦名色等

□是於一法上假施設故若彼實者應有多體

其忿恨等皆此假攝心心所色從因緣種生故說爲實

又三性者卽是一性一性卽無性

何者遍計無相依他無生圓成無性解深密經云

&C-B;眼人如遍計現靑黃如依他淨眼如圓成

攝論云分別性如蛇依他性如藤

若人緣四塵相分析此藤但見四相不見別藤

但是色香味觸相故藤非實有以離四塵外無別有藤

所以論偈云於藤起蛇知

見藤則無境若知藤分已藤知如蛇知若知藤之性分是空

則例如藤上妄生蛇想攝論云菩薩不見外塵

但見意言分別卽了依他性云何了別此法

若離因緣自不得生根塵爲因緣

根塵旣不成此法無因緣云何得生

依初眞觀入依他性由第二眞觀除依他性

則唯識想息意言分別顯現似所聞思一切義

乃至似唯有識想皆不得生生緣有二謂分別性及依他性

分別性已滅依他性又不得生

旣無二境故一切義乃至似唯識想皆不得生

唯識想尙不得起何況餘意言分別而當得生

菩薩住何處唯住無分別一切名義中平等平等

又依二種平等謂能緣所緣能緣卽無分別智

以智無分別故稱平等所緣卽眞如境

境亦無分別故稱平等

又此境智不住能取所取義中譬如虛空故說平等平等

由此義故菩薩得入眞實性此位不可言說以自所詮故

證時離覺觀思惟分別故古德問云

我見所緣影像若是依他有者應有依他性實我答

此相仗因緣生但是依他性幻有之法

而非是我由彼妄執爲我故名妄執此有兩重相

約此相從因緣生有力能生心

此乃是有名依他性法於此不稱所執法義邊

名遍計所執乃名爲無如人昏冥執石爲牛石體不無

我見所緣緣依他相有

如石本非牛妄心執爲牛此所執牛其體全無

如相分本非我妄心執爲我此所執其體全無

但有能執心而無所執我謂於此石處有所緣石

而無所執牛於此相分上有所緣法而無所執我

又況云如南方人不識駝毛曾於一處聞說龜毛

後忽見駝毛由不識故妄謂駝毛以爲龜毛

此所見駝毛是有故如依他性法

其駝毛上無龜毛妄心謂爲龜毛如所執實我法故

論云有義一切及心所法由熏習力所變二分

從緣生故名依他起

遍計依斯妄執定實有無一異俱不俱等此二名遍計所執性問

三性中幾性不可滅幾性可滅耶答

准佛性論云二性不可滅一性可得滅何以故

分別性本來是無故不可滅

眞實性本來是眞故不可滅依他性雖有不眞實是故可滅

所以分別中邊論云分別性者謂是六塵

永不可得猶如空華依他性者

謂唯亂識有非實故猶如幻物眞實性者

謂能取所取二無所有眞實有無故猶如虛空問

依他起相但是自心妄分別有理事雙寂名體俱虛

云何有憂喜所行境界答

譬如夜行見□爲鬼疑繩作蛇蛇之與鬼名體都無性相□寂

雖不可得而生怖心以體虛而成事故淸□疏云

若依攝論說喩皆喩依他起性然□爲遣疑

所疑不同故所喩亦異

一以外人聞依他起相但是妄分別有非眞實義遂卽生疑云

若無實義何有所行境界故說如幻謂幻者

幻作所緣六處豈有實耶二疑云

若無實何有心心法轉故說如焰飄動非水似水

妄有心轉三疑云若無實何有愛非愛受用

故說如夢中實無男女而有愛非愛受用覺時亦爾

四疑云若無實何有戱論言說故說如響

實無有聲聽者謂有五疑云

若無實何有善惡業果故說如影謂如鏡影像故亦非實

六疑云若無實何以菩薩作利樂事故說如化

謂變化者雖知不實而作化事菩薩亦爾

是以萬法雖空體虛成事一眞非有無性隨緣

則湛爾堅凝常隨物化

紛然起作不動眞如宗鏡錄卷第五十九

戊申歲分司大藏都監開板

宗鏡錄卷第六十

慧日永明寺主智覺禪師延壽集

夫此三性法爲當是一是異若道是一

不合云依圓是有遍計是無若道是異

又云皆同一性所謂無性答

此三性法門是諸佛密意所說諸識起處敎網根由若卽之取之

皆落凡常之見若離之捨之俱失聖智之門

所以藏法師依華嚴宗釋三性同異義

一圓成眞如有二義一不變二隨緣二依他二義

一似有二無性三遍計所執二義一情有

二理無由眞如不變依他無性所執理無

由此三義故三性一際

又約眞如隨緣依他似有所執情有由此三義亦無異也

是故眞該妄求末徹眞原性相融通無障無□問

依他似有等豈同所執是情有耶答

由二義故無異也一以彼所執執似爲實故無異法

二若離所執似無起故眞中隨緣亦爾

以無所執無隨緣故又以三性各有二義不相

違故無異性且如圓成雖復隨緣成於染淨

而□不失自性淸淨只由不失自性淸淨故

能隨緣成染淨也猶如明鏡現於染淨

而□不失鏡之明淨只由不失鏡明淨故方能現染淨之相

以現染淨知鏡明淨以鏡明淨知現染淨

是故二義唯是一性雖現淨法不增鏡明

雖現染法不汚鏡淨非直不汚

亦乃由此反現鏡之明淨眞如亦爾非直不動性淨成於染淨

亦乃由成染淨方現性淨

非直不壞染淨明於性淨亦乃由性淨故方成染淨

是故二義全體相收一性無二豈相違也由依他無性

得成似有由成似有是故無性

此卽無性卽因緣因緣卽無性是不二法門也

所執性中雖復當情稱執現有然於道理畢竟是無

以於無處橫計有故如於□橫計有鬼

今旣橫計明知理無是故無二唯一性也問

眞如是有耶答不也隨緣不變故空

眞如離妄念故問眞如是無耶答不也不變隨緣故

不空故聖智所行處故問眞如是亦有亦無耶

答不也無二性故離相違故問

眞如是非有非無耶答具法故離戱論故問

依他是有耶答不也緣起無性故約觀遣故

異圓成故問依他是無耶答不也無性緣起故

能現無生故異遍計故是智境故問

依他是亦有亦無耶答不也無二性故離相違故

問依他是非有非無耶答不也

有多義門故離戱論故問遍計是有耶答不也

理無故無體相故問遍計是無耶答不也

情有故無相觀境故能□眞故問

遍計是亦有名亦無耶答不也無二性故問

遍計是非有非無耶答不也所執性成故已上護執竟

今執成過者若計眞如一向是有者有二失

一不隨緣二不待了因故問

敎云眞如爲凝然常旣不隨緣豈是過耶答

聖說眞如爲凝然者此是隨緣成染淨時

□作染淨而不失自體卽是不異無常之常名不思議常

非謂不作諸法如情所謂之凝然也

不異無常之常出於情外故名眞如常經云不染而染

明常作無常染而不染明作無常時不失常也

又不異常之無常故說眞如爲無常經云

如來藏受苦樂與因俱若生若滅

又依他是生滅法亦得有不異常之無常不異無常之常

以諸緣起無常之法卽無自性方成緣起

是故不異常性而得無常

故云不生不滅是無常義此卽不異於常成無常也

又諸緣起卽是無性非滅緣起方說無性

卽是不異無常之常也經云色卽是空非色滅空

又衆生卽涅槃不更滅也此與眞如二義同

卽眞俗雙融二而無二故論云智障甚盲闇

謂眞俗別執故也

又眞如若不隨緣成於染淨染淨等法卽無所依無所依有法又墮常也

又眞如若有者卽不隨染淨染淨諸法旣無自體

眞又不隨不得有法亦是斷也

乃至執非有非無等四句皆墮斷常也若依他執有者

謂已有體不藉緣故無緣有法卽是常也

又由執有卽不藉緣不藉緣故不得有法

卽是斷也問依他性是有義便有失者

何故攝論云依他性以爲有耶答此卽不異空之有

從緣無體故一一緣中無作者故

由緣無作方得緣起是故非有之有爲依他有

卽是不動眞際建立諸法若謂依他如言有者

卽緣起有性緣若有性卽不相藉

不相藉故卽壞依他壞依他者良由執有汝恐墮空

立有不謂不達緣所起法無自性故

卽壞緣起便墮空無又若依他執無者亦二失

謂依他是無法者卽緣無所起不得有法卽是斷也

問若說緣生爲空無卽墮斷者

何故中論廣說緣生爲畢竟空耶答聖說緣生以爲空者

此卽不異有之空也

此卽不動緣生說實相法也若謂緣生如言空者

卽無緣生緣生無故卽無空理無空理者良由執空

是故汝恐墮有立空不謂不達無性緣生故失性空故

還墮情中惡取空也故淸辯爲成有故破於有護法爲成空故破於空也

如情執無卽是斷過若說無法爲依他者無法非緣

非緣之法卽常也乃至執非有非無皆成斷常二患

若遍計性中計所執爲有者

聖智所照理應不空卽是常也若妄執遍計於理無者

卽失情有故是斷也乃至非有非無皆具上失

上已護過今當顯德者眞如是有義

何者迷悟所依故不空故不壞故眞如是空義

隨緣故對染故眞如是亦有亦無義具德故

違順自在故鎔融故眞如是非有非無義

二不二故定取不得故依他是有義無性緣成故

依他是無義緣成無性故依他是亦有亦無義

緣成故無性故

依他是非有非無義隨取一不得故遍計是有義約情故遍計是無義

約理故遍計是亦有亦無義由是所執故

遍計是非有非無義由所執故

故知執則爲斷常二患不執成性德之門但除妄情非遣法也

是以不離有以談眞見有之本際

匪存無而觀法了無之眞原則不出有無不在有無

何取捨之干懷斷常之所惑乎是則三性一性

情有而卽是眞空一性三性

眞如而能成緣起終日有而不有有徹空原終日空而不空

空該有際自然一心無寄萬法俱閑

境智相應理行融卽方入宗鏡瑩淨無瑕

照破古今光呑萬彙矣問若不立三性有何等過

答若無三性凡聖不成

失大因緣成斷常過攝論云於世間中離分別依他二法

更無餘法阿賴耶識是依他性

餘一切法是分別性此二法攝一切法皆盡三界唯有識故

阿毘達磨經說三性法者染汚分淸淨分

彼二分於依他性說分別性是染汚分

眞實性是淸淨分譬如金土藏有三種可見

謂一地界二土三金於地界中土非有而可見

金實有而不可見若以火燒土則不現金則顯現

復次於地界中土相現時是虛妄體現

金體現時是淸淨體現是故地界有二分如是如是

此識性未爲無分別智火所燒時

於識性中虛妄分別性顯現淸淨性不現

此識性若爲無分別智火所燒

於識性中實有淸淨性顯現虛妄分別性不顯現

故知妄依眞起而能覆眞眞因妄顯而能奪妄

眞妄無體皆依識性如土與金俱依地界攝論問

云何一識成一切種種識相貌八識十一識等答

欲顯依他性具有三性一識從種子生是依他

有種種識相貌是分別分別實無所有是眞實性

一識謂一本識本識變異爲諸識故問

三性行相有假有實義理可分

云何復說三無性及云一切法皆無自性答論頌云

卽依此三性立彼三無性故佛密意說

一切法無性初卽相無性次無自然性後由遠離前

所執我法性此諸法勝義亦卽是眞如

常如其性故卽唯識實性卽依此前所說三性

立彼後說三種無性謂卽相生勝義無性

故佛密意說一切法皆無自性非性全無

說密意言顯非了義謂後二性雖體非無而有

愚夫於彼增益妄執實有我法自性

此卽名爲遍計所執爲除此執故

佛世尊於有及無總說無性云何依此而立彼三

謂依此初遍計所執立相無性由此體性畢竟無有如空華故

次依他立生無性此如幻事託衆緣生

如妄執自然性故假說無性非性全無

依後圓成實立勝義無性

謂卽勝義由遠離前遍計所執我法性故假說無性非性全無

如太虛空雖遍衆色而是衆色無性所顯

乃至契經中說無性言非極了義諸有智者

不應依之總撥諸法都無自性解深密經偈云

相生勝義無自性如是我皆已顯示若不知佛此密意

失壞正道不能往相者是遍計生者是依他

勝義是圓成無自性者於此三性上

皆無妄執我法遍計自然之自性故

若人不知佛密意於三性上說三無性破外道小乘我執

便撥菩提涅槃依圓皆無者

卽此人失壞正道不能往至也此言三性三無性

不是依圓體亦無但無遍計妄執之我法故名無性也

是以三性無際隨一全收眞妄互融性相無□

如來一代時敎□沙義門密意

總在三性門中眞俗本末一時收盡

以顯唯識正理更無異轍

以依他性是唯識體從依他起分別卽是遍計從依他悟眞實卽是圓成

由分別故一分成生死由眞實故一分成涅槃

了分別性空卽生死成涅槃迷眞實性有

卽涅槃成生死都是一法隨情顯義成三

三非三而一理圓一非一而三性具卷舒不失隱顯常如

非一非三泯性相於實地而三而一

耀行布於義天撮要所歸莫先斯旨問

三能變相已細披陳所變之相如何開演答三能變

謂異熟思量及了別境識此是能變自體

所變者卽見相二分是自體分之所變故

是自體分之用故說自體是二分所依識論云

云何應知依識所變假說我法非別實有

由斯一切唯有識耶頌曰是諸識轉變

分別所分別由此彼皆無故一切唯識是諸識者

謂前所說三能變識

及彼心所皆能變似見相二分立轉變名所變見分說名分別能取相故

所變相分名所分別見所取故由此正理

彼實我法離識所變皆定非有

離能所取無別物故非有實物離二相故

是故一切有爲無爲若實若假皆不離識唯言爲遮離識實物

非無不離識心所法等或轉變者

謂諸內識轉似我法外境相現此能轉變卽名分別

虛妄分別爲自性故謂卽三界心及心所

此所執境名所分別卽所妄執實我法性

由此分別變似外境假我法相

彼所分別實我法性決定皆無前引敎理已廣破故

是故一切皆唯有識虛妄分別有極成故

唯旣不遮不離識法故眞如等亦是有性

由斯遠離增減二邊唯識義成契會中道釋云是諸識轉變者

轉變是改轉義謂一識體改轉爲二相起

異於自體卽見分有能取之用

相分有質□之用由識自體轉起能取及有□故

所變見分說名分別能取相故者

前所變中以所變見分名爲分別是依他性

能取於所變依他相分故起種種遍計所執分別

是此識體所變用能分別故名分別其識體所變依他

性相分似所執相分者名所分別

是前能分別見分之所取相故非謂識自體能緣名爲分別

起分別見者識之用也相見俱依自證起故

唯旣不遮不離識法故眞如等亦是有性者

唯言不遮不離識法眞如及心所者

亦不離識故體皆有今此位但遮離識所分別有

不遮不離識眞如等有如理應知

此意旣有能變分別識及所變境依他相分

所分別心外實法等決定皆無唯有眞如心所等法

皆不離識亦是實有遠離增減二邊者

無心外法故除增益邊有虛妄心等故離損減邊

離損減邊故除撥無如空淸辯等說

離增益邊故除心外有法諸小乘執唯識義成契會中道

無偏執故又諸師所明總有四分義一相分

二見分三自證分四證自證分相分有四

一實相名相體卽眞如是眞實相故

二境相名相爲能與根心而爲境故三相狀名相

此唯有爲法有相狀故通影及質唯是識之所變

四義相名相卽能詮下所詮義

相分是於上四種相中唯取後三相而爲相分相

又相分有二一識所頓變卽是本質

二識等緣境唯變影緣不得本質二見分者唯識論云

於自所緣有了別用此見分有五類

一證見名見卽三根本智見分是二照燭名見

此通根心俱有照燭義故三能緣名見

卽通內三分俱能緣故四念解名見以念解所詮義故

五推度名見卽比量心推度一切境故

於此五種見中除五色根及內二分餘皆見分所攝

三自證分

爲能親證自見分緣相分不謬能作證故四證自證分

謂能親證第三自證分緣見分不謬故從所證處得名

此四分義總以鏡喩鏡如自證分鏡明如見分

鏡像如相分鏡後□如證自證分此四分有四師立義

第一安慧菩薩立一分自證分識論云

此自證分從緣所生是依他起故故說爲有

見相二分不從緣生因遍計心妄執而有

如是二分情有理無唯自證分是依他起性

有種子生是實有故見相二分是無更變起

我法二執又是無以無似無若准護法菩薩

卽是以有似無見相二分是有體變起

我法二執是無體故安慧引楞伽經云三界有漏心心所

皆是虛妄分別爲自性故

故知八識見相二分皆是遍計妄執有故唯有自證一分

是依他起性是實有故密嚴經偈云愚夫所分別

外境實皆無習氣擾濁心故似彼而轉

故知但是愚夫依實自證分上起遍計妄情

變似無體二分現故理實二分無其實體

但是愚夫不了妄執爲實故所以論云

凡夫執有聖者達無問若言相見二分是假者

且如大地山河是相分收現見是實如何言假耶答

雖見山河等是實元是妄執有外山河大地等

理實而論皆不離自證分故

所以楞伽經偈云由自心執著心似外境轉彼所見非有

是故說唯心故知離自證分外無實見相二分

第二難陀論師立二分成唯識者初標宗者

卽一切心生皆有見相二分

見相二分是能所二緣也若無相分牽心

心法無由得生若無能緣見分誰知有所緣相分耶

卽有境有心等成唯識也見分爲能變相分是所變

能所得成須具二分見分相分是依他起性

有時緣獨影境卽同種生有時緣帶質境

卽別種生從種生故非遍計也若不許者

諸佛不應現身土等種種影像也安慧□難

汝若立相分豈不心外有境何名唯識難陀言

見分是能緣相分是所緣攝所從能還是唯識

又汝若言無相分則所立一分唯識不成

何以故安慧執相分是妄情有

卽第八所緣識中相分種子是相分攝

卽種子是能生自證現行親因緣法若種子相分是妄情者

何妨所生現行自證分亦是妄情不違種子識義也

若不許自證分是妄情者

卽能生種子亦是實有卽因果皆實證相分亦是實有

旣有相分卽有見分能所旣成卽二分成立唯識也

又五根是第八識相分若相分是遍計

豈有遍計根能發生五識也安慧云

不假五根發生五識五識俱自從種子生也問

若不假根發生但從種子生者

汝許五識種子是第八相分不答許是第八相分

難旣爾卽種子是遍計能生五識亦是遍計也安慧救云

種子但是第八識上氣分有生現行功能故

假名種子但是習氣之異名非實也難

諸聖敎從種子生者名實依他立者名假

豈有假種子生實現行若是假種子者

如何親報自果耶若種子是假法者

卽因中第八識因緣變義不成若非因緣變者卽違一切安慧絶救

旣有能所二緣者皆是實依他起性者

卽知見相是實引證者密嚴經云一切唯有覺

所覺義皆無能覺所覺分各自然而轉釋云

一切唯有覺者卽唯識也所覺義皆無者

卽心外妄執實境是無能覺所覺分者

能覺是依他實見分所覺是依他實相分

各自然而轉者見分從心種子生相分從相分種子生起

故知須立二分唯識方成會相違者

安慧難云若爾前來密嚴楞伽二文如何通會

正會者前來經文不是證一分

但遮執心外實有我法等亦不遮相分不離心

第三陳那菩薩立三分非前師安慧立一分

卽但有體而無用難陀立見相二分但有用而無體

皆互不足立理者謂立量果義論云

能量所量量果別故相見必有所依體故相分爲所量

見分爲能量卽要自證分爲證者是量果也

喩如尺量絹時絹爲所量尺人爲能量

記數之智名爲量果今見分緣相分不錯

皆由自證分爲作果故今眼識見分緣靑時定不緣黃也

如見分緣不曾見境忽然緣黃境時

卽定不緣靑若無自證分卽見分不能自記憶

故知須立三分若無自證分卽相見亦無

若言有二分者卽須定有自證分自證分喩如牛頭

二角喩相見二分集量論頌云

似境相所量能取相自證釋云似境相所量者

卽相分似外境現能取相自證者能取相者

卽是見分能取相分故自證卽是體也

第四護法菩薩立四分立宗者

心心所若細分別應有四分立理者若無第四分

將何法與第三分爲量果耶汝陳那立三分者

爲見分有能量了境用故卽將自證分爲量果

汝自證分亦有能量照境故卽將何法

與能量自證分爲量果耶卽須將第四證自證分

爲第三分量果也引證密嚴經偈云衆生心二性

內外一切分所取能取纏見種種差別心二性者

卽是內二分爲一性見相二分爲第二性

卽心境內外二性能取纏者卽是能緣&C-;動

是能緣見分所取纏者卽是相縛所緣縛也

見種種差別者見分通三量

有此義故言見種種差別前二師皆非全不正

第三師陳那三分似有體用若成量者於中道理猶未足

卽須更立第四分相分爲所量見分爲能量

卽將自證分爲量果若將見分爲所量

自證分爲能量卽更將何法爲量果

故知將證自證分爲量果方足也

見分外緣虛&C-D;通比非二量故卽不取見分爲自證量果內二分唯現量

故互爲果無失夫爲量果者

須是現量方爲量果比非定非量果喩如作保證人

須是敦直者方爲證若略虛人不能堪爲保證

又前五識與第八見分雖是現量

以外緣卽非量果夫量果者須內緣故方爲量果

又第七識雖是內緣是非量也亦不可爲量果

夫爲量果者具二義一現量二內緣

又果中後得見分雖是現量內緣時變影緣故非量果

卽須具三義又果中根本智見分雖親證眞如

不變影故是心用故非量果卽須具心體

須具四義一現量二內緣三不變影

四是心體方爲量果又論云如是四分或攝爲三

第四攝入自證分故或攝爲二

後三俱是能緣性故皆見分攝此言見者是能緣義

或攝爲一體無別故如入楞伽經云由自心執著

心似外境轉彼所見非有

是故說唯心如是處處說唯一心此一心言亦攝心所故釋云

如是處處唯一心者外境無故唯有一心

內執著故似外境轉定無外境許有自心

不離心故總名一識心所與心相應

色法心之所變眞如識之實性又皆不離識故

□名唯識又淸□記引論釋第四證自證分若無此者

誰證第三心分旣同應皆證故

釋曰見分是心分須有自證分自證是心分應有第四證

論又云自證分應無有果

諸能量者皆有果故釋曰見分是能量須有自證果

自證量見分須有第四果恐彼救云

□用見分爲第三果故次論云不應見分是第三果

見分或時非量攝故由此見分不證第三

證自體者必現量故又意明見分通於三量三量者

謂現量比量非量卽明見緣相時或是非量

不可非量法爲現量果或見緣相是於比量

及緣自證復是現量故自證是心體

得與比量非量而爲果見分非心體

不得與自證而爲其量果故不得見分證於第三證自體者

必現量故第三四分旣是現量故得相證

無無窮失意云若以見分爲能量

但用三分亦得足矣若以見分爲所量必須第四爲量果

若通作喩者絹如所量尺如能量智爲量果

卽自證分若尺爲所使智爲能使何物用智

卽是於人如證自證分

人能用智智能使人故能更證亦如明鏡鏡像爲相鏡明爲見

鏡面如自證鏡背如證自證面依於背

背復依面故得互證亦可以銅爲證自證鏡依於銅

銅依於鏡

宗鏡錄卷第六十

戊申歲分司大藏都監開板

宗鏡錄卷第六十一

慧日永明寺主智覺禪師延壽集

夫四分義以何爲體性答

相分所變色心爲體性若內三分卽用現行心所爲體問

果位之中親證眞如無有境界

若四智緣境之時爲具四分不答定有見分照前境故

有自證分通照見分亦有證自證分

照自證分故相分者佛地論云

如是所說四智相應心品爲有相分見分等耶若無應無所緣

應不名智答無漏心品無障□故親照前境

無逐心變似前境相以無漏心

說名無相無分別故又說緣境不思議故有義眞實

無漏心品亦有相分

諸心心法法爾似境顯現名緣非如鉗等動作取物非如燈等舒光照物

如明鏡等現影照物

由似境現分明照了名無障□不執不計說名無相亦無分明

妙用難測名不思議非不現影若言無相則無相分

言無分別應無見分睹無相見

應如虛空&C-;角等應不名智

無執計故言無能取所取等相非無似境緣照義用若無漏心全無相分

諸佛不應現身土等種種影像

乃至如是分別但就世諦言說道理若就勝義離言絶慮

旣無相見不可言心及心法等

離諸戱論不可思議有義無分別智無分別故

所緣眞如不離體故如照自體無別相分此無分別

若變相分於眞如境便非親證

若後得智有分別故所緣境界或離體故如有漏心

似境相現分明緣照名緣前境

是故此後得智定有相分問只如安慧說一分不立見相等

今護法攝四歸一分時亦不別立見相等

義勢旣同何故言非安慧等諸師知見耶答

乍看似同細詳理別且如安慧立一自證分

全不說證自證分雖說見相二分

然一向判爲遍計所執性此乃四分中一分

分無二分有名無體亦是其無唯立一依他自證分

今護法雖攝四歸一然不名自證分但總名一心

雖總說一心分而不失自證等四分義

但以與心無決定相離義總名一分

與彼別立自證分義別乃至攝四歸三時內之二分

雖互相緣其用各別然其所緣不失自體故

但名自證雖總名自證而互相緣二分之義

不失不同陳那自證但有證自見分之自證

卽無證自證之自證由此義故非諸師之知見問

所變中是相分色

云何諸師說現識名爲色識答古師云現識名爲色識者

此言色識是從境爲名見分識變似色故

名爲色識體實是識由能變色故名色識

此取見分識爲體由能緣色或能變色故名色識

又相分色不離識故名爲色識此卽取相分色爲體

相分之色實非識由從識變不離識故

名爲色識或相分名色見分名識

此雙取識境二法爲體以見相同種故

此許前念相分爲後念識所緣緣義謂前念識之相分

爲後念識之境卽本識中生以自果功能念起

卽前念識相爲後念識境之所以

謂因前念所緣故還熏得種由種故生今念歷轉推功歸本

乃是前念所緣爲今識緣自果者相分現行也

功能者種子也謂由前念識相分爲能熏

故熏引得生自種子在本識中

能生後念識相分色等與後念識爲境

由前念相熏種生後念境相說前念相分爲後識所緣緣也問

前相種如何生今識答由見相同種故問

旣爾何不卽說種爲緣答種是因緣非所緣緣

又古德問如第六識緣龜毛&C-;角等時此所緣境

爲有爲無若言有者

聖敎不應指此喩於遍計所執性是無若言無者

無法無體非所緣緣緣此意識闕所緣緣如何得起

若言此心無所緣緣者云何論言親所緣緣能緣皆有

若龜本無毛&C-;本無角約此本無喩所執性

由所執我及所執法皆本無故

其能緣心將緣此等無法之時由無始來熏習力故

依種生時

從識自證分上變起龜毛等相分及緣此龜毛見分

此相見分與識自證分同一種生旣依種生是依他性非體全無

不同本來無體龜毛故得成所緣緣是故緣此之心

亦得說從四緣而生

乃至如離蘊計有實我實法等亦復如是離蘊性外都無實我

亦無決定實法但是有情虛妄執有

以理推徵都無有體故如本來無體龜毛

然我法執心緣執此時亦由無始虛妄熏習力故

變起假我法相此相與見等同種亦依他起成所緣緣

是故論云如是我執自心外□或有或無

自心內蘊一切皆有自心內蘊者卽相分也

若言獨影境是遍計性者其體卽無猶如龜毛等

卽此一分相分無

何得論言自心內蘊一切皆有耶已上□護法義若安慧

見相二分是遍計所執性其體是無

今相承多云獨影是遍計所執性非所緣緣者此卽安慧宗

護法一切四分皆依他起於中妄執爲決定實者

方名遍計所執乃至於圓成性及五塵性境

若堅執爲實者亦名遍計所執

然本來無體龜毛&C-;角等不對執心卽非遍計性

今亦多有妄認龜毛等爲遍計性者非也

又立況解自證分見相二分者

且如自證分起見相二分更執二分爲我法如結巾成&C-;手巾是有

喩自證分結手巾爲&C-;頭手巾上本無&C-;頭

今結出之是故名無

如自證分上本無見相二分由不證實故似二分起是故名無

如所結手巾爲&C-;頭已是一重假更結出二耳

又是一重假如從自證分變起見相二分

已是一重假更執二分爲我法又是一重假

則見相二分雖假似有

從種生故其我法二執非有是遍計妄執故問唯心之旨一分尙無

云何廣說四分答四分成心千聖同稟

只爲安慧菩薩唯執自證心體一分尙不識心

爲難陀菩薩所破乃至陳那菩薩執有三分

體用雖具猶闕量果第四證自證分

唯護法菩薩唯識義圓四分具足因製唯識論十卷

西天此土正義大行製此論終尋當坐□

乃有空中神人告衆曰

護法菩薩是賢劫千佛之中一數故知非十方大覺何以圓證此心

若不達四分成心者斯皆但念名言

罔知成心實義體用旣失量果全無終被心境緣拘

無由解脫今時學者全寡見聞

恃我解而不近明師執己見而罔披寶藏

故玆遍錄以示後賢莫踵前非免有後悔

問答章第二

夫一心妙門唯識正理能變所變內外皆通

擧一例諸收無不盡如衆星列宿匪離於空

萬木群萌咸歸於地

則可以拔疑根而開信戶朗智照而洗情塵若機思遲□未成勝解

須憑問答漸入圓通眞金尙假鍛鍊而成

美玉猶仗琢磨而出華嚴私記云

正念思惟甚深法門者有二種人能枯十二因緣大樹

一者溫故不忘二者諮受新法此之謂也

問心法不可思議離言自性

云何廣興問答橫剖義宗答然理唯一心事收萬法

若不細窮旨趣何以得至覺原今時不到之者

皆是謬解&C-;浮正信力薄玄關綿密

豈情識之能通大旨希夷非一期之所入

若乃未到如來之地焉能頓悟衆生之心

今因自力未到之人少爲開示全憑佛語以印凡心

憑佛語以契同渺然無際印凡心而不異

豁爾歸宗又有二義須說一若不言說

則不能爲他說一切法離言自性

二卽說無說說與不說性無二故又此宗但論見性親證非在文詮

爲破情塵助生正信若隨語生見執解依通

則實語是虛妄生語見故

若因敎照心唯在得意則虛妄是實語除邪執故起信論云

當知一切諸法從本已來非色非心非智非識

非無非有畢竟皆是不可說相

所有言說示敎之者皆是如來善巧方便

假以言語引導衆生令捨文字入於眞實

若隨言執義增妄分別不生實智不得涅槃又若文字顯總持

因言而悟道但依義而不依語

得意而不徇文則與正理不違何關語默故大般若經云

若順文字不違正理

常無諍論名護正法問楞伽經偈云從其所立宗則有衆雜義

等觀自心量言說不可得旣達唯心何須演說

如大般若經云佛告善現如是如是

諸菩薩摩訶薩雖多處學而無所學所以者何

實無有法可令菩薩摩訶薩衆於中修學又云

無句義是菩薩句義

譬如空中實無鳥跡答若了自心則成佛慧終不心外有法可說

有事可立只爲不□光自省之人

一向但徇文詮著其外境以無名相中假名相說

卽彼虛妄以顯眞實旣不著文字亦不離文字

所以天王般若經偈云總持無文字文字顯總持

大悲方便力離言文字說楞伽經云

佛告大慧我等諸佛及諸菩薩不說一字所以者何

法離文字故非不饒益義說言說者

衆生妄想故大慧若不說一切法者敎法則壞

敎法壞者則無諸佛菩薩緣覺聲聞若無者

誰說爲誰是故大慧菩薩摩訶薩莫著言說

隨宜方便廣說經法淨名經云夫說法者

當如法說乃至法順空隨無相應無作法離好醜

法無增損法無生滅法無所歸

法過眼耳鼻舌身心法無高下法常住不動法離一切觀行

唯大目連法相如是豈可說乎夫說法者

無說無示其聽法者無聞無得

譬如幻士爲幻人說法當建是意而爲說法

當了衆生根有利鈍善於知見無所□□以大悲心

讚于大乘念報佛恩不斷三寶然後說法

故知非是不許說法但說時無著說卽無咎

如思益經云汝等比丘當行二事一聖說法

二聖默然但正說時了不可得卽是默然

不是杜口無說故昔人云幻人說法幻人聽

由來兩箇總無情說時無說從君說聽處無聽一任聽

又若以四實性自得法本住法

約眞諦中卽不可說

若以四悉檀隨他意語斷深疑生正信有因緣故則亦可得說又不可說卽可說

眞理普遍故可說卽不可說緣修無性故

如楞伽經云大慧復白佛言如世尊所說

我從某夜得最正覺乃至某夜入般涅槃

於其中間不說一字亦不已說當說不說是佛說

大慧白佛言世尊如來應正等覺

何因說言不說是佛說佛告大慧

我因二法故作是說云何二法謂緣自得法及本住法

是名二法因此二法故我作如是說云何緣自得法

若彼如來所得我亦得之無增無減

緣自得法究竟境界離言說妄想離文字二趣

云何本住法謂古先聖道如金銀等性法界常住

若如來出世若不出世法界常住

如趣彼城道譬如士夫行曠野中見向古城平坦正道

卽隨入城受如意樂偈云我某夜得道

至某夜涅槃於此二中間我都無所說

緣自本住故我作如是說彼佛及與我悉無有差別

釋云此有二因一卽緣自得法

自所得法卽是證道證法在己離過顯德二卽緣本住法

本住卽古先聖道傳古非作

此上是據理約證云不說若但是自心聞則佛常不說

如寶性論偈云譬如諸響聲依地而得起

自然無分別非內非外住如來聲亦爾依心地而起

自然無分別非內非外住

是以旣非內外所生亦不從四句而起此約實智應須玄會

若約權門亦不絶方便如止觀云若言智由心生

自能照境諦智不相由藉若言智不自智

由境故智境不自境由智故境如長短相待

若言境智因緣故有此是共合得名

若言皆不如上三種但自然爾卽無因皆有四取之過

皆不可說隨四悉因緣亦可得說但有名字

名字無性無性之字是字不住亦不不住

是爲不可思議經云不可思議智境

不可思議智照卽此義也若破四性境智此名實慧

若四悉赴緣說四境智此名權慧

則權實雙行自他兼利方冥佛旨免墮己愚問

山河大地一一皆宗五性三乘人人是佛

何須宗鏡强立異端答諸佛凡敷敎跡

不爲已知者言祖師直指人心只爲未明者說今之所錄

但示初機令頓悟圓宗不迂小徑

若不得宗鏡之廣照何由鑒自性之幽深

匪因智慧之光豈破愚癡之闇如臨古鏡姸醜自分

若遇斯宗眞僞可鑒豈有日出而不照

燃燈而不明者乎故華嚴記中述十種法明法卽是境

明卽是心以智慧明照二諦法故云法明

雖然法無成破此屬第一義門中

且敎自有開遮寧無善巧方便如大涅槃經云

高貴德王菩薩品因&C-;璃光菩薩欲來放光

佛問於文殊文殊初入第一義答云世尊如是光明

名爲智慧智慧者卽常住之法

常住之法無有因緣云何佛問何因緣故有是光明

廣說無因緣竟末後云世尊亦有因緣因滅無明

則得熾然阿□多羅三□三菩提燈

是知因敎明宗非無所以從緣入道終不唐捐

方便之門不可暫廢又夫宗鏡中

□說一字便是談宗更無前後以說時有異理且無差

如智度論云先分別諸法後說畢竟空

然但說之前後法乃同時文不頓書空非漸次問

但云方便說則無妨若約正宗有言傷旨答

我此圓宗情解不及豈同執方便敎人

空有不融通體用兩分理事成隔

說常住則成常見說無常則歸斷滅斥邊則成邊執

存中則著中理今此圓融之旨無□之宗

說常則無常之常說無常則常之無常

言空則不空之空言有則幻有之有談邊則卽中之邊

談中則不但之中立理則成事之理

立事則顯理之事是以卷舒在我隱顯同時

說不乖於無說無說不乖於說寶藏論云常空不有

常有不空兩不相待句句皆宗

是以聖人隨有說有隨空道空空不乖有有不乖空兩語無病

二義雙通乃至說我亦不乖無我

乃至無說事亦不宗何以故不爲言語所轉也釋曰

常空不有者常空則不因有而空若因有而空

則成對待以他爲體自無力故不自在故

不得稱常常有不空者亦不因空而有

則一空一切空一有一切有以絶待故

乃得句句皆宗也空有旣爾法法皆然

可謂宗無不通道無不現云何簡法取塵自生差別

不爲言語之所轉者以知宗故無一事而不隨實地

無一法而不順無生祖師云承言須會宗

勿自立規矩何者若立規矩則落限量

□成限量便違本宗但隨言語之所轉也

所以一切衆生不知眞實者皆爲言語之所覆

大寶積經云音聲語言中若得不隨轉於義乃隨行

是名求義者何者名爲義應知□密說

□密說者卽宗鏡旨矣唯佛智之所知

非情見之能解如勝天王般若經云

爾時衆中有一菩薩摩訶薩名須眞□白勝天王言

如來爲大王受記乎勝天王答善思惟菩薩言善男子

我受記如夢相又問大王如此受記當得何法

答曰善男子佛授我記竟無所得又問

無所得者爲是何法答曰

不得衆生壽者我人養育陰界入悉無所得若善不善若染若淨

若有漏若無漏若世間若出世間

若有爲若無爲若生死若涅槃悉無所得又問

若無所得用受記爲答曰善男子

無所得故則得授記又問若如大王所說義者

則有二智一無所得二得授記答曰若有二者則無授記

何以故佛智無二

諸佛世尊以不二智授菩薩記又問若智不二云何而有授記得記

答曰得記授記其際不二又問不二際者

云何有記答曰通達不二際卽是授記

又問大王住何際中而得授記

答曰住我際得授記

住衆生際壽命際人際得授記又問我際當於何求答曰

當於如來解脫際求又問如來解脫際復於何求答曰

當於無明有愛際求又問

無明有愛當於何求答曰當於畢竟不生際求又問

畢竟不生際當於何求答曰當於無知際求又問

無知者爲無所知云何於此際求答曰

若有所知求不可得以無知故於此際求又問

此際無言云何可求答曰以言語斷是故可求又問

云何言語斷答曰諸法依義不依語又問

云何依義答曰不見義相又問云何不見

答曰不生分別義是可依我爲能依

無此二事故名通達又問若不見義此何所求答曰

不見不取故名爲求又問若法可求卽是有求

答曰不爾夫求法者是無所求何以故

若是可求則爲非法又問何者是法答曰

法無文字亦離言語又問離文言中何者是法答曰

文言性離心行處滅是名爲法

一切諸法皆不可說其不可說亦不可說善男子

若有所說卽是虛妄中無實法又問

諸佛菩薩常有言說皆虛妄乎答曰

諸佛菩薩從始至終不說一字云何虛妄又問若有所說云何過咎

答曰謂言語過又問言語何咎答曰

謂思量過又問何法無咎答曰

無說有說不見二相是卽無咎又問過何爲本答曰

能執爲本又問執何爲本答曰著心爲本又問

著何爲本答曰虛妄分別又問

虛妄分別以何爲本答曰攀緣爲本又問何所攀緣答曰

緣色聲香味觸法又問云何不緣答曰

若離愛取則無所緣以是義故

如來常說諸法平等是以法平等故說無差別

此方說法十刹皆然卽一處遍一切處故

所以同證同宣互爲主伴如華嚴指歸問云

如□利天說十住時旣遍虛空未知夜摩天等處亦說十住不

設爾何失二俱有過若彼不說則說處不遍

若彼亦說何故經中唯言□利說十住法門

夜摩說十行等答此說十住

□利天處盡遍十方一切塵道是故夜摩等處皆有□利

卽於如此遍夜摩等□利天處說十住法

是故□利無不普遍仍非夜摩

夜摩等處說十行等皆亦遍於□利等處仍非□利

當知餘位亦爾若約十住與十行等金位相攝

卽彼此互無各遍法界若約諸位相資

卽此彼互有同遍法界又問餘佛說處與舍那說處

爲相見不設爾何失二俱有過

謂若相見卽乖相遍若不相見不成主伸答互爲主伸若

性遍法界彼此互無故不相見若

相遍法界此彼互有故無不相見

如舍那爲主證處爲伴無有主而不具伴

是故舍那與證處同遍法界謂於東方證法來處彼有舍那

還有東方而來作證一一遠近皆同遍法界

一切塵道無障無□思之可見問

旣稱觀心自悟不假外緣云何廣讚佛恩稱揚經敎答

若不因敎所指何由得識自心設不因敎發明

亦須憑敎印可若不然者

皆成自然外道闇證禪師直饒生而知之亦是多生聞經熏種

或乃諸聖本願冥加所以台敎云

夫一向無生觀人但信心益不信外佛威加益

此墮自性癡又一向信外佛加不內心求益

此墮他性癡共癡無因癡亦可解自性癡人

眼見世間牽重不前者傍力助進云何不信

罪垢重者佛威建立令觀慧得益

又汝從何處得是無生內觀從師耶從經耶從自悟耶

師與經卽是汝之外緣若自悟者必被冥加

汝不知恩如樹木不識日月風雨等恩經云

非內非外而內而外

而內故諸佛解脫於心行中求而外故諸佛護念云何不信外益也

又若論至理無佛無衆生豈云感應

若於佛事門中機應非一若無衆生機諸佛則不應

豈可執自執他論內論外而生邊見耶

如法華玄義問云衆生機聖人應爲一爲異

若一則非機應若異何相交關而論機應答不一不異

現論則同如是故不異事論有機感

是故不一譬如父子天性相關骨肉遺體異則不可

若同者父卽子子卽父同又不可

只不一不異而論父子也衆生理性與佛不殊

是故不異而衆生隱如來顯是故不一

不一不異而論機應也又同是非事非理故不異

衆生得事聖人得理又聖人得事凡夫有理故論異

問爲用法身應用應身應若應身

應身無本何能應若用法身應應則非法答

至論諸法非去來今非應非不應而能有應

亦可言法應亦可言應應法應則冥益

應應則顯益分別冥顯有四義如後說明機應相者

約善惡明機相約慈悲論應相若善惡爲機

爲單爲共解者不同或言單惡爲機承經云

我爲斷一切衆生瘡□重病又云如有七子

然於病者心則偏重如來亦爾

於諸衆生非不平等然於罪者心則偏重又云

如來不爲無爲衆生而住於世又無記是無明終屬惡攝

此卽單以惡爲機或單以善爲機

承大涅槃經云我觀衆生不觀老少中年貧富貴賤

善心者卽便慈念此則單善爲機或云

善惡不得獨爲機何者如金剛後心卽是佛

衆善普會善惡無過此何得爲機耶雖云佛佛相念

此是通語而無拔無與故知單善不得爲機

單惡不得爲機者如闡提極惡不能感佛

大涅槃經云唯有一髮不能勝身

卽是性得理善此是通機終不成感也

或取善惡相帶爲機者從闡提起改悔心

上至等覺皆有善惡相帶故得爲機是故約此善惡明其相也

次約慈以明應相者或單以慈應經云

慈善根力象見師子廣說如涅槃經或單以悲爲應

如請觀音經云或遊戱地獄大悲代受苦

或合用慈悲爲應

何者良以悲心熏於智慧能拔他苦慈心熏於禪定能與他樂經云

定慧力莊嚴以此度衆生論云水銀和眞金

能塗諸色像功德和法身處處應現往

豈是水銀眞金單能度色像耶當知慈悲和合論應也

問衆生善惡有三世何世爲機

聖法亦有三世何世爲應過去已謝現在不住

未來未至悉不得爲機亦不得爲應云何論機應耶

答若就至理窮□三世皆不可得故無應

故經言非謂菩提有去來今

但以世俗文字數故說有三世以四悉檀力隨順衆生說

或用過去善爲機故言我等宿福慶今得値世尊

又如五方便人過去集方便者發眞則易

不集則難是故以過去善爲機

或可以現在善爲機故言卽生此念時佛於空中現

或可以未來善爲機未生善法爲令生故

又如無漏無集因而能感佛也故智度論云

譬如蓮華在水有已生始生未生者

若不得日光□死不疑三世善若不値佛無由得成惡亦如是

或以過去之罪今悉懺悔

現造衆罪今亦懺悔未來之罪斷相續心遮未來故名之爲救

何者過去造惡障現善不得起爲除此惡

是故請佛又現在果苦報逼迫衆生而求救護

又未來之惡與時相値遮令不起

故通用三世惡爲機應亦如是或用過去慈悲爲應

故云我本立誓願欲令得此法

或用現在慈悲爲應者一切天人阿脩羅皆應至此

爲聽法故未度令度也又用未來爲應者

卽是壽量中未來世益物也亦如安樂品中云

我得三菩提時引之令得住是法中

若通論三世善惡皆爲機別論但取未來善惡爲正機也

何者過去已謝現在已定

只爲拔未來惡生未來善耳問若未來爲正機者四懃意云何

答此以屬通意今更別答者

只爲過去惡遮未來善故勤斷過去惡

只爲過去善不得增長增長者卽未來善也

是故四正勤中言雖過去意實未來問未來有善惡佛云何照

答如來智鑒能如是知非下地知仰信而已

何可分別問爲是衆生自能感由佛故感

如來自能應由衆生故應答此應作四句

自他共無因破是性義悉不可

無此四句故則無性無性故但以世間名字

四悉檀中而論感應能所等無能應屬佛若更番疊作諸語言

名字則亂不可分別雖作如此名字

是不住是字無所有故如夢幻問旣善惡俱爲機者

誰無善惡此皆應得益耶答如世病者

近醫而有差不差機亦如是如有熟不熟

則應有遠有近明機感不同者但衆生根性百千

諸佛巧應無量隨其種種得度不同故經云

名色各異種類若干如上中下根莖葉等

隨其種性各得生長卽是機應不同意也

今略言爲四一者冥應二者冥機三者顯機顯應

四者顯機冥應其相云何若修三業

現在未運身口藉往善力此名爲冥機也

雖不相見靈應而密爲法身所益不見不聞

而覺而知是爲冥益也二冥機顯益者

過去殖善而冥機已成便得値佛聞法現前獲利

是爲顯益如佛最初得度之人現在何嘗修善

諸佛照其宿機自往度之卽其義也

三顯機顯應者現在身口精勤不懈而能感降

如須達長□佛往祇洹月蓋曲躬聖居門□

如卽行人道場禮懺能感靈瑞卽是顯機顯應也

四者顯機冥應者如雖一世勤苦現善濃積

而不顯感冥有其利此是顯機冥益

若解四意一切低頭擧手福不虛棄終日無感

終日無悔若見喜殺壽長好施貧乏不生邪見

若不解此者謂其徒功喪計憂悔失理釋論云

今我病苦皆過去今生修福報在當來

正念無僻得此四意也

宗鏡錄卷第六十一

戊申歲分司大藏都監開板

宗鏡錄卷第六十二

慧日永明寺主智覺禪師延壽集

夫平等眞心群生佛智雖然等有信解難生

多抱狐疑少能圓證以□支佛之利智

舍利弗之上根乃至不退位中諸大菩薩

盡一思竭力罔測其原巧辯妙通靡知其際

更希再明敎理確實指陳顯大旨於目前

斷纖疑於意地答廣略之敎遮表之詮雖開合不同

總別有異然皆顯唯心之旨終無識外之文

證若□沙豈唯一二所以法華經偈云

知第一寂滅以方便力故雖說種種道其實爲佛乘

又偈云我今亦如是安隱衆生故

以種種法門宣示於佛道釋曰知第一寂滅者

眞如一心是本寂滅非輪□生滅之滅

亦非觀行對治之滅故稱第一於一心寂滅之中

卽無法可敷揚無道可建立爲未了者

以方便大慈力故雖說種種別門異道若剋禮而論

唯但指歸一心佛乘更無餘事今我亦如是者

今我與十方佛同證此法悉皆如是

以此安樂一切有情示三乘五性種種法門

宣揚於唯心佛道楞伽經云佛告大慧

身及資生器世間等一切皆是藏識影像

所取能取二種相現彼諸愚夫墮生住滅二見中故

於中妄起有無分別大慧汝於此義應勤修學

又入楞伽經偈云種種隨心轉唯心非餘法

心生種種生心滅種種滅衆生妄分別

無物而見物無義唯是心無分別得脫又偈云

無地及諸諦無國土及化佛□支聲聞

唯是心分別人體及五陰諸緣及微塵勝性自在作

唯是心分別心遍一切處一切處皆心

以心不善觀心性無諸相華嚴經偈云

一切方海中依於衆生心想而住

又云知一切法界所安立悉住心念際三昧大智度論云

譬如調馬自見影不驚何以故自知影從身出

如信入一乘調順之人見一切怖境不驚

自知境從心出唯識論云如契經說三界唯心

又說所緣唯識所現又說諸法皆不離心

又說有情隨心垢淨又說成就四智菩薩

能隨悟入唯識無境又頌說心意識所緣皆非離自性

故我說一切唯有識無餘

此等聖敎誠證非一釋云又說所緣唯識所現者

汝謂識外所緣我說卽是內識上所現世親說

謂識所緣唯識所現乃至佛告慈氏

無有少法能取少法無作用故但法生時緣起力大

卽一體上有二影生更互相望不卽不離

諸心心所由緣起力其性法爾如是而生

心意識所緣皆非離自性者自性卽自心法或理體卽義

之所依本事謂第八心第七意餘六識所緣

皆自心爲境佛言由如是理故

我說一切有爲無爲皆唯有識無餘實無心外境也

乃知凡有見聞皆自心生

實無一法當情而有自體獨立者盡從緣起皆逐想成

生死涅槃俱如幻夢所以不退轉法輪經云

爾時阿難卽往佛所白言世尊諸比丘不能得來

何以故見祇桓中大水悉滿淸淨無垢

亦不見精舍樹木以是義故皆不得來佛告阿難

彼諸比丘於無水中而生水想

於無色中生於色想無受想行識中生受想行識想

無聲聞□支佛中作聲聞□支佛想華嚴經云佛子

云何爲菩薩摩訶薩次第遍往諸佛國土神通三昧佛子此菩薩摩訶薩過於東方無數世界

復過爾所世界微塵數世界

於彼諸世界中入此三昧乃至於彼一一諸如來所

恭敬尊重頭頂禮敬擧身布地請問佛法讚佛平等

稱揚諸佛廣大功德入於諸佛所入大悲

得佛平等無□之力於一念頃

一切佛所勤求妙法然於諸佛出興於世入般涅槃

如是之相皆無所得如散動心了別所緣

心起不知何所緣起心滅不知何所緣滅

此菩薩摩訶薩亦復如是終不分別如來出世及涅槃相

佛子如日中陽焰不從雲生不從池生

不處於陸不住於水非有非無非善非惡

非淸非濁不堪飮漱不可穢汚非有體非無體

非有味非無味以因緣故而現水相爲識所了

遠望似水而興水想近之則無水想自滅

此菩薩摩訶薩亦復如是

不得如來出興於世及涅槃相諸佛有相及以無相

皆是想心之所分別佛子此三昧名爲淸淨深心行

菩薩摩訶薩於此三昧入已而起起已不失

是知非唯佛敎以心爲宗三敎所歸皆云反己爲上

如孔子家語衛靈公問於孔子曰有語寡人

爲國家者謹之於廟堂之上則政治矣何如

子曰其可也愛人者則人愛之

惡人者則人惡之所謂不出□堵之室而知天下者

知反己之謂也是知若疋己以徇物

則無事而不歸自然取捨忘懷美惡齊旨

是知但了一心無相自顯則六趣塵牢自然超越

出必由戶莫不由斯道矣如古德云

六道群蒙自此門出歷千劫而不反一何痛矣

所以諸佛驚入火宅祖師特地西來乃至千聖悲嗟

皆爲不達唯心出要道耳

故知若不了萬法卽眞如一心者悉成遍計以眞如無相見有相者

皆是情執故起信論云

一切境界唯依妄念而有差別

若離心念則無一切境界之相問八識自性行相作用爲復是一

爲復各異答非一非異論云八識自性不可言定一

行相所依緣相應異故又一滅時餘不滅故

能所熏等相各異故亦非定異

經說八識如水波等無差別故定異應非因果性故

如幻事等無定性故如前所說識差別相

依理世俗非眞勝義眞勝義中心言絶故如伽陀說

心意識八種俗故相有別眞故相無別

相所相無故釋云以三義釋不可定一行相

謂見分二所依謂根三緣謂所緣

以此三義相應異故如眼識見色爲行相

乃至第八變色等爲行相若一識滅餘七等不必滅者

七是能熏八是所熏又七是因八是果

亦非定異者楞伽經說

識如大海水波無有差別相又若定異應非因果更互爲因果故

法爾因果非定異如麥不生豆等芽故

又一切法如幻等故知無定異性問

若爾前來所說三能變相是何答此依四俗諦中第二道理世俗

說有八等隨事差別

非四重眞諦中第四眞勝義諦勝義諦中

若八識理分別心與言皆絶故非一非異相所相無故者相卽是能

所相是所識上何者爲能相所相謂用爲能相

體爲所相或以見分爲能相相分爲所相

又以七識爲能相第八爲所相

所相旣無能相非有若入眞門理皆無別

眞門但是遮別言無別無別亦無別無不別釋曰

但以從初業識起見相二門因見立能因相立所

能所□具我法互興從此因有爲而立無爲

對虛假而談眞實皆無定體似有非眞

是以認互起之名見色有表而執空無表對相待之質

見牛角有而執&C-;角無不知以有遮無

有非定有以無遮有無非定無

若了八識眞心自然絶待疑消能所藤蛇於是倂空

見息對治形名以之雙寂

問心外無法祖佛正宗

今目睹森羅初學難曉不細開示何以斷疑

須憑徵詰之由以破情塵之執答前已廣明今重引證

唯識頌云是法識轉變分別所分別

由此彼皆無故一切唯識言轉變者卽八種識從自證分

轉變似二分現卽所變見分有能作用

說名爲見所變相分爲所作用說名爲相

卽俱依自證分而轉旣若見相二分包一切法盡

卽此二分從心體上變起

故知一切諸法皆不離心分別所分別者見分是能分別

相分是所分別由此彼皆無者此見相二分上妄執

彼我法二執是無

卽由此見相二分外妄情執有心外我法之境皆是無故云由此彼皆無

故一切唯識者唯遮境有識簡心空

除執二邊正處中道

卽將唯字遮薩婆多執心外有其實境將識字簡淸辯等執惡取空

卽破空有二邊正處中道故疏云外則包羅萬像

內則能所俱成可謂四分一心理無逾者

又小乘九難難心外無法唯心之旨

一唯識所因難諸小乘師云離心之外現見色法

是其實境所緣論主何故包羅歸心

總說名爲唯識一乃色心有異二又能所不同關云

色境不牽能緣心以色從心可唯識

當情色境外迷心心被境迷非唯識義論主云

只此外邊色境一是一切有情緣心變

二是一切有情心之所持根本皆由於心是故攝歸唯識

十地經及華嚴經說三界唯心意云

三界之法唯是心之所變離心之外更無一物

此亦爲遮我法二執但是妄情執有擧體全無

唯有內心故言唯心問欲色二界有外器色境

云是心變故所言唯心且如無色界天

唯有內心無外色境何要更言唯心

豈不成相扶極成過答不但說色境不離心方名唯心

此亦遮無色界天貪等取能取之心故

爲無色界有情亦貪於空等境起其妄心故

無色界亦名唯心若得無漏時其出世無漏色等

是出世無漏心心所唯識亦是唯心

故云三界唯心解深密經云又說所緣唯識所現

卽一切所緣之境唯是識之所變更無外法

所以佛告慈氏菩薩云無有少法能取少法

無作用故楞伽經又說諸法皆不離心

無垢稱經又說有情隨心垢淨又□釋唯識所因

立四種道理卽四比量也

第一比量成立五□相分色皆是五識親所緣緣成其唯識義

第二成立第六識幷闇成立七八二識

皆緣自之親相分不離於識是唯識義

第三總成立一切親相分不離心體得成唯識

第四成立一切&C-D;所緣緣境皆不離心得成唯識

且第一成立五塵相分皆不離五識者

今但成立一識相分不離於識餘四識准作量云

極成眼識是有法定不親緣離自識色是宗因云

極成五識中隨一攝故如餘極成四識將釋此量

分之爲二初釋名揀過次略申問答

初者宗前陳云極成者卽揀兩宗不極成眼識

且如大乘宗中許有他方佛眼識及佛無漏眼識

爲小乘不許亦揀之不取

若小乘宗中執佛是有漏眼識及最後身菩薩染汚眼識

卽大乘不許亦須簡之卽兩宗互不許者

是不極成法今但取兩宗共許極成眼識方立爲宗

故前陳言極成眼識也問

若不致極成兩宗簡卽有何過答

前陳便有自他一分所別不極成過

因中亦犯自他一分所依不成過爲前陳無極成眼識爲所依故

所以安極成二字簡後陳言定不親緣離自識色宗者

但是離眼識相分外所有本質色及餘四塵

但離眼識者皆不親緣若立敵共諍

只諍本質也若大乘自宗成立眼識親相分色問

何故不言定親緣不離自識色耶答

恐犯能別不極成過故

謂小乘不許色不離於眼識故次因云極成五識中隨一攝故者

因言極成亦簡不極成五識若不言極成簡

空言五識中隨一攝者

卽此因犯自他一分隨一不成過所以因安極成言揀之喩云

如餘極成四識者喩言極成亦揀不極成法

若不安極成犯一分能立所立不極成過

所以安極成言簡旣立得相分色不離於眼識

餘聲香味觸等皆準此成立皆不離於餘四識故

所以唯識論頌云極成眼等識五隨一攝故

如餘不親緣離自識色等次申問答一問

宗依須兩共許今後揀立者言不親緣離自識色

敵者許親緣離自識本質色何言極成答

小乘亦許眼識不親緣餘四塵以離眼識故

但使他宗許有不親緣離自識色

卽是宗依極成也二問他宗旣許餘四塵眼識不親緣

後合爲宗便是相扶豈成宗諍答今所諍者

但取色塵本質眼不親緣互相差別

順己違他正成宗體以小乘雖許色本質離於眼識

且是親緣今言不親緣豈非宗諍三問

宗中所諍是眼識不親緣本質色同喩如餘四識

餘四識但不親緣餘四塵豈得相似答

餘四識是喩依各有不親緣離自識法是喩體

今取喩體不取喩依

亦如聲無常宗同喩如甁不應分別聲甁有異

但取聲甁各有無常義相似爲因等也第二以理成立第六

兼闇成立七八二識者量云極成餘識是有法

亦不親緣離自識法宗因云是識性故

同喩如極成五識釋云宗前陳言極成亦簡不極成

若不言極成犯自他一分所別不極成過

若言六七八識爲有法他不許七八二識

卽犯他一分所別不極成過若但立意識爲有法

因中便犯不定過被他將七八二識爲異喩

量犯共中自不定過今但總言餘別取第六

意兼七八卽闇成立攝取七八於餘識之中

後陳言亦不親緣離自識法者亦者同也

同前極成五識不親緣離自識諸法因云

是識性故者卽同五識是識性

故喩如極成五識者卽同五識亦不親緣離自識故

明知卽親緣不離自識法旣成立已

故知一切親所緣緣境皆不離心是唯識義所以唯識論云

餘識識故如眼識等亦不親緣離自諸法

第三以理成立前六識親所緣緣相分皆歸心體

所言心體者卽自證分也

然雖見分亦依自證而轉今但立相分者以見分共許故量云

六識親所緣緣是有法定不離六識體

宗因云見相二分中隨一攝故如彼能緣見分

小乘許見分不離心體故取爲同喩

所以唯識論云此親所緣緣定非離此二隨一故

如彼能緣

第四道理成立一切&C-D;所緣緣境皆不離心是其唯識卽第八識相分

望前六名&C-D;所緣緣以小乘不許第八故

但云&C-D;所緣緣也量云一切隨自識所緣是有法決定

不離我之能緣心及心所宗因云以是所緣法故

同喩如相應法釋曰此量後陳言

定不離我之能緣者謂一切有爲無爲但所緣之法

定不離我之能緣識若後陳不言我之能緣者

便犯一分相扶之失謂小乘

亦許他心智所緣之境不離能緣心故爲簡此相扶過

遂言我之能緣卽簡他之能緣也

同喩如相應法者卽是前來已成立親相分是也

皆所緣法故所以唯識論云所緣法故如相應法

決定不離心及心所

是以我法非有空識非無離有離無正契中道由此慈尊說中道二頌云

虛妄分別有於此二都無此中唯有空

於彼亦有此故說一切法非空非不空

有無及有故是則契中道言虛妄分別有者

卽有三界虛妄分別心言於此二都無者

謂無能取所取我法二執之相於此妄心之上都無

言此中唯有空者謂此妄心中唯有眞如

此是空性依空所顯故言於彼亦有此者

彼者彼空性中亦有此者亦有此妄分別識

卽虛妄分別是世俗諦故於此俗諦中

亦有眞諦之空性也言故說一切法者卽有爲無爲二法

是一切法也言非空非不空者非空

謂虛妄分別心及空性卽依圓是有故名非空

以二諦有故非不空者

謂能取所取我法二執之相是空卽遍計性也言有無及有故者

有謂虛妄分別有故無謂二取我法無故

及有故者謂於妄分別中有眞空故

於眞空中亦有妄分別故言是則契中道者

謂非一向空如淸辯等非一向有如小乘等故名中道

謂二諦有不同淸辯二取我法無不同小乘

故名中道又阿毘達磨經說菩薩成就四智

能隨悟入唯識無境卽是地前小菩薩

雖未證唯識之理而依佛說

及見地上菩薩成就四般唯識之智

遂入有漏觀觀彼十地菩薩所變大地爲黃金攪長河爲□酪

化肉山魚米等事此小菩薩入觀觀已卽云

如是所變實金銀等皆不離十地菩薩能變之心

更無外境旣作觀已亦能隨順悟入眞唯識理

又如勝論祖師爲守六句義故變身爲大石

此有實用若定實境者不應隨心變身境爲石問

且如變大地爲金時爲滅□地令金種別生

爲轉其地便成金耶答唯識鏡云

爲佛菩薩以妙觀察智繫大圓鏡智及異熟識

令地種不起金種生現以此爲增上

能令衆生地滅金生名之爲變非爲便轉地成金故

攝論云由觀行爲增上令餘人識變

大涅槃經云佛言善男子

菩薩摩訶薩修行如是大涅槃者觀土爲金觀金爲土地作水相

水作地相隨意成就無有虛妄觀實衆生爲非衆生

觀非衆生爲實衆生悉隨意成無有虛妄

台敎云諸物中一切皆有可轉之理

如僧護見身爲床甁等當知色法皆隨感現色無定體

隨心所變此理元是如來藏中不思議法

隨心取著成外成小汝等所行是菩薩道

平等法界方寸無虧四般唯識智者

第一相違識相智者卽四類有情各別能緣之識

識旣相違者其所變相分亦相違

故卽天見是寶嚴地魚見是窟宅人見是淸冷水

鬼見是膿河猛火緣此四類有情能變之識各相違故

致令所變之境亦乃相違所言相者

非是遍計相但是相分之相由四類有情先業之力

共於一處各變相分不同故名相違識相

言智者卽是十地菩薩能緣之智

智能了彼四類有情自業識所變相分不同

更無心外別四境舊云一境應四心者不正問何以不正

答若言一境者未審定是何境

若離四類有情所變相分外更別有一境者

卽是心外有法問其四類有情爲是各變相分

爲本質亦別答四類有情由業增上力

其第八所變相分亦別若將此第八相分

望四類有情前六識說卽爲本質故相質皆別故

知更無外境唯有識也所以唯識論云一相違識相智

謂於一處鬼人天等隨業差別所見各異

境若是實此云何成唐三藏云境非定一

故爲四類有情所變相分隨四類有情能變之心

境亦成四一處解成差證知唯有識論云

如人見有糞穢處傍生見爲淨妙飮食

於人所見淨妙飮食諸天見爲臭穢不淨

故知隨福見異垢淨唯心業自差殊食無&C-;細

大智度論云

如佛在耆□□山中與比丘僧俱入王舍城道中見大木

佛於木上敷尼師壇坐告諸比丘若比丘入禪心得自在

能令大木作地卽成實地何以故是木中有地分故

如是水火風金銀種種寶物卽皆成實何以故

是木中皆有其分復次如一美色□人見之

以爲淨妙心生染著不淨觀人

觀之種種惡露無一淨處等婦見之□瞋憎惡目不欲見

以爲不淨淫人觀之爲樂□人觀之爲苦

淨行之人觀之得道

無預之人觀之無所適莫如見土木若此美色實淨

四種人觀皆應見淨若實不淨四種人觀皆應不淨以是故知

好醜在心外無定也又問

定力變化事爲實爲虛若實云何石作金地作水

若虛云何聖人而行不實答曰皆實聖人無虛也

三毒已拔故以一切法各各無定相

故可轉地或作水相如□膠蠟是地類得火則消爲水

則成濕相水得寒則結成□而爲堅相石汁作金

金敗爲銅或還爲石衆生亦如是惡可爲善

善可爲惡以是故知一切法無定相

第二無所緣識智者言無所緣識者

卽是一切異生將自第六獨生散意識

緣過去未來水月鏡像等變起假相分是此等相分

但是衆生第六識妄構□遍計當情變起

都無心外實境名無所緣識言智者

卽是十地菩薩能緣之心菩薩云此等異生所變假相分

皆不離一切異生能變之心是其唯識

卽以此例於一切實境亦不離一切有情能緣之心

離心之外更無一物舊云緣無不生慮卽不正

問何以不正

答且如緣空華等一切假境之時心亦起故何言緣無不生慮

故知緣無體假境時不無內心實相分能牽生心

望見分亦成所緣緣義未有無心境曾無無境心

又不違護法四分成唯識義若離□內心實相分外其構□遍計執心之境卽無唐三藏云

應言境非眞慮起證知唯有識

所以唯識論云二無所緣識智

謂緣過未夢鏡像等非實有境識現可得彼境旣無餘亦應爾

旣若菩薩觀諸異生遍計所執之境

皆不離異生心者明知餘一切實境皆悉如是

第三自應無倒智者卽十地菩薩起智

觀察一切衆生妄執自身爲常樂我淨菩薩云

此但是凡夫執心倒見離□妄執心外

其凡夫身上實無常樂我淨之境必若有者

應異生不假修行而得解脫旣不爾者明知唯有妄識

故唯識論云三自應無倒智謂愚夫智若得實境

彼應自然成無顚倒不由功用應得解脫

第四隨三智轉智者一隨自在者智轉智

卽是菩薩起智觀自所變之境皆不離我能變之心

是其唯識爲八地已去菩薩

能任運變大地爲黃金攪長河爲□酪

此是境隨眞智轉所變事皆成轉者改換舊質義

卽改轉大地山河舊質成金銀等衆生實得受用

鍛鍊作諸器具皆得若離心有外實境者如何山河等

能隨菩薩心便變爲金銀等物

以相分本質皆悉轉故

故知一切諸境皆不離菩薩能變之心乃至異生亦能變火爲水變晝爲夜

點鐵成金等此皆是境隨事智轉所變事皆成

亦是唯識若是迦多演那所變宮殿金銀等

皆不成就故知離心更無實境論云

凡變金銀宮殿者是實定果色

從初地已去方能變若約自在

八地已上菩薩於相及土皆得自在以上品定心有大勢力

所變金銀宮殿等皆得成就如變金銀鍛鍊作諸器具

實得受用其所變金銀是實定果色

皆不離菩薩內心是其唯識心外無境

若諸聲聞及地前小菩薩若變金銀宮殿時

卽託菩薩所變金銀宮殿以爲本質第六識所變金銀等

皆不成就無實作用

然所變金銀是假定果色不離聲聞諸小菩薩內心

是其唯識心外無境今迦多演那緣是聲聞未得上品定故

所變金銀雖無實作用

然不離內識心外無境所以唯識論云一隨自在者智轉智

謂已證得心自在者隨欲轉變地等皆成境

若是實如何可變又古德云色自在心生故

心能變色所以移山覆海倒地□天

攪長河爲□酪變大地爲黃金悉無難事

二隨觀察者智轉智者無性菩薩云謂諸聲聞獨覺菩薩等

若修苦空等觀得相應者或作四諦觀時

隨觀一法之上

唯有無常苦空無我等衆相顯然非是諸法體上有此衆多苦空等義

但是苦空等衆相卽是諸法之體旣若無常相

於聖人觀心上有者故知一切諸法

皆不離觀心而有所以唯識論云二隨觀察者智轉智

謂得勝定修法觀者隨觀一境衆相現前

境若是眞寧隨心轉三隨無分別智轉智者

爲菩薩根本智證眞如時眞如境與智冥合

能所一般更無分別離本智外更無別境

卽境隨眞智轉是故說唯心

汝小乘若執有心外實境者卽證眞如時一切境相何不現前

故唯識論云三隨無分別智轉智

謂現證實無分別智一切境相皆不現前

境若是實何容不現第二世事乖宗難此是經部師難云

論主若言唯有內識無心外境者

如何現見世間情與非情等物

有處定時定身不定作用不定等就此中自有四難一處定難

二時定難三身不定難四作用不定難初難云

論主若言一切皆是唯識無心外境者

且如世人將現量識正緣南山處

其識與山俱在其南山不離識可言唯識

忽若將現量識緣比之時其山定在南

且不隨緣者心轉來向北旣若緣北之時緣南山心不生者

明知離識之外有實南山之境此何成唯識

第二時定難者難云若正緣南山時

識現起山亦隨心起卽可成唯識義且如不緣南山時

其緣山心卽不生然山且在不隨心滅

卽是離心有境何成唯識義此上二難皆是難現量識

亦難比量若約比量心者

卽山相分亦於餘處心上現故第三有情身不定難者難云

若言一切皆是唯識者且如有衆多有情

同在一處於中一半眼有患眩&C-B;者或十或五

或有見空華或有見頭髮或有見蒼蠅

或有全不見物者

此等皆是病眼人自識變起所變髮蠅等相分皆不離患眩&C-B;者之心

可是唯識且如一半不患眩&C-B;者

或十或五共在一處所見一般物皆同境旣是一者

明知離心有境何成唯識

宗鏡錄卷第六十二

戊申歲分司大藏都監開板

宗鏡錄卷第六十三

慧日永明寺主智覺禪師延壽集

第四作用不定難者於中分出三難

第一難云復有何因患眩&C-B;者所見髮蠅等

卽無髮蠅等實用餘不患眩&C-B;者所見髮蠅等物

是實用非無汝大乘旣許皆是唯識者

卽須一時有實作用不然一時無實作用

今旣不同未審何者是其唯識第二難云

復有何因有情於夢中所得飮食刀杖毒藥衣服等

卽無實作用及至覺時若得便有實用第三難云

復有何因尋香城等卽無實作用

餘&C-E;土城等便有實作用論主答前四難

引三十唯識論頌云處時定如夢身不定如鬼

同見膿河等如夢損有用若依此頌答前四難卽足

且第一答前處定難者論主云汝還許

有情於夢中有時見有村園或男或女等物

在於一處卽定其有情夢心有時便緣餘處

餘處便不見前村園等物卽夢心不定

汝且總許是唯識不經部答云我宗夢中雖夢境處定

夢心不定然不離有情夢心皆是唯識論主云

我覺時境色亦復如然雖山處長定

其有情能緣心不定然皆不離現心總是唯識立量云

我宗覺時所見境色是有法定是唯識爲宗

因云境處定心不定故

喩如汝宗夢中之境皆是唯識第二答前時定難者論主云

且如有情於夢中所見村園等物

其夢心若緣時可是唯識若不緣時應非唯識經部答云

我夢中之境若夢心緣時亦是唯識

若夢心有不緣時然不離夢心亦是唯識論主云

我覺時境色亦復如然我今長時緣南山山不離心

是唯識有時緣山心雖不生然不離現心

亦是唯識頌云處時定如夢此一句答前二難

第三答身不定難論主云

汝經部還許衆多餓鬼同於一處於中有三有五

業同之者卽同見膿河定又有三五隨自業力所見不定

卽同於一處或有見猛火或有見糞穢

或有見人把棒欄隔如是餓鬼同於一處

一半見境定一半所見各異汝總許是餓鬼唯識不

答云雖見有同異然不離餓鬼自業識所變

皆是唯識論主云我宗唯識亦復如然

雖一類悉眩&C-B;者所見各別有一類不患眩&C-B;者所見卽同然不離此二類有情識之所變

皆是唯識頌云身不定如鬼同見膿河等

此兩句頌答此一難成唯識寶生論偈云

身不定如鬼者實是淸河無外異境然諸餓鬼

悉皆同見膿滿而流非唯一睹

然於此處實無片許膿血可得何容得有溢岸而流

雖無實境決定屬一理定不成此卽應知觀色等心

雖無外境不決定性於身非有遮□境無

卽彼成立有境之因有不定過於無境處亦有多身

共觀不定如何實無膿流之事

而諸餓鬼不別觀之由其同業感於此位俱見膿流

□&C-;業熟同見此苦由昔同業各熏自體

此時異熟皆□現前彼多有情同見斯事

實無外境爲思憶故準其道理仁亦如斯

共同造作所有熏習成熟之時便無別相

色等相分從識而生是故定知不由外境識方得起

豈非許此同一趣生然非決定彼情同業

由現見有良家賤室貧富等異

如是便成見其色等應有差別同彼異類見成非等

故知斯類與彼不同彼亦不由外境力故生色等境

然諸餓鬼雖同一趣見亦差別由業異相所見亦然

彼或有見大熱鐵團融煮□&C-;

或時見有屎尿橫流非相似故雖同人趣

薄福之人金帶現時見爲鐵鎖赫熱難近

或見是蛇吐其毒火是故定知雖在人趣亦非同見

若如是類無別見性由其皆有同類之業

然由彼類有同分業生同分趣復有別業各別而見

此一功能隨其力故令彼諸人有同異見

復以此義亦答餘言有說別趣有情鬼傍生等

應非一處有不別見由別作業異熟性故

此雖成趣業有差別同觀之業還有不異

卽諸有情自相續中有其別異業種隨故

彼任其緣各得生起第四總答作用不定中三難者

論主云

汝經部等還許有情夢中所得刀杖飮食等無實作用是唯識不答云爾又問

只如有情於夢中有時遺失不淨及失尿等事

卽有實作用汝亦許是唯識不答云爾

論主例答

汝旣許夢中有實作用及無實作用俱是唯識者卽知我宗患眩&C-B;及不患者

幷夢中現覺兼假城實城此三般皆是有實作用

亦如汝夢中有實無實作用皆是唯識

論主以量成立云我宗覺時境色是有法定是唯識

宗因云有實作用故如汝夢中境色

不然汝夢中境色是有法應非唯識宗因云

有實無實作用故如汝覺時境色唯識頌云

如夢損有用此一句答上難境又都將一喩

總答四難三十唯識頌云一切如地獄

同見獄卒等能爲逼惱事故四義皆成

且如世間處定時定身不定作用不定等事

亦如地獄中受罪有情各見治罰事

亦有處定時定身不定作用不定此皆唯識但是諸有情惡業增上

雖同一獄然受苦時

所見銅狗鐵蛇牛頭獄卒治罰之具或同或異如是苦器逼害罪人

此皆是罪人自惡業心現

□無心外實銅狗等物今世間事法亦復如然

若罪人同一獄者是總報惡業力若各別受苦者

卽是別報惡業力諸經要集云夫云罪行妄見境

染執定我人取著違順便令自他皆成惡業

是以經偈云貪欲不生滅不能令心惱

若人有我心及有得見者是人爲貪欲將入於地獄

是故心外雖無別境稱彼迷情强見起染

如夢見境起諸貪瞋稱彼夢者謂實不虛

理實無境唯情妄見故智度論說

如夢中無善事而善無瞋事而瞋無怖事而怖

三界衆生亦復如是無明眠故不應瞋而瞋等

故知心外雖無別境稱彼迷情妄見起染

心外雖無地獄等相惡業成時妄見受苦如正法念經云

閻摩羅人非是衆生罪人見之

謂是衆生手中執持焰然鐵鉗

彼地獄人惡業旣盡命終之後不復見於閻羅獄卒何以故

以彼非是衆生數故如油炷盡則無有燈

業盡亦爾不復見於閻羅獄卒

如閻浮提日光旣現則無暗冥

惡業盡時閻羅獄卒亦復如是惡眼惡口如衆生相可畏之色皆悉磨滅

如破□壁□亦隨滅惡業□壁亦復如是

不復見於閻羅獄卒可畏之色以此文證

衆生惡業應受苦者自然其中妄見地獄問曰

見地獄者所見獄卒及虎狼等

可使妄見彼地獄處閻羅在中判諸罪人則有此境

云何言無答曰彼見獄主亦是妄見

直是罪人惡業熏心令心變異無中妄見

實無地獄閻羅在中又唯識論中間曰地獄中主烏狗羊等

爲是衆生爲非衆生答曰非是衆生問曰

以何義故非是衆生答曰以不相應故

此以何義有五種義彼地獄主及烏狗等非是衆生

何等爲五

一者如地獄中罪衆生等受種種苦地獄主等若是衆生亦應如是受種種苦

而彼一向不受如是種種苦惱

以是義故彼非衆生二者地獄主等若是衆生

應遞相殺害不可分別此是罪人此是主等

而實不共遞相殺害可得分別此是罪人此是獄主

以是義故彼非衆生三者地獄主等若是衆生

形體力等應遞相殺害不應偏爲受罪人畏

而實偏爲罪人所畏以是義故彼非衆生

四者彼地獄地常是熱鐵地獄主等是衆生者

不能忍苦云何能害彼受罪人

而實能害彼受罪人以是義故彼非衆生

五者地獄主等若是衆生非受罪人不應於彼地獄中生

而實生於彼地獄中以是義故彼非衆生

此以何義彼地獄中受苦衆生

造五逆等諸惡罪業於彼中生地獄主等不造惡業云何生彼

以如是等五種義故名不相應問曰

若彼主等非是衆生不作罪業不生彼者

云何天中得有畜生此以何義

如彼中有種種鳥諸畜生等生在彼處於地獄中何故不爾

畜生餓鬼種種雜生令彼爲主答曰偈言

畜生生天中地獄不如是以在於天上不受畜生苦

此偈明何義彼畜生等生天上者

彼於天上器世間中有少分業

是故於彼器世間中受樂果報

彼地獄主及烏狗等不受諸苦以是義故彼地獄中無有實主及烏狗等

除罪衆生又寶生論云如上所言得差別體

地獄苦器不同受之或諸猛火由業力故便無燒苦

斯則自非善友誰能輒作斯說

凡是密友性善之人不論夷險常爲思益

爲欲顯其不受燒苦故致斯言然於此時助成立義

卽是顯出善友之意由其不受彼之苦故

意欲成立非那洛迦今復更云由其業力說有大火

言不燒者斯則眞成立唯識義

由無實火但唯業力能壞自性旣定不受如斯苦故

便成此火自性元無然有實性是宗所許

若也許其是識現相事體元無此由業力故無火

斯成應理由其先業爲限劑故若異此者

彼增上業所招之果旣現在彼如何不見

如無智者欲求火滅更復□□今唯識宗轉益光熾

由斯衆理證此非成那洛迦類

故知唯心所現正理無差如觀佛三昧海經觀佛心品云

是時佛心如紅蓮華

蓮華葉間有八萬四千諸白色光其光遍照五道衆生此光出時

受苦衆生皆悉出現

所謂苦者阿鼻地獄十八小地獄十八寒地獄

乃至五百億刀林地獄等問若衆生惡業心感現地獄事理卽可然

且如觀佛心時云何純現地獄答

此略有二義一若約理而觀佛之心性本含法界

無一塵而不遍無一法而不通二若約事而觀

佛唯用救苦爲意以物心爲心

則地獄界全是佛心運無緣慈不間同體

所以觀佛心品云佛告天王欲知佛心光明所照

常照如此無間無救諸苦衆生佛心所緣

常緣此等極惡衆生以佛心力自莊嚴故過算數劫

令彼罪人發菩提心乃至爾時世尊說是語時

佛心力放十種白光從佛心出

其光遍照十方世界一一光中無量化佛乘寶蓮華

時會大衆見佛光明如□&C-AD;水或見如乳

見諸化佛從佛胸出入於佛臍遊佛心間

乘大寶船經往五道受罪人所一一罪人見諸化佛

如己父母善友所親漸漸爲說出世間法

是時空中有大音聲告諸大衆

汝等今者應觀佛心諸佛心者是大慈也

大慈所緣緣苦衆生乃至次行大喜見諸衆生安隱受樂

心生歡喜如己無異旣生喜已次行捨法

是諸衆生無來去相從心想生心想生者

因緣和合假名爲心

如此心想猶如狂華從顚倒起苦從想起樂從想生心如芭蕉中無堅實

廣說如經十譬作是觀時不見身心

見一切法同如實性是名菩薩身受心法

依因此法廣修三十七助菩提分若取證者是聲聞法

不取證者是菩薩法又寶生論云

時處定如夢者有說由心惑亂遂乃便生時處定解

然於夢中無其實境決定可得

故世共許如何將此比餘定事爲作過耶乃至爾時於彼夢中

實亦無其時處決定相狀在心由何得知

如有頌言若眠於夜&C-E;見日北方生

參差夢時處如何有定心又云此之夢心有何奇異

營大功業不假外形而能巧利構玆壯麗

或見崇墉九□飛□十丈碧條□□紅華□璨

匠人極思亦未能雕若言於他同斯難者

彼無此過不假外色功力起故

但由種熟仗識爲緣卽於此時意識便現

又未曾見有經論說於彼夢中生其別色百法□云論主言

如於夢中與女交會流洩不淨

夢被蛇□能令悶絶流汗心迷雖無實境而有實作用

此是唯識不經部答云此是唯識論主云

汝旣許夢中有實作用無實作用皆是唯識卽我宗

夢中現覺眩&C-B;者不眩&C-B;者假城實城

此三般有實無實作用如汝夢中亦是唯識

論主立量云有&C-B;無&C-B;等是有法

有用無用其理亦成宗因云許無實境故如夢中染汚等

所以唯識論云如夢損有用

第三明聖敎相違難者小乘難意云

論主若言一切皆是唯識無心外實境者

何故世尊於阿含經中說有十二處若一切皆唯識者

世尊只合說意處法處卽不合說有十色處

今世尊旣說有十二處者明知離□意法處外別有十色處

是心外有何言一切皆是唯識論主答中分三

初假答二正答三喩答

初假答引三十唯識頌云識從自種生似境相而轉

爲成內外處佛說彼爲十言識從自種生者

卽五識自證分現行各從五識自種而生

將五識自種便爲五根言似境相而轉者卽五識自證分

從自種生已而能變似二分現

其所變見分說名五識所變相分似外境現說名五境

其實根境十處皆不離識亦是唯識

此是假將五識種子爲五根答經部師

以經部許有種子問設許有種子豈不執離識有答

彼許種子在前六識中持亦不離識有論主云

其所變相分似外五境亦不離識

有能變五識種卽五根亦不離識有雖分內外十處

然皆是唯識言佛說彼爲十者以佛密意

爲破外道執身爲一合相我故遂於無言之法

强以言分別說有根塵十處有大勝利故唯識頌云

依此敎能入數取趣無我解云爲若有智者

卽依此佛說根塵十處敎文便作觀云

我於無量劫來爲惡慧推求

愚癡迷闇妄執自他身爲一合相我因此生死沈淪今依敎觀

自他身但有根塵十處以成其體

於一一處中都無主宰自在常一等用何曾有我

因此便能悟入無我之理成我空觀

此卽大乘假將五種子爲五根假答小乘也小乘又難云

若爾者且如五塵相分色是五識所變故

可如汝宗是唯識其本質五境色

未審是何識之唯識謂五識及第六皆不親緣本質境

卽此本質五境豈不是離心外有何成唯識

因此問故便是論主第二正答唯識論云

依識所變非別實有解云此依大乘自宗正解

卽約已建立第八識了旣論主云

五塵本質色此是第八識之親相分相分不離第八識

亦是唯識第三喩答者卽論主擧喩答小乘

世尊建立十二處之所以唯識論云

如遮斷見說續有情

但是佛密意破於衆生一合相我假說有十二處名

令衆生觀十二處法都無有我便入我空次依唯識

能觀一切諸法之上皆無實軌持勝性等用

旣除法執便成法空小乘難云

旣言一切諸法皆無實軌持自在勝性等用成法空觀者卽此唯識之體

豈不亦空因此便成第四唯識成空難

論主答云唯識體卽不空非所執故我前言空者

但是空其一切法上妄心執有實軌持勝性等用遍計虛妄之法此卽是空

非空離執唯識之體卽如根本智正證如時

離言絶相其遍計虛妄一切我法皆不現前

於此位中唯有本智與理冥合不分能所

此識體亦空便無俗諦俗諦無故眞諦亦無

眞俗相依而建立故唯識論云撥無二諦是惡取空

諸佛說爲不可治者第五色相非心難唯識論云

若諸色處亦識爲體何緣不似色相顯現一類

堅住相續而轉小乘難意云

若言一切外色皆心爲體由心自證分變似能取說名見分

變似可取說爲相分者

何故所變色相卽顯現其能變心卽不顯現

又若外色以心爲體者何故所變色卽一類相續而轉

且如外色山河大地等卽千年萬年一類更無改變

又相續不斷得多時住

若有情能變心卽有改變不定又不得多時

今外色旣不似內心者明知離心有外實色何言一切皆是唯識

答云唯識論云名言熏習勢力起故

此但由一切有情無始時來

前後遞互以名言虛妄熏習作心外堅住相續等解

由此勢力有此相現非是眞實有心外堅色等外人又問

旣言唯識者有情何要變似外色而現答

唯識論云謂此若無應無顚倒便無雜染

亦無淨法是故諸識變似色現論主云

一切有情若不變似外色現者便無染淨之法

且如一切凡夫由先迷色等諸境顚倒妄執

由此雜染便生雜染體卽二障

汝外人若不許識變似外色現者卽有情不起顚倒顚

倒妄執旣若不起卽雜染煩惱不生雜染旣若不生

淨法因何而有所以攝論頌云亂相及亂體

應許爲色識及與非色識若無餘亦無

言亂相者卽所變色相言亂體者卽能變心體

應許爲色識者卽前所變亂相及與非色識者

卽前變心是體若無餘亦無者

若無所變似外色境爲亂相者亦無能變之識體

故知須變似外境現所以諸色皆不離心總是唯識

第六現量違宗難者唯識論云色等外境

分明現證現量所得察撥爲無小乘難意云

且如外五塵色境分明五識現證是現量所得

大小乘皆共極成何故撥無言一切唯識

三十唯識論中亦有此難云

諸法由量&C-D;定有無一切量中現量爲勝若無外境寧有此覺

我今現證如是境耶意云

論主若言無外實境者如何言五識現量取外五塵境

若是比量非量遍計所起遍計所執

强思計度構□所生相分不離於心可成唯識

今五識旣現量得外實五塵境者何故亦言皆是唯識答

唯識論云現量證時不執爲外

後意分別妄生外想論主云且如現量五識

正緣五塵境時得法自性不帶名言無籌度心

不生分別不執爲外但是後念分別意識

妄生分別便執爲外言有實境問

且小乘許現量心中不執爲外不答許問與大乘何別答

唯識鏡云若是大乘卽五識及同時意識

皆現量不執爲外

若小乘宗卽唯是五識不執爲外論主云

汝小乘旣許五識緣境是現量不執爲外者明知現量心中皆無外境

是其唯識外人又問云其五識所緣現量五塵境

爲實爲假答是實難云

若爾者卽是離心外有實五塵境何言唯識答五識緣五塵境時

雖卽是實但是五識之所變

自識相分不離五識皆成唯識故唯識論云

故現量境是自相分識所變故亦說爲有意識所執外實色等

妄計有故說彼爲無意云五識各有四分

其五塵境是五識之親相分

由五識自證分變似色等相分境現其相分又不離見分

皆是唯識若後分別意識起時

妄執心外有其實境此卽是無不稱境體而知故問

且如五識中瞋等煩惱起時不稱本質何言唯是現量

答雖不稱本質然稱相分亦是現量

由心無執故其第六意識相應瞋若與執俱時相分

本質皆不稱若不與執俱起時卽同五識

問何故五識無執答

由不通比非二量故無執故知五識現量緣境不執爲外

皆是唯識又小乘都申一難若唯識無外境者

由何而得種種心生旣若無境牽生心

卽妄心由何而起未有無心境曾無無境心答

論頌云由一切種識如是如是變以展轉力故

彼彼分別生一切種識者卽是第八識

此識能持一切有爲之法種故卽一切種子

各能自生果差別功能名一切種識功能有二

一現行名功能卽似穀麥等種能生芽功能是

二第八識中種子名功能有能生現行功能故

今言一切種識者但取本識中種子功能

能生一切有爲色心等法卽色爲所緣

心便是能緣卽色是境不離心是唯識

卽此心境但從本識中而生起何要外境而方生

如是如是變者如是八識從種生卽是八識自證分

轉變起見相二分相分不離見分是唯識

以展轉力故者卽餘緣是展轉力

以心法四緣生色法二緣起彼彼分別生者

卽由彼見相二分上妄執外有實我法等分別而生

故知但由本識中種而生諸識

不假外妄境而亦得生故知一切皆是唯識又唯識論云問曰

如汝向言唯有內識無外境界

若爾內識爲可取爲不可取若可取者

同色香等外諸境界若不可取者則是無法

云何說言唯有內識無外境界答曰

如來方便漸令衆生得入我空及法空故說有內識

而實無有內識可取若不如是則不得說我空法空以是義故

虛妄分別此心知彼心彼心知此心問曰

又復有難云何得知諸佛如來依此義故

說有色等一切諸入而非實有色等諸入

又以識等能取境界以是義故不得說言無色等入

答曰偈言彼一非可見多亦不可見

和合不可見是故無塵法

宗鏡錄卷第六十三

戊申歲分司大藏都監開板

宗鏡錄卷第六十四

慧日永明寺主智覺禪師延壽集

第七夢覺相違難唯識論云

若覺時色皆如夢境不離識者如從夢覺知彼唯心

何故覺時於自色境不知唯識答唯識論云

如夢未覺不能自知要至覺時方能追覺

覺時境色應知亦爾未眞覺位不能自知

至眞覺時方能追覺未得眞覺□處夢中

故佛說爲生死長夜由斯未了色境唯識

卽第七是生死長夜根本能令起惑造業三界輪□

直須至眞覺位時方知一切皆是唯識

所以唯識樞要問云若諸識生似我法時

爲皆由我法分別熏習之力爲亦不由若皆由者

八識五識無二分別生果時應不似二若不由者

此中何故但說我法熏習爲因答二解俱得

其皆由解者一切有漏與第七二分別俱故

或第六識二分別引故後生果時皆似我法

其不由解者此說第六根本兼緣一切爲因

緣發諸識令熏習故後生果時似我法相起

或非外似外六七計爲似外起故如夢者

夢娑剌拏王事此云流轉其王容貌端正自謂無雙

求覓形容欲同等比顯己殊類時有人言

王舍城中有大迦□延形容甚好世中無比

遣使迎之迦□延至王出宮迎王不及彼

人視迦□延無看王者王問所以衆曰

迦□延容貌勝王王問大德今果宿因迦□延答曰

我昔出家王作乞兒我掃寺地王來乞食

我掃地竟令王除糞掃除糞掃訖方與王食

以此業因生人天中得報端正

王聞此已尋請出家爲迦□延弟子後共迦□延

往阿槃地國山中修道別處坐禪阿槃地王名&C-;樹多

將宮人入山遊戱

宮人見王形貌端正圍□看之&C-;樹多王見娑刺拏王疑有欲意

問娑剌拏王曰汝是阿羅漢耶王答言非

次第二問餘三果皆答言非又言汝離欲不

答言非&C-;樹多王瞋曰何故入我□女之中

遂鞭身破悶絶而死至夜方惺至迦□延所

迦□延見已心生悲愍其諸同學方爲療治

娑剌拏王語迦□延曰我從師乞暫還本國

擧軍破彼阿槃地國殺&C-;樹多王

事畢當還從師修道迦□延從請語曰汝若欲去且停一宿

迦□延安置好處令眠欲令感夢

夢見擧軍征阿槃地國自軍破敗身被他獲

堅縛手足赤華揷項嚴鼓欲殺王於夢中便大恐怖

叫喚失聲云我今無歸

願師濟拔作歸依處得壽命長迦□延以神力手指火喚之令寤

問言何故其心未惺尙言災事

迦□延以火照而問之此是何處汝自看其心方寤

迦□延語言汝若征彼必當破敗如夢所見王曰

願師爲除毒意迦□延爲說一切諸法

譬如國土假名無實離舍屋等無別國土

乃至廣說種種因緣至一極微亦非實事無此無彼

無怨無親王聞法已得預流果

後漸獲得阿羅漢果故知萬法唯識夢覺一如

覺中所見卽明了意識夢中所見卽夢中意識

分別之意旣同差別之境何異迷悟若此

曷疑慮焉昏覺如斯可洞達矣第八外取他心難若

論主言外色實無是內識之境者卽可然

且如他人心是實有豈非自心所緣耶意云

且如此人心若親緣得他人心著

卽離此人心別有心爲境若此人心緣他人心不著者

卽有境而不緣若緣著卽乖唯識義

若緣不著者卽何成他心智耶論主答云

雖說他心非自識境但不說彼是親所緣

意云雖說他人心非此人境若此人親緣他人心卽不得

若託他人心爲質自變相分緣亦有他心智但變相分緣時卽不得他人本質

但由他人影像相自心上現名了他心

卽知他心相分不離自心亦唯識意云

此人心緣他人心時變起相分當情相分無實作用非如手等執物

亦非如日舒光親照其境緣他人心時

但如鏡中影似外質現鏡中像亦無實作用

緣他人心時亦復如是非無緣他人心體故

名了他心非親能了親所了者謂自所變又古德問

他心智者謂旣有他人心爲自心之所知

卽是離自心外有他人心爲自心之境

何得言無境唯有識耶答謂緣他身扶塵根相分色

亦不親得但託爲質

如自身眼識緣第八識所變器世間色時亦但託爲質亦不親得

其耳等四識緣本識所變聲等

亦耳以本質是第八識變

今望五識故名影識如五識等緣本識所變本質境亦不親得

雖亦得緣只成&C-D;所緣緣若如實知卽是佛境者論云

二智於境各各由無知所覆蔽故

不知如佛所行不可言境此有二解一云

是眞如妙理言詮不及不可言境謂此離言眞如之境

唯佛獨能顯了分別證餘不能證者

由第七□行不共無明所覆故不知二云不可言境者

卽他心智境及自心智境此二智名不可言境

謂眞如自相假智及詮俱非境故詮謂名言能詮之名旣不得自相

卽顯自他二智之境是佛智所行不可言境

由此二智所知之境自相是佛智所行不可言境

餘人由□行不共無明所覆蔽故不得如實而知也

又旣言此人緣他人心時託他人心爲質

自變相分緣者卽相分不離此人心是唯識

若他人心本質緣不著者卽離此人心外有他人心

何成唯識耶因此便申第九異境非識難小乘云

唯識之義但離心之外更無一物方名唯識

旣他人心異此人心爲境何成唯識耶

又他人境亦異此境卽離此人心外有異境

何成唯識答責云奇哉固執觸處生疑豈唯識言

但說一識汝小乘何以此堅執處處生疑

豈唯識之言但說一人之識

若言有一人之識者卽豈有凡聖尊卑若無佛者衆生何求

若無凡夫佛爲誰說應知我唯識言有深旨趣

論云唯識言

總顯一切有情各有八識六位心所所變相分分位差別及彼空理所顯眞如言識之一字者非是一人之識

總顯一切有情各各皆有八識卽是識之自體

五十一心所識之相應

何獨執一人之識問維摩詰卽入三昧令此比丘自識宿命

曾於五百佛所殖衆德本□向阿□多羅三□三菩提

卽時豁然還得本心者且如過去心已過去

未來心未至現在心不住

云何觀他過去善根心答約眞卽無

隨俗故有一念心起尙具十世四運分別

不可作龜毛&C-;角斷滅之見過去之法雖念念不住

然皆熏在第八識中有過去種子知過去事者過去所熏得種

現在阿賴耶識自證分中含藏然過去世時雖卽無體但將識中種爲本質

變影而緣卽知過去世事此帶質境知也或云

可緣心上影像相者

卽第六意識見分之上變起過去影像相而知也

此卽獨影境謂過去無體無本質也又過去之法若不落謝不名過去

若已落謝無法可知若但曾逕心中有種影現前

故說憶知者是則但見自心不見彼法

如月燈三昧經云佛言

云何菩薩摩訶薩得過去未來現在智藏童子

是菩薩如實知一切衆生心行準自心行次第所起觀自心法

以無亂想修習方便如自心行類他亦爾

隨所見色聞聲有愛無愛心皆如實知童子

是名菩薩得過去未來現在知藏問觀他心智者

爲實知他心爲不實知二俱有過答

如前已說若立自他於宗俱失

此皆約世諦識心分別故識論頌云他心知於境

不如實覺知以非離識境唯佛如實知他心智者

不如實知以自內心虛妄分別以爲他心

以自心意意識雜故

如彼佛地如實果體無言語處勝妙境界唯佛能知餘人不知

以彼世間他心智者於彼二法不如實知以彼能取所取境界

虛妄分別故

此唯是識無量無邊甚深境界非是心識可測量故如上約法相宗說

若約法性宗先德云知他心者皆如實知

審於事實見理實故亦非心外可見亦非無境可知

若自他相絶則與衆生心同一體

故無心外也不壞所故能知也又他心者安慧云

佛智緣他心緣得本質餘皆變影

若緣本質得心外法壞唯識故今以攝境唯心不壞境故

能所兩亡不□存故第一義唯心非一非異

正緣他時卽是自故

以卽佛心之衆生心爲所緣非卽衆生心之佛心

卽衆生心之佛心爲能緣非卽佛心之衆生心

如是鎔融非一非異若離佛外別有衆生更須變影

□失眞唯識義釋云攝境從心不壞境者

卽示心境有無彼得本質恐壞唯心旣不壞境得之何妨

壞有何失以無心者無心於萬物

萬物未嘗無此得在於神靜失在於物虛

謂物實有故若唯心壞境則得在於境空失在於心有

故以境由心變故說唯心

所變不無何必須壞若以緣生無性則心境兩亡

故借心以遣境境遣而心亡非獨存心矣

若能所兩亡不□存故者上不壞境且遣懼質之病

今遣空有之理故心境□許存亡心境因藉故空

相依緣生故有有卽存也空卽亡也

空有交徹存亡兩全云第一義唯心非一非異者正

出具分唯心之理上第一釋雖有唯心之義

尙通生滅唯心第二義雖兩亡不羈

而未言心境相攝今明具分唯識故云第一義唯心

同第一義故非異不壞能所故非一

非一故有能所緣他義成矣非異故能所平等

唯心義成矣云正緣他時卽是自故者

結成得於本質無心外過以卽自故不失唯識

云以卽佛心之衆生心正示法性他心之相

此有兩對語前對明所緣後對明能緣

今初言卽佛心之衆生心者此明所緣衆生心卽是佛心

此明不異次云非卽衆生心之佛心者

此句明衆生心與佛心非卽非卽故有所緣義

非異故不壞唯心義言爲所緣者結成心緣

簡非能緣也次下辯能緣

云以卽衆生心之佛心者此句明能緣佛心卽是衆生心

此明非異次云非卽佛心之衆生心者

此明佛心與衆生心有非一義非一故爲能緣

非異故不壞唯識之義言爲能緣者結成能緣

簡非所緣也更以喩況如水和乳乳爲所和

喩衆生心是所緣水爲能和喩佛心爲能緣

以此二和合如似一味鵝王□之乳盡水存

則知非一然此水名卽乳之水此乳名卽水之乳

二雖相卽而有不一之義故應喩云

以卽水之乳非卽乳之水爲所和

以卽乳之水非卽水之乳爲能和義可知矣

云如是鎔融非一非異者結成正義若離佛外結彈護法

言□失眞唯識者不知外質卽佛心故

又諸佛如來隨多心念意能頓了如金剛經云

爾所國土中所有衆生若干種心如來悉知

華嚴經頌云無量億劫勤修學得是無上菩提智

云何不於一念中善知一切衆生心

此是意圓對如來一念之中皆一時頓應無一不應

故名圓對斯乃了心非心方能遍應

若心在有無則成隔□故金剛經云

如來說諸心皆爲非心是名爲心華嚴論問

何謂諸佛知衆生心時與非時答曰

以如來心與一切衆生心本不異故是一心一智慧故

以此知時與非時諸佛悟了而與衆生共之

衆生迷自謂爲隔一切諸佛以一切衆生心智慧而成正覺

一切衆生迷諸佛智慧而作衆生

及至成佛時還成衆生迷理之佛

所說法門還解衆生心&C-E;迷佛衆生以此不異故知衆生心

又問曰大衆何不以言自問因何默念致疑

何不自以言讚勸請云何供養雲出音請佛答曰

明佛得法界心與一切衆生同心故

以心不異故知彼心疑供具說頌者

明一切法總法界體也法界不思議一切法不思議故

明聖衆心境無二故

凡夫迷法界自見心境有二故卽顚倒生也又云心無內外中間

萬法自他同體一亦不一他亦不他

故知凡聖同一眞心衆生妄隔而不知諸佛契同而頓了

如鏡面照而鏡背昏俱一銅體而分明昧

猶河水淸而河泥濁在一濕性而有混澄

凡心聖心可喩斯旨問衆生緣佛身時是識所變

只如佛緣所化有情身土之時

是何所變答若衆生見佛

是有漏轉識所變相分等流色攝若佛緣有情是無漏智所變定果色攝

識智雖殊俱不出自心之境□是增上緣力

互令心現如義天□云依大乘宗

通說依於他身及非情法謂以自心緣他身時

不親緣彼但緣自識所變相分爲親所緣

此相分色雖託他身本質而起然非依彼他識而生

由自識中種子生故故此相分等流色攝

是五塵色之流類故託他爲質方變影像

是增上緣此所變相分從自種生是因緣義

卽顯自心緣得他身得依現行處有

是於他身現行成就以從自心種子生故亦是依種建立

於得卽種子成就也以此理故

有情見佛色身之時所緣佛身唯是有漏自識變故

自種生故等流色攝緣佛所變淨土亦爾

若佛緣所化有情色身及穢土時所變相分皆是無漏

無實有情離染等用如鏡中像全是明鏡

無漏定果色攝亦是等流色收

是外五塵之流類故佛識變故無垢識中淨種生故問

若論一心無外境界如前九難答已分明

則眼際無色耳外無聲如今所見所聞爲當是一

爲當是二爲復是有爲復是無

若言是一則壞能所若言是二又違自宗

若言是有根境常虛若言是無現見不濫

如何融會得契斯旨答如大地一生種種芽類八識心現種種法所觀是藏識之相分能見是眼識之見分

能所雖分俱不離識皆是現量不帶名言

則非有非空非一非二若落比量執作外塵

則一二情生內外心起密嚴經偈云

如地無分別&C-F;物依以生藏識亦如是衆境之依處

如人以己手還自摩□身亦如象與鼻

取水自霑沐復似諸□兒以口含其指

如是自心內現境還自緣是心之境界普遍於三有

久修觀行者而能善通達內外諸世間

一切唯心現華嚴經頌云譬如深大海珍寶不可盡

於中悉顯現衆生之形影

甚深因緣海功德悉無盡淸淨法身中無像而不現

正法念處經云又修行者

內心思惟隨順正法觀察法行乃至云何世間愚癡凡夫眼見色已

或貪或瞋或生於癡彼諸凡夫若見知識

若見婦女心則生貪若復異見則生於瞋

見他具足貪瞋所覆以眼於色不如實見癡蔽於心

愚癡凡夫唯有分別眼見於色

若貪若瞋若癡所覆愛□之人自意分別

此我我所如是染著譬如狗&C-FE;離肉之骨

涎汁和合望得其髓如是貪狗齒間血出得其味已謂是骨汁

不知自血有如是味以貪味故不覺

次第自食其舌復貪其味以貪覆故謂骨汁味

愚癡凡夫亦復如是虛妄分別眼識見色

貪著喜樂思量分別以色枯骨著眼口中境界如齒

如是&C-FE;之染意如涎愛血流出

貪愛血味爲色爲美於色得味猶如彼狗

凡夫愚癡眼識見彼如骨之色虛妄分別如狗&C-FE;骨

如是觀察眼見於色猶如枯骨

如是一切愚癡凡夫虛妄分別之所□惑又云

閻羅王說偈責疏罪人云若屬邪見者彼人非□慧

一切地獄行怨家心所□心是第一怨此怨最爲惡

此怨能縛人送到閻羅處故知諸苦所

困貪欲爲本若貪心瞥起爲五欲之火焚燒

覺意□生被三界之輪繫縛

如帝釋與脩羅戰勝造得勝堂七寶樓觀壯嚴奇特

梁柱□&C-D;皆容一□不相著而能相持

天福之妙力能如此目連飛往帝釋將目連看堂

諸天女皆羞目連悉隱逃不出

目連念帝釋著樂不修道本卽變化火燒得勝堂&C-E;然崩壞

仍爲帝釋廣說無常帝釋歡喜

後堂儼然無灰煙色釋曰以帝釋恃其天福執著有爲故

目連垂方便門示無常境問

天堂旣&C-E;然崩壞云何儼然無灰煙之色答

此火非是目連神通之火卽是帝釋心中火故法華經云

貪著所愛則爲所燒旣以貪著之心

遂見宮殿焚□及悟無常之事則貪欲之火潛消

所以卽見堂殿宛然無有灰煙之色

以目連爲增上緣故自見被燒然則堂本不繞

故知迷悟唯心隱顯在己例餘見聞悉亦如是

又經云惡從心生反以自賊如鐵生垢消毁其形

樹繁華果還折其枝□蛇含毒反害其驅

方知無始已來至于今日四威儀內十二時中

皆是將心取心以識緣識

畢竟內外無有一塵爲對爲治可取可捨堪嗟世俗迷倒之人

背覺合塵日用心行損他害彼潤己資身

□是自陷自傷不知不覺未窮此旨物我難忘

直了斯宗自他無寄百論問云

如虛空華無故不可見如甁現見故當知有甁答曰

不見何故不見汝言現見爲眼見爲識見

若眼見者死人有眼亦應見若識見者

盲人有識亦應見若根識一一別不見和合亦不見

喩如一盲不能見衆盲亦不見五根亦爾

四性皆空大智度論云

色等諸法不作大不作小故凡夫人心於諸法中隨意作大小

如人急時其心縮小安隱富樂時心則寬大

又如八背捨中隨心故外色或大或小等

故摩訶般若經云般若波羅蜜無聞無見諸法鈍故

是以凡夫界中觀相元妄聖人境內觀性元眞

以觀相故不得無

以觀性故不得有以不得無故如但見其波不見其水以不得有故

但見其水不見其波

又如向&C-B;眼人說空中無華對狂病人說目前無鬼徒費言語

終不信受直待目淨心安自然無見

宗鏡錄卷第六十四

戊申歲分司大藏都監開板

宗鏡錄卷第六十五

慧日永明寺主智覺禪師延壽集

夫能所之見則心境宛然

聖人知見如何甄別答雙照有空不住內外

似谷答聲而絶慮如鏡鑒像而無心妙湛圓明寂而常照

故云常在正念亦名正知非是有念有知

亦非無念無知有無皆想俱非正知但無念而照

名曰正知若唯無念寂而失照

若但照體照而失寂□稱不正正在雙行還原集云

聖人有二種用心一不見一切物皆空

唯見於空不見一切物二見一切物卽空

了了見一切有不住於有了了見一切空不住於空

雙照有無分別宛然而無念動

猶如明鏡睹其色像一切皆於中現用心亦爾

得其妙性起照照見一切了了知無所知了了見無能見

無能不廢常見見性旣常無一間斷

分明徹照十方淨無瑕穢內外圓明廓周法界

亦名毘盧遮那無障□眼

圓滿十方照見一切佛刹卽此義也所以達人見聞不落能所

旣非是有見亦非無見但不生二相常合眞空

是以全色爲眼常見色而無緣全眼爲色

□稱見而非我以色是所緣之境眼是能緣之根

今卽是眼故無緣也又眼是我能見

今全爲色正見之時卽非我也

則色心無二能所非殊所以影公頌云法性不□眞聖賢無異道

故大集經云慧燈三昧者

卽是諸法無二相也無二相者不在有無不出有無夫有無者

以惑情所執有無皆失理無惑計有無皆眞

是知諸法非實非虛非空非有

若無於有不成於無若無於無不成於有

有無交徹萬化齊融又約聖人親證見聞之境有其四種

所以大涅槃經云約佛妙證有四種聞一不聞

聞二不聞不聞三聞不聞四聞聞台敎釋云

初入證道修道忽謝無所可有名爲不聞

眞明豁開無所不照卽是於聞故名不聞

聞證得如是大般涅槃無有聞相

故名不聞不聞證起惑滅名聞不聞寂而常照隨□則應

名曰聞聞初句證智次句證理第三句證斷

第四句證應若事若理智斷自他

於初智證之中具足無缺此一妙證盡涅槃海

復次不聞聞是證了因聞不聞是證緣因

不聞不聞是證正因聞聞是證境界

乃至明四種生生生不生不生生不生不生亦同四種聞義

一生生是因緣所生法

二生不生是我說卽是空三不生生是亦名爲假名

四不生不生是亦名中道義若能了此四生之無生

方達聖人見聞之境是以不取不捨達一道之原

非有非空見諸法之實如肇論云

且夫心之有也以其有有有自不有故聖心不有

有不有有故有無有有無有故則無無無

無故聖心不有不無不有不無故其神乃虛

何者夫有也無也心之影響也言也象也

影響之所攀緣也有無旣廢則心無影響

影響旣淪則言象莫測言象莫測則道絶群方

道絶群方故能窮靈極數窮靈極數乃曰妙盡

妙盡之道本乎無寄夫無寄在乎冥寂

冥寂故虛以謂之妙盡在乎極數極數故數以應之

數以應之故動與事會虛以謂之故道超名外

道超名外因謂之無動與事會因謂之有

謂之有者應夫有爲强謂之然耳彼何然哉

故經云聖智無知而無所不知無爲而無所不爲

此無相寂然之道豈曰有而爲有無而爲無

動而乖靜靜而廢用耶而今之談者

多卽言以定旨尋大方而徵隅懷前識以標玄

存所存之必當是以聞聖有知謂之有心

聞聖無知謂等大虛有無之境邊見所存

豈是處中莫二之道乎何者萬物雖殊然性本常一

不可而物然非不物可物於物則名相異陳

不物於物則物而卽眞是以聖人不物於物

不非物於物不物於物物非有也不非物於物

物非無也非有所以不取非無所以不捨

不捨故妙存則眞不取故名相靡因

名相靡因非有知也妙存卽眞非無知也故經云

般若於諸法無取無捨無知無不知

此攀緣之外絶心之域而欲以有無詰者不亦遠乎釋曰

夫說有說無是心之影響豈當眞實乎

若能窮其靈智之原極乎心數之表

則可妙盡其道矣自然眞心無寄不屬有無

不以有故虛以謂之不以無故數以應之

然此猶是强言則聖智無心於彼此

故云聖人不物於物不非物於物不物於物故名相靡因者

以不取諸法無法當情則名相無因得起

不非物於物故妙存卽眞者以不捨諸法故

無法可捨則見諸法之實性湛然常住妙體□眞

此眞實甚深般若豈在卽言審定隨意思量

說有說無非有非無之所能及

故云此攀緣之外絶心之域而欲以有無詰者不亦遠乎

應當妙證之時自然明了問

此佛之知見如何開示悟入答

若約敎天台文句疏配圓敎四位開卽十住示卽十行悟卽十向

入卽十地華嚴記釋大意云謂開除惑障

顯示眞理令悟體空證入心體

若禪門南北二宗釋者北宗云智用是知慧用是見

心不起名智智能知五根不動名慧慧能見是佛知見

心不動是開開者開方便門色不動是示

示者示眞實相悟卽妄念不生入卽萬境常寂

南宗云衆生佛智妄隔不見但得無念

卽本來自性寂靜爲開寂靜體上自有本智

以本智能見本來自性寂靜名示

旣得指示卽見本性佛與衆生本來無異爲悟

悟後於一切有爲無爲有佛無佛常見本性

自知妄想無性自覺聖智是故菩薩前聖所知轉相傳授

卽是入義海龍王經云心不住內亦不遊外

識無所住度於一切墮顚倒者

乃至見諸法寂觀諸法默諸法寂寞無行無處

諸法澹然無所成就普觀諸法皆已如是如是觀者

是爲法觀法觀如是不見諸法之所歸趣

其有見法而不觀者不以見法而成觀也

無求無曉不知不見是爲見法法華經云不得諸法

不知不見亦不分別是男是女又昔人云

亦無見亦無聞無見無聞眞見聞又肇法師云

閉智塞聰獨覺冥冥者矣如是則默契寂知

俱通宗鏡矣所以首楞嚴經云佛告阿難

吾復問汝諸世間人說我能見云何名見

云何不見阿難言世人因於日月燈光見種種相

名之爲見若復無此三種光明則不能見

阿難若無明時名不見者應不見暗

若必見暗此但無明云何無見阿難

若在暗時不見明故名爲不見

今在明時不見暗相還名不見如是二相俱名不見若復二相自相陵奪

非汝見性於中暫無如是則知二俱名見

云何不見是故阿難汝今當知

見明之時見非是明見暗之時見非是暗

見通之時見非是通見塞之時見非是塞四義成就

汝復應知見見之時見非是見見猶離見

見不能及云何復說因緣自然及和合相問

聖人見實相之妙色

惑情還見不答唯見不實不見不實之實如見□爲賊不見□也

又如一眞空理見成二諦若世人知者

名爲世俗諦出世人知名第一義

其所知處未必懸殊其所知境各從心現如&C-B;目見明珠有□

淨眼觀螢淨無瑕美惡唯自見殊

珠體本末如一問衆生不見實色者凡有所見

還成妄不答雖然不實亦不成妄如見□爲賊

賊何所有以無體故華嚴經頌云

若能了邪法如實不顚倒知妄本自眞見佛卽淸淨

起信論云雖有染心而常□不變法藏和尙云

衆生異見不妄所以從凡願求佛地

若異見妄終不從凡趣眞佛地何以故

衆生界卽佛界佛界卽衆生界是以從凡入聖從聖現凡

名字有差一體不動然此宗鏡錄唯論一實

如法華經以實相爲體此實之一字

雖普該萬法以是彼之體性故統論其宗

卽不簡眞僞若以見解智證論之則須分優劣

以情懷取捨智有淺深故法華玄義云

夫正體玄絶一往難知又邪小之名亂於正大

譬如魚目混雜明珠故須簡僞卽爲六意一就凡簡

二就外簡三就小簡四就偏簡五就譬簡

六就悟簡一就凡簡者釋論云世典亦稱實者

乃護國治家稱實也外道亦稱實者

邪智僻解謂爲實也小乘稱實者

厭苦□息以偏眞爲實也如是等但有實名而無其義

何者世間妖幻道術亦稱爲實多是鬼神媚法

此法入心迷醉狂亂自衒善好謂勝眞實

立異動衆示奇特相□□盛屎

約多人前張口大咽或生魚臭肉增狀哺食

或裸形弊服誇傲規矩或直來直去不問不答

種種譎詭&C-E;誘無智令信染惑著已求脫□得

內則病害其身外則誅家滅族禍延親里現受衆苦

後受地獄長夜之苦生生障道無解脫期

此乃世間現見何實可論鈍使愛論攝

若周孔經籍治法禮法兵法醫法天文地理八卦五行世間墳典孝以治家忠以治國各親其親

各子其子敬上愛下仁義揖讓安于百姓

□立社稷若失此法强者陵弱天下□遑

民無聊生鳥不暇栖獸不暇伏若依此法天下太平

牛馬內向當知此法乃是愛民治國

而稱爲實金光明經云釋提桓因種種勝論

卽其義也蓋十善意耳

修十善上符天心諸天歡喜求天然報此法爲勝故言勝論耳

又大梵天王說出欲論卽是修定出欲□泥

亦是愛論攝耳

世又方術服藥長生鍊形易色飛仙隱形者稱此藥方□要眞實

此亦愛論鈍使攝耳二就外簡者卽是外道典籍也

若服藥求知聰利明達推尋道理

稱此藥方爲勝爲實者藥力薄知不能鑒遠觸藥則失

藥歇則失亦非實也若此間莊老無爲無欲

天眞虛靜息諸誇仙棄世絶智等直是虛無

其抱尙不出單四見外何關聖法

縱令出單四見外尙墮複四見中見網中行非解脫道

若外國論力受梨唱募撰五百明難其一云

瞿曇爲一究竟道爲衆多究竟道佛言

但一究竟道論力云諸師各各說究竟道佛指鹿頭

汝識其人不論力言識究竟道中其爲第一

佛言若其得究竟道云何自捨其道

爲我弟子耶論力卽悟歎佛法中獨一究竟道

又如長爪云一切論可破一切語可轉觀諸法實相

于久不得一法入心釋論云長爪執亦無見

又云亦計不可說見

如斯流類百千萬種虛妄戱論爲惑流轉見網浩然邪智瀾漫

觸境生著或時攝牒有無爲有無有爲無

乃至有非有非無爲有無非有非無爲無

百千番牒悉皆見倒生死諸邊非眞實也大涅槃經云

被無明枷繫生死柱□二十五有不能得脫

卽此義也三就小簡者

聲聞法中亦云離有離無名聖中道大集經云拘&C-FA;如沙門

最初獲得眞實之知見

然小乘不運大悲不濟衆生功德力薄不求作佛不深窮實相

則智慧劣弱雖云離有離無名聖中道

乃以斷常二見邊眞諦爲中道無漏慧名爲見

證涅槃法名爲知雖斷見思除滅分段

而住草庵非究竟理對前生死有邊卽涅槃無邊

二俱可破可壞非眞實道故不名實相也四就偏簡者

諸大乘經共二乘經人帶方便說者

名字旣同義須分別如摩訶衍中云

三乘之人同以無言說道斷煩惱中論云

諸法實相三人共得者二乘之人雖共稟無言說道

自求出苦無大悲心得空則止鈍根菩薩亦爾

利根菩薩大悲心爲物深求實相共實相者

智如螢火是故非實不共實相智如日光

是故爲實大涅槃經云第一義空名爲智慧

二乘但空空無智慧菩薩得不但空卽中道慧

卽此慧寂而常照二乘但得其寂不得寂照

故非實相菩薩得寂又得寂照卽是實相

見不空者復有多種一見不空次第斷結從淺至深

此乃相似之實非正實也

二見不空具一切法初阿字門則解一切義

卽中卽假卽空不一不異無三無一二乘但一卽別敎但二卽

圓具三卽三卽眞實相也釋論云

何等是實相謂菩薩入於一相知無量相

無量相又入一相二乘但入一相不能知無量相

別敎雖入一相又入無量相不能更入一相

利根菩薩空故入一相卽假故知無量相

卽中更入一相如此菩薩深求智度大海一心卽三

是眞實相體也華嚴不共二乘

但約菩薩三智次第得亦非正實不次第得者是正實也

若方等中四人得三智三人爲虛一人爲實

大品三慧說三智屬三人前二不深求

淺而非實後一人深求一心三智是故是實

此經云汝實我子無復四三之人

十方諦求更無餘乘但一實相智決了聲聞法但說無上道

純是一實體也大涅槃經云一實諦者

則無有有無有無無二故名一實諦

又一實諦名無虛僞又一實諦無有顚倒

又一實諦非魔所說又一實諦名常樂我淨

常樂我淨無空假中之異異則爲二二故非一實諦

一實諦卽空卽假卽中無異無二故名一實諦

若有三異卽爲虛僞虛僞之法不名一實諦

無三異故卽一實諦若異卽是顚倒

顚倒未破非一實諦無三異故無顚倒

無顚倒故名一實諦異者不名一乘三法不異具足圓滿

名爲一乘是乘高廣衆寶莊校故名一實諦

魔雖不證別異空假而能說別異空假

若空假中不異者魔不能說魔不能說名一實諦

若空假中異者名顚倒不異者名不顚倒

不顚倒故無煩惱無煩惱故名爲淨無煩惱則無業

無業故名爲我無業故無報無報故名樂

無報則無生死無生死則名常

常樂我淨名一實諦一實諦者卽是實相

實相者卽經之正體也如是實相卽空卽假卽中

卽空故破一切凡夫愛論一切外道見論

卽假故破三藏四門小實破三人共見小實

卽中故破次第偏實無復諸顚倒小偏等因果四諦之法

亦無小偏等三寶之名

唯有實相因果四諦三寶宛然具足亦具諸方便因果四諦三寶

何以故實相是法界海故

唯此三諦卽眞實相也又開次第之實卽是圓實證道是同故

又開三人共得實深求卽到底故

又開三藏三實決了聲聞法又開諸見論實

於見不動而修道品故又開諸愛論實魔界卽佛界故

行於非道通達佛道一切諸法中悉有安隱性

卽絶待明實是經體也五譬簡者

今借三喩正顯僞眞兼明開合破會等意

一譬三獸渡河同入於水三獸有强弱河水有底岸

&C-;馬力弱雖濟彼岸浮淺不深又不到底

大象力强俱得底岸三獸喩三人水喩卽空

底喩不空二乘智少不能深求喩如&C-;馬

菩薩智深喩如大象水軟喩空同見於空不見不空

底喩實相菩薩獨到智者見空及與不空

到又二種小象但到底泥大象深到實土

別智雖見不空歷別非實圓不空窮顯眞實

如是喩者非但簡破&C-;馬二乘非實

亦簡小象不空非實乃取大象不空爲此經體也

此約空中共爲眞諦作如此簡也

二譬頗梨如意兩珠相似形類欲同

而頗梨但空不能雨寶如意珠亦雨寶頗梨無寶以喩偏空

如意能雨以喩中道此就有無合爲俗簡僞顯眞

今經體同如意也又但約一如意珠爲譬者

得珠不知力用唯珠而已

智者得之多有所獲二乘得空證空休息菩薩得空方便利益

普度一切此就含中眞諦簡其得失也

今經如智者得如意珠以爲經體

三譬如&C-;石中金愚夫無識視之謂石

擲在糞穢都不領錄賈客得之鎔出其金保重而已

金匠得之造作種種釵釧環□仙客得之鍊爲金丹

飛天入地□摸日月變通自在

愚人喩一切凡夫雖具實相不知修習賈客喩二乘

但斷煩惱□保卽空金更無所爲金匠喩別敎菩薩

善巧方便知空非空出假化物

莊嚴佛土成就衆生仙客喩圓敎菩薩卽事而眞

初發心時便成正覺得一身無量身普應於一切

今經但取金丹實相以爲體也就同而爲喩

從初至後同是於金凡夫圓敎俱是實相也

就異爲喩者初石異金次金異器器異丹

丹色淨徹類若淸油柔軟妙好豈同□釧

狀乖色別故不一種此就與奪破會簡其得失

引此三喩者前喩根性根性有淺深淺得其空

深得其假又得其中次喩三情

初情但出苦不志求佛道見眞卽息次情歷別不能圓修

後者廣大遍法界求第三喩三方便

二乘方便少守金而住別敎方便弱上能嚴飾營生

圓敎方便深故能呑雲納漢

今明此經實相之體如大象得底堅不可壞以譬體妙

圓珠普雨譬其用妙巧智成仙譬其宗妙如此三譬

卽是三德不縱不橫名爲大乘於大乘中

別指眞性以爲經體六就悟簡者

夫法相眞正誠如上說行未會理豈得名諦

徒勞四說逐語生迷聞□謂軟聞雪謂冷聞貝謂&C-F;

聞鵠謂動終不能見乳之眞色情闇夜遊

何能見諦叫喚求食無有飽理

執己爲實餘是妄語此有彼無是非互起更益流動

云何名諦若欲見諦□愧有差

若苦到懺悔機感諸佛禪慧開發觀心明淨信解虛融

爾時猶名闇中見□□&C-F;不明人木蟲塵尙不了了

若能安忍法愛不生無明豁破如明鏡

不動淨水無波魚石色像任運自明淸淨心常一

如是尊妙人則能見般若金&CX-B;抉眼

一指二指三指分明爾時見色言有亦是言無亦是

云何爲有的的之色與眼相應

諦諦之理與智相稱名之爲有云何爲無無堅冷軟動之相

名之爲無論云一切實一切非實

亦實亦不實非實非不實如是皆名諸法之實相

如舍利弗云安住實智中我定當作佛

爲天人所敬爾時乃可謂永盡滅無餘

是名眞實見體故涅槃經云

八千聲聞於法華經中見如來性如秋收冬藏更無所作約理明無所作

此是究竟之理也約敎無所作

聞此敎已更不他聞也約行無所作者

修此行已更不改轍如是等種種無所作義略而言之

隨智妙悟得見經體當以隨智妙悟意歷諸諦境中

節節有隨情隨情智隨智種種分別簡餘情想唯取隨智明見經體也問

唯識正理我法本空衆生妄執我法二心從何而起答

從六七二識緣識所起唯識論云

諸心心所依他起故亦如幻事非眞實有

爲遣妄執心心所外實有境故說唯有識

若執唯識眞實有者如執外境亦是法執然諸法執略有二種

一者俱生二者分別俱生法執無始時來

虛妄熏習內因力故□與身俱

不待邪敎及邪分別任運而轉故名俱生此有二種

一者常相續在第七識緣第八識起自心相

執爲實法二者間斷在第六識緣識所變蘊處界相

或總或別起自心相執爲實法

此二法執細故難斷後十地中數數修習緣法空觀方能除滅分別法執亦由現在外緣力故

非與身俱要待邪敎及邪分別然後方起故名分別

唯在第六意識中有此亦二種

一緣邪敎所說蘊處界相起自心相分別計度執爲實法

二緣邪師所說自性等相起自心相

分別計度執爲實法此二法執&C-;故易斷入初地時

觀一切法法空眞如卽能除滅

如是所說一切法執自心外法或有或無

自心內法一切皆有是故法執皆緣自心內法一切皆有

是故法執皆緣自心所現似法執爲實有

然似法相從緣生故是如幻有

所執實法妄計度故決定非有故世尊說慈氏當知

諸識所緣唯識所現依他起性如幻事等

如是外道餘乘所執離識我法皆非實有

故心心所決定不用外色等法爲所緣緣

緣用必依實有體故釋云若執唯識眞實有者如執外境

亦是法執者

由是理故但應遣彼心外之境同&C-;角無能緣彼心如幻事有故少分不同

非謂卽心亦名實有又夫心外執我執法者

有其兩種一者如外道等執離心等別有一物

是常是一名之爲我此乃是妄計所執

其體都無二者&C-D;所緣緣本質之法

能緣之心親緣之不著亦名心外此是依他其體是有問

六七二識執生我見能起計處

於心內外云何有無答論云

如是所說一切我執自心外蘊或有或無者釋云

能緣緣不著處皆名心外第七計我心外唯有

第六計我心外之蘊或是於無論云自心內蘊一切皆有者

親所緣也不問卽離計爲我者影像必有

故無有少法能取少法唯有自心還取自心

故皆緣蘊此皆辯我所依也論云

是故我執皆緣無常五取蘊相妄執爲我者結成前義

影像相分必是蘊故緣此爲我

義顯大乘親緣於無心不生也成所緣緣必有法故論云

然諸蘊相從緣生故是如幻有

妄所執我橫計度故決定非有

又諸外道等多於心王計爲主宰作者受者由不能知本無自性

隨緣流轉故大寶積經佛言迦葉

譬如咽塞病卽能斷命如是迦葉一切見中唯有我見

卽時能斷於智慧命故知法我見者

違現量境障法空智人我見者爲生死根斷智慧命

不入宗鏡二患難消問我法各以何爲義答

我者是主宰二義我有自在力

宰割斷力義同我故主是我體宰是我所或是我用法者

則是軌持軌謂軌範可生物解

持謂任持不捨自相問我是主宰義者

主宰二義各屬何識須知有我之病原方施無我之妙藥答

主是俱生我無分別故屬第七識我

宰是分別我有割斷故屬第六識我問

凡有施爲無非我爲主宰云何言一切唯是識乎答

西天外道多執身有神我故能使身動作

若無神我誰使身耶龍樹菩薩破云心是識相

自能使身不待神也如火性能燒物

非假於人密嚴經云

阿賴耶識□與一切染淨之法而作所依是諸聖人現法樂住三昧之境

人天等趣諸佛國土悉以爲因

常以諸乘面作種性若能了悟卽成佛道

一切衆生有具功德威力自在乃至有生險難之處

阿賴耶識□住其中作所依止

此是衆生無始時界諸業習氣能自增長亦能增長餘之七識

由是凡夫執爲所作能作內我諸仁者

意在身中如風速轉業風吹種遍在諸根

七識同時如浪而起外道所計勝性微塵自在等

悉是淸淨阿賴耶識諸仁者

阿賴耶識由先業力及愛爲因成就世間若干品類

妄計之人執爲作者楞伽經云觀諸衆生如死屍無知

以妄想故見有往來

若離妄想如彼死屍無鬼入中是知人亦如是但有四大無人入中

大智度論問云有出入氣則是我相

視□壽命心苦樂愛憎精勤等是我相

若無我誰有是出入息視□壽命心苦樂愛憎精勤等

當知有我在內動發故壽命心亦是我法

若無我如牛無御有我故能制心入法不爲放逸

若無我者誰制御心受苦樂者是我若無我者

爲如樹木則不應別苦樂愛憎精勤亦如是

我雖微細不可以五情知

因是相故可知爲有答曰是諸相皆是識相

有識則有出入息視□壽命等若識離身則無

汝若云我常遍故死人亦應有視□出入息壽命等

復次出入息等是色法隨心風力故動發此是識相

非我相壽命是心相應行亦是識相問曰

若入無心定中或眠無夢時

息亦出入有壽命何以故言皆是識相答曰無心定等

識雖暫無不久必還生識不捨身故有識時多

無識時少是故名識相

如人出行不得言其家無主苦樂憎愛精勤等是心相應

共緣隨心行心有故便有心無故便無

以是故是識相非我相又云復次四大及造色圍虛空

故名爲身是中內外入因緣和合生識種

身得是種和合作種種事言語坐起去來

空六種和合中强名爲男强名爲女若六種是男

應有六男不可以一作六六作一

旣於地種中無男女相乃至識種亦無男女相

若各各中無和合中亦無如六狗各各不能生師子

和合亦不能生無性故問

經說所有我見一切皆緣五取蘊起實我若無

云何得有憶識誦習恩怨等事若實無我憶識等事不成

誰爲主宰答五蘊之法約衆生界說

情有邊事以智推檢五蘊俱空經云是身如聚沫

不可撮摩卽色蘊空是身如泡不得久立

卽受蘊空是身如焰從渴愛生卽想蘊空

是身如芭蕉中無有堅卽行蘊空

是身如幻從顚倒起卽識蘊空五蘊旣空誰爲主宰

所有分別是妄識攀緣言語去來唯風力所轉

離情執外中間唯有空性故知我但有名

名亦無性名體俱空我法何有唯識論云

又諸所執實有我體爲有作用爲無作用

若有作用如手足等應是無常若無作用如&C-;角等

應非實我故所執我二俱不成又憶識等事

皆從本識熏習之力而得成就

乃至所執實我旣常無變後應如前是事非有

前應如後是事非無以後與前體無別故

若謂我用前後變易非我體者理亦不然用不離體

應常有故體不離用應非常故

然諸有情各有本識一類相續任持種子與一切法更互爲因

熏習力故得有如是憶識等事

故寶積經偈云法同草木無覺知若離於心不可得

衆生自性無所有一切諸法亦如是

若現在陰入界是念念不住何以故世法無有一念住者

若有一念是一念中住亦有生住滅

是生住滅亦復不住如生住滅中有內外陰界入

是內外陰界入亦有生住滅若如是不住者

卽是非我非我所又佛言

從本已來無我無人無有丈夫但是內心見有我人

內心起時彼已害我卽名爲害乃至是中無有一法

和合聚集決定成就得名爲佛名法名僧

名父名母名阿羅漢定可取者

又頌云俯仰屈中立去來瞻視言語中無實風依識故有所作

是識滅相念念無彼此男女有我心

無智慧故妄見有骨鎖相連皮肉覆

機關動作如木人內雖無實外似人譬如熱金投水中

亦如野火焚竹林因緣和合有聲出華嚴經頌云

菩薩一切業果報悉爲無盡智所印

如是無盡自性盡是故無盡方便滅

菩薩觀心不在外亦復不得在於內知其心性無所有

我法皆離永寂滅彼諸佛子如是知

一切法性常空寂無有一法能造作同於諸佛悟無我

大集經云若復有言眼色因緣故有我者

是義不然何以故眼中無我色亦如是

而和合中亦復無我和合因緣生於眼識

如是識中亦復無我風中空中悉亦無我

如是推尋竟不可得此識但是十二因緣猶環流轉

離十二因緣識不可見但因識生名色

乃至則有衰老及以病死如是等法因眼識生

而是眼識非東方來南西北方四維上下亦復如是

所因之念生根識者是念亦滅眼識不住

第二念中亦不語念汝住我滅

而是滅法亦非復去至十方面亦復不專一處住止

是故諸法因緣故生若離因緣則不得生因因緣生

因因緣滅如是因緣名相續法

是故當知實無有我而是因緣亦無作者無有受者

無有起者無他起者是故無我

若無我者我旣是空我所亦空何以故然體性爾故

是故眼性無我我所無有積聚非合非散卽生滅故

一切諸法亦復如是是風因緣亦入根中

左旋右轉淸淨照了彼風如幻亦不可捉

又雖似有能作所作二事相成但從緣生俱無自性

不知唯識之人盡執爲實我如大涅槃經云

佛言比丘譬如二手相拍聲出其中

我亦如是

宗鏡錄卷第六十五

戊申歲分司大藏都監開板

宗鏡錄卷第六十六

慧日永明寺主智覺禪師延壽集

夫旣無我亦無於人乃至衆生壽者十六知見等如大涅槃經云佛言如說名色繫縛衆生

名色若滅則無衆生離名色已無別衆生

離衆生已無別名色亦名名色繫縛衆生

亦名衆生繫縛名色師子吼言世尊如眼不自見

指不自觸刀不自割愛不自受

云何如來說言名色繫縛名色何以故言名色者

卽是衆生言衆生者卽是名色

若言名色繫縛衆生卽是名色繫縛名色佛言善男子

如二手合時更無異法而來合也

名之與色亦復如是以是義故我言名色繫縛衆生

若離名色則得解脫釋曰如二手合時更無異法者

二手雖有相合以但是一身之用故無異法

雖非異法若以一手合義不成如名色衆生

雖然不異要因名色繫縛衆生

要離名色方得解脫一切諸法離合縛脫亦復如是

維摩經云法無有人前後際斷故肇法師曰

天生萬物以人爲貴始終不改謂之人

外道以人名神謂始終不變若法前後際斷則新新不同

新新不同則無不變之者

無不變之者則無人矣旣前際無人後際無壽者

中際無我無衆生世間凡所有法皆是意言分別

立其名相都無實義衆生不了妄有所得

沒在其中不能出離

是以諸佛方便說人法二空唯識正義於虛□名相中而能拔出

如大智度論云須菩提白佛言世尊若一切法空無根本

如夢如幻等衆生在何處住而菩薩拔出

須菩提意謂如人沒深泥而得拔出

佛答衆生但住名相虛□憶想分別中

佛意一切法中無決定實者但凡夫虛□故著

如人暗中見似人物謂是實人而生畏怖

又如惡狗臨井自吠其影水中無狗

但有其相而生惡心投井而死衆生亦如是四大和合故名爲身

因緣生識和合故動作言語

凡夫人於中起人相生愛生□起罪業墮三惡道

菩薩行般若波羅蜜時憐愍衆生

種種因緣敎化令知空法而拔出之作是言是法皆畢竟空無所有

衆生顚倒虛妄故見似有

如化如幻如乾□婆城無有實事但□惑人眼

乃至佛告須菩提若諸法當實有如毫釐許菩薩坐道場時

不能覺一切法空無相無所有

得成阿□多羅三□三菩提亦不能以此法利益衆生等

又云如人遠行獨宿空亭

夜中有鬼擔一死屍來著其前復有一鬼從後而來

瞋罵前鬼云是我屍何以擔來前鬼復言本是我物

我自擔來二鬼各以一手爭之前鬼語曰

可問此人後鬼卽問是誰死人誰擔將來

是人思惟此之二鬼皆有大力

實語虛語皆不免死我今不應妄語答鬼便答後鬼前鬼擔來

後鬼大瞋拔其手足出著地上前鬼愧之

取屍補之補之便著臂手足等擧身皆易

於是二鬼共食所易活人之身

各各拭口分首而去其人思惟父母生身眼見食盡

我今此身盡是他肉爲有身耶爲無身耶如是思惟

心懷迷亂不知所措猶如狂人天旣明矣

尋路而去至前國土見有佛塔

凡見衆僧不論餘事但問己身爲有爲無諸比丘問汝何人耶

答曰我亦不知是人非人

卽爲衆僧廣說上事衆僧皆云此人自知己身無我

易可化度卽語之言汝身本來□自無我

但以四大和合聚集計爲本身如汝本身與今無異

時諸比丘度爲沙門斷煩惱盡得阿羅漢

是故有時於他人身亦計爲我已無我故

有時於我謂爲他人故文殊問經云有老人夜臥

手捉兩膝而便問云那得有此兩小兒耶

身若有我云何不識謂爲小兒

故知橫計皆無定實又云菩薩作是念諸法空無我無衆生

而從因緣故有四大六識是十法各各有力

能生能起能有所作

如地生持水能爛火能消風能□轉識能分別是十法各有所作

衆生顚倒故謂是人作我作

如皮骨和合故有語聲惑者謂人語如火燒乾竹林出大音聲

此中無有作者又如木人幻人化人

雖能動作無有作者此十法亦如是廣百論云

若隨自覺執有我者豈不但緣無常身等

虛妄分別執爲實我所以者何

現見世間但緣身等前後隨緣分位差別

虛妄計度我肥我瘦我勝我劣我明我暗我苦我樂

身等無常可有是事常住實我無此差別由此比知

一切我見皆無實我以爲境界唯緣虛妄身等爲境

隨自妄想覺慧生故如緣暗繩顚倒蛇執

寶行王正論偈云如人依淨鏡得見自而影

此影但可見一向不眞實我見亦如是

依陰得顯現如實檢非有猶如鏡面影顯揚論問曰

若唯有蘊無別我者誰見誰聞誰能了別

乃至偈答云如光能照用離光無異體

是故於內外空無我義成論曰

現見世間卽於光體有能照用說爲照者

離光體外無別照者如是眼等有見等用說爲見者乃至了別者

無別見者等是故內外諸法等無有我問

若實無我云何世間有染有淨答

染淨諸法從因緣生不由實我何以故頌曰如世間外物

離我有損益內雖無實我染淨義應成論曰

如世外物雖無有我

而有種種災橫順益事業成就如是內法雖無有我

而有種種染淨義成是故無過問旣人法俱空若實無我

誰受生死依正果報或復厭苦求趣涅槃

縛解去來昇沈等事答雖無作者而有作業

以衆緣力至於後世相續不斷

但以識爲種能有厭求記憶等事大涅槃經云

師子吼菩薩言世尊衆生五陰空無所有

誰有受敎修集道者佛言善男子

一切衆生皆有念心慧心發心勤精進心信心定心

如是等法雖念念滅猶故相似相續不斷故名修道

乃至如燈雖念念滅而有光明除破闇冥

念等諸法亦復如是如衆生食雖念念滅

亦能令飢者而得飽滿譬如上藥雖念念滅亦能愈病

日月光明雖念念滅亦能增長草木樹林

善男子汝言念念滅云何增長者

心不斷故名爲增長如淨名經偈云雖無我無造無受者

善惡之業亦不亡失善惡之業因苦樂之果報

非有人我能作能受但是識持因果不亡

如古師云衆生爲善惡而受其報者

皆由衆生心識三世相續念念相傳如今世現行五蘊

猶前世識種爲因起今世果

今世有作業熏種而爲來世現行因展轉相續爲因果故

又善惡之業皆由心識而起

謂前念造得善惡業然此一念識雖滅而後念心識生

旣心識相傳不斷卽能任持善惡之業而亦不亡

以由識持故識論云然有情類身心相續

煩惱業力轉□諸趣厭患苦故求趣涅槃

由此故知定無實我但有諸識無始時來

前滅後生因果相續由妄熏習似我相現

愚者於中妄執爲我故知厭苦求樂捨此生彼

則驗知無我若定有我有體則不能去來隨緣起滅

以定有故不可移易只爲識心如幻無定故

乃有從凡入聖之理厭妄求眞之門

則不壞因緣能含正理大莊嚴論問有縛則有解

無我則無有縛若無有縛誰得解脫答

雖無有我猶有縛解何以故煩惱覆故則爲所縛

若斷煩惱則得解脫是故雖復無我猶有縛解

問若無我者誰至後世答

從於過去煩惱諸業得現在身及以諸根從今現世復造諸業

以是因緣得未來身及以諸根

譬如穀子衆緣和合故得生芽然此種子實不至芽

種子滅故芽便增長子滅故不常芽生故不斷

佛說受身亦復如是雖復無我業報不失問

若無我者先所作事云何故憶而不忘失答

以有念覺與心相應

便能憶念三世之事而不忘失又復問若無我者過去已滅

現在心生生滅旣異云何而得憶念不忘答

一切受生識爲種子入母胎由愛水潤漬身樹得生

如胡桃子隨類而生此陰造業能感後陰

然此前陰不生後陰以業緣故便受後陰

至滅雖異相續不斷

如□兒病與乳母藥兒患得愈母雖非兒藥之力勢能及於兒陰亦如是

以有業力便受後陰憶念不忘

又大智度論云問曰心所趣向心爲去爲不去

若去此則無心猶如死人若不去云何能緣如佛言

依意緣法意識生意若不去則無和合答

心不去不住而能知如般若中說

一切法無來無去相云何言心有來去

若有來去卽墮常見諸法無有定相知心不住

爲無常相結使未斷或生吾我如是思惟

若心無常誰知是心心爲屬誰誰爲心主而受苦樂

一切諸物誰之所有卽分別知無有別主

但於五陰計有人相而生我心以我心故生我所

我所心生故有利益我者生貪欲

違逆我者而生瞋□愛等諸煩惱假名爲縛

若修道解是縛而得解脫卽名涅槃更無有法名爲涅槃

如人被械得脫而作戱論是械是脚何者是解脫

是人可怪於脚械外更求解脫衆生亦如是

離五陰滅更求解脫故知有識則繫縛

無識則解脫若離五陰空別求解脫者

如離此方空別求他方空故思益經云

愚於陰界入而欲求菩提蔭界入卽是離是無菩提

華嚴會意問云若準六根無我誰造誰受耶答

佛說作善生天爲惡受苦者此但因緣法爾

非是我能爲受也若言是我非因緣者

作惡何不生天乃墮地獄耶

我豈愛彼地獄故受苦耶我旣作惡而不受樂者

故知善惡感報唯因緣非是我也如論云因緣故生天

因緣故墮地獄是此意也問旣言無我誰感因緣

若言無我但是因緣自爲者

草木亦稟因緣何不生天與受苦耶答

內外雖但稟因緣因緣有二一善惡增上業因緣

但感生天及地獄異熟等二善惡等流業因緣

生天者感寶地金華墮地獄者感刀林銅柱等

此是因緣業作非我能爲豈謂受報不同而計有我也

故經云無我無造無受者善惡之業亦不亡問

若言造業受報但是因緣非由我者

何故有證無我者雖有已造惡業因緣

而不感受報耶旣得無我卽不受報者

故知我造惡業受報非是業因緣也答

由得無我已卽斷惡業因緣無彼因緣故不受報

非謂有我無我受不受也故經云因緣故法滅等此之謂也

卽以如實推究我不可得是故無我唯六根也

外我所執外分有六塵也非實我所有問

若言唯是色聚等無實財寶非我所者

卽我等遍有何得世人有富饒財寶有貧無一錢等

答財寶是色從業因生

以業增勝故卽財寶□盈由業不淸淨故貧無一物也

此則有無因業非是我所能爲也

若言財寶實有非由業因緣有者卽一切衆生執有我所

何故有貧富不同故知由業因緣非我實有也

說長者多盈財寶餓鬼無一毛覆身業是也

破中間見聞等病故於中間分爲六識也

見聞等病空無所有也若言見聞等是我非是識者

如聾盲人有我何不得見聞等耶

旣聾盲等人雖有於我而不得見聞者故知見是識

非是我也是知於此根塵識三處推擇

唯有法而無我人問或言有我由迷似生非實有者

何不迷他爲自今旣以自爲自不得爲他

以他爲他不得爲自者故知自他實有

非由計生也又但是迷心非實有者

何不於水迷見爲火於火迷見於水

故知水火實有不是迷生也答曰有二初者

然此分別計我藉三緣生謂邪師邪敎邪思惟等

由此三緣久久熏力慣習遂計彼爲他執自爲我

此但由計有實有故若言實有非熏習而計有者

初出胎時何不執自及以他身旣初出胎時

未熏習故不計自他故知計有自他由妄熏故也

如說分別我執藉三緣生故又云

惡見熏習等二者凡所見執實必迷似生

離似則無所執性故知如計水火由執似生也

何者以水火似有但是虛相□心以不了相

虛執爲實有何以故所得冷熱但是觸塵

所見靑黃赤白是色法故流相騰焰是法塵故執實水火

但唯法塵妄見有也

如說從自心生與心作相等是也問旣親驗水火但唯塵等

云何有水火相別答六塵不別但是虛似有殊

卽此似相由迷執所起故

是故似之與執但有迷生如說餓鬼□河見水爲火喩等

此但從自心生外非實有也又云凡有見自見他

皆是迷心自現如迷東爲西

然迷人西不離悟人東但爲迷人迷故不見悟人東也

非謂迷見西處無彼東也若言迷見西處無實東者

卽見西是悟不是迷也

以無悟人東無所迷故旣知實東謂爲西者何以人不離東也

信知衆生不離佛界佛界不離衆生界

但爲迷故癡盲對目不知見深自悲哉

如大涅槃經云外道先尼言瞿曇若無我者誰見誰聞

佛言善男子內有六入外有六塵

內外和合生六種識是六種識因緣得名善男子

譬如一火因木得故名爲木火

因草得故名爲草火乃至衆生意識亦復如是

因眼因色因明因欲名爲眼識善男子

如是眼識不在眼中乃至欲中四事和合故生是識

乃至意識亦復如是若是因緣和合故生

智者不應說見卽是我乃至觸卽是我善男子

是故我說眼識乃至意識一切諸法卽是幻也

云何如幻本無今有已有還無乃至內外六入

是名衆生我人士夫

離內外入無別衆生我人士夫又言瞿曇如汝所言

內外和合誰出聲言我作我受佛言先尼從愛無明因緣生業

從業生有從有出生無量心數心生覺觀

覺觀動風風隨心觸喉舌齒脣

衆生倒想聲出言說我作我受我見我聞善男子

如幢頭鈴風因緣故便出音聲風大聲大風小聲小

無有作者又百論云

我若是有應如色等從緣而生生定歸滅則非常住

若非緣生應如&C-;角無勝體用何名爲我

又念念滅所以非常相似相續所以非斷如是佛子

遠離二邊悟入緣生處中妙理問

旣無我人云何有生有死答但生是空生死是空死

畢竟無有我人可得如經云

一切世間法唯因果無人但是依空法還生於空法

是知衆生果中但有名數名數本空萬法何有如法性論云

數盡則群有皆虛名廢則萬像自畢

因玆以觀斯乃會通之津徑反神之玄路

是以境因名立名虛則境空有從數生數虛則有寂

名數起處皆是自心心若不生萬法何有

所以華嚴經頌云世間一切法但以心爲主

隨解取衆相顚倒不如實若能如實觀之

則見自心之性可謂會通之津徑反神之玄路矣

又淨名疏智者廣釋六大性無我如經云

是身無我爲如地此正約地種明無我也

今例作兩釋一作破外人解二約內觀明義

一破外人者外人計云若言身無神我

那得能擔輕負重內人破言地亦能荷負山嶽

可有神我耶次約內觀解者若毘曇明衆生是假名

地大是實法成論明地大亦是假名

四微是實法今明雖復假實之殊

同是苦諦下無我行觀門所攝如地是四微所成若一微是主

三亦是主若一非主三亦非主當知無主

若內地四微所成無主者

外地四微所成亦無有主也若內外地無主者

此三事所成何得有主若無主卽是無我

故云此身無主爲如地也又請觀音經云地大地無堅性

地若是有者爲自性有

他性有共性有無因性有四種中隨計一性卽是有見

若謂是事實餘妄語實卽是剛義是性是主義也

若檢四性不得此爲見地是無是事實餘妄語

實卽是剛是性是主

若見地亦有亦無是事實餘妄語實卽是剛是性是主

若見地是非有非無是事實餘妄語實卽是性是主

若於此四句有所計執者卽是性實是剛是主

金剛般若經云是諸衆生若心取相

則著我人衆生壽者若取法相亦著我人衆生壽者

若取非法相亦著我人衆生壽者也

若不取四句則是觀地無剛性若無剛實則無主無我

故說是身無主猶如地也經云是身無我爲如火

亦作兩釋一作破外人解者外人計有神我

云何知耶見身能東西馳走及出音聲

故知有神我也內人破曰約火一法破其兩計

所以者何火燒野草亦能東西自在亦是我也

又燒著竹木出諸音聲亦是有神我也

次約內觀釋者火爲二微所成無有定性

無性卽是無火也今身爲名色所成身無定性

若身無定性卽無我也復次此身中諸煖卽是火

若外火無我內火亦無我也又請觀音經云

火大火性從因緣生

若從緣生卽無自性無實卽無我破性及四句類地可知經云

是身無壽爲如風亦作破內外觀釋破外人者

外人計有壽者云何知耶

若無壽者何得有出入息相續不斷內人破曰出入息者但風相

外風無壽者內風豈是壽者也次內觀解者

風相觸擊故輕虛自在遊中無□有何壽命

大集云出入息者名爲壽命若觀此出入息

入無積聚出無分散來無經遊去無履涉

如空中風求不可得

風旣非壽息亦何得是壽也又請觀音經云風性無□

今以四句觀風若言有性有生四句可得者卽是□相

不得入道若四句觀風風不可得卽是無□

無□故卽是入如實之際觀身三事息非壽命

如風故說是身無壽爲如風也經云

是身無人爲如水此約水種破人

亦作破外人內觀解初明破外人者外人計有神卽是人

云何知耶若身中無神

何能慈恩潤下曲隨物情也內人破曰我見水能下潤隨器方圓

水無神無人者而汝能恩潤順物亦無神無人也

今明內觀解者水爲三微所成無有定性

無性卽無水三事成身無有定性無性卽無身

無身卽無人故說是身無人爲如水也

又解如小兒水中見影謂言水&C-E;有人

入水求人終不可得凡夫三事中生身見謂身是人

深觀三事不見身相卽無人也

又如請觀音經云水性不住以其住者池沼方圓□之卽住

非水有住性也今檢人亦如是隨諸法

得人名無定性若四句檢水有性有著卽是住義

若檢水四句無性無著卽是無住

無住故入如實際經云是身不實四大爲家

此是總約四大破我說無我行也若作破外人解

外人計云若身中無實有神我者

今現見六情依身而住故知實有神我也內人破曰

現見六情依四大住無別我神之所依也

若約內觀解者身名是一一身不應在四我住

若一大我住三大應無假名身若各有者卽有四身

若卽若離四句約四大中檢身不得

故知身無有實若不得身實卽身見破

身見破卽我見十六知見皆破也經云是身爲空

離我我所者此是第二約空種破說無我行也

若作破外人解外人計有我所

若無神我何得所有國土人物是實所若見實當知我亦是實

內人破曰若爾所是空我亦應空

如身中空種空種及一切外空是所所空故我亦空也

若約內觀解者卽是正約空種破身見也

四大造色圍虛空故假名爲身離空卽無身

若外內空不名身今約空種檢身不可得

卽身見破身見破卽離我我所也經云

是身無知如草木瓦礫者此是第三檢識種破我

是知說無我行也若作破外人解外人計云

若身中無神那得知四時氣序等事也

內人破曰如草木瓦礫亦猶陰陽氣候逐時轉變

似有所知而非神知者令身雖有知

如草木瓦礫無神知也

又外人計身內有神神使知知之內人破曰若神使知知復誰使神知

遂無使神何須使若無神使卽無知者

無知者卽如草木瓦礫也若約內觀的觀識種

所以者何三事成身命煖無知知只是識

若謂識能知者過去識已滅滅故不能知

現在識刹那不住無暫停時亦不得知未來識未有

未有之識豈得有知三世求識知不可得

離三世無別有知故說此身無知如草木瓦礫也

經云是身無作風力所轉次約風動助成

破識有作說無我行也若作破外人解

外人計身內有神我故能執作施爲作一切事

內人破曰此非神作身有所作皆風力轉也

若約內觀心解妄念心動身內

依風得有種種所作故大集經云有風能上有風能下

心若念上風隨心牽起心若念下風隨心牽下

運轉所作皆是風隨心轉作一切事

若風道不通手脚不遂心雖有念卽擧動無從

譬如人牽關&C-;卽影技種種所作□繩若斷手無所牽

當知皆是依風之所作也今觀此依風

不自生亦不他生若無生卽是空尙不能自有

令三事成身不可得誰是作也釋曰

夫外計內執我者

皆於地水火風空識六大種中及身內識煖息三事等起執今觀六大三事內

唯是識之一大世多堅執以爲實我

今只用於內外三世中推自然無我無識內外推者

只如執識實在身內者且何者是識

若言身分皮肉筋骨等是識者此是地大

若言精血便利等是識者此是水大

若言身中煖觸是識者此是火大

若言折旋俯仰言談祗而對是識者此是風大除四大外唯是空大何者是識

各各旣無和合豈有

如一砂壓無油合衆砂而豈有似一狗非師子聚群狗亦無

此四大種現推無體卽是內空

死後各復外四大一一歸空卽是外空內外俱空識性無寄

又內推旣無識應在外者

外屬他身自無主宰及同虛空有何分別內外旣空中間奚有

以因內外立中間故但破內外中間自虛

若識內外空者應在心世何者因三世以辯識

因識以立三世若無有識誰分三世

若無三世何以明識以此三識若不思過去

卽想未來過未不緣卽住現在離三際外更無有識

故祖師云一念不生前後際斷

今則念念成三世念念識不住念念唯是風念念無主宰

故金剛經云過去心不可得未來心不可得

現在心不可得

以因現在立過去因過去立未來現在旣不住過未亦無生

互檢互無徹底空寂但有微毫起處皆從識生

今推旣無分別自滅分別旣滅境界無依

如依水生波依鏡現像無水則波不起無鏡則像不生

故知非關法有法無但是識生識滅

如金剛三昧經偈云法從分別生還從分別滅

滅是諸分別是法非生滅如是洞達根境豁然

自覺旣明又能利他普照故經偈云究竟離虛妄

無染如虛空淸淨妙法身湛然應一切

是以世間&C-;浮不於自身子細明察

妙觀不習智眼全盲執妄迷眞以空作有

若能善觀卽齊諸聖如圓覺經云爾時世尊告普眼菩薩

善男子汝等乃能爲諸菩薩及末世衆生

問於如來修行漸次思惟住持乃至假說種種方便汝今諦聽當爲汝說

時普眼菩薩奉敎歡喜及諸大衆默然而聽善男子

彼新學菩薩及末世衆生欲求如來淨圓覺心

應當正念遠離諸幻先依如來奢摩他行

堅持禁戒安處徒衆宴坐淨室常作是念

我今此身四大和合所謂髮毛爪齒皮肉筋骨體腦垢色

皆歸於地

唾涕膿血津液涎沫淡淚精氣大小便利皆歸於水煖氣歸火動轉歸風

四大各離今者妄身當在何處卽知此身畢竟無體

和合爲相實同幻化四緣假合妄有六根

六根四大中外合成妄有緣氣於中積聚

似有緣相假名爲心善男子

此虛妄心若無六塵則不能有四大分解無塵可得

於中緣塵各歸散滅畢竟無有緣心可見善男子

彼之衆生幻身滅故幻心亦滅幻心滅故幻塵亦滅

幻塵滅故幻滅亦滅幻滅滅故非幻不滅

譬如磨鏡垢盡明現善男子

當知身心皆爲幻垢垢相永滅十方淸淨善男子

譬如淸淨摩尼寶珠映於五色隨方各現諸愚癡者

見彼摩尼實有五色善男子圓覺淨性

現於身心隨類各應彼愚癡者

說淨圓覺實有如是身心自相亦復如是由此不能遠於幻化

是故我說身心幻垢對離幻垢說名菩薩

垢盡對除卽無對垢及說名者善男子

此菩薩及末世衆生證得諸幻滅影像故

爾時便得無方淸淨

無邊虛空覺所顯發覺圓明故顯心淸淨心淸淨故見塵淸淨見淸淨故眼根淸淨

根淸淨故眼識淸淨識淸淨故聞塵淸淨

聞淸淨故耳根淸淨根淸淨故耳識淸淨

識淸淨故覺塵淸淨

如是乃至鼻舌身意亦復如是善男子根淸淨故色塵淸淨

色淸淨故聲塵淸淨香味觸法亦復如是善男子

六塵淸淨故地大淸淨地淸淨故水大淸淨

火大風大亦復如是善男子

四大淸淨故十二處十八界二十五有淸淨

彼淸淨故十力四無所畏四無□智佛十八不共法三十七助道品淸淨如是乃至八萬四千陀羅尼門一切淸淨

善男子一切實相性淸淨故一身淸淨

一身淸淨故多身淸淨

多身淸淨故如是乃至十方衆生圓覺淸淨善男子

一世界淸淨故多世界淸淨

多世界淸淨故如是乃至盡於虛空圓&C-E;三世一切平等淸淨不動善男子

虛空如是平等不動當知覺性平等不動

四大不動故當知覺性平等不動

如是乃至八萬四千陀羅尼門平等不動

當知覺性平等不動善男子覺性遍滿淸淨不動圓無際故

當知六根遍滿法界

根遍滿故當知六塵遍滿法界塵遍滿故當知四大遍滿法界

如是乃至陀羅尼門遍滿法界善男子

由彼妙覺性遍滿故根性塵性無壞無雜

根塵無壞故如是乃至陀羅尼門無壞無雜

如百千燈光照一室其光遍滿無壞無雜善男子

覺成就故當知菩薩不與法縛不求法脫不厭生死

不愛涅槃不敬持戒不憎毁禁不重久習

不輕初學何以故一切覺故

譬如眼光曉了前境其光圓滿得無憎愛

何以故光體無二無憎愛故善男子此菩薩及末世衆生

修習此心得成就者於此無修亦無成就

圓覺普照寂滅無二

於中百千萬億不可說阿僧祇□河沙諸佛世界

猶如空華亂起亂滅不卽不離無縛無脫始知衆生本來成佛

生死涅槃猶如□夢善男子

如□夢故當知生死及與涅槃無起無滅無來無去其所證者

無得無失無取無捨其能證者無作無止

無任無滅於此證中無能無所畢竟無證亦無證者

一切法性平等不壞善男子彼諸菩薩

如是修行如是漸次如是思惟如是住持

如是方便如是開悟求如是法亦不迷悶

所以凡夫迷夢□怖生老病死

以二乘偏見厭離成住壞空若頓悟之時不厭不怖全將生死法

度脫於群生以生死性空故

如釋迦如來不離不著生則王宮降誕演獨尊之文

老則壽八十年示遷壞之法病則背痛偃臥

警泡幻之身死則示滅雙林顯無常之苦

令小根者悟其遷變□大器者頓了圓常

故知生老病死之中盡能發覺行住坐臥之內俱可證眞

豈同怖厭凡小之見乎

宗鏡錄卷第六十六

戊申歲分司大藏都監開板

宗鏡錄卷第六十七

慧日永明寺主智覺禪師延壽集

夫雖說我相起盡根由

皆是外道凡夫&C-;重情執如何是內敎修行之人微細法我之見

答法執難亡更是微細

以法執爲本人執爲末所以法愛不盡皆爲頂墮之人圓證涅槃

猶是我見之者如圓覺經中

淨諸業障菩薩白佛言大悲世尊

爲我等輩廣說如是不思議事一切如來因地行相

令諸大衆得未曾有睹見調御歷□沙劫勤苦境界一切功用

猶如一念我等菩薩深自慶慰世尊

若此覺心本□淸淨因何染汚使諸衆生迷悶不入

乃至佛言善男子一切衆生從無始來

妄想執有我人衆生及與壽命

認四顚倒爲實我體由此便生憎愛二境於虛妄體重執虛妄

二妄相依生妄業道有妄業故妄見流轉

厭流轉者妄見涅槃由此不能入淸淨覺

非覺違拒諸能入者有諸能入非覺入故

是故動念及與息念皆歸迷悶何以故由有無始

本起無明爲己主宰

一切衆生生無慧目身心等性皆是無明譬如有人不自斷命

是故當知有愛我者我與隨順非隨順者

便生憎怨爲憎愛心養無明故相續求道皆不成就

善男子云何我相謂諸衆生心所證者

善男子譬如有人百骸調適忽忘我身

四支絃緩攝養乖方微加針艾則知有我

是故證取方現我體善男子其心乃至證於如來

畢竟了知淸淨涅槃皆是我相善男子云何人相

謂諸衆生心悟證者善男子

悟有我者不復認我所悟非我悟亦如是悟已超過一切證者

悉爲人相善男子其心乃至圓悟涅槃

俱是我者心存少悟備□證理皆名人相

善男子云何衆生相

謂諸衆生心自證悟所不及者善男子譬如有人作如是言我是衆生

則知彼人說衆生者非我非彼云何非我

我是衆生則非是我云何非彼

我是衆生非彼我故善男子但諸衆生了證了悟

皆爲我人而我人相所不及者存有所了名衆生相

善男子云何壽者相

謂諸衆生心照淸淨覺所了者一切業智所不自見猶如命根

善男子若心照見一切覺者皆爲塵垢

覺所覺者不離塵故如湯消□無有別□知□消者

存我覺我亦復如是善男子

末世衆生不了四相雖經多劫勤苦修道但名有爲

終不能成一切聖果此我法二執經論偏治

助業潤生順情發愛於六七識上妄起端由

向根塵法中强爲主宰固異生之疆界

爲煩惱之導師立生死之根原作衆苦之基址

壞正法之寶藏違成佛之妙宗塞涅槃之要津

盲般若之智眼障菩提之大道斷解脫之正因

背覺合塵無先於此如上廣引破斥分明

願斷疑根頓消□執則正修有路功不唐捐

一念證眞全成覺道問不了唯識之徒妄執我法

聖敎之內云何復言有我法等答

對機假設非同情執假有二種一者無體隨情假

多分世間外道所執雖無如彼所執我法

隨執心緣亦名我法故說爲假二者有體施設假

聖敎所說雖有法體而非我法

本體無名强名我法不稱法體隨緣施設故說爲假

又凡聖通論我有六種一執我

謂分別俱生在於凡位二慢我謂但俱生在有學位三習氣我

謂二我餘習在無學位四隨世流布我

謂諸佛等隨世假稱五自在我

謂八自在等如來後得智爲性六眞我謂眞如常樂我淨等

以眞如爲性圓中稱我通後三種問

云何是無二我義答人我見如六陰七情

畢竟無體法我見猶乾城焰水徹底唯空

如經論明二無我者一人無我者梵云補特伽羅

唐言數取趣謂諸有情起惑造業卽爲能取

當來五趣名之爲趣

雖復數數起惑造業五趣輪□都無主宰實自在用故名無我

二法無我者謂諸法體雖復任持軌生物解

亦無勝性實自在用故言無我問

執有我見雖順所緣是顚倒體

無我之心成何勝善答了二無我理證會眞如則成佛之正宗

超凡之妙軌若論法利功德難量古德云

無我之心雖不稱境違於緣故名非顚倒

如緣眞如作有如解卽是法執若作無解雖不稱如

仍因成聖釋曰若作如解卽是法執者

若起能解之心卽立所證之理

所境旣立迷現量心知解□生便成比量皆爲法執

失唯識宗所以華嚴經云智外無如爲智所入

如外無智能證於如則心境如如一道淸淨

廣百門論云識能發生諸煩惱

業能牽後有如是識心緣色等起無所緣境識必不生

若能正觀境爲無我所緣無故能緣亦無

能所旣亡衆苦隨滅證寂無影淸淨涅槃

至此位時名自利滿諸有本願爲利益他

住此位中化用無盡亦令有識住此涅槃

是故欲求自他勝利眞方便者應正勤修空無我理問

涅槃經佛說有眞我佛性之理

諸菩薩等皆中懺悔我等無量劫來常被無我之所漂流

今廣說無我者莫不違涅槃之敎不答

今言無我者謂破凡夫外道迷唯識理

妄執心外實有我法如外道所執略有三等

一僧□等執我體常周遍量同虛空隨處造業

受苦樂等二尼乾子執我其體雖常而量不定

隨身大小有卷舒故三遍出執我體常

至細如一極微潛轉身中作事業故

餘九十種所計我等不異此三故此等妄執俱無道理

唯成五見之邪思豈同四德之眞我如涅槃經云

外道言如瞿曇說

無我我所何緣復說常樂我淨佛言善男子

我亦不說內外六入及六識意常樂我淨我乃宣說滅內外入所生六識

名之爲常以常故名之爲我

有常我故名之爲樂常我樂故名之爲淨

夫眞我者是佛性義常□不變非生因之所生具足圓成

唯了因之所了又如經云爾時世尊讚諸比丘

善哉善哉汝等善能修無我想

時諸比丘卽白佛言世尊我等不但修無我想

亦更修習其餘諸想所謂苦想無常無我想世尊

譬如人醉其心□眩見諸山河石壁草木宮殿屋舍日月星辰皆悉□轉世尊

若有不修苦無常想無我等想如是之人不名爲聖

多諸放逸流轉生死世尊

以是因緣我等善修如是諸想爾時佛告諸比丘言諦聽諦聽

汝向所引醉人喩者但知文字未達其義何等爲義

如彼醉人見上日月實非□轉生□轉想衆生亦爾爲諸煩惱無明所覆生顚倒心

我計無我常計無常淨計不淨樂計爲苦

以爲煩惱之所覆故雖生此想不達其義

如彼醉人於非轉處而生轉想我者卽是佛義

常者是法身義樂者是涅槃義淨者是法義汝等比丘

云何而言有我想者□慢貢高流轉生死

汝等若言我亦修集無常苦無我等想

是三種修無有實義我今當說勝三修法苦者計樂

樂者計苦是顚倒法無常計常常計無常

是顚倒法無我計我我計無我是顚倒法

不淨計淨淨計不淨是顚倒法

有如是等四顚倒法是人不知正修諸法汝諸比丘

於苦法中生於樂想於無常中生於常想

於無我中生於我想

於不淨中生於淨想世間亦有常樂我淨出世亦有常樂我淨世間法者

有字無義出世間者有字有義何以故

世間之法有四顚倒故不知義所以者何

有想倒心倒見倒以三倒故世間之人樂中見苦

常見無常我見無我淨見不淨是名顚倒

以顚倒故世間知字而不知義何等爲義

無我者名爲生死我者名爲如來無常者聲聞緣覺

常者如來法身苦者一切外道樂者卽是涅槃

不淨者卽有爲法淨者諸佛菩薩所有正法

是名不顚倒以不倒故知字知義

若欲遠離四顚倒者應知如是常樂我淨釋曰

夫迷四眞實起八顚倒者無非人法二我之見

爲生死之樞穴作煩惱之基坰成九結之樊籠

開十使之業道二乘雖斷人我

常被無我之所漂流外道謬認識神□爲妄我所之輪轉

所以上云無我者名爲生死者

以昧一眞我之門無大自在之力我者名爲如來者

達佛性之妙理承如實之道來

無常者聲聞緣覺者修生滅之妄因證灰斷之小果

常者如來法身者入不動之眞宗契圓常之妙體

苦者一切外道者運無益之苦行墮生滅之邪輪

樂者卽是涅槃者斷二死之妄原

入四德之□藏不淨者卽有爲法者積雜染之情塵

成夢幻之虛事淨者諸佛菩薩所有正法者

乃究竟之圓詮履無爲之至道

是以外道執有我見如蒸砂作飯認妄爲眞二乘證無我門

似捉石爲珠以常爲斷

俱不達無我之中而有眞我又常樂我淨者但是一法

以心性不變異故常常故樂樂故我我故淨

以不了心性常住故心外別求妄有所作作故無常

無常故無樂無樂故無我無我故無淨

何者以無常遷變純受其苦寧有樂乎旣不得樂

□俱繫縛不得自在豈成我乎

旣不見眞我佛性長隨染緣豈得淨耶

如上剖析皆屬一期敎門不可於此定執有無迷於方便

如廣百論云爲止邪見撥無涅槃故

說眞有常樂我淨此方便言不應定執旣不執有亦不撥無

如是乃名正智解脫問

外塵無體唯識理成正敎昭然妙旨非謬

今凡夫所執多徇妄情以見聞之心熏習之力多執現見之境

難斷纖疑前雖廣明猶慮未信

更希再示以破執情答法性無量得之者有邊眞如相空

執之者形□如還原觀云眞空滯於心首

□爲緣慮之場實際居在目前□爲名相之境

起信□云若是唯心則不合有境

以心無相不可見故旣有所見云何唯心意云

一切法從心起故所起無體卽是一心

何用說見與不見根本是心故又云境本非善

但以順己之情便名爲善境本非惡但以違己之情

便名爲惡故知姸醜隨情境無定體

旣無自體曷有境乎唯心之門從玆明矣

故知佛爲信者說不爲疑者施垢重障深自生疑謗

遮輕根利頓入玄微廣百論云

一切所見皆識所爲離識無有一法是實爲無始來數習諸見

隨所習見隨所遇緣隨自種子成熟

若差別變似種種法相而生

猶如夢中所見事等皆虛妄現都無一實一切皆是識心所爲難

若爾大乘應如夢啞撥一切法皆悉是虛

不能辯說一切世間出世間法自性差別

是大苦哉我等不能隨喜如是大乘所立虛假法義

以一切法皆可現見不可撥無現見法故答

奇哉可愍薄福愚人不能信解大乘法義

若有能見可見所見能見旣無誰見所見

以諸能見不能自審知自有體亦不審他

於審察時能見所見皆無所有

是故不應執現見法決定有體以□心時諸所緣境皆虛假故

所以者何起憶念時實無見等種種境界

但隨因緣自心變似見等種種境相而生

以所憶念非眞實故唯有虛假憶念名生

如曾更諸法體相□心追憶故名爲念當憶念時

曾所更境皆無有故能念亦無而名念者

隨順慣習顚倒諸見假名施設由此念故世間有情

妄起種種分別諍論競執諸法自性差別

沒惡見泥不能自出若無所見亦無所聞

是則一切都無所有云何今時編石爲筏唯識論

問云依信說有四種一現見二比知

三譬喩四阿含此諸信中現信最勝

若無外境云何世人言我現見此靑等物偈答

現見如夢中見所見不俱見時不分別云何言現見

諸凡夫人煩惱夢中有所見事皆如夢中

如現見色不知色義以後時意識分別然後了知

意識分別時無眼等識先滅故

以一切法念念不住故

以見色時無彼意識意識起時無彼眼識入大乘論問云諸法體相世間現見

云何無耶答凡愚妄見此非可信

生滅之法皆悉是空生滅輪轉無暫停時

相似相續故妄見有實猶如燈焰念念生滅

凡夫愚人謂爲一焰中觀論問

汝雖種種門破去去者住住者而眼見有去住答肉眼所見不可信

若實有去去者爲以一法成爲以二法成

二俱有過夫肉眼者是過去顚倒業因所成

如牛羊眼不辯方隅實不可信唯佛眼眞實

只可從實不可憑虛又問現見衆生作業受報

是事云何答如化人無有實事但可眼見

又化人口業說法身業布施等

是業雖無實而可眼見如是生死作者及業亦應如是

諸業皆空無性如幻如夢又問曰

世間人盡見諸法是有是無汝何以獨與世間相違

言無所見答曰若人未得道不見諸法實相

愛見因緣故種種戱論見法生時謂之爲常

取相言有見法滅時謂之爲斷取相言無

智者見諸法生卽滅無見見諸法滅卽滅有見

是故於一切法雖有所見皆如幻如夢

乃至無漏道見尙可滅何況餘見

是故若不見安隱法者則見有無大智度論問

若一切諸法空如幻何以故

諸法有可見可聞可嗅可嘗可觸可識者若無而妄見者

何不見聲聞色若皆一等空無所有何以有可見不可見者答曰

諸法相雖空亦有分別可見不可見

譬如幻化象馬及種種諸物雖知無實

然色可見聲可聞不相錯亂與六情對故諸法亦如是

雖空而可見可聞不相錯亂詳斯論意

是約世間凡情所見

以眼根對色塵及中間眼識三種和合得稱爲見此根塵識自性俱空

各各不能生見和合亦不能生見

但虛妄情識所對見聞不無故經云以凡夫見之爲世諦

以聖人見之爲眞諦所稱諦者

審實不虛故稱爲諦世諦不無執假爲諦

眞諦非有證實爲諦問一切內外諸法皆有流類

於諸類中約有幾種差別及隨類通別等義答

古釋有五一異熟類一通

卽一切草木皆是初靑後黃豈非異熟二別

唯善惡二業感異熟果二長養類一通卽是一切皆有長養

二別唯是飮食睡眠梵行等持所益故

三等流類一通卽一切自類相似皆是等流二別

唯同類因之所生四實事類一通

卽一切有體諸法二別唯是無爲簡有爲非是實事故

五刹那類一通卽一切有生滅法二別

唯是見道初一刹那也問有情所住遍三界中

云何維摩經云七識處爲種答

有情通凡至聖有六十二有情身約依處有四十二居止

若通門由業繫故樂與不樂□立居止

下在七識心住之例爲識心唯樂於七處住故

四十二居止者

八地獄傍生餓鬼四洲六欲天色界十八無色有四都成四十二居止

七識處者一種種身種種想種種身者

欲界人天有尊卑上下也種種想者有苦樂捨三受想

二種種身一想種種身者初禪梵王爲尊

梵衆爲卑故有種種身一想者有一戒取想也

梵王自謂我能生諸梵諸梵謂已從梵王生

非因計因是戒取三一身種種想一身者

二禪地上無尊卑上下也種種想者

有喜樂想也四一身一想一身者三禪無尊卑上下也

一想者唯一樂想也

空識已上無身唯有一想五空處唯一空想六識處唯一識想

七無所有處唯一慧想此上七識處

對治衆生計識爲我樂住七處以有漏五陰爲體

第四禪有無想定非想地中有滅盡定

三塗之中能受諸苦識不樂住故不說也

又第四禪及非想地雖復滅識不滅假名衆生居所以不立

三惡趣中爲苦所逼衆生不樂居

所以不立問破外境空立唯識有者境從何而空

識從何而有答境隨情起識逐緣生

情唯遍計之心緣是依他之性緣法是有

依勝義之門情執本空歸世俗之道識論云

外境隨情而施設故非有如識內識必依因緣生

故非無如境由此便遮增減二執

境依內識而假立故唯世俗有識是假境所依事故

亦勝義有釋云外境是遍計所執心外實境

由隨妄情施設爲假體實都無非與依他內識相似

內識體是依他故必依種子因緣所生

非體全無如遍計境彼實我法

猶如龜毛識依他有故非彼類此中色等相見二分內識所變

不離識故總名內識由此內識體性非無

心外我法體性非有

便遮外計離心之境實有增減執

及遮邪見惡取空者撥識亦無妄空減執卽離空有說唯識敎

有心外法輪□生死覺知一心生死永棄

可謂無上處中道理問境唯世俗之有識通勝義之門者

云何爲世俗諦云何說勝義諦答

夫一切諦智皆從無諦而起無諦者卽絶待眞心

非是對有稱無故云絶待

猶如虛空非對小空而稱大空從此無諦立一實諦此一實之名

是對三權而名一實待虛名實此是對待得名

又從此一實對機約敎或分開二諦等

此二諦者約情智而開如涅槃經云

如出世人之所知者名第一義諦世間人知者爲世諦

仁王經云於解常自一於諦常自二

所以仁王雖分二諦智照常一涅槃本唯一諦

解惑分二斯則二而不二不二而二一二自在

爲眞二諦故昔人頌云二諦□非雙□乖未曾各

卽其義也生公云是非相待故有眞俗名生

梁攝論云智障甚盲闇謂眞俗別執

然法相務欲分析法性務在融通

各據一門勿生偏滯何者若但分析而不融通法成差異

若不分析事成混濫

又無可融通則性相歷然而非異事理融卽而非同非異非同圓中妙理

又境則不□眞而□俗智則不□寂而常照

意以心寂對於境眞心照對於境俗

以照對俗則心境非一以寂對眞則心境非異

雖雙融空有二境寂照二心終不得言

境則不□眞而□俗智則不□照而□寂

境則不□俗而□眞智則不□寂而常照中觀論偈云

若人不能知分別於二諦

則於深佛法不知眞實義金剛般若不壞假名論云

佛所說法咸歸二諦一者俗諦二者眞諦俗諦者

謂諸凡夫聲聞獨覺菩薩如來乃至名義智境業果相屬

眞諦者謂卽於此都無所得如說第一義非智之所行何況文字乃至無業無業果

是諸聖種性是故此般若波羅蜜中

說不住布施一切法無相不可取不可說

生法無我無所得無能證無成就無來無去等

此釋眞諦

又說內外世間出世間一切法相及諸功德此建立俗諦又台敎約四敎四證三接

立七種二諦及五種三諦如法華玄義云

夫經論異說悉是如來善權方便

知根知欲種種不同略有三異一謂隨情二隨情智

三隨智隨情說者情性不同說隨情異

如毘婆沙明世第一法有無量種眞際尙爾況復餘耶

如順盲情種種示乳盲聞異說而諍白色

豈卽乳耶衆師不達此意各執一文自起見諍

互相是非信一不信一浩浩亂哉莫知孰是

若世三說及能破者有經文證

皆判是隨情二諦意耶無文證者悉是邪見

謂同彼外道非二諦攝也隨情智者情謂二諦二皆是俗

若悟諦理乃可爲眞眞則唯一

如五百比丘各說身因身因乃多正理唯一經云

世人心所見名爲世諦出世人心所見名第一義諦

如此說者卽隨情智二諦也隨智者

聖人悟理非但見眞亦能了俗如眼除膜見色見空

又如入禪者出觀之時身虛心豁

似輕雲□空已不同散心何況悟眞而不了俗毘曇云

小雲發障大雲發障無漏逾深世智轉淨

故經偈云凡人行世間不知世間相

如來行世間了世間相此是隨智二諦也

若解此三意將尋經論雖說種種

於一一諦皆備三意也二正明二諦者取意存略

但點法性爲眞諦無明十二因緣爲俗諦於義卽足

但人&C-;淺不覺其深妙更須開拓則論七種二諦

一一二諦更開三種合二十一種二諦

若用初番二諦破一切邪謂執著皆盡

如劫火燒不留遺芥況鋪後諸諦□出文外

非復世情圖度所言七種二諦者一者實有爲俗

實有滅爲眞二者幻有爲俗卽幻有空爲眞

三者幻有爲俗卽幻有空不空共爲眞

四者幻有爲俗幻有卽空不空一切法趣空不空爲眞

五者幻有幻有卽空皆名爲俗不有不空爲眞

六者幻有幻有卽空皆名爲俗

不有不空一切法趣不有不空爲眞

七者幻有幻有卽空皆爲俗一切法趣有趣空趣不有不空爲眞

實有二諦者陰入界等皆是實法

實法所成森羅萬品故名爲俗方便修道滅此俗已

乃得會眞大品經云空色色空

以滅色故謂爲空色不滅色故謂爲色空病中無藥

文字中無菩提皆此意是爲實有二諦相也

約此亦有隨情智等三義準此可知幻有空二諦者

斥前意也何者實有時無眞滅有時無俗

二諦義不成若明幻有者幻有是俗

幻有不可得卽俗而眞大品經云卽色是空卽空是色

空色相卽二諦義成是名幻有二諦也

約此亦有隨情情智智等三義隨智小當分別

何者實有隨智照眞與此不異隨智照俗不同

何者通人入觀巧復局照俗亦巧

如百川會海其味不別復局還源江河則異

俗是事法照異非疑眞是理法不可不同

只就通人出假亦人人不同可以意得例三藏

出假亦應如是幻有空不空二諦者

俗不異前眞則三種不同一俗隨三眞卽成三種二諦

其相云何如大品明非漏非無漏

初人謂非漏是非俗非無漏是遣著何者行人緣無漏生著

如緣滅生使破其心還入無漏

此是一番二諦也次人聞非漏非無漏謂非二邊別顯中理

中理爲眞又是一番二諦也

又人聞非有漏非無漏卽知雙非正顯中道

中道法界力用廣大與虛空等一切法趣非有漏非無漏

又是一番二諦也大涅槃經云

聲聞之人但見於空不見不空智者見空及與不空

卽是此意二乘謂著此空破著空故故言不空

空著若破但是見空不見不空也

利人謂不空是妙有故言不空利人聞不空謂是如來藏

一切法趣如來藏還約空不空

卽有三種二諦也復次一切法趣非漏非無漏顯三種異者

初人聞一切法趣非漏非無漏者

諸法不離空周行十方界還是甁處如又人聞趣

知此中理須一切行來趣發之又一人聞一切趣

卽非漏非無漏具一切法也

是故說此一俗隨三眞轉或對單眞或對複眞

或對不思議眞無量形勢婉轉赴機出沒利物

一一皆有隨情情智智等三義若隨智證俗隨智轉

智證偏眞卽成通二諦智證不空眞

卽成別入通二諦智證一切趣不空眞

卽成圓入通二諦三人入智不同復局照俗亦異

何故三人同聞二諦而取解各異者此是不共般若

與二乘共說則深淺之殊耳大品經云

有菩薩初發心與薩婆若相應

有菩薩初發心遊戱神通淨佛國土

有菩薩初發心卽坐道場爲如佛卽此意也

幻有無爲俗不有不無爲眞者有無二故爲俗中道不有不無不二爲眞

二乘聞此眞俗俱皆不解故如啞如聾

大涅槃經云我與彌勒共論世諦

五百聲聞謂說眞諦卽此意也

約此亦有隨情情智智等三義圓入別二諦者俗與別同眞諦則異

別人不空但理而已欲顯此理須緣修方便

故言一切法趣不空圓人聞不空理

卽知具一切佛法無有缺減故言一切趣不空也

約此亦有隨情等三義圓敎二諦者

直說不思議二諦也眞卽是俗俗卽是眞如如意珠

以珠譬眞用以譬俗卽珠是用卽用是珠

不二而二分眞俗耳約此亦有隨情情智等三義

身子偈云佛以種種緣譬喩巧言說

其心安如海我聞疑網斷卽其義焉問眞俗應相對

云何不同耶答此應四句俗異眞同

眞異俗同眞俗異相對眞俗不異而異相對

三藏與通眞同而俗異二人通眞異而俗同

別眞俗皆異而相對圓眞俗不異而異相對

不同而同若不相入當分眞俗卽相對

七種二諦廣說如前略說者界內相卽不相卽

界外相卽不相卽四種二諦也別接通五也

圓接通六也圓接別七也問何不接三藏答

三藏是界內不相卽小乘取證根敗之士

故不論接餘六是摩訶衍門若欲前進亦可得去

是故被接問若不接亦不會答接義非會義

未會之前卽論被接判&C-;妙者

實有二諦半字法門引鈍根人□除戱論之糞

二諦義不成此法爲&C-;如幻二諦滿字法門爲敎利根

諸法實相三人共得比前爲妙同見但空

方後則&C-;以別入通能見不空是則爲妙

敎談理不融是故爲&C-;以圓入通爲妙

妙不異後帶通方便是故爲&C-;

別二諦不帶通方便故爲妙敎談理不融是故爲&C-;

圓入別理融爲妙帶別方便爲&C-;唯圓二諦

正直捨方便但說無上道是故爲妙

次約隨情智等判&C-;妙者且約三藏初聞隨情二諦

執實語爲虛語起語見故生死浩然無佛法氣分

若能勤修念處發四善根是時隨情二諦皆名爲俗

發得無漏所照二諦皆名爲眞

從四果人以無漏智所照眞俗皆名隨智二諦隨情則&C-;

隨智則妙譬如轉乳始得成酪旣成酪已

心相體信入出無難卽得隨情情智智等

說通別入通圓入通令其恥小慕大

自悲敗種渴仰上乘是時如轉酪爲生□心漸通泰

卽爲隨情情智智等說別圓入別明不共般若

命領家業金銀珍寶出入取與皆使令知

旣知是已卽如轉生□爲熟□

諸佛法久後要當說眞實卽隨情情智智等說圓二諦

如轉熟□爲醍□是則六種二諦調熟衆生

雖成四味是故爲&C-;醍□一味是則爲妙

又束判&C-;妙前二敎雖有隨智等一向是隨情

說他意語故故名爲&C-;別入通去雖有隨情等

一向束爲情智智說自他意語故亦&C-;亦妙

圓二諦雖有隨情等一向是隨智

說佛自智說佛自意語故稱爲妙問

前二二諦一向是隨情應非見諦亦不得道答

不得中道故稱隨情諸佛如來不空說法雖非中道

第一義悉檀不失三悉檀益大槪判之

皆屬隨情爲&C-;耳次明三諦者妙□前兩種二諦

以不明中道故就五種二諦得論中道卽有五種三諦

約別入通點非有漏非無漏二諦義成

有漏是俗無漏是眞非有漏非無漏是中

當敎論中但異空而已中無功用不備諸法

圓入通三諦者二諦不異前點非漏非無漏

具一切法與前中異也別三諦者彼俗爲兩諦

對眞爲中中理而已圓入別三諦者

二諦不異前點眞中道具足佛法也圓三諦者

非但中道具足佛法眞俗亦然三諦圓融一三三一

判&C-;妙者別圓入通帶通方便故爲&C-;

別不帶通爲妙圓入別帶別方便爲&C-;

圓不帶方便最妙約五味敎者乳敎說三種三諦

二&C-;一妙酪敎但&C-;爲妙

生□熟□皆是五種三諦四&C-;一妙此經唯一種三諦

卽相待妙也開&C-;顯妙者決前諸&C-;入一妙

三諦無所可待是爲絶待妙也又明一諦者

大涅槃經云所言二諦其實是一

方便說二如醉末吐見日月轉謂有轉日及不轉日

醒人但見不轉不見於轉轉二爲&C-;不轉爲妙

三藏全是轉二同彼醉人

諸大乘經帶轉二說不轉一今經正直捨方便但說無上道不轉一實

是故爲妙諸諦不可說者

諸法從本來常自寂滅相那得諸諦紛□相□一諦尙無

諸諦安有一一皆不可說可說爲&C-;不可說爲妙

不可說亦不可說是妙亦妙言語道斷故

若通作不可說者生生不可說

乃至不生不生不可說前不可說爲&C-;

不生不生不可說爲妙若&C-;異妙相待不融&C-;妙不二

卽絶待妙也問何故大小通論無諦答釋論云

不破聖人心中所得涅槃

爲未得者執涅槃生戱論如緣無生使故破言無諦也問

若爾小乘得與不得俱皆被破

大乘得與不得亦俱應破答不例小乘猶有別惑可除別理可顯

故雖得須破中道不爾云何破問

若爾中道唯應有一實諦不應言無諦答

爲未得者執中生惑故須無諦實得者有戱論者無

又唯識論於眞俗二諦名開四重都成八諦

俗諦四者一假名無實諦謂甁盆等

但有假名而無實體從能詮說故名爲諦二隨事差別諦

謂蘊界等隨彼彼事立蘊等法三方便安立諦

謂苦集等由證得理而安立故

四假名非安立諦謂二空理依彼空門說爲眞性

由彼眞性內證智境不可言說名二空如但假說故

勝義四者一體用顯現諦謂蘊界等

有實體性過初世俗名勝義隨事差別說名蘊等

故名顯現二因果差別諦謂苦集等

智斷證修因果差別三依門顯實諦

謂二空理過俗證得故名勝義依空能證以顯於實故名依門

四廢詮談旨諦

謂一實眞如體妙離言已名勝義又眞不自眞待俗故眞

卽前三眞亦說爲俗俗不自俗待眞故俗卽後三俗

亦名爲眞至理沖玄彌驗於此又華嚴經

約其圓數立於十諦等乃至一一法圓融無盡

宗鏡錄卷第六十七

戊申歲分司大藏都監開板

宗鏡錄卷第六十八

慧日永明寺主智覺禪師延壽集

夫旣云約俗假立心境雙陳開之則兩分

合之則一味今約開義則互相生未有無心境

曾無無境心凡聖通論都有幾境答

大約有三境頌云性境不隨心獨影唯從見

帶質通情本性種等隨應性境不隨心者

性境者性是實義

卽實根塵四大及實定果色等相分境言不隨心者爲此根塵等相分

皆自有實種生不隨能緣見分種生故

獨影唯從見者影爲影像是相分異名

爲此假相分無種爲伴但獨自有故名獨影卽空華&C-;角

過去未來諸假影像法是此但從

能緣見分變生與見分同種故名獨影

唯從見帶質通情本者卽相分一半與本質同一種生

一半與見分同一種生故言通情本情卽能緣見分

本卽所緣本質言性種等隨應者

隨應是不定義謂於三境中名隨所應

有性種界繫三科異熟等差別不定又廣釋云性境者

爲有體實相分名性境卽前五識及第八心王

幷現量第六識所緣諸實色得境之自相

不帶名言無籌度心此境方名性境

及根本智緣眞如時亦是性境以無分別任運轉故

言不隨心者都有五種不隨一性不隨者

其能緣見分通三性所緣相分境唯無記性

卽不隨能緣見分通三性二種不隨者

卽見分從自見分種生相分從自相分種生

不隨能緣見分心種生故名種不隨三界繫不隨者

如明了意識緣香味境時其香味二境唯欲界繫

不隨明了意識通上界繫

又如欲界第八緣種子境時其能緣第八唯欲界繫

所緣種子便通三界卽六八二識有界繫不隨

四三科不隨者且五蘊不隨者卽如五識見分

是識種收五塵相分卽色蘊攝

是蘊科不隨十二處不隨者其五識見分

是意處收五塵相分五境處攝是處科不隨十八界不隨者

其五識見分是五識界收五塵相分五境界攝

此是三科不隨五異熟不隨者

卽如第八見分是異熟性所緣五塵相分非異熟性

名異熟不隨獨影境者謂相分與見分同種生

名獨影唯從見卽如第六識緣空華&C-;角過未

及變影緣無爲幷緣地界法

或緣假定果極&C-;極略等皆是假影像

此但從見分變生自無其種名爲從見獨影有二種

一者無質獨影

卽第六緣空華&C-;角及過未等所變相分是其相分與第六見分同種生無空華等質

二者有質獨影卽第六識緣五根種現

是皆託質而起故其相分亦與見分同種而生

亦名獨影境三帶質者卽心緣心是

如第七緣第八見分境時其相分無別種生

一半與本質同種生一半與能緣見分同種生

從本質生者卽無覆性從能緣見分生者卽有覆性

以兩頭攝不定故名通情本

質卽第七能緣見分本卽第八所緣見分又四句分別

一唯別種非同種卽性境二唯同種非別種

卽獨影境三俱句卽帶質境四俱非

卽本智緣如以眞如不從見分種生故名非同種

又眞如當體是無爲但因證顯得

非生因所生法故名非別種性種說隨應者性卽性境

種謂種類謂於三境中各有種類不同

今皆須隨應而說又約八識分別者前五轉識

一切時中皆唯性境不簡互用不互用

二種變中唯因緣變又與五根同種故

第六意識有四類一明了意識亦通三境與五同緣實五塵

初率爾心中是性境

若以後念緣五塵上方圓長短等假色卽有質獨影亦名似帶質境

二散位獨頭意識亦通三境多是獨影

通緣三世有質無質法故

若緣自身現行心心所時是帶質境若緣自身五根

及緣他人心心所是獨影境亦名似帶質境又獨頭意識

初刹那緣五塵少分緣實色亦名性境

三定中意識亦通三境通緣三世有質無質法故

是獨影境又能緣自身現行心心所故

是帶質境又七地已前有漏定位亦能引起五識

緣五塵故卽是性境四夢中意識

唯是獨影境第七識唯帶質境第八識其心王唯性境

因緣變故相應作意等五心所

是似帶質眞獨影境問三境以何爲體答

初性境用實五塵爲體具八法成故八法者

卽四大地水火風四微色香味觸等約有爲說

若能緣有漏位中

除第七識餘七皆用自心心所爲體第二獨影境

將第六識見分所變假相分爲體能緣卽自心心所爲體

第三帶質卽變起中間假相分爲體若能緣有漏位中

唯六七二識心心所爲體又成唯識論樞要誌云

眞色眞心俱是所緣所變相分俱名性境

或能緣心而非妄執分別構□名爲眞心

眞心緣彼眞色等境所變相分方名性境

若心緣心所變相分相分無實但帶質故性者體也

體性是實名爲性境獨影者獨者單也

單有影像而無本質故相名獨

如緣龜毛石女等相或雖有質相分不能熏彼質種

望質無能但有假影亦名爲獨

如分別心緣無爲相及第八識心所相及餘準此知帶質之境者

質者周易云形體也帶者說文謂之紳也

紳也謂束又方言云帶謂行也今云帶質

義通二也若依說文謂卽挾帶遍附之義

如紳束也若依方言影仗質生如因其路行義方有

然此相分雖有能熏自及質種然無實用

如緣心相相分之心無慮用故通情本者

情謂見分本謂質也

顯所變相隨見隨質以判種性二義不定又境有二

一衆生遍計所執情境心外見法名之曰境

二諸聖自在德用智境以從心現故成其妙用智境又二

一分劑境廣大無邊故二所知境唯佛能盡故

又有二種一是心境唯心現故張心無心外之境

張境無境外之心常含一味故

二是境界之境謂心境無□隱顯同時

體用相成理事齊現問心外無境境外無心

云何又說心說境答前已廣明何須重執

一心四分理敎無差有境有心方成唯識

如心緣境時必有相分故如鏡照面時有面影像也量云

心緣境是有法心上必帶境之影像宗因云

心對外質同喩如鏡照面時問智境各一

何分多種答智因境分有眞俗之異境從智立

標凡聖之殊約用似多究體元一

如起信□問云境智爲一爲異答云智體無二

境亦無二智無二者只是一智義用有殊

約知眞處名爲眞智約知俗處名爲俗智境無二者

謂色卽是空爲眞境空卽是色爲俗境

由是證眞時必達俗達俗時必證眞了俗無性

卽是眞空豈有前後耶況無心外之境

何有境外之心是卽心境渾融爲一法界問

一心二諦理事非虛證理性而成眞審事實而爲俗

皆具極成之義不壞二諦之門

大小二乘同共建立如何是極成之義答

所成決定不可移易隨眞隨俗各有道理瑜伽論云

一有世間極成眞實二道理極成眞實

世間極成眞實者

謂一切世間於彼彼事隨順假立世俗慣習悟入覺慧所見同性謂地唯是地

非是火等乃至苦唯是苦非是樂等

樂唯是樂非是苦等以要言之此卽如此非不如此

是卽如是非不如是決定勝解所行境事

一切世間從其本際展轉傳來

想自分別共所成立不由思惟籌量觀察然後方取

是名世間極成眞實道理極成眞實者

依止現比及至校量極善思擇決定智所行所知事

由證成道理所建立所施設義

是名道理極成眞實問離識有色文義俱虛

心外無塵敎理同證其奈名言熏習世見堅牢

若不微細剖陳難圓正信只如外色若&C-;若細

云何推檢知其本空了了分明成就唯識答

&C-;細之色皆從識變旣從識有外色全空故經云

色性自空非色滅空爲未了者更須破析

直至極微方信空現識論云

餘乘所離識實有色等諸法如何非有

彼所執色不相應行及諸無爲理非有故且所執色總有二種

一者有對極微所成二者無對非極微成

彼有對色定非實有能成極微非實有故

謂諸極微若有質□應如甁等是假非實

若無質□應如非色如何可集成甁衣等又諸極微

若有方分必可分析便非實有

若無方分則如非色乃至雖非無色

而是識變謂識生時內因緣力變似眼等色等相現

卽以此相爲所依緣然眼等根非現量得

以能發識比知是有此但功能非外所造外有對色

理旣不成故應但是內識變現發眼等識名眼等根

此爲所依生眼等識此眼等識外所緣緣

理非有故決定應許自識所變爲所緣緣

謂能引生似自識者乃至由此定知

自識所變以色等相爲所緣緣見託彼生帶彼相起故

然識變時隨量大小頓現一相

非別變作衆多極微合成一物爲執&C-;色有實體者

佛說極微令其除析非謂諸色實有極微諸瑜伽師

以假想慧於&C-;色相漸次除析至不可析

假說極微雖此極微猶有方分而不可析

若更析之便似空現不名爲色故說極微

是色邊際由此應知諸有對色皆識變現

非極微成餘無對色是此類故亦非實有或無對故

如心心所定非實色諸有對色現有色相

以理推究離識尙無況無對色現無色相

而可說爲眞實色法問表無表色不居身外

內所動作顯現非虛如成業論偈云由外發身語

表內心所思譬彼潛淵魚鼓波而自表

此表無表色是實有不答識論云且身表色

若是實有以何爲性若言是形便非實有

可分析故長等極微不可得故

若言是動亦非實有□生卽滅無動義故

有爲法滅不待因故滅若待因應非滅故若言有色非顯非形

心所引生能動手等名身表業

理亦不然此若是動義如前破若是動因應卽風界

風無表示不應名表故身表業定非實有

然心爲因令識所變手等色相生滅相續轉趣餘方

似有動作表示心故假名身表

語表亦非實有聲性一刹那聲無詮表故

多念相續便非實故外有對色前已破故

然因心故識變似聲生滅相續似有表示假名語表於理無違

表旣實無無表寧實

然依思願善惡分限假立無表理亦無違問經中說有三業

善惡果報不濫昇沈云何撥無豈不違敎答

不撥爲無爲顯識故推其不實於世俗門

善順成立識論云不撥爲無但言非色

能動身思說名身業能發語思說名語業

審決二思意相應故作動意故說名意業

起身語思有所造作說名爲業是審決思所遊履處故

通生苦樂異熟果故亦名爲道

或身語表由異發故假說爲業思所履故說名業道由此應知

實無外色唯有內識變似色生問

不相應行是實有不答識論云

不相應行亦非實有所以者何得非得等

非如色心及諸心所體相可得非異色心及諸心所作用可得

由此故知定非實有但依色等分位假立

此定非異色心心所有實體用問

二無心定無想異熟應異色心等有實自性若無實性

應不能遮心心所法令不現起答識論云

若無心位有別實法異色心等能遮於心名無心定

應無色時有別實法異色心等

能□於色名無色定彼旣不爾此云何然

又遮□心何須實法如堤塘等假亦能遮謂修定時

於定加行厭患&C-;動心心所故發勝期願遮心心所

念心心所漸細漸微微微心時熏異熟識

成極增上厭心等種由此損伏心等種故

&C-;動等暫不現行依此分位假立二定

此種善故定亦名善無想定前求無想果故

所熏成種招彼異熟識依之&C-;動想等不行

於此分位假立無想依異熟立得異熟名

故此三法亦非實有問世間依想建立有爲之法皆虛

俗諦從識施爲無體之門盡僞

且如聖敎文句能詮乃廣長舌相之所宣

妙觀察智之所演云何俱稱不實咸是虛耶答

諸聖演敎談詮是依世俗文字所以佛告三乘學者

只令依義不依語權藉敎以明心

是以文字俱無自性亦從識變廣百門論云

然諸世間隨自心變謂有衆字和合爲名

復謂衆名和合爲句謂此名句能有所詮

能詮所詮皆自心變諸心所變情有理無聖者於中如實知見

云何知見

謂彼法皆是愚夫虛妄識心分別所作假而非實俗有眞無隨順世間

權說爲有問音聲可聞色塵有對可言心變

只如時法無相應爲實有答有相尙空

無相何有時亦無體延促由心

以始從一念終成於劫念若不起時劫本空但有初中後等時量

皆是唯識之時廣百論破時品云

復次是則一切若假若實皆依世俗假相施設

云何汝等定執諸法皆是實體難

若一切法皆非實有如何現前分明可見答

鏡像水月乾□婆城夢境幻事第二月等分明可見豈實有耶

世間所見皆無有實

云何以現證法是眞覺時所見一切非眞是識所緣如夢所見

夢心所見決定非眞亂識所緣如第二月

如是雖無眞實法體而能爲境生現見心

因斯展轉發生憶念前後俱緣非眞有境

是故不可以生憶念證法是眞法旣非眞時如何實難

若緣妄境生於倒見境可是虛見應是實答

境旣是虛見云何實如在夢中

謂眼等識緣色等境覺時知彼二事俱無

妄境倒心亦復如是愚夫謂有聖者知無難

有倒心境二種皆虛無倒境心俱應是實答世俗可爾

勝義不然以勝義中心言絶故

若於勝義心言絶者云何數說心境是虛爲破實執故且言虛

實執若除虛亦不有若實若虛皆爲遣執

依世俗說非就勝義勝義諦言亦是假立

爲□世俗非有定詮難現見心境可言是無

憶念境心云何非有答現見尙無憶念豈有難

若一切法都非實有如何世間現造善惡

若無善惡苦樂亦無是則撥無一切因果

若撥無因果則無邪見豈不怖此邪見罪耶答

奇哉世間愚癡難悟唯知怖罪不識罪因

一切善惡苦樂因果□世俗有勝義中無

我依勝義言不可得不撥世俗何成邪見

於世俗中執勝義有不稱正理是爲邪見

今於此中爲破時執略說諸法俗有眞無又古釋云

凡如來三時說法或云一時三世十世等時

皆從能變心生外無三世之境

離自心外諸法無體如世尊說彌勒作佛

卽聽者於自心上變作過去相分生起世尊答云

從今十二年後必得往生

聽者心上又變作未來相分而起能變心卽現在也此過去時無其實境

盡從心變但隨心分限變起長時短時

是以時因心立無有定性因現在則有過去未來

因延有促因一念有大劫

若無現在心何處立過未西域記第七云昔有隱士結廬屛跡

博習技藝究極神理能使瓦礫成寶人畜變形

但未能馭風雲陪仙駕閱圖考古更求仙法

遂得求仙方云將欲求仙當築壇場

命一烈士□長劍立壇隅屛息絶言自昏達曙

求仙者壇中而坐按長劍誦神□

收視返聽達曙登仙旣得此方

數年之間求烈士不得後遇一人先爲人傭力艱辛五載

一旦違失遂被笞辱又無所得悲號巡路

隱士見命數加優贈烈士欲求報效隱士曰

我彌歷多年幸而遇會奇貌應圖非有他故

願一旦不語耳烈士曰死尙不辭何況不語

於是隱士立壇受仙依事行之日暮之後各思其事

隱者誦□烈士按劍俟將曉矣

烈士忽然大叫時空中火下&C-D;焰雲蒸

穩士疾引此人入池避難問曰誡子無聲何乃驚叫烈士曰

受命之後至夜昏然若夢

見昔所事主人躬來至傍感厚恩而不語被打震怒而見致害

遂見託生南印土大婆羅門家受生

乃至出胎苦厄備受荷恩不語□乎受冠生子

每念前恩思而不語闔家親戚咸見怪矣

年過六十而有一子其妻謂曰汝若不語我殺汝子

我自懷念今已隔生唯有一子寧忍令殺

因止其妻遂發此言隱士曰我之過也

被魔所□烈士感激其事忿□而死

故知睡夢與覺所見唯心延促之時不離一念

故引夢時以明覺位又法華經安樂行品

夢入銅輪成道度生經無量時唯只一夜夢心

所以無性攝論頌云處夢謂經年覺乃須臾頃

故時雖無量攝在一刹那

可證聽者心上自變長短二時實唯現在心心所也故義海云如見塵時

是一念心所現此一念心之時

全是百千大劫成何以故百千大劫本由一念方成

大劫旣相由成立俱無體性

乃至遠近世界佛及衆生三世一切事物莫不於一念中現

何以故一切事法依心而現念旣無□法亦隨融

是故一念卽見三世事物顯然

所以華嚴經頌云一念普觀無量劫無去無來亦無住

如是了知三世事超諸方便成十力又頌云

始從一念終成劫悉從衆生心想生

一切刹海劫無邊以一方便皆淸淨又頌云

或從心海生隨心所解住如幻無處所一切是分別

故知橫收刹海□徹僧祇

皆一念心前後際斷旣無大小之刹亦無延促之時

以一方便唯心之門令衆生界悉皆淸淨

何者以知境唯妄識分別則不起心

以心不起故則妄境不現妄境不現垢淨之法無依&C-;想不生

長短之時自絶若敎中所說劫量延促

皆是善巧逗機方便或爲怯弱衆生說成佛只在刹那

或爲懈怠衆生說須經阿僧祇劫

若成佛之旨一際無差延促之詮盡歸權智又古釋云

一方便者卽了唯心也一念與劫□由想心

心想不生長短安在非長非短是謂淸淨

不壞於相則劫海無邊

故知一切諸法皆無自體悉不堅牢唯從想生若執爲實但是顚倒

所以廣博嚴淨經云文殊師利告阿難言

愚小之人以日爲晝想無□慧故所以者何

若令此晝是眞實者是常住者是堅牢者

應有積聚不應過去唯應有晝不應有夜問

此三世時旣從心變於八識內何識所緣答

古釋云唯意所緣謂時之一法是假

前五第八俱不能緣第七又常緣內第八見分爲我

兼無分別故唯第六能緣又四種意識中

唯明了意識不能緣時是假故

卽定中夢中獨散此三俱能緣若約三境中是獨影境問

不相應行中諸有爲法似有作用應不離識

如六種無爲無有作用

應離色心等有其實性答有無之法皆依識變虛空等五無爲

皆依妄識所變眞如無爲是淨識之性

亦不離識乃至有無眞假一切性相

離眞唯識性更無所有

宗鏡錄卷第六十八

戊申歲分司大藏都監開板

宗鏡錄卷第六十九

慧日永明寺主智覺禪師延壽集

夫覺王隨順世法曲徇機宜欲顯無相之門

先明有相之理因方便而開眞實

假有作而證無生非稱本懷但施密意於四俗諦中

立第二隨事差別諦說三科法門謂蘊處界等

今欲會有歸空應當先立後破

須知窟穴方可傾巢只如五蘊初科四大元始以何爲義

答蘊者藏也亦云五陰陰者覆也

卽蘊藏妄種覆蔽眞心雜集論云蘊者積聚義

又荷雜染擔故名爲蘊如肩荷擔

此約俗諦所釋若論眞諦無一法可聚

以各無自體亦無作用故楞伽經云佛告大慧當善四大造色

云何菩薩善四大造色大慧

菩薩摩訶薩作是學彼眞諦者四大不生

於彼四大不生作如是觀察

觀察已竟名相妄想分劑自心現分劑乃至大慧彼四大種云何生造色

謂津潤妄想大種生內外水界

堪能妄想大種生內外火界飄動妄想大種生內外風界

斷截色妄想大種生內外地界釋云堪能妄想者

卽計火大堪能成熟萬物之性

斷截色妄想者卽計可斷截性爲地大

四大旣空五蘊無主是以先觀色陰從四大所造

展轉相因而生四大中旣無主宰誰能合集以成色乎

以此觀之色陰卽空色陰旣空四陰何有

善學眞諦第一淨心不住一相則無四大可生

故知一切莫非眞覺則一覺一切覺

統括一心無不覺故外法本無名相

所見分劑皆唯心量以般若照五蘊皆空聚沫之色旣虛

水泡之受何有陽焰之想非實芭蕉之行唯空

幻識□爾無依空大湛然不動

窮四大根本性相尙無則六根枝條影響奚有

身見旣不立妄識又無從唯一眞心神性獨立

□沙海藏無量義門該括指歸理窮於此

不出一念人法俱空如持地經云佛言諸凡夫

於見聞覺知法中計得識陰貪著念有

是人貪著見聞覺知法爲識陰所縛貴其所知

以心意識合繫故馳走往來所謂從此世至彼世

從彼世至此世皆識陰所縛故

不能如實知識陰識陰是虛妄不實顚倒相應

因見聞覺知法起此中無有實識者若不能如是實觀

或起善識或起不善識或起善不善識

是人常隨識行不知識所生處不知識如實相持世

諸菩薩摩訶薩於此中如是正觀

知識陰從虛妄識起所謂見聞覺知法中衆因緣生

無法生法想故貪著識陰

故知諸陰不出一念法空之心所以永嘉集云

明識一念之中五陰者謂歷歷分明卽是識陰領納在心

卽是受陰心緣此理卽是想陰

行用此理卽是行陰汚穢眞性卽是色陰此五陰者

擧體卽是一念一念者擧體全是五陰

歷歷見此一念之中無有主宰卽人空慧見如幻化

卽法空慧故最勝王經云佛告善天女

五蘊能現法界法界卽是五蘊問

處以何爲義答論云識生長門義當知種子義

攝一切法差別義亦是處義問界以何爲義答

是界分建立義以內外中間各對待立故

雜集論云一切法種子義

謂依阿賴耶識中諸法種子說名爲界界是因義

又能持自相義又能持因果性義

又攝持一切法差別義問何因五蘊說唯有五答雜集論云

爲顯五種我事故一身具我事

謂內外色蘊所攝二受用我事卽受蘊三言說我事

卽想蘊四造作一切法非法我事謂行蘊

五彼所依止我自體事謂識蘊

是身具等所依我相事義世間有情多於識蘊計執爲我

於餘蘊計執我所問色蘊何相答變現相是色相

此有三觸對變壞

謂由手足乃至蚊蛇所觸對時卽便變壞二方所示現

謂由方所可相示現問受蘊何相答領納相是受相

由此受故領納種種淨不淨業所得異熟

若淸淨業受樂異熟不淸淨業受苦異熟

淨不淨業受不苦不樂異熟所以者何

由淨不淨業感得異熟阿賴耶識□與捨受相應唯此捨受

是實異熟體苦樂兩受從異熟生

故假說名異熟問想蘊何相答構了相是想相

由此想故構□種種諸法像類

隨所見聞覺知之義起諸言說諸言說者謂詮辯義

問行蘊何相答造作相是行相

由此行故念心造作謂於善惡無記品中驅役心故問

識蘊何相答了別相是識相

由此識故了別色聲香味觸法等種種境界問

何因處唯十二答雜集論云唯由身及具

能與未來六行受用爲生長門故謂如過現六行受用相

爲眼等所持未來六行受用相

以根及義爲生長門亦爾唯依根境立十二處

不依六種受用相識問處以何爲相答如界應知

隨其所應謂眼當見色及此種子等隨義應說問

何因界唯十八答雜集論云由身具等

能持過現六行受用性故身者謂眼等六根

具者謂色等六境過現六行受用者謂六識

能持者謂六根六境能持六識所依所緣故

過現六識能持受用者不捨自相故當知十八

以能持義故說名界問眼界何相答

謂眼曾現見色及此種了積集異熟阿賴耶識是眼界相眼曾見色者謂能持過去識受用義

以顯界性現見色者謂能持現在識受用義

以顯界性及此種子積集異熟阿賴耶識者

謂眼種子或唯積集爲

引當來眼根故或已成熟爲生現在眼根故此二種名眼界者

眼生因故如眼界相耳鼻舌身意界相亦爾問

色界何相答諸色眼曾現見及眼界於此增上

是色界相眼界於此增上者

謂依色根增上力外境生故如色界相聲香味觸法界相亦爾

問眼識界何相答謂依眼緣色似色了別

及此種子積集異熟阿賴耶識是眼識界相

如眼識界耳鼻舌身意識界相亦爾

是以眞諦不有世諦非無迷之則一二情生

悟之則性相無□故先德云眞俗雙泯二諦□存

空有兩亡一味常現如瑜伽論云思正法者

乃至云何以稱量行相依正道理

思惟諸蘊相應言敎謂依四道理觀察何等爲四

一觀待道理二作用道理三證成道理四法爾道理

云何名爲觀待道理謂略說有二種觀待

一生起觀待二施設觀待生起觀待者

謂由諸因諸緣勢力生起諸蘊此蘊生起

要當觀待諸因諸緣施設觀待者

謂由名身句身文身施設諸蘊此蘊施設要當觀待名句文身

是名於蘊生起觀待施設觀待

卽此生起觀待施設觀待生起施設諸蘊說名道理瑜伽方便

是故說爲觀待道理云何名爲作用道理

謂諸蘊生已由自緣故有自作用各各差別

謂眼能見色耳能聞聲鼻能嗅香舌能嘗味

身能覺觸意能了法色爲眼境爲眼所行

乃至法爲意境爲意所行或復所餘如是等類

於彼彼法別別作用當知亦爾

卽此諸法各別作用所有道理

瑜伽方便皆說名爲作用道理云何名爲證成道理謂一切蘊皆是無常

衆緣所生苦空無我由三量故如實觀察

謂由至敎量故由現量故由比量故

由此三量證驗道理諸有智者心正執受安證成立

謂一切蘊皆無常性衆緣生性苦性空性

及無我性如是等名證成道理

云何名爲法爾道理謂何因緣故卽彼諸蘊如是種類

諸器世間如是安布何因緣故地堅爲相

水濕爲相火煖爲相風用輕動以爲其相何因緣故

諸蘊無常諸法無我涅槃寂靜何因緣故

色變壞相受領納相想等了相行造作相

識了別相由彼諸法本性應爾自性應爾

法性應爾卽此法爾說名道理瑜伽方便或卽如是

或異如是或非如是一切皆以法爾爲依

一切皆歸法爾道理令心安住令心曉了

如是名爲法爾道理

如是名爲依四道理觀察諸蘊相應言敎故知法性自爾一切如然

未有一法而爲障□了之無過執之患生

但依觀待作用證成法爾四種道理觀察

則二諦雙通一心無□問萬法唯識正量可知

又云境滅識亡心境俱遣今觀陰入界等

如上分析性相宛然云何同境一時俱拂答

上約世諦分別似有非眞但立空名終無實體

所以首楞嚴經微細推檢陰入界處

一一皆空非因非緣非自然性非因卽是不自生

非緣卽是不他生旣無自他二法

無法和合卽是不共生非自然性卽是非無因生

四句無生陰從何有又當觀此一念心

不從根塵離合而生若言合生者譬如鏡面各有像故

合生應有兩像若各無像合不應生

若鏡面合爲一而生像者今實不合合則無像

若鏡面離故生像者各在一方則應有像今實不爾

根塵離合亦復如是

當知卽念無念自他起處俱空卽生無生離合推之無體

破五陰文云佛告阿難譬如有人取頻伽甁

塞其兩孔滿中擎空千里遠行用餉他國

識陰當知亦復如是阿難如是虛空非彼方來非此方入

如是阿難若彼方來則本甁中旣貯空去

於本甁地應少虛空若此方入開孔倒甁

應見空出是故當知

識陰虛妄本非因緣非自然性釋曰此破識陰也甁喩於身空喩於識

若執有識隨身往來者

此處識陰滅往彼處生時如將此方虛空遠餉他國若此陰實滅

如於本甁地應少虛空若彼陰復生

如開孔倒甁應見空出故知虛空不動識無去來

一陰旣虛四陰皆爾大涅槃經云

若人捨命之時然心意識卽生善道而是心法實無去來

亦無所至直是前後相似相續相貌不異

如是之言卽是如來□密之敎

又佛告阿□世王如汝所言先王無辜橫加逆害者

何者是父但於假名衆生五陰妄生父想

於十二入十八界中何者是父若色是父四陰應非

若四陰是父色亦應非若色非色合爲父者

無有是處何以故色與非色性無合故大王

凡夫衆生於是色陰妄生父想

如是色陰亦不可害乃至阿□世王卽白佛言世尊

我今始知色是無常乃至識是無常

我本若能如是知者則不作罪持世經云佛言

是諸菩薩如實觀時

知識陰虛妄不實從本已來常不生相知非陰是識陰像陰是識陰幻陰是識陰

譬如幻所化人識不在內亦不在外不在中間識性亦如是如幻性虛妄緣生

從憶想分別起無有實事如機關木人識亦如是

從顚倒起虛妄因緣和合而有

幻人豈有心識木像誰稱覺知比妄識而況同從幻緣而似有

大智度論云日初出時

見城門樓櫓宮殿行人出入日轉高轉滅但可眼見而無有實

是名乾□婆城有人初不見乾□婆城

晨朝東向見之意謂實樂疾行趣之轉近轉失

日高轉滅飢渴悶極見熱氣如野馬

謂之爲水疾走趣之轉近轉滅疲極困厄至窮山狹谷中

大喚啼哭聞有響應謂有居民

求之疲極而無所見思惟自悟渴願心息無智人亦如是

空陰界入中見吾我及諸法

□瞋心著四方狂走求樂自滿顚倒欺□窮極懊惱

若以智慧知無我無實法者是時顚倒願息

故知色陰如勞目睛忽現空華之相

受陰如手摩觸妄生冷熱之緣

想陰如人說酸梅口中自然水出行陰如水上波浪觀之似有奔流

識陰如甁貯虛空持之用餉他國斯則非內非外

不卽不離和合旣不成自然亦非有

若此況是實則五陰不虛旣□世相而非眞

審知陰入而無體唯是性空法界如來藏心

無始無終平等顯現是以首楞嚴經云佛告阿難

是故如來與汝發明五陰本因同是妄想

汝體先因父母想生汝心非想

則不能來想中傳命如我先言心想酸味口中涎生

心想登高足心酸起懸崖不有酸物未來

汝體必非虛妄通倫口水如何因談酸出是故當知

汝現色身名爲堅固第一妄想

卽此所說臨高想心能令汝形眞受酸□

由因受生能動色體汝今現前順益違損二現驅馳

名爲虛明第二妄想由汝念慮使汝色身

身非念倫汝身何因隨念所使種種取像

心生形取與念相應寤卽想心寐爲諸夢

則汝想念搖動妄情名爲融通第三妄想

化理不住運運密移甲長髮生氣消容皺日夜相代曾無覺悟

阿難此若非汝云何體遷

如必是眞汝何無覺則汝諸行念念不停名爲幽隱第四妄想

又汝精明湛不搖處名□常者

於身不出見聞覺知若實精眞不容習妄

何因汝等曾於昔年睹一奇物經歷年歲憶忘俱無

於後忽然覆睹前異記憶宛然曾不遺失

則此精了湛不搖中念念受熏有何籌算阿難當知

此湛非眞如急流水望如恬靜

流急不見非是無流若非想元寧受想習

非汝六根互用合開此之妄想無時得滅

故汝現在見聞覺知中串習幾則湛了內罔象虛無

第五顚倒細微精想阿難是五受陰五忘想成

汝今欲知因界淺深

唯色與空是色邊際唯觸及離是受邊際唯記與忘是想邊際

唯滅與生是行邊際湛入合湛歸識邊際

此五陰元重疊生起生因識有滅從色除

理則頓悟承悟倂消事非頓除非次第盡

是以若見五陰有卽衆生世間若了五陰空卽眞諦世間

若達五陰實相卽中道第一義正智世間

難此五陰三世間外更無一法能建能立爲

俗爲眞一代時敎所詮除此別無方便悟此成佛

迷此爲凡唯是一心開合無異

何者以一陰名色四陰名心從心所生故稱爲色心是所依

色是能依攝能歸所但是一心

本末元同體用常合宗鏡大旨於此絶言破六入文云

佛告阿難譬如有人勞倦則眠睡熟便寤

覽塵斯憶失憶爲忘是其顚倒生住異滅

吸習中歸不相逾越稱意知根

兼意與勞同是菩提□發勞相因于生滅二種妄塵

集知居中吸撮內塵見聞逆流流不及地名覺知性

此覺知性離彼寤寐生滅二塵畢竟無體如是阿難

當知如是覺知之根非寤寐來非生滅有

不於根出亦非空生何以故

若從寤來寐卽隨滅將何爲寐必生時有滅卽同無

令誰受滅若從滅有生卽滅無孰知生者若從根出

寤寐二相隨身開合離斯二體此覺知者

同於空華畢竟無性若從空生自是空知

何關汝入是故當知

意入虛妄本非因緣非自然性釋曰此破意入也疏云覽塵斯憶者

憶卽是生失憶爲忘者忘卽是滅

失憶不離自心妄謂爲境故云是其顚倒生住異滅

吸習中歸不相逾越者吸習生住異滅歸識心內

故云中歸前念滅後念生無雜亂失

故云不相逾越故經云心性生滅猶如猿□

當知見境生滅者卽是自心生滅相故

故云心生種種法生

吸撮內塵見聞逆流流不及地名覺知性者謂眼耳取外塵境刹那流入意地

從外入內名爲逆流眼耳唯緣現境

至第二念緣不及故故云流不及地

唯意根獨取名覺知性此覺知性因前塵起畢竟無體

以妄知强覺成內衆生因滅想凝空爲外國土

經云想澄成國土知覺乃衆生

迷湛寂一心作內六入更無別體唯是眞空意入旣虛

前眼等五入亦爾破十二處文云佛告阿難

汝常意中所緣善惡無記三性生成法

則此法爲復卽心所生爲當離心別有方所阿難

若卽心者法則非塵非心所緣云何成處

若離於心別有方所則法自性爲知非知知則名心

異汝非塵同他心量卽汝卽心云何汝心

更二於汝若非知者

此塵旣非色聲香味離合冷煖及虛空相當知何在

今於色空都無表示不應人間更有空外心非所緣處從誰立

是故當知法則與心俱無處所

則意與法二俱虛妄本非因緣非自然性釋曰

此破意法二處也夫分能標所構□成持立境立心

皆是意法先破其分別惑本

則前五根十處自傾法處是所緣意處是能緣只如法處

爲復卽心不卽心若卽心者法則全心心不見心

云何成處若離於心別有方所則法之自性

爲有知無知若有知則名心不成於法

若無知則不屬自心同他心量

以知二處俱無自體則善惡無記三性等法四種意根等心

皆同一性無有能緣所緣之異心境皆空

故論云凡所分別皆分別自心心不見心

無相可得則無相理現有作情亡

因緣自然名義俱絶例十處色心亦復如是破十八界文云

佛告阿難汝所明意法爲緣生於意識

此識爲復因意所生以意爲界因法所生以法爲界

阿難若因意生於汝意中

必有所思發明汝意若無前法意無所生離緣無形識將何用

又汝識心與諸思量兼了別性爲同爲異

同意卽意云何所生異意不同應無所識

若無所識云何意生若有所識云何識意

唯同與異二性無成界云何立若因法生

世間諸法不離五塵汝觀色法及諸聲法香

法味法及與觸法相狀分明以對五根非意所攝

汝識決定依於法生汝今諦觀法法何狀

若離色空動靜通塞合離生滅越此諸相

終無所得生則色空諸法等生滅則色空

諸法等滅所因旣無因生有識作何形相

相狀不有界云何生是故當知

意法爲緣生意識界三處都無則意與法及意界三

本非因緣非自然性釋曰此破意識界也

如十八界中皆因意識建立根本立處尙空所生枝末何有

旣無處所可得又無界分可憑事□理

虛情危執劣惡見之根株盡拔妄識之巢穴齊傾

獨朗眞心圓周法界安國云

謂色等五塵界是□量境五識親證都無塵相

如來藏中頓現身器無塵相六七妄想謂有我法

想所現相是分別變分別變相但可爲境而無實用

如日發焰帶微塵而共紅非實紅也

如水澄淸含輕雲而俱緣非實緣也

若了藏性則知塵境而爲妄也故知諸法但從分別而生

分別旣空名相何有夫人空易了法我難除

不達法逐緣生執有自體如攝論云

若執法體是有名法我執

如二乘人依&C-;分別事識修行但了法中無我不知法體全空

聞諸法空生大怖畏是知法空是本人空是末

夜繩未曉蛇想寧除&C-B;目猶存空華豈滅

破七大性文云佛告阿難識性無原

因於六種根塵妄出汝今遍觀此會聖衆用目循歷

其目周視但如鏡中無別分析汝識於中次第標指

此是文殊此富樓那此目□連此須菩提

此舍利弗此識了知爲生於見爲生於相

爲生虛空爲無所因突然而出阿難

若汝識性生於見中

如無明暗及與色空四種必無元無汝見見性尙無從何發識

若汝識性生於相中不從見生旣不見明亦不見暗

明暗不囑卽無色空彼相尙無識何所發

若生於空非相非見非見無辯自不能知明暗色空

非相滅緣見聞覺知無處安立處此二非

空則同無有非同物縱發汝識欲何分別

若無所因突然而出

何不日中別識明月汝更細詳微細詳審見託汝睛相推前境可狀成有

不相成無如是識緣因何所出

識動見澄非和非合聞聽覺知亦復如是

不應識緣無從自出若此識心本無所從

當知了別見聞覺知圓滿湛然性非從所

兼彼地水火風均名七大性眞圓融皆如來藏本無生滅阿難

汝心&C-;浮不悟見聞發明了知本如來藏

汝應觀此六處識心爲同爲異爲空爲有

爲非同異爲非空有

汝元不知如來藏中性識明知覺明眞識妙覺湛然遍周法界

含吐十虛寧有方所循業發現世間無知

或爲因緣及自然性皆是識心分別計度

但有言說都無實義釋曰此破識大性也諦詳佛旨本契無生

但以有情唯迷妄識以昏擾之性

起遍計於覺原逐雜染之緣沈圓成於識海

眠三界之夢宅一覺而塵劫不惺造四大之幻身

生滅而□沙莫算今推此識決定無體

從緣所起悉順無生四句檢之自含妙理

此識了知爲生於見者如無明暗色空元無見性

見性尙無從何發識此破自生也爲生於相者

不從見生則不見暗明明暗不□卽無色空

彼相尙無識何所發此破他生也

旣不得自見之性又不得他相之觀自他旣虛卽無和合

所以推云見託汝睛相推前境可狀成有

不相成無如是識緣因何所出

識動見澄非和非合聞聽覺知亦復如是

以動靜相乖事非和合此破共生也

爲生虛空爲無所因突然而出者若生於空非相非見

縱發汝識欲何分別若無所因突然而出

何不日中別識明月日屬朝陽月含陰魄時候晷刻今古不移

各有所因無因非有此破無因生也

四句□空百非俱殄

則妄計所執內因外緣心和境合無因自然等妄想情塵皆無實義

狂華之影跡俱虛不眞何待戱論之名言頓息

意解全消虛空之性旣融六大之體何有

以地大無性四輪所成水大無性凝流不定

火大無性寄於諸緣風大無性附物彰動

空大無性對色得名見性從緣和合而有

識性無體如幻卽虛且如火大無性者如首楞嚴經云

性火眞空者古釋云性是本覺性火

是本覺火皆是衆生心變如第六識心熱遍身卽狹

若第八識中變起卽遍同法界悟法界性

皆是我心中所變之火如西京崇慧法師

於大曆四年在京與道士&C-D;能入火不燒

是求觀音之力何況自證證得已後入地獄

中皆不被燒今世間火隨處發現

應衆生業力多少隨意如龍&C-D;亦起火燒林藪

乃至雲中霹靂火如人欲心熾盛火燒天祠皆從心火起

由心動搖故有火起但心不動卽不被燒

譬如人畏時非人得其便如來得性火

三界火燒不得如來自起智火焚得舍利其火猛盛

諸大弟子將水求不得乃至龍王求亦不得

唯天帝釋云我本願力始求得

雖有性火而不自燒如刀能割不自割如眼能看不自看

如火大性唯心七大性亦如是

隨心俱遍法界法界本遍由執心故不能遍

如三界中三乘天眼俱不能遍唯如來無執性合眞空

故能周遍如般若經中佛自言

我以無執故得眞金身圓光常現火燒天祠者昔有漁師

河上見公主過因生染心思求不得身漸羸疾

其母遂問病因與作方便日送鯉魚一頭

公主怪問母直陳其事遂許云我因拜天祠

卽潛相見子知便喜公主後來正見漁人睡熟

□之不覺便繫帛子在手上

公主去後漁人睡覺見手上帛子知公主來心生恨憶

心中欲火內燒自身爛壞幷燒天祠房室淨盡

所以三界有法識外無文皆從四大內外成

盡是一心虛妄變何者最初因不覺故有業識

從業識因動故有轉識

從轉識起見故有現識因見分成相分能所□分心境頓現

古□釋首楞嚴經云明妄非他覺明爲咎者

六識取□由業識發起

後有第七識執第八識中明變起外四大四大引起六根塵

六根塵引起六識六識依六根塵因外有色

內引眼根等明妄非他者其妄最初因自心動有風

因執有金因愛有水因求有火

皆是自心變起四大還自分別結業受生故非他累

覺明爲咎者由强覺了本體明爲咎則無知覺明

有知明覺如人見不淨便生厭心由分別故

以□狗見便生淨想皆由强覺無明

但無分別妄見唯見法性淨土

是知內外四大地水火風念念發現所以經云

或各各發明若俱發明各各發明者汝見圓明知心欲取

失□本明性空思想搖動心生風輪

情愛相續性感水輪執心熾盛金輪則現

求心若欲火輪方興若俱發明初起强覺四大俱現

如人恨憶瞋則火生身心動轉以況於風

目中淚盈而表於水面發赤相則表於地

是以內外四大元是我心之性以爲自性

又自第八識變起根身器內外四大之相分爲自相

又因妄念而起强覺而知所以萬像森蘿鬱然顯現

若能窮因體本皆是自心之性自心之相

於中姸醜憎愛全是意識計度分別而成

旣識根由須存正智

但除强覺一念不生自然心境俱空前後際斷故知七大之性性眞圓融

一一大俱遍法界皆是一體

如七顆□將火鎔爲一水亦如因陀羅網同而不同

如水與□異而不異

乃至五陰六入十二處十八界等皆滿法界一一微塵亦滿法界

一一毛孔亦遍法界一一身心亦遍皆如來藏

如香水海中常說一切法爲諸菩薩不見菩薩相

不見邪師相不見生住異滅相

所以盡合眞空俱遍實際如說龜毛&C-;角焰水乾城

但有言說之名且無實事例凡夫界

中所有見聞陰入之根名色之境亦但有其名都無實事

今將世間共知龜毛易解之虛

破如今現執名色難解之虛還同龜毛無所執著

卽知從來所執一切境界皆從識變盡逐想生

離識無塵識寂則諸塵□寂離想無法

想空則諸法皆空因緣自然俱成戱論

知解分別本末無從但有意言都無眞實如此明達頓悟前非

終不更待空&C-E;之華將期結果

取夢中之物擬欲牢藏□見思空繩消蛇想

渴鹿罷馳於陽焰癡猿息弄於月輪遂乃靜慮虛襟

若陵空之逸□隨緣養性猶縱浪之虛舟

畢故不造新任眞而合道

如是五陰六入十二處十八界七大性等非是本來自然無因而有

非從今日和合因緣所生但是識心分別建立

今破此識性則七大性乃至一切法皆空

如尋流得源捕賊獲將

則無明怨對生死魔軍應念俱消如湯沃雪

唯如來藏妙湛明心性眞圓融遍十方界

如波澄秋渚含虛洞然雲朗睛空&C-;無所有所以首楞嚴經云

佛告阿難

汝猶未明一切浮塵諸幻化相當處出生隨處滅盡幻妄稱相其性眞爲妙覺明體

如是乃至五陰六入從十二處至十八界

因緣和合虛妄有生因緣別離虛妄名滅

殊不能知生滅去來本如來藏常住妙明不動周圓

妙眞如性

性眞常中求於去來迷悟生死了無所得是以先令照徹心境分明

後乃頓融須亡心境如華嚴演義云謂此華嚴經中

敎人觀察若心若境如頌云欲知諸佛心

當觀佛智慧佛智無依處如空無所依

此令觀佛心也又頌云若有欲知佛境界

當淨其意如虛空此敎觀佛境也次空心境頌云

法性本空寂無取亦無見性空卽是佛不可得思量

無取卽無境無見卽無心又頌云

若有欲得如來智應離一切妄分別有無通達皆平等

疾作人天大導師卽空心境也

菩薩凡夫所有心境觀照例知故經頌云

知妄本自眞見佛則淸淨又云心佛與衆生

是三無差別宗鏡錄巷第六十九

戊申歲分司大藏都監開板

宗鏡錄卷第七十

慧日永明寺主智覺禪師延壽集

夫祖佛正意本顯一心何必敎中更談陰界

答隨妄心而破妄境謂顯人空除異執

而說異門成法解脫無有定法故

號之爲阿□菩提病差藥消如筏喩之法尙應捨識論問云

以有阿含證驗知故

若但心識虛妄分別見外境界不從色等外境界生眼識等者

以何義故如來說眼色等十二種入

明知有色香味等外境界也答曰偈言說色等諸入

爲可化衆生依前人受法說言有化生

如來依彼心業相續不斷不絶是故說有化生衆生

又說言無我無衆生無壽者

唯因緣和合有諸法生如來如是說色等入

爲令前人得受法故以彼前人未解因緣諸法體空

非謂實有色香味等外諸境界問

若實無有色等入者以何義故如來經中作如是說答曰

偈言依彼本心智識妄取外境

是故如來說有內外諸入此依無始心意識等種子轉變

虛妄見彼色香味等外諸境界

是故如來依此虛妄二種法故作如是說一本識種子

二虛妄外境界等依此二法如來說有眼色等入

問依如是偈說有何功德利益答偈曰

觀虛妄無實如是入我空觀知諸法異

入諸法無我爲令聲聞解知因彼六根六塵生六種識

無有一法是實覺者

乃至無有一法是實見者爲令可化衆生等作是觀察入人無我空

觀於諸法異者

謂菩薩觀實無色等外塵一法可見

乃至實無一觸可覺如是觀察得入因緣諸法體空爲欲遮彼虛妄分別故

說色等一切諸法畢竟空無非無言處皆悉空無

無言處者所謂諸佛如來行處

如是唯有眞識更無餘識不能如是分別觀察入於識空

如是依識說入一切諸法無我

非謂一向謗眞識我說言無有佛性實我

又如來方便漸令衆生得入我空及法空故說有內識

而識無有內識可取若不如是則不得說我法空

以是義故虛妄分別

此心於彼心彼心知此心辯中邊頌云識生變似義有情我及了

此境實非有境無故識無變似義者

謂似色等諸境性現變似有情者

謂似自他身五根性現變似我者

謂染汚末那與我癡等□相應故變似了者諸餘六識了別相&C-;故

此境實非有者謂似義似相無行相故

似我似了非眞現故皆非實有境無故識無者

謂所取義有情我了別等四境無故

能取諸識亦非實有是以若約大根頓悟之人尙不得一

何況說多何以故以執多故迷了一故

悟於迷多中根有不同遂開陰處界若迷心不迷色

則數爲五陰若迷色不迷心則數爲十二處

若心色俱迷者則數爲十八界

若直見眞心神解之性則非一非多非法非數

其餘能詮之敎皆是善巧之門將逗機宜廣申破立

欲顯眞空之理先明幻有之端

究竟指歸一心之海問於世間法五蘊身中

作何見解成外道義云何通達成佛法義答

外道不達諸法因緣和合成諸蘊

凡有所爲皆是識陰便於蘊上執有實我受用自在名爲神主

於似常似一相續之中說有神性是外道義

若了內外和合因緣所成唯識所變

似境所現卽第八識任持不斷似有相續卽佛法義

外道不知將爲實有迷無性之理

執身見之愚問前破五陰六入十八界七大性

識義俱無云何建立唯識答一爲遣境故立識

何者若不因識何以立境

若不顯識何以遣境二爲以有妄想心故能知名義

何者若無妄則不能顯眞若無眞則不能破惑

故知破立在我染淨由心三無性論云

今爲成就此依他性故說成立道理

此性不但以言說爲體何以故言說必有所依故

若不依亂識品類名言得立無有是處

若不爾所依品類旣無有所說名言則不得立若爾則無二性

無二性故則無惑品無惑品故則有二過

一不由功用自然解脫二則生死涅槃不可顯現

由無此二過失故是故應知決有依他性

有此性故世諦立若不立世諦亦不得眞諦

何者以了俗無性故卽成眞諦

若擬無二諦是惡取邪空非善通正理又若無眞諦之本

何以垂俗諦之跡本跡雖殊不思議一

如法華玄義廣釋本跡爲六本者理本卽是實相一究竟道跡者除諸法實相其餘種種皆名爲跡

又理之與事皆名爲本

說理說事皆名敎跡也又理事之敎皆爲本稟敎修行名爲跡

如人依處則有行跡尋跡得處也

又行能證體體爲本依體起用用爲跡

又實得體用名爲本權施體用名爲跡又今日所顯者爲本

先來已說者爲跡約此六義以明本跡也

一又約理事明本跡者從無住本立一切法

無住之理卽是本時實相眞諦也

一切法卽是本時森羅俗諦也由實相眞本垂於俗跡

尋於俗跡卽顯眞本本跡雖殊不思議一故經云

觀一切法空如實相但以因緣有從顚倒生

二理敎明本跡者

卽是本時所照二諦俱不可說故皆名本也昔佛方便說之

卽是二諦之敎敎名爲跡若無二諦之本

則無二種之敎若無敎跡豈顯諦本

本跡雖殊不思議一也經偈云是法不可示言詞相寂滅

以方便力故爲五比丘說三約敎行爲本跡者

最初稟昔佛之敎以爲本則有修因致果之行

由敎詮理而得起行由行會敎而得顯理

本跡雖殊不思議一也經偈云諸法從本來

常自寂滅相佛子行道已來世得作佛

四約體用明本跡者由昔最初修行契理

證於法身爲本初得法身本故卽體起應身之用

由於應身得顯法身本跡雖殊不思議一也經云

吾從成佛已來甚大久遠

若斯但以方便敎化衆生作如此說五約權實明本跡者

實者最初久遠實得法應二身皆名爲本

中間數數唱生唱滅種種施權法應二身故名爲跡

非初得法應之本則無中間法應之跡

由跡顯本本跡雖殊不思議一也經云

是我方便諸佛亦然六約今已論本跡者

前來諸敎已說理事乃至權實者皆是跡也

今經所說久遠理事乃至權實者皆名爲本

非今所明久遠之本無以垂於已說之跡非已說跡

豈顯今本本跡雖殊不思議一也經偈云

諸佛法久後要當說眞實問

世間無有一法不從緣生具幾因緣能生萬法答

曾無心外法能與心爲緣但是自心生還與心爲相

義海云明緣起者如見塵時此塵是自心現

由自心現卽與自心爲緣由緣現前心法方起

故名爲緣起法也經云諸法從緣起

無緣卽不起乃至則知塵體空無所有

今悟緣非緣起無不妙但緣起體寂起□不起

達體隨緣不起□起如是見者名實知見何謂實知見

若見緣而不見體卽是常見若見體而不見緣

卽是斷見今從因緣而見性則不落常

於眞性中而緣起則不墮斷名實知見

所以廣辯因緣行相者謂因事而顯理令理不孤

因理而成事令事融卽然約經論隨順世諦所立

有四因緣內外假立不無行相一因緣者

論云一因緣謂有爲法親辦自果此體有二

一種子二現行釋云

若一切煩惱種被加行智折伏已永無生現行用雖種子是因緣法

以不能生現行故不得名因緣

又如將心種望色現亦不名因緣若心種生心現

色種生色現等皆是因緣此雙通新本二類種子故

二等無間緣謂八現識及彼心所前聚

於後自類無間等而開導令彼定生釋云

八現識及心所者出緣體唯見自證

此是緣體總名現識簡色不相應種子無爲非此緣性論說

等無間緣唯望一切心心所說

以前生開導所攝受故開者避義與彼處義導者招引義

卽前往避其處招引後法令生前聚於後者

簡俱時及後爲前緣義非開導故自類者

顯非他識爲緣無間者

顯雖前無間爲後緣非中間隔要無間者等而開導者顯緣義

令彼定生卽顯後果雖經久遠如經八萬劫

前眼識望後亦爲此緣以彼後果當定生故

卽簡入無餘依最後心無果定生故非此緣

雖有開義無導引力故問心與心所旣非自類

如八種識□時俱轉體用各殊

如何俱起望後□得互爲緣義答論云心與心所雖□俱轉

而相應故和合似一不可施設離別殊異故

得互作等無間緣和合似一者

同一所緣及同一依同一時轉同一性攝

不可離別令其殊異不同八識行相所緣

及依各不等故非互爲緣又但除□入無餘依者外

餘一切心心所皆是等無間緣

以力用齊等無自類間隔故三所緣緣謂若有法是帶己相心

或相應所慮所託此體有二一親二&C-D;

若與能緣體不相離是見分等內所慮託

應知彼是親所緣緣若與能緣體雖相離

爲質能起內所慮託應知彼是&C-D;所緣緣親所緣緣能緣皆有

離內所慮託必不生故&C-D;所緣緣能緣或有

離外所慮託亦得生故釋云謂若有法者

謂非遍計所執所執無體不能發生能緣之識

故非是緣緣者必是依他

今此必是有體方緣是帶己相者謂能緣心等

帶此色等己之相也帶者是挾帶義相者體相非相狀義

謂正智等生時挾帶眞如之體相起

與眞不一不異非相非非相

若挾帶所緣之己以爲境相者是所緣故若相言體

卽有同時心心所之體相亦心挾帶而有相者分義或體相義

眞如亦名爲相無相之相所以經言

皆同一相所謂無相親所緣緣者

若與見分等體不相離者

簡他識所變及自八識各各所緣別唯是見分內所慮託此有二種一是有爲

卽識所變名內所慮託二是無爲

眞如體不離識名所慮託卽如自證緣見分等

□是此例此說親緣&C-D;所緣緣與能緣心相離法是

謂卽他識所變及自身中別識所變仗爲質者是又親所緣者卽謂見分是帶己相

此&C-D;中卽影像相分是帶本質之相故名所緣

又親所緣緣但是能緣之心

皆有離內所慮託之相分一切心等必不行故今大乘中

若緣無法不生心也&C-D;所緣緣能緣之法

或有或無以是心外法故如執實我法雖無本質

然離彼法心亦生故又觀所緣緣論頌云

內色如外現爲識所緣緣許彼相在識

及能生識故以自內識所變之色爲所緣緣

是依他性有體法故不緣心外所執無法故論云

見託彼生帶彼相起見託彼生卽是緣義

然心起時帶彼相起名爲所緣

帶是挾帶逼附之義百法云護法明此所緣如見相

無定相分以本智親證如體不取相故

與如體冥合故卽無相狀之相卽但有體相之相

卽挾帶之義亦所緣緣難云若有見分

卽有分別相何名無分別相也又云無能取耶答

雖有見分而無分別復無能取正智緣如

親挾附體相緣故更無相狀之相說

無相分言無能取者卽無分別妄執實能取故

不無內分能緣見分又難若言無相分者所緣緣論云

依彼生帶彼相故名所緣相

若無眞如相分者卽無所緣護法云亦有所緣緣義

雖見相分而可有帶如相起不離故卽本智見分

親挾帶眞如之體相起故名所緣緣

如自證分親帶見分名所緣緣此亦應爾

實無變帶之義唯有挾帶名所緣緣故與後得別也

若變相分緣者便非親證卽如後得智

應有分別旣異後得卽明知有見分無相分也

又一切見分皆有挾帶境相義者由相不離見故

卽是挾帶之義不離有二一者有爲相分

望自能變之識血脈相連猶如父子故名不離

二者眞如等境雖非識變然是識等實體

故名不離問所緣緣論偈云內色如外現

爲識所緣緣許彼相在識及能生識故

是以外境雖無而有內色似外境現爲所緣緣

旣外相在識卽是俱起以相在故

云何復能生識能作識緣答如眼等識帶彼相起

雖卽同時不□前後以展轉相因成所緣緣之理

論問云此內境相旣不離識

如何俱起能作識緣頌答云決定相隨故俱時亦作緣

或前爲後緣引彼功能故境相與識定相隨故

雖俱時起亦作識緣而外諸法理非有故

定應許在識非餘此根功能與前境色

從無始際展轉爲因如是諸識唯內境相爲所緣緣

理善成立問所明挾帶是親所緣緣者

爲復挾體挾用答應作四句分別一體挾體者

卽自證分緣證自證分證自證分□緣自證分

是也二用挾用者卽八識心心所見分

緣自親相分是也三用挾體者

卽根本智見分緣眞如是也四體挾用者

卽自證分緣見分也問所緣緣義於八識如何料簡親&C-D;答

百法云護法解

此第八心及心所名此品若因若果&C-D;所緣有無不定若因中第八識

託他人扶塵器世間境自變相分緣

卽可日受用有&C-D;所緣義若是自他緣義

五根及種子不互變緣卽無&C-D;所緣緣義也

又有色界卽有扶塵器世間可互

扶塵卽有&C-D;所緣緣若無色界卽無色可扶託故

卽無&C-D;所緣緣義也若自第八識緣自三境

唯有親所緣緣也此是因中料簡若至佛果位中第八識

若緣自境及緣眞如

及緣過未一切無體法時卽無&C-D;所緣緣也若緣他佛身土

卽變影而緣亦有&C-D;義卽第八識心王自

果位中&C-D;所緣緣有無不定若第八五心所因果位中

皆有&C-D;所緣緣也

若爲託第八心王三境爲質而緣故若第七識者論云

第七心品未轉依位是俱生故必扶外質故

亦定有&C-D;所緣緣於轉依位此非定有緣眞如無外質故

今言此第七識有漏位中者體是俱生

任運無力必扶第八識以爲外質故自方變影緣故

卽定有&C-D;所緣緣若約無漏時

卽&C-D;所緣緣有無不定若第七根本智相應心品

緣眞如卽無&C-D;緣若後得智緣如卽有&C-D;緣

若是無漏第七緣過未及諸無體法皆無&C-D;所緣緣

問何故有漏第七起執事須扶託本質起耶

夫是執者構□所生卽不合假於外質而起

答執有二一有强思分別計度而起執者

卽所託外質有無不定

如第六識獨生散意是也二者有任運起執卽第七識是

爲第七心心所是俱生任運自無力起

要假外質自方起執也

故知第七有漏位中&C-D;所緣緣有無不定若第六識者此識身心品行相猛利

於一切位能自在轉所仗外質或有或無

&C-D;所緣緣有無不定於因果位中皆自在轉

或分別起或俱生故緣一切法時有仗質起

有不仗質起緣境最廣故&C-D;所緣緣有無不定

若前五轉識者未轉依&C-;觀劣故

必仗外質故卽定有&C-D;所緣緣若轉依位此非定有

緣過未等無外質故前五轉識因果位中

約諸根互用亦須仗質而起定有&C-D;所緣緣

若至果位有無不定又諸識互緣者

第八識與前七爲所緣緣

卽八識相分與五識爲所緣緣第六識緣第八四分爲所緣緣

第七卽唯託第八見分爲所緣緣

卽第八識四分爲本質

卽前七識見分變相分緣卽第八與前七爲所緣義故八於七有也

卽第八與前七爲&C-D;所緣緣七於八無者

卽前七不與第八爲所緣緣以第八不緣前七故不託前七生故

唯緣自三境爲所緣緣又廣釋云

古大乘師立所緣緣義者彼云謂若有法者

卽有體本質法名緣言是帶己相者卽相分名所緣相

相質合說名所緣緣所言帶己相者

帶字屬心己字屬本質相卽相分

謂能緣心緣所緣境時帶起本質家己有之相分

故名是帶己相被小乘正量部般若&C-E;多不立相分師

造謗大乘論七百偈破古大乘師所緣緣義云

汝若言已相是相分將爲所緣者

且如汝大乘宗無分別智緣眞如時不帶起眞如相分

其眞如望能緣智見分應無所緣緣義

必若言本智緣如亦有相分者

卽違汝自宗一切經論如何通會古大乘師被此一難

當時絶救經一十二年無人救得大乘所緣緣義

唐三藏救云我宗大乘解帶有二義

一者變帶變二者挾帶變若變帶者

卽變帶似質之已相起是相狀之相

令根本智緣如時卽無若挾帶者卽有根本智親挾帶眞如體相

而緣更不變相分故亦成所緣緣三藏云

謂若有法卽眞如是有體法名緣

卽此眞如是本智所慮處又名所緣二勢合說名所緣緣

所緣卽緣持業釋

亦如八識見分各緣自親相分時皆是挾帶乃至內二分相緣亦爾

故知本智緣如雖不變相分

然親挾帶眞如體相而緣亦成所緣緣

古大乘師錯解所緣緣義者夫所緣緣義者以有體法是緣

卽此有體法是能緣心所慮處故便名所緣

今古大乘師旣唯將實相分爲所緣者錯之甚矣

正解所緣緣義者謂若有法是帶已相者

謂若有法者卽有實法

簡於假法及遍計相分無體法無體法但是所緣不成緣夫爲緣者

須是有體實法有力用故能牽生識

卽實圓成依他是有體法言是帶已相者帶有二義

一者變帶卽八箇識有&C-D;所緣緣本質是爲託

此有體境爲本質變似質之相起名爲變帶

二者挾帶卽一切親所緣緣實相分是

爲此相分十離能緣心故

其能緣心親挾此相分而緣名爲挾帶言已相者亦有二義

且第一於變帶&C-D;所緣緣上說者

卽變似質之己相已者體也卽相分似本質已體

此是相狀之相二於挾帶親所緣緣上說者

卽能緣心上親挾帶所緣相分之已相此是境相之相

卽不同於&C-D;所緣緣帶本質家之已相起

忽有人問云言是帶已相者

未審能緣心帶誰家之已相而緣應答云若&C-D;所緣緣

卽變帶本質家之已相緣若親所緣緣

卽挾帶相分家之已相緣又&C-D;所緣緣是帶相狀之相

卽帶似質之相狀若親所緣緣卽帶境相之相

以親挾境相而緣故有人云

帶能緣心之已相者此人不會所緣義問若言親挾帶境相

及變帶似質之相狀起成親&C-D;二緣者

卽外色法亦成親&C-D;二緣且如將鏡照人時

於鏡面上亦能親挾於人影像

以人影不離於鏡面故應成親所緣緣又鏡面望外邊人本質

應成&C-D;所緣緣答將所慮簡之意云

夫爲所緣緣者須對能緣慮法所慮方名所緣緣

今鏡面旣非能緣慮法者

卽鏡中人影及外邊人本質亦不得名所慮法旣闕所慮義者

不成所緣緣外人又難若爾者

且如第六識緣空華無體法時有所慮義應成所緣緣

爲識是能緣慮故答將所託簡之意云

其意緣無體法時雖有所慮義又闕所託義

以空華等無體不與能緣心爲所託

不妨但成所緣卽不成緣由是應須四句分別

一有所慮非所託卽遍計妄執我法等是以無體故

但爲所慮不爲所託二有所託非所慮

卽鏡水所照人等是此但有所託而無所慮

以鏡水等非能慮故三俱句卽一切所緣緣實相分是

四俱非卽除鏡水等所照外餘不緣者是

又親緣者是逼附義近義

卽如相分親逼附近於見分更無餘分間隔故言&C-D;者是遠義

被相分隔故卽本質法是

又親所緣緣都有四類一有親所緣緣從質及心而變起

卽五識緣五塵境所緣相分是二有親所緣緣

但從心變不仗質起卽第八識緣三境相分是

三有親所緣緣不由心變亦不由質起

卽根本智所證眞如是四有親所緣緣而非相分

卽內二分互相緣是慈恩云

若與能緣體不相離是見分等內所慮託

應知彼是親所緣緣者若與能緣者是見分體不相離者

卽與自證分體不相離意云

相分是見分親所緣緣見分是自證分親所緣緣

皆不離自證分體此正簡&C-D;所緣緣本質法望能緣見分

有相離八識故此亦簡他人所變相分

及自身八識各各所變相分更互相望皆不是親

今唯取自識所變相分名親

望能變見分體不相離中間更無物隔□方是親義

言是見分等內所慮託者言見分等者

卽等取自證分及第四分幷本智緣如等

此皆成親所緣緣且如相分是見分家親所緣緣

見分卽自證分親所緣緣

自證分是證自證分親所緣緣又眞如是根本智親所緣緣

又等取心心所緣親相分亦是親所緣緣

此上皆是挾帶而緣

宗鏡錄卷第七十

戊申歲分司大藏都監開板

宗鏡錄卷第七十一

慧日永明寺主智覺禪師延壽集

夫心不孤起託境而方生

還有不仗境質起不答有護法菩薩云

心生不必有本質正義者若&C-D;所緣緣有無不定

不假本質心亦得生唯識之境若親相分若待外質方生

慈恩云良恐理乖唯識若第八第六有無不定

卽如八識緣境時前五第七定有本質

第八若緣他人扶塵根幷異界器及定果色時

卽有本質若緣自三境者唯是親變親緣

卽無本質第六若緣現在十八界時

可有本質若緣過去十八界或緣無體法時將何爲質

故知六八所仗本質有無不定

若定果色有變有化言有變者託質卽有本質

言有化者是離質或有緣他起者卽有變之義

卽託他爲質自變影像如攪長河爲□酪

變大地爲黃金此皆有本質或有定力生者

卽有化之義卽離質化無而忽有

如虛空華化出樓臺七寶等事此皆從定心離質而化

應作四句分別本質相分三境有無一有本質相分

是實性境卽前五識及明了意識初念

幷少分獨頭意識是二有本質相分是假

卽有質獨影及帶質境是三無質相分是假

卽無質獨影是四無質相分是實性境

卽第八心王緣三境及本智緣如是又別行□云所緣緣者

謂是心之所慮處故名爲所緣只此所緣境

又有牽心令生是心之所託故復說名緣

卽所緣爲緣名所緣緣緣是體所緣是用

六識之中所緣卽緣持業釋也今先立正義者

汝&C-E;多師不解我大乘所緣緣義

只如我大乘言是帶已相者帶與已相各有二義

言帶有二義者一者挾帶卽能緣心親挾境體而緣

二者變帶卽能緣心變起相分而緣

已相亦有二義一體相名相二相狀名相

且初挾帶體相者根本智緣眞如是挾帶體相而緣

是所緣緣乃至內二分相緣及自證分緣見分

亦是挾帶體相名所緣緣

謂能緣心親挾帶內二分見相也二變帶相狀相者

有兩解不同初龍興□主云

卽有漏心心所及無漏後得智見分緣境之時變相而緣

不簡有質無質皆是變帶名帶相狀名相爲所緣緣也

第二顯幽□云八識見分緣自親相時

皆是挾帶者然雖多此說理恐未然若爾卽有三失

一挾帶變帶無別失親挾境體緣名爲挾帶

變起相分而緣名爲變帶

今旣呼相分爲挾帶故知無別二今古相違失

古時挾帶有少乖理若於變帶卽乃無違今言相分是挾帶

古云變帶豈不相違三變帶唯緣本質失

豈無質相分非心變耶今以理而推

但是相分非論有質無質皆名變帶

若不變相分直附境體卽名挾帶所以唐三藏將挾帶

以救前義謂古大乘師但明變帶也

次依論破小乘所緣緣義分二初破正量部師論主云

夫五識所緣者謂能緣識帶彼相起

及有實體令能緣識託彼而生汝正量部師若言

所緣緣義但有能生識之一義

不許能緣眼識帶彼相起者卽應非是所緣緣大乘量云

汝眼識所緣緣是有法應非眼識所緣緣宗因云

但有能生識一義故同喩如眼識因緣

又返立量破云汝眼識因緣是有法

應是眼識所緣緣宗因云但有能生一義故如眼緣色時

此中意云古大乘師不說挾帶

卽本智緣眞如時爲所緣緣義如有失

若正量部不許變帶卽眼識緣色時所緣緣義不成

次破經部師者論主云

汝經部師將外和合假色作所緣緣者不然

設許汝眼識帶彼&C-;色相故許作所緣亦不得名緣以汝執假色無體故

猶如眼識錯亂見第二月

彼無實體不能生識但名所緣不得名緣和合假色亦復如是

立量破云汝和合&C-;色是有法

設爲眼識所緣非緣宗因云汝執是假無體故

同喩如第二月故觀所緣緣論偈云和合於五識

設所緣非緣彼體實無故猶如第二月

經部有執云和合&C-;色雖卽是假有

能成一一極微是其實有各得爲緣引生五識又何不可

論主破云其和合色等能成極微設許爲緣

又非所緣以眼等識生不帶彼極微相故

如眼識生不帶彼眼根相

其眼等五根但能生眼等五識然眼等五識卽不能緣眼等五根

將根爲喩立量云

汝色等能成極微是有法設爲五識緣非所緣宗因云

五識生不帶彼相故同喩如五根觀所緣緣論偈云

極微於五識設許非所緣彼相分無故猶如眼根等

若十八部師義已許帶彼相故所以不破

今正解者疏云謂若有法是帶已相所言有法者

有兩解初顯幽□解云有法卽有體實法

揀於假法及遍計相無體法但是所緣不成緣

夫爲緣須是有體實法有力用能牽生識

卽圓成依他起是有體法二龍興云

謂若有法者卽依圓二性以有體故能牽於心

名之爲緣不通無體若是遍計以無體故

但有所緣而非緣體若是所緣卽體通有無問

遍計所執旣也無體不能生心何得名爲所緣答

無體所緣依有體緣生

於有體法上妄增益而有非緣故兩解之中後解爲正問

前解有何過答若前解有法唯取實法爲所緣者

然先德雖多確此義今略推徵有三過失

一固違疏文失假法若非有體者

何以疏主將依圓二性出百法體以百法通假實故

今言假法無體豈不相違二遍計無別失

依圓假法旣言無體與遍計所執無體何別論云

依圓是有遍計是無豈不相違三有法例不成失

所緣緣體論云有法便言唯實增上緣體

論云有法何乃通假卽命根等豈是實耶

若依今明有法通取三境假之與實

但名有法盡作所緣緣

於八識中分別前五第八性境爲所緣緣揀諸假法及遍計所執

第七帶質境爲所緣緣唯假非實及簡遍計所執

第六意識緣於三境作所緣緣通於假實

唯簡遍計所執更立量云諸假相分是有法

定爲能變心親所緣緣宗因云

法處有無門中影字攝故同喩如實定果色遍計所執爲異喩

或作量云帶質獨影是有法是親所緣緣宗因云

影之差別故同喩如性境問

實法有體名所緣緣假法無體非所緣緣答假法有二種

一有體假卽依圓性中諸假法也二無體假

卽遍計所執也若我若法空華&C-;角等

但簡無體非所緣緣不簡有體故問

若遍計所執非所緣者

如何第六緣空華等時亦有所緣緣義豈卽有體耶答

但望自親相分爲親所緣緣非望空華也若是空華等但於相分上

妄執生華解其體是無若所變相分

其體是有得成所緣緣

問有何敎說帶質獨影境假相分得爲所緣緣答其敎極多

下約識分別辯所緣緣疏云八於七有七於八無

餘七非八所仗質故且如第七緣第八見分

豈非帶質境作所緣緣乃至疏云第六於五無

餘五於彼有亦是帶質境作所緣緣

又唯識論云親所緣緣一切心生決定皆有

離內所慮託必不能生爲證極多不能繁引問

應一切有體法總是所緣緣以是有法故答疏云

是帶已相

須是能緣之心緣所緣時帶起所緣已相此有體法卽是所緣緣

餘不帶起已相者雖是有法不爲所緣緣

如眼識緣境時所帶起色已相此有體法卽是眼識家所緣緣

餘不帶起已相者雖是有法

不是眼識所緣緣眼識旣爾餘識亦然帶與已相各有二義

且帶二義者一者挾帶

卽能緣心親附境體而緣二者變帶卽能緣心變起相分而緣

言已相亦有二義一體相相二相狀相

若無分別智緣眞如是挾帶體相而緣是所緣緣

及內二分相緣幷自證緣見分是挾帶

若有漏心心所見分及無漏後得智起見分緣境時

卽是變帶相狀而緣是所緣緣謂若有法

是緣是帶已相是所緣具此二義名所緣緣義

又簡法辯果者先引慈恩徵云緣生於誰

誰帶已相疏答云心或相應此辯所緣緣果也

以所緣爲緣是因生得心心所是果

言心者卽八識心王言或相應者卽五十一心所

有起有不起不定故

而言或也卽簡不立色及不相應無爲等爲所緣緣

彼非心法無緣慮故問親&C-D;所緣緣中於相分內

何者是實答二俱不實唯識鏡云相見二分之中

見分唯實

就相分中眞如是實餘親&C-D;相皆非是實疏云以&C-D;所緣緣等取親相

不卽親得不爲行相者&C-D;所緣緣

能緣之心不親得本質故&C-D;所緣不名行相

如前五識緣五塵時必託第八所變五塵爲其本質五識緣時

但得自識所變相分以此相分必帶本質

緣相分時&C-D;緣本質故

&C-D;所緣不卽親得不名行相五識相分各望自識依他中假

攝假從實無心外境故名唯識

其本質境望於能變第八識體本質之境亦非實有故

親&C-D;二境皆不實也夫所緣緣義者

大小雖通&C-D;親莫辯親則挾帶逼附而起如鉗取物

似日舒光親照親持體不相離

&C-D;則變帶仗託附影而起緣似質之狀離相分之親體不相收

內生慮託若如是了達親&C-D;不濫方知心外無境

見法是心或愚暗不分則心境宛爾

深窮緣性始蕩情塵細達見原方明佛旨

四增上緣者謂若有法有勝勢用能於餘法或順或違

則成增上緣義釋云謂若有法亦是有體

此簡所執有勝勢用者謂爲勝義

卽有爲無爲有勝勢用此用非是與果等用但不障力

能於餘法者簡其自體顯不同前所緣緣故

或順或違者顯與順違俱能爲緣

與後生異法爲緣非前滅法謂十因中前九是順

第十是違亦是此緣故問

增上緣約逆順有力無力都有幾種答古釋有四種夫增上緣者

卽簡遍計所執是無體法須是有體法

得爲增上緣卽是依圓二性皆是有體法

爲增上緣義若無體法卽是我法等全無體故

從妄執生非增上緣一順

如水土與靑草等順增上緣六波羅蜜行爲佛果

爲順增上緣受取二支與五果種子爲順增上緣二違

卽如霜雹與靑草作違增上緣又如智與惑作違增上緣卽一念間智起時惑便斷

卽知一念有二增上一念正與惑作違增上

便與二空理作順增上三有力增上亦名親增上

如五根發生五識等四無力增上

卽此人五根望彼人五識是無力增上亦名&C-D;增上

如燈焰正生時一切大地等法不□此焰生名&C-D;增上

但取不障□義邊名增上緣問

因緣與緣起二義同別答古德云因緣者隨

俗差別卽是因緣相望顯無自性義

正是俗諦體也緣起者順性無分別卽

是相卽相融顯平等義正順第一義諦體也問

染淨諸法有因有緣因親緣&C-D;成其二義緣義已顯

因理如何廣略備陳都有幾種答

經論共立有六因十因且六因者一能作因除自餘能作者

除自體外餘一切法不障有爲法生

總名能作因

因是一切有爲無爲法是體體上有能作之用能作卽因持業釋持卽任持

業卽業用因是體能作是用攝用歸體名持業釋

二俱有因俱有互爲果心於心隨轉俱時

而有果與因俱名俱有因互爲果者有三

一四大種互爲俱有因互爲士用果

二如能相所相法能相爲因所相爲果所相爲因

能相爲果三心心所法心王爲因心所爲果

心所爲因心王爲果三同類因卽因似果果似因

如染性五蘊中色蘊能引色蘊

色蘊引餘四蘊四蘊引色蘊雖心色不同同是染性故

四相應因決定心心所

同依卽心王心所具五義一同一所依根二同一所緣境三同一時

四同一事五同一行相具足五義名相應

相應之因且如心所引起心王時

心王是相應法是果卽勝心所是因卽劣依主釋也

五遍行因爲同地染因卽十一遍使遍行卽因

遍行卽十一遍使

是體上有遍行五部爲因之用持業釋也六異熟因

有漏善不善業爲異熟因因通善惡果唯無記異熟卽因

因卽善不善業是體上有異熟之用持業釋也

十因者瑜伽論云五明中諸佛語言名內明

云何內明論云顯示正因果相謂有十種因

當知建立無顚倒因攝一切因或爲雜染

或爲淸淨或爲世間彼彼稼穡等無記法轉

云何十因一隨說因謂一切法名爲先故想

想爲先故說是名彼諸法隨說因二觀待因

觀待此故此爲因故於彼彼事若求若取

此名彼觀待因如觀待手故手爲因故

有親待業觀待足故足爲因故有往來業

三牽引因一切種子望後自果名牽引因四攝受因

除種子外所餘諸緣名攝受因五生起因

卽諸種子望初自果名生起因六引發因

卽初種子所生起果望後種子所牽引果

名引發因七定異因種種異類各別因緣名定異因

八同事因從隨說因至定異因

如是諸因總攝爲一名同事因九相違因

於所生法能障□因名相違因十不相違因

此障□因若闕若離名不相違因此一切因二因所攝

一能生因二方便因

當知此中牽引種子生起種子名能生因所餘諸因名方便因

當知此中若能生因是名因緣若方便因是增上緣

若等無間緣及所緣緣唯望一切心心法說

由彼一切心及心法前生開導所攝受故

所緣境界所攝受故方生方轉是故當知

等無間緣及所緣緣攝受因攝問

一心建立已具因緣因緣所感必有其果所以法華經云

如是因如是緣如是果如是報其果有幾種

各依何處而得答凡聖通論略有五種

識論云一者異熟果謂有漏善及不善法所招自

相續異熟生無記釋云有漏善者簡無漏善

自相續者簡他身及非情若但言異熟

卽六識中報非眞異熟攝

今爲總攝彼故言異熟生然本識亦名異熟生是無記故此位稍長

至金剛心頓通三乘無學一眞異熟

卽第八識二異熟生卽前六識

成本識亦名異熟生故從自異熟種子而生起故

若前六識從眞異熟識生起故亦名異熟生

是一分心心所緣境昧劣不明利不熏解心種故

是無記性異熟有四一異時而熟異謂是別異屬因

熟謂成熟是果異因居過去熟果卽現在

故名異熟二異性而熟過去修異因

因五戒十戒等業所招天人總別報異熟果

若因十不善惡業所招三塗不善總別報異熟果

總無記性三異類而熟造異類業受異類生

五趣各別四異聖而熟謂異熟果

依分別二障種上有趣生差別功用故聖人已無

八識之中唯第八具三義一遍簡前五識

二相續簡第六三業招簡第七二等流果者等謂平等

流謂流類等流不同有二一眞等流

爲善不善無記三性爲因所引同類果故名等流果

如第八識中三性種子各生三性現行果

果與因性同故卽心種子生心現行

色種子生色現行有漏種生有漏現行

無漏種生無漏現行名等流者是流類義二假等流者

前生令他命短今生自身亦命短

是先殺業同類果故依所招總報第八識有短長名假等流

理實是增上果但取殺他令他命短

今生自命亦短有相似義故假名等流

實是善惡感無記果三增上果者增勝殊上

但除四果外餘一切所得果者皆是此增上緣果收

此增上果最廣如四緣中增上緣五見中邪見

不簡有漏無漏有爲無爲

但有所得果於前四果中所不攝皆是增上果中收此有二種

一與力增上果如外器能受用順益義故

二不與力增上果如他人金帛妻子等復有二種

一順如眼識得明緣二違如遇暗相等

四士用果者謂諸作者

餘諸器等成辦種種事業名士用果瑜伽論云一類於現法中依止

隨一切工巧業處起士夫用

所謂士農商賈書算占卜等事由此士夫之用

成辦諸稼穡財利等果名士用果問於八識中

一一識如何各具四果答古釋云且如眼識

從種生現是等流果眼根爲所依故名增上果

眼識作意警心爲士用果或眼識能緣實色等

亦士用果眼根是第八親相分故亦異熟果

耳等四識亦皆例此

若第六識種生現是等流果前念意根爲能引或能引前五識

故增上果又能緣三世內外境等用名士用果

能造當來總別報名異熟果

約與異熟爲因故名異熟果若第七識種生現等流果

前念第七與後念爲所依卽增上果

內能緣第八見分爲我卽士用果

能與眞異熟識爲所依故名異熟果

若八識種生現名等流與第七爲所依故是增上果能緣三境及持種受熏

名士用果當體是眞異熟故五離繫果者

唯聖人非凡夫得瑜伽顯揚等論皆云

異生以世俗智滅諸煩惱不究竟故非此果攝

唯識論云離繫果謂無漏道斷障證得無漏法故

若本智與眞如合時是離繫果攝

若後得緣眞如時是士用果攝問六因能感幾果答

六因總威五果能作因感增上果

相應俱有二因得士用果同類遍行二因得等流果

異熟因感異熟果五離繫果以擇滅無爲爲體

體是無漏能斷道之所證得名離繁果問

相應俱有二因何別答相應唯心心所法

俱有卽通色通心得士用果者緣二種因

各於所得果有士夫力用名同體別問

同類遍行二因何別答同類遍三性通有漏無漏

遍行唯染汚別也二種因所得之果皆似於因

名等流果也夫四緣六因十因五果者

收盡凡聖之道能成敎法之門闕之則一法不圓

昧之則終爲外道且四緣者

因緣則於有爲之門親辦自果無問則爲開導之義萬有咸生

所緣則具慮託而方成約親&C-D;而俱立增上

則有勝勢力不障他緣六因者

能作因則業用成辦俱有因則更互同時同類因初後相似

相應因則決定一緣遍行因則同其染類

異熟因則成熟後果十因者

隨說因爲諸法先導之門觀待因了現得作用之事

牽引因則令成自果攝受因則能攝萬緣

生起因令萬類能生引發因使諸果成辦

定異因則種類各別同事因則體總一如

相違因能起障□之門不違因隨順緣生之理五果者

異熟果則因生果熟異時而成

等流則因果性同流類無濫增上則力用殊勝能助他緣

士用則功業所成能獲財利

離繫則斷障證眞超諸漏縛總攝如上因緣報成五果

咸歸眞異熟第八識中斯異熟果門於異時而熟

若起一念善如將甛種子下於肥田內或生一念惡

似植苦種子下向瘦田中

以水土因緣時節際會則抽芽布葉次第而生

華發果成積漸而熟此染淨種子異熟亦然

若作善因下人天之樂種或興惡行生四趣之惡田

靡起善惡因終無苦樂報不下&C-;好種

豈有華果生故知因果相酬唯識變定

如鏡現像似影隨形無有影而不隨形無有鏡而不現像

斯則無有作而不受報無有果而不酬因

法爾如然世所共悉唯有不作者業果定難羈

但了一心宗者緣皆頓息

是以了唯識理無所用心終不妄興三界業果以唯識變定故

懼業之人方能信受如前定錄云

昔韓公滉之在中書也嘗召一吏不時而至怒將鞭之

吏曰某別有所屬不得遽至晉公曰

宰相之吏更屬何人吏曰某不幸兼屬陰官

晉公以爲不誠怒曰旣屬陰司有何所主吏曰

某所主三品已上食料晉公曰

若然某明日當以何食吏曰此雖細事不可顯言

乞疏於紙過後爲驗乃如之而繫其吏明旦遽有詔命

旣對適遇太官進食&C-;□一器

上以其半賜晉公晉公食之美又以賜之旣退而腹脹

歸于私第召醫視之曰食物所壅宜服少橘皮湯

至夜可飮漿水明旦疾愈思前吏言召之

視其書云

明晨相公只食一□半&C-;□橘皮湯一&C-C;漿水一□則皆如其言公固復問

人間之食皆有籍耶答曰三品已上日支

五品已上有權者旬支無則月支凡六品至一命

皆季支其不食祿者年支耳

故知飮啄有分□儉無差

所謂玉食錦袍□衣藜藿席門金屋千駟一瓢皆因最初一念而造

心跡□現果報難逃以過去善惡爲因現今苦樂爲果

絲毫匪濫孰能免之猶響之應聲影之隨形

此必然之理也唯除悟道定力所排

若處世幻之中焉有能脫之者所以經偈云

假使百千劫所作業不忘因緣會遇時

果報還自受所以財命論云貧者無立錐之地

刀□則田逾萬頃餓者無擔石之儲

李衝則木號千奴故史記楚相孫叔敖盡忠於國

及身死其子貧無立錐之地漢書云

刀□歷官尙書郎不隨德行種植爲務有田萬頃奴婢千人

魏志云華歆效官淸貧家無擔石之儲

晉書云李衝植橘千株號爲木奴千頭

又不但貧富唯識變定壽命亦然

以先心所作慈殺之因今定受後報脩短之果

非干今身善惡之行故云無禮必斃□何事而獨壽行善則吉

託何事而早終如莊子云

盜□從卒九千橫行天下侵暴諸俟而其壽考論語疏云

項託七歲爲孔子之師而少□焉

宗鏡錄卷第七十一

戊申歲分司大藏都監開板

宗鏡錄卷第七十二

慧日永明寺主智覺禪師延壽集

夫對登地大士天鼓演無依印之法門

破外道邪倫敎主述有因緣之正道

旣立因依之處須憑開析之門未審依處當有幾種答

廣有十五依處略有三依旦十五依處者

一語依處二領受依處三習氣依處

四有潤依處五無間滅依處六境界依處七根依處

八作用依處九士用依處十眞實見依處

十一隨順依處十二善功能依處十三和合依處

十四障□依處十五不障□依處百法□

與十五依處配十因一語依處者

卽以法名想三爲語因所言法者卽一切法

爲有此所詮諸法故便能令諸有情內心起想

想像此等所詮諸法已次方安立其名內心安立名

後方能發語卽法名想三爲先是能起

方起得所起之語卽語依處立隨說因

二領受依處者領謂頌納受通五受

五受皆以領納爲性卽領受依處立觀待因觀者對義

待者藉義卽能所相對藉以立其因三習氣依處者

所謂內外一種子未來熟位未經被潤已前

此名習氣依處卽依此未潤種上立

爲牽引因且內種者如第八識中有無量種子

若有漏種子未被愛取水潤已前雖未便生現行

然此種上

且有能牽引生當起現行果子功能卽以此種子名牽引因四有潤依處

爲前習氣依處種子若曾被潤已去

雖未便生現行然且潤了卽此有潤種子

能與後近現行果爲依處前習氣依處

約內外種未被潤者今有潤依處卽約內外種會被潤已去說

卽有潤依處立生起因五無間滅依處者

卽心心所法等無間緣謂前滅心心所爲緣

緣者是開避導引功能卽前滅爲緣

能與後念一聚心心所爲依處

其後念心心所依他前念爲緣處生故名無間滅依處

卽無間滅依處立攝受因此一因寬

自下六種依處皆是攝受因攝六境界依處者

卽是一切所緣緣境爲此一切所緣緣境能與一切能緣

心心所爲依憑起處故以心不孤起託境方生

亦一攝受因七根依處者

卽內六處謂五色根及意根成六卽此六根

是八識心所心所依之處前無間滅依處

卽取八識前念功能爲依處引後念令生今此根依處

卽取現在五色根及第七意名根依處亦立攝受因

八作用依處者問何名作用依處答

此通作業幷作具之作用且作業者卽有情工巧智

能造殿堂或造立種種器具等物是言作具者

卽世間種種作具

如斤斧車船等所受用之具是但知一切&C-D;助現緣

能成辦種種事業者皆是此作用依處

卽除□識中種子及外法種子及種子生現行現行熏種子

種子引種子及親助現緣非作用依處

此處亦立攝受因九士用依處者卽於前作用依處中

唯取作者士夫之用此處亦立攝受因

十眞實見依處者謂一切無漏見不虛妄

故名眞實

能與餘一切無漏有爲法及無爲法而所依名依處此處亦立攝受因

此前六攝受因者攝受卽是因果相關涉義但除□親因緣

外取餘一切&C-D;助成因緣者名爲攝受因

故對法論云如日水糞望穀麥芽等

雖有自種所生然增彼力名攝受因十一隨順依處者

卽一切色心等種現

皆有隨順自性及勝同類品諸法故名隨順依處言隨順自性者

卽簡他法不得爲此依因

如第八識中三性種子各各自望三性現行爲依爲因

言勝同類品諸法者如無漏法

卽唯與自無漏有爲及無爲勝品法爲因處

不與下品劣有漏法爲因就有漏位中亦自有勝劣爲因果亦爾

此處立引發因引謂引起發謂發生

爲因能引起發生果故十二差別功能依處者

謂一切法不簡自性他性各各自有因果

相稱名爲差別功能如五八戒善業定引人天

第八非引三塗第八以不相稱故

若十不善業定引三塗第八非引人天

第八性不相稱爲因故若自界法卽與自界爲因

如是等三界一切有漏法各各自有差別功能爲因

如長安一百二十司官職各各自有公事爲因

與所□相稱若淨因者卽自三乘種子

各望自三乘有爲無爲果爲因此處立定異因定者

是因果自相稱義不共他故名異

如僧人以持齋戒相稱名定不共他俗人四業同故名異

卽一切諸法各各相望皆有定異因

十三和合依處者立同事因

從前第二領受依處乃至第十二差別功能依處

卽總攝前六因十一依爲此和合處體謂前十一依

各各於自所獲生住成得果中

皆有和合力故名和合依處卽依此處立同事因

爲觀待乃至定異如是六因各共成一事故說六因爲同事

略擧一法以辯者

且如眼識生時待空明等緣立此爲觀待因由有新本二類種故

如其次第得有牽引及生起因

次取等無間緣及根境等立爲攝受因

望前引於後是引發因由名言種故有定異因餘法亦爾

十四障□依處立相違因者惑能障智

明能障暗等卽明爲因暗立爲果

卽依此處立相違因十五不障□依處立不相違因者

唯識論云十五不障□依處

謂於生住成得事中不障□法卽依此處立不相違因

略說三依者一因緣依卽是俱有依亦種子依

二增上緣依卽增上緣三等無間緣依

卽開導依一因緣依者謂自種子

諸有爲法皆託此依離自因緣必不生故此因緣依者

對果得名因卽是緣卽不取因由之義

此因是果之所依故卽現行名果能生種子名因緣

又因者是現行果之因緣者卽此因

有親生現行果之用名緣問因緣依與因緣何別答

依狹緣寬若因緣卽有三義一種引種

二種生現三現熏種若因緣依卽唯取種生現一義

是眞因緣依若種生種但名因緣不得名依

以異念因果故卽前念無體非依定須同時

問且如現熏種亦是同念因果何不爲依

答現熏種雖同念然又闕因沈隱果顯現義

亦非因緣依故知唯取眞因緣義名依

都具三義方名因緣依一是主卽種是主

二因沈隱果顯現卽簡現熏種三因果同時

卽簡種生種問此種子爲因緣依體者

取何法爲能依答諸有爲法皆託此依

卽一切有爲緣生法色之與心皆須託自種爲依有此種故

一切色心現行方始得生離自因緣必不生故

意云心現若親自心種必不生色法亦爾

二增上緣依者若增上緣卽寬謂通有無及&C-D;

增上若爲依卽狹唯取有力及親增上

以五色根幷意根處唯此內六處爲增上依體

卽簡外六處望心心所法但爲增上

卽不得爲依體又唯取同時八識心王爲意根處

以意根處緣得八箇識故若是等無間意

卽自爲一依故不取卽此增上依須具三義一有力

二親三內其外六處以不具三義

但爲緣非依若能依法卽諸心心所皆託此依

言諸心心所者

卽簡色不相應行無爲後三位皆無增上依問其一切心心所法若無內六處時

亦得轉不答離俱有根必不轉故意云

若無所依根時其心心所定不得轉

三等無間緣依者等無間依卽狹唯取心王

心王有主義故若四緣中等無間緣卽寬雙通心心所

爲前念心王有力能引生後念一聚心心所法名等以力用齊等故無自類爲間隔名無間問

此依以何爲體答以前念八識心王

總名等無間此是依體

卽前念心王與後念心心所爲依問前念心法已滅無體何得爲依答

彼先滅時已於今識爲開導故意云

彼前念心王臨欲滅時有其力用能引後念令生

作此功能了便滅卽現在一念有行後功能

以爲法體非取過去已滅無體法爲依問

其前念心王有引後力用名爲依者

未審將何法爲能依答諸心心所皆託此依

卽一切心心所法起定能須託此前滅意爲依方起問

諸心心所若不依前滅心王亦得起不答

離開導根必不轉故

意云心心所若不得前念心王爲開避引導卽無因得起問

心法四緣生何故三緣別立爲依所緣緣不爾答

三緣有常義主義故亦緣亦依

所緣緣皆有常義闕主義故但爲緣不爲依

又種子依具六義六義者一刹那滅二果俱有三□隨轉

四性決定五待衆緣六引自果一刹那滅者

謂體□生無間必滅有勝功能方成種子

二果俱有者謂與所生現行果

俱現和合方成種子三□隨轉者謂要長時一類相續

至究竟位方成種子四性決定者

謂隨因力生善惡等功能決定方名種子五待衆緣者

謂此要待自衆緣和合功能殊勝方成種子

六引自果者謂於別別色心等果

各各引生方成種子又具有依者

卽所依與能依俱時而有依者但是一切有爲生滅法

仗因託緣而生住者皆名爲依依具四義一決定

二有境三爲主四令心心所取自所緣方名所依

此四依各有所簡且第一義者若法決定

此正簡將前五識與第六識作不定依夫爲所依者且須決定有方得今有第六時

不決定有前五故

亦簡將五色根與第八爲依亦是不定有如生無色界第八卽無色根爲依

又簡將能熏七現與所熏種子爲生長依等

卽此能熏現識有間斷故無決定義問

若有決定義便是所依者

卽如四大種及命根五塵等及種子皆有決定義應是所依

有現行識時必決定有種子故答將第二義簡云有境

言有境者卽有照境緣境功能

除心心所及五色根識餘法皆非有境今四大五塵命根等

雖有決定義而闕有境義故非所依問

若具二義卽名所依者且如遍行五數

亦具決定有境二義應與心心所爲所依答

將第三義簡云爲主今遍行五數雖有二義

闕主義故亦非所依問若具三義便成所依者

且如第八識現行望識中種子

亦有決定有境爲主三義卽此等八識現行

應與種子爲俱有依答將第四義簡云令心心所取自所緣

卽令能依心心所緣取自所依家境方成所依

今第八現行識不能令種子取自所緣

故非所依今第八識中種子無緣慮

不能取自所緣故第八非種子所依但爲依義問

未審何法具此四義足得名所依答

爲五色根及意處卽此六處具前四義足獨名所依問

內六處爲俱有依與六根體義何別答

俱有依唯取六處現行不取種子闕有境義故

若但言六根卽通種現又俱有依取所依義

若言六根卽取生長義各據勝以論

又若心心所法生時住時卽具俱有依

若色法生時住時但有因緣依卽得定無俱有依

以色法無所緣故自體不是能緣法故又瑜伽論云

於五識有三依一種子依二俱有依三開導依

問所依有幾重答有四重

謂五色根六七八識卽五識各依自根

若後三識卽通與五識爲依問

五色根六七八識四重所依各有何用而言隨闕一種卽便不轉答謂一同境

二分別三染淨四根本等所依別故言同境者

卽自五色根是如眼根照靑色境時

眼識亦緣靑色境以靑色境同故名同境

乃至身根識亦爾言分別者

卽第六識能與前五爲分別依同緣境時起分別故

此是第六自體與五識爲分別依瑜伽論云有分別無分別

同緣現在境故卽第六名有分別

前五名無分別解深密經云五識起時定有意識同緣境

言染淨者卽第七識

第七識能與五識爲染淨依第七若在有漏位中卽與五識爲染依

若成無漏時卽與前五爲淨依

有此染淨依前五方轉若無卽不得生

言根本者卽第八識第八識與前五識爲根本依

前五識是枝條又第八能持前五識種種方生現

推功歸本皆從第八識中成故

此第八不唯與前五識爲根本依亦與萬法爲根本

以能持萬法種故於因果位中第八皆爲根本

此四重依各各不同

卽八識俱有所依四種名義不同者如眼等五識卽同境等四種所依

各有決定義且如眼識以眼根爲決定同境依

以決定共取一境故餘四境與四根

各決定取自境亦爾以第六識爲決定分別依

以第七識爲決定染淨依

以第八識爲決定根本依又能所依四句分別一唯能依非所依

卽心所法二唯所依非能依卽五色根三俱句

卽八識心王四俱非卽外色法又開導依者

開者避也卽開避處所導謂導引導引令生

卽前念心王臨滅時開避處所

引後念心心所令彼生起卽後念心心所

託前念開導心王所依而生名開導依夫因依之處

則染淨出生之始果報之境乃苦樂成熟之時

則十因五果以無差三依四緣而非濫

皆爲最初一念背覺合塵轉作能心現爲諸境

三細識全因不覺六&C-;相永爲所緣入生死

旋火之輪未曾暫歇處塵勞無間之獄曷有出期

若能明萬法元起之由了一念最初之際

方知自我心起起處無□

唯我心亡滅時無跡則永枯苦本六趣爲之□消頓竭愛原

二死因玆雲散二十八祖之正意從此皎然

三世諸佛之本懷於斯釋矣問

般若無相不受一塵云何廣辯四緣及諸因果答

夫佛道正法皆從緣生故云心法四緣生色法二緣起

若執不從緣生者皆非正法

悉屬外道自然邪見且心之一法若無第一因緣者

無有親生現行果之義則諸法不成立

若無第二等無間緣者則無開導引後生義

無有相續全成間斷若無第三所緣緣者則心無所慮處

不能牽心用心無所託乃心境俱成斷滅

若無第四增上緣者雖具前三緣

若無增上卽成障□法亦不生四緣具足方成心法

若能明了世間因緣所生之法方乃見無生之旨

以卽生法達無生故且生法尙不知正因

云何能了無生妙理所以華嚴□云

緣起深義佛敎所宗自古諸德多云三敎之宗

儒則宗於五常道宗自然佛宗因緣

然老子雖云道生一一生二二生三三生萬物

似有因緣而非正因緣言道生一者道卽虛無自然故

彼又云人法地地法天天法道道法自然

謂虛通曰道卽自然而然是雖有因緣

亦成自然之義耳佛法雖有無師智自然智

而是常住眞理要假緣顯則亦因緣矣

故敎說三世修因契果非無善因惡因故楞伽經

大慧白佛佛說常不思議彼諸外道亦有常不思議

何以異耶佛言彼諸外道無有常不思議

以無因故我說常不思議有因因於內證

豈得同耶是則眞常亦因緣顯淨名經云

說法不有亦不無以因緣故諸法生法華經云

諸佛兩足尊知法常無性佛種從緣起

是故說一乘又經云一切諸法因緣爲本中論云

未曾有一法不從因緣生

是故一切法無不是空者則眞空中道亦因緣矣若爾涅槃經云

我觀諸行悉皆無常云何知耶以因緣故

若一切法從緣生者則知無常

是諸外道無有一法不從緣生是故無常則外道有因緣矣釋

曰此明外道在因緣內執於緣相以爲常住

是故破之言無常耳

今明敎詮因緣妙理具常無常豈得同耶況復宗者從多分說

所以因緣是所宗不應致疑

故知唯是一心緣起法門以法無自性隨心所現

所現之法全是自心終無心外法能與心爲緣

所以本末相收皆歸宗鏡何者內卽是本外卽是末

以唯心義則內收外託境生心則末亦收內

若以法性爲本法性融通緣起相由

則塵包大身毛容刹土故合爲一大緣起也

故知有智慧無多聞有多聞無智慧俱不達實相

聞慧具足眞見心原又經云若欲學般若

應學一切法以色無邊故般若無邊

又經云若欲了達因緣等無間緣所緣緣增上緣者

應當學般若智論釋云不破四緣之義

唯破四緣之執如水中之月不破所見只破所取

故知但有能取執情則非幻而成幻法

若成無所得慧則非幻尙自不生

執喪情虛萬法無咎般若眞性何所滯乎如大涅槃經云

菩薩善知諸緣菩薩摩訶薩不見色相不見色緣

不見色體不見色生不見色滅不見一相

不見異相不見見者不見相貌不見受者

何以故了因緣故如色一切法亦如是

又前十因四緣等義是約法相宗說略明行相

今依法性宗自在無□法門說明其體性

據華嚴法界緣起無盡宗亦有因門六義緣起十義

今且釋因門六義者一空有力不待緣

是刹那滅義由刹那滅故卽無自體是空也

由此滅故果法得生是有力也然此謝滅非由緣

力故不待緣二空有力待緣是俱有義

由俱有故方有卽顯是不有空義也俱故能成有

是有力也俱故非散是待緣也

三空無力待緣是待緣義由無自性故是空也

因不生緣生故是無力也四有有力不待緣是決定義

由自類不改故是有義然自不改而生果故

果有力義然此不改非由緣力故不待緣

五有有力待緣引自果義由引現自果是有義

雖得緣方生然不生緣果是有力義

卽由此故是待緣義六有無力持緣□隨轉義

由隨他故無力是故待緣正因對緣唯有三義

一因有力不待緣全能生故不雜緣力故

二因有力侍緣相資發故三因無力待緣

全不作故用緣故又由上三義

因中各有空有二義二門各三唯有六故不增減也

何故不立第四句無力不待緣義者

以彼非因義故不立問果中有六義不答果中唯空有二義

謂從他生無體故是空義酬因故是有義

若約互爲因果說卽爲他因時具斯六義

與他作果時卽唯有二義是故六義唯在因中

待緣者待因事之外增上等三緣也

若緣起秘密義皆具此六義六義約體用各有四句

一約體有無四句一是有謂決定義故二是無

謂刹那滅義故三亦有亦無

謂合彼引自果及俱有無二是也四非有非無

謂合彼□隨轉及待衆緣無二是也二就用四句

一由合彼□隨及待衆緣無二故是不自生

二由合彼刹那滅及決定義無二故是不他生

三由合彼俱有及引自果無二故不共生也

四由具三句合其六義因義方成故非無因生也

中觀八不據遮詮六義約表詮

八不約反情理自現六義據現理情自亡有斯左右耳

六義開合者或約體唯一以因無二體故

或約義分二謂空有以無自性故緣起現前故

或約用分三一有力不待緣二有力待緣

三無力待緣初卽全有力後卽全無力

中卽亦有力亦無力第四句無力

不待緣非因故不論六義據緣起自體六相據緣起義門

六義由空有義故有相卽門

由有力無力義故相入門由有待緣不待緣義故有同體異證門

由諸義門故得有毛容刹海等事也

若論相入相持皆因有力無力卽此二義不得同時

若俱有力無無力者卽成多果過

一一各生故若俱無力無有力者卽成無果過

俱不生故論云因不生緣生故緣不生因生故

以一有力能持多以多無力卽入一中

以多有力能持一以一無力卽入多中

是以一塵有力能含刹海刹海無力潛入一中問

有力無力其義如何答若以一有力者是空無性義

無性故能成諸法以有空義故一切法得成

則是一有力爲主多無力爲伴若以多有力者

則無一法而有自體能獨立者

皆假衆緣相待而成則多有力爲主一無力爲伴

所以立伸相成自他互立無伴則主不立

闕自則他不成又約用由相待故具有力無力義

是相收及相入二約體由相作故具有體無體義

是故相卽及相是經偈云諸法無作用

亦無有體性是故一切法各各不相知

以他而爲自故無體性以相待而成故無作用

此是無力義又因此無知無性方有緣起

若一法有體則不假相依若無相依則無諸法

若諸法不空則無道無果此是有力義

次緣起十門者卽緣起相由之力

謂一與多互爲緣起相由成立故有相卽相入等此有二種

一約緣用有有力無力相待相依全體相收

故有相入二約緣體有空不空

能作所作全體相是故有相卽此卽入二門復有二義

一異體相望故有微細隱顯謂異體相容是微細義

異體相是具隱顯義

二同體內具德故有一多廣狹謂同體相入故有一多無□

同體相卽故有廣狹無□

又由以異攝同故有帝網義於時中故有十世義

緣起無性故有性相無□義相關互攝故有主伴義十緣義者

一諸緣各異義大緣起中諸緣相望

要須體用各別不相雜亂方成緣起若雜亂者

失本緣法緣起不成此則諸緣各各自守一位

經頌云多中無一性一亦無有多二互遍相資義

要互相遍方成緣起如一緣遍應多緣

各與彼多全爲一故此一卽是多箇一也

此卽一一各具一切經頌云知以一故衆

知以衆故一三俱存無□義凡是一緣要具前二

以要住自一方能遍應遍應多緣多緣方是一故

以一不自作一以多作一以多不自多

以一作多是故唯一多一自在無□

或擧體全住是唯一也或擧體遍應是多一也或俱存

或雙泯或總合或全離經頌云諸法無所依

但從和合起此三門總明緣起本法竟

四異體相入義謂法門力用遞相依持互形奪故

各有全力全無力義

由一有力必不與多有力俱是故無有一而不持多也

由多無力必不與一無力俱是故無有多而不入一也

多持一依亦然五異體相卽義

諸緣相望全體形奪有有體無體義

是故一緣是能起能成故有體多緣是所起所成故無體

由一有體必不得與多有體俱

多無體必不得與一無體俱是故無有不多之一無有不一之多

六體用雙融義一以體無不用故擧體全用

卽有相入無相卽義二用無不體故擧用全體

卽唯有相卽無相入義三歸體之用不□用

全用之體不失體無□雙存亦卽亦入

自在俱現四全用之體體泯全體之用用亡

非卽非入圓融一味五合前四句

同一緣起無□雙存六泯前五句絶待離言冥同性海

此上三門於初異體門中顯義理竟

七同體相入義謂前一緣所有多一與彼一緣體無別故

名爲同體又由此一緣應多緣故先明相入

謂一緣有力能持多一多一無力依彼一緣

是故一能攝多多便入一八同體相卽義

謂前一緣所具多一亦有有體無體義

故亦相卽以多一無體由本一成多卽一也

由本一有體能持多一全一攝多

如一有多空旣爾多有一空亦然九俱融無□義

同前六句體用雙融

此三門於前第二同體門中辯義理竟十同異圓滿義

以前九門總合爲一大緣起令多種義門同時具足

由住一遍應故有廣狹自在門由就體有相卽就用有相入

由異體相容具微細門

由異體相卽具隱顯門就用相入爲顯就體相卽爲隱

又由異體相入帶同體相入具帝網門

由此大緣起卽無□法界有託事門顯於時中有十世門

相關互攝有主伴門此圓滿門

就第三門中以辯義理竟經頌云菩薩善觀緣起法

於一法中解衆多衆多法中解了一

如是理事開合緣性融通方達一心無盡之用

華嚴演義釋云夫緣起者初有三門一異體門

二同體門三同異合明門所有同異體者

以諸緣起門內有二義故一不相由義謂自具德故

如因中不待緣是二相由義如待緣等是也

初卽同體門後卽異體門

若爾何以初異體門中云諸緣各別不相雜亂第二同體門中

云互相遍應方成緣起釋曰

謂要由各異方得待緣要由遍應方自具德耳

所以前之二門各生三者一互相依持有力無力故

二互相形奪有體無體故三體用雙融無前後故

此卽緣起大意次第一異體門者

然由相成方各有體二互遍相資義者

卽同體門則具多箇一如十錢爲緣當體自是本一

應二之時乃□初一以爲二一應三爲三一

乃至應十爲十一故有多一若此一緣不具多一

則資應不遍不成緣起此則一一各具一切者

一旣有十二三四等亦各有十故云

一一各具如十錢爲喩其法界差別無盡法中

各各遍應故隨一一各具法界差別法也

三俱存無□義者唯一多一自在無□者

總明欲多常多欲一常一故云自在一或擧體遍應

二或擧體全住三或俱存者

俱存住自及遍應也亦俱存唯一及多一也四雙泯者

卽由俱存則相卽奪故住一卽遍應非住一也

遍應卽住一非遍應也五或總合者

合前四句爲解境故六或全離者全離前五成行境故

四異門相入義者遞相依持者

以是緣起一多等非定性一多等謂一有定性不由於多

多有定性不由於一

今由一無定性假多而起多無定性由一而生故

由無性平等之義方成緣起若有一可一此是自性一

若有多可多此是定性多若是定性多

多不因於一若是定性一一不因於多今由多故一

此一不自一今由一故多此多不自多

此多則無力此一不自一此一則無力無力隨有力

一多互相收故隨一佛會卽一切佛會

一切法會卽是一法會故此一法會不動而常遍

不分而常多前後互相成如何不信

又謂前一望多中一爲持邊一能攝多一爲依邊

一能入多如一望多有依有持者有依者

卽前多持故一成也有持者

卽前一有力爲多依故言全力者成上持言無力者成上依

言常含多在已中者一有力爲持能攝多故

言潛入已在多中者一無力爲依便入多故

俱存雙泯者謂一攝多是第一句

多攝一是第二句俱存卽第三句謂卽一攝一入時

卽多攝多入故雙泯者卽第四句一攝一入故

則多攝多入故便一攝一入泯多攝多入故

卽一攝一入故則多攝多入泯故云雙泯

對前別明二句則有四句亦可成六五俱照前四

成解境故六頓絶前五成行境故

五異體相卽義者爲能起邊卽有體

爲所起邊卽無體如云法從緣生是法卽空意取所生空也

空卽無體義若形奪者

以能起之緣形對所起奪彼所起令無體也

由一有體不得與多有體俱者謂有難言

一之與多俱有有體無體二義云何獨言一有體耶故今通云

由有無義不得□故今一爲能起邊多

必是所起故若不爾者能所不成緣起亦壞

是故無有不多之一者此一是多故無有不一之多者

此多是一故問一不卽多有何過答

有二過故一不成多過謂旣不成多餘亦不成多故

如一不成十二三四等亦不成十故無十過

二不成一過謂若一不成十此卽不成一

由十不成故一義亦不成以無於十是誰一故

一不卽多成過旣爾多不卽一成過亦然

又若不相卽緣起門中空有二義卽不成立

便有自性斷滅等過故俱存雙泯者俱謂正一

攝他同己廢己同他時卽是多攝一同己

廢己同一也雙泯者

以一望於他二義卽是多望於二義故則一望於他二義泯矣

多望於一二義卽是一望於多二義故

卽多望於一二義泯也旨不異前思之

六體用雙融義者一以體就用二以用就體三體用雙存

四體用雙泯以體用交徹形奪兩亡

卽入同原故圓融一味五成解境六成行境

七同體相入義者此門卽指前第二門

以第二是本同體門故如一本自是一爲本一應二爲二一

應三爲三一等只是一箇一對他成多

亦如一人望父名子望子名父望兄爲弟

望弟爲兄等同一人體而有多名今本一如一人

多一如諸名也八同體相卽義者

一有多空旣爾者例多一有體也由有多一方□本一

爲本一故多一有體本一無體也

多一有體故能攝本一本一無體潛入多一

九俱融無□者同前異體門也卽前第六門

謂同體緣起法中力用交涉全體融合方成緣起

十同異圓滿義者

謂前來異體四門同體四門及第三同異俱存□不出同異合居一處

不偏一門故云圓滿若具足皆具十玄

有多種義門有本有末有同有異有卽有入

四句六句等合前九門爲同時門也

且如由異體相入帶同體相入故有帝網門者

同體相入一中已含於多更入異體故有重重之義

同體相入如鏡已含多影更入異體如含影之鏡

更入餘鏡故有重重無盡之義餘九玄如文

今結屬者由第一本門之中融同異故

今則融前六門則異體中三門與同體三門相成

無異體同體不成無同體異體不成

故六門相成後之七門從前三生前三融故後七必融

故十門一際也例前第三融通亦有六句

一或擧體全異具入卽俱

二或擧體全同亦具入卽俱三或具同異雙現無二體故

四或雙非同異以相奪俱盡故謂同卽異故非同

異卽同故非異五或具前四爲解境故

六或絶前五成行境故故約智顯理諸門不同

廢智忘筌一切□說說與不說無□難思

沒同果海唯亡言遺照&C-F;幾玄取耳

如上緣起總因云外由內變本末相收

外諸器界內識頓變增上之果亦因自業故云內變內卽是本

外卽是末以唯心義則內收外以末攝本

若以法性爲本法性融通緣起相由

則塵包一身毛容刹土故合爲大大緣起

宗鏡錄卷第七十二

戊申歲分司大藏都監開板

宗鏡錄卷第七十三

慧日永明寺主智覺禪師延壽集

夫八識之中覆眞習妄何識造業何識爲因

何識爲依成其妄種答前五識取塵

第六識爲因第七識計我造業第八識爲依

以此生死苦果不斷楞伽經偈云如水大流盡

波浪則不起如是意識滅種種識不生釋云

謂五識取塵轉入六識六識記法爲因

七識攀緣六識造善惡業得未來生死

覆障八識不得顯現若五識不取塵卽無六識

六識無故七識不生七識不生故則無善惡業

無善惡業故卽無生死

無生死故如來藏心湛然常住卽是六七識滅建立八識

又八識爲五六七識所依與諸識作因者

卽第六識心諸識依之如水盡則無波浪

六識滅七識亦不生故云一念無明風鼓動眞如海

無明風盡識浪不生則覺海性澄源源澄覺元妙問

一切世間因果相酬生死不絶

於諸識中何識爲主答

生滅因緣最初依阿賴耶識爲體以意識爲用如是三世因果流轉不絶

功在意識以是義故意名相續識起信論云

復次生滅因緣者謂諸衆生依心意識轉

此義云何以依阿賴耶識

有無明不覺起能見能現能取境界分別相續說名爲意

此意復有五種異名一名業識謂無明力不覺心動

二名轉識謂依動心能見境相三名現識

謂現一切境界相猶如明鏡現衆色像現識亦爾

如其五境對至卽現無有前後不由功力

四名智識謂分別染淨諸差別法五名相續識

謂□作意相應不斷

任持過去善惡等業令無失壞成熟現未苦樂等報使無違越

已曾經事忽然憶念未曾經事妄生分別

是故三界一切皆以心爲自性離心則無六塵境界

何以故一切諸法以心爲主從妄念起

凡所分別皆分別自心心不見心無相可得

是故當知一切世間境界之相

皆依衆生無明妄念而得建立如鏡中像無體可得

唯從虛妄分別心轉心生則種種法生

心滅則種種法滅故釋云通論五種之識皆名爲意

就本而言但取業識以最微細作諸識本故

如是業識見相未分然諸菩薩知心妄動無前境界

了一切法唯是識量捨前外執順業識義

故名業識心不見心無相可得者

是明諸法非有之義入楞伽經偈云身資生住持

若如夢中生應有二種心而心無二相

如刀不自割如指不自觸如心不自見其事亦如是

若如夢中所見諸事是實有者

卽有能見所見二相而其夢中實無二法

三界諸心皆如此夢離心之外無可分別

故言一切分別卽分別自心而就自心不能自見如刀指等

故言心不見心旣無他可見亦不能自見

所見無故能見不成能所二相皆無所得

故言無相可得又一心隨無明動作五種識故

說三界唯心轉也此心隨熏似現雖有種種

然窮其因緣唯心作也

離現識則無六塵境反驗六塵唯是一心故云離心則無境等問

現有六塵境云何唯心答以一切法皆是此心

隨熏所起更無異體故說唯心疑云何作諸法耶

答由妄念熏故生起諸法故云從妄念起

亦可疑云法旣唯心我何不見

而我所見唯是異心釋云異心者是妄念分別而作故

云妄念生也旣境唯識無外異法

是故種種分別皆是自心卽塵無相識不自緣

是故無塵識不生則心不見心矣攝論云

無有別法能取別法能所旣窮故無相可得也

心生種種法生心滅種種法滅者瑜伽論問

諸修觀行者見遍計所執無相時當言入何等性答

入圓成實性問入圓成實性時當言遣何等性

答遣依他起性以此當知

唯識觀成則無有識楞伽經偈亦云無心之心量我說爲心量

此之謂也若依此論

無明動眞如成生滅緣起無明風滅識浪卽止

唯是眞如平等平等也此境界離心之外無體可得也

又亦卽是心故復無體也如鏡外無體鏡內復無體也

疑云旣其無體何以宛然顯現釋云

□是眞心之上虛妄顯現何處有體而可得也疑云

何以知心上顯現釋云以心生則種種法生

以無明力不覺心動能現一切境界

則心隨熏動故云生也若無明滅境界隨滅

諸分別識皆滅無餘故言心滅則種種法滅

此則心原還淨故云滅也旣心隨不覺

妄現諸境則驗諸境唯心無體也又夫心者形於未兆

動靜無不應於自心如詩云

願言則□願思也言我也謂人或思已則□

故知心應千里設有處遠而思者我皆知矣

是以萬事唯心先知故得稱心靈斯之謂也

如太山吳伯武與弟相失二十餘年相遇於市仍共相□

伯武覺心神悲慟因問乃兄弟也問

生滅因緣別以何爲因以何爲緣而得生起答

古師釋云生滅因緣體相有二

一阿賴耶心體不守自性變作諸法是生滅因

根本無明熏動心體是生滅緣又復無明住地諸染根本

起諸生滅故說爲因

六塵境界能動七識波浪生滅是生滅緣依此二義以顯因緣

諸生滅相聚集而生故名衆生

而無別體唯依心體故言依心卽是阿賴耶自心相也

又眞妄和合諸識緣起以四句辯之

一以如來藏唯不生滅如水濕性二七識唯生滅

如水波浪三賴耶識亦生亦滅亦不生滅

如海含動靜四無明倒執非生滅非不生滅

如起浪猛風非水非浪問賴耶旣通動靜

不應唯在生滅門答爲起靜以成動無別有動體

是故靜性隨於動亦在生滅門中

非直賴耶具動靜在此生滅中

亦乃如來藏唯不動亦在此門中何以故彼生滅無別體故如水作波

又起信論說無明爲因境界爲緣

生三細之識六&C-;之相則隨迷昧之緣而沈六趣

始覺爲因五度爲緣則隨悟解之緣而昇一乘

又說迷則有過□沙等妄染之法

卽染緣生而淨緣滅悟則有過□沙等諸淨功德卽淨緣起而

染緣亡然但一心所作更無二原

義說逐悟逐迷實無能逐所逐故論云

以一切法皆從心起妄念而生凡所分別皆分別自心

心不見心無相可得如古德釋

波水之喩眞如生滅二門以水濕喩心眞如以波動喩心生滅

波無異濕之動則無異眞如之生滅

卽水以辯於波不變性而緣起也水無異動之濕

則無有離生滅之眞如卽波以明於水

下捨緣而卽眞也問

記憶之事定屬何法而生答大乘說能記憶法有三

一自證分能記憶見分二別境中念能記憶曾所更事

三識中種子能不妄生自現行唯諦疏云

如不曾更境必不能憶如現行色曾被見分緣者

後必能憶若不曾爲相分緣者

後時必不能記憶也

以能緣見分於過去時及現在世但緣相分不曾自緣前已滅心旣過去已

今時見分有何所以能自憶持

以於昔時不曾返緣自見分故旣許今時心心所法能自記憶

明由昔時有自證分緣於見分

證彼緣境作量果故故今能憶問生滅門中有漏位內

約敎所論有幾種生死答略有二種一分段

二變易識論云一分段生死

謂諸有漏善不善業由煩惱障緣助勢力

所感三界&C-;異熟果身命短長隨因緣力有定劑限故名分段

二不思議變易生死謂諸無漏有分別業

由所知障緣助勢力所感殊勝細異熟果

由悲願力改轉身命無定劑限故名變易

無漏定願正所資感妙用難惻名不思議

或名意生身隨意願成故如契經說

如取爲緣有漏業因續後有者而生三有

如是無明習地爲緣無漏業因有阿羅漢獨覺

已得自在菩薩三種意生身亦名變化身

無漏定力轉令異本如變化故問論云所知障不障解脫

無能發業潤生用故何用資感生死苦爲答

成二利故更須資生論云

自證菩提利樂他故謂不定性獨覺聲聞及得自在大願菩薩

已永斷伏煩惱障故無容復受當分段身

恐廢長時修菩薩行遂以無漏勝定願力

如延壽法資現身因令彼長時與果不絶

數數如是定願資助乃至證得無上菩提

彼復何須所知障助旣未圓證無相大悲

不執菩提有情實有無由發起猛利悲願

又所知障障大菩提爲永斷除留身久住

又所知障爲有漏依此障若無彼定非有

故於身住有大助力若所留身有漏定願所資助者分段身攝

二乘異生所知境故無漏定願所資助者

變易身攝非彼境故由此應知

變易生死性是有漏異熟果攝於無漏業是增上果釋云

得自在大願菩薩已永斷伏煩惱障者

謂八地已去菩薩雖藉煩惱生死受生

不同凡夫及二乘說現及種潤由起煩惱利益有情業勢

方能感生死果煩惱若伏業勢便盡

故須法執助願受生

故已永斷伏無容復受當分段果旣有二利之益觀知分段報終

恐廢長時修菩薩行遂入無漏勝定

勝願之力如阿羅漢延壽之法資現身之因

卽資過去感令身業令業長時與果不絶旣未圓證無相大悲

不執菩提有情實有無由發起猛利悲願者

旣未成佛圓證無相大悲一味平等之解

若不執菩提可求有情可度爲實有者

無有因由可能起猛利大悲及猛利願

以所知障可求可度執爲先方能發起無漏業故

說業爲因以是勝故無明爲緣以&C-D;遠故

非如煩惱資有漏業但緣義同少分相似

又所知障障大菩提正障智故

爲永斷除此所知障留身久住說之爲緣爲所斷緣故

又此所知障能爲一切有漏之依由有此障

俱諸行法不成無漏故此所依之障

若無彼能依有漏決定非有今旣留身久住由有所知障爲緣

故說此障爲於身住有大助力說爲緣也

此變易生死乃是菩薩成就非願圓滿菩提

若分段生死卽是凡夫妄心所造

念念耽著入大苦輪無有休息如大涅槃經云佛告迦葉

世間衆生顚倒覆心貪著生相厭患老死

迦葉菩薩不爾觀其初生已見過患迦葉

如有女人入於他舍是女端正顔貌□麗

以好瓔珞莊嚴其身主人見已便問言

汝字何等繫屬於誰女人答言我身卽是功德大天

主人問言汝所至處爲何所作女人答言

我所至處能與種種金銀琉璃□&CX-;眞珠珊瑚琥珀□□瑪瑙象馬車乘奴婢僕使主人聞已

心生歡喜踊躍無量我今福德故

令汝來至我舍宅卽便燒香散華供養恭敬禮拜

復於門外更見一女其形醜陋衣裳弊壞多諸垢□

皮膚□裂其色艾白見已問言

汝字何等繫屬誰家女人答言我字黑闇

復問何故名爲黑闇女人答言

我所行處能令其家所有財寶一切衰耗主人聞已卽持利刀作如是言

汝若不去當斷汝命女人答言

汝甚愚癡無有智慧主人問言云何名爲癡無智慧

女人答言汝舍中者卽是我□

我常與□進止共俱汝若驅我亦當驅彼

主人還入問功德天外有一女云是汝妹實爲是不功德天言

實是我妹我與此妹行住共俱未曾相離

隨所住處我常作好彼常作惡我常利益

彼作衰耗若愛我者亦應愛彼

若見恭敬亦應敬彼主人卽言若有如是好惡事者

我俱不用各隨意去是時二女俱共相將還其所止

爾時主人見其還去心生歡喜踊躍無量

釋曰功德天者卽喩於生黑闇女者卽喩於死

只是世間生死二法諸惡之本衆苦之原

賢聖共訶愚癡所蔽主人見已者

心□於境名爲見也卽便問言者以解觀生求生之實

名爲問女人答言者境對於心義稱答也

功德大天者喩生是出相也功德報主

具六識光明照六塵境界名功德天也繫屬於誰者

應言屬惑業我今福德者

宿修善因今受天報名至我宅也復於門外者

死捨身家義云門外繫屬誰家者緣應卽死無所屬也

我字黑闇者死是沒相雖有五根無所覺知

名黑闇也我常與□進止共俱者

卽生卽死爲進止俱主人卽言

若有如是好惡事者我俱不用者夫於生不喜者見死則不憂也

爾時主人見其還去心生歡喜踊躍無量者

證初地時離分段死入歡喜地

故云歡喜無量問唯有內識而無外緣

云何復說六處輪□生死相續答識論頌云由諸業習氣

二取習氣俱前異熟旣盡復生餘異熟

諸業謂福業罪業不動業卽有漏善不善思業

思業之眷屬亦立業名同招引滿異熟果故

此雖□起無間卽滅無義能招當異熟果

而熏本識起自功德卽此功能說爲習氣

是業氣分熏習所成簡曾現業故名習氣

如是習氣展轉相續至成熟時招異熟果

此顯當果勝增上緣

相見名色心及心所本末彼取皆二取攝

彼所熏發親能生彼本識上功能名二取習氣

此顯來世異熟果心及彼相應諸因緣種謂俱業種二取種俱是&C-D;親緣互相助義

業招生顯故頌先說前異熟者

謂前前生業異熟果餘異熟者謂後後生業異熟果

雖二取種受果無窮而業習氣受果有盡

由異熟果性別難招等流增上性同易感

由感餘生業等種熟前異熟果受用盡時

後別能生餘異熟果由斯生死輪轉無窮

何假外緣方得相續此頌意說由業二取生死輪□

皆不離識心心所法爲彼性故釋云

此雖□起無間卽滅無義能招當異熟果者

雖現用無有過去體能招當來眞異熟果

而現行之業當造之時熏於本識起自業之功能

功能卽習氣習氣展轉相續至成熟時招異熟果

相見名色心及心所本末彼取皆二取攝者

一者相見謂卽取彼實能取實所取名二取

二者取名色色者色蘊名者四蘊

卽是執取五蘊爲義前言相中亦通取無爲以爲本質故

今此唯顯取親所緣不能緣得心外法故

又變無爲之影相分亦名所攝不離心等故

三者取心及心所一切五蘊法不離此二故

四者本末謂取親果第八識是諸異熟之根本故

又總報品故名本

餘識等異熟別報品故名末卽取一異熟也五彼取者卽彼上四取也

此諸取皆是二取所攝卽是現行之取也

雖二取種受果無窮而業習氣受果有盡由異熟果性別難招等流增上性同易感者

二取種子受果無窮攝論說習氣有盡所以者何

由異熟果一者性別與業性殊不多相順

二者難招業雖招得謂必異世果方熟故

業習氣有盡如沈麝穢草有萎歇故

其等流果及增上果一者性同體性相順二者易感

同時生故此念熏已卽能生果故

二取種易感果也何者爲等流何者爲增上增上寬

但等流必增上等流者謂種子與現行及自種

爲俱生同類因故也增上處無別體

卽等流性故又是等流果故性同是增上果故易感

又種望現行是增上望自類種是等流

業種望彼現及種皆異性故但是異熟

前異熟受用盡時復不能生餘異熟果

意由感當來餘生業等種子熟故

於今身中前異熟果受用盡時卽是此身臨終之位

彼所熟業復別能生彼餘果起卽先業盡時後果種熟時

其異熟果而復得生所以生死不斷絶也

由此業果無斷生死相續輪轉無窮

何假藉心外之緣方得生死相續此相續識無有斷時

若未觸途成觀諦了自心皆對境生疑

執有前法一切生死盡是疑情但了唯心自然無咎

若疑蛇得病豈有實境居懷猶懸砂止飢

但是自心想起如晉書樂廣傳

廣有親客久闊不復來廣問其故答曰前在座蒙賜酒

見盃中有蛇意甚惡之旣飮而疾

于時河南廳署壁上有角角邊□作蛇

廣意盃中蛇卽角影也復置酒前處客豁然意解沈□頓愈

又律中四食章古師義門手□云思食者

如饑饉之歲小兒從母求食啼而不止

母遂懸砂囊□云此是飯兒七日諦視其囊將爲是食

其母七日後解下視之其兒見是砂絶望

因此命終方驗生老病死皆是自心

地水火風終無別體是以衆生耽著生死

二乘厭畏生死皆不了心外無法爲境所留

取捨雖殊俱非解脫何者衆生爲生死縛二乘被涅槃縛

如楞伽經云復次大慧

諸聲聞衆畏生死妄想苦而求涅槃不知生死涅槃差別之相

一切皆是妄分別有無所有故

妄計未來諸根境滅以爲涅槃

不知證自知境界轉所依藏識爲大涅槃

彼愚癡人不知去來現在諸佛所說自心境界取心外境

常於生死輪轉不絶問生死相續

由二取有支我執名言二種習氣成異熟果者其生死業先來後去

定屬何識答唯第八識是諸異熟之根本

若無此識生死不成

由前七轉識有間斷非主故此識亦名執持識能執持種子根身

初一念有執趣結生相續義卽是界趣生義

此執趣結生不通果位

八地已上不通執趣結生也今但取執持種子根身義

故名執持義此通一切位此是生位最初攬胎成體

乃至死時前諸識悉皆□昧遷謝

唯異熟識最後執受身分捨執受處冷觸便生

壽煖識三不相離故冷觸起時卽是非情

雖變亦緣而不執受故由此爲凡爲聖常作所依

捨生趣生□爲其主問生死依處約有幾事答

生死流轉所依事有三經云有三種流轉

一是處流轉於三世處由我分別二是事流轉

由外六處由我取執三如是而轉

諸業異熟相續流轉問由二取習氣成生死者

必因現行功能方成習氣且現行何法熏成生死答

初因無明不了發業次因情愛貪著潤生

故云從癡有愛則我病生

以癡愛故則念念相續當知念卽生死經云起一念善受人天身

起一念惡受三塗身

故知日夜念念造未來生死之身有何窮盡安般守意經序云

彈指之間心九百六十轉一日一夕十三億意

意有一身心不自知猶彼種大也

菩薩處胎經云一彈指頃有三十二億百千念

念念成形形形皆有識

佛之威神入彼微識中皆令得度此識敎化非無識也問

生死之法是有是無答非有非無何者若言是有

一身內外地水火風各各性空未曾聚散

所以無生之生可說爲生無滅之滅可說爲滅

如菴提遮女師子吼了義經云

若能明知地水火風四緣畢竟未曾自得有所和合

而能隨其所宜有所說者是爲生義

乃至若能明知地水火風畢竟不自得有所散壞

而能隨其所宜有所說者是爲死義若言是無

以染淨眞如不守自性

不覺隨緣起幻生滅放云法身流轉五道號曰衆生

如上所明凡聖二種生死須知生死中道方離斷常

是以生之無生眞性湛然無生之生業果宛然

眞性湛然不可執常業果宛然不可執斷

又復諸佛出世尙如空華亂生亂滅況衆生顚倒生死

但如妄夢如狂醉豈是實耶融大師云

一切凡聖三塗已上種智已還皆妄想謂有

□是夢中

如人夢中見在地獄種種方便求脫浪生辛苦但□□令覺卽一切事盡無

如今□是夢中所作還受夢報

又如狂醉之人□隨物轉所以一切衆生飮無明酒臥五住地

長劫□然孰有醒者忽得見性之時

如同醉醍如經偈云譬如□醉人酒消然後醍

得佛無上體是我眞法身

又若入宗鏡中頓明實性反觀世間生死名相虛□猶如兒戱

復似技人然雖改換千差一性宛然不動

如草堂和尙偈云

樂兒本是一形軀乍作官人乍作奴名目服章雖改變始終奴主了無殊

宗鏡錄卷第七十三

戊申歲分司大藏都監開板

宗鏡錄卷第七十四

慧日永明寺主智覺禪師延壽集

夫生死輪□不待外緣旣由內識

此卽有漏異生生死相續諸佛菩薩淨法相續

爲復亦由內識爲復別有淨體答

淨法相續應知亦然論云謂無始來依附本識有無漏種

由轉識等數數熏發漸漸增勝

乃至究竟得成佛時轉捨本來雜染識種

轉得始起淸淨種識任持一切功德種子由本願力盡未來際

起諸妙用相續無窮

由此應知唯有內識釋云由法爾種新所熏發由本願力

卽佛世尊利他無盡淸淨種識皆通現種

皆唯第八能持種故由此上來所說染淨道理

應知諸法相續唯有內識也問人法二空一心妙理

云何又說四相所遷二死相續

且如四相之中生相則內外無從推不可得

住相則念念不住異相則雖似遷移體本嘗變

滅相則法本不然今亦無滅答四相有二

一&C-;約果報而說卽生老病死此亦四相

二細卽生住異滅據惑業而論如起信論中釋云

不覺心起名爲生能見能現妄取境界起念相續

名之爲住執取計名名之爲異造作諸業

名之爲滅雖卽四相似分俱是一心而轉

然世人多執住相以爲現見今須推破以顯眞空

凡有一切住持境界悉如夢中似有非實

以隨心所現外境本空故心亦無生念念不住

如大智度論云

佛說諸法無有根本定實如毫釐許所有欲證明是事故說夢中受五欲

譬如須菩提意若一切法畢竟空無所有性

今何以故現有眼見耳聞法以是故

佛說夢譬喩

如人夢力故雖無實事而有種種聞見瞋處喜處覺人在傍則無所見

如是凡夫人無明顚倒力故妄有所見

聖人覺悟則無所見一切法若有漏若無漏若有爲若無爲

皆不實虛妄故有見聞又云現在色亦無住時

若法後見壞相當知初生時壞相已隨逐

微細故不識如人著□若初日新而無有舊

後應常新不應有舊若無舊應是常

常故無罪無福無罪無福故則世俗法亂

復次生滅相常隨作法無有住時若有住時則無生滅

夫受生死者初因妄識造分別業因玆有身

今先推此身聚散非有以身是積聚義

內外四大假和合成微細推窮事無和合

以風火常擧地水□沈一一大性各無定體

風以動爲性乃附物而彰眞理不遷湛然常寂

火以熱爲性未必皆燒如雲中身內之火何不焚□

地以堅爲性且如銅鐵遇鎔成水剛柔不定

水以濕爲性因火卽乾

又寒堅煖釋凝流無體各各旣無和合非有如一狗無師子性

聚群狗而亦不成似一盲不見於明

合衆盲而終不睹寶藏論云淸虛之理畢竟無身

旣知身空

又執識煖息三事實有能爲生死成就命根者台敎云此身無常

攬壽煖識三事而有身身但假名三事無常無別身也

息之出入計爲壽命息出不反身如瓦礫命寧可保

若煖氣持水水潤於地妄謂此身爲常存者

火從緣生緣散故卽火滅身便臭爛

業計妄識刹那異趣謂我常自在

業若□斷心卽託生身便散滅大集經云

出胎盛年衰老皆是業持三事生滅相續不斷

凡夫不了妄取身相不覺氣斷三事分離又如出入息

相續百千萬出入息一一息中身不可得

刹那心識次第生滅無量一一刹那身不可得

不臭不爛三大成皮肉骨髓一一驗之

虛假身不可得

離此三事無別有身故知身命本空生死□寂凡夫不了枉入苦輪命如風&C-E;之殘燈

刹那磨滅身似潭中之聚沫&C-F;爾消洋

所以經云解無不生了有不死若了有空而無我

無我令誰生解本無而不生不生令誰死

唯持種本識妙湛眞心體性圓明寂然常住

處異生位持無漏而常熏至佛果門

續菩提而不斷又心性本來離生滅相

而有無明迷自心性由違心性離相寂靜故能生起動四相

四相無明和合力故能令心體生住異滅

經云卽此法身爲諸煩惱之所飄動

往來生死名爲衆生起信論明

自性淸淨心因無明風動四相流轉唯一夢心處夢之士謂爲前後

各隨智力淺深分分而覺

大覺之者知夢四相唯一淨心無有體性可辯前後故論云

四相俱時無有自立生住異滅一心而轉

四相俱有爲心所成離一心外無別自體

故言俱時而有無有自立者本來平等同一本覺故

如般若燈論偈云生死有際不佛言畢竟無

此生死無際前後不可得如般若經云

復次極勇猛如涅槃無際一切法亦無際

何者生死以涅槃爲際涅槃以生死爲際

旣不得生死亦不得涅槃生死涅槃旣不可得

則一切法悉無際如是但了本覺一心

念念契圓常之道若逐無明散意塵塵成生死之輪

得失在人法無邪正取捨任己道絶昇沈

但自內觀□普門而頓入唯當正眼

履一道以圓成問動識相與眞心性旣非一異

爲復可壞不可壞若不可壞則爲墮常

若可壞則歸斷滅答旣非一而非是異

卽亦可壞而不可壞起信論云一切心識相卽是無明相

與本覺非一非異非是可壞非不可壞

如海水與波非一非異波因風動非水性動

若風止時波動卽滅非水性滅衆生亦爾

自性淸淨心因無明風動起識波浪

如是三事皆無形相非一非異然性淨心是動識本

無明滅時動識隨滅智性不壞根本無明滅者

是合風滅相續卽滅者業識等滅合動相滅也

智性不壞者隨染本覺神解之性名爲智性

是合濕性不壞問生死種子不斷

皆因發業潤生於煩惱中何法發業何法潤生答

夫業性本空結成多種先論黑白行相

後辯發潤根由今初黑白行相者如大涅槃經云

佛言復次善男子次當觀業何以故

有智之人當作是念受想觸欲卽是煩惱者

能作生業不作受業如是煩惱與業共行則有二種

一作生業二作受業是故智者當觀於業

是業三種謂身口意善男子

身口二業亦名爲業亦名業果意唯名業不名爲果

以業因故則名爲業善男子身口二業名爲外業

意業名因是三種業共煩惱行故作二種

業一者生業二者受業善男子正業者卽意業

也期業者謂身口業先發故名意業

從意業生名身口業是故意業得名爲正智者觀業已

次觀業因業因者卽無明觸

因無明觸衆生求有求有因緣卽是愛也

愛因緣故造作三種身口意業善男子智者如是觀業因已

次觀果報果報有四一者黑黑果報

二者白白果報三者雜雜果報四者不黑不白果報

黑黑果報者作業時垢果報亦垢白白果報者

名無漏業迦葉菩薩白佛言世尊

先說無漏無有果報今云何言不白不黑果報耶

佛言善男子是義有二一者亦果亦報

二者唯果非報黑黑果報亦名爲果亦名爲報

黑因生故得名爲果能作因故復名爲報

淨雜亦爾無漏果者故名爲果不作他因

不名爲報迦葉菩薩白佛言世尊

是無漏業非是黑法何因緣故不名爲白善男子

無有報故不名爲白對治黑故故名爲白

我今乃說受果報者名爲黑白是無漏業不受報故

不名爲白名爲寂靜故知業不可作果不可逃

如經偈云非空非海中非入山石間無有地方所

脫之不受業唯除不作則無果得道則業亡

如氣□□陀羅造惡業而得生天

鴦□魔羅作逆罪而得解脫果

是知受身已來無有不作業者設今生不作過去曾爲

但悟此宗無不解脫何以解脫若入宗鏡人法自空

人空則不見有能作業之人

法空則不見所受果之處只爲妄執人法而造業

不出心境而受殃但心境俱亡卽當處解脫

故知一切善惡諸法無有定相由心□轉得失任緣

如大涅槃經云佛言善男子若言諸業定得報者

則不得有修習梵行解脫涅槃

當知是人非我弟子是魔眷屬若言諸業有定不定定者

現報生報後報不定者緣合則受不合不受

以是義故應有梵行解脫涅槃

當知是人眞我弟子非魔眷屬

乃至譬如二人俱涉險路一則有目一則盲□有目之人直過無患

盲者墜落墮深坑險故知得宗鏡之眼者

終不墮三有之險陷五欲之坑自然直過無疑

常居覺地次辯發潤根由者

若分別煩惱正發業俱生無明助發業發者動作義業者

招感義俱生能潤生分別能造業招生過重

俱生能潤生過輕若分別發人天業

卽俱生助發以人天業難發要假俱生

助若分別發三塗業不假俱生助發以分別猛利故

不要助發問俱生分別二種何別答

古釋經論正意卽分別&C-;俱生細唯識論云

俱生我執無始時來虛妄熏習內力常與身俱

不待邪敎及邪分別任運轉故名俱生十地論云

遠隨現行不作意緣無始至今任運而有

不假作意分別尋伺如小孩兒見母生喜

是俱生貪見別人啼哭是俱生瞋

卽不假別緣分別尋伺求自任運起故知俱生細

唯識論云分別我執亦由現世外緣方起非與身俱

要待邪敎邪師及邪分別然後方起

又此三緣前二是&C-;第三自思惟細經云

緣力斷善根地獄生時續因力斷善根地獄死時續

卽自邪思惟是因力餘二是緣力

所以首楞嚴經云佛告阿難一切衆生輪□世間

由二顚倒分別見妄當處發生當業輪轉云何二見

一者衆生別業妄見二者衆生同分妄見

云何名爲別業妄見阿難如世間人目有赤□

夜見燈光別有圓影五色重疊於意云何

此夜燈明所現圓光爲是燈色爲當見色阿難

此若燈色則非□人何不同見

而此圓影唯□之觀若是見色見已成色

則彼□人見圓影者名爲何等復次阿難

若此圓影離燈別有則合傍觀屛帳凡筵有圓影出

離見別有應非眼□云何□人目見圓影是故當知

色實在燈見病爲影影見俱□見□非病

終不應言是燈是見於是中有非燈非見

如第二月非體非影何以故第二之觀&C-B;所成故

諸有智者

不應說言此&C-B;根元是形非形離見非見此亦如是目□所成

今欲名誰是燈是見何況分別非燈非見云何名爲同分妄見

阿難此閻浮提除大海水中間平陸

有三千洲正中大洲東西括量大國凡有二千三百

其餘小洲在諸海中其間或有三兩百國

或一或二至于三十四十五十阿難

若復此中有一小洲只有兩國唯一國人同感惡緣

則彼小洲當土衆生睹諸一切不祥境界

或見二日或見兩月

其中乃至暈適□□彗□飛流負耳虹霓種種惡相

但此國見彼國衆生本所不見亦復不聞阿難吾今爲汝

以此二事進退合明阿難如彼衆生別業妄見

□燈光中所現圓影雖現似境

終彼見者目□所成□卽見勞非色所造然見□者

終無見咎例汝今日以目觀見山河國土及諸衆生

皆是無始見病所成見與見緣似現前境

無我覺明見所緣□覺見卽□

本覺明心覺緣非□覺所覺□覺非□中此實見見

云何復名覺聞知見

是故汝今見我及汝幷諸世間十類衆生皆卽見□非見□者彼見眞精

性非□者故不名見阿難如彼衆生同分妄見

例彼妄見別業一人一病目人同彼一國

彼見圓影□妄所生此衆同分所現不祥

同見業中□惡所起俱是無始見妄所生

例閻浮提三千洲中兼四大海娑婆世界

幷□十方諸有漏國及諸衆生同是覺明無漏妙心

見聞覺知虛妄病緣和合妄生和合妄死

若能遠離諸和合緣及不和合

則復滅除諸生死因圓滿菩提不生滅性淸淨本心本覺常住

楞嚴經疏釋云別業妄見者分別煩惱也

同分妄見者俱生無明也

夜見燈光五重圓影者喩五見也蘊喩燈光

此之五見於蘊上起妄生推度是遍計性情有理無

色實在燈見病爲影者依他蘊性緣起不無

故云色實在燈我見體空從妄心起故云見病爲影

影見俱□者能執所執分別惑故見□非病者

正證眞時了知遍計脫體全空

故云見□非病分別惑亡同一眞性離能所取

故云終不應言是燈是見及非燈非見

卽釋上來見見之時見非是見如第二月非體非影者

本來無月將何爲形形旣不立非形亦無

是非一相能所俱亡故云何況分別非燈非見

然見□者終無見咎者若知□卽是眼病

終不執影以爲實有故無見咎

見與見緣似現前境者皆是妄心變起非實有境

見相二分俱不離心況是遍計唯影無質此釋妄見也

元我覺明見所緣□者本元眞覺也以眞能覺妄

了彼妄見及與所緣俱是□故

覺見卽□本覺明心覺緣非□者結前眞妄二覺也

妄見卽是於□能覺眞心不是於□

但能覺彼妄緣體非是□故云覺緣非□覺所覺□者

牒妄覺能所俱□也覺非□中者

牒眞覺非□也此之眞妄二見俱離能見所見

故云此實見見以證眞時無此二見故

能見所見旣不安立云何復名覺聞知見

是故汝今見我及汝幷諸世間十類衆生皆卽見□非見□者

彼見眞精性非□者故不名見者

何故眞見不名見以無□病故只由見病分能立所

遂見世間自他相異故云皆卽見□

言非見□者眞見非是□也以眞無見相可立故

不名□旣不名□亦不名見正明離見之意

是以有見卽妄遍計情生

如□目人見夜燈之圓影無見卽眞圓成智現

如明眼人見虛空之淸淨又若別業妄見

如增上惡業熟生身變爲蛇虎等此不動總報自受別報

唯自業識變不同業者卽不見如燈上圓影唯□之觀

若非□人則不同見若同分妄見

如同造阿鼻地獄業同受總報同苦無間

若不同其惡業者卽不見

如唯一國人同感惡緣同見一切不祥境界若彼國衆生不同其惡緣者

則本所不見亦復不聞

故知苦緣樂緣總報別報因緣和合當處出生

因緣離散當處滅盡未曾有一法非出我心耶故經云

若能遠離諸和合緣則見淸淨本心常住

又若分別煩惱則&C-;因邪思而方起

俱生無明則細自任運而常生雖分&C-;細之文俱同妄識

如別業妄見之者因目□而見燈上圓光

似同分妄見之人因□惡而睹國中災怪

雖分同別之境皆是妄心可驗

衆生界中凡有一切見聞之事皆如一人別業之□影

多人同分之不祥若能知燈影是目□所成

識災境乃□惡所起則燈上之重光自沒

天中之兩日俄沈如不動一心萬緣俱寂則見聞和合之病

分別全消根本生死之災俱生永絶問

三塗之內還具分別俱生不答

護法云三塗內總無分別而不發業如猿□之類

所有煩惱皆是强盛俱生而非分別設造業者

但是別報若有分別造總報者卽永無出期問

旣有分別種子何不造總報答闕主伴故

現行是主種子助發是伴問

若說三塗不造業者如何大力鬼打舍利弗頭便入地獄

鸚鵡鳥聞四諦法而得生天答

此等造別報此業有力能助昔日總報

總報被助已便能隨業勢墜地昇天又古德問

人天趣中定總發業不答

人中北洲不造總別二報業以無分別相餘三洲卽發業幷此洲癡人不發業問

前言三塗無分別如何知父母等

如慈烏反哺□狗識人知人嗔喜答此不是分別煩惱

彼任運分別非煩惱分別問

無明發業有幾種無明答有四種一隨眠二纏無明

三相應四不共外法異生具四

內法異生除不共無明入信位第七心及加行位中是內法

十信第七心前有退故及資糧位中名外法

若內法異生頓悟卽造業漸悟不造

頌悟中悲增造智增不造

十地位中八地已去定不發業惑體無故七地已前

或云聖人以無漏明爲緣而不發業

設有俱生但助願潤生而已又云七地已前俱生起時亦造別報善業

問聖人因何不造總報業答無分別煩惱故

以無漏明爲緣故違生死故但以俱生

潤舊總報業受分段生死居人中除北洲人

修無我觀無分別不能造業此中除極愚昧者

天上唯除無想天以無心故不造業

四種無明總能發業隨眠是種子餘三卽現行問

無明發業貪愛潤生者

於煩惱中幾法能潤答古釋云卽識等五支種子要假貪等煩惱

資潤漑灌方得出生若俱生惑業者

卽六俱生十分別及二十隨煩惱是

於此三十六煩惱中貪一法唯正中正潤

餘五俱生卽正中助潤若十分別卽助中助調又四句料簡

一有是貪愛而能潤生第六識愛也

前五識不强盛故但是兼支攝正唯第六

二有是貪愛不能潤生卽第七識雖有貪愛

以內緣故及所知障中者三有是生支而貪愛潤

卽一切凡夫身中生支也四有是生支非貪愛潤

爲最後身菩薩大乘說是化現故

或變易身中生支問心爲起惑之因身是造業之本

身約幾種有何身能造業答身總四有

一生有卽中有後本有前正結生相續時

刹那五蘊起名生有二本有者卽生有從死有前

於其中間所有五蘊皆名本有

以是本總報業所招故俱舍頌云本有爲死前

居生刹那後三死有者卽本有後中有前

將死正死諸蘊滅時名死有四中有者卽死有後生有前

於兩中間有故名爲中有俱舍頌云

死生二有中五蘊名中有卽生死二有身不卽發業

以無心故若中本二有身卽能發業問

於中有身處中有住及欲趣生時

行相如何答准二十四不相應行中有勢速一法

於勢速中有士用勢速古釋云士用勢速者

如中有身往當受生處迅疾名士用勢速

所言中者對前後以得名有則有其情識身

爲此五趣有情身在死有後生有前兩形中間

故名中有亦以異熟五蘊爲體

爲同本有身是業招故其中有身便如當生本有身形狀如人

中有似於人等五趣亦爾

但如五六歲等孩兒大其形量雖小然諸根猛利

如本有身能作諸事業於父母起顚倒想而生愛惡

此中有身唯同類及淨天眼者見於中有中

唯食香氣在中有住時其不善不惡中客性者

在中有位極遲受生不過四十九日

劑此無有緣不會者若極善極惡中有不論近遠

但一刹那便往受生起顚倒心趣欲境

卽第八識結生門於胎卵二中有見父母和合

生顚倒想而便受生若濕化二生中有

由先業力故不簡近遠染著稱情當染香處便卽受生

問同類眼見中有身未知中有眼

爲能見本有身不答亦有見本有身瑜伽論云

或云唯見男或唯見女如是漸近彼之處所

漸漸不見父母餘處唯見男女根門

又若薄福中有當生下賤貧窮家者彼於死時及入胎者

便聞種種紛飛不可意聲若是福德位中有

當生富貴家者

彼於爾時自然聞美妙可意音聲乃至香味觸境亦有階降問

中有末位皆起愛受生不答於中有位

第六識先起愛潤生

若執取結生卽唯第八若男中有緣母起愛生於欲心女中有緣父起愛生於欲心

由起此二種愛心已便爲己身與所愛境合

所洩不淨流至胎藏認爲己有後便生歡喜

此心生已中有身便沒受生有身寶積經云

彼中有身入母胎時心生顚倒作邪解心

生寒冷想大風雨想雲霧想作此想已

隨業優劣復起十種虛妄之心一我入舍宅

二我昇樓閣三我昇殿堂四我昇床座五入草庵

六入草舍七入草叢八入林間

九入牆孔十入籬間作是念已卽入母胎問

中有身作何顔色答瑜伽論云造惡業者中有如黑□光

或陰闇夜造善業者中有如白衣光

或晴明夜寶積經云地獄中有如燒了□本

傍生中有如煙餓鬼中有如水

人天中有如白衣光問如人生身變作蛇虎等有中有身起不

答慈恩云無中有身以不改轉總報故

但是順現轉別報若總報第八卽不轉

又如地獄中萬死千生亦無中有以不轉總報故問

如將水蛭蟲乾成末已後置水中

一一塵皆□成水蛭蟲有中有不答

此但是一類有情同業者合託此爲增上緣而受生

卽不是變作多蟲若不爾者犯有情界增過問

平等王見中有身不答不見問

且如有人被冥司追將亦有見者此是何身答此但是本有身攝

有云以此人有業

但於自識心上妄見閻羅王鬼所由等是獨影境上自變起離識無見

是以唯識頌云境隨業識轉是故說唯心

故知識是善惡之原心爲苦樂之本

世人唯知尋流徇末失本迷源練行而徒滿三祇

違眞漸遠積功而空經永劫去道猶□

是以得果聖人遇斯而甘稱絶分出假大士

對此而未得證眞豈況矯亂邪徒冥初外道

漆園傲吏□惚狂生者而能希冀信受乎

故知宗鏡難信悟者希奇不唯得宗兼能深達因果

故云深信大乘不謗因果是以一切含識

唯以自心造善惡因招苦樂果或居中有之時

作善因者承白淨之光起惡因者見黑闇之色

或處胎之日集白業者登樓殿之上

造黑業者投草棘之中

及出世間爲人依正亦分優劣若有福者挺燕□龍顔之相

受華堂金屋之榮若□德者現五露□小之形

處瓮□席門之弊可謂風和響順形直影端

因果同時緣會不失則應觀法界性一切唯心造

內德論云小乘以依報爲業有

大乘以萬境爲識造隨幻業而施之天地逐妄心而現之土草

若&C-B;目睹于空華比睡夢現其生老

若悟之於心業則唯聞於佛道

宗鏡錄卷第七十四

戊申歲分司大藏都監開板

宗鏡錄卷第七十五

慧日永明寺主智覺禪師延壽集

夫總別二報障於八識中定屬何識答

古釋云總報唯屬第八識者以第八最初生起

其前七色心等皆依他第八方生

卽第八能通與前七色心等爲所依得名總報

別報唯在前六識受報各別不同名爲別報

若總報定不通今世順現受唯是順生來世受

若別報卽不定通今世來世皆受不遮又問

第七識何不辯報障答非是業招放無報障

又若有報障而無業障卽第八識

若具有業報二障卽前六識若業報二障俱無卽第七識

又若唯有別報障無總報障者卽前六識

若唯有總報障無別報障者卽第八識問

衆生造生死染淨二業受苦樂兩報皆從心起

則離心無體於八識內定是何心答

今古有二解一古師解云是第六識心

由識心分別作業受報報起由心故知無有實衆生也

以心淨故衆生淨無有別淨心垢故衆生垢

無有別垢以垢淨由心得衆生但名耳

二神□和尙解云心者是第八識

由其識內持染淨種子種子遇緣卽能招苦樂兩果果起由心

故知無衆生也若古師取第六識爲垢淨心

爲此六識與善十一相應能造人天善業

與根隨相應能造三塗惡業

此總別業成能招當來苦樂兩報故言染淨由心也

此據造業者爲心神□和尙取第八識爲心者

此是總報主眞異熟識識中能含藏善不善業種子

然識體因中唯無覆無記性

爲含藏染淨業種故又言持染淨種子者卽三雜染種子

一煩惱雜染卽是見修煩惱二業雜染

一切善不善總報業三果雜染

卽三界總別報異熟果淨亦三種一世間淨卽是伏惑道故

二出世間淨謂無漏三所斷果淸淨卽所證理

上來俱是第八含藏業也

古師約能熏能造業心名心□師約所熏能持種名心

又古師約緣慮以解心□師約集起以解心釋云

此之二解各出一途前以能熏能造爲心

若無能熏所熏無用則唯眞不立單妄不成

眞妄和合方有是事又若無能造所造亦不成

因能立所故經云一切唯心造

後約所熏能持種子爲心所熏是本若無所熏能熏亦無用

又若無能熏種子卽善惡種子散壞

將何受未來苦樂果報如有物無可盛故卽當散失

則後解爲勝以是諸識中根本故

前解亦不失是枝末故今若雙取正理方圓本末相資

能所和合非一非異方立世間染淨之位

故知生死由識心無衆生可得昇降屬因緣

無實我可得問總別二報之業如何分別

答如持五戒招得人身是總報業

由於因中有瞋忍等於人總報而有姸□名別報業

唯識亦名爲引滿業能招第八引異熟果

故名引業能招第六滿異熟果名爲滿業

俱舍論亦云一業引一生多業能圓滿

猶如□像先圖形狀後塡衆彩等然其引業能造之思

要是第六意識所起

若其滿業能造之思從五識起然五識無執不能發潤故非迷理

無推度故不能造業雖造滿業亦非自能

但由意引方能作故所以海龍王經云

爾時世尊告海龍王□世間者作若干緣

心行不同罪福各異以是之故所生殊別龍王

且觀衆會及大海若干種形顔貌不同

是諸形貌皆心所□又心無色而不可見

一切諸法□詐如是因惑興相都無有主隨其所作各自受之

譬如□師本無造像諸法如是而不可議

自然如幻化相皆心所作溫室經云佛言

觀彼三界天人品類高下長短福德多少

皆由先世用心不等是以所受各異不同般若燈論云

如阿毘曇中偈云自護身口思及彼攝他者

慈法爲種子能得現未果所言思者

謂能自調伏遠離非法與此心相應思故名爲思

攝他者謂布施愛語救護怖畏者

以如是等能攝他故名爲攝他慈者謂心心卽名法

亦是種子種子者亦名因爲誰因耶

謂果之因是何等果謂是現在未來之果

云何名心爲種子耶謂能起身口業故名爲種子

又如論偈言如芽等相續而從種子生

由是而生果離種無相續釋曰

此謂從芽生莖乃至枝葉華果等各有其相種子雖滅

由起相續展轉至果若離種子芽等相續則無流轉

以是故其義云何故論偈言種子有相續

從相續有果先種而後果不斷不常釋曰

云何不斷謂有種子相續住故云何不常

謂芽起已種子壞故內法亦爾如論偈云如是從初心

心法相續起從是而起果離心無相續釋曰

此謂慈心不慈心名爲業

此心雖滅而相續起此相續果起者謂愛非愛有受相故

若離心者果則不起今當說相續法其義云何

故論偈言從心有相續從相續有果

故業在果先不斷亦不常釋曰云何不斷

謂相續能起果故云何不常不至第二刹那住故

是知三業難防應須密護意爲苦聚口是禍胎

但閉門而守津方斷相續如正法念處經云

彼地獄地見閻羅人苦切以偈責言

心不可調御甚於大猛火速行不可調牽人到地獄

心第一難調此火甚於火難調速疾行

地獄中地獄若人心自在則行於地獄若人能制心

則不受苦惱欲爲第一火癡爲第一闇

瞋爲第一怨此三秉世間

汝前作惡時自心思惟作汝本癡心作今受此惡報心好偸他物

竊行他婦女常殺害衆生自心之所□

如是業自在將汝到此處是汝本惡業何故爾呻喚

又偈云作惡不失壞一切惡有報

惡皆從作得因心故有作由心故作惡由有心果報

一切皆心作一切皆因心心能□衆生

將來向惡處此地獄惡處最是苦惡處如上經文

此是惡心招苦果若善心招樂果者又云

復次比丘知業果報觀□持天所住之處

乃至其地柔軟猶若生□

天人行時隨足上下如兜羅綿一一住處足□隨平

亦加前說一一寶樹出妙色光其光如日光明悅樂

妙色金樹華葉常鮮無有萎落善業所生不可喩說

戒力自在善業所得如印印物如是天子

遊戱園林蓮華浴池自業受報有上中下

受大戱樂自業身相光明可愛

色聲香味觸等恣情悅樂身無病惱無有飢渴

常恣五欲未曾厭足多起愛欲心不充滿

若天憶念隨念所得他不能破自在無□心常歡喜隨念能至

化身隨心大小任意廣大輕軟

一□目頃能行至於百千由旬無少疲極如風行空

無所障□天亦如是無有疲極

天身威德從心而生輕淨無垢一切行處如意光色

天子天女歡喜遊戱釋曰然雖善惡由心苦樂不等

斯乃先明因果知一念無差

若論至道之中俱非解脫如經云迦留足天乘閻浮檀金殿

入天戱林其林柔軟衆鳥音聲和合美妙

天子入已鳥名天音天同業生天善業故

卽說偈言若有人能作愛樂之善業彼人業果報

成就極端嚴旣得受天樂若不行放逸

從樂得樂處彼必至涅槃一切樂無常要必終歸盡

莫受此天樂以爲自歡&C-D;此天樂無常

壽盡必退沒旣知此法已常求涅槃道

一切法皆盡高者亦當墮和合必有離有命皆歸死

又云如是比丘以聞慧觀天樂已而說頌曰

五根常愛樂欲境所□惑欲火未曾有

須臾聞厭足一一諸境界處處見天女一切勝境界

欲火焰熾然若合若離散或說或憶念

以天女因緣火起燒天人火法和合有

不合則不生若合若不合欲火常熾然因緣不合故

火遠則不然欲火無遠近常燒愛衆生

以意想薪力邪憶念所使愛油投欲火焚燒愚癡人

是以旣知苦樂由心事非究竟應當斷想

薪乾愛油止念風息欲火防制意地□順眞如

圓滿菩提常樂妙果故經偈云若正善心者

常順法觀察不爲過所使如日光除暗

又經云

寧作心師不師於心若師心則隨六趣而不返作心師則冥一道而常歸如庚桑子云

心平正不爲外所誘曰淸淸而能久則明

明而能久則虛虛則道全而居之

所以阿差末經云常正其心不尙餘學

夫心常正直本自玄虛道全是心心全是道

以不達故隨思慮心爲外緣所拘內結所亂

乃令志當歸一不尙餘學虛明自現返本之稱也如是開示

可謂把行人手直至薩婆若海保不孤然

若信受之人可謂不動塵勞頓成正覺問

識生於身身依於識諸根壞曰識遷離時

捨此故身別受餘質去來之識相狀如何斯旨難明

擧世皆惑如寶處藏莫有知者答

此理綿密約敎可知顯識經云佛告賢護

識之運轉遷滅往來猶如風大無色無形不可顯現

而能發動萬物示衆形狀

或搖振林木□折破裂出大音聲

或爲冷爲熱觸衆生身作苦作樂風無手足面目形容亦無黑白黃赤諸色

賢護識界亦爾無色無形無光明顯現

以因緣故顯示種種功用殊異

當知受覺法界亦復如是無色無形以因緣故顯發功用

賢護衆生死此受覺法界識界皆捨離身

識運受覺法界受餘身者譬如風大吹衆妙華

華住於此香流至遠風體不取妙華之香

香體風體及與身根俱無形色而非風力香不遠至

賢護衆生身死識持受覺法界以至他生

因父母緣而識託之

受覺法界能隨於識亦復如是如從華勝力而鼻有嗅

從嗅勝力而得香境又如從風身勝力得風色觸

因風勝力香得至遠如是從識有受從受有覺

從覺有法遂能了知善與不善乃至識之遷身

如面之像現之於鏡如印之文顯之於泥

譬如日出光之所及衆暗咸除日沒光謝暗便如故

暗無形質非常無常能得其處識亦如是

無質無形因受想顯識在於身

如暗無體視不可見不可執持

如母懷子不能自知是男是女黑白黃色根具不具手足耳目類與不類

飮食熱□

其子便動覺知苦痛衆生來去屈申視□語笑談說□運負重

作諸事業識相具顯而不能知所在止於身中不知其狀

賢護識之自性遍入諸處不爲諸處之所染汚

六根六境五煩惱陰識遍止之不爲其染

由此而顯識之事用賢護

如木機關繫執一所作種種業或行走騰躍或跳擲戱舞

於意云何機關所作是誰之力賢護白佛言

智慧狹淺非所能了佛告賢護

當知皆是作業之力作業無形但智運耳

如是身之機關以識之力作諸事業

仙通乾□婆龍神人天阿脩羅等種種趣業咸悉依之識能生身

如工作機關識無形質普持法界智力具足

乃至能知宿命之事故知識性是一無住無形

但隨智而彰逐念而轉此陰□滅彼陰便生

如印文現之於泥似面像臨之於鏡

至於入胎處卵託質現生來去無□隱顯非□

猶珠吐照類日傳光火出木中種生地上

其體是一用出千差此一識門亦復如是

因念力分十二類種之差殊隨業果變無量生死之形質

又大乘同性經云毘毘沙那楞伽王言世尊

衆生神識爲當幾大爲作何色佛言楞伽王

衆生神識無邊大無色無相不可見

無□無形無定處不可說毘毘沙那白世尊

識相如此無有邊大無色無相不可見

無□無形無定處不可說者豈非斷絶佛言楞伽王

吾今問汝隨汝意答當爲汝說楞伽王

譬如大王在宮殿中或高樓上綵女圍□安樂坐時

著種種衣及諸瓔珞時大園林阿輸歌樹

種種雜華莊嚴精麗其園在處有細軟風

或大□風吹彼園林阿輸歌樹衆華香氣

至王所者王聞之不毘毘沙那白言世尊

我聞此香佛言楞伽王汝聞此香分別知不王言

世尊我能得知佛言楞伽王此華香氣

王言知者見大小耶定作何色楞伽王言

不也世尊何以故

此香氣相無色無現無□無相無定處不可說是故不見大小形色佛言

楞伽王於意云何

若不見彼香氣大小非斷絶相耶毘毘沙那言不也世尊何以故

若此衆香是斷相者無人得聞佛言如是如是

楞伽王識相亦爾應如是見楞伽王

若識斷相則無生死而可得知如是楞伽王識相淸淨

唯是無明貪愛習氣業等諸客煩惱之所覆障

楞伽王譬如淸淨虛空之界

唯有四種客塵汚染何等爲四所謂煙雲塵霧楞伽王

識相如是本淸淨故無邊不可捉無有色染

唯是諸客煩惱之所覆染所以者何楞伽王

若正觀時不得衆生無我無衆生無壽命無畜養

無人無衆數無知者無見者無覺者

無受者無聽者乃至無色受想行識等

內外之境色因識分別故名唯識

只如夢中無境唯識云何夢中識見種種答顯識經云佛言

賢護色有二種一內二外內謂眼識

眼則爲外乃至身識爲內身則爲外賢護

如生盲人夢見美色手足面目形容妹麗

便於夢中生大愛悅及睡覺已冥無所見

乃至此生盲人未曾見物云何夢中而能見色

賢護白佛言唯願開示佛告賢護夢見見者名內眼所

是慧分別非肉眼見其肉眼所以念力故

盲者夢中須臾而現復以念力覺而憶之

識之內色亦復如是故於所見唯識聞嗅嘗觸亦然

見有境界但是念慧分別若離念慧分別

決定無有前塵毫末之相問

識性無形至極微細云何能任持大身又持小質答

識性微妙不可思議以隨業故則姸醜俄分

以無形故則小大咸等顯識經云佛言大藥

如風大無質無形止於幽谷或竅隙中

其出暴猛或□倒須彌碎爲塵粉

風大微妙無質無形識亦如是妙無形色

大身小身咸悉能持或受蚊身或受象身

乃至如尼瞿陀子極微細種子生樹婆娑廣大枝條百千

於意云何其子與樹大小類不大藥言世尊

其子與樹大小相懸如藕絲孔比虛空界如是大藥

樹於子中求不可得若不因子樹則不生

微細尼瞿陀子能生大樹微細之識能生大身

識中求身身不可得若際於識身則無有

又毘耶娑問經云佛言復次大仙

此識微細無色無質非是可見識非有色

非靑等色色中無根識若離根則無境界

若人心中驚動怖畏若疑思量如是一切皆是識力問

六趣昇沈皆唯是識初生善惡之趣其相如何答

隨福所資果報不等勝福資識則境大

劣福資識則相微顯識經云大藥復白佛言世尊

衆生捨身云何生諸天中

乃至云何生於地獄等中佛言大藥衆生臨終之時

福業資者棄本之視得天妙視以天妙視見六欲天

爰及六趣見身搖動見天宮殿

及歡喜園雜華園等乃至如睡不睡安隱捨壽

將捨壽時天父天母同止一坐天母手中自然華出

天母見華顧謂天父甚爲福吉希奇勝果

天今當知慶子之歡時將不久

天母遂以兩手搖弄其華弄華之時命便終盡

無相之識棄捨諸根持諸境業棄捨諸界持諸界事

遷變果報猶如乘馬棄一乘一如日愛引光

如木生火又如月影現澄淸水識資善業遷變天報

如脈風移速託華內天父天母同坐視之

甘露欲風吹華七日寶□嚴身耀動炫煥

天童朗潔現天母手大藥白佛言世尊

無形之識云何假因緣力而生有形云何

有形止因緣內佛言大藥如木和合相觸生火

此火木中不可得若除於木亦不得火

因緣和合而生因緣不具火卽不生

木等之中尋火色相覺不可見然咸見火從木出如是大藥

識假父母因緣和合生有形身

有形身中求識不得離有形身亦無有識大藥如火未出

火相不現亦無煖觸諸相皆無

如是大藥若未有身識受想行皆悉不現大藥

如見日輪光明照曜而諸凡夫不見日體是黑是白

黃白黃赤皆不能知

但以照熱光明出沒環運諸作用事而知有日識亦如是

以諸作用而知有識大藥白佛言云何爲識作用佛言大藥

受覺想行思憂苦惱此爲識之作用

復有善不善業熏習爲種作用顯識大藥白佛言

云何識離於身便速受身識捨故身新身未受

當爾之時識作何相佛言大藥

如有丈夫長臂勇健著堅甲胃馬疾如風乘以入陣

干戈旣交心亂墜馬武藝勁捷還卽跳上

識棄於身速卽受身亦復如是

又如怯人見敵怖懼乘馬退走識資善業見天父母同座而坐

速託生彼亦復如是大藥如汝所問

識棄故身新身未受當爾之時識作何相大藥

譬如人影現於水中無質可取

手足面目及諸形狀與人不異體質事業影中皆無

無冷無熱及與諸觸亦無疲乏肉段諸

大無言音聲苦樂之聲識棄故身新身未受相亦復如是

大藥是資善果生諸天者大藥白佛言

云何識生地獄佛言大藥行惡業者入於地獄

汝當諦聽大藥此中衆生積不善根

命終之時作如是念我今此身死棄捨父母親知所愛

甚大憂苦見諸地獄及見己身應合入者

見足在上頭倒向下又見一處地血純

見此血已心有味著緣味著心便生地獄

腐敗惡水臭穢因力識託其中

譬如糞穢臭處臭酪臭酒諸臭因有蟲生其中

入地獄者託臭物生亦復如是般若燈論云

言從死有相續至生有時如授經如傳燈如行印如鏡像現

如空聲響如水中日月影如種子生芽

如人見酸口中生涎如是後陰相續起時

無有中陰往來傳此向彼是故智者應如是解

故知識託業現境逐心生刃利刀山誰人鍛鍊

華含德水非彼開敷辯果知因見末識本

故云心能作佛心作衆生心作天堂心作地獄

心異則千差競起心平則法界坦然

心凡則三毒□纏心聖則六通自在心空則一道淸淨

心有則萬境縱橫如谷應聲語雄而響□

似鏡鑒像形曲而影凹以知萬行由心一切在我

內虛外終不實外細內終不&C-;

善因終値善緣惡行難逃惡境蹈雲霞而飮甘露

非他所授臥煙焰而□膿血皆自能爲非天之所生

非地之所出只在最初一念致此昇沈

欲外安和但內寧靜心虛境寂念起法生

水濁波昏潭淸月朗修行之要靡出於斯

可謂衆妙之門群靈之府昇降之本禍福之原

但正自心何疑別境是以離衆生罪行福行不動行

終無三界苦樂果報若離衆生見聞覺知

豈有陰處界等境界如大般若經云佛言

若夢若覺

要於見聞覺知法中有覺慧轉由斯起染或復起淨

若無見聞覺知法無覺慧轉亦無染淨故知夢覺唯識染淨由心

前賢後學之所宗千經萬論之同指如楞伽經偈云

衆生及甁等種種諸形相內外雖不同

一切從心起但一念不生諸緣自斷故云

一念心不生六根總無過又云一心不生萬法無咎

如今厭生患老隨思隨造

捨妄捨身業果□新若能了生無生

知妄無妄一念心寂萬慮俱消如云畏影畏跡逾走逾極

端坐樹陰跡滅影沈是知悟心卽休更無異術如祖師云

一切由心邪正在己不思一物卽是本心

智者能知更無別行所以本師云

此事唯我能知

宗鏡錄卷第七十五

戊申歲分司大藏都監開板

宗鏡錄卷第七十六

慧日永明寺主智覺禪師延壽集

夫論一期眞妄生死約事而言還有終始不

答第一義中尙無生死何有始終

順世諦門中隨衆生見而妄說生死如古德云

眞妄相循難窮初後者釋云若言先妄後眞眞則

有始若謂先眞後妄妄由何生若妄依眞起

眞亦非眞若妄體卽眞則妄亦無始

爲破始起立無始言始旣不存終從何立

無終無始豈有中間故中論云大聖之所說本際不可得

生死無有始亦復無有終若無有始終

中當云何有是故於此中先後共亦無

眞妄兩亡方說眞妄眞妄交徹何定始終問

如上所說生死惡業無量無邊

□了此心得一切同時解脫不答實有此理全在當人

若障薄遮輕直了直入緣深機熟頓悟頓修

如鏡淨明生雲開月朗或垢濃習重觀劣心浮

雖信解一心行門難立有八重妄想之垢

猶緻網稠林具六種繫縛之門若堅□膠漆

若非大力曷能解分如持地論云妄想有八種

一自性妄想卽執色等法各有自體

二差別妄想卽執色等有可見不可見對無對色差別

三攝受積聚妄想卽於陰中執我衆生

於軍林等中起定執實此一分別卽前執人

後執於法四我見妄想無我計我也五我所妄想

卽執我用六有念妄想卽緣可愛淨境分別

七不念妄想卽緣可增不淨境分別

八俱相違妄想卽緣中容境分別約經論有六種縛

先論心境二種縛者一相應縛二所緣縛

煩惱是心心所起必託於心王心所染心

名相應縛心心所法俱能緣境

境不離繫名所緣縛次三界中四種縛者一貪二嗔三見取

四戒取貪嗔二縛不令衆生出於欲界

論家擧喩如守獄卒見取戒取二縛

不令有情出色無色界何者見取執劣爲勝

執非想非非想處及無想天執爲解脫涅槃名爲見取

戒取者非因計因執非想定及無想定幷□戒

爲生天因解脫因名戒禁取

由此二縛令諸有情不得出色無色界如上妄想繫縛

除上根頓修外卽須約地位現觀之力如經所明

現觀有六現謂現前觀

謂觀察卽眞理常現在前妙智□能觀察不令間斷任運相應

瑜伽論云一思現觀謂上品思慧引生煖等

四加行道中觀察諸法名爲現觀二信現觀

謂緣三寶世間出世間淨信此助現觀令不退轉

立現觀名三戒現觀謂道共無漏戒

能除破戒垢令觀增明亦名現觀四智諦現觀

謂正體後得二智緣眞俗眞俗二諦也五邊現觀

謂智諦觀後觀諸緣安立世出世智

六究竟現觀謂盡無生等究竟位智

古釋前思現觀資糧加行所有智慧但能伏未能斷也

初地已上信戒智諦及邊現觀當地

卽斷後地卽伏究竟一觀非伏非斷此斷有二

一共相斷二自相斷若斷惑證理之時

作空行相及無我行相卽名共相

爲空無我該通四諦故名共相斷若斷惑證理之時

作眞如寂滅行相不通諸諦唯在滅諦名自相斷

又有三種斷一自性斷如燈破闇智慧起時

煩惱闇障自性應斷二不生斷謂得初地法空之時

能令三塗惡道苦果永更不生

人中無根二形北州無想天等種子不生後果

名不生斷也三緣縛斷者但斷心中之惑

於外塵境不起貪嗔於境雖緣而不染著名緣縛斷也

於三斷之中自性不生此二任運能斷

皆由緣縛一斷能令三界因果不生又古釋

智障有其三門一是智障所謂分別有無之心

二是體障謂觀非有非無之解

立己能者故曰體障三是治想謂妄識中合如正慧

依此地有其三初一四地乃至七地斷除四五六地

斷除分別取有之心謂解法慢身淨慢等

入七地時斷除分別取無之心

八地已上斷除體障前第七地雖除分別有無之心

猶見己心以爲能觀如爲所觀其所觀如不卽心能

觀之心不卽如心如別故心外求法故有功用

法外立心故有體障從第七地入八地時

破捨此障觀察如外由來無心心外無如

如外無心心不異如心外無如如不異心

故能如心泯同法界廣大不動以不異故

自外推求故捨功用不復如外建立神智故滅體障

體障滅故名無障想第三治想至佛方滅

故入八地雖無障想而有治想行八地已上

無生忍體轉轉寂滅令彼治想運運自亡

至佛乃窮故知萬境雖空須得無心契合

不可口雖說空行在有中境智相應能所冥合

方能解縛隨順無生耳□生取著便成魔業

如華嚴經云佛子菩薩摩訶薩有十種魔

何等爲十所謂蘊魔生諸取故煩惱魔□雜染故

業魔能障□故心魔起高慢故死魔

捨生處故天魔自□縱故善根魔□執取故

三昧魔久耽味故善知識魔起著心故

菩提法智魔不願捨離故是爲十

菩薩摩訶薩應作方便速求遠離疏釋云一蘊魔者身爲道器

體與佛同豈卽是魔蘊魔之名特由取著

下九例爾皆以下句釋成魔義

是知以心分別萬法皆魔何但此十故擧菩提法智以勝況劣

不以心分別一切皆佛豈捨魔界求佛界耶

然四魔直就體明十魔多約執取

十表無盡故菩提法者卽所證智是能證

能所冥合故名菩提若不捨於分別菩提之見卽是魔矣

若入宗鏡分別自亡旣無能證之心

亦無所證之理又華嚴經云無有少法爲智所入

亦無少智而入於法是以駕一智箭破衆魔軍

揮一慧刀斬群疑網斯乃宗鏡之力

餘何言哉若不悟自心未達斯旨

雖修智慧不入圓常縱練行門唯增我慢以未達一際法門故

但生分別長養無明如經云若分別是

聲聞法是緣覺法是菩薩法是諸佛法此名爲淨

此名不淨此名爲道

此名非道是名菩薩□慢若入宗鏡智行俱成我慢山崩貪癡水竭

勝負情盡差別業亡如弄珠吟云

消六賊兮□四魔□我山兮竭愛河

龍女靈山親獻佛貧兒衣&C-E;枉蹉□問

五陰一法卽妄卽眞旣作塵勞生死之門又成出世菩提之道

今且推妄生死無從

經云此陰□滅彼陰便生旣唯識無人前陰滅後陰如何得生答

五陰性空非常相續不斷

不常不斷卽是正因如華嚴疏云

五蘊相續卽是正因亦名生因言正因者是中道義中道卽是佛性

謂現在陰滅中陰陰生是現在陰

終不變爲中陰五陰故現陰非常如種生芽種不至芽

雖不至芽而能生芽

此現在陰雖不至後而能生後則現陰非斷而中陰五陰亦非自生

不從餘來因現五陰生中陰陰

斯則後陰非無因故後陰非常旣能續前故後陰非斷

非斷非常是中道義正因性也又依台敎

略有九種五陰皆無自體唯逐心生是以華嚴經頌云

一切衆生界皆在三世中三世諸衆生

悉住五蘊中諸蘊業爲本諸業心爲本

心法猶如幻世間亦如是九種五陰者

一期色心名果報五陰平平想受無記五陰起見起愛者

二種穢汚五陰動身口業

善惡兩種五陰變化示現工巧五陰五善根人方便五陰

證四果者無漏五陰如是種種原從心出

正法念經云如□師手□出五綵黑靑赤黃白白白

□手譬心黑色譬地獄靑譬鬼赤譬畜

黃譬脩羅白譬人白白譬天此六種陰止齊界內

若依華嚴經云心如工□師□種種五陰

界內界外一切世間中莫不從心造

世間色心尙□窮盡況復出世寧可凡心知

凡眼&C-B;尙不見近那得見遠彌生曠劫不睹界內一隅

況復界外邊表如渴鹿逐焰狂狗&C-FE;雷

何有得理所以龍樹破五陰一異同時前後

皆如焰幻響化悉不可得

寧更執於王數同時異時耶然界內外一切陰入皆由心起佛告比丘

一法攝一切法所謂心是論偈云

一切世間中但有名與色若欲如實觀但當觀名色

心是惑本其義如是輔行記云

若示不思議境體觀心卽足以心遍故攝餘法

又非但心攝一切亦乃一切攝心故四念處觀云

非但唯識亦乃唯色唯聲等今從廣之狹正示境體

陰界入三□可爲境以寬□難示故

從指的略二界入就陰如去丈就尺略四陰從識陰

如去尺就寸以由界入所攝寬多

陰唯有爲有爲之中義兼心色故置色存心

心名復含心及心所今且觀心王置於心所

則一念心十界三科如丈一界五陰如尺

唯在識心如寸若達心具一切法已方能度入一切色心

如一一尺無非是寸及一一丈無非是尺

是故丈尺全體是寸

故知若眞諦若俗諦若有爲若無爲一刹一塵無非心矣

今宗鏡撮其樞要蓋爲斯焉今但觀識陰識陰者

心是也旣從心生非空非有不生不滅

無住無依於生死業果之門不可思議

以因緣和合相似相續如有主宰諸趣往來

至理窮之畢竟無體如磁石吸鐵明鏡現像此皆法爾

豈有情乎般若假名論云

諸蘊循環受諸異趣名爲取者是中無人能取諸趣

捨於現蘊而受後蘊如去故衣而著新衣

然依俗諦譬如因質而現於像質不至像而有像現

由前蘊故後蘊續生前不至後而後相續

是故菩薩無取者想大涅槃經云如蠟印印泥

印與泥合印滅文成文非泥出不餘處來

以印因緣而成是文經合喩云現在陰滅中陰陰生

是現在陰終不變爲中陰五陰亦非自生

不從餘來因現陰故生中陰陰譬合云

如印印泥印滅文成名雖無差而時節各異

是故我說中陰五陰非肉眼見天眼所見釋曰

現陰如印中陰生處義之如泥現在陰滅

名爲印壞中陰陰起名爲文成

於此復以中陰爲印業逼受胎名爲印泥

中陰陰滅名爲印壞未來陰起名爲文成

業種未斷文復爲印印復爲文文印相成不可窮已

生死不斷法喩可知又如燈焰前焰引後焰

後焰續前焰相續不斷似常似一凡夫不達

或執生死爲常不知前焰無體

因後焰續起後焰無體仗前焰引生

焰焰皆虛自性寂滅此一念心亦復如是新新生滅續續輪□

乃至一念不住猶如燈焰不細觀察

執此生滅爲一爲常又不了前焰□滅後焰續生

念念相續未曾間滅或執生死爲斷

若深達因緣之理自然不落斷常何者以因緣無性

不可得故非常以無性因緣能相續故非斷

又此五陰只是一法若執成斷常是凡夫見

若破析成空

是藏敎人若了陰無性體此成空是通敎人若悟此五陰不空具足佛法

修智斷惑次第生起是別敎菩薩

若了此卽眞更無別法念念圓滿具十法界卽圓敎菩薩

如薄運者睹金成蛇厚福人捉石爲寶

法無高下人自昇沈耳

但不造貧富業終無勝劣報如大智度論偈云先世業自作

轉爲種種形虛空不受害無業亦如是問

生死相續由諸習氣有幾習氣能成輪轉答古釋

習氣自體總有三義習氣者與種子名異體同

習氣卽約熏習時而論種子卽對現行立號

都有三義一種子名習氣氣者氣分

習謂熏習由彼現行熏習得此氣分故

二現行亦名習氣謂都由種子能生現行

是種子家之氣分三習氣名習氣如&C-E;香紙而有氣分

唯識論云而熏本識起自功能

卽此功能說爲習氣功能者是習氣義體

卽種子略有三種習氣一名言習氣二我執習氣三有支習氣

一名言習氣謂有爲法各別親種名言有二

一表義名言卽能詮義音聲差別二顯境名言

卽能了境心心所法隨二名言所熏成種

作有爲法各別因緣二我執習氣

謂虛妄執我我所種我執有二一俱生我執

卽修所斷我我所執二分別我執卽見所斷我我所執

隨二我執所熏成種今有情等自他差別

三有支習氣謂招三界異熟業種有支有二

一有漏善卽是能招可愛果業二諸不善

卽是能招非愛果業隨二有支所熏成種

令異熟果善惡趣別應知我執有支習氣

於差別果是增上緣前云生死因業習氣者

應知卽是有支習氣二取習氣

應知卽是我執名言二種習氣取我我所及取名言

而熏成故皆說名取釋云表義名言者唯第六識

能緣其名能發其名餘皆不緣亦不能發

卽唯詮義音聲之差別簡非詮表聲彼非名言故

名唯無記然名是聲上屈曲差別唯無記性

不能熏成色心等種然因名故心隨其名

變似五蘊三性法等而熏成等種因名起種

號名言種一切熏種皆由心心所

心心所種有因外緣有不依外者不依外者名顯境名言

若依外者名表義名言

分二別然名自體不能熏種顯境名言者卽能了境心心所法

卽是一切七識見分等心非相分心不能顯境故

是以分段生死從正使有卽是凡夫

若變易生死從習氣生卽是二乘雖斷正使不斷習氣

於中有二一煩惱習氣

二業習氣一煩惱習氣者如難陀有欲習

往昔數生身爲國王習近五欲故舍利弗有嗔習

往昔數生曾受蝎身畢陵伽婆蹉有慢習

往昔數生身是大婆羅門博學多才我慢輕物

乃至槃特比丘有癡餘習等二業習氣者

如牛&C-A;比丘往昔是牛身林間奔走觸著遺棄故破袈娑

以是因緣雖獲道果以業習故使之然也

又如迦葉聞琴起舞阿難常好歌吟

俱以往昔曾爲樂人以業習之餘故若煩惱餘習是變易緣

有業餘習是變易因感變易生死卽是果報

此二乘人未得如來一心三點涅槃

於無學位雖見修惑盡所有無知皆是無明之餘習

亦名無明住地亦名所知之障

亦名塵沙無知又菩薩約化門有十種習氣

華嚴經離世間品云佛子菩薩摩訶薩有十種習氣

何等爲十所謂菩提心習氣善根習氣

敎化衆生習氣見佛習氣於淸淨世界受生習氣

行習氣願習氣波羅蜜習氣思惟平等法習氣

種種境界差別習氣是爲十

若諸菩薩安住此法則永離一切煩惱習氣

得如來大智習氣非習氣智故知染淨二業昇沈兩門

皆從熏習而生不是無因而得

應須勤修白業淨法時熏念念功夫自成妙果

所以一一衆生八識藏中各具十法界種子

本自具足非從新生雖常內熏須假外緣熏發

若聞十惡熏發三塗種子若聞戒善熏發人天種子

若聞諦緣熏發二乘種子若聞六度熏發菩薩種子

若聞一乘熏發諸佛種子

各隨習熟濃厚處先發如今多習三塗種子人天尙少豈況佛乘

然地獄界現行時佛種子亦不沒

只是轉更□遠如今旣在人天直須努力常親知識

樂聽一乘內外資熏一生取辦

故佛誡羅&C-B;羅頌云十方無量諸衆生念念已證善逝果

彼旣丈夫我亦爾何得自輕而退屈問

生死涅槃苦樂報應以何爲因答

如來藏爲因問如來藏是無漏常住非刹那生滅之法

云何與生滅爲因答一切異生因覺故迷

迷無自體楞伽經云佛言大慧七識不流轉

不受苦樂非涅槃因大慧如來藏者

受苦樂與因俱若生若滅古釋云

七識念念生滅不能往來六道故名不流轉

以念念滅故不知苦樂不與涅槃爲因又七識從緣本無自性

尙不能爲生死苦樂之本豈復與涅槃作因

明如來藏常令諸識知苦樂

七識若無如來藏自體念念滅不知苦樂

依如來藏故知苦樂名如來藏受苦樂

如來藏體不受苦樂也言與因俱者

如來藏與七識生死苦樂因俱念念生滅也又云七識念念生滅無常

當起卽謝如何流轉自體無成故不受苦樂

旣非染依亦非無漏涅槃依矣

其如來藏眞常普遍而在六道

迷此能令隨緣成事受苦樂果與七識俱名與因俱不守自性而成故

七識依此而得生滅云若生若滅

此明如來藏卽是眞如隨緣故受苦樂等又釋云

以本害末令末空故無可流轉唯如來藏受苦樂者

末害本故不守自性淸淨之體隨緣成有

若相順則如水乳之和常□共器若相背

則如父母之□不與同天又存上有不存之義

泯上有不泯之義若唯泯無不泯

則色空俱亡無可相卽以不泯故雖相卽而色空

歷然若唯存無不存則色空各有定性不得

相卽由有不存故雖歷然而得相卽

如起信眞如生滅二門無□唯是一心者

結歸起信依一心法立二種門

故須具足二義方名具分唯識問唯識第九亦說其所轉依有其二種

一持種依謂第八識二迷悟依謂卽眞如

何以說言然依生滅八識唯有心境依持答

彼雖說迷悟依非卽心境持種以眞如不變

不隨於心變萬境故但是所迷耳

後還淨時非是攝相卽眞如故但是所悟耳

今乃心境依持卽是眞妄非有二體故說一心

約義不同分成兩義說二門別故論云

然此二門皆各總攝一切法以此二門不相離故

所以楞嚴經云生滅去來本如來藏

如今世人只信有生滅不信有如來藏

不知生死有名無體如來藏有名有體只可從實不可憑虛

憑虛則妄執所宜從實則佛所印可問

夫論心含敎法如何是一心四諦法門答

四諦法門橫該□徹法無不備敎無不窮

今約台敎一心具無作四諦者一念心中具十界苦

名爲苦諦具十界惑名爲集諦苦卽涅槃

名爲滅諦惑卽菩提名爲道諦

此唯論一心四諦又四敎四種四諦藏敎生滅四諦

通敎無生四諦別敎無量四諦圓敎無作四諦

今但論圓敎無作四諦止觀云

法性與一切法無二無別凡法尙是況二乘乎

離凡法更求實相如避此空彼處求空卽凡法是實法

不須捨凡向聖經言生死卽涅槃

一色一香皆是中道卽無作四諦又玄義云

以迷理故菩提是煩惱名集諦

涅槃是生死名苦諦以能解故煩惱卽菩提名道諦

生死卽涅槃名滅諦卽事而中無思無念無誰造作

故名無作亦名一實諦一實諦者無虛妄無顚倒

常樂我淨等是故名爲無作四聖諦

法華經偈云更以異方便助顯第一義又云

唯此一事實卽是無作一實諦也

以眞如之性是自心之實名一實諦念念圓成更何所作

名無作四諦所以八千聲聞

於法華會上見如來性如秋收冬藏更無所作

以達本故法爾如斯若未見性人不可安然

拱手□無作無修直須水到渠成自然任運

故又但了一心自然無作非是强爲故云陰入皆如無苦可捨

無明塵勞卽是菩提無集可斷邊邪皆中正

無道可修生死卽涅槃無滅可證

無苦無集故無世間

無道無滅故無出世間純一實相實相外更無別法又文殊道行經云

佛告文殊師利若見一切諸法無起卽解苦諦

若見一切諸法無住卽能斷集

若見一切諸法畢竟涅槃卽能證滅文殊師利

若見一切諸無自體卽是修道

宗鏡錄卷第七十六

戊申歲分司大藏都監開板

宗鏡錄卷第七十七

慧日永明寺主智覺禪師延壽集

夫一念無明心鼓動眞如海成十二緣起

作生死根由若了之爲佛智海之波瀾

昧之作生死河之□洑

云何成佛智云何成生死答天眞之佛智本有妄緣之生死體空

雖有二名但是一義只謂不了第一義諦

號曰無明因不了之所盲

成惑業之衆苦了無明之實性成涅槃之妙心

若迷爲惑業則成三道一無明愛取是煩惱道二行有是業道

三識名色六入觸受生老死是苦道

若悟爲三因佛性

一識名色六入觸受生老死七支是正因佛性二無明愛取三支是了因佛性

三行有二支是緣因佛性

如是等義差別不同唯是一心迷成多種雖成多種不離一心

華嚴經云佛子此菩薩摩訶薩復作是念

三界所有唯是一心

如來於此分別演說十二有支皆依一心如是而立何以故

隨事貪欲與心共生心是識事是行於行迷惑是無明

與無明及心共生是名色名色增長是六處

六處三分合爲觸觸共生是受

受無厭足是愛愛攝不捨是取彼諸有支生是有

有所起名生生熟爲老老壞爲死大集經云

十二因緣一人一念悉皆具足

但隨一境一念起處無不具足且如眼見色不了名無明

生愛惡名行是中心意名識色共識行卽名色

六處生貪名六入色與眼作對名觸領納名受

於色纏綿名愛想色相名取念色心起名有

心生名生心滅名死乃至意思法亦復如是

一日一夜凡起幾念念念織幾十二因緣

成六趣無窮之生死是以生死無體

全是如來藏第一義心迷悟昇沈了不可得輔行記云

十二因緣華嚴大集等經皆云一念心具

凡諸大乘云一念者意皆如是若不爾者

云何遍收一切諸法止觀亦云緣生正一念心

十二門論問云爲在一心爲在異心論問意者

爲在一人多人一念心耶

如是一念異念□得多人一人於今一念悉皆具足

多人一人所起之心不出百界百界爲多一念爲一

一多相卽非一非多大品明

一切諸法皆趣因緣百界因緣不出一念是故名爲是趣不過

故得名爲一念具足遠法師云無明緣行者

有四無明一迷理無明義通始終

二發業無明在於行前三覆業無明此在行後識前

四受生無明與識同時或在識後

望過去種子心識在於識後望結生識與識同時

又內外諸法皆具因緣如稻稈經云

爾時彌勒語舍利弗言世尊常說見十二因緣卽是見法

見法卽是見佛乃至有因有緣是名因緣法

此是佛略說因緣相以此因能生是果

如來出世因緣生法如來不出世亦因緣生法

性相常住無諸煩惱究竟如實非不如實

是眞實法離顚倒法復次十二因緣法從二種生

云何爲二一者因二者果

因緣生法復有二種有內因緣有外因緣外因緣法從何而生

如似種子能生於芽從芽生葉從葉生節

從節生莖從莖生穗從穗生華從華生實

無種子故無芽乃至無有華實有種子故芽生

乃至有華故果生而種子不作念我能生芽

芽亦不作念我從種子生乃至華亦不作念

我能生實實亦不作念我從華生

而實種子能生於芽如是名爲外因生法

云何名外緣生法所謂地水火風空時地種堅持

水種濕潤火種成熟風種發起空種不作障□

又假於時節氣和變如是六緣具足便生

若六緣不具物則不生

地水火風空時六緣調和不增減故物則得生地亦不言我能持

水亦不言我能潤火亦不言我能熟

風亦不言我能發起空亦不言我能不作障□

時亦不言我能令生種亦不言我從六緣而得生芽

芽亦不言我從爾數緣生雖不作念從爾數緣生

而實從衆緣和合得生芽亦不從自生

亦不從他生亦不從自他合生亦不從自在天生

亦不從時方生

亦不從本性生亦不從無因生是名生法次第如是外緣生法

以五事故當知不斷亦非常亦不從此至彼

如芽種少果則衆多相似相續不生異物云何不斷

從種芽根莖次第相續故不斷云何非常

芽莖華果各自別故非常亦不種滅而後芽生

亦非不滅而芽便生而因緣法芽起種謝

次第生故非常種芽各各相異故不此至彼

種少果多故當知不一是名種少果多

如種不生異果故名相似相續

以此五種外緣諸法得生內因緣法從二種生云何爲因

從無明乃至老死無明滅則行滅

乃至生滅故則老死滅因無明故有行

乃至因有生故則有老死無明不言我能生行

行亦不言我從無明生乃至老死亦不言我從無明生

而實有無明則有行有生則有老死

是名內因次第生法云何名內緣生法所謂六界

地界水界火界風界空界識界何謂爲地

能堅持者名爲地界何謂爲水能潤漬者名爲水界

何謂爲火能成熟者名爲火界何謂爲風

能出入息者名爲風界何謂爲空

能無障□者名爲空界何謂爲識四陰五識亦言爲名

亦名爲識如是衆法和合名爲身有漏心名爲識

如是四陰爲五情根名爲色

如是等六緣名爲身若六緣具足無損減者則便成身

是緣若減身則不成地亦不念我能堅持

水亦不念我能濕潤火亦不念我能成熟

風亦不念我能出入息

空亦不念我能無障□識亦不念我能生長身亦不念我從爾數緣生

若無此六緣身亦不生

地亦無我無人無衆生無壽命非男非女亦非非男非非女非此非彼

水火風乃至識等亦皆無我無衆生無壽命

乃至亦非此非彼云何名無明無明者

於六界中生一想聚想常想不動想不壞想

內生樂想衆生想壽命想人想我想我所想

生如是種種衆多想是名無明

如是五情中生貪欲瞋□想行亦如是

隨著一切假名法名爲識四陰爲名色陰爲色是名色

名色增長生六入六入增長生觸觸增長生受

受增長生愛愛增長生取取增長生有

有增長故能生後陰爲生生增長變名爲老

受陰敗壞故名爲死能生嫉熱故名憂悲苦惱

五情違害名爲身苦意不和適名爲心苦

乃至如月麗天去地四萬二千由旬水流在下月耀於上

玄像雖一影現衆水月體不降水質不昇

如是舍利弗衆生不從此世至於後世

不從後世復至於此然有業果因緣報應不可損減

是以如月不動影現衆流

類識不行身分六趣雖無作者業果宛然但逐緣生不乖法爾

又有德女所問大乘經云

爾時有德婆羅門女白佛言世尊所言無明爲內有耶

爲外有耶佛言不也有德女言世尊

若於內外無有無明云何得有無明緣行復次世尊

有他世法而來至於今世以不佛言不也

有德女復白佛言世尊無明行相是實有耶佛言

不也無明自性從於虛妄分別而生非眞實生

從顚倒生非如理生有德女復白佛言世尊

若如是者則無無明

云何得有諸行生起於生死中受諸苦報世尊

如樹無根則無枝葉華果等物如是無明無自性故

行等生起定不可得佛言有德女一切諸法皆畢竟空

凡愚迷倒不聞空義設得聞之無智不了

由此具造種種諸業旣有衆業諸有則生

於諸有中備受衆苦第一義諦無有諸業

亦無是種種衆多想是名無明

如是五情中生貪欲瞋□想行亦如是

隨著一切假名法名爲識四陰爲名色陰爲色是名色

名色增長生六入六入增長生觸觸增長生受

受增長生愛愛增長生取取增長生有

有增長故能生後陰爲生生增長變名爲老

受陰敗壞故名爲死能生嫉熱故名憂悲苦惱

五情違害名爲身苦意不和適名爲心苦

乃至如月麗天去地四萬二千由旬水流在下月耀於上

玄像雖一影現衆水月體不降水質不昇

如是舍利弗衆生不從此世至於後世

不從後世復至於此然有業果因緣報應不可損減

是以如月不動影現衆流

類識不行身分六趣雖無作者業果宛然但逐緣生不乖法爾

又有德女所問大乘經云

爾時有德婆羅門女白佛言世尊所言無明爲內有耶

爲外有耶佛言不也有德女言世尊

若於內外無有無明云何得有無明緣行復次世尊

有他世法而來至於今世以不佛言不也

有德女復白佛言世尊無明行相是實有耶佛言

不也無明自性從於虛妄分別而生非眞實生

從顚倒生非如理生有德女復白佛言世尊

若如是者則無無明

云何得有諸行生起於生死中受諸苦報世尊

如樹無根則無枝葉華果等物如是無明無自性故

行等生起定不可得佛言有德女一切諸法皆畢竟空

凡愚迷倒不聞空義設得聞之無智不了

由此具造種種諸業旣有衆業諸有則生

於諸有中備受衆苦第一義諦無有諸業

亦無諸有而從業生及以種種衆苦惱事

有德一女如來應正等覺

隨順世間廣爲衆生演說諸法欲令悟解第一義故有德女

第一義者亦隨世間而立名字何以故

實義之中能覺所覺一切皆悉不可得故有德女

譬如諸佛化作於人

此所化人復更化作種種諸物其所化人虛□不實

所化之物亦無實事此亦如是所造諸業虛□不實

從業有生亦無實事是以但了唯心之旨

自然萬法常虛隨有見聞悉順無生之道凡關動作

皆歸無得之門問此十二有支

云何名緣生復何名緣起答無有主宰作者受者

無自作用不得自在從因而生託衆緣轉

本無而有有已散滅唯法所顯

能潤所潤墮相續法名爲緣生論云由煩惱繫縛往諸趣中

數數生死故名緣起又因名緣起果名緣生

問一念無明心起十二有支

爲自生他生共生無因生答緣起甚深非四句

能測了則一心冥寂迷則六道輪□非妄非眞

不常不斷若云是妄妄不可得若云是眞

復能流轉若云是斷相續□生若云是常

念念起滅所以從心生故生無能生無有定性

佛性論云復次一切諸法無有自性何以故

依因緣生故譬如火依他而生離樵卽不可見

亦如螢火若火有自性則應離樵空中自然

雜集論云諸緣起法雖刹刹那則成滅

而住可得雖無作用緣而有功能緣可得

雖離有情而有情可得雖無作者而諸業果不壞可得

是故甚深業果不壞者雖內無作者

而有作業受果異熟又諸緣起法有差別

謂待衆緣生故非自作雖有衆緣無種子不生故非他

作彼俱無作用故非共作

種子及衆緣皆有功能故非無因作如上所說

是約世俗緣起之門若如實說尙不見法是緣非緣

何況十二湛然尊者云不見色相是行支滅

不見色緣是無明滅

不見色體是識名色六入觸受滅不見色生是愛取有生滅

不見色滅是老死滅不見一相是不見十二因緣空

不見見者是不見因緣假眞俗雙亡二諦俱泯

亦不見中如是通達了知因緣

若爲此例見萬法亦復如然問萬境無明與一心法性

爲是一爲是二若是一不合分染淨二名若是二

云何敎中說無明卽法性答體一是眞名

二是假法因情立眞以智明情智自分眞

原不動不可定同不壞世諦故不可定異

不失眞諦故涅槃經云明與無明愚人爲二

智者了達其性無二無二之性卽是實性

古德約十法界釋云愚人者九界之愚也

愚人取相見一切法法性隨其取相心悉無明也

如寒谷千年堅□末曾作水也智者佛界之智也

圓觀行人開佛眼者見同古佛也

圓眼所見無明本元是淸淨法性

如太陽常照海水未曾作□也□水性一隨緣成二

一不守性□自隨緣雖復隨緣不壞自性況法性無明

亦何定一亦何定異

則不隨事而失體非共非分不守性而任緣亦同亦別問

三界初因四生元始莫窮本末罔辯根由

莊老指之爲自然周孔□之爲渾沌最初起處如何指南

答欲知有情身土眞實端由無先我心

更無餘法謂心法刹那自類相續

無始時界展轉流來不斷不常憑緣憑對非氣非稟

唯識唯心肇論□云老子云無名天地始

有名萬物母

若佛敎意則以如來藏性轉變爲識藏從識藏變出根身器世間一切種子

推其化本卽以如來藏性爲物始也無生無始

物之性也生始不能動於性卽法性也

南齊沈約均聖論云

然則有此天地以來猶一念也融大師問云三界四生以何爲道本

以何爲法用答虛空爲道本森羅爲法用問

於中誰爲造作者答此中實無造作者

法界性自然生金剛三昧經云

善不善法從心化生可謂總持之門萬法之都矣

光未發處尙無其名念欲生時似分其影

初因强覺漸起了知見相□分心境頓現首楞嚴經云

皆是覺明明了知性因了發相

從妄見生山河大地諸有爲相次第遷流因此虛妄終而復始

釋曰此皆最初因迷一法界故不覺念起

念起卽是動相動相卽是第一業識

未分能所乃覺明之咎也從此變作能緣流成了相

卽明了知性爲第二見分轉識

後因見分而生相分卽因了發相爲第三相分

現識能所□分盡成虛妄何者見分生於&C-B;眼

相分現於幻形於是密對根塵堅生情執

從此隔開眞性分出湛圓於內執受知覺作有識之身

於外離執想澄成無情之土

遂使鏡中之形影滅而又生夢&C-E;之山河終而復始

但以本源性海不從能所而生湛爾圓明照而常寂

只爲衆生違性不了背本圓明執有所明

成於妄見因明立所觀之境因所起能觀之心

能所相生心境對待隨緣失性莫反初原

不覺不知以歷塵劫所以經云

覺非所明因明立所所旣妄立生汝妄能無同異中熾然成異

異彼所異因異立同同異發明

因此復立無同無異如是擾亂相待生勞

勞久發塵自相渾濁由是引起塵勞煩惱起爲世界

靜成虛空虛空爲同世界爲異彼無同異眞有爲法

覺明空昧相待成搖故有風輪執持世界

因空生搖堅明立□彼金寶者明覺立堅

故有金輪保持國土堅覺寶成搖明風出

風金相摩故有火光爲變化性寶明生潤

火光上蒸故有水輪含十方界火騰水降交發立堅

濕爲巨海乾爲洲□以是義故

大海之中火光常起彼洲□中江河常注

水勢劣火結爲高山是故山石擊則成炎融則成水

土勢劣水抽爲草木是故林藪遇燒成土因絞成水

交妄發生遞相爲種以是因緣世界相續

古釋云覺明空昧相待成搖者

由初妄覺影明不了遂成空昧如障明生闇二相相形

覺明卽是動相空昧卽是靜相一明一昧一動一靜

刹那相生如風激浪相待不息

於內初起卽名爲搖於外卽成風輪世界空昧卽是虛空

旣無形相不名世界因空生搖堅明立□者

地相也因空異明相待成搖

搖能堅明以成於□如胎遇風卽成堅□亦是執明生□義

於內卽是覺明堅執於外卽成金寶

故云彼金寶者明覺立堅故知寶性因覺明有

是故衆寶皆有光明小乘但知業感

而不知是何因種堅覺寶成搖明風出

風金相摩故有火光爲變化性者堅執覺性卽成於寶

搖動所明卽出於風動靜不息卽是風金相摩

於外卽成火光能成熟萬物故言爲變化性

寶明生潤火光上蒸故有水輪含十方界者

寶明之體性有光潤

爲火熱蒸水便流出又覺明生愛愛卽是潤於內卽是愛明

於外卽成寶潤火性上蒸融愛成水

一切業種非愛不生一切世間非水不攝

故四大性互相因藉體不相離同一妄心所變起故

知虛空華不離心故又妄性不□前後變異

所感外相優劣不同愛心多者卽成巨海執心多者

卽成洲□風性生慢火性生瞋

於色起愛□中流水違愛生瞋海中火起

慢增愛劣結爲高山愛增慢輕抽爲草木瞋愛慢三互相滋蔓

異類成形草木山川千差萬品

先從妄想結成四大從四大性愛慢滋生

離有情心更無別體故云交妄發生遞相爲種又云

富樓那而白佛言世尊

若復世間一切根塵陰處界等皆如來藏淸淨本然

云何忽生山河大地諸有爲相次第遷流終而復始又疑云

若此妙覺本妙覺明

與如來心不增不減無狀忽生山河大地諸有爲相

如來今得妙空明覺山河大地有爲習漏何當復生佛言

富樓那如汝所言淸淨本然

云何忽生山河大地

汝常不聞如來宣說性覺妙明本覺明妙富樓那言唯然世尊

我嘗聞佛宣說斯義佛言汝稱覺明爲復性明稱名爲覺

爲覺不明稱爲明覺富樓那言

若此不明名爲覺者則無所明佛言若無所明則無明覺

有所非覺無所非明無明又非覺湛明性

性覺必明妄爲明覺覺非所明因明立所

所旣妄立生汝妄能無同異中熾然成異

異彼所異因異立同同異發明因此復立無同無異

如是擾亂相待生勞勞久發塵自相渾濁

由是引起塵勞煩惱起爲世界靜成虛空

虛空爲同世界爲異彼無同異眞有爲法釋曰

此二覺義幽旨難明若欲指陳須分□白

大約經論有二種覺一性覺二本覺又有二種般若

一本覺般若二始覺般若又有二種心

一自性淸淨心二離垢淸淨心又有二種眞如

一在纏眞如二出纏眞如此四種名隨義異

體卽常同今一切衆生

只具性覺淸淨本覺自性淸淨心在纏眞如等

於淸淨本然中妄忽生於山河大地以在纏未離障故

未得出纏眞如等若十方諸佛二覺俱圓

已具出纏眞如等無有妄想塵勞永合淸淨本然

則不更生山河大地諸有爲相等

如金出□終不染於塵泥以木成灰豈有再生枝葉

將此二覺已豁疑情性覺妙明者是自性淸淨心

卽如來藏性在纏眞如等

本性淸淨不爲煩惱所染名性覺經云佛告阿難及諸大衆

汝等當知

有漏世界十二類生本覺妙明覺圓心體與十方佛無二無別

由汝妄想迷理爲咎癡愛發生生發遍迷故有空性

化迷不息有世界生則此十方微塵國土非無漏者

皆是迷頑妄想安立當知虛空生汝心內

猶如片雲點太淸&C-E;況諸世界在虛空耶

汝等一人發眞歸元此十方虛空皆悉消殞

云何空中所有國土而不振裂以此文證

卽知凡聖本同此妙明之覺本覺明妙者

出纏眞如等從無分別智覺盡無始妄念名究竟覺

始覺卽本覺悟本之覺得本覺名論云

於眞如門名爲性覺於生滅門名爲本覺

由迷此性覺而有妄念妄念若盡而立本覺

以性覺不從能所而生非假修證而起本自妙而常明

故云性覺妙明以始覺般若明性覺之妙

故云本覺明妙又眞如之性性自了故

則性覺妙明始覺之智了本性故則本覺明妙

又摩訶衍論有四種覺一淸淨本覺二染淨本覺

三淸淨始覺四染淨始覺

若論本始明昧之事皆依染淨之覺得名

若淸淨覺原愚智俱絶非迷悟之所得豈文義之能詮

經中佛常說眞如爲迷悟依

故如萬像依虛空虛空無所依所以滿慈領言

我常聞佛宣說斯義此二覺義

亦同起信論所立一心分眞如生滅二門以本性淸淨是性覺義

但以性中說覺

如木中火性未具因緣有而無用非是悟已而更起迷悟時始立本覺之號

悟本覺已更不復迷諸佛重爲凡夫

無有是處佛問汝稱覺明爲復覺性自明名爲覺明

爲復覺體不明能覺於明富樓那意

必有所明當情爲其所覺

若無所覺之明則無覺明之號但可稱覺而無所明故云則無所明

佛意性覺體性自明

不因能覺所明方稱覺明起信論云

眞如自體有大智慧光明義遍照法界義等只緣迷一法界强分能所

故成於妄若要因所明方稱覺明者

此乃因他而立非自性覺故云有所非覺

如緣塵分別而有妄心離塵則無有體

不可將斷滅之心以爲本來眞覺故若以無體之法爲究竟者

故經云法身則同龜毛&C-;角

其誰修證無生法忍又釋若以不明名爲覺者則無所明者

故知覺體本無明相佛證眞際實不見明

若見於明卽是所明旣立所明便有能覺

但除能所之明方稱妙明此妙之明是不明之明

不同所明因明起照故般若無知論云難曰

聖智之無惑智之無俱無生滅何以異之耶

答曰聖智之無者無知惑智之無者知無

其無雖同所以無者異也

何者夫聖心虛靜無知可無可曰無知非謂知無惑智有知

故有知可無可謂知無非曰無知也

故云般若無知無所不知無知者無能所之知

無不知者眞如自性有遍照法界義

又聖人唯有無心之心無見之見非同凡夫有心有見

皆是分別能所相生故涅槃經云不可見了了見

華嚴經頌云無見卽是見能見一切法

於法若有見此則無所見又云

菩薩悉見諸法而無所見普知一切而無所知

則般若無知無所不知矣但不落有無之知能所之見

非是都無知見矣諸佛皆具五眼三智四辯六通

三諦理圓一心具足

若不見空與不空非空非不空方與實相相應耳故楞伽經云

一一相相應遠離諸見過者

若於諸相常與實相相應自然遠離諸過會第一義

淸淨眞心朗然明徹而無念著卽事卽如唯心直進

卽諸佛所知唯實相矣離此立見皆成諸過

無所非明者若能覺之體要因所明者

若無所覺之明則能覺之體便非是明故云無所非明

故知覺之與明互相假立本無自體

豈成自性圓明之覺無明又非覺湛明性者

顯妄覺體無湛明之用若言但覺於明

何須覺體自明者則自性非明便無覺湛之用

故云無明又非覺湛明性性覺必明妄爲明覺者

釋妄覺託眞之相也

何以得知妄覺初起有覺明只緣性覺必有眞明

所以妄覺託此性明而起影明之覺執影像之明起攀緣之覺

迷眞認影見相二分自此而生覺明之號

覺非所明因明立所者夫一眞之覺體性雖明

不分能所故覺非所明

由影明起覺能所斯分故云因明立所

所旣妄立生汝妄能無同異中熾然成異者

此則元因覺明起照生所所立照性遂亡則是識精元明能生諸緣

緣所遺者乃是但隨能緣之相覆眞唯識性

一向能所相生如風動水波浪相續

澄湛之性隱而不現從此迷妄生虛空之性

復因虛空成立世界之形於眞空一心畢竟無同異中

熾然建立成諸法究竟之異

皆因情想擾亂勞發世間之塵迷妄昏沈引起虛空之界

分世界差別爲異立虛空淸淨爲同

於分別識中又立無同無異皆是有爲之法

盡成生滅之緣未洞本原終爲戱論

宗鏡錄卷第七十七

戊申歲分司大藏都監開板

宗鏡錄卷第七十八

慧日永明寺主智覺禪師延壽集夫言一覺一切覺云何敎中分其多種答

覺體是一隨用分多用有淺深覺無前後

如瓔珞經云妙覺方稱寂照等覺照寂

又覺有三義一覺察如睡夢覺

亦如人覺賊賊無能爲妄卽賊也二覺照卽照理事也

亦如蓮華開照見自心一眞法界□沙性德

如其勝義覺諸法故三妙覺

卽上二覺離覺所覺故爲妙耳非更別覺故經云無有佛涅槃

遠離覺所覺又覺性無覺卽根本智

覺相歷然卽後得智問旣云眞如一心古今不易

因何而有衆生相續答平等眞法界

無佛無衆生隨於染淨緣遂成十法界

以眞心隨緣不守自性只爲衆生不自知無性之性故

但隨染緣成凡隨淨緣成聖

如虛谷響任緣所發又如大虛忽雲明鏡忽塵

求一念最初起處了不可得故號無始無明首楞嚴經云

佛告阿難云何名爲衆生顚倒阿難

由性明心性明圓故因明發性性妄見生

從畢竟無成究竟有此有所有非因所因

住所住相了無根本本此無住建立世界及諸衆生

迷本圓明是生虛妄妄性無體非有

所依將欲復眞欲眞已非眞眞如性非眞求復宛成非相

非生非住非心非法展轉發生生力

發明薰以成業同業相感因有感業相滅相生

由是故有衆生顚倒

古釋云因明發性性妄見生因託性明變影而起託影而生從虛執有

故云從畢竟無成究竟有卽業相也

此有所有非因所因轉相也業相爲能有

轉相爲所有能所旣分二相斯有故云有所有相

卽此轉相能行現形而立因前而起引後而生

展轉相因名非因所因

卽此現相能引六塵境界現相是能住六□是所住故云住所住相

本此無住以立世界者現相從妄所立

本無所依此現相以成世界之本

故云本此無住以立世界從無住本立一切法無住者

卽是無明無明無因故無住此之三相俱是無始

一念妄心總號無明迷本圓明是生虛妄

妄性無體非有所依將欲復眞

欲眞已非眞眞如性非眞求復宛成非相

非生非住非心非法者初是業相卽是妄覺之心體卽虛妄

此妄初起更無因始名非有所依將

欲復眞欲眞已非釋轉相卽眞上影像

相似眞非眞妄覺執此爲眞卽初念名動動必有靜

靜復似眞形動立靜

非眞不動故云欲眞已非眞眞如性本不因動而立於靜故云非眞求復

宛成非相釋現相從此現相變起一切境界

非相現相非生現生非住現住

非心現心非法現法釋次第者初從明暗二相相形

而生於色卽是結暗成色形顯色也

因色卽有根塵留□名之爲住因有根□卽有能分別識

名之爲心覽此□像爲識境界名之爲法

此等展轉相因而有返顯眞如相無明暗

無相形故非相無起滅故非生無留□故非住

無緣慮故非心離塵像故非法又解

或前標三相相因而有以列次第

後三相合釋都言三相虛妄體卽無明更無所因

故云非有所依卽此三相影眞而起似眞非眞

執影爲實故云將欲復眞影旣不實

故云欲眞已非宛成非相下對妄說眞以立名號

旣依妄顯眞以立名號

故知建立地位從此而有若不因妄說眞亦無地位名字可說

故知三界有法皆&C-B;所成本無根緖

無始妄習展轉相傳□至于今成其途轍

如最初一人&C-B;出一事後人信受展轉相傳

則一人傳虛萬人傳實從迷積迷以歷□劫

若識最初一念起處不眞卽頓悟前非大道坦然更無餘事

如云但知今日是何慮昔年非

是知有情無情究其初原皆不出一心本際如法性論云

問本際可得聞乎答

理妙難觀故有不知之說旨微罕見故發幢英之問有天名曰幢英

問文殊師利所言本際爲何謂乎文殊答曰

衆生之原名曰本際又問

衆生之原爲何謂乎答曰生死之本爲衆生原又問

於彼何謂爲生死本答曰虛空之本爲生死原

幢英於是抱玄音而輟問始悟不住之本

若然則因緣之始可聞而不可明可存而不可論問

虛空有本乎答無問若無有本

何故云虛空之本爲生死原答此猶本際之本

耳則於虛空無本爲衆本之宗化表無化

爲萬化之府矣又凡亦是心聖亦是心以所習處下

不能自弘則溺□勞耳若以心託事則狹劣

若以事從心則廣大

凡世人多外重其事而內不曉其心是以所作皆非究竟以所附處卑故耳

如搏牛之□飛極百步若附鸞尾則一□萬里

非其冀工所託迅也亦如牆

頭之草角&C-E;之聲皆能致其高遠者所託之勝也如入宗鏡

一一附於自心則毛呑

巨浸□含十方豈非深廣乎問內外唯識心境皆空

云何敎中又立外相答因了相空方談唯識

若執有相唯識義不成若執無相眞空理不顯

以無相卽相方達眞空相卽無相始明唯識

所以攝大乘論云唯識道理須明三相

一通達唯量外□實無所有故二通達唯二

相及見唯識故三通達種種色生

但有種種相貌而無體故所以攝大乘論云一切相有二種

謂現住及所立散心所緣六□名現住

定心所緣骨鎖等爲所立復次似□顯現名相

謂所緣境似識顯現名見謂能緣識此二法

一是因二是果又一是所依二是能依

是知因內起念想像思惟則外現其相貌

念若不起相不現前以因內生外故攝末歸本全境是心

何者若心不起境本空故

一切境界唯心妄動問約世間妄見定是何識答

衆生所見卽是亂識中邊分別論云

謂一切世間但唯亂識此亂識云何名虛妄由境不實故

由體散亂故又若執永無亂識

繫縛解脫皆不成就卽起邪見撥淨不淨品

故知因迷得悟非無所以從凡入聖蓋有緣由

如影像表鏡明因妄識成眞智問

定中所見定果色是定心自現非緣現在外色

又非憶持過去境可驗唯心

未得定者皆是散意所見外色云何證是自心答定內定外

靜亂雖殊所見之色皆唯自識

以外境無體從緣而生生性本空無相可得識論云

如觀行人定中所見色相境界識所顯現定無境界

此靑等色相是定境非所憶持識憶持識有染汚

此起現前所見分明淸淨

則唯識之旨於此彌彰如依鏡面但有自面無有別影何以故

諸法和合道理難可思議

不可見法而令得見定心亦爾定心有二分一分似識

一分似□此二種實唯是識若憶持識是過去色

此定中色若在散心五識可言緣現在外□起

若散意識緣過去□起若在觀中

必不得緣外色爲境色在現前又非緣過去境

當知定心所緣色卽見自心不見別境

以定中色比定外色應知亦無別境是知一心卽萬法

萬法卽一心何者以一心不動擧體爲萬法故

如起信□釋疏云擧體者

謂眞如擧體成生滅生滅無性卽是眞如

未曾有眞如處不生滅未曾有生滅處不眞如又云不同空者

靈然覺知覺知卽神解義陰陽不測謂之神

解卽是智智卽是知知卽一心也

故以知爲心體所以祖師云空寂體上自有本智能知

大意云於一切染淨法中有眞實之體

了然鑒覺目之爲心問外諸境界

旣稱內識似色顯現但是唯識者云何不隨識變異答

若執外色實住卽是於無色中見色妄生顚倒

如&C-B;目生二相豈是眞實攝論問云

若無別色□唯是本識何故顯現似色等

云何相續堅住前後相似若是識變異所作

則應乍起乍滅改轉不定云何一色於多時中相續久住

故知應有別色答由顚倒故

顚倒是煩惱根本由識變異起諸分別

依他性與分別性相應卽是顚倒煩惱所依止處

顚倒煩惱又是識變異所依止處若無互爲依止義

則識無變異於非物中分別爲物不應有此顚倒

若無煩惱豈有聖道故此義亦不成

是故應信離識無別法問內心分別稱識

外色不分別如何是識答能見所見皆是亂識

無中執有色本自虛攝論云亂識者

無中執有名亂十一識中世等六識隨一識

唯二分一分變異成色等相一分變異成見等不出此二

識性能分別則成見不能分別則成相

如無所有菩薩經云爾時世尊告無所有言

汝當爲此諸菩薩等說五陰聚和合身事

無所有菩薩言世尊如我所見如佛色空我色亦爾

如佛色一切衆生色一切樹林藥草色亦爾

如一切樹林藥草色彼一切界和合聚色亦爾

所有空色及我色如來色一切衆生色一切樹林藥草等色一切界和合聚色

無有二相非法非非法諸少智者於無色中或作是想

希望欲入此法行於無色中妄起行想

略說乃至受想行識中如是作如色所作

如虛空識我識亦爾如彼識如來識亦爾如如來識彼識

一切衆生識亦爾如一切衆生識彼識

一切樹林藥草識亦爾眞虛空識如來識

及我識一切衆生識一切樹林藥草識亦爾

一切和合識無二相不可知不可分別不生無等等

問旣稱唯有識何得立色名答

一切名皆是客義名中無法法中無名名不當法

法不當名經云是自性無生無滅無染無淨

此色無所有爲通相若有生卽有染

若有滅卽有淨由無此四義故色無別相經云

由假立客名隨說諸相攝論云一切法以識爲相

眞如爲體又云一切相有二種一如外顯現

二如內顯現如外是相如內是思惟

故知一體現二內外雙分則心非內外內外是心

又能所相成心境互攝二而不二

常冥一味之眞原不二而二□分心境之虛相問

心念念滅刹那相內身外色亦刹那滅耶答

內外諸色唯心執受亦隨心念念刹那滅

心外更無一法可作常住可作生滅雜集論云

如心心法是刹那相當知色等亦刹那相

有其八義一由心執受故

謂色等身由刹那心念念執受故刹那滅等二等心安危故

謂色等身□與識俱識若捨離卽便爛壞

三隨心轉變故

謂世間現見心在苦樂貪瞋等位身隨轉變隨刹那心而轉變故身念念滅

四是心所依故謂世間共知心依止有根身

如火依薪如芽依種等

是故此身是刹那心依止故亦刹那滅五心增上生者

謂一切內外色皆心增上所生能生因刹那滅故

所生果亦刹那滅六心自在轉故

謂若證得勝威德心於一切色如其所欲自在轉變

由隨刹那能變勝解轉變生故色等刹那生

滅道理成就七於最後位變壞可得故

謂諸色等初離自性念念變壞於最後位□爾變壞

不應道理然此可得

故知色等從初已來念念變壞自類相續漸增爲因能引最後&C-;相變壞

是故色等念念生滅

八生已不待緣自然壞滅故謂一切法從緣生已不待壞

緣自然壞滅故知一切可滅壞法初□生已卽便壞滅

是故諸法刹那義成大智度論云

若諸法實有不應以心識故知有相若以心識故知有

是則非有如地堅相以身根身識知故有

若無身根身識知則無堅相

又因緣和合生故空唯心故空是知內色外色皆識建立

隨心有無實無自體問

論唯有內心實無外境者如修十善業受天堂樂

作五逆罪受地獄苦昇□利則五欲悅目

墮泥□則萬苦□身悅目有靈鳳翔鸞作歡樂之事

□身有鐵蛇銅狗爲逼惱之殃

明知非但內心實有外境答天堂地獄苦樂之相

皆是自心果報業影旣以自心所作爲因

還以自心所受爲果故經云未有自作他受

今且約地獄界受苦以證唯心十法界中例皆如是識論問

云何名爲四大轉變彼四大種種轉變

動手脚等及口言說令受罪人生於驚怖

如有兩羊從兩邊來共殺害彼地獄衆生

見有諸山或來或去殺害衆生

以是義故不得說言唯有內心無外境界答曰偈言若依衆生業

四大如是變何故不依業心如是轉變汝向言

彼罪人業外四大等如是轉變

何故不言依彼衆生罪業力故內自心識如是轉變又偈言

業熏於異法果云何異處善惡熏於心

何故離心說故偈言業熏於異法果云何異處者

此以何義彼地獄中受苦衆生

所有罪業依本心作還在心中不離於心

以是義故惡業熏心還應心中受苦果報何以故

以善惡業熏於心識而不熏彼外四大等

以四大中無所熏事

云何虛妄分別說言四大轉變於四大中受苦果報是故偈言善惡熏於心

何故離心說如無盡意菩薩經云菩薩所作精進

常與身口意相應雖身口精進皆由於心

心爲增上云何菩薩心精進所謂心始心終

云何心始初發心故云何心終菩提心寂滅故

是知起盡俱心初終咸爾

非唯淨業萬事皆然不出一心圓滿覺道

又如油盡燈滅業喪苦亡若定有外境可觀非內所感

只合長時受苦無解脫期旣有休時當知無實

可驗心生法生心滅法滅矣

是以一切衆生從無始來作虛妄因受虛妄果皆從情結唯逐想生

所以首楞嚴經云

卽時阿難及諸大衆乃至而白佛言世尊若此妙明眞淨

妙心本來遍圓如是乃至大地草木□動含靈本元眞如

卽是如來成佛眞體佛體眞實

云何復有地獄餓鬼畜生脩羅人天等道世尊

此道爲復本來自有爲是衆生妄習生起世尊

如寶蓮香比丘尼持菩薩戒私行□欲

妄言行□非殺非偸無有業報

發是語已先於女根生大猛火後於節節猛火燒然墮無間獄

&C-;璃大王善星比丘&C-;璃爲誅瞿曇族姓

善星妄說一切法空生身陷入阿鼻地獄此諸地獄

爲有定處爲復自然彼彼發業各各私受

唯垂大慈發開童蒙

令諸一切持戒衆生聞決定義歡喜頂戴謹潔無犯佛告阿難

快哉此問令諸衆生不入邪見汝今諦聽當爲汝說

阿難一切衆生實本眞淨因彼妄見有妄習生

因此分開內分外分阿難

內分卽是衆生分內因諸愛染發起妄情情積不休能生愛水

是故衆生心憶珍羞口中水出

心憶前人或憐或恨目中淚盈貪求財寶心

發愛涎擧體光潤心著行□男女二根自然流液阿難

諸愛雖別流結是同潤濕不昇自然從墜

此名內分阿難外分卽是衆生分外

因諸渴仰發明虛想想積不休能生勝氣是故衆生心

持禁戒擧身輕淸心持□印顧眄雄毅

心欲生天夢想飛擧心存佛國聖境冥現

事善知識自輕身命阿難諸想雖別輕擧是同

飛動不沈自然超越此名外分

故知因情滯著能成愛水浸漬不休自然成墜

以情地幽隱故爲內分以擧念緣塵取像名想

運動散亂故名外分一切境界非想不生故經云

若知一切國土唯想持之是則名爲初發心菩薩

又華嚴經頌云勇猛諸佛子隨順入妙法

善觀一切想纏網於世間衆想如陽焰

令衆生倒解菩薩善知想捨離一切倒衆生各別異

形類非一種了達皆是想一切無眞實

十方諸衆生皆爲想所覆若捨顚倒見

則滅世間想世間如陽焰以想有差別知世住於想

遠離三顚倒譬如熱時焰世見謂爲水

水實無所有智者不應求衆生亦復然世趣皆無有

如焰住於想無□心境界若離於諸想

亦離諸戱論愚癡著想者悉令得解脫

遠離□慢心除滅世間想住盡無盡處

是菩薩方便又云

譬如有人將欲命終見隨其業所受報相行惡業者見

於地獄畜生餓鬼所有一切衆苦境界或見獄卒手持兵仗或瞋或罵

囚執將去亦聞號叫悲歎之聲

或見灰河或見□湯或見刀山或見劍樹種種逼追受諸苦

惱作善業者

卽見一切諸天宮殿無量天衆天諸□女種種衣服具足莊嚴宮殿園林盡皆妙好身雖未死而由業力見如是事

大智度論云如乾□婆城者非城人心想爲城

凡夫亦如是非身想爲身非心想爲心

故知地獄天堂本無定處身猶未往已現自心

境不現前唯心妄見可驗苦樂之境本無從出

善惡之事唯自召來空是空非妄生妄死

如達磨大師云由己見故不得道己者我也

若無我者逢物不是非是者我自是而物非是也

非者我自非而物非非也若入宗鏡我法俱空

心境自亡是非咸寂神性獨立對待無從

斯皆悟本而成非因學得如先德云

境自虛不須畏終朝照囑元無對設使任持浮幻身

任運都無舌身意又昔人偈云寧神泯是非

現身安樂國所以論云智境豁然名爲佛國

又如有學人問百丈和尙云

對一切境如何得心如木石答

一切諸法本不自言是非垢淨亦無心繫縛人但人自虛妄計著作

若干種解起若干種見生若干種畏愛

但了諸法不自生皆從自己顚倒取相而有

知心與境本不相到當處解脫一一諸法一一諸心

當處寂滅當處是道場又本有之性不可名目

本來不是凡不是聖不是愚不是智

不是垢不是淨亦非空有善惡

與諸染法相應名衆生界與諸淨法相應名人天二乘

若垢淨心盡不住繫縛解脫

無一切有爲無爲縛脫等心量處於生死其心自在

畢竟不與諸虛幻塵勞蘊界生死諸入和合

&C-;然無住一切不拘去來無□往來生死如門開相似問

地獄旣是非情云何動作答

是有情不思議業力所感令受罪衆生自見有如是事

如成劫風雖是無情亦能成劫似磁毛石

豈有識想令鐵轉移設使衆生輪□六趣善惡昇沈

實無主宰人法俱空所以先德云

往復無際動靜一原含衆妙而有餘超言思而&C-;出者

其唯法界乎故知若入一際法界之中

有何差別能所冥合境智同如

豈可更有一法爲動爲靜隨業識之轉乎

若未入法界不悟此宗但有一法當情皆是自之業識

離識之外決定無法問凡所施爲皆是自心者

云何殺生而得殺罪答皆是依於自心分別

强執善惡之因妄受苦樂之果

若究三輪之體能殺所殺本空是以文殊執劍於瞿曇

鴦□持刀於釋氏終不見生見殺

執自執他妄受輪□酬還罪報識論問云

若彼三界唯是內心無有身口外境者

何故屠獵師等殺害□羊等得殺生罪偈答云死依於他心

亦有依自心依種種因緣破失自心識釋曰

如人依鬼毘舍□等是故失心

或依自心是故失心或有憶念愛不愛事是故失心或

有夢見鬼著失心或有聖人神通轉變前人失心

如一比丘夜□爪皮謂殺蝦□死入惡道

故云死依於他心亦有依自心者

以依仙人嗔心嗔毘摩質多羅阿脩羅王故殺餘衆生

此依他心他衆生心虛妄分別命根謝滅

以彼身命相續斷絶應如是知頌云

經說檀□重問依仙人嗔心依仙人鬼

殺害如是三國衆生非依仙人嗔心而死答佛問尼乾子言

摩登伽等三國衆生

汝頗曾聞云何而死爲身業殺爲意業殺尼乾子言瞿曇我昔曾聞

仙人嗔心以意業殺爾所衆生佛言

以是成我義三界唯心無身口業何以故

如世人言賊燒山林聚落城邑不言火燒

此義亦爾唯依心其善惡業得成故偈云

諸法心爲本諸法心爲勝離心無諸法唯心身口名

成實論云若離心有業非衆生亦應有罪福

如風頹山惱害衆生風應有罪

若吹香華來墮塔寺亦應有福是則不可

故知離心無罪福也以此文證罪福據心無身口業

身口業者但有名字實是意業身口名說

華嚴會意云凡有見自見他皆是迷心自現

何者如見他持刀殺自當知他自皆從自生

以離自見心無自他故非但自他是心妄現

卽所持刀杖故亦是自心何以故

心外無彼實刀杖故見所持者唯六塵故

由不知自心現見殺卽惶懼不安若了唯是自心

縱殺誰憂誰懼皆由妄心生故種種有

妄心滅故種種無旣知唯心妄現心不見心

卽物我俱亡憂喜咸寂又如夢中殺事亦如是也

如說世間□如夢不可得有無密嚴經云

內外境界心之所行皆唯是識惑亂而見

此中無我亦無我所能害所害害及害具

一切皆是意識境界依阿賴耶識如是分別又古師問云

若所見皆是自相分

如何殺自相分而得怨報答雖觀他人扶塵根是自相分

於他是親相分有執受故如誤殺他卽斷命根

卽有罪於自卽是&C-D;相分問

經中所云一切法如夢以證唯心者云何夢中事虛寤中事實

果報不等法喩不齊云何引證答

所申三譬況皆爲不信之人假此發明所以智不難喩

但求見道證會自心何用檢方便之詮

執圓常之理此夢喩一法證驗最親

識論答外難云汝言夢中所見飮食飢飽刀杖毒藥

如是等事皆悉無用

寤時所見如是等事皆悉有用此義不然頌云如夢中無女

動身失不淨如夢交會漏失不淨衆生如是

無始世來虛妄受用色香味等外諸境界皆亦如是

實無而成又問若夢中無境寤亦爾者

何故夢中寤中行善惡法愛與不愛果報不等

答唯有內心無外境界以夢寤心差別不同

是故不依外境成就善不善業

是以在夢位心由睡眠壞勢力羸劣心弱不能成善惡業

覺心不爾故所造行當受異熟

勝劣不同非由外境設覺中所受苦樂實果報

亦無作者受者悉如幻夢又論云睡眠昧略爲性者

疏云味簡在定略別寤時義天□云

昧簡在定者此睡眠位雖然專注一類微細之境

與定不同定意識取境明了故此乃闇昧

略別寤時者彼覺寤時心極明利

具能緣於一六塵之境則寤時心心所緣境寬廣也

此睡眠位心心所不明利故唯緣一法塵境

取境少故名爲略也寶積經偈云

諸法自性不可得

如夢行欲悉皆虛但隨想起非實有世尊知法亦如是

以一切法念念無住故念念生滅故念念不可得故

念念無自性故夢寤所受憂喜苦樂

雖延促不等果報有殊然悉從識變皆因想成

道理推窮無不平等□是明闇意識所行境界

覺中是明了意識夢中是夢中意識覺夢雖殊俱不出意

故經云寤則想心寐爲諸夢

若無夢則諸境不現無想則萬法不成

以隨意生形從想立法故若有入此如夢法門則親證唯心

疾成佛智能滿菩提之道廣興法利之門

如華嚴經頌云菩薩了世法一切皆如夢非處非無處

體性□寂滅諸法無分別如夢不異心

三世諸世間一切悉如是夢體無生滅

亦無有方所界悉如是見者心解脫夢不在世間

不在非世間此二不分別得入於忍地

譬如夢中見種種諸異相世間亦如是

與夢無差別住於夢定者了世皆如夢非同非是異

非一非種種衆生諸刹業雜染及淸淨

如是悉了知與夢皆平等菩薩所行行

及以諸大願明了皆如夢與世亦無別了世皆空寂

不壞於世法譬如夢所見長短等諸色

是名如夢忍因此了世法疾成無□智廣度諸群生

修行如是行出生廣大解巧知諸法性

於法心無著成唯識寶生論云如夢有損用

雖無外境理亦得成由於夢內男女兩交

各以自根更互相觸雖無外境觸

而有作用成現流不淨但是識想自與合會爲其動作

此旣如是於餘亦然惡毒刀兵霜雹傷害

雖無外境但依其識有毒刀等何理不成

乃至若爾夢餐毒等應成身病此亦由其唯識有用

猶如於境而有定屬還將後答用杜先疑

或復有時見其毒等雖無實境而有作用

由見不被蛇之所蟄然有疑毒

能令悶絶流汚心迷若遭蛇□亦於夢中由□天等增上力故

遂令飽食氣力充强又復聞乎

爲求子息事隱林人夢見有人共爲交集便得其子

如何得知於彼夢內被毒等傷是爲非有

睡覺之後不睹見故今此所論還同彼類

於現覺時將爲實事見毒藥等執爲非謬

眞智覺時便不見故同彼夢中體非是實

然於夢中許實色等彼亦獲斯非所愛事

毒等果用便成實有若言無者但有毒相等用無

此云毒狀便成違害許毒相等固成無益

於其識上藥體無故是故定知實無外境

但於覺心生其作用猶如於夢覺亦同然斯乃眞成稱契道理

釋曰且如夢中實無蛇□

識心□變怖境□然如同蛇□若覺中實被蛇□

疑心不生亦不爲害近聞世間有人於路被毒蛇□脛

其人自見爲是樹椿所傷

行經三十餘里毒亦不發忽遇禁蛇之人指云汝被毒蛇□了

□聞是語疑心頓起毒發便終

若執心外實有毒蛇之境心未生時毒何不發

故知心外無境蛇毒不能殺人心毒起時自能成害

是以境無心有境便現前境有心無境終不現

例一切法悉亦如然可驗唯心成就宗鏡

如敎中佛密意說如幻等總有十喩

於中夢喩所悟不同隨智淺深且約五種

一世間凡夫解者只知浮生短促如夢不久二聲聞證處

但了夢心生滅無常苦空無我

三小菩薩悟夢不實徹底唯空

四大菩薩達夢唯心非空非有夢中所見故非空覺後寂然故非有

五祖佛圓證法界

如正夢時只一念眠心現善惡百千境界況瞥起一念心時具十種法界

因果重重無盡歷歷區分如法

華夢入銅輪成佛度生經無量劫華嚴善財登閣

於一念夢定之心刹那之間

悉見不可思議三世佛事如古詩云枕上片時春夢中

行盡江南數千里

宗鏡錄卷第七十八

戊申歲分司大藏都監開板

宗鏡錄卷第七十九

慧日永明寺主智覺禪師延壽集

夫心外無法法外無心

如是了知則眞善知識一心妙理圓證無疑

何故聞外善惡知識而生聽受別而成彼此情生無有眞實識論問云

何故遇善知識聞說善法値惡知識聞說惡法

若無外一切外境者彼云何說

若不說者云何得聞若不聞者此云何成偈答

遞共增上因彼此心緣合

以一切衆生虛妄分別思惟憶念彼說我聞而實無有彼前境界

是以若執內外則心境對治尙未入於信門

何乃稱於聽法持心梵天所問經云

眼耳鼻舌身意無所流聞乃曰聽經其有染汚於諸入者

則無所聞便在於色金剛場陀羅尼經云無有諸法

是名一字陀羅尼法門若能如是信解

則聽者無聞無得心境不二方聞佛所說經

可謂眞聞遇善知識若以緣心聽法此法亦緣

非得法性則隨境界流逐因緣轉

皆爲不了自法遂令內外緣分如經云佛言

隨有是經之處則爲有佛若我住世無異

故知自心之佛無處不遍寧論前後出沒耶

若隨異境則生滅無常見他佛則隱顯無□

誦他經則音聲間斷故祖師云外求有相佛與汝不相似

志公云每日誦經千卷紙上見經不識

又先德云出息不依外緣入息不依陰界而住

常轉如是經非但百千萬卷

爭如悟此眞善知識念念現前自轉無盡藏經熾然□演問

若心虛境寂理實無差現對根塵事相違反

如何明徹境智一如答一期根境俗有眞無

畢竟自他皆無所得又若定執眞有俗無

則成增減二謗但二諦雙會圓了一心

如佛性論難云若諸法無實性者卽與證量相違

則能所習不可得我現見聲耳相對所以得聞

故知不空釋曰是義不然何以故

是能所及證量自性皆不可得自性不成

若一性不成者多性云何成又汝說證量云何成者

今我立證量顯了二空諸法空故自性不可得

如見幻事幻物者證量所見不如實有

諸法亦爾不如所見而有所見由體不實故不有

由證量故不無由體無故空義得成

以證量故假有不失又云依他性相者能執所執增益

又損減由解此性故此執不生

若見眞爲有則是增益名爲常見

若見俗定無則是損減名爲斷見唯有似塵識故別無能所

無能所故無增益執由有似塵識故無損減執

若知外塵是識而似顯現則非無

了外相本虛如幻所作則非有非無則不壞俗諦

非有則不隱眞諦是以眞俗融卽而常異

空有雙現而□同方超戱論之情

始會一心之旨如摩訶般若經云

說是般若波羅蜜品時

佛在四衆中天人龍鬼神緊那羅摩&C-B;羅伽等於大衆前而現神足變化

一切大衆皆見阿&C-;佛比丘僧圍□說法

乃至爾時佛攝神足

一切大衆不復見阿&C-;佛聲聞人菩薩摩訶薩及其國土不與眼作對何以故

佛攝神足故爾時佛告阿難如是阿難

一切法不與眼作對法法不相見法法不相知

如是阿難

如阿&C-;佛弟子菩薩國土不與眼作對如是阿難一切法不與眼作對

法法不相知法法不相見何以故一切法

無知無見無作無動不可捉不可思議

如幻人無受無覺無眞實

菩薩摩訶薩如是行爲行般若波羅蜜釋曰若行般若者

則是直了一心智性了色無形非眼境界

乃至達法體寂非意所知但是隨心暫現還隨心滅

故云一切法無知無見大智度論云相不能知無相

譬如刀雖利不能破空無相不能知相者

有人言內智慧無定相外所緣法有定相

心隨緣而生是故說無相不應知相

譬如無刀雖有物無刀可斫是知若心有境無亦不知見

若心無境有亦不知見

若心境俱有各無自性各旣不知合豈成見

若心境俱無亦不知見有尙不知無豈成見

則心境俱空萬有咸寂如是則尙無一法冥合相順

寧有根境對待而作相違者乎如一切差別違順之境

皆是一心之量無有障□亦無解脫

譬如水不洗水火不滅火何者以一體故不相陵滅

若有異法方成對治

如今但先得旨自合眞如故經云法隨於如無所隨故

若有所隨則有能隨之別旣無所隨亦無能隨

故則法外無如如外無法所以經云如理作意

於一切法平等相應是則具足一切佛法華嚴疏云

以如爲佛則無境非如者大品經答常啼云

諸法如卽是佛金剛經云

如來者卽諸法如義旣以如爲佛一切法皆如也何法非佛耶

若信一如此是開悟本法

生決定解入自在門如華嚴論云經云善男子

我得自在決定解力信眼淸淨智光照曜

普觀境界離一切障善巧觀察普眼明徹具淸淨行

往詣十方一切佛國土恭敬供養一切諸佛

此明擧本果法令凡信樂修行

從初發心修行慣習十地功終方依及此初時本樣果法也

還以法界中時不遷智不異慈悲不異願行不異之所成就以於法界大智無延促中修行故

不如情解有修行者莫作延促時分修學

應須善觀法界體用

莫如世情作一刹那計作三僧祇計如法界中都無脩短遠近故

以此解行如法修行於諸境界善照生滅

令使執盡而成智之大用於自心境莫浪攝持

但知放蕩任性坦然習之觀照執盡智現

生滅自無業垢自淨會佛境界同如來心

佛見自會非由捉□□作別治令心狂惑

但自明心境見融執業便謝見亡執謝

一切萬法本自無瘡智境朗然名爲佛國也

無煩强生見執永自沈淪自作自殃非他能與問

若約見聞外境則色不至眼眼不至色

可言唯心無相可得只如飮之時根境相入

若言無相不可以心喫心答

六根六境雖則離合不同皆唯識變味性本空若非是識誰知鹹淡

古師云只喫相分本質自在問

如喫了質亦亡如何答能隨旣亡所隨亦滅

亦如二十人共一株樹一人伐之十九人所隨亦滅

又唯識義鏡釋云

共果同在一處不相障□者問且如一樹有情共變

而一有情伐用之時爲用自變爲兼用他若唯自者

餘人變者應存不亡樹何不見若亦用他

何名唯識答有云樹等旣是共相種生

皆相隨順互相增益彼一有情自所變者

所緣親用他所變者與自所變爲增上緣亦&C-D;緣用一切相望

自爲所順他爲能順由所順無能順亦滅

由斯樹喪唯識亦成問何以得知互相增益答

對法論云有情共業爲增上緣問

旣但唯心無有萬法目前差別從何建立答

萬法但名實無體相因名立相相狀元空

因相施名名字本寂唯想建立名相俱虛

反窮想原亦但名字旣無想體分別則空

故知萬法出自無名萬名生於無相名不當相相不當名

彼此無依萬法何在相待之名旣寂

分別之想俄空如幻之境冥眞所執之情合覺

密嚴經頌云世間種種法一切唯有名

但想所安立離名無別義又頌云能知諸識起

無有所知法所知唯是名世法悉如是以名分別法

法不稱於名諸法性如是不住於分別

以法唯名故想卽無有體想無名亦無

何處有分別若得無分別身心□寂靜如木火燒已

畢竟不復生又頌云如見□爲人見人以爲□

人□二分別但有於名字諸大和合中

分別以爲色若離於諸大色性卽無有問

若以唯識爲宗則世出世間唯是一識

萬法皆決定空耶答

以唯識故則有世俗諦旣有世俗則有似塵識幻相不無

以無實不可得故稱空耳不可起蛇足鹽香決定斷空之見

如密嚴經偈云甁等衆境界悉以心爲體

非甁似甁現是故說爲空世間所有色

諸天宮殿等皆是阿賴耶變異而可見衆生身所有

從頭至手足頓生及漸次無非阿賴耶

習氣濁於心凡愚不能了此性非是有

亦復非是空如人以諸物擊破於甁等物體若是空

卽無能所破譬如須彌量我見未爲惡

橋慢而著空此惡過於彼又經云寧可執有如須彌

不可執空如芥子大般涅槃經云

解脫者名不空空空空者名無所有

無所有者卽是外道尼乾子等所計解脫而是尼乾實無解脫

故名空空眞解脫者則不如是故不空空

不空空者眞解脫眞解脫者卽是如來

又解脫者名曰不空如水酒酪□蜜等甁

雖無水酒酪□蜜時猶故得名爲水等甁

如是甁等不可說空及以不空

若言空者則不得有色香味觸若言不空而復無有水酒等實

解脫亦爾不可說色及以非色

不可說空及以不空若言空者則不得有常樂我淨

若言不空誰受是常樂我淨者

以是義故不可說空及以不空空者

謂無二十五有及諸煩惱一切苦一切相一切有爲行

如甁無酪則名爲空不空者謂眞實

善色常樂我淨不動不變猶如彼甁色香味觸故名不空

是故解脫喩如彼甁彼甁遇緣則有破壞解脫不爾

不可破壞不可破壞卽眞解脫

眞解脫者卽是如來問經云五陰卽世間者

一陰名色四陰名心云何說內外種種世間皆從心出

答種種五陰皆從心起從心現相

名之曰色經偈云一切世間中但有名與色

若欲如實觀但當觀名色色卽收盡無情國土

名卽收盡有識世間五陰卽世間故

若了五陰俱空則是出世間是知世出世間皆從心起

何者若意地起貪嗔心覽三塗五陰

罪苦衆生發現意地修戒善心覽人天五陰

受樂衆生發現意地證人空心覽無漏五陰

眞聖衆生發現意地立弘誓心覽慈悲五陰

大士衆生發現意地運平等心覽常住五陰

尊極衆生發現今所以置前四陰但觀識陰

如伐樹除根炙病得穴則生死之苦芽永絶

煩惱之沈□不生又若毘藍之風卷群疑而淨盡

猶劫燒之火蕩異執而無餘

所以一切世間凡聖同居之處無不悉是自心

如此悟入名住眞阿蘭若正修行處非論大小之隱

不墮喧靜之觀所以古德云處衆不見喧□

獨自亦無寂寞何故不見喧寂以但了一心故

如大乘本生心地觀經云

爾時佛告彌勒菩薩摩訶薩言汝善男子當修學者但有一德

是人應住阿蘭若處求無上道云何爲一

謂觀一切煩惱根原卽是自心了達此法

堪能住止阿蘭若處所以者何

譬如狂犬被人驅打但逐瓦石不逐於人未來世中住阿蘭若

新發心者亦復如是若見色聲

香味觸法其心染著是人不知煩惱根本

不知五境從自心生卽此名爲未能善住阿蘭若處

以是因緣樂住寂靜求無上道一切菩薩摩訶薩等

若五欲境現前之時觀察自心應作是念

我從無始至于今日輪□六趣無有出期

皆自妄心而生迷倒於五欲境貪愛染著

如是菩薩名爲堪住阿蘭若處

是知不悟自心徒栖遠谷避喧求靜古人云擧世未有其方

若頓了自心是眞阿蘭若

乃至光明遍照萬德俱圓

若不自明則輪□諸趣如頓證毘盧遮那法身字輪瑜伽儀軌釋如來法身觀者

先觀發起普賢菩薩微妙行願

復應以三密加持身心則能入文殊師利大智慧海

然修行最初於空閑處攝念安心閉目端身結加趺坐

運心普緣無邊刹海諦觀三世一切如來

遍於一一佛菩薩前慇懃恭敬禮拜旋□

又以種種供具雲海奉獻如是等一切聖衆

廣大供養已復應觀自心心本不生自性成就

光明遍照猶如虛空復應深起悲念哀愍衆生

不悟自心輪□諸趣

我當普化拔濟令其開悟盡無有餘復應觀察自心諸衆生心

及諸佛心本無有異平等一相成大菩提心

螢徹淸淨廊然周遍圓明皎潔成大月輪

量等虛空無有邊際故知心無際故猶若虛空

豈存初後如華嚴經頌云心住於世間

世間住於心於此不妄起二非二分別是以說一說二

是世間語言立是立非屬意地分別

若頓悟自心直入宗鏡尙不見無分別

豈特生分別乎如經頌云了知非一二非染亦非

淨亦復無雜亂皆從自想起不唯世法施爲

乃至諸聖作用起盡根由皆不出宗鏡故經偈云

刹海無邊妙莊嚴於一□中無不入

如是諸佛神通力一切皆由業性起

如斯妙旨是現證法門但初生比信猶可虛襟

況證入之時自斷餘惑言亡象絶識滅情消故祖師云

唯證乃知難可測起信論云證發心者

從淨心地乃至菩薩究竟地證何境界所謂眞如

以彼轉識說爲境界而此證者無有境界

唯眞如智名爲法身問內外唯心是平等理

云何身土不同內身有覺外境無知答

世界身土法爾如然不可執一執異自性情見

若言法爾者卽法如是或云法性者

若是法性卽以本識如來藏身爲所依持

□頓變起外諸器界不田此二一法應如是

二藏識變起

又衆生業力亦菩薩萬行爲因等所現世界皆是藏識相分相分之中半爲外器

而不執受半爲內身執爲自性生覺受故

如來藏識何緣如此法如是故行業引故

上雖分執受不執受二義俱無自性

全以佛法界如如一眞心爲體當知依卽正正卽依

不出一心眞性矣且性無不包有情無情

有覺無覺皆自心性爲體隨緣發現應處方知

如世間致生祠堂有政德及民

往往有遺愛去思爲立祠宇中塑像以四時饗之

其人當饗祭日則酒氣腹飽

亦如丁蘭至孝刻木爲母晨昏敬養形喜&C-B;之色且土木不變唯心感耳

問立識方成唯識義云何境識俱遺答

顯識論云立唯識乃一往遣鏡留心

究竟爲論遣境爲欲空心是其正意

是故境識俱泯卽是實性實性卽是阿摩羅識所以唯識論

亦名破色心論佛性論云經中佛以幻師爲譬

佛告迦葉譬如幻師作諸幻像

所作等幻虎還食幻師迦葉如是觀行比丘

隨觀一境顯現唯空故實無所有虛無眞實

云何能得離此二邊由依意識生唯識智唯識智者

卽無塵體智是唯識智若成則能還滅自本意識

何以故以塵無體故意識不生

意識不生故唯識自滅故意識如幻師唯識智如幻虎

以意識能生唯識故唯識觀成還能滅於意識

何以故由塵等無故意識不生

譬加幻虎還食幻師如提婆法師說偈言意識三有本

識塵是其由若見塵無體有種自然滅

入楞伽經云但不取諸境名爲識減實不滅識

何者以境本空從識變故以識無體不須滅故

是以識心無體隨境有無見空生空見色生色

事來卽起事去還無如傳奧法師云

妄念所緣放有色處則不見空但見於色

於無色處則見有空緣有時無時亦爾

緣有時則見有心生見無心滅緣無時則見無心生

見有心滅此皆妄念所緣之境又事上無事

本全是心念起塵生念寂塵滅如起信論云

以一切色法本來是心實無外色然旣無外色

亦無外空空尙是無色焉能有論云

若無色者則無虛空之相疏釋云

本以待色爲空今旣唯心無色何得更有於空也

故知萬法皆相待而有

若入宗鏡自然諸法絶待歸本眞心故論云所謂一切境界

唯心妄起若心離於妄動則一切境界滅唯一眞心無所不遍

問世人多執有情動作有識

無情不動作無識且如葵藿向日而轉

芭蕉聞雷而生橘得屍而敷榮鐵因石而移動

又如麴發酒醋火□山林此等皆是無情云何動作答

有情無情各有二義若有情生死

一是衆生業力所爲二是法界性自然生若無情轉動

一是異法性自爾二是法作如大涅槃經云

佛告師子吼菩薩善男子

汝言衆生悉有佛性得阿□多羅三□三菩提如&C-A;石者善哉善哉

以有佛

性因緣力故得阿□多羅三□三菩提若言不須修聖道者是義不然善男子

譬如有人行於曠野渴乏遇井

其井極深雖不見水當知必有

是人方便求覓罐□汲取則見佛性亦爾一切衆生雖復有之

要須修集無漏聖道然後得見

乃至譬如衆生造作諸業若善若惡非內非外如是業性非有非無

亦復非是本無今有非無因出

非此作此受此作彼受彼作彼受無作無受

時節和合而得果報衆生佛性亦復如是

亦復非是本無今有非內非外非有非無非此非彼

非餘處來非無因緣亦非一切衆生不見有諸菩薩

時節因緣和合得見時節者

所謂十住菩薩摩訶薩修八聖道於諸衆生得平等心

爾時得見不名爲作善男子汝言如&C-A;石者

是義不然何以故石不吸鐵所以者何

無心業故善男子異法有故異法出生

異法無故異法滅壞無有作者無有壞者善男子

猶如猛火不能焚薪火出薪壞名爲焚薪

善男子譬如葵藿隨日而轉如是葵藿亦無

敬心無識無業異法性故而自□轉善男子

如芭蕉樹因雷增長是樹無耳無心意識

異法有故異法增長異法無故異法滅壞善男子

如阿叔迦樹女人摩觸華爲之出

是樹無心亦無覺觸異法有故異法出生

異法無故異法滅壞善男子如橘得屍果則滋多

如是橘樹無心無觸異法有故異法滋多

異法無故異法滅壞善男子

如安石榴樹&C-E;骨糞故果實繁茂安石榴樹亦無心觸

異法有故異法出生異法無故異法滅壞善男子

&C-A;石吸鐵亦復如是異法有故異法出生

異法無故異法滅壞衆生佛性亦復如是

不能吸得阿□多羅三□三菩提善男子

無明不能吸取諸行行亦不能吸取識也

亦得名爲無明緣行行緣於識有佛無佛法界常住

故知法法無心塵塵本寂寂而常用用而常寂

法無心面隨緣成壞人無心而諸行遷流

如芭蕉聞雷葵藿向日無明不取諸行諸行不吸識心

則法法不相到法法不相知法法不相待

法法不相惜皆性自爾故法如是故

是以金剛三昧經云心不生境境不生心何以故

凡所見境唯所見心卽不相到也華嚴經頌云

諸法無作用亦無有體性是故彼一切

各各不相知卽不相知也維摩經云

一切法生滅不住如幻如電諸法不相待乃至一念不住

卽不相待也責藏論云火不待日而熱

風不待月而□堅石處水天鼓遊光

明暗自爾乾濕同方物尙不相惜豈況道乎卽不相借也

如火以熱爲性風以□爲性豈假藉他緣乎

天鼓者日也常遊光照四天下

日出卽明日沒卽暗皆是法爾非關造作堅石處水者

石雖處水水不入石雖同一處石自乾而水自濕

故知法法標宗塵塵絶待

則非因緣亦非自然矣問旣唯一眞心敎中

云何復說諸法如幻答了境是心萬法奚有

以依心所起無有定體皆如幻化畢竟寂滅寶積經云

爾時世尊告幻師言一切衆生及諸資具

皆是幻化謂由於業之所幻故諸比丘衆亦是幻化

謂由於法之所幻故我身亦幻智所幻故

三千大千一切世界亦皆是幻

一切衆生共所幻故凡所有法無非是幻

因緣和合之所幻故又敎中總明十喩

如幻如化如夢如影等此是諸佛密意

破衆生執世相爲實起於常見世間共知幻夢等法是空

則不信人法心境等如幻夢亦空所以將所信之虛

破所信之實令所信之實同所信之虛

然後乃頓悟眞宗遍一切處心內心外

決定無有實法建立大莊嚴論云我昔曾聞有一幻師

有信樂心至耆□山爲僧設會

供養已訖幻尸陀羅木作一女人端正奇特

在大衆前抱捉此女而嗚師之共爲欲事時諸比丘見此事已

咸皆嫌忿而作是言此無□人所爲鄙&C-;

知其如是不受其供時彼幻師旣行欲已

聞諸比丘譏訶嫌責卽便以刀斫刺是女

分解支節挑目截鼻種種苦毒而殺此女

諸比丘等又見此事倍復嫌忿我等若當知汝如是

寧飮毒藥不受其供

乃至爾時幻師卽捉尸陀羅木用示衆僧合掌白言

我向所作卽是此木於彼木中有何欲殺

欲安衆僧身故設此飮食

欲令衆僧心安故爲此幻耳願諸比丘聽我所說豈可不聞

佛於脩多羅中說一切法猶如幻化我今爲欲成彼語故

故作斯幻如斯幻身無壽無命識之幻師運轉機關

令其視□俯仰顧眄行步進止或語或笑

以此事故深知此身眞實無我華嚴經頌云

世間種種法一切皆如幻若能如是知

其心無所動諸業從心生故說心如幻

若離此分別普滅諸有趣譬如工幻師普現諸色像

徒令衆貪樂畢竟無所得世間亦如是

一切皆如幻無性亦無生示現有種種度脫諸衆生

令知法如幻衆生不異幻了幻無衆生

衆生及國土三世所有法如是悉無餘

一切皆如幻幻作男女形及象馬牛羊屋宅池泉類

園林華果等幻物無覺知亦無有住處

畢竟寂滅相但隨分別現菩薩能如是普見諸世間

有無一切法了達悉如幻衆生及國土

種種業所造入於如幻際於彼無依著

如是得善巧寂滅無戱論住於無□地普現大威力

又入法界品時童子童女告善財言善男子

我等證得菩薩解脫名爲幻住得此解脫故

見一切世界皆幻住因緣所生故

一切衆生皆幻住業煩惱所起故一切世問皆幻住

無明有愛等展轉緣生故一切法皆幻住

我見等種種幻緣所生故一切三世皆幻住

我見等顚倒智所生故

一切衆生生滅老死憂悲苦惱皆幻住虛妄分別所生故

一切國土皆幻住想倒心倒見倒無明所現故

一切聲聞□支佛皆幻住智斷分別所成故

一切菩薩皆幻住

能自調伏敎化衆生諸行願法之所成故

一切菩薩衆會變化調伏諸所施爲皆幻住願智幻所成故善男子

幻境自性不可思議大集經偈云如來法界無差別

爲鈍根者說差別宣說一法爲無量如大幻師

示衆生淸□疏釋如幻忍者如一巾幻作一象

楞伽經云智不得有無而興大悲心

由了體空不壞幻相差別故如象生卽是象死

此二對應成四句謂此二無二故非異

無不二故非一非一卽非異故非非一

非異卽非一故非非異亦絶雙照故非亦一亦異

若以巾上二義對象上二義辯非一異略有十句

一以巾上成象義對象上差別義合爲一際名不異

此是以本隨末就末明不異經云

法身流轉五道號曰衆生

如來藏受苦樂與因俱若生若滅等二以巾上住自位義與象上體空義

合爲一際名不異此是以末歸本

就本明不異經云一切衆生卽如不復更滅等

三以攝末所歸之本與攝本所從之末此二雙融

無□不異此是本末平等爲不異

以前二經文不相離故

四以所攝歸本之末亦與所攝隨末之本此二相奪故名不異

此是本末雙泯明不異以眞妄平等異不可得

次下四門明非一謂五以巾住自位義與象上差別義

此二本末相違相背故名非一楞伽經云

如來藏不在阿賴耶中是故七識有生滅

如來藏者不生滅此之謂也

六巾上成象義與象上體空義此二本末相反相害故非一

勝□經云七識不流轉不受苦樂非涅槃因

唯如來藏受苦樂等七以初相背與次相害

此二義別故名非一

謂相背則各相背捨相去懸遠相害則相與敵對親相食害

是故近遠非一以前經文不相雜故

八以極相害俱泯而不泯與極相背俱存而不存

不存不泯義爲非一此是成壞非一以七識卽空而是有故

眞如卽隱而是顯故

九上四非一與四非異而亦非一以義不雜故又相違是存

相害是泯然存上有不存之義泯上有不泯之義

若唯泯無不泯則色空俱亡無可相卽

以不全泯故雖相卽而色空歷然若唯存無不存

則色空各有定性不得相卽由有不存故

雖歷然而得相卽以體虛故十然亦不異

以理遍通故法無二故

若以不異門取諸門極相和會若以非一門取諸門極相違害

極違而極順者是無障□法也又釋云

別明義理於中有二先成有無後成四句

言有無者以三性中各有二義皆有無故圓成二者一性有

二相無依他二者一緣有二相無

遍計二者一情有二理無今初巾中卽圓成二義

術馬皆是依他二義而術是能成之因

託眞而起故用有體無用有卽是緣有

體無卽是性無三馬是所成之果故相有實無

相有卽是緣有實無卽是性無

四明依圓不離卽事同眞生喩於事死喩於眞

事泯理顯故生無死有以無□故者出其所因卽事理無□也

五中就情則有妄見分明故就理則無

以是妄計必非有故所以幻喩廣說有無者

以惑情所封有無皆失理無惑計有無皆眞

是知幻喩諸法非實非虛非空非有

若無於有不成於無若無於無不成於有有無交徹萬化齊融

又五中各具四句顯成四句者於中有二

初一重四句後重重四句今初又二先正顯

後簡非今初也初性有相無四者一有

眞性有故二空無諸相故三亦有亦空義門異故

四非有非空互融奪故二用有體無四者

一有迷眞有用故二空依眞無體故三亦有亦空

體用不壞故四非有非空無體之用故非有

卽用之體故非空三相有實無四者一有

事相現故二空緣成無實故三俱存

無性不□緣成緣成不□無性故四俱非

緣成卽無性故非有無性卽緣成故非空

四生卽是無死卽是有四者一眞性顯故

二依他卽無性故三性相雙存故四性相卽奪故

五情有理無四者一遍計妄情能招生死故

二卽理而求不可得故三要由理無方卽情有

若無情有不顯理無故

四情有卽理無理無卽情有故已上四句然皆具德以稱眞故不同情

計定執四句成謗

皆卽有之空方爲具德之空卽空之有方爲具德之有

又盡有之空盡空之有方爲具德又四句齊照成解境故

四句齊泯成行境故皆言亡慮絶方爲具德耳

所以昔人云巫山臺上託雲以去來

舒姑水側寄泉流而還往故知聚沫之身非有

如幻之心本空豈有欲情而成實事

又如莊周達體虛如幻見自身爲蝴蝶

及夢中自見己身遊天崖是以凡夫盲無慧目

妄取前塵男女等相如幻化法但□心眼都無實事

皆業識心動起見現相意識分別强立我人

自他差別若能識幻方悟前非

終不於空而興造作又此幻法多人錯解執一切法如幻如化

便作空無之見如方廣外道立空無爲宗

不知實義故華嚴論云了如幻法是堅固義

言堅固者卽是常住義豈可作空無之解

故知此幻卽眞幻不可得無幻之幻

名爲幻法絶見之見方名見幻問

諸法不眞各無自性刹那變異故稱爲幻

佛身常住豈稱幻耶答諸佛略有二身一眞實身二方便身

以衆生有不見如來眞實身故

示方便身令入眞實若悟入時卽方便身是常住體

了幻不可得故如鴦□魔羅

是一切寶莊嚴國一切世問樂見上大精進佛

以本願力入幻網門現跡同凡示行殺害

後見佛悟道惡業頓消令一切衆生知得道業亡不生邪執

皆令仰慕佛法難量不可思議有大威力

所以鴦□魔羅經偈云如來所變化衆生悉不知

如來所作幻衆幻中之王大身方便身

是則爲如來問一切法如幻

云何有垢淨能所對治答只爲如幻故垢淨不定

由心□轉凡聖法生故思益經云垢法說淨見垢實性故

淨法說垢貪著淨相故又莊嚴經論云問

若諸法同如幻以何義故一爲能治一爲所治

偈答云譬如强幻王令餘幻王退如是淸淨法

能令染法盡釋曰彼能治淨法亦如幻王

由能對治染法得增上故彼所治染法亦如幻王

由於境界得增上故

如是淸淨法能令染法盡者如彼强力幻王能令餘幻王退

以染淨法各有增上力隨境自在轉故稱爲王

所以圓覺經云爾時世尊告普眼菩薩言善男子

彼新學菩薩及末世衆生

欲求如來淨圓覺心應當正念遠離諸幻先依如來奢摩他行

堅持禁戒安處徒衆宴坐靜室□作是念

我今此身四大和合

所謂髮毛爪齒皮肉筋骨髓腦垢色皆歸於地涕唾膿血津

涎沫淡淚精氣大小便利皆歸於水煖氣歸火

動轉歸風四大各離今者妄身當在何處

卽知此身畢竟無體和合爲相實同幻化

四緣假合妄有六根六根四大中外合成

妄有緣氣於中積聚似有緣相假名爲心善男子

此虛妄心若無六塵則不能有四大分解無塵可得

於中緣塵各歸散滅畢竟無有緣心可見

善男子彼諸衆生幻身滅故幻心亦滅

幻心減故幻塵亦滅幻塵減故幻滅亦滅

幻滅滅故非幻不滅譬如磨境垢盡明現善男子

當知身心皆爲幻垢垢相永滅十方淸淨善男子

譬如淸淨摩尼寶珠映於五色隨方各現

諸愚癡者見彼摩尼實有五色善男子

圓覺淨性現於身心隨類各應彼愚癡者

說淨圓覺實有如是身心自相亦復如是

由此不能遠於幻化釋曰珠中無五方之色因光所映

性中無五趣之身隨業而現迷珠者執珠

中實色昧性者認性內虛身法喩皎然

眞僞可驗

宗鏡錄卷第七十九

戊申歲分司大藏都監開板

宗鏡錄卷第八十

慧日永明寺主智覺禪師延壽集

夫入此宗門云何了一切法如化答

以萬法無體名相本空無而忽有名之曰化

如華嚴經十忍品云佛子

云何爲菩薩摩訶薩如化忍佛子

此菩薩摩訶薩知一切世間皆悉如化所謂一切衆生意業化覺想所起故

一切世間諸行化分別所起故

一切苦樂顚倒化妄取所起故一切世間不實法化

言說所現故一切煩惱分別化想念所起故

復有淸淨調伏化無分別所現故於三世不轉化

無生平等故菩薩願力化廣大修行故

如來大悲化方便示現故轉法輪方便化

智慧無畏辯才所說故

菩薩如是了知世間出世間化現證知廣大知無邊知如事知自在知

眞實知非虛妄見所能傾動

隨世所行亦不失壞譬如化不從心起不從心法起

不從業起不受果報非世間生非世間滅

不可隨逐不可攬觸非久住非須臾住非行世間

非離世間不專繫一方不普屬諸方

非有量非無量不厭不息非不厭息非凡非聖

非染非淨非生非死非智非愚非見非不見

非依世間非入法界非□慧非遲鈍非取非不取

非生死非涅槃非有非無

有菩薩如是善巧方便行於世間修菩薩道了知世法分身化往

不著世間不取自身於世於身無所分別

不住世間不離世間不住於法不離於法

以本願故不棄捨一衆生界不調伏少衆生界

不分別法非不分別知諸法性無來無去

雖無所有而滿足佛法了法如化非有非無佛子

菩薩摩訶薩如是安住如化忍時

悉能滿足一切諸佛菩提之道

利益衆生是名菩薩摩訶薩第九如化忍故知善不善法從心化生

以無作之因受忽有之果故六祖云

思惡法卽化爲地獄思善法化爲天堂毒害化爲畜生

慈悲化爲菩薩乃至皆是自性變化

大智度論問云若一切法皆空如化

何以故有種種說法別異答曰

如佛所化及餘人所化雖不實而有種種形像別異

夢中所見種種亦如是人見夢中好惡事有生喜者有生怖者

如鏡中像雖無實事而隨本形像有好醜

諸法亦如是雖空而各各有因緣如佛此中說

於是化法中有聲聞變化有□支佛變化

有菩薩變化有佛變化有煩惱變化有業變化

又云如化者化主無定物但以心生便有所作

皆無有實人身亦如是本無所因

但從先世心生今世身皆無有實以是故諸法如化問

不應言變化事空

何以故變化心亦從修定得從此心作種種變化若人若法

是化有因有果云何空答如佛說

觀無生從有生得脫依無爲從有爲得脫

雖觀無生法無而可作因緣無爲亦爾變化雖空亦能生心因緣

復次空不以不見爲空以其無實用故言空

以是故言諸法如化

故知一切法皆從心生悉如幻化雖幻化不實

亦可作善惡之因緣受昇沈之報應不可生於斷見

但了體虛莫生取捨問凡有相法皆從變化

心無形相云何化現答心本是化理不思議

從心現心如化起化佛地論云心化唯二

一自身相應

謂自心上化現種種心及心法影像差別二他身相應

謂令他心亦現種種心及心法影像差別此□相分似見分現

有義定力能令自心解非分法名化自心加被有情

令愚昧者解深細法令失念者得正憶念

名化他心然心無化無形質故如論說言

心無形故不可變化又說化身無心心法

此就二乘及諸異生定力而說彼定力劣

不能化現無形質法諸佛菩薩不思議定皆能化現

若不爾者云何如來現貪瞋等

云何聲聞一及傍生等知如來心

云何經說化無量類皆令有心云何此論說諸化意業

云何經說有依他心但諸化色同實色用

化根及心但有相現不同實用又就下類故作是說

若爾云何不化非情令心相現非情已是心等相分

云何復令有心相現若心相現則名有情

非非情攝是故化心但說二種一自身

二他身化等問此一心門理無異轍

約機對法敎有多門於一法中名字差別或名佛性

或稱如來藏云何成藏義云何名佛性答

如來藏者是眞識心

是眞心中具有一切□沙佛法如妄心中具有□沙染法

是心與法同一體性故名如來藏卽一切衆生有如來藏

能爲佛因名有佛性如睡心中有覺悟性

如黃石中有金性白石中有銀性

如是一切世間法中皆有涅槃性此性卽是衆生自實

故名爲我我卽佛性隱則名爲如來藏

顯則名爲法身問若衆生自實名爲佛性

覺此性故名爲佛者但了一性卽契本原

云何敎中或說二三四五種等佛性不同答大涅槃經云

正因佛性衆生心是也又云佛性者

不名一法不名十法不名百法不名千法

不名萬法未得菩提時一切善惡無記皆名佛性

故知未得菩提時一切諸法尙非名數

豈況悟了更說二三然雖開合一性無差

約本末因果而分多種佛性論云佛性有三種

所謂三因三種佛性三因者一應得因

二加行因三圓滿因此三因

前一因則以無爲如理爲體後二因則以有爲願行爲體

三種佛性者應得因中具有三性一住自性性

二引出性三至得果性此三性復成三藏

一所攝藏二隱覆藏二能攝藏一所攝爲藏者

佛說約住自性如如一切衆生是如來藏

言如者有二義一如如智二如如境

□不倒故名如如言來者約從自性來來至至得

是名如來故如來性雖因名應得果名至得

其體不二但由淸濁有異

在因時爲違二空故起無明而爲煩惱所雜故名染濁

雖未卽顯必當可現故名應得若至果時與二空合

無復惑累煩惱不染說名淸淨

果已顯現故名至得所言藏者一切衆生悉在如來智內

故名爲藏以如如智稱如如境故

一切衆生決定無有出如如境者□爲如來之所攝持

故名所藏衆生爲如來藏二隱覆爲藏者

如來自隱不現故名爲藏言如來者有二義

一者現如不顚倒義由妄想故名爲顚倒

不妄想故名之爲如二者現常住義

此如性從住自性性來至至得如體不變異故是常住義

如來性住道前時爲煩惱隱覆

衆生不見故名爲藏

三能攝爲藏者謂果地一切過□沙數功德住如來應得性時攝之已盡

若至果時方言得性者此性便是無常何以故

非如今得故知本有是故言常雖說三因佛性

但是一性何以故正因是本有

以衆生不覺故爲客塵所蔽如金在□金體不現

要假其功方成金用此正因佛性亦復如是

在纏不現處煩惱□中須先假了因智慧知有開發

次藉緣因方便助顯方成大用緣用雖分體□一味

不動衆生性而成佛性矣以住自性之理

在凡而卽眞以引出性之事成果而不虛

以應得之文處染而何失以至得之道

證聖而無疑又因自性有故能引出

應得至果剋證非虛如大涅槃經云一闡提等定當得成

阿□多羅三□三菩提故善男子

譬如有人家有乳酪有人問言汝有□耶答言我有

酪實非□以巧方便定當得故故言有□

衆生亦爾悉皆有心

凡有心者定當得成阿□多羅三□三菩提以是義故我常宣說

一切衆生悉有佛性又經論通明四種佛性初因性

卽染淨緣起二因因性卽內熏發心三果性

卽始覺已圓四果果性卽本覺已顯

又初隨緣隱顯二徵起淨用三染盡淨圓四還原顯實

又初自性住性卽正因二是引出佛性

卽了因三四皆是至得果性卽緣因

又初二因中理智後二果中理智因果雖異智不殊理

契同無二唯一心轉絶相離言無不包融

故名佛性又涅槃疏云涅槃正性有五

一正性非因非因因非果非果果二因性十二因緣

三因因性十二因緣所生智慧四果性三□三菩提五果果性大般涅槃雖復分別只是一法

又古釋有三種性一理性謂眞如二行性

謂無漏種子三隱密性卽塵勞之疇

三性隱顯雖分一體凡聖共有又約常住隨緣

而分二種佛性一常住義經云其藥本味停留山中

如常不輕菩薩敬四衆等

以此佛性混煩惱而不汚顯菩提而不淨以常住不變故

所以菩薩不敢輕一小衆生以佛性不壞故

二隨緣義經云隨其流處成種種味

如常慘菩薩愍四衆等

以眞心不守自性擧體隨緣而作人法經云法身流轉五道號曰衆生

以衆生隨緣失性不覺不知所以菩薩常生悲慘

又衆生佛性皆有二義一是所依佛性

如上二義一是常住二是隨緣二能依雜染

一緣成似有義二無性卽空義由染法有卽空義故

所依佛性常淨不變也由染法有似有義故

所依佛性隨緣成染也

故知以衆生無性卽空故在凡不凡以法身隨緣故處聖非聖

又以衆生緣成似有故聖不是凡

以法身常住不變故凡不是聖則眞俗一際染淨□分

凡聖兩途生佛無異如是鎔融方明一心佛性

古德問一切衆生佛性常住爲現爲當答

三世皆常問若現常者衆生卽佛耶答

如胎中子豈不同父姓若問父姓寧責耆少

又佛性非當現者只見此理不可推當修道乃得

不可言現只見此理則約理無差

修道乃得則隨事不濫

又涅槃經明六盲摸象各說異端雖說不諦亦不離象

如各執五陰空大等六法爲佛性

雖說不著亦不離六法如頭足之中旣無有象不可卽也

頭足之外亦無別象不可離也非卽非離非內非外

而得言象衆生佛性亦復如是非卽六法非離六法

非內非外故名中道名爲佛性

若取六法爲佛性者乃是衆盲之佛性

若離六法爲佛性者如指虛空爲佛性

如諸婆羅門所謗爲仙預所害取不卽不離中道爲佛性者

如大王智臣所見佛性十地經云

衆生身中有金剛佛性猶如日輪佛者是覺

人有靈知之覺今第一義空與之爲性故名佛性非情無覺

但持自體得稱爲法今眞性與之爲性

故名法性故云假說能所而實無差云何無差

同一性故外典亦云天地萬物同稟陰陽之元氣也

問夫言佛性境智俱收

故云菩提菩提斷俱名爲菩提說智及智處俱名爲般若

云何敎中云在有情數中稱佛性

在無情數中稱法性答在心稱佛性

在境稱法性從緣雖別能所似分約性本同一體無異

如甁貯醍□隨諸器而不等

猶水分江海逐流處而得名一味眞心亦復如是凡聖境智一際無差

所以法王經云一切衆生一心佛性平等

等諸法故只爲眞心不守自性隨緣轉動

於轉動處立其異名古德云

譬如珠向月出水向日出火一珠未曾異而得水火之名

以珠體是一能應二緣

且如月爲水緣時月中未曾無火性日爲火緣時日中未曾無水性

何以故二性相冥故但緣水火事有優劣

故使二性冥伏不現各從自體得水火名非全無性

眞如一心亦復如是在有情中名佛性

在無情中名法性一如未曾異而得法佛之名

以眞如體一能應二緣且如有情正爲佛緣時

有情未曾無法性無情正爲法緣時

無情未曾無佛性何以故二性相冥故

但猶色心事有優劣故二性冥伏不現

各從自體得法佛名非全無性淸□記云法性卽佛性者

故經云知一切法卽心自性若以心性爲佛性者

無法非心性則不隔內外

而體非內外內外屬相性不同相何有內外

然迷一性而變成外外旣唯心何有非佛所變無實

故說牆壁言無佛性以性說相無非性矣

如煙因火煙卽是火而煙鬱火依性起相相□於性

而相卽性如水成波波卽是水

境因心變境不異心心若有性境寧非有況心與境皆卽眞性

眞性不二心境豈乖若以性從相不妨內外

若以外境而例於心令有覺知修行作佛

卽是邪見外道之法

故須常照不卽不離不一不異無所惑矣故知佛性非內非外

隨物迷悟强說昇沈

又今爲遮妄執一切無情有佛性義就計此義自有淺深

一謂精神化爲土木金石梟□負塊以成於子情變非情非情變情

斯爲邪見不異外道衆生計生草木有命

故不可也若說無情同一性故則稍近宗

亦須得意彼本立意約於眞如自體遍故

眞實之性無有二故涅槃經說第一義空爲佛性故

一切法中有安樂性攝境從心無非心故

色性智性體無二故如是等文諸經具有

今謂此釋太卽太過失情無情壞於性相

若以涅槃第一義空該通心境

涅槃可以簡於瓦礫言無性耶今直顯正義謂性與相非一非異

情與非情亦非一異故應釋言

以性從緣則情與非情異一如涅槃簡去牆壁瓦礫等故

二無覺不覺者眞性之中無心境故

三無非覺悟以無情性融覺性故故起信論問云

若諸佛法身離於色相者云何能現種種色相

答曰卽此法身是色體故

能現於色所謂從本已來色心不二以色性卽智故色體無形

說名智身以智性卽色故說名法身遍一切處

今取二性相卽互融之義說耳百門義海云

謂覺塵及一切法從緣無性名爲佛性經云

三世佛種以無性爲性

一切處隨了無性卽爲佛性不以有情故有不以無情故無

今獨言有情者遍世勸人爲器

常於一毛一毫之處明見一切理事無非如來性

是開如來性起功德名爲佛性是知六道四生山河大地

情與非情皆同一性

如世尊最後垂示應盡還原品三告之又經云

爾時世尊如是逆順入諸禪已普告大衆我以甚深般若

遍觀三界一切六道諸山大海大地含生

如是三界根本性離畢竟寂滅同虛空相無名無識

永斷諸有本來平等無高下想

無見無聞無覺無知不可繫縛不可解脫無衆生無壽命

不生不起不盡不滅非世間非非世間

涅槃生死皆不可得二際平等等諸法故

閑居靜住無所施爲究竟安置必不可得

從無住法法性施爲斷一切相一無所有法相如是

其知是者名出世人是事不知名生死始

汝等大衆應斷無明滅生死始又復告大衆

我以摩訶般若遍觀三界有情無情一切人法

悉皆究竟無繫縛者無解脫者無主無依不可攝持

不出三界不入諸有本來淸淨無垢無煩惱

與虛空等不平等非不平等

盡諸動念思想心息如是法相名大涅槃眞見此法

名爲解脫凡夫不知名曰無明作是語已復入超禪

從初禪出乃至入滅盡定

從滅盡定出乃至入初禪如是逆順入超禪已復告大衆

我以佛眼

遍觀三界一切諸法無明本際性本解脫於十方求了不能得根本無故

所因枝葉皆悉解脫無明解脫故乃至老死皆得解脫

以是因緣我今安住常滅寂光名大涅槃

如上眞實慈父廣大悲心不可思議三告之文

或有偶斯敎者

可以折骨爲筆剝皮爲紙刺血爲墨而書寫之

不可頃刻暫忘刹那失照且如第一文云

遍觀三界一切六道諸山大海大地含生

如是三界根本性離畢竟寂滅第二文云

遍觀三界有情無情一切人法悉皆究竟第三文云

遍觀三界一切諸法無明本性性本解脫是以遍法界內盡十方中

若有情若無情若有性若無性

山河大地草芥人畜不在三界不出三界

不隨生死不住涅槃皆同眞如一心妙性

如是信解頓入一乘更無□文能出斯旨離此有說皆是權施

誘引提□咸歸宗鏡問

旣云一切衆生皆有佛性云何涅槃經云

或有佛性闡提人有善根人無等答一切衆生實有佛性

經約善惡無記理果等互說有無薦福疏云

今准經明佛性略有五種謂善不善無記及理果等

今言一闡提有善根人無者

此是不善佛性也然善根人有其二種一是離欲善根人

離欲斷一切不善故二是五住已上

五住已上無不善性故此之二人俱無不善性也

善根人有闡提人無者此是善佛性也

闡提斷一切善故云無也

二人俱有者理及無記也二人俱無者俱無果性故涅槃經云

如來佛性則有二種一有二無

有者所謂三十二相乃至無量三昧是名爲有

無者所謂如來過未諸善不善無記業因果報煩惱五陰十二因緣是名爲無乃至闡提佛性亦爾

是則上從于佛下至闡提皆有有無二性

非全無性是知但約三性及果而論有無

若言理性尙無凡聖豈說有無則約理無不具者

所以生法師云夫稟質二儀皆是涅槃正因

闡提含生之類何得獨無佛性

蓋是此經度未盡耳故生法師忍死十年以證斯旨

及涅槃後分到後果有斯文遂踞師子座因而坐□

問如上決定說一切衆生有佛性者

衆生旣具云何不免沈淪答

衆生雖具正因而無緣了所以圓覺經云未出輪□而辯圓覺

彼圓覺性卽同流轉若免輪□無有是處

故先德頌云圓成沈識海

流轉若飄蓬是以眞如本覺不守自性以無性故但隨緣轉

如云法身流轉五道故號衆生

應須以善巧方便發之以智照助之以良緣了了見時方逃境縛

如起信□云且夫眞之與妄

皆依一法界心所說蓋以此心本來有體有用

卽用之體則蕩然空寂卽體之用則了然覺知

以無始時來迷故於空寂之處確然根身塵境

於覺知之處則紛然分別緣念故肇論云

法身隱於形&C-;之中眞智隱於緣慮之內

然其形&C-;緣念元來體空空寂覺知元來不變

不變之眞元來隨緣體空之妄元來成事

非因造作法爾如斯衆生身心現今若此

卽約此義以明染淨緣之義相也大涅槃經云佛告善男子

如汝所言若一闡提有佛性者

云何不遮地獄之罪善男子一闡提中無有佛性善男子

譬如有王聞□□音其聲淸妙

心卽耽著喜樂愛念情無捨離卽吉大臣

如是妙音從何處出大臣答言如是妙音從□□出

王復語言持是聲來爾時大臣持□□置於王前

而作是言大王當知此卽是聲

王語□□出聲出聲而□□聲亦不出爾時大王卽斷其弦

聲亦不出取其皮木悉皆□裂

推求其聲了不能得爾時大王卽嗔大臣云

何乃作如是妄語大臣白王夫取聲者法不如是

應以衆緣善巧方便聲乃出耳衆生佛性亦復如是

無有住處以善方便故得可見

以可見故得阿□多羅三□三菩提一闡提輩不見佛性

云何能遮三惡道罪善男子

若一闡提信有佛性當知是人不至三惡

是亦不名一闡提也以不自信有佛性故卽墮三惡

故名一闡提是知一切衆生雖有正因

不得了緣枉沈生死爲不知故甘稱下凡

爲不聞故不親善友常迷智眼豈有了因□習惡緣

何成善本今爲未聞者廣搜□藏發起信心

爲未知者直指心原了然無滯爲已聞者

智慧開發萬善資熏爲已知者一向保任理行成就

有斯深益豈厭文繁

普望後賢廣重傳授問佛性若定有無卽成斷常之見

如何體會理合正因答非一非異能契一乘之門

亦有亦無不謗三因之性如大涅槃經云佛言

善男子若有說言一切衆生定有佛性

常樂我淨不作不生煩惱因緣故不可見

當知是人謗佛法僧若有說言一切衆生都無佛性

猶如&C-;角從方便生本無今有已有還無

當知是人謗佛法僧

若有說言衆生非有如虛空非無如&C-;角何以故虛空常故&C-;角無故

是故得言亦有亦無有破&C-;角無破虛空

如是說者不謗三寶問敎說一心佛性之理

有何因緣獲何善利答

佛眼諦觀正理不謬若人決定信受則除五種過失

生五種功德佛性論云

如來爲除五種過失生五種功德故說一切衆生悉有佛性除五過失者

一爲令衆生離下劣心故

有諸衆生未聞佛說有佛性理不知自陰必當有得佛義故

於此身起下劣想不能發菩提心

二爲離慢下品人故若有人曾聞佛說衆生有佛性故

因此發心旣發心已便謂我有佛性故能發心

作輕慢意謂他不能

爲破此執故佛說一切衆生皆有佛性三爲離虛妄執故

若人有此慢心則於如理如量正智不得生顯故起虛妄

虛妄者是衆生過失過失有二

一本無二是客一本無者

如如理中本無人我作人我執此執本無乃至故知能執皆成虛妄

由於此執所起無明諸業果執□是虛妄無

受者作者而於中執有是虛妄故言本無

二是客者有爲諸法皆念念滅無停住義

則能罵所罵二無所有但初刹那爲舊次刹那爲客

能罵所罵起而卽謝是則初刹那是怨

次則非怨以於客中作於舊執此執不實

故名虛妄若起此執正智不生爲除此執故說佛性

佛性者卽是人法二空所顯眞如

由眞如故無能所罵通達此理離虛空執

四爲除誹謗眞實法故一切衆生過失之事□是二空

由解此空故所起淸淨智慧功德是名眞實

言誹謗者若不說佛性則不了空便執實有

違謗眞如淨智功德皆不成就五離我執故

若不見虛妄過失眞實功德

於衆生中不起大悲由聞佛說佛性故知虛妄過失眞實功德

則於衆生中起大悲心無有彼此故除我執

爲此五義因緣佛說佛性生五種功德

一起正勤心二生恭敬事三生般若四生□那

五生大悲由五功德能□五失

由正勤故□下劣心由恭敬故□輕慢意

由般若故□妄想執

由生□那俗智能顯實智及諸功德故□謗眞法由大悲心慈念平等故□我執

乃至由般若故不捨涅槃由大悲故不捨生死

由般若故成就佛法由大悲故成就衆生

是以若了一切衆生皆有佛性

自然不謗不慢無失無違何者以衆生妙故皆不可思議

如佛在竹林中說法

授白□鳥劫國名號八相之記諸大菩薩等皆申懺悔咸云

若智未齊如來我等自此已後

更不敢稱量衆生寶堅和尙云我

見老&C-C;在生槃上□頭轉腦便全體見渠法身

又有俗官入寺與盤山和尙登殿問云此雀兒還有佛性不師云有

問旣有佛性爲甚□向佛頭上阿師云

是何不向□子頭上阿問

佛性於五眼中何眼能見答涅槃經云佛眼見故而得明了

以佛眼見一切美惡差別等事

悉皆不動爲見性故維摩經云善能分別諸法相

於第一義而不動此是心鑒無□爲眼

非取根塵所對是以肉眼見&C-;天眼觀細慧眼明空

法眼辯有佛眼觀不二相一實之理

華嚴經離世間品說十眼所謂肉眼見一切色故

天眼見一切衆生心故

慧眼見一切衆生諸根境界故法眼見一切法實相故

佛眼見如來十力故智眼見諸法故光明眼見佛光明故

出生死眼見涅槃故無□眼所見無障故

一切智眼見普門法界故

又慧眼所見無法可見故名爲見者見法空故名爲慧眼

非獨慧眼能見五眼俱現如是五眼照如千日

十方之中無處不見於一切處地平如掌無諸穢惡

若有可見卽是生盲何以故無所有故

當知無空色空俱遣又見一切塵全是眼

更不可見聞一切聲全是耳不復更聞所以云

一切聲是佛聲一切色是佛色又云

離心之外更無一法縱見內外但是自心所見無別內外

此無過也乃至若了塵時塵全是知也

終不以知知於塵卽有所知也

若知於無知不異知也

今塵卽知不復更以知及不知知於無知但無能所之知非無知也

此方顯無知也經云顯現一切法各各不相知

見亦如是又聞者圓敎明我我卽聞故

能聞所聞皆法界故故使我外更無別聞

是以若見若聞若知若覺皆一心故華嚴經云所見不可見

所聞不可聞所知不可知一心不思議問

五眼凡聖共有則衆生具佛眼如來有肉眼

云何唯佛眼能觀十住菩薩等不見佛性答

以十住菩薩有行有住故所以不了了見

若見性了了證實之時不見

已外更有菩提可行可住以十住位緣觀未盡故心有所在

心有所在故有所不在是故不能覺一切法

至佛位息緣眞心平等無處不在

無不在故無有一法在於心外亦無一心在於法外

心與法界同體照明故覺一切

又此心性是眞實了知義遍照法界義以本有爲所照

以淨眼智明爲能照如涅槃經云

見性肉眼卽名佛眼大涅槃經明二種見佛性一相貌見

二了了見相貌見者

謂登地菩薩方便權智識變似空名相貌見了了見者

謂地上菩薩根本正智親證眞理不變相緣名了了見

卽是親證相貌見者比量知了了見者

現量得問旣云佛眼能觀佛性

如何敎中又言我以五眼不見

三聚衆生狂愚無目而言見耶答若約實相體性遍法界

以實相無相故則不可見若論照用相遍法界

以無相之相亦可得見又五眼圓照三諦之理

諸境分明雖云洞鑒未必是有

雖云不見未必是無斯乃無相之相不觀之觀當知相中無相

只勿相觀中無觀只勿觀體萬物而自虛

同一道之淸淨

豈同執實隨塵作能所斷常之見耶問夫佛眼者皆是圓修圓證方具

十住菩薩尙未分明云何無明

煩惱凡夫尙未得天眼云何得同佛眼答

如來五眼衆生悉具非待證聖方有涅槃經云

若學大乘人雖是肉眼而名佛眼

二乘雖具天眼不名佛眼又云見如來性者雖有煩惱如無煩惱

若實明宗見性卽肉眼而明佛眼

以智照爲眼故台敎約五品初位中

以凡夫心同佛所知用所生眼齊如來見

若論明味淺深卽落修證今直論見性卽無前後

所以鴦□摩羅經偈云所謂彼眼根於諸如來常

具足無減修了了分明見者止觀釋云

彼是九法界眼根也於如來常者

九界自謂各各非眞如來觀之卽佛法界無二無別無減修者

觀諸眼卽佛眼

一心三諦圓因具足無有缺減也了了分明見者照實爲了了

照權爲分明三智一心中五眼具足圓照

名爲了了見佛性也見論圓證修論圓因

又具足修者觀於眼根捨二邊漏名爲檀

眼根不爲二邊所傷名爲尸眼根寂滅不爲二邊所動

名爲□提眼根及識自然流入薩婆若海

名爲精進觀眼實性名爲上定

以一切種智照眼中道名爲智慧是爲眼根具足無減修

無減故了了分明見眼法界乃至彼意根

於諸如來常具足無減修了了分明見於一一根

卽空卽假卽中三觀一心名無減修

證慧眼法界佛眼一心中得名了了見皆如上說

根旣如此塵亦復然一切諸法亦復如是

是爲圓敎調伏諸根滿足六度

此則究竟調伏究竟滿足如是助道助究竟道

當知六度遍能調伏一切諸根也又若論差別者

則諸天是報得二乘是修得我此宗門非報非修是發得

五眼以本圓具故若悟佛乘人雖具煩惱性

能知如來□密之藏卽肉眼而名佛眼

二乘人雖證滅修道具漏盡通卽天眼而爲&C-B;眼

所以志公云大士肉眼圓通二乘天眼有&C-B;

融大師云不取天眼等五通造事外道

唯取入理凡夫耳

宗鏡錄卷第八十

戊申歲分司大藏都監開板

宗鏡錄卷第八十一

慧日永明寺主智覺禪師延壽集

夫眞如一心平等法界衆生不了妄受沈淪

今悟此宗欲入圓覺位

於六度萬行莊嚴門中以何法助道保任速得成就答

若論莊嚴無非福智二業於六波羅蜜中

前五是福德業後般若是智慧業前五福德業中

唯禪定一門最爲樞要前以廣明今更再述

此宗鏡所集禪定一門唯約宗說

於諸定中而稱第一名王三昧總攝諸門囊括行原

冠戴智海亦名無心定與道相應故亦名不思議定

情智絶待故亦名眞如三昧萬行根本故

亦名一行三昧一念法界故亦名金剛三昧

常不傾動故亦名法性三昧□無變易故

諸佛智光明海無量觀行皆從此生

若不體此理非佛智故以此佛智證斯本理

理則不待照而自了智則必資理而成照

若本覺性智性自了故以平等性智了本性故

故知理無興廢寂照靈知弘之在人覺有前後

人有照分功由理發失理則失照

要見此理方成佛耳此理卽是一心總該萬有

頓悟頓修更無漸次爲未了不入者於一心法分出多門

義演□沙乃至無盡故法華經偈云

少智樂小法不自信作佛是故以方便分別說諸果

是以信心是佛罕遇其機

乃諸佛出世之本懷祖師西來之正意自古先德一聞

卽心是佛之言疑根頓盡或欲燈傳後嗣便坐道場

或樂灰息遊心住深蘭若

其或障濃信薄唯思向外馳求隨他意似鸚鵡之徒

借彼眼如水母之屬□生不信便起謗心

今則廣引遍搜探微撮要所冀證成後學決定無疑

頓悟自心成佛妙軌若論法利功德無邊

虛空可量斯旨難盡所以台敎云若人欲得一切

佛法相好威儀說法音聲十方無畏者

當行此一行三昧勤行不懈則能得入

如摩尼珠隨磨隨光證不思議功德一行三昧者

繫緣法界一念法界信一切法皆是佛法

無前無後無復際畔住佛所住如諸佛住

安處寂滅法界□密藏中則理無不圓事無不足

故稱□密亦號總持究竟指歸自他俱利

云何俱利以平等故云何平等以無相故

如入佛境界經偈云入諸無相定見諸法寂靜

常入平等故敬禮無所觀又一切諸法有事有理

具體具用不可偏執乖此圓乘以自性定爲理

用引發定爲事因事顯理理則昭然

因理成事事方圓足

以性實之理相虛之事體用交徹隱顯同時無□雙行能契宗鏡

若唯修事定但集世禪雖曰修行猶生惡覺

以不制意地未斷其原長劫練磨返沈苦道

所以大涅槃經云一切凡夫雖護身心

猶故生於三種惡覺三惡覺者欲覺□覺害覺

以貪欲故卽生瞋□因瞋□故便行損害

夫修行趣道本爲出五欲之泥□求利養名聞

如踐蛇□之地凡修禪定護念之人

尙被外緣覺觀破壞何況縱情放逸之人

故知日夜常爲煩惱欲火焚燒覺觀怨賊侵害

是以鬱頭藍弗以世俗智伏下地惑獲非想定具五神通

時君敬重就宮供養鬱頭藍弗每來與去

皆乘神通赴宮供養王因出巡

命其愛女依前舊儀供養藍弗王女珍敬接足作禮

頭藍弗觸女身手因□起貪便生欲覺遂失神通

飯食已訖矯施異計語王女言

我頃來去皆乘神通國人思敬莫由見我我今食竟

意欲步歸令國內人咸得見我王女謂實

送出閣門步遊歸山旣失神通情懷□怏端坐林藪

潔志安禪林間鳥鳴喧□鬧亂久不得定

移就池邊安布求禪池中魚遊驚□禪思

又不得定因□起瞋便生□覺遂發惡願

願我來生作著翅水獺身上樹害鳥入水食

魚報魚鳥怨誓不相放因□便起害覺現前復移異

處專志習禪久方得定依前證得非想三昧

命終之後生非想天順生受業八萬大劫

受異熟果八萬劫滿順後受

業酬前惡願生于欲界作水獺身亦云飛狸身若到所在

水陸空行一切物命悉皆喫盡故經云

雖斷煩惱生非想處猶故還墮三惡道中卽其義也

故須先入宗鏡達一心萬行根本然後福智莊嚴則不枉功程永無退轉

得其旨則大智圓明得其事則大用成就如師子奮迅

成熟法界衆生猶象王□旋啓發十方含識

故華嚴論云師子奮迅三昧者於十方世界

普同一切衆生想念作用而成熟之大用而無作

是奮迅義夫入宗鏡萬事周圓

鏡外更無一法可得如遺敎經云是故汝等當好制心

制之一處無事不辦若不制心無有是處

一念□起生死如煙駕五陰六入之舟航

結十二種類之窟宅如從一妄念中結成十二類

根塵相對發識造業因色有情見時生想

於此情想二法各生四相從情上

生一有色二無色三非有色四非無色

從想上生一有想二無想三非有想四非無想胎因情有

卵爲想生情想合爲濕生情想離爲化現

情上無色則是空散消沈想上無想則爲土木株□

此二雖屬無情

然皆從識變若一念不生則諸類皆絶所以信心銘云

心若不異萬法一如眼若不睡諸夢自除又如云

譬如動目能搖湛水以眼勞觀水見水有動

眼若不瞬池水則不搖

妄見若除亦無草木成壞之相若擧眼見色由有色陰

擧身受苦樂由有受陰

擧心卽亂由有想陰擧眼見生滅由有行陰精明湛不搖處卽識陰

又若以遍身針刺俱知不帶分別則是識陰

若次第分別則餘識陰

故知一念□起五陰俱生微識未亡六塵不滅若唯識之義燈常照妄何由生

一心之智鏡□明旨終不昧問

四弘十度皆可發行

云何須依一心具足菩提之道答若不依一心求大乘之人疑情不斷

古德云求大乘者所疑有二

夫大乘法體爲一爲多如其是一卽無異法無異法故無諸衆生

菩薩爲誰發弘誓願若是多法卽非一體

非一體故物我各別如何得起同體大悲

由是疑惑不能發心今爲遣此二疑立一心法

開眞如生滅體用二種門立一心法者

遣彼初疑明大乘法唯有一心

一心之外更無別法但有無明迷自一心

起諸波浪流轉六道雖起六道之浪不出一心之海

良由一心動作六道故得發弘誓之願六道不出一心

故能起同體大悲如是依於一心能遣二疑

得發大心具足佛道華嚴演義記

云釋如來法身觀者先觀發起普賢菩薩微妙行願

復應以三密加持身心

則能入文殊師利大智慧海然修行最初於空閑處攝念安心

閉目端身結加跏坐運心普緣無邊刹海

諦觀三世一切如來遍於一一佛菩薩前

殷勤恭敬禮拜旋□又以種種供具雲海

奉獻如是等一切聖衆廣大供養已復應觀自心

心本不生自性成就光明遍照猶如虛空

復應深起悲念哀愍衆生不悟自心輪□諸趣

我當普化拔濟令其開悟盡無有餘

復應觀察自心諸衆生心及諸佛心本無有異

平等一相成大菩提

螢徹淸淨廓然周遍圓明皎潔成大月輪量等虛空無有邊際

是以垢淨世界大小法門乃至六度萬行皆從凡聖心現

故經云菩薩摩訶薩以離垢心

現見無爲眞如法界以自在心現生三界

爲敎化彼諸衆生故又經云依自虛妄染心衆生染

依自性淸淨心衆生淨諸法無行經云

雖讚發菩提心而知心性卽是菩提雖讚大乘經

而知一切諸法皆是大相雖說菩薩道

而不分別阿羅漢□支佛諸佛雖讚布施

而通達布施平等相雖讚持戒而了知諸法同是戒性

雖讚忍辱而知諸法無生無滅無盡相

雖讚精進而知諸法不發不行相雖種種讚歎禪定

而知一切法常定相雖種種讚於智慧

而了智慧之實性雖說貪欲之過

而不見法有可貪者雖說瞋□之過而不見法有可瞋者

雖說愚癡之過而知諸法無癡無□

雖示衆生墮三惡道怖畏之苦

而不得地獄餓鬼畜生之相

如是諸菩薩雖隨衆生所能信解以方便力而爲說而自信解一相之法

故知心外無法於第一義而不動爲未信者

以方便力雖說種種道其實爲一乘所以般若說

一切法皆摩訶衍摩不運載思益明

解諸法是菩薩遍行華嚴入法界不動祇園淨名

一念知一切法是道場

故知一法周備無事不該可謂圓滿菩提成就佛道

乃至坐禪見境諸魔事起但了一心境界自滅

可謂降魔妙術治惑靈方匪用心神安然入道起信論云

修行止者住寂靜處結加趺坐端身正意

不依氣息不依形色不依虛空

不依地水火風乃至不依見聞覺知一切分別想念皆除

亦遣除想以一切法不生不滅皆無相故

前心依境以捨於境後念依心復捨於心

以心馳外境攝住內心後復超心不取心相

以離眞如不可得故乃至魔事現前

念彼一切皆是思惟刹那卽滅遠離諸相入眞如三昧

心相旣離眞相亦盡摩訶衍論釋云若眞若僞

唯自妄心現量境界無有其實無所著故

又若眞若僞皆一眞如皆一法身無有別異

不斷除故是以但了一心不忘正念

一切境界自然消滅可謂應念斷除豈勞功行

此乃西來的旨諸佛正宗圓信圓修不同權漸

直下得力如師子就人一槌便成猶王之寶器

可謂等賜高廣大車悉與如來平等滅度

豈同貧所樂法下劣之乘者哉

若有人不信此宗鏡正義反墮邪思徇假執權而迷眞實

如金易&C-;石鳳換山□如此愚盲過在無眼

如昔人乘馬腰著金帶見乘驢者著驢□帶

卽便問之或中何物貴彼卽答云驢□甚貴

其人卽易之或爲色聲而棄正法其猶如是

問旣一心圓滿覺道云何又發菩提等諸心

若有能發則有所證能所旣成

唯一之義卽墮答夫言發者卽無所發

終不離心有菩提離菩提有心大寶積經云

菩提中心不可得心中菩提亦不可得離菩提心不可得

離心菩提亦不可得

乃至若言見有菩提而取證者當知此輩卽是增上慢人

若能如是信解乃爲眞發菩提之者般若經云

若菩薩知心性卽是菩提而能發起大菩提心

是名菩薩又無所發菩薩云知一切法皆無所發

而發菩提心然於所證眞如如外無智

能發妙智智外無如雙照雙遮不存不泯不二而二

理智似分二而不二能所俱寂

則是一心菩提萬行之本旣能通達法爾利他

運同體之大悲豈有能所以無得之方便

誰立自他止觀云發眞正菩提心者

旣深識不思議境知一苦一切苦

自悲昔苦起惑耽□&C-;弊色聲縱身口意作不善業

輪環惡趣□諸熱惱身苦心苦而自毁傷而今還以愛繭自纏

癡燈所害百千萬劫一何痛哉

設使欲捨三塗欣五戒十善相心修福如市易博換

□更益罪似魚入□口蛾赴燈中狂計邪□

逾迷逾遠渴更飮&C-D;龍鬚縛身入水轉痛

牛皮繫體向日彌堅盲入棘林溺墮□洑

把刃抱炬痛那可言虎尾蛇頭悚焉悼慄自惟若此

悲他亦然假令隘路叛出怨國備歷辛苦

絶而復□往至貧里傭賃一日

止宿草庵不肯前進樂爲鄙事不信不識可悲可怪

思惟彼我□痛自他卽起大悲興兩誓願

衆生無邊誓願度煩惱無邊誓願斷雖知衆生如虛空

誓度如虛空之衆生雖知煩惱無所有

誓斷無所有之煩惱雖知衆生數甚多

而度多多之衆生雖知煩惱無邊底而斷無底之煩惱

雖知衆生如如佛如而度如佛如之衆生

雖知煩惱如實相而斷如實相之煩惱

何者若但拔苦因拔苦果此誓雜毒故須觀空

若偏觀空則不見衆生可度是名著空者

諸佛所不化若偏見衆生可度卽墮愛見大悲

非解脫道今則非毒非僞故名爲眞

非空邊非有邊故名爲正如鳥飛空終不住空

雖不住空跡不可尋雖空而度雖度而空

是故誓與虛空共&C-D;故名眞正發菩提心卽此意也

又識不思議心一樂心一切樂心我及衆生

昔雖求樂不知樂因如執瓦礫謂如意珠

妄指螢光呼爲日月今方始解故起大慈

興兩誓願謂法門無量誓願知

佛道無上誓願成雖知法門永寂如空□願修行永寂如空

雖知菩提無所有無所有中吾故求之

雖知法門如空無所有誓□□莊嚴虛空

雖知佛道非成所成如虛空中種樹使得華得果

雖知法門及佛果非修非不修而修非證非得

以無所證得而證而得

是名非僞非毒名爲眞非空非見愛名爲正如此慈悲誓願

與不可思議境智非前非後同時俱起

慈悲卽智慧智慧卽慈悲無緣無念普覆一切

任運拔苦自然與樂不同毒害不同但空不同愛見

是名眞正發菩提心義問華嚴經頌云

禪定持心常一緣智慧了境同三昧

云何悟入一心能令根境悉成三昧答

內外一切境界皆從眞如一心而起

眞心不動故稱爲三昧王以統御一切萬法萬行故得稱爲王

無有一法不從一心眞如三昧起

此是一切三昧根本了此根本

則從本所現念念塵塵盡成三昧以本末無異故寶積經偈云

如鑽木出火要假衆緣力若緣不和合

火終不得生是不悅意聲畢竟無所有知聲性空故

瞋亦不復生瞋不在於聲亦不身中住

因緣和合起離緣終不生如因乳等緣和合生□酪

瞋自性無起因於&C-;惡事愚者不能了

熱惱自燒然應當如是知究竟無所有

瞋性本寂靜但有於假名瞋□卽實際以依眞如起

了知如法界是名瞋三昧又偈云

是大夜叉身從於自心起是中無有實妄生於恐怖

亦無有怖心而生於怖畏觀法非實故

無相無所得空無寂靜處現此夜叉身如是知虛妄

是夜叉三昧且夜叉一身於外相分甚爲鹿

惡令人怖畏瞋之一門是根本煩惱

最能煩亂此內外二法尙成三昧擧一例諸

可爲龜鏡其餘一切心鏡卽無非三昧矣楞伽經云

佛言大慧云何三昧樂正受意生身謂第三

第四第五地三昧樂正受

故種種自心寂靜安住心海

起浪識相不生知自心現境界性非性是名三昧樂正受意生身

故知了境卽心更無一物

會於本寂卽心海常安分別不起卽是正受是以無物可納名爲正受

無境可動名爲正定首楞嚴三昧經云

問現意天子菩薩當修何法得是三昧天子答

欲得三昧當行凡法若見凡法不合不散

是名修行楞嚴三昧又問諸佛法中有合散耶天子曰

凡法尙無合散況佛法耶云何修習

若見凡法佛法不二是名修習

是以了一心成現之門則無修而修達萬法具足之體

乃不習而習出入無際心境一如卽於一切差別法中

念念入念念起故所以華嚴經云佛子

菩薩摩訶薩入一切衆生差別身三昧

於此三昧內身入外身起外身入內身起

同身入異身起異身入同身起乃至眼處入耳處起

耳處入眼處起鼻處入舌處起舌處入鼻處起

身處入意處起意處入身處起自處入他處起

他處入自處起

一微塵中入無數世界微塵中起無數世界微塵中入一微塵中起

不唯根境盡成三昧萬法咸作智門

承此宗鏡之光可謂盡善盡美何者體含虛寂

不能讚其美理絶見聞不能書其過

降□已下皆墮形名則難逃毁讚矣如昔人云

夫大道混然無形寂然無聲視之不見聽之不聞

非可以影響知不得以毁譽稱也

降此以往則事不雙美名不□盛矣雖天地之大三光之明

聖賢之智猶未免於毁譽也故天有坼之象

地有裂之形日月有謫蝕之變

五星有勃彗之妖堯有不慈之誹舜有&C-EC;父之謗

湯有放君之稱武王有弑主之譏齊桓有貪□之目

晉文有不臣之聲伊尹有無君之跡

管仲有□上之名以夫二儀七曜之靈不能無虧□

堯舜湯武之聖也不能免嫌謗

桓文伊管之賢也不能遣纖過由此觀之

宇宙庸流奚能自免怨謗而無悔&C-;也

若以心智通靈成無爲之化則萬累不能干矣問

一心旨趣蓋是總門法義難明廣須開演如何是法

如何是義答法本無差隨義有別

從法生義差別難明因義顯法一心易了

禪原集以況解釋法義二門如眞金隨工匠等緣作□釧等物

金性必不變爲銅鐵金卽是法

不變隨緣是義設有人問何物不變何物隨緣

只令答云金也以喩一藏經論義理只是說心

心卽是法一切是義故論云所言法者謂衆生心

經云無量義者

從一法生然無量義統唯二種一不變二隨緣

諸經只說此心隨迷悟緣成垢淨凡聖等

亦只說此心垢淨等時元來不變常自寂滅眞實如如等

設有人問何法不變何法隨緣只答云心也不變是性

隨緣是相當知性相皆是一心上義

今性相二宗互相非者良由不識眞心每聞心字將謂

只是八識不知八識但是眞心上隨緣之義

故馬鳴以一心爲法以眞如生滅二門爲義

綸云依於此心顯示摩訶衍義心眞如是體

心生滅是相用只說此心不虛妄故云眞

不變易故云如不守自性故隨緣

以隨緣故成無量義又由不變故始能隨緣

由隨緣故方能不變何者謂若變自體將何隨緣

如無水豈能成波浪故知一心不動義遍□沙

雖遍□沙皆是一心之義問欲淨其土當淨其心

則心外有土何成自淨答

至極法身常寂光土離身無土離土無身依報是心之相

正報是心之體體相無□依正本同

所以攝境歸心眞空觀中則攝相歸體顯出法身

從心現境妙有觀中則依體起用修成報身

若心境□密圓融觀中則心境交參依正無□

心謂無□心諸佛證之以成法身境謂無□境

諸佛證之以成淨土淨名疏中

觀心釋四種境界者一因緣境二空境三假境四中道境

境是心所依住卽是上也衆生者

佛告比丘汝等日夜常生無量百千衆生

今因緣心多境亦多心少境亦少觀心照少境

卽是小國土觀心照多境亦是多國土

如是觀因緣境卽是化衆生或調惡境而悟

卽是穢土入佛智慧或觀善境而悟卽是淨土入佛智慧

起菩薩根者隨所觀善惡之塵

了知此塵卽是一切法此法本來畢竟常寂

常寂之境發於眞智眞智所依佛土卽常寂光土也

復次行人觀是四境非爲貪著境界

但化伏煩惱心數衆生用此四心而起誓願

願法界衆生皆得如我化此心數悉令淸淨

卽是淨土安立有爲緣集衆生也行人當知

一切菩薩淨佛國土根本從此而起合抱之樹起於毫末

又凡聖共居同一妙土眞俗所依唯一法身

所依不二能依自殊所旣不殊能亦何別

無始妄習謂依正殊若能一切皆融

豈有身土別見如此觀心實眞淨土是眞了義

若離此者多是執文隨語生見義海云

塵毛刹海是依佛身智慧光明是正今此塵是佛智現

擧體全是佛智是故光明中見佛刹等

又刹海塵等全以佛法界如如爲塵體

是故塵中現一切佛事當知依卽正正卽依

乃至一事一法一毛一塵各各如是合佛依正也

故知萬像繁興唯一致矣

宗鏡錄卷第八十一

戊申歲分司大藏都監開板

宗鏡錄卷第八十二

慧日永明寺主智覺禪師延壽集

夫云何一心而成止觀答法性寂然名止

寂而常照名觀非能所觀但是一法

若台敎總論二種止觀一相待止觀二絶待止觀

前是拙度後是巧度相待止觀者有三止三觀

三止者一止息義二停止義三不止止義

三觀者一觀穿義二觀達義三不觀觀義

絶待止觀者有三止三觀三止者一體眞止

二方便隨緣止三息二邊分別止三觀者

一從假入空名二諦觀二從空入假名平等觀

三二觀爲方便道得入中道雙照二諦心心寂滅

自然流入薩婆若海名中道第一義諦觀

今宗鏡所明唯論一心圓頓之旨

圓頓止觀相者以止緣於諦則一諦而三諦

以諦繫於止則一止而三止譬如三相在一念心

雖一念心而有三相止諦亦如是

所止之法雖一而三能止之心雖三而一也

以觀觀於境則一境而三境以境發於觀則一觀而三觀

如摩醯首羅面上三目雖是三目而是一面

觀境亦如是觀三卽一

發一則三不可思議不權不實不優不劣不前不後不□不別

不大不小故中論云因緣所生法卽空卽假卽中

又如金剛般若經云

譬如人有目日光明照見種種色若眼獨見不應須日若無色者

雖有日眼亦無所見

如是三法不異時不相離眼喩於止日喩於觀境喩於色如是三法

不前不後一時論三三中論一亦復如是

若見此意卽解圓頓敎止觀相也

何但三一一三總前諸義皆在一心其相云何

體無明顚倒卽是實相之眞名體眞止

如此實相遍一切處隨緣歷境安心不動名隨緣方便止

生死涅槃靜散休息名息二邊止

體一切諸假悉皆是空空卽實相

名入空觀達此空時觀冥中道能知世間生滅法相如實而見

名入假觀如此空慧卽是中道無二無別

名中道觀體眞之時五住盤石砂礫一念休息名止息義心緣中道入實相慧

名停止義實相之性卽非止非不止義

又此一念能穿五住達於實相實相非觀亦非不觀

如此等義但在一念心中

不動眞際而有種種差別經言善能分別諸法相

於第一義而不動雖多名字蓋乃般若之一法佛說種種名

衆名皆圓諸義亦圓

相待絶待對體不可思議不可思議故無有障□

無有障□故具足無減是圓頓敎相顯止觀體也

又三止三觀爲因所得三智三眼爲果三智者

一切智道種智一切種智三眼者慧眼法眼佛眼

若一心眼智者眼卽是智智卽是眼

眼故論見智故論知知卽是見見卽是知

佛眼具五眼佛智具三智

王三昧一切三昧悉入其中首楞嚴定攝一切定如來雖具五眼

實不分張只約一眼備有五用能照五境

所以者何佛眼亦能照&C-;色如人所見

亦過人所見名肉眼亦能照細色如天所見

亦過天所見名天眼達&C-;細色空

如二乘所見名慧眼照達假名不謬如菩薩所見名法眼

於諸法中皆見實相名佛眼當知佛眼圓照無遺

故經云五眼具足成菩提永與三界作父母

而獨稱佛眼者而衆流入海失本名字

非無四用也佛智照空如二乘所見名一切智

佛智照假如菩薩所見名道種智

佛智照空假中皆見實相名一切種智

故言三智一心中得故知一心三止所成三眼見不思議三諦

此見從止得故受眼名一心三觀所成三智

知不思議三境此智從觀得故受智名

境之與諦左右異耳見之與知眼目殊稱

不應別說雖作三止三觀之三說

實是不思議一法耳又云善巧安心者以觀止安於法性

無明癡惑本是法性以癡迷故法性變作無明

如眠來變心有種種夢

雖顚倒起滅如旋火輪不信顚倒起滅唯信此心但是法性

起是法性起滅是法性滅

體其實不起滅妄謂起滅以法性繫法性以法性念法性

常法性無不法性時體達旣成不得妄想

亦不得法性還原反本法界俱寂是名爲止觀者

觀察無明之心等於法性本來皆空

譬如劫盡下等一切妄想善惡皆如虛空無二無別

又如劫盡從地上至初禪炎炎無非是火

如虛空藏菩薩所現之相一切皆空如海慧如來所現一切皆水介爾念起所念念者無不卽空

空亦不可得如火木能使薪燃亦復自燃

法界洞朗咸皆大明名之爲觀

上所言止者尙不得法性何況妄想所言觀者

尙不得空何況有法則有無俱寂染淨雙融

方成究竟一心止觀耳又絶待止觀者

絶橫□諸待絶諸思議絶諸敎觀悉皆不生

故名止止亦不可得觀冥如境境旣寂滅淸淨

尙無淸淨何得有觀世人約種種語釋絶待義

終不得絶若得意忘言心行亦斷

隨智妙悟無復分別緣理分別皆名爲待

眞慧開發絶此諸待絶卽復絶諸法不相待

乃至一念不住故卽此意也輔行記云

若無生門千萬重疊唯是一心者爲欲修觀人措心難當故

撮示其正意名爲一心

此卽正明一心無生之門乃至旣於念念止觀現前

約此心念名爲衆生何者總撮前來若橫若□

旣入一心凡一念起不離於我我卽衆生

達念念心面寂而照寂故名止照故名觀一心旣爾

諸心例然止觀爲因眼智爲果

一一念中無非止觀眼智也如上三一若有三可三

便成差別有一可一便成無差若差則失無差

若無差則失差開一爲三則失一合三爲一

則失三今明不爾昔三猶是今一

今一猶是昔三開三不失一合一不失三卽是差卽無差

無差卽差若得此意本有今無三世有法

無有是處亦應例云本無今有三世有法

斯有是處無常非無常境智非境智因果非因果

例皆如是昔三猶是今一今一猶是昔三者

卽是不動衆生之性能成諸佛之性

亦是從實開權會權歸實亦是因果同時迷悟一際

故云汝等所行是菩薩道一切衆生卽涅槃相又說一心一三觀三觀一心

若三觀一心卽約縱說一心三觀卽約橫說今非縱故不一

非橫故不三三一一三但是眞心上義

不可定執爲一爲三非三非一之解

以宗非數量道絶名言故問經云

一切無□人一道出生死云何立多種觀門行相差別答

所觀是一能觀自殊諸佛徇機密施善巧

又法是心體觀是心用自心起用還照自體

如炷嚴經善財參見彌伽長者徹見十方佛海

顯此定者唯心之觀

知衆生界無量無邊皆心現故明隨心念佛諸佛現前

以唯心觀遍該萬有是以湛然尊者云上根唯觀一法

謂觀不思議境境爲所觀觀爲能觀所觀者

謂陰界入不出色心色從心造全體是心

此之能造具足諸法衆生理具諸佛已成

成之與理莫不性等頌云一一心中一切心

一一塵中及切塵一一心中一切塵

一一塵中一切心一一塵中一切刹一切刹塵亦復然

諸法諸塵諸刹身其體悉然無自性

無性本來隨物變所以相入事□分

故我身心刹塵遍諸佛衆生亦復然一一身土體□同

何妨心佛衆生異異故分別染淨緣

緣體本空空不空三諦三觀三非三三一一三無所寄

諦觀名別體復同是故能所二非二

如是觀時名觀心性隨緣不變故名爲性

不變隨緣故名爲心故此妙境爲諸法本

故此妙觀爲諸行原上根一觀橫□該攝便識無相

衆相宛然若中下根不逗此門

則隨機差別敎分多種雖說種種道其實爲佛乘

佛乘不動種種隨心猶□&C-AD;珠隨前塵而變衆色

若金剛寶置日中而無定形問

自性淸淨心本無垢染云何說斷惑之義答有二種心

一自性淸淨心二離垢淸淨心以自性心雖本淸淨

以客塵不染而染修諸對治得成離垢

未必有垢可離以自性離故此卽不斷而斷

雖有能斷而無所斷此是圓斷惑義如古師云

斷惑相者要性相無□由能斷無性方爲能斷

所斷本空方成所斷若定有者則墮於常

不可斷故若定無者則墮斷失聖智故

中論偈云能說是因緣

善滅諸戱論拙度爲不善滅巧度爲善滅也善滅者不斷斷

不善滅者是定斷也又智障有其三門

一是智障所謂分別有無之心二是體障

謂觀非有非無之解立已能知故曰體障三是治想

謂妄識中合如正慧

若四五六地斷除分別取有之心入七地時斷除分別取無之心

八地已上斷除體障

前第七地雖除分別有無之心猶見己心以爲能觀如爲所觀

其所觀如不卽心能觀之心不卽如

心如別故心外求法故有功用法外立心故有體障

從第七地入八地時

破捨此障觀察如外由來無心心外無如如外無心心不異如心外無如

如不異心故能如心泯同法界廣大不動

以不異故息外推求故捨功用

不復如外建立神智故滅體障體障滅故名無障想

第三治想至佛方滅故入八地雖無障想而有治想

從八地已上無生忍體轉轉寂滅

令彼治想運運自亡至佛乃窮今此未盡又若依頓敎

一切煩惱本來自離不可說卽與不卽

如法界體性經云佛告文殊師利

汝依何敎法發菩提心文殊言敎發我見心何以故

我見際卽是菩提故若華嚴圓敎

一切煩惱不可說其體性但約其用卽甚深廣大

以所障法一卽一切具足主伴故能障惑亦如是也

是故不分使習種現但如法界一得一切得

是故煩惱亦一卽一切卽也

普賢品明一障一切障經云以普賢眼見一切衆生

皆已究竟矣故知但了眞心無惑可斷設有餘習

還以一心佛知見而治之不入此宗皆成權漸

以此懺罪何罪不消除三毒根如□大地

以此發行何行不成徹十地源似窮海底

遊行奮這猶師子之王自在&C-;翔若金翅之鳥

問唯一眞心入平等際云何學者證有差殊

答此於能證智見有淺深

向無爲法自生差別涅槃疏云佛性如世間道有未行者

有欲行者有正行者有已行者雖有未行等不同

不可言道有二佛性亦爾

有未見欲見正見已見雖見不同理無有二

諸佛同一法界則理無二是一塵無非法界則事弗毫差

此卽是所證一若能證殊者如藏通二敎

只見空而不見不空如尋夢得眠若別圓二敎

見不空中道之理如尋夢得心

又別門猶執敎道次第生起若圓乘直了心性卽今具足

又藏通以滅心爲極果頓皆圓乘台敎云

六識是緣因種善惡□是六識起七識是了因種

惑之與解皆是七識八識是正因種

無八識則無生死涅槃若此三種非佛種類

此外何處更有圓頓之法二乘斷結

結盡便無佛慧之因不能成一切種智失了因種也

若除惡有善惡盡則不能生一切善豈有緣因種

若離生死入無餘涅槃滅身不受生者

豈有正因種所以圓覺經云淸淨慧菩薩白佛言

世尊願爲一切諸來法衆重宣法王圓滿覺性

一切衆生及諸菩薩如來世尊所證所得

云何差別乃至佛言善男子

圓覺自性非性性有循諸性起無取無證

於實相中實無菩薩及諸衆生何以故菩薩衆生皆是幻化

幻化滅故無取證者譬如眼根不自見眼

性自平等無平等者衆生迷倒未能除滅一切幻化

於滅末滅妄功用中便顯差別

若得如來寂滅隨順實無寂滅及寂滅者善男子

一切衆生從無始來由妄想我及愛我者

曾不自知念念生滅故起憎愛耽著五欲

若遇善友敎令開悟淨圓覺性發明起滅

卽知此生性自勞慮若復有人勞慮永斷得法界淨

卽彼淨解爲自障□故於圓覺而不自在

此名凡夫隨順覺性善男子一切菩薩見解爲□

雖斷解□猶住見覺覺□爲□而不自在

此名菩薩未入地者隨順覺性

善男子有照有覺俱名障□是故菩薩常覺不住

照與照者同時寂滅譬如有人自斷其首首已斷故無能斷

者則以□心自滅諸□

□已斷滅無滅□者脩多羅敎如標月指

若復見月了知所標畢竟非月一切如來種種言說開示菩薩

亦復如是此名菩薩已入地者隨順覺性

善男子一切障□卽究竟覺得念失念無非解脫

成法破法皆名涅槃智慧愚癡通爲般若

菩薩外道所成就法同是菩提

無明眞如無異境界諸戒定慧及□怒癡俱是梵行

衆生國土同一法性地獄天堂皆爲淨土

有性無性齊成佛道一切煩惱畢竟解脫

法界海慧照了諸相猶如虛空此名如來隨順覺性

善男子但諸菩薩及末世衆生

居一切時不起妄念於諸妄心亦不息滅

住妄想境不加了知於無了知不辯眞實彼諸衆生聞是法門

信解受持不生驚畏是則名爲隨順覺性

釋曰居一切時不起妄念者

念雖卽空不可故起或串習而生或接續而起

或覺前念非別生後念改悔總皆是病

但一坐之時內外心不生卽是眞如定設有異境牽生

唯明正念正念者卽一心本法心境俱虛了無所得

於諸妄心亦不息滅者卽推初念不見起處

何須斷滅不見起處是名眞滅

住妄想境不加了知者妄想內外諸境皆空

何須强生分別則不取不捨妙定相應

於無了知不辯眞實者亦不住無分別非實非虛心無所寄

則得本之正宗還原之妙性矣問

一切衆生皆同法性故思益經云

衆生如卽是漏盡解脫如云何衆住不具性起功德答

性有二種一種性義因所起故二法性義

若眞若應皆此性故若是法性凡聖皆同

若是種性須萬善熏修以淨奪染性方起故

妄雖卽性不順性故淸□記云如來出現義

亦名緣起亦名性起若八相覽緣出現故名緣起

謂由衆生業感如來大悲而出現故

八相成道從法性故名性起今以從緣無性

緣起卽名性起又淨緣起常順於性亦名性起

故云應雖從緣不違性故卽無不從此法界流

卽相成門明性成於緣故此性起自有二義

一從緣無性而爲性起二法性隨緣故名性起

無不還證此法身故此乃緣起能成性起

卽是相成門也以淨奪染性卽起故者明相奪門

亦是通妨謂有問言

性起唯淨緣起卽是性起故爲此通謂起有二一染二淨

淨謂如來大悲菩薩萬行等染謂衆生惑業等

若以染奪淨則屬衆生故唯緣起今以淨奪染

唯屬諸佛故名性起乃至萬法出興

皆是眞性中緣起所以菩薩凡有施爲皆順法性

衆生以無明根本未盡我執情見不亡

所有施爲皆違法性但成有爲生滅之行

不成性起功德之門如起信論云

此菩薩知法性離□貪相是淸淨施度隨順修行檀波羅蜜

知法性離五欲境無破戒相是淸淨戒度

隨順修行尸羅波羅蜜

知法性無有苦惱離瞋害相是淸淨忍度隨順修行□提波羅蜜

知法性離身心相無有懈怠是淸淨進度

隨順修行毘梨耶波羅蜜知法性無動無亂是淸淨禪度

隨順修行禪那蜜羅蜜

知法性離諸癡闇是淸淨慧度隨順修行般若波羅蜜

故知菩薩所修一度一行皆順眞如一心法性之理

非是於自性外別有所修以隨順心性故

所有功德皆如性起無盡無爲不取不捨

凡夫所造□貪乃至癡闇皆是違眞背性起我見心

所以不隨性起成無漏功德

設有妄修皆於自心外別有所得盡成外道天魔有爲生滅

以不順眞如違法性故又以修顯性以性成修若無性修亦不成若無修性亦不顯

如古德云本有如眞金修生如嚴具

由嚴具方顯金德嚴具無體全攬金成喩顯二德者

如修生在因漸顯於本有在果圓滿於本有

非本有理有漸有圓

如初生月明雖漸滿而常帶圓月以圓月常在故

故十五日月遍在初一二三等中

則知滿果遍在因位亦令後後常具前前前前常具後後

以初一日有二日月乃至十五日月以十五日月卽初月故

法合可知由此故云修生本有

以初圓時先巳圓故本有修生以初生時亦巳圓故

忘懷思之若不能如是思之而失大利

猶如窮子於己庫藏以爲他物或持衣珠而乞&C-;

或守金藏以貧窮皆爲不知自心之寶致□況矣

又如首楞嚴經云佛言一切衆生從無始來

迷己爲物失於本心爲物所轉

故於是中觀大觀小若能轉物則同如來

身心圓明不動道場於一毛端遍能含受十方國土

夫云轉物者物虛非轉唯轉自心

以一切法皆從分別生因想而成隨念而至

所以金剛三昧經頌云法從分別生還從分別滅滅諸分別法

是法非生滅故知一切諸法皆從分別識生

若能悟了分別識空則知諸法寂滅

若生若滅俱是分別分別若亡法非生滅亦如法華經

三變土田唯是變心非變土耳

首楞嚴經□云若能轉物卽同如來者心外無物

物卽是心但心離分別爲正智正智卽是般若

周遍法界無有障□

是故西方國土水鳥樹林悉皆說法說法之處卽如如心

所以如來一一根門遍塵刹土乃至毛端而說妙法

如今但得離念便同如來眞實知見昔有禪師

在蜀地綿竹縣無爲山修道

時有三百餘家設齋俱請和尙皆由心離分別卽應機無□

問法界群機以何智證

悉入平等一心究竟如來之藏答約佛性論有五種如來藏

釋摩訶衍論列十種如來藏且佛性論云

藏有五種一如來藏在纏含果法故

二自性淸淨藏在纏不染三法身藏果位爲功德所依

四出世間上上藏出纏超過二乘菩薩

五法界藏通因徹果外持一切染淨故名法界

內含一切□沙性德故名藏

次釋摩訶衍論云如來藏有十種於契經中別別說故

一者大總持如來藏盡攝一切如來故

諸佛無盡藏契經中作如是說佛告文殊有如來藏

名曰大寶無盡殊勝圓滿陀羅尼盡攝諸藏

無所不通無所不當圓滿圓滿平等平等

一切所有諸如來藏無有以此非爲根本

何以故此如來藏如來藏王如來藏主

如來藏天如來藏地以此義故

名曰大寶無盡殊勝圓滿陀羅尼如來藏故此經文明何義

所謂顯示陀羅尼藏所依總相

餘契經中諸如來藏能依別相故以何義故名如來藏

謂攝持故二者遠轉遠縛如來藏一淸一滿故

實際契經中作如是說佛子如來藏者

唯有覺者唯有如如離流轉因離慮知縛

一一白白是故名爲如來之藏故此經文明何義

所謂顯示眞如一心無有惑因無有覺因

無有惑果無有覺果一眞一如

唯有淨妙如來體故以何義故名如來藏諸無雜故

三者與行與相如來藏與流轉力法身如來令覆藏故

楞伽契經中作如是說如來藏者

爲善不善因受苦樂與因俱若生若滅猶如技兒故

此經文明何義

所謂顯示生滅一心於惑與力於覺與力出現生死涅槃之法

□如非幻幻人於諸幻事隨其所應與力用故

以何義故名如來藏謂令覆故四者眞如眞如如來藏

唯有如故眞修契經中作如是說

如理如理如來藏非建立非誹謗非常非無常

非正體智之所證得亦非意意識之所緣境界

何以故唯有理理無彼彼故此經文明何義

所謂顯示眞如門中性眞如理

唯理自理非智自理故以何義故明如來藏謂無他故

五者生滅眞如如來藏不生不滅被生滅之染故

楞伽契經中作如是說大慧

愚癡凡夫不覺不知執著諸法刹那不住

墮在邪見而作是言無漏之法亦刹那不住

破彼眞如如來藏故復次大慧金剛如來藏如來證法

若刹那不住者一切聖人不成聖人故

此經文明何義所謂顯示生滅門中性眞如理

遠離無常之相不生不滅之法故以何義故名如來藏

謂被染故六者空如來藏一切謂空

覆藏如來故勝□契經中作如是說世尊

空如來藏若離若脫若異一切煩惱藏故

此經文明何義

所謂顯示生滅門中一切染法隱覆自相本覺無量性功德故以何義故

一切染法總名爲空所謂一切染法幻化

差別體相無實作用非眞故名爲空

而能隱覆法身如來實德眞體是故名爲如來之藏

從能藏染立其名故七者不空如來藏

一切不空被空染故勝□契經中作如是說世尊

不空如來藏過□沙不離不脫不異不思議佛法故此經文明何義

所謂顯示生滅門中自相本覺備過□沙一切功德

被過□沙一切染法之所染故以何義故一切淨法總名不空

所謂一切淨法自體中實作用勝妙

遠離虛假超越巧僞故名不空被染之覆名如來藏

於出現時名爲法身於隱覆時名如來藏

故從所淨立其名故八者能攝如來藏

無明藏中自性淨心能攝一切諸功德故

不增不減契經中作如是說

如來藏本際相應體及淸淨法此法如實不虛妄

不離不脫智不思議法無始本際來有此淸淨相應法體故

此經文明何義

所謂顯示一切諸衆生自性淸淨心

從無始巳來具足三智圓滿四德無所闕失故以何義故名如來藏

由顚倒心不知不覺故從能淨立其名故

九者所攝如來藏一切染法無明地藏旣乃出離圓滿覺者

爲所攝故不增不減契經中作如是說

如來本際不相應體及煩惱纏不淸淨法

此本際離脫不相應煩惱纏不淸淨法

唯有如來菩提智之所能斷故此經文明何義

所謂顯示始覺滿佛斷一切障具一切智智明爲外

障闇爲內一切染法智所攝持故

以何義故名如來藏謂攝持故十者隱覆如來藏

法身如來煩惱所覆隱沒藏故

不增不減契經中作如是說如來藏未來際平等□及有法

卽是一切諸法根本備一切法具一切法

於世法中不離不脫故此經文明何義

所謂顯示多一心體等於法界遍於三際具足圓滿

染淨諸法無所不通無所不至故

復次顯示隨緣門中自性淨心於染法中隱藏沈沒

法身如來未出現故是名爲十

今取佛性論中第五法界藏

及釋摩訶衍論中第一大總持如來藏此義弘通總攝一切

以實相智當能證入如星拱北似海會川

猶太虛空無一塵而不入若宗鏡內無一法而不歸衆聖之所乘

諸佛之同證

其餘諸藏隨染淨緣成眞如生滅二門功德過患隱顯對治故以不差而差

不守自性故以差而不差不失自性故

則總別同原本末一際如究竟一乘寶性論偈云

法身遍無差皆實有佛性是故說衆生

常有如來藏此偈明何義有三種義

是故如來說一切時一切衆生有如來藏何等爲三

一者如來法身遍在一切衆生心識

偈言法身遍故二者眞如之體一切衆生平等無差別

偈言無差故

三者一切衆生皆悉等有眞如佛性偈言皆實有佛性故問

能證智與所證藏爲同爲異答約分別門亦同亦異

若冥合一味則無境智之殊若言用卽同而異

境不能照智有照故言寂卽異而同

境智無異味故同故無心於彼此忘心契合故

異故不失於照功智異木石故

是以境智之原非離非合合則境智俱壞離則境智相乖

無境而不成智以離法無有人故

無智而不成境以離人無有法故是以智心常寂

雖照境而無緣寂不失照雖空寂而□用

斯則智照境亦照境寂智亦寂寂照雙分而一味

境智融卽而歷然若一二情生則違眞理

或作有情無情之見自分彼我之懷

或執有用無用之心唯墮斷常之網

都爲不了萬法之實性一道之眞宗若洞斯文諸情頓破問

三界五趣旣唯一心

云何而有迷悟不同凡聖昇降答只爲因心故迷因心故悟

又因悟成聖因迷作凡凡聖但因迷悟得名

名亦本空唯有眞心湛然不動但於一眞心上

妄執人法二我所以似迷又因了人法二空

所以似悟古德云覺非始終以迷故執我

以悟故見性如闇中迷□爲鬼

至明□有鬼無迷□爲鬼見□非新有了鬼本無悟鬼非始無

旣唯得□不得鬼者故知鬼不新無

□非新有無取捨也旣二念不生卽爲實觀何以故

念盡心澄無生現故如說水澄得眞寶等

又凡有所見一切或見自見他皆是迷心自現

如迷東爲西方實不轉

以迷人西不離悟人東但爲迷人迷故不見悟人東也

若至悟時西全是東也故知迷常在悟生不離佛經云

衆生界卽佛界佛界卽衆生界

但爲迷故癡盲對目不知見深自悲哉

故知依方故迷方位不動因覺故味覺體靡移則迷無所迷

悟無所悟迷則以眞爲妄悟則以妄爲眞

如夜見□爲人晝見人爲□一物未嘗異

二見自成差旣知迷悟空眞妄亦何有問

若無迷悟平等一心云何斷惑證果遲速不等

答雖了一心本末平等

以妄習衆生界中差別種子不熏而熏無始堅牢卒難除遣

至十地位猶有色心二習

若不勇猛精進念念常與佛知見治之無由得淨如華嚴經云

爾時文殊師利菩薩問勤首菩薩言佛子

佛敎是一衆生得見

云何不卽悉斷一切諸煩惱縛而得出離

然其色蘊受蘊想蘊行蘊識蘊欲界色界無色界無明貪愛無有差別

是則佛敎於諸衆生或有利益或無利益

時勤首菩薩以頌答曰佛子善諦聽我今如實答

或有速解脫或有難出離若欲求除滅

無量諸過惡當於佛法中勇猛常精進

譬如微少火樵濕速令滅於佛敎法中懈怠者亦然

如鑽燧求火未出而數息火勢隨止滅

懈怠者亦然如人持日珠不以物承影

火終不可得懈怠者亦然譬如赫日照孩稚閉其目

怪言何不睹懈怠者亦然如人無手足

欲以芒草箭遍射破大地懈怠者亦然如以一毛端

面取大海水欲令盡乾竭懈怠者亦然

又如劫火起欲以少水滅於佛敎法中

懈怠者亦然如有見虛空端居不搖動而言普騰□

懈怠者亦然釋云

如鑽燧求火未出而數息火勢隨止滅懈怠者亦然者

當以智慧鑽注於一境以方便繩善巧□轉

心智無住四儀無間則聖道可生瞥爾起心暫時忘照

皆名息也所以寶積經云譬如繫綵帛在頭上

火來燒綵帛無暇救火救實理急故

外書勸學尙云輕尺壁而重寸陰況學般若求出生死法

豈可暫忘乎

宗鏡錄卷第八十二

戊申歲分司大議都監開板

宗鏡錄卷第八十三

慧日永明寺主智覺禮師延壽集

夫眞心是一字之王般若之母

云何論說諸佛常依二諦說法答若約正宗心智路絶

若離二諦斷方便門以眞心是自證法

有何文字凡能詮敎無非假名

故云依二諦說法金剛三昧經偈云因緣所生義是義滅非生

滅諸生滅義是義生非滅論釋云

此四句義有總別別則明二門義總則顯一心法

如是一心二門之內一切諸法無所不攝

前二融俗爲眞顯平等義

後二融眞爲俗顯差別門總而言之眞俗無二而不守一

由無二故則是一心不守一故擧體爲二

又眞俗無二一實之法諸佛所歸名如來藏

明無量法及一切行莫不歸入如來藏中

無邊敎法所詮義相更無異趣唯一實義所言實者

是自心之性除此之外皆是虛幻智度論云

除一實相外其餘盡成魔事法華經云

唯此一事實餘二卽非眞

凡經論大意□是顯宗破執獨標心性若通達一切諸法卽心自性

心外無法性無不包猶若虛空遍一切處

則一切諸法無非實相故知諸義但一念心

一理應一切名以理外無名故一切名卽一理

以名外無理故則是無名之眞名

無理之眞理是以一心二諦體用周足本約眞論俗

從一起多還約俗論眞從多會一如如意珠

珠以譬眞用以譬俗卽珠是用卽用是珠

不二面二分眞俗耳起信論明一心二門

心眞如門者是體以一切法無生無滅

本來寂靜唯是一心如是名爲心眞如門

楞伽經云寂滅者名爲一心心生滅門者是用

此一心體有本覺而隨無明動作生滅

故於此門如來之性隱而不顯名如來議楞伽經云一心者

名如來藏又云如來藏者是善不善因

此二門約體用分二若以全體之用用不離體

全用之體體不離用還念其一

以一心染淨其性無二眞妄二門不得有異故名爲一

此無二處諸法中實不同虛空性自神解

故名爲心旣無有二何得有一

一無所有就誰日心如是道理離言絶慮

不知何以言之强爲一心也問摩訶衍論云一卽是心

心卽是一無一別心無心別一一切諸法平等一味

一相無相作一種光明心地之海者

云何復說同相異相答若同若異俱一心作故

如海涌千波千波卽海以衆生差別性故

不能同種以如來平等性故不能異種

衆生雖差別不能自異如來雖平等不能自同

不能自異故卽異無異也不能自同故卽同非同也

摩訶衍論云同相者一切諸法唯一眞如

異者唯一眞如作一切法金剛三昧論云

平等一味故聖人所不能異也有通有別故

聖人所不能同也不能同者卽同於異不能異者

卽異於同又不可說異故可得說是同

不可說同故可得說是異耳

說與不說無二無別也又云依甚深敎如言取義者有二種失

一者聞佛所說動靜無二便謂是一一實一心

由是撥無二諦道理

二者聞佛所說空有二門計有二法而無一實

由是誹謗無二中道又云如是一心

通爲一切染淨諸法之所依止故卽是諸法根本本來靜門

□沙功德無所不備謂一切是隨緣動門

□沙染法無所不具然擧染法以望心體不能遍通

所以經云若離若脫若擧心體

望諸淨法無所不遍故經言於世法中不離不脫總明一心

通於動靜爲染淨所依別顯動門染法所依

別顯靜門淨法所依

亦如起信於一心立眞如生滅二門若卷若舒或總或別

皆是一心之體用如日月之光明似江河之波浪

眞心無寄不落言思但約世諦隨緣門中分其二義

以眞心不守性故隨緣成異卽成異門

以隨緣時不失自性故隨緣不變卽成同門

雖立同異常冥一際古釋一眞心非一非異者

眞心全體動故心與生滅非異

而□不變眞性故與生滅不一先明不異門有三義

一本從末明不異經云如來藏是善不善因

能遍造一切趣生又經云佛性隨流成別味

二攝末同本明不異經云衆生卽如也又云

十二因緣卽佛性地論云三界唯一心者

第一義諦也前卽末之本本無別本唯有生滅

更無別法可相異也後卽本之末末無別末

故唯有不生滅亦無別法可相異也

三本末平等明不異經偈云甚深如來藏而與七識俱

又論云唯眞不立單妄不成

此顯本末鎔融際限不分故云不異也次明不一門者

此中非直不乖不異以明不一

亦乃由不異故成於不一何以故

若如來藏隨緣作生滅時失自不生滅者卽不得有生滅也

如水失濕性則不能成大小之波是故由不生滅得有生滅

是故卽不異故不一也

起信明如來藏與生滅和合非一非異

而成辦世出世間染淨等事問論云同相者一切諸法唯一眞如

異相者唯一眞如作一切法此同異二義

爲復法爾自作爲復因人所置答法性不動

豈有同異之文改變從心自起一多之見

如大乘起信論云復次覺與不覺有二種相

一者同相二者異相言同相者

譬如種種瓦器皆同微塵性相如是無漏無明種種業幻

皆同眞如性相是故脩多羅中依於此義

說一切衆生本來常住入於涅槃菩提之法

非可修相非可作相畢竟無得亦無色相可見

而有見色相者唯是隨染業幻所作

非是智色不空之性以智相無可見故言異相者

如種種瓦器各各不同

如是無漏無明隨染幻差別性染幻業差別故論釋曰

卽此文中故有二門一者同相門二者異相門

爲明何義故建立同相門

爲欲顯示一切諸法唯一眞如無餘法故當眞如門

爲明何義故建立異相門爲欲顯示唯一眞如作一切法

名相各別義用不同故當生滅門依何契經所建立耶

謂文殊師利答第一經彼契經中當何說耶

謂彼經中作如是說佛問文殊

汝久遠來□無休息普遍遊行十方刹中見何殊事

文殊答曰我久遠來不見餘事唯見微塵

又佛問言汝百年中居于輪家不見種種瓦器相耶

文殊對曰我唯見塵不見瓦器又佛問言

汝實不見地水火風山川林樹等種種相耶

對曰我實不見如是等相唯見微塵如是如是

世尊問訖文殊答曰至一百數佛問文殊

見微塵耶文殊對曰我久遠來不見微塵

爾時世尊告文殊言善哉善哉汝是大士

能覺一相能覺一相卽無相法文殊師利

汝一仁者非如是覺依一相門

一切衆生本來常住入於涅槃菩提之法非可修相

非可作相畢竟無得亦無色相可見而有見色相者

唯是隨染業幻所作非是智色不空之性

以智相無可見故異相門者

彼契經中作如是說佛告身子汝見此土作何心見

身子答曰我見此土山川林樹沙礫土石

日月宮殿舍宅等種種相各各形相名字差別不同

佛言汝智慧力下劣狹少心有高下見如是異

唯汝一人非如是見一切衆生亦復如是

乃至諸法亦復如是

眞妄互熏染淨相待功德過患形相名字各各差別

隨凡夫心所立名相有而非實皆如幻化問

一心開眞如生滅二門有何所以答甚有功能深諧事理

一心者起大乘之信二門者破邪見之執

約眞如門信妙理決定約生滅門信業用不立

可謂理事圓通眞俗無滯釋摩訶衍論云

心眞如門有十種名一者名爲如來藏門

無雜亂故二者名爲不二平等門無差別故

三者名爲一道淸淨門無異岐故

四者名爲不起不動門離作業故

五者名爲無斷無縛門無治障故六者名爲無去無來門無上下故

七者名爲出世間門無四相故

八者名爲寂滅寂靜門無往向故九者名爲大總相門

無別相故十者名爲眞如門無虛僞故是名爲十

如是十名總攝諸佛一切法藏平等義理法門名字生滅門有十種名一者名爲藏識門

攝持一切染淨法故二者名爲如來藏門

覆藏如來法身故三者名爲起動門相續作業故

四者名爲有斷有縛門有治障故

五者名爲有去有來門

有上下故六者名爲多相分異門染淨之法過□沙故七者名爲世間門

四相俱轉故八者名爲流轉還滅門

具足生死及涅槃故九者名爲相待俱成門

無自成法故十者名爲生滅門表無常相故

如是十名總攝諸佛一切法藏種種差別法門名字

又夫眞如者雖在不起不動門非是凝然不動

寂爾離緣此落靜塵生於斷見

斯乃隨緣會寂約法明眞是以無性因緣理事一際

因緣無性隱顯同時如義海云入眞如者

謂塵隨心□轉種種義味成大緣起

雖有種種而無生滅雖不生滅而□不□一切隨緣

今無生滅是不變不□一切是隨緣

隨緣不變是眞如義問

上說一切衆生皆有本覺常熏無明成其淨用此眞如妙用諸佛化門

爲在眞如門中生滅門中答

此是生滅門中本覺眞如故有熏義眞如門中則無此義

由此本覺內熏不覺令成厭求反流順眞

故云用也涅槃經云

闡提之人未來佛性力故還生善根佛性力者卽本覺內熏力成其淨用

乃至八相成道十地行位□約世諦門收問

上立一心眞如生滅二門

爲復從何門入疾得成就答但從生滅門入直至道場

不動塵勞而成正覺起信論云

復次爲令衆生從心生滅門入眞如門故

令觀色等相皆不成就云何不成就謂析&C-;色漸至微塵

復以方分析此微塵是故若&C-;若細一切諸色

唯是妄心分別影像實無所有

推求餘蘊漸至刹那相別非一

無爲之法亦復如是離於法界終不可得如是十方一切諸法應知悉然

猶如迷人謂東爲西方實不轉衆生亦爾

無明迷故謂心爲動而實不動

若知動心卽不生滅卽得入於眞如之門如上二諦之義

不可一向作一解亦不可一向作二解

所以仁王經二諦品云爾時波斯匿王白佛言

世尊勝義諦中有世俗諦不

若言無者智不應二若言有者智不應一一二之義其事云何

佛言大王汝於過去龍光王佛法中

巳問此義我今無說汝今無聽

無說無聽是卽名爲一義二義汝今諦聽當爲汝說

爾時世尊卽說偈言無相勝義諦體非自他作

因緣如幻有亦非自他作法性本無性勝義諦空如

諸有幻有法三假集假有無無諦實無

寂滅勝義空諸法因緣有有無義如是

有無本自二□如牛二角照解見無二

二諦常不卽解心見無二求二不可得非謂二諦一

一亦不可得於解常自一於諦常自二

了達此一二眞入勝義諦世諦幻化起□如虛空華

如影如毛輪因緣故幻有幻化見幻化

愚夫名幻諦幻師見幻法諦幻悉皆無

若了如是法卽解一二義遍於一切法應作如是觀

故涅擊經況二鳥雙遊者生死俱常無常

涅槃亦爾在下在高雙飛雙息卽事而理

卽理而事二諦卽中中卽二諦非二中而二中

是則雙遊義成二鳥者卽鴛鴦鳥雙飛雙止

雙飛卽況雙照雙止卽況雙遮

亦是體用理事不卽不離問眞諦云何不稱第一義諦答

眞但對俗得名未是中道

又通了一切法無我但是眞詮末窮實性不通眞俗

如中道第一義諦者非離二邊稱中

卽是一切法之實性遍通凡聖情與非情故稱第一

亦云無等以無法可過故稱第一

以無法可比故稱無等此非約勝劣而言

以一切法卽眞如一心故所以起信論云所言法者謂衆生心

古釋云諸法旣無故唯心矣

如萬像本空唯是一鏡問妙明眞心遍一切處

云何涅槃經云佛性除於瓦礫答

能所不同不可執一心境一味不可稱異若以性從緣

則情非情異爲性亦殊若泯緣從性則非覺不覺

若二性互融則無非覺悟華嚴經云

眞如無少分非覺悟者

則眞如遍一切有情無情之處若無少分非覺悟者豈無情非佛性乎

又經意但除執瓦礫無情之見非除佛性

則性無不在量出虛空寧可除乎又古德云

覺性是理覺了屬事如無情中

但有覺性而無覺了如水中但有火性亦無火照今言性者

但據埋本誰論枝末又覺智緣慮名情

自性不改名性愚人迷性生情故境智不一

智者了淸成性故物我無二問

萬法唯心誠證非一入楞伽經偈云三界上下法

我說卽是心離於諸心法更無有可得

若四維上下皆是自心者則行住坐臥依何而住

若無依報所居正報何成立答

有識之身無情之土皆是內外四大悉皆無體

且如地大唯依風輪衆微所成本無自性

但是有情心變更無異理安庠動止皆在心中似鳥飛空

不離空界如魚潛水豈越水源

入楞伽經偈云若一切唯心世間何處住

去來依何法云何見地中如鳥虛空中依心風而去

不住不觀察於地上而去如是諸衆生

依分別風動自心中來去如空中飛鳥

見是資生器佛說心如是故知擧足下足不離自心

如鳥若離空何以騫□魚若離水豈得浮沈

所以西天祖師彌遮迦問婆須蜜曰何方而來

復往何所答曰自從心來欲往無處

又此土五洩和尙臨終歇食三日而告寂學人問云

師何處去答無處去學人何不見答

非眼所睹故大集經云佛言

卽四大中求於菩提不餘處求求時不見一切諸物

不見者卽是無處無處者卽是無住

無住者卽是一切諸法之性一切諸法若無性者卽是實相

實相者非常非斷名畢竟節金剛三昧經云

無住菩薩言尊者我從無本來今至無本所

佛言汝本不從來今亦不至所

汝得本利不可思議乃至色無處所淸淨無名不入於內

眼無處所淸淨無見不出於外

心無處所淸淨無上無有起處淸淨無動無有緣別

性皆空寂乃至如彼心王本無住處

凡夫之心妄分別見如如之體本不有無

有無之相見唯心識云何無本以無住故有本則有住

無住則無本明知衆生業趣去來諸聖淨界動止

來是心來去是心去動是心動止是心止

畢竟無有去來動止而可得不離法界故

則未有一法非心所標

是以文殊師利化善財童子現三千世界滿中臺觀

善財觀之忽然不現世界皆空問世界來去之處文殊答言

從來處來□歸去處去卽是淸淨法界中來

□歸淸淨法界中去故知諸法所生唯心所現

生滅去來皆如來藏

斯乃窮跡達本見法明宗矣又如&C-;璃光法王子云

我憶往昔經□沙劫有佛出世名無量聲

開示菩薩本覺妙明觀此世界及衆生身皆是妄緣風力所轉

我於爾時觀界安立觀世動時觀身動止

觀心動念諸動無二等無差別

我時了覺此群動性來無所從去無所至

十方微塵顚倒衆生同一虛妄

如是乃至三千大千一世界內所有衆生如一器中貯百蚊□□□亂鳴

於分寸中鼓發狂鬧乃至我以觀察風力無依

悟菩提心入三摩地令十方佛傳一妙心

斯爲第一故知群動無二唯一妄風

風續衆緣本無依處若能諦觀風力無依

頓悟唯心不動則本覺妙明□照法界

故云十方諸佛傳此一妙心耳風力旣無依萬法皆無主

來從緣有去逐幻空唯本覺心本無生滅

所以法華經但說一乘開示於此般若經

唯言無二付囑於此涅槃經佛性平等廣喩於此

華嚴經法界無盡顯現於此

無邊妙旨同歸宗鏡矣問楞伽經云佛語心爲宗

旣立一心爲宗云何復云無心是道答

心爲宗者是眞實心此心不是有無

無住無依不生不滅有佛無佛性相常住爲一切萬物之性

猶如虛空體非一切而能現一切

只爲衆生不了此常住眞心以眞心無性

不覺而起妄識之心遂遺此眞心妙性逐妄輪□

於畢竟同中成究竟異一向執此妄心

能緣塵徇物背道違眞則是令息其緣慮妄心

若不起妄心則能順覺所以云無心是道

亦云冥心合道又卽心無心常順本覺未必滅心取證

□成背道然雖卽心無心又不可

故起此妄識心對境而生無體可得

如海上波隨風斷續境界妄風不起分別識浪不生密嚴經云

一切諸世間譬如熱時焰以諸不實相

無而妄分別覺因所覺生所覺依能覺

離一則無二譬如光共影無心亦無境量及所量事

但依於一心如是而分別能知所知法

唯依心妄計若了所知無能知則非有

所知無者則是無境能知無者則是無心

妄心幻境旣空一道眞心自現故知但心不起萬法無生

□有起心卽成住著如大法炬陀羅尼經云

佛言一切住卽是非住

但是思想移來次第相續故有生耳乃至若正思惟

一切皆是無住住也故知一切萬法皆從思生

凡有思惟皆是邪思惟若無思惟卽是正思惟

故云若正思惟一切皆是無住住也無住住者

乃萬法之根本矣問

若云心同境空了不可得者如今介爾心起果報非虛

一念善心遠階佛果一念惡想長劫受殃

豈同外色前塵性是無記依心假有體畢竟無

若緣念心卽應是有答此一念心亦不孤起

依他假有內外皆空此一念瞥起覺了能知之心

如阿難妄執在其七處

世尊一一推破俱無所在然因依之處不過此七

世人同執熏習堅牢若非大聖子細推尋情見無由可脫

此七處旣破則一切處皆無

可以卽今現知無勞更執如首楞嚴經云佛告阿難如汝所說

眞所愛樂因于心目若不識知心目所在

則不能得降伏塵勞

譬如國王爲賊所侵發兵討除是兵要當知賊所在使汝流轉

心目爲咎吾今問汝唯心與目今何所在

阿難白佛言世尊一切世間十種異生

同將識心居在身內縱觀如來靑蓮華眼亦在佛而

我今觀此浮根四塵只在我面如是識心實居身內

佛告阿難汝今現坐如來講堂觀祇陀林

今何所在世尊此大重閣淸淨講堂在給孤園

今祇陀林實在堂外阿難

汝今堂中先何所見世尊我在堂中先見如來次觀大衆

如是外望方□林園阿難汝□林園因何有見

世尊此大講堂戶□開豁

故我在堂得遠瞻見乃至佛告阿難如汝所言

身在講堂戶□來見堂外者阿難答言世尊

在堂不見如來能見林泉無有是處阿難汝亦如是

汝之心靈一切明了若汝現前所明了心實在身內

爾時先合了知內身頗有衆生先見身中

後觀外物縱不能見心肝脾胃

爪生髮長筋轉脈搖誠合明了如何不知必不內知

云何知外是故應知汝言覺了能知之心住在身內

無有是處阿難稽首而白佛言

我聞如來如是法音悟知我心實居身外所以者何

譬如燈光然於室中是燈必能先照室內

從其室門後及庭際

一切衆生不見身中獨見身外亦如燈光居在室外不能照室是義必明

將無所惑同佛了義得無妄耶佛告阿難

是諸比丘適來從我室羅筏城循乞□食歸祇陀林我巳宿齋汝觀比丘一人食時諸人飽不

阿難答言不也世尊何以故

是比丘雖阿羅漢軀命不同云何一人能令衆飽佛告阿難

若汝覺了知見之心實在身外身心相外

自不相干則心所知身不能覺覺在身際

心不能知我今示汝兜羅綿手

汝眼見時心分別不阿難答言如是世尊佛告阿難

若相知者云何在外是故應知

汝言覺了能知之心住在身外無有是處阿難白佛言世尊

如佛所言不見內故不居身內

身心相知不相離故不在身外我今思惟知在一處佛言

處今何在阿難言此了知心旣不知內而能見外

如我思忖潛伏根&C-E;

猶如有人取&C-;璃&C-C;合其兩眼雖有物合而不留□

彼根隨見隨卽分別然我覺了能知之心不見內者爲在根故

分明□外無障□者潛根內故佛告阿難

如汝所言潛根內者猶如&C-;璃

彼人當以&C-;璃籠眼當見山河見&C-;璃不如是世尊

是人當以&C-;璃籠眼實見&C-;璃佛告阿難

汝心若同&C-;璃合者當見山河何不見眼若見眼者

眼卽同境不得成隨若不能見云何說言

此了知心潛在根內如&C-;璃合是故應知

汝言覺了能知之心潛伏根&C-E;如&C-;璃合無有是處

阿難白佛言世尊我今又作如是思惟

是衆生身腑藏在中窮穴居外有藏則闇

有窮則明今我對佛開眼見明名爲見外

閉眼見闇名爲見內是義云何佛告阿難

汝當閉眼見闇之時此闇境界爲與眼對爲不對眼

若與眼對闇在眼前云何成內若成內者

居暗室中無日月燈此室闇中皆汝焦腑

若不對者云何成見若離外見內對所成

合眼見闇名爲身中開眼見明何不見而

若不見而內對不成見而若成此了知心

及與眼根乃在虛空何成在內若在虛空自非汝體

卽應如來今見汝而亦是汝身汝眼已知身合非覺

必汝執言身眼兩覺應有二知

卽汝一身應成兩佛是故應知汝言見闇名見內者

無有是處阿難言我常聞佛開示四衆

由心生故種種法生由法生故種種心生我今思惟

卽思惟體實我心性隨所合處心則隨有

亦非內外中間三處佛告阿難汝今說言

由法生故種種法生隨所合處心隨有者

是心無體則無所合若無有體而能合者

則十九界因七塵合是義不然若有體者

如汝以手自□其體汝所知心爲復內出爲從外入

若復內出還見身中若從外來先合見而阿難言

見是其眼心知非眼爲見非義佛言

若眼能見汝在室中門能見不則諸已死尙有眼存

應皆見物若見物者云何名死阿難

又汝覺了能知之心若必有體爲復一體爲有多體

今在汝身爲復遍體爲不遍體若一體者

則汝以手□一支時四支應覺若咸覺者□應無在

若□有所則汝一體自不能成若多體者

則成多人何體爲汝若遍體者同前所□

若不遍者當汝觸頭亦觸其足

頭有所覺足應無知今汝不然是故應知隨所合處心則隨有

無有是處阿難白佛言世尊

我亦聞佛與文殊等諸法王子談實相時世尊亦言

心不在內亦不在外如我思惟內無所見外不相知

內無知故在內不成身心相知在外非義

今相知故復內無見當在中間佛言汝言中間

中必不迷非無所在今汝推中中何爲在

爲復在處爲當在身若在身者

在邊非中在中同內若在處者爲有所表爲無所表

無表同無表則無定何以故如人以表表爲中時

東看則西南觀成北表體旣混心應雜亂

阿難言我所說中非此二種如世尊言

眼色爲緣生於眼識眼有分別色塵無知

識生其中則爲心在佛言汝心若在根塵之中此之心體

爲復兼二爲不兼二若兼二者物體雜亂

物非體知成敵兩立云何爲中兼二不成

非知不知卽無體性中何爲相

是故應知當在中間無有是處阿難白佛言世尊

我昔見佛與大目連須菩提富樓那舍利弗四大弟子共轉法輪

常言覺知分別心性旣不在內亦不在外不在中間俱無所在一切無著名之爲心

則我無著名爲心不佛告阿難

汝言覺知分別心性俱無在者

世間虛空水陸飛行諸所物像名爲一切汝不著者爲在爲無

無則同於龜毛&C-;角云何不著有不著者不可名無

無相則無非無則相相有則在云何無著

是故應知一切無著名覺知心無有是處

如上所推卽今生滅身中妄心無寄

現量所知分明無惑可謂頓悟眞心直了無生矣

宗鏡錄卷第八十三

戊申歲分司大藏都監開板

宗鏡錄卷第八十四

慧日永明寺主智覺禪師延壽集

夫妄心虛假諸聖同推此執堅牢故須具引

又約經論有三種假一因成假

因前境對方乃生心二相續假

初心因境後起分別念念相續乃至成事三相待假

如待虛空無生說心有生又計於有心待於無心如短待長

似近待遠此三非實故稱爲假所以異相互無

如中觀論偈云異中無異相不異中亦無

無有異相故則無彼此異如長與短異

長中無短相長無可對故無有長短中無長相

短無可對故無有短長中無長相

短無可對故無有短短中無短相長無可對故無有長

旣無長短孰言異耶又百論云若實有長相

若長中有若短中有若共中有是皆不可得

何以故長中無長相以因他故因短爲長故

短中亦無長相性相違故若短中有長不名爲短

共中亦無長二俱過故長相旣無短相亦爾

若無長短云何相待故遮異言不異

非謂有無異此雙絶以契性若約雙顯者

謂上但顯實則唯性而非異今性相皆具故云雙顯

謂由體一故非異相差別故非不異

此擧雙是以顯雙非斯乃非一非異而一而異

遮照無□性相融通長短旣然萬法皆爾

若以初心破此三假一念無生得入空觀夫空觀者

乃一切觀之根本從此次入假觀

因不得假而入空復不得空面入假

以非空非假後入中觀乃至絶觀所以止觀廣破四句檢而不得

橫□推而無生性相俱空名字亦寂

若一念心起卽具三假當觀此一念心

若心自生者前念爲根後念爲識爲從根生心

爲從識生心若根能生識根爲有識故生識

根爲無識故生識根若有識根識則□

又無能生所生根若無識而能生識

諸無識物不能生識根旣無識何能生識

根雖無識而有識性故能生識者此之識性是有是無

有已是識□在於根何謂爲性

根無識性不能生識又識性與識爲一爲異若一性卽是識

無能無所若異還是他生非心自生

若言心不自生塵來發心故有心生引經云

有緣思生無緣思不生若爾塵在意外來發內識

則心由他生今推此塵爲是心故生心

爲非心故生心塵若是心則不名塵亦非意外

則同自生又二心□則無能所

塵若非心那能生心如前破若塵中有生性是故生心

此性爲有爲無性若是有性與塵□亦無

能所若無無不能生若根塵合故有心生者

根塵各各有心故合生心各各無心故合生

心若各各有有合則兩心生墮在他性中

若各各無合時亦無

又根塵各有心性合則心生者當檢此性爲有爲無如前破

若根塵各離而有心者此是無因緣生爲有此離

爲無此離若有此離還從緣生何謂爲離

若無此離無何能生若言此離有生性爲有爲無

若性是有還從緣生不名爲離若性是無

無何能生如是四句推求知心畢竟不生

是名從假入空觀若不悟者轉入相續假破之

何以故雖因成假四破不得心生今現見心

念念生滅相續不斷何謂不生此之念念

爲當前念滅後念生爲前念不滅後念生

爲前念亦滅亦不滅後念生

爲前念非滅非不滅後念生若前念不滅後念生

此則念自生念兩生相□亦無能所

若前念有生性生於後念此性爲有爲無有則非性無則不生

如前破若前念滅後念生者

前不滅生名爲自性今由滅生不滅望滅豈非他性他性滅中

有生故生無生故生有生是生生滅相違

乃至生生何謂滅生若滅無生無何能生

若滅有生性性破如前

若前念亦滅亦不滅後念生者若滅已屬滅

若不滅已屬不滅若不滅合滅能生卽是共生共自相違

相違何能生又若各有生卽有二過

各各無生合亦不生若滅不滅中有生性者爲有爲無

若性定有何謂滅不滅若性定無

亦何爲謂滅不滅此不免斷常之失還墮共過

若前念非滅非不滅而後念生者爲有此非滅非不滅

爲無此非滅非不滅若有則非無因

若無無因不能生若無因有生性此性卽因

何謂無因若無無不能生

如是四句推相續假求心不得無四實性但有心名字

是字不住內外兩中間不常自有相續無性

卽世諦破性名爲性空相續無名卽眞諦破假

名爲相空性相俱空乃至作十八空若不得入者

猶計有心待於無心相待惑起此與上異

因成假取根塵兩法和合爲因

相續假□取意根前後爲相續□望生滅此是別滅

別滅則狹今相待假待於通滅此義則寬

通滅者如三無爲不倂是滅而得是無生

待虛空無生而說心生卽是相待假今檢此心

爲待無生心生爲待有心生爲待亦生亦無生而心生

爲待非生非無生而心生

若待無生而生心者有此無生無此無生若有生可待

還是待有何謂待無有有相待卽是自生

若無此無生無何所待若只待此無無而生心者

一切無無亦應生心無望於有無卽是他生

又無生雖無而有生性待此性故而知有心

此性爲已生爲未生若已生生卽是於生

何謂爲性性若未生未生何能生

若待生而心生者生還待生長應待長旣無此義何待心生

若待生無生故有心生如待短得有於長

此墮二過各有則二生□各無生全不可得

如前破若待非生非無生而有心生者論云

從因緣生尙不可得何況無因緣又此無因

爲有爲無若有還是待有若無還是待無

何謂無因若言有性性爲有爲無性若是有

爲生非生若生已是生何謂爲性

若無生云何能生

如是四句推相待假求心不得不起性實但有名字名字之生生則無生

復次性相中求陰入界不可得卽是法空

性相求人我知見不可得名衆生空乃至十八空等

輔行記釋因成假初破自生中云

前念爲根後念爲識者根無別體還指無間滅意爲體

根名能生由前意滅生後意識故俱舍論云

由卽六識身無間滅爲意身者體也

無間滅時爲意根體

爾時五識亦依無間滅意以爲親緣用五色根以爲&C-D;緣而生五識

五識無間分別生時卽名意識

今此文意不是五識是第六識緣於有見以爲法塵卽名爲識

卽以此識對根硏責故云根爲有識故生識

根爲無識故生識大智度論問曰

前念若滅何能生後答有二義一念念滅二念念生

有此二故故滅得生恐生斷見是故須立

今爲破故是故須責生滅雖殊

根之與識俱是自心從根從識俱屬自性

於自性中根識互責求不可得又心之與識俱對於塵

以立心名乃至根若有識則有二妨謂根識□

及能所□則有生生無窮之過

若無能所生義不成云何言生又無間滅方名生識

根若有識生滅相違故□有過根若無識卽類無識

能生識也又責有識性此是縱破有還同有

亦成□生無還同無同無情生

又識性作一異責若一者凡言性者後方能生

識與性一故無能所若異者若異識則同外境

境能生識卽同他如何計自次破他性者

雖言心不自生由有外塵而來發心

塵望於根塵名爲他先責是心則有三妨一塵非心妨

則心不名塵二塵非意外同自生妨三□生妨

塵若非心容許塵生塵若是心還成心處生心

卽名□生子若生苗則有能所

子還生子則二子□生有何能所

塵若非心則與前根中無識義同責意亦爾故云如前破

塵有識性例前可知破共生者墮自他性名爲共生

今破若自他各各無生和合亦無

如二砂無油和合亦無破無因不生亦爾

結成性相二空者但無性計名爲性空性旣破已

但有色心內外之相旣不住於無四句中

故相亦□得名爲相空言不在內外中間者

內只是因外只是緣中間是共常自有者

只是無因無此計故卽無四性此之二空言雖前後

意不異時一復以二諦結成二空

若有性執世而非諦破性執已乃名世諦故云世諦破性

性執破已但有名字名之爲假假卽是相

爲空相故觀於法性觀理證眞名眞諦破相

空非前後二諦同時爲辯性相前後說耳

又有四運心一未運二欲運三正運四運已

傅大士頌云獨自作問我心中何所著

推檢四運倂無生千端萬累何能縛釋曰

末起欲起二運之心屬未來未來何處有心

正起一運之心屬現在現在不住何處有心

又屬生時因未生已生立生時未生已生旣無生

生時亦無生如已去未去去時俱無去法

如中論所破起已一運之心屬過去過去已謝

何處有心所以金剛經云過去心不可得

末來心不可得現在心不可得三際俱空一心何有

以所依根本之心尙不有

能依枝末一切萬法寧是實耶故云千端萬累何能縛

故知但了一念空諸塵自然破所依旣不有

能依何得生如源盡流乾根危葉謝

所以阿難七處執而無據故知邪法難扶

二祖直下求而不生可驗解空方悟祖佛大約只指斯宗

旣不得能起之心亦不得所生之境

心不可得故卽我喪境不可得故卽法亡若能人法俱空

卽顯一心妙理但以心塵相對萬法縱橫

境智一如千差頓寂

如是方能豁悟本覺靈智眞心無住無依遍周法界廣百論云經言

無有少法自性可得唯有能造

能造卽是心及心法又云三界唯心如是等經其數無量

是故諸法唯識理成豈不決定

執一切法實唯有識者亦成顚倒境卽無識云何有

經言唯識者爲令觀識捨彼外塵

旣捨外塵妄心隨息妄心息故證會中道故經偈言

未達境唯心起種種分別達境唯心已

分別則不生若知境唯心便捨外塵相

從此息分別悟平等眞空顯識論問境識俱遣

何識所成答境識俱泯卽是實性

實性卽是阿摩羅識維摩經云華嚴菩薩曰從我起二爲二

見我實相者不起二法

若不住二法則無有識無所識者是爲入不二法門

故知見有二法乃至纖毫□皆屬識

境識俱亡乃入眞空之理所以智光論師立中根說

法相大乘境空心有唯識道理末能全入平等眞空

爲上根說無相大乘辯心境俱空平等一味

爲眞了義是以因唯識入眞空究竟之門

離此別求非眞解脫唯識□問云內心唯識者

爲是眞實有爲非眞實有耶答論云

諸心心所前陳也依他起故因也亦如幻事喩也非眞實有

法也問若爾心境都無差別

何故乃說唯有識耶答

爲遣外道等心心所外執實有境故假說唯有識非唯識言便有實識論云

爲遣妄執心心所外實有境故說唯有識

若執唯識眞實有者如執外境亦是法執

若法執不生卽入眞空矣問

約唯識理人法俱空者卽今受用是何等物答

所受用法但是六塵因緣故生因緣故滅決定內無人能受

外無塵可用十八空論云外空者

亦名所受空離六外入無別法爲可受者

若諸衆生所受所用但是六塵內旣無人能受

外亦無法可受卽人法俱空唯識無境故名外空

以無境故亦無有識卽是內空乃至十八空問

人法俱空識又不立卽今見聞從何而有答

一切前塵所現諸法盡隨念而至

皆對想而生念息境空意虛法寂故經云想滅閑靜

識停無爲又經云

一切諸佛一切諸法從意生形又經云諸法不牢固唯立在於念

以解見空者一切無想念

故知見聞但是緣起見畢竟空如世幻施爲似空華起滅

故云見聞如幻&C-B;三界若空華

且如眼根具五緣得見然此能見只是五緣無見者故

若言具五緣發識能見者末知何緣定能生識

若言一一不生和合故能生見者

卽如五盲和合應成一見衆盲旣不見和合云何生

故知非別識生但有見卽是衆緣所以名緣起也

故經云眼不自見屬諸因緣緣非見性眼卽是空

眼根旣然諸根例爾但起唯緣起滅唯緣滅

起滅唯緣人法俱寂

若了此我法二空卽證圓理故云若見因緣法是名爲見佛問

凡夫界中取捨分別逆順關念欣厭盈懷

常縛六塵以爲隔□如何得根境融通一切如意

答但見法性證大涅槃尙無一法可通

豈有諸法爲□則常如意無有不如意時

故涅槃論云今言涅槃如意者

一切苦樂善惡無不是理故名如意釋日無不是理者

皆一心眞如理故以苦樂是心受善惡從心生

則無外塵所違所隔若了一心豈非如意

若有一法當情則成諍競楞伽經偈云

乃至有所立一切皆錯亂若見唯自心是則無違諍

所以迷時人逐法悟後法由人且如摩尼珠

無情色法

尙能無私兩寶周給群情故稱如意況靈臺妙性豈弗能耶

但歸一心得大無□故云轉變天地自在縱橫問論云

唯是一心故名眞如者眞則無僞如則不變

妙色湛然不空之性

云何經中復說心空則一切法空答夫言空者

說世間一切妄心染法是空以遍計情執無道理故

若出世佛法眞心則不空以有道理故起信論云

眞如有二一如實空以能究竟顯實故

二如實不空以有自體具足無漏性功德故所言空者

從本已來一切染法不相應故

謂離一切法差別之相以無虛妄心念故

當知眞如自性非有無一異等相乃至總說

依一切衆生以有妄心念念分別皆不相應故說爲空

若離妄心實無可空故所言不空者

已顯法體空無妄故卽是眞心常□不變淨法滿足

則名不空淸□記釋云不與妄合則名爲空性

具萬德卽名不空及至釋文乃云

若離妄心實無可空則顯空藏因妄而顯

而不空藏要由□染方顯不空

故云以顯法體空無妄故卽是眞心等如本有檀德今爲□貪

本有尸德今隨五欲本有寂定今爲亂想

本有大智今爲愚癡是則□藏於施乃至癡藏於慧

故論云以知法性無□貪故

隨順修行檀波羅蜜等萬行例然故論云本有眞實識知義

云若心有動非眞識知

明妄心之動藏其眞知是以卽妄之空藏不空之萬德

故經頌云知妄本自眞見佛則淸淨故論云

以能究竟顯實故名爲空故知空藏能藏不空

能藏旣空則顯不空之藏本來具矣

二者自性心上無妄爲空隨所無者卽不空德

如空無□&C-;卽顯有檀空無妄動顯有性空

故是空藏藏不空也

故知一切衆生本覺佛智本自圓具但以妄覆而不自知若了妄空眞覺頓現

如雲開月朗塵去鏡明見性之時故云發得

非是修成三身滿日亦云萬行引出

不從外來皆約一心本有具足

故知不空之空體含萬德不有之有理合圓宗

空有相成無諸障□若離空之有有則是常若離有之空

空則成斷今有無齊行不違一旨

是以智能達有慧能觀空若達有而不知空則失慧眼

觀空而不鑒有

則喪智心菩薩不盡有爲不住無爲盡有則智業不成住無則慧心不朗

故義海云若空異於有卽淨不名淨

以迷空故若有異於空卽染不名染以執有故

今有卽全空方名染分空卽全有方名淨分

由空有無□染淨自在也若空卽有有卽空

乃至一切法皆互相卽也

旣互相卽則畢竟無一異空有等法於心外發現

設有發現皆是自心相分不同凡小不知取而執有捨而沈空

若入此一心中道之門能成萬行方便之道

如大莊嚴法門經云文殊師利言

方便有二種一者不捨生死二者不住涅槃復有二種

一者空門二惡見門復有二種一者無相門

二者相覺觀門復有二種一者無願門

二者願生門復有二種一者無作門

二者種善根行門復有二種一者無生門二者示生門

是以悟宗則逆順同歸達體則善惡□化

問論云說智及智處俱名爲般若

智處卽是境云何成般若答般若有二種

一眞實常住般若二觀照有用般若若眞實般若

性遍一切處寂而常照唯一眞心不分能所

卽不同世間頑境以爲所照

亦不同偏小妄心以爲所照又亦不同假立眞如以爲所照

今則一體潛通心心互照

以無心外境亦無境外心以心是境心境是心境故

如是融鎔豈非般若乎所以云色無邊故般若無邊

故知離色無心離心無色如般若經云

復次勇猛菩薩摩訶薩應如是行色非所緣何以故

一切法無所緣無有小法可取故

彼若是可取此則是所緣如是勇猛非色行色

乃至非識行識勇猛一切法不行故非色見

亦非識見乃至非識知亦非可見

若色至識非知非見是名般若波羅蜜又文殊般若經云

文殊師利白佛言世尊修般若波羅蜜時

不見法是應住是不應住亦不見境界可取捨相

何以故如諸如來不見一切法境界相故

乃至不見諸佛境界況取聲聞緣覺凡夫境界

不取思議相亦不取不思議相

不見諸法有若干相自證空法不可思議

如是菩薩摩訶薩皆已供養無量百千萬億諸佛種諸善根

乃能於是甚深般若波羅蜜不驚不怖又云

復次修般若波羅蜜時不見凡夫相

不見佛法相不見諸法有決定相

是爲修般若波羅蜜問世出世間唯是一心者

云何復分眞妄及與內外答

眞妄內外但約世間文字分別所以心非內外內外是心

體非眞妄眞妄是體因內立外而成對治假妄顯眞

非無所以進趣大乘方便經云

心義者有二種相一者內心相二者外心相

內相者復二一眞二妄所言眞者

謂心體本相如如不異淸淨圓滿無障無□

微密難見以遍一切處常□不壞建立生長一切法故所言妄者

謂起念分別覺知緣慮憶想等事

雖復相續能生一切種種境界而內虛僞

無有眞實不可見故所言心外相者

謂一切諸法種種境界等隨有所念境界現前

故知有內心及內心差別如是當知內妄想者爲因爲體

外妄想者爲果爲用依如此等義

是故我說一切諸法悉名爲心又復當知心外相者

如夢所見種種境界唯心想作無實外事

一切境界悉亦如是

以皆依無明識夢所見妄想作故復次應知內心念念不住故

所見所緣一切境界亦隨心念念不住

所謂心生故種種法生心滅故種種法滅

而生滅相但有名字實不可得以心不往至於境界

境界亦不來至於心如鏡中像無來無去

是故一切法求生滅定相了不可得所謂一切法畢竟無體

本來常空實不生滅

如是一切法實不生滅者則無一切境界差別之相寂靜一味

名爲眞如第一義諦自性淸淨心

彼自性淸淨心湛然圓滿以無分別相故無分別相者

於一切處無所不在無所不在者

以能依持建立一切法故是以華嚴經頌云如金與金色

其性無差別法非法亦然體性無有異又云

刹平等不違衆生平等衆生平等不違刹平等

一切衆生平等不違一切法平等

一切法平等不違一切衆生平等離欲際平等

不違一切衆生安住平等一切衆生安住平等

不違離欲際平等過去不違未來末來不違過去

過去未來不違現在現在不違過去未來

世平等不違佛平等佛平等

不違世平等菩薩行不違一切智一切智不違菩薩行釋曰

刹與衆生云何平等以各無體故悉不成就

若自類相望如刹望刹平等若異類相望

如刹望衆生平等以一無性之理

乃至心境自他同異高下十方三世悉皆平等又事事無違

理理無違事事無違者略有三因

一法性融通二緣起相由門此二卽事事無□義

三直語同一緣記通事通理

如觀一葉落知天下秋同一秋矣由不壞之事不變之性

皆同一緣起故理理無違者亦有二門一刹無性

卽衆生無性二理同故以無可卽

亦無可違

宗鏡錄卷第八十四

戊申歲分司大藏都監開板

宗鏡錄卷第八十五

慧日永明寺主智覺禪師延壽集

夫稱一心無外境界者

云何華嚴經十地品說初地見百佛乃至地地增廣見於多佛

答所見多少皆從念生心狹見少佛

心廣鑒多形舒卷由心開合在我

離心之外實無所得大集經云□陳如復作是念

我當云何得見諸佛爾時隨其所觀方面悉得見佛

多觀多見少觀少見見已復念

諸佛世尊無所從來去無所至我觀三界是心是心因身

我隨覺觀欲多見多欲見少

諸佛如來卽是我心何以故隨心見故心卽我身

身卽是虛空我因覺觀見無量佛我以覺心見佛知佛

心不見心心不知心我觀法界性無堅牢

一切諸法皆從覺觀因緣而生

是故法性卽是虛空虛空之性亦復如空

我因是心見靑黃赤白雜色虛空作神變已所見如風無有眞實

則名爲共凡夫如實陀羅尼又云復次賢護

如人盛壯容貌端嚴欲觀己形美惡好醜

卽便取器盛彼淸油或持淨水或取水精

或執明鏡

用是四物觀己面像善惡姸醜顯現分明賢護於意云何

彼所見像於此油水水精明鏡四處現時是爲先有耶賢護答言

不也曰是豈本無耶答言不也

曰是爲在內耶答言不也曰是豈在外耶答言不也

世尊唯彼油水精鏡諸物淸朗無濁無滓

其形在前彼像隨現而彼現像不從四物出

亦非餘處來非自然有非人造作

當知彼像無所從來亦無所去無生無滅無有住所

時彼賢護如是答已佛言賢護如是如是

如汝所說諸物淸淨彼色明朗影像自現不用多功

菩薩亦爾一心善思見諸如來

見已卽住住已問義解釋歡喜卽復思惟

今此佛者從何所來而我是身復從何出

觀彼如來竟無來處及以去處我身亦爾本無出趣豈有轉還

彼復應作如是思惟今此三界唯是心有

何以故隨彼心念還自見心今我從心見佛

我心作佛我心是佛我心是如來我心是我身

我心見佛心不知心心不見心

心有想念則成生死心無想念卽是涅槃

諸法不眞思想緣起所思旣寂能想亦空賢護

當知諸菩薩等因此三昧證大菩提首楞嚴經云

隨衆生心應所知量者古釋云

隨衆生根熟處卽現所知量者卽衆生差別境

卽知一法塵中等周法界爲&C-FA;虛塵無自性

自性是虛空虛空卽是眞空眞空卽是本覺

故知如來於一毛孔中爲無量衆生常說妙法

卽知一切毛孔微塵亦不出我但解得一微塵法

卽數得等同法界微塵

是以如來能知四大海水滴數大地須彌皆知斤兩

皆由觀此一身於一身上觀一毛髮俱知無自性

但於一毛孔中觀實無有自性一毛孔亦不可得

不可得處遍法界知一切智也所以信心銘云

一卽一切一切卽一若能如是何慮不畢

若能如是了達一塵一毛無有自性

唯心所現則知一切諸法悉然更無別體

以徇塵執見一切衆生一法不通諸塵自滯

華嚴論云以實而論初發心住中如一□之水

入海水中總同海體諸龍魚寶藏咸在其中

爲敎化衆生故敎網筌&C-AB;方法不可不具

以名言竹帛著□卽似如前後義生

體道者應須明鑒如持寶鏡普臨萬像又頌云

無限智悲成佛德佛以智悲成十地還將十地成諸位

前後五位加行門不離十地智悲起

是故十地初發心發心卽入十地智雖然五位方便殊

只爲成熟十地智猶如迅鳥飛虛空

不廢遊行無所至亦如魚龍遊水中

不廢常遊不離水如是五位行差別不廢差別不離智

所有日月歲差別以智法印無別異

智體不成亦不壞以明諸位除習氣了習無習悲行成

萬行常興無作智問

若心外無法唯是一心者於外則無善惡業果苦樂報應

何成佛法□墮群邪答若了一心有無見絶

境智雙寂契彼性空根塵兩亡內外解脫

亦常照內外脫於無知空尙不存妄從何起

所現外諸苦樂境界如鏡中像以自心爲明鏡

還照自之業影古德云以如來藏性而爲明鏡

隨業緣質現果影像夫業通性及相

謂此業體以無性之法而爲其性

以不失業果之相而爲其性由無性故能成業果

由不壞相方顯眞空何者若有性則善惡業定不可改移

無有苦樂果報若壞業相則成斷滅

以一切因果從自心生心外實無善惡業可得

以業無自性但由心起故所以如影如幻無有定相

又以業無自性故不落有

以不壞業果故不墮無非有非無則一心中理問

雖然心卽是業業卽是心旣從心生還從心受

如何現今消其虛妄業報答但了無作自然業空

所以云若了無作惡業一生成佛又云

雖有作業而無作者卽是如來□密之敎

又凡作業悉是自心橫計外法還自對治妄取成業

若了心不取境自不生無法牽情云何成業

義海云除業報者

爲塵上不了自心爲心外有法卽生憎愛從貪業成報

然此業報由心迷塵妄計而生但似有顯現皆無眞實

迷者爲塵相有所從來而復生是迷

今了塵相無體是悟迷本無從來悟亦無所去何以故

以妄心爲有本無體故

如繩上蛇本無從來亦無所去何以故蛇上妄心橫計爲有本無體故

若計有來處去處還是迷了無去來是悟

悟之與迷相待安立非是先有淨心後有無明

此非二物不可兩解但了妄無妄卽爲淨心

終無先淨心而後有無明

故知迷悟唯只一心如手反覆但是一手如是深達業影自消

如華嚴經云

爾時文殊師利菩薩問德首菩薩言佛子一切衆生等有四大無我無我所

云何而有受苦受樂端正醜陋內好外好少受多受或受現報或受後報然法界中無美無惡

時德首菩薩以頌答曰隨其所行業

如是果報生作者無所有諸佛之所說譬如淨明鏡

隨其所對質現像各不同業性亦如是

亦如田種子各各不相知自然能出生

業性亦如是又如巧幻師在彼四衢道示現衆色相

業性亦如是如機關木人能出種種聲

彼無我非我業性亦如是亦如衆鳥類

從&C-;而得出音聲各不同業性亦如是譬如胎藏中

諸根悉成就體相無來盧業性亦如是

又如在地獄種種諸苦事彼悉無所從業性亦如是

譬如轉輪王成就勝七寶來處不可得

業性亦如是又如諸世界大火所燒然

此火無來處業性亦如是淨業障經云

觀一切法卽是佛法是則爲淨諸業障

如有學人問安國和尙云若未悟時善惡業緣是有不答非有

喩如夜夢彼惡人逐或作梵王帝釋將爲是有

豁然睡覺寂然無事

信知三界本空唯是一心又有問大珠和尙云若爲得知業盡答

現前心通前生後生猶如眼見

前佛後佛萬法同時經云一念知一切法是道場

成就一切智故是知從心所生皆無眞實

如夢心不實夢事亦虛世間共知可深信受

是以善惡之業理皆性空不壞緣生□冥妙旨量云

正業是有法定卽有卽空故是宗因云

卽緣成卽無性故同喩云如幻幻法術等生

卽有不□虛正業從緣生空有不相□

故知萬法從遍計情生但有虛名都無實義

如首楞嚴經云妙覺湛然周遍法界含吐十虛寧有方所

循業發現世間無知惑爲因緣及自然性

皆是識心分別計度但有言說都無實義

含吐十虛者含卽一眞不動在如來藏中

吐卽依妄分別乃隨處發現但有纖塵發現之處

皆是自心生從分別有若知發處虛妄

則頓悟眞空眞空現前豈存言說問

眞心不動三際靡遷云何說心流轉又云絶流轉義答

所云隨流返流皆約衆生緣慮之心

妄稱流轉其體常寂但不見一念起處卽是不流

未必有念可斷智嚴經云文殊師利言

云何斷流轉以於過去心不起未來識不行

現在意不動不住不思惟不覺不分別

故知以境對境將心治心狗逐塊而逾多

人避影而徒乏若能知身是影捨塊就人則影滅跡沈

安然履道故知萬動皆□悉成魔業

若知心不動則不隨流方入宗鏡之中永超魔幻

自然心智寂滅諸見消亡

如大虛空藏菩薩所問經云山相擊王菩薩曰

譬如有孔隙處風入其中搖動於物有往來相菩薩亦爾

若心有間隙心則搖動以搖動故魔則得便

是故菩薩守護於心不令間隙

若心無間隙則諸相圓滿以相圓滿故則空性圓滿

是爲菩薩超魔法門乃至文殊師利菩薩曰仁者

汝等所說悉是魔境何以故

施設文字皆爲魔業乃至佛語猶爲魔業無有言說

離諸文字魔無能爲若無施設卽無我見及文字見

以無我故則於諸法無有損益

如是入者則超魔境是爲菩薩超魔法門

大乘千&C-;大敎王經云佛言諸天魔幻惑種種相貌

障修學人心眼聖道

乃至令見一切幻相前後生死之事善惡諸相魔作幻惑非關正智

唯心示變莫取外緣

修學行人必不得於夢境界及現眼前取相執著動轉人心恐畏□怖

則被天魔鬼神之所障□

行人正見須常諦觀心性見性寂靜心性無物

是相莫取則無境界妄想因緣

是故行人勤行精進實勿退轉懈怠□墮則得速證無上正等菩提

大智度論云除諸法實相皆菩薩魔事

若證般若能契實相卽過魔事此是約說證實相時事

當親證時如人飮水不可取說而不證

若但說過魔不離魔界若過魔界說證俱絶

是知必無境魔但從心起何者若內心樂生死

則身爲天魔內心著邪見則身爲外道

乃至心外見法理外別求皆成外道問

凡聖一心同其種性種性無異

云何所受因果不同報應有別答雖自業各受妄有昇沈

而緣性無生了不可得諸法無行經云佛告文殊師利

一切衆生其心皆一是名種性

種性卽根本義根本常一

而衆生妄起自他差別凡聖高下雖起差別一體不動以差別性非有故

但是妄起無實體故所以經云佛言文殊師利

一一切衆生皆無有心緣性不可得故

是名種性又一切善惡境界皆是心光

一切勝劣受用皆是心果大莊嚴論偈云種種心光起

如是種種相光體非體故

不得彼法實種種心光卽是種種事相或異時起謂貪瞋光等

或同時起謂信進光等

如是染位心數淨位心數唯有光明而無光體是故世尊

不說彼爲眞實之法又云諸行刹那增上者

如佛說心將世間去心牽世間來

由心自在世間隨轉識緣名色此說亦爾故知諸行是心果

又隨淨者淨是禪定人心

彼人諸行隨淨心轉修禪比丘具足神通心得自在

若欲令木爲金則得隨意故知諸行皆是心果

又隨生者如作罪衆生可得外物一切下劣

作福衆生可得外物一切妙好

故知諸行皆是心果當知一切萬法旣以心爲因

亦以心爲果雖然淨穢顯現不同於心鏡中如光如影

了不可得問

入唯識門觀一切境自然無相何用更言破相顯理復云棄有觀空

若有所破之宗則立能空之理

旣存空法還成有相之因若守觀門豈合無爲之道答

夫言破相者是未入唯識去其妄執

雖言破相實無所破旣無所破之有亦無能破之空

情執若消空有俱寂前塵無定破立隨心

迷眞之妄不生對妄之眞亦絶大智度論云

種種取相皆爲虛妄

如□&C-AD;珠隨前色變自無定色諸法亦如是無有定相隨心爲異

若常無常等相如以瞋心見此人爲弊若瞋心休

自□欲心生見此人還復爲好

若以□慢心生見此人以爲卑賤聞其有德還生敬心

如是等有理而憎愛無理

而憎愛皆是虛妄憶想若除虛□亦無空相無相相無作相

無所破故尙不宗無相之理

豈存破立之門以成壞去取皆自心故若直了心自然絶觀

如楞伽經偈云一切無涅槃無有涅槃佛

無有佛涅槃遠離覺所覺若有若無有

是二悉俱離牟尼寂靜觀是則遠離生是名爲不取

今世後世淨有二偈半大雲解云

初一偈了今一如謂此約無願觀以顯圓成

無涅槃佛故無願矣初句謂色心等一切法中無得涅槃

以一切法本如故若得涅槃是斷常見

滅法是斷證得是常次句旣無涅槃云何有佛

故經云見斷煩惱而得成佛

此則名爲壞佛法者煩惱與佛性寂靜故

第四句中所覺如故無有涅槃能覺如故無有得佛

離覺所覺混同一如問見聞覺知不出俗諦心量

眞諦無得無生還出心量不答夫量者

是能緣心但有對俗說眞因虛立實斥差別論平等

遣異相建如如盡是對待得名破執設敎

若能眞俗雙拂空有俱消了邊卽中無邊可離

達中卽邊無中可存能證之智旣亡

所證之理亦寂方超心量入絶待門

若有得無得有生無生盡不出於心量楞伽經偈云

離一切諸見及離想所想無得亦無生我說爲心量

非性非非性性非性悉離謂彼心解脫

我說爲心量如如與空際涅槃及法界

種種意生身我說爲心量所以涅槃經云

若有一法過涅槃者我亦說如幻如化以涅槃無相

若取於相卽自心現量非眞涅槃故佛說言

設有一佛過於涅槃趣所得心亦成心量

自心所變盡爲幻化故知似形言跡瞥生妙解

皆是心量所牧未有一法不關心矣

若能悟心無心了境無境理量雙消可入宗鏡問

夫論心量不出見聞若約見聞則存前境

云何成唯心之義答此是無心之心量非有實體

問若無實體云何建立一切諸法答

只由無體無性方成萬有萬有所起不離眞空

若言有性一法不成則空不自空豈能容色

若色不自色方能合空摩訶衍論云

一切諸法唯心□轉無餘法者如是心法亦不可得

楞伽經云無心之心量我說爲心量

由心不可得之句立大空之義由無心之心量句

成幻差別之義由大空之義諸法得成

由幻差別義空理得顯問妄能覆眞全成生死

眞能奪妄純現涅槃眞妄若離互不生起

眞妄若合二諦不成如何會通一心妙理答

一心二諦敎理所歸開卽迷眞合則壞俗

何者相隨眞起卽相而可辯眞原覺因妄生

因妄面能知覺體無妄則覺不自立

無眞則相無所依眞妄相和染淨成事唯眞不立

無妄而對誰立眞單妄不成無眞而憑何說妄

眞妄各無自體名相本同一原

是則二諦□分一味常在藏性不動緣起萬差

故知實無一法而有自體獨立者皆從眞妄二法和合而起

如起信論云不生不滅與生滅和合

非一非異名阿賴耶識變起根身器世間等

釋摩訶衍論云生滅因緣者有二

一者不相應生滅因緣二者相應生滅因緣論云

現鏡識體六塵境界如其次第

爲彼三種相應染法能作因緣是故說言&C-;重生滅之因緣門

現識體中又有緣義應審思惟

復次更有二重因緣一者本遍因緣二末遍因緣言本遍者

擧本無明及本覺心望於六塵相應有因緣義

言末遍者擧業轉現相望於三相應

有因緣義故復次更有二因緣一者上下因緣

二者下上因緣言上下者無明爲始果報爲終

上下與力不越其數作因緣故言下上者

果報爲始無明爲終

下上與力不越其數作因緣故復次一切有爲生滅之法刹那不住

無因無緣故復次因緣之法空而無主

其實自性不可得故

復次不可得法不可得亦不可得故復次生滅因緣者

所謂衆生心意意識轉故此文爲明何義

謂欲顯示所依能依之差別故云何所依謂本覺心云何能依

謂卽衆生言衆生者當何法耶謂意意識

何故意及意識名爲衆生

意及意識一切衆染合集而生故名衆生而無別自體

唯依心爲體是故說言依心而轉又云

無明之相不離覺性非可壞非不可壞

猶如大海風相水相不相捨離者大海喩阿賴耶識水喩本覺心

風喩根本無明不覺能起動轉慮知之識

如彼風故波動者喩諸戱論識遷流無常

水相風相不相捨離者喩眞妄相資俱行合轉

謂本覺心不自起故當資無明之力方得而起

根本無明不自轉故

要因眞心之力方得而轉如水不自作波當因風力風不自現動

要資水力方得現動相經云煩惱大海中

有圓滿如來宣說實相常住之理本覺實性中

有無明衆生起無量無邊煩惱之波如經云

佛告大衆始覺般若者從具縛地漸漸出離

乃至金剛圓滿因行發究竟道

頓斷根本無明住地覺日圓照無所不遍二本覺般若

從淸淨性漸漸遠離乃至信初

發究竟智斷滅相品入無明海隨緣轉動於是大衆聞此事已

覺知諸法一相一體亦無一相亦無一體

而諸法性亦是實相亦是常住亦是決定

亦是實有問本始二覺從何立名答

本覺者因始得名始覺者從本而立如起信□云

未審始覺從何而生爲本所對故此云也

元其始覺是本所生斬新而有故名爲始

反照其體元來有之敵對於始故名爲本

苟無其始何所待耶如母生子對子稱母乃至問

始覺本覺旣殊何因無二又旣同本覺

因何名始答卽是本覺初顯相用名爲始覺

相用非別外來故得融同一體

又若非本覺擧體之相用卽不是始覺以心外有法故

若不然者但名相似覺亦名隨分覺

是知直待合同本體方得名眞始覺也旣合於本

始卽非始旣無於始卽無於本本始之名旣喪

但可名爲覺焉如上所釋

若入宗鏡方爲究竟之覺未入宗鏡但稱相似覺耳

此雖稱覺乃是不覺故論云又以覺心原故名究竟覺

不覺心原故非究竟覺卽其義矣問

上說眞心無生妄念起滅如何會妄歸眞

入一乘平等之道答妄元無體本自全眞何須更會

今謂情見妄執之人引祖佛善巧洞心原之智

搜經論微細窮性海之詮

令頓豁情塵便成眞覺如釋摩訶衍論云

一心眞如體大通於五人平等平等無差別故

云何名爲五種假人一者凡夫二者聲聞三者緣覺

四者菩薩五者如來是名爲五如是五名

人自是五眞自唯一所以者何眞如自體無有增減

亦無大小亦無有無亦無中邊亦無去來

從本已來一自成一同自作同

厭異捨別唯一眞如是故諸法眞如一相

三昧契經中作如是說譬如金剛作五趣像

五人平等亦復如是於諸人中無有增減故起信論云

心眞如者卽是一法界大總相法門體

以心本性不生不滅相一切諸法皆由妄念而有差別

若離妄念則無境界差別之相

古釋云執者問云

現見諸法差別遷流云何乃云性無生滅釋云差別相者是汝遍計妄情所作

本來無實如依病眼妄見空華

故云皆依妄念面有差別疑者又云以何得知依妄念生釋云

以諸聖人離妄念故盡無其境

卽驗此境定從妄生又若此境非妄定實有者聖人不見

應是迷倒凡夫旣見

應是覺悟如不見空華是病眼返結準之故若離於念卽無差別也

所執本空故眞心不動

由此一切諸法皆卽眞如斯則會妄顯眞可絶疑矣如首楞嚴經云

佛告阿難我非&C-B;汝執爲非心

但汝於心微細□摩若離前塵有分別性卽眞汝心

若分別性離塵無體斯則前塵分別影事

昔人有簡金頌云君不見澄淸麗水出黃金

逐浪隨波永被沈有幸得逢良鑒者

披砂細揀暫知音因此遂蒙皇上寵直入瓊樓寶□中

一練一明光照耀一□掌上一□欽

以此塵沙含妙寶故喩衆生覺照心

衆生無始沈三有元來流浪被境侵對塵恰似眞如慧

離境元無照體心迷卽一眞名二體

只爲群生不照心若能對境常眞照隨塵離境一般心

如來今日除分別意遣衆生妄習心

但除妄習存終始眞照何妄不眞心

宗鏡錄卷第八十五

戊申歲分司大藏都監開板

宗鏡錄卷第八十六

慧日永明寺主智覺禪師延壽集夫確定一心心外無法聖敎所印理事圓通

只如法華方便品明十界十如

相性因緣果報本末初後不濫行相非虛

今唯說一心如何合敎答一心者卽諸法實相也

亦諸法實性也然諸法卽實相實相卽諸法

從心所現性相全同

依本垂跡理事非異如群波動而水體常露以水奪波波無不盡

雖衆法似起而心性□現以心收法法無不空

大品經云不見一法出法性外又云

一切法趣色是趣不過

如台敎釋法華經十法界十如因果之法一切唯心造者則心具一切法

一切法者只是十如十如者

卽如是相如是性如是體如是力如是作如是

因如是緣如是果如是報如是本末究竟等如是相者

夫相以據外覽而可別釋論云易知故名爲相

如水火相異則易可知如人面色具諸休否

覽外相卽知其內昔孫劉相顯曹公相隱

相者擧聲大哭四海三分百姓□毒

若言有相闇者不知若言無相占者洞解當隨善相者

信人面外具一切相也心亦如是具一切相

衆生相隱彌勒相顯如來善知故遠近皆記

不善觀者不信心具一切相當隨如實觀者

信心具一切相也如是性者性以據內不改名性

又性名性分種類之義分分而不同

各各不可改如火以熱爲性水以濕爲性等不改約理

種類約事又性是實性實性卽是理性

極實無過卽一心佛性之異名耳又無行經云

稱不動性卽不改義今明內性不可改

如竹中火性雖不可見不得言無

燧人乾草遍燒一切心亦如是具一切五陰性

雖不可見不得言無以智眼觀具一切性如是體者

體是主質義此十法界陰入俱用色心爲體質也

如是力者堪任義如王力士千萬技能

病故謂無病差有用心亦如是具有如來十力

煩惱病故不能運動如實觀之具一切力

如是作者運爲建立義若離心者更無所作

故知心具一切作也如是因者招果爲因亦名爲業

十法界業起自於心但使有心諸業具足

若無於心卽無諸業

以一切善惡凡聖等業唯心造故如是緣者緣名緣由助業皆是緣義

無明愛等能潤於業卽心爲緣

離心緣不起故如是果者克獲爲果

若自心造善克獲樂果若自心造惡克獲苦果如是報者

酬因爲報一念心正妙報相酬

一念心邪劣果潛現風和響順形直影端故

則邪正在心得喪由我相爲本報爲末本末悉入緣生

緣生故空則空等也相但有字報亦但有字

悉假施設則假等也又相卽無相無相而相

非相非無相報亦然一一皆入如實之際則中等也

若三塗以表苦爲相定惡聚爲性

□折色心爲體登刀入□爲力起十不善爲作

有漏惡業爲因愛取等爲緣惡習果爲果

三惡趣爲報本末皆癡爲等乃至菩薩佛類者

緣因爲相了因爲性正因爲體四弘爲力

六度萬行爲作智慧莊嚴爲因福德莊嚴爲緣

三菩提爲果大涅槃爲報本末皆智爲先導爲等

故知十界十如善惡因緣凡聖果報皆是一心

終無別法斯乃發究竟菩提心者之慈父

度虛妄生死野者之導師轉凡入聖之津梁

會俗歸眞之蹊徑矣

譬如天樂隨衆生念出種種聲亦如摩尼隨意所求雨種種寶

此心無盡孕法何窮色法尙然眞靈豈劣問

凡聖旣同一心云何聖人成一切種智

凡夫觸事不知乎答只爲凡夫背覺合塵

爲塵所隔迷眞徇妄被妄所遮所以敎中□之爲生盲

不開智眼訶之作聾俗豈達眞聞

自心與他心二俱不了焉能博通萬類成一切種智乎

如守護國界主陀羅尼經云佛言善男子

若諸佛子欲得成就阿□多羅三□三菩提者

若欲善能知自心者

乃至應先發起大慈悲心普爲衆生歸依三寶受菩薩戒等

是以自心難知莫能善察不入宗鏡焉能照明

若了自心卽是頓發菩提心者

是以心之綿密世莫能知古人有心隱篇云二儀之大

可以章程測也三綱之動可以圭表度也

雷霆之聲可以鋪鼓傳也

風雨之變可以音律知也故有象可睹不能匿其量

有光可見不能隱其跡有聲可聞不能藏其響有色可察

不能滅其性以夫天地陰陽之難明

猶可以術數揆而耳目知至於人心則異於是矣

心居於內情伏於哀非可以算數測也凡人之心

險於山川難知於天

天有春秋冬夏旦暮之期人者厚貌深情不可而知故

有心剛而色柔容毅而質弱意强而行慢性□而事緩

假飾於外以蔽其情喜不必愛怒不必憎

笑未必樂泣未必哀其藏情隱行未易測也

他心尙不可測外境則焉能知故起信論云

衆生以依染心能見能現

妄取境界迷平等性故

以一切法常靜無有起相無明不覺妄與法違故

不能得隨順世間一切境界種種知故是知心外無法法外無心

但了一心諸塵自會起心背法卽乖法體

旣與法違則不通達若能順法界性合眞如心

則般若無知無所不知矣問若了一心何用廣知諸法

答一心是總諸法是別

別雖從總事起千差若不子細通明遮照雙運

則理孤事寡不入圓通維摩經云善能分別諸法相

於第一義而不動台敎云於諸法門文義敎海

須了非字非非字雙照字非字不可說

非不可說不可見非不可見何所簡擇

何所不簡擇何所攝何所不攝何所棄何所不棄

是則俱是非則悉非能於墨色通達一切非

於一切非通達一切是通達一切非

非非是一切法邪一切法正若於墨色不如是解

則不知字與非字如蟲食木莫辯所歸

似鳥言空何知旨趣問一色一香無非中道

以何爲中道答且約古師四句分別

如中論玄樞云問汝以不生不滅爲中道有此中道不

若有此中道則不名中道若無此中道

無亦不名中二俱不可得何名中道答有四義

一有此中道何者本將中道破偏何得無中道

以有空義故一切法得成若無空義者

一切則不成空卽中道也二無此中道

何者爲破偏病是故說中偏病旣亡中藥須遣

若有中道中還是病三亦有中道亦無中道

何者至理虛存故名亦有無形無相故名亦無

如涅槃經云內外合故名爲中道

四非有中道非無中道何者旣云中道何得是有

旣云中道何得是無此是一往爲言耳

若更再論則非四句所謂言語道斷心行處滅問

若爾云何取定答若也有執則無所不□

若也無執則無所不通如智論云

若人見般若是則名被縛若不見般若是亦名被縛

若人見般若是則名解脫若不見般若是則名解脫

中道卽實相是有也中道卽性空是無也

亦名爲假名亦有亦無也亦名爲中道非有非無也

故知無執則四句皆是涅槃經云

有緣服毒生無緣服毒死有服甘露傷命而早夭

或有服甘露壽命得長存此之謂矣問

爲中卽是道爲離中別有道爲道卽是中

爲離道別有中答如彼中品人此則是中而非道

如彼三乘人道此卽是道而非中如彼菩薩道

此卽亦中亦是道如彼外道道

此卽非中又非道今言中道者卽菩薩道離中無別道

離道無別中卽以道爲中卽以中爲道此之中義

卽是一心道卽是心心卽是道

以眞心遍一切處故所以云一色一香無非中道

前辯所見不同故論得失若入宗鏡則泯同平等

三乘五性若內若外無非一心中道矣

又中道者以一眞心不住有無一邊故稱中道

若言其有相不可尋若言其無性不可易

所以菩薩以行契理躍一切法雙遮雙照

雙亡雙流台敎明雙亡正入常冥中道

無心亡照任運寂知雙亡卽亡空亡假故名爲寂

正入只是入中故名爲照而亡而照故曰雙流

遮流約智用亡照約智體無心釋智體

智體成就不須作意念念忘照而常任運

而寂而知寂卽是亡知卽是照

又能所雙寂故曰雙亡門理歷然稱爲正入

正入則理無不契雙亡則相無不寂斯卽不住空有

遮照分明不滯二邊方成正入肇論云有心者

衆&C-F;是也無心者太虛是也衆&C-F;處於妄想

太虛絶於靈照不可以處妄想絶靈照而語聖心乎

故須遮照無滯體用自在方成理行之門

華嚴經云菩薩住是不思議於中思議

不可盡住是不可思議地思與非思俱寂滅

若唯遮思議境者則凡聖絶分故非但遮常心

亦應融常心是則於中思議不可盡遮融無二

則思與非思體俱寂滅方曰眞不思議也

是則遮照無滯理事不虧卽遮而照故

雙非卽是雙行卽照而遮故雙行卽是雙遣

不壞本而常末萬行紛然不壞末而常本一心□寂

所以色塵體寂香界性空執作有無之邊邪

達成唯心之中理法法皆圓願海

塵塵盡具行門應念而六度咸成目擊而眞心普遍

如無盡意菩薩經云普賢如來國土

彼諸菩薩當見佛時尋能分別諸深妙義具足成就

六波羅蜜何以故若不取色相

卽是具足檀波羅蜜若除色相卽是具足尸波羅蜜

若觀色盡卽是具足□提波羅蜜

若見色寂滅卽是具足毘梨波羅蜜若不行色相

卽是具足禪波羅蜜若不戱論色相

卽是具足般若波羅蜜是諸菩薩卽觀佛時

尋具如是六波羅蜜得無生忍問此唯識門未了之人

以何方便而爲開導答

初覺之人先以比知後當信驗攝論云一切時處皆唯有識

其有未得眞智覺者於唯識中云何比知

由聖敎及正理如敎云如是三界皆唯有心

理顯者如於定心中隨所觀見諸靑瘀等

所知影像一切無別靑瘀等事但見自心又云

外種內爲緣

外法種子皆是衆生感受用業熏種子依阿賴耶力所變現

是故外種離內無別有種如有頌言天地風虛空

陂池方大海皆眞內所作外義俱非有又頌云

聖敎及正理各別有功能爲生於信慧

無一不成故是以識生此識說名相分

知此相唯內心變外義不成故如有頌言

於一端嚴□女身出家耽欲及餓狗嗅屍昌艶美飮食

三種分別各不同以前塵無決定相

唯心自分姸醜若外法是實云何各隨自見不同

是以比知唯心自現非他境界古德云

菩薩從初正信創發心時

卽觀本識自性緣起因果之體得成正信故攝論云

得彼本識說菩薩初起應先觀諸法如實因緣此之謂也如實者

無非一心餘皆虛妄

若有猛提直入之者頓悟圓信之人卽初發心時便成正覺

不動塵勞之位遍坐一切道場靡移所習之門

遊戱十方國土是以法華經偈云

得如是乘令諸子等日夜劫數常得遊戱與諸菩薩

及聲聞衆乘此寶乘直至道場以是因緣十方諦求

更無餘乘除佛方便若能依實

修行果滿不離一念如還原觀云卷舒無□隱顯同時

一際絶其始終出入亡於表&C-E;初心正覺

攝多生於刹那十信道圓一念該於佛地

卽無生顯而幻有立兩相泯而雙事存

攝法界而攝一塵擧一身而十身現問

旣以聖敎正理比知已生勝解

欲入聖位緣何境界親證修行答但了人法二空卽入此觀

人法何以成空以唯有意言分別故攝論云

從願樂位乃至究竟位若欲入唯識觀修加行

緣何境界緣意言分別爲境離此無別外境

何以故此意言分別似文字言說及義顯現

唯有意言分別無別有名言

菩薩能通達名無所有則離外塵邪執

又此義依名言唯意言分別前以遣名此下依名遣義

義者卽六識所緣境離名無別此境名言旣唯意分別故

義亦無別體菩薩通達義無所有

亦離外塵邪執又此名義自性差別唯假說爲量

前已遣名義名義旣無自性及差別云何可立

若離假說無別名義自性及名義差別

由證見此二法不可得故名爲通達智整禪師六行

法云大乘頓悟菩薩能觀唯識無外空者

謂觀相空唯是空解心作空解

無外相空是故大根知唯識者則滅空解離諸緣觀

故智論云菩薩行般若波羅蜜時普觀諸法皆空

空亦復空滅諸觀得無□般若波羅蜜

以此文證無外相空大根觀智則證空空謂法空

空有皆是妄見悉是當時意分別作

如人心起則唯見人微塵心起則唯見微塵

空心起時則唯見空是故空有皆是心作

故諸凡聖見境不同皆是當時意言有異

是以世諦各唯有識覺無外邊則名眞諦

以其二諦不相離故卽以無外名爲眞諦是故若能觀見唯識

卽知無外則亦達眞此達眞時則無外解

便遣世俗妄取之心故攝論云知塵無所有

通達眞知唯有識通達俗若不通達俗

無以能得見眞以離俗無眞故若不通達眞

無以遣俗以俗無別體故所以通達眞俗

由能解唯識理故以此文證觀唯識者卽達二諦

能遣妄心雖復就實唯識無境

稱情則有凡聖大小謂若見塵意謂是人

如此意言則是凡夫若觀此身意謂是塵如此意言則是二乘

若觀細塵意謂體空如此意言是小菩薩

若觀空有知皆意言卽是大乘大菩薩人

故諸衆生雖皆唯識意言不同凡聖各異

故大根人知唯識者□觀自心意言爲境

此初觀時雖未成聖分知意言則是菩薩故攝論云

初修觀者則是凡夫菩薩此等能觀深法空者

卽亦曾逕小乘觀來非是不解衆生無我

一往卽能頓見法空故攝論云

若得法無我必先得人無我故知學大要先從小

雖復從小漸頓仍別謂觀生空執爲極者

後觀相空進學名漸若有久習知小非極卽解空空

名爲頓悟雖知心外無境

然入觀時亦從塵起以其色塵唯佛不見

以佛常證唯無境妄想盡故不見外塵故彼論云

如來常不出觀故寂靜若大菩薩入眞觀時

則知唯識亦不見塵故彼論云菩薩若入無分別觀

一切塵不顯現

以此文證故知大聖入眞觀時皆不見色自餘凡聖莫問大小末入空觀則皆見塵

大根出觀雖妄見塵若入觀時則知唯識

以其自知妄作塵解無塵可破便證唯心

若能觀中了知唯心後雖出觀妄見自他

尋復思時知自妄見不同凡小定執有外

乃至觀空猶見能所故彼論云菩薩以無分別後智

觀此因果相然無顚倒

不執有外塵內根唯識是實有法故知大根一證唯心

後雖出觀不執有外若觀自心妄見境時

則知衆生各唯有識

故大菩薩乃至佛來常知衆生唯心妄見謂知衆生或作名解

名則是凡意言分別情謂似外名字顯現理是心作

是自心相或作名下所說法解法義則是意言分別

情謂有外法義顯現理實法義亦是心相

故彼論云十二部經是名爲敎

十二部經所詮是名爲理心相似此理敎顯現

以此文證所緣境界悉是心作名爲心相

但此心相亦名心影亦名相識及境界識

種諸凡小謂與心異理無別體實唯一識故彼論云

唯識不出二法一者相識二者見識

似塵顯現名相謂所緣境似識顯現名見謂能緣識

定心亦爾顯現似塵謂異定心一分似識

一分似塵此二實唯是識以此文證

境界相識卽心無別唯情妄見以其唯是妄念作故

卽此是相識亦名相結故彼論云

結有二種一者相結二者&C-;重結相結難解&C-;重結難滅

心分別諸塵名相結

由此分別起欲瞋等惑名&C-;重結若得無分別智卽解相結

相結不起&C-;重結卽墮滅以此文證境是相結

凡小迷執故名難解是故諸法名之與義

皆是心作凡小不知理實無始所緣名義

常是凡夫意言分別故彼論云凡夫從本

來意言分別有二種一似名二似義

名義攝一切法皆盡此名義但是意言分別所作

離此無別餘法以此文證故知凡夫妄見境界或名或義

皆是當時意言分別如食□蕩妄見針火

據彼妄情意謂是實不知妄見謂有外火

據實唯是意作火解火則唯是意言分別

謂有火名名是意言謂有火事事是意言

衆生妄見自身他身地水火風等皆亦似彼

雖復就實義唯識無外據凡妄情謂有能所故彼論云

唯識義不失亦不無能取所取義

雖復據情謂有內外理唯一心無別塵體故彼論云

識所變異雖有內外事相不同

實唯一識無有塵等別體故知自他內外事相

唯是一心轉變妄解故諸大聖知生妄見

自□不見凡所見境如人不食□蕩之者

唯見他人妄見針火自仍不見空中火事佛知唯識其事似此

故不同凡妄見境界以生妄見本無外塵

是以如來□不見色唯凡與聖有見不見

但眞異妄莫不唯識凡唯識直是妄心故

唯識論偈云唯識無境界無塵虛妄見

若佛唯識但有眞心故攝論云

唯有眞如及眞智獨存說名法身又唯識論云諸佛如來行處

唯有眞識更無餘識以此文證佛無識故

故不同凡妄見外境以實唯識本無外故

業不同者一質異見如人見水鬼見爲火

魚謂住處天以爲地又如舍利妄見穢土

螺□菩薩卽此見淨若使實有水火染淨

同處相妨不得和合以各妄見齊無外故

多心共處得作別解若諸衆生同業之者

妄見則同更無別解此同業者遞互爲因

妄想見聞唯心緣合故唯識論云一切衆生虛妄分別

思惟憶念彼說我聞依彼前人說者意識

於此聽人聞者意識起如是心彼說我聞

而實無有彼前境界是偈言遞共增上因彼此心緣合

以此文證業相由者遞互爲因各妄見聞

以其六道皆心緣合三界則是唯心轉作

故十地經云三界虛妄但一心作論自釋言

一心作者唯心轉故

故知三界同見別見皆是自心轉變解異同見聞者雖心緣合

心無形相□非內外若謂心外有他心者則是妄解

實無外識故唯識論云而實無有外識可取

乃至二乘知他心者謂有外識亦仍是妄

故彼論云虛妄分別此心知彼心彼心知此心

以此文證實無外識直是凡小妄作外解

故彼論云他心智者不如實知何以故

以自內心虛妄分別以爲他心不能了知問曰

若言凡小作他心解云何得與他心相應釋言

由先方便想作他解

似他解故得與相應凡小不知自作他解便謂我今知他人心

雖作他解得與相應謂有能所猶非實知故彼論云

世間他心智者於彼二法不如實知

以彼能取可取境界虛妄分別故

以此等文證無外識故作外解皆非實知

若觀心識本無形相非彼非此無來無去不依外解息分別時

則是實知一切生心故智論云

若一切衆生心心數法性實有不虛□者

佛不能知一切衆生心心數法

以一切衆生心心數法性實虛□無來無去故

佛能知一切衆生心心數法譬如比丘貪求者不得供養

無所貪求則無所乏短心外如是

若分別取相則不得實法不得實法故

不能通達知一切衆生心心數法若不取相無所分別則得實法

故能通達知一切衆生心心數法無所□□

以此文證心無去來佛知無外稱實能知

不同凡小他心智者向外緣心猶雜妄識

故唯論識偈云他心知於境不如實覺知以非離識境

唯佛如實知

以此文證佛知唯識自作他解無外可取以知自心作諸心解

永斷向外分別之心入楞伽經云

如實知一切諸法唯是自心是故不生分別之心

以此文證佛知他心卽是自心離外分別但緣自心意言爲境

爲諸衆生心識無邊各各異解差別難量

佛離外念一心遍知如水不動萬像現中

此佛一心知諸心時一作多解多卽是一

如彼一水照諸萬像雖卽一水而與水外萬像相應

佛心亦爾遍照他心雖是一心作諸心解

而與一切他心相應由久修學唯識觀成

故離外念方能遍知故華嚴經頌云

摩醯首羅智自在大海龍王降雨時悉能分別數其滴

於一念中皆明了無量億劫勤修學

得是無上菩提智云何當於一念中不知一切衆生心

故知諸佛念念遍知此卽是佛意言分別

雖知世諦各唯識時別知諸心是佛分別

據□自覺唯自意言離外念邊無復分別

故諸大智觀唯識者緣自意言知世諦時

卽亦達眞離外分別是故大乘從凡至佛

皆觀自心意言爲境則知心外無別他心

凡聖等心雖非內外仍有因緣爲他變者如維摩經云

卽時天女以神通力變舍利弗令如天女

天自化身如舍利弗此變舍利弗令心異見

非有別身改形換質衆生心中修勝行者

則有無中妄見佛業由有勝業感佛神力

令心變異似見化身故攝論云於他修行地中

由佛本願自在力故彼識似衆生變異顯現

故名變化身以此文證如來化身如釋迦等

皆是凡小自心變作以妄見佛成道化生

後還妄見如來滅度此妄見者由佛變故彼論云

菩提涅槃爲二但變異他心令他爲二

體實不有以此文證佛變他心令妄見佛

心外無佛據諸凡小不知妄見謂有外佛來度衆生

故經偈云佛不得佛道亦不度衆生

衆生强分別作佛度衆生故攝論云

由觀行人識爲增上緣故餘人識變異如觀行人願力顯現

故知定無外塵唯有本識

以此文證見聖化者皆由佛力爲增上緣故彼論云

淺行菩薩欲作衆生利益事於現在先發願竟

卽入眞觀出觀後隨所欲樂方得成就

若深行菩蘭欲作利益衆生事

現在不須發願及入觀出觀但由本願力隨所欲作一切皆成

若聲聞等得九定自在因此定自在得六通自在

於一物中隨願樂力各能變異爲無量種

若諸塵實有自性此事則不得成以此文證

本無外境聖力令他無中見化

以皆妄見無外境故若多聖人同處變物

各隨意成亦不相□故彼論云於一物中若多觀行人

別願同能變異一境此變異得成何故得成

隨彼意成故實無外境唯有識故

是故各隨彼意得成以此文證於一處中多聖變化隨意各別

令諸衆生見境各異和而不同參而不亂

此義甚深大根方知故至佛來皆觀唯識

故彼論云從願樂位乃至究竟位通名唯識觀

以此文證大乘入道同觀唯識漸明至佛

言觀唯識願樂位者謂從師友聞說唯識

卽能解者心生願樂由有願樂學思量時

卽是大乘願樂位人故彼論云

諸菩薩但由德聞一切法唯有識依此敎隨聞起信樂心

於一切法唯識理中意言分別生

由此願樂意言分別故說菩薩已入唯識觀作如此知

名入唯識願樂位

以此文證學觀唯識卽是大根菩薩入道

上來總明大小入道淺深雖別皆唯修慧以其慧觀是正道體若不修觀餘行皆非

此明慧觀是入道體如上所說

若了一切境界唯是意言分別則意無所思口無所說

攀緣旣息名相卽空妙明眞心從此披露

故得塵勞路絶生死河枯念念冥眞心心合道

所以金剛三昧經云佛言善不善法從心化生

一切境界意言分別制之一處衆緣斷滅

何以故一本不起三用無施

住於如理六道門杜

宗鏡錄卷第八十六

戊申歲分司大藏都監開板

宗鏡錄卷第八十七

慧日永明寺主智覺禪師延壽集

夫入道之門觸途咸是簡要分別無出四門

今約天台四敎藏通別圓各有四門入道

前三敎四門廣在彼說

今引圓敎四門堪當入道一有門二空門三亦有亦空門

四非有非空門止觀云圓敎四門妙理頓說

異前藏通二敎圓融無□異於別敎歷別若有門卽假

寄於有以爲言端

而此有門亦卽三門一門無量門無量門一門非一非四而言一四

此卽圓門相也若有爲門卽生死之有

是實相之有一切法趣有有卽法界

出法界外更無法可論生死卽涅槃涅槃卽生死

無二無別擧有爲門端耳實具一切法圓通無□

是名有門三門亦如是此門微妙不可思議

豈同藏通拙度而但空別敎不融而隔別

又圓四門皆妙無&C-;若有門爲法界攝一切法

況復三門空門卽是法界攝一切法

況復三門餘二亦如是法相平等無復優劣

若爾無四門之異但因順根機赴緣四說

如四指指一月月一指四又如藏通別圓四敎

如空中四點雖四點似別不出一空

雖四指不同唯指一月一有門者觀見思假

卽是法界具足佛法又諸法卽是法性因緣

乃至第一義亦是因緣大經云

因滅無明卽得熾然三菩提燈是名有門二空門者

觀幻化見思及一切法不在因不屬緣我及涅槃是二皆空

唯有空病空病亦空此卽三諦皆空也

三亦空亦有門幻化見思雖無眞實

分別假名則不可盡如一微塵中有大千經卷

於第一義而不動善能分別諸法相

亦如大地一能生種種芽無名相中假名相說

乃至佛亦但有名字是爲亦空亦有門

四非空非有門觀幻化見思卽是法性法性不可思議非世故非有

非出世故非空一色一香無非中道

一中一切中毘盧遮那遍一切處

豈有見思而非實法是名非空非有門云何一門卽是三門

一門尙是一切法何止三耶所以者何

觀因緣所生法是初門一切皆初門初門卽空

一空一切空卽是第二門此初門卽假

一假一切假卽是第三門此初門卽中一中一切中

卽是第四門初門卽是三門三門卽是一門

但擧一門爲名雖有四名理無隔別

卽是圓敎四門正是今之所用也

若爾何用前來種種分別但凡情闇鈍不說不知

先誘開之後入正道法華經云雖說種種道其實爲一乘

若得此意終日分別無所分別

涅槃名爲復有一行是如來行

法華名正直捨方便但說無上道大品名爲一切種智知一切法

淨名稱爲瞻蔔林不嗅餘香華嚴稱爲法界

卽是此四門意也故知若了一心修行因果圓備

猶如地萬物出生故猶如海衆寶所聚故

猶如車能運載故猶如城善防護故

是以大涅槃經云佛言我爲須達說言長者

心爲城主長者若不護心則不護身口

又華嚴入法界品中寶眼主城神眷屬圍□

於虛空中而現其身種種妙物以爲嚴飾

手持無量衆色寶華以散善財作如是言善男子

應守護心城謂不貪一切生死境界

應莊嚴心城謂專意趣求如來十力應淨治心城

謂畢竟斷除□嫉諂□應淸□心城

謂思惟一切諸法實性應增長心城謂成辦一切助道之法

應嚴飾心城謂造立諸禪解脫宮殿

應照耀心城

謂普入一切諸佛道場聽受般若波羅蜜法應增益心城謂普攝一切佛方便道

應堅固心城謂□勤修習普賢行願

應防護心城謂常專禦□惡友魔軍應廓徹心城

謂開引一切佛智光明應善補心城

謂聽受一切佛所說法應扶助心城

謂深信一切佛功德海應廣大心城謂大慈普及一切世間

應善覆心城謂集衆善法以覆其上應寬廣心城

謂大悲哀愍一切衆生應開豁心城

謂悉捨所有隨應給施應密護心城

謂防諸惡欲不令得入應嚴虛心城

謂逐諸惡法不令其住應決定心城

謂集一切智助道之法□無退轉應安立心城

謂正念三世一切如來所有境界應瑩徹心城

謂明達一切佛正法輪脩多羅中所有法門種種緣起應部分心城

謂普曉示一切衆生皆令得見薩婆若道

應住持心城謂發一切三世如來諸大願海

應富貴心城

謂集一切周遍法界大福德聚應令心城明了謂普知衆生根欲等法

應令心城自在謂普攝一切十方法界

應令心城淸淨謂正念一切諸佛如來

應知心城自性謂知一切法皆無有性應知心城如幻

謂以一切智了諸法性佛子

菩薩摩訶薩若能如是淨修心城則能積集一切善法釋曰

夫城者能防外寇護國安人

堅密牢强卽無衆患況心城須護密守關津

無令外緣六塵魔賊所侵內結煩惱姦臣所亂防非禁惡

常加瑩淨之功立德運慈廣備莊嚴之事

遂得四門無滯一道常通力敵大千威臨法界

可以撫提弱喪攝化無遺

伏外降魔永固眞基矣華嚴疏云城有三義一防外敵

二養人衆三開門引攝今言法城通敎理行果

行契理敎則無不俱嚴故各有三義

謂了心城之性空則衆惑不入見□沙性德則萬行爰增

道無不通則自他引攝便能契果

絶百非以成解脫養衆德以全法身

開般若而無不通矣方顯敎城無非養所詮旨句句通神

有斯多義淨名疏云佛法如城

能爲行人防非擬敵故名爲城若護佛法卽是護城

又陰界入法卽空卽空之理名涅槃衆生是王

而種性具足□沙佛法如城中人物故

立一切衆生卽大涅槃卽菩提相但此妙理

外爲天魔外道之所欲壞內爲通別見思之所侵

菩薩爲護衆生本有涅槃之城

不令妄起諸愛見也問聖人大寶曰位

若無位次卽是天魔外道旣有信入須假鍊磨

於初心方便門中證解唯識約敎所分有幾位次答

有五位門準識論云謂具大乘二種性者

略於五位漸次悟入一本性住種性

謂無始來依附本識法爾所得無漏法因二習所成種性

謂聞法界等流法已聞所成等熏習所成

要具大乘此二種性方能漸次悟入唯

識乃至云何漸次悟入唯

識謂諸菩薩於識性相資糧位中能深信解在加行位能漸伏

除所取能取引發眞見在通達位如實通達

修習位中如所見理數數修習伏斷餘障

至究竟位出障圓明能盡未來化有情類

復令悟入唯識性相何謂悟入唯識五位一資糧位頌曰

乃至未起識求住唯識性於二取隨眠

猶未能伏滅論曰從發深固大菩提心

乃至未起順決擇分求住唯識眞勝義性

劑此皆是資糧位攝爲趣無上正等菩提

修習種種勝資糧故爲有情故勤求解脫

由此亦名順解脫分此位菩薩依因善友作意資糧四勝力故

於唯識義雖深信解而未能了能所取空

多住外門修菩薩行故於二取所引隨眠

猶未有能伏滅功力念彼不起二取現行

此二取言顯二取取執取能取所取性故

二取習氣名彼隨眠隨逐有情眠伏藏識

或隨增過故名隨眠卽是所知煩惱障種煩惱障者

謂執遍計所執實我薩迦邪見而爲上首

百二十八根本煩惱及彼等流諸隨煩惱

此皆擾惱有情身心能障涅槃名煩惱障所知障

謂執遍計所執實法薩迦邪見而爲上首

見疑無明愛□慢等覆所知境無顚倒性

能障菩提名所知障乃至菩薩住此資糧位中

二&C-;現行雖有伏者而於細者及二隨眠

止觀力微未能伏滅此位未證唯識眞如

依勝解力修諸勝行應知亦是解行地攝

乃至所修勝行謂福及智等釋云本性住種姓者

未聞正法但無漏種無始自成

不曾熏習令其增長名本種姓性者體也姓者類也

謂本性成住此菩薩種子姓類差別不由今有

名本性住種姓菩薩地說無始法爾六處殊勝

名本性住種姓習所成種姓者

此聞正法已去令無漏舊種增長數習種姓菩薩地說

聞十二分敎法界等流平等而流

又法界性善順惡違具諸功德此亦如是故名等流

依因善友作意資糧四勝力故者此上四力攝論云

能悟入中大乘多聞熏習相續此乃因力

已得奉事無量諸佛出現於世卽善友力

已得一向決定勝解非諸惡友所能動搖

名作意力已善積習諸善根等名資糧力隨眠義者

隨逐有情常在生死眠伏藏識不現餘處

故名隨眠或隨增過故名隨眠隨

逐有情多增過失故名隨眠何故眠者乃是增義如

人睡眠眠卽滋多故過失增是隨眠義

卽二障種也二加行位頌曰現前立少物

謂是唯識性以有所得故非實住唯識論曰

菩薩先於初無數劫善備福德智慧資糧

順解脫分旣圓滿已爲入見道住唯識性

復修加行伏除二取謂煖頂忍世第一法

此四總名順決擇分順趣眞實決擇分故

乃至菩薩此四加行中猶於現前安立少物

謂是唯識眞勝義性以彼空有二相未除帶相

觀心有所得故非實安住眞唯識理彼相滅已方實安住

依如是義故有頌言菩薩於定位

觀影唯是心義想旣滅除審觀唯自想如是住自心

知所取非有以能取亦無後觸無所得

乃至此加行位未遣相縛於&C-;重縛亦未能斷

唯能伏除分別二取違見道故

於俱生者及二隨眠有漏觀心有所得故有分別故

未全伏除全未能滅乃至此位亦是解行地攝

未證唯識眞勝義故釋云四總名順決擇分者

則名眞實決擇分決擇是智卽擇法也

決簡疑品彼猶預故擇簡見品彼不擇故

分者是支因義卽擇法覺支現前立少物者

心上變如名爲少物此非無相故名帶相

若證眞時此相便滅相者卽是空所執相

三通達位頌曰若時於所緣智都無所得爾時住唯識

離二取相故論曰若時菩薩於所餘境

無分別智都無所得不取種種戱論相故

爾時乃名實住唯識眞勝義性

卽證眞如智與眞如平等平等俱離能取所取相故

能所取相俱是分別有所得心戱論現故

乃至此智雖有見分而無分別說非能取非取全無

雖無相分而可說此帶如相起不離如故

如自證分緣見分時不變而緣此亦應爾變而緣者

便非親證如後得智應有分別

故應許此有見無相加行無間此智生時

體會眞如名通達位初照理故亦名見道

乃至前眞見道證唯識性後相見道證唯識相

二中初勝故頌偏說前眞見道根本智攝後相見道後得智攝

諸後得智有二分耶乃至此智現身土等

爲諸有情說正法故若不變現似色聲等

寧有現身說法等事轉色蘊依不現色者

轉四蘊依應無受等又若此智不變似境

離自體法應非所緣緣色等時應緣聲等

又緣無法等應無所緣緣彼體非實無勝用故

由斯後智二分俱有釋曰

又若此智不變似境離自體法應非所緣者旣無相分

自他之心他身土等離自己體之法不帶影像

應非所緣緣直親照彼不變爲相故不同眞如

眞如卽是智自體故問若爾眞如應非所緣緣

無似境相故答不然帶如之相起故

離自體法旣無影像不可言帶彼相起如何說有所緣緣

彼皆離自體故旣亦帶相起名所緣緣

色等時應緣聲等緣色等智不帶聲等相故

又緣無法等應無所緣緣者

不變爲無相爲見所緣故以無相分直照於無無非有體

所緣緣義如何得成由此故知

佛亦不能親緣於無此文理證也四修習位頌曰

無得不忍議是出世間智捨二&C-;重故

便證得轉依論曰

菩薩從前見道起已爲斷餘障證得轉依復數修習無分別智

此智遠離所取能取故說無得及不思議或離戱論說爲無得

妙用難測名不思議是出世間無分別智

斷世間故名出世間二取隨眠是世間本

唯此能斷獨得出名或出世名依二義立

謂體無漏及證眞如此智具斯二種義故

獨名出世餘智不然卽十地中無分別智

數修此故捨二&C-;重二障種子立&C-;重名性

無堪任違細輕故令彼永滅故說爲捨

此能捨彼二&C-;重故便能證得廣大轉依依謂所依

卽依他起與染淨法爲所依故染謂虛妄遍計所執

淨謂眞實圓成實性轉謂二分轉捨轉得

由數修習無分別智斷本識中二障&C-;重故

能轉捨依他起上遍計所執

及能轉得依他起中圓成實性由轉煩惱得大涅槃

轉所知障證無上覺成立唯識

意爲有情證得如斯二轉依果

或依卽是唯識眞如生死涅槃之所依故愚夫顚倒迷此眞如

故無始來受生死苦聖者離倒悟此眞如

便得涅槃畢竟安樂由數修習無分別智斷本識中二障&C-;重

故能轉滅依如生死及能轉證依如涅槃

此卽眞如離雜染性如雖性淨而相雜染

故離雜染時假說新淨卽此新淨說爲轉依

修習位中斷障證得雖於此位亦得菩提

而非此中頌意所顯頌意但顯轉唯識性

二乘滿位名解脫身在大牟尼名法身故

云何證得二種轉依謂十地中修十勝行

斷十重障證十眞如二種轉依由斯證得五究竟位頌曰

此卽無漏界不思議善常安樂解脫身

大牟尼名法論曰前修習位所得轉依前

卽是究竟位相此謂此前二轉依果

卽是究竟無漏界攝諸漏永盡非漏隨增性淨圓明故名無漏

界者藏義此中含容無邊希有大功德故

或是因義能生五乘世出世間利樂事故

莊嚴經論說四加行位偈曰爾時此菩薩

次第得定心唯見意言故不見一切義釋曰

此菩薩初得定心離於意言不見自相總相

一切諸義唯見意言此見卽是菩薩煖位此位名明

如佛灰河經中所說明此明名見法忍偈曰

爲長法明故堅固精進故法明增長已

通達唯心住釋曰此中菩薩爲增長法明故

起堅固精進住是法明通達唯心

此通達卽是菩薩頂位偈曰諸義悉是光由見唯心故

得斷所執亂是則住於忍釋曰

此中菩薩若見諸義悉是心光非心光外別有異見

爾時得所執亂滅此見卽是菩薩忍位偈曰

所執亂雖斷尙餘能執故斷此復速證無間三摩提

釋曰此中菩薩爲斷能執亂故

復速證無間三摩提問有何義故此三摩提名無間答

由能執亂滅時爾時入無間故受此名

此入無間卽是菩薩世間第一法位乃至五位

第一資糧位初學唯識爲發心之始第一發心分

依止大菩提而發心故菩薩善生有四義

一種子勝以菩提心爲種子故二生母勝

以般若波羅蜜爲生母故三胎藏勝

以福智二聚住持爲胎藏故四乳母勝

以大悲長養爲乳母故第二通達位頌曰已知義類性

善住唯心光現見法界故解脫於二相論曰

此位由解一切諸義唯是意言爲性

則了一切諸義悉是心光菩薩爾時名善住唯識

從彼後現見法界了達所有二相卽解脫能執所執

第三見道位頌曰心外無有物物無心亦無

以解二無故善住眞法界論曰

此位如彼現見法界故解心外無有所取物

所取物無故亦無能取心

由離所取能取二相故應知善住法界自性第四修道位頌曰

無分別智力□平等遍行爲壞過聚體如藥能除毒

論曰此位菩薩入第一義智轉依已

以無分別智□平等作及遍處行何以故

爲壞依止依他性熏習稠林過聚相故

此智力譬如阿伽陀藥能除一切衆毒第五究竟位頌曰

緣佛善成法心根安法界解念唯分別

速窮功德海論曰緣佛善成法者

諸菩薩於佛善成立一切妙法中作總聚緣故問

云何總聚緣答心根安法界是故此心名根此後起觀

如前觀事處處念轉

解知諸念唯是分別非實有故如此知已速窮功德海

卽佛果功德海能速窮彼岸故攝論偈云

福德智慧二資糧菩薩善備無邊際於法思量善決已

故了義趣唯言類若知諸義唯是言

卽住似彼唯心理便能現證眞法界是故二相悉□除

體知離心無別物由此卽會心非有

智者了達二皆無等住二無眞法界

慧者無分別智力周遍平等常順行滅依榛梗過失聚

如大良藥消衆毒佛說妙法善成立

安慧幷根法界中了知念趣唯分別勇猛疾歸德海岸

釋曰復有現觀伽他如經莊嚴論說其中難解

於此顯示福德智慧二資糧菩薩善備無邊際者資糧有二種一福德資糧二智慧資糧

謂施等三波羅蜜多是福德資糧

第六般若波羅蜜多

是智慧資糧精進波羅蜜多二資糧攝何以故若爲智慧而行精進是智慧資糧

若爲福德而行精進是福德資糧

如是靜慮波羅蜜多亦通二種若緣無量而修靜慮

是一福德資糧餘是智慧資糧如是資糧

是誰所有謂諸菩薩長遠難度名無邊際

如無邊語非無有邊但以多故得無邊稱

此亦如是於法思量善決已者要由定後思惟諸法

方善決定非餘所能故了義趣唯言類者

謂了知諸義唯意言爲因

若知諸義唯是言卽住似彼唯心理者

謂若了知似義顯現唯是意言卽住似義唯心正理便能現證眞法界

是故二相悉□除者謂從此後現證眞如

永離所取能取二相如入現證次當顯示

體知離心無別物由此卽會心非有者

體知離心無所緣義彼無有故卽會能緣心亦非有

智者了達二皆無者

謂諸菩薩了達此二悉皆是無等住二無眞法界者

謂平等住離義離心眞實法界慧者無分別智力者

謂諸菩薩無分別智所有勢力周遍平等常順行者

於平等中隨順而行觀契經等一切諸法

猶如虛空性平等故內外諸法皆如是觀

故名周遍常□

滅依榛梗過失聚如大良藥消衆毒者滅謂除滅依謂所依

卽所依中雜染法因極難了故如谿谷林榛梗難入過失聚者

是雜染法熏習自性

佛說妙法善成立安慧幷根法界中者謂由佛敎善安其慧

置眞如中及能緣彼根本心中根本心者

謂緣如來所有正敎總爲一相應知卽是無分別心

了知念趣唯分別者謂彼安住根本心已

爲說正敎由後得智念諸義趣

知此念趣唯是分別勇猛疾歸德海岸者

謂諸菩薩由無分別智及後得智巧方便故速趣佛果功德海岸

如是五頌總略義者謂第一頌顯資糧道

第二頌初半顯加行道後半第三顯於見道

第四一頌顯於修道第五一頌顯究竟道

金剛三昧經云大力菩薩言云何二入不生於心

心本不生云何有入佛言二入者一謂理入

二謂行入理入者

深信衆生不異眞性不一不共

但以客塵之所□障不去不來凝住覺觀諦觀佛性不有不無無己無他

凡聖不二金剛心地堅住不移寂靜無爲無有分別

是名理入行入者心不傾倚影無流易

於所有處靜念無求風鼓不動猶如大地

捐離心我救度衆生無生無相不取不捨

菩薩心無出入無出入心入不入故故名爲入

菩薩如是入法法相不空不空之法法不虛棄

何以故不無之法具足功德非心非影法爾淸淨

又云佛言從闡提心乃至如來

如來實相住五等位一者信位

信此身中眞如種子爲妄所□捨離妄心淨心淸白

知諸境界意言分別二者思位思者觀諸境界唯是意言

意言分別隨意顯現所見境界非我本識

知此本識非法非義非所取非能取三者修位

修者常起能起所起同時故先以智導排諸障難

出離蓋纏四者行位

行者離諸行地心無取捨極淨根利不動心

如決定實性大般涅槃唯性空大五者捨位

捨者不住性空正智流易大悲如相相不住如

三□三菩提虛心不證心無邊際不見處所是至如來善男子

五位一覺從本利入若化衆生從其本處

如上經論所言諸佛菩薩四加行位唯識五位等

皆從一心分其深淺從本起末似現初心

因末顯本復歸元地所以經云

五位一覺從本利入若化衆生從其本處

如上諸位但是一心因智有淺深證分初後

於行布中似有階降如&C-BC;疏云首楞嚴經於一念上立六十位

如珠中影像物類雖多珠全是一

一中含衆像衆像還入一珠中如六十位中

一一位含六十位且如位位全是心證一心能生多心

多心還入一心心心互含有何障□

宗鏡錄卷第八十七

戊申歲分司大藏都監開板

宗鏡錄卷第八十八

慧日永明寺主智覺禪師延壽集

夫證唯識理而登佛果

從初資糧位至究竟位具幾智而得成就答唯一無分別智

約初後有三種一加行無分別

謂尋思等智卽是道因二無分別智卽是道正體

三無分別後智卽是出觀智謂道果問

此三智行相如何答攝論云

無分別智自性應知離五種相一離非思惟故二離非覺觀地故

三離滅想受定寂靜故四離色自性故

五於眞實義離異分別故

此智若由離思惟故名無分別智熟眠放逸狂醉同離思惟應得此智

若由過覺觀地故名無分別智

從二定以上已過覺觀應得此智

若依此二義凡夫應得此智是處能離心及心法應說名無分別智

謂想受滅定等若人在此位中得無分別智

此則不成智何以故

於滅定等位無心及心法故若言如色自性智自性亦如此

如色鈍無知此智應鈍無知

若於眞實義由已分別顯現是分別應成無分別智

何以故此分別能分別眞實義謂此義眞實

若智離五相緣眞實義起若不異分別眞實義謂此法眞實

但緣眞實義如眼識不以分別爲性

是名無分別智無分別智衆行中最爲上首更以偈顯

諸菩薩自性五種相所離無分別智性

於眞無分別菩薩以無分別智爲體

無分別智與菩薩不異無分別智自性卽是菩薩自性

由於眞無分別故離五相得無分別名

又三智總以喩顯頌曰如五求受塵如五正受塵

如非五受塵三智譬如是釋曰

&C-;如人在眼等五識中求覓五塵或緣實或緣虛

意識與五識相間起故加行無分別智亦爾

或證一分爲實或不證爲虛

&C-;如人正在五識中得眞實境無分別無言說根本無分別智亦爾

得眞實境無分別無言說

&C-;如人在意識中但緣先所受塵名緣虛境有分別有言說

無分別後智亦爾緣虛境有分別有言說

又偈云如人初開目是名加行智如人正閉目

是無分別智卽彼復開眼後得智亦爾

應知如虛空是無分別智於中現色像

後得智亦爾問此無分別智從何而成答

了一切名義無所有故能成無分別智攝論頌云

鬼畜人天等各隨其所應一切意有異

故知義不成過去等及夢幷餘二影像無有爲攀緣

然彼攀緣成釋曰若義成於境

無無分別智此智若不有佛果無可得

於一物中各隨其意見有差別

是故應知義無所有故彼等所取旣不成就若爾義無所有故

識應不緣境而生答亦有識不緣境而生

如夢及過去未來等無實攀緣卽自攀緣

如境像及定境謂自心爲境而攀緣若義有自性爲境

則無無分別智此智若有有佛果可得問

於宗鏡中最初信入有何位次答

若圓信人初有五品位台敎據法華經分別功德品

依圓敎立五品位第一品初發一念信解心

第二品加讀誦第三品加說法

第四品兼行六度第五品正行六度

從初品須依靜處建立道場於六時中行四三昧

懺六根罪修習五悔五悔者一懺悔破大惡業罪二勸請

破謗法罪三隨喜破嫉□罪四□向

破諸有罪五發願順空無相願所得功德不可限量

譬算校計亦不能說

若能勤行五悔方便助開觀門一心三諦豁爾開明

如臨淨鏡遍了諸色一念心中圓解成就

不加功力任運分明正信堅固無能移動此名深信隨喜心

卽初品弟子位也分別功德品云

若有聞佛壽命長遠解其義趣是人所得功德無有限量

能起如來無上之慧乃至若聞是經

而不毁□起隨喜心當知已爲深信解相

卽初品文也以圓解觀心修行五悔更加續誦

善言妙義與心相會如膏助火是時心觀益明

名第二品也經云何況讀誦受持之者

斯人則爲頂截如來又以增品信心

修行五悔更加說法轉其內解導利前人以曠濟故化功歸己

心更一轉倍勝於前名第三品也經云

若有受持續誦爲他人說若自書若敎人書

供養經卷不須復起塔寺及造僧坊供養衆僧

又以增進心修行五悔兼修六度

福德力故倍助觀心更一重深進名第四品也經云

況復有人能持是經兼行六度

其德最勝無量無邊

譬如虛空東西南北四維上下無量無邊是人功德亦復如是

無量無邊疾至一切種智又以此心修行五悔正修六度

自行化他事理具足心觀無□轉勝於前不可比喩

名第五品也經云又爲他人種種因緣

隨義解說此法華經復能淸淨持戒

與柔和者而共同止忍辱無瞋志念堅固常貴坐禪

得諸深定精進勇猛攝諸善法

利根智慧善答問難乃至當知

是人已趣道場近阿□多證三□三菩提坐道樹下始自初品終至初住

一生可修一生可證不待位登七地爾乃修習

何假歡喜始入雙流前敎所以高其位者

方便之說圓敎位下者眞實之說法華經云

如此之事是我方便諸佛亦然

今當爲汝說最實事卽此意也

又約藏通別圓四敎論位高以言優劣如圓敎圓修至十行中第二行

便與別敎妙覺位齊若登三行所有智斷

別人不識其名況知其法

大乘別敎詮中道佛性不空之理尙此懸殊

何況藏通但空灰斷之果

若從圓敎第三行乃至十向十地等妙二覺所有智斷皆非境界

別敎但知至十行第二行中只斷無明爲己家之極果

不知是他家之下因譬如構&C-E;石爲基以金寶飾上

豈如從基至頂悉累金剛非唯高位有殊

亦乃寶非寶別乃至約斷惑門論斷不斷者

別敎但明斷不論不斷圓具二義

若敎道明斷證道不斷例如小乘方便論斷證眞

不論斷不斷今亦如是

若不思議觀者內不見有煩惱可斷煩惱性不障菩提菩提不障煩惱

煩惱卽菩提菩提卽煩惱故淨名云

佛爲增上慢人說斷□怒癡名爲解脫

無增上慢者□怒癡性卽解脫六根六塵而無限□

只眼中見色亦眼中入三解脫門

華嚴明十眼乃至六根

皆明於一塵中具十方三世諸佛八相成道轉法輪度衆生皆不斷而明了

又五品位同小乘五停心觀

今五品以四弘誓願四種三昧以明五停心

四弘誓願明四種停心四種三昧明第五停心四弘誓願者

一者未度令度二者未解令解三者未安令安

四者未滅令滅四種三昧者一常行二常坐

三半行半坐四非行非坐

且四弘誓願明四種停心者生死苦諦卽是涅槃無二無別

此卽信事順理信是道元功德母

此是第一誓願未度苦諦令度苦諦是初品信理停心

煩惱卽菩提無二無別

是爲未解集諦令解集諦是第二品續誦解脫停心

卽是大悲拔苦興前兩誓願未安道諦令安道諦

卽是以無&C-;之慈而爲說法卽第三品說法停心

未入滅諦令入滅諦

卽是兼行六度六度蔽此岸生死卽第四停心大慈與樂興此兩誓願

四種三昧明第五停心者此四三昧

皆修念佛破障道罪自有人數息覺證不休

若念佛若稱名卽破覺觀□然心定故經云

若有衆生多於貪欲常念觀昔卽便得離破根本無明

又云一念知一切法是道場皆是念佛法門也

卽常行三昧諸佛停立現前睹法界佛也

常坐三昧者繫緣法界一念法界而念佛也

半行半坐三昧者思惟諸佛實法法華經云

當成就四法爲諸佛護念此語初心行人

若人行道者常好坐禪觀心無心法不住法

名大懺悔非行非坐三昧者行住坐臥語默等

皆是摩訶衍以不可得故

若三藏中以事觀緣事

謂數息不淨慈悲界分別念佛五停心觀等今圓敎五品之位以理觀緣理

生死卽涅槃煩惱卽菩提生命是衆生之息命

涅槃是法身之息命雖不可數而可散動

明寂對於數息也煩惱是底下之穢惡

菩提是尊極之淨理對前顯後故以文字解脫

對不淨停心也若大悲誓願拔因果苦者

若有我所尙不自出況拔他苦謂無我所故

所以發慈悲心自拔拔他若大慈誓願與因果樂者

若於十二因緣起無明癡愛尙自無樂

況與他樂今自無癡故能與他樂耳

若小乘念生身應佛相好今念法身相好事理永殊

乃至藏敎佛與圓敎十信心位齊

以同除界內四住煩惱故

十信雖與三藏佛同除界內煩惱齊而十信又圓伏界外根本無明

藏敎尙未識住地無明云何稱伏

三藏佛位猶稱爲劣況二乘乎所以云同除四住此處爲齊

若伏無明三藏卽劣佛尙猶劣二乘可知

今略明圓信初入之位其五十二位智斷行相

廣在彼明故知圓信頓修與漸證權機

功行鍊磨日劫相倍入此宗鏡功德無邊

是以祖師云卽心是者疾發心行者遲故台敎云

大機□佛譬忍辱草圓應頓說譬出醍□

又頓敎最初始入內凡仍呼爲乳呼爲乳者

意不在淡以初故本故如牛新生血變爲乳

純淨在身犢子若嗽

牛卽出乳佛亦如是始坐道場新成正覺無明等血轉變爲明八

萬法藏十二部經具在法身大機犢子先

感得乳乳爲衆味之初譬頓在衆敎之首

故以華嚴爲乳耳如大涅槃經云雪山有草

名曰肥□牛若食者純得醍□

無有靑黃赤白黑色穀草因緣則有色味之異是諸衆生

以明無明業因緣故生於二相

若無明轉則變爲明一切諸法善不善等亦復如是無有二相

則法華一乘之敎爲醍□耳華嚴論云

此華嚴大意一乘正宗但識滅時亡情塵頓絶

唯眞智境一念則

五位齊明爲全將佛果以爲因故設凡夫住世百年及以多劫而於自見

不見須臾可遷不見當成佛不見已

成佛不見現成佛十住之位法旣如是更

有何生不成佛耶更有何生而成正覺此華嚴經是本

法界門一切諸佛本住大宅一切佛子

究竟所歸化身權乘總居其外若有入者

一入全眞此位中初發心住菩薩見道住佛

知見入佛知見直與如來同身心性智相

故頓印五位行相總在其中如持明鏡普

臨衆色此經法門法合如是所有歎說應如是知

應如是信解爲法界法門圓無始終於一念中歲月晦

明重重無盡一毫之內佛境衆生境色相

無邊一成一切成一壞一切壞又華嚴經

卽以普門法界普見法門

如來藏身三昧境因陀羅網莊嚴法世界海旋重重妙智一時同得

爲一證一切證一斷一切斷故

卽自身之內有十方諸佛刹海莊嚴

佛身之內卽自身之境重重隱現十方世界法合如斯

猶如衆流歸於大海雖未入海潤性無差

若入大海皆同鹹味一切衆生亦復如是

迷之與悟雖然有殊本來佛海元本不出問眞如寂滅

本無次第之殊法界虛玄豈有階降之別

云何一眞體上而分五位十地之名答

若以唯識眞性則性融一切尙不指何況分多

以解行證入之門不無深淺

如太虛空本無差異□孩之時觀唯不遠

長大之後見則無邊非彼空之有短長乃是眼之自明昧

又如大摩尼寶處□雖淨無良工巧治

焉能成器如蘇迷盧山雖寶所集

無日輪□照何以出光又如指□虛空是無數量之數量

猶心量法界乃非淺深之淺深如華嚴論云

初地菩薩多百法明門王化多百佛世界

二地菩薩多千法明門王化多千佛世界者

不同權敎實有分限如前數法互相徹入

又如人以指□空作百千微塵數復以手除之令盡

然彼空中無有增減

以情量故見彼虛空數有增減此經亦爾所有菩薩安立諸地

法門增減亦復如是爲成諸有情故使令進修

若也一槪皆平無心進也

凡夫無有策修之心發心修至不修方知萬法無修也

而實敎菩薩一得一切得爲稱法體中無前後故

猶如帝網光影互相參徹相入無前後際也

亦如百千寶鏡同臨妙像

一一鏡中影像相入色像齊平如佛果位中

諸菩薩爲從性起法身根本智爲十位之中創證心故

所有法門境界皆悉依本以體用通收皆悉徹故

還以性齊卽時齊故更有餘不齊之法爲不可也

又云十住以來菩薩所行

皆是助道非是正位故意欲明行所行者是爲助道

無住無行任眞自體名之爲正果故

若以初發心住以法性無相根本智不離無作用之體

行諸萬行菩薩與佛因果本來體齊

若簡佛果無作無修菩薩正加行已來總名助道

以動寂無□正助元來不異一法門也眉目不可不簡

體用圓寂正助全同此卽全別全同門

還以重玄門思之可解聞所未聞之法聞之不疑

全別全同境界難解佛及凡夫各自別有

是全別義故二見□存若全同故便成滯寂

圓融道理事理不□若也法門全分兩向

是凡夫法全合一體是二乘法但以理事自在

其道在中留心滅之此亦不可

以心存之此亦不可

此助道行門與正智果德無作之門體合無二事中軌則不可不分

以其體用不可一向全別以全同作全別以全別作全同

不可全別無全同不可全同無全別

如迷此同別二門卽智不自在又經云

智入三世悉皆平等者明智能隨俗言入三世

卽俗體本眞故言平等

以總別同異成壞門六相義該括卽總而全別卽別而全總卽同而俱異

卽異而□同卽成而俱壞卽壞而俱成

皆非情繫一異俱不俱有無非有無常無常生滅相故如是皆是如來理智體用依正悉自在故

以自體無念力大智照之可見

是以若上上根人頓了心空入眞唯識性

現行餘習種子俱亡則何用更立地位只爲中下之根

或有緣信或有正信或有解悟或有證悟

根機莫等見解不同於妄功用中分其深淺

雖卽明知信入唯識心境俱空以微細想念不盡

未得全除分分鍊磨於昇進中故有地位差別

以根塵五陰微細難亡若得識陰盡

方超地位了無所得究竟圓成如淨&C-;璃內含寶月

如首楞嚴經云佛告阿難及諸大衆

汝等當知有漏世界十二類生本覺妙明覺圓心體

與十方佛無二無別由汝妄想迷理爲咎

癡愛發生生發遍迷故有空性

化迷不息有世界生則此十方微塵國土非無漏者

皆是迷頑妄想安立當知虛空生汝心內

猶如片雲點太淸&C-E;況諸世界在虛空耶

汝等一人發眞歸元此十方空皆悉消殞

云何空中所有國土而不振裂次消五陰之文如經云

此五陰元重疊生起生因識有

滅從色除理則頓悟乘悟倂消事非頓除因次第盡

消色陰文云佛告阿難當知汝坐道場消落諸念

其念若盡則諸離念一切精明動靜不移

憶忘如一當住此處入三摩提

如明目人處大幽闇精性妙淨心未發光此則名爲色陰區宇

若目明朗十方洞開無復幽□名色陰盡

是人則能超越劫濁觀其所由堅固妄想

以爲其本盡受陰文云佛告阿難彼善男子

修三摩提奢摩他中色陰盡者見諸佛心

如明鏡中顯現其像若有所得而未能用

猶如□此則名爲受陰區宇

若□咎歇其心離身返觀其而去住自由無復留□名受陰盡

是人則能超越見濁觀其所由

虛明妄想以爲其本盡想陰文云佛告阿難彼善男子

修三摩提受陰盡者雖未漏盡心離其形如鳥出籠

已能成就從凡身上歷菩薩六十聖位

得意生身隨往無□譬如有人熟寐□言

是人雖則無別所知其言已成音韻倫次

令不寐者咸悟其語此則名爲想陰區宇

若動念盡浮想消除於覺明心如去塵垢

一倫生死首尾圓照名想陰盡是人則能超煩惱濁

觀其所由融通妄想以爲其本盡行陰文云

佛告阿難彼善男子修三摩提想陰盡者

是人平常夢想消滅寤寐□一覺明虛靜猶如晴空

無復&C-;重前塵影事觀諸世間大地山河

如鏡鑒明來無所粘過無□跡虛受照應

了罔陳習唯一精眞生滅根元從此披露

見諸十方十二衆生畢□其類

雖未通其各命由緖見同生基猶如野馬□□淸擾

爲浮根塵究竟樞穴此則名爲行陰區宇

若此淸擾□□水名行陰盡是人則能超衆生濁觀其所由

幽隱妄想以爲其本盡識陰文云佛告阿難

彼善男子修三摩提行陰盡者

諸世間性幽淸擾動同分生幾&C-F;然墮裂

沈細綱紐補特伽羅酬業深脈感應懸絶

於涅槃天將大明悟如□候鳴瞻顧東方已有精色

六根虛靜無復馳逸內內湛明入無所入

深達十方十二種類受命元由觀由執元諸類不召

於十方界已獲其同精色不沈發現幽□

此則名爲識陰區宇若於群召已獲同中消磨六門

合開成就見聞通&C-FA;互用淸淨

十方世界及與身心如吠&C-;璃內外明徹名識陰盡

是人則能超越命濁觀其所由

罔象虛無顚倒妄想以爲其本

乃至識陰若盡則汝現前諸根互用從互用中能入菩薩金剛乾慧

圓明精心於中發化如淨&C-;璃內含寶月

如是乃超十信十住十行十□向四加行心菩薩所行金剛十地等覺圓明入於如來妙莊嚴海

圓滿菩提歸無所得問旣論初心入道

何用廣錄上地行位答若綸其道必有其果

若無行位卽是天魔外道經論所說微細難知

台敎有六卽之文仁王具五忍之位

恐墮上慢執解不修皆是古聖所詮不敢不錄

非是□濫自立異端唯望後賢願遵先製問

佛地功德都具幾法成就圓滿答

成就五法具攝一切佛地功德故佛地論云

一淸淨法界者一切如來眞實自體無始時來自性淸淨

具足種種過十方界極微塵數性相功德

無生無滅猶如虛空遍一切有情平等共有

與一切法不一不異非有非無離一切相

一切分別一切名言皆不能得唯是淸淨聖智之所證

二空無我所顯眞如爲其自性

諸聖分證諸佛圓證二大圓鏡智者

能現生一切境界諸智影像一切身土影像所依任持一切佛地功德

窮未來際無有斷盡三平等性智

謂觀自他一切平等建立佛地無住涅槃

四妙觀察智謂於一切境界差別常觀無□

於大衆會能現一切自在作用斷一切疑雨大法雨

五成所作智謂能遍於一切世界

隨所應化成熟有情釋曰淸淨法界者則無垢淨識眞如一心

卽此正宗凡聖共有此一法界是四智之體

四智則一體之用以諸佛現證衆生不知

以不知故執爲八識之名以現證故

能成四智之相若昧之則八識起執藏之號

七識得染汚之名六識起遍計之情

五識變根塵之境若了之賴耶成圓鏡之體持功德之門

末那爲平等之原一自他之性

第六起觀察之妙轉正法之輪五識興所作之功

垂應化之跡斯則一心匪動識智自分

不轉其體但轉其名不分其理而分其事問於五法中

一淸淨法界者卽是自性淸淨圓明之體

從本已來性自滿足非生因之所生

唯了因之所了此則不論心境其四智等行相不同

於妙用時各緣何境答識論云

圓鏡智相應心品有義但緣眞如爲境是無分別智

非後得智行相所緣不可知故

莊嚴論說大圓鏡智於一切境不愚迷故

又此決定緣無漏種及身土等諸影像故行緣微細說不可知

如阿賴耶識亦緣俗故緣眞如故是無分別智

緣餘境故後得智攝其體是一隨用分二

了俗由證眞故說爲後得平等性智相應心品

有義但緣第八淨識如染第七緣藏識故

有義但緣眞如爲境緣一切法平等性故

有義遍緣眞俗爲境莊嚴論說

緣諸有性自他平等隨他勝解示現無邊佛影像故

由斯此品通緣眞俗二智所攝於理無違

妙觀察智相應心品緣一切法自相共相皆無障□

二智所攝成所作智相應心品

有義但緣五種現境莊嚴論說如來五根一一皆於五境轉故

有義此品亦能遍緣三世諸法不違正理

佛地經說成所作智起作三業諸變化事

決擇有情心行差別領受去來現在等義

若不遍緣無此能故又後得智攝

此四心品雖皆遍能緣一切法而用有異謂鏡智品

現自受用身淨土相持無漏種平等智品

現他受用身淨土相成所作智品

能現變化身及土相觀察智品觀察自他功能過失雨大法雨

破諸疑網利樂有情如是等門差別多種

問成所作智與第六識相應起於化用

與觀察智性有何差別答識論云

觀察智觀諸法自相共相

此所作智唯起化故有差別此二智品應不□生一類二識不俱起故

同體用分俱亦非失或與第七淨識相應

依眼等根緣色等境是平等智作用差別

謂淨第七起他受用身土相者平等品攝起變化者

成事品攝問說有爲法皆蘊處攝

如來純無漏法還具蘊處界不答識論云

處處經說轉無常蘊獲得常蘊界處亦然

寧說如來非蘊處界故言非者是密意說

又佛身中十八界等皆悉具足而純無漏

此轉依果又不思議超過尋思言議道故微妙甚深

自內讀故問此智是佛知見無師自爾

何假因緣稱揚開示答此智雖不約緣生

而從緣顯若執無因皆成外道如古師云

佛法雖有無師智自然智而是常住眞理

要假緣顯則亦因緣矣法華經云佛種從緣起

楞伽經云大慧白佛佛說常不思議

彼諸外道亦有常不思議何以異耶佛言

彼諸外道無有常不思議以無因故我說常不思議有因

因於內證豈得同耶是則眞常亦因緣起

故知無有一法不從心而生

三乘之道悉皆內證若心外立義任說幽玄皆成外道

又若入唯識智雖不執前境不同愚闇無知無見

雖照境虛智眼斯在能斷金剛般若論頌云

雖不見諸法非無了境眼所以永嘉集云

夫境非智而不了智非境而不生

智生則了境而生境了則智生而了智生而了了無所了

了境而生生無能生生無能生

雖智而非有了無所了雖境而非無無卽不無

有卽非有有無雙照妙悟蕭然

如火得薪彌加熾盛薪喩發智之多境火比了境之妙智

其詞曰達性空而非縛雖緣假而無著

有無之境雙照中觀之心歷落又頌曰

若智了於境卽是境空智如眼了空華是了空華眼

若智了於智卽是智空智如眼了眼空

是了眼空眼智雖了境空及以了智空

非無了境智境空智猶有了境智空智無境智不了

如眼了空華及以了眼空非無了空眼華空眼

猶有了華眼空眼無華眼不了

宗鏡錄卷第八十八

戊申歲分司大藏都監開板

宗鏡錄卷第八十九

慧日永明寺主智覺禪師延壽集

夫諸佛唯一法身云何說三身差別答

約用分三其體常一識論云

如是法身有三相別一自性身謂諸如來眞淨法界

受用變化平等所依離相寂然絶諸戱論

具無邊際眞常功德是一切法平等實性

卽此自性亦名法身大功德法所依止故二受用身

此有二種一自受用謂諸如來修集無量福慧資糧

所起無邊眞實功德及極圓淨常遍色身

相續湛然盡未來際□自受用廣大法樂

二他受用謂諸如來由平等智

示現微妙淨功德身居純淨土爲住十地諸菩薩衆

現大神通轉正法輪決衆疑網令彼受用大乘法樂

三變化身謂諸如來由成事智

變現無量隨類化身居淨穢土

爲未登地諸菩薩衆二乘異生稱彼機宜現通說法令各獲得諸利樂事

是以轉滅三心得三身一根本心

卽第八識轉得法身二依本心卽第七識轉得報身

三起事心卽前六識轉得化身又一斷德

斷一切煩惱卽法身二智德總四智爲報身

三恩德恩憐悲育一切有情爲化身

則八解六通一心而起三身四智八識所成

終無一理一行而從外來皆從自識施爲一心而轉

乃至一身無量身

如華嚴所明無量身雲重重無盡皆從性起無□圓融又古德問

夫法身者法是軌持義軌謂軌則

令物生解卽法身能令三根本智而生解故

持謂任持不捨自性謂持法身凝然之體

不捨無爲之自體故且如根本智正證如時不作如解

能所冥合一體如日光與虛空合不分彼此

是無分別如何得明軌解若有軌解義卽有分別

若有分別卽與後得智何別答

凡論分別有其三種一隨念分別刹那後念續於前念

二計度分別卽周遍計度三自性分別

任運緣境不帶名言今本智證如

但無隨念計度二分別名無分別然不妨有自性分別

如人飮水雖無言說然冷煖自知故知亦有軌義

問變化身與他受用身爲是眞實心

是化現心答此二身是化然化不離眞識論云

此二身雖無眞實心及心所

而有化現心心所法無上覺者神力難思故能化現無形質法

若不爾者云何如來現貪瞋等久已斷故

云何聲聞及傍生等知如來心

如來實心等覺菩薩尙不知故由此經說

化無量類皆令有心又說如來成所作智化作三業

又說變化有依他心依他實心相分現故

乃至自性法身唯有眞實常樂我淨離諸雜染衆善所依

無爲功德無色心等差別相用

自受用身具無量種妙色心等眞實功德

若他受用及變化身唯具無邊似色心等利樂他用化相功德

是以如來妙體淸淨法身

不去不來如影如像猶四王天之日月顯淸淨水中不出不入

似□尸迦之宮殿現&C-;璃地內非有非無

涅槃無名論云法身無像應物以形

般若無知對緣而照萬機頓赴而不撓其

神千難殊對而不干其慮動若行雲止猶谷

神豈有心於彼此情繫于動靜者乎旣無心於動

靜亦無像於去來去來不以像故無器而不形

動靜不以心故無感而不應

然則心生於有心像出於有像像非我出故金石流而不□

心非我生故日用而不勤□□自彼

於我何爲所以智周萬物而不勞形充八極而無患

益不可盈損不可虧

寧復□□中達壽極雙樹靈竭天棺體盡焚燎者哉

是以諸佛不出世亦不入涅槃本悟眞心成道眞心無形

豈有出沒耶但隨有心機熟衆生

感見報化之身所有見聞皆是衆生心中之影像

故云心生於有心像出於有像則諸佛無心無身

豈有勞慮疲患者乎復禮法師述三身義云

法身猶虛空之性雲蒸卽□霧□卽明

其性本常矣報身若乘空之日虧矣高昇朗然大照

其體□在矣化身如鑒水之影

沚淸卽現流濁乃昏顯晦不□往來無定夫化佛者豈他歟

報身圓應之用報身者何哉

悲智所成之體也悲以廣濟爲理智以善權爲業

所以因時降跡隨物現身身跡者用也悲智者體也

體是其本用是其末依體興用攝末歸本

欲求其異理可然乎報身卽化也化身卽法也

化身卽法理微矣還寄影喩而述焉

夫水中之日影也不從外來不從內出不此不彼

不異不一不無其狀不有其質□然而存

忽焉而失像著而動性靈而謐執實者爲妄

知妄者了實日何謂也日若從外來者水外寧在乎

若從內出者水內先有乎若言在此者

於彼不見乎若言在彼者於此不睹乎

若言是異者一見有二乎若言是一者二見豈一乎

若言是無者於見可亡乎若言是有者

求體曾得乎謂其生生無所從謂其滅

滅無所往不生矣不滅矣性相寂然心言路斷

斯可謂見水影之實性也見影之性者

可見化身實性見化之性者卽證法身之體也

淨名云佛身卽法身也又觀身實相觀佛亦然

般若云若見諸相非相卽見如來

又離一切諸相卽名諸佛

是以擧足下足道場觸處而無盡開眼閉眼諸佛現前而不滅

如上所說一體三身理事相成體用交徹不出不在隱顯同時皆是一心本宗正義

是以一身多身皆是法界所悟一法卽無□法界卽事之理

全在多中所現乃是卽理之事全居一內

又成壞一際緣起同時如始造衆寶像時

十年像成百年像壞初得一寶之時

十年像成百年像壞總在得寶緣起之時

以百年不去現在不住衆寶緣中無或壞體

以明智慈萬行諸波羅蜜三十七道品衆善法中以成如來身然一一緣中無我無作者無成壞體

方名正覺問諸佛法身湛然明淨

如何起六根之相答一以卽相明眞何乖大用

二以利他勝業不斷化門如寶性論云

依自利利他成就業義故說偈云無漏及遍至

不滅法與□淸□不變異不退寂靜處

諸佛如來身如虛空無相妙色常湛然六根甚明淨

佛眼見衆色耳聞一切聲鼻能嗅諸香

舌能練衆味身覺三昧觸意知一切法

除諸稠林行佛離虛空相又偈云如虛空無相

而現色等相法身亦如是具足六根相

又偈云如來鏡像身而不離本體猶如一切色

不離於虛空如法華經中明六根淸淨

眼見一切色耳聞一切聲鼻嗅一切香

舌了一切味身現一切境意知一切法等問

若衆生可度則諸佛界增衆生界減

若不可度諸有行願皆悉唐捐如何會通斷其邪見答

經云切愚癡凡夫不如實知一法界故

不如實見一法界故

起邪見心爲衆生界增衆生界減所以只爲不如實了一法界心

故見增減又經云衆生定相不可得故又經云

衆生界無性故衆生界無邊故古德云

以要言之衆生界猶如虛空假使無量勝神通者

各無量劫行於虛空求空邊際終不可盡

非以不盡不名遊行非以遊行令得其際

當知此中佛度生道理亦爾非以當得令其有終

非以無終說有無得

是故若難一切衆生皆當作佛是則衆生雖多必有終盡之疑

無不通也起信論明不思議業相則諸佛境界

云何不思議

以非一非異不有不無非言思可定情解所測故稱不思議之業相

此不思議之業相者謂與衆生作六根境界故

寶性論云諸佛如來身如虛空無相

爲勝智者作六根境界示現微妙色出顯妙昔聲

令嗅佛戒香與佛妙法味便覺三昧觸

令知深妙法常化衆生是眞如之用故云不思議業也

此本覺用與衆生心本來無二

但不覺隨流用卽不現用則於彼心中稱根顯現

而不作意我現差別

故云隨根自然相應見無不益是隨染本覺之相

所以菩薩能行非道通達正道若入宗鏡門究竟之道

則染淨由心無非無正若入方便門分別之道

則菩薩大悲力故常行無□古德問云

非道之行是煩惱業菩薩應斷云何行之答有三義一

漸捨門止惡行善二捨相門善惡俱離

三隨相利益門染淨俱行此第三門更有三意

一約行自行修淨化他隨染二約人

化凡同染化聖同淨三約法隨世間法

必須現染修菩薩法必須修淨又問

菩薩行非通修何道答道有三種一證道

謂二空眞如正體智證二助道緣修萬行助顯眞理三不住道

卽是悲智不住生死不住涅槃

所以菩薩示行現同其事爲欲同惡止惡同善進善

若其&C-D;異敎化卽難故須行非而度脫之

皆令悟入同體眞心耳所以入楞伽經云

出世間上上波羅蜜者如實能知

但是自心虛妄分別見外境界爾時實知唯是自心

見內外法不虛妄分別不取內外自心色相故

菩薩摩訶薩如

實能知一切法故行檀波羅蜜爲令一切衆生得無怖畏安隱樂故

乃至菩薩如實觀察自心分別之相不見分別不墮二邊

依如實修行轉身不見一法生不見一法滅

自身內讀聖行修行是菩薩般若波羅蜜

還原觀云智身影現衆緣觀者

謂智體唯一能鑒衆緣緣相本空智體寂照

諸緣相盡如如獨存謂有爲之法無不俱含眞性

故知眞心遍一切處無緣不具無法不隨

所以華嚴經云佛身充滿於法界普現一切衆生前

隨緣赴感靡不周而□處此菩提座大智度論云

如日照天下不能令高者下下者高

但顯現而已佛亦如是於諸法無所作故經云

佛身無爲不墮諸數問一心實相福智同如

云何分眞化虛實之佛身

有供養福田之優劣答佛非眞化眞化從心

心眞則眞福無邊心假則假報有限如惡心出佛身血

執佛身實有則血從心生若敬心欲見佛化身

則佛從心現故知隱顯在我佛身無爲

優劣唯心福田平等如大智度論問云

佛若無分別者供養眞佛乃至無餘涅槃福故不盡

供養化佛亦爾不佛答供養化佛

眞佛其福無異何以故佛得諸法實相故供養福無盡

化佛亦不離實相故若供養者心能不異

其福亦等問曰化佛無十力等諸功德

云何與眞佛等答曰十力等諸功德皆入諸法實相

若十力等離諸法實相則非佛法墮顚倒邪見

問曰若爾眞化中定有諸法實相者

何以言惡心出佛身血得逆罪不說化佛答曰

經中但說惡心出佛身血不辯眞化

若供養化佛得具足福者惡心毁□亦應得逆罪

惡人定謂化佛是眞而惡心出血血則爲出

便得逆罪故知隨心虛實佛無定形

實相理中罪福俱寂問報化旣同實相

云何敎中說佛壽量有其延促答一心眞如性無盡故

卽十方諸佛之壽量是以山斤海滴尙可比方

空界地塵猶能知數況如來常樂我淨法身慧命

豈窮邊際乎故云法性壽者

非得命根亦無述持强指不遷不變名之爲壽此壽非長量

亦非短量無延促强指法界同虛空量

此卽非身之身無壽之壽不量之量也

故金光明經偈云一切諸水可知幾滴

無有能數釋尊壽命諸須彌山可知斤兩無有能量釋尊壽命

一切大地可知塵數無有能算釋尊壽命

虛空分界尙可盡邊無有能計釋尊壽命

法華疏釋如來壽量品云壽者受也若法身

眞如不隔諸法故名爲受若報身

境知相應故名爲受若應身一期報得百年不斷故名爲受

法身如來以如理爲命

報身如來以智慧爲命應身如來以同緣理爲命

法身如來如理命者有佛無佛性相常然不論相應與相續

亦無有量及無量經云非如非異非虛非實

蓋是詮量法身如理命也

詮量報身如來者以如如智契如如境境發智爲報

智冥境爲受境旣無量無邊常住不滅智亦如是

函大蓋大經偈云我智力如是久修業所得

慧光照無量壽命無數劫此是詮量報

身如來智慧命也詮量應身者應身同緣緣長同長

緣促同促□□自彼於我無爲經云

數數現生數數現滅

或復自說名字不同年紀大小此是詮量應佛同緣命也無生義云

性自爾者卽是法性空空卽菩提

今生身命從過去貪取中生意旣是法性空當知今生身命

亦卽是從法性空中出法性旣空

所生身命亦還法性空去故涅槃經云

如大河及諸小河悉入大海

如是一切人中天上地及虛空壽命大河悉入如來壽命海中

又如阿□達池出四大河如來亦爾出一切命

命旣從如出還如去六根亦如是從如出還如去

若信如上所說如來壽量佛親校量功德

譬如有人於無量億劫行五波羅蜜

不如以般若正智發一念信心比前功德百千萬倍

故法華經偈云是人於百千萬億劫數中

行此諸功德如上之所說有善男女等

聞我說壽命乃至一念信其福過於彼問

旣立一心正報之身須有一心依報之土身已具三

土有幾種答

隨義區分相亦多種華嚴具十土或一二三等開合不定台敎云

佛國有四一染淨國凡聖同居二有餘國方便人住

三果報國純法身菩薩居

卽因陀羅網無障□土四常寂光卽妙覺所居

又經論通辯有五古釋云一法性土眞如爲體

或五法中以淸淨法界爲體眞如與法界

總相門中卽不殊別相門中卽有異

眞如遍一切因果兼該通卽廣淸淨法界卽狹唯果位故

二實報土力無畏等一切功德無漏五陰以爲體性

攝相歸性以眞如爲體因修萬行果起酬因

眞實果報之所招感名實報土

於佛自受用身中以四智爲身所依十力四無所畏功德

以之爲土三色相土

攝境從心自利後得智爲體最極自在淨識爲相第八無垢名爲淨識

大圓鏡智後得智中之所變攝相歸性

亦以眞如爲體若約相別四塵爲體四他受用土

攝境從心利他後得智爲體攝相歸性

以眞如爲體若約相別四塵爲體五變化土

菩薩變化土有漏者同前攝境從心本識爲體

無漏者同前自利後得智爲體佛亦同此體

約性眞如爲體相別四□五□爲體然變土者

若第八識中從種子變生四□五□現者

名因緣變佛唯無漏菩薩有漏通淨穢

若六七識所變者名分別變佛唯無漏

報化二土或通淨穢若第七識有漏位中

但內緣第八識見分不能變土

若無漏六七後得智中能變之者唯通影不可受用

爲不從種生故但可現淨穢之相敎化衆生

上諸身土言總體則皆以一心法界如來藏性爲體

以法爾故約別體則如上所辯問淨穢二土

爲當同體異見爲當別體異見爲當無體妄見

爲當有體妄見答非同非異不有不無

但隨自心因業所現安法師云淨穢二土

四句分別一質不成淨穢虧盈

異質不成一理齊平無質不成緣起萬形有質不成搜原卽冥

故楞伽經偈云不知唯心現是故分二見

如實但知心分別卽不生密嚴經偈云

是心有二性如鏡含衆像亦如水現月&C-B;者見毛輪

毛輪瓔珞珠此皆無所有但從病&C-B;眼

若斯而顯現甁衣皆自識衆生亦復然

虛妄計我人不知□執取衆生及甁等種種諸形相

內外雖不同一切從心起依止賴耶識

一切諸種子心如境界現是故說世間世間非作者

業及微□作但是阿賴耶變現似於境

淸□記云此上分別淨穢二土四句是一向遮過

實則卽異卽同卽有卽無

若互相形奪則一異而兩亡有無雙寂若圓融無□

則卽一卽多卽無卽有有是無有無是有無

多是卽一之多一是卽多之一有無卽事理無□

一多兼事事無□由此重重故

華嚴藏刹一一□中皆見法界又依正無二四句渾融

一佛身卽刹者佛體卽是法性土故廢他從己

佛體虛故土外無佛法性無二故

二刹卽佛身者刹體卽是法性身故

廢己從他刹體虛故佛外無法性無二故

由性無二以性融相故身刹相卽三俱者謂有身有土

不壞相故若無身土無可相卽故四泯者

謂佛卽刹故非佛刹卽佛故非刹以互奪故

問身土旣總唯一心法界之體

如何是自他各受用身土之行相答

一體雖同不妨互遍同中有異自入於他異中有同他遍於自

古德問云自受用身土一一無邊

諸佛身土不相障□行相如何答

如水乳一處其體無別鵝王飮之但得其乳不得其水

乍見將謂水乳是一若飮已卽知有異

又如衆燈光同處一室自色不可分若論光體元來各別

自受用身雖合一處元來各各有異

皆自受用法樂則一一皆具八識故

所以得互遍非同一體無異非一非異可辯佛身問

旣是眞如何分身土耶答據義立之

於眞如中以性成萬德爲身以空之理爲土

約義卽別體不相離又眞理中具四德常淨二德爲土

我樂二德爲身故云我此土淨而汝不見

則眞身含萬法爲土耳若心外取土見相迷眞

成妄想之垢故稱爲穢若見心性則名淨耳

是以一法不動異見常生迷有作□勞

悟空成佛國非移妙喜匪變娑婆

亦非神力所爲法性何曾遷變猶眩&C-B;之者同處

各觀體髮毛輪所見差別如執外境界皆是妄心

如經云例如今目睹山河皆是無始見病

問心外無法道外無心

云何諸佛自稱出世得道廣說敎門答

只爲衆生不了唯心妄生外境以不實故所以諸佛出世

若有一法是實則諸佛終不出世所說方便敎門

不爲知者說但爲未知者破執除疑

似形言敎若執喪疑消則無道可得無法可說

思益經云佛言我坐道場時

唯得顚倒所起煩惱畢竟空性以無所得故得以無所知故知

又思益梵天問文殊師利得何法故名爲得道

文殊師利言若法不自生不彼生

亦不衆緣生從本已來常無有生得是法故說名得道

又問若法不生爲何所得答言

若知法不生卽名爲得是故佛說

若見諸有爲法不生相卽入正位又問云何名爲正位答言

我及涅槃等不作二是名正位夫正位者

卽自眞心入此位中諸見自泯入佛境界經云

如來不應以色見不應以法見不應以相見

不應以好見不應以法性見大集經云

爾時衆中有一天子名曰勝意語不可說菩薩言

善男子若一切法不可說者

衆生云何而得言說不可說言善男子汝寧知響有言說不

勝意言善男子響者皆從因緣而有善男子

是響之因爲定在內爲定在外天子言

善男子如是因者不定在內不定在外天子

一切衆生强作二想而有所說

諸法之性實不可說天子言善男子若不可說

云何如來宣說八萬四千法聚令諸聲聞受持續誦天子

如來世尊實無所說無所說者卽是如來天子

汝知何等爲如來耶

將不謂色受想行識是如來乎

將不說佛是去來現在有爲無爲陰界諸入三界所攝是因是果是和合耶

或想非想亦想非想非想非非想耶不也

善男子天子若如是等非如來者云何可說

若不可說

如何而言如來世尊演說八萬四千法聚是故八萬四千法聚實不可說

聲聞受者亦不可說不可說者卽是正義

若無說卽是眞實楞伽經云

我唯說無始虛僞妄想習氣種種諸惡三有之因不能覺知自心現量

而生妄想攀緣外性

斯則但了自心外境無性以不覺心量故妄取外緣

若知心卽是道心卽是法豈於心外有法可說耶

所以華嚴經頌云諸佛不說法佛於何有說

但隨其自心爲說如是法廣百論云諸有行願

隨順世俗所見所聞强假施設

勝義理中二俱不許一切分別戱論絶故

非諸如來有法可說亦無有法少有所得問

若爾精進則爲唐損應棄如來甘露聖敎答

爲欲方便除倒見執施設二事俱無有過問

旣言一切所見能見皆無所有云何無過答

雖無眞實所見能見而諸愚夫顚倒爲有除彼增上慢見

隨順世間施設無過若能隨此聖敎修行

隨俗說爲眞佛弟子

世俗愚夫隨自心變顚倒境相而起見心佛非其境於彼無用

乃至謂佛世尊在昔因位爲欲利樂一切有情

發起無邊功用願行由此證得無分別慧因此慧力

發起無量利樂有情作用無盡

諸有情類用佛願行所得妙慧爲增上緣

自心變現能順世間最勝生道及順上緣又本願行

亦非顚倒以能了知諸法實義

於一切法無所執著能爲無上妙果生因雖復發心起諸勝行

求無上果利樂有情

然似幻師起諸幻事都無所執故非顚倒又古德問

衆生卽佛心衆生衆生心佛自敎化佛心衆生

何故說言佛悲願力答卽此眞心是佛悲願

謂同體大悲及自體無障□願等卽性起大用也

又衆生者卽是諸雜雜心識念念起滅

故號衆生經云佛告比丘

汝等日夜常生無量百千衆生若能智照不起相續之念

卽是度衆生又了念卽空無有起處

卽是度盡無量百千衆生不見有一衆生而得滅度者

台敎云無明爲父貪愛爲母六根爲男

六塵爲女識爲媒嫁出生無量煩惱爲子孫故經云

有念卽生死無念卽尼洹問若如上說

成佛度生不離一念

諸佛何以發願更度他衆生答雖發願度生

皆令倣此眞修究竟同此指歸一念所以先發誓度盡一切衆生

方成正覺則念盡心澄天眞獨朗

卽成佛義也先佛已如是自度竟然後轉示他人

卽是眞實之慈離此興悲皆成妄想

如舍利弗問菴提遮女何不轉女身偈答言自男生我女

徒生妄想悲則是不了自是非男

錯認衆生之相□乃執生他女徒興彼我之情

於一眞內而妄立自他向同體中而强分愛見

如古師云有二義門俱無可度一契空

如性空寂滅故無可度二契不空同一法性

法性平等故無可度故金剛三昧經云若化衆生

無生於化不生於化其化大焉

又大虛空藏菩薩所問經偈云猶如於幻師害多幻化衆

實無有所害所度生亦然幻化及有情

諸佛法亦爾若悟同一性無自性爲性所以先德云

八地已上菩薩得無生忍

□河沙世界外有衆生求救菩薩都不起念

衆生自然見菩薩到其前與其說法四事供養菩薩得如是智

由是無心之心量故我說爲心量

亦爲無量之量耳問大涅槃經云

解脫之法亦非涅槃如來之身亦非涅槃摩訶般若亦非涅槃

如何是涅槃正義答欲知涅槃正義

卽我眞如心性故經偈云如無生性佛出興

如無滅性佛涅槃言辭譬喩悉皆斷

一切義成無與等是以非卽三法非離三法不縱不橫

不□不別豈可言一言三而指斯妙道乎

淸□記釋云法身爲所證般若爲能證

解脫爲離障又佛身者卽是法性有佛身義

作二所依故有智慧義遍照法界光明故

有解脫義性離一切障故此三不相離

今三俱不思議焉可縱俱不思議焉可橫

俱不思議焉可□俱不思議焉可別意云

卽一而三卽三而一非三非一雙照三一

焉可作一三等思故肇論云菩提之道不可圓度

高而無上廣不可極淵而無下深不可測

大包天地細入無間故謂之道又涅槃無名論云

夫涅槃之爲道也寂寥虛曠不可以形名得

微妙無相不可以有心知超群有以幽昇

量太虛而永久隨之弗得其□

迎之罔眺其首六趣不能攝其生力負無以化其體

潢□惚恍若存若往五目莫睹其容

二聽不聞其響冥冥窈窈誰見誰曉彌綸靡所不在

而獨曳於有無之表然則言之者失其眞

知之者反其愚有之者乖其性無之者傷其軀

乃至何者本之有境則五陰永滅

推之無鄕而幽靈不竭幽靈不竭則抱一湛然

五陰永滅則萬累都捐萬累都捐故與道通同

抱一湛然故神而無功神而無功故至功常存

與道通同故沖而不改沖而不改不可爲有

至功常存不可爲無然則有無絶於內

稱謂淪於外視聽之所不泊四空之所昏昧

恬焉而夷泊焉而泰九流於是乎交歸

衆聖於是乎冥會斯乃希夷之境太玄之鄕

而欲以有無題□標其方域而語其神道者不亦邈哉

是以心道孤標神無方所豈在有無之朕跡

見聞之影響乎所以般若波羅蜜經云

文殊師利如是應知彼一切法不起不滅

名爲如來又梵王問經云第一義中佛不出世

亦不涅槃從本已來無起滅故般若燈論偈云

不應捨生死不應立涅槃生死及涅槃

無二無分別乃至如般若波羅蜜經云

佛告極勇猛菩薩言善男子色無縛無脫

受想行識無縛無脫若色至識無縛無脫

是名般若波羅蜜又如梵王所問經云佛言梵王

我不得生死不得涅槃何以故言生死者

但是如來假施設故而無一人於中流轉說涅槃者

亦假施設而無一人般涅槃者問宗鏡唯心者

何分始末乎答始末是述心之義用約

行布門中相雖歷然體常融卽起信□

問云據其論旨初是一心後亦一心

初後何別答初之一心心當能起後之一心

心當所歸雖前後體同且爲始終義異

由是行布諸門歷然又云但以本是一心離名絶相

任其迷悟萬法隨生生法本空但唯一體

宗鏡亦爾爲廣義用前後不同然是一心之前後

前後之一心耳所以理事平等何者非初

無以立後初等於後非後無以成初

後等於初又理從事顯理等於事事因理成

事等於理故云萬法雖殊不能自異也

況宗鏡中一尙不能一豈況異乎所以起信論云

一切諸法平等平等□釋有二

一謂眞性於一切法中平等如像中鏡

二卽諸法本空故平等如鏡中像

宗鏡錄卷第八十九

戊申歲分司大藏都監開板

宗鏡錄卷第九十

慧日永明寺主智覺禪師延壽集

夫如上所說涅槃非有故經云

設有一法過涅槃者我亦說如幻如夢

卽後學之人徒勞景慕答斯言破著非壞法性如觀和尙云

難一切法如幻者妄法緣生可許如幻

涅槃眞實又不從緣如何同幻故牒釋有二意

一明雖眞而亦從緣雖非緣生而是緣顯

亦空無性二明涅槃非幻

爲破著涅槃心云如幻耳是則破心中涅槃

亦顯涅槃體卽眞而成妙有故知四種涅槃初後俱有

所以唯識論云一本來自性淸淨涅槃

謂一切法相眞如理雖有客塵而本性淨具無數量微妙功德

無生無滅湛若虛空一切有情平等共有

與一切法不一不異離一切相一切分別

尋思路絶名言道斷唯眞聖者自內所證

其性本寂故名涅槃二有餘依涅槃

謂卽眞如出煩惱障雖有微苦所依未滅而障永寂

故名涅槃三無餘依涅槃謂卽眞如出生死苦

煩惱旣盡餘依亦滅衆苦永寂故名涅槃

四無住虛涅槃謂卽眞如出所知障

大悲般若常所輔翼由斯不住生死涅槃

利樂有情窮未來際用而常寂故名涅槃問夫言法身者

心爲法家之身

身是積聚義積集含藏一切萬法故名爲心

卽何用更立般若及解脫二法答法身卽是人人須有靈智故名般若

若得般若照則顯現法身故經云

隱名如來藏顯名爲法身又若得般若則一切處無著

不爲境縛卽是解脫若顯法身得解脫

功全由般若非唯此二

法一切萬行皆由般若成立故五度如盲般若如導若布施無般若

唯得一世榮後受餘殃債

若持戒無般若暫生上欲界還墮泥□中若忍辱無般若

報得端正形不證寂滅忍若精進無般若

徒興生滅功不趣眞常海若禪定無般若但行色界禪

不入金剛定若萬善無般若空成有漏因

不契無爲果故知般若是險惡徑中之導師

迷闇室中之明炬生死海中之智&C-;

煩惱病中之良醫碎邪山之大風破魔軍之猛將

照幽途之赫日警昏識之迅雷

抉愚盲之金□沃渴愛之甘露截癡網之慧刃給貧

乏之寶珠若般若不明萬行虛設祖師云

不識玄旨徒勞念靜不可刹那忘照率爾相違

以此三法不縱不橫非一非異

能成涅槃□藏如大涅槃經云佛言

我今當令一切衆生及以我子四部之衆悉皆安住□密藏中

我亦復當安住是中入於涅槃何等名爲□密之藏

猶如伊字三點若□則不成伊縱亦不成

如摩醯首羅而上三目乃得成伊三點

若別亦不得成我亦如是解脫之法亦非涅槃

如來之身亦非涅槃摩訶般若亦非涅槃

三法各異亦非涅槃我今安住如是三法

爲衆生故名入涅槃所以云法身常種智圓解脫具

一切皆是佛法無有優劣故不縱

三德相冥同一法界出法界外何處別有法故不橫

能種種建立故不一同歸第一義故不異

雖三而一雖一而三一則壞於三諦

異則迷於一實在境則三諦圓融在心則三觀俱運

在因則三道相續在果則三德周圓

如是本末相收方入大涅槃□密之藏古德云

此之三德不離一如德用分異卽寂之照爲般若

卽照之寂爲解脫寂照之體爲法身

如一明淨圓珠明卽般若淨卽解脫圓體法身

約用不同體不相離故此三法不縱不橫不□不別

如天之目似世之伊名□密藏爲大涅槃

又台敎類通三軌法一眞性軌二觀照軌

三資成軌卽是三德以眞性軌爲一乘體

此爲法身一切衆生悉一乘故以觀照軌爲般若

只點眞性寂而常照便是觀照第一義空

以資成軌爲解脫只點眞性法界

含藏諸行無量衆善卽如來藏三法不一不異

如點如意珠中論光論寶光寶不與珠一不與珠異

不縱不橫三法亦如是今更廣類通十種三法

一三道二三識三三佛性四三般若

五三菩提六三大乘七三身八三涅槃九三寶

十三德此十種三法通收一切凡聖因果諸法

今引金光玄義觀心廣釋十種三法門者

淨名經云諸佛解脫當於衆生心行中求

若不觀自心非己智分不能開發自身寶藏

今欲論凡夫地之珍寶卽聞修故明觀心釋也

一觀心明三道者一煩惱道

過去無明現在愛取三支二業道過去行現在有二支三苦道

現在識名色六入觸受未來生死憂悲苦惱七支今觀心王卽苦道觀慧數心卽煩惱道

觀諸數心卽業道淨名經云

觀身實相觀佛亦然者若頭等六分各各是身此卽多身

若別有一身則無是處各各非身合時亦無

若頭六分求身□得現在不住故不可得

過去因滅亦不可得未來未至亦不可得

如是橫□求身畢竟不可得則是無無亦不可得

亦有亦無亦不可得非有非無亦不可得

但有名字名字爲身如是名字不在內

非四陰中故不在外非色陰中故不在中間

非色心合故亦不常自有非離色心故

當知名無得物之功物無應名之實假實旣空名物安在

如此觀身是觀實相觀身是假名假名旣如此

觀色受想行識亦如是卽爲苦道觀也

觀煩惱道者煩惱與業皆是身因

今且取煩惱爲身因而觀也淨名經云

不壞身因而隨一相者應作四句分別誰身因果俱壞

誰身因果俱不壞誰壞果不壞因誰壞因不壞果

云何身果父母所生頭等六分是也云何身因

貪□癡身口意業等是今且置三業

觀貪□癡等四果以無常苦空觀智破貪□癡

子斷名壞身因不受後有名壞身果

凡俗之流名衣好食長養五陰縱心適性放逸貪□

自惱惱他一身死壞復受一身因果相續無有邊際

是名因果俱不壞如犯王憲付□陀羅

如怨對者自害其體身旣爛壞四陰亦盡

是爲壞果貪□癡身因轉更熾盛

彌淪生死無得脫期是爲壞果不壞因

以無常觀智斷五分下因縛五分下果身由未盡

是名壞身因不壞身果如此四句存壞不同皆不隨一相

而隨一相者所謂修大乘觀觀一念貪□癡心

心爲自起爲對塵起爲根塵共起爲離根塵起

皆無此義非自非他非共非無因

亦非前念滅故起非生非非生亦非滅非非滅

如是橫□求心□得心尙無本何所論壞

是名不壞身因而隨一相觀業道者如淨名經云

擧足下足無非道場具足一切佛法矣

觀擧足時爲是業擧爲是業者擧爲是業業者共擧

爲離業業者擧若業擧不關業者

業者擧不關於業各旣無擧合亦無擧合旣無擧

離那得擧擧足旣無下足亦無觀行旣然

住坐臥言語執作亦復如是是爲觀業道實相

二觀心明三識者諦觀一念卽空卽假卽中

卽是觀心識於三識何者意識託緣發意

本無其識緣何所發又緣中爲有識爲無識

若有識緣卽是識何謂爲緣若無識那能發識

若意緣合發二俱無故合不能發離亦不可

當知此識不在一處從衆緣生

從緣生法我說卽是空於此空中假作分別是惡識是善識

是非惡非善識種種推□强謂是非

識若定空不可作假識若定假不可作空當知空非空

假非假非空非假雙亡二邊正顯中道

一念識中三觀具足識於三識亦不得三觀

故淨名云不觀色不觀色如不觀色性

乃至不觀識不觀識如不觀識性雖不得識

不得識如不得識性雙照識識如識性宛然無濫

以照識性故是菴摩羅識照識如故是阿賴耶識

亦照亦滅故是阿陀那識是名觀心中三識

三觀心三佛性者一正因佛性佛名爲覺

性名不覺卽是非常非無常如土內金藏

天魔外道所不能壞二了因佛性

覺智非常非無常智與理相應如人善知金藏

此智不可破壞三緣因佛性一切非常非無常

功德善根資助覺知開顯正性如耘除草穢掘出金藏

觀心卽中是正因佛性卽空是了因佛性

卽假是緣因佛性復次佛是覺智也

性者理極也能以覺智照其理極智境相稱合而言之

名爲佛性今觀五陰心稱五陰實相

名正因佛性觀假名實相名了因佛性

觀諸心數稱心數實相名緣因佛性故經云佛性者

不卽六法不離六法此之謂也四觀心三般若者

一實相般若非寂非照卽一切種智

二觀照般若非照而照卽一切智

三方便般若非寂而寂卽道種智觀一念心卽空卽假卽中

卽是三般若何者一念心一切心一切心一心

非一非一切一念心一切心者從心生心

雜雜沓沓長風□流不得爲喩

日夜常生無量百千萬億衆生六道輪□十二鉤鎖從闇入闇

闇無邊際皆心之過也故言一念心一切心

是則凡夫所迷沒處一切心一心者

若能知過生厭皆自持出如世小火燒大&C-D;薪

置一小珠澄淸巨海能觀心空

從心所生一切心無不卽空故言一切心一心

如此一心乃是二乘所迷沒處非究竟道雙亡二邊故

煩惱非一非一切大經云依智勿依識識但求樂

凡夫識求妄樂二乘識求涅槃樂

是故雙亡不可依止智則求理如是觀者卽是一心三智

卽空是觀照般若一切智卽假是方便般若

道種智卽中是實相般若一切種智

是三智一心中得卽空卽假卽中無前無後不□不別

甚深微妙最可依止是爲觀心三般若

五觀心三菩提者一眞性菩提以理爲道

二實智菩提以智慧爲道三方便菩提

以善巧逗會爲道今觀一念之心

卽空卽假卽中是三菩提心何者一心一切心交橫□亂

如絲如砂如蠶如蛾爲苦爲惱

若知卽空眞諦菩提心度妄亂心數之衆生通四住之壅

若卽假發菩提心者空雖免妄亂經言空亂意衆生

而智眼甚盲闇復是三無爲坑是大乘怨鳥

未具佛法不應滅受而取證

若知卽假俗諦菩提心度沈空心數之衆生通塵沙之壅

分別可否分別時宜分別藥病分別逗會

不住無爲故言卽假發菩提心空是浮心對治

假是沈心對治由病故有藥藥存復成病

病去藥止宜應兩捨非空非假雙亡二邊

卽發中道第一義諦菩提心度二邊心數之衆生

通無明壅以不住法住於中道故言卽中

說時如三次第觀則不然

一心中具三菩提心也六觀心三大乘者一理乘

理性虛通任運荷諸法故二隨乘智隨於境如蓋隨函

三得乘若得果故自解脫若得機故令他解脫

觀一念之心卽空卽假卽中三大乘

何者雖觀一念心而實有四運此心□轉不已

所謂未念欲念正念念已從未念運至欲念

從欲念運至正念從正念運至念已復更起運

運運無窮不知休息如閉目在舟不覺其疾

觀一運心卽空卽假卽中一一運心亦復如是

從心至心無不卽空卽假卽中

是則從三諦運至三諦無不三諦時若隨四運運入生死

若隨四運運入涅槃卽空之觀

乘於隨乘運到眞諦卽假之觀乘於得乘運到俗諦

卽中之觀乘於理乘運到中諦三乘卽一乘

是乘微妙第一觀智普賢大人所乘故

七觀心三身者所謂理法聚名法身智法聚名報身

功德法聚名應身諦觀一念心卽空卽假卽中

卽是三身何者華嚴經頌云心如工□師

造種種五陰若心緣破戒事卽地獄身

緣無□□慢卽畜生身緣諂曲□貪卽餓鬼身

緣嫉□諍競卽脩羅身緣五戒防五惡卽人身

緣十善防十惡緣禪定防散亂卽天身

緣無常苦空無相願聲聞身緣十二因緣法卽緣覺身

緣慈悲六度卽菩薩身

緣眞如實相卽佛身登難墜易多緣諸惡身故知諸身皆由心造

譬如大地一能生種種牙若觀五受陰

洞達空無所有從心所生一切諸身

皆空無所有如□大地草木傾盡故言卽空

若卽空者永沈灰寂尙不能於一空心能起一身

云何能得遊戱五道以現其身

不能應以佛身得度者爲現佛身

應以三乘四衆天龍八部種種身得度者皆悉示現同其事業爲此失故

故言卽假卽假同六道身如是觀身墮在二邊

非善觀身善觀身者大經云

不得身不得身相乃至畢竟淸淨爲此義故云卽中

言卽中者卽是法身卽空者卽是報身

卽假者卽是應身八觀心三涅槃者一性淨二圓淨

三方便淨不生不滅名涅槃

諸法實相不可染不可淨不染卽不生不淨卽不滅

不生不滅名性淨涅槃修因契理惑畢竟不生

智畢竟不滅不生不滅名圓淨涅槃

寂而常照機感卽生此生非生緣謝卽滅此滅非滅不生不滅

名方便淨涅槃諦觀心性本來寂滅

不染不淨染故名生淨故名滅生滅不能毁故常

不能染故淨不能□故我不能受故樂

是爲性淨涅槃若妄念心起悉以正觀觀之

令此正觀與法性相應

妄念不能毁不能染不能□不能受者名圓淨涅槃以無緣慈無生示生

以同體悲無滅現滅

一切生滅境界外道天魔不能毁不能染不能□不能受者

方便淨涅槃九觀心明三寶者佛法僧是爲三

可尊可重爲寶至理可尊名法寶

覺理之智可尊名佛寶毘盧遮那遍一切處卽事而理

此和可尊名僧寶諦觀一念之心卽空卽假卽中

是三寶三諦之理不覺故是法寶

三諦之智能覺故是佛寶三諦三智相應和故是僧寶

無諦智不發無智諦不顯智不和

不能大用利益衆生二種皆可尊可重是故俱稱爲寶

十觀心明三德者云何三云何德法身般若解脫

是爲三常樂我淨是爲德一法身者

法名可軌諸佛軌之而得成佛故經云

諸佛所師所謂法身者聚也一法具一切法

無有缺減故名爲身經云

我身卽是一切衆生眞善知識般若者覺了諸法集散非集非散

卽是覺了三諦之法解脫者於諸法無染無住

此三法皆具常樂我淨之四德諦觀一念之心

卽空卽假卽中卽空故一空一切空

無假無中而不空空無積聚而名藏

藏具足故名之爲德卽假故一假一切假無空無中而不假

假攝諸法亦名爲藏藏具足故名之爲德

卽中故一中一切中無空無假而不中

中攝一切亦名爲藏藏具足故稱之爲德

不可思議不縱不橫不□不別諸佛卽

中爲體故名法身

以卽空爲命故名般若以卽旣假爲力故名解脫一一皆常樂我淨無有缺減故稱三德

一一皆法界多所含藏故稱□藏故淨名云

諸佛解脫當於衆生心行中求

當知我心亦然衆生亦然彼我旣然諸佛亦然

心佛及衆生是三無差別上十種三數亦一非一

非一非非一不思議三法也

始終只是一種三法在凡爲三道若入聖成三德

其餘約理智行解等成諸三法以爲眷屬

究竟不動衆生因地三道成滿諸佛果地三德

本末相在因果同時以本有妙理故名三性

妙理不虛故名三諦迷此妙理故名三障

旣有三世輪轉攀緣不息故名十二因緣具足三苦

若欲反本還原了達今日三障卽是本來三性

故名三觀妙理顯現故名三德

又軌卽行人呼爲三法所照爲三諦所發爲三觀觀成爲三智

敎他呼爲三語歸宗呼爲三趣

得斯意類一切皆成法門今又以三軌類通因中三道

一苦道二煩惱道三業道苦道卽眞性軌

經云世間相常住豈不卽彼生死而是法身耶

煩惱道卽觀照軌觀照本照惑無惑則無照

一切法空是也資成軌卽業道惡是善資

無惡亦無善書云善者是不善人之師

不善者是善人之資經云我等念佛故皆當忍是事

惡不來加不得用念所以云善知識者

提婆達多是又云苦卽法身非顯現故名法身

貪□癡卽般若非能明故名般若

無所可照性自明了業行繫縛皆名解脫非斷縛而脫

亦無體可繫亦無能繫故稱解脫

又先德云應說佛地障累盡故稱解脫

體色實性卽如來身種智圓明爲大般若三事卽我

何處縱橫我卽三事若爲成別

如是安住乃大涅槃良爲一切諸佛卽一色心心爲能變

色爲所變所變卽相見能變卽自證體旣無別

誰復縱橫直由不了心緣生二妄想

相縛&C-;重遂成羈□迷執色相爲我所身

我所身生實由癡闇癡闇覆故見死見生

生死相漂心亦流轉流轉之苦素在身心

若能了心及境則妄想不生相縛旣除&C-;重亦遣

永絶羈□遂成解脫通達色相皆藏性現

無復我所卽如來身照阿陀那甚深細處

癡闇不覆爲摩訶般若悟斯本性由來不生

體用無窮終亦不滅又三德者有道前性得道中分得

道後究竟得若性得者如維摩經云

衆生如彌勒如一如無二如此性得法身

一切衆生卽菩提相不可復得此性得般若

一切衆生卽涅槃相不可復滅此性得解脫

此約道前圓性得道中圓分得卽從十住位至等覺

五十一位圓修智斷等道後圓究竟得

卽果上義旣了性得

須具歷後二德以五忍六卽簡其訛濫直至圓滿妙覺究竟之位

如入此錄中智眼明淨圓修圓解雙照雙遮

二鳥俱遊不墮偏見一義不動分別了然

如懸鏡高堂無心虛照萬像斯鑑不簡姸□

以絶常無常之靜心照常無常之圓理

遮照無滯破立同時卽非常非無常而常而無常

常與無常唯論眞性一一之性性攝無邊淨名經云

畢竟不生不滅是無常義遠大師云

實相理窮名爲畢意體寂無爲名不生滅

此不生滅是彼無常眞實性故名無常義肇法師云

畢竟者決定之詞也小乘觀法

以生滅爲無常義大乘之士以不生滅爲無常義

無常名同而幽致殊絶

其道虛微故非常情之所能測妙得其旨其唯淨名乎遣常故言無常

非謂有無常無常與常俱無故

云畢竟不生不滅是無常義又非常者性徹相故非無常者

相徹性故如庵提遮女經云生滅與不生滅

交絡而釋經中答文殊師利言

若知諸法畢竟生滅變易無定如幻相

而能隨其所宜有所說者是爲常義

以諸法生不自得生滅不自得滅故云何無常

謂若知諸法畢竟不生不滅隨如是相而能隨其所宜而有所說

是無常義以諸法自在變易無定明不自得隨

如是知說者爲常義也釋曰

此意正顯性相交徹二義相成生滅相盡無常卽常故

不生不滅是無常義隨緣變易常卽無常

則生滅是常義也又性卽相故不生不滅是無常義

相卽性故生滅是常義互奪則雙非

互成則雙立雙樹中間入涅槃者卽斯意矣

常無常旣爾我樂淨等乃至一切諸法皆然

卽處處而入大涅槃非獨雙林之下

若不了此旨悉墮邊邪卽□□而盡成生死豈止閻浮之中

若入宗鏡卽一切法趣無常無常攝法無遺

義理無盡方眞無常

總收諸義以爲一致問

涅槃三德眞如一心果上因中收盡無邊義理豈唯十種三法

乃至無盡法門息化凝神究竟指歸何法答總別指歸

還卽指歸三德□藏如止觀指歸者大涅槃經云

安置諸子□密藏中我亦不久自住其中

是名總相指歸別相者身有三種一色身

二法門身三實相身若息化論諦者色身歸解脫

法門身歸般若實相身歸法身

復次三法非三非一不可思議所以者何

若謂法身眞法身者非法身也

當知法身亦身非身非身非非身住首楞嚴經云種種示現作衆色像

故名爲身所作辦已歸於解脫

智慧照了諸色非色故名非身所作辦已歸於般若

實相之身非色像身非法門身是故非身非非身

所作辦已歸於法身達此三身無一異相

是名爲歸說此三身無一異相是名爲指

俱入□藏故言指歸

當知般若亦知非知非知非不知道種智般若遍知於俗故名爲知

所作辦已歸於解脫一切智般若遍知於眞

故名爲非知所作辦已歸於般若

若一切種智般若遍知於中故名非知非不知

所作辦已歸於法身達三般若無一異相是名爲歸

說三般若無一異相名爲指俱入□藏名指歸

當知解脫亦脫非脫非脫非非脫

方便淨解脫調伏衆生不爲所染名脫

所作已辦歸於解脫圓淨解脫不見衆生及解脫相故名非脫

所作辦已歸於般若

性淨解脫則非脫非非脫所作辨已歸於法身若達若說

如此三脫非一異相俱入□密藏故名爲指歸

當知種種相種種說種種神力一一皆入□密藏中

何等是指歸指歸何處誰是指歸言語道斷

心行處滅永寂如空是名指歸

故知能化所化無盡法門未有一法不指歸宗鏡

所以普智禪師云佛道皆因何法成

悟心無體蕩無明莫□落空沈斷見萬法皆從此處生

宗鏡鋒卷第九十

戊申歲分司大藏都監開板

宗鏡鋒卷第九十一

慧日永明寺主智覺禪師延壽集

夫凡聖之道同一法身彼此俱亡物我咸絶

則心內無得身外無餘如何起應化之身

攝機宜之衆答

只爲衆生不了自他唯心橫生彼此若自達眞空則諸佛終不出世

菩薩亦無功夫古德問云

若言自他俱是自心現離心無實我人者諸佛亦見有衆生

豈可有妄心未盡耶答諸佛見有衆生

俱是緣生幻有不知謂實有我

所以造業受報枉有輪□此由無實我感諸佛慈悲

若實有我非是妄有者諸佛何故妄救衆生

以我實有不可救故今爲救者定知無我妄計有也

故知衆生不離佛果迷不覺知華嚴經頌云

佛身非是化亦復非非化於無化法中

示有變化形古釋云此則依眞起化眞化各有二義

初眞中二者一不變義雖化而常湛然

則佛身非是化也二隨緣義

謂不守自性無不現時則亦復非非化也化中二者

一無體卽空義謂攬緣無性故則於無化法中也

二從緣幻有義則示有變化形也

以隨緣幻有不異不變體空是故現化紛然未嘗不寂

眞性湛然未曾不化若不達此理自尙未度

焉能化他又以無緣慈如石吸鐵豈分能所之化

以同體悲猶若虛空誰見自他之身

故先德云窮源莫二執跡多端

謂若據本以討源則千途無異轍若三江之浩渺

□源出於岷山也乃窮源莫二若執跡多端則據末以適本

不知多端是應跡耳故光明覺品頌云

一身爲無量無量復爲一了知諸世間

現形遍一切此身無所從亦無所積聚衆生分別故

見佛種種身卽其義也但是一法身

義分二三四五乃至十身且如說五身者

叡公維摩疏釋云所謂法性生身

亦言功德法身變化法身實相法身虛空法身

詳而辯之一法身也何者言其生則本之法性故曰法性生身

推其因則是功德所成故言功德法身

就其應則無感不形則是變化法身

稱其大則彌綸虛空所謂虛空法身

語其妙則無相無爲故曰實相法身

故知一體不動名逐緣分矣故云同時異處決是多身

而是一身全現故非多矣

其猶一月一刹那中百川齊現皆卽一卽多又普現故非一一月故非多

如智幢菩薩偈云譬如淨滿月普現一切水

影像雖無量本月未曾二是也又經頌云

如來淸淨妙法身一切三界無倫疋

以出世間言語道其性非有非無故雖無所依無不往

雖無不至而不去如空中劃夢所見

當於佛體如是觀由非眞非應非一非多故

不可作眞應一多等思也故光明覺品頌云

佛見無生超戱論非是蘊處差別法故難思也又云

皆是自他相作之身能所共成之化

自他相作者如華嚴經云

此菩薩能隨衆生心之所樂能以自身作國土身衆生身業報身

聲聞身緣覺身菩薩身如來身法身智身

虛空身此卽自作他也又隨衆生心之所樂

能以衆生身作自身卽他作自也能所共成者

若無所化之機則無能化之跡

又若無所應之身亦無能感之事自他能所非一非異

緣起相由成玆密旨然緣起相由者

皆是自心爲緣終無心外法能與心爲緣所以古德云

十方諸佛皆我本師海印頓現

且法華分身有多淨土如來何不指己淨土

而令別往彌陀妙喜思之故知賢首彌陀等佛皆本師矣

復何怪哉言賢首者

卽壽量品中過百萬阿僧祇刹最後勝蓮華世界之如來也

經中偈云或見蓮華勝妙刹賢首如來住其中

若此不是歎本師者說他如來在他國土

爲何用耶且如總持敎中

亦說三十七尊皆遮那一佛所現謂毘盧遮那如來

內心證自受用成於五智從四智流出四如來

謂大圓鏡智流出東方阿&C-;如來

平等性智流出南方寶生如來妙觀察智流出西方無量壽如來

成所作智流出北方不空成就如來

法界淸淨智卽自當毘盧遮那如來又問

若依此義豈不違於平等意趣若言卽我者

依於平等意趣而說非卽我身如何皆說爲本師耶答

平等之言乃是一義唯識尙說

一切衆生中有屬多佛多佛共化以爲一佛若屬一佛

佛能示現以爲多身十方如來一一皆爾

今正一佛能爲多身依此而讚本師耳

如華嚴不思議解脫境界品頌云佛智通達淨無□

刹那普了三世法皆從心識因緣現

生滅無常無自性於一刹中成正覺一切刹處悉亦然

一切入一一亦爾隨衆生心而示現

大乘千&C-;大敎王經云如是一切諸佛敎化方便法智

我皆集在一心中

同金剛菩提聖性三摩地故金光明最勝王經云譬如日月無有分別

亦如水鏡無有分別光明亦無分別

三種和合得有影生如是法如如如如智亦無分別

以願自在故衆生有感現應化身

如日月影和合出現如來者無去無來

故云往應群機而不去□歸寂滅而不來何者

依體起用故是去以卽體之用故不去應機現前合是來

以應不離體如月之影故不來

又往應合故是去應無應相故不去□歸寂滅合是來

滅不可得故不來乃至一切法皆無來去

如經偈云一切法無來是故無有生

然於無生法中現起悲化所以大丈夫論云

菩薩思惟一切衆生能爲我作端嚴業

不使一衆生作不端嚴意菩薩作是思惟言利他者

求他人之相都不可得都如自己又云菩薩思惟

使我悲猶如虛空一切山河樹木飛鳥走獸

皆依空住一切衆生一切時皆入我悲中

斯則以同體之大悲何生而不度起平等之大慧

何道而不成如華嚴論云

無盡功德藏□向者此位明禪與智冥智與悲會

以無盡虛空爲一道場以無盡衆生無明行相而爲佛事

身□承事無盡諸佛而遍周法界

化無盡衆生總成佛身表&C-E;相亡始終都盡

遍知諸法不壞無心無盡功德藏品云

於一毛孔見阿僧祇諸佛出興於世得入法無盡藏者

明心性本無大小繫盡身爲智影國土亦然

智淨影明大小相入如因陀羅網境界喩是也

經云以佛智力觀一切法悉入一法者

明萬境雖多皆一心而起心亡境滅萬境皆虛

如淨水中衆影也水亡影滅此約破有成無說

又以境約智生智虛境幻

多相相入不離一虛幻不異虛虛不異幻幻虛無二一異總虛

此約以智幻虛自在無□門說

此皆惜法況說如實所知唯亡思者智會

其智會者方可用而常眞不惑心境以大願力

隨智幻生等衆生數身如應攝化故名無盡功德藏又云

法雲地菩薩隨心念力

廣大微細自他相入一多大小互參神通德用自在

皆隨自心念所成故如一切衆生作用境界

皆是自心執業所成人天地獄畜生餓鬼善惡等報果

一依心造如此十地菩薩

以無作法身大智之力隨所心念莫不十方一時自在皆悉知見

以普光明智爲體爲智體無依

稱性遍周法界與虛空量等周滿十方世界

以無性智大用隨念以不忘失智隨念皆成

以具總別智總別同異成壞俱作

以廣狹大小自在智化通無□以與一切衆生同體智

能變一切衆生境界純爲淨土之刹以自他無二智

一身而作多身多身而作一身

以法身無大小離量之智能以毛孔廣容佛刹

以等虛空無邊無方之智而一念現生滿十方而無去來

以如響智而能響應對現等衆生應形

以是具足圓滿一福德智而□居妙刹

常與一切衆生同居若非聖所加持力而衆生不見

又問曰云何見佛出興答曰當見自身

無身無心無出無沒無內無外不動不寂

無思無求世及出世都無住處無心所法無心心法

心法無依性無始末以無依住智說斯法

敎化衆生皆令悟入是名見佛出興

如光明覺品文殊師利頌云世及出世見

一切皆超越而能善知法當成大光耀若於一切智

發生□向心見心無所生當獲大名稱

衆生無所生亦復無有壞若得如是知當成無上道

又大乘大集經云佛告賢護如火未生

或時有人發如是言我於今日先滅是火賢護

於意云何彼人是語爲誠實不賢護答言

不也世尊佛告賢護

如是諸法從本以來畢竟無得云何於今乃作斯說

我能證知一切諸法我能了達一切諸法我能覺悟一切諸法

我能度脫一切衆生於生死中此非正言

所以者何彼法界中本無諸法亦無衆生

云何言度但世諦中因緣度耳

故知心外無法何所得耶佛身無爲但隨緣現如肇論云

放光云佛如虛空無去無來應緣而現

無有方所然則聖人之在天下也

寂寞虛無無執無競導而弗先感而後應

譬猶幽谷之響明鏡之像對之不知其所以來

隨之罔識其所以往恍焉而有惚焉而亡動而逾寂

隱而彌彰出幽入冥變化無常其爲稱也

因應而作顯跡爲生息跡爲滅生名有餘

滅名無餘然則有無之稱本乎無名

無名之道于何不名是以聖人居方而方止圓而圓

在天而天處人而人原夫能天能人者

豈天人之所能哉果以非天非人故能天能人耳

是以明鏡無形能現萬形

聖人無心能應萬一心隱不韜光顯不現跡故論云

聖人寂□無兆隱顯同原存不爲有亡不爲無何者

佛言吾無生不生雖生不生無形不形

雖形不形問如來法身卽眞心性

如來報身依眞而起若如來化身還有心否答

若約體亦不離若約事卽分如深密經云

曼殊室利菩薩復白佛言世尊

如來化身當言有心爲無心耶佛告曼殊室利菩薩曰

善男子非是有心亦非無心何以故

無自依心故有依他心故問

經云菩薩關閉一切諸惡趣門者

夫一切衆生隨自心業各受苦報所以經偈云假使百千劫所作業不亡

因緣會遇時果報還自受

云何菩薩能關一切惡趣門答只約自心常開六識門

何曾暫閉

日夜計校緣想一切不善事遍諸境界念念□造生死地獄經云

集起心想名爲地獄若能觀自心識性無所有

卽是開善趣門若不起心想卽是閉惡趣門

若得自在智現前卽現身生五道

入地獄餓鬼畜生等界救苦衆生故禪門中立無念爲宗

以爲要學故經偈云勤念於無念佛法不難得

何謂不難得以無念故萬境不生當處解脫

若有念起非獨開惡趣之門

二十五有一時俱現故知萬質皆從念異

十二之類縱橫千差盡逐想生八萬之門競起如信心銘云

眼若不睡諸夢自除心若不異萬法一如

以諸法無體從自心生心若不生外境常寂

故云萬法本閑而人自鬧所以肇論云

是以聖人乘眞心以履順則無滯而不通

審一氣以觀化故所遇而順適無滯而不通

故能渾雜致純所遇而順適則觸物而一

如此則萬象雖殊而不能自異

不能自異故知象非眞象象非眞象則雖象而非象

然則物我同根是非一氣潛微幽隱殆非群情之所盡

故知乘一心而履踐則何往而不眞如

稟一氣而化行則何物而不順如莊子云

天地一氣而能萬化老子云天得一以淸

地得一以寧神得一以靈萬物得一以生

故聖人以一眞心而觀萬境則所遇而順適

觸物而冥一矣是知諸法無體緣假相依

似有差殊不能自異何者長無長相且自不言我長

短無短相亦自不言我短

皆是隨念計度分別遍計執著情生則知萬物本虛卽象而無象也

問如上所說衆生自心造業自受苦報

又云何說代一切衆生苦答

約古德釋代苦有七意一起悲意樂事未必能

二修諸苦行能與物爲增上緣卽名代苦

三留惑潤生受有苦身爲物說法令不造惡

因亡果喪卽名代苦四若見衆生造無間業當受大苦

無畏方便要須斷命自墮地獄令彼脫苦

五由初發心常處惡道乃至飢世身爲大魚

卽名爲代六大願與苦皆同眞性今以卽眞之大願

潛至卽眞之苦七法界爲身自他無異

衆生受苦卽是菩薩初唯意樂次二爲緣

次二實代後二理觀然約有緣方能代耳還原觀云

普代衆生受苦德者

謂菩薩修諸行法不爲自身

但欲廣益群生怨親平等普令斷惡備修萬行速證菩提又是菩薩本行菩薩道時

大悲大願以身爲質

於三惡趣救贖一切受苦衆生要令得樂盡未來際心無退屈

不於衆生希望毛髮報恩之心也經頌云

廣大悲雲遍一切捨身無量等刹塵

以昔劫海修諸行令此世界無諸垢謂衆生妄執念念遷流

名之爲苦菩薩敎令了蘊空寂自性本空

故言離苦問曰衆生無邊苦業亦無邊

云何菩薩而能代受答曰菩薩代衆生受苦者

由大悲方便力故但以衆生妄執不了業體

從妄而生無由出苦

菩薩敎令修行止觀兩門心無暫替因亡果喪苦無由生

但令不入三塗名爲代衆生受苦也

是以三界生死之苦者皆是衆生妄受

以不了根塵無性本末常空於畢竟無中執成究竟之有

因玆貪取結業受生於無量劫來受輪□苦

無明所□莫省莫知菩薩於是垂大悲心

愍玆顚倒說性空之法藥

破情有之病根則達苦無生不造惡業知諸受互起能破惑因

妄受之苦旣空對治之樂自絶所以先德云苦是樂

樂是苦只箇修行斷門戶亦無苦亦無樂

本來自性無繩索以玆妙悟入一際門

遂得人法俱空不爲心境所縛當處解脫永出苦源

豈非代苦乎又經云說法是大神變

能令卽凡成聖變禍爲祥於地獄火輪之中

踊淨刹蓮臺之上豈非神變耶問

一切境界因心分別若有分別卽屬無明故云

無心分別一切法正有心分別一切法邪

諸佛如來已斷無明無有心相云何能知眞俗差別之境

名一切種智答以法無自體故

卽分別無分別以體不□緣故無分別卽分別

如起信論云自體顯照故名爲覺者謂有難言

若無別體何能普現衆生心行故答云自體顯現

如珠有光自照珠體珠體喩心光喩於智

心之體性卽諸法性照諸法時是自照耳

故論文甚分明然論中問曰虛空無邊故世界無邊

世界無邊故衆生無邊

衆生無邊故心行差別亦復無邊如是境界不可分劑難知難解

若無明斷無有心想云何能了名一切種智

答曰一切境界本來一心離於想念

以衆生妄見境界故心有分劑

以妄起想念不稱法性故不能決了諸佛如來離於見想

無所不遍心眞實故卽是諸法之性

自體顯照一切妄法有大智用無量方便

隨諸衆生所應得解皆能開示種種法義是故得名一切種智

釋云心眞實故則是諸法之性

佛心離想體一心原離妄想故名心眞實

體一心故爲諸法性是則佛心爲諸妄法之體

一切妄法皆是佛一心相相現於自體自體照其相

如是了知有何爲難故能自體顯照一切妄法

是謂無所見故無所不見之由也□云

以內迷眞理識外見塵故於如量之境

不能隨順種種知也如人動目天地傾搖

故不能如實知也是知心海波停萬像齊鑒

澄潭浪起諸境皆昏

宗鏡錄卷第九十一

戊申歲分司大藏都監開板

宗鏡錄卷第九十二

慧日永明寺主智覺禪師延壽集

夫約世諦門中凡聖夭絶

凡夫心外立法妄執見聞聖人旣了一心云何同凡知見答

聖雖知見常了物虛如同幻生無有執著

如大涅槃經云迦葉菩薩白佛言世尊

若以因此煩惱之想生於倒想

一切聖人實有倒想而無煩惱是義云何佛言善男子

云何聖人而有倒想迦葉菩薩言世尊

一切聖人牛作牛想亦說是牛馬作馬想亦說是馬

男女大小舍宅車乘去來亦爾是名倒想善男子

一切凡夫有二種想一者世流布想

二者著想一切聖人唯有世流布想無有著想

一切凡夫惡覺觀故於世流布生於著想

一切聖人善覺觀故於世流布不生著想

是故凡夫名爲倒想聖人雖知不名倒想

又以境本自空何須壞相以心靈自照豈假緣生

不同凡夫能所情執知見故肇論云

夫有所知則有所不知以聖心無知故無所不知

不知之知乃曰一切知故經云聖心無知無所不知

信矣是以聖人虛其心而實其照

終日知而未嘗知也如止水鑒影豈立能所之心

則境智俱空何有覺知之想楞伽經云佛告大慧

爲世間以彼惑亂諸聖亦現而非顚倒大慧

如春時焰火輪垂髮乾□婆城幻夢鏡像

世間顚倒非明智也然非不現釋曰

上七喩者明境卽是一而見有殊

然聖人用彼惑亂之境一同凡現色等諸塵

以聖人無念著故而非顚倒然聖人非不見彼惑亂法

見時正同水月鏡像龍樹菩薩云日光著塵

微風吹之曠野中轉名之爲焰愚夫見云謂之野馬

渴人見之以爲流水業報亦爾

煩惱日光熱諸行塵邪憶念風於生死曠野中吹之令轉

妄見爲人爲鬼爲男爲女

渴愛染著耽□無已不近聖法無由識之夫火日外朗

水鏡內照光在上爲影光在下爲像像以明傳

而像現於水形以日映而光隔爲影

二物雖虛而所待妄有妄有雖空而狂惑見之

見之以不狂則形與影一像與形同世法亦爾

衆緣所起起者之有與所起之緣

俱爲空物無一異也而人以虛妄風病顚倒故不應見而見

不應聞而聞若得大慧之明則風狂心息

無此見也又般若無知者不同木石

不是有知者非同情想古德云佛見無我不是無知

但是不知知不見見以知是不知知故

卽無心而不知見是不見見故無色而不見

無色而不見故由不見見也無心而不知故

以不知知也如淨名經云所見色與盲等者

崇福疏云譬如五指塗空空無像現不以空無像現

便言指不塗空豈以五指塗空

便欲令空中像現事亦不然

不妨熾然塗空空中元無像現豈以眼根見色便令如盲豈以眼根如盲

而便都無所見不妨滿眼見色

了色本自性空雖然見色之時元來與盲無異

但息自分別心非除法也法本自空無所除也

又所聞聲與響等者豈是不聞但一切聲皆如谷響

無執受分別也所以滿眼見色滿耳聞聲

不隨不壞了聲色之正性故何者

若隨聲色之門卽墮凡夫之執分別姸醜之相深著愛憎

領受毁讚之音妄生欣厭若壞聲色之相

卽同小乘之心則有三過

一色等性空無可壞故若壞方空非本空故

二由空卽眞同法性故若壞方眞事在理外故

三由卽空不待壞故壞則斷滅是以如來五眼洞照無遺

豈同凡夫生盲二乘□目都無見耶但不隨不壞

離二見之邊邪非有非空契一心之中理

則逢緣無□觸境無生矣

是以萬物本虛從心見實因想念而執無執有墮惑亂之門

以取著而成幻成狂受雜染之報若能反照唯心

大智鑒窮實相眞原則幻夢頓惺影像俱寂

然後以不二相洞見十方

用一心門統收萬彙則見無所見衆相參天

聞無所聞群音揭地如此了達心虛境空

則入大總持門紹佛乘種性楞伽經云謂覺自心現量外性非性

不妄想相起佛乘種性若迷外法以心取心

則成業幻之門續衆生種性首楞嚴經偈云

自心取自心非幻成幻法不取無非幻

非幻尙不生幻法從何立

故知一切染淨諸法皆從取生是以云取我是垢不取我是淨

若無能取所取之心亦無是幻非幻之法

非幻實法尙乃不生幻起虛□憑何建立

又如心外見法盡成相待以無體無力緣假相依故

所以楞伽經偈云以有故有無以無故有有

若無不應受若有不應想若開方便

或說有治無說無破有卽無所□

如十地毘婆沙論偈云若用有與無亦遮亦應聽雖言心不

著是則無有過若約正宗則有無雙泯

故大智度論云佛有不言無無不言有

但說諸法實相譬如日光不作高下平等一照佛亦如是

非令有作無非令無作有

是知若迷大旨則見有無如涅槃論云無名曰有無之數

誠已法無不該理無不統然其所統俗諦而矣

經曰眞諦何也涅槃道是俗諦何耶

有無法是何者有者有於無無者無於有

有無所以稱有無有所以稱無然則有生於無

無生於有離有無無離無無有

有無相生其猶高下相傾有高必有下有下必有高矣

然則有無雖殊俱未免于有此乃言像之所以形

是非之所以生

豈足以統夫幽極而擬夫神道者乎是以論稱出有無者

良以有無之數止乎六境之內六境之內非涅槃之宅故

借出以□之耳&C-F;希道之流

□&C-F;幽途託情絶域得意忘言體其非有非無耳

豈曰有無之外別有妙道而可稱哉經曰三無爲者

蓋是群生紛擾生于篤患篤患之尤莫先於有

絶有之稱莫先於無故借無以明其非有

明其非有非謂無也有名曰

論旨云涅槃旣不出有無又不在有無

不在有無則不可於有無得之矣不出有無則不可離有無求之矣

求之無所便應都無然復不無其道

其道不無則幽途可尋

所以千聖同轍未嘗虛返者也其道旣存而曰不出不在

必有異旨可得聞乎無名曰夫言由名起名以相生

相因可相無相無名無名無說

無說無聞經云涅槃非法非非法無聞無說非心所知

吾何敢言之而子欲聞之耶雖然善吉有言

衆若能以無心而受無聽而聽者

吾當以無言言之&C-F;述其道亦可以言淨名曰

不離煩惱而得涅槃天女曰

不出魔界而入佛界然則玄道在於妙悟妙悟在於卽眞

卽眞則有無齊觀有無齊觀則彼己莫二

所以天地與我同根萬物與我一體

同我則非復有無異我則乖於會通

所以不出不在而道存乎其間矣何者夫至人虛心冥照理無不統

懷六合於胸中而靈鑒有餘鏡萬像於方寸

而其神常虛至能拔玄根於未始

卽群動以靜心恬澹淵默妙契自然所以處有不有

居無不無

居無不無故不無於無處有不有故不有於有故能不出有無而不在有無者也

然則法無有無之相聖無有無之知

聖無有無之知則無心於內法無有無之相

則無數於外於外無數於內無心此彼寂滅

物我冥一□爾無□乃曰涅槃

涅槃若此圖度絶矣豈容責之於有無之內

又可徵之於有無之外耶釋曰玄道在於妙悟

妙悟在於卽眞者夫幽玄之道無名無相淺近之情知莫及

&C-;浮之意解難量唯當妙悟之時方省斯旨

得其旨故實不思議心境融通如同神變

指法界於掌內收萬像於目前

如鏡照空含一時平現旣無前後亦絶中間

妙旨煥然言思絶矣可謂妙悟可謂卽眞

則有無齊觀彼己莫二不出不在其道在□乎問

六塵境界但依妄念而有差別

若無念之人還見一切境界不答妄念執有前塵作實知解

妙性不通遂成差別若無念之人非是離念

但是卽念無念念無異相雖有見聞皆如幻化

又一念頓圓常見十法界萬法中道之理

古德問云若言念唯無念

豈得總不聞不見人畜聲色等耶答□聞見以聞見卽不聞見故

何者以但聞見聲色等法

卽是眼耳等識見聞也知是畜等色聲自是意識分別也

然眼等識見聞性無別但稱色等法得更無異緣也

意識妄有了知無體所知如幻也

故云所見色與盲等又觀彼色聲等法從緣生

緣無作者自性不有故非人畜等也

又人畜等由名相起名相非彼卽妄除也

卽此但由見聞等故卽無念心非謂盲聾人一念無念也

如說聞不聞見不見等是也故經云

常求無念實相智慧等是也

又但就緣起名見求緣見實不生此見乃名眞見何以故

無見之見照法界故所以寶藏論云無眼無耳謂之離

有見有聞謂之微無我無造謂之離

有通有達謂之微又離者涅槃微者般若

般若故頓興大用涅槃故寂滅無餘無餘故煩惱永盡

大用故聖化無窮若人不達離微者

雖復苦行頭陀遠離塵境斷貪□癡

法忍成就經無量劫數終不入眞實何以故

依止所行故心有所得不離顚倒夢想惡覺諸見

若復有人體解離微者雖復近有妄想習氣及見煩惱

數數覺知離微之義

此人不久卽入眞實無上道也何以故了正見根本也釋曰

離微者萬法之體用也離者卽體經中云

自性離故亦云自性空故

斯乃無名無相非見非聞通凡聖之體爲眞俗之原思益經云

知離名爲法卽諸佛所師所謂法也

微者卽用有見有聞能通能達以微者妙也

於無見中有見於無聞中有聞斯乃不思議之法

微妙難知唯佛能覺思益經云知法名爲佛

離微不二體用和融名之爲僧

則一體三寶常現世間有佛無佛性相常住

卽正見之本眞實之門矣故聖人照體是無約用爲有

此有不有卽有以辯於無當無非無

卽無以辯於有有而不有是妙有無而不無是眞無

故眞無是涅槃之體如太虛不雜於五色

猶明鏡不合於萬像故稱離也

妙有是般若之用於不二法內現妙神通

向無作門中興大佛事故稱微也是以凡夫不達離微故

常被內結所縛外塵所羈外道卽執作斷常

二乘遂證爲生滅若不入宗鏡中

難究離微之妙旨矣問無明違理自性差別者

其事可然本覺淨法云何復說□沙差別功德答

由對治彼染法差別故成始覺萬德差別也

起信論云對業識等差別染法

故說本覺□沙性德

如是染淨皆是眞如隨緣顯現似而無體染法尙空淨法何有淨名經云

見垢實性卽無淨相又所言淨者對垢得名

因客塵煩惱不染而染穢汚眞性稱之爲垢

因始覺般若不淨而淨開悟本心

名之爲淨是以眞如一心湛然不動名義唯客垢淨本空祖師云性本淸淨淨無淨相方見我心

華嚴經頌云若有知如來體相無所有

修習得明了是人疾作佛故經云

一切衆生無始已來常入涅槃菩提非可修相非可生相

畢竟無得無有色相而可得見見色相者

當知皆是隨染幻用非是智色不空之相

以智相不可得故釋云隨染幻用者無流法也

染幻性自差別者是無明法也

以彼無明迷平等理是故其性自差別

諸無流法順平等性空論其性卽無差別但隨染法差別相

故說無流有差別耳又若能觀心性

法爾顯性起功德是無盡法門非論差別

如無盡意菩薩經云云何菩薩觀心念處

乃至我今當勤修集莊嚴不離心性云何心性云何莊嚴

心性者猶如幻化無主無作無有施設

莊嚴者

所作布施悉以□向嚴淨佛土乃至以一念智成阿□多羅三□三菩提舍利弗

是名菩薩正心念處而不可盡釋曰

心雖性空能成萬行了之而頓圓正覺修之而廣備莊嚴

故云體性雖空能成法則又云

以有空義故一切法得成若離此眞空之門

無有一法建立則菩薩行廢佛道不成

如不依風輪世界墮壞

問一切衆生無始無明種子堅牢現行濃厚云何一念而得頓除答

根隨結使體性本空愚夫不了自生纏縛

若明佛知見開悟本心更有何塵境而能障□乎寶積經云

佛言譬如燃燈一切黑闇皆自無有

無所從來去無所至非東方來去亦不至

南西北方四維上下不從彼來去亦不至

而此燈明無有是念我能滅闇但因燈明法自無闇

明闇俱空無作無取如是迦葉

實智慧生無智便滅智與無智二相俱空無作無取迦葉

譬如千歲冥室未曾見明若燃燈時於意云何

闇寧有念我久住此不欲去耶不也世尊

若燃燈時是闇無力而不欲去必當磨滅

如是迦葉百千萬劫久習結業

以一實觀卽皆消滅其燈明者聖智慧是其黑闇者諸結業是

所言一實觀者卽是唯心眞如實觀

離心之外盡成虛幻故稱一實境界

亦云實相實地實際實法乃至名佛知見聖智慧等

以此一心法治煩惱病

如熱疾得汗無有不應手差者出要之道唯在玆乎如大智度論云

爾時菩薩照明菩薩道其心安隱自念

我但斷著心道自然至知是事已

念衆生深著世間而畢竟空亦空無性無有住處衆生難可信受

爲令衆生信受是法故學一切法

修行生起是度衆生方便法觀衆生心行所起

知好何法念何事何所志願

觀時悉知衆生所著處皆是虛□顚倒憶想分別

故著無有根本實事爾時菩薩大歡喜作是念衆生易度耳

所以者何衆生所著皆是虛□無實

譬如人有一子喜不淨中戱聚土爲穀

以草木爲鳥獸而生愛著人有奪者瞋□啼哭其父知已

此子今雖愛著此事易離耳

小大自休何以故此物非眞故菩薩亦如是

觀衆生愛著不淨臭身及五欲是無常種種苦因

知是衆生得信等五善根成就時卽能捨離

若小兒所著實是眞物雖復年至百歲

著之轉深不可得捨若衆生所著物定實有者

雖得信等五根著之轉深亦不能離

以諸法皆空虛□不實故得無漏淸淨智慧眼時

卽能遠離所著大自□愧譬如狂病所作非法

惺悟之後羞□無顔菩薩知衆生易度已安住般若中

以方便力敎化衆生是以如來密藏經云

若人父爲緣覺而害盜三寶物母爲羅漢而汚

不實事謗佛兩舌間賢聖惡口罵聖人

壞亂求法者五逆初業之瞋奪持戒人物之貪

邊見之癡是爲十惡者

若能知如來說因緣法無我人衆生壽命無生無滅無染無著

本性淸淨

又於一切法知本性淸淨解知信入者我不說是人趣向地獄及諸惡道果

何以故法無積聚法無集惱一切法不生不住

因緣和合而得生起起已還滅若心生已滅

一切結使亦生已滅如是解無犯處

若有犯有住無有是處台敎釋云

此經具指四菩提心若知如來說因緣法卽指初藏敎菩提心

若無生無滅指第二通敎菩提心

若本性淸淨指第三別敎菩提心

若於一切法知本性淸淨指第四圓敎菩提心

初菩提心已能除重重十惡況第二第三第四菩提心耶

行者聞此勝妙功德當自慶幸

如闇處伊蘭得光明□檀故知見佛罪滅如阿□世王之深愆

得道業亡若鴦□摩羅之重罪

但了無人無我緣生性空無我則無能受罪之人

性空又無所受罪之法人法俱寂罪垢何生

以心生罪生心滅罪滅故若能如是信入諦了圓明

猶伊蘭之林布□檀之香氣

若積闇之室耀桂爐之光明能悟此心功力無量

□入宗鏡業海頓枯如風吹雲似湯沃雪

猶燈破闇若火焚薪如密嚴經頌云

如火燎長楚須臾作灰燼智火焚業薪當知亦如是

又如燈破闇一念盡無餘諸業習闇冥無始之熏聚

牟尼智燈起刹那皆頓滅所以大涅槃經云

有智慧時則無煩惱故云夫免三塗惡業者

要須離有無二相證解一心方得解脫也

是知迷從自心迷悟還自心悟

迷悟無性但任緣興如華嚴論問云

一切衆生本有不動智何故不應眞常何故隨染答

一切衆生以此智故而生三界者

爲智無性不能自知是智非智善惡苦樂等法爲智體無性但隨緣現

如空中響應物成音無性之智但應緣分別

以分別故癡愛隨起因癡愛故卽我所病生

有我所故自他執業便起

因執取故號曰末那執取不斷名之爲識因識種子生死相續

以生死故衆苦無量

以苦無量方求不苦之道迷不知苦者不能發心

知苦求眞者還是本智會苦緣故方能知苦

不會苦緣不能知苦故知苦緣故方能發心求無上道

有種性菩薩以宿世先已知苦發信解種强者

雖受人天樂果亦能發心求無上道

是故因智隨迷因智隨悟是故如人因地而倒因地而起

正隨迷時名之爲識正隨悟之時名之爲智

在纏名識在覺名智識之與智本無自名

但隨迷悟而立其名故不可繫常繫斷也

此智之與識但隨迷悟立名

若覓始終如空中求跡如影中求人如身中求我依住所在

終不可得也故新長短處所之相也

如此無明及智無有始終若得菩提時無明不滅

何以故爲本無故更無有滅

若隨無明時不動智亦不滅爲本無故亦更無滅

但爲隨色聲香所取緣名爲無明但爲知苦發心緣

名之爲智但隨緣名之爲有故體本無也

如空中響思之可見是以若入宗鏡成佛義圓

昇降隨緣知衆生無永沈之義聖凡不隔

明諸佛有同體之文問上所說一心諸法門海

爲復是自行權實法化他權實法答

若說隨自意自行權實則但說一心門

若隨他意化他權實廣開八萬法今但說自行權實

本末歸宗台敎云

若佛心中所觀十界十如皆無上相唯是一佛法界

如海總衆流千車共一轍此卽自行權實

若隨他等意則有九法界十如卽是化他權實

隨他則開隨自則合橫□周照開合自在雖開無量無量而一

雖合爲一一而無量雖無量一

而非一非無量雖非一非無量而一而無量問

此自他權實二門於正理中決定耶答

但隨化門無有決定經云無有定法故號阿□菩提

若執一門皆成外道或定一相卽是魔王

是以一切法權一切法實一切法亦權亦實

一切法非權非實台敎云若一切法權何所不破

如來有所說尙復是權況復人師

若一切法皆實者何所不破唯此一事實但一究竟道

寧得衆多究竟道耶若一切法亦權亦實

復何所不破一切悉有權有實

不得一向權一向實若一切法非權非實復何所不破

何得紛□强生建立古德云卽實而權

則有而不有卽權而實則無而不無若雙遮權實

卽有無俱非若雙照權實則有無俱是

若非遮非照則是非俱非而遮而照則是非俱是

若是非俱是終日非而不非若是非俱非

終日是而不是若是而不是則非是非非之非

若非而不非則非是是是之是

是則心該色末色徹心原心色一如何非何是

故知心外有法是非競生法外無心取捨俱喪問

此宗鏡錄何敎所攝答眞唯識性理無偏圓

約見不同略分五敎一小乘敎唯說六識

不知第八賴耶二初敎說有賴耶生滅

亦不言有如來藏三終敎有如來藏生滅不生滅

和合爲賴耶識四頓敎總無六七八識等何以故

以一心眞實從本已來無有動念體用無二

是故無有妄法可顯五一乘圓敎

說普賢圓明之智不言唯識次第又言

佛子三界虛僞唯一心作亦攝入故此宗則圓敎所攝

乃是如來所說法門之根本以如來依此心

成佛故此心得爲如來根本之義無有一法不收

無有一理不具如明鏡照物曷有遣餘

若寶印文成更無前後問凡立五乘之道

皆爲運載有心若境識俱亡則無乘可說

今約方便乘理不無此宗究竟何乘所攝答

於諸乘中一乘所攝亦云最上之乘

出過諸法頂故亦云不思議乘非情識測量故

今所言一乘者卽一心也以運載爲義

若攀緣取境則運入六趣之門若妄想不生

運至一實之地楞伽經云云何得一乘道覺

謂攝所攝妄想如實處不生妄想是名一乘覺斯則

了生死妄卽涅槃眞頓悟

一心更無所趣乃不覺而覺稱爲大覺不來而

來名爲如來所以情塵已遣人乘卽是眞歸心跡未亡

佛乘猶非究竟何者有心分別一切皆邪

無意攀緣萬途自正是以無乘之乘爲一乘

無敎之敎爲眞敎擧足而便登寶所

言下而卽契無生若未能萬境齊觀一法頓悟

遂乃敎開八敎乘出五乘則寶所程遙豈唯五百

無生路遠何□三祇論位則天地懸殊

校功則日劫相倍雖登聖位猶爲絶分之人

經劫練磨唯得假名之稱若達斯旨直入無疑

當迷心而見悟心全成覺道卽世智而成眞智

靡易絲毫可謂虛明自照不勞心力矣問

旣有能說必對所機此宗鏡錄當何等機答

當上上機若已達者憑佛旨而印可

若未入者假敎理以發明又若圓通之人不俟更述

自覺聖智無說無示

眞如妙性無得無聞若□昧之者須假助成因敎理而照心

卽言詮而體道若宗明則敎息道顯則言空

絶待眞心境智俱亡矣

如是則方入宗鏡深達玄門眞能聽佛說經親談妙旨可謂得諸法之性

徹一心之原如首楞嚴經云阿難

承佛悲救深誨垂泣叉手而白佛言

我雖承佛如是妙音悟妙明心元所圓滿常住心地

而我悟佛現說法音現以緣心允所瞻仰徒獲此心

未敢認爲本元心地願佛哀愍宣示圓音

拔我疑根歸無上道佛告阿難

汝等尙以緣心聽法此法亦緣非得法性

如人以手指月示人彼人因指當應看月若復觀指以爲月體

此人豈唯亡失月輪亦亡其指何以故

以所標指爲明月故豈唯亡指

亦復不識明之與暗何以故卽以指體爲月明性

明暗二性無所了故汝亦如是

若以分別我說法音爲汝心者此心自應離分別音有分別性

譬如有客寄宿旅亭暫止便去終不常住

而掌亭人都無所去名爲亭主此亦如是

若眞汝心則無所去云何離聲無分別性

斯則豈唯聲分別心分別我容離諸色相無分別性

如是乃至分別都無非色非空

拘舍利等昧爲冥諦離諸法緣無分別性

則汝心性各有所還云何爲主釋曰阿難言

而我悟佛現說法音現以緣心允所瞻仰

徒獲此心未敢認爲本元心地者

阿難尙認緣心聽佛說法音以爲常住眞心取佛定旨佛言

若執因緣心聽只得因緣法

以法隨情變境逐心生故又定緣佛音聲是自心者

若說法聲斷時分別心應滅

此心如客不常住故今時多迷自性本聞但隨能所之聞一向徇他聲流轉

此聲是對因緣所生法非眞實有

但因聲而立名字因名字而有詮表

若旋復本聞則脫聲塵之境所脫之境旣虛能脫之名何立

則能脫所脫皆空

以强記多聞是識想邊際本非實故若因聞見性則多聞有助顯之功

若背性徇聞則畜聞成邪思過誤故文殊頌云

今此娑婆國聲論得宣明衆生迷本聞

脩聲故流轉阿難縱强記不免落邪思

豈非隨所淪旋流獲無妄阿難汝諦聽

我承佛威力宣說金剛王如幻不思議

佛母眞三昧汝聞微塵佛一切□密門欲漏不先除

畜聞成過誤將聞持佛佛何不自聞聞

聞非自然生因聲有名字旋聞與聲脫

能脫欲誰名一根旣返原六根或解脫見聞如幻&C-B;

三界若空華聞復&C-B;根除塵消覺圓淨

故知若耳根歸本原六根皆寂滅以六根同一心故

何者在眼曰見在耳曰聞若攝用歸根時

見聞如幻&C-B;若攝境歸心時三界若空華

則&C-B;滅塵消覺圓心淨如是解者則是因指見月

藉敎明宗者也若執指爲月迷心徇文者

如經云如人以手指月示人

彼人因指當應看月若復觀指以爲月體此人豈唯亡失月輪

亦亡其指夫三乘十二分敎如標月指

若能見月了知所標若因敎明心從言見性者

則知言敎如指心性如月直悟道者終不滯言

實見月人更不存指或看經聽法之時

不一一消歸自己但逐文句名身而轉

卽是觀指以爲月體此人豈唯不見自性

亦不辯於敎文指月雙迷敎觀俱失故經云

此人豈唯亡失月輪亦亡其指又旣亡其指

非唯不了自心之眞妄亦乃不識敎之遮表

錯亂顚倒莫辯方隅猶鳥言空如鼠云卽

似形音響豈合正宗故經云

豈唯亡指亦復不識明之與暗何以故卽以指體爲月明性

明暗二性無所了故所以證道歌云吾早年來積學問

亦曾討疏尋經論分別名相不知休

入海算沙徒自困□被如來苦訶責

數他珍寶有何益從來□□覺虛行多年枉作風塵客

種性邪錯知解不達如來圓頓制

二乘精進勿道心外道聰明無智慧亦愚癡亦小□

空拳指上生實解執指爲月枉施功

根境法中虛&C-B;怪不見一法卽如來方得名爲觀自在

是以若實眞心不逐他聲而起分別

湛然□照性自了故如掌亭人都無所去

云何離色離聲無分別性此須得旨親見性時

方知離聲色諸緣性自常住不假前塵

所起知見則悟無始已來皆是執聲爲聞而生顚倒

故文殊頌云旋汝倒聞機反聞聞自性性成無上道

圓通實如是若非色非空都無分別

不見性之人到此之時全歸斷滅

便同外道拘捨離等己眼不開昧爲冥諦以冥寂闇昧無知

以爲至極從此復立二十五諦

迷眞實心成外道種或有禪宗不得旨者法學起空見人

多拂心境俱空執無分別

將狂解癡盲以爲至道然非離因緣求法性滅妄心取眞心

對增上慢人初學之者不可雷同應須甄別

如經云離諸法緣無分別性則汝心性各有所還

云何爲主阿難言若我心性各有所還

則如來說妙明元心云何無還

唯垂哀愍爲我宣說佛告阿難且汝見我見精明元

此見雖非妙精明心如第二月非是月影汝應諦聽

今當示汝無所還地阿難此大講堂洞開東方

日輪昇天則有明耀中夜黑月雲霧晦暝

則復昏暗戶□之隙則復見通

牆宇之間則復觀壅

分別之處則復見緣頑虛之中遍是空性鬱&C-E;之像則紆昏塵

澄霽斂□又觀淸淨阿難汝咸看此諸變化相

吾今各還本所因處云何本因阿難此諸變化明還日輪

何以故無日不明明因屬日是故還日

暗還黑月通還戶□壅還牆宇緣還分別

頑虛還空鬱&C-E;還塵淸明還霽

則諸世間一切所有不出斯類汝見八種見精明性當欲誰還

何以故若還於明則不明時無復見暗

雖明暗等種種差別見無差別

諸可還者自然非汝不汝還者非汝而誰則知汝心本妙明淨

汝自迷悶喪本受輪於生死中常被漂溺

是故如來名可憐愍

故知一切衆生卽今見精明心非定眞妄昧之則&C-;明之則妙

只於八種不還之中了了見性常住

云何隨境流轉失本眞常永沒苦輪常漂死海

大聖憐愍非不驚睡阿難示起疑心寄破情執

釋迦微細開演直指覺原可謂不易凡身頓成聖體

現於生滅顯出圓常宗鏡前後明文

一一全證於此又江西馬祖和尙問亮座主蘊何經業

對云講三十本經論師云正講時將什□講

對云將心講師云心如工技兒

意如和技者爭解講他經對云不可是虛空講也

師云□是虛空講得座主於言下大悟

遂下階禮拜驀目汗流師云者鈍根阿師

用禮拜作什□其座主□□本寺語學徒言

某一生學業將謂天下無人敵者

今日被開元寺老宿一唾淨盡我爾許多時皆是□□汝

遂散學徒一入西山更無消息

又如有學士問馬祖和尙如水無筋骨能勝萬斛舟時如何

師云我遮&C-E;水亦無舟亦無說什□筋骨

又學人問龍潭和尙久嚮龍潭及至到來

爲什□龍亦不見潭亦不見師云

□是子親到龍潭又俗官王常待問先洞山和尙

五十二位菩薩中爲甚□不見妙覺菩薩師云

□是常侍親見所以智者大師一生弘敎

雖廣垂開示唯顯正宗如止觀中云究竟指歸何處

言語道斷心行處滅永寂如空

又觀心論中云

復以傷念一家門徒隨逐積年看心稍久遂不硏□問心是以不染內法著外文字

偸記注而奔走負經論而浪行

何不絶語置文破一微塵證大千經卷

若能如上聽法講經提宗問答方諧祖意稱可佛心

如遇此機可歸宗鏡

宗鏡錄卷第九十二

戊申歲分司大藏都監開板

宗鏡錄卷第九十三

慧日永明寺主智覺禪師延壽集

夫宗鏡錄是實相法門若信得何福

若毁得何罪答此一心實相之門般若甚深之旨

於難信之中或有信者法利無盡唯佛能知

若有毁者謗般若罪過莫大焉

現世受殃生身陷獄何以受報如此廣大

以般若是一切世出世間凡聖之母

猶如大地無物不從地生或若謗之則謗一切佛地三寶功德

如十法界中一切衆生若昇若沈若憑若智

無不皆從般若中來若不得般若威光

實無一鹿可立如般若經云欲尊貴自在

乃至欲得菩提當學般若又云若欲得六根完具

當學般若

乃至鬼畜亦要完具以此鬼畜皆從學般若來故知不信宗鏡無有是處

如諸法無行經云爾時文殊師利言世尊

師子吼鼓昔王如來滅度之後爾時有菩薩比丘

名曰喜根時爲法師質直端正不壞威儀

不捨世法爾時衆生普皆利根樂聞深論

其喜根法師於衆人前不稱讚少欲知足細行獨處

但敎衆人諸法實相

所謂一切法性卽是貪欲之性貪欲性卽是諸法性

瞋□性卽是諸法性愚癡性卽是諸法性

其喜根法師以是方便敎化衆生

衆生所行皆是一相各不相是非所行之道心無瞋癡

以無瞋癡因緣故逮得法忍於佛法中決定不壞世尊

爾時復有比丘法師行菩薩道名曰勝意

其勝意比丘護持禁戒得四禪四無色定行十二頭陀

世尊是勝意比丘有諸弟子

其心輕動樂見他過世尊後於一時勝意菩薩入聚落乞食

誤至喜根弟子家見舍主居士子

卽到其所敷座而坐爲居士子稱讚少欲知足細行

說無利語過讚嘆遠衆樂獨行者

又於居士子前復說喜根法師過失

是比丘不實以邪見道敎化衆生是雜行者說□欲無障□

瞋□無障□愚癡無障□一切諸法皆無障□

是居士子利根得無生法忍卽語勝意比丘

大德汝知貪欲爲是何法勝意言居士

我知貪欲是煩惱居士子言大德

是煩惱爲在內在外耶勝意比丘言不在內不在外大德

若貪欲不在內不在外不在東西南北

四維上下十方卽是無生

若無生者云何說若垢若淨爾時勝意比丘瞋□不喜

從座起去作如是言是喜根比丘以妄語法多惑衆人

是人以不學入音聲法門故聞佛音聲則喜

聞外道音聲則瞋於梵行音聲則喜

於非梵行音聲則瞋以不學入音聲法門故

乃至爾時喜根菩薩於衆僧前說是諸偈云

貪欲是涅槃□癡亦如是如此三事中有無量佛道

若有人分別貪欲瞋□癡是人去佛遠

譬如天與地菩提與貪欲是一而非二

皆入一法門平等無有異凡夫聞怖畏去佛道甚遠

貪欲不生滅不能令心惱若人有我心

及有得見者是人爲貪欲將入於地獄

貪欲之實性卽是佛法性佛法之實性

亦是貪欲性是二法一相所謂是無相若能如是知

則爲世間導若有人分別是持戒毁戒

以持戒□故輕□於他人是人無菩提

亦無有佛法但自安住立有所得見中

若住空閑處自貴而賤人尙不得生天

何況於菩提皆由著空閑住於邪見故邪見與菩提

皆等無有異但以名字數語言故別異

若人通達此則爲近菩提分別煩惱

卽是著淨見無菩提佛法住有得見中若貪著佛法

是則遠佛法貪無□法故則還受苦惱

若人無分別貪欲瞋□癡入三毒性故則爲見菩提

是人近佛道疾得無生忍若見有爲法

與無爲法異是人終不得解於有爲法

若知二性同必爲人中尊佛不見菩提亦不見佛法

不著諸法故降魔成佛道若欲度衆生

勿分別其性一切諸衆生皆同於涅槃若能如是見

是則得成佛其心不閑靜而現閑靜相

是於天人中則爲是大賊是人無菩提

亦無有佛法若作如是願我當得作佛如是之凡夫

無明力所牽佛法湛淸淨其喩如虛空

此中無可取亦無有可捨佛不得佛道

亦不度衆生凡夫强分別作佛度衆生是人於佛法

則爲甚大遠若見衆生苦則是受苦者

衆生無衆生而說有衆生住衆生相中則無有菩提

若人見衆生是畢竟解脫無有□□癡

知是爲世將若人見衆生不見非衆生

不得佛法實佛同衆生性若能如是知則爲世間將

乃至說是諸偈法時三萬諸天子得無生法忍

萬八千人漏盡解脫

卽時地裂勝意比丘墮大地獄以是業障罪因緣故

百千億那由他劫於大地獄受諸苦毒從地獄出

七十四萬世常被誹謗

若干百千劫乃至不聞佛之名字自是已後還得値佛

出家學道而無志樂於六十二萬世常返道入俗

亦以業障餘罪故於若干百千世諸根□鈍世尊

爾時喜根法師

於今東方過十萬億佛土有國名寶莊嚴於中得阿□多羅三□三菩提

號曰勝光明威德王如來應供正遍知今現在彼

其勝意比丘今我身是世尊

我未入如是法相門時受如是苦分別苦顚倒苦

是故若發菩薩心者若發小乘心者

不欲起如是業障罪不欲受如是苦惱者不應拒逆佛法

無有處所可生瞋癡佛告文殊師利

汝聞是諸偈得何等利世尊

我畢是業障罪已聞是偈因緣故所在生處利根智慧

得深法忍巧說深法文殊師利

爲誰力故能憶如是無量阿僧祇劫罪業因緣世尊諸菩薩有所念有所說

有所思惟皆是佛之神力所以者何

一切諸法皆從佛出

故知若不信宗鏡中所說實相之理則如勝意比丘沒魂受裂地之大苦

若有信如是說

則如文殊師利智慧演深法之妙辯信毁交報因果無差

普勸後賢應深信受若信般若一福廣具前文今述謗方等罪

略引誠證如大般若經中廣說謗法之罪

謂此方墮阿鼻地獄此土劫壞罪猶未畢

移置他方阿鼻地獄中他方復經劫壞罪亦未盡

復移他方如是巡歷十方十方各經劫盡

還生此土阿鼻地獄中千佛出世救之猶難

若欲說其所受之身聞者當吐熱血而死故

善現請說所受之身佛竟不說

乃至華嚴地獄天子法華不輕四衆皆是不信悉墮阿鼻

若有聞者應須驚懼以爲鑒誠普曉群蒙

次明信毁現受報者第一明信者

唐釋慧璿姓董氏住襄陽少出家聽三論初住光福寺

居山頂引汲爲勞明欲往他寺

夜見神人身長一丈衣以紫袍頂禮璿曰

瞻住於此常講大乘經勿以小乘爲慮

其小乘者如高山無水不能利人大乘經者猶如大海

自止此山多佛出世一人讀誦說大乘

能令所住珍寶光明眷屬榮勝若有小乘前事□失

唯願弘持勿孤所望法師須水此易得耳

來月八日定當得之自往劍南慈母山大泉請一龍王去也

言已不現恰至來月七日夜

大風卒起從西南來雷道雨&C-D;唯見淸泉香而且美合衆幸

及亡龍泉漸便乾竭信之爲益其類是焉

第二明毁者佛藏經云於未來世當有比丘

不修身戒心慧

是人輕笑如來所說畢竟空法又云若有聞空卽當驚畏是人可愍

直至地獄無有救者唐釋慧眺姓莊氏少出家

以小乘爲業住襄陽報善寺哲公座下龍泉

開講三論心生不忍曰三論明空

講者著空發言訖舌出三尺眼耳鼻□皆流血

七日不語有伏律師聞其拔舌告已

汝太癡也一言毁謗罪過五逆可信大乘方得免耳

乃令燒香發願懺悔前言舌還收入

遂往哲公所誓心斂跡唯聽大乘後往香山神足寺

足不跨□常習大乘

時講華嚴等經用申懺謝常於衆中陳其前失獨處一房常坐常念

貞觀十一年四月三日在寺後松林坐禪

見有三人來形貌奇異禮拜瞻受菩薩戒訖曰

禪師大利根若不改心信大乘者

千佛出世猶在地獄又昔有人謗大乘臨終出現牛聲

則知華報昭然果報寧失

已上皆是障深不信或智淺謬傳依文起見悉成謗法

如文殊師利巡行經云文殊師利言大德舍利弗

若人說言過去未來現在如來有依不依

如是之人則謗如來何以故

眞如無念亦無所念眞如不退眞如無相

今宗鏡大意所錄之文或祖或敎但有一字一句若理若事

若智若行皆悉□向指歸眞如一心何者

心之實性名曰眞如性以不改爲義

眞以無僞得名如則不變不異以此心性周遍圓融

橫該十方□徹三際至一切時處未嘗間斷

凡有一毫善根悉皆□向念念合眞如之體

體無不寂一一順眞如之用用何有窮

所以但契一如自含衆德

如華嚴經中眞如相□向有一百句一一句中無不同指

皆爲成就一心妙門如經云佛子此菩薩摩訶薩

正念明了其心堅住遠離迷惑專意修行

深心不動成不壞業趣一切智終不退轉

志求大乘勇猛無畏植諸德本普安世間

生勝善根修白淨法大悲增長心寶成就

乃至譬如眞如遍一切處無有邊際善根□向亦復如是

遍一切處無有邊際譬如眞如眞實爲性

善根□向亦復如是了一切法眞實爲性

譬如眞如□守本性無有改變善根□向亦復如是

守其本性始終不改

譬如眞如以一切法無性爲性善根□向亦復如是

了一切法無性爲性譬如眞如無相爲相

善根□向亦復如是了一切法無相爲相

譬如眞如若有得者終無退轉善根□向亦復如是

若有得者於諸佛法永不退轉

譬如眞如一切諸佛之所行處善根□向亦復如是

一切如來所行之處譬如眞如離境界相而爲境界

善根□向亦復如是

離境界相而爲三世一切諸佛圓滿境界譬如眞如能有安立

善根□向亦復如是悉能安立一切衆生

譬如眞如性常隨順善根□向亦復如是盡未來劫隨順不斷

譬如眞如無能測量善根□向亦復如是

等虛空界盡衆生心無能測量

譬如眞如充滿一切善根□向亦復如是

一刹那中普周法界譬如眞如常住無盡

善根□向亦復如是究竟無盡譬如眞如無有比對

善根□向亦復如是普能圓滿一切佛法無有比對

譬如眞如體性堅而善根□向亦復如是

體性堅固非諸惑惱之所能沮

譬如眞如不可破壞善根□向亦復如是

一切衆生不能損壞譬如眞如照明爲體善根□向亦復如是

以普照明而爲其性譬如眞如無所不在

善根□向亦復如是於一切處悉無不在

譬如眞如遍一切時

善根□向亦復如是遍一切時譬如眞如性常淸淨善根□向亦復如是

住於世間而體淸淨譬如眞如於法無□

善根□向亦復如是周行一切而無所□

譬如眞如爲衆法眼善根□向亦復如是

能爲一切衆生作眼譬如眞如性無勞倦

善根□向亦復如是修行一切菩薩諸行□無勞倦

譬如眞如體性甚深善根□向亦復如是

其性甚深譬如眞如無有一物

善根□向亦復如是了知其性無有一物

譬如眞如性非出現善根□向亦復如是其體微妙難可得見

譬如眞如離衆垢□善根□向亦復如是

慧眼淸淨離諸癡□譬如眞如性無與等

善根□向亦復如是

成就一切諸菩薩行最上無等譬如眞如體性寂靜

善根□向亦復如是善能隨順寂靜之法譬如眞如無有根本

善根□向亦復如是能入一切無根本法

譬如眞如體性無邊善根□向亦復如是

淨諸衆生其數無邊譬如眞如體性無著

善根□向亦復如是畢竟遠離一切諸著

譬如眞如無有障□善根□向亦復如是

除滅一切世間障□譬如眞如非世所行

善根□向亦復如是非諸世間之所能行

譬如眞如體性無住善根□向亦復如是

一切生死皆非所住譬如眞如性無所作善根□向亦復如是

一切所作悉皆捨離譬如眞如體性安住

善根□向亦復如是安住眞實

譬如眞如與一切法而共相應善根□向亦復如是

與諸菩薩聽聞修習而共相應

譬如眞如一切法中性常平等善根□向亦復如是

於諸世間修平等行譬如眞如不離諸法

善根□向亦復如是盡未來際不捨世間

譬如眞如一切法中畢竟無盡善根□向亦復如是

於諸衆生□向無盡譬如眞如與一切法無有相違

善根□向亦復如是不違三世一切佛法

譬如眞如普攝諸法善根□向亦復如是

盡攝一切衆生善根譬如眞如與一切法同其體性

善根□向亦復如是與三世佛同一體性

譬如眞如與一切法不相捨離

善根□向亦復如是攝持一切世出世法

譬如眞如無能映蔽善根□向亦復如是一切世間無能映蔽

譬如眞如不可動搖善根□向亦復如是

一切魔業無能動搖譬如眞如性無垢濁

善根□向亦復如是修菩薩行無有垢濁

譬如眞如無有變易善根□向亦復如是

愍念衆生心無變易譬如眞如不可窮盡

善根□向亦復如是非諸世法所能窮盡

譬如眞如性常覺悟善根□向亦復如是

普能覺悟一切諸法譬如眞如不可失壞善根□向亦復如是

於諸衆生起勝志願永不失壞

譬如眞如能大照明善根□向亦復如是

以大智光照諸世間譬如眞如不可言說

善根□向亦復如是一切言語所不可說譬如眞如持諸世間

善根□向亦復如是能持一切菩薩諸行

譬如眞如隨世言說善根□向亦復如是

隨順一切智慧言說譬眞如遍一切法

善根□向亦復如是

遍於十方一切佛刹現大神通成等正覺譬如眞如無有分別

善根□向亦復如是於諸世間無所分別

譬如眞如遍一切身善根□向亦復如是

遍十方刹無量身中譬如眞如體性無生善根□向亦復如是

方便示生而無所生譬如眞如無所不在

善根□向亦復如是十方三世諸佛土中

普現神通而無不在譬如眞如遍在於夜

善根□向亦復如是於一切夜放大光明施作佛事

譬如眞如遍在於晝善根□向亦復如是

悉令一切在□衆生見佛神變演不退輪離垢淸淨無空過者譬如眞如遍在半月及以一月

善根□向亦復如是

於諸世間次第時節得善方便於一念中知一切時

譬如眞如遍在年歲善根□向亦復如是住無量劫

明了成熟一切諸根皆令圓滿

譬如眞如遍成壞劫善根□向亦復如是住一切劫淸淨無染

敎化衆生咸令淸淨譬如眞如盡未來際

善根□向亦復如是

盡未來際修諸菩薩淸淨妙行成滿大願無有退轉

譬如眞如遍住三世善根□向亦復如是

令諸衆生於一刹那見三世佛未曾一念而有捨離

譬如眞如遍一切處善根□向亦復如是

超出三界周行一切悉得自在譬如眞如住有無法

善根□向亦復如是了達一切有無之法畢竟淸淨

譬如眞如體性淸淨善根□向亦復如是

能以方便集助道法淨治一切諸菩薩行

譬如眞如體性明潔善根□向亦復如是

令諸菩薩悉得三昧明潔之心譬如眞如體性無垢

善根□向亦復如是

遠離諸垢滿足一切諸淸淨意譬如眞如無我我所

善根□向亦復如是以無我我所淸淨之心

充滿十方諸佛國土譬如眞如體性平等

善根□向亦復如是獲得平等一切智智

照了諸法離諸癡□譬如眞如超諸數量善根□向亦復如是

與超數量一切智乘大力法藏而同止住

興遍十方一切世界廣大法雲

譬如眞如平等安住善根□向亦復如是

發生一切諸菩薩行平等住於一切智道

譬如眞如遍住一切諸衆生界善根□向亦復如是

滿足無□一切種智於衆生界悉現在前

譬如眞如無有分別普住一切音聲智中

善根□向亦復如是具足一切諸言音智

能普示現種種言音開示衆生譬如眞如永離世間

善根□向亦復如是普使衆生永出世間

譬如眞如體性廣大善根□向亦復如是

悉能受持去來今世廣大佛法□不忘失

勤修一切菩薩諸行譬如眞如無有間息

善根□向亦復如是爲欲安處一切衆生於大智地

於一切劫修菩薩行無有間息

譬如眞如體性寬廣遍一切法善根□向亦復如是

淨念無□普攝一切寬廣法門譬如眞如遍攝群品

善根□向亦復如是證得無量品類之智

修諸菩薩眞實妙行譬如眞如無所取著

善根□向亦復如是於一切法皆無所取

除滅一切世間取著普令淸淨譬如眞如體性不動

善根□向亦復如是

安住普賢圓滿行願畢竟不動譬如眞如是佛境界善根□向亦復如是

令諸衆生滿足一切大智境界

滅煩惱境悉令淸淨譬如眞如無能制伏

善根□向亦復如是

不爲一切衆魔事業外道邪論之所制伏譬如眞如非是可修非不可修

善根□向亦復如是捨離一切妄想取著

於修不修無有分別譬如眞如無有退捨

善根□向亦復如是常見諸佛發菩提心

大誓莊嚴永無退捨譬如眞如普攝一切世間言音

善根□向亦復如是能得一切差別言音神通智慧

普發一切種種言詞

譬如眞如於一切法無所希求善根□向亦復如是

令諸衆生乘普賢乘而出離於一切法無所貪求

譬如眞如住一切地善根□向亦復如是

令一切衆生捨世間地住智慧地以普賢行而自莊嚴

譬如眞如無有斷絶善根□向亦復如是

於一切法得無所畏隨其類音處處演說無有斷絶

譬如眞如捨離諸漏善根□向亦復如是

令一切衆生成就法智

了達於法圓滿菩提無漏功德譬如眞如無有少法而能壞亂

令其少分非是覺悟善根□向亦復如是

普令開悟一切諸法其心無量遍周法界

譬如眞如過去非始未來非未現在非異

善根□向亦復如是爲一切衆生新新□起菩提心願

普使淸淨永離生死

譬如眞如於三界中無所分別善根□向亦復如是

現在念念心常覺悟過去未來皆悉淸淨

譬如眞如成就一切諸佛菩薩善根□向亦復如是

發起一切大願方便成就諸佛廣大智慧

譬如眞如究竟淸淨不與一切諸煩惱俱

善根□向亦復如是能滅一切衆生煩惱圓滿一切淸淨智慧

釋曰是知百句之內一一義中

無一字而不約心明無一行而不隨性起可謂眞該行末

無一一行面非眞行徹眞原

無一一眞而非行如是則理事周備心境融通

匪著有以凝空免滯眞而染俗能令頓生正信

步步成菩薩之因門直顯圓修念念滿諸佛之果海

所以具錄百句廣大全文究竟證明宗鏡妙旨

今則普勸十方學士一切後賢

但願道富人貧情&C-D;德厚以法爲侶以智爲先

用慈修身開物是務爲法施主匪&C-;家風

無問不從有疑咸決則履佛行處免負本心

妙行□新至道如在所以證道歌云

窮釋子口稱貧實是身貧道不貧貧則身常被縷褐

道則心藏無價珍無價珍用無盡利物應時終不&C-;

三身四智體中圓八解六通心地印

斯則以法界爲身虛空爲量情亡取捨見泯自他

以物心爲心何門不順以彼意爲意何法能違

入宗鏡中法爾如是故書云以兆人之耳聽

以四海之目視以己身知人身

以己心知人心聖人無常心以百姓爲心又云

攝己從他萬事消和攝他從己諸事競起

則內外指歸證明無盡問信受毁謗此宗鏡法

罪福何重答此乃群賢之父諸佛之母

萬善由生信謗豈不獲報重耶所以法華經云

又如大梵天王一切衆生之父此經亦復如是

一切聖賢學無學及發菩薩心者之父

起信□云若謗此法以深自害亦害他人

斷絶一切三寶之種一切如來皆依此法得涅槃故

一切菩薩因之修行得入佛智故

宗鏡錄卷第九十三

戊申歲分司大藏都監開板

宗鏡錄卷第九十四

慧日永明寺主智覺禪師延壽集

引證章第三夫所目宗鏡大旨煥然前雖問答決疑

猶慮難信上根□覽頓入總持之門中下雖觀

猶墮弧疑之地今重爲信力未深

纖疑不斷者更引大乘經一百二十本

諸祖語一百二十本賢聖集六十本都三百本之微言

總一佛乘之眞訓可謂擧一字而攝無邊敎海

立一理而收無盡眞詮一一標宗

同龍宮之遍覽重重引證若鷲嶺之親聞

普令眠雲立雪之人坐參知識遂使究理探玄之者

盡入圓宗尋古佛之叢林如臨皎日

履祖師之□域猶瞰淨天大覺昭然卽肉眼而圓通佛眼

疑情豁爾當凡心而顯現眞心可謂現知

指法界於掌內便同親證探妙旨於懷中

大般若經云一切如來同在一處

自性淸淨無漏界攝又云三世諸佛住十方界

爲諸有情宣說正法無不皆用本性空爲佛眼

離本性空無別方便釋曰本性空者

卽是自性淸淨心本性卽自性空卽淸淨義

此心則凡聖本有今古常然衆生不知諸佛因玆指授

含靈現具祖師爲此相傳故云離此別無方便

大方廣佛華嚴經頌云言詞所說法

小智妄分別是故生障□不了於自心

不能了自心云何知正道彼由顚倒想

增長一切惡大涅槃經云信於二諦一乘之逍更無異趣

爲是衆生速得解脫又云

道者雖無色像可見稱量可知而實有用善男子

如衆生心雖非是色非長非短非&C-;非細非縛非解非是見法而亦是有寶積經云

一切法虛妄如夢以唯念故又云自爲洲渚自爲歸處

法爲洲渚法爲歸處無別洲渚無別歸處釋曰

起信論云所言法者卽衆生心

故知所向皆心豈有歸處住自境界無別方所

法華經偈云

又復不行上中下法有爲無爲實不實法亦不分別是男是女不得諸法不知不見

是則名爲菩薩行處一切諸法空無所有

無有常住亦無起滅是名智者所親近處

顚倒分別諸法有無是實非實是生非生

在於閑處修攝其心安住不動如須彌山

觀一切法皆無所有猶如虛空無有堅固

不生不出不動不退常住一相是名近處釋曰

若入一心一相之門尙無常住之法

豈有起滅之緣自然不動如山心安如海

可謂菩薩行處諸佛所居矣故華嚴經頌云法性如虛空

諸佛於中住大集經云

云何菩薩修心念處觀是心性不見內入心不見外入心

不見內外入心不見陰中心不見界中心

旣不見已作是思惟如是心緣爲異不異若心異緣

則一時中應有二心若心卽緣

不應復能觀於自心猶如指端不能自觸心亦如是

作是觀已見心無住無常變異所緣處滅

又云不見一法一法相貌一法光明若如是見

是名佛法之正見圓覺經云一時婆伽婆

入於神通大光明藏三昧正受

一切如來光嚴住持是諸衆生淸淨覺地

身心寂滅平等本際圓滿十方不二隨順

於不二境現諸淨土又云善男子一切衆生種種幻化

皆生如來圓覺妙心猶如空華從空而有

幻華雖滅空性不壞衆生幻心還依幻滅

諸幻盡滅覺心不動依幻說覺亦名爲幻

若說有覺猶未離幻說無覺者亦復如是

是故幻滅名爲不動善男子一切菩薩及末世衆生

應當遠離一切幻化虛妄境界由堅執持遠離心故

心如幻者亦復遠離遠離爲幻亦復遠離

離遠離幻亦復遠離得無所離卽除諸幻

譬如鑽火兩木相因火出木盡灰飛煙滅

以幻修幻亦復如是諸幻雖盡不入斷滅善男子

知幻卽離不作方便離幻卽覺亦無漸次

一切菩薩及末世衆生依此修行

如是乃能永離諸幻釋曰知幻卽離不作方便者

以幻無定相自性常離

離卽空也卽一切凡聖垢淨萬法皆同幻如空故何用更作方便而求離

離幻卽覺亦無漸次者當離之時全成大覺

卽離卽覺平等一照旣無前後

豈有漸次耶密嚴經偈云一切諸世間譬如熱時炎

以諸不實相無而妄分別覺因所覺生

所覺依能覺離一則無二譬如光共影無心亦無境

量及所量事但依於一心如是而分別

能知所知法唯依心妄計若了所知無能知則非有

心爲法自性及人之所渴入於八地中

而彼得淸淨九地行禪定十地大開覺

法水灌其頂而成世所尊法身無有盡

是佛之境界究竟如虛空心識亦如是又云

爾時金剛藏菩薩告諸大衆仁者阿賴耶識從無始來

爲戱論熏習諸業所繫輪□不已

如海因風起諸識浪□生□滅不斷不常

而諸衆生不自覺知隨於自識現衆境界

若自了知如火焚薪卽皆息滅入無漏位名爲聖人

楞伽經云第一義諦者但唯是心種種外相

悉皆無有彼愚夫執著惡見欺□自他

不能明見一切諸法如實住處大慧一切諸法如實者

謂能了達唯心所現首楞嚴經云

佛告文殊及諸大衆十方如來及大菩薩

於其自住三摩地中見與見緣幷所想相

如虛空華本無所有

此見及緣元是菩提妙淨明體云何於中有是非是文殊吾今問汝如汝文殊

更有文殊是文殊者爲無文殊如是世尊

我眞文殊無是文殊何以故

若有是者則二文殊然我今日非無文殊於中實無是非二相

佛言此見妙明與諸空塵亦復如是

本是妙明無上菩提淨圓眞心妄爲色空及與聞見

如第二月誰爲是月又誰非月文殊

但一月眞中間自無是月非月

是以汝今觀見與塵種種發明名爲妄想不能於中出是非是

由是精眞妙覺明性故能令汝出指非指

四十二章經云出家沙門者斷欲去愛

識自心原達佛本理悟無爲法內無所得外無所求

心不繫道亦不結業無念無作非修非證

不歷諸位而自崇最名之曰道又佛言

睹天地念非常睹世界念非常睹靈覺卽菩提

如是心識得道疾矣金剛三昧經云佛言

如是衆生之心實無別境何以故心本淨故

理無穢故以染塵故名爲三界三界之心

名爲別境是境虛妄從心化生

心若無妄卽無別境大力菩薩言心若在淨諸境不生

此心淨時應無三界佛言如是菩薩心不生境

境不生心何以故所見諸境唯所見心

心不幻化則無所見

大方廣入如來智德不思議經云皆悉了達諸法實相自性平等猶如虛空

又云於一法中了一切法

無分別智常現在前釋曰一法者卽是自心

此心爲諸法平等之性於自心性中了一切法有何分別

不增不減經云甚深義者卽第一義諦

第一義諦者卽衆生界衆生界者卽如來藏

如來藏者卽法身釋曰夫心者爲諸法總持之門

作萬有眞實之性故稱第一義諦

雜雜心念故號衆生是心之界卽衆生界從眞如性起

名曰如來無所缺減乃目爲藏

能積聚□沙功德故名法身是以仁王經云

最初一念具足萬四千波羅蜜集福德三昧經云

如&C-;璃寶器隨所在處不失其性

如是若有菩薩住是三昧雖在家當說是人名爲出家

能不失是法界體性釋曰是以悟心方能得道

見性是名出家若見性則在家出家

若不見性則出家在家故阿難未見性前自懺悔言

我身雖出家心不入道佛地經云

當知淸淨法界者譬如虛空雖遍諸色種種相中

而不可說有種種相體唯一味

如是如來淸淨法界雖復遍至種種相類所知境界

而不可說有種種相體唯一味釋曰淸淨法界者

卽一心無雜之法界以法爲界豈有邊畔

則一切色中皆有虛空性

況一切法中皆有安樂性以隱覆此性故隨所知境應其情量

現種種境界若以空明卽有空現

若以色明卽有色現但隨處發明卽隨處現

所現種種皆妄心生相不可得

唯一味眞心湛然不動不空&C-C;索經云持眞言者

以心置心觀自心心作於一切諸佛如來

廣大出生殊勝尊妙菩薩地經云迷聖道者

不知理道從自心生唯常苦身以求解脫

如犬逐塊不知尋本所以大莊嚴論釋云

譬如師子打射時而彼師子尋逐人來

譬如癡犬被人打擲便逐瓦石不知尋本言師子者

喩智慧人解求其本而滅煩惱然癡犬者

卽是外道五熱炙身不識心本法集經云能知一切唯是一心

名爲心自在於其掌中出諸珍寶

亦以虛空而爲庫藏名爲物自在一切身口意業

以智爲本名智自在又云觀世音白佛言

菩薩若受持一法一切諸佛法自然如在掌中

何者是一法所謂大悲釋曰此是同體大悲

此悲性遍一切衆生界故

能一雨普潤蘭艾齊榮一念咸收邪正俱濟大灌頂經云

禪思比丘無他想念唯守一法然後見眞釋曰

一法爲宗諸塵無寄他緣自絶妙性顯然

志當歸一而何智不明尋流得源而何疑不釋

撮要之旨斯莫大焉寶雲經云

一切諸法心爲上首若知於心則能得知一切諸法

般舟三昧經偈云諸佛從心得解脫

心者無垢名淸淨五逍鮮潔不受染有解此者成大逍

釋曰五道由心心體常淨雖遍五道不受彼色

則淪五趣而不墜居一相而非昇

展法界而不周入微塵而非縮

以眞如一心本性淸淨無增減故以此一法能收一切

似濫觴一滴之水與四海水潤性無差

如芥子孔中之空等十方空包容匪別故云天得一以淸

地得一以寧萬物得一以生今得一而道成

又云聖人抱一爲天下式

卽此宗鏡作禪門之法式也大方等陀羅尼經云

舍利弗問文殊言受記當於何求文殊師利言

當於如如性中求釋曰如如性

卽是一切衆生眞心之性思益經云衆生如卽是漏盡解脫如

以一切法悉入於如無有體性卽是諸佛解脫

於衆生心行中求因果經偈云一切造善惡

皆從心想生是故眞出家皆以心爲

本大法炬陀羅尼經云佛告毘舍□

如是色相不可眼見當知彼是心識境界唯意所知

是故不可以眼見毘舍□一切衆生所有心意

不可言說唯佛智知像法決疑經云

今日坐中無央數衆各見不同或見如來入涅槃

或見如來住世一劫若減一劫若無量劫

或見如來丈六之身或見小身或見大身

或見報身蓮華藏世界海

爲千百億釋迦牟尼佛說心地法門

或見法身同於虛空無有分別無相無□遍同法界

或見此處山林地土沙礫或見七寶

或見此處乃是三世諸佛所行之處

或見此處卽是不思議諸佛境界眞實之法釋曰故知佛無定形

隨識而自分&C-;妙境無異相因心而空見短長

可謂現證法門理歸宗鏡如來興顯經偈云

諸佛所一行性一切諸衆生皆在心性中

相可相同相現寶藏經云菩薩問文殊師利

以何緣故一切諸法皆是佛法文殊言

如佛智所覺又問如何佛智所覺乃至答言

解自心如故修行慈分經云一切諸法體相微細

皆悉空寂凡夫之人以自分別生諸境界

自分別中還自繫縛乃至未了心之自性

劑爾許時如在夢中妄著諸境

復應觀察一切三界皆悉是空空不□空入楞伽經偈云

爾時佛神力復化作山城崔嵬百千相

嚴飾對須彌無量億華園皆是衆寶林香氣廣流布

芬馥未曾聞一一寶山中皆示現佛身

亦有羅婆那夜叉衆等住十方佛國土及於諸佛身

佛子夜叉王皆來集彼山而此楞伽城

所有諸衆等皆悉見自身入化楞伽中

如來神力作亦同彼楞伽諸山及園林寶莊嚴亦爾

一一山中佛皆有大慧問如來悉爲說

內身所證法出百千妙聲說此經法已佛及諸佛子

一切隱不現羅婆那夜叉忽然見自身

在己本宮殿更不見餘物而作是思惟

向見者誰作說法者爲誰是誰而聽聞

我所見何法而有此等事彼諸佛國土及諸如來身

如此諸妙事今皆何處去爲是夢所憶

爲是幻所作爲是實城邑爲乾□婆城

爲是&C-B;妄見爲是陽焰起爲夢石女生爲我見火輪

爲見火輪煙我所見云何復自深思惟

諸法體如是唯自心境界內心能證知

而諸凡夫等無明所覆障虛妄心分別而不能覺知

能見及所見一切不可得說者及所說

如是等亦無佛法眞實體非有亦非無法相□如是

唯自心分別如見物爲實彼人不見佛

不住分別心亦不能見佛不見有諸行

如是名爲佛若能如是見彼人見如來智者如是觀

一切諸境界轉身得妙身卽是佛菩薩

虛空孕菩薩經偈云一切諸法相眞實無知者

若人住諸陰六根皆蔽塞釋曰

故知諸法皆眞無知無見□有知見卽落識陰

則一心不通六根闇塞

終不能見無見之見知無知之知若有見之見則不見一切

若無知之知則無所不知所以賢護經云

若菩薩觀四念處時無法可見無聲可聞

無聞見故則無有法可得分別亦無有法可得思惟

而亦非□盲聾故但是諸法無可見故

以唯一眞心見外無法寶星經云爾時世尊告妙音梵王

汝今何故目不暫捨乃至無相觀於我耶

善男子頗有一法名爲佛耶

頗有一物可名爲名耶釋曰故知名體俱空妙旨斯在

是以絶觀方見如來有無之觀皆是虛妄

不入宗鏡豈辯眞佛乎十住斷結經云

一切諸法常自存在衆生不達爲興莊嚴法法自生

法法自滅法法不生法法不滅法生法滅

性不移轉斯是菩薩大士之道

非諸凡俗之所及也釋曰一切諸法常自存在者

眞心不易性相□如衆生不達爲興莊嚴者

以外逍執斷見小乘證無常菩薩爲對治凡小故

不盡有爲常修福業不住無爲深入智淵

廣大莊嚴雲興萬行念念圓滿十波羅蜜

拔斷常外道之曲木出邪見之稠林拯偏眞小果之□身

昇解脫之坑底所以華嚴經云第七遠行地

當修十種方便慧殊勝道

所謂雖善修空無相無願三昧而慈悲不捨衆生

雖得諸佛平等法而樂常供養佛雖入觀空智門

而勤修習福德雖遠離三界而莊嚴三界

雖畢竟寂滅諸煩惱焰

而能爲一切衆生起滅貪瞋癡煩惱焰

雖知諸法如幻如夢如影如響如焰如化如水中月如鏡中像自性無二

而隨心作業無量差別雖知一切國土猶如虛空

而能以淸淨妙行莊嚴佛土

雖知諸佛法身本性無身而以相好莊嚴其身

雖知諸佛音聲性空寂滅不可言說

而能隨一切衆生出種種差別淸淨音聲

雖隨諸佛了知三世唯是一念而隨衆生意解分別

以種種相種種時種種劫數而修行釋曰經云

雖善修空無相無願三昧者是對治凡夫著有徇樂之見

而慈悲不捨衆生者是對治二乘沈空畏苦之見

下諸句義皆同此釋故云聲聞畏苦

緣覺無悲俱失菩薩二利之行須眞天子經云

須眞天子問文殊師利

菩薩不從三脫門而求道耶文殊答言天子不可從空而成道

亦不可於無相而成道

亦不可於無願而成道也所以者何於是中無心意識

念亦無動故有心意識念念動者乃成其道也釋曰

若取三解脫門作證者卽是溺實際之海

背靈覺之原遣性徇空何成大道

若直了神解心性念念菩提果圓不墮斷見之邪無

豈涉常見之實有介爾起意大用現前

無得無依非取非捨從眞起行體用相收

以行契眞卷舒一際可謂心心合道念念冥眞矣

故還原觀云用則波騰海沸全眞體以運行

體則鏡淨水澄擧隨緣而會寂斯則不離體之用

用乃波騰不離用之體體常湛寂

體雖湛寂常在萬緣用雖波騰□冥一際

大方廣師子吼經云佛告電□菩薩善男子法唯一字

所謂無字本無言說何所言說善男子

當知無說是爲眞說爾時淨身菩薩

承佛威神白佛言世尊若無所說是爲眞說者

啞默不言皆應說法佛言如是善男子

如汝所說非唯啞默者說法不啞默者亦皆說法

而不知法世尊云何一切衆生說法而不知法

善男子如生盲人處日光中面不見日

傍人爲說以他聲故乃知有日如是諸法悉入法界

法界無字離諸字性非諸衆生而能宣辯

釋曰審知未達宗人依通見解

隨他語轉妄有所說如彼盲者不見日光聽傍人聲

豈窮日體若眼開親見卽知本無名字言說

故知有言傷旨不達法界是以經云

如是諸法悉入法界法界無字離諸字性

若能深達一字唯心法界自然言語道斷法爾知解情亡

豈是無辯智不能窮也如肇論云

釋迦掩室於摩竭淨名杜口於毘耶須菩提唱無說以顯道

釋梵絶聽而雨華斯則理爲神御口以之默

豈曰無辯辯所不能言也

普超三昧經決狐疑品云於是阿□世王曰

唯願濡首解我狐疑濡首答言大王所疑

□河沙等諸佛世尊所不能決

時王自省無救護從楊而墮如斷大樹□折□地大迦葉曰大王

自安莫懷恐□勿以爲懼所以者何

濡首童眞被大智鐵善權方便而設此言可徐而問

時王卽起問濡首曰向者所說□河沙諸佛

不能爲我而決狐疑濡首報曰王意云何

假若有人而自說言

我以塵暝灰煙雲霧汚染虛空寧堪任乎答不能汚濡首又問

設令大王取此空洗之使淨寧堪任乎答曰不能淨

濡首報曰

吾以是向者說言□河沙等諸佛世尊所不能決也釋曰

一切衆生不了自性淸淨心故妄生垢淨迷悟自沒

遂於無疑中起疑於無決中求決若能諦了豁爾意消

卽見一切染淨諸法皆同虛空性

旣達虛空性不可染淨方悟本心未曾迷悟

設有說無生無得之理皆是一期隨宜方便

若入宗鏡妙旨了然尙無疑與無疑

何懷決不決耶月燈三昧經頌云譬如有童女夜臥夢産子

生欣死憂□諸法亦復然如人飮酒醉

見地悉□轉其實未曾動諸法亦復然

如淨虛空月影現於淸池非月形入水諸法亦復然

如人自好喜執鏡而照面鏡像不可得

諸法亦復然如人在山谷歌哭言笑響

聞聲不可得諸法亦復然釋曰

狂醉見聞事何眞實昏夢境界憂喜皆虛鏡&C-E;之形因誰所起

谷中之響起自何來所以入楞伽經云

佛告楞伽王譬如有人於水鏡中自見其像

於燈月中自見其影於山谷中自聞其響

便生分別而起取著此亦如是法與非法唯是分別

由分別故不能捨離但更增長一切虛妄

不得寂滅寂滅者所謂一心

一心者是最勝三昧從此能生自證聖智以如來藏而爲境界

法王經云於諸法中若說高下

卽名邪說其口當破其舌當裂何以故一切衆生

心垢同一垢心淨同一淨衆生若病同一病

衆生須藥應須一藥若說多法卽名顚倒

何以故爲妄分別析善惡法破一切法故

隨機說法斷佛道故釋曰同一病須一藥者

以一心爲病還以一心爲藥

以心生則法生心滅則法滅故若說多法卽名顚倒者

若諦自心尙不得一何況說多以心外見法卽成顚倒

如狂心見鬼病眼生華無中執有豈成眞正

隨機說法斷佛道故者

執有前機早違大旨更說多法實壞正宗如法華經云

若有深愛法者亦不爲多說以心法甚深非多非少

旣不可多說亦不可少說以非多故不增

以非少故不減以不增故不生以不減故不滅

故華嚴經頌云一切法不生一切法不滅

若能如是解諸佛常現前又藥王菩薩云

我捨兩臂必當得佛金色之身兩臂卽是斷常二法

若捨生滅斷常之見則心佛現前頓成佛體

故云必當得佛金色之身

無涯際總持經云一念之頃能知三世一切諸法

悉皆平等無不通達其人終無異行亦無異念釋曰

無涯際總持經者以名標宗

謂眞心無際總持萬法攝歸一體故云平等

如是通達之人終無異行者以知心外無法可作差別故

亦無異念者以心內無法可起思惟故

所以華嚴經十□向品云菩薩摩訶薩如是□向時

眼終不見有不淨佛刹亦不見有異相衆生

以心境一如故不退轉法輪經云

善知一切衆生無相悉同法界非見非不見何以故

法界卽是一切衆生心界是名信行

持世經云三界唯皆是識是心意識亦無形無方

不在法內不在法外凡夫爲虛妄相應所縛

於識陰中貪著於我若我所瓔珞經云佛言

吾今有十四億大衆以金剛口說決定義

佛子我昔法會有一億八千無垢大士

卽於法會達一性原頓覺無二一切諸法皆一合相

從法會出各於十方說此瓔珞又云

行從心得心淨道成思益經云

聖人無所斷凡夫無所生是二不出法性平等之相釋曰

以凡夫迷執心外有法妄見法生

若聖人明見心外無法無法可生了凡無生卽聖無斷

則是入一心不二法門

故云不出法性平等之相以無有一法出法性外故如華嚴經頌云

法性遍在一切露一切衆生及國土

三世悉在無有餘亦無形相而可得

勝跡菩薩所解諸法經云法唯一字所謂無字

本無言說當知無說是爲眞說釋曰心爲一字中王

攝盡無邊之敎海心爲諸佛智母

演出無盡之眞詮若能發明決定信入則如來常不說法

是名具足多聞亦是唯願少聞多解義趣

卽斯旨矣故涅槃疏云涅槃之義浩然無盡

欲擧一蔽諸指鹹談海者卽一心也

法句經偈云森羅及萬像一法之所印云何一法中

而見有種種又云雖誦千章句義不正

不如一要聞可滅意釋曰雖誦千章者

但徇音聲不知正義不如一要者

若了一心爲萬法之要達宗則息意意息則境空

以萬法常虛隨意生形故不思議光菩薩經偈云

一切非如法等住於如中覺了知是已無過無功德

釋曰一切非如法者

卽是心外遍計妄執無體之法若了妄無實

則一切諸法等住於一如心中如是覺知則覺外無法可爲對待

染淨俱空故加思益經云

菩薩所化衆生無有功德以無對處故因有過患方顯功德

以眞心遍一切處故更無一法可爲過患

旣無所治過患亦無能治功德一一俱不立

故云無過無功德諸法無行經云

善住天子問文殊言若有人來求出家者當云何答文殊言

若不發出家心者當敎汝眞出家法

何者若求出家是求三界及以五欲未來報等

彼不見心故不證法心無爲故故不發心釋曰

若證自心卽入無爲之理

若是無爲之理則無心可發斯則是眞發心是眞出家矣

法華三昧觀經云所謂十方三世衆生若大若小

乃至一稱南無佛者皆當作佛

唯一大乘無二無三一切諸法一相一門

所謂無生滅畢竟空相唯有此大乘無有二也習如是觀者

五欲自斷五蓋自除五根增長卽得禪定

釋曰一稱南無佛皆當作佛者

若法界含生三乘五性能歸命一心無不成佛

以離自心一相一門外更無有法可作歸依

無二無三畢竟空寂如是觀者五欲自斷

以六塵境隨妄念故有無念則無境何用更斷

故能不斷五欲而淨諸根諸根旣淨五蓋自除

五根五力自然增長不唯卽得禪定

乃至六度萬行悉皆成就如金剛三昧經云

空心不動具六波羅蜜心空則一切皆空

故云唯有此大乘無有二也雜藏經云

爲善福隨履惡禍追響之應聲善惡如音非天龍鬼神所授

非先□所爲造之者心成者身口矣佛說偈曰

心爲法本心尊心使中心念惡卽言卽行

罪苦自追車礫于轍心爲法本心尊心使

中心念善卽言卽行福樂自追如影隨形

宗鏡錄卷第九十四

戊申歲分司大藏都監開板

宗鏡錄卷第九十四

慧日永明寺主智覺禪師延壽集

勝天王般若經云

三世如來同在一處自性淸淨無漏法界若一若異不可思議

智慧神力同一法界般若方便二相平等釋曰

同在一處自性淸淨者一切凡聖皆以無所住

而住自性淸淨心□密藏之一處

若一若異不可思議者以報身妙土之相相入相資

故云若異以法身自體之性相遍相卽故云若一

如芥甁燈室同異難量故云不可思議

般若方便二相平等者

諸佛以般若方便常相輔翌何者以般若觀空不住生死

以方便涉有不住涅槃以不住生死故智眼常明

以不住涅槃故悲心□續悲智體同故云平等

最勝王經云離無分別智更無勝智

離法如如無勝境界釋曰一切境界皆是意言分別

則無境唯識若了識空但一眞心成無分別智

此乃無等之智第一之說豈有餘智更能過者

此眞如一心之性爲萬法之所依故

離此之外何處別有纖塵能爲欄指

若離此一心境智或有所見皆是&C-B;眼狂心不見眞實

所以如來不思議境界經云如衆&C-B;者

同於一處見各差別互不相□皆由眼&C-B;不見正色

衆生亦爾色性無□心緣異故

蔽於正見不了眞實禪要經云棄諸蓋菩薩白佛言

世尊禪門□要爲有一門爲是多門

若有多者法則有二

若是一者云何容受無量無邊衆生而不迫□佛言善男子此禪要門

亦非是一亦非多數一切衆生性同虛空

雖同虛空各於身心自有禪門實不共修何以故

息口不言冥合於理口爲禪門攝眼分別

混合無異眼爲禪門耳所聞聲了知虛妄

畢竟寂滅猶如聾人耳爲禪門乃至身意亦復如是

善男子攝諸塵勞入不二門

曠徹淸虛湛然凝定釋曰心是禪門身爲慧聚禪能洞寂

慧能起照寂照無差方入平等如永嘉集云

以奢摩他故雖寂而常照以毘婆舍那故

雖照而常寂以優畢叉故非照而非寂

照而常寂故說俗而卽眞寂而常照故說眞而卽俗

非寂而非照故杜口於毘耶

故知若了念本不起常在等持不察境因念生

□悟眞心亦動所以圓覺經云雲□月運舟行岸移

不知妄想之雲自飛眞月何動

豈悟攀緣之舟常泛覺岸靡移如圓覺疏序云心本是佛

由念起而漂沈岸實不移因舟行而□驟大

樹緊那羅王所問經云

爾時天冠菩薩問於大樹緊那羅王如是琴中妙偈從何而出答言

善男子從諸衆生音聲中出又問

諸衆生音從何而出答言善男子衆生音聲從虛空出

乃至當知是聲卽虛空性聞已便滅

若其滅已同空性住是故諸法若說不說同虛空性

是故應當不捨空際如音聲分諸法亦爾

乃至又以音聲名爲言說然是音聲無有住處

若無住處則無堅實則名爲實

若其是實則不可壞若不可壞則無有起若無有起則無有滅

若無有滅是名淸淨若是淸淨是則白淨

若是白淨是則無垢若是無垢則是光明

若是光明則是心性若是心性則是出過

若是出過則出過諸相若出過諸相則是正位

若菩薩在正位是則名得無生法忍釋曰

入一心正位是究竟指歸最後垂示

言窮理極更無過矣大方等修多羅王經云

爾時世尊告頻婆娑羅王言行識滅已初識次生或生天中

或生人中或生地獄或生畜生或生餓鬼

大王以初識不斷自心相續

應受報處而生其中大王觀諸生滅

頗有一法從於今世至未來世大王如是行識終時名之爲滅

初識起時名之爲生大王行識滅時去無所至

初識生時無所從來何以故識性離故

大王行識行識空滅時滅業空初識初識空

生時生業空觀諸業果亦不失壞大王當知

以初識心相續不斷而受果報華手經云

佛言復次堅意菩薩以善修習一佛相故

隨意自在欲見諸佛皆能現前堅意

譬如比丘心得自在觀一切入取靑色相能得信解

一切世界皆一靑相是人所緣唯一靑色

觀內外法皆一靑色於是緣中得自在力故堅意

菩薩亦復如是隨其所聞諸佛名字在何世界

卽取是佛及世界相皆緣現前

菩薩善修習此念佛緣故觀諸世界盡皆作佛

常善修習是觀力故便能了達一切諸緣皆爲一緣

謂現在佛緣是名得一相三昧門

佛昇□利天爲母說經云佛告月氏天子

何謂菩薩曉了一切猶如虛空其三界者心之所爲

不計斯心無有色像亦不可睹無有處所

無有敎令猶如幻化因其心本而求諸法

則不可得若以於心不求于心則無所獲

心不可逮以不得心一切諸法亦不可得諸法則無有

法無形類想亦無有影而無所有及與實諦

亦無所睹無所睹者於一切法心無所入

知一切法無所成就亦無所生

譬如虛空菩薩念佛三昧經云心如金剛

善根穿徹一切法故心如迦&C-FA;提衣柔軟善根能作業故

心如大海善根攝諸戒聚故心如平石

善根住持一切事業故心如山王

善根發生一切善法故心如大地

善根負持衆生事業故演道俗業經云佛告長者智慧有四事

一曰解於身空四大合成散壞本無主名

二曰其生三界皆心所爲心如幻化倚立衆形

三曰了知五陰本無處所隨其所著因有斯情

四曰曉十二緣本無根原因對而現是爲四

佛於是頌曰悉解其身空四大而合成

散滅無處所從心而得生五陰本無根所著以爲名

十二緣無端了此至大安善夜經云佛言

過去之法不應追念未來之法不應希求

現至之法不應住著若能如是當處解脫

釋曰此緣三世之境是相續識

若初心人未得一念不生或前念忽起但後念莫續

亦漸相應若欲頓消直觀一念生時不得起處

自然前後際斷當處虛寂如金剛般若經云

過去心不可得未來心不可得現在心不可得

以無得故自不相續入一切佛境界經云

佛言若得修行正念法者彼無一法非是佛法

何以故以覺一切法空故乃至文殊師利言

修行正念者不取不捨卽名正念

不觀不異名爲行不著不縛不脫名爲

行不去不來名爲行文殊師利正念行者彼處

無行無利無果無證何以故文殊師利心自性淸淨故

彼心客塵煩惱染而自性淸淨心不染

而彼自性淸淨心

卽體無染不染者彼處無對治法故以何法對治能滅此煩惱何以故

彼淸淨非淨卽是本淨若本淨者卽是不生

若不生者彼卽不染若不染者彼不離染法

若不離染法者

彼滅一切染以何等法滅一切染彼不生若不生者是菩提

菩提者名爲平等平等者名爲眞如眞如者名爲不異

不異者名爲如實住一切有爲無爲法釋曰

但了無生卽入平等言平等者

卽一切有爲無爲如實之性見此性故以無住義住一切法中

若不達一切法是一心眞如平等無生之性

在染離染俱爲煩惱所染

若了諸法無生則一切有爲無爲皆是菩提之道

何所染耶海龍王經云佛告龍王

是無盡藏總持說德無量入無極慧集菩薩行

乃至嚴淨道場逮諸佛法是謂無盡之藏總持

其有文字名號之數及法諸數遊于正法

皆來歸斯無盡之藏爲總持也菩薩入斯於諸文字無所分別

諸法淸白不壞本淨故乃至由是總持

後當來世是離垢總持所流布處

皆是如來之所建立八萬四千法藏是總持門爲首也

八萬四千行皆來歸於總持

八萬四千三昧皆從總持八萬四千總持無盡之藏

總持爲本原釋曰

以一切衆生自性淸淨心是諸法總持之門從心所生用不失體

故云不壞本淨故末不離本故云皆是如來之所建立

萬法出生故云無盡之藏凡聖之地

故號本原大方廣如來□密藏經云

是時大德阿難白言世尊是無量志莊嚴王菩薩

自以其身供養如來當以何身覺菩提道

時華室中諸菩薩等問阿難言於意云何

可以身覺於菩提耶阿難勿作斯觀當以身心覺於菩提

阿難報言諸善丈夫若非身心覺於菩提

當用何等而覺菩提諸菩薩言大德阿難

身之實性是菩提實性菩提實性是心實性

心之實性卽是一切法之實性

覺是一切諸法實性故名覺菩提堅固女經云堅固女言

復次舍利弗所言阿□多羅三□三菩提者

我不見彼法爲阿□多羅三□三菩提

舍利弗言

若不見有法名阿□多羅三□三菩提者汝云何發菩提心欲覺菩提女言

欲令行邪道衆生住正道故

我發阿□多羅三□三菩提心乃至佛言善哉善哉

能如是知未來當得阿□多羅三□三菩提女言世尊

無有見如是法不得菩提者

是故我今必定當得阿□多羅三□三菩提佛言

妹汝未來世敎化衆生耶女言世尊

無有見如是法不敎化者是故我今必定當能敎化衆生佛言

汝於來世作大導師耶女言世尊

無有見如是法不作導師是故我今必定當得作大導師

釋曰故知若有見如是唯心一法入宗鏡中

法爾常爲一切敎化之主

十方大導之師以自得本故能普攝一切枝末之法

悉還歸於一心本地故決定無疑矣

如攝波歸水會色歸空有何疑哉大莊嚴法門經云佛言

復次長者子淸淨攀緣方便行菩薩

於一切衆生心法中悉有菩提何以故若彼心無

色離色分別體性如幻彼此內外

不相續者是名菩提復次長者子菩薩

不應覺於餘事但覺自心何以故覺自心者卽覺一切衆生

心故若自心淸淨卽是一切衆生心

淸淨故如自心體性卽是一切衆生心體性如自

心離垢卽是一切衆生心離垢如自心

離貪卽是一切衆生心離貪如自心離瞋卽是一切

衆生心離瞋如自心離癡卽是一切

衆生心難癡如自心離煩惱卽是一切衆生

心離煩惱作此覺者名一切智知覺釋曰若

了一心遍知一切夫一切者是一之一切故

名一切智知覺若各隨相解則不得名一切智知

覺以不覺諸法自性故所以華嚴經頌云

世間一切法但以心爲主隨解取衆相

顚倒不如實大乘本生心地觀經云

爾時文殊師利菩薩白佛言世尊如佛所說過去已滅

未來未至現在不住

三世所有一切心法本性皆空彼菩提心說何名發善哉世尊願爲解說

斷諸疑網令趣菩提佛告文殊師利善男子

諸心法中起衆邪見

爲欲除斷六十二見種種見故心心所法我說爲空

如是諸見無依止故譬如叢林蒙密茂盛

師子白象虎狼惡獸潛住其中毒發害人&C-;絶行跡時有智

者以火燒林因林空故諸大惡獸無復遣餘

心空見滅亦復如是乃至善男子

以是因緣服於空藥除邪見已自覺悟心能發菩提

此覺悟心卽菩提心無有二相善男子

自覺悟心有四種義云何爲四

謂諸凡夫有二種心諸佛菩薩有二種心善男子

凡夫二心其相云何一者眼識乃至意識

同緣自境名自悟心二者離於五根心心所法

和合緣境名自悟心善男子賢聖二心

其相云何一者觀眞實理智二者觀一切境智

善男子如是四種名自悟心釋曰凡夫二心者

一根境同緣心此則和合而生無有自體

凡夫執實故說爲空二離根境心

卽是眞心不從緣生若了此心卽眞發菩提之道

賢聖二心者一理智心卽第一義諦

空有兩亡性相俱寂二境智心卽隨緣俗諦

眞俗雙照理事相含若入宗鏡之中總前凡聖四心

或入相資門若聖若凡交徹無□或入相泯門

若一若多冥同性海成具光明定意經云

何謂廣一心曰孝事父母則一其心

尊敬師友而一其心斷愛遠俗而一其心

入三十七品而一其心空閑寂寞而一其心

在衆煩亂而一其心多欲多諍多作多惱

於是之處而一其心褒□利失善惡之事

於是不搖而一其心數息入禪捨六就淨而一其心

身自能行復敎他人此謂廣一心也

文殊師利問經偈云若見有一法餘法悉應見

以一法空故一切法亦空釋曰心有法則有

心空法則空萬法一心宗空有皆無寄

擧一例諸悉歸宗鏡大乘千&C-;大敎王經云

曼殊室利菩薩對世尊大衆菩薩前告言

若有一切菩薩及一切有情衆生志求無上菩提

修持眞實佛金剛聖性三摩地一切法者

一切法卽是一切有情心是也

爲有情衆生心地法藏有煩惱種性煩惱種性則是菩提性者

有情心處本性眞淨空無所得

是故有情心是大圓鏡智心處是也摩訶衍寶嚴經云

譬如□師作鬼神像卽自恐□如是迦葉

諸凡愚人自造色聲香味細滑之法

輪轉生死不知此法亦復如是文殊悔過經云

文殊師利言人民所行衆德本者志性各異

使入總持光明之慧

其有諸天一切人民愁憂苦惱爲除衆患悉入總持光明之耀

一切諸論文字本際入於總持光明之耀

一切諸行諸想所應悉入總持光明之耀

使致普門諸根轉輪使入總持光明之門

一切莊嚴淸淨衆飾使入總持光明之門

乃至住於一事普見衆事住於衆事悉見一事

則以一事入一切事以一切事入於一事

則以一義告誨開化一切諸義以一切義興發一義

以無因緣入於諸緣化于諸緣令入無緣

以無事法入于衆生性行各異從其相行而敎誨之

釋曰

夫能泯異性永拔苦輪融諸行門淸淨嚴飾者悉令入一心總持之門

被宗鏡光明之耀故能住一事而見衆事以一成多

用諸義而發一義以多成一一成多而用遍

多成一而體融體用交羅一多自在

觀佛三昧海經云復次阿難譬如有人貧窮薄福

依諸豪貴以存性命時有王子遇行出遊

執大寶甁於寶甁內藏王印綬是時貧者詐來親附

得王寶甁擎持逃走王子覺已

遣六大兵乘六黑象手執利劍疾走追之

時持甁人走入深草空野澤中見曠野澤滿中毒蛇

四面吐毒吸持甁者時貧窮人□惶恐怖馳走東西

蛇亦隨之無藏避處於空澤中見一大樹

□鬱扶&C-D;甚適其意頭截寶甁攀樹而上

旣上樹已六兵乘象馳疾如風尋復來至

貧人見已呑王寶印持甁冠頭以手覆而

生貪惜故不忍見之時六黑象以鼻絞樹令樹倒□

貧人落地身體散壞唯金印在寶甁現光

諸蛇見光四散馳走佛告阿難住念佛者

心印不壞亦復如是釋曰夫觀佛三昧者

則諦了自心名爲觀佛旣識心已不爲境亂

湛然常定名爲三昧有人貧窮薄福者有人者

有卽二十五有人卽一切衆生以無法財名爲貧窮

不悟心佛故稱薄福依諸豪貴者

卽是諸佛菩薩以存性命者卽是依觀佛三昧門

得見自性以成慧命乃至貧人落地者

卽是於凡夫身達人法二空證會一心住眞如地

身體散壞者旣洞唯識之性身見自亡

唯金印在者卽是悟心常住所以一&C-;和尙云

塵勞滅盡眞如在一顆圓明無價珠寶甁現光者

卽般若智照諸蛇見光四散馳走者

卽四大之身蛇三毒之煩惱智了卽空名爲馳走

住念佛者心印不壞亦復如是者

以無念智見眞覺性故云住念佛者諸塵不動一體不移

名爲心印□住法位究竟寂滅名爲不壞

況如唯金印在故稱亦復如是所以起信論云

得見心性名究竟覺卽斯旨矣

首楞嚴三昧經云爾時佛告現意天子

汝可示現首楞嚴三昧本事少分現意天子語堅意言仁者

欲見首楞嚴三昧少勢力不答言

天子願樂欲見現意天子善得首楞嚴三昧力故

卽現變令衆會者皆作轉輪聖王

三十二相而自莊嚴及諸眷屬七寶侍從乃至復現神力

普令衆會皆如釋迦牟尼佛身相好威儀

各有比丘眷屬圍□釋曰天子名現意者

以一切法從意生形因心所現故名現意

是知自心如幻無有定儀所見差殊隨心生滅

若能知幻無實卽見眞性以得眞性故

方能周遍法界示如幻法門普現色身

引幻衆生同歸實地轉有經偈云若爲眞實說

眼則不見色意不知識法此是最□密釋曰

入此一心□密之藏則能所俱亡不與六塵作對

故云眼不見色等大法鼓經云

一切衆生悉有佛性無量相好莊嚴照明以彼性故

一切衆生得般涅槃釋曰

故知一切衆生悉有正因佛性以萬行莊嚴爲引出性乃至因圓爲

至得果性畢竟成就一心常樂涅槃之道

寶頂經云佛言迦葉

譬如有人怖畏虛空□胸叫呼作如是言善友汝等爲我除此虛空

除此虛空迦葉於汝意云何此空爲可除不

迦葉言不可世尊佛言迦葉

若有如是沙門婆羅門怖畏性空我說是人失心狂亂

所以者何迦葉一切諸法□是說空方便

若畏此空云何不畏一切諸法

若惜諸法云何不惜此空佛性論問云此經爲顯何義答

爲示一切諸法本性非有故說法空

非關法滅然後得空故於空性不應生怖釋曰

一切諸法□是說空方便者夫有所說皆爲顯空

所以空則一切法法則一切空非先有而後無

寧歸斷滅豈先無而後有不墮無常

是以性本常空空無間斷體應諸有有自繁興能入斯宗

問諸法空心大歡喜不了此義

聞諸法空心大怖畏以不了法空違現量境執爲外解

聞說唯心之旨恐墮空見之門

心境俱迷遂生怖畏度一切諸佛境界經云佛言

文殊師利菩提者無相無緣云何無相

云何無緣不得眼識是無相不見色是無緣

不得耳識是無相不聞聲是無緣乃至意法亦如是

釋曰無相則無能緣之心

無緣則無所緣之境能所俱亡眞心自現

文殊師利行經偈云過現未來法唯語無眞實彼若於實處

一相無差別釋曰若說三世所有之法

皆是世諦語言若了一心眞實之處一道自無差別

何言之所議意之所緣耶

宗鏡錄卷第九十五

戊申歲分司大藏都監開板

宗鏡錄卷第九十六

慧日永明寺主智覺禪師延壽集

菩薩處胎經云

譬如泉源陂池五河□流各各有名悉歸于海便無本名

亦如須彌峙立難動雜色衆鳥往依附山

皆同一色便無本色

菩薩摩訶薩敎化衆生淨佛國土亦復如是衆生心識所念不同若干思想

能令一切至解脫門想定意滅便無本念

同一解脫十善業道經云爾時世尊告龍王言

一切衆生心想異故造業亦異由是故有諸趣輪轉

龍王

汝見此會及大海中形色種類各別不耶如是一切靡不由心造

乃至又觀此諸大菩薩妙色嚴淨

一切皆由修集善業福德而生又諸天龍八部衆等大威勢者

亦因善業福德所生今大海中所有衆生形色&C-;鄙

或大或小

皆由自心種種想念作身語意諸不善業是故隨業各自受報

寂照神變三摩地經云佛告賢護寂照神變三摩地者

謂一切法平等性智一切言說不現行智

乃至悟入心智於心自性能隨覺智

於引不引及引發中成善巧智師子莊嚴王菩薩請問經云

佛言如是一法隨心變現卽能具足六波羅蜜

應當廣說敎化衆生

爲大利益乃至成佛賢劫定意經云若有菩薩平等三昧

諸根具足聖慧成就是曰一心又云

其在禪定不著內外亦無中間是曰一心

舍利弗陀羅尼經云唯修一心念佛不以色見如來

不以無色見如來不以相不以好

不以戒定慧解脫解脫知見不以生不以家

不以姓不以眷屬乃至非自作非他作若能如是名爲念佛

商主天子所問經云商主天子問言

文殊師利云何菩薩能淸淨心答言

天子若知諸心皆是一心如是菩薩名得淨心

大乘流轉諸有經偈云諸法唯假名但依名字立

離於能詮語所詮不可得釋曰

故知法但有名因名立法又名因於語語因覺觀

覺觀心不起能所悉皆空弘道廣顯定意經云佛言

又復三事心之所生諸法無常從其心生

諸法皆苦亦由心生諸法無我亦從心生

乃至能一其心知衆生心順行化之是則心力

阿含經偈云我與己爲親不與他爲親智者善調我

則得生善趣釋曰所以云

天下至親無過於心可謂入道眞要修行妙門

若善調之速登大果所以般若經云調心爲善哉

調心招樂果雜藏經偈云心能導世間心能遍攝受

如是心一法

皆自在隨行文殊菩薩問法身經云如言摩尼寶舍有四角從一角視

悉見諸角無所缺減是故見諸本際釋曰

若了一心本際何法不通以諸法從心所生

皆同一際住此際中一一圓滿擧目咸是

何待意思智不能知言不能及故云

金剛寶藏無所缺減象腋經偈云種種幻無實

凡夫人見異是中無有異一切同一相老□經云

眼見好色卽是意意卽是色

是二者俱空無所有生滅亦如是無所希望經云時舍利弗

知諸衆會心之所念卽時告此諸比丘言

仁等何故發於斯言

吾等之身從今已往無佛世尊因從異學出爲沙門

時諸比丘報舍利弗吾從今始敬事六師一切所歸爲一相耳

不倚六入是以不見若干種師

不想出家沙門也釋曰倚六入而爲差妄分邪正

歸一相而爲本彼我雙亡如是解者

可謂眞出家矣寂調音所問經云寂調音天子言

文殊師利何等如與垢淨等文殊師利言

空無相無願如所以者何涅槃空故

天子如瓦器中空寶器中空無二無別如是天子垢空淨空

俱同一空無二無別釋曰

器雖不等空本無形垢淨雖殊性何曾異如是了者入無相門

頓悟眞空不墮修證

月藏經偈云諸法無有二導師捨憎愛一道如虛空此是佛境界

又偈云不分別諸法不見有衆生諸法唯一相

得見佛境界佛語經云佛言若有處語

是魔王語是魔見語不名佛語善男子

若無一切諸處語者是名佛語曰

無一切諸處語者因是無所證之法亦無能證之智

旣無有法豈可說耶但了唯心自然無語

無語是眞語故云無法可說是名說法

若著處所若有所說悉違本宗不見法性

如云報化非眞佛亦非說法者雜藏經偈云如世有良醫

以妙藥救病諸佛亦如是爲物說唯心

大乘理趣經偈云一切有爲法如乾□婆城

衆生妄心取雖現非實有諸法非因生

亦非無因生虛妄分別有是故說唯心

無明妄想見而是色相因藏識爲所依

隨緣現衆像如是目有&C-B;妄見空中華習氣擾濁心

從是三有現眼識依賴耶能現種種色

譬如鏡中像分別不在外所見皆自在非常亦非斷

賴耶識所變能現於世間法性皆平等

一切法所依藏識□不斷末那計爲我

集起說爲心思量性名意了別義爲識是故說唯心

心外諸境界妄見毛輪華所執實皆無

咸是識心變色具色功德皆依賴耶識凡愚妄分別

謂是眞實有睡眠與□醉行住及坐臥

作業及士用皆依藏識起有情器世間

非由自在作亦非神我造非世性微塵如木中火性

雖有未能燒因燧方火生由此破諸暗

展轉互爲因賴耶爲依止諸識從彼生

能起漏無漏如海遇風緣起種種波浪現前作用轉

無有間斷時藏識海亦然境界風所動

□起諸識浪無間斷亦然如酪未鑽搖

其□人不見施功旣不已醍□方可得賴耶妄熏習

隱覆如來藏修習純熟時正智方明了

諸識隨緣轉不見本覺心自覺智現前

眞性常不動寶雨經云菩薩云何行心念處善男子

菩薩作是思惟心實無常執著爲常

實是其苦執著爲樂本無有我執著爲我

本來不淨執著爲淨其心輕動無時暫停以不停故

於諸雜染能爲根本壞滅善道開惡趣門

生長三毒與隨煩惱等作其因緣爲主爲導

又能積集淨不淨業迅速流轉如旋火輪

亦如奔馬如火焚燒如水增長遍知諸境

如世彩□菩薩如是觀察心時便得自在

得自在已於諸法中亦無□□是名菩薩善行心念處

持地經云佛言持世

何謂菩薩摩訶薩修心觀心菩薩摩訶薩觀心生滅住異相

如是觀時作是念是心無所來去無所至

但識緣相故生無有本體無一定法可得

是心無來無去無住異可得是心非過去未來現在

是心識緣故

從憶念起是心不在內不在外不在兩中間是心無一生起相是心無性無定

無有生者無使生者起雜業故說名爲心

識雜緣故說名爲心念念生滅相續不斷故

說名爲心但令衆生通達心緣相故

心中無心相是心從本已來不生不起性常淸淨

客塵煩惱染故有分別心不知心亦不見心

何以故是心空性空故本體無所有

是心無有一定法定法不可得故是心無法若合若散

是心前際不可得後際不可得中際不可得

是心無形無能見者心不自見不知自性

但凡夫顚倒相應以虛妄緣識相故起

是心空無我無我所無常無堅牢無不變異相

如是思惟得修心念處

是人爾時不分別是心是非心但善知心無生相通達是心無生性

何以故心無決定性亦無決定相

智者通達是心無生無相爾時如實觀心集沒滅相

如是觀時不得心若集相若沒滅相

不復分別心滅不滅而能得心眞淸淨相

諸菩薩以是淸淨心客塵所不能惱何以故

諸菩薩見知心淸淨相亦知衆生心淸淨作是念

心垢故衆生垢心淨故衆生淨如是思惟時不得心垢相

不得心淨相但知是心常淸淨相持世

諸菩薩摩訶薩修心觀心如是寶網經偈云

普遍諸佛土法王之境界釋師子人尊

一毛光所照釋曰

如無量無邊諸佛土不出一毛頭心地以智了達者故云光所照

十住經云金剛藏菩薩

是菩薩三千大千世界所有衆生一時問難以無量無邊音聲差別問難

是菩薩於一念中悉受如是問難

但以一音皆令開解釋曰但以一音皆令開解者

萬法從心何疑不釋依心所示何法不融

可謂得佛法之精華開人天之眼目

廣博嚴淨經偈云自在世導師不可說而說於空中作結

卽空而解之釋曰心有卽結心空卽解

若無於心無結無解故首楞嚴經云佛告阿難

此寶華巾汝知此巾元止一條

我六□時名有六結汝審觀察巾體是同因結有異

於意云何初□結成名爲第一

如是乃至第六結生吾今欲將第六結名成第一不不也世尊

六結若存斯第六名終非第一

縱我歷生盡其明辯如何令是六結亂名佛言六結不同

脩顧本因一巾所造令其雜亂終不得成

則汝六根亦復如是畢竟同中生畢竟異

佛告阿難汝必嫌此六結不成願樂一成

復云何得阿難言此結若存是非鋒起於中自生

此結非彼彼結非此如來今日若總解除

結若不生則無彼此尙不名一六云何成

佛言六解一亡亦復如是

由汝無始心性狂亂知見妄發發妄不息勞見發塵

如勞目晴則有狂華於湛精明無因亂起一切世間

山河大地生死涅槃皆卽狂勞顚倒華相

阿難言此勞同結云何解除

如來以手將所結巾偏□其左問阿難言如是解不不也世尊

旋復以手偏牽右邊又問阿難如是解不

不也世尊佛告阿難

吾今以手左右各牽竟不能解汝設方便云何解成阿難白佛言世尊

當於結心解卽分散佛告阿難如是如是

若欲除結當於結心釋曰

左右偏□況有無二見當於結心卽正明中道

所以味眞空而有無情起執根塵而一六義生

諦了自心解縛俱泯故知垢淨解縛悉從自心

以心垢故見垢心淨故見淨心縛故見縛

心解故見解若無於心何垢何淨如首楞嚴三昧經云

爾時會中有一菩薩名魔界行不汚

現於魔宮語惡魔言汝寧不聞佛說首楞嚴三昧

無量衆生皆發阿□多羅三□三菩提心出汝境界亦皆當復度脫餘人出汝境界

魔卽報言我聞佛說首楞嚴三昧名字

以被五縛不能得往所謂兩手兩足及頸又問惡魔

誰繫汝者魔卽答言我適發心欲往壞亂聽受

首楞嚴三昧者卽被五縛我適復念

諸佛菩薩有大威德難可壞亂我若往者或當自壞

不如自住於此宮殿作是念已

卽於五縛而得解脫菩薩答言如是一切凡夫憶想

分別顚倒取相是故有縛動念戱論是故有縛

見聞覺知是故有縛此中實無縛者解者

所以者何諸法無縛本解脫故諸法無解本無縛故

常解脫相無有愚癡如來以此法門說法

若有衆生得知此義欲求解脫勤心精進

則於諸縛而得解脫寶□經云

文殊師利告大德舍利弗如□沙劫火災熾然終不燒空

如是舍利弗一一衆生□河沙劫

造作逆罪不善之業然其心性終不可汚

大虛空藏菩薩所問經偈云虛空離生滅法界無去來

衆色現於空諸法依心住空無色非色

心性亦復然虛空唯假名心意識如是

菴提遮女經偈云我雖內室中尊如目前現仁稱阿羅漢

常隨不能見釋曰故知念念釋迦出世

步步彌勒下生以自業所遮對而不見

十地尙隔羅穀二乘可知守護國主陀羅尼經云

爾時世尊告一切法自在王菩薩摩訶薩言

此深三昧以菩提心而爲其因

以大慈悲而爲根本方便修習無上菩提以爲究竟善男子

此中何者名爲菩提善男子欲知菩提

當了自心若了自心卽了菩提何以故心與菩提

眞實之相畢竟推求俱不可得同於虛空

故菩提相卽虛空相

是故菩提無所證相無能證相亦無能所契合之相何以故

菩提畢竟無諸相故善男子以一切法卽虛空相

是故菩提畢竟無相

爾時一切法自在王菩薩復白佛言世尊若此菩提同虛空

一切智體當何所求云何證得菩提現前

一切智智當於何生佛告一切法自在王菩薩言善男子

一切智體當於心求

一切智智及與菩提從心而生何以故心之實性本淸淨故善男子

此心之性不在內不在外不在中間善男子

一切如來說此心相非靑非黃非赤非白

非紅非紫亦非金色非長非短非圓非方非明非暗

非男非女非非男女亦復非是亦男亦女

善男子此心非欲界性非色界性非無色界性

非天龍非夜叉非乾闇婆非阿脩羅

非迦樓羅非緊那羅

非摩&C-B;羅伽人非人等一切同類善男子此心不住於眼

亦復不住耳鼻舌身意於三世中亦不可見何以故

此心同於虛空相故以是義故遠離一切&C-;細分別

何以故此虛空性卽心性故

如其心性卽菩提性如菩提性卽陀羅尼性善男子

是故此心虛空菩提陀羅尼性無二無二分

無別無斷如是一切皆以大慈大悲面爲根本

方便波羅蜜之所攝受善男子是故當知

我今於此諸菩薩等大衆之中說如是法

爲淨廣大菩提心故爲令一切了自心故是故

一切法自在王若有善男子善女人

欲知菩提眞實性者當了自心如其心性卽菩提性

云何而能了知心性謂此心性於一切相若形若顯

乃至若五陰若六入若十二處若十八界

如是等法觀察推求竟不可得善男子

若諸菩薩如是了知卽得成就第一淸淨法光明門

住此門已任運得此不可思議一切智智諸佛境界甚深三昧文殊般若經云

佛告文殊師利汝已供養幾所諸佛文殊師利言

我及諸佛如幻化相不見供養及與受者

佛告文殊師利汝今可不住佛乘耶文殊師利言

如我思惟不見一法何當得住於佛乘佛言

文殊師利汝不得佛乘乎文殊師利言

如佛乘者但有名字非可得亦不可見我云何得

佛言文殊汝得無□智乎文殊師利言

我卽無□云何以無□而得無□佛言汝坐道場乎

文殊師利言一切如來不坐道場

我今云何獨坐逍場何以故現見諸法住實際故釋曰

若了一心實際則一切無所得

於無所得中故能成辦無邊佛事

於事事中皆不違實際故若如是解者未必是不坐道場

是坐道場當坐道場時是不坐道場矣何以故

道場等不出實際故大品經云

若住一切法不住般若波羅蜜

不住一切法方住般若波羅蜜釋曰若住法則不見般若

若住般若則不見法以法有相般若無相有無相反故爾

又非離有相法別立無相般若

以相卽無相全是般若故經云色無邊故般若無邊

又云若學般若應學一切法何以故

夫般若者是無住義起心卽是住著

若不住一切法卽是般若故云若學般若應學一切法

設住般若亦成愚闇但一切處皆無住

則無非般若金剛場陀羅尼經云文殊白佛言

頗有一法菩薩行已能入一切陀羅尼諸法門不佛言

有一字法門菩薩得已能說千萬字法門而此一字法門亦不可盡說

諸法已還攝入一字法門轉女身經云

若於諸法不見差別是則必能成就衆生又云

若知諸法皆解脫相是則名爲究竟解脫釋曰

執心爲境觸目塵勞知境是心無非解脫

所以二乘只證人空但離人我虛妄名爲解脫

未得法空一切解脫以不識心故如入楞伽經偈云

諸法無法體而說唯是心不見於自心

而起於分別出曜經云身被戒鎧心無慧劍者

則不能壞結使元首故知若不觀心妙慧成就

則不能斷無明根本所以首楞嚴經云

持犯但束身非身無所束元非遍一切

云何獲圓通正法華經云第一大道無有兩正釋曰

志當歸一萬法所宗如國無二王家無二主

若離此別有所求則成兩道

如菩薩行方便經云夫求法者名不求於一切諸法又云

若有所求則不能師子吼也若無所求能師子吼

釋曰涅槃經云師子吼者

決定說一切衆生皆有佛性若知自心佛性具足

則性外豈有法而可求耶那先經云王問那先

何等爲一其心者那先言諸善獨有一心最第一

一其心者諸善皆隨之那先言

譬若樓陛當有所倚諸善道者皆著一心雜藏經云

□王施寶衣與文殊師利菩薩

文殊忽於座上隱身不見如是展轉施諸菩薩聲聞亦復如是

乃至自著亦不見身因□悟道釋日

夫祖佛起敎之由莫不皆是破身心二執

故金剛經云佛說非身是名大身寶藏論云

淸虛之理畢竟無身心亦如是

若能直悟自他身心俱不可得心外無法萬境皆空卽同□王所悟

無量義經云佛告大莊嚴菩薩有一法門

能令菩薩疾得菩提世尊是法門者

字號何等其義云何善男子是一法門名無量義

菩薩欲得修學無量義者應當觀察一切諸法

自本來今性相空寂無大無小無生無滅

非住非動不進不退猶如虛空無有二法

而諸衆生虛妄橫計是此是彼是得是失釋曰

是一法門名無量義者

卽是一心門能生無量義以不守自性隨緣成諸法

正隨緣時亦不失自性以衆生不了故但隨起動之緣

不見寂滅之性

故於諸法橫計有無彼此得失如來示敎勝軍王經云大王當知

譬如男子或諸女人於其夢中夢心所見可愛園林

可愛山谷可愛國邑及諸異類

彼夢覺已所見皆無如是大王國祚身命虛僞無常

一切皆如夢之所見故知夢中境界覺時境界

唯心所見更無有異世人但信夢境是虛

例執□境是實是以大覺垂愍說況比知

將所信之虛破所信之實令所信之實同所信之虛

頓悟法空皆入宗鏡入法界體性經云

爾時長老舍利弗從自住處出

往詣文殊師利童子住處到已不見文殊師利卽詣佛所到已

在佛別門外邊而住

爾時世尊告文殊師利童子言文殊師利是舍利弗比丘

今在門外爲欲聽法汝令使入文殊師利言世尊

若彼舍利弗際若法界際世尊

此二際豈有在內在外若中間二耶佛言不也文殊師利言

世尊言實際者亦非實際如是際非際

無內無外不來不去世尊

長老舍利弗際卽是實際舍利弗界卽是法界世尊然此法界

無出無入不來不去其長老舍利弗從何處來

當入何所佛言文殊師利

若我在內共諸聲聞語論汝在於外而不聽入

汝意豈不生苦惱想耶文殊師利言不也世尊何以故

世尊凡所說法不離法界如來說法卽是法界

法界卽是如來界

說法界如法界言說界無二無別所有名者說者此等皆不離法界

世尊以是義故我不苦惱世尊

若我□河沙劫等不來至世尊說法所我時不生愛樂

亦無憂惱何以故若有二者卽生憂惱

法界無二故無惱耶釋曰是以內外無際眞俗一原

入宗鏡中□戚不盈於懷抱住無二處

增愛靡□於情田故知不去不來

見佛匪移於當念非近非遠聞法豈越於毫端得文殊之心

方知法爾起衆生之見自隔情塵

深密解脫經云諸佛如來善覺所覺

離於二行到無相處行諸佛行得諸如來一切平等

到無障□之所去處能到一切不退法輪

能到不可降伏境界不可思議體能到一切三世平等

遍至一切諸世界身到於諸法無疑之處

能到一切究竟智行悉能到於法智無疑境界

得諸一切無分別身能答一切菩薩問智

能到無二行之彼岸

能到諸佛無有差別解脫智處能到無邊無中三昧境界廣大如法界

究竟若虛空盡未來際釋曰

夫親到諸法無疑之處悟心方知頓照萬境無相之門

見性方了斯乃如來行處大覺所知

故云廣大如法界究竟若虛空無始無終盡未來際

金剛王菩薩□密念誦儀軌經云

端身正坐作是思惟一切諸法從自心起從本已來皆無所有

彌勒成佛經偈云久念衆生苦

欲拔無由脫今日證菩提豁然無所有釋曰

心識念念攀緣繫縛塵境不得自在卽是衆生苦

若了境空無縛內結不生證會一心根塵俱寂

卽入性空法界證無相菩提

所以法華三昧經云無著無所依無累心寂滅本性如虛空

是名無上道又法華經云

諸佛於此得阿□多羅三□三菩提諸佛於此轉于法輪

諸佛於此而般涅槃是以諸佛八相成道

菩薩四攝度生自利利他

悉皆於此本性空中成辦雜藏經云

譬如兩木相□則自生火還燒其木火不從風出不從水出不從地出

其四魔者亦復如是皆從心生不從外來

譬如晝師□作形像隨手大小

雖因緣合有彩有板有筆□師不□不能成像四魔如是

心已堅固便無所起釋曰是以一心不動法不現前

如□師不□且無形像故不動一心有大功德

如法句經云佛言善男子

善知識者有大功德

能令汝等於貪欲瞋□愚癡邪見五蓋五欲衆塵勞中建立佛法不起一心有大功德

譬如有人持堅牢船渡於大海

不動身心而到彼岸

宗鏡錄卷第九十六

戊申歲分司大藏都監開板

宗鏡錄卷第九十七

慧日永明寺主智覺禪師延壽集

夫佛敎已明須陳祖意

達佛乘者皆與了義相應如法華經云是人有所思惟籌量言說

皆是佛法無不眞實

亦是先佛經中所說第一毘婆尸佛偈云身從無相中受生

由如幻出詣形像幻人心識本來無

罪福皆空無所住第二尸棄佛偈云起諸善法本是幻

造諸惡業亦是幻身如聚沫心如風

幻出無根無實性第三毘舍浮佛偈云

假惜四大以爲身心本無生因境有前境若無心亦無

罪福如幻起亦滅第四拘留孫佛偈云

見身無實是佛見了心如幻是佛了

了得身心本性空斯人與佛何殊

別第五拘那舍牟尼佛偈云佛不見身知是佛若實有知別無佛

智者能知罪性空坦然不懼於生死

第六迦葉佛偈云一切衆生性淸淨

從本無生無可滅卽此身心是幻生

幻化之中無罪福第七釋迦牟尼佛偈云幻化無因亦無生

皆卽自然見如是諸法無非自化生

幻化無生無所畏復告摩訶迦葉

吾有淸淨法眼涅槃妙心實相無相徹妙正法付囑於汝

無令斷絶聽吾偈曰法本法無法無法法亦法

今付無法時法法何曾法

西天第一祖摩訶迦葉傳法偈云法法本來法無法無非法

何於一法中有法有不法

第二祖阿難傳法偈云本來付有法付了言無法

各各須自悟悟了無無法

第三祖商那和修傳法偈云非法亦非心無心亦無法說是心法時

是法非心法

第四祖優波&C-E;多尊者傳法偈云心自本來心本心非有法有法有本心

非心非本法第五祖提多迦亦名香衆

初投優波&C-E;多出家尊者問曰爲心出家耶

身出家耶香衆曰我來出家

非爲身心而求利益尊者曰不爲身心復誰出家香衆曰

夫出家者無我之故無我之故卽心不生滅

心不生滅卽是常旣是常故佛亦常

心無形相其體亦爾尊者曰汝當大悟心自明朗

依佛法中度□沙衆付法偈云通達本法心

無法無非法悟了同未悟無心得無法

第六祖彌遮迦付法偈云無心無可得

說得不名法若了心非心始解心心法

第七祖婆須蜜付法偈云心同虛空界示等虛空法

證得虛空時無是無非法

第八祖佛陀難提付法偈云虛空無內外心法亦如是若了虛空故

是達眞如理第九祖伏馱蜜多尊者

問佛陀難提尊者偈云父母非我親誰爲最親者

諸佛非我道誰爲最道者偈答云

汝言與心親父母非可比汝行與道合諸佛心卽是

外求有相佛與汝不相似欲識汝本心

非合亦非難因玆悟道付法偈云眞理本無名

因名顯眞理受得眞實法非眞亦非僞

第十祖&C-F;尊者傳法偈云眞體自然眞因眞說有理

領得眞實法無行亦無止

第十一祖富那夜奢時&C-F;尊者於一樹下

以手指樹下地告大衆曰此地若變爲金色當有聖者而入此會

言當未久須臾之頃以爲金色

尊者擧手而見一人當會前立尊者曰汝從何來

夜奢曰我心非往尊者曰何處所住夜奢曰

我心非止尊者曰汝不定耶夜奢曰

諸佛亦然尊者曰汝非諸佛夜奢曰諸佛亦非

爾時夜奢說偈讚曰師坐金色地常說眞實義

□光而照我令入三摩諦

又傳法偈云迷悟如隱顯明暗不相離今付隱顯法

非一亦非二第十二祖馬鳴尊者傳法偈云

隱顯卽本法明暗元不二今付悟了法非取亦非棄

第十三祖毘羅尊者傳法偈云

非隱非顯法說是眞實際悟此隱顯法

非愚亦非智第十四祖龍樹尊者行化到南印土

彼國人多修福業不會佛理唯行小辯不具大智

及問佛性而云布施我求福業非解佛性

汝會佛性爲我說之師曰汝欲學道先除我慢

生恭敬心方得佛性衆曰佛性大小師曰

非汝所知非說大小若說大小卽是大小

非佛性也彼衆曰我欲棄小辯歸于大海

龍樹卽爲說法對大衆而現異相身如月輪

當於座上唯聞說法不睹其形彼衆有一長者

名曰提婆謂諸衆曰識此瑞不彼衆曰

非其大聖誰能識也爾時提婆心根宿淨

亦見其相默然契會乃告衆曰師現佛性之義

非師身者無相三昧形如滿月佛性之義也

語未訖師卽現本身座上說偈曰身現滿月相

以表諸佛體說法無其形用辯非聲色

又傳法偈云爲明隱顯法方說解脫理於法心不證

無瞋亦無喜

第十五祖迦那提婆尊者傳法偈云本對傳法人爲說解脫理於法實無證

無終亦無始

第十六祖羅&C-B;羅尊者傳法偈云於法實無證不取亦不離法非有無相

內外云何起

第十七祖僧迦難提尊者傳法偈云心地本無生因種從緣起緣種不相妨

華果亦復爾第十八祖伽耶舍多

初第十七祖僧迦難提因至其舍忽見一子

手執銅鏡而至師所尊者曰子幾歲耶子曰

我當百歲是時尊者見答百歲覆問曰汝當無知

看甚幼小答吾百歲非其理也子曰

我不會理正當百歲尊者曰子善機耶子曰

佛偈云若人生百歲不會諸佛機未若生一日

而得決了之時尊者敬之深知是聖又徵問曰

汝執此鏡意況如何爾時童子以偈答曰

諸佛大圓鏡內外無瑕□兩人同得見

心眼俱相似父母見子奇異遂捨出家

尊者卽領遊化至一古寺而爲受戒名曰伽耶舍多

於彼殿上有銅鈴被風搖響尊者問曰彼風鳴耶

彼鈴鳴耶彼銅鳴耶子曰我心鳴耳

非風銅鈴尊者曰非風銅鈴我心誰耳子曰

二俱寂靜非三昧耶尊者曰善哉眞比丘

善會諸佛理善說諸法要善識眞實義又告曰

我今將此法眼藏付囑於汝汝受吾偈當行化之

偈曰心地本無生因種從緣起緣種不相妨

華果亦復爾

伽耶舍多後付鳩摩羅多傳法偈曰有種有心地因緣能發萌於緣不相□

當生生不生

第十九祖鳩摩羅多尊者傳法偈云性上本無生爲對求人說於法旣無得

何懷決不決

第二十祖□夜多尊者傳法偈云言下合無生同於法界性

若能如是解通達事理竟

第二十一婆修槃頭尊者傳法偈云泡幻同無□如何不了悟達法在其中

非今亦非古

第二十二祖摩□羅付鶴勒尊者傳法偈後卽從座起

踊身虛空作十八變訖□歸本座以手指地化爲一泉而說偈言

心地淸淨泉龍潤於一切從地而涌出

遍滿十方濟又傳法偈云心逐萬境轉

轉處實能幽隨流認得性無喜亦無憂

第二十三祖鶴勒尊者付法已竟卽從座起

踊身虛空作十八變已□歸本座寂然滅度

爾時大衆欲分舍利各自起塔臨□維訖欲分舍利

爾時尊者現身說偈一法一切法一切一法攝

吾身非有無何分一切塔又傳法偈云

認得心性時可說不思議了了無所得

得時不說知第二十四祖師子尊者傳法偈云

正說知見時知見俱是心當心卽知見

知見卽于今第二十五祖婆舍多尊者傳法偈云

聖人說知見當境無非是我今悟眞性

無道亦無理第二十六祖不如密多尊者傳法偈云

眞性心地藏無頭亦無尾應緣而化物

方便呼爲智

第二十七祖般若多羅尊者傳法偈云心地生諸種因事復因理果滿菩提圓

華開世界起西天波羅提尊者

化異見王現神通力乘雲至王殿前

爾時大王問乘雲者曰汝爲是邪汝爲是正波羅提尊者答曰

我非邪正而來正邪大王若正我無邪正

王又問曰何者是佛波羅提曰見性是佛王曰

師見性不波羅提曰我見佛性王曰

性在何處波羅提曰性在作用王曰

是何作用今不睹見波羅提曰今現作用王自不識

王曰師旣所見云有作用當於我處而有之不

波羅提曰王若作用現前總是

王若不用體亦難見王曰若當用之幾處出現師曰

若出用時當有其八卓立雲端以偈告曰

在胎曰身處世名人在眼曰見在耳曰聞

在鼻辯氣在口談論在手執捉在脚運奔

遍現俱該法界收攝不出微塵識者知是佛性

不識者喚作精魂此土初祖菩提達磨多羅

南天竺國王第三之子常好理論

心念衆生而不識佛又自歎曰世有形法而易了之

唯佛心法難有會者爾時般若多羅尊者至于其國

王賜一寶珠其珠光明璨然殊妙

尊者見已用珠試曰此寶珠者有大光明能照于物

更有好珠能勝此不菩提多羅曰此是世寶

未得爲上於諸光中智光爲上

此是世明未得爲上於諸明中心明第一其此珠者

所有光明不能自照要假智光智辯於此

旣辯此已卽知是珠旣知是珠卽明其寶

若明其寶寶不自寶若辯其珠珠不自珠珠不自珠者

要假智珠而辯世珠寶不自寶者

要假法寶以明俗寶然則師有其道其寶旣現

衆生有道心寶亦然尊者異之因出家悟道

遂行化此土寶誌識是傳佛心印觀音聖人

師述安心法門云迷時人逐法解時法逐人

解則識攝色迷則色攝識

但有心分別計校自心現量者悉皆是夢若識心寂滅無一動念處

是名正覺問云何自心現答見一切法有

有自不有自心計作有見一切法無

無自不無自心計作無乃至一切法亦如是

□是自心計作有自心計作無又若人造一切罪

自見己之法王卽得解脫若從事上得解者氣力壯

從事中見法者卽處處不失念從文字解者

氣力弱卽事卽法者深從汝種種運爲

跳□顚蹶悉不出法界亦不入法界

若以界入界卽是癡人凡有所施爲終不出法界心

何以故心體是法界故問世間人種種學問

云何不得道答由見己故不得道

己者我也至人逢苦不憂遇樂不喜由不見己故

所以不知苦樂者由亡己故得至虛無己自尙亡

更有何物而不亡也問諸法旣空阿誰修道答

有阿誰須修道若無阿誰卽不須修道

阿誰者亦我也若無我者逢物不生是非

是者我自是而物非是也非者我自非

而物非非也卽心無心是爲通達佛道卽物不起見

名爲達道逢物直達知其本原此人慧眼開

智者任物不任己卽無取捨違順

愚者任己不任物卽有取捨違順不見一物名爲見道

不行一物名爲行逍卽一切處無

處卽是法處卽作處無作處無作法卽見佛

若見相時則一切處見鬼取相故墮地獄

觀法故得解脫若見憶想分別卽受□湯爐炭等事

現見生死相若見法界性卽涅槃性

無憶想分別卽是法界性心非色故非有

用而不廢故非無又用而常空故非有空而常用故非無

傳法偈云吾本來玆土傳法救迷情

一華開五葉結果自然成第二祖可大師云

凡夫謂古異今謂今異古復離四大更有法身

解時卽今五陰心是圓淨涅槃此心具足萬行

正稱大宗傳法偈云

本來緣有地因地種華生本來無有種華亦不能生

第三祖璨大師傳法偈云華種雖因地從地種華生

若無人下種華種盡無生第四祖道信大師云

夫欲識心定者正坐時知坐是心

知有妄起是心知無妄起是心知無內外是心

理盡歸心心旣淸淨淨卽本性內外唯一心

是智慧相明了無動心名自性定又示融大師云

百千妙門同歸方寸□沙功德總在心原

一切定門一切慧門一切行門悉皆具足

神通妙用□在汝心傳法偈云華種有生性

因地華生生大緣與性合當生生不生

第五祖弘忍大師云

欲知法要心是十二部經之根本唯有一乘法一承者一心是

但守一心卽心眞如門一切法行不出自心

唯心自知心無形色諸祖只是以心傳心

達者印可更無別法又云一切由心邪正在己

不思一物卽是本心唯智能知更無別行傳法偈云

有情來下種因地果還生無情旣無種

無性亦無生第六祖慧能大師云

汝等諸人自心是佛更莫狐疑心外更無一法而能建立

皆是自心生萬種法經云心生種種法生

其法無二其心亦然其道淸淨無有諸相

汝莫觀淨及空其心此心無一無可取捨

行住坐臥皆一直心卽是淨土依吾語者決定菩提

傳法偈云心地舍諸種普雨悉皆生

頓悟華情已菩提果自成讓大師云

一切萬法皆從心生若達心地所作無□汝今此心卽是佛故

達磨西來唯傳一心之法三界唯心

森羅及萬像一法之所印凡所見色皆是自心

心不自心因色故心

汝可隨時卽事卽理都無所□菩提道果亦復如是

從心所生卽名爲色知色空故生卽不生馬大師問曰

如何用意合禪定無相三昧師曰汝若學心地法門

猶如下種我說法要譬如天澤

汝緣合故當見于道馬大師又問曰和尙云見道

道非色故云何能睹師曰心地法眼能見于道

無相三昧亦復然矣馬大師曰有成壞不師曰

若契此道無始無終不成不壞不聚不散

不長不短不靜不亂不急不緩

若如是解當名爲道汝受吾敎聽吾偈言心地含諸種

遇澤悉皆萌三昧華無相何壞復何成

吉州思和尙云卽今語言卽是汝心此心是佛

是實相法身佛經云有三阿僧祇百千名號

隨世界應處立名如隨色摩尼珠觸靑卽靑

觸黃卽黃寶本色如指不自觸刀不自割

鏡不自照隨像所現之處各各不同得名優劣不同

此心與虛空齊壽若入三昧門無不是三昧

若入無相門總是無相隨立之處盡得宗門

語言啼笑屈伸俯仰

各從性海所發故得宗名相好之佛是因果佛卽實相佛家用經云

三十二相八十種好皆從心想生亦云

法性家焰又云法性功勳隨其心淨卽佛土淨

諸念若生隨念得果應物而現謂之如來

隨應而去故無所求一切時中更無一法可得

自是得法不以得更得是以法不知法

法不聞法平等卽佛佛卽平等

不以平等更行平等故云獨一無伴迷時迷於悟悟時悟於迷

迷還自迷悟還自悟無有一法不從心生

無有一法不從心滅是以迷悟總在一心

故云一塵含法界非心非佛者

眞爲本性過諸數量非聖無辯辯所不能言

無佛可作無道可修經云若知如來常不說法

是名具足多聞卽見自心具足多聞故草木有佛性者

皆是一心飯食作佛事衣服作佛事

故嵩山安和尙昔讓和尙與坦然禪師

在荊州玉泉聽律二人共相謂言我聞禪宗最上佛乘

何必局此小宗而失大理

遂乃雲遊博問先知至嵩山宗和尙處問

如何是祖師西來意旨師云何不問自家意旨問他別人意旨

作什□問如何是坦然意旨師云

汝須密作用問如何是密作用伏請指示師擧視之

二人當時大悟□多三藏

師因行至太原定襄縣

歷村見秀大師弟子結草爲庵獨坐觀心師問作什□對云看靜師曰

看者何人靜者何物其僧無對問此理如何

乞師指示師曰何不自看何不自靜

師見根性遲□乃曰汝師是誰對云秀和尙師曰

汝師只敎此法爲當別有意旨云只敎某看靜

師曰西天下劣外道所習之法

此土以爲禪宗也大誤人其僧問三藏師是誰師曰

六祖又云正法難聞汝何不往彼中

其僧聞師示訓便往曹谿禮見六祖具陳上事祖曰

誠如□多所言汝何不自看何不自靜

敎誰靜汝言下大悟智策和尙遊行北地

遇見五祖下智隍禪師二十年修定師問

在此間作什□隍云入定師云入定者

爲有心入也爲無心入也若有心入者

卽一切有情悉皆有心亦合得定若言無心入者一切無情

亦合得定隍曰吾正入定之時

不見有有無之心師曰若不見有有無之心卽是常定

不應更有出入隍無對□問汝師是誰

云六祖問汝師以何法爲禪定師曰

妙湛圓寂體用如如五陰本空六塵非有不出不入

不定不亂禪性無住離住禪寂

禪性無生離生禪想心如虛空亦無虛空之量

隍聞此說未息疑心遂振錫南行直往曹谿禮見六祖

祖乃亦如上說隍於言下大悟

南嶽思大和尙云

若言學者先須通心心若得通一切法一時盡通聞說淨不生淨念卽是本自淨

聞說空不取空譬如鳥飛於空若住於空

必有墮落之患無住是本自性體寂

而生其心是照用卽寂是自性定卽照是自性慧

卽定是慧體卽慧是定用離定無別慧離慧無別定

卽定之時卽是慧卽慧之時卽是定

卽定之時無有定卽慧之時無有慧何以故性自如故

如燈光雖有二名其體不別卽燈是光

卽光是燈離燈無別光離光無別燈卽燈是光體

卽光是燈用卽定慧雙修不相去離

牛頭融大師絶觀論問云何者是心答

六根所觀□悉是心問心若爲答心寂滅問

何者爲體答心爲體問何者爲宗答心爲宗問

何者爲本答心爲本問若爲是定慧雙遊

云心性寂滅爲定常解寂滅爲慧問

何者是智云境起解是智何者是境

云自身心性爲境問何者是舒云照用爲舒何者爲卷

云心寂滅無去來爲卷舒則彌遊法界

卷則定跡難尋問何者是法界

云邊表不可得名爲法界法照禪師云經云

三阿僧祇百千名號皆是如來異名卽眞心之別稱也又經云

萬法不出一心此義是也夫縛從心縛

解從心解縛解從心不關餘事

出要之術唯有觀心乃至若擧一心門一切唯一心

若一法非心則是心外有

誰能在心外別制一條者梵禪師云若知一切法皆是法卽得解脫

眼是法色是法經云不見法還與法作繫縛

亦不見法還與法作解脫藏禪師云

於一切法無所得者卽心是道眼不得一切色

耳不得一切聲緣禪師云

譬如家中有大石尋常坐臥或作佛像心作佛解畏罪不敢坐

皆是意識筆頭□作自忙自□石中實無罪福

安禪師云直心是道何以故

直念直用更不觀空亦不求方便經云直視不見直念不思

直受不行直說不煩覺禪師云

若悟心無所屬卽得道跡眼見一切色

眼不屬一切色是自性解脫經云一切法不相屬故

心與一切法各不相知圓寂尼云

一切法唯心無對卽自性解脫經云一切法不與眼作對

何以故法不見法法不知法堯禪師云

了心識性自體□眞所緣念處無非佛法

朗禪師云凡有所見皆自心現

道似何物而欲修之煩惱似何物而欲斷之稠禪師云

一切外緣名無定相是非生滅一由自心

若自心不心誰嫌是非能所俱無卽諸相□寂

慧慈禪師云夫法性者大道也法是法身

性是覺性卽衆生自然性也

是以金剛般若如大火聚三昧焰焰諸累莫入

故稱天上天下唯我獨尊慧滿禪師云諸佛說心

令知心相是虛妄法今乃重加心相深違佛意

又增論議殊乖大理常齎四卷楞伽經以爲心要

隨說隨行

宗鏡錄卷第九十七

戊申歲分司大藏都監開板

宗鏡錄卷第九十七

戊申歲分司大藏都監開板

宗鏡錄卷第九十八

慧日永明寺主智覺禪師延壽集

志公和尙偈云頓悟心原開寶藏

隱顯靈□現眞相獨行獨坐常巍巍

百億化身無數量縱令&C-E;塞滿虛空看時不見微塵相

可笑物空無比況口吐明珠光晃晃

尋常見說不思議一語標宗言下當龐居士頌云

萬法從心起心生萬法生生生不了有

來去枉虛行寄語修道人空生有不生如能達此理

不動出深坑寒山子詩云男兒大丈夫

作事莫莽&C-;徑直鐵石心直取菩提路

邪道不用行行之必辛苦不要求佛果識取心王主

懶瓚和尙歌云莫□求眞佛眞佛不可見

妙性及靈臺何曾受熏練心是無事心

面是孃生面劫石可移動箇中無改變又云

吾有一言絶慮忘緣巧說不得只用心傳

更有一語無過直與細於毫末大無方所

本自圓成不勞機□騰騰和尙歌云修道道無可修

問法法無可問迷人不悟非空

達者本無逆順八萬四千法門至理不過方寸

煩惱正是菩提淨華生於泥糞識取自家城邑

莫□遊他州郡高僧釋法喜臨遷化時告衆云

三界虛妄但是一心

端坐而卒高僧釋靈潤云捨外塵邪執得意言分別捨唯識想

得眞法界前觀無相捨外塵相

後觀無生捨唯識想又常與法侶登山遊觀

野火四合衆□奔散唯潤安行如常顧陟語諸屬曰

心外無火火實自心謂火可逃無由免火

及火至潤潛然自斂高僧釋法空入臺山幽居

每有淸聲召曰空禪如是非一

自後法空知是自心境界以法遣之遂乃安靜

初以禪修終爲對□遂學大乘離相

從所學者□以此誨之以法爲親以法爲侶

高僧釋靖邁臨終云心非道外行在言前言畢坐□

高僧釋通達因以木打塊塊破形消

旣睹斯變廓然大悟心跡高僧釋轉明凡有所諮學者

常以平等唯心一法志而奉之

高僧釋道英入水臥雪而無寒苦如是隨事以法對之

縱任自在不以爲難良由唯識之旨

洞曉心腑外事之質豈得□乎當講起信

至心眞如門奄然入定高僧釋道世云勤勇懺悔者

雖知依理須知心妄動遠離前境經云

譬如&C-D;花千斤不如眞金一兩

喩能觀心强卽滅罪强伏陀禪師云籍敎明宗

深信含生同一眞性凡聖一路堅住不移不隨他敎

與道冥符寂然無爲名爲理入高僧釋智通云

若夫尋近大乘修正觀者察微塵之本際

許一念之初原便可荊棘播無常之音

梟□說甚深之法十方淨土未必過此矣

高僧釋曇遂每言三界虛妄但是一心

追求外境未悟難息高僧解脫和尙依華嚴作佛光觀

於淸宵月夜光中忽見化佛說偈云

諸佛□密甚深法曠劫修行今乃得若人開明此法門

一切諸佛皆隨喜解脫和尙乃禮拜問云

此法門如何開示於人化佛遂隱身不現

空中偈答云方便智爲燈照見心境界

欲知眞實法一切無所見太原和尙云

夫欲發心入道先須識自本心若不識自本心如狗逐塊

非師子王也善知識直指心者

卽今語言是汝心擧動施爲更是阿誰

除此之外更無別心若言更別有者卽如演若覓頭經云

信心淸淨卽生實相又經云無依是佛母

佛從無處生天皇和尙云只今身心卽是性

身心不可得卽三界不可得

乃至有性無性總不可得無佛無衆生無師無弟子

心空三界一切總空以要言之

三界內外下至□蟻蠢動之者悉在一塵中彼此咸等

一一皆如是各各不相妨一切法門千般萬種

只明見性更無餘事興善和尙云

從上已來祖佛相傳一心之法以心印心不傳餘法

初祖指一言以直說譬如龍吐水至津津滿至河

乃至大海龍是水之源以知如今已後學人

相傳一心之法皆是簡要說

而喚心時不得別覓佛當佛時不得更求心

是以若人信自心是佛此人所有言說當能轉法輪

若人不信自心是佛此人所有言說皆是謗方等大乘

所以經云性外得菩提譬如壓砂求油

不是油正因□禪師有問涅槃明衆生卽佛性

佛性卽衆生但以時異有淨不淨

未審非情亦是衆生不答經云文殊問金色女

汝身有五陰十二入十八界不女言

如我身有五陰十二入十八界梵網經云

一切地水是我先身一切火風是我本體

又依正二身互相依立華嚴經云一切法無相是則佛眞體經明

若計靈智之心是常色是敗壞無常者

則外道斷常之見華嚴明衆生界卽佛界

佛界卽法界法界之外更無別法

乃至萬法雖異其體常同若不迷於所同體用常無有二

無二之旨蓋出世之要津

一念相應不隔凡成聖矣臥輪禪師云詳其心性湛若虛空

本來不生是亦不滅何須收捺但覺心起

卽須向內反照心原無有根本卽無生處

無生處故心卽寂靜無相無爲南泉和尙云

然燈佛道了也若心想所思出生諸法

虛假合集彼皆不實何以故心尙無有何所出生

若取諸法猶如分別虛空如人取聲安置□中

亦如吹網欲令氣滿又云如今但會一如之理

直下修行又云但會無量劫來性不變

卽是修行汾州無業和尙初問馬祖

三乘至理粗亦硏窮常聞禪師卽心是佛實未能了

伏願指示馬祖曰卽汝不了底心卽是

更無別物不了時是迷了時是悟亦猶手作拳

拳作手也師又問如何是祖師西來密傳心印

祖曰大德正鬧在且去別時來

一足始跨門限祖云大德便□□頭祖云是什□

遂豁然大悟示徒云祖師來此土觀其衆生

有大乘根性唯傳心印印汝諸人迷情得之者

卽不論凡之與聖愚之與智多虛不如少實

大丈夫兒不如直下休歇去好

頓息萬緣截生死流&C-;出常格靈光獨照物類不拘

巍巍堂堂三界獨步何必身長丈六紫磨金輝

項佩有眷屬莊嚴不求而自至

山河大地不□眼光一聞千悟獲大總持又臨終告衆云

汝等見聞智覺之性與虛空齊壽

猶如金剛不可破壞一切諸法如影如響無有實者經云

唯此一事實餘二卽非眞言訖奄然而化

眞覺大師云夫心性靈通動靜之原莫二

眞如絶慮緣計之念非殊惑見紛馳

窮之則唯一寂靈原不狀鑒之則乃千差千差不同

法眼之名自立一寂非異

慧眼之號斯存理量雙消佛眼之功圓著是以三諦一境

法身之理□淸三智一心般若之明常照境智冥合

解脫之應隨機非縱非橫圓伊之道玄會

故知三德妙性宛爾無乖一心深廣難思

何出要而非路是以卽心爲道者

可謂尋流而得源矣神秀和尙云一切非情

以是心等現故染淨隨心有轉變故

無有餘性要依緣故謂緣生之法皆無自性空有不俱

卽有情正有時非情必空故他卽自故何以故

他無性以自作故卽有情修證是非情修證也

經云其身周普等眞法界旣等法界

非情門空全是佛故又非情正有時有情必空故

自卽他故何以故自無性以他作故

卽非情無修無證是有情無修無證也

善財觀樓閣時遍周法界有情門空全一閣故經云

衆生不違一切刹刹不違一切衆生

雖云有無同時分相斯在矣隋朝命大師融心論云

圓機對敎無敎不圓理心涉事無事非理

無事非理何亂而不定無亂不定則定亂兩亡

無事非理故事理雙絶乃至雖離二邊

非有邊而可離言亡四句實無句而可亡此處幽玄

融心可會若以心融心非融心矣

心常如實何所融也實不立心說融心矣

智達禪師心境頌云境立心便有心無境不生

若將心繫境心境兩俱盲境心各自住心境性□淸

悟境心無起迷心境共行若迷心作境

心境亂縱橫悟境心元淨知心境本淸

知心無境性了境心無形境虛心寂寂心照境冷冷

甘泉和尙云夫欲發心入道先須識自本心

心者萬法衆生之本

三世諸佛祖十二部經之宗雖卽觀之不見其形

應用自在所作無□洞達分明了了無異若未識者以信爲先

信者信何物信心是佛無始無明輪□生死

四生六道受種種形只爲不敢認自心是佛

若能識自心心外更無別佛佛外無別心

乃至擧動施爲更是阿誰除此心外

更無別心若言別更有者汝卽是演若達多

將頭覓頭亦復如是千經萬論只緣不識自心

若了自心本來是佛者一切唯假名

況復諸三有則明鏡可以鑒容大乘可以印心又云

求經覓佛不如將理勘心

若勘得自心本自淸淨不須磨瑩本自有之不因經得何乃得知

經云修多羅敎如標月指

若復見月了知所標若能如是解者一念相應

卽名爲佛普岸大師云大道虛曠唯一眞心善惡勿思

神淸物表更復何憂&C-CD;山和尙云

內外諸法盡知不實從心化生悉是假名任他法性周流莫斷莫絶臨濟和尙云

如今諸人與古聖何別爾且欠少什□六道神光未曾間歇

若能如是□是箇一生無事人

欲得與祖佛不別但莫向外馳求

爾一念淸淨光是爾屋&C-E;法身佛

爾一念無分別光是爾屋&C-E;報身佛爾一念差別光是爾屋&C-E;化身佛

此三種身卽是今日目前聽法底人此三種是名言

明知是光影大德且要識取弄光影底人

是諸佛本源是一切道流歸舍處

爾四大六根及虛空不解聽法說法是箇什□物

歷歷地孤明勿箇形段是這箇解說法聽法

所以向爾道向五陰身田內有無位眞人

堂堂顯露無絲髮許間隔何不識取

大德心法無形通貫十方在眼曰見在耳曰聞

本是一精明分成六和合心若不生隨處解脫

灌溪和尙偈云五陰山中古佛堂毘盧晝夜放圓光

箇中若了非同異卽是華嚴遍十方

石頭和尙云且汝心體離斷離常

性非垢淨湛然圓滿凡聖齊等應用無方

三界六道唯自心現水月鏡像有生滅耶

汝能知之無所不備諸聖所以降靈垂範廣述浮言

蓋欲顯法身本寂令歸根耳黃蘗和尙云

達磨西來唯傳一心法直下指一切衆生心本來是佛

不假修行但今識取自心見自本性莫別求法

云何識自心卽如今言語者是汝心

若不言語又不作用心體猶如虛空相似實無相貌

亦無方所亦不一向是無只是有而不見

又云但悟一心更無少法可得此卽眞佛

佛與衆生一心更無有異不如言下自認取本法

此法卽心心外無法此心卽法法外無心

丹霞和尙云

汝等保護一靈之物不是汝造作得不是汝□邈得吾此地無佛無涅槃

亦無道可修無法可證道不屬有無更修何法

唯此餘光在在處處則是大道

水□和尙云若說一法十方諸佛收入一法中

百千妙門在一毛頭上千聖同轍決定不別

普照十方猶如明鏡心地若明一切事盡皆看破

從上已來以心傳心本心卽是法

仰山和尙云頓悟自心無相猶若虛空寄根發明

卽本心具□沙妙用無別所持無別安立

卽本地卽本土大顚和尙云

老僧往年見石頭和尙問曰阿那箇是汝心對云言語者是心

被師喝出經日□問前日旣不是心

除此之外何者是心師云

除□揚眉動目一切之事外直將心來對云無心可來師云

汝先來有心何得言無心無心盡同謗我

時於言下大悟卽對云

旣令某甲除□揚眉動目一切之事和尙亦須除之師云我除竟對云

將示和尙了也師云汝旣將示我心如何對云

不異和尙師云不關汝事對云本無物師云

汝亦無物對云旣無物卽眞物師云

眞物不可得汝心現量意旨如此也大須護持

三平和尙偈云卽此見聞非見聞

無餘聲色可呈君箇中若了渾無事體用無妨分不分

又偈云見聞知覺本非因當體虛玄絶妄眞

見相不生癡愛業洞然全是釋迦身

安國和尙云經云應無所住而生其心無所住者

不住色不住聲不住迷不住悟不住體不住用

而生其心者卽是一切處而顯一心

若住善生心卽善現若住惡生心卽惡現

本心卽隱沒若無所住十方世界唯是一心

信知風幡不動是心動有檀越問和尙是南宗北宗

答云我非南宗北宗心爲宗又問

和尙曾看敎不答云我不曾看敎若識心一切敎看竟

學人問何名識心見性答喩如夜夢見好與惡

若知身在床上安眠全無憂喜

卽是識心見性如今有人聞作佛便喜聞入地獄卽憂

不達心佛在菩提床上安眠妄生憂

喜歸宗和尙云卽心是佛徹底唯性

山河大地一法所印是大神□眞實不虛是諸佛之本原

菩提之根骨佛何者是卽今言下是更無別人

經云譬如一色隨衆生見得種種名

一切法唯是一法隨處得名大悲和尙云

能知自心性含於萬法終不別求

念念功夫入於實相若不見是義勒苦累劫亦無功夫

草堂和尙云

夫帝網未張千瓔焉□宏綱忽擧萬目自開心佛雙照觀也心佛雙亡止也

定慧旣均亦何心而不佛何佛而不心心佛旣然

則萬境萬緣無非三昧也百丈慧海和尙

因撥火示&C-CD;山靈祐因□頓悟百丈乃謂曰

此暫時岐路經云欲見佛性當觀因緣時節

時節旣至如迷忽悟似忘忽憶

方省舊道己物不從他得是故祖師云悟了同未悟

無心得無法□是無虛妄凡聖等心

本來心法元自備足是汝今旣爾善自護持

又廣語問云見不答見又問見復如何答見無二

旣云無二不以見見於見若見更見

爲前見是爲後見是經云見見之時見非是見

所以云不行見法不行聞法不行覺法

諸佛疾與授記又云自心是佛照用屬菩薩

自心是主宰照用屬客如波說水照萬有以顯功

若能寂照不存玄旨自然貫於今古

如云神無照功至功常存又云如今欲得驀直悟解

但人法俱泯俱絶俱空盤山和尙云大道無中

復誰前後長空絶跡何用量之空旣如是

道豈言哉心月孤圓光呑萬像光非照境

境亦非存光境俱亡復是何物

譬如擲劍揮空莫論及之不及斯乃空輪無跡劍刃非虧

若能如是心心無知全人卽佛全佛卽人

人佛無異始爲道矣大梅和尙初問馬祖

如何是佛答卽汝心是問如何是法答亦汝心是

問祖無意耶答汝但識取自心無法不備

後住梅山示衆云

汝等諸人應當各自明心達本勿逐其末但得其本其末自至

汝等欲得其本但識取汝心

此心元是一切世間出世間法之根本但心不附一切善惡而生

卽知萬法本自如如時有學人問

心外別無法耶答祖佛是汝心生耳心是萬法之本

豈別有法過於心耶釋曰如六祖云

善惡都莫思量自然得入心體湛然常寂妙用□沙

以諸佛是極善邊際衆生是極惡邊際

以善惡收盡一切法故云若不思量全歸心體

但有微毫之法皆是思想心生如寒山子頌云

萬機俱泯跡方見本來人泯之一字未必須泯

以心外元無一法所見唯心如谷應自聲

鏡寫塵如空華起滅織無邊之妄想

似焰水奔騰不復一心本源故令泯絶若入心體

雖云湛然不落斷滅自然從體起用周遍□沙

又大梅云此心法門眞如妙理不增不減

種種方便善能應用

當知總是此性本來具足不生不滅能知三世一切作用所以云

我觀久遠猶若今日

常在於其中經行及坐臥巖頭和尙云於三界中有無唯自己知

更無餘事但識自己本來而目

喚作無依神蕩蕩地若道別有法有祖□汝到底

但向方寸中看&C-;&C-;明朗但無欲無依便得決了

高城和尙歌云無相心能運耀應聲應色隨方照

雖在方而不在方任運高低總能妙

尋無頭復無尾焰光運運從何起只者如今全是心

心用明心心復爾不居方何處覓

運用無□復無跡識取如今明覓人終朝莫□別求的

勤心學近叢林莫將病眼認華針

說敎本窮無相理廣讀元來不識心識取心了取境

識心了境禪河靜若能了境便識心

萬法都如□婆影千頃和尙云

一切衆生驢□象馬蜈蚣□□

十惡五逆無明妄念貪瞋不了之法□從如來藏中顯現本來是佛

只爲衆生從無始劫來瞥起一念

從此奔流□至今日所以佛出世來令滅意根絶諸分別

一念相應便超正覺

豈用敎他多知多解擾亂身心所以菩提光明不得發現

汝今但能絶得見聞覺知於物境上莫生分別

隨時著衣喫飯平常心是道此法甚難學人問

和尙夜後無燈時如何師云悟道之人常光現前

有什□晝夜問何不見和尙光師云

擬將什□眼見學人云世人同將現在眼見

師彈指云苦哉一切衆生根塵相涉從無始來

認賊爲子至于今日常被枷鎖

汝將眼見意識分別擬求佛道卽是背□本心逐念流轉

如此之人對面隔越惟政和尙云

古聖今聖其理齊焉昔日日今日日照不兩鮮昔日風

今日風鼓無二動一滴之水潤焉

大海之水潤焉又頌云一念得心頓超三界

見無所見貪瞋爛壞牛頭山忠和尙學人問

夫入道者如何用心答曰一切諸法本自不生

今則無滅汝但任心自在不須制止

直見直聞直來直去須行卽行須住卽住

此卽是眞道經云緣起是道場知如實故又問

令欲修道作何方便而得解脫答曰

求佛之人不作方便頓了心原明見佛性卽心是佛

非妄非眞故經云正直捨方便但說無上道又問

眞如妙法理智幽深淺識之徒如何得見

答曰汝莫謗佛佛不如是說

一切諸法非深非淺汝自不見謂言甚深

若也見時觸目盡皆微妙何以高推菩薩別立聖人

且如生公云非曰智深物深於智耳

此傷不逮之詞耳汝莫揀擇法莫存取捨心故云法無有比

無相待故夫經者以身心爲義華嚴經云

身是正法藏心爲無□燈照了諸法空

名曰度衆生夾山和尙云目前無法意在目前

不是目前法非耳目之所到大安和尙云

汝諸人各自身中有無價大寶從眼門放光

照破山河大地耳門放光領覽一切善惡音聲

六門晝夜常放光明亦名放光三昧

汝自不識在四大身中內外扶持不敎傾側兩脚牙子

大□得石二□從獨木橋上過

亦不敎伊倒地且是什□汝若覓毫髮卽不可見

故志公云內外推尋覓總無境上施爲渾大有

長沙和尙偈云最甚深最甚深

法界人身便是心迷者迷心爲衆刹悟時刹海是眞心

身界二塵元實相分明達此號知音

又學人問盡法界衆生識心最初從何而有偈答云

性地生心主心爲萬法師心滅心師滅

方得契如如龍牙和尙云夫言修道者

此是勸喩之詞接引之語從上已來無法與人

只是相承種種方便爲說出意旨令識自心

究竟無法可得無道可修故云菩提道自然

今言法者是軌持之名道是衆生體性

未有世界早有此性世界壞時此性不滅

喚作隨流之性常無變異動靜與虛空齊等

喚作世間相常住亦名第一義空亦名本際亦名心王

亦名眞如解脫亦名菩薩涅槃

百千異號皆是假名雖有多名而無多體

會多名而同一體會萬義而歸一心若識自家心

喚作歸根得旨譬如人欲得諸流水

但向大海中求欲識萬法之相但向心中契會

會得玄理擧體全眞萬像森羅一法所印

德山和尙云若有一塵一法可得與汝執取生解

皆落天魔外道只是箇靈空尙無纖塵可得

處處淸淨光明洞達表&C-E;瑩徹又云

汝莫愛聖聖是空名更無別法

只是箇□&C-E;靈空無□自在不是莊嚴修證得從佛至祖

皆傳此法而得出離牛頭下佛窟和尙云

若人不信一文殊說十方文殊一時說

一佛涅槃一切諸佛俱涅槃何以故不達色根本故問

了色性無所有是本不答此是住觀語

非是卽事見根本若卽事見者

只汝生老病身及無明□怒是色根本事外無理故

是以若了一色根本卽擧十方色同

名爲一說一切說一涅槃一切涅槃當知色體無性性無不包

又云雖同凡夫而非凡夫不得凡夫

不壞凡夫謂別有殊勝在心外者卽墮魔網

我今自觀身心實相作佛

卽是見十方佛同行同證處問佛身無漏戒定薰修五陰不縛不脫

不敢有疑且如大品經云

衆生不善五陰之身亦不縛不脫甚令人驚疑答

若向衆生五陰外別有諸佛解脫無有是處

只了衆生自性從本已來無有一法可得誰縛誰脫

何得更有縛脫之異問經

云衆生與佛平等無有縛脫何得六道衆生沈淪不得解脫答

衆生不了色心淸淨妄想顚倒不得解脫

若知人法常空其中實無縛脫問

作何觀行懺悔臨終免被業牽答

汝須深信諸佛所行所說處與我今日所行所說處無別

乃至成佛尙不得涅槃相何況中間罪福妄業可得

此是眞實正知正見眞實修行眞實懺悔

但於行住坐臥不失此觀臨終自然不失正念

佛窟下雲居和尙心境不二篇云

世出世間俱不越自一念妄心而有一念□起萬像分劑

一念相生便成心境

若非心境何得有念可見旣有所見之念又有能見之心

將知念卽是境見卽是心所見之念便成色蘊

能見之心便成四蘊經云五蘊是世間

一念具五蘊

一一蘊中皆具五蘊故得一不□多多不□一所以心境交通互爲賓主經云

境智互相涉入重重無盡

卽是一塵含法界一一法皆遍也觀自一念動卽□沙世界一時振動

觀自一念常定卽六道衆生悉皆常定

若諦了一念體卽□沙世界常現自心

由迷一念卽境智胡越大珠和尙云

心性無形卽是微妙法身心性體空卽是虛空無邊身

示行莊嚴卽是功德法身此法身是萬化之本

隨處立名智用無盡

是無盡藏問何者是法身答心能生□沙萬法故號法家之身

經云一念心塵中演出□沙偈時人自不識

問眞法幻法各有種性不答

佛法無種應物而現若心眞也一切皆眞

若有一法不眞眞義則不圓若心幻也一切皆幻

若有一法不是幻幻法則有定若心空也一切皆空

若有一法不空空義則不圓迷時人逐法

悟罷法由人森羅萬像至空而極

百川衆流至海而極一切賢聖至佛而極十二部經五部毘尼

四圍陀論至心而極

心是總持都院萬法之原亦是大智慧藏無住涅槃百千名號

皆是心之異名先洞山和尙心丹訣云

吾有藥號心丹煩惱爐中鍊歲年知伊不變胎中色

照耀光明遍大千開法眼睹毫端

能變凡聖刹那間要知眞假成功用一切時中鍛鍊看

無形狀勿方圓言中無物物中言

有心用卽乖眞用無意安禪無不禪亦無滅亦無起

森羅萬像皆驅使不論州土但將來

入此爐中無不是無一意是吾意無一智是吾智

無一味無不異

色不變轉難辯更無一物於中現莫將一物制伏他體合眞空非鍛鍊

先曹山和尙云古佛心牆壁瓦礫是者

亦喚作性地亦稱體全功亦云無情解說法

若知有這&C-E;得無辯處

十方國土山河大地石壁瓦礫虛空與非空有情無情草木叢林

通爲一身喚作得記亦云一字法門

亦云總持法門亦云一塵一念亦喚作同轍

若是性地不知有諸佛千般喩不得萬種況不成千聖

萬聖盡從這&C-E;出從來不變異

故云十方薄伽梵一路涅槃門靈辯和尙云

夫一心不思議妙義無定相應時而用不可定執

經云一切賢聖

皆以無爲法而有差別用有差別隨處得名究竟不離自心

此心能壞一切能成一切故云一切法皆是佛法心作天

心作人心作鬼神畜生地獄皆心所爲

好惡皆由心要生亦得要不生亦得卽是無□義

只今一切施爲行住坐臥卽是心相

心相無相故名實相體無變動亦名如來

如者不變不異也無中現有有中現無亦曰神變

亦曰神通總是一心之用隨處差別卽多義

一中解無量無量中解一了彼互生起

當成無所畏又東方入正定

西方從定出若了心外無法一切唯心卽無一法當情無有好惡是非

卽不怖生死一切處皆是解脫

故云當成無所畏縱然心外有一切境法

亦從自心妄想因緣而生無有自性其體本空如幻如化

先雲居和尙云佛法有什□多事行得卽是

但知心是佛莫愁佛不解語欲得如是事

還須如是人若是如是人愁箇什□

若云如是事卽不難自古先德淳素任眞元來無巧

設有人問如何是道或時答&C-;&C-E;木頭

作□皆重元來他根本脚下實有力卽是不思議人

把土成金若無如是事

饒爾說得□華□錦相似直道我放光動地世間更無過也

盡說□了合殺頭人總不信受

元來自家脚下虛無力釋曰雲居和尙乃物外宗師

此土七生爲善知識道德孤邁智海泓深

具大慈悲常盈千衆所示徒云

但知心是佛莫愁佛不解語者此爲今時學人

一向外求但學大乘之語不能返本內自觀心明見天眞之佛

若了此心佛卽自然智無師之智現前

何煩外學如云從門入者非寶又云

從天降下卽貧窮從地涌出□富貴

若從心地涌出智寶有何窮盡故云無盡之藏但若得心眞實去

根脚下諦去自然出語盡與實相相應

言下救人生死變凡爲聖捉礫成金道有亦得

道無亦得句句悉成言敎

若也心中未諦圓信不成空任虛浮只成自□

直饒辯說縱橫只增狂慧設或說得天華墜石點頭

事若不眞總成妖幻

所以志公見雲光法師講法華經感天華墜云是&C-FE;蚤義是先聖誠言

實爲後學龜鏡可以刻骨可以

書紳今遍搜揚深有意矣

宗鏡錄卷第九十八

戊申歲分司大藏都監開板

宗鏡錄卷第九十九

慧日永明寺主智覺禪師延壽集

夫製論釋經傍申佛意或法身大士

垂跡闡助化之門或得旨高人

依敎弘法施之道乃至義疏章□銘訣讚序等與宗鏡相應者

皆當引證是以衆生言論悉法界之所流

外道經書盡諸佛之所說大智度論云

論法入佛心中唯一寂滅一三昧門攝無量三昧

如牽衣一角擧衣皆得

亦如得蜜蜂王餘蜂盡攝又頌云佛法相雖空亦復不斷滅

雖生亦非常諸行業不失諸法如芭蕉一切從心生

若知法無實是心亦復空毘婆沙論云

善覺長者爲那伽說四韋陀典曰

若人心生而不起若人心起而不滅心起而起心滅而滅

又云若離初發心則不成無上道所以云

一切功德皆在初心大乘攝論云問何以故

此識取此識爲境答無有法能取餘法

雖不能取此識變生顯現如塵

譬如依面見面謂我見影此影顯現相似異面顯揚論云

由所依所緣力而得建立由所依力者

謂立眼識乃至意識由所緣力者

謂立色識乃至法識靑識黃識乃至苦識樂識

發菩提心論云過去已滅未來未至現在不住

雖如是觀心心數法生滅散壞

而常不捨聚集善根助菩提法是名菩薩觀三世方便

大乘阿毘達磨雜集論云如契經等法

如理作意發三摩地依止定心思惟定中所知影像

觀此影像不異定心依此影像捨外境想

唯定觀察自想影像爾時菩薩了知諸法唯自心故

內住其心知一切種所取境界皆無所有

所取無故一切能取亦非眞實

故次了知能取非有

次復於內捨離所得二種自性證無所得依此道理佛薄伽梵妙善宣說偈云

菩薩依靜定觀心所現影捨離外塵想

唯定觀自想如是內安心知所取非有次觀能取空

後觸二無得依者

謂轉依捨離一切&C-;重得淸淨轉依故十二門論偈云衆緣所生法

是卽無自性若無自性者云何有是法釋曰

故知萬法從心所生皆無自性

所依之心尙空能依之法何有入大乘論云若離衆生

則無有得菩提道者

從衆生界出生一切諸佛菩提如尊者龍樹所說偈云不從虛空有

亦非地種生但從煩惱中而證成菩提

故知從心證道不假他緣

能成無師自然之智俱舍論云眼所現見名爲所見

從他傳聞名爲所聞自運己心諸所思構名爲所覺

自內所受及自所證名爲所知佛地論云

現見虛空雖與種種色相相應

而無諸色種種相故如煙霧等共相應故

有時見空有種種相由虛妄分別力故

但見煙等有種種相非見處空以虛空性不可見故

乃至心淨法界離名言故一切名言皆用分別所起爲境

然諸法敎亦不唐捐是證法界展轉因故

如見字書解所說義

由此法敎是諸如來大悲所流能展轉說離言說義

如以衆彩彩□虛空甚爲希有

若以言說說離言義復過於彼般若論云須菩提言如來無所說此義云何

無有一法唯獨如來說餘佛不說謂佛所說

但是傳述古佛之敎非自製作釋曰

故知此法過去佛已說今佛現說未來佛當說

所以一佛說時十方佛同證

乃至智慧刹土眞俗等法凡聖等性皆同無二以唯共一心故

終無異旨如華嚴經佛不思議品一佛子

諸佛世尊有十種無二行自在法何等爲十

所謂一切諸佛悉能善說授記言辭決定無二

一切諸佛悉能隨順衆生心念令其意滿

決定無二

一切諸佛悉能現覺一切諸法演說其義決定無二

一切諸佛悉能具足去來今世諸佛智慧決定無二

一切諸佛悉知三世一切刹那卽一刹那決定無二

一切諸佛悉知三世一切佛刹入一佛刹決定無二

一切諸佛悉知三世一切佛語卽一佛語

決定無二

一切諸佛悉知三世一切諸佛與其所化一切衆生體性平等決定無二

一切諸佛悉知世法及諸佛法性無差別決定無二

一切諸佛悉知三世一切諸佛所有善根同一善根決定無二是爲十又信心銘云

要急相應唯言不二可成堅信永斷纖疑

則宗鏡之文傳光不朽矣廣百論云

覺慧等諸心心法非隨實有諸法轉變

但隨串習成熟種子及心所現衆緣勢力變生種種境界差別

外道等隨其自心變生種種諸法性相

若法性相是實有者豈可如是隨心轉變

諸有智者不應許彼所執現在實法有生

以必不從去來二世更無第三可從生故

滅必隨生生旣非有滅亦定無

乃至三世行皆相持立如長短等何有實性又頌云

眼中無色識識中無色眼色內二俱無何能令見色

依他起性卽是心心法

從緣起時變似種種相名等塵應知有心心法

但無心外所執諸塵云何定知諸法唯識故佛告善現

無毛端量實物可依寶藏論云

夫天地之內宇宙之間中有一寶□在形山

識物靈照內外空然寂寞難見其謂玄玄巧出紫微之表

用在虛無之間端化不動獨而無雙聲出妙響

色吐華容窮觀無所寄號空空

唯留其聲不見其形唯留其功不見其容

幽顯朗照物理玄通森羅寶印萬像眞宗乃至其寶也

煥煥煌煌朗照十方隱寂無物圓應堂堂

應聲應色應陰應陽奇物無根妙用常存

□目不見側耳不聞其本也冥其化也形其爲也聖

其用也靈可謂大道之眞精其精甚靈

萬有之因凝然常住與道同倫故經云

隨其心淨卽佛土淨任用森羅其名曰聖

釋摩訶衍論云一切諸法一心量無心外法

以無心外法故豈一心法與一心法作障□事

亦一心法與一心法作解脫事無有障□無有解脫

一心之法一卽是心心卽是一無一別心

無心別一一切諸法平等一味一相無相

作一種光明心地之海寶生論偈云

微笑降伏大魔軍明智覺了除衆欲於此大乘能善住

深識愛原唯自心寶性論偈云

如空遍一切而空無分別自性無垢心

亦遍無分別金剛三昧論云一切心相本來無本

本無本處空寂無生若心無生卽入空寂

空寂心地卽得心空善男子無相之心無心無我

一切法相亦復如是者一切心相種子爲本

求此本種永無所得若是現在則與果俱

無本末異如牛兩角若已過去則無作因無體性故

猶如&C-;角如是道理本來法爾

故言本來無本又生滅心生必依本處

本處旣無則不得生當知心相本來無生故言空寂無生

所入空寂卽是一心一切所依名之爲地

故言卽入空寂之心地分別功德論云

有論沙門行諸禪觀或在塚間或在樹下

時在塚間觀於死屍夜見餓鬼打一死屍

沙門問曰何以打此死屍耶答曰此死屍困我如是

是以打之道人曰何以不打汝心

打此死屍當復何益也於須臾頃復有一天

以天曼陀羅華散一臭屍沙門問曰

何爲散華此臭屍耶答曰由我此屍得生天上

此屍卽是我之善友故來散華報往昔恩道人答曰

何以不散華汝心中乃散臭屍

夫爲善惡之本皆心所爲乃捨本求末耶思益論云

不見一切諸法是菩提相不證一法而證諸法

是故說爲應正遍知金剛論云

敎中譬如星宿爲日所映有而不現能見心法亦復如是釋曰

此有二解一若迷心爲境

如日□眼光入室不見自物如被外境所換

不見自心亦復如是二若以悟境是心則萬法如星宿

一心如日光心光遍□時無法可披露法性論云

蓋聞之先覺曰體空入寂莫先於見法

尋法窮原莫妙於得性得性則照本

照本則達自然達自然見緣起見緣起斯見法也

將窮其原必存其要要而在用者其唯心法乎

心法者神明之營魄精識之丹譽其運轉也

彌綸於萬行其感物也會通於群數

統極而言則無不在矣顯性論云一念見性者

見性是凡聖之本體

普遍一切而不爲一切之所傾動在染不染而能辯染

在淨不淨而能辯淨其性不在一切法而能遍一切法

若觀一法卽不見性若不觀一法亦不見性

其性不在觀不在不觀於一衆生身中見心性時

一切衆生悉皆見於一微塵中

見心性時一切微塵悉皆見以性遍凡聖善惡故

凡處徹聖處聖處徹凡處善惡相徹本性自爾

以一切法□不得取□不可捨

性相自爾自性淨故終日說不得一說終日聞不得一聞

終日見不得一見終日知不得一知

□非凡聖之所安立是故經云若我出世及不出世

此法常然顯宗論云我此禪門一乘妙旨

以無念爲宗無住爲本眞空爲體妙有爲用

夫眞如無念非念想能知實相無生

豈色心能見眞如無念念者卽念眞如實相無生

生者卽生實相無住而住常住涅槃

無行而行能超彼岸如如不動動用無窮

念念無求常求無念用而常空空而常用

用而不有卽是眞空空而不無便成妙有妙有卽摩訶般若

眞空卽淸淨涅槃般若無見能見涅槃

涅槃無生能生般若西天諸祖共傳無住之心

同說如來知見顯正論云問

欲顯何義名爲顯正答

欲顯明一切衆生本原淸淨無生心體卽是諸佛之正性也所以者何

一切萬法心爲其本然其心性都無所依

體自圓融不□萬法雖應現萬法而性自常眞

無住無依不可取捨勝天王經云

淸淨心性爲諸法本自性無本虛妄煩惱皆從邪念顚倒而生

當知此心卽是最勝淸淨第一義諦

一切諸佛證知所歸問曰定以何法爲心體答曰

不應求心之定體何以故心非所緣無無相故

亦云非能所絶相持故體不可染性常淨故

非合非散自性離故不□緣起性虛融故

不可說示名字空故諸法虛淨緣相離故

靈照不竭用無盡故果報不同作業異故

因果宛然不斷絶故亦非眞實業性如幻故

又不斷絶現施爲故亦不可取畢竟空故

諸法平等一相如故境智無差離分別故

萬法卽空性無生故是以一切分別不離自心

一切諸境不離名相若了萬法不了自心

分別無由能絶乃至楞伽經云若彼心滅盡

無乘及乘者無有乘建立我說爲一乘彼心者

卽取相所得心也一乘者卽離相淸淨無生心也

此心悉能包含運載一切諸法故名一乘

法苑珠林云夫擁其流者未若杜其源

揚其湯者未若撲其火何者源出於水

源未杜而水不窮火沸於湯火未撲而湯□息

故有杜源之客不擁流而自乾撲火之人

不揚湯而自止故知心爲源境爲流

不察本心源但隨諸法轉意如火事如湯不制自意地

唯從境界流斯皆失本迷源隨流徇末

若能頓明意地直了心源不求脫於諸塵

不繫縛於一法可謂究末遇本尋流得源矣

遂乃無功而自辦無作而自成顯此一心萬法如鏡

歸心論云夫論心性者

若別說一一生佛皆以法界爲身一一摩耶胎內亦如是

廣狹皆等不相妨□若總說一一生佛同在胎內

十方諸如來同共一法身互隱互顯

互存互奪重重互現皆不思議法界說時不增

不說時不減性海如是豈可言盡不盡耶

六妙門云此爲大根人善識法要不由次第

懸照諸法之原所謂衆生心也一切法由心而起

若能反觀心性不得心原

卽知萬法皆無根本頓敎五位門云第一識心者語是心

見是心聞是心覺是心知是心此是第一悟

一一能知如許多心皆是一心

一心能遍一切處第一知身同無情身不知痛痒好惡

一切皆是心不干身事心能作人畜

心能作魚鳥第三破四大身身卽是空空卽是無生

空無內外中間離一切相第四破五陰

色陰若有四陰不虛色陰若無四陰何有

第五見性成佛湛然常住十住經序云

以靈照故統名一心以所緣故總號一法

若夫名隨數變則浩然無際統以心法則未始非二

十二門論序云論之者

欲以窮其心原盡其至理也若一理之不盡

則衆異紛然有惑趣之乖一原之不窮則衆途扶&C-D;有殊致之跡

殊致之不夷乖趣之不泯大士之憂也

般若燈論序云始夫萬物非有一心如幻

心如幻故雖動而□寂物非有故雖起而無生

是以聖人說如幻之心鑒非有之物了物非物

則物物性空知心無心則心心體寂

達觀之士得其會歸而忘其所寄於是分別戱論

不待遣而自除無得觀門弗假修而已入

蕩蕩焉不出不在無住無依者也華嚴論云

猶如大海有淸淨德而能影現七金山等

衆生心海影現六道四生

分明顯現山河大地色空明闇等緣生論云元是一心積爲三界

凡則迷而起妄

聖則悟以通眞陀羅尼三昧法門偈云是法法中高猶如須彌山

是法法中海衆源所共歸

是法法中明猶如星中月是法法中燈能破無邊闇

是法法中地荷載遍十方是法法中母出生諸佛種

法華演□云事理圓融者卽種種事稱理而遍

以眞如理爲洪□融萬事爲大冶

鐵汁洋溢無異相也若開權顯實一切唯心者亦先融爲本

事事無□也重重交映

如地獄苦報身各自遍難思妙事本自如此

佛佛自覺衆生不知今解此知卽衆生心是佛智也卽事玄妙

入心成觀法華玄贊疏云如經中說

一時者卽是唯識時說聽二徒心識之上

變作三時相狀而起實是現在隨心分限變作短長

事緖終訖總名一時如夢所見謂有多生

覺位唯心都無實境聽者心變三世亦爾

唯意所緣是不相應行蘊法界法處所攝

此言一時一則不定約刹那二則不定約相續

三則不定約四時六時八時十二時等

四則不定約成道已後年數時節名爲一時

但是聽者根熟感佛爲說說者慈悲應機爲談

說聽事訖總名爲一時不定約刹那等者

聽法之徒根器或鈍說時雖短聽解時長

或說者時長聽者亦久於一刹那猶未能解故非刹那

亦不定約相續者猶能說者得陀羅尼

說一字義一切皆了或能聽者得淨耳意

聞一字時一切能解故非相續由於一會聽者

根機有利有鈍如來神力或延短念爲長劫

或促多劫爲短念亦不定故總約說聽究竟名時

亦不定約四時六時八時十二時者

一日一月照四天下長短暄寒近遠晝夜諸方不定

□二天下同起用故又除已下上諸天等

無此四時及八時等經擬上地諸方流通

若說四時等流行不遍故

亦不定約成道已後年數時節者

三乘凡聖所見佛身報化年歲短長成道已來近遠各不同故釋曰

上所說不定約刹那時及相續時

與四時六時八時十二時等及約成道已後年數時節

名爲一時者

以長短不定前後無憑但說唯心之一時可爲定量無諸過失事理相當

旣亡去取之情又絶斷常之見不唯一時作唯識解

實乃萬義皆歸一心則稱可敎宗深諧□旨

能開正見永滅群疑所以經云

一切諸法以實際爲定量又云但以大乘而爲解說

令得一切種智故知但說大無過夫言大乘者

卽是一心之乘乘是運載義

若論運載豈越心耶又夫不識心人若聽法看經

但隨名相不得經旨如僧崖云今聞經語句句與心相應

又釋法聰因聽慧敏法師說法

得自於心蕩然無累乃至見一切境亦復如是

若不觀心盡隨物轉是故大乘入道安心法云

若以有是爲是有所不是

若以無是爲是則無所不是一智慧門入百千智慧門見柱作柱解

得柱相不作柱解觀心是柱法無柱相

是故見柱卽得柱法一切形色亦復如是故

華嚴經頌云世間一切法但以爲心主

隨解取衆相顚倒不如實又古人云

六道群蒙自此門出歷千劫而不返一切痛哉

是知因心得道如出必由戶何所疑乎百法□云

大乘一切皆是心所變故離心之外更無有法

卽萬般造作皆不離心千種起言豈超心外

法界觀序云法界者一切衆生身心之本體也

從本已來靈明廓徹廣大虛寂

唯一眞之境而已無有形貌而森羅大千

無有邊際而含容萬有昭昭於心目之間而相不可睹

晃晃於色塵之內而理不可分非徹法之慧目

離念之明智不能見自心如此之靈通也

於是稱法界性說華嚴經令一切衆生自於身中

得見如來廣大智慧而證法界也

乃至故佛身一毛端則遍一切含一切也世界爾

衆生爾塵塵爾念念爾法法爾

無有一法定有自體而獨立者提婆傳云

提婆菩薩博識淵覽才辯絶倫誕名天竺爲諸國所推

所愧以爲所不盡者唯以人不信用其言爲憂

其國中有大天神驗黃金像之坐身二丈

號曰大自在天人有求願能令現世如意

提婆詣廟求入拜見主廟者言天像至神

人有見者旣不敢正視又令人退後失守百日

汝但詣門求願何須見耶

提婆言若神必能如汝所說乃從令我見之若不如是

豈是吾之所欲見耶時人奇其志氣伏其明正

隨入廟者數千萬人提婆旣入

天像挺動其眼怒目視之提婆問天神則神矣何其小也

當以精靈感人智德伏物而假黃金以目

多動□&CX-;以熒惑非所望也卽便登梯鑿出其眼

時諸觀者咸有疑意大自在天何爲一

小婆羅門所困將無名過其實理屈其詞耶

提婆曉衆人言神明遠大故以近事試我

我得其心故登金聚出□&CX-;

令汝等知神不假質精不託形吾旣不慢神亦不辱也

言已而出卽以其夜求諸供備明日淸旦敬祠天神

提婆先名旣重加以智參神契其所發言

聲之所及無不響應

一夜之中供具精饌有物必備大自在天貫一肉形數高四丈

左眼枯沒而來在坐歷觀供饌歎未曾有

嘉其德力能有所致而告之言汝得我心人得我形

汝以心供人以質饋知而敬我者

汝畏而誣我者人汝所供饌盡善盡美矣唯無我之所須

能以見與眞上施也提婆言

神鑒我心惟命是從神言我所乏者左眼

能與我者便可出之提婆言敬如天命卽以左手出眼與之

天神力故出而隨生索之不已

從旦終朝出眼數萬天神讚曰善哉摩納眞上施也

欲求何願必如汝意提婆言

我稟明於心不假外也唯恨悠悠童蒙不知信受我言

神賜我願必當令我言不虛設

唯此爲請他無所須神言必如所難於是而退詣寺

受出家法剃髮法服周遊揚化於天竺大國之都

四衢道中敷高座作三論言一切諸聖中佛聖最第一

一切諸法中佛法正第一

一切救世衆佛僧爲第一八方諸論士有能壞此語者

我當斬首以謝其屈所以者何立理不明是爲愚癡

愚癡之頭非我所須斬以謝屈甚不惜也

八方論士旣聞此言亦各來集而立誓言

我等不如亦當斬首愚癡之頭亦所不惜

提婆言我所修法仁活萬物

要不如者當剃汝鬚髮以爲弟子不斬首也

立此要已各撰名理建無方論而與酬酢智淺情近者一言便屈

智深情遠者極至二日則辭理俱□

卽皆下髮如是日日王家送衣&C-;

終竟三月度十餘萬人釋曰稟明於心不假外者

審如斯語何往不從故能德動明神鑿大自在天之眼

化諧人意度十萬外道之心

可謂救世良醫度人妙術不得斯旨悲願何成

自利利他理窮於此天台無量壽佛疏云就一字說者

釋論云所行如所說所說卽是敎如卽是理

行卽是行佛卽是法身觀卽般若

無量壽卽解脫當知卽一達三卽三達一

一中解無量無量中解一於一字上達無量義況諸字

況一題況一經況一切經耶

故經云若聞首題名字所得功德不可限量若不如上解者

安獲無限功德耶釋云若不歸一心解

安獲無限功德以無量功德卽一心具足

若離心所見皆不圓滿悉成邪倒設具行門皆成分限

起信疏云夫眞心寥廓絶言像於筌&C-AB;

沖漠希夷亡境智於能所非生非滅

四相之所不遷無去無來三際莫之能易但以無住爲性

隨派分岐逐迷悟而昇沈任因緣而起滅

雖繁興鼓躍未始動於心原靜鑒虛凝

未嘗乖於業果故使不變性而緣起染淨□分

不捨緣而卽眞凡聖一致其猶波無異水之動

故卽水以辯於波水無異動之濕

故卽波以明於水是則動靜交徹眞俗雙融

生死涅槃夷齊同貫安樂集云問何因一念佛之力

能斷一切諸障答如經云

譬如有人用師子筋以爲琴絃音聲一奏一切餘絃悉皆斷壞

若人菩提心中行念佛三昧者

一切煩惱一切諸障悉皆斷滅

亦如有人□取牛羊驢馬一切諸乳置一器中

若將師子乳一□投之直過無難一切諸乳悉皆破壞變爲淸水

若人但能菩提心中行念佛三昧者

一切惡魔諸障直過無難寶藏論注云

實此非彼實彼非此鳥跡空文奇特現矣者破彼此也

諸法如幻比鳥跡空文皆從心生奇特現矣

又云光超日月德越太淸

萬物無作一切無名轉變天地自在縱橫者萬物不能自立

人爲作名皆自心起轉變天地了一切唯心

則萬法無累其神明卽所向自由卽自在縱橫

天台涅槃疏云煩惱與身一時者

除彼所計之一時若是所解言一時者

此是前後而一時一時而前後只於一時義中說有前後

卽煩惱爲前身屬於後何以故

因果無二色心體一三道三德一念無乖

五陰五脫刹那理等貴在破執執已了性同空

空無前後如炷與明一時有要因炷有明

煩惱與身亦然故知前後一心一心前後

如是解者有何差別只恐心外取法而自異耳

杜順和尙攝境歸心眞空觀云

謂三界所有法唯是一心心外更無一法可得故曰歸心

謂一切分別但由自心

曾無心外境能與心爲緣何以故由心不起外境本空論云

由依唯識故境本無體眞空義成故以塵無有故

本識卽不生由此方知由心現境由境顯心

心不至境境不入心常作此觀智慧甚深

唯識序云離心之境克湮卽識之塵斯在

帶數之名攸顯唯識之稱兆彰故得一心之旨

永傳而不窮八識之燈□然而無盡

宗鏡錄卷第九十九

戊申歲分司大藏都監開板

宗鏡錄卷第一百

慧日永明寺主智覺禪師延壽集

東國義相法師釋華嚴經云

當知此一部華嚴經雖七處九會而唯在十地品所以者何

以根本攝法盡故雖在十地不同

而唯在初地何以故不起一地普攝一切諸地功德故

一地中雖多分不同而唯在一念何以故

三世九世卽一念故一切卽一故

如一念多念亦如是一卽是一切一念卽多念

陀羅尼法主伴相成一卽爲主一切爲伴

隨擧一法盡攝一切乃至一文一句盡攝一切何以故

若無此彼不成故陀羅尼法法如是故經云

如來於一語言中演出無邊契經海

復禮法師云觀業義者夫業因心起心爲業用

業引心而受形心隨業而作境

然則因業受身身還造業從心作境境復生心

若影隨形而曲直猶響隨聲而大小矣

慧集法師悟道頌云普光初學道無邊世界動□天復轉地

倂入一毛孔弘沇法師云

若人執衆生心外別有無情佛性不遍

皆違如來藏遍法界義唯識論云根身器世間卽是賴耶相分

相分不離見分又云若時於所緣智都無所得

離二取相故眞實住唯識

如第六識緣現在心一唯刹那誰爲能所設緣三世亦現在心

妄分能所若得此意三界唯心法界一相

亦何不適神□法師云

一念淨心微細如芥子森羅萬像猶若須彌萬像雖復衆多

要從一心變起離心之外畢竟無法

是則攝相從心云內須彌於芥子也元康法師云

明悟入者如來說法八萬四千

所明至理更無異道華嚴經云一道出生死涅槃經云

一道淸淨大品經云一相無相淨名經云不二法門

論云自知不隨他寂滅無戱論無異無分別

是則名實相乃群賢所趣衆義同歸

咸指一心之實道矣智者大師與陳宣帝書云

夫學道之法必須先識根原

求道由心又須識心之體性分明無惑功業可成

一了千明一迷萬惑心無形相內外不居境起心生

境亡心滅色大心廣色小心微乃至知心空寂

卽入空寂法門知心無縛卽入解脫法門

知心無相卽入無相法門覺心無心卽入眞如法門

若能知心如是者卽入智慧法門

圓覺疏序云夫血氣之屬必有知凡有知者必同體

所謂眞淨明妙虛徹靈通卓然而獨存者也

衆生之本原故曰心地諸佛之所得

故曰菩提交徹融攝故曰法界寂靜常樂故曰涅槃

不濁不漏故曰淸淨不妄不變故曰眞如

離過絶非故曰佛性護善遮惡故曰總持

隱覆含攝故曰如來藏超越玄□故曰密嚴國

統衆德而大備□群昏而獨照故曰圓覺

其實皆一心也背之則凡順之則聖

迷之則生死始悟之則輪□息親而求之則止觀定慧

推而廣之則六度萬行引而爲智然後爲正智

依而爲因然後爲正因其實皆一法也

終日圓覺而未嘗圓覺者凡夫也

欲證圓覺而未極圓覺者菩薩也住持圓覺而具足圓覺者

如來也離圓覺無六道捨圓覺無三乘

非圓覺無如來泯圓覺無眞法其實皆一道也

三世諸佛之所證蓋證此也如來爲大事出現

蓋爲此事也三藏十二部一切脩多羅

蓋詮此也釋曰心之一法名爲普法

欲照此心應須普眼虛鑒寂照靈知非偏小而可窮

以圓滿而能覺故曰圓覺此約能證也

眞如妙性寂滅無爲具足周遍無有缺減

故曰圓覺此約所證也能所冥合唯是一心

此一心能爲一切萬法之性又能現三乘六道之相

攝相歸性曾無異轍則世出世間昇降雖殊

凡有種種施爲莫不皆爲此也

離此則上無三寶一乘下無四生九有

臺山釋&CX-;楞伽經訣云佛法大旨擧要言之不出心爲大旨

所以楞伽經以心爲正宗故云佛語心爲宗

無門爲法門所言心者謂佛語心

所言宗者謂心實處又云迷則萬惑累心

解則眞照法界迷則生死紛□解則涅槃常寂

迷解雖殊莫不皆是一心隱顯三藏法師云

衆生之類是菩薩佛土驗此六識卽究竟果處

而惑者終日作迷解跋陀三藏云理心者

心非理外理非心外心卽是理理卽是心

心理平等名之爲理理照能明名之爲心覺

心理平等名之爲佛心會實性者不見生死涅槃有別

凡聖無異境智一如理事俱融眞俗齊觀

圓通無□名修大道釋道世云

四禪無像三達皆空千佛異跡一智心同

澄觀和尙華嚴疏云上來諸門乃至無盡不離一心

一心卽法界故起信云所言法者謂衆生心

心體卽大心之本智卽方廣觀心起行卽華嚴

覺心性相卽是佛覺非外來全同所覺故

理智不殊理智形奪雙亡寂照

則念念皆是華嚴性海則物我皆如泯同平等

爲未了者令了自心若知觸物皆心方了心性故梵行品云

知一切法卽心自性成就慧身不由他悟

然今法學之者多棄內而外求習禪之者

好亡緣而內照□爲偏執俱滯二邊旣心境如如

則平等無□昔曾螢兩面鏡鑑一盞燈

置一尊容而重重交光佛佛無盡見夫心境互照

本智雙入心中悟無盡之境

境上了難思之心心境重重智照斯在

又卽心了境界之佛卽境見唯心如來心佛重重而本覺性一

皆取之不可得則心境兩亡照之不可窮

則理智交徹心境旣爾境境相望

心心互硏萬化紛綸皆一致也唯證相應名佛華嚴矣

釋云今人只解卽心卽佛是心作佛

不知卽境卽佛是境作佛今明以如爲佛心境皆如

心如卽佛境如焉非又心有心性心能作佛

境有心性安不作佛以心收境則心中見佛

是境界之佛以境收心境中見佛是唯心如來

華嚴錦冠云觀心釋大方廣佛華嚴經者

若約敎詮義則有多門

若不攝歸一心於我何預夫言大者卽是心體心體無邊故名爲大

方是心相相具德相之法故名方廣

是心用心有稱體之用佛是心果心解脫處名佛

華是心因心所引行喩之以華嚴是心功

心能善巧嚴飾目之爲嚴經是心敎

心起名言詮顯此理故名爲經然心之一字雖非一切

能爲一切觀者以三大中具四法界

對彼四界故成四觀法本如是故依法而觀

若依此悟解念念卽是華嚴法界

念念卽是毘盧遮那法界也肇論注云近而不可知者

其唯物性乎者尙書云天生萬物唯人之靈

有情無情爲萬物也靈是心之性亦卽萬物之性也

卽物之性空目擊而非遙雖近而不可知也

故論云遠不可見如空中鳥跡近不可見

如眼中之藥遠喩三祇至道

近喩卽眞不見也如上所引祖敎委細披陳

可以永斷纖疑圓成大信若神珠在掌寶印當心

諸佛常現目前法界不離言下是以從初標宗

於一心演出無量名義無量名義不出理智

非理不智故理外無智非智不理故智外無理

亦攝智從理離體無用攝用歸體體性自離

故體卽非體卽一切法如虛空性

空性亦空畢竟寂滅斯滅亦滅不知以何言故

强名之無盡眞心耳今還攝無量義海

總歸一句乃至無句一字一點卷舒自在不動一心

究竟指歸言思絶矣又此乃是內證自心眞性

絶待無依平等法門如華嚴疏□云

悟一切法自性平等者入於諸法眞實之性故

謂眞實性中無差別相無種種相無無量相

萬法一如何有不等此眞實性依何立故

復次明燈無依法所謂不依於色不依於空

若萬法依空空無所依今萬法依眞眞無所依

卽無依印法門故捨離世間世間卽有種種差別

斯則性尙不立何況於相亦不依空立色

亦不依色立空亦無異無不異無卽無不卽

斯見卽絶强名內證爾問如上解釋引證

皆是祖佛之言何不自語答

我若自語一切茫然罔措津涯豈有申問之處設祖佛之敎

皆是隨他意語曲順時機是以世尊言

三世諸佛所說之法吾四十九年不加一字

又經云先佛己說後佛隨順

若能如是了達則知佛語是自語自語是佛語故本師云

一切外道經書皆是佛說非外道說又云

釋迦如來語提婆達多語無二無別

若於此不信不明皆成二見常□分別凡聖之想

□生取捨自他之情欲紹吾宗無有是處問

前標宗章已廣說唯心之旨何故十帙之中

卷卷委曲重說答此是□要之門難信之法

轉深轉細難解難知悉抱疑情盡居惑地

夫疑者於諸諦理猶&C-D;爲性能障善品爲業故

疑有多種略說具三一疑自謂己不能入理

二疑師謂彼不能善敎三疑法

謂於所學爲令出離爲不出離

況如有病之人疑自疑醫疑藥病終不愈若具前三疑終不能決定信入

今宗鏡所錄皆是正直捨方便但說無上道

隨聞一法盡合圓宗實可以斷深疑成大信

如淸□記云謂聞空莫疑斷

是卽事之空非斷滅故聞有莫疑常非定性有從緣有故

聞雙是莫疑兩分但雙照二諦無二體故

聞雙非莫疑無據以但遮過令不著故

又聞空莫疑有是卽有之空故聞有莫疑空

是卽空之有故聞雙是莫疑雙非

是卽非有無爲有無故聞雙非莫疑雙是

是卽有無方是非有無故是知諦了一心群疑頓斷

則有不能有空不能空凡不能凡聖不能聖

豈世間言語是非之所惑哉如佛藏經云

佛告舍利弗須彌山王爲高大不高大世尊舍利弗

四天下中普雨大石皆如須彌

有人以手承接此石無有遺落如芥子者於意云何

爲希有不希有世尊舍利弗如來所說一切諸法

無生無滅無相無爲令人信解倍爲希有

舍利弗譬如有人以一切衆生置左手中

右手接擧三千世界山河草木

皆能令是一切衆生同心喜樂其意不異於意云何

爲希有不希有世尊舍利弗如來所說一切諸法

無生無滅無相無爲令人信解倍爲希有

此宗鏡文所以前後廣引者

只爲此心深奧故難信□密故難知乃至菩薩大智

尙須佛力所加豈況淺劣而能知者如寶雨經云佛言

云何菩薩深信如來意業□密

若諸菩薩聞於如來意之□密謂如來所有意樂法義

依止於心依心而住一切菩薩聲聞緣覺

及諸有情無能知者唯除如來之所加持

是以雖前引後證文廣義繁則語語內而利益根機

聞聞中而驚新耳目何厭重說起此慢心

所以本師云行住坐臥常說妙法又云

我於得道夜及涅槃夜是二夜中間常說般若

是以機多生熟信有淺深前聞熏而未堅

後聞熏而方入如大智度論云譬如搖樹取果

熟者前墮若未熟者更須後搖

又如捕魚前網不盡後網乃得又云

復次是般若波羅蜜相甚深難解難知佛知衆生心根有利鈍

鈍根者少智爲其重說若利根者

一說二說便悟不須種種說譬如□馬下一鞭便走

駑馬多鞭乃去如是等種種因緣故

經中重說無咎又問曰

上來數說是般若波羅蜜甚深因緣今何以復重說答曰處處說甚深

多有所利益凡人不知謂爲重說

譬如大國王未有嫡子求禱神祇積年無應

時王出行夫人産子男遣信告王大夫人産男王聞喜而不答

乃至十反使者白王向所白者王不聞也

王曰我卽聞之久來願滿故喜心內悅樂

聞不已耳卽&C-B;有司賜此人百萬兩金

一語十萬兩王聞使者言語語中有利益非是重說

不知者謂爲重處處說甚深亦如是

佛與菩薩須菩提知大有利益

須菩提聞佛說深般若不能得底轉覺甚深聽者處處聞甚深

得禪定智慧利益等凡夫人謂爲重說

且如國王聞於一語有多利益賜十萬兩金

此乃增生死根成於識樂今聞宗鏡卷卷之中

文文之內重重唱道一一標宗

長菩提根成於法樂盡大地爲黃金

未酬一字請不生怠厭於頻聞令已達者重堅信心

使未入者速發聞慧問此宗鏡門還受習學不答

學則不無略有二義一者若論大宗

根本正智不從心學非在意思圓明了知不因心念

故台敎云手不執卷常讀是經

口無言音遍誦衆典佛不說法□聞梵音

心不思惟普照法界此論上上根器聞而頓悟親自證時

二者若未省達亦有助發之力印可之功

或機思遲□乃至中根下品及學差別智門

須依明師以辯邪正先以聞解信入

後以無思契同須得物物圓通事事無滯方乃逢緣

對境不失旨迷宗故云會萬物爲自己者

其唯聖人乎又若約大網應須自省

設有相助亦指自知如有學人問先德如何是禪答

悟自理爲禪問如理心性但是假名何者是實

答有三阿僧祇百千名號但假施設

實相無相如虛空須自反悟問悟後更有何法答

只箇悟處是法從緣發明反得自理問

此性還可示人令見不答

還示渠敎自省達卽得不是眼見耳聞意知之事

此箇眞精妙明性不同大虛木石天生靈妙不思議

卽自性佛法僧若不悟推求欲見一毫亦不可得

但離前塵好醜卽是自家本心

若一毫不盡與佛道者無有是處問見色但見色如何見心

答卽思思之是阿誰見色問

豈不是當境者全是不應更求見答自思量看是之與不是

莫問他人若直下見更不圖度

佛法只在方寸心外斷行□但一心一智慧

離內外中間取受三際理玄便入無爲道問

悟何心是道答悟心無心卽是道問請爲指示答

指示了也汝自不見問是何物敎學人見答

敎渠直下見也不是物又先德問

卽今見何物答見本心問見與本心爲別不別答

不別眞如體上自有照用以明故得名爲見

以不動故得名爲心又自性淸淨名照

常見自性名用故知此心目前顯露何須問答

豈假推窮卽圓滿門是成現法

如有學人問忠國師和尙如何是解脫心答解脫心者

本來自有視之不見聽之不聞□之不得

衆生日用而不知此之是也此乃直指目擊道存

今古常然凡聖共有夫宗鏡所錄皆是佛說

設有菩薩製作法師解釋

亦是達佛說意順佛所言以此土衆生皆以聞慧入三摩地故

須以音聲爲佛事顯示正義破除邪執

非言不通此有二義一者約畢竟門

則實不可說如起信論云

一切諸法從本已來離言說相離名字相離心緣相又云

復次究竟離妄執者當知染法淨法皆悉相待

無有自相可說是故一切法從本已來非色非心

非智非識非有非無畢竟不可說相而有言說者

當知如來善巧方便假以言說引導衆生

得其旨趣者皆爲離念歸於眞如以念一切法

令心生滅不入實智故

此是引導一切初發菩提心人且令自利理行成就

歸於實智究竟指歸宗鏡矣一者約方便門是利他行

故云如來善巧方便假以言說引導衆生

又不可一向執發言爲非起念成過

何者以卽言無言卽念無念是知言言契道念念歸宗

若分別門不無二說若畢竟門言思絶矣問

如上所立一心之旨能攝無量法門融通一切

此心爲復能含一切法能生一切法

爲復自生他生共生無因生答

此心不縱不橫非他非自何者若云心含一切法卽是橫

若云心生一切法卽是縱若云自生心不生心

若云他生旣不得自云何有他若云共生

自他旣無將何爲共若云無因生有因尙不生

況無因乎問心非四性者敎中云何說

意根生意識心如工□師無不從心造

則是自生又云心不孤起必藉緣而起有緣思生

無緣思不生則是他生又云

所謂六觸因緣生六受得一切法則是共生又云

十二因緣非佛天人脩羅作性自爾則無因生

旣屬敎文云何成過答

諸佛隨緣差別俯爲群機生善破惡令入第一義理

皆是四悉方便權施空拳□小兒誘度於一切問

旣非縱橫不墮四性則一切法是心

心是一切法不答是則成二問如是則一切不立俱非耶

答非亦成二如文殊言我眞文殊無是文殊

若有是者則二文殊然我今日非無文殊

於中實無是非二相問旣無二相宗一是不

答是非旣乖大旨一二還背圓宗問

如何得契斯旨答境智俱亡云何說契問

如是則言思道斷心智路絶矣答此亦强言

隨他意轉雖欲隱形而未亡跡問

如何得形跡俱亡答本無朕跡云何欲亡問

如是則如人飮水冷煖自知當大悟時方合斯旨

答我此門中亦無迷悟合與不合之道理

撒手似君無一物徒勞苦說數千般

此事萬種況不成千聖定不得大地載不起

虛空包不容非大器人無由□荷如古德云

盡十方世界覓一人爲伴不得又云

只有一人承紹祖位終無第二人若未親到徒勞神思

直饒說玄之又玄妙中更妙

若以方便於稱揚門中助他信入一期傍讚卽不然

若於自己分上親照之時特地說玄說妙

起一念殊勝不可思議之解皆落魔界所以圓覺經云

虛僞浮心多諸巧見不能成就圓覺

又先德偈云得之不得天魔得玄之又玄外道玄

抛□父孃村草&C-E;認他黃葉作金錢

百丈竿頭快散手不須觀後復觀前

如今但似形言跡紋綵生時皆是執方便門迷眞實道

□是認他黃葉喚作金錢若大悟之時

似百丈竿頭放身更不顧於前後此宗鏡中

是一切凡聖大捨身命之處不入此宗皆非究竟問

畢竟如何答亦無畢竟問

前云不入此宗皆非究竟此又云何稱無畢竟答

前對增上慢人未得爲得認虛妄爲眞實

執顚倒作圓常爲破情□權稱究竟今論見性

豈言虛實耶問以此通明之後如何履踐答

敎誰履踐問莫不成斷滅不答

尙不得常住云何斷滅問乞最後一言答化人問

幻士谷響答泉聲欲達吾宗旨

泥牛水上行問此錄括略微細理事圓明

於慕道人得何資益答若第一義中無利無功德

就世俗門內似有於稱揚總有二途能□初學

一者爲未信人令成正信

攝歸一念不外馳求二者爲已信人助成觀力

理行堅固疾證菩提步步而不滯寶所功程

念念而流入薩婆若海似乘廣大之輦立至寶坊

如駕堅牢之船坐登覺岸問集此宗鏡有何功德

答此不思議大威德法門但有見聞深獲善利

如一塵落嵩嶽之崗□已帶陵雲

滴露入滄海之波瀾便同廣潤可謂直紹菩提之種

全生諸佛之家何況信解受持正念觀察

爲人敷演傳布施行約善利門無法比喩

功德無盡非種智而不可稱量利樂何窮

過太虛而莫知邊際以滿空珍寶供養□沙如來

化十方衆生盡證□支佛果

未若弘宣斯旨開演此宗以□校量莫能□比可謂下佛種子

於衆生身田之中抽正法芽

向煩惱欲泥之內然後七覺華發菩提果成

展轉相生至無盡際如華嚴探玄記云於遣法中

見聞信向此無盡法成金剛種子當必得此圓融普法

如經云呑服金剛喩小火廣燒喩

又如兜率天子從地獄出得十地無生忍

展轉利益不可窮盡皆由宿聞此法爲本因故頌云

雖在於大海及劫盡火中決定信無疑

必得聞此經大智度論云受持般若校量功德

於是持邊正憶念最勝今如諸佛憐愍衆生

故爲解其義令易解勝自行正憶念

是時佛欲廣分別福德故說言

若有人盡形壽供養十方佛不如爲他解說般若義此中說勝因緣

三世諸佛皆學般若成無上道

乃至敎□河沙世界中人令得聲聞□支佛道

不如爲他人演說般若波羅蜜義此中說因緣是諸賢聖

皆從般若波羅蜜出故首楞嚴經云

佛告阿難若復有人遍滿十方所有虛空盈滿七寶

持以奉上微塵諸佛承事供養心無虛度

於意云何是人以此施佛因緣得福多不

阿難答言虛空無盡珍寶無邊

昔有衆生施佛七錢捨身猶獲轉輪王位

況復現前虛空旣窮佛土充遍皆施珍寶窮劫思議尙不能及

是福云何更有邊際佛告阿難

諸佛如來語無虛妄若復有人身具四重十波羅夷

□息卽經此方他方阿鼻地獄

乃至窮盡十方無間靡不經歷能以一念將此法門

於末劫中開示未學是人罪障應念消滅

變其所受地獄苦因成安樂國得福超越前之施人

百倍千倍千萬億倍

如是乃至算數譬喩所不能及所以讚弘此典善利無邊謂首楞嚴經

以如來藏心爲宗如來藏者卽第八阿賴耶識

密嚴經偈云如來淸淨藏世間阿賴耶

如金與指□展轉無差別

以諸佛了之成淸淨藏異生執之爲阿賴耶

如眞金隨工匠爐火之緣標指□之異名

作圓小之幻相金體不動名相妄陳類眞心隨衆生染淨之緣

成凡聖之異名現昇沈之幻相

心性不動名相本空認假名而二見俄分悟眞體而一心圓證

迷悟卽於言下法喩皎在目前

昧之者歷劫而浪修達之者當體而凝寂法華經云

我滅度後能竊爲一人脫法華經乃至一句

當知是人則如來使如來所遣行如來事

何況於大衆中廣爲人說竊爲一人者

竊者私也若私地只爲一人說此一旬

此人則是從一心眞如中遣來作使告報異生直了一如之理

卽是行眞如中事以眞如無邊至一切處故

則所得法利亦隨眞如之性無量無盡又云

當知是人與如來共宿則爲如來手摩其頭

乃至入如來室著如來衣坐如來座

以要言之持此經人四威儀中擧足下足

皆不離一心眞如諸佛行處矣鴦□魔羅經云

若人過去曾値諸佛供養奉事聞如來藏

於彈指頃暫得聽受緣是善業諸根純熟

所生殊勝富貴自在是衆生今猶純熟

所生殊勝富貴自在

由彼往昔曾値諸佛暫得聽聞如來藏故乃至佛告鴦□魔羅

非是如來爲第一難事更有難事鴦□魔羅

譬如士夫□須彌山王及大地大海經百千歲

此爲大力第一難不鴦□魔羅白佛言是如來境界

非彼聲聞緣覺所及佛告鴦□魔羅

彼非大力非爲甚難若以大海一塵爲百億分

百千億劫持一塵去乃至將竭餘如牛跡

復能□負須彌山王大地河海百千億劫

而彼不能於正法住世餘八十年時

演說如來常□不變如來之藏唯菩薩人中之雄

能說如來常□不變如來之藏護持正法

我說此人第一甚難又法華見寶塔品云若接須彌

擲置他方無數佛土亦未爲難

若以足指動大千界遠擲他國亦未爲難又云

假使有人手把虛空而以遊行亦未爲難又云

假使劫燒□負乾草入中不燒亦未爲難我滅度後

若持此經爲一人說是則爲難故知竭海移山

非無爲之力任使攝虛履水皆有漏之通

曷若開諸佛心演如來藏紹菩提種入一乘門

能託聖胎成眞佛子何以故謂得本故

如從源出水因乳得□如鴦□魔羅經云

復次文殊師利如知乳有□故方便鑽求而不鑽水

以無□故如是文殊師利

衆生知有如來藏故精勤持戒淨修梵行復次文殊師利

如知山有金故鑿山求金而不鑿樹以無金故

如是文殊師利衆生知有如來藏故

精勤持戒淨修梵行言我必當得成佛道

復次文殊師利若無如來藏者空修梵行

如窮劫鑽水終不得□故知入宗鏡中見如來性

菩提道果應念俱成如下水之舟似便風之火

若背宗鏡不識自心設福智齊修終不成就

如求乳鑽水離山鑿金任歷三祇豈有得理

如宗鏡所錄前後之文

皆是諸佛五眼所觀五語所說無一言而不諦非一義而不圓

可俟後賢決定信入如月上經偈云

假動須彌山倒地脩羅住處皆悉滅大海枯□月天墜

如來終不出妄言假使十衆同心或火成水

水成火無量功德最大尊利益衆生無異說

大地虛空成渾沌百刹同入芥子中

羅網可用縛猛風如來終不有妄語

以□誠實可遍傳持功德無邊言思罔及所以唯識論偈云

作此唯識論非我思量處諸佛妙境界

福德施群生斯論大旨非情識知解之所思量

乃是大覺不思議絶妙境界

以此弘揚不思議無盡之福悉用普施一切法界無量含生

同入此宗齊登佛地華嚴疏主藏法師發願偈云

誓願見聞修習此圓融無□普賢法

乃至失命終不離盡未來際願相應

以此善根等法性普潤無盡衆生界一念多劫修普行

盡成無上佛菩提

宗鏡錄卷第一百